
Mânăstirea Ivirul din Muntele Athos... cena nennaneaenenneaenennena nenea es 776 
Cântare de laudă la Sfânta muceniță Glicheria .........nmneeenee eee 776 

[ÎN IRRD 0 site a inec Ca ip i dci egean li i FI? 
SOCI E DP RI IE ponei saga oale ta dei tea cal tipa ut 777 
Predică despre cum Dumnezeu se slujeşte de cei necredincioşi spre a-i pedepsi pe 

a mp dot im e INDORE RO RR RON RR RRC RR SRI RR PRR 778 

7 PUTE sati il n i i i dal a 780 
Pomenirea Sfântului mucenic ISO. săi aaa ai it 780 
Pomenirea Sfântului prea cuvios Serapion sindonitul...........nnceaneee anna eeaeeceneee 780 
Pomenirea fericitului Isidor cel nebun pentru Hristos... nenea enenneneneea 781 
Cântare de laudă la fericitul Isidor cel nebun pentru Mristos...........mcnaeeceaee 782 
(OIEDAIE iinsidivascăă on n bi Ri e ae ie la 783 

E Dra ie RNNI DI ED sense i lin ai lia arama (a ia pat la 783 
Predică despre Hristos, Odrasla lui David... eeeee nenea 784 

DD PPEUUE ciclic iaca ai e a mec isa d 786 
Pomenirea Sfântului cuvios Pahomie cel mare... ceeaeeenennca nenea eneananene 786 
Pomenirea Sfântului părintelui nostru Ahilie, episcopul Larisiei...........eaeceae 787 
Pomenirea Sfântului cuviosului părintelui nostru Silvan..........n cecen enennenenes 787 
Cântare de laudă la Sfântul Pahomie cel mare.........mcee ceeace 787 

(e 00 MRI on aaa sein eee dot aaa adi stat papii 785 


DN AUDI cit dna it nl in a i 6 iai 791 
Pomenirea Sfântului părintelui nostru Teodor cel sfinţit ...........nceae nenea 791 
Doimeisaraa Sfenutei JOcioatre PNDUISTE i vai cl a cd 791 
Pomenirea Sfântului Nicolae misticul [Aulicul], patriarhul Constantinopolului 
tattoo a it ala da ai i a A 
Pomenirea Sfântului Nicolae, noul mucenic... nenea enennen ananas 792 
Pomenirea Sfinţilor prea cuvioşi părinți uciși în Mânăstirea Sfântului Sava cel 
0,1 PRI OR EDEN RR SRR RAI OI SS N a NI a OR 793 

Cântare de laudă la Sfântul Nicolae, noul mucenic... manance eee 793 
iu Li ae i PIDDDR N ORRRIRRIRDRE RRI PRR M DR PROERRDRE PANE DR TRON NI DRE PIE A IRI RR II 793 
DURE CIAD stau cuie ați ip reală ani za 794 
Predică despre arătarea din cealaltă lume a prorocului Leremia............. mame. 794 

DT PUI ciao totii 9 dn dili i 0 a da o i a rad 
Pomenirea Sfântului apostol Andronic............mcnae nene eeaeecenennenennenenenea nenea 797 
Pomenirea Sfântului mucenic Solochon............mm manance nenea enennen ananas 797 
Pomenirea Sfântului Ştefan, patriarhul Constantinopolului.............. anna aeeceea 798 

Cântare de laudă la Sfinţii apostoli Andronic şi Iunia........nceeaee ceeace 798 
(CON OLIEDE at po bi d A i A i Pilde ad 799 
DD NME DUTNDTILU ia dotat d a i lt 799 
Predică despre Duhul Sfânt, Mângâietorul ...........mnncane neoane anna nea naeee 799 

E 00 PRI ac a il d it a ad al ac ali lia 801 
Pomenirea Sfântului mucenic Teodot şi a celor şapte muceniţe fecioare: “Tecusa, 
Alexandra, Claudia, Falina, Eufrasia, Matroana şi Iulia... enenca eee 801 
Pomenirea Sfinţilor mucenici Petru, Dionisie, Andrei, Pavel şi Cristina.......... 802 
Pomenirea Sfinţilor mucenici Iraclie, Paulin şi Venedim.........ncn ceea enennenenes 802 

Cântare de laudă la Sfîntul TEOdOi. casa sia ice dn ca a i i ai ca 802 
[Le DOD DURE E ic cacat a a ai aia aa aa ua 803 
i 77 pir „RIP RR RPR RR RR RR RR PR PR RR RR PRR RPR PR 804 
Predică despre mărturia Duhului Sfânt... eee eee 804 

Iri co RPR ERROR ICI READ ARE RPR RIDE ARE II REID CR PRR NI MR IP AR NE SR EREI 806 
Pomenirea Sfântului sfințit mucenic Patrichie, episcopul Prusei şi a celor trei 
presbiteri împreună cu dânsul: Acachie, Menandru și Polien ........ mananca aeeaee 806 
Pomenirea Sfântului Ioan, episcopul goților ...........mcneceeaee ceeace neneeenaen eee aee 806 
Pomenirea Sfântului Ioan, cneazul Vologdei..........nme ceace nene nenea anna nenea 807 


Cântare de laudă la Sfinţii loan şi Dimitri, cnejii Vologdei.............mceaeecene 807 


UNDE CIT ERURE ss aia oa e ia i iei di 809 
Predică despre oamenii cei sfinți ai lui Dumnezeu.........mcna nana eee 809 

0 IAD etapele iata a pl dia it la elan te pa a 811 
Pomenirea Sfântului mucenic Talaleu manea ennenenennenanennaneaenennea ananas 811 
(Pofienitaa 9) Nb taleii Pac eiile PRDĂOS nice anonima ua oda a iei 811 
Poneiirea Sfântului Stefati ATI POET nana sc ă 812 
(stare de lată 1 SIE TAL et main iai a dati 812 

(CO ERIȚ DARIE o cae to aa det it ip apă dinti 813 
LE VENTIPODA „tuia aia joaca caca nada 814 
Predică despre duhul lumii şi Duhul lui Dumnezeu... anca eee neaneeee 814 
p[i, ARMIN RR MIRROR CI URR OR Sp RTR EREI MIRA RR TI EREI E E 816 
Pomenirea Sfinţilor, măriților, de Dumnezeu încoronaţilor şi întocmai cu 
apostolii, marilor împărați Constantin şi maica Sa Elena... anna eeaeeceneee 816 
Pomenirea Sfântului cuvios mucenic PaROMie ......mcnaee eee nenea eee nenea d 
Cântare de laudă la Sfântul Constantin cel mare... anca en nnen ananas 818 

ÎL NI EDDDE sasa d ea i lt aa 818 
LITE OPRITE nea annie iai iata it al as asa pa ia la 819 
Dredică despre Pati, Let DU tn BERE cai batai pa oa a be aa cina că 819 

DD PND isi cada odăi d ll i a is a 821 
Poimeiitea Șt aai INCaral E PEBOERO sista ana anina ca a ec i ea 821 
Pomenirea Sfântului mucenic Iovan Vladimir, regele Serbiei... 822 
Pomenirea Sfântului Sinod al doilea cel a toată lumea... cecene 822 
Pomenirea Sfântului şi dreptului Melchisedec, regele Salemului ...................-. 823 
Cântare de laudă la Sfântul şi dreptul Melchisedec, regele Salemului........... 823 
CELUI i îndoit e etil a ip d teo 824 
INTE GOTATbe sia con ac ala ci ei cab i la 824 
Predică despre trupurile oamenilor ca temple .......... ceea nenea eee nenea aaa 824 

DI POD suie i nai oa it oa oda d i ei d dati 827 
Pomenirea Sfântului Mihail, episcopul Sinadelor.............ceaceaee nenea nenncaeea 827 
Pomelo SP ANERbUL Pacea e ONORA ni count ont do 827 
Pomenirea cuvioasei Eufrosina, cneaghina din PolotsR,.........ece cecen enenenceneee 828 
Cântare de laudă la Sfântul cuvios mucenic Mihail... aennnanena eee 828 

E ANUL RIVU cani at a Dă it a bi ee DR 829 


Predică despre aceea că nu trebuie să întristăm Duhul cel Sfânt al lui 


gi uuă Li 7 ARDO RR RR RR RR RR N RR RI RR RR RR AER 830 

0 ONE otel Rt Di da 8 bca a ab ti ti te ada 632 
Pomenirea Sfântului cuviosului părintelui nostru Simeon, stâlpnicul din Muntele 
ici 7 RARI RR RR DR RE RR RR IRI RR RR RR PR TEN ANR RT PPR 832 
Pomenirea Sfântului cuvios Nichita, Stâlpnicul........n ceea nennea nenea ananas eee 833 
Cântare de laudă la Sfântul Simeon, stâlpnicul din Muntele minunat ......... 833 

(0 00) BEER sea ati ti ei sl aa i aaa d dt 834 
NAT DAMIRRE sia eat adio ada bit at dal 835 
Predică despre iubirea lui Dumnezeu care s-a vărsat în inimile oamenilor... 835 

DĂ ÎN ac etnia iod ia o d d a ai bă 837 
Pomenirea celei de a treia aflări a capului Sfântului Ioan Botezătorul ........... 837 
Pomenirea Sfântului sfințit mucenic Terapont, episcopul Ciprului .................. 837 
Pomenirea Sfinţilor mucenici Pasicrat, Valentian, Iulius şi a celor împreună cu 
7. PIONIER ANI PR NN A POR INC A  RR a 838 
Cântare de baiulă la Ș) atubul TEN DONE ns oc cz i i tie 838 
NI EDOIDE sn astia dig ic A ui la 839 
LITE OPIEDTUO on sa ue aia ft aa i sa ii taia 840 
Predici despre aceea că Judecătorul stă înaintea ușilor... manance nenneaeencaee 840 

DO ONG iscat Bi it ada a Pa i sa a 642 
Pomenirea Sfântului apostol şi mucenic Carp ........ cnc nennennen a enneanen acneea 842 
Pomenirea $ămtulati GprOstal A IEU sam a n i ii lei vel 842 
Pomenirea Sfântului cuvios Ioan din Psihaita........ceceaceaeee nenea nennnen anna anna 842 
Pomenirea Sfântului Alexandru din Tesalonic, noul mucenic... mean ceeaeeencee 842 
Cântare de laudă la SFIRPIL a pOstOBi asa ciinii aaa 843 
CELUI i indoieli pi i bd pe a cor oa 844 
INTE GOIATbe sumo a ca ici el ca ab i la d 844 
Predică despre harul lui Dumnezeu... nenea ennnce anna enennenenennena e naaea ee 845 

7 NE n d ln ăia ao d abia inele ab id dl aia 646 
Pomenirea Sfântului sfințitului mucenic Terapont, episcopul Sardelor............ 846 
Pomenirea Sfinţilor mucenici Teodora şi Didim ..........mcnaeaceeaeeeneneca nenea eeeenanene 846 
Pomenirea Sfântului David din Garesia cecene en enenneneenennenea nenea ananas 847 
Cântare de laudă la Sfinţii mucenici Didim şi Teodora.............mceaeeceneneeceneee 848 

E AURIU cană uta iba ra ii a bei etapa oa 849 


Predică despre covârşitoarea bogăţie a harului lui Dumnezeu arătată de-a 


i 7 (ra 7. i PRIN ORE ORI OR RR RI RAI RARIRAR 849 

DR PUII css ca sl cai ga n Ab Oa ati 851 
Pomenirea Sfântului Nichita, mărturisitorul - episcopul Calcedonului............ 851 
Pomenirea Sfintei mucenițe Vleliconia..........nceacneea nunc ennencenennea nenea eeneneca nenea eea 851 
Pomenirea Sfântului Ignatie de Rostov... nnenenennaeeaenennen ananas 852 
Cântare de laudă la Sfânta muceniță Heliconia......... cmc eeneneenneta nenea 852 

(0 00) PREDA 853 
NAT DINA inainte ddd 853 
Predică despre puterea Tainei Cununiei........ nana nenea eee en nnena n anana eee ee 854 

20) PORN on N da a Dai oala că 856 
Pomenirea Sfântului întâi Sobor a toată lumea... nenea eee 856 
Pomenirea Sfintei mucenițe Teodosia din Tir... ceace enenece nenea eee nenea 857 
Pomenirea Sfintei cuvioase mucenițe TEOdosia.........nn nenea eee nenea nenea eeaeea nene 858 
Pomenirea Sfântului Alexandru, patriarhul Alexandriei... ceeace nenea ceas 858 
Pomenirea Sfântului Ioan din 'Ustiug cel nebun pentru Jlristos şi făcătorul de 
DPTEETERUTEA, m snap lila 858 
Pomenirea Sfântului mucenic Nan (loan) din Tesalonic... nenea 858 
Pomenirea Sfântului mucenic Andrei din Chios... cecene nenea eee nenea 858 
Pomenirea căderii cetății Constantinopolului............nmce anna eneee one 858 
Cântare de laudă pentru împăratul Constantin al XI-lea, la căderea............. 839 
[Ca OR NOVA PNI ai i alai iai ao atita 859 

( NETOLILNE sac ai 000 a a Rl A a RE d că Si Re e ră 860 
tate ATTRA atata taie atopica ai 860 
Predică despre îndoita Taină a Cununiei.. nenea ennncaenennenenennenaenaaea ee 861 

[A s.n | REDDIT RETR RN ID NOR O RR RENE RR RA RN RER 663 
Pomenirea Sfântului prea cuviosului părintelui nostru Isaachie, mărturisitorul 
lina at ci ua a ial cl d a e 663 
Pomenirea Sfintei cuvioase Macri... ennena nenea ennen cane nea nenea 864 
Cântare de laudă la Sfântul Isaachie, Mărturisitorul... eee nenea 865 
(VU EDIDNE norii n vote sets iba db ai 866 
DATE: OIENIE sanatosi ei cea e dei ii lie i 866 
Predică despre Sfânta Taină a Preoției ........nneaena eee enennce nenea enaeea nenea ea 867 

E A d. URR RODIE ROI RO RR RE IRI SI RATE RN RR RR N NE RE MR RE IONI PE 869 
Poimenatea Sfântului apostol PEPI: nasca cata aa iai ae li 869 


Pomenirea Șăntiulaii Taucentăc (ES PIIEIE, ad cin o d ia ti 869 


Pomenirea Sfântului mucenic FIlOSOfus .......nc man ennnee nun ennenennnea nenea eee nene 870 


Cântare de laudă la Sfântul mucenic Ermie şi la vrăjitorul cel pocăit........... 871 
(PREIEI ăi ia al ti a tă 872 
(SANIE CIIDELE ni coasa inceta aiva ca gti 872 
Pyedică despre Tatra SP uulaet OVAL cuci a aa fiii 872 
ăi ai eliade oa pi i ta ec 879 
Pomenirea Sfântului Iustin, martirul şi Filosoful......ncnueaeunneaenaeeaeaeaeeeeneneaeeaeee 879 
Pomenirea Sfinților mucenici Iustin, Jariton, Jlarita, 'Evelpist, Ierax, Peon, 
II AP SE DUR ca noii anina ni ae di ai pedala el at 880 
Pomenirea Sfântului prea cuvios Agapit de la peșterile Kievene... naeaeaeneeacee 880 
Cântare de laudă la Sfântul Iustin, martirul şi filosoful... ncnaeaencaeeaeaceeeaee 881 
CZ EDOTE cc vie id i i et ci iei tg ei mel 682 

DD INUI E RNDADI II i inta ez papa ai at tel iai a ga tea ea 682 
Predică despre care este începutul înțelepciunii..........n anna 883 

De ETNIE „opace sea taiga dp le al aa a a i at Ati aici i 885 
Pomenirea celui între sfinți părintelui nostru Nichifor, mărturisitorul — 
POINT IRU DOES IC UDaD AU CALD ca aaa ta ni ua 09 da 885 
Pomenirea Sfântului Constantin, noul Mucenic .....nne ceea nenea anno nenea 886 
Pomenirea Sfântului mucenic Ioan cel nou de la Suceava .......mce cecene 886 
Pomenirea Sfântului sfințit mucenic 'Erasm de la Ohrida... ceeace 887 
Câitae ile lant la Satul NEGRI PO contoare d 888 
CORE DOIIE sasi in isca incl a a e ai lit aa 889 

5 NR ROAD iconita a i a DE ps 1 Sa a aaa 890 
Predică despre cum înțelepciunea strigă pretutindeni ....... cnc 890 

SĂ DN RUDI sc do ii ai a id ata ln a int il) poi a a aa 892 
Pomenirea Sfântului mucenic Cuchilian şi a celor patru tineri împreună cu 
dânsul: Claudie, Ipatie, Paul, Dionisie şi Paula, fecioară şi muceniță............. 892 
SNL SAD IDEII LD DD a e m oa lată ani i 892 
Pomenirea Sfântului mucenic Dimitri, Ţareviciul Rusiei... anna eee 893 
Cântare de laudă la Sfântul mucenic Dimitri, Țareviciul Rusiei... aaeece 893 
Li La ae 1. DDR RD RODIE RE RAE POR IRINA PRODI DRE RARE POR RON ROI PRE PRD PRR DRE 894 
DATE: OITENE nisa cnvataa iai aia isa dia a aia că oi 895 
Predică despre pacea celor puţini la minte şi despre bogăţia nebunilor.......... 895 

a ÎN în 01 7. RER RRRSRRPRIRI E RR MRRI PRR PRR ROI PRR IRI RR RI IN RR IRA PRR NR IRI PRR 897 


Pomenirea celui între sfinți părintelui nostru Mitrofan, patriarhul 
ioan mai uda atei led 070, ANDREID ROD O IRI II OPRI OI II ERORI 897 


Pometiireaa SI autiulati ITInicetii e CONDOTĂTA ani est i i a pe ia 897 


Pomenirea Sfinţilor mucenici Frontasius, Severinus, Severian şi Silanus......... 898 
Pomenirea Sfântului cuvios Zosima, episcopul noului Babilon, cetate a Egiptului 
pi nat i IN avea an a d til ip bl ni da ea pt e 695 
Sfântul sfințit mucenic Astius, episcopul din Dyrrachium .........n cecene 898 
Pomenirea Sfintelor Marta şi Maria, surorile lui Lazăr... ceea enennena eee 899 
Cântare de laudă la Marta și Maria si sis coace o i a cb a 899 

(0 00) PE EDO i eaă at tie iieaa ifia c a 900 
Pi Dei Lca i RER ORI RR RR RC RR RA RR N PNR RR RR 901 
Predică despre punerea nădejdii în Dumnezeu, iar nu în forțele proprii........ 901 
170. 7. PEPI PIRINEI PRR IRA RI RER ERRRP PRRARE ERAEPR RP ERA RR PRR 903 
Pomenirea Sfântului sfințit mucenic Dorotei, episcopul Tirului.............acuaeeaee 903 
Pomenirea prea cuviosului părintelui nostru Teodor, Sihastrul... aeaceaee 903 
Pomenirea Sfântului prea cuviosului părintelui nostru An0ub...........mcnn cena 903 
Doteriarăc | EPRCLGNUI Ul TEO sa amanta aaa anina fi at ideala 904 
Pomenirea prea cuviosului părintelui nostru Petru din KoTiS.......mce n cennneeeneee 904 
Pomenirea fericitului Constantin, mitropolitul Kievului... anca ennneea eee 905 
Cântare de lată lt SIP AMON. oi iii nt iai dpi 906 
(COMO ODIN cab ai d et e fă la a m aa a 907 
DD DNA OTEDIELE n ac d do d e a d i 908 
Predici despre Dile PILOSDEILEE, „cca aa pai 908 

(9 POD PETE sd tn i ia ii li ic ăia a 910 
Pomenirea Sfântului Cuvios VSATlOR sauna aaa ie 910 
Pomenirea cuviosului părintelui nostru Ilarion cel Nou ......mnece aceea eeaeeeneee 910 
Pomenirea Sfintelor cuvioase mucenițe Arhelais, Tecla şi Susanna... 911 
Cântare de laudă la Sfântul" VISTIOTL. nn none nai 3 a i pa ab 912 
(OUEDATE scot oc tai iti etate ne ial Lib 
[0 DON DRE acea at na ti ada ll a li a că ta al 913 
Dl căă AES pINE: PL0ai 08 ENDRE oda nd dn 0 d i i a 913 

7 ERIE pc oa ae aicea psi be i ta ol ta na LYR) 
Pomenirea Sfântului mucenic Teodot din Ankira..........nnn ceeace cenennene nenea aceea 915 
Pomenirea Sfintelor mucenițe Chiriaca, Valeria şi Maria... 913 
Pomenirea Sfântului sfințitului mucenic Marchellus, papă al Romei .............. 915 
Sfântul sfințit mucenic Marchellinus, papă al Romei... acneea eee eee 916 
Pomenirea Sfântului cuvios Daniil din pustia SRELICĂ....ncn nenea anna 916 


Cântare de laudă la Sfântul Marchellinus ........nn ce aennnnnenaennnanen aan nnanen ae 917 


UNDE CI ERURE casta ni i o d d ia ia ei di 919 
(Pyodiod despre tinit alea PUTIICEI i asciaascăaaa Îca ae 919 

7 PNDDEOI n oaia apa dc e a i int a 0 ie 924 
Pomenirea Sfântului Efrem, patriarhul Alexandriei... cane onnen ananas 921 
Pomenirea Sfântului prea cuvios Zosima din Fenicia... nenea eeonnen ananas 921 
Pomenirea Sfântului marelui mucenic Teodor Stratilat ........mmecn ce nneenenennenaneee 922 
Cântare de laudă la Sfântul Efrem, patriarhul Antiohiei... «manance 922 

(CO ERRȚ DARIE o cap caii i i pă pd at 923 
LUATE GETTEDTUDE o act naos i ittaai  iaaiepă 924 
Predică despre împăratul împăraților ..........mceaeeenennencenennenee nenea anna 924 

O CÂTRE cai a taia i aa a ic a E pi alta pipa 926 
Pomenirea celui între sfinţi părintelui nostru Chiril, patriarh al Alexandriei .. 926 
Pomenirea Sfântului Chiril de la Lacul alb... eeneneenennca nenea eee 927 
Cântare de laudă la Sfântul Chiril al Alexandriei... ceeace eee nenea 927 

LON EDIIIE sina o dă i a a da fade ta 928 
DUDE: PETRNEIIDE soc cl dă 05 di bă 929 
Predică despre cei care iubesc moartea... nenea enma nenea nenea 929 

D000) DEI it edi a Di ol e i la e pad 931 
Pomenirea Sfântului sfințit mucenic Timotei, episcopul Brusei...........mc unea 931 
Pomenirea Sfinţilor mucenici Alexandru şi Antonin... en cenenneece aceea 931 
Pomenirea Sfântului Vassian, episcopul cetăţii Lodi..........mceae nene enanneanenneaeea 932 
Cântare de laudă la Sfăntul POST. cc caen 932 
Lip teo a io an ei tn tai pt pi 933 
DRP 00090 DID ascita atat al dl n a al sit 934 
Predică la cum păcătosul de ce se teme de aceea nu Scapă........nce nenea nenea 934 

11 EET ci ce a pc ata oi i e ee aa i ie o ba aa 936 
Pomenirea Sfântului apostol Vartolomeu... eee nenea anna nenea 936 
Pomenirea Sfântului apostol Varnava .......nce acneea eeaeeenenna nenea eneneca nenea 937 


Pomenirea Sfintei icoane a Născătoarei de Dumnezeu „Axion 'Estin" (Cuvine-se 
cu adevărat) şi a minunii care s-a lucrat înaintea ei în timpul arhipăstoririi 


patriarhului Nicolae Mrisoverghes (083-996)... nene enneeneneea eee 938 
Cântare de laudă la Icoana „Axion Estin”........ncn ceeace enaeeena e enaeaena aceea 938 
CALE RNI en toititia ciiabeiărao f le eaci auaă 940 
Ii, pei a cari să 7 ARO RO ROD IROI IR PRR SNP I R I ARRPI  DIRIR R 940 


pi... 7 11. PRE RER OPEN ORE EN IAR ERIE RPR NE DIR 8 CE IPP CAPRE 942 


Pomenirea Sfântului prea cuvios Onufrie cel mare.........mncn anna nenea ene ananas 942 
Pomenirea SYantuliui Petrii, DLONUDUUL. cau cita a că că a 943 
Pomenirea Sfântului cuvios Timotei, Sihastrul egiptean... nenea 944 
Pomenirea Sfinţilor cuvioşi Vassian Şi ION... mean nenea eee ananas 944 
Cântare de laudă la Sfântul Petru, atonitul .........ncna nenea eee ananas 944 
(n DIODE cc ese bi tt dica fai fa a 945 

Prefaţa autorului 


Proloagele sunt cartea de lectură a popoarelor ortodoxe, veche de sute de ani. 
Popoarele ortodoxe au crescut şi şi-au crescut la rândul lor copiii cu această carte, 
de-a lungul veacurilor de ispite grele, atât în stare de libertate fiind, cât şi sub 
asuprire străină. 


De-a lungul tuturor acestor secole, poporul ortodox, crescut cu Proloagele, îşi 
hrănea sufletul şi nădejdea cu istorisirile vieţii sfinţilor, prea slăvind puterile lor 
dumnezeieşti de cavaleri şi viteji ai dreptăţii lui Dumnezeu, care prin exemplul lor 
le luminau şi le călăuzeau viaţa. 


„Prolog" înseamnă „Prefaţă" sau „Introducere" la adâncă şi minunată cunoaştere 
creştină şi este un cuvânt pe care părinţii noştri slavi l-au folosit în loc de alt 
cuvânt grecesc, Sinaxar. 


În conţinutul lor, Proloagele nu sunt altceva decât un calendar lărgit şi explicat, dar 
care, trebuie să ştim, nu conţine decât o mică parte din numele trecute în Cartea 
tainică a Vieţii (Apocalipsa 3: 5). Zic doar o mică parte, deoarece numele de Sfinţi, 
bărbaţi, femei şi copii ale sufletelor binecuvântate şi sfinte care au urmat toată 
viaţa lor şi până la sânge lui Dumnezeu, care au împlinit Legea Lui şi care au 
moştenit Împărăţia Cerurilor, se numără cu miile de mii şi nu se pot cuprinde în 
nici un calendar. 


Aceste nume, unele cunoscute nouă dar cele mai multe necunoscute, nu pot fi 
încăpute decât în Cartea cerească a Vieţii, din care calendarul sau Proloagele 
noastre, nu sunt decât o mică şi foarte mică parte a marii Cărţi a Vieţii, pe care în 
întregimea şi amănunţimea ei, numai Unul Veşnicul şi Atotcunoscătorul Judecător 
O ştie. 


Calendarul este prima carte pe care am deschis ochii în copilăria mea şi pe care 
am ţint-o în mâini. În casele satului nostru ea era ţinută la icoane şi era luată cu 
evlavie, citită cu voce tare, apoi aşezată la loc. Pentru mine cel de atunci ea era o 
carte foarte tainică care nu conţinea decât nume, fără nici un conţinut şi fără nici 
o explicaţie. Eu pe atunci copil fiind, nici nu bănuiam măcar ce conţinut adânc 
avea fiecare nume scris în el. Cartea aceea mă fascina; eu o respectam fără să o 
cunosc şi o iubeam cu adâncă evlavie fără să o înţeleg. Farmecul cărţii pentru 
mine stătea tocmai în acele nume care se înşiruiau în ea. Oare ce însemnau acele 
nume ? 


Eu de abia acum aş putea să răspund la această întrebare: şi anume, că persoana 
este totul. Din perspectiva veşniciei, tot ceea ce este în jurul persoanei şi alături de 
ea, tot ceea ce este exterior persoanei înseşi, adică, nu contează şi nu se numără. 
Regatele, statele şi imperiile, comorile şi coroanele, ornamentele şi cultura, ono- 
rurile şi mărirea: toate acestea sunt lucruri mai mici decât persoana, şi subordonate 
ei. Ele sunt slugi ale persoanei, fără valoare în comparaţie cu ea. 


Persoana sfântă este sufletul caracterului lui Hristos care se repetă, mai mult sau 
mai puţin, în mulțimea şi felurimea persoanelor. Sfinţii sunt nişte oglinzi preţioase 
strălucind de curăţenie în care se reflectă frumuseţea, puterea şi maiestatea 
Persoanei lui Hristos. 


Sfinţii sunt roadele Pomului Vieţii. Pomul este Hristos, iar roadele sunt sfinții. 
Pomul după roade se cunoaşte, că orice pom bun face roade bune (Matei 7: 17). 
Precum strugurii din vie, aşa au crescut sfinţii din Hristos. Ce este soarele între 
stele şi regele între nobilii săi, aşa este Hristos între ai Săi sfinți. 


Există două căi şi amândouă sunt bune: de la Hristos la sfinţi şi de la sfinţi la 
Hristos. Sfinţii se explică prin Hristos, iar Hristos este mărturisit de sfinții Lui. 
Oricine ţine minte acestea când citeşte această carte, se va folosi cel mai mult de 
ea. 


Aceste Proloage se numesc de la Ohrida doar pentru a le distinge de străvechile 
Proloage slavoneşti care din păcate, din pricina limbii arhaice, au devenit 
inaccesibile poporului ortodox slav din zilele noastre. 


Diferenţa dintre aceste două Proloage nu este una esențială, ci mai curând una 
tehnică, pe care cititorii mai experimentați o vor sesiza cu uşurinţă singuri, în afară 
de diferenţa de limbă şi de aranjarea materialului de învăţătură, cea mai mare 
diferență ar putea să constea în includerea multor sfinţi care au provenit din 
diferitele popoare ortodoxe în ultimii două sute de ani şi care nu au cum să se 
regăsească în Prologul slavonesc sau cel grecesc. 


Scopul Proloagelor de la Ohrida este acela de a oferi o lectură zilnică de suflet 
folositoare poporului şi clerului. Mulţi preoţi de parohie, monahi şi credincioşi mi- 
au cerut să alcătuiesc un manual religios pentru popor şi pentru cler. Trebuie să 
spun că ieromonahul Irienu Georgevici (Mai târziu episcop al Dalmației, a trecut 
la Domnul în anul 1952. - n. ed. americane.) şi ieromonahul Iustin Popovici (Mai 
târziu, arhimandritul lustin Popovici. El s-a odihnit întru Domnul în anul 1979, iar 
în eparhia SabaT-Valievo din Serbia este cinstit ca Sfânt. - n. ed. americane.) 


ambii profesori şi duhovnici de Seminar Teologic, m-au silit cu multe rugăminţi să 
alcătuiesc această carte. Eu în cele din urmă le-am făgăduit şi lucrând mai multe 
ierni la rând, cu ajutorul lui Dumnezeu, am încheiat oarecum lucrarea şi mi-am 
împlinit făgăduinţa. 


Ohrida, 1928 Nicolae, episcopul Ohridei 


O cronologie a vieţii Sfântului Nicolae Velimirovici, noul Hrisostom, episcop 
de Ohrida şi Jicea 


1880, 23 decembrie: (praznicul Sfântului Naum de Ohrida, ucenic al Sfântului 
Chiril şi Metodiu): în zorii zilei, se naşte copilul Nicolae, întâiul al familiei Dra- 
gomir şi Katarina Velimirovici, dreptmăritori creştini din satul Lelici de lângă 
Valievo, oraş din valea Munţilor Povlen din partea de apus a Serbiei. Având o 
sănătate şubredă, copilul este botezat curând după naştere, la Mânăstirea Celie din 
apropiere, de către parohul satului Lelici, dragul Părinte Andrei. La botez el 
primeşte numele Sfântului Nicolae, făcătorul de minuni, patronul familiei Veli- 
MITOVICI. 


Toţi cei opt copii care se nasc ulterior nu supraviețuiesc celui de al doilea război 
mondial. În familia Velimirovici se duce o viață de mare pietate creştină: munca 
zilei se întrerupe la ceasurile de rugăciune, posturile se păzesc cu stricteţe, se mer- 
ge cu regularitate la biserică pentru participarea la slujbe şi la Sfânta Împărtăşanie. 


Mama Katarina este prima povăţuitoare a micului Nicolae în viaţă duhovnicească: 
femeie foarte credincioasă şi cu viaţă sfântă, ea îl instruieşte pe copil în învăţătura 
despre Dumnezeu, despre Mântuitorul Hristos, despre Vieţile Sfinților şi sărbă- 
torile Bisericii, în acestea, ea îşi ia copilul de mână şi împreună merg pe jos la 
Mânăstirea Celie, cale de circa 3 mile, pentru participarea la Sfintele Slujbe şi 
Sfânta Împărtăşanie. Aceste „mergeri pe jos cu mama de mână" rămân în memoria 
episcopului Nicolae ca momente marcante ale întregii lui vieţii. EI le va imortaliza 
în poemul autobiografic Rugăciunile unui întemnițat (1952). 


1888-1892: Începe să înveţe cititul, scrisul şi socotitul la Mânăstirea Celie, cu 
hramul Sfinţilor Arhangheli Mihail şi Gavriil. Îl are ca învăţător pe Părintele 
Andrei care l-a botezat. Tatăl Dragomir doreşte pentru fiul lui o carieră înaltă, 
căci băiatul demonstrează o excepţională înzestrare intelectuală, în pofida consti- 
tuţiei fizice fragile. 


Pe copil însă îl fascinează lecţiile Părintelui Andrei, care pe lângă citit şi socotit îl 
instruieşte din belşug şi în tainele Bisericii şi Vieţilor Sfinţilor. Micul Nicolae 
petrece deseori ascuns întreaga zi în clopotniţa mânăstirii, rugându-se şi citind. 


1898: Termină clasa a VI-a la liceul din Valievo şi ca să facă pe placul tatălui, se 
înscrie la Academia Militară, dar este respins la examenul medical din cauza con- 
stituției fragile. Fără să ezite, se înscrie imediat, cu succes, la Seminarul Sfântului 
Sava din Belgrad [de grad universitar]. 


Este perioada în care, pe lângă disciplinele teologice, îşi făureşte cultura literară şi 
beletristică caracteristică epocii: citeşte Shakespeare şi Dostoievski, dar şi Voltaire, 
Nietzsce, Marx, Puşkin şi Tolstoi. Autorul preferat este însă muntenegreanul Peter 
Niegoş, ale cărui cărți le cunoştea încă de pe când era elev la Valievo. 


Teza finală la Seminar o susţine cu un discurs despre opera poetică şi gândirea lui 
Peter Niegoş. Susținerea, care a avut loc în 1902 la Mânăstirea Rakoviţa (la zece 
mile sud de Belgrad), a uimit întregul plen format din colegi şi profesori. 


1902-1905: Este profesor în satele Draciei şi Leskovaci şi la Valievo. La sfatul 
medicului, îşi petrece verile la ţărmul mării. Condiţiile grele de cazare şi masă de 
la Seminar îi şubreziseră şi mai mult sănătatea. 


In timpul acestor vacanțe la malul mării începe să scrie viaţa lui Bokel, Munte- 
negreanul din Dalmația. Tot acum întemeiază un ziar, Știri bisericeşti, în care îi 
apar primele scrieri şi articole. 


1905-1909: Este desemnat, împreună cu puţini alţii, să-şi continue studiile în 
Occident sau în Rusia. Nicolae alege Europa şi se înscrie la Facultatea Catolică de 
rit vechi de la Berna (Elveţia). Studiază, în acest răstimp, la cele mai bune 
universităţi din Germania, Anglia şi mai târziu, Rusia. Citeşte enorm, acoperind 
toate marile civilizaţii, de la cele europene, până la cele ale continentului asiatic. 


În 1908 dobândeşte titlul de Doctor în Teologie al Universităţii din Berna cu teza 
„Credinţa în învierea lui Hristos ca Fundament al Dogmelor Bisericii Apostolice," 
redactată în germană şi publicată în Elveţia. 


Anul 1909 şi-l petrece la Oxford, unde se documentează în filosofia lui Berkeley 
în vederea susţinerii unui al doilea doctorat. În vara aceluiaşi an obţine titlul de 
Doctor în Filosofie al Universităţii din Geneva (Elveţia), cu teza „Filosofia lui 
Berkeley", redactată în franceză. 


În toamna anului 1909 se întoarce acasă, suferind acut de o gravă boală a sto- 
macului şi intestinelor, care îl obligă să petreacă mai bine de două luni în sanatorii. 
Această boală marchează cotitura vieţii lui. Tânărul în vârstă de aproape treizeci de 
ani făgăduieşte că se va călugări şi Îi va sluji lui Dumnezeu până la moarte, dacă EI 
binevoieşte să îi dăruiască sănătatea. 


20 decembrie 1909: Primeşte tunderea în monahism cu numele de Nicolae şi este 
hirotonit preot în aceeaşi zi, la Mânăstirea Rakoviţa. La scurt timp după aceea este 
ridicat la rangul de Arhimandrit. 


Este desemnat profesor la Seminarul Sfântului Sava din Belgrad. Se descoperă că îi 
lipsesc ultimii doi ani de liceu şi este supus unui test echivalent, menit de asemenea 
să-l definitiveze în învățământul teologic. Uimeşte comisia cu profunzimea cunoa- 
şterii, gândirii şi trăirii teologice, astfel încât aceasta nu mai găseşte să-i mai pună 
nici O întrebare. 


1910-1911: Spre a fi numit definitiv la Seminarul din Belgrad, arhimandritul 
Nicolae pleacă pentru studii duhovniceşti la Moscova, cu binecuvântarea mitro- 
politului Dimitrie al Serbiei. Este anul în care cunoaşte evlavia rusă şi în care scrie 
prima lui operă importantă, Religia lui Niegoş, episcopul de la Tetinie. 


1912: Publică o antologie de omilii, Predici la Poalele Muntelui: „Mântuitorul a 
predicat pe Munte. Eu nu îndrăznesc să predic decât la poalele Muntelui." 


1914: Scrie cartea Dincolo de păcat şi de moarte, lucrare de o mare profunzime, 
redactată pe înţelesul omului obişnuit. Studenţii lui o devorează şi sub influenţa 
gândirii şi pastoraţiei lui mulți tineri devin monahi, membri ai clerului şi teologi. 
Între aceştia se numără şi cel care avea să devină marele Iustin Popovici, noul 
sfânt. 


La Seminarul din Belgrad predă filosofie, logică, istorie şi limbi străine. Duhovnic 
adorat de ucenicii lui, el devine şi o figură literară marcantă a epocii. Faima lui 
începe să depăşească graniţele Serbiei. 


Vara 1914: Izbucneşte primul război mondial, Balcanii devin teatru de război. 
Serbia este în pericol, iar Arhimandritul Nicolae devine suprema instanță morală 

a traversării crizei, în acest scop pleacă în misiune diplomatică în Anglia, unde este 
primit cu onoruri oficiale, în calitatea lui de fost doctorand al Universităţii din 
Oxford. Uimeşte prin ascuţimea demersului diplomatic, dat la iveală într-un şir de 
memorabile conferinţe şi predici ţinute în tot cuprinsul Angliei. El nu apără doar 
cauza poporului sârb, ci abordează şi teme internaționale fierbinţi: pacea în lume şi 
fundamentele rezolvării crizei politice mondiale. Serbia obţine sprijinul Marii 
Britanii, iar Arhimandritului Nicolae i se decernează titlul de Doctor Honoris 
Causa al Universităţii din Cambridge. Conferinţele ţinute cu această ocazie, 
„Poruncile Mântuitorului" şi „Meditaţii la Rugăciunea Domnească" electrizează 
Biserica Angliei, zdrobindu-i multe din falsele concepţii despre Ortodoxie. 


Sfârşitul verii 1915: Continuă „misiunea de război" peste ocean, în Statele Unite, 
la New York. în principal, îşi propune să unească diaspora sârbă, croată şi slovenă 
împotriva agresorului austriac . Succesul e mare, 20.000 de voluntari, „Armata a 
treia a episcopului Nicolae", se alătură forţelor sârbeşti, luptând în principal pe 
frontul de la Salonic. Se strâng sute de mii de dolari pentru populaţia civilă sârbă 
martirizată. La întoarcerea din această călătorie primeşte vestire că într-o bună zi 
Dumnezeu îl va rechema în America, spre a organiza Biserica sârbă din pământul 
american. 


1916-1919: În drum spre casă aflându-se, hotărăşte să rămână în iubita Anglie, 
spre a aştepta sfârşitul războiului. Scrie Duhul religios al slavilor (1916, adresată 
soldaților sârbi de pe front), Serbia în întuneric şi Lumină (1916), Sufletul sârb, 
Agonia Bisericii, Biserica ortodoxă sârbă şi Renaşterea spirituală a Europei (toate 
în 1917). Ultimele titluri se adresează mai ales publicului englez, încercând să-l 
sensibilizeze la tragedia sârbă. Ultimul vizează special Biserica anglicană, căreia îi 
arată adevărata sorginte a spiritualităţii ei, Ortodoxia. În 1919, excelența acestui 
ultim volum şi adâncimea gândirii lui teologice în general îi atrage decernarea unui 
nou titlu onorific de Doctor în Teologie: cel al Universităţii din Glasgow. 


12 martie 1919: La 39 de ani, Sfântul Sinod al Bisericii sârbe îl hirotoneşte întru 
Episcop de Jicea, cea mai veche eparhie a Serbiei istorice. 


1919-1921: Păstoreşte şi alină rănile poporului sârb rău încercat de război, în 1921, 
e transferat în eparhia Ohridei şi Bitoliei în scopul de a uni, cu harul lui pastoral 
unic, Bisericile sârbă şi macedoneană, părţi ale noului regat iugoslav. 


Ohrida este pentru noul ei arhiereu „,...sfințit locaş, cu mare şi roditor trecut," 
leagăn al literaturii şi culturii slave din Balcani. Locul este de o mare frumuseţe, iar 
Sfântul Munte aproape. 


Episcopul îl cercetează, împreună cu Atena şi Constantinopolul. La Sfântul Munte 
va reveni în fiecare an. Scrie Discursuri despre Omul universal (1920) şi Rugăciuni 
lângă Lac (1921). Aceasta din urmă, vizând prin denumire Lacul Ohrid, constă din 
adevăraţi noi Psalmi ai lui David, scrişi în proză poetică, înfiinţează orfelinatul din 
Bitolia, pe lâingă M-rea Vracevsina, pe care îl pune sub conducerea stareţei exilate 
Anna, cunoscută anterior ca asistenta socială Nada Adjci. Este repetat invitat să 
conferenţieze în diverse parohii anglicane din S.U.A., invitaţii în cele din urmă 
aprobate de Guvernul regal şi Sinod. 


24 iunie 1921: Soseşte la New York City. Scopul lui este limpede şi întreit: 


1. inerea de conferinţe şi predici în universităţi şi biserici din care să se vadă 
perspectiva est europeană asupra Conflagraţiei mondiale; 

2. Colectarea de fonduri spre întemeierea de orfelinate pentru copiii rămaşi fără 
părinţi şi rude în urma marelui război; 

3. Vizitarea cât mai multor comunităţi ortodoxe sârbe, în scopul de a le mulţumi 
pentru sprijinul acordat în timpul războiului şi de a alcătui un raport în vederea 
posibilităţii întemeierii unei Biserici ortodoxe sârbe în America. 


Eforturile au fost încununate de succes pe toate planurile. Ține cam 150 de 
cuvântări şi predici de-a lungul a doar trei luni. Conferenţiază la prestigioasa Uni- 
versitate Columbia din New York City, în diverse comunităţi sârbe şi chiar la 
Congregația Afro-Americană Sfântul Filip din Harlem, cartier al New York-ului, 
în faţa a peste 1500 de ascultători. Mesajul lui este limpede şi fără echivoc: Nu-l 
învinuiți pe ţăranul din Balcani pentru acest război, ci mai curând pătura inte- 
lectuală artificial creată de sistemul universitar european: „Țăranul european este 
un spirit nobil, greşiți sunt intelectualii pe ale căror mâini a încăput acest ţăran." 
Episcopul Nicolae a arătat profetic că dacă acest sistem va continua, atunci un al 
doilea război mondial va fi inevitabil. 


Una din predicile cele mai incendiare a fost cea ţinută în Duminica de după înăl- 
țarea Domnului, în Catedrala episcopaliană Sfântul loan Teologul din New York 
City, intitulată: Piatra pe care au aruncat-o ziditorii (Mat. 21: 42). În ea episcopul 
chema Occidentul să se întoarcă la temelia fiinţei culturii şi civilizaţiei lui, adică la 
Mântuitorul Hristos, Calea, Adevărul şi Viaţa, în concepţia lui, America, acest 
pământ bogat şi multi-etnic, este purtătoare a stindardului speranţei pentru întreaga 
omenire: „Lumea s-a făcut acum foarte mică, ea aşteaptă unificarea. Europa a 
descoperit lumea: oare America o va putea organiza?" Gândul episcopului era 
acela al unei uniri a lumii într-un spirit al păcii şi dreptăţii pentru toți. 


In urma acestor discursuri el a fost numit „al doilea Isaia" şi „noul Hrisostom," iar 
Iugoslavia a fost acceptată ca membră a Ligii Naţiunilor. 


1921, 16 iunie: Se întoarce în Serbia. Cu donațiile obţinute în America întemeiază 
orfelinate la Kralievo, Ceaceak, Cornil Milanovat şi Kraguievat, unde îşi află 
adăpostul peste 600 de copii orfani şi săraci. 


26 iunie: Prezintă, înaintea Sinodului Bisericii sârbe întrunit la Sremski Karlovat, 
situaţia comunităţilor ortodoxe din America. 


21 septembrie: Mitropolitul Varnava îi încredințează episcopului Nicolae însăr- 
cinările de Episcop pentru America, cu arhimandritul Mardarie Uskokovici de la 
Mânăstirea Rakoviţa ca vicar. Numirea nemulțumeşte poporul, care nu vrea să se 
despartă de păstorul lui. 


Ianuarie 1922: Oarecum tulburat, Episcopul Nicolae călătoreşte la Locurile Sfinte, 
apoi la Sfântul Munte Athos, la Mânăstirea Hilandar, în aşteptarea Sfintelor Paşti. 


Rugăciunea îi arată calea: el vede că sârbii ortodocşi din America au nevoie de slu- 
jirea permanentă a unui arhiereu, de aceea el însuşi îl desemnează pe arhimandritul 
Mardarie candidat spre a fi viitorul episcop sârb pentru America, cu prerogative 
depline. 


18 octombrie 1923: Sfântul Sinod al Bisericii sârbe îl desemnează pe arhi- 
mandritul Mardarie ca exarh al Bisericii sârbe din America. 


1923-1927: Scrie Noi predici la Poalele Muntelui, Gânduri despre bine şi rău, şi 
masivul volum Predici la Duminici şi Praznicele de peste an. 


Iniţiază un suflu nou de rugăciune printre credicioşi, pe care el îl numeşte cald miş- 
carea Rugătorilor, în acest scop alcătuieşte cântări de mare prospeţime evanghelică 
pe care poporul le învaţă şi le cântă cu drag. 


Promovează pelerinajele duhovniceşti ale poporului la mânăstiri, îndemnându-l la 
adevărata trăire creştinească: ţinerea posturilor, rugăciunea, spovedania, deasa 
Împărtăşire. Această minunată activitate pastorală are efectul de a revigora şi viaţa 
mânăstirească şi studiul teologic, elemente ilustru exemplificate în persoana arhim. 
Iustin Popovici, ucenic iubit al episcopului Nicolae. 


1927: A treia călătorie în America, la invitaţia Societăţii iugoslave americane, a 
Institutului de Studii Politice din Williamstown, Massachusetts şi a Fundaţiei Car- 
negie pentru Pacea Lumii. Timp de trei luni conferențiază în universităţi şi predică 
în biserici, se interesează de soarta nou înființatei Mânăstiri Ortodoxe din Liber- 
tyville, Illinois, cu hramul Sfântului Sava, episcopul sârbilor. În fruntea Mânăstirii 
se află proaspăt hirotonitul întru episcop, Mardarie. 


La întoarcere, rămâne timp de 2 săptămâni la Londra, unde proroceşte noua cata- 
strofă care se va abate asupra Europei. Mesajul lui pentru întreaga Europă este clar: 
Pocăiţi-vă, căci s-a apropiat Împărăţia Cerurilor. Se întoarce în Iugoslavia, se insta- 
lează la Ohrida şi reîncepe să scrie. 


1928: Scrie Credinţa oamenilor educați, Războiul şi Biblia şi Proloagele de la 
Ohrida. Acestea din urmă, însumând peste 1000 de pagini, au fost traduse în 1985 
şi în engleză. Ele devin, pe lângă Biblie, lectură de bază a ortodocşilor occidentali 
vorbitori de engleză. 


1929-1934: La Seminarul ortodox din oraşul Bitolia aflat în eparhia Ohridei predă 
tânărul ieromonah loan Maximovici, viitorul Episcop şi Sfânt. Adesea episcopul 
Nicolae Velimirovici era auzit spunând: „Dacă vreţi să vedeţi un sfânt în viaţă, 
mergeţi la Bitolia să-l cunoaşteţi pe părintele loan." 


1930: Participă la Conferinţa Pan-Ortodoxă de la Mânăstirea Vatopedu, Sfântul 
Munte Athos. Cu autenticitatea trăirii, cu marea anvergură intelectuală şi cu darul 
elocinţei, el poate nu numai să unească în acelaşi duh ortodocşi sârbi, ruşi sau 
bulgari, ci şi să prezinte pe înţelesul apusenilor autenticitatea şi adevărul Orto- 
doxiei cea Una. 


1931: Scrie Semne şi Simboale. 


1937-1941: Scrie Nomologia sau Știința legilor(1940). În acest interval îşi editează 
imensa arhivă de scrisori, sub titlul Scrisori misionare. 


1941-1945: Arestat de germani, la praznicul Sfinţilor apostoli 1941. Deţinut în 
mânăstirile Liubostinile şi Voilovita (lângă Pancevo), împreună cu Patriarhul 
Gabriel Dojici. La Praznicul înălțării Sfintei Cruci 1944 este internat la Dachau, 
împreună cu Vlădica Gabriel, unde rămâne închis timp de aproape doi ani. Aici 
suferă şi este martorul celor mai oribile şi sinistre torturi la care a fost supusă fiinţa 
umană de-a lungul istoriei ei. Îşi atribuie supraviețuirea intervenţiei directe a 
Maicii Domnului. Scrie Canon de rugăciune de la Voiloviţa către Preasfânta 
Născătoare de Dumnezeu şi Trei rugăciuni în umbra baionetelor germane. Aceste 
scrieri constituie jurnalul duhovnicesc al Sfântului de-a lungul acestui calvar. Trei 
Rugăciuni... a fost transcrisă mai târziu la Viena, pe paginile unei Evanghelii 
sârbeşti. 


8 mai 1945: Eliberat din lagăr, împreună cu Patriarhul Gabriel, de Armata a 36-a 
americană. Gabriel mărturisitorul se întoarce la Belgrad ca patriarh, iar măr- 
turisitorul Nicolae ia calea exilului către America, pentru a patra şi ultima oară. 
Deşi încă bolnav şi slăbit, îşi începe, fără să mai aştepte, pastorația. 


Iunie 1946: Primeşte Doctoratul în Teologie mistică al Universităţii Columbia. 
Este a cincea distincţie academică de prestigiu a Episcopului Nicolae Velimirovici. 


1946-1949: Predă la Seminarul Sfântul Sava din Libertyville, Illinois. Văzând ne- 
voia urgentă de material catehetic pastoral în limba engleză pentru sârbi ortodocşi 
născuţi în America, publică The Faith of the Saints [Credinţa Sfinţilor] (1949). 


1950: Scrie în engleză un eseu pe tema de mistică ortodoxă întitulat The Universe 
as Signs and Symbols [Lumea ca Semne şi Simboale] şi în sârbă cartea intitulată 
Tărâmul de neatins. 


1951-1956: În 1951, scrie ultima lui carte în calitate de profesor la Seminarul 
Sfântul Sava, intitulată, cu profundă adecvare, Viaţa Sfântului Sava. 


Se mută la Mânăstirea Ortodoxă rusă Sfântul Tihon din South Canaan, Pennsyl- 
vania, unde rămâne de-a lungul ultimilor cinci ani de viaţă. Este profesor, decan şi 
rector al Seminarului de pe lângă mânăstire, precum şi duhovnic şi stareţ al călu- 
gărilor. 


Publică articole în limba rusă penru credincioşii căutători de Dumnezeu, dar 
prelegerile le ţine exclusiv în engleză, într-o vreme în care foarte puţine cursuri de 
discipline teologice ortodoxe se ţineau în această limbă. Conferenţiază şi la 
Seminarul Ortodox Sfântul Vladimir din Crestwood, New York şi de asemenea la 
M-rea Sfântul Treime din Jordnville, acelaşi stat. 


In 1952 publică în limba sârbă, pentru sârbii lui pe care nu-i uită niciodată, 
lucrările Secerişul Domnului şi Cassiana, povestea unei penitente, în 1953 scrie, tot 
în sârbă, lucrarea Convorbiri. 


Ultima lui carte, Singura iubire a omenirii (în sârbă) a fost publicată postum, în 
1958. 


Ultima ctitorie a episcopului Nicolae a fost Institutul Biblic sârb, în cadrul căruia a 
publicat o serie de scurte tratate pe diverse teme teologice: „Hristos a murit pentru 

noi," „Meditaţie la cele Şapte Zile," „îngerii: fraţii noştri mai mari," „Şapte cereri," 


IL] 


„Biblie şi Putere," „Scrisori Misionare," şi „Taina Atingerii." 


Duminică, 18 martie 1956: Moare de Dumnezeu purtătorul părinte episcop 
Nicolae Velimirovici, în smerita lui chilie de la Seminarul Ortodox rus Sfântul 
Tihon. 


După relatarea stareţului de atunci Afanasy, „Părintele episcop a slujit Sfânta 
Liturghie Sâmbăta, 17 martie. Totul a fost neobişnuit de frumos. După slujbă, el a 


mers la trapeza monahilor. După o scurtă convorbire cu obştea, cu o plecăciune 
adâncă, el a murmurat de trei ori, ca niciodată până atunci, cu voce joasă: lertaţi- 
mă, fraților, în timp ce părăsea trapeza." 


În dimineaţa următoare, Duminică, părintele Vasily a bătut la uşa chiliei epi- 
scopului Nicolae, dar nu a primit nici un răspuns. Intrând, el I-a aflat pe episcop 
întins la pământ, din poziţia îngenuncheat. 


După toate semnele, părea că murise la ceasurile 7 sau 8 în acea dimineaţă. El avea 
76 de ani. Lui i s-a făcut cu cinste slujba de îngropare la Catedrala Ortodoxă sârba 
Sfântul Sava din New York City, la care au participat creştini ortodocşi din toată 
lumea. 


De la New York trupul lui a fost dus la Libertyville, Illinois, la nord de Chicago, la 
Mânăstirea Ortodoxă sârbă, unde a fost îngropat la 27 martie 1956, în partea de sud 
a incintei bisericii. Chilia lui de la Seminarul Ortodox rus Sfântul Tihon din South 
Canaan, Pennsylvania, a fost amenajată în paraclis. 


18 martie 1961: La parastasul de cinci ani de la fericita lui adormire, ucenicul 
iubit, Iustin Popovici, rosteşte următoarele cuvinte: „Mulţumim Ție, Doamne, căci 
în el avem un nou apostol! Mulţumim ie, Doamne, căci în el avem un nou 
evanghelist! Mulţumim Ție, Doamne, căci în el avem un nou Mucenic! Mulţumim 
Ție, Doamne, căci în el avem un nou Sfânt!" 


27 aprilie, 1991: 'Trupul arhiereului Nicolae se întoarce, la 35 de ani după fericita 
adormire, în Serbia natală şi se îngroapă la iubita lui mânăstire Celie, din satul de 
baştină Lelici. Este îngropat într-un loc însemnat mai dinainte, lângă trupul adormit 
al Sfântului Iustin Popovici [ţ1979], în spatele bisericii mânăstirii. 


19 mai 2003: Sfântul Sinod al Episcopilor Bisericii Ortodoxe sârbe întrunit la 
Belgrad, cu o inimă şi cu o gură îl proclamă Sfânt pe marele păstor, scriitor bise- 
ricesc, istoric şi poet al poporului sârb, episcopul Nicolae Velimirovici al Ohridei 
şi Jicei (1880-1956). 


În această zi numele episocopului Nicolae s-a înscris în Calendarul Sfinţilor. Cinci 
zile mai târziu, la 24 mai, în Biserica Sfântului Sava de pe dealul Vraţar din 
Blegrad, la praznicul Sfinţilor Chiril şi Metodie cei întocmai cu apostolii şi 
luminătorii slavilor, în cinstea Sfântului nou canonizat - episcopul Nicolae Veli- 
MIrovici, se slujeşte Sfânta Liturghie Arhierească de către toți Arhiereii Sfântului 
Sinod al Serbiei. 


Un tropar al Sfântului: Faptele dreptăţilor tale arătatu-te-au poporului icoană a 
credinţei, rază a smereniei şi dascăl al înfrânării, O, Sfinte părinte Nicolae ierarhe 
pentru aceasta tu cu smerenia ai dobândit cele înalte, iar cu sărăcia cele bogate, ci 
roagă-te lui Hristos Dumnezeu ca să se mântuiască sufletele noastre! 


Alt tropar: Patria iubindu-ţi ca un jertfelnic, din loc în loc ai călătorit, ajutor a 
dobândi Bisericii chinuite celei dintr-însa şi ca un nou Gură de Aur celor dintru 
întuneric iară le-ai vestit pe Piatra Hristos din mai adevărata Patrie, a Cerurilor 
împărăție. Sufletul pentru toți punând, curăţitu-l-ai pe el în focul întemniţării de 
către necredincioşi şi l-ai strălucit cu dragostea cea către Adevăr şi către tot 
poporul pentru aceasta, O Sfinte părinte Nicolae ierarhe, mărturisitorule al cre- 
dinţei şi lauda Serbiei, de cununa veşnicei slave te-ai învrednicit! 


Ambele alcătuite de pr. Daniel Rogich 


1 ianuarie 


Intru această zi prăznuim Tăierea împrejur a Domnului Dumnezeului şi 
Mântuitorului nostru lisus Hristos 


La opt zile după naşterea Sa, Copilul Dumnezeiesc a fost dus la Templu şi tăiat 
împrejur după Legea care era în Israil din timpul părintelui Avraam. 


Aceasta a fost ziua în care Copilului i S-a dat numele lisus, descoperit de 
Arhanghelul Gavriil Preasfintei Fecioare Maria. 


Tăierea împrejur din Vechiul Testament este prototipul Sfântului Botez adus de 
Mântuitorul în Noul Testament. Tăierea împrejur a Domnului nostru arată că EI a 
luat asupra Sa adevărat trup omenesc, iar nu părelnic trup omenesc, aşa cum 
mincinos au învăţat mai târziu despre EI ereticii. 


Mântuitorul nostru Hristos a mai primit tăierea împrejur şi pentru aceea că a voit să 
împlinească toată Legea pe care însuşi o dăduse prin prorocii şi drepții Vechiului 
Testament, împlinind Legea scrisă, El a şi înlăturat-o cu Botezul din Sfânta Sa 
Biserică, aşa cum a propovăduit Sfântul apostol Pavel: „Că în Hristos lisus nici 
tăierea împrejur nu este ceva, nici netăierea împrejur, ci făptura cea nouă” 
(Galateni, 6: 15). 


(Sărbătoare fără inainteprăznuire în calendarul liturgic al Bisericii.) 


Tot întru această zi, pomenirea Sfântul Vasile cel mare, arhiepiscopul 
Cezareii Capadociei 


Sfântul Vasile s-a născut în timpul domniei împăratului Constantin cel mare. Încă 
nebotezat fiind, Sfântul Vasile a stat cincisprezece ani la Atena unde a stu-diat 
filosofia, retorica, astronomia, şi toate ştiinţele acelui timp. 


Colegi de studii i-au fost Sfântul Grigorie Teologul şi Iulian, împăratul apostat de 
mai târziu. 


La anii maturității a primit Sfântul Botez în apele Iordanului împreună cu 
[celebrul] Eubul, fostul său profesor. 


A fost episcop al Cezareei Capadociei timp de aproape zece ani, şi şi-a încheiat 
viaţa pământească la vârsta de cincizeci de ani. 


A fost apărător mare al Ortodoxiei, luminător al curăţiei morale, zelot al trării 
religioase, culme a gândirii teologice, ziditor şi stâlp al Bisericii lui Dumnezeu. 


Sfântul Vasile şi-a meritat pe deplin titlul de „mare, în cântările sale, Biserica îl 
numeşte „dumnezeiasca albină a Bisericii lui Hristos care adună sufletele cre- 
dincioşilor cu dulceaţa cinstirii de Dumnezeu, iar cu acul dumnezeiescului dor, ca 
ŞI cu o armă, răneşte hulele ereticilor." 


Se păstrează numeroase scrieri ale acestui Sfânt părinte al Bisericii, scrieri teo- 
logice, apologetice, ascetice, canonice precum şi Sfânta Liturghie care îi poartă 
numele. 


Această Sfântă Liturghie a Sfântului Vasile cel mare se slujeşte de zece ori pe an: 
la întâi ianuarie, ziua Sfântului; în ajunul Naşterii Domnului; în ajunul Bote-zului 
Domnului; în toate Duminicile Sfântului şi marelui Post, cu excepţia Duminicii 
Floriilor; în Sfânta şi marea zi Joi şi în Sfânta şi marea zi Sâmbătă [a Săptămânii 
Patimilor]. 


Sfântul Vasile cel mare a adormit cu pace în ziua de | ianuarie a anului 379 du-pă 
Hristos, strămutându-se în Împărăția Cerurilor. 


Imn de laudă la Tăierea împrejur a Domnului Dumnezeului şi Mântuitorului 
nostru lisus Hristos şi la Sărbătoarea Sfântului Vasile cel mare 


O, Tu Cel care Legea o ai dat lumii şi oamenilor 

Tu, de Lege Dătătorule, ca unul supus Legii Te-ai făcut. 
însuţi de bună voie supunându- Te legii, 

Pe mulţi legea ascultării cu putere i-ai învăţat. 


De aceea în a opta zi trupeasca Tăiere împrejur o ai primit, 
împlinind Legea, o Lege nouă lumii ai dat, 
Căci tăierea împrejur duhovnicească pe cea trupească o a înlăturat. 


Astfel noi credincioşii patimile sufletului tăindu-le 
cu un cuget curat la Tine privim; 

Ca duhovniceşte voia trupului să o tăiem 

A Ta voie, O Mântuitorule, dorim să împlinim. 


De la a Ta Tăiere împrejur Sfinţii mântuirea s-au învăţat, 
Și ale lor vieți pildă cu literă de foc scrisă nouă ne-au lăsat. 


Sfântul Vasile cel mare, raza soarelui celui dumnezeiesc, 
învăţătura tăierii împrejur a inimii, poporului creştinesc moştenire o a lăsat. 


Sfântului Vasile cel mare fie laudă în veci, 
celui care, rob al Tău fiind, 

Mare s-a numit şi a rămas 

căci de la a Ta Tăiere împrejur 

smerita ascultare a învățat. 


Cugetare - De ce trebuie să ascultăm de Biserică iar nu de cei care cugetă 
împotriva Bisericii, chiar atunci când lumea îi numeşte mari? 


Răspuns: Pentru că Biserica a fost întemeiată de Domnul nostru lisus Hristos, şi 
pentru că Biserica este călăuzită de suflarea Duhului Sfânt al lui Dumnezeu. 


Pentru că Biserica este tărâmul Sfinților, dumbravă ingrjită de pomi fructiferi, 
cultivați cu cea mai înaltă ştiinţă. Cel care se ridică împotriva Sfinţilor nu este sfânt 
şi atunci de ce l-am asculta? 


„Biserica este loc îngrădit," spune Sfântul loan Gură de Aur. „Dacă te afli înăuntru, 
lupul nu cade asupra ta; iar dacă te afli în afară de ea, fiarele sălbatice te sfâşie. Nu 
te depărta de Biserica lui Dumnezeu, căci nimic nu este mai tare ca Ea. Ea este 
nădejdea ta, mântuirea ta, mai înaltă decât cerurile, mai tare ca stân-ca, mai 
încăpătoare decât lumea. Sfânta Biserică a lui Hristos niciodată nu se învecheşte, ci 
se reînnoieşte în veci”. 


Luare aminte 


Luând aminte la Tăierea împrejur a Mântuitorului nostru lisus Hristos, 
e să cugetăm pururea la slava Sa din Împărăţia Cerurilor, unde Heruvimii îi 
slujesc Lui cu frică şi cu cutremur, 
e Smerirea Lui pină la Tăierea împrejur, cea menită doar păcătoşilor; 
e Inima noastră, dacă am tăiat-o împrejur de toate gândurile păcătoase, de 
toate relele obiceiuri şi de toată patima. 


Predică despre cum trebuie să ne depărtăm de rău şi să facem binele 


Fereşte-te de rău şi fă bine (Psalmul 33 : 13) 


Aceste cuvinte arată efortul pe care trebuie să-l facem aici pe pământ şi în pă- 
mânt, adică pe acest pământ material şi în acest trup fizic. 


Și care efort trebuie să-l facem? Mai întâi, să ocolim răul şi al doilea, să facem 
binele. 


Dar care este răul ce trebuie ocolit, şi care binele ce trebuie făcut, conştiinţa noastră 
nu ne poate spune complet şi exact deoarece este întunecată de păcat; învăţătura lui 
Hristos în schimb ne spune limpede, complet şi exact ce este bine şi ce este rău. 


Fraţilor, ce ne cere nouă Domnul nostru? El ne cere ca sufletele noastre să fie 
îndreptate pururea spre bine tot aşa cum sfintele altare stau pururea spre răsărit. Ne 
cere să lepădăm răul înapoia noastră, să-l dăm pradă uitării, în umbra şi întunericul 
trecutului; astfel încât în fiecare an şi în fiecare zi să putem să ne întindem mereu 
cu sufletul şi cu trupul numai spre bine, să dorim numai binele, să vorbim doar 
despre bine, să facem doar binele. 


Stăpânul vrea doar ziditori, şi nicidecum dărâmători. Căci oricine zideşte binele, 
prin chiar aceasta distruge răul. lar cel ce nu-l distruge asfel repede uită cum se 
face binele şi se preface într-un rău făcător. 


Apostolul neamurilor ne poruncește: ,„, Urâţi răul, alipiţi-vă de bine" (Rom. 12:9). 


Urâţi răul dar nu pe omul care comite răul, căci acesta este bolnav. Dacă poţi, 
vindecă bolnavul, nu-l omor? cu ura ta. Lipeşte-te de bine şi numai de bine, căci 
binele este de la Dumnezeu, iar Dumnezeu este comoară a tot binele. 


O, Bunule şi Atotbunule Doamne, învaţă-ne pe noi să ne întoarcem de la rău şi 
să facem binele pentru dragostea slavei Tale şi a mântuirii noasre, căci Ţie se 
cuvine Slava şi mulțumirea în veci. Amin. 


2 ianuarie 
Pomenirea Sfântului Silvestru, episcopul Romei 


Sfântul Silvestru s-a născut la Roma, şi a deprins de foarte tânăr toată cunoştinţa 
omenească şi sfânta credinţă în Hristos. Viaţa şi-o potrivea deplin după poruncile 
Evangheliei. 


A cules cel mai mare folos de la dascălul său, Timotei preotul, la a cărui moarte 
mucenicească Sfântul Silvestru însuşi a fost martor, şi a urmat toată viaţa exemplul 
de jertfă eroică pentru credinţă a învățătorului său. 


La vârsta de treizeci de ani a fost intronizat episcop al Romei. El a dat porunci 
pentru îmbunătățirea obiceiurilor creştinilor. Bunăoară, a desfiinţat postul din ziua 
de sâmbătă, care încă era ţinut de mulţi creştini în acel timp, şi a poruncit ca acesta 
să fie ţinut doar în Sfânta şi marea Sâmbătă |din Săptămâna Patimilor] şi în acele 
sâmbete care se întâmpla să cadă în posturile de peste an. 


Prin puterea rugăciunilor şi minunilor sale, împăratul Constantin cel mare şi maica 
sa Elena au venit la sfânta credinţă, şi mai târziu s-au botezat. EI se afla împreună 


cu soborul împărătesei Elena la aflarea lemnului Sfintei Cruci a Mântuitorului. 


EI a păstorit Biserica lui Dumnezeu timp de douăzeci de ani. EI a adormit cu pace 
şi s-a strămutat în Impărăția Cerurilor. 


Pomenirea Sfântului cuvios Serafim de Sarov 
Sfântul Serafim de Sarov a fost unul dintre cei mai mari nevoitori ruşi, înzestrat din 
belşug cu duhul prorociei şi al facerii de minuni. El s-a născut în anul 1759 şi a 


trecut la ceruri în anul 1833 de la Hristos. 


Sfântul Serafim avea cea mai mare smerenie, în timp ce întreaga lume îl lăuda, el 
se numea pe sine după “sărmanul Serafim”. 


Pomenirea Sfintei Teodota 


Teodota a fost mama Sfinţilor Cosma şi Damian, doctorii fără de arginţi. Teodota a 
trăit o viaţă plăcută lui Dumnezeu, întru care i-a crescut şi pe fiii el. 


Pomenirea Sfântului cuvios Amona 


Amona a fost un mare nevoitor din secolul al cincilea. EI a fost stareţul Mânăstirii 
Tabenisioţilor din Egiptul de Sus. Sub povăţuirea sa se nevoiau în acea mânăstire 
trei mii de monahi. 


EI era înzestrat cu darurile facerii de minuni, dreptei socotinţe şi străvederii. 


Când odată un monah i-a cerut cuvânt de folos, el i-a spus: “în mânăstire să fii ca 
un osândit din temniţă, şi ca şi acela să te întrebi mereu, cu frică şi cu cutremur: 
Oare cumva s-a apropiat ceasul sosirii Judecătorului?”. 


Cântare de laudă la sărbătoarea Sfântului Silvestru, episcopul Romei 


O, Doamne minunat eşti Tu întru Sfinţii Tăil 
Puternic şi Milostiv eşti Tu întru Sfinţii Tăi! 


Precum Soarele în lumina stelelor, 
aşa străluceşti Tu întru Sfinţii Tăi! 
Celor smeriţi le dăruieşti putere, 
până la Rai îi înalți. 

Celor simpli le dăruieşti înţelepciune, 


şi prin ei pe înţelepţi îi ruşinezi. 


Pe urgisiţi îi mângâi cu blândefe, 
iar pe flăminzi îi hrăneşti cu bunătăţile cereşti. 


Tu ai Sfinţi înzestrați cu felurime nesfârşită de daruri, 
Din veacuri diferite, din stări diferite, fără căutare la faţă: 
aleşi dintre ultimii ca şi dintre cei dintâi. 


Ei sunt curăţiţi de păcat şi îmbogăţiţi în roadele binelui, 
Suflete nobile ce şi-au dobândit rudenia cu Hristosul Tău, 


Pentru care Sfinţi ai Tăi îi numeşti. 


Tu pe toți oamenii 
La sfinţenie îi chemi. 


Pe cei care vin îi curăţeşti de păcate, 


Și mai vârtos decât zăpada îi albeşti. 


Intru aceştia cerurile se veselesc împreună cu Tine, 

Și unul dintre aceştia Sfântul părintele nostru Silvestru a fost. 
întru el Te veseleşti 

Și pentru el milă mare nouă ne dăruieşti. 


Cugetare 


Ce răspuns vom da celor care spun că Hristos de minuni făcătorul nu poate încăpea 
în logica omenească? 


Le vom răspunde aşa: Voi în schimb încăpeţi în logica Lui. În logica Lui încape 
toată veşnicia şi toată dimensiunea timpului, şi chiar şi voi, cei care întrebaţi aşa. 
Dacă butoiul nu poate să încapă într-un degetar, degetarul în schimb uşor 

încape într-un butoi. 


Sfântul Clement din Alexandria spune: “Toţi filozofii sunt copii până când devin 


bărbaţi în Hristos. Căci adevărul nu stă doar în cugetare”. 


Hristos a venit să-l îndrepteze pe om cu logica lui cu tot, căci Hristos este Logosul 
şi Logica noastră. De aceea noi suntem cei care trebuie să ne direcționăm gândirea 
după EI, şi nu EI după noi. EI este îndreptătorul gândirii noasre. Nu soarele se 
învârte după ceasul nostru, ci ceasul nostru se învârte după soare. 


Luare aminte 


Să luăm aminte la Domnul nostru Iisus Hristos, Cuvântul cel Dumnezeiesc [Logo- 
sul]: 

* Să luăm aminte la cum Dumnezeul cel Treimic a creat toate prin Cuvântul Său, 
adică prin Stăpânul Hristos; 

* Să luăm aminte la cât de nesocotit este omul care se depărtează de Hristos, 
Cuvântul lui Dumnezeu, căci Hristos nu Se află într-un astfel de om. 


Predică despre trufie 


Înaintea prăbuşirii merge trufia şi semeţia înaintea căderii (Pildele lui Solomon, 
16 :18) 


Dintre toate cele care se află răspândite în cele patru zări ale lumii, care să fie 
lucrul, omule muritor, care să te facă să te trufeşti, dacă nu cumva prostiile şi 
închipuirile diavoleşti!? Oare nu goi şi sărmani am intrat în această lume şi nu la 
fel vom ieşi din ea? Oare nu cu împrumut avem toate câte le avem? Iar la moartea 
noastră, oare nu va trebui să dăm totul înapoi? Oare de câte ori nu am auzit şi răs- 
auzit aceste cuvinte? Să-l ascultăm pe apostolul care zice: Că noi nu am adus 


nimic în lume, toi aşa cum nici nu putem Să scoatem ceva din ea afară (I Timotei 
6:7) 


Încă şi când aducem jertfă lui Dumnezeu din pâinea şi vinul nostru obişnuit, spu- 
nem Ale Tale dintru ale Tale Ție aducem (Sfânta Liturghie a Sfântului loan Gură 
de Aur). 


Căci nimic din cele ce avem în lumea aceasta nu este al nostru: nici măcar o 
fărâmă de pâine sau un strop de vin, adică nimic care să nu ne fi venit de la Dum- 
nezeu. 


Cu adevărat trufia este fiica prostiei, fiica minţii întunecate, zămislită din legătura 
cea necurată cu dracii. 


Trufia este fereastra cea largă prin care zboară afară toate meritele şi faptele 
noastre bune. 


Nimic nu ne face mai goi în faţa oamenilor şi mai nevrednici în faţa lui Dumnezeu 
decât trufia. 


Dacă însuşi Domnul nostru nu S-a trufit, cum îndrăznim să ne mândrim noi? Şi 
incă EI s-a smerit trup de rob luând, rob al întregii lumii, rob până la moarte, şi 
incă moarte pe Cruce ! 


O, smerite Stăpâne, cu Duhul Tău cel Sfânt arde din sufletele noastre pleava 
trufiei semănată de potrivnicul şi sădeşte în ea sămânţa cea de bun soi a 
smereniei şi a blândeţii. Căci Ţie se cuvine slava şi mulțumita în veci. Amin. 


3 ianuarie 
Pomenirea Sfântului proroc Maleahi 


Maleahi a fost ultimul dintre prorocii Vechiului Testament. El s-a născut după 
întoarcerea evreilor din robia babiloniană (anul 538 înainte de Hristos). 


EI era neobişnuit de frumos la vedere. Potrivit tradiției, oamenii îl numeau înger, 
fie din cauza neobişnuitei lui frumuseți fizice, fie datorită marii lui curăţenii 
sufleteşti sau poate pentru că era cunoscut ca împreună-vorbitor cu un înger al lui 
Dumnezeu. 


De multe ori el a fost auzit vorbind faţă către faţă cu un înger. Când lucrul se 
întâmpla, auzeau şi cei prezenţi vocea şi cuvintele îngerului, dar nefiind vrednici, 
nu vedeau şi faţa îngerului. Cele pe care îngerul le vestea, tânărul Maleahi le proro- 
cea. 


EI a strigat împotriva lui Israil celui nerecunoscător şi împotriva preoților nelegiuiți 
ŞI nevrednici. 


Cu cinci sute de ani înainte de întruparea Mântuitorului, Maleahi a prorocit 
limpede naşterea şi misiunea Sfântului loan Botezătorul: /ară, Eu trimit pe îngerul 
Meu şi va găti calea înaintea feţei Mele şi va veni îndată în templul Său Domnul 
pe care îl căutaţi (Maleahi 3:1). 


În esenţă, Maleahi este proorocul zile înfricoşatei Judecăţi. Iară că Eu trimit pe 
Ilie prorocul, înainte de a veni ziua Domnului, cea mare şi înfricoşătoare (Ma- 
leahi 3:23). 


EI a trecut la Domnul când încă era tânăr. După el, nu au mai fost prooroci în Israil 
până la Sfântul loan Botezătorul. 


Pomenirea Sfântului sfinţit mucenic Gordie 


Acesta s-a născut în Cezareea Capadociei, şi era ofiţer în armata romană, în timpul 
domniei împăratului Liciniu. 


Când a izbucnit marea prigoană împotriva creştinilor de sub acest împărat, Gordie 
şi-a părăsit armata şi rangul şi s-a retras în pustia Sinaiului. Singur pe Muntele 
Horeb, Gordie a petrecut în rugăciune şi contemplarea tainelor cereşti şi pămân- 


teşti. EI cugeta mai cu seamă la deşertăciunea şi nimicnicia tuturor lucrurilor 
pentru care se luptă oamenii lumeşti şi la sfârşit a dorit să moară pentru Hristos şi 
să treacă mai curând la viaţa cea veşnică şi neîmbătrânitoare. 


Cu această dorinţă a coborât din munte în oraş, la vremea unor oarecari festivaluri 
şi petreceri păgâneşti şi idolatre. Gordie s-a înfățişat înaintea prefectului oraşului, 
strigând tare că este creştin. Prefectul a încercat zadarnic să-l facă să-şi renege cre- 
dinţa, prin linguşeli şi prin amenințări. 


Gordie a rămas neclintit şi tare ca diamantul, zicându-i: «Aceasta este nebunie, ca 
să-şi cumpere cineva viaţa trecătoare cu viaţa veşnică şi să piară cu sufletul.» 


Fiind osândit la moarte, el a grăbit cu bucurie la locul de tăiere, vorbindu-le pe 
drum călăilor despre învăţăturile minunate şi de viaţă făcătoare ale lui Hristos. 


Cu numele Mântuitorului Hristos pe buze Gordie şi-a dat trupul tânăr sabiei iar su- 
fletul său drept în mâinile lui Dumnezeu, la anul mântuirii 320. 


Pomenirea Sfintei Genoveva 


Sfânta Genoveva este patroana oraşului Paris. Prin post, rugăciune şi milostenii ea 
s-a învrednicit de strămutarea în Impărăția Cerurilor la 3 ianuarie, anul 512 de la 
Hristos, fiind în vârstă de optzeci şi nouă de ani. 


Cântare de laudă la Sfântul proroc Maleahi 


Maleahi vesteşte cuvântul îngerului: 
O! Ziua, lată ziua |! 
Ziua ce arde ca un cuptor nestins. 


Cine va putea să o îndure? Cine-i va putea dăinui? 
Cine, în faţa Judecătorului stând, 
se va mai putea încrede în propria dreptate? 


Toţi necredincioşii ca pleava vor arde în focul cel nestins 
- O plângerea, suspinul şi strigarea! 


Râul cel de foc curge cu valuri flămânde 
Iar aici pe pământ limba păcătosului ce mai poate grăi? 


O Preoţilor! Voi care laudă nu-Mi aduceți, 

De ce cu limbile voastre nu cântaţi slava lui Dumnezeu? 
Dispreţuiţi ați ajuns între oameni 

Căci voi înşivă disprețuiţi judecata, legea, şi minunile Mele. 


Eu însumi, Eu Domnul grăiesc, Domnul Oştirilor 
Eu, Judecătorul neîndurat al acestor ticăloşi vrăjitori! 


Când limbile râului de foc vor muşca, vor arde şi vor preface în fum 
Atunci mâna Domnului nu va mai mângâia. 


Pocăiţi-vă, popor! Pocăiţi-vă în aste zile ce v-au mai rămas, 
Intoarceți-vă la Mine şi Eu mă voi întoarce către voi! 


Eu Domnul grăiesc, Domnul Puterilor, 
Intoarceți-vă la Mine şi Eu mă voi întoarce către voi! 


Maleahi vesteşte cuvântul îngerului: 
O! Ziua, iată se-apropie Ziua! 
Ziua care va arde ca un cuptor nestins. 


Cugetare 


Dumnezeu îngăduie umilirea şi căderea omului trufaş, căci acesta crede că puterea 
lui nu poate fi sfărâmată niciodată. 


Când netrebnicul eparh (guvernator) roman Tarquinius l-a decapitat pe Sfântul 
Timotei, el l-a convocat pe Sfântul Silvestru de faţă, ameninţându-l şi pe el cu 
moartea dacă nu-i dezvăluie îndată unde se află moştenirea părintească a Sfântului 
Timotei şi dacă nu se grăbeşte şi el, Silvestru, să jertfească idolilor. 


Fără să se tulbure deloc, Silvestru cel plin de duhul dreptei socoteli şi străvederii 1- 
a răspuns eparhului cu cuvântul Evangheliei: Nebune, în această noapte vor cere de 
la tine sufletul tău (Luca 12 : 20), iar cele cu care mă ameninţi (adică moartea) vor 
veni asupra ta”. 


Trufaşul eparh I-a legat pe Sfântul Silvestru în lanţuri şi I-a aruncat în temniţă, 
intenționând să-l omoare curând. După aceea s-a aşezat la masă, dar un os de 


peşte 1 s-a oprit în gât. De la prânz şi până la miezul nopţii doctorii s-au luptat să-i 
salveze viaţa, dar nu au putut. Astfel încât la miezul nopţii nebunul şi trufaşul 
Tarquinius şi-a lepădat în chinuri groaznice necuratul său suflet. 


Aşa s-a împlinit prorocia Sfântului Silvestru, după cuvântul Scripturii: înaintea 
prăbuşirii merge trufia (Pildele lui Solomon 16 :18). 


Luare aminte la înţelesul sărbătorii 


Să luăm aminte la Îngerul nostru păzitor: 
e La cum stă el de-a dreapta mea, sprijinindu-mă în toate câte le fac, câtă 
vreme nu mă despart de legea lui Dumnezeu, 
e Lacâtde des l-am alungat de la mine cu faptele mele cele rele prin care am 
călcat legea lui Dumnezeu. 


Predică despre cum Împărăţia Cerurilor se dobândeşte cu inima, iar nu cu 
limba 


Nu oricine îmi zice: Doamne, Doamne, va intra în Împărăţia Cerurilor, ci cel ce 
face voia Tatălui Meu Celui din ceruri (Matei, 7 : 21). 


Fraților, Impărăţia Cerurilor nu se dobândeşte cu limba, ci cu inima. Inima este 
vistieria bogățiilor cu care se cumpără Împărăţia Cerurilor; inima, iar nu limba! 


Dacă vistieria este plină de bogăţiile lui Dumnezeu, adică de credinţa tare, de nă- 
dejdea cea bună, şi de dragostea cea vie arătată prin fapte, atunci vestitorul acestor 
bogății, adică limba, este credincios şi plăcut. 


Dar dacă vistieria este goală de bogății, atunci vestitorul ei, limba, este făţarnic şi 
obraznic. Căci cum ţi-e inima, aşa ţi-e şi cuvântul limbii. Cum ţi-e inima, aşa îţi 
sunt şi faptele. Totul şi toate ale tale îţi sunt aşa cum îţi este şi inima. Fățărnicia 
este neputincioasă în fața oamenilor şi încă şi mai neputincioasă în faţa lui 
Dumnezeu. 


Dacă Eu sunt Părinte, întreabă Domnul Dumnezeu prin prorocul Maleahi, 
unde dar este cinstea ce trebuie să-mi daţi? Şi dacă sunt Stăpân, unde este teama 
de Minei (Maleahi | : 6). Adică, vă aud că-Mi ziceţi Tată, dar nu vă văd cinstindu- 
Mă în inimile voastre. Vă aud că-Mi ziceţi Stăpân, dar nu văd teama de Mine în 
inimile voastre. 


Rugăciunea noastră «Doamne, Doamne!» este frumoasă şi binefăcătoare numai 
atunci când iese dintr-o inimă rugătoare, zdrobită şi înfrântă. 


Domnul însuşi ne-a poruncit să ne rugăm neîncetat, dar nu doar cu limba ca să fim 
auziţi de oameni, ci mai curând dinlăuntrul inimii pe care îl aude şi îl vede doar 
Dumnezeu. 


O, Doamne, Slăvit şi minunat întru toate, izbăveşte-ne pe noi de necurata făţăr- 
nicie şi varsă frica de Tine în inimile noastre ca întru ea să putem Sta fără de 
osândă la rugăciune înaintea Ta. Căci a Ta este Slava şi mulțumita în veci. 
Amin. 


4 ianuarie 
Soborul Sfinţilor şaptezeci de apostoli ai Domnului 


În afara celor doisprezece apostoli, Domnul a mai ales încă şaptezeci de Apostoli 
mai mici, pe care i-a trimis să propovăduiască Evanghelia Sa: lar după aceasta, 
Domnul a mai ales alţi şaptezeci (şi doi), şi 1-a trimis câte doi, înaintea feţei Sale, 
în fiecare cetate şi loc, unde însuşi avea să vină. Şi zicea către ei: „Secerişul este 
mult, dar lucrătorii Sunt puţini; rugaţi deci pe Domnul secerişului ca să scoată 
lucrători la secerişul Său. Mergeţi; iată, Eu vă trimit pe voi ca pe nişte miei în 
mijlocul lupilor. Nu purtaţi pungă, nici traistă, nici încălțăminte; şi pe nimeni Să 
nu Salutaţi pe cale. În orice casă veţi intra, întâi ziceţi: Pace casei acesteia (Luca 
10:1-5). 


Dar aşa cum unul dintre cei doisprezece, luda, L-a vândut pe Mântuitorul, aşa şi 
dintre cei şaptezeci s-au aflat unii care L-au părăsit, nu pentru a-L vinde, ci din 
cauza slăbiciunilor şi greutăților omeneşti. Şi de atunci mulţi dintre ucenicii Săi s- 
au dus înapoi şi nu mai umblau cu EI (loan, 6 : 66). 


Aşa cum locul lui luda s-a împlinit prin alegerea altui apostol, căci au pus [apo- 
stolii] înainte pe doi: Pe Iosif, numit Barsaba, zis şi lustus, şi pe Matia. Şi, rugân- 
du-se, au zis: Tu, Doamne, Care cunoşti inimile tuturor, arată pe care din aceştia 
doi l-ai ales, Ca să ia locul acestei slujiri şi al apostoiei din care Iuda a căzut, ca 
să meargă în locul lui. Și au tras sorţi, şi sorțul a căzut pe Matia, şi s-a socotit 
împreună cu cei unsprezece apostoli (Fapte Il: 23-26); aşa şi locurile acestor 
apostoli mai mici au fost umplute de alţii care au fost aleşi. 


Aceşti şaptezeci de apostoli mai mici au lucrat aceeaşi lucrare a vestirii Evan- 
gheliei ca şi cei doisprezece, fiind împreună-lucrători cu ei în răspândirea şi zidirea 
Bisericii lui Dumnezeu în lume. Ei au îndurat multe suferinţe şi uneltiri de la 
oameni şi de la diavoli, dar credinţa lor tare şi dragostea arzătoare pentru Domnul 
Cel înviat i-a făcut biruitori ai lumii şi moştenitori ai Împărăției Cerurilor. 


Pomenirea Sfântului Eustatie, episcopul sârbilor 


Eustatie s-a născut în regiunea Budim din părinţi cu frică de Dumnezeu. De tânăr a 
fost tuns monah în Jicea; apoi a urcat pe culmile unor nevoinţe mai mari, la Mână- 
stirea Hilandar din Sfântul Munte Athos. După un timp, Eustatie a ajuns stareţul 
Hilandarului. Stareţ fiind, a fost apoi ales episcop de Jicea iar după un timp arhie- 
piscop al sârbilor. 


Eustatie a fost un om vestit prin milostenie, care şi-a păstorit turma cu dragoste şi 
cu zel. 


EI a adormit cu pace la anul 1279 de la Hristos. 


La adânci bătrâneţi, pe patul morţii fiind, a strigat aşa înaintea ieşirii binecu- 
vântatului său suflet: „în mâinile Tale, Doamne, îmi dau sufletul meu." 


Sfintele sale moaşte sunt îngropate sub podeaua Bisericii Patriarhiei din Peci. 
Pomenirea famenului reginei Etiopiei 


Sfântul apostol Filip 1-a botezat pe acest famen, care era eunuc. După botezul său, 
eunucul s-a întors în patria sa şi a început să-L vestească pe Hristos. EI a fost cel 
dintâi apostol al credinţei printre populaţiile de rasă neagră din Etiopia. 


Şi un înger al Domnului a grăit către Filip, zicând: Ridică-te şi mergi spre mia- 
zăzi, pe calea care coboară de la Ierusalim la Gaza; aceasta este pustie. Şi ridi- 
cându-se, a mers. Și iată un bărbat din Etiopia, famen, mare dregător al Can- 
dachiei, regina Etiopiei, care era peste toată vistieria ei şi care venise la leru- 
Salim ca să se închine, se întorcea acasă; şi, şezând în carul său, citea pe pro- 
rocul Isaia. 


Iar Duhul i-a zis lui Filip: Apropie-te şi te alipeşte de carul acesta. 


Şi alergând, Filip l-a auzit citind pe prorocul Isaia şi i-a zis: înţelegi, oare, ce 
citeşti? 


Iar el a zis: Cum aş putea să înţeleg, dacă nu mă va călăuzi cineva? Şi a rugat pe 
Filip să se urce şi să şadă cu el. Iar locul din Scriptură pe care-l citea era acesta: 
Ca un miel care se aduce spre junghiere şi ca o oaie fără de glas înaintea celui 
ce-o tunde, aşa nu şi-a deschis gura sa. Intru smerenia Lui judecata Lui s-a 
ridicat, şi neamul Lui cine-l va spune? Că se ridică de pe pământ viaţa Lui.” 


Iar famenul, răspunzând, a zis lui Filip: Rogu-te, despre cine zice prorocul ace- 
stea, despre sine, ori despre altcineva? 


Iar Filip, deschizând gura sa şi începând de la scriptura aceasta, i-a binevestit pe 
Iisus. 


Și, pe când mergeau pe cale, au ajuns la o apă; iar famenul a zis: lată apă. Ce 
mă împiedică să fiu botezat? 


Filip a zis: Dacă crezi din toată inima, este cu putinţă. 


Şi el, răspunzând, a zis: Cred că lisus Hristos este Fiul lui Dumnezeu. Și a 
poruncit să Stea carul; şi s-au coborât amândoi în apă, şi Filip şi famenul, şi l-a 
botezat. 


Iar când au ieşit din apă, Duhul Domnului a răpit pe Filip, şi famenul nu l-a 
mai văzut. lar el s-a dus în calea sa, bucurându-se. lar Filip s-a aflat în Azot şi, 
mergând, binevestea prin toate cetăţile, până ce a sosit în Cezareea (Fapte 8: 26- 
40). 


Famenul a primit moarte de mucenic şi s-a învrednicit de împărăţia lui Dumnezeu. 


Pomenirea Sfântului cuvios mucenic Onufrie de la Mânăstirea Hilandar 
(Sfântul Munte Athos) 


În frageda sa tinereţe, Onufrie s-a tulburat împotriva părinţilor săi şi, ca să se 
răzbune, a declarat în faţa turcilor că se va converti la islam. Imediat după aceasta 
i-a părut rău pentru cuvintele lui şi a plecat la Hilandar unde s-a tuns monah. 


Chinuit de glasul conştiinţei, Onufrie a hotărât să se întoarcă la locul lepădării sale 
şi să primească moarte de mucenic. Cu această hotărâre şi cu binecuvântările 
duhovnicului său, el a plecat la Târnovo, în Bulgaria, unde a apărut în faţa turcilor, 
s-a declarat creştin, şi şi-a bătut joc de Mohamet. 


Din această cauză el a fost decapitat pe data de 4 ianuarie 1818, la vârsta de trei- 
zeci şi doi de ani. 


Trupul acestui atlet al credinţei nu s-a păstrat, deoarece turcii l-au aruncat în mare. 
Cântare de laudă la Sfinţii şaptezeci de apostoli 


O, atleților ai Crucii, fiilor ai luminii, 

Voi vii sunteţi şi acum, 

O, copiilor ai veacului viitor, 

Căci precum Hristos, nici voi nu aţi murit, 
Ci trăiţi viaţa cea pururea nestricăcioasă. 


Stăpânul, Dătătorul Cununilor, v-a încununat şi pe voi 
Pentru Numele Său cel sfânt, 

căci L-aţi vestit cu putere 

În fața împăraților şi mai marilor acestei lumi, 

Și în faţa sălbaticilor voştri chinuitori. 


Pe Dumnezeu L-aţi slujit, iar lumea v-a răsplătit cu chinuri. 
Lui Hristos I-aţi urmat, 

O, dumnezeieştilor albine ale lui Hristos! 

Lumea o aţi umplut de dulceaţă, vasele aţi umplut! 


Sufletele le-aţi mângâiat, patimile aţi potolit, 
Cu dulceaţa Evangheliei viaţa o aţi îndulcilt, 

Cu mireasma lui Hristos pământul aţi cădit, 

O voi, sarea, lumina şi tămâia lumii. 


Șaptezeci de fraţi, cu unirea dragostei legaţi 
Precum ramurile unui Singur trunchi, în Hristos crescuţi. 


Șaptezeci de stele pe Soarele Hristos înconjurând 
împreună cu îngerii şi cu Preacurata 
În bucurie negrăită vă veseliți. 


O, biruitorilor ai acestui veac stricăcios, 
Sfinţilor apostoli, pe voi vă slăvim şi vouă vă mulțumim, 
Căci din sângele vostru dreptatea a înflorit. 


Cugetare 


Dumnezeu aude rugăciunile drepţilor. Vedem aceasta limpede din vieţile lui Moi- 
se, Ilie, şi altor drepți şi proroci ai Vechiului Testament precum şi din viețile 
tuturor sfinţilor, apostoli, mucenici şi cuvioşi. 


In vremea în care Sfânta Genoveva ducea o viaţă de aspră nevoinţă la Paris, s-a 
întâmplat ca Attila şi hunii săi sălbatici să înconjoare Parisul. Toţi locuitorii lui au 
căzut în frică şi în cutremur, aşteptându-se din ceas în ceas ca Parisul să fie cucerit 
de huni. 


Atunci Sfânta Genoveva a chemat poporul la post şi la rugăciune în faţa lui 
Dumnezeu, arătând că doar de la EI va veni izbăvirea de dezastru. Mulţi bărbaţi şi 


femei au ascultat chemarea Sfintei Genoveva şi au început să postească şi să se 
roage lui Dumnezeu. Sfânta Genoveva însăşi s-a retras în post aspru şi în rugăciune 
fierbinte către Dumnezeu. 


După puţin timp, fără nici un motiv înţeles, duşmanii au despresurat zidurile Pari- 
sului şi s-au îndreptat către un alt loc. Ceea ce nu poate ascuţişul sabiei multor 
păcătoşi, poate rugăciunea unui drept. 


Luare aminte 


Să luăm aminte la bogăţia puterii lui Dumnezeu, la înţelepciunea şi iubirea Lui: 

* La bogăţia puterii, înţelepciunii şi iubirii, care toate se văd din natură, Creaţia 
lui Dumnezeu. 

* La bogăţia puterii, înțelepciunii şi iubirii care au fost descoperite lumii prin 
Domnul nostru lisus Hristos. 


Predică despre cetăţenii care nu sunt din lume 


Ei nu Sunt din lume, precum nici Eu nu sunt din lume (loan 17:16). Stăpânul 
Hristos nu este din lumea aceasta, ci El doar a luat trupul lumii acesteia. Adică EI 
este împăratul care S-a îmbrăcat în chip de rob pentru a mântui omenirea din robia 
păcatului, a materiei şi a lui Satan. 


Cum e împăratul, aşa sunt şi ostaşii Lui. Căci nici aceştia, după duh, nu sunt din 
lume: căci ei nu sunt în legături, ci sunt liberi, şi nu sunt sclavi, ci stăpâni. Fi nu 
sunt stricăcioşi, ci nemuritori, nu sunt căzuţi, ci mântuiţi. Aşa sunt toţi ostaşii aleşi 
ai lui Hristos, care au gustat nemurirea de bună voie, care au respins lumea şi s-au 
unit cu EI şi I-au rămas credincioşi Lui până la ultima lor suflare pe pământ. 


Avva Moise a spus: „Nimeni nu poate intra în oştirea lui Hristos dacă nu se face 
pe sine în întregime foc; dacă nu se scârbeşte mai întâi de toată mărirea şi 
odihna, dacă nu taie de la sine toată dorinţa cea trupească; şi dacă nu ţine cu 
toată Străşnicia toate poruncile lui Dumnezeu. " 


luda a fost ales, dar a căzut, căci a iubit mai mult temniţa decât palatul împărătesc, 
robia mai mult decât libertatea, putreziciunea mai mult decât nemurirea, pierderea 
vieţii mai mult decât mântuirea ei. 


Dar ceilalți apostoli aleşi, mari şi mici, l-au rămas credincioşi lui Hristos până la 
sfârşit, şi au luat cununile biruinţei pentru care sunt slăviţi de oameni pe pământ şi 
de îngeri în ceruri. 


lată deci că sunt slăviți şi pe pământ şi în ceruri. Cei care sunt slăviţi doar în lume 
pier odată cu lumea, pe când cei care sunt slăviți de Hristos sunt mântuiţi de 
Hristos. Căci slava lumii este moarte, pe când a lui Hristos este viaţă, viaţă fără 
bătrâneţe şi fără de moarte. 


O, nemuritorule Doamne, chiar dacă suntem din lume după trupul şi păcatele 
noastre, alege-ne pe noi pentru oştirea Ta, oştirea cea după duh, înţelepciune şi 
iubire, care nu este din lume. Aşa încât murind lumii, să putem trăi împărăției 
Tale celei nemuritoare împreună cu îngerii, apostolii şi sfinţii, pentru dragostea 
şi rugăciunile Sfinţilor Tăi apostoli. Căci Ţie se cuvine Slava şi mulțumita în ve- 
ci, Amin. 


5 ianuarie 
Pomenirea Sfântului sfinţit mucenic Teopempt şi a Sfântului mucenic Teona 


În timpul persecuțiilor lui Dioclețian, Teopempt, episcopul Nicomidiei, a fost 
printre primii care au suferit mucenicia pentru Hristos. Teopempt a fost adus în 
faţa împăratului care l-a ameninţat cu moartea dacă nu se leapădă de Hristos. 


La această ameninţare, episcopul a răspuns: „Scris este, împărate, Nu vă temeţi de 
cei ce ucid trupul iar sufletul nu pot să-l ucidă (Luca 12:4; Matei 10:28). Stăpânire 
ai doar asupra trupului meu. Fă cu el cum pofteşti." 


Teopempt a fost bătut cu sălbăticie, a fost înfometat şi torturat în multe feluri. La 
urmă împăratul a chemat un vrăjitor pe nume Teona, care să-l înfrângă pe acest 
bărbat dumnezeiesc prin magie. Teona a topit cea mai puternică otravă într-o apă 
pe care i-a dat-o episcopului să o bea. 


Teopempt a făcut semnul sfintei cruci asupra paharului şi a băut otrava. Văzând că 
ea nu are nici un efect asupra lui Teopempt, Teona s-a întors cu faţa către împărat 
şi a strigat: „ŞI eu sunt creştin şi mă închin în faţa Celui Răstignit!" 


Amândoi au fost osândiţi la moarte în anul 298 de la Hristos: Teopempt a fost 
decapitat, iar Teona a fost îngropat de viu. Ei au primit moartea mucenicească cu 
cinste şi s-au făcut cetăţeni ai împărăției lui Hristos. 


Pomenirea Sfântului proroc Miheia întâiul 
Acest Miheia a fost contemporanul Sfântului proroc Ile. El a prezis sfârşitul cel 
rău al regelui Ahav în bătălia contra asirienilor (1 Regi, cap. 22, II Cronici, cap. 
18). Prorociile acestui Miheia nu au fost niciodată aşezate în scris. 
Celălalt proroc Miheia a fost cel care a vestit naşterea Mântuitorului în Betleem: Și 
tu, Betleeme Efrata, deşi eşti mic între miile lui luda, din tine va ieşi Stăpânitor 


peste Israel, iar obârşia Lui este dintru început, din zilele veşniciei (Miheia 5:1). 


Acest celălalt Miheia este autorul uneia dintre cărțile profetice ale Vechiului Testa- 
ment. 


Pomenirea Sfintei cuvioase Sinclitichia 


Sinclitichia era de neam macedonean, şi a fost educată la Alexandria. Fiind bogată 
şi de neam înalt era cerută în căsătorie de mulţi tineri, dar ea i-a respins pe toţi, a 
fugit din casa părintească şi s-a inchinoviat într-o mânăstire. 


Trăind în mari nevoinţe, în posturi şi în rugăciune, a ajuns în al optzecilea an al 
vieţii ei. Sfaturile ei către maici s-au socotit ca o comoară duhovnicească de 
mărgăritare, căci această maică a ajuns pe culmile înţelepciunii nu prin studiul 
cărților ci prin mari suferinţe, dureri, privegheri de zi şi de noapte şi impreună 
vorbiri cu puterile cereşti. Ea a trecut la cele veşnice în anul 350 de la Hristos. 


Printre multe alte cuvinte de înţelepciune, Sfânta cuvioasă Sinclitichia spunea: „în 
timpul posturilor, nu vă feriți de post pe cuvânt de boală sau de neputinţă, căci iată, 
şi cei sănătoşi şi cei tari care nu postresc cad intru aceleaşi boli." 


Și încă: „Aşa cum comoara descoperită repede este tâlhărită de cei fără de lege, aşa 
şi virtuțile sufletului, când sunt făcute cunoscute, se pierd şi se risipesc." 


Pomenirea Sfintei cuvioase Apolinaria 


Apolinaria era fiica lui Antemie, regentul împăratului adolescent Teodosie cel mic. 
Ea era fiica cea mai mare a lui Antemie, cea mai mică fiică a lui suferind de 
nebunie. 


Apolinaria, care nu dorea să se mărite deoarece în inima ei se făgăduise lui Hristos, 
se retrase în pustia egipteană. Luând haine de bărbat şi numele de Dorotei, 
Apolinaria intră într-o mânăstire de bărbaţi, unde a dus o viaţă de nevoinţe aspre, 
ridicându-şi sufletul către Dumnezeu, cu dragoste fierbinte pentru Ziditorul ei şi a 
toate. 


Cineva l-a sfătuit pe regentul imperial Antemie să-şi trimită fiica nebună la asceţii 
din pustie, spunându-i că aceştia pot să o vindece. După Pronia lui Dumnezeu, s-a 
întâmplat că sora mai mare, prin puterea rugăciunii, a vindecat desăvârşit nebunia 
surorii ei mai mici. Numai la moarte s-a dezvăluit taina Apolinariei, că a fost 
femeie, iar nu părutul bărbat Dorotei. 


Marea vitejie a acestei sfinte fecioare a rămas multora ca un exemplu luminos de 
mântuire, de-a lungul veacurilor. Ea a murit în anul 470 de la Hristos. 


Cântare de laudă la Sfintele Apolinaria şi Sinclitichia 


Aceste nevinovate fecioare, de dragul lui Dumnezeu 
şi al mântuirii sufletelor lor, 
S-au făcut credincioase următoare lui Hristos. 


Lepădat-au plăceri, râsete şi luxuri 
Și sufletele şi-au ridicat către lumea puterilor celor de sus. 


Trupurile lor slabe ca nişte torţe aprinse s-au făcut 
Din care prin Duhul Sfânt sufletele lor au luminat minunat. 


Ele au luminat veacul şi veacurile de după ele, 
Arătând calea spre bucuriile cereşti, împreună cu sfinţii îngeri. 


O, Apolinario şi Sinclitichio! 

în inimile voastre străluceşte Duhul Sfânt 

Care vă întăreşte, EI vă poartă şi vă povățuieşte, 
EI v-a făcut mirese ale lui Hristos. 


Rugaţi-vă lui Dumnezeu pentru noi 
O! Preaminunatelor luptătoare, 

O, bravelor femei, 

O, nemuritoarelor fecioare! 


6 ianuarie 


Sfântul Botez al Domnului Dumnezeului şi Mântuitorului nostru Iisus Hristos 
(Arătarea Domnului) 


Când Domnul nostru a ajuns la vârsta de treizeci de ani de viaţă pe pământ, EI Şi-a 
început lucrarea Sa mântuitoare de povăţuire a oamenilor. El însuşi a făcut arătat 
oamenilor acest “început la începuturilor” prin botezul Său în râul lordan. 


III spune: “începutul lumii - apa; începutul Veştii 


celei Bune — Iordanul”. 


La vremea botezului Domnului cu apă, taina care s-a propovăduit lumii, taină 
prorocită în Vechiul Testament, şi doar întunecat şi în ghicituri cunoscută de 
vechiul Egipt şi de vechea Indie, a fost Taina Sfintei Treimi. Tatăl S-a descoperit 
auzului oamenilor, Duhul S-a descoperit vederii oamenilor, iar Fiul S-a descoperit 
chiar atingerii oamenilor. Tatăl L-a mărturisit în auzul oamenilor pe Fiul Său, Fiul 
a fost botezat în ape, iar Duhul Sfânt în chip de porumbel S-a purtat deasupra 
acelor ape. 


Când loan Botezătorul a mărturisit şi a spus: Iată Mielul lui Dumnezeu Cel care 
ridică păcatul lumii (loan 1:29), şi când L-a cufundat şi L-a botezat pe Mântuitorul 
în lordan, atunci s-a arătat oamenilor misiunea lui Hristos în lume, şi calea 
mântuirii noastre. Anume că Domnul a luat asupra Sa păcatele omenirii, a murit 
sub ele (cufundarea) şi apoi a înviat (ieşirea din apă); şi că şi noi trebuie să murim 
omului nostru vechi şi păcătos, ca să ne facem la fel vii, curățiţi, şi înnoiți. Acesta 
este Mântuitorul nostru şi aceasta este calea mântuirii. 


Praznicul Botezului Domnului (în greceşte Teofania, sau Arătarea Domnului), se 
mai cheamă şi Praznicul Luminării. Ne luminează pe noi Botezul Domnului în lor- 
dan pentru că ne arată taina lui Dumnezeu Celui Treimic, taina Celei de o Fiinţă şi 
Nedespărțitei Treimi. Acesta este un fel de luminare. lar al doilea este că prin botez 
fiecare dintre noi se luminează prin aceea că este înfiat de Părintele Luminilor, prin 
Jertfa Fiului şi puterea Duhului Sfânt. 


Cântare de laudă la Sfânta Treime 


O! Sfinte Dumnezeule, Făcătorule a toate, 
Tot ceea ce cu Cuvântul Tău creezi, cu Duhul Tău sfinţeşti! 


O Sfinte Tare, tare în suferinţă, 
Tu pentru lume către moarte mergi şi pentru lume, înviezi! 


O! Sfinte fără de moarte, noi pe Tine în veci Te lăudăm! 


Preasfântă Treime, Tată, Fiule, şi Duhule Sfinte, miluieşte-ne pre noi! 
Tată, care la râul lordan cu Glas Te-ai auzit din cer, 

Duhule, care ca un Porumbel Alb deasupra râului Te-ai purtat, 

Fiule, care de Prorocul loan Te-ai botezat, 

O! Trei Raze de Lumină care Lumina ați arătat, 

O! Treime Sfântă care ochilor noştri Te-ai descoperit, 

Noi cu glas pe Tine Te lăudăm! 

Preasfânta Treime: Tată, Fiule, şi Duhule Sfinte, miluieşte-ne pe noi! 


Cugetare 


Cândva minciunile ereticilor bântuiau Biserica lui Dumnezeu care acum din nou 
este bântuită de basmele celor căzuţi de la Dumnezeu. Dar prin dăinuirea în cre- 
dință, prin rugăciunea sârguitoare, prin mărturisirea credinţei şi chiar prin muce- 
nicia pentru credinţă, Biserica a rămas nebiruită pină acum. Acestea sunt singurele 
metode prin care pot fi biruite noile molime care se năpustesc asupra Biserici. 
Biserica lui Dumnezeu, Vasul Adevărului Dumnezeiesc, va triumfa pină la sfârşit. 
Pierit-a pomenirea vrăjmaşului cu sunet (Ps. 9:6). 


Sfântul Clement din Alexandria aşa a spus despre eretici: “Cei care cad în erezii 


rătăcesc prin pustii, căci L-au părăsit pe Unul Adevăratul Dumnezeu, înstrăinaţi 
de Dumnezeu, ei caută apă în deşerturi, ei strâng roade putrede cu mâinile lor şi 
se sălăşluiesc în locuri pustii şi fără de apă”. 


Aşa se poate spune şi astăzi despre toţi aşa-zişii cugetători şi filosofi care avan- 
sează ipoteze pe baza propriei lor imaginaţii iar nu pe baza adevărului lui Dumne- 
zeu. 


Incă o cugetare 


Roade, roade voieşte Dumnezeu de la tot pomul ce viază, adică de la tot omul. 
Toate celelalte voite şi iubite de oameni - poziţie socială, putere, faimă, sănătate, 
bani şi cunoaştere - nu sunt decât frunzele pomului. /ată securea stă la rădăcina 
pomilor şi tot pomul care nu face roadă bună se taie şi se aruncă în foc (Matei 
3:10). 


Până şi popoarele necreştine din timpurile vechi preţuiau faptele bune mai mult 
decât cuvintele frumoase. Cu atât mai mult aceasta trebuie să fie legea printre 
următorii lui Hristos. 


La un sfat al atenienilor, la care erau prezenţi şi reprezentanţi ai spartanilor, un 
anume bătrân trecea printre rânduri, căutând un loc să şeadă. Atenienii au râs de el, 
neeliberind nici un loc pe bancă pentru bătrân. Când bătrânul a ajuns la locul 
spartanilor, aceştia toţi s-au ridicat în picioare lăsindu-l pe bătrân să şeadă mai 
întâi. Văzând aceasta, ateninenii i-au lăudat pe spartani în termenii celei mai înalte 
elocinţe. Spartanii au răspuns: „Atenienii sunt cei care cunosc binele, dar nu-l fac." 
Oricine face fapte bune se aseamnă copacului care aduce roadă multă grădinarului 
său. Iar izvorul faptelor bune în om este inima cea bună şi iubitoare de Dumnezeu. 


Luare aminte la înţelesul Sărbătorii 


Să luăm aminte la înţelesul Botezului Domnului în Iordan: 

* La smerita Lui venire la lordan ca un necunoscut faţă de toți, în afară de loan; 

* La cufundarea Lui în apă, la purtarea Porumbului pe deasupra Capului Lui, şi la 
Vocea Tatălui care S-a auzit de Sus. 


Incă o luare aminte 


Să luăm aminte la desăvârşirea lui Adam, primul om creat: 

* La cât de aproape se afla el de Dumnezeu, 

* La puterea, înţelepciunea şi frumuseţea pe care le avea el de la Dumnezeu, 
* La cum întreaga zidire se supunea puterii lui Adam, pe când acesta incă nu 
păcătuise. 


Predică despre Taina Dumnezeieştii Treimi 


Căci trei sunt care mărturisesc în cer: Tatăl, Cuvântul şi Sfântul Duh, şi Aceştia 
trei Una sunt. Şi trei sunt care mărturisesc pe pământ: Duhul şi apa şi sângele, şi 
aceşti trei mărturisesc la fel ( loan 5 : 7-8). 


Când citim Sfintele Scripturi, trebuie să fim atenţi la fiecare cuvânt. Cititorul grăbit 
nu observă deosebirea pe care Evanghelistul o face între Treimea Cerească şi cea 
pământească. Căci despre Treimea Cerească el spune: și Aceştia trei Una sunt. lar 
despre treimea pământească el spune: şi aceşi trei mărturisesc la fel. Intre cele 
două este o mare deosebire. Tatăl, Fiul, şi Duhul sunt Una, pe când Duhul, apa şi 
sângele mărturisesc la fel dar nu sunt una. Toţi oamenii de pe pământ sunt 


împreună la fel, dar nu sunt una. Apa şi sângele sunt trupul iar duhul este duhul. 
“Căci trupul pofteşte împotriva duhului iar duhul împotriva trupului” (Galateni 5 
:17). Şi totuşi, chiar dacă nu sunt una, sunt totuşi împreună. Când omul moare 
legătura se rupe, încetează să mai existe. Apa şi sângele merg într-o parte, iar duhul 
merge în altă parte. Pe când Persoanele Sfintei Treimi Celei din Ceruri nu numai că 
sunt împreună, dar sunt şi una. 


Mai este o treime şi în cerul dinlăuntrul omului care ar trebui să fie nu doar o 
armonie, ci chiar o unime, aşa încât omul să fie binecuvântat şi în această lume şi 
în cealaltă. Aceasta este unirea dintre minte, inimă şi voinţă. Câtă vreme acestea 
sunt doar împreună, omul se va afla mereu în război cu sine însuşi şi cu Treimea 
cea Cerească. Dar când acestea trei devin una, când nici una dintre ele nu le ţine pe 
celelalte două în sclavie, atunci omul se umple de pacea lui Dumnezeu care 
covârşeşte orice minte (Filipeni 4 :7), orice cuvânt al omului, orice explicaţie, orice 
teamă şi orice tristeţe. Atunci micul cer dinlăuntru! omului începe să semene cu 
marele cer al lui Dumnezeu, iar în om începe să se arate chipul şi asemănarea lui 
Dumnezeu. 


O, Doamne cel în Treime închinat şi Slăvit, ajută-ne nouă să semănăm măcar cu 
cei care iți seamănă Ţie. Căci a Ta este slava şi mulțumita în veci, Amin. 


Încă o predică - Despre neputinţa noastră atunci când suntem departe de 
Stăpânul Hristos 


Căci fără mine nu puteți face nimic (loan 15:5) Domnul nostru nu obişnuia să 
vorbească în cuvinte mari. Nici un cuvânt rostit vreodată în lume nu a fost mai bine 
cântărit decât cuvintele rostite de El. Când Domnul nostru spune că fără El nu 
putem face nimic, atunci noi trebuie să înţelegem acest lucru chiar aşa cum a fost 
rostit, adică literal. Aici, el vorbeşte de cele bune, iar nu de cele rele. Noi nu putem 
face nici un fel de faptă bună fără Hristos, pe lingă Hristos sau în contra lui 
Hristos. El este proprietarul, dătătorul şi inspiratorul oricărui bine. Nici un fel de 
bine nu există în afara Lui, după cum nici un fel de rău nu se află în El. 


Domnul nostru a spus: Eu sunt Viţa, voi sunteţi mlădiţele (loan 15:5). Ce pot face 
mlădiţele fără butuc? Oare mai pot ele creşte şi rodi? Nu, ele nu mai sunt bune 
decât de lemn de foc. 


Oricât s-ar gândi şi s-ar strădui, omul nu poate concepe nici un fel de bine care să 
nu se afle în Hristos şi care să nu răsară din Hristos. Cine spune că se pot face fapte 


bune şi umanitare şi în afară de Hristos, atunci să ştiţi că acele fapte sunt stricate în 
chiar miezul lor fie de slavă deşartă fie de egoism. 


Omul, fără Hristos, se aseamănă mlădiţelor care s-au tăiat de pe butuc, însuşi 
Domnul ne-a spus aceasta. Viţa este ascunsă vederii, dar ramurile se pot vedea de 
către toţi. ŞI cu toate acestea şi strugurii şi mlădiţa atârnă de viţă. Viţa binelui atot 
bun creşte din inima lui DumnezeuTatăl şi este udată de dulceaţa Duhului Sfânt. 


O, Stăpâne Doamne cel în Treime, închinat şi Slăvit, miluieşte-ne şi ne mân- 
tuieşte pe noi! Căci Ţie se cuvine Slava şi mulțumita în veci. Amin. 

Soborul Sfântului slăvitului proroc, înaintemergător şi Botezător al 
Domnului, loan 


Cum cea mai mare misiune a vieţii Sfântului loan pe pământ a fost aceea că L-a 
botezat pe Domnul nostru în râul Iordan, în ziua următoare Botezului Domnului 
Biserica a rânduit prăznuirea pomenirii acestui mare şi slăvit proroc. 


De această sărbătoare este legată şi pomenirea despre mâna înaintemergătorului. 
Sfântul evanghelist Luca a dorit să mute trupul lui loan din Sevastia, unde Sfântul 
prorooc fusese omorât de Irod, în Antiohia, care era patria lui Luca. EI nu a reuşit 
însă să obţină şi să mute în Antiohia decât mâna dreaptă a Sfântului loan, care s-a 
păstrat în Antiohia până în secolul al X-lea, când a fost mutată la Constantinopol. 
(4 Cf. Mineiul pe Ianuarie (Bucureşti: Ed. Inst. Bibi. şi de Misiune al BOR, 1997, 
p. 159): «Sfântul evanghelist Luca, ajungând în cetatea Sevastiei [...] şi luând de 
acolo mâna dreaptă a prorocului, a adus-o în cetatea lui, la Antiohia, unde prin ea 
s-au săvârşit multe minuni. Una dintre aceste minuni este şi aceasta: Un balaur îşi 
avea cuibul în preajma cetăţii Antiohiei. Pe acest balaur, locuitorii păgâni de 
acolo îl socoteau a fi dumnezeu şi-l cinsteau cu jertfe, în toţi anii; iar jertfa adusă 
lui, era un om. Balaurul târându-se afară din cuibul său, şi arătându-se 
înspăimântător la vedere, căsca gura mare, lua jertfă şi o sfâşia cu dinţii. 


Și trecând timpul, a venit şi rândul unuia dintre creştini să dea pe fiica sa balau- 
rului. De aceea tatăl fetei alese ca jertfă se ruga lui Dumnezeu şi sfântului loan 
Botezătorul ca să i se izbăvească fiica de moartea cea amară. Și i s-a luminat 
cugetul să facă următorul lucru: a cerut să se închine la sfânta mână a Sfântului 
Ioan; şi în timp ce săruta mâna, el a rupt cu dinţii, în ascuns, degetul cel mare de 
la mâna sfântului; şi dobândind ceea ce dorea, a ieşit din biserică. lar când a sosit 
Ziua de jertfă şi era adunat tot poporul, a mers şi tatăl fetei, ducând pe fiica sa. Şi 
apropiindu-se de balaur, care căsca gura şi aştepta jertfă, i-a aruncat în gâtlej 
sfântul deget al înaintemergătorului. lar odată cu aceasta, balaurul a murit. Şi 
tatăl s-a întors acasă, cu fiica să vie, povestind minunata izbăvire. lar mulţimea 
poporului, minunându-se de această mare minune, a mulțumit lui Dumnezeu şi 
sfântului loan, zidind o biserică mare închinată sfântului. Se mai spune iarăşi că la 
praznicul înălțării cinstitei Cruci, era înălțată de arhiereu şi această cinstită mână 
a Botezătorului. Și când se înălța, uneori se desfăceau degetele, iar alteori se 
strângeau, şi desfacerea degetelor însemna belşug de roade, iar strângerea, lipsă 
şi nerodire. » -n. tr. 


De acolo ea a dispărut în timpul stăpânirii turcilor. 


Există multe pomeniri ale Sfântului loan Botezătorul de-a lungul anului bisericesc, 
dar aceasta este cea mai slăvită dintre ele. 


În Sfintele Evanghelii, între persoanele care s-au aflat în jurul Mântuitorului, 
Sfântul loan Botezătorul are un loc cu totul aparte prin naşterea sa minunată şi prin 
viaţa sa în lume, prin aceea că a botezat mulțimi de oameni cu botezul pocăinţei şi 
L-a botezat pe însuşi Mântuitorul, şi în sfârşit, prin felul tragic în care a părăsit 
lumea aceasta. 


Curăţia lui era atât de înaltă încât cu adevărat este numit de Biserică înger în trup. 
Sfântul loan se deosebeşte de prorocii dinaintea lui prin aceea că L-a şi arătat cu 
mâna pe Cel despre care a prorocit. 


Se spune că în fiecare an la această sărbătoare a Sfântului, episcopul [Antiohiei] 
aducea şi mâna Sfântului loan înaintea poporului. Uneori mâna apărea cu degetele 
desfăcute, iar alteori strânse. În primul caz se arăta că anul va fi plin de roade, iar 
în al doilea că va fi lipsă de roade şi foamete. 


Pomenirea Sfântului mucenic Atanasie 


Acest mucenic al lui Hristos a fost un om simplu şi sărac dar bogat în credinţă şi 
înţelept prin Duhul lui Dumnezeu. 


Odată, fără să vrea, Atanasie a intrat într-o dispută pe tema credinţei cu un turc. 
Turcul era om educat şi îndemânatic la vorbire, dar Atanasie s-a luptat cu toată 
puterea să arate adevărul credinţei creştine şi neadevărul celei islamice. După 
aceasta, s-au despărțit, în ziua următoare Atanasie a fost chemat în faţa 
judecătorului. Turcul se afla acolo ca acuzator. Când judecătorul i-a poruncit lui 
Atanasie să-şi renege credinţa în Hristos şi să îmbrăţişeze islamul, cum chipurile 1- 
ar fi declarat turcului cu o zi înainte, Atanasie a strigat „Prefer să mor de mii de ori 
decât să-mi părăsesc credinţa mea în Hristos." Pentru aceasta a fost condamnat la 
moarte şi decapitat în anul 1700 după Hristos, la Smirna. Trupul său a fost îngropat 
în biserica Sfintei cuvioasei Parascheva din acelaşi oraş. 


Cântare de laudă la Sfântul înaintemergător şi Botezător loan 


Treizeci de ani de post şi rugăciune! 
Acestea nici fiarele munţilor nu le pot îndura. 


Leul îşi potoleşte foamea şi răcnetul său străbate pustia 
Frunzele copacilor plâng la adierea vântului 

Dar tu, nici plângi, nici răcneşti, nici suspini 

Iar plângerea ta pustia nu o aude. 


Spune-mi, oare om eşti? Şi numele tău care este? 
Cu oamenii vreodată vei dori să grăieşti? 


Eu Sunt glasul, glasul, glasul ce vesteşte pre Cuvântul 
Fiilor lui Israel; fost-am trimis să strig 

Pocăiţi-vă, popoare, căci iată, Stăpânul vine, 

Aduceţi roadă bună, fiecare după puterile voastre. 


Iată-L că vine! O Minune a minunilor, 

în mijlocul apelor, din cer, un foc ascuns! 

Iată Mielul lui Dumnezeu păşeşte printre lupi! 
Lupilor, al vostru suflet lupesc curăţiţi-l în ape! 


Treizeci de ani de post şi rugăciune. 

Din trupul tău, în afară de glas, ce mai rămâne? 

Trupul tău topit e doar umbra glasului tău 

Care vesteşte: lată Dumnezeu vine la noi! 

Trupul tău uscat ca trestia, Irod l-a ucis; 

Dar glasul nu a murit ci grăieşte, şi nimeni nu-l poate opri. 

Al cui e glasul acesta? Chiar veacurile tremură la strigătul lui! 
Al unui leu flămind? Nu, ci al bărbatului credinţei. 


Cugetare 


Sfântul Vasile cel mare a spus: „Omul nu este ceva văzut." Tot aşa cum o casă 
seamănă cu o altă casă, aşa şi omul pe dinafară seamănă cu un alt om. Fiecărei case 
1 se dă cinstea care vine de la omul ce sălăşluieşte înăuntru; tot astfel şi omului i se 
dă cinstea care se cuvine duhului ce sălăşluieşte în inima lui. 


In sens fizic este limpede că nu casa este stăpânul, ci omul care trăieşte în ea, iar în 
sens spiritual, duhovnicesc, este limpede că nu înfăţişarea exterioară, adică trupul, 


este omul, ci trupul e doar casa în care sălăşluieşte omul ascuns al inimii. 


Luare aminte 


Să luăm aminte la înţelesul mergerii Domnului în pustia Carantaniei: 

* La cum, îndată după Botezul Său, s-a îndreptat spre post şi rugăciune, 

* La cum, asupra celui de curând botezat diavolul aduce uneltiri şi necazuri, mai 
ales dacă se află în post şi rugăciune; 

* La cum EI, ca un miel blând, dar cu hotărârea stăpânului, alungă de la Sine 
toată ispitirea vrăjmaşului. 


Predică despre supunerea faţă de Voia lui Dumnezeu 
Facă-se Voia Ta, precum în cer, aşa şi pe pământ (Matei 6:10). 


Binecuvântat fie Sfântul Botezător loan în veci, căci a împlinit vestea cea bună 
înaintea sosirii veştii celei bune! Plecând în pustie, el s-a dăruit întreg voii lui 
Dumnezeu, cu trupul şi cu sufletul. Voia lui Dumnezeu a împlinit-o în trupul său 
pe pământ, ca şi în cerul sufletului său. 


Nici foamea. nici fiarele sălbatice nu s-au apropiat de trupul său de-a lungul anilor 
lungi pe care i-a petrecut în pustie. Nici nu a fost sufletul său vătămat de tristeţe 
sau disperare din cauza singurătăţii, şi nici de mândrie din cauza vederilor cereşti. 


EI nu a căutat la oameni nici pâine şi nici cunoaştere, însuşi Dumnezeu i-a dăruit 
toate cele de trebuinţă, căci el însuşi se dăruise mai înainte cu totul voii lui 
Dumnezeu. 


EI nici s-a îndreptat cu paşii spre pustie, nici a ieşit afară din ea. O cârmă nevăzută 
de sus i-a călăuzit întreaga viaţă. Căci la ceasul în care a trebuit să iasă din pustie şi 
să iasă în întâmpinarea Domnului, s-a spus: Cuvântul lui Dumnezeu a venit la 
Ioan (Luca 3:2). loan a vorbit ca un tânăr nevinovat despre vestirea ce o primise de 
la puterile cereşti: Și eu nu-L cunoşteam pe EI, dar Cel ce m-a trimis să botez cu 
apă, Acela mi-a zis: Peste care vei vedea Duhul coborându-Se şi rămânând peste 
EI, Acela este Cel ce botează cu Duh Sfânt. Și eu am văzut şi am mărturisit că 
Acesta este Fiul lui Dumnezeu (loan L: 33-34). 


Cât de blând şi de simplu vorbeşte despre cele cereşti! Şi cât de înfricoşător este el, 
întocmai ca un leu, atunci când strigă împotriva nelegiuirii oamenilor, a lui Irod şi 
Irodiadei! Mielul şi leul sălăşluiesc amândoi în el. Cerul îi este la fel de aproape 
precum o mamă de pruncul ei. Voia lui Dumnezeu îi este tot atât de limpede pre- 
cum îi sunt aproape îngerii din cer. 


O, Atotinţelepte Doamne, călăuzeşte sufletele noastre în pustia vieţii acesteia 
după sfânta voia Ta, aşa cum I-ai călăuzit şi pe Botezătorul! Căci a Ta este slava 
şi mulțumita în veci, Amin. 


8 ianuarie 
Pomenirea Sfinţilor mucenici lulian şi Vasilisa 


Aceştia erau din părinţi slăviți şi bogaţi. Uniţi prin taina cununiei, ei au făgăduit să 
trăiască în curăţie ca frate şi soră. Şi-au împărţit toate averile lor săracilor şi s-au 
tuns amândoi în monahism. lulian a întemeiat mânăstire iar Vasilisa o chinovie, în 
mânăstirea lui lulian vieţuiau cam zece mii de monahi iar în chinovia Vasilisei se 
nevoiau cam o mie de călugăriţe. Când au început sângeroasele persecuții ale lui 
Dioclețian, Vasilisa s-a rugat cu lacrimi lui Dumnezeu ca să nu se piardă nici una 
din călugărițele ei de spaima torturilor îngrozitoare la care erau supuşi mărturisi- 
torii lui Hristos; ca nici una să nu cadă de la dreapta credinţă. 


Dumnezeu a auzit ruga credincioasei Sale roabe şi de-a lungul a şase luni le-a 
primit la Sine pe toate cele o mie de călugăriţe, una câte una, şi la sfârşit, pe Vasi- 
lisa [care toate au adormit cu pace], înainte de a muri, Vasilisa le-a văzut în vede- 
nie pe surorile ei călugărițele care se aflau deja în cealaltă lume. Toate îi apăreau 
luminoase şi vesele precum îngerii lui Dumnezeu şi toate o îndemnau pe stareţa lor 
să vină la ele cât mai curând. 


Spre deosebire de chinovia Vasilisei, mânăstirea lui Iulian a fost incendiată de 
persecutori, lulian a fost torturat cu sălbăticie şi a murit în cele mai sângeroase 
chinuri, în timpul schingiuirilor însuşi Mântuitorul îl veghea şi îl întărea, astfel 
încât lulian a îndurat până la sfârşit mucenicia pentru sfânta credinţă şi numele lui 
Hristos pe care L-a slăvit până la ultima suflare, împreună cu lulian au fost omorâţi 
prin tăierea capului Celsus şi Maronilla, adică fiul şi soția chinuitorului Marcian, 
care privind la puterea cu care Iulian suferea chinurile s-au convertit şi ei la cre- 
dinţa în Hristos. 


Tot prin tăierea capului au mărturisit atunci şi douăzeci de soldaţi romani, şapte 
frați din acel oraş, presbiterul Antonie, şi un anume Anastasie pe care în timpul 
chinurilor sale Iulian I-a înviat din morţi cu rugăciunea. Toţi au mărturisit cu 
cinste pe Hristos şi au devenit cetăţeni ai împărăției cereşti cam pe la anul 313 
după Hristos. 


Pomenirea Sfântului cuvios Gheorghe hozevitul 
Gheorghe şi-a dus viaţa de nevoinţe în veacul al şaptelea în Mânăstirea Hozeva din 


Ierihon, pe drumul ce vine de la Ierusalim, mânăstire în care mai întâi vieţuise 
ascetic cuviosul loan hozevitul. 


Pomenirea Sfintei Domnica 


In timpul împărăției lui Teodosie, Domnica a venit din Cartagina la Constantinopol 
împreună cu alte patru tinere care nici ele nu erau botezate. 


Patriarhul Macarie le-a botezat şi le-a dat binecuvântarea să trăiască ca monahii. 
Plină de zel Domnica s-a dăruit în întregime vieţii ascetice, zel pe care nu I-a slăbit 
pină la adânci bătrâneţe. 


Ea s-a mutat la Domnul cam prin anul 474 după Hristos. Era atât de plină de Duhul 
Sfânt încât putea să vadă ce va fi în viitor şi prin rugăciune să lucreze minuni. 


Pomenirea Sfântului Grigorie, episcopul Ohridei 


Grigorie a fost învăţător şi păstor evlavios al turmei lui Hristos. EI a murit în anul 
1012 după Hristos, şi în una din inscripțiile ce se află în Biserica Sfânta Sofia din 
Ohrida 1 se spune „Grigorie, cel atotinţelept." 


Cântare de laudă la Sfinţii Iulian şi Vasilisa 


Legaţi prin căsătorie, dar şi mai legaţi prin Hristos, 
Unime duhovnicească sunteţi, cea mai tare dintre unimi. 
în Cartea Vieţii Duhul a scris numele voastre: 

„Fratele Iulian şi sora Vasilisa. ” 


Pe toate le-aţi părăsit şi lui Hristos i-aţi urmat, 
Și când a bătut ceasul pentru dragostea lui Hristos, 
Vieţile v-aţi pus pentru dragostea Soarelui celui în Trei Străluciri. 


Voi slava lumii aţi lepădat 
şi preaslăvindu-vă cu iubirea lui Dumnezeu 


ne-aţi lăsat nouă pildă de urmat a vieții. 


O comoară a Bisericii, podoabă şi cinste! 
Minunat este sângele vostru cel lucrător de minuni, mucenicilor! 


Cugetare 


Pe una din pietrele Bisericii Sfânta Sofia sunt săpate următoarele cuvinte: „Spălaţi- 
vă şi păcatele, nu numai faţa." Oricine intră în acea slăvită biserică citea inscripția 


ŞI ţinea minte curăţenia sufletească pe care o porunceşte credinţa creştină: 
curăţenia sufletului, curăţenia inimii şi curăţenia minţii, în inima omului se află 
esenţa întregului om duhovnicesc. Domnul spune: Fericiţi cei curaţi cu inima 
(Matei 5:8). Curăţenia exterioară nu ne ajută deloc în dobândirea Împărăției Ceru- 
rilor. 


O, de-am învesti tot atâta efort în spălarea păcatelor pe cât cheluim zilnic cu spă- 
larea feţei şi trupului! Atunci s-ar vedea cu adevărat Dumnezeu în inimile noastre 
ca şi într-o oglindă! 


Luare aminte 


Să luăm aminte la cele trei ispitiri cu care satan L-a ispitit pe Domnul nostru lisus 
Hristos: 

* Lăcomia pântecelui: Ispitirea cu pâine; 

* Slava deşartă: Ridcarea Lui pe aripa Templului, 

* Avariţia: spre care satan L-a ispitit prin oferirea bogățiilor întregii lumi. 


Predică despre grija pe care trebuie să o aibă cei care cred că sunt în 
siguranţă 


De aceea, cel căruia i se pare că stă neclintit să ia seama să nu cadă (I Cor 10:12). 


Apostolul care sfătuieşte aceasta cunoaşte perfect natura umană, cu toate slă- 
biciunile ei. Zilnic se confirmă acest adevăr: 
> anume că de îndată ce omul se îndreaptă din noroiul păcatului, el îndată se 
clatină şi cade din nou. 
— De îndată ce se vindecă de păcatul zgărceniei, el cade în păcatul slavei 
deşarte. 
— Sau, de îndată ce întinde mâna şi miluieşte un sărac, este prăvălit în jos de 
trufie. 
— Sau, de îndată ce se deprinde cu rugăciunea, îşi cască gura şi începe să-i 
vorbească de rău pe cei care incă nu sunt deprinşi cu ea. 
— Sau, de îndată ce simte că Duhul lui Dumnezeu îl călăuzeşte pe cărarea 
mântuirii, imediat se transformă în învățătorul întregii lumi, lucru prin care, 
din păcate, îl alungă cu desăvârşire pe Duhul Sfânt dinlăuntrul său. 


Când Domnul le-a prorocit ucenicilor Săi că se vor lepăda de EI cu toţii şi că se vor 
risipi, atunci Petru, sigur pe credinţa sa, a strigat: Dacă toţi se vor sminti întru Tine, 


eu niciodată nu mă voi sminti (Matei 26:33). Văzându-i inima şi văzându-l deja 
căzut în închipuire şi mândrie, Domnul i-a răspuns: Adevărat zic ţie că în noaptea 
aceasta, mai înainte de a cânta cocoşul, de trei ori te vei lepăda de Mine (Matei 
26:34). 


Și când un asemenea apostol a căzut cu o asemenea cădere câtă vreme era în apro- 
pierea Mântuitorului însuşi, de ce să credem că nouă nu poate să ni se întâmple? 
De aceea, fraţilor, atunci când ne ridicăm şi ne depărtăm de un anumit păcat şi 
stăm drepţi, să punem aceasta numai pe seama puterii şi milostivirii lui Dumnezeu 
iar nu pe seama noastră, să fim treji şi cu mare băgare de seamă la paza noastră 
cerând cu lacrimi mila lui Dumnezeu, ca să nu cădem din nou, fie într-o parte, fie 
în cealaltă, ci să mergem drept pe calea cea dreaptă a lui Dumnezeu. 


O, Atoatevăzătorule Doamne, ajută-ne nouă să mergem drept înaintea feţei Tale 
prin Duhul, şi când ne ridicăm, ţine-ne pe noi drepţi ca să nu mai cădem nici- 
odată! Căci a Ta este slava şi mulțumita în veci, Amin. 


9 ianuarie 
Pomenirea Sfântului mucenic Polieucl 


Oraşul armean Melitene a fost înecat de sângele creştinilor, precum a fost şi în- 
treaga ţară a Armeniei. Prima vărsare de sânge pentru Hristos în acest oraş a fost 
cea a Sfântului Polieuct din anul 259 după Hristos, în timpul domniei lui Valerian. 
în acest oraş Melitene se aflau doi prieteni: atât Nearh cât şi Polieuct erau ofiţeri, 
dar Nearh era botezat iar Polieuct nu. Când a ieşit porunca persecutării creştinilor 
Nearh s-a pregătit de moarte; era insă trist că nu reuşise să-l convingă şi pe prie- 
tenul său Polieuct să îmbrăţişeze adevărata credinţă. 


În ziua următoare Polieuct îi povesti prietenului lui visul pe care îl avusese în 
timpul nopţii: însuşi Domnul îi apăruse înconjurat de lumină, îl dezbrăcă pe 
Polieuct de hainele lui vechi, îl îmbrăca în unele noi şi luminoase şi îl aşeză pe 
şeaua unui cal înaripat. 


După acestea Polieuct intră în oraş, sfâşie poruncile împăratului ce arătau torturile 
care îi aşteptau pe creştini, şi distruse multe statui ale idolilor. EI a fost torturat şi 
condamnat la moarte. 


Când a fost dus la locul de ucidere, el a privit către Nearh, care se afla în mulțimea 
de oameni şi i-a strigat cu bucurie: „Mântuieşte-te, prietene drag! Nu uita jură- 
mântul veşnic al prieteniei noastre!" 


Mai târziu, Sfântul Nearh a murit ca mucenic al lui Hristos, prin foc. Pomenirea 
Sfântului Nearh se face la 22 aprilie. 


Pomenirea cuviosului Eustratie 


Eustratie se născuse în Tars. El era mare nevoitor şi om de rugăciune, în timpul 
celor şaptezeci şi cinci de ani petrecuţi în mânăstire Eustratie nu gustase niciodată 
somnul întins pe partea stângă, ci întotdeauna numai pe partea dreaptă, în timpul 
dumnezeieştilor slujbe, de la început pină la sfârşit, el repeta mereu încetişor, 
pentru sine: „Doamne miluieşte!" A murit în al nouăzeci şi cincilea an al vieţii sale. 


Pomenirea Sfântului Filip, mitropolitul Moscovei 


Filip s-a născut pe 11 februarie în anul 1507 după Hristos. Odată, pe când era co- 
pil, a auzit, stând la dumnezeiasca Liturghie, cuvintele Scripturii: Nimeni nu poate 


sluji la doi domni (Matei 6:24). EI s-a înspăimântat la aceste cuvinte, ca şi când s- 
ar fi rostit anume şi numai pentru el, şi în acelaşi timp a fost luminat de ele. 


După scurt timp Filip s-a retras la Mânăstirea Soloveţk unde după după un timp 
lung şi greu de încercare a fost tuns monah, în timp, Filip a ajuns stareţ, a strălucit 
ca soarele şi întreaga Rusie a auzit de el. 


Aşa s-a făcut că ţarul Ivan cel groaznic I-a convocat pe Filip să ocupe locul va- 
cant de mitropolit al Episcopiei Moscovei în anul 1566 după Hristos. 


Dar acest sfânt bărbat nu a putut să îndure cu indiferenţă atrocitățile la care se deda 
înfiorătorul ţar şi de aceea îl sfătuia şi îl mustra fără teamă. 


Țarul insă a căutat martori mincinoşi împotriva lui Filip, a uneltit înlăturarea lui 
din scaun, a poruncit să fie îmbrăcat într-o rasă veche şi peticită şi I-a întemnițat la 
Tver pe 23 decembrie 1566. 


Malyiuta Skuratov, un intim al ţarului, a intrat în chilia lui Filip şi l-a omorât înă- 
buşindu-l cu pernă. La scurt timp după aceea, toţi cei care erau cunoscuţi ca fiind 
de partea lui Filip au murit de morţi rele. 


După mai mulţi ani, trupul sfântului s-a aflat întreg, nestricat, şi înmiresmat, şi a 
fost mutat în Mânăstirea Soloveţk. 


Cântare de laudă la Sfinţii Nearh şi Polieuct 


Nearh şi Polieuct, din ofiţeri ai Cezarului 
Ostaşi ai împăratului Ceresc v-aţi făcut. 


Unul botezat cu apă, celălalt cu sânge, 
AI doilea I-a întrecut pe primul şi mai întâiul dintre ei s-a făcut. 
O sfântă întrecere, alergare vitează spre împărăţia lui Hristos! 


Polieuct a lepădat toate cele stricăcioase ale pământului, 
Care ca vântul trec. Iar prin suferinţe năprasnice şi scurte veşnicia 
împărăției a câştigat. 


Strălucită negustorie! Floarea ierbii s-a tăiat pentru câştigul vieții veşnice! 
Suferinţa trecătoare s-a îmbrăcat pentru slava nepieritoare! 


Rugaţi-vă lui Hristos, o Sfinţilor Ostaşi, 
Ca să nu piară sufletele noastre! 


Cugetare 


Invăţându-i pe oameni desăvârşirea iubirii, Biserica Ortodoxă îi învaţă totdeodată 
ascultarea deplină din care izvorăsc ordinea şi armonia între credincioşi. Credin- 
cioşii sunt datori ascultare faţă de preoţii şi episcopii lor. 


Sfântul Ignatie zice: „Vi se cere supunere fără făţărnicie; căci cel ce-şi dispre- 
[uieşte episcopul pe care îl vede, îl va dispreţui şi pe Hristos, pe Care nu îl vede. 
Vă rog deci, sârguiţi-vă Să împliniţi toate în dumnezeiească unire, sub povăţuirea 
episcopilor voştri care ocupă locul lui Hristos, şi a preoţilor care sunt soborul 
apostolilor, şi să nu gândiţi că sunt bune cele pe care le faceţi singuri şi rupţi de 
adunarea Bisericii." 


Luare aminte 


Să luăm aminte la toate virtuțile care se află în Persoana Mântuitorului nostru lisus 
Hristos: 

* La cum fiecare virtute a Sa este deplină şi desăvârşită, aşa cum nu a mai fost la 
nimeni pe acest pământ, 

* La cum toate sunt în armonie una cu cealaltă, sporindu-se una pe cealaltă, şi 
strălucind una în cealaltă. 


Predică despre grija mântuirii aproapelui 
Nimeni Să nu caute ale sale, ci fiecare pe ale aproapelui (1 Cor 10:24). 


V Acesta este principiul sfinţilor lui Dumnezeu, acum, în trecut, întotdeauna şi 
în veşnicie. 

V Acesta este principiul pe care trebuie clădită societatea. 

V Acesta este principiul pe care se clădeşte orice fel de societate umană bine- 
plăcută lui Dumnezeu şi prosperă. 

v Acesta este principiul mântuitor al oricărui fel de dificultate cu care luptă 
omul contemporan, lupta fără izbândă şi fără nădejde. 


Sufletul sfânt se frământă cu ce le va găsi de dormit pentru noapte celor fără 
adăpost; cu ce îi va hrăni pe cei flămânzi, cu ce îi va îmbrăca pe cei goi. Sufletul 
sfânt se preocupă de acestea zi şi noapte, înălţând rugi fierbinţi lui Dumnezeu ca să 


se mântuiască şi aproapele lor; ca să se umple de harul lui Dumnezeu şi inima lor; 
ca să se îndrepte către Dumnezeu şi minţilor lor; ca răii să se întoarcă de la calea 
pierzaniei iar cei nestatornici în credinţă să se întărească; ca cei care sunt statornici 
să afle sprijin şi să nu cadă; ca cei care au adormit să ajungă şi să vadă Faţa lui 
Dumnezeu; iar ca cei ce trăiesc să fie şi ei scrişi în Cartea Vieţii din împărăția 
Luminii. 


Fiţi deci cu băgare de seamă, fraţilor, cum în acelaşi fel, cuvânt cu cuvânt, 
diavolul îşi formulează şi el principiul lui ucigaş şi antisocial. Acest principiu 
drăcesc spune: 


> să nu ne preocupe cum să ne păzim propriile trupuri de întinăciunea 
păcatului, ci fiecare să privească mai curând la trupurile celorlalți în scopul 
de a le imbolnăvi şi ucide. 

> Să nu ne ocupăm de sufletele noastre, cum am face să le putem mântui, ci 
mai curând să gândim zi şi noapte la sufletele celorlalți, cum am face să le 
calomniem mai bine, să le înnegrim, să le blestemăm, să le sărăcim şi să le 
distrugem. 

> Nimeni să nu privească la casa sa, cum ar face să şi-o zidească şi să şi-o 
înnoiască mai bine, ci mai curând să aibă în atenţie strictă casele altora, 
cum ar face să le ardă din temelii, să le dărâme la pământ. 

> Nimeni să nu se preocupe de propriile hambare, cum ar face să le umple de 
grâne, ci mai curând fiecare să fie cu ochii pe hambarele altora, şi să facă 
totul pentru a le fura şi a le goli. 


Vedeţi deci, fraţilor, cum acest principiu poate fi şi un principiu al binelui, dar şi 
unul al răului; este un principiu ca o sabie cu ambele tăişuri bine ascuţite; este fie 
înger, fie drac. Vă rog să observați cum acest principiu în latura lui satanică s-a 
înstăpânit peste toată lumea de azi! 


O, Doamne Duhule Sfinte, care ai adus în lume sfintele Tale cuvinte prin gura 
Apostolului, luminându-ne ca razele soarelui, iar nu arzându-ne, ajută-ne să le 
împlinim pe ele în sensul lor cel dumnezeiesc spre slava lui Dumnezeu Celui în 
Treime închinat şi Slăvit şi pentru mântuirea sufletelor noastre. Căci Ţie se cu- 
vine Slava şi mulțumita în veci, Amin. 


10 ianuarie 
Pomenirea Sfântului Grigorie, episcopul Nissei 


Acest Grigorie a fost fratele după trup al Sfântului Vasile cel mare. La început el a 
fost doar preot de mir (presbiter), dar după moartea binecuvântatei sale soţii 
Teosevia, Grigorie a fost ales şi sfințit episcop al Nissei. EI era vestit prin marea sa 
învăţătură şi prin marea trăire duhovnicească. 


A fost unul din părinţii celui de al doilea Sinod Ecumenic (Constantinopol, anul 
381 de la Hristos). 


Se crede că este autorul celei de a doua jumătăţi a simbolului de credință (al Cre- 
zului). A fost un mare orator, un mare exeget al Sfintelor Scripturi, şi un mare 
teolog. 


Pentru că i-a biruit mereu, arienii l-au urât cu deosebire şi I-au atacat murdar ca pe 
cel mai mare duşman al lor, şi împreună cu împăratul Valens cel de un cuget cu ei 
au uneltit scoaterea sfântului din scaunul arhieresc şi surghiunuirea lui. 


Sfântul părinte a petrecut opt ani în surghiun, indurând cu îndelunga răbdare toată 
mizeria şi toate umilinţele, în sfârşit a adormit la bătrâneţe adânci către sfârşitul 
secolului al IV-lea, strămutându-se în împărăția lui Dumnezeu şi rămânând creş- 
tinilor pe pământ ca un far luminos al Bisericii. 


Pomenirea cuviosului Amona cel din Egipt 


Acesta timp de paisprezece ani s-a luptat ca să înfrângă duhul mâniei din sine însu- 
ŞI. 


Ajungând la desăvârşita bunătate, el nu mai putea vedea existenţa răului în lume. 


EI cunoştea adânc Sfintele Scripturi. A murit la începutul secolului al cincilea de la 
Hristos. 


Pomenirea Sfântului Marchian 
Marchian se născuse la Roma. Ca preot creştin el a trăit tot restul vieţii lui la 


Constantinopol, în cea mai mare parte a domniei împăratului Marchian şi împără- 
tesei Pulheria. 


Moştenind o avere uriaşă de la părinţii săi, Marchian a cheltuit-o în două mari sco- 
puri: parte ca să zidească şi să refacă biserici, şi parte ca să dea milostenie la săraci. 
EI a zidit două biserici noi în Constantinopol, cu hramurile Sfintelor Anastasia, şi 
Irina, amândouă zidirile cunoscute pină departe prin frumuseţe şi sfinţenie. 


Când a fost întrebat: <De ce cheltui aşa de mult cu zidirea bisericilor? > El a 
răspuns: Dacă aş avea o fiică şi aş vrea să o mărit cu un bărbat nobil, oare nu 
aş cheltui la fel de mult ca să o împodobesc şi să o înzestrez cum se cuvine unei 
mirese nobile? Dar iată eu aici împodobesc Biserica, Mireasa lui Hristos >. 


Pe cât era acest minunat bărbat generos şi darnic cu sfintele biserici şi cu nevoiaşii, 
pe atât era de auster în obiceiurile lui de hrană şi îmbrăcăminte, chiar după 
cuvântul Apostolului: Ci având hrană şi îmbrăcăminte, cu acestea vom fi 
îndestulaţi (1 Tim 6 : 8). 


Despre el stă scris: EI era cu desăvârşire în Dumnezeu, iar Dumnezeu în el, iar la 
sfârşit s-a înfăţişat înaintea lui Dumnezeu plin de ani şi de fapte bune», în anul 
471 de la Hristos. 


Cântare de laudă la Sfinţii Grigorie şi Marchian 


Duhul este vistierul bunătăţilor, 

Duhul este Dătătorul tuturor darurilor, 
Unora le este binecuvântată milostenie, 
iar altora, cunoaştere cutezătoare. 


Unora li se face întreagă curăţenie feciorească, 
Altora, dragoste lucrătoare sau minte dreaptă. 


După puterea credinţei fiecăruia, 

Duhul adaugă fiecăruia daruri noi: 

Cu creşterea credinţei cea care mută şi munţii 

în inima fiecăruia se deschide însăşi vistieria Duhului, 

ŞI dar peste dar ca şi ploaia începe să curgă în inima celui credincios. 


Sfântul Grigorie cel ce în credinţă apropăşit, 
Ca un vultur s-a înălţat la piscurile duhovniceşti. 


Sfântul Marchian, care în credinţă s-a îmbogăţit, 
Cu dumnezeiasca milostivire s-a luminat. 


Lumina adevăratei teologhisiri lui Grigorie i s-a dăruit. 
Harul rugăciunii şi laudei neîncetate pe Marchian a covârşit. 


O, Duhule Ceresc, Stăpâne şi Doamne, 
Ale Tale daruri sfinte nu le lua de la noi 
Ci cu rugăciunile vaselor Tale alese 
Scapă-ne pe noi de veşnica osândă, 

în Ziua cea mare a Judecăţii. 


Cugetare 


Deşertăciunea îmbrăcăminții scumpe face ravagii în sufletele şi buzunarele 
contemporanilor noştri. Cel care nu are nimic cu care să se mândrească, devine 
foarte mândru de hainele sale. Oare cel care ar avea ceva mult mai valoros decât 
hainele sale nu s-ar mândri mai mult cu acel alt lucru? Aşa cum aurul nu iese 
[singur] din măruntaiele pământului, tot aşa nici valoarea duhovnicească a unui om 
nu poate fi făcută articol de paradă. 


Se spune că un mare filosof a văzut un tânăr nespus de mândru de hainele lui 
frumoase. Apropiindu-se de el, filosoful i-a şoptit la ureche: <<Aceeaşi lână a 
purtat-o şi berbecul înaintea ta, şi cu toate acestea a rămas berbec! >. 


Ca un creştin să se mândrească cu hainele lui e o nebunie mai mare ca a împă- 
ratului care s-ar mândri cu praful de sub picioarele lui. 


Câtă vreme, înainte de a fi monah, Sfântul Arsenie era îmbrăcat în stofe ţesute cu 
aur la curţile imperiale, nimeni nu l-a numit mare. El a fost numit Cel Mare numai 
după ce s-a dăruit desăvârşit lui Dumnezeu, îmbrăcându-se în zdrenţe. 


Luare aminte 


Să luăm aminte la negrăita smerire a Stăpânului nostru Iisus Hristos: 
e La smerirea împăratului care S-a coborât până la a Se naşte într-o peşteră; 
e La smerirea Celui mai Bogat, care a flămânzit şi a însetat; 
e La smerirea Celui Atotputernic până la a fi ca unul dintre şi între cei săraci. 


Predică despre cum trebuie să ne mulţumim cu cele strict necesare 


Având hrană şi îmbrăcăminte, cu acestea vom fi îndestulaţi (| Tim 6:85). 


Apostolii lui Dumnezeu au predicat altora ceea ce ei înşişi împliniseră mai întâi 
desăvârşit în propriile lor vieţi. Având îmbrăcăminte şi hrană, erau îndestulaţi doar 
cu atât. Şi chiar când nici îmbrăcăminte sau hrană nu aveau, tot erau îndestulaţi. 


Căci îndestularea lor nu venea de la cele din afară, ci de la cele dinlăuntru, înde- 
stularea lor nu era una ieftină, ca a animalelor, ci una scumpă, foarte scumpă, şi 
foarte rară. Îndestularea lăuntrică, îndestularea cu pacea şi dragostea lui 
Dumnezeu cele din inimă, aceasta este îndestularea oamenilor cu adevărat mari, 
aceasta este îndestularea apostolică. 


În marile bătălii şi războaie, generalii se îmbracă şi se hrănesc ca soldaţii obişnuiţi, 
căci ei nu caută îndestularea cu hrană sau îmbrăcăminte, ci caută îndestularea 
victoriei şi a biruinţei. Biruinţa este cel dintâi principiu al îndestulării celor care 
luptă. 


Fraților, creştinii se află într-un război permanent, în războiul de cucerire a duhului 
şi de înfrângere a materiei, în războiul de ajungere la cele mai înalte şi de lăsare în 
urmă a celor josnice, în războiul prin care luptăm să devenim oameni, şi să înfrân- 
gem animalul din noi. 


Nu e oare nebunie ca într-un astfel de război să neglijăm strategia dobândirii 
victoriei şi să ne pierdem timpul cu împopoţonări? Oare nu e nebunie să-i dăm 
dușmanului reperele ascunzişului nostru ? Căci duşmanul nostru nevăzut, Satan, 
văzând împopoţonarea noastră, se bucură, râde şi ne încurajează să ne 
împopoţonăm şi mai tare. Duşmanul nostru nevăzut ne ocupă mintea şi timpul cu 
cele mai prosteşti meschinării şi gânduri trândave numai şi numai pentru a ne face 
să uităm cu desăvârşire că ne aflăm în război cu el, să uităm cu desăvârşire care 
este scopul vieţii noastre pe acest pământ. Duşmanul nevăzut ne înfăţişează 
înaintea ochilor cele deşarte ca fiind foarte importante, cele periferice ca fund 
esenţiale, şi cele nocive ca fiind foarte sănătoase, numai în scopul de a dobândi el 
izbânda şi de a ne distruge pe noi pentru totdeauna. 


O, Sfinte Dumnezeule, Sfinte Tare, Sfinte fără de moarte, care ne-ai zidit din 
țărână şi ai suflat asupra noastră suflare de viaţă, nu îngădui Doamne ţărânei să 
ne înece ! Ajută duhului nostru să fie pururi mai tare ca trupul ! Căci a Ta este 
slava şi mulțumita în veci, Amin. 


11 ianuarie 
Pomenirea Sfântului cuvios Teodosie cel mare, începătorul vieţii de obşte 


Sfântul Teodosie a fost primul întemeietor al mânăstirilor cu viaţă de obşte. EI s-a 
născut în Capadocia, în satul Mogarion [Mogarissus] din părinţi binecredincioşi. 


Pe când era copil a mers la Sfântul Simion stâlpnicul care l-a binecuvântat şi 1-a 
prorocit mari daruri duhovniceşti. 


Luând o cădelniţă în care pusese cărbune şi tămâie fără ca să le aprindă, el merse 
să caute un loc de mănăstire, şi se opri acolo unde cărbunele se aprinse singur. 
Acela fu locul în care el îşi întemeie mânăstire cu viaţă duhovnicească. Curând în 
jurul lui se adunară mulţime de monahi din felurite neamuri. EI clădi câte o mână- 
stire fiecărei limbi, astfel încât, la aceleaşi timpuri, se înălţau spre Dumnezeu rugă- 
ciuni în limbile grecească, georgiană, sau armeană. 


Dar în zilele rânduite pentru primirea Sfintei împărtăşiri, toți monahii se adunau în 
biserica cea mare unde nu se slujea decât în greceşte. Ei aveau cu toţii la un loc 
masa, avutul, pocăinţa, lucrarea, răbdarea, şi nu de puţine ori - foamea. 


Teodosie era un model înalt de viaţă duhovnicească pentru toţi monahii; model de 
lucrare, de rugăciune, de postire, de priveghere şi de toată virtutea creştinească. 
Dumnezeu îi dăruise darul facerii de minuni prin care vindeca bolnavii, apărea de 
față de la mari depărtări, îmblânzea fiarele sălbatice, cunoştea viitorul şi înmulțea 
vinul şi pâinea. El avea rugăciunea pe buze zi şi noapte. 


EI a adormit cu pace la anul 529 după Hristos, în vârstă de o sută şi cinci ani. 


Pomenirea Sfântului Mihail, cel nebun pentru Hristos 


Sfântul Mihail a fost de neam rus, născut într-o familie imperială. EI s-a făcut ca un 
nebun înaintea lumii ca să nu primească laude de la ea, astfel făcându-se vrednic de 
a primi cununi şi laude de la Stăpânul Hristos. 


A murit în anul 1453 de la Hristos, în Mânăstirea Klops de lingă Novgorod, acolo 
unde odihnesc şi sfintele sale moaşte. 


Cântare de laudă la Sfântul Teodosie 


Doar cei care stau cu frică înaintea lui Dumnezeu, 
Doar cei care au frică doar de Dumnezeu, 

Doar ei pot vedea 

Că dreptul totdeauna primeşte 

ceea ce cere de la Dumnezeu. 


Prin rugăciune Domnul plineşte dreptului toate - 
Căci răsăritul luminează pe cel 
care-şi întoarce faţa către răsărit. 


Sfântul Teodosie, cu rugăciunile sale 
A ajutat multora şi ne-a ajutat şi nouă. 


Căci el viu este, acum ca şi atunci, 

Și lucrează minuni acum, ca şi atunci - 

Căci Domnul i-a dăruit putere pentru credinţa lui 

Și pentru dragostea lui pentru EI o dragoste fără măsură. 


O, prea minunate Teodosie, zelotule al adevărului, 

Prea minunate rânduitor al vieţii monahiceşti, 

Pe tine te cântăm, cel ce eşti slăvit de Dumnezeu, 

Și acum în Slava cetăţenilor împărăției lui Hristos te veseleşti. 


Cugetare 
Omul care primeşte mită înseamnă că nu este creştin. 


Sfinţii părinți ai Bisericii nu puteau fi mituiţi, nici intimidaţi, în problemele de cre- 
dință mita este egală cu trădarea lui luda. Mita este caracteristică numai anumitor 
feluri de eretici. 


Când împăratul Anastasie a căzut în erezia lui Eutihie, el a început să lupte împo- 
triva hotărârilor Sinodului al IV-lea Ecumenic (Calcedon, 451 d. Hr.) vrând să dea 
alte legi care să le desființeze pe acelea. Pentru a-şi atrage de partea sa pe cei mai 
sfinți reprezentanţi ai Bisericii, împăratul a început să le trimită daruri. 


Sfântul "Teodosie era cunoscut ca cel mai mare şi cel mai dintâi dintre stareţii asceţi 
din Palestina. Acestuia îi trimise împăratul treizeci de ocale de aur în dar, chipurile 


pentru nevoile mânăstirii. Văzându-le pe acestea Sfântul Teodosie imediat a înţeles 
că împăratul vrea să-l cumpere. 


Dar cât de înţelept a acţionat sfântul lui Dumnezeu! EI nu a vrut nicidecum să ţină 
banii pentru mânăstire, deşi mânăstirea era în nevoi mari; nici nu a vrut să-i trimită 
împăratului înapoi, pentru a nu-l întărâta pe acesta încă şi mai rău împotriva 
Ortodoxiei; ci îndată a împărțit tot aurul săracilor, în numele împăratului. 


Această milostenie a dat putere rugăciunii lui înaintea lui Dumnezeu, făcută în 
scopul îndreptării împăratului şi întoarcerii lui la cărarea cea dreaptă. 


Luare aminte 


Să luăm aminte la plânsul Stăpânului Hristos: 
e La plânsul şi întristarea Lui la vederea morţii lui Lazăr şi la soarta leru- 
salimului; 
e La plânsul şi întristarea Lui din Grădina Ghetsimani, din pricina sclaviei 
omului, care s-a dat pe sine rob păcatului, dracilor şi morţii. 


Predică despre creşterea treptată a vieţii duhovniceşti 


Oricine se hrăneşte cu lapte este nepriceput în cuvântul dreptăţii, de vreme ce este 
prunc. lar hrana tare este pentru cei desăvârşiţi, care au prin obişnuinţă simţurile 
învăţate să deosebească binele şi răul (Evrei 5 : 13-14). 


Cei care se hrănesc cu laptele reflecțiilor bazate pe simţuri nu pot discerne binele 
de rău. Aceştia îndeobşte trag concluzia că toate credinţele au în final aceeaşi 
valoare; că păcatul este umbra indispensabilă a virtuţii; că în general răul este tova- 
răşul inevitabil al binelui. 


Adevăratul creştin însă nu ajunge niciodată la asemenea concluzii eronate, deoa- 
rece el nu mai este prunc. El este adevăratul om matur care nu se mai hrăneşte de- 
mult cu lapte, el este omul care nu mai crede orbeşte simţurilor trupului, el este 
omul care judecă mult mai fin realitatea şi face distincţii mult mai precise între 
toate lucrurile bune care au fost odată şi toate care sunt acum. 


Creştinului într-adevăr îi este dat să vadă clar Descoperirea lui Dumnezeu prin care 
el distinge precis binele de rău; totuşi şi lui îi este neapărat necesar studiul îndelung 
şi laborios al Sfintelor Cărţi pentru a putea cunoaşte limpede ce este bine şi ce este 
rău în orice situaţie concretă a vieţii, indiferent cât de complicată. 


Pentru a fi demnă de încredere şi fără greş, această cunoaştere trebuie să fi trecut şi 
în inimă şi simţuri. Căci şi răul şi binele vor ca să atingă inima omului. De aceea 
omul trebuie să fie educat, exersat, obişnuit să recunoască imediat cu inima care 
este duhul celor ce se apropie de el, aşa cum recunoaşte cu limba săratul de nesărat, 
dulcele de amar. 


Fraților, să ne străduim zi şi noapte să ne educăm inima, ca ea să poată recunoaşte 
întotdeauna fără greş binele de rău. În toate cele ce ni se întâmplă şi vin asupra 
noastră, trebuie să ne punem întrebarea: Ce e bun de aici, şi ce e rău? Tocmai de 
aceea ni se şi întâmplă tot ceea ce ni se întâmplă, ca să putem discerne din toate 
calea cea bună şi să o urmăm. Ne aflăm în asemenea situaţii de ispită şi poate de 
câte o sută de ori pe zi. Cel care are ochi de văzut, să vadă. 


O, Doamne lubitorule de oameni, încălzeşte inimile noastre cu toată darea cea 
bună care vine numai de la Tine. Înţelepţeşte Doamne inimile noastre ca să 
putem deosebi binele de rău, O, Stăpâne întăreşte-ne pe noi pururea în îmbră- 
țişarea binelui şi aruncarea la o parte a răului pentru dragostea Slavei Tale, O 
Iubitorule de oameni, şi pentru mântuirea sufletelor noastre. Căci a Ta este 
mărirea şi mulțumita în veci, Amin. 


12 ianuarie 
Pomenirea Sfintei muceniţe Tatiana 


Tatiana era de neam roman şi dintr-o familie imperială. Ea era nu doar creştină 
ci şi diaconiţă a Bisericii. 


După moartea împăratului Heliogabalus, a domnit în Roma împăratul Alexandru, a 
cărui mamă, Mammea, era şi ea creştină. Alexandru era nestatornic şi nehotărât în 
credință, cum se poate vedea din aceea că ţinea statui ale lui Hristos, Apollo, 
Avraam şi Orfeu în palatul său, ca şi mulţi creştini ortodocşi români contemporani: 
icoana pe televizor alături de scrumiere (n. tr.). 


Primii lui sfătuitori îi persecutau pe creştini chiar în hpsa ordinelor împăratului. 
Când au adus-o de faţă şi pe Tatiana la chinuri, ea se rugă pentru schingiuitorii 
ei.ŞI iată, ochii lor s-au deschis şi au văzut patru îngeri care o înconjurau pe 
muceniţă. Văzând aceasta, opt dintre ei au crezut în Hristos, pentru care au fost şi 
ei torturați şi înjunghiaţi. 


Chinuitorii au continuat Să o tortureze pe Tatiana biciuind-o, tăindu-i părţi din 
corp, şi sfâşiind-o cu gheare de fier. Astfel transformată într-o masă sângerândă, 
Tatiana a fost aruncată în temniţă în acea seară, urmând ca a doua zi Să o 
tortureze din nou, în alte feluri. Dar Dumnezeu a trimis îngerii Săi în temniţă, 
care au vindecat-o complet şi au întărit-o, astfel încât în fiecare dimineaţă 
Tatiana apărea înaintea călăilor ei deplin sănătoasă şi întreagă. 


Au aruncat-o în faţa unui leu cumplit, dar leul s-a îmblânzit la picioarele ei, nefă- 
cându-i nici un rău. l-au tăiat părul, gândind, în mintea lor păgână, că acolo stă pu- 
terea «magică» a «vrăjitoriilor» el. 


În sfârşit, Tatiana şi-a primit moartea prin decapitare, împreună cu tatăl ei. Aşa 
şi-a Sfârşit viaţa muceniţa lui Hristos, în anul 225 de la venirea Sa pe pământ. 


Fragilă fiind cu trupul ei de femeie, dar puternică şi eroică cu duhul ei de creştină, 
ea a trecut la veşnica împărăție şi a primit cununile neveştejite ale slavei celei 


cereşti. 


Pomenirea Sfântului mucenic Petru Abesalamit 


Petru se născuse în părțile Eleuteropolei din Palestina, în anul 311 de la Hristos, 
sub domnia împăratului Maximian, el a pătimit chinuiri pentru credinţa în Hristos, 
fiind tânăr cu vârsta. După nenumărate torturi, a fost osândit la moarte. 


Auzindu-şi citită osânda, Petru a strigat cu veselie: «Iată dorinţa mea cea mare - să 
mor pentru Domnul Dumnezeul meu!>. 


Petru a fost răstignit în acelaşi fel ca însuşi Domnul nostru şi şi-a dat sufletul pe 
cruce. 


Sărbătoarea icoanei Maicii Domnului Dulce Hrănitoarea 


Acesta este numele icoanei Preasfintei Născătoare de Dumnezeu, pe care Sfântul 
Sava sârbul a adus-o de la Mânăstirea Sfântului Sava cel sfinţit, de lângă leru- 
salim. 


ŞI aşa s-a împlinit prorocia Sfântului Sava cel sfințit, pe care o făcuse cam cu opt 
sute de ani mai înainte, că va veni un anume preot sârb cu numele Sava, şi că 
acestuia 1 se vor da un toiag arhieresc şi această icoană. 


Când Sfântul Sava sârbul a cercetat Mânăstirea Sfântului Sava cel sfințit, monahii 
şi-au amintit de prorocia întemeietorului mânăstirii lor şi i-au dăruit lui Sava cel 
din Serbia toiagul şi icoană. 


Această icoană a fost aşezată de-a dreapta Uşilor împărăteşti de pe iconostasul 
sihăstriei Sfântului Sava din Karies, în Sfântul Munte Athos [numită < Casa tăce- 
rii>>], iar toiagul a fost pus într-o chilie alăturată, cunoscută sub numele de <Pate- 
rica>. 


Pomenirea cuvioasei maicii noastre Teodora 


Teodora a fost o monahie slăvită prin darurile învăţătoreşti către obştea ei, şi ea a 
vieţuit în Alexandria. 


Aşa cum iernile şi zăpada sunt de trebuinţă roadelor bogate, tot aşa încercările şi 
necazurile sunt de trebuinţă în propăşirea vieţii noastre duhovniceşti», spunea 


această sfântă femeie. 


Ea a adormit cu pace pe la începutul veacului al cincilea. 


Cântare de laudă la Sfânta Tatiana 


Noi plângem după tinereţea trupului, 

O de ne-am înţelepţi! 

După tinereţea cea trecătoare oare merită să plângem? 
Adevărata tinereţe este doar una, cea din veşnicie, 
Aceea este adevărata tinerețe, cea fără de moarte. 


Pe aceea deci să o căutăm, să o cerem, 
pentru ea să plângem, 

Chiar de va trebui să plătim pentru ea 

cu moartea trupului acestuia trecător. 


Tatiana cu cele mai mici, 
pe cele mai mari şi le-a cumpărat. 


A dat țarină şi apă, 
şi a luat în schimb vin Dumnezeiesc. 


Și-a dat trupul stricăcios, 
şi a luat tinereţea cea veşnică. 


A dat lacrimi de puţină vreme, 
şi bucuria îngerilor a dobândit. 


Mireasa lui Hristos împăratul cel veşnic, 
A rămas credincioasă Mirelui ei; 


Prin puterea duhului celui mai curat a zdrobit ispitele 
Și cu vitejie a îndurat cele mai crunte schingiuiri. 


În jurul ei se auzeau paşii îngerilor, 

Trupul şi l-a lepădat ca pe un strai vechi, 
Și cu sufletul eliberat din legături, 

S-a înălțat în cămara de nuntă a împărăției, 
Cea pură de întristare, şi fără de suspin. 


Cugetare 


Nu există pe lume cinste sau chemare mai mare decât aceea de a fi creştin. 


Când judecătorul-călău Sevirus l-a întrebat pe tânărul Petru Abesalamit <Care este 
neamul tău ?> 


Petru a răspuns: Sunt de neam creştin». 
Judecătorul l-a întrebat mai departe:<<Care-ţi este rangul? >. 
lar Petru a răspuns: & Sunt din rangul cel mai înalt: Sunt creştin. > 


Părintele loan de Kronştat scrie: “întreaga lume nu e decât o pânză de păianjen, în 
comparaţie cu sufletul omului creştin. > 


Creştinul este un vas de lut în care se toarnă puterea şi lumina dumnezeiască. Fie 
că el stă pe tronul de aur al împăratului, sau în cea mai umilă dintre colibe, 
valoarea lui este întotdeauna aceeaşi. Oare aurul este mai puţin aur când este 
învelit într-o foaie de varză, mai curând decât într-o batistă de mătase? 


Luare aminte 


Să luăm aminte la blândeţea Stăpânului nostru lisus Hristos: 
e La blândețea vieții lui ascunse din Nazaret pină la vârsta de treizeci de ani, 
e La blândețea lui faţă de cei bolnavi şi păcătoşi; 
e La blândețea lui faţă de luda trădătorul şi faţă de judecătorii cei nedrepți. 


Predică despre cât de mult iubeşte Dumnezeu omul, şi sufletul omului, pe 
Dumnezeu 


Căci nu voiesc ceea ce este al vostru, ci pe voi înşivă (II Cor 12 :14). 


Cu aceste cuvinte, care nu au putut fi rostite decât de cel mai înflăcărat apostol în 
iubire, apostolul Pavel, se exprimă esenţa relaţiilor creştinului cu Dumnezeu, şi ale 
relaţiilor lui Dumnezeu cu fiecare creştin. 


Iubirea lui Dumnezeu ar putea foarte bine să spună: “O, creştinilor, postiţi de 
dragul Meu; faceţi milostenii de dragul Meu; înălțaţi rugăciuni de dragul Meu; 
de dragul Meu clădiţi biserici; de dragul Meu vă rog aduceţi slujbe şi jertfe în 
ele, şi lucraţi toate celelalte fapte bune. Toate acestea sunt bune şi plăcute Mie, 
dar voi înşivă îmi sunteţi mult mai mult decât ele. Căci până la urmă eu nu caut 
nimic dintre acestea, ci doar pe voi, şi numai pe voi” 


Iar iubirea creştinului, ar putea să spună cam aşa: “O Doamne, Tu mi-ai dăruit 
sănătate, care este foarte bună. Tu dăruieşti aceşti lumi lumina; Tu dai ploi 
pământului însetat; Tu răcoreşti văzduhul cu tunetul Tău, care este foarte bun. 
Tu dăruieşti îndestularea, înţelepciunea, viaţa îndelungată, urmaşi caselor 
noastre şi multe alte lucruri minunate pe care ni le aşezi cu îmbelşugare pe masa 
acestei vieţi. Toate acestea sunt bune foarte şi prea bune, şi pentru ele noi Ţie îţi 
mulțumim. Dar în cele din urmă ele nu sunt decât marginea veşmântului Tău. 
În cele din urmă, Doamne, noi doar pe Tine şi pe Tine singur Te căutăm şi Te 
iubim”. 


O fraţilor, Dumnezeu nu este ceva ce putem vedea cu simţul văzului nostru tru- 
pesc, precum nici chiar omul nu este. Ceea ce vedem cu ochiul nostru fizic în natu- 
ră nu este decât în proprietatea lui Dumnezeu. lar omul pe care îl vedem cu 

ochii nu este decât partea cea văzută, şi mai mică, a omului. 


O, Doamne, lubitorule de oameni, Făcătorule Atotputernic, sălăşluieşte- Te tot 
mai mult în noi cu Duhul Tău de Viaţă Dătător, ca să fim vii mereu şi acum, şi 
în împărăţia fără de moarte a veşniciei Tale. Căci a Ta este slava şi mulțumita în 
veci, Amin. 


13 ianuarie 
Pomenirea Sfinţilor mucenici Ermil şi Stratonic 


În timpul împăratului Liciniu, marele persecutor al creştinilor, Sfântul Ermil, 
diacon al Bisericii, a fost prins şi adus înaintea lui. Aflând că este dus la judecată 
pentru că este creştin, s-a bucurat. Toate amenințările înfricoşătoare ale împăratului 
nu au putut nimic împotriva credinţei lui Ermil, pe care acesta şi-o mărturisea 
înaintea tuturora, zicând: Domnul este cu mine şi de nimic nu mă voi teme; ce-mi 
poate face mie omul? (Ps. 118:6). 


După torturi înspăimântătoare, Ermil a fost aruncat în temniță. Păzitorul era Stra- 
tonic, care în ascuns era şi el creştin. EI îl iubea pe Ermil, şi îl ajuta în ascuns. 


Aflând că şi Stratonic este creştin, împăratul a ordonat ca amândoi să fie înecaţi în 
Dunăre. Trei zile mai târziu, trupurile lor au fost aduse de valuri la țărm. Creştinii 
le-au aflat şi le-au luat, îngropându-le cam la optsprezece mile de oraşul Belgrad 
[de astăzi]. 


Aceşti slăviți mucenici au mărturisit pe Hristos şi au fost preaslăviţi de EI la anul 
315 după întruparea Sa. 


Pomenirea Sfântului Iacob, episcopul Nisibei 


Sihastru fiind, lacob trăia într-un câmp deschis pe timpul arşiţei verii şi într-o 
peşteră în timpul iernii. Odată s-a dus în oraşul Nisibe să vadă cum propăşeşte 
acolo credinţa creştină, şi să vadă cum viețuiesc creştinii. El acolo a fost înscăunat 
episcop. 


Acest părinte lacob a fost unul din părinţii primului Sinod Ecumenic (Niceea, 325 
d. Hr.) şi a luptat împotriva ereziei lui Arie. 


Odată s-a întâmplat ca oraşul Nisibe să fie atacat cu armate de păgânii persani. 
Sfântul Iacob, luând prapori şi Sfânta Cruce, porni în procesiune spre zidurile ce- 
tății. EI a urcat pe ele şi s-a rugat lui Dumnezeu să păzească cetatea şi pe creştinii 
din ea astfel: “Să dea Dumnezeu să vină molimă de muşte şi țânțari peste persani, 
ca să se depărteze ei degrabă de zidurile oraşului Nisibe.” Căci Iacov nu a vrut să 
ceară moartea duşmanilor, nici să li se întâmple vreo nenorocire sau înfrângere 
catastrofală, ci doar mica supărare a înţepăturilor de ţinţari, ca astfel să lase în pace 
Nisibe. 


Dumnezeu a ascultat degrabă ruga alesului Său şi a trimis molimă de muşte şi 
țânțari asupra persanilor care, nemaisuportând înţepăturile, au plecat. Aşa a scăpat 
atunci oraşul Nisibe. 


Sfântul Iacov a ajuns până la bătrâneţe adânci şi cinstite. EI a adormit cu pace la 
anul 350 după Hristos. 


Pomenirea cuviosului Maxim capsocalivitul 


Acest Sfânt Maxim a fost un monah trăitor în veacul al XIV-lea, care s-a nevoit în 
Sfântul Munte Atos, într-un chip minunat, şi numai al lui. EI se prefăcea un pic 
nebun, căci mereu îşi schimba locul chiliei. Chiliile sale erau întotdeauna nişte 
colibe făcute doar din ramuri. El îşi făcea aceste colibe şi le ardea, una după alta, şi 
din această pricină a fost numit „Capsocalivitul," adică „arzătorul de colibe." 


EI era socotit nebun de ceilalţi monahi, pină când a sosit în Sfântul Munte Sfântul 
Grigorie Sinaitul şi a descoperit în Maxim un nevoitor dintre cei mari, un făcător 
de minuni cu rugăciunea şi un înger în trup. 


Sfântul Maxim capsocalivitul a adormit cu pace în anul 1320 după Hristos. 
Cântare de laudă la Sfântul Maxim capsocalivitul 


Rugăciunea bate în inimă ca şi inima însăşi, 
Rugăciunea inimii ca şi răsuflarea, 
Rugăciunea lăuntrică - lumină dinlăuntru, 
Aceasta în Athos, s-a arătat în Maxim. 


Maxim se înălța ca un duh fără trup, 
Iradiind lumina rugăciunii; 

A rugăciunii bucuria, 

A rugăciunii toată îndestularea, 

Prin rugăciune văzând cerurile deschise. 


Prin rugăciune a văzut cum omul se prea slăveşte, 
Prin rugăciune s-a văzut alături de Hristos, 

Prin rugăciune Sfânta şi Preacurata lui i s-a înfățişat. 
Sufletul lui Maxim şade în ceruri. 


Sfântul Grigorie odată I-a întrebat: 


Spune-mi, O dreptule Maxime, cum cunoşti tu 
Că vederile tale sunt bune, 

cum afli tu că nu sunt înşelătoare, 

închipuiri viclene ale şarpelui Satan? 


De acolo ştiu, şi de acolo aflu, 

Care vederi sunt bune, 

De acolo că ele îmi încălzesc inima 

şi trupul cu o bucurie dulce, 

Că duhul meu nu se tulbură, ci se umple de pace, 
Și tânjeşte după ele cu dor liniştit; 

De acolo ştiu că ele sunt bune. 


Pentru că la semnul Sfintei Cruci ele stau încă cu mine - 
Ispita bucurie dulce nu poate să aducă. 

De acolo ştiu că ele sunt bune, 

Pentru că îmi aduc o pace binecuvântată 

care mă învăluie cu totul. 


Cugetare 


Fapta bună lucrată în tăcere valorează mai mult decât o faptă bună însoțită de 
explicaţii, şi nemăsurat mai mult decât cele mai duhovniceşti explicaţii care nu 
sunt însoţite de fapta bună. 


De la Sfântul părintele nostru Nicolae, episcopul Mirelor Lichiei, nu ne-au rămas 
nici un fel de cuvinte, ne-au rămas în schimb faptele lui cele mari. De trei ori, fără 
nici un fel de explicaţie, el a venit noaptea la casa acelui sărac, şi a aruncat prin 
fereastră cele trei pungi cu galbeni. 


Un anume bătrân din pustia Egipului s-a îmbolnăvit rău şi a dorit să guste puţină 
pâine proaspătă, căci pâinea pe care o mâncau monahii în pustie erau posmagi 
uscați la soare, care ţineau luni de zile. Auzind aceasta, unul dintre fraţi, nespunând 
nimic nimănui, ieşi din Schit şi mergând la cetatea care era foarte departe, cumpără 
pâine proaspătă pentru bătrânul cel bolnav. Aflând despre jertfa fratelui bătrânul 
refuză pâinea zicând: „Aceasta sângele fratelui meu este." 


Atunci ceilalți frați l-au rugat pe bătrân să mănânce neapărat, zicând: „Nu dis- 
preţui jertfa fratelui." Oare ce cuvinte, şi care explicaţii ar putea vreodată înlocui 
sau exprima măcar această faptă simplă şi tăcută a iubirii frăţeşti? 


Luare aminte 


Să luăm aminte la flămânzirea şi înşelarea de dreptate a Mântuitorului nostru 
Hristos: 
e La cuma venit EI în lume ca să reinființeze dreptatea cea călcată în pi- 
cioare; 
e La puterea cu care propovăduieşte El dreptatea şi dă pe faţă toată nedrep- 
tatea, 
e La repeziciunea cu care lucrează El nenumărate acte de dreptate, pentru a 
ne lăsa nouă exemple vii. 


Predică despre Împărăţia Cerurilor din inimă 
Împărăţia lui Dumnezeu este înlăuntrul vostru (Luca 17:21). 


Tot ceea ce aparţine lui Dumnezeu poartă pecetea nemuririi. Aşa este şi împărăţia 
Sa. Dacă dorim să respirăm aerul nemuririi trebuie să intrăm înlăuntrul nostru, 
înlăuntrul inimilor noastre, înlăuntrul împărăției lui Dumnezeu, în afara noastră se 
află aerul vremurilor, aerul celor trecătoare şi aerul stricat al stricăciunii, pe care 
sufletul îl respiră foarte greu. 


Impărăția naturii este împărăţia simţurilor; este deci o împărăție străină, prin 
comparaţie cu împărăția sufletului nostru, care este împărăția noastră cea lăuntrică. 


Oare de ce iubesc oamenii să trăiască ani şi ani într-o împărăție străină, în pământ 
străin? Oare de ce atât de rar şi de fără plăcere păşesc ei în propriul lor cămin? De 
câte ori ne gândim la lume, cel mai des ne gândim la ţările străine. De câte ori 
vorbim cu prietenii despre lume, cel mai des vorbim de cum e în străinătate. Trăind 
doar prin simţuri, ne asemănăm oamenilor care se reped cât e ziua de lungă pe la 
casele altor oameni, şi doar noaptea se întorc în propria lor casă, ca să doarmă. Aşa 
se face că dăruim toată veghea noastră morţii, iar nemuririi îi dăm doar nesimţirea 
somnului! Venim la noi înşine, ne întoarcem către noi înşine doar în somn! Dar 
chiar şi în somnul nostru visăm tot despre ceea ce am trăit în timpul zilei, adică şi 
în somn visăm la case străine. Căci somnul nostru este şi el somnul grosier al 
simţurilor, iar conştiinţa noastră, conştiinţa simţurilor. Şi aşa, iată-ne mereu în 
pământ străin; străini ne suntem nouă înşine, şi când suntem treji, şi când dormim; 
ne aflăm veşnic în afara noastră. 


Pe când Stăpânul vrea dimpotrivă, ca noi să ne întoarcem înlăuntrul sufletului 
nostru, adică în casa Lui şi în patria Lui. Căci noi trebuie să ştim că împărăţia lui 


Dumnezeu este înlăuntrul nostru, că cele din afara noastră şi întreaga lume pentru 
noi este pământ străin. Ca să putem scăpa din pământul cel străin şi să ne aflăm 
patria noastră cea adevărată în care să ne întâlnim nemijlocit cu Dumnezeu, noi 
trebuie să intrăm înlăuntrul nostru, înlăuntrul inimilor noastre. Acolo se află 
împăratul, acolo se află împărăţia. 


O, Doamne, Stăpâne al îngerilor şi sfinţilor, arată-ne nouă bogăţia şi lumina 
împărăției Tale celei dinlăuntru! nostru, ca să o putem iubi pe ea mai mult decât 
împărăţia cea străină a simţurilor, cea mereu schimbătoare şi pieritoare. Căci a 
Ta este slava şi mulțumită în veci. Amin. 


14 ianuarie 
Pomenirea Sfântului Sava, arhiepiscopul sârbilor 


Sfântul Sava s-a născut în anul 1169 după Hristos, şi a fost fiul lui Ştefan Nemania, 
marele jupân al sârbilor. Încă de tânăr Sava a dorit fierbinte viaţa duhovnicească şi 
pentru ea a scăpat la Sfântul Munte Atos; acolo a fost tuns monah şi a trăit într-o 
nevoinţă zeloasă. 


Ștefan Nemania a urmat exemplul fiului său şi a venit şi el în Sfântul Munte, unde 
s-a călugărit şi a murit sub numele de Simeon, monahul. 


Sfântul Sava a obţinut autocefalia Bisericii sârbe de la patriarh şi împărat [ai 
Bizanțului] şi a devenit întâiul arhiepiscop al sârbilor. Împreună cu tatăl său au 
zidit Mânăstirea Hilandar şi mai apoi multe alte mânăstiri, biserici şi şcoli în toate 
pământurile sârbeşti. 


De două ori a mers în pelerinaj la Locurile Sfinte. El i-a împăcat pe doi dintre frații 
lui după trup care se înstrăinaseră din cauza luptei pentru putere. A instaurat pacea 
intre sârbi şi vecinii lor. întemeind Biserica Sârbă, el a întemeiat prin această cul- 
tură şi statul sârb. 


EI a adus un duh de pace între toate popoarele din Balcani şi a lucrat în folosul 
tuturor, pentru aceea a fost iubit şi respectat în toate aceste popoare. Poporului sârb 
el i-a dăruit un suflet creştinesc, care nu a pierit, în pofida prăbuşirii statului sârb. 

Sava a murit în oraşul Târnovo din Bulgaria, în timpul domniei împăratului Asan, 
îmbolnăvindu-se după slujba Sfintei Liturghii din Ziua Botezului Domnului, a 


anului 1236. 


Regele Vladislav a mutat cinstitul său trup la Mânăstirea Mileşevo. De acolo Sinan 
Paşa I-a dus la Belgrad şi I-a ars la 27 aprilie 1595. 


Pomenirea Sfinţilor cuvioşi Părinţi ucişi în Sinai şi Rait 


Aceşti sfinţi cuvioşi mucenici au fost ucişi de saracini, cei din Sinai în veacul al 
patrulea, iar cei din Rait în veacul al cincilea de la Hristos. 


Pomenirea Sfântului Ilarie, episcop de Poitiers 


Sfântul Ilarie a luptat cu ardoare împotriva ereziei lui Arie care se întinsese în 
Apus. El a suferit crunt pentru apărarea Ortodoxiei. Ilarie a avut multe scrieri, 
dintre care cele mai importante sunt cele în apărarea Sfintei Treimi. El a adormit în 
Domnul la anul 362 după Hristos. 


Pomenirea Sfintei Nina, luminătoarea Georgiei 


Nina era înrudită cu Sfântul mare mucenic Gheorghie şi cu luvenalie, patriarhul 
Ierusalimului. Părinţii ei erau membri ai aristocrației capadociene, şi după tunderea 
lor în monahism, educaţia şi grija Ninei a fost încredinţată patriarhului luvenalie. 


Auzind de poporul georgian care încă zăcea în păgânism, fecioara Nina a dorit de 
la o vârstă foarte fragedă să meargă în Georgia şi să-i boteze pe georgieni. 


Când Dumnezeu a binevoit şi a deschis această cale, tânăra Nina a călătorit în 
Georgia unde într-o perioadă scurtă de timp a câştigat iubirea poporului georgian. 


Nina a izbândit în botezarea lui Mirian, împăratului georgienilor, a soţiei lui, împă- 
rateasa Nana, şi a fiului lor Bakar, care mai târziu a fost impreună-lucrător zelos cu 
Nina în nevoinţa ei misionară. În tot timpul vieţii ei Nina a călătorit în întreaga 
Georgie, cu scopul de a aduce tot poporul la Hristos, şi aceasta în timpul când se 
dezlănţuiseră deja teribilele persecuții ale lui Dioclețian împotriva creştinilor. 


Nina s-a odihnit de toate nevoinţele ei la anul 335 după Hristos, când a adormit cu 
pace. 'Trupul ei este înmormântat în Biserica Catedralei din Mtzkheta, de unde a 
lucrat multe minuni şi după moarte. 


Cântare de laudă la Sfânta Nina 


Fecioară preafrumoasă, 

O, nobilă Nina, 

Prin Pronia dumnezeiască, 

tu Luminătoare a georgienilor te-ai făcut. 


De persecuțiile lui Dioclețian netulburându-te, 
Tu cu Sfânta Cruce pe împăratul Mirian ai botezat 
Și pe soția lui, Nana şi pe fiul lor, Bakar. 


Prin ei pe tot poporul şi pe cei mai dintâi dintre conducători 
Cu Sfânta Cruce la Hristos i-ai adus. 


O Sfântă Nina, luminătoare a georgienilor, 

Tu din tinereţe ai dorit fierbinte 

Și lui Dumnezeu stăruitor te-ai rugat 

Ca Djul - Trandafirul georgian să primească Lumina Cunoştinţei. 


Pentru aceasta Dumnezeu ruga ta a împlinit, 
Și din mâinile tale Sfânta Cruce 
Pe Georgia cea ascultătoare o a luminat. 


Sfânta Cruce le luminează gerogienilor şi acum, 
Iar mâna Sfintei Nina îi binecuvântează pe ei şi acum. 


De peste mormântul Sfintei Nina, 
O biserică strălucitoare luminează şi acum, 
Spre slava Stăpânului Hristos, 
şi a Sfintei Nina, roaba Sa. 
Cugetare 


Dacă uneori dogmele credinţei ne par hrană tare, atunci să ne sârguim mai întâi să 
împlinim poruncile creştineşti de curăţire a trupurilor şi sufletelor noastre, iar 
dogmele credinţei singure ni se vor descoperi. La nimic nu ne foloseşte preocu- 
parea cu cele înalte ale teologiei, câtă vreme nu ne nevoim să ne îmbunătăţim cali- 
tatea vieţii creştineşti personale. 


Odată monahii din Egipt au vrut să ştie mai mult despre Melchisedec, vrând să 
pătrundă în taina a acestui mare preot şi rege din timpurile vechi, în scopul acesta 
l-au invitat pe Avva Coprie în mijlocul lor, şi l-au întrebat despre Melchisedec. 
Auzind aceasa, Avva şi-a bătut gura de trei ori şi a strigat: „Vai ţie, Coprie! Tu ai 
lăsat cele ce Dumnezeu ţi-a poruncit să împlineşti şi întrebi despre cele pe care 
Dumnezeu nu ţi-a cerut să le cunoşti!" Auzindu-l, monahii s-au ruşinat şi au ple- 
cat. 


Sfântul loan Gură de Aur zice: „Chiar dacă îmbrăţişam dogma cea adevărată, 


dar nu ne îngrijim de viața noastră zilnică, cu nimic nu Ssporim. Dar tot aşa, 
când ne îngrijim atent de curăţenia vieţii noastre sufleteşti şi trupeşti, dar 
neglijăm dogmele cele adevărate, tot nimic nu sporim, şi mântuirea nu o 
dobândim. Dacă vrem să ne izbăvim de gheenă şi să câştigăm împărăţia, avem 
nevoie de amândouă: de o viaţă cinstită şi de ortodoxia credinţei.” 


Luare aminte 


Să luăm aminte la milostivirea Stăpânului Hristos: 
e Către cei bolnavi; 
e Către poporul care rătăceşte ca o turmă fără păstor; 
e Către toată omenirea, pentru Care a îngăduit şi a voit să Se răstignească. 


Predică despre vederea lumii nevăzute 


[Căci nu privim] noi la cele ce se văd, ci la cele ce nu se văd (II Cor 4:18). Noi 
vedem cu ochii trupeşti lumea această materială şi trecătoare, dar cu cei duhovni- 
ceşti pe cea nematerială şi nepieritoare. 


— Vedem bucurii pământeşti, întrerupte ades de lacrimi şi suspine, şi la urmă 
sfârşind în moarte; dar căutăm la bucuria cea duhovnicească printre îngerii 
şi sfinţii lui Dumnezeu cei din ceruri, bucurie neîntreruptă şi nemuritoare. 

— Vedem drepții suferind şi eşuând în această viaţă, dar căutăm la slava şi 
succesul lor sigur din împărăţia care va să vie. 

— Vedem marele succes şi marea faimă a păcătoşilor în această viaţă, dar 
privim la înfrângerea şi la osânda lor, la înspăimântătorul chin al veşniciei 
care îi aşteaptă. 

— Vedem Biserica lui Dumnezeu clevetită şi prigonită în această lume, dar 
privim la victoria zdrobitoare pe care o va avea în eternitate în contra 
tuturor duşmanilor ei văzuţi şi nevăzuţi. 


Fraților, vedem adesea pe ticăloşii cei mai de pe urmă guvernând popoare şi lăfăin- 
du-se în averile acestei lumi, şi vedem sfinţii trăind în mizerie, uitaţi şi dispreţuiți, 
dar privim la împărăţia lui Dumnezeu cea veşnică şi fără de păcat în care aceşti 
sfinţi vor domni veşnic, şi în care cu adevărat nici urmă de ticălos nu se va afla. 


O, Atotrăbdătorule şi Atotmilostive Doamne, deschide ochii noştri cei duhov- 
niceşti ca să vedem cu adevărat ce ne aşteaptă la capătul acestei scurte vieţi şi să 
ne sârguim Să împlinim poruncile Tale. Căci a Ta este slava şi mulțumita în veci. 
Amin. 


15 ianuarie 
Pomenirea Sfântului cuvios Pavel tebeul 


Pavel s-a născut în timpul împărăției lui Decius, în Tebaida, din părinți foarte bo- 
gați. 


Dar bărbatul surorii sale, idolatru fiind, a poftit şi partea lui din moştenirea părin- 
tească şi l-a ameninţat pe Pavel că îl va pâri că este creştin dacă nu-i cedează de 
bună voie averile. 


Acest necaz pe de o parte, şi exemplul luminos al eroismului creştinesc pe de 
cealaltă, l-au convins pe Pavel să-şi lepede marea avere şi să se retragă în pustie ca 
un sărac, unde a trăit în nevoinţe aspre până la moarte. 


Pe ce culmi ale sfinţeniei a ajuns acest uriaş al ascezei stă mărturisit de nimeni altul 
decât de Sfântul Antonie cel mare care odată I-a vizitat pe Pavel şi a văzut cu ochii 
lui cum îl slujesc pe acesta fiarele câmpului şi păsările cerului. 


Intorcându-se în pustia sa, Sfântul Antonie a spus ucenicilor săi: “Vai mie, copii- 
lor! Monah păcătos şi mincinos ce sunt, monah doar cu numele! Căci iată eu în 
Pavel l-am văzut pe lie, l-am văzut şi pe loan în pustie, l-am văzut şi pe Pavel 
în Rai!” 


Sfântul Pavel tebeul a trăit una sută şi cincisprezece ani şi cu pace s-a mutat la 
Domnul în anul 342 de la Hristos. 


Pomenirea Sfântului cuvios loan colibașul 


loan s-a născut pe vremea domniei împăratului Leon 1 în Constantinopol din 
părinţi bogaţi şi slăviţi, fiind singurul copil al părinților săi. 


Atras de viaţa monahală, el a plecat în taină de la casa părinților săi şi a mers 
împreună cu un monah într-o mânăstire din Asia Mică. Timp de şase ani el a 
vieţuit aspru în această mânăstrie, sub călăuzirea stareţului. 


Apoi diavolul a început să-l ispitească cu gândul de a părăsi mânăstirea şi a se 
întoarce în casa părinţilor săi, şi să trăiască împreună cu ei aşa cum se cuvine unui 
nobil. 


EI cu adevărat s-a întors la casă părinţilor săi, dar îmbrăcat ca un cerşetor. EI şi-a 
văzut părinţii, dar nu a spus cine este. EI şi-a luat o colibă de cerşetor la curtea lor, 
trăind din furniturile pe care i le aruncau slugile părinților săi şi fiind batjocorit de 
toţi. Aşa a trăit el timp de trei ani, rugându-se în taină şi fierbinte lui Dumnezeu să 
mântuiască sufletele tatălui şi mamei sale. 


Când s-a îmbolnăvit şi a simţit că i se apropie moartea, loan s-a făcut cunoscut 
părinților săi după o carte a Sfintelor Evanghelii scump lucrată, pe care 1-0 dăru- 
iseră părinţii lui în copilărie şi de care nu se despărţise niciodată, aceea fiind sin- 
gura şi scumpa lui avere. 


Aşa a făcut acest tânăr care, deşi putred de bogat, I-a înfrânt pe diavolul şi şi-a 
mân-tuit nu doar sufletul său, ci şi sufletele părinţilor săi. El a adormit cu pace pe 
la anul 450 după Hristos. 

Pomenirea Sfântului cuvios Gavriil din Lesnov 
Acest Gavriil a fost slav şi însoțitor al Sfinţilor Prohor din Pchinja şi loan din Rila. 
El a dus o viaţă de nevoinţe la Kratov pe muntele Lesnov, unde a şi ridicat o 
biserică cu Hramul Sfântului Arhanghel Mihail. EI a fost făcător de minuni şi în 


timpul vieţii, şi după moartea sa. 


Frumoasa biserică care este şi în ziua de azi pe mormântul lui a fost ridicată de 
Ioan Oliver, ducele Țarului Duşan. 


Gavriil a adormit cu pace către sfârşitul veacului al zecelea. 
Pomenirea Sfântului mucenic Pansofie 


Pansofie a fost fiul lui Nil, proconsulul din Alexandria. EI a lepădat onorurile şi 
bogăţiile acestei lumi şi s-a tuns de tânăr în monahism. 


Timp de douăzeci şi şapte de ani el a dus o viaţă ascetică foarte strictă, ţintuindu-şi 
duhul către lumea cea de sus. 


În timpul domniei lui Decius a fost târât în faţa curţii de judecată unde a fost biciuit 
pentru Numele lui Hristos până când după mari chinuri şi-a dat sufletul său lui 
Dumnezeu. 


Cântare de laudă la Sfântul loan colibaşul 


Pe tânărul loan, 

Cel tânăr şi bogat, 

Nimic nu l-a putut clinti, 

Nici tinereţea, nici banii. 

Tatăl său era de neam împărătesc, 
Mama sa o aleasă doamnă, 

Dar el pe amândoi i-a lăsat 

Pentru dragostea Împăratului Ceresc, 
Averea lui era Hristos, 

Toată cinstea şi toată frumuseţea. 


Pe Hristos Dumnezeu Îl iubea 
Mai mult decât însăşi viaţa. 


Iar părinţii săi, în loc să se chinuiască în iad, 
lată-i sunt mântuiți, 

Prin fiul lor care pentru a lor şi a lui mântuire 
Să sărăcească a voit. 


Chiar şi astăzi pe mulți 

Care sub povara bogățiilor se sufocă 
Ioan îi poate ruşina, 

Și cu ale lui sfinte rugăciuni 

Ale lor suflete le poate mântui. 


Cugetare 


Să nu credem vreodată că Dumnezeu nu ne aude atunci când ne rugăm Lui. El ne 
aude gândurile, tot aşa cum ne auzim noi vocile şi cuvintele unii altora. lar dacă nu 
acţionează imediat aşa cum cerem noi în rugăciune, este fie pentru că ne rugăm cu 
nevrednicie, fie pentru că cerem ceea ce nu ne este spre bine, fie pentru că în 
Atotinţeleapta purtarea de grijă a Sa, EI întârzie împlinirea cererii noastre până la 
ceasul potrivit. 


DOI zice: “Aşa cum prin intermediul rapidului telegraf 


comunicăm cu oameni care se află la mari depărtări, tot aşa prin credinţa 
fierbinte, ca şi printr-un fir de telegraf, noi comunicăm repede cu Dumnezeu, cu 


îngerii şi cu Sfinţii. Aşa cum Suntem încredinţaţi că impulsul electric transmite 
repede mesajul nostru, cu atât mai deplin trebuie să credem că rugăciunea 
credinţei noastre ajunge cu repeziciune la destinaţie. Trimiteţi cererea voastră 
lui Dumnezeu şi Sfinţilor prin telegraful credinţei şi veţi obţine grabnic răs- 
puns”, 


Și iarăşi, într-un alt loc Sfântul loan scrie: “Dumnezeu şi îngerii, precum şi 
sufletele adormiţilor ca şi ale viilor sunt entităţi gânditoare, iar gândul este rapid 
şi într-un anumit fel, omniprezent. Gândiţi la ei cu toată inima şi ei vor fi cu voi. 
Dumnezeu va fi întotdeauna cu voi, şi prin puterea şi darul lui Dumnezeu, aşa 
vor fi neapărat şi îngerii cu Sfinţii şi cu toți drepții cei adormiţi ”. 


Luare aminte 


Să luăm aminte la curăţenia Stăpânului Hristos: 

La curăţenia minţii Lui; 

La curăţenia inimii Lui; 

La curăţenia voinţei Lui, 

La curăţenia limbii Lui, 

La curăţenia înfățișării Lui şi a tuturor simţurilor Lui. 


Predică despre biruinţa credinţei 
Aceasta este biruinţa care a biruit lumea: credinţa noastră (1 loan 5:4). 


— Stăpânul Hristos a biruit lumea. Aceasta fraţilor este şi biruinţa noastră. 

=> Apostolii lui Hristos au biruit lumea şi biruinţa lor este şi biruinţa noastră. 

— Sfinţii, fecioarele şi mucenicii au biruit lumea şi şi a noastră este biruinţa 
lor. 


Fraților, nu există nimic mai puternic în lume decât credinţa creştină. Săbiile care 
au izbit în această credinţă s-au tocit şi s-au frânt, dar credinţa a rămas. Regii care 
au pornit războaie împotriva credinţei s-au nimicit sub anatema propriilor lor 
crime. Imperiile care au făcut război contra credinţei au pierit. Cetățile care au 
respins credinţa zac în ruine. Ereticii care au stricat credinţa au pierit şi cu trupul şi 
cu sufletul părăsind lumea sub pecetea anatemei, dar credinţa pe care au voit s-o 
surpe, a rămas neatinsă. 


Fraților, atunci când lumea ne urmăreşte cu ispitele ei, ale frumuseții trupeşti, 


bogățiilor, plăcerilor, şi slavei trecătoare, prin ce vom rezista noi oare, şi prin ce 
vom birui, dacă nu prin credinţa noastră? Cu adevărat prin nimic altceva decât prin 
nebiruita credinţă care ne învaţă despre ceva mult mai bun decât toate bogăţiile lu- 
meșşti. 


Când toate ispitele acestei lumi încep să-şi arate faţa lor cealaltă, când frumuseţea 
se preface în urâţenie, sănătatea în boală, bogăţiile în sărăcie, slava în insultă, 
stăpânirea în sclavie şi toată frumuseţea tinereții şi sănătăţii trupului în putre- 
ziciunea şi reaua duhoare a morţii, prin ce oare vom învinge această tristeţe, 
această degradare, această murdărie, această disperare, dacă nu prin credinţă? 


Cu adevărat prin nimic altceva decât prin credinţă, care singură cunoaşte învierea 
trupurilor şi viaţa fără de moarte. 


O, Stăpâne Doamne Biruitorule al lumii, ajută-ne nouă să biruim lumea cu cre- 
dința cea întru Tine. Căci a Ta este slava şi mulțumita în veci, Amin. 


16 ianuarie 
Închinarea cinstitelor lanţuri ale Sfântului apostol Petru 


Se pomeneşte Sfântul apostol Petru în această zi din pricina lanțurilor în care îl 
legase nelegiuitul Irod şi care la venirea îngerului în temniţă au căzut de pe apo- 
stol: Și iată un înger al Domnului a venit deodată, iar în cameră a strălucit 
lumină. Și lovind pe Petru în coastă, îngerul l-a deşteptat, zicând: Scoală-te 
degrabă! Şi lanţurile i-au căzut de la mâini (Fapte 12:7). 


Lanţurile au fost luate şi păstrate de creştini din generaţie în generaţie, atât pentru 
pomenirea apostolului, cât şi pentru vindecările care se lucrau prin ele, ca şi prin 
ştergarele apostolului Pavel, căci mulți bolnavi se însănătoşeau la atingerea lor: 
încât şi peste cei ce erau bolnavi se puneau ştergare sau şorţuri purtate de Pavel, 
şi bolile se depărtau de ei, iar duhurile cele rele ieşeau din ei (Fapte 19: 12). 


Sfântul luvenalie, patriarhul Ierusalimului, dădu aceste lanţuri în dar împărătesei 
Eudochia, soţia exilată a împăratului Teodosie cel mic. Ea le-a despărţit în două, 
trimițând o jumătate la Biserica Sfinţilor apostoli din Constantinopol, iar cealaltă 
jumătate la Roma la fiica ei Eudoxia, care era soţia lui Valentinian III. 


Eudoxia a zidit Biserica Sfântului Petru şi a pus în ea aceste sfinte lanţuri trimise 
de mama ei, împreună cu acele lanţuri în care ticălosul împărat Nero îl legase pe 
apostol înainte de a-l răstigni. 


Pomenirea Sfinţilor mucenici şi fraţi Pevsip. Elasip, Mesip, a bunicii lor. 
Leonilla, şi a celor împreună cu dânşii 


Aceşti trei fraţi erau tripleți [născuţi odată], şi au suferit mucenicia în Franţa în 
timpul împăratului Marc Aureliu (161 A.D.- 180 A.D.). 


La început doar Leonilla era creştină, nepoţii ei fiind încă păgâni. După sfaturi 
îndelungate din partea bunicii lor şi a preotului locului, cei trei fraţi au primit 
Botezul. Botezaţi fiind au început să vieţuiască cu zel în rânduiala creştinească, 
distrugând toți idolii din vecinătatea locului în care trăiau. 


Acuzaţi şi aduşi înaintea scaunului de judecată, ei au recunoscut distrugerea 
idolilor şi şi-au dat pe faţă credinţa lor în Hristos. 


Judecătorul a pus să fie aruncaţi în temniţă şi a chemat-o de faţă pe bunica lor Leo- 
nilla, trimiţând-o la temniţă şi sfătuind-o să-şi convingă nepoţii să se lepede de 
Hristos şi de dreapta credinţă. 


Fără a spune un cuvânt, Leonilla s-a dus la temniţă nu pentru a-i sfătui pe nepoţii ei 
să se lepede de sfânta credinţă, ci pentru a-i întări să sufere cu curaj până la capăt 
pentru ea şi să moară pentru Hristos. 


Când judecătorul mai apoi i-a chemat şi a văzut că sunt încă şi mai de neclintit în 
hotărârea şi credinţa lor, i-a condamnat pe toţi trei la moarte. Ei au fost spânzurați 
de copaci, biciuiți şi apoi arşi în foc. 


O anumită femeie din popor, lovila, care era printre cei ce priveau la chinuirea 
sfinților, a strigat tare „Şi eu sunt creştină!” Aceasta imediat a fost prinsă şi 
decapitată împreună cu bunica sfinților, Leonilla. 


Pomenirea Sfântului cuvios mucenic Damaschin din Gabrovo 


Damaschin s-a nevoit în Mânăstirea Hilandar din Sfântul Munte Athos, căreia i-a 
fost şi stareţ. Când el a căutat să obţină de la nişte turci plata unei datorii pe care 
aceştia o aveau către mănăstrie, turcii au trimis o femeie musulmană în casa în care 
locuia Damaschin. Apoi pe neaşteptate au intrat şi turcii acolo şi aflând-o pe 
femeie I-au târât pe Damaschin în faţa cadiului care i-a propus una din două: ori să 
fie spânzurat ori să se convertească la Islam. 


La aceasta Damaschin a răspuns cu hotărâre: „Aş fi nebun să-mi cumpăr chinurile 
veşnice cu această viaţă trecătoare." 


EI a fost spânzurat în anul 1771, la Sviştov. Aşa şi-a sacrificat Damaschin trupul, 
pentru a-şi mântui sufletul. 


Pedeapsa lui Dumnezeu i-a nimerit în curând pe ucigaşii lui. Ei s-au înecat în Du- 
năre în timpul unei furtuni groaznice care le-a răsturnat corabia. 


Pomenirea cuviosului Romii 


Romii s-a născut la Vidin. EI era ucenicul Sfântului Grigorie Sinaitul, şi s-a nevoit 
în mai multe mânăstiri. 


La Mânăstirea Ravaniţa [din Serbia] împreună a vieţuit cu dânsul Constantin 
Camblak. 


Sfântul Romii a trecut la Domnul în Mânăstirea Ravaniţa, cam pe la anul 1375 de 
la Hristos. 


Cântare de laudă la Sfânta Leonilla 


O Leonila, vârstnica bunică, 

Dar ca o leoaică puternică cu duhul! 

Tu gătindu-ţi nepoții pentru Hristos, 

împreună cu dânşii mucenică lui Hristos te-ai adus! 


Către tine răcnea tribunul 
Plin de mânie, 

Suierând cu limba, 

Ca un şarpe: 

Du-te la temniţă, bătrâno, 

Și sfătuieşte-ţi nepoții 

De acel Hristos să se lepede, 
Să se lepede, sau de El, 

Sau de vieţile lor. 


Leonilla nepoților ei celor din temniță 
Le grăieşte: 

De puterile lumeşti nu vă înfricoşaţi 
Chiar dacă vă vor arde de vii. 


Strâns vă ţineţi de Stăpânul cel luminos Hristos, 
Și de Evanghelia Lui. 

Căci EI vouă v-a gătit împărăție veşnică 
Bucurie şi lumină. 


De rănile cele grele, nu vă înfricoşați, 
Nici de moarte, căci trecătoare sunt: 
Pe cei credincioşi lui Hristos 

Rănile nu-i pot durea, 

Pe ei moartea nu poate să-i înghită. 
Din mijlocul focului cei trei nepoți 
Slavă lui Dumnezeu îi aduc, 


Pe când cel rău taie cinstitul cap 
Al iubitei lor bunici. 


Cugetare 


Nimic nu zdrobeşte mai desăvârşit trufia omenească decât obişnuinţa ascultării faţă 
de bunicii şi bătrânii evlavioşi. 


Se spune că un soldat spartan, care năvălise în bătălie înarmat cu o spadă cu care 
era gata să ucidă un duşman, a auzit sunetul trompetei care poruncea sfârşitul 
bătăliei. La acel sunet soldatul a pus sabia în teacă, fără să-l mai ucidă pe 
duşman. Când a fost întrebat cum de nu I-a ucis pe duşmanul care era în puterea 
lui, soldatul a răspuns: „E mai bine să te supui comandantului decăt să ucizi duş- 
manul." 


Dar supunerea şi ascultarea creştină sunt superioare supunerii spartane, pentru că 
au în vedere mântuirea sufletului şi se fac de bună voie; pentru că ascultarea 
creştină nu se face de dragul unei împărăţii pământeşti, ci al unei împărații veşnice. 


Sfântul loan Colov şi-a început nevoinţa sub îndrumarea unui bătrân din Tebaida. 
Ca să-l înveţe pe ucenic ascultarea, bătrânul a sădit un copac uscat şi i-a poruncit 
ucenicului să ude zilnic acea uscătură. Timp de trei ani, fără murmur, loan a udat 
mlădiţa cea uscată pină când ea deodată s-a făcut verde şi a început să aducă roadă. 
Acelea au fost roadele ascultării celei fără de murmur, însuşi Domnul nostru Cel 
Răstignit S-a făcut ascultător până la moarte (Filipeni 2:8). 


Luare aminte 


Să luăm aminte la pacea Stăpânului Hristos: 
e Lapaceapecare o avea în sufletul Său, fiind EI singurul desăvârşit purtător 
de pace; 
e La pacea pe care a făcut-o între oameni, EI, singurul desăvârşit făcător de 
pace; 
e La pacea pe care a dat-o ucenicilor Săi, EI, singurul desăvârşit dătător de 
pace. 


Predică despre cum suntem liberi doar atunci când ne facem robi lui Hristos 


Căci robul, care a fost chemat în Domnul, este un liberat al Domnului. Tot aşa 
cel chemat liber este rob al lui Hristos (I Cor 7:22). 


Vestea bună pe care creştinismul o aduce zilnic lumii este aceea că evaluarea 
lucrurilor la adevărata lor valoare nu se poate face decât judecându-le după esenţă, 
iar nu după aparenţă. Să nu judecăm lucrurile după culoare sau după formă ci după 
înţeles. Să nu judecăm omul după poziția lui socială sau după avere, ci după 
inimă, după inima în care şi-a pus şi Simţirea, şi mintea, şi voinţa. 


După judecata lumii, judecarea creştinească a lucrurilor este întotdeauna şi mereu o 
noutate; căci ea învaţă că nu neapărat e rob acela care la arătare se vede rob; că nu 
neapărat e liber acela care călătoreşte mereu unde pofteşte. 


— Căci după mentalitatea lumii sclav e acela care se „,bucură" cel mai puţin 
de „viaţă” iar liber e cel dimpotrivă. Pe când după mentalitatea cre- 
ştinească sclav e acela care se bucură cel mai puţin de Hristos, iar liber e 
cel care se bucură cel mai deplin de El, de blândeţea Lui, de dulceaţa Lui şi 
de Viaţa Lui. 

— Mai departe, în mentalitatea lumii sclav e acela care rareori face voia lui, şi 
întotdeauna pe a altora, iar liber e acela care face întotdeauna voia lui şi 
foarte rar, sau niciodată, pe a altora, insă în mentalitatea creştină e invers: 
sclav e acela care întotdeauna face voia lui şi pe a lui Dumnezeu doar foarte 
rar; iar liber e cel care se străduieşte întotdeauna să facă voia lui Dumne- 
zeu, iar pe a lui proprie cât mai rar. 


A fi rob al lui Dumnezeu este adevărata şi supremă libertate a omului, iar a fi 
rob al lumii şi al sinelui, păcatului şi viciului înseamnă cea mai cumplită şi mai 
fatală sclavie. 


Gândind la viaţa regilor, oamenii îşi pot închipui că nu există pământeni mai liberi 
decât ei. Şi totuşi, câți dintre regii pământului nu au fost cei mai josnici şi 
netrebnici sclavi ai pământului! 


lar despre întemniţaţii lui Hristos de prin închisori, oamenii gândesc că poate nu 
există pe pământ fiinţe mai robite şi mai nefericite decât ei. Şi totuşi mucenicii lui 
Hristos din toate timpurile se simțeau în acele închisori oameni liberi şi erau plini 
de bucurie duhovnicească; în lanţuri fiind ei cântau Psalmi şi înălțau rugăciuni de 
mulțumire către Dumnezeu. Căci libertatea amestecată cu dureri şi regrete nu e 
libertate, ci sclavie. Doar libertatea în Hristos este veci curată de tristeţe, şi me- 
reu plină de cea mai negrăită bucurie. Căci bucuria nepieritoare este marca 
adevăratei libertăţi. 


O, Doamne lisuse, singurule Bune dee care ne dăruieşti libertatea tocmai 
i cât mai curând ca să 


atunci când ne legi mai tare de Tine 7 
i puternicilor acestei lumi. Căci a 


încetăm a mai fi robi cruzimii şi nemilostiviri 
Ta este Slava şi mulțumita în veci. Amin. 


17 ianuarie 
Pomenirea Sfântului cuvios Antonie cel mare 


Antonie era egiptean şi s-a născut cam pe la anul 250 d. Hr., în satul Koman de 
lângă Herculea. După moartea nobililor şi bogaţilor săi părinți el şi-a împărțit 
moştenirea cu sora lui, care era minoră, şi 1-a asigurat traiul împreună cu câteva 
rude. Jumătatea sa de avere cuviosul Antonie a împărțit-o săracilor iar el însuşi, 
neavând mai mult de douăzeci de ani, s-a dăruit în întregime nevoinţelor ascetice 
pe care le dorea încă din copilărie. 


La început Antonie s-a nevoit în apropierea satului său dar ca Să i de ea 


rările oamenilor el s-a retras în pustia de la ţărmul Mării Roşii, 
fără să vadă pe 


nimeni; acolo a suferit cu răbdare cumplitele ispite ale diavolului. 


Faima lui s-a întins în întreaga lume şi în jurul lui s-a strâns mulțime de ucenici pe 
care i-a îndrumat pe calea mântuirii prin cuvântul şi exemplul vieții lui. 


De-a lungul celor optzeci şi cinci de ani de nevoinţe ascetice, el s-a dus doar de 
două ori la Alexandria. 


- Prima oară cu gândul să sufere mucenicia pentru Hristos în timpul dez- 
lănţuirii persecuțiilor, 

- iar a doua oară la invitaţia Sfântului Atanasie, ca să respingă acuzaţia 
arienilor cum că şi el, Antonie, ar fi fost arian. 


Antonie a murit la vârsta de una sută şi cinci ani, lăsând în urma lui oştiri întregi de 
monahi şi de următori ai lui. 


Chiar dacă Antonie nu era cărturar în învăţătura lumii, el a fost cu toate acestea 
învățătorul şi dascălul celor mai cărturari oameni ai vremii, printre care s-a 
numărat şi Sfântul Atanasie cel mare. 


Când unii filozofi elini au venit să-l ispitească cu ştiinţa lor literară, Antonie i-a ru- 
şinat cu următoarea întrebare: 


Ruşinaţi, filozofii s-au împrăştiat, 
pentru că şi-au dat seama că ei aveau doar unele cunoştinţe despre cunoaştere, pe 
când Antonie avea cunoaşterea însăşi. 


4 Acesta a fost un om care a atins desăvârşirea încă din această viaţă, pe cât 
poate atinge omul pe pământ. 

4 Acesta a fost un dascăl al dascălilor şi un învăţător al învăţătorilor care, 
timp de optzeci şi cinci de ani plini s-a desăvârşit pe sine, şi aşa a putut să 
desăvârşească şi pe alții. 


Plin de ani şi de fapte bune, Sfântul cuvios Antonie cel mare s-a mutat la Dom- 
nul în anul 335 de la Hristos. 


Pomenirea Sfântului împărat Teodosie cel mare 


Acest împărat slăvit şi plin de râvna pentru sfânta credinţă a domnit între anii 379 
şi 395 după Hristos. 


Dacă Sfântul Constantin cel mare a desfiinţat persecuțiile contra creştinilor, Sfântul 
Teodosie a mers mai departe: el a scos în afara legii închinarea la idoli pe tot 
cuprinsul împărăției sale. 


EI a lucrat pentru întărirea şi răspândirea credinţei creştine pe întinsul întregului 
pământ. 


Pomenirea Sfântului nou mucenic Gheorghie din Ioannina 


Gheorghie era albanez. EI s-a născut în satul Churkli din Albania din părinți ţărani 
foarte sărăciţi. 


Turcii au folosit forţa ca să-l convingă pe Gheorghie să treacă la islam, dar el a ră- 
mas credincios credinţei sale creştine, drept pentru care a fost spânzurat la Ioannina 
în ziua de 17 ianuarie 1838. 


Pină în ziua de azi sfintele lui moaşte sunt mari făcătoare de minuni şi vindecătoare 
de multe boli. 


Cântare de laudă la Sfinţii Antonie cel mare, Teodosie cel mare şi Gheorghie 
noul mucenic 


Deasupra tuturor despărțiturilor, 
Deasupra tuturor stărilor 

Stă Domnul neînfricat, 

Domnul deasupra oştirilor. 


EI pe bogaţi nu îi dispreţuieşte, 
nici de săraci nu Se ruşinează. 
De puternici nu Se teme, 

iar păcătoşilor le strigă: Veniţi! 


Pe sfinții Săi de pretutindeni îi alege, 

Pe acesta care cerşeşte, 

şi pe acesta care stăpâneşte, 

Precum grădinarul culege roadele cele dulci 
Fie de pe ramul cel zgrunţuros, 

Fie de pe cel de sus, mlădios şi lucitor. 


În cununi bogate Domnul îi împleteşte pe toți, 
Când sufletele lor sunt străpunse şi sfinte. 


Antonie cel minunat toată viaţa în postiri a petrecut, 
Teodosie pe Hristos în toată lumea L-a vestit. 


Iar Gheorghie din Ioannina pentru Hristos sângele şi-a vărsat - 
Pe toţi trei Domnul i-a iubit veşnic. 


Domnul nu Se îngreţoşează de ţarinile Sale 
Nici de slăbiciunile zidirii Lui. 


Către toţi EI este acelaşi, 

dar toți către EI, nu. 

Către toţi EI este de folos, 

către toți milostiv, 

Pururi şi mai presus şi dincolo de orice stare, 
Pururi stă neînfricat Domnul, 

Domnul deasupra oştirilor. 


Cugetare 


Sfântul Antonie ne povăţuieşte: 


La Bizanţ exista un obicei curios şi plin de învățăminte atunci când avea loc înco- 
ronarea unui nou împărat în Biserica Sfânta Sofia. Obiceiul era că în timp ce-i pu- 
nea coroana pe cap, Patriarhul îi înmâna împăratului şi o punguţă de mătase 
umplută cu murdăria din vreun mormânt. Asta pentru ca şi împăratul să-şi amin- 
tească că va muri şi să fie smerit, iar nu trufaş. 


Luare aminte 


Să luăm aminte la prigonirea Mântuitorului Hristos pentru dreptatea Sa: 
e Laprigonirea dinspre partea lui Irod pe când era Copil, 
e Laprigonirea Lui la vârsta adultă din partea fariseilor şi cărturarilor evrei, 
pentru că era Mesia; 
e La prigonirea Lui ca Dumnezeu din partea contemporanilor noştri, 
cărturari şi întâistătători, atât evrei, cât şi creştini. 


Predică despre cele două feluri de înţelepciune 


Căci înţelepciunea lumii acesteia este nebunie înaintea lui Dumnezeu (| Cor 
3:19). Acest adevăr al Sfintei Scripturi este el singur una dintre cele mai mari 
noutăţi pe care creştinismul o aduce lumii. Căci una este înţelepciunea după Dum- 
nezeu şi din Dumnezeu, iar cealaltă este înţelepciunea potrivit lumii şi care este din 
lume. Înţelepciunea după Dumnezeu este cea de la Duhul Sfânt. Sfinţii apostoli 
s-au umplut de această înţelepciune atunci când Duhul Sfânt S-a pogorât peste ei. 


Iar înţelepciunea cea după lume este de la simţuri şi de la cele materiale, care este 
cu adevărat nebunie înaintea lui Dumnezeu, dacă nu este îndrumată şi corectată de 
insuflarea Duhului Sfânt al lui Dumnezeu. 


> Toată înţelepciunea cea lumească care se călăuzeşte după simţurile 
trupului, fără nici o consideraţie pentru Duhul Sfânt, este nebunie înaintea 
lui Dumnezeu şi înaintea îngerilor Domnului; căci o aşa una nu vede nici 
spiritul şi nici scopul lumii; ci ea vede şi cunoaşte această lume numai ca 
pe un scrum din afară, şi ca pe un scrum dinăuntru; ca pe un gunoi mânat 
de vântul întâmplării când într-o direcţie, când în cealaltă. 

> Toată înţelepciunea omului care se călăuzeşte doar după simţurile şi 
concepțiile şi închipuirile minţii lui este nebunie înaintea lui Dumnezeu şi a 
îngerilor Lui; căci ea nu vede omul ca om, adică fiinţă spirituală în 
legătură cu Dumnezeu, ci doar ca trup pe dinafară şi ca trup pe dinăuntru; 
ca trup după formă, şi ca trup după natură. Îl vede tot aşa cum o maimuţă 
priveşte o locomotivă, şi zice: «Aceasta este fier pe dinafară şi fier pe 


dinăuntru; fierul o încălzeşte şi fierul o poartă; fierul îi dă direcţie şi fierul 
o opreşte». 


Fraţilor, oare cine se va umple de Duhul lui Dumnezeu dacă nu cel care mai întâi 
se goleşte mai întâi de nebunia acestei lumi? Cu ajutorul lui Dumnezeu, fiecare din 
noi poate aceasta. lar fără ajutorul Lui şi fără credinţă, ci numai cu eforturile şi 
dorinţele noastre, nimeni nu poate aceasta. Căci Dumnezeu singur este înţelepciune 
şi Sfinţenie. 


O, Atotbune Doamne, Atot înțelepte şi Atot sfinte, umple-ne pe noi de înţelep- 
ciunea Ta cea de viaţă făcătoare, Căci a ta este slava şi mulțumita în veci. Amin. 


18 ianuarie 
Pomenirea Sfântului Atanasie cel mare, arhiepiscopul Alexandriei 


Atanasie s-a născut la Alexandria în anul 296 d. Hr. şi din frageda lui copilărie a 
iubit viaţa duhovnicească. 


EI a fost diaconul arhiepiscopului Alexandru, pe care I-a însoţit la Sinodul întâi 
Ecumenic de la Niceea (325). La acest sinod s-a arătat cunoscut Atanasie pentru 
învăţătura lui, pentru dragostea şi râvna lui pentru ortodoxie. EI a scris Simbolul 
Credinței cel care a fost adoptat la acel Sinod. 


După moartea lui Alexandru, Atanasie a fost înscăunat episcop al Alexandriei, în 
această stare el a rămas timp de patruzeci de ani, deşi nu pe toţi i-a petrecut pe 
tronul arhiepiscopal. 


Cu puţine răgazuri, el a fost prigonit de eretici toată viaţa lui. Dintre împărați, cel 
mai mult l-au prigonit Constanţius, lulian şi Valens; dintre episcopi, Eusebius al 
Nicomidiei şi mulți alţii. lar dintre eretici, Arie şi următorii lui. 


Atanasie a fost forţat să se ascundă de la fața prigonitorilor lui, chiar şi într-o 
fântână, într-un mormânt, prin casele unor oameni, şi în pustie. De două ori a fost 
forţat să scape la Roma. 


Numai cu puţin înaintea morţii a aflat liniştea un timp şi şi-a putut păstori ca un 
bun păstor turma lui cea bună care l-a iubit cu adevărat. 


Puţini sunt sfinţii care au fost prigoniţi cu atâta sălbăticie şi duh de ucidere ca 
Sfântul Atanasie. Dar sufletul lui măreț le-a indurat pe toate cu răbdare pentru 
dragostea lui Hristos iar la sfârşit a ieşit biruitor din toate chinurile lui îndelungate 
şi teribile. 


Pentru sfat, mângâiere şi liniştire Sfântul Atanasie îl cerceta adesea pe Sfântul 
Antonie, pe care îl respecta ca pe un părinte duhovnicesc. Ca om care a pus în cu- 
vinte cel mai mare adevăr al lumii şi vieţii, Sfântul Atanasie a trebuit să sufere 
până la sânge pentru acel adevăr, până în anul 373 după Hristos, când Domnul i-a 
dăruit odihna în împărăţia Sa, ca unui rob iubit al Său. 


Pomenirea Sfântului Maxim, arhiepiscopul Valahiei 


Maxim a fost fiul despotului sârb Ştefan şi al despinei Angelina. 


EI s-a tuns monah în Mânăstirea Manasia. Forţat de turci, el a scăpat în România, 
unde a fost sfințit episcop pentru Arhiepiscopia Valahiei, atunci vacantă. 


EI a mijlocit pace între domnii Radu şi Bogdan, evitând războiul dintre ei. 


În anii dinspre sfârşitul vieţii el s-a întors la Krusedol unde a zidit o mânăstire în 
care a şi răposat, după o viaţă întreagă de nevoinţe, la 18 ianuarie 1546. 


Sfintele sale moaşte întregi şi făcătoare de minuni se află şi acum în această 
mânăstire. 


Cântare de laudă lui Hristos, înţelepciunea lui Dumnezeu 


Prin Atanasie s-a arătat înțelepciunea 
Și Adevărul lui Dumnezeu i-a luminat pe oameni. 


Ei au văzut că Adevărul este dulce, nicicum amar. 

Căci pentru oricine Îl bea până la sfârşit El este dulce, 

Și oricui suferă pentru El până la sfârşit, EI îi este drag. 

Hristos Mântuitorul, înțelepciunea lui Dumnezeu, 

Este măsura veşniciei acelora 

Care păşesc prin lume fără nici o nădejde în ea, 

Care păşesc prin lume ca printr-un cimitir, 

Care văd în om slăbiciunea robiei 

Care văd în continentele pământului arii de cernere a sufletelor, 
Iar în oceanele lui doar nişte lacuri vremelnice. 


Măsura lui Hristos să o iubim, credința noastră, 
Căci prin Ea Hristos niciodată nu ne va părăsi. 


Orice altă măsură va pieri, 

Căci cu nici o alta nu putem cunoaşte 

Alfa şi Omega Care este Hristos, 

Ci toate măsurile omeneşti înșelătoare sunt 
Ca cele ce se văd în lumina lunii 

când ea lunecă pe ape. 


Dar măsura lui Hristos 


străbate oceanele până în străfunduri. 
Căci dintre toate tainele cea mai mare e EL. 


De la Sfânta Sa Naştere, şi până la a Lui Răstignire, 
EI este măsura întregii zidiri. 


Prin EI sfinţii Lui au îndurat fără să murmure 
Chinuri măsurate de lume cu măsuri diavoleşti, 
Ei le-au îndurat pe acestea fără să murmure, 
Căci prin E, schingiuirile nu-i puteau durea. 


Cugetare 


La întrebarea: „De ce a venit Fiul lui Dumnezeu în lume chip de om luând, iar 
nu vreun alt fel de înfăţişare?” 


SINE i rispuns într-un fel dumnezeiesc: „Dar cum altfel să fi venit 
în lume Fiul lui Dumnezeu? Ca soarele ori ca luna, ori ca stelele sau focul, sau 


suflarea vântului? Nu, El a venit ca om, pentru că nu a dorit uluirea noastră ci 
vindecarea şi povăţuirea celor ce se chinuiesc. Nu a venit în chipurile stihiilor, 
pentru că aceasta ar fi însemnat teatru. Căci a trebuit ca Vindecătorul şi 
învățătorul nu doar să vină, ci şi să slujească omenirea suferindă şi să Se arate 
cu un chip pe care să îl poată înţelege şi urma omenirea. Nimic din zidire nu I-a 
greşit cu nimic Ziditorului, decât numai omul: nici soarele, nici luna, nici 
stelele, nici stihiile. Nici unele dintre acestea nu şi-a călcat menirea sa, ci doar 
omul. Dimpotrivă, ele singure au rămas credincioase Ziditorului lor, 
împăratului, Cuvântului Care le-a adus în fiinţă. Pe când omul s-a rupt de cauza 
lui bună şi s-a alipit de minciună, punând înşelăciunea în locul adevărului, iar 
închinarea cuvenită Făcătorului a dat-o pietrelor şi sieşi. De ce se miră atunci 
unii că Dumnezeu a venit în lume chip de om luând pentru ca să mântuiască 
omenirea?" 


Cu adevărat, aşa putem să-i întrebăm şi pe necredincioşii zilelor noastre: cum altfel 
aţi fi dorit să vie Dumnezeu în lume, dacă nu în chip de om? 


Luare aminte 
Să luăm aminte la Stăpânul Hristos care a purtat sarcini şi ocări şi ruşine de la 


oameni pentru mântuirea noastră: 
e Sarcini, ocări şi ruşine de la înţelepţii şi cărturarii evreilor, 


e Sarcini, ocări şi ruşine de la mulți înţelepţi şi cărturari ai zilelor noastre; 
e Sarcini, ocări şi ruşine de la fiecare dintre noi, care în Numele Lui suntem 
botezați iar poruncile Lui nu le împlinim. 


Predică despre mânie 


Să fie mijloacele voastre încinse şi făcliile voastre aprinse (Luca 12:35). Aceasta 
este porunca Celui Care cunoaşte slăbiciunile noastre şi Care doreşte binele nostru 
mai mult decât părinții care ne-au născut. Aceasta este porunca iubitorului de 
oameni Dumnezeu. 


Când omul nu este încins, oare nu este trupul lui un pic lăsat în jos? Dar când el se 
încinge, oare nu se înalță trupul lui, făcându-se drept ca lumânarea? Drept ca 
lumânarea, aşa trebuie să se afle fiecare suflet înaintea lui Dumnezeu. Cum vor sta 
oare sufletele drept înaintea lui Dumnezeu dacă patimile şi poftele trupeşti le trag 
trupurile mereu în jos? 


Căci iată pântecele este cuibul tuturor patimilor trupeşti ale omului. De aceea 
duhovniceşte încingerea mijlocului înseamnă că trebui să ne ţinem strâns patimile 
cu stăpânirea de sine, şi să nu le lăsăm să umble după bunul lor plac. Pe când 
încingerea mijlocului trupului nu este un scop în sine, ci un mijloc prin care ne 
încingem mai bine şi mintea şi inima şi voinţa. Căci trebuie să ştim că stăpânirea 
[încingerea] trupului este primul pas la şcoala făuririi caracterului creştinesc; de 
abia după aceea facem paşii mai înalți ai stăpânirii minţii, ai stăpânirii inimii Şi 
stăpânirii voinţei. Căci încingându-ne mintea, gândurile de curvie nu vor mai putea 
să-şi afle loc în ea şi încingându-ne inima, poftele de curvie nu vor mai putea să-şi 
afle loc în ea; iar încingându-ne voinţa, demonii sălbatici ai tuturor poftelor nu-şi 
vor mai putea afla loc în ea. 


Fraților, numai pe calea cea strâmtă se poate călători la împărăția lui Dumnezeu. 
Numai în strâmtorarea minţii, inimii ŞI voinţei putem aprinde luminările virtuților a 
căror lumină se înalță la Dumnezeu. lar lumânările cele aprinse sunt virtuțile 
creştine. 


O, Doamne curat şi fără de păcat, Lumină de cămin a tuturor virtuţilor, ajută- 
ne nouă să ne încingem cu Stăpânirea de sine şi să umblăm pe calea strâmtă 
către Tine cu candela inimii noastre aprinse, pe care însuţi ne o ai dăruit. Căci a 
Ta este mulțumita şi Slava în veci. Amin. 


19 ianuarie 
Pomenirea Sfântului Macarie cel mare 


Macarie era egiptean şi unul dintre contemporanii mai tineri ai Sfântului Antonie 
cel mare. Din ascultare faţă de părinţii săi, Macarie şi-a luat soție. Dar murind soția 
lui curând după aceea el se retrase în pustie şi acolo petrecu şaizeci de ani în 
nevoinţe şi lupte duhovniceşti şi lăuntrice şi la vedere, pentru împărăţia lui Dumne- 
zeu. 


Când îl întrebau: “Cum de acesta este atât de slab şi când mănâncă şi când nu 
mănâncă?” el le răspundea: “Din cauza fricii de Dumnezeu”, într-atât şi-a 
curățit mintea de gândurile cele rele şi inima de poftele cele rele că Dumnezeu 1-a 
dăruit din belşug darul facerii de minuni, încât şi un mort din groapă a înviat. 


Smerenia sa era de mirare şi oamenilor şi diavolilor. 


Un drac i-a spus odată: “Cu un singur lucru mă biruieşti. Nu cu postul, că nici 
eu nu mănânc vreodată; nici cu privegherile, pentru că nici eu nu dorm nici- 
odată.” “Cu ce dar?” a întrebat sfântul. “Cu smerenia ta “, a răspuns dracul. 


Macarie vorbea ades cu Pafnutie, ucenicul său: “Nu judeca pe nimeni şi te vei 
mântui. “ 


Macarie a trăit până la vârsta de nouăzeci şi şapte de ani. Cu nouă zile înainte de a 
muri, Sfinţii Antonie şi Pahomie i s-au înfățişat din cealaltă lume şi i-au spus că 
peste nouă zile va muri, cum s-a şi întâmplat. Înainte de moarte Macarie a văzut în 
duh şi un heruvim care i-a arătat bunătăţile cereşti şi i-a spus că trimis este să-i 
ducă sufletul în împărăţia cea fără de moarte. 


Sfântul Macarie cel mare a adormit la anul 390 d. Hr. 

Pomenirea Sfântului cuvios Macarie din Alexandria 
Acest Macarie s-a născut în Alexandria şi la început a fost negustor de fructe. El a 
primit Sfântul Botez la vârsta de patruzeci de ani şi de îndată ce s-a botezat s-a şi 


retras în pustie să ducă viaţa nevoinţelor duhovniceşti. 


Mai întâi a fost ucenicul Sfântului Antonie cel mare împreună cu Macarie cel ma- 
re. Apoi a ajuns stareţul Mânăsuriui numite Chilii, dintre Nitria şi Schit. EI era ceva 


mai tânăr decât Macarie cel mare şi a trăit mai mult decât el, ajungând pină la vâr- 
sta de o sută de ani. 


Chinuit de ispitirile diavolului, mai ales de dracul slavei deşarte, el s-a umilit prin 

cele mai aspre nevoinţe şi prin rugăciunea neîncetată, ridicându-şi mereu mintea la 

Dumnezeu. 

Odată un frate 1-a văzut cum umple un coş cu nisip, îl duce până în vârful unui 

deal, şi acolo îl răstoarnă. Uimit, fratele îl întreba: “Ce faci ?”, iar Macarie îi 

răspunse: “îl chinui pe chinuitor”, adică pe diavolul. 

Acest Macarie s-a mutat în Impărăția Cerurilor la anul 393 după Hristos. 
Pomenirea Sfântului Arsenie, episcopul Insulei Corfu 


Sfântul Arsenie a alcătuit Slujba Sfântului Maslu în forma în care o avem şi astăzi. 


EI a trecut la Domnul în anul 959 d. Hr. iar sfintele sale moaşte se află în biseriaă 
catedralei din Insula Corfu. 


Pomenirea Sfântului Marcu, episcopul Efesului 


Sfântul Marcu este cunoscut prin marele său curaj cu care a apărat Ortodoxia la 
Sinodul de la Florenţa (1439 d. Hr.), în ciuda opoziţiei împăratului şi Papei. 


EI a adormit cu pace la anul 1452. Pe patul de moarte, Marcu I-a rugat cu lacrimi 
pe Grigorie, ucenicul său, care mai târziu avea să fie strălucitul patriarh Ghenadie, 
să se păzească de capcanele Apusului şi să apere până la capăt Ortodoxia. 


Pomenirea Sfântului Teodor din Novgorod, cel nebun pentru Hristos 


Inainte de a muri acest Teodor alerga în susul şi în josul drumurilor strigând: 
“Rămâneţi cu bine, căci plec la mari depărtăni!” 


EI a adormit la anul 1392 d. Hr. 
Cântare de laudă la Sfântul Macarie cel mare 


În pustia Egiptului 
Monahii cei simpli 


Vieţuiau cu o mare iubire, 
Ca şi în împărăţia lui Dumnezeu. 


Printre ei Sfântul Macarie 
Strălucea ca un heruvim. 


Tuturor monahilor 
O pildă vie era 
Prin faptele sale cele bune. 


Macarie bolnav căzând, 

Un frate cu multă osteneală fragi căuta, 
Și aflându-i la Macarie i-a adus, 

Spre a bolii lui mângâiere. 


Dar Macarie zise: 
Un alt frate mai bolnav decât mine este, 
Rogu-te, aceluia să-i duci. 


Însă acela zise şi el: 
lartă-mă! Nu mie, 

Ci bătrânului din apropiere, 
Mai bolnav decât mine, 
Aceluia să-i duci! 


Dar nici acela nu vru, 
Căci mereu 
Unul mai în nevoie era. 


Şi aşa fragii 
înapoi la Macarie au ajuns; 


Văzându-l pe fratele cu fragii 

La uşa chiliei lui din nou ajuns, 
Sfântul Macarie cu lacrimi de bucurie 
lui Dumnezeu mulțumi 

Căci pustia 

într-un Rai al iubirii 

s-a prefăcut. 


Cugetare 


Minunată este răbdarea sfinților sub loviturile vrăjmaşe ale diavolului, ale lumii, 
ale trupului! 


Întorcându-se odată la chilia lui, Sfântul Macarie cel mare văzu cum un hoţ îi 
scoate toate cele din chilie şi le pune pe un măgar. Sfântul Macarie nimic altceva 
nu făcu decât să îl ajute pe hoţ să încarce totul cât mai bine, zicând intru sine: 
Că noi nimic în lume n-am adus (ÎI Tim 6:7). 


Alt bătrân, după ce hoţii i-au furat tot din chilie, a văzut că o legătură cu puţini 
bani rămăsese neluată de dânşii; deci a strigat după ei şi le-a dat şi acea le- 
gătură. 


Iar un al treilea văzând cum hoţii tocmai îi pradă chilia, le strigă: „Grăbiţi, gră- 
biți! Nu cumva fraţii mei venind, Să mă împiedice să împlinesc porunca lui 
Hristos!" Căci de la cel care ia lucrurile tale, să nu ceri înapoi (Luca 6:30). 


Luare aminte 


Să luăm aminte la Stăpânul Hristos care este Sarea lumii: 
e Sarea lumii care dă gust acestei vieţi de pe pământ; 
e Sarea lumii care păzeşte omenirea de descompunere, omenire care fără El 
s-ar fi stricat complet cu istoria ei cu tot din cap până în picioare; 
e Să luăm aminte la Stăpânul Hristos, Sarea vieţii noastre personale. 


Predică despre biruinţa asupra lumii 
În lume necazuri veți avea; dar îndrăzniţi. Eu am biruit lumea. (loan 16:33) 


Unul şi Singurul Biruitorul Lumii cu aceste cuvinte îi învaţă pe ucenicii şi urmă- 
torii Lui să nu se înfricoşeze de lume. Cu adevărat, puternică se înfăţişează lumea 
ochilor noştri. Și totuşi, Cel care a creat-o, nu este El oare mult mai puternic decât 
ea? 

Lumea pare înfricoşătoare aceluia care nu ştie că Dumnezeu guvernează în ea şi că 
EI este autoritatea ultimă care o ţine în ființă după bună Voia Sa, putând-o desfiinţa 
într-o clipă, dacă aşa doreşte, insă pe cel care ştie aceste lucruri, lumea nu-l poate 
speria. 


Prin comparaţie cu Stăpânul Hristos lumea pare o pânză ţesută numai din slă- 
biciune; pe când în Stăpânul Hristos nu se află absolut nici o slăbiciune. Celui care 
nu ştie aceasta, lumea îi este cu adevărat înspăimântătoare, pe când celui care o 
ştie, câtuşi de puţin. 


Lumea ne-a dăruit un trup pieritor şi din cauza aceasta ar vrea să ne acapareze şi 
sufletul. Dar cum ar putea-o face, dacă noi ne ţinem bine ca nişte adevăraţi ostaşi ai 
Biruitorului ei? 


Biruitorul asupra Lumii ne înarmează şi pe noi cu armele Lui de luptă. Prin exem- 
plul Lui, El ne învaţă cum să luptăm, ne arată cum şi unde se ascunde vrăjmaşul, 
ne arată calea de atac şi de retragere, ne ţine cu sfânta şi puternică mâna Lui, ne 
acoperă cu acoperământul aripilor Lui, ne hrăneşte cu scump Trupul şi scump 
Sângele Lui. Mai mult, ne încurajează puternic strigându-ne: Îndrăzniţi! 


Aşa stând lucrurile, fraţilor, ce ne-ar mai putea face nouă lumea când prăbuşirea ei 
e pecetluită cu biruinţa lui Hristos?! 


O, Doamne Biruitorule al Lumii şi Dăruitorule al izbânzilor noastre, fii aproape 
de noi întotdeauna alungând frica de la noi, călăuzeşte-ne pe noi întotdeauna că 
aproape de Tine pururea cu inima noastră să fim, cu mintea şi cu sufletul. Căci 
a Ta este slava şi mulţumită în veci. Amin. 


20 ianuarie 
Pomenirea Sfântului Eftimie cel mare 


Sfântul Eftimie s-a născut din părinţi slăviți şi bogați pe la anul 377 d. Hr., în 
cetatea armeană a Melitenei, aproape de râul Eufrat. 


Era singurul copil al părinţilor lui, copil născut din rugăciunile maicii sale Dio- 
nisia, căreia 1 se vestise despre naşterea fiului ei prin vedenii cereşti. 


Eftimie a dus o viaţă ascetică incă din copilărie, mai întâi aproape de cetatea sa 
Melitene, iar mai apoi, după ce s-a dus la Ierusalim la vârsta de douăzeci şi nouă de 
ani, în pustia Faran, cea dintre Ierusalim şi Ierihon. 


EI îşi umplea zilele şi nopţile cu rugăciunea, cu gândirea la Dumnezeu, cu luarea 
aminte şi cu lucrul mâinilor. Mulţi nevoitori au început să se adune în jurul lui, 
printre care au fost şi sfinți mari ca Sava cel sfințit, Chiriac sihastrul, Teotict şi 
alții. 


Prin darul lui Dumnezeu, Sfântul Eftimie a ajuns făcător de minuni. El alunga de- 
monii, vindeca pe cei greu bolnavi, scotea apă din pustiu, înmulțea pâinile şi 
prorocea. 


EI îi învăţa pe monahi dragostea de muncă, zicând: „Dacă nu din munca voastră vă 
mâncaţi pâinea, să cunoaşteţi că ostenelile altora mâncaţi." 


Când unii monahi mai tineri voiau să postească mai mult decât alţii, el nu-i lăsa, ci 
le poruncea să vină la masa de obşte ca să nu cadă în mândrie. 


EI mai spunea că nu-i foloseşte deloc monahului să meargă din loc în loc, ci zicea: 
„Pomul răsădit şi apoi scos şi răsădit mereu nu aduce roadă. Cine vrea fapte bune 
să aducă trebuie să stea locului." 


Despre dragoste, zicea: „Ce este sarea în bucate, aceea este dragostea intre celelalte 
virtuți." 


In prima săptămână din Sfântul şi marele Post el ieşea în pustie şi rămânea acolo în 
singurătate, tăcere şi rugăciune până la praznicul Sfintei învieri, încă din timpul 


vieţii lui aproape de peştera unde locuia s-a zidit Lavra [o mânăstire foarte mare], 
care în veacurile următoare s-a umplut de monahi precum stupul de albine. 


Porunca lui pe patul de moarte a fost aceea ca Lavra să păzească întotdeauna pri- 
mirea de străini şi porțile mânăstirii să nu le fie niciodată închise. El a murit în 
vârstă de nouăzeci şi şapte de ani. La înmormântarea lui a fost şi patriarhul 
Ierusalimului, care a aşteptat toată ziua pină când mulțimile de pelerini au dat 
ultima sărutare Sfântului şi de abia seara a putut să slujească slujba înmormântării. 


La şapte zile după fericita sa adormire, Eftimie s-a înfăţişat plin de bucurie şi de 
lumină cerească ucenicului său Domentian, care a văzut că bătrânul său cu ade- 
vărat fiu al Luminii este. 


Sfântul Eftimie s-a săvârşit la anul 473 după Hristos. 
Pomenirea Sfinţilor mucenici In, Nir şi Pin 


Aceştia sunt socotiți a fi întâii mucenici ai slavilor pe care îi pomeneşte istoria 
Bisericii, unde sunt numiţi sciți şi ucenici ai Sfântului apostol Andrei. Ei au 
mărturisit sfânta credinţă fiind ucişi de vecinii lor păgâni, pe malul drept al Dună- 
rii, aproape de oraşul Varna de azi. Ei au fost legaţi şi aruncaţi pe gheaţă, şi aşa, 
prin îngheţ, şi-au dat sufletele în mâna lui Dumnezeu. 


Cântare de laudă la Sfântul Eftimie cel mare 


Ochiul care vede toate, 
urechea care aude toate, 
Cu toți şi pretutindeni călătoreşte. 


Locul niciodată schimbând, 
pretutindeni se află. 

Acolo unde virtutea se plămădeşte, 
Dumnezeu însuşi este aluatul. 


Celui care caută lumina, 
Dumnezeu însuşi Lumină i se face, 
De la cel care Îi cere ajutor 
Niciodată nu-Și întoarce faţa. 


Liniştit şi tăcut, totdeauna la timp, 


EI aruncă seminţele şi EI seceră țarina sa. 


La vreme potrivită mustră, 

La vreme potrivită răsplăteşte, 
La vreme pe tânăr îl face bătrân 
Iar pe bătrân, tânăr. 


EI puternic, milostiv şi cu de amănuntul 
îşi îngrijeşte grădina Sa. 


EI este pretutindeni, cînd şi cum voieşte. 
La gândul omului, El de faţă stă, 
La orice cuvânt al omului El este martor, 


Femeii care îşi ţese pânza 
EI firele le socotește, 
O, cine poate cunoaşte paşii şi cărările Lui? 


O, Veşnice şi fără de moarte, Treime şi Unule, 
în lumea cea văzută şi nevăzută 

Tu cărări fiecăruia croieşti şi descoperi, 

Pe toți cu de-amănuntul călăuzind. 


În toată zidirea privind, 
Tu nici măcar o furnică nu părăseşti, 
Nu o laşi să rătăcească. 


La a Ta minunată înţelepciune şi milostivire 
Sfântul părintele nostru Eftimie 
Pururea a cugetat. 


Cugetare 


Pe cât erau sfinți de milostivi şi îngăduitori cu slăbiciunea omenească, pe atât erau 
ei de neînduplecaţi când era vorba de apărarea dogmelor creştine. 


= Astfel, Sfântul Nicolae, episcopul Mirelor Lichiei I-a lovit pe Arie peste faţă 
la Sinodul întâi Ecumenic de la Niceea (325 d. Hr.). 

= Sfântul Antonie cel mare a venit la Alexandria ca să dea pe faţă înaintea 
poporului nelegiuirea lui Arie. 


— Sfântul Eftimie cel mare, fiind silit de împărateasa Eudochia şi de pseudo- 
patriarhul Teodosie şi neputând să le învingă rătăcirea prin mijloacele 
vorbirii raţionale, a părăsit mânăstirea şi a intrat în pustia cea mai 
dinlăuntru. Alţi monahi străluciți au urmat cu toţii exemplul lui. Sfântul 
Eftimie a rămas în adâncul pustiei până când pseudo-patriarhul a fost scos 
din scaun şi ortodoxia restabilită. 

— Când a izbucnit tulburare la Ierusalim în numele împăratului şi împotriva 
Sinodului al patrulea Ecumenic de la Calcedon (451 d. Hr.), şi când tot 
poporul era îngrozit de eretici, atunci Sfântul Teodosie cel mare, deşi încăr- 
cat de ani, a ieşit la Ierusalim ca un ostaş neînfricat al lui Hristos, a intrat 
în Biserica cea mare, a urcat scările amvonului şi-a ridicat mâna sa şi a 
strigat înaintea poporului întreg: ,, Cine nu ţine cu sfințenie poruncile Sino- 
dului al patrulea a toată lumea, întocmai cum îi cinsteşte pe cei patru Sfinţi 
Evanghelişti, să fie anatema!" Toţi s-au înspăimântat la aceste cuvinte, nici 
măcar ereticii ne mai cutezind să-şi deschidă gurile şi să grăiască împo- 
trivă. 


Luare aminte 


Să luăm aminte la Stăpânul Hristos Lumina lumii: 
e La Stăpânul Hristos, Lumina vieţii mele, a omenirii, şi a oricărei făpturi, 
e La Stăpânul Hristos, Lumina care luminează întunericul suferinţei şi fricii; 
e La Stăpânul Hristos, Lumina din ceasul morții mele şi de după moarte, 
e La l/lristos Lumina veşniciei. 


Predică despre singura Lumină care luminează în întuneric 


Eu sunt Lumina lumii (loan 8:12). Nimeni niciodată de pe faţa pământului, dintre 
cei născuţi, nu a îndrăznit vreodată să rostească aceste cuvinte. 


Au existat şi mai există oameni care spun: „Eu aduc lumină," dar nimeni niciodată 
nu a cutezat să afirme Eu sunt lumina. Numai Mântuitorul Hristos a putut rosti 
aceste cuvinte cu îndrăznire şi cu putere, cu puterea de a fi crezut. 


Scurta Lui viaţă pe pământ, şi îndelungata Lui istorie de [peste] două mii de ani, au 
arătat pe deplin adevărul suprem al acestor cuvinte. Căci EI este Lumina Ade- 
vărului, El Lumina Dreptăţii şi El Lumina Vieţii. El este Lumina Adevărului pen- 
tru că EI S-a arătat pe Sine ca Dumnezeu adevărat şi ca Om Adevărat. Prin El a 
arătat care este adevărata legătură dintre om şi om şi dintre om şi Dumnezeu. Cerul 


şi pământul vor trece, dar cuvintele Lui nu vor trece, căci şi cerul şi pământul au 
venit la fiinţă prin cuvântul Lui iar cuvântul Lui cu EI este întotdeauna şi niciodată 
nu va trece. Căci Cerul şi pământul vor trece, dar cuvintele Mele nu vor trece 
(Matei 24:35; Marcu 13: 31). 


EI este Lumina Dreptăţii căci EI a arătat puterea de nebiruit a dreptății şi slăbi- 
ciunea şi neputința nedreptăţii. El a arătat aceasta în cea mai vie lumină, prin ceea 
ce a vorbit, prin ceea ce a făcut şi prin ceea ce a pătimit şi astfel a biruit pe toți 
nedrepţii. 


EI a arătat aceasta prin Biserica Lui de-a lungul a două mii de ani şi prin tot şirul 
lung de sfinți, de drepţi şi de mucenici pentru dreptate. Dreptatea este de la 
Dumnezeu şi niciodată de-a lungul istoriei ea nu poate fi învinsă. Nedreptatea este 
de la neputincioşi. Nedreptatea se repede în sus cu steagul ei triumfător, dar repede 
este împinsă în mormânt. 


EI este Lumina Vieţii. Cuvintele Lui luminează viaţa. Faptele Lui luminează viaţa. 
Biruinţa Lui luminează viaţa şi mai ales învierea Lui luminează ca cel mai luminos 
soare toată viaţa pământului, împrăştiind ca pe nişte neputincioase umbrele morții. 


O, Stăpâne lisuse Hristoase, Lumină Atot luminoasă, Soare al Adevărului, 
Soare al Dreptăţii şi Soare al Vieţii, luminează-ne pe noi prea păcătoşii şi prea- 
nevrednicii robii Tăi! Căci a Ta este slava şi mulţumita în veci. Amin. 


21 ianuarie 
Pomenirea Sfântului părintelui nostru Maxim mărturisitorul 


Sfântul Maxim s-a născut în cetatea Constantinopolului şi a fost unul dintre cei mai 
înalți demnitari ai împăratul Heraclie. Dar a părăsit viaţa şi grijile curții imperiale 
pentru a deveni monah, iar mai apoi stareţ într-una din mânăstirile metropolei, nu 
departe de capitoliu. 


Sfântul Maxim a fost cel mai mare apărător al ortodoxiei împotriva ereziei numite 
monotelită, care îşi află rădăcinile într-o altă, a lui Eutihie, numită monofizită. 
Adică: aşa cum Eutihie afirma în mod mincinos că în Domnul nostru lisus Hristos 
se află o singură natură |[monofizitism], aşa monoteliţii afirmau că în Mântuitorul 
nostru se afla o singură voinţă [monotelism]. 


Sfântul Maxim a combătut această eroare, ştiind că se va afla astfel combatant şi al 
împăratului şi al patriarhului. 


Dar Sfântul Maxim nu era omul temerii ci al adevărului şi răbdării, care a luptat 
până la sfârşit, dovedind că aşa cum se află două naturi depline în Hristos, cea 
dumnezeiască şi cea omenească, tot aşa se află în EI şi două voințe, cea dumne- 
zeiască şi cea omenească. Datorită eforturilor lui s-au întrunit două sinoade [nu 
ecumenice], unul la Cartagina, iar celălalt la Roma. Ambele au dat anatemei învă- 
țăturile monoteliste. 


Martiriul Sfântului Maxim pentru sfânta ortodoxie nu poate fi descris în cuvinte: el 
a fost torturat de mai marii curții imperiale, trădat de prelați, scuipat în obraz de 
popor, bătut de soldaţi, exilat, întemnițat, în final - tăindu-se mâna şi limba, a fost 
condamnat la exil pe viaţă în ţinutul Skhemaris [Shimara : la țărmul Mării Negre, 
lângă Batum], unde a mai trăit trei ani în închisoare, dându-și sufletul în mâinile lui 
Dumnezeu la anul 666 după Hristos. 


Pomenirea Sfântului cuvios Maxim grecul 


Acest Maxim se născuse în Grecia şi a fost chemat în Rusia, la curtea ţarului Vasi- 
lu Ivanovici, de însuşi ţarul, pentru a fi bibliotecarul şi tălmaciul său. La curtea 
Rusiei acest Sfânt Maxim a trebuit să depună o muncă uriaşă de traducere şi în- 
dreptare a textelor vechi sacre, dar pentru aceasta a şi suferit pe măsură. 


EI a petrecut zeci de ani în inchsoare, acolo alcătuind Canonul către Duhul Sfânt, 
folosit până în ziua de azi în Biserica Ortodoxă. 


EI a trecut la Domnul în anul 1556 după Hristos. 
Pomenirea Sfântului sfinţit mucenic Neofit 


Neofit s-a născut la Niceea. Cu harul îmbelşugat al lui Dumnezeu, el s-a aflat 
făcător de minuni încă din copilărie. EI a scos apă din stâncă şi a înviat-o pe mama 
lui moartă. 


O porumbiţă albă I-a călăuzit la Muntele Olimpului [în Turcia de azi] unde a alun- 
gat un leu dintr-o peşteră penru ca acolo să locuiască el. 


La vârsta de cincisprezece ani el a fost torturat la Niceea pentru credinţa în Hristos, 
sub împăratul Dioclețian, dar nicidecum nu s-a lepădat de EI. După bătăi şi schin- 
giuiri Neofit a fost aruncat în foc, dar Dumnezeu i-a ţinut viaţa. Apoi l-au aşezat în 
faţa unui leu înfometat, dar leul s-a apropiat ca un mieluşel de Neofit. Sfântul a 
văzut că era leul pe care îl scosese din peştera sa din munte l-a mângâiat şi l-a 
trimis să locuiască înapoi acolo. Neofit a fost apoi străpuns cu o lancie şi astfel s-a 
strămutat la locaşurile cereşti. 


Pomenirea Sfintei muceniţe Agnia 


Sfânta Agnia a murit muceniţă a lui Hristos la vârsta de treisprezece ani, fiind 
aruncată în foc şi apoi decapitată. 


Ea a fost făcătoare de minuni şi în timpul vieţii, şi după moarte. 


Agnia a mărturisit pentru credință sub împărăția lui Dioclețian şi a trecut la cele 
veşnice la anul 305 după Hristos. 


Cântare de laudă 


Valurile mării lovesc toate marginile pământului; 
Ale pământului, acest trunchi al grădinii cereşti. 


Pământ întunecat cu fructe de aur, 
Acesta este pământul cu luminătorii lui cereşti. 


Pământul îşi întinde nevăzut ramurile sale, 
Pe care stelele stau ca nişte mere de aur, 
Minunate roade ale tinei celei umile, 

O milă lui Dumnezeu faţă de negrul pământ! 


Pământul este omul, omul, trup al pământului; 

Iar în tărie sunt stelele lui, faptele lui cele bune, 
Gândurile lui sunt curcubeie care ating marginile lumii, 
Ramuri nevăzute, cu stele în vârf. 


Roade, roade doreşte Stăpânul de la omul cel de EI zidit, 
Doar după roadele sale îl va judeca pe el. 


Când trupul omului, ca şi trunchiul, va fi scuturat de roade, 
Fie ca din el să se desprindă mere de aur, 
Pe care să le cuprindă mâinile lui Dumnezeu. 


Atunci vom putea spune că noi înşine 
Nu ne-am fost nouă zadarnici, 

Că nu în zadar ne-am chinuit 

Prin această viaţă trecătoare 

Ca un vis. 


Cugetare 


Credinţa ortodoxă creştină este singura credinţă din lume ale cărei dogme şi 
valori nu se schimbă niciodată. 


Despre măsura şi clasificarea acestor valori ne vorbeşte PI 


Aur: “Există trei feluri de lucruri: primul fel este alcătuit din toate lucrurile 
bune şi care niciodată nu pot fi rele, cum ar fi de pildă înţelepciunea, milostenia, 
şi toate celelalte; al doilea fel este alcătuit din toate lucrurile rele, care niciodată 
nu pot fi bune, de exemplu: perversitatea, neomenia, cruzimea. lar al treilea fel 
este alcătuit din toate lucrurile care pot fi uneori bune, iar alteori rele, în funcţie 
de dispoziția sufletească a celui care le face sau le foloseşte.” 


Dumnezeiescul acesta învăţător explică mai departe că “felul în care sunt folosite 
sărăcia şi bogăţia, libertatea şi sclavia, puterea şi boala, şi chiar moartea însăşi, 
face ca ele să fie bune sau rele, căci ele în sine nu sunt nici bune, nici rele, ci 
neutre; ele devin bune sau rele doar potrivit dispoziţiei omului care le foloseşte. 


De exemplu, dacă bogăţia ar fi în sine bună iar sărăcia în sine rea, atunci ar 
însemna că toţi bogaţii sunt buni şi toţi săracii răi. Dar adeverit este şi zilnic 
vedem cum există bogaţi buni şi bogaţi răi, precum există şi săraci buni şi săraci 
răi. Acelaşi lucru se poate spune şi despre cei săraci şi cei bolnavi, despre cei 
liberi şi cei robi, despre cei sătui şi cei flămânzi, despre stăpânitori şi Stăpâniţi. 
Nici chiar moartea nu este rea, căci mucenicilor ea li s-a făcut pricinuitoarea 
celor mai alese bunătăţi.” 


Luare aminte 


Să luăm aminte la Mântuitorul Hristos, care este cetatea aflată pe vârf de munte 
(Matei 5:14): 
e La Mântuitorul Hristos, Cetatea Sionului ceresc, adică a împărăției celei 
cereşti; 
e La Mântuitorul Hristos, Cetatea muntelui istoriei omenirii; 
e La Mântuitorul Hristos, Cetatea propriei mele vieţi, adică a înălțimii tuturor 
idealurilor mele, a zenitului tuturor gândurilor şi doririlor mele. 


Predică despre cunoaşterea care vine prin lucrarea poruncilor 


De vrea cineva să facă voia Lui, va cunoaşte despre învăţătura aceasta dacă este 
de la Dumnezeu sau dacă Eu vorbesc de la Mine însumi (loan 7:17). 


Este nefolositor să încercăm să dovedim prin intermediul logicii că toate cuvintele 
şi toată învăţătura Mântuitorului Hristos vine de la Dumnezeu. Modul cel mai rapid 
şi cel mai sigur de cunoaştere a acestui adevăr este facerea voii lui Dumnezeu, aşa 
cum o propovăduieşte şi o mărturiseşte Hristos. Oricine lucrează voia lui 
Dumnezeu, acela va vedea în mod sigur că învăţătura lui Hristos este învățătura 
dumnezeiască. 


— Dacă plângi pentru Dumnezeu, vei cunoaşte cu siguranță ce tare Mân- 
gâietor este El. 

= Dacă eşti milostiv, vei cunoaşte sigur milostivirea Lui. 

=> Dacă eşti un făcător de pace, vei cunoaşte sigur clipa în care vei fi numit fiu 
al lui Dumnezeu. 

— Dacă ierţi greşiţilor tăi, vei cunoaşte sigur şi tu că Dumnezeu te-a iertat. 


Nimeni nu va putea cunoaşte vreodată că învăţătura lui Hristos este învăţătura lui 
Dumnezeu, decât acela care va împlini Voia lui Dumnezeu. Căci numai împlinind 


Voia lui Dumnezeu, adică a poruncilor Lui, aflăm cheia Raiului în care lo- 
cuieşte Dumnezeu. Aceasta este cheia cunoaşterii Sfintelor Scripturi şi a tuturor 
tainelor descoperirii dumnezeieşti. 


Sfântul Vasile scrie: “Ca să înţelegem tainele Sfintei Scripturi ne trebuieşte 
curăţenia vieţii”. 


Și ce altceva oare doreşte Stăpânul de la noi când ne învaţă că doar prin facerea 
voii Lui putem cunoaşte dumnezeirea învăţăturii Lui? Doar această o doreşte, ca 
prin faptele noastre să ne convingem de dumnezeirea învăţăturii Lui; căci El nu 
vrea ca noi să ne convingem de ea într-un fel uşor, ci mai curând - în unul greu; nu 
doar auzind, ci mai ales şi făcând, căci oricine se convinge uşor, se va şi răzeândi 
uşor, pe când cel care se convinge mai greu, greu se va şi răzgândi. 


Fraţilor, de aceea trebuie să luptăm ca să împlinim voia lui Dumnezeu, ca să putem 
şi pe Dumnezeu să-L cunoaştem şi sufletele să ne mântuim. 


O, Doamne Atot înțelepte, ajută-ne nouă cu puterea Sfântului Tău Duh, ca să 
facem voia Ta. Căci a Ta este slava şi mulţumita în veci. Amin. 


22 ianuarie 
Pomenirea Sfântului apostol Timotei 


Timotei a fost unul dintre cei şaptezeci de Apostoli. EI s-a născut în Lystra din 
Licaonia dintr-un tată grec şi o mamă evreică. 


Sfântul apostol Pavel le lăuda pe mama şi bunica lui Timotei pe socoteala credinţei 
lor celei mari: Și pentru că îmi aduc aminte de lacrimile tale, doresc mult să te 
văd, ca să mă umplu de bucurie; îmi aduc iarăşi aminte de credinţa ta 
neprefăcută, precum s-a sălăşluit întâi în bunica ta Loida şi în mama ta Eunichi, 
tot aşa, sunt încredinţat, că şi întru tine (II Tim. | :4-5). 


Timotei l-a întâlnit prima oară pe marele apostol în Lystra, şi a fost martor ocular 
când Pavel l-a vindecat pe ologul din naştere. 


Mai târziu Timotei a fost însoţitorul aproape nedespărțit în călătoriile Sfântului 
apostol Pavel, călătorind împreună cu el în Ahaia, în Macedonia, în Italia şi în Spa- 
nia. 


Având un suflet blând, el avea în acelaşi timp o râvnă arzătoare pentru credinţă şi 
era un vorbitor neîntrecut. 


Timotei a fost un mare propovăduitor al Cuvântului lui Dumnezeu, contribuind 
mult la răspândirea şi zidirea Lui. 


Pavel îl numeşte adevăratul său fiu în credinţă: Pavel, apostol al lui lisus Hristos, 
după porunca lui Dumnezeu, Mântuitorul nostru şi a lui lisus Hristos, nădejdea 
noastră lui Timotei, adevărat fiu în credinţă: Har, milă, pace de la Dumnezeu- 
Tatăl şi de la Hristos lisus, Domnul nostru (I Tim. |: | -2). 


După martiriul lui Pavel, Timotei 1-a avut ca învăţător pe Sfântul loan evan- 
ghelistul. 


Dar când împăratul Domenţian l-a surghiunuit pe loan din Efes în insula Patmos, 
Timotei a rămas în Efes ca episcop. 


În timpul unui festival păgânesc numit Katagogium, păgânii, din ură şi invidie față 
de creştini, în chip trădător şi uneltind pe ascuns, l-au atacat pe Timotei şi l-au 
ucis cam pe la anul 93 după Hristos. 


Mai târziu cinstitele sale moaşte au fost mutate la Constantinopol şi îngropate în 
Biserica Sfinţilor doisprezece apostoli, între mormintele Sfântului evanghelist Luca 
şi al Sfântului apostol Andrei, cel întâi chemat. 


Pomenirea Sfântului cuvios mucenic Anastasie 


Sfântul Anastasie era de neam persan. Numele lui păgân era Magundat. Când 
împăratul Heraclie a făcut război cu persanii, Magundat a trecut de partea 
creştinilor, s-a dus la Ierusalim unde a primit Sfântul Botez şi noul său nume, Ana- 
stasie. Dar voind şi mai deplin să-l slujească lui Dumnezeu el s-a tuns monah. 


Printre multele lui nevoinţe, el o mai avea şi pe aceea că citea cu ardoare vieţile 
Sfinților, udând paginile cărților cu lacrimile lui şi dorind fierbinte şi el mucenicia 
pentru Hristos, pe care cunună Domnul i-a şi dăruit-o. 


Fiind întemnițat vreme îndelungată şi crunt schingiuit, el a fost mai apoi şi con- 
damnat la moarte de împăratul Hosroe. În urma acestei nelegiuite hotărâri Sfântul 
Anastasie a fost sugrumat sub apă, apoi scos din apă şi decapitat, călăul său tri- 
mițând apoi capul împăratului. 


EI a suferit mucenicia la 22 ianuarie din anul 628 de la Hristos, în oraşul Bethsaloe 
de lângă Ninive. 


Cântare de laudă la Sfântul apostol Timotei 


O Sfinţilor apostoli cei arzând de Duhul, 
Atleților duhovniceşti, de Duhul luminați, 
Cu biruinţa lui Hristos, voi lumea ați biruit, 
Ați biruit lumea şi Biserica o aţi zidit. 


O uriaşilor vulturi, voi puternic v-aţi înălţat, 
Puternic aţi alergat, în bătăi, în chinuri şi-n moarte; 
De lume uşor v-aţi despărțit, 

Căci de Hristos nedespărțiţi aţi fost. 


Iubirea lui Hristos pe toate celelalte vi le-a făcut gunoaie. 
Iubirea lui Hristos v-a proslăvit în veci. 


Pe voi cei batjocoriţi de tiranii acestui veac, 
Hristos vă cinsteşte cu cununile strălucitoare 


Ale zilei celei ne-nserate. 


Pe voi cei batjocoriţi de înţelepții acestui veac, 
Hristos fraţi ai îngerilor vă face şi căpetenii ale sfinţilor. 


Rugaţi-vă lui Hristos pentru noi, 
O vulturilor ai Săi, 
Ca şi pe noi EI să ne înnoiască cu Duhul Său cel Sfânt! 


O, Sfinte apostole Timoteie, 
Luceafăr mai strălucitor între stele, 
Ajută-ne şi nouă păcătoşilor 

Cu sfinte rugăciunile tale! 


Cugetare 


Biserica ortodoxă are o bogăţie nesecată de dovezi ale vieţii de după moarte. Una 
dintre aceste nenumărate dovezi se arată şi din cele ce urmează. Este un exemplu 
care mărturiseşte în acelaşi timp şi faptul că sufletele oamenilor continuă să 
trăiască şi după moartea trupului şi că ascultarea cea de bună voie duce oamenii la 
Raiul cel veşnic. 


Când Sfântul Teodosie cel mare a întemeiat o mânăstire, el avea la început în ea 
doar şapte monahi. Pentru a înrădăcina în aceşti monahi gândul mântuitor al 
morţii, el le-a poruncit să sape o groapă. După ce au săpat-o, Teodosie a stat 
deasupra acelei gropi, cu cei şapte monahi în jurul lui, şi le-a spus: “Iată, copii, 
groapa este gata! Este vreunul din voi gata de moarte, pentru a se îngropa într- 
însa?” 


Unul din cei şapte monahi, cu numele Vasile şi cu rangul de preot, a căzut în 
genunchi în faţa lui Teodosie, cerându-i binecuvântarea să poată muri. 


Atunci Sfântul Teodosie a poruncit slujirea slujbelor de înmormântare şi de 
pomenire a sufletului celui răposat, la soroacele cuvenite de trei, nouă, şi 
patruzeci de zile. Când s-a încheiat slujba pomenirii de patruzeci de zile, Vasile 
care în tot acest timp era cu totul sănătos, se aşeză în pat şi muri. 


EI fu îngropat în groapa cea care fusese săpată la poruncă. La patruzeci de zile 
după îngroparea lui, Vasile se arătă fraţilor lui în biserică şi cânta împreună cu 
ei, pe când aceştia cântau într-o dimineaţă obişnuita slavă. 


La început, numai Teodosie îl văzu, care se rugă lui Dumnezeu ca să se deschidă 
şi ochii celorlalți şi să-l vadă şi ei. Aşa încât toată frăţia stătu şi-l văzu pe 
Vasile. 


Unul dintre fraţi, Letius, îşi întinse braţele cuprins de bucurie, vrând să-l 
îmbrăţişeze pe Vasile. Dar Vasile se făcu nevăzut şi Letius îi auzi glasul care 
zicea: “Mântuiţi-vă, părinţilor şi fraţilor, mântuiţi-vă!” 


Luare aminte 


Să luăm aminte la lipsa de grijă a Mântuitorului Hristos faţă de hrană şi de îmbră- 
căminte: 
e La lipsa Lui de grijă față de hrană şi îmbrăcăminte cu privire la Sine, pe 
care a arătat-o prin faptele Sale; 
e La lipsa Lui de grijă faţă de hrană şi îmbrăcăminte pe care a propovăduit-o 
şi celorlalți: Deci, nu duceţi grijă, spunând: Ce vom mânca, ori ce vom 
bea, ori cu ce ne vom îmbrăca? (Matei 6:31) 


Predică despre mai înainte cunoaşterea şi purtarea de grijă a lui Dumnezeu 
La voi însă şi perii capului, toți sunt numărați (Matei 10:30). 


Fraţilor, dacă și perii capului vostru, toţi sunt numărați, cu cât mai mult atunci anii 
vieţii! Pentru aceea deci nu vă temeţi că veţi muri înainte de vreme, nici nădăjduiți 
că veţi izbuti cumva să vă prelungiţi fie şi cu o zi viaţa peste hotărârea Celui care 
toate le numără şi le măsoară. Să vă fie această cunoaştere spre povaţă intru sme- 
renia şi frica de Dumnezeu. 


Dacă şi perii capului vostru toţi sunt numărați, atunci cu cât mai mult suferinţele 
voastre pe pământ! Nu vă temeţi aşadar că veţi avea prea mulţi prieteni sau prea 
mulți duşmani. Nu vă temeţi că vă va birui mulțimea duşmanilor voştri, nici 
nădăjduiţi că vă va apăra mulțimea prietenilor voştri. Ci grijiţi-vă numai şi numai 
să vi-L faceți pe Dumnezeu prieten şi atunci nu veţi mai avea frică de nimic. Căci 
iată, EI este singurul Prieten adevărat, care vă iubeşte întotdeauna, fără schimbare. 


O, Stăpâne Doamne, Atotinţelepte purtătorule de grijă, Care cunoşti numărul, 
măsura şi timpul tuturor, alungă de la noi toată spaima şi dă-ne nouă doar frica 
de Tine. Ca prin frica de Tine să ajungem la dragostea curată şi sfântă cea către 
Tine, Făcătorul şi Purtătorul nostru de grijă. Căci a Ta este slava şi mulţumită 
în veci. Amin. 


23 ianuarie 
Pomenirea Sfântului sfinţitului mucenic Clement, episcopul Ancyrei 


Clement s-a născut în anul 258 d. Hr., în cetatea Ancyrei, dintr-un tată păgân şi o 
mamă creştină. Binecredincioasa lui maică Eufrosina a prorocit moartea martirică a 
fiului ei şi a părăsit această lume pe când fiul ei avea doar doisprezece ani. 


Prietena ei Sofia l-a luat pe Clement la casa ei şi I-a crescut ca pe un fiu al ei, în 
credinţa creştină. 


Clement era atât de vestit pentru virtuțile lui creştineşti, încât la vârsta de douăzeci 
de ani fu intronizat episcop al Ancyrei. Deşi tânăr cu anii, avea înţelepciunea unui 
bătrân încercat, căci prin mari înfrânări îşi îmblânzise trupul său cel tânăr. Clement 
nu se hrănea decât cu legume şi apă, negustând niciodată nici un fel de carne. 


În timpul domniei lui Dioclețian a fost torturat “mai cumplit decât oricine, de la 
începutul lumii.” Douăzeci şi opt de ani a petrecut în prigoane şi în temnițe. Odată, 
pe când îl loveau peste față, îl scuipau şi îi zdrobeau dinţii, el îi strigă lui 
Domenţian, torționarul său: “îmi faci o mare cinste, o Domenţiane, căci nu pe mine 
mă ucizi, căci şi faţa Domnului meu a fost lovită, batjocorită şi scuipată, ci iată, tu 
pe mine nevrednicul de chinurile Domnului meu mă învredniceşti!” 


Când Clement a fost adus la Roma înaintea împăratului Dioclețian, împăratul a 
aşezat toate instrumentele de tortură de o parte şi multe daruri bogate de cealaltă, 
între care medalii, haine scumpe şi aur: adică tot ceea ce putea oferi împăratul şi îl 
puse pe Clement să aleagă. 


Mucenicul lui Hristos privi cu dispreţ la toate darurile împăratului şi alese instru- 
mentele de tortură, cu care fu chinuit cumplit: îi smulseră carnea până când 1 se 
văzură oasele goale, în sfârşit un soldat din Ancyira îi tăie capul pe când, ca 
episcop, slujea dumnezeiasca Liturghie. Aceasta a fost în anul 312 de la Hristos. 
Minunile pe care lucrează Sfântul Clement de atunci încoace sunt fără şir. 


Pomenirea celui de al şaselea Sobor a toată lumea, de la Constantinopol (680 
d. Hr.) 


Prima sesiune a acestui Sinod s-a ţinut la Constantinopol în prima jumătate a 
anului 681, iar a doua în cea de a doua jumătate a aceluiaşi an. Acest Sinod a dat 
anatemei erezia monotelistă, care afirmă mincinos că în Hristos nu se află decât o 


singură voinţă, cea dumnezeiască, în afară de aceasta, Sinodul a mai hotărât un 
număr de canoane privitore la rânduielile şi disciplina clerului. 


Pomenirea Sfântului Paulin cel milostiv (de Nola) 


La început Paulin a fost senator roman iar mai apoi, episcop de Nola. El a urmat 
exemplul prietenului său Ambrozie, primind Sfântul Botez. După botezul său 
Paulin s-a retras în Spania, în Munţii Pirinei, unde a dus o viaţă de nevoinţe asce- 
tice. Dar cum nici o făclie nu este pusă să ardă sub obroc, aşa a fost descoperit şi 
Sfântul Paulin şi pus episcop în Nola. 


EI a fost un păstor bun şi milostiv. 


EI a adormit cu pace la anul 431 după Hristos. Sfintele sale moaşte se odihnesc în 
Biserica Sfântului Bartolomeu cea din Roma. 


Cântare de laudă Făcătorului zidirii 


Cu sufletul meu cad înaintea Ta, 

O Veşnice Doamne, 

Căci iată grăiesc Numele Tău şi 
Graiul meu nu este vrednic de Tine; 


Căci iată nici măcar 
cugetarea mea la Tine 
Nu este vrednică de Tine. 
Ce minte va putea cugeta 
oceanul măreției Tale? 


Ce limbă va putea grăi, 
Când mai curând ea trebuie să tacă 
înaintea munţilor ameţitori şi adâncurilor Tale grozave? 


înaintea lărgimii şi adâncimii Tale nemăsurate, 
înaintea locurilor drepte, culmilor, adâncurilor şi depărtărilor, 
Și a apropierii, O Doamne! Da, a apropierii! 


Și mai mult, şi mai tainic, înaintea smeririi Tale! 
Tu, ca Om, Te-ai coborât până la smerenia noastră, 
Te-ai coborât şi Te-ai smerit în această vale a plângerii, 


Pentru ca până la tăria cerului să ne ridici! 


Pentru ca pe zidirea cea veştejită şi omorâtă, 
Cu totul nouă să o refaci! 


Dintre toate însuşirile Tale, 
Smerenia Ta îmi uimeşte cugetarea, 
îmi pecetluieşte buzele. 


Căci ce se poate grăi, 

Și ce se poate gândi, 
Despre Domnul cel însetat 
Și răstignit! 


Ce pot eu grăi către Tine, 

Care eşti Cel mai Bogat, 

Și Care pentru mine 

Cu adevărat sărac Te-ai făcut? 


Să tacă tot trupul, 

Doar lacrimile să grăiască,; 
Mântuieşte Doamne, 

Cu milostivirea Ta, 

Cele ce cu gândul şi cu cuvântul Tău 
Le-ai zidit. 


Cugetare 
Milostivirea a fost întotdeauna semnul unui adevărat păstor al turmei lui Hristos. 


— Sfântul loan Gură de Aur în minunatele sale omilii nu lăuda nimic mai mult 
decât milostivirea. 

— Sfântul loan cel milostiv, patriarhul Alexandriei, plângea în fiecare zi care 
trecea fără să fi putut face vreo milostenie către vreun sărman. 

— Sfântul Paulin pe bună dreptate s-a numit milostiv, căci cu adevărat cu 
adevărata milostenie creştină era împodobit cu îmbelşugare. 


Odată pe când vandalii prădaseră Nola, ei au luat cu ei şi mulţime de oameni în 
robie. O oarecare văduvă al cărei fiu fusese luat de căpetenia vandală Rig, veni 
plângând la Sfântul să o ajute cu banii ceruţi de vandal spre răscumpărare. 


Neavând nimic să-i dea, Paulin îmbrăcă nişte haine sărace şi ceru văduvei să-l 
conducă la acea căpetenie, spre a se oferi pe sine răscumpărare pentru fiul ei. 
Căpetenia eliberă băiatul şi-l luă pe episcop în sclavie, ducându-l cu el în 
Africa. Acolo el îl sluji pe vandal ca grădinar, până când, prin rânduiala şi 
purtarea de grijă a lui Dumnezeu, fu eliberat şi se întoarse la Nola împreună cu 
alții care fuseseră şi ei în robie. 


Luare aminte 


Să luăm aminte la Stăpânul Hristos Vindecătorul tuturor bolilor noastre: 


e Să luăm aminte la El ca la Vindecătorul neputinţelor noastre trupeşti; 

e Să luăm aminte la El ca la Cel care alungă toate duhurile cele rele din 
oameni şi toată nebunia; 

e Să luăm aminte la El ca Vindecător al duhului şi minţii noastre prin lumina 
învăţăturii Sale celei sfinte; 

e Să ia aminte fiecare la El ca Vindecător al propriilor sale suferinţe, dureri 
şi rele. 


Predică despre starea îngerească a sfinţilor 


Iar cei ce se vor învrednici să dobândească veacul acela şi învierea cea din 
morţi... nici Să moară nu mai pot, căci Sunt la fel ca îngerii şi sunt fii ai lui 
Dumnezeu, fiind fii ai învierii (Luca 20:35-36). 


Aşa grăieşte Cel care toate ştie, care toate le vede, şi care niciodată nu poate fi 
înşelat. Fraților, unde poate să mai încapă aici loc de îndoială? Această mărturie 
este mai clară decât lumina de la amiază, mai tare ca diamantul şi mai scumpă 
decât toate bogăţiile acestei lumi, iar mărturia este aceasta: cei care se vor învred- 
nici de acel veac şi de acea înviere nu vor putea muri, căci sunt la fel ca îngerii 
lui Dumnezeu. 


Cum sunt îngerii lui Dumnezeu? 


Y Ei sunt chiar ca aceia care s-au înfățișat lui Avraam şi ca aceia care le-au 
ajutat în trecut oamenilor şi care le slujesc chiar şi în ziua de azi. Căci sunt 
aceiaşi îngeri, care nu sunt morți, ci vii; căci ei nu îmbătrânesc niciodată, 
fiind veşnic tineri. 

Y Ei sunt chiar acei îngeri care au privit la Adam în Rai şi care vor privi la 
învierea cea de Obşte a omenirii şi la Judecată şi la împărăţia Sfinţilor. 


Drepţii sunt asemenea îngerilor: Apostolii, prorocii, sfinţii şi mucenicii trăiesc şi în 
ziua de azi şi vor trăi veşnic căci ei să moară nu mai pot. Treacă sute şi chiar mii de 
ani, căci ei în veci nu vor mai putea îmbătrâni sau muri, căci ei sunt la fel ca 
îngerii. 


Aceasta mărturiseşte Stăpânul nostru Hristos prin cuvintele Lui şi aceasta o dove- 
deşte EI cu însăşi învierea Sa şi cu proslăvirea sfinţilor Lui: Că drepții toți cu ne- 
murirea se vor încununa. O fraţilor, să stăm treji şi să lucrăm cât mai avem 
vreme, ca să ne învrednicim şi noi acelui veac |! 


O,Nemuritorule Doamne, Cel ce din morţi ai înviat, ajută-ne şi nouă să ne 
învrednicim împărăției Tale celei nemuritoare întru care Tu cu Sfinţii şi cu înge- 
rii Tăi împărăteşti, în veac şi în veacul vecilor! Căci a Ta este slava şi mulţumita 
în veci. Amin. 


24 ianuarie 
Pomenirea Sfintei cuvioase Xenia 


Xenia s-a născut la Roma, ca unică fiică a unui senator de frunte. Atrasă de dra- 
gostea lui Dumnezeu, ea a refuzat căsătoria dorită de părinţii ei, a părăsit în taină 
palatul împreună cu două slujnice şi s-a sălăşluit în insula Coş, într-un loc numit 
Mylassa. 


Acolo ea a întemeiat o mânăstire de fecioare în care însăşi a vieţuit în nevoinţe 
ascetice până la moarte. Deşi era cu trupul foarte fragilă, ea avea o minunată tărie 
în posturi, rugăciuni şi privegheri de toată noaptea, pe multe petrecindu-şi-le în 
rugăciune neîntreruptă; se îmbrăca mai sărăcăcios decât toate surorile din mână- 
stire; iar pâinea pe care o mânca o presăra adesea cu cenuşă din cădelniță. 


La ceasul morţii ei (care s-a întâmplat în anul 450 d. Hr.), un semn minunat s-a ară- 
tat deasupra mânăstirii: o cunună de stele având închipuit în mijloc semnul Sfintei 
Cruci, mai luminos şi mai arzător decât soarele. 


Mulţi bolnavi au aflat tămăduire desăvârşită la sfintele ei moaşte. Fostele ei sluj- 
nice ei, acum călugărițe, au continuat exemplul stareţei lor până la moarte şi după 
dorinţele lor, au fost înmormântate la picioarele cuvioasei lor stareţe, Xenia [Străi- 
na]. 


Pomenirea Sfântului sfinţit mucenic Vavila 


Vavila era preot în Sicilia. EI a luat mucenicia pentru Hristos împreună cu doi 
ucenici ai săi, în veacul al treilea. 


Pomenirea Sfântului cuvios Macedonie 
Macedonie era un monah de neam sirian. El a început să guste pâine coaptă doar 
spre bătrâneţe, căci mai înainte se hrănea doar cu seminţe de orz muiate în apă. El 
a adormit cu pace la anul 418 d. Hr. 


Pomenirea cuviosului Filon, episcopul Ciprului 


Când Sfântul Epifanie a fost chemat la Roma ca să o ajute pe sora împăratului 
Honorius cu rugăciunile lui, el I-a sfințit episcop pe acest Filon. Filon a fost mare 


exeget al Pentateuhului şi al Cântării Cântărilor. El a adormit cu pace în veacul al 
cincilea. 


Pomenirea Sfântului cuvios Dionisie din Muntele Olimpului 


Acest Sfânt Dionisie era făcător de minuni care trăia în nevoinţe călugăreşti în 
Muntele Olimpului [Turcia de azi]. El fusese tuns în chipul îngeresc în Sfântul 
Munte Athos, unde fusese stareţ al Mânăstirii Filotheu. 


Către sfârşitul vieţii, el s-a retras să se liniştească în Muntele Olimpului, unde a 
adormit cu pace în veacul al şaisprezecelea. 


Cântare de laudă la Sfânta Xenia 


Fecioara Xenia, precum şi Agnia, 
Precum şi slăvitele Tecla sau Anastasia, 
Nu a voit un mire pământesc, 

Ci pe Mirele Ceresc, 

Hristos cel fără de moarte, L-a aflat. 


Cu tot sufletul frumusețea Lui a iubit-o, 
Milostivirea şi blândeţea Lui, 
Și curăţenia Lui cea strălucitoare. 


Ea chiar şi palatul senatorial 
Și bogăţiile toate le-a părăsit, 
Pentru Soarele Dreptăţii 
Care în inima ei a strălucit. 


O doar sufletul, sufletul, sufletul! 
Sufletul este adevăratul mire, 
Căci trupul este netrebnic ca iarba ce se arde. 


Deci sufletul ei, adevărata mireasă, 
Xenia a început să şi-l împodobească, 
Cu multe rugăciuni să şi-l spele 

Și să-l hrănească, 

Ca astfel de Împărăţia Cerurilor 

Și de Mirele Hristos 

Să-l învrednicească. 


Nevoinţele Sfintei Xenia 

Mirelui Ceresc I-au fost plăcute, 
Și EI cu multe daruri 

Pe a Sa mireasă o a covârşilt. 


Iar când pe al ei trup sufletul ei curat îl învinse, 
Liniştit precum un rege ce priveşte o cetate cucerită, 
Atunci cu cununa nemuririi 

Stăpânul o încunună 

Și o duse în palatele nemuritoare 

ale bucuriei celei cereşti. 


Acolo unde puterile cereşti 
imne de laudă Făcătorului aduc, 
Acolo Stăpânul o primeşte pe mireasa Sa. 


Cugetare 


În zilele noastre auzim adesea părinţii de copii spunând: „Noi dorim neapărat să-i 
facem o situaţie în viaţă copilului nostru." De aceea îi vedem străduindu-se din 
răsputeri să adune averi, adesea cu nedreptate, să le asigure studii înalte exclusiv în 
meserii care să le aducă copiilor cel mai mare confort trupesc şi cele mai mari be- 
neficii. Şi asta o fac oameni care îşi zic creştini! Dar ei fac aşa pentru că ideile lor 
despre adevăratul confort şi adevăratele beneficii sunt complet greşite. 


Să ascultăm o adevărată mamă creştină şi să auzim cu ce cuvinte I-a pregătit ea 
pentru adevărata viaţă pe fiul ei! Iată cum i-a orăit E pe câ se 
află pe patul ei de moarte, fiului ei în vârstă de doisprezece ani: 


0 fiul meu, cinste voiesc să am de la tine, când voi fi trecut din această viaţă! 
Fiul meu, cu curaj să trăieşti intru apărarea credinţei în Hristos şi pentru Sfânt 
Numele Lui să nu pregeţi nici viaţa să-ţi dai! Căci nădăjduiesc tare că va înflori 
cununa biruinţei pe creştetul tău, spre cinstea vieţii mele şi mântuirea multora. 
Să nu te înfricoşezi de ameninţări, de tăierea cu sabia, de orice schingiuire, de 
orice răni, de orice foc. 


Nimic să nu te despartă de Stăpânul Hristos, ci tu aţintit să fii cu toată fiinţa ta 
la cer, de unde să aştepţi fără ruşinare veşnica şi bogată răsplată a Dumnezeului 
nostru. Teme-te de măreţia lui Dumnezeu! Teme-te de înfricoşata Sa Judecată, 


şi cutremură-te de Ochiul Său Atoatevăzător, căci cei care se leapădă de EI în 
lumea aceasta moştenesc veşnica osândă şi viermele neadormit în veacul vecilor! 


Cu aceasta să răsplăteşti jertfa maicii tale, o dulcele meu fiu, cu aceasta 
chinurile în care te-am adus pe lume şi cu aceasta toate grijile cele fără număr 
pe care nu am pregetat a le cheltui pentru creşterea ta aleasă! Cu aceasta să-mi 
răsplăteşti, ca să mă învredniceşti a mă numi mamă de mucenic! Sângele pe 
care din mine I-ai primit, nu pregeta să-l verşi pentru Hristos, pentru ca şi eu 
cinstea lui să primesc! Chinurile cu care pentru Domnul vei fi chinuit, nu 
pregeta a le primi, pentru că şi eu, maica ta, prin acel sânge să mă mântuiesc, ca 
fiind unul care însămi prin tine jertfă Mântuitorului îl aduc!” 


Luare aminte 


Să luăm aminte la Stăpânul Hristos învățătorul nostru: 
e La învățătorul care ne învaţă cum trebuie să gândească omul ca să se mân- 
tuiască; 
e La învățătorul care ne învaţă cum trebuie să vorbească omul ca să se mân- 
tuiască; 
e La învățătorul care ne învaţă cum trebuie să trăiască omul ca să se mân- 
tuiască. 


Predică despre Prorocul cel a toate cunoscător, Hristos 
Pentru ce cugetaţi rele în inimile voastre (Matei 9: 4)? 


Când Domnul nostru şi-a îndreptat privirea rostind aceste cuvinte către farisei şi 
cărturari, ei nu uciseseră pe nimeni, nu înşelaseră pe nimeni, nu jefuiseră pe nimeni 
şi - mai mult, ei nici măcar nu scoseseră vreun cuvânt rău asupra cuiva. 


De ce atunci i-a admonestat Domnul atât de dur, pe când ei nici măcar cu cuvântul 
nu păcătuiseră? De ce oare? Pentru aceea că deja atunci, gândurile lor erau rele.lar 
gândul cel rău este păcat! 


Aceasta este înfricoşata veste pe care Hristos o aduce în lume. Cu adevărat, 
gândul cel rău este chiar rădăcina tuturor relelor, căci înainte ca cineva să 
spună sau şi să facă ceva ce este păcat, el mai întâi a gândit păcatul. Rădăcina 
tuturor păcatelor este în păcatul din gând. Toate celelalte păcate nu sunt decât 
rezultatele celui din gând. Cine vrea să-şi dezrădăcineze păcatele, trebuie mai 
întâi să-şi dezrădăcineze păcatul din gând. 


Cine vrea să împiedece curgerea unei ape care inundă totul trebuie să închidă, să 
oprească mai întâi locul de unde izvorăşte. Prin urmare, nimeni să nu încerce să se 
îndreptăţească! Cum că el nu e păcătos, pentru că „nu a omorât pe nimeni, cănua 
“jefuit” pe nimeni sau că nu a necinstit sau că nu a minţit niciodată pe nimeni! Căci 
iată suntem cu toţii plini de gânduri de ucidere şi de pradă şi de înşelăciune! 


Că nu am comis niciodată aceste păcate cu fapta a ţinut doar de milostivirea lui 
Dumnezeu şi de împrejurările exterioare. Dar dacă Dumnezeu ar fi îngăduit şi 
dacă împrejurările ar fi fost de aşa natură, cu siguranță am fi comis acele păcate 
pe care nu le-am avut „decât” în gând! 


Căci şarpele nu e veninos doar atunci când muşcă, ci şi atunci când nu muşcă, căci 
este purtător de venin în sine. 


Prin urmare, nu numai că a gândi răul este păcat, dar este incă şi păcatul păcatelor 
şi originea tuturor păcatelor: este începutul păcatului şi sămânţa şi rădăcina tuturor 
păcatelor. De aceea i-a mustrat Atoate văzătorul şi Atoate cunoscătorul Domn al 
nostru pe cei care gândeau cele rele: Pentru ce cugetaţi cele rele în inimile voa- 
stre? 


O, Doamne Atoate văzătorule şi Atoate cunoscătorule, ajută-ne nouă să ne 
curăţim inimile şi minţile de toate gândurile cele rele şi necurate, ca aşa să fie 
curate şi cuvintele şi faptele noastre. Căci a Ta este slava şi mulțumita în veci. 
Amin. 


25 ianuarie 
Pomenirea Sfântului Constantinopolului Grigorie Teologul, arhiepiscopul 


Sfântul Grigorie s-a născut la Nazianz, dintr-un tată elin şi o mamă creştină, înainte 
de a primi Sfântul Botez [la maturitate, cum era obiceiul pe atunci], el a mers la 
Atena, unde a studiat cu cei mai mari dascăli ai vremii, avându-i colegi pe Sfântul 
Vasile cel mare şi pe Iulian, care mai târziu avea să fie apostat [nepotul de fiu al 
Sfântului Constantin cel mare], după cum însuşi Sfântul Grigorie de multe ori a 
prorocit despre el. 


Cea mai mare înrâurire Sfântul Grigorie a primit-o de la mama lui, Nona. După ce 
şi-a încheiat studiile, Grigorie a primit Sfântul Botez. 


Sfântul Vasile I-a sfințit episcop de Sasima, iar împăratul Teodosie cel mare I-a 
chemat pe scaunul episcopiei Constantinopolului, atunci vacant. 


EI a scris foarte multe lucrări, faimoase fiind mai ales cele teologice, pentru care s- 
a şi numit Teologul. Mari mai ales între lucrările telologice sunt cele destinate 
Sfintei Treimi. Grigorie a scris şi împotriva ereticului Macedonie care învăţa greşit 
că Duhul Sfânt este creaţia lui Dumnezeu şi împotriva lui Apolinarie care învăţa 
greşit că Hristos nu a avut suflet omenesc, ci că dumnezeirea Lui îi era în loc de 
suflet. De asemenea Sfântul Grigorie a scris în contra lui lulian Apostatul, tova- 
răşul lui de studii de odinioară, în anul 381, când a început să-i fie clevetită cano- 
nicitatea alegerii sale ca episcop, Sfântul Grigorie s-a retras singur din scaun, 
zicând: “Cei care voiesc să jefuiască scaunul nostru episcopal nu ne pot jefui de 
Dumnezeu”. 


EI a părăsit apoi Constantinopolul şi s-a retras la Nazianz, unde a vieţuit în sin- 
gurătate şi rugăciune şi unde a scris şi minunatele sale cărți. Deşi a ajuns până la 
vârsta de optzeci de ani, Sfântul Grigorie a fost chinuit de boală toată viaţa lui. 


Sfintele sale moaşte au fost mai târziu mutate la Roma. O raclă purtând cinstitul 
său cap se află în Biserica Catedralei Adormirii din Moscova. 


EI a fost şi rămâne o făclie strălucitoare şi măreaţă a Bisericii Ortodoxe atât prin 
marea blândeţe şi curăţenie a vieţii sale, cât şi prin covârşitoarea adâncime, cea 


neîntrecută, a gândirii şi teologhisirii sale. 


EI a adormit în Domnul la anul 390 după Hristos. 


Pomenirea Sfântului cuvios Publie 


La început Publie a fost senator, dar cunoscând lumina lui Hristos, a lăsat toate 
onorurile lumeşti şi-a împărțit toate averile săracilor şi s-a închinat unei vieţi de 
asceză şi rugăciune în apropierea cetăţii Zeguma de pe râul Eufrat. EI a întemeiat 
două comunităţi monahale şi s-a odihnit în Domnul la anul 380 după Hristos. 


Pomenirea Sfântului cuvios Mareş 


Mareş era nespus de frumos la chip şi cânta cu o voce îngerească. EI s-a retras din 
lume şi a vieţuit într-o colibă vreme de treizeci şi şapte de ani, în post şi rugăciune, 
curăţindu-şi inima şi mintea de gândurile cele necurate. Ajungând la vârsta de 
nouăzeci de ani, Mareş a trecut la Domnul, la anul 430 după Hristos. 


Pomenirea Sfintei muceniţe Felicitas şi a celor şapte fii ai ei 


Pentru că era creştină Felicitas a fost osândită la moarte împreună cu cei şapte fu ai 
ei, în timpul domniei lui Antonin, la anul 164 după Hristos. 


Singura ei dorinţă în faţa lui Dumnezeu la ceasul osândei a fost aceea să nu fie 
omorâtă înaintea fiilor ei, ca să-i poată îmbărbăta în timpul schingiuirilor şi ca să 
nu le fie lor să se lepede de Hristos. 


Şi după purtarea de grijă a lui Dumnezeu, aşa s-a şi întâmplat. Cu bucurie, viteaza 
mamă cea cu suflet de diamant a stat tare lângă toţi cei şapte fu ai ei care, unul câte 
unul, au fost chinuiţi şi omorâţi pentru Hristos. Apoi, plină de recunoştinţă pentru 
Dumnezeu, a primit şi ea cununa muceniciei, împreună cu fiii ei, Felicitas a primit 
martiriul la Roma, unde se odihnesc sfintele moaşte ale tuturor. 


Cântare de laudă la Sfânta Felicitas 


Felicitas pe Domnul a rugat: 

«O cunună de şapte mărgăritare am, 

Doamne, în purpură scumpă voiesc să le învelesc, 
Și Ţie, Dumnezeului meu, 

Să o aduc în dar, 

O Doamne, 

Primeşte jertfa mea!" 


Șapte fii, şapte mărgăritare, 


lar jertfa cea de sânge, 
Purpură de mult preț ! 


Rugăciunea maicii 
De Domnul a fost primită, 
Ca tămâia, înaintea Lui. 


Împăratul roman pe fii i-a osândit 

La chinuri cumplite, 

La moarte amară, 

Pe care maica lor 

Cu recunoştinţă le-a primit, 

Spre uluirea tuturor. 

Felicitas pe fiii ei îi îmbărbăta: 

"Pentru aceasta pe voi v-am născut, fiii mei, 
Pentru aceasta pe voi v-am alăptat,fiii mei, 
Ca pe voi Domnului nostru în dar să vă aduc, 
Căci voi de la EI veniţi, 

Voi al Său dar către mine sunteți». 


Astfel grăind maica, 

Călăul uciderea şi-a început: 

Primul fiu căzu, 

Iar maica se plecă la pământ; 

Al doilea fiu căzu, 

Iar maica îndoit se plecă la pământ, 
Al treilea căzu, 

Iar maica de trei ori la pământ căzu; 
Iar la al patrulea, de patru, şi la al cincilea, 
De cinci ori; şi de şase la al şaselea; 
De şapte ori la pământ căzu maica, 
Domnului mulțumind 

La jertfirea şi celui de-al şaptelea fiu. 


Iar a opta oară 

Ea pentru sine căzu la pământ, 

Pe butuc odihnindu-şi grumazul 

Sabia luci, capul Sfintei se rostogoli, 

Iar maica în Ceruri îşi îmbrățișează copiii. 


Cugetare 


Se înşeală aceia care trufaş se laudă că îi cunosc foarte bine pe oameni şi că nimeni 
nu-i poate înşela. Căci cine poate cunoaşte gândurile inimii omului în afară de unul 
Dumnezeu, Cel Ce scrutează inima şi rărunchii, pe care însuşi le-a zidit? 


Pină şi marii Sfinţi s-au înşelat în judecăţile lor asupra altor oameni. 


— De pildă, însuşi Sfântul Vasile cel mare, timp îndelungat a socotit că un 
anume eretic este om cinstit şi sfânt şi I-a apărat în fața Bisericii faţă de 
mulți invinuitori, până când s-a convins singur de falsitatea ereticului şi a 
suferit cu amar. 

— Sfântul Grigorie Teologul însuşi, îl botezase pe un anumit filozof, Maxim cu 
numele şi îl cinstea atât de mult încât şi în casa lui îl adăpostea şi la masă 
cu el mânca. Şi cu toate acestea Maxim era la fel de plin de otravă ca şi cel 
mai otrăvitor şi viclean dintre şerpi. După un timp, prin intrigi şi cum- 
părare, el a obținut recunoaşterea lui ca patriarh din partea unor cetăţeni ai 
Constantinopolului, în locul Sfântului Grigorie. 


Când după mari neînţelegeri această ispită a fost înlăturată, mulţi l-au certat pe 
Grigorie pentru că singur a locuit cu trădătorul în casă. lar sfântul a spus: “Nu 
Suntem vinovaţi dacă nu sesizăm răutatea cuiva. Numai unul Dumnezeu ştie 
gândurile oamenilor. Cât despre noi, nouă ni se porunceşte prin legea cea 
dumnezeiească să ne deschidem inimile cu dragoste părintească faţă de toţi cei 
care vin la noi”. Căci omul bun nu va putea înţelege niciodată răutatea celui rău. 


Luare aminte 


Să luăm aminte la Domnul Hristos, Împăratul cel veşnic: 
e La Hristos împăratul întregii zidiri pe care EI o îmblânzeşte şi o face să-l 
slujească Lui; 
e La Hristos împăratul care stăpâneşte şi demonii şi boala şi moartea, 
e La Hristos împăratul Vieţii celei cereşti şi nemuritoare a îngerilor şi sfin- 
ților. 


Predică despre Cine este Hristos? 


Cine zic oamenii că sunt ? (Marcu 8:27). 


Fraţilor, au trecut aproape două mii de ani de la ziua aceea în care Domnul lisus le- 
a pus această întrebare ucenicilor Săi. De atunci şi până în ziua de azi această 
întrebare se pune fiecăruia dintre noi, în fiecare zi, şi în fiecare noapte - şi în 
fiecare zi şi în fiecare noapte, fiecare dintre noi trebuie să dea răspuns la ea. 


Această întrebare este o întrebare de viaţă şi de moarte, iar răspunsul la ea este fie 
de viaţă făcător, fie de moarte aducător. Tu eşti Hristosul, Fiul lui Dumnezeu 
Celui viu (Matei 16 :16), răspunde la ea Sfântul Apostol Petru. 


Unii spun, întocmai ca evreii, că El este distrugătorul Legii lor şi că Se numeşte pe 
Sine Mesia cu de la sine putere. Alţii spun, ca şi Pilat atunci, că ei de fapt nu pot 
cunoaşte adevărul despre acest Om. O a treia seamă de oameni spun, împreună cu 
Apostolii, că El este Hristosul, Fiul lui Dumnezeu Celui Viu, Mântuitorul rasei 
umane, care o scapă pe aceasta de păcat şi de moarte, că EI este înviatul şi 
învietorul tuturor, că este Cel Viu şi Cel Dătător de Viaţă. 


Iar noi toţi aceştia care suntem botezați în Sfânt Numele Preasfintei Treimi suntem 
cu toţii de acord şi cu o gură mărturisim împreună cu Sfinţii apostoli şi cu Sfânta 
Biserică cea apostolică şi una, că Hristos este Domnul Dumnezeu. 


O, Doamne, Unule Născut Fiule al Tatălui, ajută-ne nouă ca să putem şi noi, în 
toate zilele vieţii noastre să credem în Tine cu inimile noastre şi să Te 
mărturisim pe Tine cu buzele noastre ca Dumnezeu şi Mântuitor al nostru, pe 
Tine care eşti Hristos, puterea lui Dumnezeu şi înţelepciunea lui Dumnezeu (1 
Cor 1:24). Căci a Ta este slava şi mulţumita în veci. Amin. 


26 ianuarie 
Pomenirea Sfinţilor cuvioşi Xenofont şi Maria şi a fiilor lor, loan şi Arcadie 


Aceştia erau cetățeni foarte de vază şi slăviţi în cetatea Constantinopolului. 
Xenofont şi soția lui Maria duceau o viaţă plăcută lui Dumnezeu, dedicându-şi 
întreaga lor grijă educaţiei creştineşti a celor doi fii ai lor, loan şi Arcadie. Când 
aceştia au ajuns la vârsta majoratului, părinţii lor i-au trimis la Beirut [unde se 
aflau cele mai bune şcoli creştine din acea vreme]; dar s-a întâmplat că o furtună 
năprasnică le-a scufundat corabia pe care călătoreau. Prin purtarea de grijă a lui 
Dumnezeu, cei doi fraţi au scăpat totuşi cu viaţă. Ei au fost aruncaţi la mal de 
valuri, în locuri diferite, astfel încât fiecare a crezut despre celălalt că s-a înecat. 
Din durerea sfâşietoare a pierderii celuilalt, ambii s-au făcut monahi la mânăstiri 
diferite. 


După doi ani, văzând că nu soseşte nici o veste de la fii, părinţii cei zdrobiți de 
durere au ajuns ca pelerini la Ierusalim, să se închine Sfintelor Locuri. Acolo, prin 
străvederea unuia dintre părinții cei îmbunătățiți de acolo, mai întâi sau cunoscut 
fraţii între ei, iar mai apoi, Copiii şi cu părinţii lor. 


Dintr-o recunoştinţă de necuprins către Dumnezeu, Xenofont şi Maria au împărțit 
de îndată săracilor uriaşa lor avere şi s-au îmbrăcat amândoi în chipul cel 
monahicesc. 


Povestea vieţii acestor patru suflete este cu adevărat copleşitoare, ea arătând mai 
ales cât de minunat călăuzeşte Dumnezeu vieţile celor ce cred în EI, chiar din 
mijlocul celor mai fără de ieşire nenorociri; ea arată cum îngăduie El vitregiile 
vieţii, numai pentru a întări şi mai mult credinţa celor ce le poartă şi pentru a dărui, 
la vreme potrivită, bucurii mai presus de orice nădejde şi de orice grai. 


Această familie de Sfinţi a vieţuit şi s-a săvârşit cu pace în Domnul în veacul al 
cincilea. 


Pomenirea Sfântului cuvios Simeon cel bătrân 
Acest Simeon a fost impreună vieţuitor şi prieten al lui Paladie. Din cea mai fra- 


gedă tinereţe şi până la moartea sa, Simeon a dus o viaţă de nevoinţe ascetice într-o 
peşteră. 


EI a întemeiat două mânăstiri şi a adormit cu pace în Domnul în anul 390 d. Hr. 1 
se spune cel Bătrân pentru a-l deosebi de Sfântul Simeon stâlpnicul, care a trăit 
mult mai târziu. 


Pomenirea Sfântului David, împăratul Georgiei (1089-1130) 


David a înnoit şi a întărit regatul georgian. EI a fost un mare râvnitor pentru cre- 
dinţă, construind multe biserici şi restaurându-le pe cele vechi în întreg cuprinsul 
Georgiei. Sfântul David este socotit înnoitorul credinţei ortodoxe în Georgia. 


Cântare de laudă 


În această lume străină trăim ca nişte exilați. 
În aceeaşi temniţă fii de împărați se află 
Alături de slugi mârşave 

Și de fii risipitori nenorociţi ce caută 

La tatăl lor să se întoarcă, 

În timp ce Iumea cea străină îi ademeneşte 
Cu dulceaţa ei. 


Dar cum se vor linişti sufletele eroice 
În această lume străină, 
A cărei dulceaţă e dulceaţa morţii? 


În această lume străină, 

care respiră şi duhneşte întreagă a moarte, 
Cele spuse cu hotărâre dimineaţa 

Se dovedesc minciună seara. 


Pe când fiul de împărat surghiunit în această lume 
Suspină după împărăţia moştenirii lui celei nepieritoare, 
Celei din ceruri, 

Unde domneşte Tatăl şi nimic nu este străin, 

Unde moarte nu este şi nici măcar amintirea 
Urâtei ei duhori. 

O urâtă lume, temniță spăimântătoare! 

Cei legaţi de Hristos legăturile tale le sfărâmă, 
Cei legați de Hristos liberi sunt pururi 

De toate şi de toți, 

Ei nici fug de tine nici 


Cu tine nu Sunt, 

Ci în linişte se gătesc cu vrednicie 
Din tine să iasă, 

Întâmpinați de Braţele Tatălui, 

În împărăţia veşnicei libertăţi. 


Cugetare 


Adevărata şi mare comoară a lumii sunt sfinţii care se află ascunşi în ea. Prin 
comparaţie cu aceasta bogăţiile, toate celelalte bogății sunt pulbere şi praf. 


Impăraţii creştini cei binecredincioşi i-au socotit întotdeauna pe sfinţii din împă- 
răţia lor cea mai mare binecuvântare a lui Dumnezeu către ei. 


Sfântul împărat Constantin cel mare a spus: „îi mulțumesc Domnului şi Dumne- 
zeului meu lisus Hristos că mi-a dat să trăiască în zilele vieţii mele aceşti trei 
luminători cereşti: Avva Antonie, Avva Elenie şi Avva Evhie." 


Înaintea bătăliei de la Kulikovo hotărâtoare pentru destinul tuturor ruşilor, cneazul 
Dmitri al Donului, împreună cu toţi mai marii lui, s-a dus în pădurea Radonejului 
să-l caute pe cuviosul Serghie şi să-l roage în genunchi să se roage pentru ei şi 
pentru sorții bătăliei. Chiar dacă cneazul îşi pregătise cum se cuvine armatele pen- 
tru această confruntare cu tătarii, el se încredea mai mult în ajutorul lui Dumnezeu 
dat pentru rugăciunile cuviosului, decât în mulţimea armelor şi armatelor sale. 


Luare aminte 


Să luăm aminte la Domnul Hristos Prorocul cel din veac: 

e La Hristos Prorocul care a prorocit fiecărui om în parte (ca de pildă lui 
Petru Apostolul, lui loan şi lui luda şi celorlalți apostoli) despre cele ce vor 
fi mai târziu în viaţa fiecăruia, 

e La [Hristos Prorocul care a prorocit cu putere toate cele despre Ierusalim şi 
celelalte cetăţi, despre poporul evreu şi despre Biserica lui Dumnezeu; 

e La Hristos Prorocul care a prorocit limpede sfârşitul lumii şi a Doua venire 
a Sa. 


Predică despre neînţelegerea celor întunecaţi de păcat 


Cine este acesta care iartă şi păcatele (Luca 7:49)? 


Aşa se întrebau păcătoşii cei nepocăiţi: Cine este acesta [lisus Hristos]? 


= Acesta este Cel care simte cel mai tare boldul păcatului omenesc; asupra 
căruia cad cu loviri sălbatice toate păcatele omenirii tuturor timpurilor. 
Acesta este Cel care odată, a privit din Rai cu Ochiul Său asupra omului 
care era curat tot căci încă nu păcătuise. 

= Acesta este Cel care 1-a zidit pe om cu totul fără de păcat, însuşi fiind fără 
de păcat pururi şi în vecii vecilor. 


Numai Acela are puterea să ierte, care e şi cel mai îndreptăţit să caute răzbunare. 
Cel puternic se răzbună pedepsind. Cel slab se răzbună urând. 


Dacă ai puterea să întorci lovitura primită dar nu o faci, nu înseamnă că ai şi iertat - 
trebuie să ajungi până acolo încât să dezrădăcinezi mânia din inima ta. 


> Mare este Dumnezeu Cel Unul care şi puterea răzbunării o are şi pe cea a 
iertării. 

» Mare este EI în Dreptatea Sa, căci cu adevărat Se va răzbuna asupra păcă- 
osului încremenit în nepocăinţă. 

> Mare este El în Milostivirea Sa căci pe cel pocăit îl iartă cu desăvârşire. 


O de-ar cunoaşte oamenii cu adevărat puterea iertării păcatelor! Căci iată, chiar şi 
păcatele celui orb din naştere s-au şters, căci iată, şi-a căpătat întreagă şi luminoasă 
vederea! Când s-au iertat păcatele celui surd din naştere el a cunoscut pe dată că 
este iertat, căci a auzit. Când s-au iertat păcatele femeii gârbove, ea a cunoscut 
aceasta, căci pe dată s-a îndreptat şi a mers dreaptă. Când s-au iertat păcatele celei 
cu scurgere de sânge ea pe dată s-a vindecat şi curgerea a încetat. Când s-au iertat 
păcatele celui chinuit de demoni, acesta pe dată s-a liniştit, demonii au fugit din el. 
Când s-au iertat păcatele femeii desfrânate şi ea s-a curățit de păcat desăvârşit. 
Când s-au iertat păcatele celui mort, acesta a înviat! 


O înfricoşător este lanţul păcatului! Cât de greu atârnă lanțurilor păcatelor celor 
multe, adunate mereu şi mereu! Aceste lanţuri nu pot fi rupte de mâini păcătoase. 
Dar la atingerea Preacuratelor Mâini ale Stăpânului Hristos ele cad singure şi se 
sfărâmă. Când le atinge glasul vocii Lui prea curate, ele cad şi se sfărâmă singure. 
Ele se sfărâmă singure doar la o privire a Celui Prea curat. Şi chiar doar la gândul 
Celui Prea curat ele se sfărâmă singure, până şi ale celor mai cumplite păcate. Cine 
este acesta care iartă şi păcatele? O păcătoşilor! Acesta este Unul Prea curatul 
Stăpânul nostru, Atotputernic tocmai pentru că este Prea curat! 


O, Doamne, Atotcurate şi Atotputernice Stăpâne, rupe de pe noi lanţurile cele 
grele ale păcatelor şi liberează trupurile şi sufletele noastre. Căci Ție se cuvine 
slava şi mulțumita în veci. Amin. 


27 ianuarie 
Pomenirea Sfântului loan Gură de Aur, trâmbiţa de aur a Ortodoxiei 


Pomenirea acestui mare luminător al Bisericii se sărbătoreşte la 13 noiembrie şi la 
30 ianuarie, dar în această zi Biserica serbează aducerea cinstitelor sale moaşte din 
satul armean Comane, unde s-a sfârşit în surghiun, la Constantinopol, de unde păs- 
torise Biserica lui Dumnezeu. 


La treizeci de ani de la adormirea sa, patriarhul Proculus a ţinut o predică întru po- 
menirea tatălui său duhovnicesc şi învățătorului său. Această predică într-atât a 
aprins dragostea şi pocăinţa poporului şi a împăratului Teodosie cel mic faţă de 
acest mare sfânt încât cu toţii au dorit aducerea sfintelor sale moaşte de la Comana 
la Constantinopol. 


Se spune că racla cu sfintele moaşte nu a putut fi clintită de la locul ei până ce 
împăratul nu a scris o scrisoare adresată Sfântului loan Gură de Aur însuşi în care 
îl ruga cu lacrimi să o ierte pe mama lui, Eudoxia, cea care îl urâse şi îl izgonise. 
Tot în acea scrisoare fiul împărătesei izgonitoare îl ruga pe sfântul să binevoiască 
şi să se întoarcă la Constantinopol, scaunul său patriarhal. 


Când această scrisoare de pocăință s-a pus pe raclă, îndată ea s-a făcut foarte uşoa- 
ră şi s-a putut aduce la Constantinopol. 


În timpul aducerii, mulţi dintre cei bolnavi care se atingeau de ea căpătau pe dată 
vindecare. Când sfintele moaşte au intrat în capitală, atunci împăratul, în numele 
mamei sale, ca şi când ea însăşi ar fi grăit către moaşte, cu voce mare a înge- 
nucheat şi a zis: «O, părinte, când am trăit în această viaţă trecătoare ţi-am făcut tot 
răul, iar tu, dintru a ta viaţă nepieritoare, ajută sufletului meu. Slava mea a trecut ca 
un vis şi la nimic nu mi-a folosit mie. Ajută-mi, părinte din slava ta, ajută-mi mie 
mai înainte ca să ajung la Scaunul Judecăţii lui Hristos!» 


Când sfântul a fost adus în Biserica celor doisprezece apostoli şi aşezat pe 
scaunul patriarhal, mulțimea poporului ce se afla înăuntru au auzit glasul sfân- 
tului grăind: 


Aducerea moaştelor Sfântului loan Gură de Aur la Constantinopol s-a întâm- 
plat în anul 4358 după Hristos. 


Pomenirea Sfântului cuvios Tit de la Mânăstirea Peşterilor din Kiev 


La început, Tit a fost soldat. După ce într-o bătălie a fost rănit la cap, el s-a retras 
din lume şi s-a dus la Mânăstirea Peşterilor din Kiev unde după ce a fost vindecat, 
s-a tuns şi monah. 


Tit a petrecut cealaltă vreme a vieţii lui în pocăință cu lacrimi, pentru păcatele lui 
de mai înainte, înainte să moară el a aflat printr-o vedenie minunată că păcatele lui 
s-au iertat. 


Moaştele sale se află în Peşterile cuviosului Teodosie. 
Cântare de laudă la Sfântul loan Gură de Aur 


Sfinte părinte loane, trâmbița cu aur ferecată, 
Tu omenirii milostivirea lui Dumnezeu 
O ai vestit. 


Milostivire minunată, care şi pe cei mai păcătoşi îi cuprinde, 
Milostivire minunată ce covârşeşte lumina 

Soarelui, uimind pământul, şi tot crugul cel ceresc. 

O înfricoşată milostivire 

Ce pogori de pe Golgota însângerată, 

De la Mântuitorul Răstignit care iartă crimele omenirii 

O, cutremurătoare milostivire, iertare şi slavă, 

Milostivire pe care o cântă îngerii 

Și care întreaga zidire adapă. 


Doar Sfinţii cu adevărat o slăvesc pe aceasta, 
Pe ea care vindecă de toată boala, 

Pe ea, bucuria umililor, 

Și nebunie tuturor înţelepţilor acestei lumi. 


Ea, vindecarea trufaşilor şi pedeapsa deşerţilor; 

Ea, milostivirea lui Dumnezeu de care se bucură făptura; 
Ea care îmbălsămează suflul pământului, 

Ea care spală toate nelegiuirile lui. 


Această milostivire mai înainte de Hristos 
Necunoscută, 


Această veşnică lumină de la Hristos a răsărit. 


O învăţătorule a milostivirii lui Dumnezeu, 
Sfinte părinte loane Gură de Aur, 
Roagă-te lui Hristos Dumnezeu 

Ca să dea iertare păcatelor noastre. 


Cugetare 


Postul este o faptă foarte mare, dar iubirea una încă şi mai mare. Prin post şi prin 
rugăciune dracii se alungă, patimile se îmblânzesc, puterile trupului se împacă, 
duhul se adună întru sine, dar prin iubire Dumnezeu însuşi se sălăşluieşte în 
om. Însuşi Mântuitorul a arătat însemnătatea postului, dar EI a arătat că iubirea este 
cea mai dintâi poruncă. 


În prima jumătate a veacului al XIX-lea în Ohrida stăpânea Ieladin Bei, un renegat 
al sultanului care stăpânea Ohrida cu de la sine putere, în acel timp în Biserică era 
Mitropolit Calinic. Chiar dacă erau de credinţe diferite, leladin şi Calinic erau 
prieteni buni care se vedeau deseori. S-a întâmplat că leladin Bei a condamnat la 
spânzurătoare douăzeci şi cinci de creştini, osânda ce trebuia dusă la îndeplinire 
chiar în Sfânta şi marea Vineri a Patimilor. Mitropolitul tulburat alergă la Ieladin 
şi-l rugă cu lacrimi să cruţe vieţile acelea şi să le dea o pedeapsă mai uşoară. Aşa 
vorbind se apropie vremea prânzului şi beiul îl invită pe mitropolit la masă, pentru 
care se pregătise miel. Dar mitropolitul se scuză, zicând că este post şi că nu poate 
să rămână şi se pregăti să plece. 


Beiul se întristă şi spuse:, Alege: sau prânzeşti cu mine şi mântui pe cei douăzeci şi 
cinci de creştini ai tăi de moarte sau nu prânzeşti cu mine şi vor muri din cauza ta 
de spânzurătoare". 


Mitropolitul s-a însemnat cu semnul Sfintei Cruci şi a rămas la masa lui leladin, iar 
creştinii condamnaţi la spânzurătoare au scăpat cu viaţă. 


Luare aminte 


Să luăm aminte la Mântuitorul Hristos Arhiereul cel Veşnic: 
e La Arhiereul care îi jertfeşte lui Dumnezeu toată viaţa Lui trăită pe pământ, 
e La Arhiereul care îi jertfeşte lui Dumnezeu fiecare cuvânt, fiecare simţire, 
fiecare gând, fiecare nevoinţă, fiecare lacrimă; 


e La Hristos Arhiereul cel Veşnic care Se jertfeşte pe Sine însuşi lui Dumne- 
zeu ca Om, pentru mântuirea oamenilor. 


Predică despre frica puţin credincioşilor 


Cine este Acesta că şi vânturile şi marea ascultă de El? (Matei 8:27) Cu aceste 
cuvinte s-au întrebat apostolii care, încă necunoscându-L. deplin pe Stăpânul 
Hristos, văzând cum ceartă El vânturile şi marea şi face linişte deplină, au zis: Cine 
este Acesta că şi vânturile şi marea ascultă de EI? 


Acesta este chiar Cel care a făcut vânturile şi marea. De aceea, de ce ne-am mira ca 
de o minune că cele făcute de EI Se supun Lui? Oare nu e toporul unealtă supusă în 
mâinile celui care l-a făcut pe el? Stăpânul nostru Hrisos a făcut toate numai cu 
cuvântul, şi de aceea toate se supun cuvântului Lui. 


Fraţilor, Cine este Acesta? Cine este EI? El este chiar Acela care, mai înainte a 
ridicat vânturile şi le-a liniştit şi Care a zbuciumat marea şi mai apoi a liniştit-o. 
Este Acelaşi care şi astăzi lucrează acestea. Ca om, El a stat înaintea oamenilor şi a 
certat vântul cel năprasnic şi marea cea înfuriată tocmai ca să alunge frica din 
minţile confuze ale oamenilor care cred că vântul şi marea se înfurie din întâmplare 
sau din cauza vreunei puteri rele; pentru ca să dea la iveală adevărul cel veşnic care 
spune că Stăpânul zidirii este acela care porunceşte stihiilor după sfânta Purtarea 
Sa de Grijă. 


Apostolii au întrebat: Cine este Acesta? O, Sfinților apostoli, el este Fiul lui 
Dumnezeu Cel fără de păcat al cărui Nume voi L-aţi propovăduit până la marginile 
lumii, vărsându-vă sângele pentru EI, murind în schingiuiri pentru EI, şi fiind ucişi 
pentru EI toată ziua, ca nişte miei de către haitele de lupi. 


Cine sunt haitele de lupi? Lupii sunt aceia care cred că vânturile suflă de la sine pe 
faţa pământului şi că marea se înfurie şi se linişteşte de la sine, iar dacă nu de la 
sine, atunci de la diavolul. 


O, Sfinţilor apostoli, voi cei care aţi întrebat şi care aţi aflat tot adevărul şi tot 
adevărul lumii 1-aţi propovăduit, rugaţi-vă pentru noi ca şi pe noi să ne 
lumineze acest adevăr. 


O, Stăpâne Doamne, Atotinţelepte şi Atotputernice, ceartă vânturile păcatelor 
noastre şi furtuna necuratelor şi netrebnicelor noastre patimi, căci a Ta este 
slava şi mulţumita în veci. Amin. 


28 ianuarie 
Pomenirea Sfântului cuvios Efrem sirul 


Efrem s-a născut în Siria din părinți săraci, pe timpul împărăției lui Constantin cel 
mare. După o tinereţe oarecum furtunoasă, Efrem a cunoscut o schimbare radicală 
a vieţii sale, care I-a făcut să ardă de iubire pentru Dumnezeu. 


Efrem a fost ucenicul Sfântului lacob din Nisibe (13 ianuarie). Prin harul covâr- 
şitor al lui Dumnezeu Efrem a cunoscut înţelepciunea dumnezeiească, care se pre- 
lingea precum mierea de pe buzele sale, iar ochii săi s-au făcut izvoare nesecate de 
lacrimi. 


Harnic precum albina, Efrem scria necontenit cărți pentru zidirea fraților şi îi povă- 
ţuia prin viu grai, nu doar pe ei, ci pe toţi cei care veneau la el pentru sfat de prin 
toate împrejurimile Edessei. 


De cele mai multe ori Efrem petrecea în retragere şi rugăciune. Cărțile lui sunt 
numeroase, iar rugăciunile lui minunate. 


Cea mai cunoscută este cea care se rosteşte mai ales în timpul Sfântului şi 
marelui Post: Doamne şi Stăpânul vieţii mele, duhul trândăviei, al griji de multe, 
al poftei de stăpânire şi al grăirii în deşert, nu mi-l da mie. lar duhul curăţiei, al 
gândului smerit, al răbdării şi al dragostei, dă-mi-l mie, slugii Tale. Aşa Doamne 
împărate, dă-mi să-mi văd păcatele mele şi să nu osândesc pe fratele meu, că 
binecuvântat eşti în vecii vecilor. Amin. 


Când au vrut să-l înscăuneze cu sila episcop al Edesei, s-a prefăcut nebun, 
începând să fugă pe străzile cetăţii târându-şi veşmântul după el. Văzând aşa, 
oamenii |-au lăsat în pace. 

Efrem a fost contemporanul şi prietenul Sfântului Vasile cel mare. Sfântul Efrem 
este socotit de Biserică apostol al pocăinţei. Cărțile lui înmoaie inimile împietrite 
chiar şi ale omenirii de azi, întorcându-le la pocăință şi la Hristos. 


Sfântul Efrem a trecut la Domnul încărcat de zile, în anul 378 după Hristos. 


Pomenirea Sfântului cuvios Isaac sirul 


Isaac s-a născut la Ninive şi şi-a petrecut tinereţea în nevoinţe ascetice, în Mână- 
stirea Sfântului [apostol] Matei din apropierea Ninivei. 


Când Isaac s-a făcut cunoscut oamenilor pentru sfinţenia vieţii sale şi pentru mul- 
tele sale minuni, el a fost ales episcop în Ninive, cu sila. Dar după numai cinci luni 
el a părăsit episcopia şi s-a tăinuit într-o pustie a Mânăstirii Rabban Şabur. 


EI a scris multe cărți, între care până la noi au ajuns cam o sută de predici despre 
viaţa duhovnicească şi despre nevoinţă, scrise în primul rând din propria lui 
experienţă. 


A fost un cunoscător fără egal al sufletului omenesc şi un îndrumător puternic al 
vieților celor care veneau la el. Chiar şi sfinți cum a fost Sfântul Simeon de la 
Muntele Minunat (noul stâlpnic) de lângă Antiohia veneau la Sfântul Isaac sirul 
pentru îndrumarea vieţii. 


Sfântul Isaac sirul a trecut la Domnul la bătrâneţi înaintate, cam pe la sfârşitul vea- 
cului al şaptelea după Hristos. 


Pomenirea Sfântului cuvios Paladie, sihastrul sirian 
Acest Paladie a fost un mare nevoitor şi făcător de minuni. 
Odată înaintea uşii chiliei lui a găsit cadavrul unui anume bogat omorât şi jefuit de 
tâlhari. Paladie a fost târât înaintea judecătorului, dar el rugându-se cu lacrimi lui 
Dumnezeu, mortul a înviat. 


Acest Sfânt Paladie a adormit cu pace în veacul al patrulea. 


Pomenirea Sfântului cuvios Efrem de la Mânăstirea Peşterilor din Kiev 


Acest Efrem a trecut la Domnul în 1096 d. Hr. El a înfiinţat sărbătoarea mutării 
Sfintelor Moaşte ale Sfântului ierarh Nicolae la Bari, în Italia, care se ţine în fie- 
care an, la 9 mai. 


Cântare de laudă la Sfântul Efrem sirul 
Inima lui Efrem arde de iubire 


Pentru Hristos, 
Iar limba lui grăieşte 


înțelepciunea curată a Sfintelor Scripturi. 


O, Sfinte părinte Efreme, 
albină adunătoare de miere duhovnicească! 


O, Sfinte părinte Efreme, 
izvorâtorule de har ce izbucneşti lumii 
Râuri de cucernicie! 


Pocăinţa răsuflare ţi s-a făcut ţie, părinte, 

Cu lacrimile tale tu pocâinţa o propovăduieşti! 
Cu limba ca şi cu un condei tu propovăduieşti 
„Pocăiţi-vă! Căci Domnul îi miluieşte 

pe cei ce se pocăiesc!" 


O, minunate învăţătorule şi povăţuitorule al nostru, 

Care cu viaţa şi cu scrisul pe noi ne povăţuieşti, 

O, Sfinte părinte Efreme, mângâietorule al nemângâiaţilor, 
Și bici înfricoşat patimii trândăviei, 

O miere a milostivirii către ceilalți, 

Şi sabie a nevoinţei către tine însuţi! 


O, Sfinte părinte Efreme, 
Pe tine Biserica te slăveşte 
Iar sfinţii îngeri te numesc pe tine frate! 


Cu adevărat aşa se cuvine ţie, 

Sfinte părinte Efreme, 

Prea dulce teologhisitorule al dogmelor, 
Cunună a Siriei, de Biserică cântat şi slăvit! 


Pe tine, cel care pe Fiul lui Dumnezeu L-ai prea slăvit, 
Pe tine cu dreptate Biserica te slăveşte. 


Cu harul ce din gura ta izvorăşte ca o miere, 

Cu rugăciunile tale cele ca o ploaie aducătoare de roadă, 
Cu acestea tu zi şi noapte mijloceşti pentru noi, 

Sfinte cuvioase părinte, 

Prea puternice monahe! 


Către tine însuţi tu sabie a nevoinţelor eşti, 
Iar către noi miere a milostivirii! 


Biserica pe cununa Siriei o slăveşte, 
Pe cel ce-L prea slăveşte pe Fiul lui Dumnezeu. 


Cugetare 


Uimitoare şi prea minunată este lipsa oricărei umbre de invidie între Sfinţi lui 
Dumnezeu. Nu numai că ei nu îngăduiau strecurarea în inima lor a nici unui gând 
de invidie, dar ei încă se nevoiau neîncetat pentru ridicarea fraţilor şi micşorarea 
loruşi. 


Când odată Sfântul Ilarie al Palestinei 1-a cercetat pe Sfântul Antonie cel mare, 
Sfântul Antonie I-a întâmpinat cu aceste cuvinte: „Fii binevenit la a mea sme- 
renie, o lucefere ce luminezi dimineaţa! ". 


Iar Sfântul Ilarie a răspuns: „Sănătate şi bucurie ţie, stâlpule de aur care spri- 
jineşti lumea!” 


Când au grăit despre monahul Macarie, Sfântul Antonie a spus: „Iertaţi-mă, 
fraţilor, eu monah nu sunt, dar monah am văzut, căci am văzut pe Macarie.” 


Când unii au grăit către Sfântul Sisoe că a ajuns măsurile Sfântului Antonie cel 
mare, Sfântul Sisoe a spus: „O singură cugetare de a lui Antonie de aş avea, cu 
totul aş arde de lumina cea dumnezeiască. ” 


Luare aminte 


Să luăm aminte la Domnul Hristos care chip de rob a luat: 
e Lacum de bunăvoie a venit în trup ca să slujească tuturor; 
e Lacumniciodată nu S-a întors de către faţa nimănui care a venit la El după 
ajutor; 
e La cum El şi astăzi ca şi întotdeauna în chip nevăzut şi tăcut slujeşte în- 
treaga lume. 


Predică despre Omul pe care nu-L cunoaşte nimeni 


Deci îi ziceau ei: Cine eşti Tu? Și a zis lor lisus: ceea ce v-am spus de la început 
(loan 8: 25). 


Stăpânul Hristos este începutul zidirii, începutul înnoirii zidirii, începutul mân- 
tuirii, începutul învierii, şi începutul slavei celei veşnice. 


Acolo unde vreun rău din lume trebuie dezrădăcinat, cu EI trebuie să se înceapă, 
căci fără El nimic nu se izbândeşte. Oriunde în lume se vrea începerea vreunui 
lucru bun, cu EI trebuie să se înceapă, căci fără EI nimic nu foloseşte. Oricine 
doreşte să dărâme răul din propria familie, sau sat, sau oraş, sau din întreaga lume, 
cu EI trebuie să înceapă, căci EI este începutul. Și oricine doreşte să zidească bună 
voire, pacea şi dragostea în propria familie, sat, oraş, ţară sau întreaga lume, numai 
cu El trebuie să înceapă, căci EI este începutul. 


De ce oare nu putem dezrădăcina răul, nici zidi binele, fără Hristos? De aceea, 
pentru că răul este de la păcate şi numai El poate ierta păcatele. Dacă EI şi numai 
EI poate ierta păcatele, atunci înţelegem că această iertare este şi dezrădăcinarea 
lor. 


Nici un fel de bine nu se poate zidi fără EI de aceea că doar EI este vistierul a tot 
binele; a însăşi seminţei oricărui bine. El este singurul Semănător al Binelui în 
ogorul întregii lumi. 


Sfântul apostol Pavel, care a înţeles toate acestea mult mai bine decât noi, zice: 
Toate le pot întru Hristos, cel care mă întăreşte (Filipeni 4:13). Fără lisus 
Hristos, cine ar putea oare să scoată răul din sine şi din ceilalți şi după aceea să 
pună în loc binele, mai întâi în sine, şi apoi în ceilalți? Nimeni, cu adevărat nimeni. 


De aceea fraţilor, dacă am hotărât neclintit să scoatem afară răul din noi înşine mai 
întâi, şi apoi din ceilalți, iar în locul răului să punem binele în noi, şi apoi în 
ceilalți, atunci să începem cu începutul, care este Hristos; să începem adică cu 
Biruitorul răului şi Semănătorul binelui, cu Domnul Dumnezeul şi Stăpânul nostru 
Iisus Hristos. 


O, Stăpâne Doamne Iisuse Hristoase, fă-Te nouă început al luptei contra tuturor 
păcatelor şi al izbândirii în toate faptele bune. Căci Ţie se cuvine toată slava şi 
mulţumita în veci. Amin. 


29 ianuarie 
Pomenirea Sfântului sfinţit mucenic Ignatie teoforul 


Sărbătoarea principală a Sfântului Ignatie este cea de pe 20 decembrie, dar astăzi 
sărbătorim aducerea sfintelor sale moaşte de la Roma, unde a suferit mucenicia, la 
Antiohia, unde mai înainte fusese întâistătător. 


Când Sfântul Ignatie a fost chemat la Roma înaintea împăratului Traian pentru a da 
socoteală de credinţa sa, el a fost însoţit în călătorie de un număr de cetăţeni din 
Antiohia care nu au voit să-l lase singur în aceasta pe Arhipăstorul lor iubit. 


Nevoind cu nici un chip să se lepede de credinţa sa şi socotind toate ofertele şi 
onorurile împăratului ca pe un nimic, Sfântul Ignatie fu aruncat la fiare, în marele 
circ (Circus Maximus) al Romei. Fiarele l-au sfâşiat pe sfântul, care şi-a dat sufle- 
tul în mâinile lui Dumnezeu. 


Iubiţii săi creştini şi cetăţeni ai Antiohiei au adunat cu grijă sfintele oase ale sfân- 
tului şi le-au dus la Antiohia unde le-au îngropat cu cinste. 


Dar când persanii au capturat Antiohia în veacul al şaselea, moaştele Sfântului 
Ignatie au fost duse din nou la Roma. 


Pomenirea celor şapte mucenici din Samosata: Roman, Iacob, Pilotei, 
Iperechie, Aviv, lulian şi Parigorie 


Aceştia cu toţii au luat mucenicia în Samosata, sub împăratul Maximilian, în anul 
297 după Hristos. Pilotei şi Iperechie erau aristocrați, iar ceilalți erau tineri fii de 
nobili. Păgânu i-au schingiuit sălbatic, zdrobindu-le oasele mari cu ciomege şi bă- 
tându-le piroane în capete. Dar ei au suferit mucenicia cu vitejie şi acum se 
veselesc cu bucurie nepieritoare. 


Pomenirea Sfântului cuvios Lavrentie de la peşterile din Kiev 


Lavrentie şi-a ales viaţa de zăvorât pe viaţă, urmând exemplul nevoitorilor de mai 
înaintea sa Isaac şi Nichita. 


Cu harul şi cu ajutorul lui Dumnezeu, el s-a luptat cu atenţie împotriva atacurilor 
diavoleşti care se abătuseră asupra celor doi înaintaşi ai săi. Prin multe şi aspre 
nevoinţe, rugăciuni şi cugetări la Dumnezeu, Lavrentie a ajuns la măsuri mari. El a 


aflat, făcând silă asupra unui diavol înfricoşat, că dintre cei 118 părinți care locuiau 
în Lavra Peşterilor doar 30 puteau să alunge afară demoni. 


Lavrentie a trecut la Domnul în anul 1194 după Hristos. 
Cântare de laudă la Sfântul Ignatie teoforul 


Moartea cea amară a lui Hristos a tocit boldul morții 
Și pe vecie a curmat spaima omului de moarte. 


Mulțimea sfinţilor morții lui Hristos i-au urmat 
Fără teamă, fără plângere şi fără strigăte. 

Ci cu bucurie ei la moarte grăbeau 

Căci înaintea ei vedeau feţe de îngeri şi Raiul. 


Sfântul Ienatie la Roma a călătorist, 

lar pe drum se ruga Dumnezeului celui Viu 
Precum fiul se roagă de părinţii săi 

Ca fiarele cu adevărat să-l sfăşie, 

Să nu-l cruţe. 


De aceea Dumnezeu ruga I-a îndeplinit-o 

Și iată că deşi sfâşiat 

Sfântul rămâne viu, viu cu adevărat, 

până în ziua de azi el este înaintea Mesei celei Cereşti 
Pâinea cea dulce în chinuirile pentru Hristos coaptă. 


Sfântul Ienatie, viteazul Teofor, 
Tuturor chinuiţilor de-a lungul veacurilor vitejie le aduce. 


Sunt două suferinţe, nu pot fi decât două: 
Ori pentru păcat, ori pentru dreptate. 


Suferinţa din păcat este fără nădejde, 
Dar suferinţa pentru dreptate este bucurie 
fără nici umbră de durere. 


Ca lumina ce străbate prin roua curcubeului 
Aşa bucuria, prin lacrimi şi suferinţă liniştită 
Străluceşte de pe faţa mucenicului, 


Ca însuşi Raiul lui Hristos; 
Căci Hristos însuşi întăreşte sufletele mucenicilor. 


Cugetare 


Cu cât creşte omul în cunoaşterea duhovnicească şi în curățirea inimii, cu atât 
vede mai bine adâncul în care se află şi cu atât îi par mai depărtate înălțimile la 
care luptă să ajungă. 


Când un astfel de om, adevărat uriaş duhovnicesc, aflându-se pe patul de moarte, i- 
a auzit pe ucenicii săi lăudându-l pentru nevoinţele lui, el a început să plângă şi a 
zis: “Copii, eu nici măcar nu am pus început nevoinţee”. 


Când Sfântul Ignatie Teoforul zăcea în temniţă cu trupul ferecat în lanţuri, el scrie 
către efeseni: “Eu nu vă scriu vouă ca şi când aş fi ceva, deşi zac aici înlănţuit 
pentru Hristos; căci eu încă nu m-am desăvârşit pe mine. De abia acum încep să 
mă desăvârşesc şi vă grăiesc vouă ca unor povăţuitori ai me”. 


30 ianuarie 


Pomenirea Sfinţilor trei Ierarhi Vasile cel mare, Grigorie cuvântătorul de 
Dumnezeu şi loan Gură de Aur 


Fiecare dintre aceşti trei mari Sfinți are propria sa zi de sărbătoare în Biserică: 
Sfântul Vasile cel mare este sărbătorit la 1 ianuarie, Sfântul Grigorie Teologul la 
25 ianuarie, iar Sfântul loan Gură de Aur la 27 ianuarie. 


Această sărbătorire a tuturor trei la un loc în ziua de 30 ianuarie a fost însă insti- 
tuită în veacul al unsprezecelea, în timpul împărăției lui Alexie Comnenul, când se 
ivise şi o neînțelegere în popor. 


Căci erau unii care socoteau că dintre cei trei, Sfântul Vasile este cel mai mare 
sfânt datorită curajului şi curăţiei sale, şi aceştia se numeau vasilieni. Alţii îl cins- 
teau numai pe Sfântul Grigorie Teologul, datorită adâncimii şi sfinţeniei teolo- 
ghisirii sale - aceştia îşi spuneau gregorieni. Iar alţii îl cinsteau numai pe Sfântul 
Ioan Gură de Aur datorită elocinţei şi limpezimii cu care explica Sfânta Scriptură 
către popor - aceştia erau 1oaniţii. 


Dar această ceartă s-a curmat prin purtarea de grijă a lui Dumnezeu şi spre mai 
marea slavă a Sfintei Sale Biserici. Căci episcopul loan al Evhaitelor (sfânt, săr- 
bătonit la 14 iunie în fiecare an) a avut o vedenie în vis: la început, cei trei Sfinţi i 
s-au înfăţişat separat, fiecare în slavă nespusă, iar mai la sfârşit toți trei împreună. 


Ei i-au spus episcopului loan: “Vezi aşadar că noi trei suntem una în Dumnezeu şi 
nici O despărţire sau ceartă nu este între noi şi nici nu se află între noi unul care să 


fie mai întâi sau mai pe urmă.” 


Sfinţii l-au sfătuit pe episcopul Ioan să alcătuiască o slujbă deosebită închinată lor 
împreună şi să rânduiască o singură zi de cinstire a tuturor trei. 


In urma acestei minunate vedenii, Episcopul a şi rânduit ziua de 30 ianuarie pentru 
cinstirea acestor trei mari dascăli ai lumii şi ierarhi. 


Grecii au această zi nu doar ca o mare sărbătoare bisericească, ci şi ca pe cea mai 
mare vacanţă şcolară a anului. 


Pomenirea Sfântului sfinţit mucenic Ipolit, episcopul Romei 


Ipolit a primit mucenicia pentru credinţă în timpul domniei lui Claudius. Când 
fecioara Hrisis, pentru credinţa ei în Hristos, era torturată bestial la Roma, Sfântul 
Ipolit a strigat tare în apărarea ei, înfierându-i pe torționari. Din cauza protestului 
lui, Ipolit a fost adus în faţa curții şi condamnat şi el la chinuri incă şi mai cum- 
plite, apoi omorât prin aruncarea în mare, după ce fusese mai întâi legat de mâini şi 
de picioare, împreună cu Hrisis şi Ipolit au mai suferit alți douăzeci de mucenici, 
care cu toţii au mărturisit pentru Hristos la anul 269 de la Sfântă întruparea Sa. 


Pomenirea Sfântului mucenic Teofil cel nou 


În calitatea lui de general al armatelor împăratului Constantin şi împărătesei Irina, 
Teofil a căzut prizonier la agareni, care I-au ţinut în temniţă timp de patru ani. 


Respingând presiunile musulmanilor să-şi abjure credinţa lui creştină, aceştia l-au 
omorât prin decapitare în anul 784 după Hristos, iar Teofil s-a strămutat la loca- 
şurile cereşti, unde este impreună-vieţuitor cu Stăpânul Hristos. 


Pomenirea Sfântului Petru, ţarul bulgarilor 


Petru a fost fiul lui Simeon, care era un mare iubitor al Sfântului loan de la Rila. EI 
a câştigat independenţa Bisericii bulgare faţă de Constantinopol şi a apărat şi întărit 
ortodoxia atacată de bogomili. 


În urma unei bătălii pierdute în faţa ungurilor şi ruşilor, Petru a murit la anul 967 d. 
Hr., în vârstă de cincizeci şi şase de ani. 


Cântare de laudă la Sfinţii trei ierarhi Vasile, Grigorie şi loan Gură de Aur 


O postirea şi credinţa lui Vasile! 

O înalta teologhisire a lui Grigorie! 

O dumnezeiască milostivire a lui loan! 
Aceştia trei guri de aur sunt, 

Din care picură miere. 


Toţi trei, lucrătorii unei singure lucrări; 
Fiecare în parte, un înger în trup; 

Ei trei împreună una Sunt, 

Precum Dumnezeu este Unul. 


Nici unul nu este mai întâi, 


Sau mai pe urmă. 


În veşnicie ei sunt într-un gând, 
Chemând pe unul, 

Toţi trei îţi vin în ajutor, 
Cântându-l pe unul, 

Toţi trei aud, 

Slăvindu-l pe unul, 

Toţi trei împreună se bucură. 


Cei trei sfinţi bărbaţi una sunt; 
Trei lerarhi şi o singură lucrare; 
Trei nume şi o singură slavă; 
Căci celor trei împreună Hristos 
Le este Cap. 


Cugetare 


Au existat vremuri în care diriguitorii căutau cu adevărat sfatul oamenilor sfinți. 
Aşa a fost ţarul Petru al bulgarilor, un ţar creştin ortodox. Dorind cu ardoare sfatul 
şi învăţătura Sfântului loan de la Rila, Petru s-a pornit cu toată suita lui într-acolo, 
trimițând mai întâi mesageri care să-i anunţe sosirea. Sfântul însă a refuzat să-l 
primească pe ţar. Acesta, s-a întristat, dar fără să se mânie şi fără să deznădăj- 
duiască a trimis din nou oameni împărăteşti cu daruri pentru sfântul, provizii de 
hrană şi aur, rugându-l ca dacă nu vrea să-l primească, măcar să-l scrie o scrisoare 
cu sfintele lui poveţe. 


Sfântul loan a acceptat proviziile de hrană, dar nu a vrut să se atingă de aur şi i-a 
scris ţarului următoarea scrisoare: “Dacă râvneşti după Împărăţia Cerurilor, să fii 
milostiv precum şi Tatăl nostru cel Ceresc milostiv este. Nu nădăjdui în nedreptăți 
şi leapădă lăcomia. Fu blând şi tăcut şi primeşte-i pe toți cei ce te caută. Nu primi 
linguşiri de la curtea ta. Purpura ta să strălucească de virtuţi. Ține pururi în suflet 
pomenirea morții. Să cazi plin de umilinţă la picioarele Maicii Biserici. Să te 
închini în faţa întâistătătorilor ei astfel încât împăratul împăraţilor, văzându-ţi 
smerenia şi inima curată, să te răsplătească cu bunătăţile Lui, mai presus decât pe 
orice om.” 


Primind această sfântă scrisoare, ţarul a sărutat-o. El a avut-o pururea cu dânsul, 
citind-o deseori şi ne mai despărțindu-se de ea până la moarte. 


Luare aminte 


Să luăm aminte la Stăpânul Hristos, Cel care este Prietenul copiilor: 
e Să luăm aminte la El, care este şi prietenul îngerilor, celor asemenea 
copiilor prin curăţenie, ascultare şi lipsă de patimi; 
e Să luăm aminte la El, Cel care este Prietenul celor mai mici de pe pământ, 
care Simplu şi fără întrebări cred cu bucurie în EL; 
e Să luăm aminte la Stăpânul Hristos, Prietenul tuturor Sfinţilor, care prin 
nevoinţe şi har s-au curăţit de păcate şi s-au făcut nevinovaţi precum copiii. 


Predică despre cum trebuie să ne întoarcem şi să fim precum pruncii dacă 
vrem să dobândim Împărăţia Cerurilor 


Adevărat zic vouă: De nu vă veţi întoarce şi nu veţi fi precum pruncii, nu veți 
intra în Împărăţia Cerurilor (Matei 18:3). 


Aşa grăieşte Domnul, iar Cuvântul Lui este sfânt şi adevărat. Ce fel de avantaj au 
copiii faţă de adulţi? Fi au trei avantaje: 


Y alcredinţei, 
Y alascultării şi 
Y aliertării. 


Copilul îl întreabă pe tatăl său despre toate şi orice îi spune tatăl, copilul crede 
netulburat. Copilul este ascultător faţă de părintele său şi cu uşurinţă se pleacă voii 
lui. Copilul iartă, chiar când este certat pentru neascultare, el iartă repede şi nu ţine 
mânia. ŞI acestea şi sunt cele pe care le cere Domnul de la noi: credinţa, ascultarea 
şi iertarea. El cere ca oamenii să creadă în El necondiţionat, aşa cum un copil crede 
părinţilor săi. Aceasta ne cere Domnul nouă: să-L ascultăm necondiţionat, aşa 
cum un copil mic îşi ascultă părinţii, să ne iertăm unii pe alţii, să nu ţinem minte 
răul şi să nu răsplătim răului cu rău. 


Credinţa, ascultarea şi iertarea sunt trăsăturile esenţiale ale sufletului de copil. 
La acestea se adaugă candoarea specifică lor, adică curăţia sufletului şi bucuria. 
Copilul mic nu se lăcomeşte niciodată; el nu are pofte trupeşti; el nu ştie ce este 
aceea slava deşartă; privirea lui nu este înceţoşată de vicii, iar bucuria lui nu este 
stricată de griji. 


O fraților, cine ne-ar putea întoarce pe noi şi face să ne dobândim curăția prunciei? 
Nimeni, decât numai Unul Hristos. Numai El ne poate întoarce cu adevărat la cu- 


răția de prunc a inimii, numai El ne poate face să ne mai naştem o dată, prin 
modelul Vieţii Lui, prin învăţătura sfântă a Lui şi prin puterea Duhului lui Celui 
Sfânt. 


O, Stăpâne lisuse Hristoase, Tu desăvârşirea ascultării şi blândeţii, Veşnice 
Prunc al Tatălui Ceresc, ajută-ne nouă să ne facem precum pruncii în credinţa 
în Tine, în ascultarea faţă de Tine, şi în iertarea cea nefăţarnică faţă de toți. 
Căci a Ta este slava şi mulţumita în veci. Amin. 


Luare aminte 


Să luăm aminte la Stăpânul Hristos şi la simplitatea purtării Lui: 
e La simplitatea purtării lui cu pescarii, dar şi cu fariseii şi cărturarii; 
e La simplitatea răspunsurilor Lui către fiecare şi a felului în care intră în 
casele tuturor celor care Îl cheamă la ei; 
e La simplitatea purtării Lui din care radiază puternic toată măreția împă- 
rătească a Lui. 


Predică despre desăvârşirea care vine prin împlinirea voii lui Dumnezeu 


Mâncarea Mea este să fac voia Celui ce M-a trimis pe Mine şi să săvârşesc lu- 
crul Lui (loan 4:34). 


Ce mântuitor exemplu de viaţă ne pun înainte aceste cuvinte! Cel care are o astfel 
de putere, înțelepciune şi stăpânire ne spune nouă că nu a venit în lume să facă voia 
Sa ci voia Tatălui şi că nu a venit să săvârşească lucrarea Sa, ci lucrarea Tatălui! Pe 
când noi, măcar că suntem slabi ca nişte pânze de păianjen, tot timpul ne scoatem 
înainte voia noastră iar unii dintre noi, chiar şi lucrarea noastră! Deşi Fiul este 
întocmai cu Tatăl, precum însuşi zice în altă parte: Tatăl şi cu Mine una suntem 
(Ioan 10:30). EI totuşi spune că a venit în lume să facă voia Tatălui Său şi să să- 
vârşească lucrul Tatălui Său. 


EI spunea aceasta nu ca să arate micimea Lui de Fiu faţă de Tatăl, căci Ei Doi sunt 
de o fiinţă, ci ca să arate iubirea Lui cea mare de Fiu faţă de Tatăl şi să ne dea nouă 
exemplul de cum trebuie să-L iubim şi noi pe Tatăl, dacă vrem să ne facem fiu ai 
Lui: trebuie adică să facem şi noi voia Lui, şi să săvârşim lucrul Lui. 


Toată nenorocirea vieţii noastre vine din aceea că nu vrem să facem voia Celui care 
ne-a trimis în lume. lar voia Lui nu o facem pentru că nu-L iubim. Căci oricine 


iubeşte pe cineva, vrea să facă voia aceluia, însuşi Stăpânul a spus-o: De Mă iubiți, 
păziţi poruncile Mele (loan 14 :15). 


Prin ce altceva îşi poate arăta Stăpânul Hristos iubirea faţă de Tatăl Său, dacă nu 
prin aceea că împlineşte voia Tatălui Său? Şi prin ce altceva ne putem arăta noi 
iubirea faţă de Stăpânul Hristos lisus Cel răstignit pe Cruce pentru noi, dacă nu 
prin împlinirea poruncilor Lui? 


Voia noastră, fraților, este înşelătoare ca o umbră. Să nu ne luăm după ea, căci vom 
pieri. Să ne luăm mai curând după voia lubitorului de oameni Dumnezeu, care ştie 
cel mai bine ce este bine pentru noi. 


O, Prea smerite şi lubitorule de oameni Doamne, învaţă-ne pe noi să facem voia 
Ta, căci a Ta este slava şi mulţumita în veci. Amin. 


31 ianuarie 
Pomenirea Sfinţilor doctori fără de arginţi şi făcători de minuni, Chir şi loan 


Aceşti slăviți şi mult milostivi sfinți nu erau frați după trup, ci după duh. La 
început Chir a locuit în Alexandria, unde era medic şi vindeca oamenii prin îndoita 
cunoaştere a artei medicale şi a puterii lui Hristos. 


Aflând că boala vine asupra omului cel mai mult din cauza păcatului, Chir î 
îndruma întotdeauna pe pacienţii săi către pocăință, rugăciune şi curățirea de 
păcate, care puteau aduce sănătate şi sufletului şi trupului. 


Când au început persecuțiile lui Dioclețian asupra creştinilor Chir s-a retras în 
Arabia unde s-a tuns în monahism. A devenit la fel de cunoscut în Arabia precum 
fusese şi în Alexandria, aşa încât oamenii alergau la el de pretutindeni pentru vin- 
decare. 


Auzind despre Chir, loan, care era ofițer roman la Edessa, a venit să-l vadă. 
întâlnindu-se faţă către faţă, s-au iubit ca fraţii şi au rămas împreună vieţuitori intru 
nevoinţele monahiceşti. 


In vremea aceea o femeie creştină pe nume Anastasia a fost chinuită pentru 
credință împreună cu cele trei fiice ale ei, în cetatea Canopus. 


Auzind acestea, Chir şi loan au venit la Canopus spre a le întări pe mamă şi fiice să 
nu se lepede de Hristos. Şi cu adevărat prin ajutorul lor Anastasia nu s-a lepădat de 
credință şi a primit cununa muceniciei împreună cu fiicele ei.Fiicele Anastasiei 
sunt Sfânta 'Teoctista, în vârstă de cincisprezece ani, Sfânta 'Teodota, în vârstă de 
treisprezece ani şi Sfânta Eudochia, în vârstă de unsprezece ani. 


Chinuitorii atunci i-au prins şi pe Chir şi loan cărora, după întemniţare şi tortură, 
le-au tăiat capetele la anul 311 după Hristos. Minunile lucrate de aceşti sfinți atât în 
timpul vieţii, cât şi după moarte, sunt nenumărate. 


Sfintele lor moaşte au fost mutate la Roma în timpul împărăției lui Arcadie. Aceşti 
Sfin sunt invocaţi de preotul slujitor la Slujba sfințirii Apei, la Taina Sfântului 


Maslu şi sunt foarte grabnic ajutători celor care suferă de insomnie. 


Pomenirea Sfintei muceniţe Trifena 


Trifena de bună voia ei şi cu vitează inimă a suferit chinuiri pentru Hristos. 
Nevrând să se lepede de credinţa ei, păgânii chinuitori au slobozit asupra ei un 
bivol sălbatic care a împuns-o de moarte. Aceasta s-a întâmplat în primul veac de 
la Hristos. Trifena este mai cu seamă folositoare maicilor care nu pot să-şi alăpteze 
pruncii. 


Pomenirea Sfântului cuvios Nichita de la Mânăstirea Peşterilor din Kiev 


Nichita este acel monah care, din neascultare faţă de stareţul lui, s-a dus din 
mânăstire şi s-a închis - fără binecuvântare, adică - într-o peşteră. Din cauza acestei 
neascultări, Dumnezeu a îngăduit venirea asupra lui Nichita a unor mari ispite 
drăceşti. 


Pe când sta odată la rugăciune 1 s-a înfățişat un diavol sub chip de înger de lumină 
care i-a spus: “Să nu te mai rogi; ci ocupă-te cu cititul cărților şi mă voi ruga eu 
pentru tine!” Nichita făcu aşa. El nu s-a mai rugat, ci a început să se înde- 
letnicească cu cititul cărților şi acelea numai din Vechiul Testament. El nici măcar 
nu deschidea Noul Testament, căci diavolul îl împiedica. Cu ajutorul diavolului, 
Nichita era de acum proroc; dar prorociile lui nu erau decât despre crime, furturi, 
incendii şi alte răutăți pe care le cunosc diavolii şi care se întâmpla mai ales cu 
participarea lor. 


În sfârşit, sfinţiţii părinţi de la Peşteri şi-au dat seama că Nichita a căzut în înşelare 
şi au început să se roage lui Dumnezeu pentru el. 


Nichita s-a întors în mânăstire şi-a văzut păcatul şi a pus început de pocăință. După 
vreme îndelungată de pocăință cu lacrimi, Dumnezeu i-a dăruit iertare şi darul 
facerii de minuni. 


Sfântul Nichita a trecut la Domnul la anul 1108 după Hristos. 
Cântare de laudă la cuviosul Nichita de la Lavra Peşterilor kievene 
Nichita Făcătorului s-a rugat 
Ca să-l învrednicească Făcătorul a toate 
Ca el, Nichita, pe Făcătorul a toate să-L vadă. 
„O, Doamne, arată-mi-Te, arată-mi-Te!" 


Nichita, te înşeli de păcat, 
Aste cerând Făcătorului! 


Curăţeşte-te de patimi mai întâi, 
Ca pe Făcătorul de abia în veşnicie să-L vezi, 
Și nu în acest trup păcătos fiind! 


Căci EI şi puterilor cereşti 
Infricoşată privire este! 


Nouă această viaţă ni s-a dat 
Ca în ea Domnului să ne învrednicim 
Curăţindu-ne trupul şi sufletul de păcate. 


De văzut însă nu trebuie să cugetăm a-L vedea 
Decât în veşnicie. 


Dar Nichita de aceste nu ştie, 
EI pe Domnul vrea să-L vadă acum: 
„ Arată-mi-Te, o, Preaînalte!" 


Atunci diavolul cu adevărat 
I s-a înfățișat. 


„Cazi înaintea mea!" porunci necuratul, 
Iar Nichita căzu cu grăbire, 
Căci înger de lumină vedea că este. 


Iar diavolul cel ce înger de lumină 
Înşelătoare poate să se facă, 

Chilia lui Nichita de acea lumină mincinoasă 
O umplu. 

O, creştine, pe Dumnezeu să nu-L ispiteşti! 
Veacul acesta 

Timp al plângerii şi al curăţirii este! 


Doar veacul cel de veci poate 
Vederea lui Dumnezeu să ne-aducă! 


Veacul acesta 
Timp al credinţei în cele nevăzute este! 


Și doar veacul de veci 


Al vederii celor în care aici am crezut! 


Lupta mai întâi şi doar apoi răsplata. 
Durerea mai întâi şi doar apoi bucuria. 
Căci toate tainele 

Au un timp al lor. 


Cugetare 


Deşi Sfinţii părinți au lăudat călugăria ca pe starea cea cu adevărat îngerească, şi 
deşi mulţi dintre cei mai mari sfinţi au vieţuit şi au dobândit desăvârşirea ca 
locuitori ai pustiei, totuşi Biserica ortodoxă nu recomandă monahismul tuturor 
credincioşilor. 


Unui locuitor al unui mare oraş, care dorea să intre în viaţa monahală, Sfântul 

i-a spus: „Copile, locul în care se află omul nici nu-l pierde şi nici nu-l 
mântuieşte. Faptele omului îl mântuie sau îl pierd pe el. Celui care nu împlineşte 
poruncile Domnului nu-i foloseşte pustia, chiar dacă ar trăi în ea şi nu-i 
foloseşte nici cea mai mare chemare preoțească, chiar dacă ar fi hirotonit în ea. 
Regele Saul a trăit în mijlocul luxului celui mai strălucitor şi a pierit. Regele 
David a trăit în aceeaşi splendoare şi s-a încununat cu Sfinţenia. Lot a trăit în 
mijlocul tuturor sodomiţilor şi s-a mântuit. luda Iscariot a fost ales de însuşi 
Mântuitorul, Apostol al lui şi a ales să piară. Cel care spune că nu te poți mântui 
cu femeie şi copii se înşeală amarnic. Avraam a avut femeie şi copii, şi trei sute 
optsprezece de robi şi roabe şi mult aur şi argint şi prieten al lui Dumnezeu s-a 
chemat. O, ce mulţime de fii ai Mamei Biserici şi-au aflat mântuirea! Ce 
mulțime de nobili dar şi de simpli soldaţi! Ce mulțime de meşteşugari şi de 
plugari! Fii evlavios şi iubitor de oameni şi te vei mântui." 


Luare aminte 


Să luăm aminte la Mântuitorul lisus Stăpânul Lumii: 
e La cum păşeşte EI în lume, ca un Stăpân cu putere multă, care porunceşte 
stihiilor şi diavolilor; 
e Lacum lucrează El asupra fiecărui om care îl cheamă, asemenea stăpânului 
casei care se îngrijeşte de fiecare slugă a lui. 
e La cum lucrează EI în Casa Tatălui Său, curăţind templul de vânzători şi de 
schimbătorii de bani. 


Predică împotriva mediocrităţii şi despre cum trebuie să împlinim Legea lui 
Dumnezeu 


Pe acestea se cuvenea să le faceţi şi pe acelea să nu le lăsaţi (Luca 11: 42). 


Aceste cuvinte ale Mântuitorului se referă la lege şi la milă. În sufletele fariseilor şi 
sectarilor legea şi mila nu se pot afla împreună, pentru că ei înşişi nu pot să 
împlinească şi legea lui Dumnezeu şi să arate şi milă, vrând să se certe tot timpul şi 
să întrebe care din cele două este mai importantă. Adică ei vor de una să se ţină iar 
pe cealaltă să nu o mai facă. Fariseii respectau Legea în litera ei, nevoind nici să 
ştie de milă sau de iubirea de oameni. Sectanţii se laudă că respectă dreptatea lui 
Dumnezeu, şi nici nu vor să audă de prescripțiile Bisericii. 


Ortodoxia este plinătatea credinţei creştine. Biserica recomandă ca pe aceasta să o 
facem şi pe aceea să nu o lăsăm. Biserica este foarte atentă cu prescripţiile 
exterioare ale credinţei, întocmai ca omul care păşeşte cu grijă printre vase de pă- 
mânt, atent să nu le spargă. 


Biserica este incă şi mai atentă atunci când este vorba de dreptatea şi mila lui 
Dumnezeu, întocmai ca omul care păşind printre mulțime de vase de lut, le pre- 
țuieşte şi le protejează, nu din cauza lutului din care sunt făcute, ci din cauza bău- 
turii foarte scumpe care se află în ele. Vasele goale care nu conţin nici un fel de 
băutură sunt la fel de lipsite de importanţă ca şi prescripțiile legaliste ale fariseilor. 
Dar o băutură, dacă o depozitezi aiurea, înseamnă că o risipeşti, pentru că nu o 
torni în vasele desemnate să o păstreze. Astfel că în Ortodoxie nu există unila- 
teralism, aşa cum nu a existat nici în Mântuitorul Hristos. 


Mântuitorul vorbeşte cu loan Botezătorul, din care răsuflă însăşi dreptatea şi mila 
lui Dumnezeu, şi îi spune că trebuie împlinită toată Legea; însă fariseilor, impli- 
nători goi ai unei Legi pe care ei înşişi o fac goală, pentru că nu au în vedere drep- 
tatea şi mila lui Dumnezeu, El le spune: Căci milă voiesc, iar nu jertfă! (Osea, 
6:6) Este vădit că este mai important să faci ceea ce este absolut necesar mai 
înainte ca să faci ceea ce nu poţi lăsa nefăcut. Dar de aici nu urmează că ceea ce 
este secundar este şi inutil, în organismul uman, există multe organe vitale şi multe 
organe care nu sunt vitale, dar care doar împreună fac corpul omului. 


O, Doamne Necuprinse, nu ne lăsa să fim unilaterali, ci ajută-ne să împlinim 
toată voia Ta, căci a Ta este slava şi mulţumita în veci. Amin. 


1 februarie 
Pomenirea Sfântului sfinţit mucenic Trifon 


Trifon s-a născut din părinţi săraci în satul Lampsacus din Frigia. EI în copilăria lui 
păştea gâştele. Incă din acea copilărie el putea vindeca bolile care îi cuprindeau pe 
oameni şi pe animale şi alunga duhurile rele. 


În acel timp în imperiul roman împărăţea Gordian, a cărui fiică, Gordiana, era 
lovită de nebunie, din cauza bolii fiicei lui împăratul suferea cumplit. Duhul cel rău 
a vorbit insă prin gura Gordianei spunând că nimeni nu-l va putea arunca afară în 
afară de Trifon. După ce mulţi cu numele Trifon au fost chemaţi din toată împă- 
răția, prin purtarea de grijă a lui Dumnezeu, a fost aflat şi acest Trifon şi chemat la 
împăratul. Ajungând la Roma, Trifon a vindecat-o pe Gordiana de duhul necurat, 
împăratul 1-a încărcat de daruri, pe care Trifon le-a împărţit pe toate săracilor, când 
a ajuns la locul lui de baştină, în satul său acest tânăr sfânt a continuat să pască 
gâştele şi să se roage lui Dumnezeu. 


Luând împărăția Decius şi pornind acesta crunta lui prigonire împotriva creştinilor, 
a fost prins şi Sfântul Trifon şi torturat bestial pentru credinţa lui în Hristos. 


EI a îndurat toate schingiuirile cu bucurie, zicând: “0, de m-aş învrednici să mor 
în aceste chinuri pentru Numele Stăpânului meu, Domnului şi Dumnezeului 
meu lisus Hristos.” Chinurile însă nu au putut să-l vatăme cu nimic, pentru care 
chinuitorii l-au osândit la moarte prin tăierea capului. 


Sfântul Trifon s-a rugat înaintea morţii şi şi-a dat sufletul în mâinile lui Dumnezeu 
la anul 250 de la Hristos. 


Pomenirea Sfintelor muceniţe Perpetua şi Felicitas, a Sfântului mucenic 
Satirus şi a celor împreună cu dânşii 


Fiind creştini, aceştia toţi au fost aruncaţi în temniţă în timpul împărăției lui Septi- 
mus Severus. Sfânta Perpetua, care era din înalta aristocrație, îi încuraja să nu se 
teamă a muri pentru Hristos. 


În vis Perpetua a văzut o scară în care erau înfipte tot felul de instrumente de 
tortură, care ducea pînă la cer. La piciorul scării se afla un balaur înfricoşător. 
Ea a văzut cum Satirus a alergat primul pe scară, în Sus, fără să se vatăme de ni- 
mic, şi că odată ajuns sus îi Strigă ei: „Perpetua, te aştept! Vino, dar bagă de sea- 


mă la şarpe!” Luând putere de la acest îndemn Perpetua alergă şi călcă pe capul 
şarpelui ca pe întâia treaptă a scării, apoi repede ajunse la vârf. Acolo Perpetua 
văzu Poarta Raiului şi dincolo de ea, bunătăţile cereşti, minunatele locaşuri 
cereşti, pe care Perpetua le văzu în vedenie. 


Când îşi povesti visul, toţi prizonierii văzură că grabnic vor muri şi că întâiul va fi 
Satirus, ceea ce se şi întâmplă. Satirus a fost ucis mai întâi, apoi Perpetua, apoi toţi 
ceilalți, unul câte unul. Ca nişte miei ucişi pentru Hristos, Mielul lui Dumnezeu, ei 
au primit de la Hristos veşnica răsplată a împărăției Luminii. Ei cu toţii au primit 
mucenicia între anii 202 şi 203. 


Pomenirea Sfântului cuvios Petru din Galatera 


La vârsta de şapte ani Petru îşi lăsă casa părintească pentru dragostea lui Hristos şi 
se duse în pustie. Aici cu postiri şi privegheri Petru ajunse la aşa desăvârşire încât 
prin Duhul Sfânt lucra multe minuni, în al nouăzeci şi nouălea an al vieţii sale, 
acest Sfânt Petru s-a mutat la Hristos. 


Cântare de laudă lui Hristos - Pomul cel de Aur 


Un pom de aur a crescut 
Purtând trei ramuri 

Iar în ele se află nişte păsări albe 
Ca zăpada. 


Dar păsările au căzut 

În adâncul cel mai dedesubt, 

În întunericul răutăţii, 

Nebuniei, foamei şi durerii — 

Albele păsări cu totul au fost înghițite 
De el, 

Fără să mai poată să se înalțe 
Vreodată. 


Pomul cel de aur, cuprins de milă, 
Porni tainic sfat 


Al Celor Trei Ramuri de Aur. 


Una dintre Ele se aplecă în înfricoşatul adânc 


Și ridică cuibul căzut al păsărilor albe, 
Pe vârf de munte îl înălță. 


Astfel Hristos, Ramura cea de Aur 
S-a aplecat în mijlocul pământului 
Și l-a ridicat pe om 

La Slava Treimii. 


În pomul de aur acum, 

între Cele Trei Crengi de Aur, 
Păsările albe ca zăpada 
Cântă fericite din nou. 


Cugetare 


Rugăciunea Sfântului Trifon înaintea morții: “O Doamne, Dumnezeule al dumne- 
zeilor şi împărate al împăraţilor, Sfinte al sfinţilor, iţi mulţumesc Ţie că mai în- 
vrednicit ca alergarea mea până la capăt să o săvârşesc. Şi acum mă rog Ţie ca 
mâna necuratului diavol să nu se atingă de mine, să nu fiu tras eu intru acest ceas 
în întunericul cel mai din afară. Ci pe îngerii Tăi trimite-i să mă poarte intru loca- 
şurile 'Tale şi moştenitor al împărăției celei dorite să mă facă. Primeşte sufletul meu 
şi ascultă rugăciunile tuturor celor care se roagă Ție întru pomenirea mea. Priveşte 
către ei din locaşul 'Tău cel sfânt şi dăruieşte-le milele Tale cele bogate şi nepie- 
ritoare. Căci Tu eşti Unul bun şi milostiv şi Dătătorul tuturor bunătăţilor în veacul 
vecilor, Amin." 


Pentru că Trifon a luat mucenicia în Niceea şi multe minuni s-au săvârşit acolo 
după aceea la sfintele sale moaşte, cetăţenii Niceei au voit să-l îngroape pe Trifon 
în cimitirul lor. Dar sfântul li s-a arătat în vis şi le-a poruncit să-i împlinească do- 
rinţa lui de a fi dus şi îngropat în satul lui, Lampsacus, unde păştea gâştele pe când 
era copil. 


Luare aminte 


Să luăm aminte la Mântuitorul Hristos care este aerul cel proaspăt şi sănătos al 
sufletului: 
e La Hristos aerul proaspăt şi sănătos pe care îl respiră sufletul şi astfel se 
mântuieşte de orice stricăciune; 
e La Hristos aerul proaspăt şi sănătos pe care I-au respirat prorocii, apo- 
stolii şi sfinţii, făcându-se cu totul sănătoşi cu sufletul; 


e La Hristos aerul proaspăt şi sănătos al sufletului meu care alungă putoarea 
păcatului din mine şi-mi face sufletul curat, sănătos şi fericit. 


Predică despre Cuvântul lui Dumnezeu cel curăţitor ca focul 
Acum Sunteţi curaţi, pentru cuvântulpe care vi l-am spus (loan 15:3). 


Y Cu cuvântul Său Dumnezeu a creat lumea; 

Y prin Cuvântul Său El a reînnoit lumea; 

cu cuvântul Său EI a iertat păcatele; 

cu cuvântul Său EI a vindecat bolile; 

cu cuvântul Său EI a scos afară demonii; 

cu cuvântul Său EI a potolit mânia furtunii şi vântului. 

Prin Cuvântul Său El curăţeşte şi acum oamenii ca aceştia să aducă roadă 
multă. 


e Pt a e tt 


Aşa cum sunt viţele, când sunt curăţite şi tăiate, aşa este atotputernic cuvântul lui 
Dumnezeu căci este rostit de Cel Atotputernic. Cu cuvântul Domnului cerurile s- 
au întărit (Ps. 32:6). 


Cuvântul lui Dumnezeu este strălucitor ca soarele dar, atunci când trebuie, este şi 
arzător ca razele lui, şi îi arde pe toți cei care merg împotriva Lui. Cuvântul lui 
Dumnezeu este dulce ca mierea dar, atunci când trebuie, este şi amar ca leacul cel 
mai amar. 


Cuvântul lui Dumnezeu este binevenit ca un prieten ce bate la uşă atunci când este 
mai mare nevoie de el; dar atunci când trebuie cuvântul lui Dumnezeu este ca un 
judecător care vădeşte de păcat şi care judecă, fără să te mai poţi îndreptăţi. 


Cuvântul lui Dumnezeu este adevărat, drept, înţelept şi milostiv şi de aceea este 
atât de Atotputernic. Nimeni şi nimic, în cer sau de pe pământ, nu-i pot sta vreo- 
dată împotrivă. 


Și cuvântul omenesc este atotputernic atunci când este adevărat, drept, înţelept şi 
milostiv. Dar aşa cum boala poate să-l epuizeze şi să-l slăbească şi pe un uriaş, 
făcându-l să devină mai slab ca un copil, tot aşa falsitatea, minciuna, nedreptatea, 
nebunia şi nemilostivirea slăbesc cuvântul omenesc atât de mult încât el devine un 
nimic, asemenea scheunatului vulpii la lună. Cuvintele omului care este scump cu 
cuvintele sunt făurite din argint curat. 


feşte-ne pe noi cu Cuvântul 


Cuvântul Tău, Doamne, este adevărul şi viaţa. Curăj 
Tău Atotputernic aşa cum i-ai curăţit şi pe A tăi, ca să putem şi noi să 


2 februarie 
Intâmpinarea Domnului 


În ziua a patruzecea de la Naşterea Sa, Preasfânta Născătoare de Dumnezeu L-a 
adus pe Pruncul lisus la Templul din Ierusalim, după Lege, ca să-L închine lui 
Dumnezeu şi ca să se curăţească pe sine. 


„Să-mi Sfinţeşti pe tot întâiul născut, pe tot cel ce se naşte întâi la fiii lui Israel, 
de la om până la dobitoc, că este al meu (Ieşirea 13: 2)" 


„Grăieşte fiilor lui Israel şi le zi: Dacă femeia va zămisli şi va naşte prunc de 
parte bărbătească, necurată va fi şapte zile, cum e necurată şi în zilele regulei ei. 
Iar în ziua a opta se va tăia pruncul împrejur. Femeia Să mai şadă treizeci şi trei 
de zile şi să se curețe de sângele său; de nimic sfânt să nu se atingă şi la locaşul 
sfânt să nu meargă, până se vor împlini zilele curăţirii ei. lar de va naşte fată, 
necurată va fi două săptămâni, ca şi în timpul regulei ei apoi să mai stea şaizeci 
şi şase de zile pentru a se curăţi de sângele său. După ce se vor împlini zilele 
curăţirii ei pentru fiu Sau pentru fiică, să aducă preotului la uşa cortului un miel 
de un an ardere de tot şi un pui de porumbel sau o turturică, jertfă pentru păcat. 
Preotul va înfăţişa acestea înaintea înaintea Domnului şi o va curăţi şi curată va 
fi de curgerea sângelui ei. Aceasta e rânduiala pentru ceea ce a născut prunc de 
parte bărbătească sau de parte femeiască. [...] (Leviticul 12: 2-7)" 


Chiar dacă nici una nici cealaltă nu erau de trebuinţă, totuşi Dătătorul de Lege nu a 
voit câtuşi de puţin să calce Legea de EI însuşi dată prin Moise, sluga şi prorocul 
Său. 


În această vreme Zaharia, tatăl Botezătorului Ioan, slujea înaintea lui Dumnezeu, 
în rândul săptămânii sale (Luca L: 8). lar Zaharia, intrând Maica Domnului să 
aducă Pruncul la Templu, a rânduit-o pe ea să stea nu în partea femeilor, ci în 
partea în care stăteau fecioarele. 


Tot acum au venit la Templu două persoane care demult nu mai obişnuiau să iasă, 
anume bătrânul Simeon şi prorocița Ana, fiica lui Fanuil [oameni aflaţi la bătrâneţi 
adânci]. 


Dreptul Simeon L-a luat pe Mesia în braţele sale şi a spus: Acum slobozeşte pe ro- 
bul Tău, Stăpâne, după cuvântul Tău, în pace, că ochii mei văzură mântuirea Ta 
(Luca 2: 29-30). 


A mai spus atunci Simeon despre Pruncul Hristos: Jază, Acesta este pus spre căde- 
rea şi spre ridicarea multora din Israel şi ca un semn care va Stârni împotriviri 
(Luca 2: 34). 


Apoi Ana, care din tinereţea ei slujea la Templu cu rugăciuni şi cu post, îl recu- 
noscu pe Mesia şi îl prea slăvi pe Dumnezeu şi vesti locuitorilor Ierusalimului că a 
venit Cel mult aşteptat. 


Fariseii care erau atunci la Templu şi care au auzit toate aceste prorocii, s-au în- 
furiat că Zaharia a aşezat-o pe Fecioara Maică în ceata fecioarelor şi s-au dus la 
Irod şi au pârât minunea. 


Convins că Acesta este regele cel nou despre care îi vorbiseră Craii de la Răsărit, 
Irod a trimis imediat ostaşi să-l ucidă pe lisus. Intre timp însă Familia Sfântă deja 
părăsise oraşul şi plecase spre Egipt după călăuzirea îngerului lui Dumnezeu. 


Sărbătoarea întâmpinării Domnului la Templu S-a ţinut de foarte timpuriu în 
Biserică, dar cinstirea ei mai strălucită s-a poruncit în anul 544 d. Hr., în timpul 
împăratului lustinian. 


Pomenirea Sfântului nou mucenic Iordan 


Iordan, născut la Trapezunda, era meşter iscusit în lucrarea cuprului. Pentru că şi-a 
apărat pe faţă credinţa în Hristos şi a vădit minciuna credinţei islamice. Iordan a 
fost omorât de turci la Galata din Constantinopol, în anul 1650. Monahul Gabriel, 
canonarhul Marii Biserici din Constantinopol [Sfânta Sofia], a fost omorât la fel în 
anul 1672 după Hristos. 


Cântare de laudă la Sfântul şi dreptul Simeon 


Când iarna primăvara o întâlni, 

Se revărsă şi bucuria peste bătrânul Simeon: 
Căci el îl primi pe Cel mult-aşteptat, 

Despre care au zis prorocii, 

Pe chiar EI, pe Vistierul bogățiilor cereşti. 


Văzând Pruncul, Simeon glăsui: 

Iată seara vieţii mele a sosit, 

Acest Prunc semn spre ridicarea 

Și coborârea multora în Israel a venit. 


Aşa grăieşte Duhul, 

Și astfel se împlinesc prorociile: 
Iisus este măsura plinătăţii, 

EI izvorul fericirii, bucuriei şi păcii, 
Dar şi ținta răutăţii omeneşti. 


Pe unul EI îl ridică, iar pe altul îl răstoarnă, 
Iar oamenilor şi Raiul şi ladul 
Li se deschid. 


Să aleagă fiecare, după inima sa, 
Dar inima creştinească 
La cer, către Hristos să năzuiască! 


Cugetare 


Vorbind despre ţinerea Sărbătorii Crăciunului, PRI zice: 


;» Pomii cei de soi bun când sunt răsădiţi, repede ajung la înălțime şi se încarcă 
de roadă bogată - aşa este şi această zi.” 


Și aşa este şi cu Ziua Intâmpinării Domnului nostru la Templu. Această zi a fost 
însemnată incă din timpul primilor creştini, dar ea s-a instituit ca Sărbătoare 
împărătească de abia sub împăratul Iustinian. 


În timpul acestui împărat, o mare molimă a lovit poporul Constantinopolului şi 
vecinătățile lui, aşa încât mureau zilnic până la patru-cinci mii de oameni. Tot 
atunci un cutremur înfricoşător lovi Antiohia. Văzând slăbiciunea omenească în 
faţa acestor dezastre, împăratul sfătuindu-se cu patriarhul, porunci o vreme de post 
şi rugăciune în toată împărăția. Apoi, în chiar ziua întâmpinării, porunci ieşirea cu 
prapori prin toată cetatea Constantinopolului şi prin toate cetățile şi satele împă- 
răției, pentru ca Dumnezeu să Se milostivească către popor şi să curme molima. ȘI 
cu adevărat Dumnezeu S-a milostivit, căci molima şi cutremurul s-au sfârşit pe loc. 
Aceasta s-a întâmplat în anul 544 d. Hr. 


De atunci înainte Sărbătoarea Intâmpinării Domnului s-a rânduit în Biserică ca o 
mare sărbătoare împărătească a Mântuitorului. Pomul a crescut înalt şi a adus roadă 


bogată. 


Luare aminte 


Să luăm aminte la Stăpânul Hristos, sănătatea noastră: 
e La Stăpânul Hristos, sănătatea minţii noastre, căci cu El gândim sănătos; 
e La Stăpânul Hristos, sănătatea inimii noastre, căci cu EI simţim sănătos, 
e La Stăpânul Hristos, sănătatea voinţei noastre, căci cu EI acţionăm sănătos; 
e La Stăpânul Hristos, sănătatea familiei, a Bisericii, a şcolii, poporului şi 
oricărei instituţii a lui. 


Predică despre povăţuirea Duhului lui Dumnezeu 


Iar lisus, plin de Duhul Sfânt, S-a întors de la Iordan şi a fost dus de Duhul în 
pustie (Luca 4: 1). 


Vedeţi, fraţilor, ce înseamnă să fii plin de Duhul Sfânt al lui Dumnezeu. Fără Du- 
hul lui Dumnezeu, omul se umple de griji: unde se va duce şi cum va face. Dar 
cu Duhul lui Dumnezeu omul este eliberat de aceste griji. Căci atunci Duhul îl 
instruieşte pe om şi îi arată unde să meargă şi ce să facă iar omul este fără păcat în 
mergerea şi lucrarea lui pentru că însuşi Duhul care îl poartă este fără de păcat. 


Căci omul nu poate merge nicăieri în mod drept, nici face nimic bun dacă Atot- 
puternicul şi Atotvăzătorul Duh al lui Dumnezeu nu-l va călăuzi. Oricine nu se 
călăuzeşte după Duhul Sfânt lui Dumnezeu se călăuzeşte fie de propriul său duh 
omenesc, fie de duhul cel rău al lui satan. Ca urmare el se face ca un neajutorat, 
devine trist, plin de remuşcări, furios şi deprimat. 


Noi nu putem să avem Duhul Sfânt în plinătatea în care L-a avut Mântuitorul 
Hristos, dar noi putem primi Duhul lui Dumnezeu pe cât ne este cu putinţă şi 
necesar nouă, aşa ca Să ştim în orice moment încotro să ne îndreptăm şi ce şi 
cum Să facem. 


După curăţia inimii fiecăruia, Duhul Sfânt se sălăşluieşte în ea şi îl călăuzeşte 
pe acel om. 


De aceea rugăciunea către Duhul Sfânt este prima pe care o rosteşte creştinul, şi cel 
mai des: 


o III 


O Doamne, Duhule Sfinte, A Ta fie slava şi mulţumita în veci. Amin. 


3 februarie 
Pomenirea Sfântului şi dreptului Simeon 


În timpul domniei împăratului Ptolemeu Filadelfus în Egipt, Simeon a fost ales să 
fie unul dintre cei şaptezeci cărora li s-a încredinţat traducerea Bibliei [Vechiului 
Testament] din limba ebraică în cea grecească [alcătuirea Septuagintei]. 


Simeon lucra cu râvnă, dar când a ajuns la locul de la Prorocul Isaia care zice ară 
Fecioara va lua în pântece şi va naşte fiu (Isaia 7: 14) s-a nedumerit şi a luat un 
cuţitaş cu care voia să răzuiască cuvântul Fecioară şi să îl înlocuiască cu fânără, ca 
să-l traducă astfel în limba grecească. Dar îngerul lui Dumnezeu 1-a împiedicat 
să facă aceasta, spunându-i că aceasta este prorocie adevărată şi că el, Simeon, 
după voia lui Dumnezeu, nu va putea muri până când nu o va vedea cu ochii săi 
împlinindu-se: că nu va muri pină când nu-L va vedea pe Cel născut din Fe- 
cioară. 


Dreptul Simeon s-a bucurat la glasul îngerului şi I-a mulțumit lui Dumnezeu de 
învrednicirea aceasta. 


Când Pruncul lisus a fost adus la Templul din Ierusalim de Fecioara Maria, 
Duhul lui Dumnezeu i-a poruncit lui Simeon, care era alb de ani [Dreptul Si- 
meon avea deja peste trei sute de ani], să meargă la Templu în întâmpinarea 
Pruncului. 


Bătrânul Simeon L-a luat cu bucurie pe Pruncul 
lisus în braţele sale şi s-a rugat lui Dumnezeu să-l elibereze din viaţa aceasta: 
Acum Slobozeşte pe robul Tău, Stăpâne, după cuvântul Tău, în pace; Că ochii 
mei văzură mântuirea Ta (Luca 2: 29-30). 


Prorocița Ana, fiica lui Fanuil, care era şi ea acolo, L-a recunoscut pe Mesia în 
Prunc şi L-a vestit poporului. Și venind şi ea în acel ceas, lăuda pe Dumnezeu şi 
vorbea despre Prunc tuturor celor ce aşteptau mântuire în Ierusalim (Luca 2: 
38). Ana avea atunci optzeci şi patru de ani. 


Sfântul şi dreptul Simeon a trecut la Domnul imediat după ce L-a întâmpinat pe 
Pruncul lisus. EI este socotit Protectorul copiilor mici. 


Pomenirea Sfinţilor mucenici Adrian şi Evul 


Aceste două sfinte suflete erau din cetatea Vaneea şi au venit în Cezareea Capa- 
dociei ca să-i cerceteze pe mucenicii închişi pentru Hristos, să-i mângâie şi să-l 
întărească în alergarea lor. 


Dar şi ei au fost prinşi şi osândiţi la moarte. Lui Adrian i s-a tăiat capul, iar Evul a 
fost aruncat înaintea unor fiare sălbatice şi înfometate, la anul 309 d. Hr. 


Astfel, nepărându-le rău de această viaţă trecătoare, s-au mutat cu cinste şi cu bu- 
curie întru Impărăţia Cerurilor. 


Cântare de laudă la dreptul Simeon, apărătorul copiilor mici 


Atotputernice Doamne, miluieşte şi mântuieşte, 
Ține aceasă mică flăcăruie de viaţă. 


Asemenea luminii unei candele 
Este viața acestui copil, 

Iar vânturile lumii cumplite Sunt, 
Chiar şi pentru strălucitoarele stele. 


Un foc mic se păstrează sub cenuşă, 
Iar sub mâna Ta, sufletul omului. 


O, Doamne, mântuieşte-ne, miluieşte-ne şi ne ușurează 
Trecerea prin această viaţă. 

Aşa s-a rugat şi prorocul David, 

Deşi el era torţă strălucitoare. 


Păzeşte sufletul şi cugetul copiilor 
De toată întinarea cea rea a păcatului. 


Sufletul lor uşor ar pieri 
Dacă Tu Doamne, nu l-ai apăra ca un Puternic. 


O, Stăpâne miluieşte-ne şi ne mântuieşte pe noi şi acum, 
Ține această mică flăcăruie în viaţă! 

Pentru rugăciunile Sfântului Tău, dreptul Simeon, 

Cel care în braţele sale pe Pruncul lisus L-a primit. 


Cugetare 


Ce mare este în ceruri slava Sfântului şi Ddreptului Simeon, cel care în braţele sale 
pe Pruncul lisus L-a primit! Ea se vede dintr-un eveniment din viaţa Sfântului Pe- 
tru Atonitul, care se sărbătoreşte la 12 iunie. 


Fiind comandant de oşti, Petru a fost luat prizonier şi aruncat în temniţă în 
cetatea Samara de pe malul râului Eufrat. Suferind în temniţă, Petru se rugă cu 
lacrimi Sfântului Nicolae să-l roage pe Dumnezeu să scape de acolo, făgăduind 
că îşi va dărui după aceea toată viaţa lui Dumnezeu. 


Sfântul Nicolae i s-a înfățișat în vedenie şi i-a spus că deşi el duce rugăciunea 
lui la Dumnezeu, Dumnezeu nu i-o împlineşte, pentru că altă dată la greu a mai 


Petru a ascultat şi a început să se roage Sfântului şi dreptului Simeon. Atunci 
din nou i-a apărut Sfântul Nicolae, împreună cu dreptul Simeon, dar nu în 
vedenie, ci aievea. Petru 1-a văzut pe dreptul Simeon în slavă mare, cu faţa stră- 
lucitoare şi îmbrăcat în hainele preoţeşti ale Vechiului Testament, purtând în 
mână un toiag de aur. 


Dreptul Simeon 1-a întrebat pe Petru: „Voieşti să-ţi împlineşti făgăduinţa şi să te 
faci monah?" 


La aceasta, Petru a răspuns: „Voiesc, Stăpâne, cu ajutorul lui Dumnezeu." 


Sfântul Simeon atunci a atins lanţurile lui Petru cu toiagul său şi ele s-au topit 
ca ceara. Deschizând uşa temniţei, sfântul 1-a scos pe Petru afară. 


Luare aminte 
Să luăm aminte la Stăpânul lisus, Piatra cea din capul unghiului: 


e La Stăpânul lisus, Piatra care zideşte caracterul omului; 

e La Stăpânul lisus, Piatra care zideşte familia şi neamul; 

e La Stăpânul lisus, Piatra de temelie a oricărei lupte pentru binele social şi 
uman. 


Predică despre Duhul lui Dumnezeu care grăieşte prin purtătorii de Duh 


Nu vă îngrijiţi cum Sau ce veţi vorbi, căci se va da vouă în ceasul acela ce să 
vorbiți fiindcă nu voi Sunteţi care vorbiţi, ci Duhul Tatălui vostru este care 
grăieşte întru voi (Matei 10: 19-20). 


Acestea sunt cuvintele Celui care ştie toate şi care a arătat lumii cunoaşterea pe 
care nimeni nu o avea înainte de întruparea Lui. 


+ Când cineva este plin de Duhul lui Dumnezeu, el nu vorbeşte din duhul 
omului, ci Duhul lui Dumnezeu grăieşte din el şi prin el. Omul plin de Duh 
este doar instrumentul sau alăuta Duhului lui Dumnezeu prin care Dumne- 
zeu Duhul Sfânt grăieşte. 

4 Când vorbeşte un astfel de om, el vorbeşte fără greşeală şi nimeni nu-l 
poate vădi de minciună în afară de aceia care minţi pervertite având, iau 
adevărul ca fiind minciună. 


Cum grăiesc oamenii care stau direct sub înrâurirea Duhului Sfânt s-a văzut cu 
putere la Sfinţii proroci şi cu şi mai mare putere la Sfinții apostoli. Cuvintele lor 
păreau de necrezut străinilor, adică acelora care nu aveau Duhul lui Dumnezeu în 
ei înşişi şi care ştiau să vorbească numai cu duh pământesc şi care socoteau că 
Sfinţii apostoli sunt beţi. 


De fapt ignoranţilor şi astăzi li se pare că vorbesc prostii, precum nişte oameni beţi, 
cei care pun în evidenţă taine ale lumii create cum ar fi puterea aburului, mag- 
netismul, electricitatea, telegrafia fără fir sau putinţa convorbirilor la distanţă [tele- 
fonul]. 


Cum atunci să nu le fi părut celor ignoranţi că apostolii s-au îmbătat de vin, când ei 
plini de Duhul lui Dumnezeu, grăiau despre taine infinit mai mari, despre tainele 
Impărăţiei Cerurilor?! 


Oricine se smereşte înaintea lui Dumnezeu, este dăruit cu putere de către El. 
Duhul lui Dumnezeu se sălăşluieşte în inima înfrântă şi smerită şi de acolo 
grăieşte prin gura omului. 


Aceasta a fost nu numai la proroci şi la apostoli, ci se vede şi la nenumărați cre- 
dincioşi fii şi fiice ale Bisericii. 


O, Stăpâne Atotbune, pe Duhul Tău cel Sfânt nu-L lua de la noi, Căci Ţie se 
cuvine slava şi mulțumita în veci. Amin. 


4 februarie 
Pomenirea cuviosului Isidor pelusiotul 


Isidor era de neam egiptean, fiul unei familii de vază şi rudă a patriarhilor Ale- 
xandriei Teofil şi Chiril. După săvârşirea în întregime a celor mai înalte studii 
[seculare] ale acelor vremi, el nu a mai luat în seamă slava şi bogăţiile lumești, ci a 
ales să se închine total vieţii duhovniceşti şi iubirii lui Hristos. A fost un mare şi 
înflăcărat apărător şi tâlcuitor al credinţei ortodoxe. 


După afirmaţule istoricului Nichifor, Sfântul Isidor a scris mai mult de zece mii de 
scrisori către diverşi corespondenţi, în care pe unii îi certa, pe alți îi sfătuia, iar pe 
alții îi mângâia şi îi povăţuia în viaţă. 


In una din scrisori Sfântul Isidor scrie: „Este mai important să-i înveţi pe alţii prin 
trăirea propriei vieţi decât prin multă elocinţă." 


Iar în alta, el spune: „Oricine doreşte să-şi sporească virtuțile, să le socotească el 
însuşi mici ŞI atunci ceilalți i le vor vedea cu siguranță mari." 


Principiul de aur al Sfântului Isidor era acesta: „Mai întâi fă şi numai după 
aceea învaţă pe alţii cum se face, după exemplul Mântuitorului Hristos." 


În vremea sălbaticei prigoniri a Sfântului loan Gură de Aur, când tot poporul era 
împărțit în două tabere, una pentru, iar cealaltă contra Sfântului loan, Sfântul Isi- 
dor, acest mare stâlp al ortodoxiei, s-a aflat în întregime de partea Sfântului loan. 
EI i-a scris patriarhului Teofil [rudenia sa], arătându-i ce mare luminător al Bise- 
ricii este Sfântul loan Gură de Aur şi rugându-l să nu-l mai urască pe acesta. 
Sfântul Isidor a trăit mult şi a lucrat imens, slăvindu-L. pe Hristos Dumnezeu cu 
viaţa şi cu scrierile lui. 


Sfântul Isidor s-a mutat la locaşurile cereşti la anul 436 după Hristos. 

Pomenirea Sfântului cuvios Nicolae mărturisitorul 
Acest Sfânt a fost din insula Creta. EI a sosit la Constantinopol să-l viziteze pe 
Teodor, ruda sa, care era stareţul Mânăstirii Studiţilor şi a rămas acolo, făcându-se 


monah. Ca monah, Nicolae s-a luptat cu toate nevoinţele spre mântuirea sufletului 
lui. 


In vremea prigonirilor contra Bisericii din partea împăratului Leon armeanul, 
Teodor şi Nicolae au fost torturați cu cruzime, umiliţi şi bătuți cu bice din piele de 
bivol, iar la urmă aruncaţi într-o temniţă unde au zăcut vreme de trei ani. 


După moartea stareţului Teodor [Sfântul Teodor studitul], Nicolae a fost ales stareţ 
de obştea Mânăstirii din Studion. EI era lucrător de minuni incă din viaţă, cu harul 
şi cu puterea Duhului Sfânt. 


Nicolae le-a vindecat pe Eudochia, soţia împăratului Vasile şi pe Elena, soţia mare- 
lui patrician Manuel. Lui Teofil Melisenus, un alt aristocrat de seamă de la curtea 
imperială, căruia îi muriseră toți copiii la naştere, Nicolae îi binecuvânta pe fiica 
nou născută, prorocindu-i că va ajunge să trăiască mult şi să aibă mulți copii, ceea 
ce s-a şi întâmplat, spre bucuria cea mare a părinților ei. 


Chiar în ziua morţii sale Nicolae i-a adunat pe monahi în jurul lui şi i-a întrebat 
dacă mânăstirea duce lipsă de ceva. „De grâu" au răspuns monahii. Atunci, aflân- 
du-se chiar pe patul de moarte, Nicolae a răspuns: „Cel care I-a hrănit pe Israel în 
pustie vă va trimite provizii mari de grâu în trei zile." Cu adevărat, după trei zile, 
sosi o corabie încărcată cu grâu pentru mânăstire, trimisă de împăratul Vasile. 


Sfântul Nicolae s-a mutat la locaşurile cereşti în ziua de 4 februarie, anul 868 după 
Hristos, în vârstă de şaptezeci şi cinci de ani. 


Pomenirea Sfântului nou mucenic Iosif 


Iosif s-a născut la Alep. Turcii îl amenințau şi îl presau să treacă la islam, Iosif nu 
numai că nu s-a clintit din credinţa lui dar a şi dat pe faţă minciuna islamului, lău- 
dând cu putere credinţa în Hristos. Iosif a fost torturat şi decapitat în anul 1686 
după Hristos. 


Cântare de laudă la jertfă de recunoştinţă 


Aduceţi jertfă Domnului, 

jertfă de recunoştinţă, 

O bogaților, 

fiecare după cum l-a milostivit Dumnezeu! 


Fiecare să jertfească din bogăţia 
cu care a fost dăruit, 
Fiecare, din darul său; 


cu aceea să-şi dobândească fiecare împărăţia. 


Cei care sunt bogați în aur, 

aur Să dăruiască săracilor, 

Iar cei care în bogăţie de hrană şi de grâu, 
cu grâu să miluiască pe săraci, 

Fiecare să dăruiască 

ceea ce Dumnezeu lui i-a sporit, 

Cu acea bogăţie să slujească. 


Fiecare cu ce meşteşug cunoaşte; 
pe acesta cu cinste să-l lucreze, 
Cu sârguinţă, Domnului, 

ca un datornic al lui Dumnezeu. 


Cel care ştie să cânte, 

pe Domnul cu glasul său să-L slăvească, 
Nezicând că-i sărac, 

Căci nici un om nu este mai sărac 

decât cel care nu-L cunoaşte pe Domnul. 


Fiecare să slujească cu ceea ce a primit, 
Cu milă faţă de aproapele, 
fiecare lui Dumnezeu să-l răsplătească. 


Nu toți oamenii sunt la fel, 

nu toți au aceleaşi daruri, 

Dar o inimă curată fiecare 
trebuie să-l aducă lui Dumnezeu. 


O curăţie a inimii, prea tainică jertfă, 

Tu eşti jertfa cea mai scumpă 

spre dobândirea mântuirii! 

Tu ca tămâia de pe altarul sufletului omului 
Sus către Dumnezeu te îndrepţi! 


Cugetare 


Să ne luăm asupra noastră o jertfă şi pentru păcatele altora. Dacă ai judecat pe 
cineva sau l-ai pedepsit, impune-ţi o formă de căinţă, o jertfă. Căci trebuie şi de 


bunăvoie să ne jertfim pentru păcatele altora. Acesta este un lucru plăcut înaintea 
lui Dumnezeu. Această taină le era cunoscută sfinţilor care se prihăneau pe ei înşişi 
pentru păcatele altora. Chiar şi necreştinii ajungeau până la taina acestui lucru. 


Există acest obicei în China: după ce călăul duce la îndeplinire pedeapsa deca- 
pitării unui criminal condamnat la moarte, el se prezintă în faţa judecătorului şi îl 
anunţă că sentinţa s-a executat. Atunci judecătorul îl plăteşte cu o monedă de argint 
pe călău pentru a-şi fi dus la îndeplinire sarcina şi poruncește apoi să fie biciuit cu 
patruzeci de lovituri de bici pentru aceea că a omorât un om. 


Sfinţii creştini au înţeles adânc această taină a păcatului şi nedreptăţii omeneşti. 
Pentru sfinţi, păcatul omenesc are o istorie lungă, căci lung este timpul care s-a 
scurs de la Adam şi până la noi. 


Luare aminte 


Să luăm aminte la Stăpânul Hristos, Bucuria noastră: 
e Bucuria care răcoreşte şi împrospătează întreg duhul omului; 
e Bucuria care învie şi întăreşte toate puterile sufletului omenesc făcându-le 
să lucreze mereu către mai bine; 


e Bucuria care ne vine de la Numele Lui, de la Cuvintele lui, de la Lucrările 
Lui, şi de la Duhul Lui. 


Predică despre mântuirea lui Zaheu cel mic de statură 
AStăzi S-a făcut mântuire casei acesteia (Luca 19:9). 


Aşa s-a grăit de către Cel al cărui cuvânt este viaţă şi bucurie şi izbândire a 
drepţilor. Tot aşa cum pădurea cea pustie se îmbracă iar în verdeață şi flori la 
răsuflarea primăverii, aşa şi tot omul, oricât de înnegrit şi pustiit de păcat, 
întinereşte şi se înnoieşte la apropierea lui Hristos. Căci apropierea lui Hristos este 
ca ŞI apropierea unui balsam de viaţă dătător şi înmiresmat care dăruieşte sănătatea, 
sporeşte viaţa, dăruieşte bună mireasmă sufletului, gândurilor şi cuvintelor omului. 
Cu alte cuvinte, depărtarea lui Hristos înseamnă descompunere şi moarte, iar apro- 
pierea Lui înseamnă mântuire şi viaţă. 


Astăzi s-a făcut mântuire casei acesteia, a spus Stăpânul când a intrat în casa lui 
Zaheu cel păcătos. Hristos este mântuirea care a intrat iar Zaheu este casa în care 
EI a intrat. 


Fraților, fiecare din noi suntem o casă în care locuieşte păcatul câtă vreme Hristos 
este departe de ea şi este o casă în care intră mântuirea atunci când Hristos se 
apropie de ea. 


Dar oare se va apropia Hristos de casa mea şi de casa ta? Aceasta depinde de noi. 
Iată, El nu a intrat la întâmplare în casa păcătosului Zaheu, ci a intrat acolo ca un 
Oaspete mult dorit. 


Zaheu cel mic de statură s-a urcat chiar într-un copac ca să-L vadă pe Stăpânul 
Hristos cu ochii lui. Zaheu prin urmare L-a căutat neapărat pe Hristos, a dorit 
neapărat [măcar] să-L vadă. Şi noi trebuie să-L căutăm dacă vrem să-L aflăm şi să- 
L dorim dacă vrem ca EI să se apropie de noi, iar cu duhul trebuie să urcăm sus, la 
înălțime, dacă dorim să întâlnim privirea Lui. Atunci El va intra la noi în casă aşa 
cum a intrat şi în casa lui Zaheu, iar cu EI va intra mântuirea. 


Apropie-Te de noi, Doamne, apropie-Te de noi şi adu-ne nouă mântuirea Ta cea 
nepieritoare, căci a Ta este slava şi mulțumita în veci. Amin. 


5 februarie 
Pomenirea Sfintei muceniţe Agata 


Agata, această slăvită fecioară muceniţă a lui Hristos s-a născut în oraşul sicilian 
Palermo din părinți nobili şi bogaţi. Când împăratul Decius a pornit prigoanele 
contra creştinilor, Sfânta Agata a fost arestată şi adusă la judecată înaintea judecă- 
torului Quintian. Acesta, văzând-o pe Agata frumoasă, a dorit-o de soție. 


Când 1-a făcut cunoscută dorinţa lui, Agata i-a răspuns că ea deja este mireasa lui 
Hristos şi nu-l poate fi necredincioasă Mirelui ei. 


Quintian a supus-o atunci la torturi sângeroase. Agata a fost umilită, biciuită, legată 
de un copac şi flagelată până ce din ea curgeau râuri de sânge. 


Judecătorul încerca în acest timp să o facă să se lepede de Hristos, promițându-i 
eliberarea din aceste chinuri. 


Dar mireasa lui Hristos răspundea: „Aceste chinuri îmi sunt mie foarte folo- 
sitoare; de vreme ce nici grâul nu poate fi strâns în grânar până ce nu este bătut 
şi curăţat de pleavă aşa nici sufletul meu nu va putea intra în Rai până când nu 
este smerit de chinuri." 


Apoi judecătorul a poruncit ca fecioarei să i se taie sânii şi să fie aruncată în 
închisoare. 


Sfântul apostol Petru a apărut înaintea Agatei în temniţă şi a vindecat-o pe ea desă- 
vârşit, făcând-o sănătoasă şi întreagă cu trupul. 


Şi din nou a fost torturată Agata şi din nou aruncată în temniţă unde şi-a dat sufle- 
tul în mâinile lui Dumnezeu în anul 251 după Hristos, în oraşul Catania, în timpul 
împărăției lui Decius. 


După uciderea ei torționarul Quintian a plecat la Palermo ca să uzurpe averile şi 
domeniile Agatei. Dar pe drum calul lui şi caii însoţitorilor lui s-au sălbăticit fără 
putinţă de stăpânire. Pe Quintian calul lui 1-a muşcat de faţă, I-a trântit la pământ 
şi l-a omorât călcându-l cu copitele. 


Grabnică a fost pedeapsa lui Dumnezeu asupra lui, din cauza sălbăticiei cu care a 
schingiuit-o pe Sfânta Agata. 


Pomenirea Sfintei muceniţe Teodula 


cel de tristă amintire, în timp ce era torturată, Teodula I-a făcut pe unul din tor- 
ționari, Heladius să-şi vină în simţiri, şi să se convertească la credinţa în Hristos. 


Când Heladie a mărturisit pe faţă credinţa lui, 1 s-a tăiat capul. 


La interogatoriul public la care a fost supusă Teodula a răspuns cu curaj şi cu râv- 
nă, în timp ce judecătorul o numea bolnavă psihic. 


La aceasta Teodula a răspuns: „Tu, care L-ai uitat pe Unul Adevăratul Dumnezeu 
şi te închini pietrelor nesimţitoare, tu eşti bolnav psihic." 


Judecătorul a condamnat-o pe Teodula la schingiuiri bestiale, pe care ea le-a îndu- 
rat cu eroism, uimindu-i pe mulți cu curajul ei şi făcându-i să se convertească la 
Hristos. 


Printre ei s-au aflat şi doi cetăţeni de vază: Macarie şi Evagrie. Cu aceştia doi şi 
împreună cu alții, Teodula a fost aruncată într-un cuptor de foc, unde cu toţii şi-au 
dat cu cinste sufletele în mâinile lui Dumnezeu, făcându-se vrednici de împărăția 
lui Hristos. 


Pomenirea Sfântului Polieuct, patriarhul Constantinopolului 


Datorită minţii lui minunate, râvnei pentru credinţă şi elocinţei sale, Sfântul Polie- 
uct a fost numit un al doilea Gură de Aur. 


În timpul cât Biserica a fost păstorită de patriarhul Polieuct iar imperiul de 
împăratul Constantin Porfirogenetul, prinţesa rusă Olga a călătorit la Constantino- 
pol şi a luat acolo Sfântul Botez la anul 957 după Hristos. 


Patriarhul a botezat-o, iar împăratul i-a fost naş de botez. Sfântul Polieuct 1-a spus 
atunci în mod profetic: „Binecuvântată eşti tu între femeile ruse, căci ai iubit lumi- 
na şi ai aruncat afară întunericul, fiii Rusiei te vor binecuvânta pe tine până la 
ultimele generaţii." 


Monah simplu fiind, Polieuct a fost înălţat la rangul de patriarh în anul 946 după 
Hristos şi a rămas pe tronul patriarhal până la moartea sa, care s-a întâmplat la anul 
970 după Hristos. 


Cântare de laudă la Sfânta Agata şi la Sfânta Teodula 


Intunecoasă este temniţa, luminoasă muceniţa, 
Sfânta Agata străluceşte în întuneric. 


De partea cealaltă a curților, 

inundat de lumină Stă chinuitorul, negru de ură, 
Noi chinuri născocind pentru fecioara Agata. 
Pe sine însuşi se chinuie cu ăst cuget, 

EI este un întuneric în mijlocul luminii. 


Căci celui logodit cu Hristos 
temniţa îi este luminoasă, 
Iar urâtorului de dreptate, 
palatul îi este tartar. 
Întunecoasă este temnița, 
luminoasă muceniţa. 


Sfânta Teodula, auzind de Hristos, 
Pe EI L-a urmat, porumbiţă curată. 


Pentru Hristos, 

gloata a împins-o în întuneric, 
Dar Teodula stă cu bucurie, 
fără teamă de nimeni. 


Când urătorii ei, plini de răutate, 

Chinuiţi de ură şed în palate bogate 

Numai la rău cugetând,; lor totul le este chin, 

Lipsă şi nemulțumire, căci ei pe Hristos nu-L cunosc 
Iar toate tainele vieții ei strâmb le citesc. 


Cugetare 
Monahii l-au întrebat pe Avva Ishirie: „Noi ce am lucrat?" 


lar Avva a răspuns: „Noi poruncile lui Dumnezeu le-am lucrat. 


„Dar cei de după noi, ce vor face?” 


„Lucrarea noastră o vor face, dar numai pe jumătate." 
„ŞI cei care vor urma?" 


„Aceia de la sfârşitul timpurilor, lucrarea monahicească nu o vor mai [putea] ţine, 
ci asupra lor nenorociri şi ispite cumplite vor veni pe care ei, îndurându-le cu 
răbdare şi de credinţă nelepădindu-se, mai mari decât noi şi decât părinţii noştri în 
Împărăţia Cerurilor vor fi." 


Luare aminte 


Să luăm aminte la Stăpânul Iisus singura noastră Luminare: 
e Luminarea fiecărui om în parte; 
e Luminarea deci şi a societăţii şi a rasei umane, 
e Luminarea care luminează mintea, inima şi voința omului cu lumina veş- 
niciei. 


Predică despre moartea ca somn 
Lazăr, prietenul nostru a adormit; Mă duc să-l trezesc (loan 11: 11). 


Domnul Vieţii numeşte moartea „somn'”. O cât de mare mângâiere sunt cuvintele 
acestea pentru noi! O ce dulce veste este aceasta lumii! Moartea trupului, prin 
urmare, nu înseamnă sfârşitul omului, ci ea este doar un somn din care EI ne poate 
trezi; El Care a trezit praful pământului la viaţă prin Cuvântul Său. Când Domnul a 
strigat cu glas mare Lazăre! (loan 11: 43), omul s-a trezit şi a trăit. 


Domnul cunoaşte numele fiecăruia dintre noi. Dacă Adam a cunoscut numele 
fiecărei creaturi a lui Dumnezeu, cum atunci să nu ne cunoască Domnul nostru pe 
fiecare după nume? El nu numai că ne cunoaşte pe fiecare după numele nostru, dar 
ne şi cheamnă pe nume. 


O, dulce este glasul de viaţă dătător a Unului Singur iubitor de oameni! Acest glas 
poate ridica şi din pietre fii ai lui Dumnzeu. Cum atunci nu ne-ar putea ridica EI şi 
pe noi din somnul cel de piatră al păcatului? 


S-a povestit că un om a ridicat piatra ca să-l ucidă pe fratele lui. Dar în acea clipă 
a auzit glasul mamei lui strigindu-l pe nume. Doar ce a auzit acel glas şi braţul a 


început să-i tremure. El a dat drumul pietrei şi i-a fost ruşine de fapta lui rea. 
Glasul mamei lui 1-a împiedicat să comită crima, păcatul de moarte. 


Dacă glasul unei mame poate mântui şi scăpa de la moarte, cu cât mai mult nu va 
face-o glasul lui Dumnezeu, Făcătorul vieţii? 


Ori de câte ori Domnul a strigat pe cineva pe nume, chiar mort cu trupul fiind 
acela, el s-a trezit şi a înviat. Dar dacă cel mort era mort cu sufletul, el nu s-a trezit 
şi nu a înviat când l-a strigat Dumnezeu. Căci pentru această trezire şi pentru 
această viaţă, trebuie ca cel strigat să vrea să audă glasul care-l cheamă. 


O, luda! Tu vinzi cu o sărutare! Juda, cu o sărutare vinzi pe Fiul Omului (Luca, 22: 
48)? lată, aşa a strigat Glasul Dătător de viaţă, dar cel mort cu sufletul nu I-a auzit! 


Saule, Saule, pentru ce Mă prigoneşti (Fapte 9: 4)? Acelaşi Glas Dătător de Viaţă a 
strigat iar cel adormit în somnul păcatului a auzit şi s-a trezit şi s-a făcut viu. 


Cu adevărat, mult mai adânc este somnul păcatului decât somnul morţii, iar cel 
căzut în somnul păcatului cu greu se mai poate trezi. 


O, Dulce al nostru Doamne, trezeşte-ne pe noi din somnul păcatului, trezeşte-ne, 
Doamne! Căci a Ta este slava şi mulţumita în veci. Amin. 


6 februarie 
Pomenirea Sfântului Vucol, episcopul Smirnei 


Sfântul Vucol a fost ucenicul Sfântului loan Teologul, care I-a sfințit pe Vucol 
episcop al Smirnei. Puţini botezați în sfânta credinţă se aflau atunci în Smirna, în 
acel întuneric al păgânismului, Sfântul Vucol a strălucit ca o candelă strălucitoare. 
EI era împodobit cu toate virtuțile, mai cu seamă cu blândeţea şi cu smerenia. 
Înaintea morţii lui, Sfântul Vucol 1-a sfinţit episcop în locul său pe Sfântul Poli- 
carp. Sfântul Vucol a adormit cu pace şi s-a mutat la locaşurile cereşti. 


Pomenirea Sfintei muceniţe Fausta 


Fausta a fost ucisă pentru Hristos în timpul domniei împăratului Maximian dintre 
anii 305 şi 311 după Hristos. Prin vitejia ei Fausta i-a uluit pe chinuitorii ei şi a 
reuşit să-i convertească pe unii dintre ei la creştinism: pe preotul idolesc Evilasie în 
vârstă de optzeci de ani şi pe Maximus, eparhul. 


Când judecătorul a ameninţat-o pe Fausta cu chinuri şi mai groaznice, ea i-a cerut 
să-i facă o icoană reprezentând aceluri chinuri. 


Când tabloul a fost gata, judecătorul I-a pus în faţa Faustei, care a zis: 


Atunci chinuitorul a aruncat-o pe această fecioară de treisprezece ani într-o baie cu 
apă clocotită, unde tânăra, cu rugăciunea pe buze, cu cinste a răposat, iar sufletul ei 
s-a mutat la locaşurile cele din Rai. 


Pomenirea Sfintei muceniţe Dorotea 
Dorotea era o fecioară foarte frumoasă şi de neam bogat din Cezareea Capadociei. 
Saprichie, guvernatorul provinciei, a dat-o pe Dorotea în grijă a două surori, pă- 
gâne cu credinţa, Christina şi Kallista, care s-o convingă să renunţe la credinţa ei în 


Hristos. 


Insă mai curând contrarul acestui lucru s-a întâmplat. Dorotea a reuşit să le con- 
vertească pe cele două surori la Hristos. 


Plin de furie, Saprichie a poruncit ca cele două surori să fie legate spate la spate şi 
aruncate într-o baie de păcură la care să se pună foc. Apoi el o osândi pe Dorotea la 
moarte. 


Ea a primit sentinţa cu bucurie şi a strigat: 


Teofil, un oarecare aristocrat acolo de faţă, a râs la aceste cuvinte şi i-a strigat 

Doroteei: „Ascultă, o, mireaso a lui Hristos, să-mi trimiţi şi mie mere şi flori din 

pomii Raiului Mirelui tău!" 


DU doi oi ia i-a răspuns muceniţa. Când Dorotea s-a aflat la locul 


execuţiei, dintr-o dată a apărut în faţa ei un tânăr prea frumos, având în mâini trei 
mere şi trei flori roşii din pomii Grădinii Raiului. Acela era îngerul lui Dumnezeu 
iar anotimpul era iarnă. Dorotea i-a cerut îngerului să ducă merele şi florile lui 
Teofil şi să-i spună: 


Când Teofil a primit cuvântul trimis şi a văzut darul, s-a cutremurat, iar viaţa lui s- 
a răsturnat: căci Teofil păgânul cel convins s-a făcut creştin. Aunci şi el a fost 
schingiuit şi omorât pentru Hristos, iar sufletul lui a intrat în Raiul Stăpânului lisus, 
curând după Sfânta Dorotea. 


Pomenirea Sfântului Fotie, patriarhul Constantinopolelui 


Sfântul Fotie a fost un mare luminător al Bisericii. El era rudă a împăratului şi al 
slăvitului patriarh Tarasie. EI a fost zelos apărător al Bisericii în contra papismului 
şi a altor erezii ale latinilor, în şase zile el a parcurs toate treptele sfinte ale preoţiei, 
de la mirean, la patriarh. EI a fost intronizat pe scaunul patriarhal în Sfânta zi de 
Crăciun a anului 857 după Hristos şi a adormit în Domnul treizeci şi patru de ani 
mai târziu, în 89|. 


Pomenirea Sfinţilor cuvioşi Varsanufie şi loan 


Și Varsanufie şi loan au fost nevoitori asceţi dintre cei mai mari ai lumii, înzestrați 
cu darul străvederii şi facerii de minuni, care au trăit în Gaza. Ei au lăsat nişte 
scrieri minunate şi cunoscute în toată lumea creştină sub numele de „Cartea 
răspunsurilor," care conţine dezlegări la cele mai variate şi grele probleme ale 
vieţuirii creştine. Sfinţii Varsanufie şi loan au trăit în secolul al şaselea. 


Pomenirea Sfintelor muceniţe Marta şi Maria şi a fratelui lor Licarion 


Toţi aceşti trei Sfinţi au fost răstigniți pentru Hristos şi apoi străpunşi şi ucişi cu 
lancea. 


Cântare de laudă la Sfintele Marta şi Maria şi la fratele lor, Licarion 


Sfintelor Marta şi Maria, surori după trup, 
împreună şi fratele lor Licarion, cel prunc cu vârsta, 
Acestora trei a lor bătrâna maică, 

învăţătura cea bună lor a o dat: 

„Iubiţi-Lpe Hristos, copiii mei, pentru EI, 

Chiar şi viața să o daţi. " 


Iată chinuitorul se apropie: înfricoşat şi puternic, 
Plin de mânie, el pe iubitorii de Hristos îi ucide. 
A casei lor uşă, surorile o deschid, 

De fața tiranului, nu se înfricoşează. 


„Ascultă-ne bine, sol al împăratului, 
Noi suntem creştini, cu totul neasemenea ţie, 
Care diavolului eşti vândut. ” 


Pe cruce tiranul i-a înălțat, 
Și atunci copilul Licarion 
Lângă el a venit 

Și i-a Zis: 

„Și eu sunt creştin, 

şi pe mine Să mă răstigneşti. ” 
Chinurile de pe Cruce cumplite sunt, 
Maica este înspăimântată, 

Ea picioarele copiilor ei 

Le sărută pe rând. 


Cu glasul lor, de pe Cruce, fiicele ei 
O îmbărbătează: 

„Pentru noi, maica noastră, 

de durere să nu te frângi, 

Căci iubirea de Hristos ne-ai învăţat, 


Și ştim că pentru aste chinuri de nimic, 
În Rai ne aşteaptă locaşurile cereşti. 
Acolo noi te vom întâmpina pe tine, 
Maică, noi, fiicele tale, 

Și fratele nostru Licarion. 

Bucură-te de noi, maica noastră, 
Bucură-te de noi, rodul pântecelui tău!" 


Ca şi un stâlp de foc chipul maicii s-a luminat: 
„ O binecuvântaţi fiţi voi, copiii mei! 

O copiii mei, 

Fericită sunt eu întru voi!" 


Cugetare 


SI, care timp de cincizeci de ani a trăit în zăvorâre, neprimind să 
vadă pe nimeni, a ajuns la mari înălțimi duhovniceşti prin cugetarea de Dumnezeu 
şi prin rugăciune. 


Iată câteva gânduri din Cartea răspunsurilor [v. Filocalia română, voi 11]: „Ori- 
ce gând care nu are mai înainte tăcerea umilinţei, nu vine de la Dumnezeu. Tot 
ceea ce este de la diavolul vine amestecat şi cu tulburare.” 


„Atunci când te rogi iar Dumnezeu întârzie Să-ţi împlinească rugăciunea, El o 
face în folosul tău, cu scopul de a te învăţa răbdarea.” 


Hoţii cei văzuţi Sunt Slugile hoţilor celor de gând, adică ale închipuirilor cu 
mintea." 


„Stăpânul Hristos a îndurat toate iar la sfârşit S-a înălţat pe Cruce, care este 
omorârea trupului şi patimilor şi odihna cea sfântă şi desăvârşită.” 


„Stăpânul nostru voieşte ca noi să cinstim pe orice om mai mult decât pe noi 
înşine.” 


Atunci când Sfântul Varsanufie a fost întrebat dacă ar trebui să folosească ajutorul 
unui avocat în rezolvarea unui conflict dintre mânăstire şi oarecare cetăţeni, Bă- 
trânul a răspuns: „Dacă cumpăraţi apărarea oamenilor, atunci vă lipsiţi de apă- 
rarea lui Dumnezeu. 


Luare aminte 


Să luăm aminte la Stăpânul Hristos, cel care este Lucrătorul: 
e La Stăpânul Hristos, cel care a lucrat în trupul Său ani îndelungaţi; 
e La Stăpânul Hristos, cel care a povăţuit pururea oamenii, i-a mângâiat şi i- 
a vindecat, dându-le lor lege şi poruncă nouă; 
e La Stăpânul Hristos, Lucrătorul neobosit care ne-a lăsat nouă poruncă: 


Trebuie să fac, până este ziuă, lucrările celui ce M-a trimis pe Mine (loan 9: 
4). 


Predică despre cunoaşterea reciprocă dintre Tată şi Fiu 
Eu ÎI ştiu pe EI, căci de la EI sunt şi El M-a trimis pe Mine (loan 7: 29). 


Nimeni altcineva nu a mai îndrăznit să spună că îl cunoaşte pe Dumnezeu. Mulţi 

au putut doar să zică: „Cred în Dumnezeu." Dar numai Mântuitorul Hristos a putut 
să zică: „Eu îl cunosc pe Dumnezeu." Şi a şi adăugat, pentru lămurirea noastră, de 
unde îl cunoaşte, zicând: Căci de la EI sunt şi El M-a trimis. 


— Primul argument: De la EI sunt, arată ființa Lui co-eternă cu a Tatălui; iar 
=> al doilea argument: Și El M-a trimis pe Mine arată venirea Fiului în trup 
şi în lumea creată ca emisar al Sfintei Treimi. 


Nouă, celor care credem în Hristos, nu ne este dat să-L. cunoaştem pe Tatăl aşa 
cum Fiul Său Unul Născut îl cunoaşte ci nouă ne este dat şi ne este poruncit ca să 
credem. Nevoinţa şi virtutea noastră este ca să credem, nu ca să cunoaştem. Căci 
dacă toţi l-am cunoaşte pe Dumnezeu pentru că L-am văzut, atunci loc pentru 
nevoinţa şi virtutea noastră nu ar mai fi. Căci ce merit este acolo când crezi ceea ce 
vezi? Merit este să crezi chiar dacă nu ai văzut aceasta este nevoinţa, aici stă mân- 
tuirea. Noi nu suntem vrednici ca să-L vedem pe Dumnezeu şi să-L cunoaştem 
pentru că L-am văzut, căci noi suntem slăbănogiți de păcat şi înstrăinați de Dum- 
nezeu. 


Dar milostivirea lui Dumnezeu ne-a dăruit nouă credinţa câtă vreme trăim pe pă- 
mânt, ca prin ea să ne apropiem tot mai mult de Dumnezeu şi pentru ca ea să ne 
conducă tot mai aproape de împărăţia în care vom vedea şi vom cunoaşte în viaţa 
cea veşnică. 


O fraților, să credem în Hristos Stăpânul pentru că El cunoaşte. El nu grăieşte din 
credinţă, ci din cunoaştere. 


O, prea milostive Doamne, întăreşte-ne nouă credinţa întru Tine. Tinde mar- 
ginea veşmântului Tău către noi, ca să ne putem ţine de ea până la sfârşitul 
vieţii noastre. Căci a Ta este slava şi mulțumita în veci. Amin. 


7 februarie 
Pomenirea Sfântului Partenie, episcopul Lampsacului 
Partenie a fost fiul unui diacon din oraşul Melitopolis. Încă de copil cunoştea bine 
cuvintele Scripturii şi se străduia să le împlinească cu fapta. EI s-a sălăşluit pe 
lângă un lac în care pescuia. Peştele îl vindea iar banii îi împărțea săracilor. 
Prin purtarea de grijă a lui Dumnezeu a fost ales episcop al Lampsacului. El a 
curăţit oraşul de păgânism, a închis templele idoleşti, a zidit multe biserici şi a întă- 


rit credinţa credincioşilor. 


Cu rugăciunea vindeca pe mulți de bolile lor şi avea putere mare asupra duhurilor 
necurate. 


Odată, pe când voia să scoată duhul cel rău dintr-un om care suferea de nebunie, 
duhul cel rău s-a rugat de el să nu-l] scoată. 


Sfântul Partenie i-a Zis: OEDO O DON OI DE E St SN CO SIE 


Iar duhul rău a întrebat: ,, Cine este acel om?” 


Şi Sfântul i-a zis: WERE 


Auzind aceasta duhul a fugit ars de foc şi strigând cu țipăt: „Cum voi intra în 
Casa lui Dumnezeu?!" 


Sfântul Partenie a trăit o viaţă îndelungată în care a săvârşit bogat lucrările şi 
dragostea lui Dumnezeu faţă de oameni. Sfântul Partenie s-a mutat la locaşurile 
cele cereşti în veacul al patrulea. 


Pomenirea Sfântului cuvios Luca din Hellas 


Luca s-a născut la Castoria. Incă de copil el nu gusta carne ci pururea îşi ducea 
viaţa în curăţenia trupească şi sufletească şi în rugăciune. 


Odată Luca a intrat în arie ca să semene boabele de grâu, dar de-a lungul drumului 
a dat cea mai mare parte a seminţelor săracilor, iar partea cea mai mică a semănat- 


o. Din acea parte mică Dumnezeu i-a dat o recoltă mai mare decât mai înainte, 
când semănase toată cantitatea de grâu. 


După aceea, Luca şi-a lăsat pe maica sa, văduvă, şi a intrat într-o mânăstire. Maica 
cea îndurerată s-a rugat cu dinadinsul lui Dumnezeu ca să-i descopere taina locului 
în care s-a dus fiul ei. Dumnezeu a auzit rugăciunea maicii. 


Starețul mânăsurii la care scăpase Luca a visat trei nopţi la rând că o maică îl 
ceartă cu asprime pentru că i-a luat fiul. Starețul i-a poruncit lui Luca să se întoarcă 
pe dată la maica lui. 


Luca s-a dus, a cercetat-o pe maica sa, dar încă o dată a plecat de la ea fără să se 
mai întoarcă. EI s-a sălăşluit în Muntele Ioaniţa, lângă Corint. Noaptea se ruga lui 
Dumnezeu iar ziua lucra la grădină şi la câmp, nu pentru el ci pentru nevoiaşi şi 
călători. Dar cu toate acestea el însuşi mânca numai pâine de orz. Dumnezeu 1-a 
dăruit lui Luca darul facerii de minuni. 


Sfântul Luca a trecut la Domnul cu pace la anul 946 după Hristos. Din timp în 
timp, de la sfintele lui moaşte izvora mir binemirositor. 


Pomenirea Sfintei cuvioase Mastridia 


Mastridia a locuit la Ierusalim unde ducea o viaţă aspră de nevoinţe ascetice. Un 
tânăr s-a îndrăgostit de ea şi a început să-i facă supărare. 


Pentru a scăpa, şi pentru a-l scăpa şi pe acel tânăr de păcat, Mastridia a luat o sar- 
cină mică de fructe înmuiate şi s-a ascuns în pustie. 


Ea a petrecut acolo şaptesprezece ani şi în tot acest timp prin puterea lui Dumne- 
zeu, provizia de fructe înmuiate nu 1 s-a terminat, iar hainele nu i s-au stricat. 
Sfânta Mastridia a adormit cu pace la anul 580 după Hristos. 

Pomenirea Sfinţilor o mie şi trei mucenici din Nicomidia 
Aceştia toți moartea pentru Hristos au luat în timpul domniei lui Dioclețian. 


Pomenirea Sfinţilor o mie şi trei mucenici din Nicomidia 


Cetatea Nicomidiei străluceşte încărcată de aur, 
Precum Luceafărul împodobeşte noaptea. 


Dar într-o zi prin voia lui Dioclețian 
Patru demnitari sunt decapitaţi, 
Eusebius, Vasa, Eutihie cel viteaz 

Și minunatul Vasilides cel slăvit. 


Ei sunt ucişi pentru credinţa în Hristos, 
Iar uciderea lor a întunecat Nicomidia. 


Cele patru ucideri nu au fost decât începutul ororilor, 
Arvuna florii alese ce avea să se taie. 


Căci o mie de casnici ai acestor patru slăviţi, 
Și încă trei, pentru stăpânii lor pe care 

Cu credinţă îi slujiseră, 

Vocea au ridicat în cetate, cu strigare mare, 
Ameţiţi de vin spunându-li-se că sunt; 

Dar nu, nu vinul viței era acela, ci 

Vinul Adevărului, 

Al Trupului şi al Sângelui Biruitor al lui Hristos. 
O împărate nelegiuite! Şi noi suntem creştini, 
Și noi suntem, ca şi stăpânii noştri, creştini, 
Fă şi cu noi toți precum voieşti! 

Și noi acolo voim a călători 

Unde Binecuvântaţii noştri Stăpâni s-au dus, 
Cu dorire şi vitejie mare! 

O credincioşia prea minunată a robilor! 

Pe a tiranului cruzime ea nu a putut s-o abată, 
Și mia şi trei suflete au părăsit pământul, 
înaintea lor Stăpânul Ceresc 

Porţile Raiului deschizând. 


Cugetare 


Sfântul Isidor pelusiotul interpreta anumite cuvinte ale Sfintei Scripturi în felul 
următor: Două se vor afla la moară: una se va lua, iar cealaltă se va lăsa. Aceasta 
înseamnă că mulţi se vor dedica vieţii duhovniceşti, dar cu intenţii diferite: unii 
cinstit şi cu râvnă, iar alţii neglijent şi van. Primii vor fi luaţi în împărăția lui Dum- 
nezeu, iar ceilalţi vor fi lăsaţi în urmă. 


Căci ce înseamnă Rugăciunea paharului? Şi de ce S-a rugat Domnul ca să treacă 
acel pahar de la El? Părintele Meu, dacă nu este cu putință să treacă acest pahar, 
ca să nu-l beau, facă-se voia Ta (Matei 26: 42). Aceasta înseamnă că nu trebuie să 
căutăm din propria noastră pornire greutățile, dar atunci când ele vin, creştinii 
trebuie să le întâmpine, să le accepte şi să le îndure cu curaj. 


Despre cele cinci fecioare febune (Matei cap 25) Sfântul Isidor zice: „Cu adevărat, 
toate cinci erau fecioare, dar ele erau lipsite de celelalte virtuți şi mai ales de 
dragoste [milă față de aproapele]. Fecioria singură nu ajunge ca să intrăm în 
împărăția lui Dumnezeu. Fecioria nu ajută deloc, dacă fecioara este plină de sine şi 
egoistă." 

Luare aminte 


Să luăm aminte la Mântuitorul Hristos Semănătorul cel bun: 
e La Semănătorul a cărui sămânță creşte încet şi sigur; 
e La Semănătorul învăţăturii celei noi, al puterii şi rânduielii celei noi, 
e La Semănătorul noii hrane duhovniceşti cu care se hrăneşte omenirea până 
la sfârşitul veacurilor. 


Predică despre îngustimea minţii, pentru care uciderea este mai la îndemână 
decât dragostea de Dumnezeu 


Dar căutaţi să Mă omorâţi, pentru că cuvântul Meu nu încape în voi (loan 5: 
37); 


De ce nu încăpea cuvântul Mântuitorului între bătrânii lui Israel? Pentru că ei erau 
atât de plini de răutate încât nu se afla loc în ei pentru sămânţa cea dumnezeiască, 
pentru vestea bună cea dumnezeiască. Toată roada sufletului lor era din sămânţa lui 
satan, antihristul. De aceea căutau să-L ucidă pe Hristos. 


Prin dumnezeiescul psalmist, grăieşte Domnul: Opriţi-vă şi cunoaşteţi că Eu sunt 
Dumnezeu (Ps. 45:10). Prin urmare, este necesar să ne oprim de la tot ceea ce este 
contra lui Dumnezeu, de la tot ceea ce împiedică lumina cunoştinței de Dumnezeu 
să ne lumineze şi să se sălăşluiască întru noi. Când omul se goleşte de aceste rău- 
tăți şi se opreşte de la ele, atunci şi numai atunci poate el să înţeleagă că Dumnezeu 
este Dumnezeu. 


Câtă vreme sufletul omului este plin de gânduri necurate, de simţiri necurate şi de 
dorinţe necurate, care sunt toate împotriva lui Dumnezeu, este cu neputinţă ca el să 


asculte sau să primească cuvântul lui Dumnezeu. Oricine nu are pe Dumnezeu 
sălăşluindu-se în el, acela va şi lupta să dezrădăcineze pe Dumnezeu din sufletele 
celor care II au pe EI. 


Căutaţi să Mă omorăți. De ce? Pentru că nici măcar un singur cuvânt al lui 
Dumnezeu nu-şi putuse afla loc sau adăpost în inimile lor satanizate. Neavând 
nimic în comun cu Hristos Stăpânul, bătrânii lui Israel, încă de la început, nu au 
putut avea nici un fel de prietenie cu EI. 


O, Stăpâne Doamne, Binecuvântate Mântuitorule, ajută-ne nouă să ne oprim 
din păcatele noastre şi să cunoaştem că Tu eşti Dumnezeu, ca Cuvântul Tău să 
intre şi în noi şi să ne fie spre luminare, întărire şi înviere. Căci a Ta este slava şi 
mulțumita în veci. Amin. 


8 februarie 
Pomenirea Sfântului mare mucenic Teodor Stratilat 


Toate muceniciile sunt scumpe înaintea lui Dumnezeu, dar există mucenicii mai 
scumpe decât cele mai scumpe. Valoarea unei mucenicii depinde de mărimea 
bunurilor pe care le leapădă creştinul, acceptând mai bine să moară penru 
Hristos şi mai departe, depinde şi mai mult de mărimea suferinţei pe care o 
îndură creştinul de dragul credinţei lui în Hristos. 


Sfântul Teodor, care era mare comandant militar în armata romană în timpul împă- 
răției lui Licinius, şi guvernator al cetății Heraclea, şi-a disprețuit tinereţea, marea 
frumuseţe, înaltul rang militar şi onorurile cu care îl înconjura împăratul; toate 
acestea, de dragul lui Hristos. Teodor a fost mai întâi biciuit, fund lovit cu şase 
sute de lovituri de bici peste stomac. După aceea, a fost înălţat pe o cruce şi stră- 
puns peste tot cu lăncii. La sfârşit 1 s-a tăiat capul. De ce? Pentru că Sfântul Teo- 
dor îl iubea pe Hristos mai mult decât orice altceva în această lume. EL se scârbea 
de idolatria prostească de la curtea imperială, dominată de superstițiosul Licinius. 
EI dărîma la pământ idolii de argint şi de aur şi împărțea bucăţile săracilor. 


EI a întors pe mulţi la credinţa în Hristos şi îi striga chiar şi lui Licinius să se 
lepede de idoli şi să creadă în Unul adevăratul Dumnezeu cel Viu. 


În timp ce era torturat, Sfântul Teodor spunea fără încetare: „Slavă Ţie, o Doa- 
Sfântul Teodor Stratilat şi-a dat duhul în 


mâinile Domnului nostru la 8 februarie din anul 319 după Hristos, la ceasul al 
treilea al după amiezii. 


Sfântul Teodor este socotit apărătorul ostaşilor care îl strigă pe el pentru ajutor. 


Sfintele sale moaşte făcătoare de minuni au fost mutate de la Evhaita la Con- 
stantinopol şi îngropate în Biserica din Vlaherne. 


Pomenirea Sfântului proroc Zaharia 


Zaharia a fost al unsprezecelea dintre cei doisprezece proroci mici, care împreună 
cu Agheu l-au convins pe împăratul Zorobabel să refacă Templul de la Ierusalim. 


Zaharia a prorocit intrarea slăvită a lui Hristos în Ierusalim: Jază împăratul tău 
vine la tine drept şi biruitor smerit şi călare pe asin, pe mânzul asinei (Zaharia 
9:9). 


EI a mai prorocit şi vânzarea lui luda, pentru treizeci de arginţi: Și mi-au cântărit 
Simbria mea, treizeci de arginţi (Zaharia 11: 12) de asemenea, părăsirea lui 
Hristos de către apostoli Săi la ceasul Pătimirii: Bate-voi păstorul şi se vor risipi 
oile turmei (Zaharia 13:7 [?]); (Matei 26: 31; Marcu 14: 27). 


Prorocul Zaharia mai este numit şi văzărorul secerii, căci a avut o vedenie în care 
se pogora o seceră din cer, ca să-i secere pe păcătoşi, mai ales pe hoţi şi pe hulitorii 
Numelui lui Dumnezeu. 


Zaharia a murit în partea a doua a domniei lui Darius Istaspe, cam pe la anul 520 
înainte de Hristos. 


Pomenirea Sfântului Sava al doilea, arhiepiscopul sârbilor 


Sava a fost fiul regelui Ştefan celui întâi încoronat şi nepotul de frate al Sfântului 
Sava întâiul. 


Înainte de tunderea în monahism, Sfântul Sava II s-a numit Predislav. Urmând 
exemplul unchiului său, Predislav s-a tuns în monahism şi a slujit cu râvnă în viaţa 
nevoinţelor ascetice. El a fost ales arhiepiscop al sârbilor, urmându-i Sfântului 
Arsenie sub numele de Sava al doilea. EI a păstorit Biserica cu dăruire şi cu dra- 
goste. 


Sava II a trecut la Domnul în anul 1268 după Hristos. Sfintele sale moaşte se odi- 
hnesc în Mânăstirea de la Peci. 


Cântare de laudă la Sfântul Sava al doilea, arhiepiscopul sârbilor 


Tânărul Predislav necontenit suferea, 
Ochii în lacrimi având. 

Regina Maică îl întreba 

De ce suferi, fiul meu? 

La ce privesc ochii tăi? 

La faţa Sfântului Sava, 

unchiul meu, Maică. 


Regele Ștefan către fiul său grăi: 
Să te însori trebuieşte fiule, 

Căci este timpul tău, 

Și eu am îmbătrânit - 

Pe cine voieşti? Numele fetei 

Să mi-l spui. 


Predislav vorbele tatălui le ascultă, 
De soție nevrând să audă. 


Predislav ochii minţii cu lacrimi 
Spre Unchiul său Sfânt Sava 
Şi-i întreaptă: 

Pe calea lui Hristos 

Aşează-mă pe mine, 

Sfinte şi Unchiule! 


Regele şi Regina mor, 

Iar patriarhul Arsenie 

De asemenea la cele cereşti 

Trece, 

Biserica văduvă lăsându-o. 

De slava lumii al doilea Sava fuge, 
Pentru ca slava îndoită 

Asupra lui să se pogoare: 

Cinstea episcopiei 

Și cununa Sfinţeniei. 


Cugetare 


Aşa scrie Sfântul Serafim de Sarov despre deznădejde: „Aşa cum Domnul Hristos 
pururea se îngrijeşte de mântuirea noastră, aşa şi diavolul, ucigaşul de oamneni, 
umblă necontenit să ne arunce în deznădejde. Iuda trădătorul era laş cu inima şi 
nedeprins cu lupta duhovnicească, şi de aceea diavolul, văzându-i deznădejdea, l-a 
atacat şi l-a convins să se spânzure. Petru, piatra cea prea tare, căzând în mare 
păcat dar încercat în lupte, nu a deznădăjduit şi nu şi-a pierdut cumpătul, ci mai 
degrabă a plâns cu amar din inimă şi fiinţă zdrobită pe care văzindu-o diavolul a 


fugit fiind ars ca de foc. “ 


Aşa, fraților, ne învaţă şi Sfântul Antioh să nu cădem sub povara deznădejdii care 
vine asupra noastră, ci să ne învelim şi să ne întărim cu sfânta credinţă, şi să-i spu- 
nem cu îndrăzneala duhului necurat: „ce este între mine şi tine, duhule lepădat de 
la Dumnezeu, fugarule din Rai şi slugă a minciunii! Neputincios eşti tu, căci Hri- 
stos Fiul lui Dumnezeu are putere asupra noastră şi a tuturor, înapoia mea, ucig- 
aşule! Cu cinstita Cruce noi capul tău şerpesc îl călcăm." 


Luare aminte 


Să luăm aminte la Stăpânul Hristos Arhistrategul: 
e Care intră în bătălie contra lui Satan; 
e Care intră în bătălie contra păcatului din om; 
e Care luptă de partea binelui şi contra răului din lumea aceasta; 
e Care îl răpune pe Satan, păcatul şi moartea. 


Predică despre cum trebuie să întâmpine adevăratul creştin ura din această 
lume 


Și veți fi urâţi de toţi, pentru Numele Meu (Luca 21: 17). 


= Toţi cei care se iubesc pe ei înşişi mai mult decât pe Dumnezeu îi vor uri pe 
următorii Stăpânului lisus. 

= Toți cei care iubesc trupul mai mult decât sufletul îi vor uri pe următorii 
Stăpânului Iisus. 

= Toți cei care iubesc această lume mai mult decât împărăţia cea Veşnică a lui 
Dumnezeu îi vor urî pe următorii Stăpânului lisus. 

— Toţi cei care iubesc păcatul mai mult decât virtutea îi vor uri pe următorii 
Stăpânului Iisus. 


Numărul celor care urăsc Numele lui lisus este uneori mai mare şi alteori mai mic. 
Dar oricât de mare ar fi numărul lor, fraților, nu vă temeţi, căci numărul îngerilor şi 
sfinților este miriade. Numărul celor din neamurile voastre care se află în ceruri, 
adică al iubitorilor de Iisus Hristos, este mai mare decât stelele de pe cer şi decât 
nisipul mării. O, nu vă temeţi, căci Hristos este cu voi şi aceasta înseamnă că 
sunteți mai tari decât cei care vă urăsc! 


Atunci când Cel Puternic este de partea voastră, voi sunteţi întotdeauna cei mai 
numeroşi căci sunteţi mai puternici decât oricâte mii de mii ale adeversarilor. 


tăpâne Iisuse, Stăpâne Atotputernice, fii totdeauna cu noi şi ne ajută nouă 
ca să fim pururea cu Tine şi toată frica să fugă de la noi. Căci a Ta este slava şi 


mulțumita în veci. Amin. 


9 februarie 
Pomenirea Sfântului mucenic Nichifor 


Viaţa acestui mucenic Nichifor arată cu putere cum respinge Dumnezeu mândria şi 
cum încununează El cu slavă dragostea şi smerenia. 


Trăiau în Antiohia doi prieteni buni, învățatul preot Saprichie şi cetăţeanul simplu 
Nichifor. Dar într-un oarecare fel prietenia lor s-a prefăcut în ură neîmpăcată. De 
Dumnezeu-temătorul Nichifor de multe ori a încercat să se împace cu preotul. Dar 
Saprichie cu nici un chip nu dorea această împăcare. 


Când au început persecuțiile în contra creştinilor, presbiterul Saprichie a fost 
osândit la moarte şi dus la locul de execuţie, îndureratul Nichifor fugea pe lângă 
car, rugându-se cu lacrimi de fostul lui prieten să-l ierte cel puţin înaintea muce- 
niceştii morţi, ca sufletele lor să se despartă în pace: <Iartă-mă, mucenice al lui 
Hristos, iartă-mă căci ţi-am greşit ţie!>. 


Dar Saprichie nu a voit nici măcar să privească către Nichifor, privind trufaş şi 
liniştit doar înainte. 


Văzând învârtoşarea inimi lui, Dumnezeu nu a voit să primească jertfa lui 
Saprichie şi să-l încununeze cu cununa veşnicei slave, ci în mod tainic Şi-a retras 
harul Său de deasupra lui Saprichie. În acea clipă, Saprichie s-a lepădat de Hristos 
şi a declarat în faţa judecătorilor că se va închina idolilor. Asta face ura cea oarbă! 


Nichifor s-a rugat de Saprichie să nu se lepede de Hristos, zicându-i: «O iubite 
frate, nu face aceasta, nu te lepăda de Stăpânul Hristos lisus! nu te lipsi de cununile 
cele nepieritoare!> 


Dar în zadar. Saprichie era cu totul împietrit. 


Atunci Nichifor a strigat către chinuitori: &ȘI eu sunt creştin! Tăiaţi-mă pe mine în 
locul lui Saprichie!>. 


Călăii i-au spus judecătorului despre aceasta, iar judecătorul a poruncit eliberarea 
lui Saprichie şi decapitarea lui Nichifor. Nichifor cu bucurie şi a plecat capul pe 
buturugă, făcându-se astfel părtaş împărăției şi fiind încununat cu cununa slavei 
celei nepieritoare. Acestea s-au petrecut la anul 260 după Hristos, în timpul împă- 
răției lui Galien. 


Pomenirea Sfântului sfinţit mucenic Petru damaschinul 


Unii zic că Sfântul acesta Petru damaschinul a trăit în veacul al optulea, iar alții, că 
în al doisprezecelea. Această nelămurire vine din aceea că au fost doi damaschini 
cu numele de Petru. 


Cel despre care vorbim acum a fost un mare nevoitor. EI era prea milostiv. Petru 
acesta Damaschinul nu avea nici măcar o carte, ci mai curând împrumuta cărți ca 
să le citească. EI citea cu râvnă, strângând înţelepciunea precum albina mierea. 


Un timp, el a fost episcop în Damasc, dar când a stat împotriva credinţei islamice şi 
a ereziei manihee, arabii i-au tăiat limba şi l-au aruncat în surghiun în Arabia cea 
mai dinăuntru. Dar cu toate acestea Dumnezeu i-a dat darul grăirii, astfel încât şi în 
surghiun el predica Sfânta Evanghelie şi îi întorcea pe mulți la credinţa în Hristos. 


EI a alcătuit şi a lăsat posterităţii o prea scumpă carte de învăţătură duhovnicească. 
El a murit mărturisitor şi mucenic şi s-a mutat la locaşurile cele cereşti ale 
împărăției lui Hristos. 


Cântare de laudă la Sfântul Petru damaschinul 


Damaschin opt feluri de cunoaştere 

înaintea oamenilor duhovniceşti aşează: 

Întâi - Cunoaşterea durerii şi oricărei ispite 

Al doilea - Cunoaşterea din partea sufletului 

A tuturor păcatelor sale, 

A tuturor călcărilor poruncilor dumnezeieşti 

Și a iertării lui Dumnezeu. 

Al treilea - Cunoaşterea groazei, durerii şi fricii 
Celei de dinaintea morţii şi de după 

Despărțirea sufletului de trup, 

Când acesta în faţa Judecătorului 

Va trebui să stea. 

Al patrulea - Cunoaşterea Mântuitorului Hristos, 
A vieţii Lui şi a vieţii Sfinţilor Lui: 

A faptelor lor, a răbdării şi cuvintelor lor, 

Care ca un clopot de argint sună peste veacuri. 
Al cincilea - Cunoaşterea însuşirilor zidirii, 

A schimbărilor şi felurilor ei. 

Al şaselea - Cunoaşterea formei lucrurilor, 


Și a tuturor celor care se pot vedea în Zidire. 

Al şaptelea - Cunoaşterea lumii raţionale şi spirituale, 
A lumii îngereşti şi a celei de sub pământ; 

A binelui şi răului. 

Al optulea - Cunoaşterea lui Dumnezeu, 

Unul, Sfânt, Tare, Făr' de moarte. 

Aceasta este cunoaşterea Teologiei, 

La care puţini ajung. 

Căci celui numit Teolog 

Cea mai mare curăţie îi trebuieşte, 

Căci inima necurată 

La ceruri nu ajunge. 

Damaschin, cele şapte feluri de cunoaştere 

A dobândit, 

Și la a opta, la cunoaşterea lui Dumnezeu, 

A ajuns. 

Căci a opta de însuşi Dumnezeu este dăruită în dar, 
Ea nu se poate învăţa, 

Nici merita. 


Cugetare 


Sfântul Petru damaschinul scrie despre darurile generale şi particulare ale lui 


Dumnezeu către oameni şi zice: “Darurile generale sunt patru, împreună cu 
toate cele care răsar din ele, ele fiind lucrările minunate şi înfricoşate ale lui 
Dumnezeu, scrise în Sfânta Scriptură. lar darurile particulare sunt dăruite 
fiecărui om îndeosebi, fie bogății spre miluirea săracilor, fie sărăcie spre 
sporirea răbdării şi smereniei; fie stăpânire spre împărţirea dreptăţii şi întărirea 
virtuților sau a supunerii şi robirii de dragul mântuirii sufletelor; fie sănătate 
spre ajutarea neputincioşilor, fie boală spre dobândirea cununii răbdării; fie 
înțelegere şi pricepere la negoţuri spre sporirea virtuţii, fie nepricepere şi 
slăbiciune spre supunerea cea smerită. Toate acestea, chiar dacă apar contrare 
una celeilalte, sunt toate dăruite în scopul sporirii binelui”, 


În concluzie, Sfântul Petru damaschinul spune că avem datoria să aducem mul- 
țumită pururea lui Dumnezeu pentru toate darurile şi să îndurăm cu nădejde şi cu 
răbdare toate încercările şi relele care ne pot veni din acestea. Căci toate cele pe 
care Dumnezeu ni le dăruieşte sau îngăduie să vină asupra noastră, sunt spre a noa- 
stră mântuire. 


Luare aminte 


Să luăm aminte la Stăpânul Iisus, Izvorul Bucuriei: 
e Izvorul Bucuriei în nenorocirile vieţii, pe care EI singur le poate înlocui cu 
bucuria; 
e Izvorul Bucuriei noastre care zăcem în lanţurile păcatelor, pe care doar El 
ni le poate rupe şi reda libertatea, 
e Izvorul Bucuriei în moartea noastră, din care EI singur poate să ne învie. 


Predică despre cuvântul lui Dumnezeu cel mai tare ca moartea 
Dacă cineva va păzi cuvântul Meu nu va vedea moartea în veac (loan 8 : 51). 


Câtă vreme într-o încăpere stă aprinsă o lumânare, întuneric nu poate fi câtă vreme 
lumina lumânării luminează. Dacă mâncarea este gătită cu sare, ea nu se va strica. 


Dacă creştinul păzeşte cuvântul lui Dumnezeu în sufletul lui, acela are lumină şi 
sare întru sine şi viaţa se sălăşluieşte în el. Acel suflet nu va cunoaşte întunericul 
în această viaţă, nici putreziciunea morţii nu o va gusta. 


Oricine păzeşte cuvântul lui Hristos întru sine, Cuvântul lui Hristos 1 se face hrană 
dinlăuntru care îl hrăneşte şi-l luminează şi-l învie. Dacă este în trup sau în afară 
de trup, el se simte la fel de viu pentru că Cuvântul lui Dumnezeu este în el, adi- 
că viaţa veşnică. Moartea trupului nu-i poate da unui astfel de suflet de Dumnezeu 
purtător decât o mai mare libertate şi un mai mare entuziasm al iubirii lui Hristos, 
Dătătorul vieţii. 


Dar ce înseamnă, fraţilor, a păzi cuvântul lui Dumnezeu întru sine? 

V Aceasta înseamnă mai întâi: să ţinem cuvântul lui Dumnezeu în mintea 
noastră, prin gândirea la el; 

Y al doilea: să ţinem cuvântul lui Dumnezeu în inima noastră, prin iubirea pe 
care o avem pentru el; 

Y al treilea: să ținem cuvântul lui Dumnezeu cu voința noastră, prin împli- 
nirea lui cu fapta; 

Y al patrulea: să ţinem cuvântul lui Dumnezeu cu limba noastră, măr- 
turisindu-l pe faţă atunci când se iveşte nevoia să o facem. 


Astfel, a păzi cuvântul lui Hristos înseamnă să ne umplem noi înşine de el şi să-l 
împlinim cu fapta. Oricine va păzi astfel cuvântul lui Hristos, cu adevărat nu va 
gusta moartea niciodată. 


f fârşit c ca nici 
noi isă n nu pif tega sotiei în veac ii ca mo sanie a niciodată sa nu ne ș Bibrularuăt pe 
noi şi ca stricăciunea să nu mănânce sufletele noastre. O, Stăpâne Atotmilostive, 
milostiv fii nouă, păcătoşilor, căci Ție se cuvine slava şi mulţumita în veac. Amin 


10 februarie 
Pomenirea Sfântului sfinţit mucenic Haralambie 


Marele Sfânt mucenic Haralambie a fost episcop în cetatea Magnesiei şi a suferit 
pentru Hristos în anul o sută treisprezece al vieți sale. 


Când au început sângeroasele persecuții contra creştinilor, din timpul împăratului 
Septimius Severus, bătrânul Haralambie nu s-a ascuns de ele, ci cu libertate şi pe 
faţă a predicat tuturor credinţa în Hristos. EI a îndurat schingiuiri cumplite ca şi 
când nu ar fi fost el în acel trup. 


Când l-au jupuit de viu, bătrânul iertător le-a zis ostaşilor: 


EI chiar în timpul chinurilor a făcut minuni mari şi 1-a adus pe mulți la Hristos. 
Chiar fuca împăratului, Calina a lăsat închinarea la idoli a tatălui ei şi s-a făcut 
creştină. 


Osândit la moarte şi adus la locul execuţiei, Sfântul Haralambie şi-a înălţat mâinile 
către cer şi s-a rugat lui Dumnezeu pentru tot poporul ca Dumnezeu să le dăruiască 
sănătate trupească şi mântuire sufletească şi ca EI să le înmulțească roadele pe 
acest pământ. 


După rugăciune, acest sfânt bătrân şi-a dat sufletul în mâinile lui Dumnezeu încă 
înainte ca satrapul să-i lovească gâtul cu sabia. 


Sfântul Haralambie a luat mucenicia la anul 202 după Hristos. 

Fiica împăratului, Galina, a luat trupul Sfântului şi l-a îngropat cu cinste. 
Pomenirea Sfântului cuvios Prohor 

Acest sfânt Prohor era un făcător de minuni de la Lavra Peşterilor din Kiev şi lui i 

se mai spune şi mâncătorul de spanac, deoarece în vremea în care a locuit la Mână- 


stirea Peşterilor el nu a gustat deloc pâine, ci se hrănea doar cu acest spanac, pe 
care îl usca şi îl amesteca oarecum şi făcea din el un fel de pâine. Ori de câte ori 


dădea din acest fel de pâine cu binecuvântare, pâinea avea gust de miere în gura 
celui care o gustă dar dacă cineva o fura, ea era amară ca pelinul. 


Odată pe când era lipsă de sare în Rusia, Prohor a împărțit cenuşă oamenilor ca şi 
când ar fi fost sare. Căci cu adevărat cenuşa pe care el o dădea cu binecuvântare, 
era ca sarea. Dar dacă cineva voia să-şi ia singur, adică dacă fura această cenuşă, ea 
nu le rămânea decât ca cenuşă. 


Cneazul Sviatopolk a poruncit ca cenuşa din chilia Sfântului Prohor să-i fie adusă 
lui la palat fără permisiunea şi binecuvântarea Sfântului. Atunci când această 
cenuşă s-a adus, cei care au gustat-o au văzut că este cenuşă şi nicidecum sare. 


Atunci Prohor le-a spus oamenilor care veneau la el pentru sare să se ducă la 
palatul cneazului şi când vor vedea că el aruncă cenuşa afară din palat, să o ia şi să 
o ducă la casele lor, căci ea va fi sare. Poporul a făcut aşa şi iată, cenuşa era sare. 


Crezând aceasta, cneazul însuşi s-a făcut respectuos şi a început să-l iubească pe 
Sfântul Prohor, astfel încât după ce acesta a trecut la cele veşnice în anul 1107 
după Hristos, însuşi cneazul l-a aşezat pe Sfânt cu mâinile lui în mormânt alături 
de marii Sfinţi ruşi Antonie şi Teodosie. 


Cântare de laudă la Sfântul Haralambie 


Sabia cea neştiutoare în zadar se învârte 
deasupra capului Sfântului Haralambie. 


Sfântul îngenunchează şi lui Dumnezeu se roagă: 
Doamne, slobozeşte pe robul Tău! 

Slobozeşte poporul Tău de toate păcatele lor; 
Arată milostivirea Ta din nou asupra lor; 
Binecuvântează osteneala lor şi 

înmulțeşte roadele pământului! 


Îndestulează-i cu de toate; 

căci trup şi sânge sunt ei. 

Dăruieşte-le mereu să-Ţi cânte Ţie, 
Umple de sănătate şi bucurie inimile lor, 
Spre aducerea aminte de Tine! 


Alungă departe de ei tot răul, 


Mintuieşte-i de nevoi şi sărăcie, 
Milostiveşte-Te către ei toți, 

Iar după moartea lor, 

Fă-le parte cu Sfinţii Tăi, Doamne! 
Doamne, milostiveşte- Te către poporul Tău! 
Oricine lui Haralambie se va ruga, 

Și numele meu va pomeni, 

Ajută-l, Doamne, din chinurile mele 

Pentru Tine! 


Atunci din cer un glas a venit: 
Primită este rugăciunea ta, 
Sufletul tău la Mine să vină! 


Sfântul al său sulfet îl dă; 
EI către Rai zboară, 
înainte ca sabia să cadă. 


Cugetare 


Multe din greutăţile mari care vin asupra omului îşi au cauza cunoscută sau nu, în 
trecutul lui. Totuşi, cauzele acestor mari greutăţi, cum ar fi, de exemplu, nebunia, 
nu sunt nimic altceva decât efectele călcării legii lui Dumnezeu. 


Când Sfântul Haralambie era schingiuit mai presus de minte, împăratul a aflat de 
harul sfântului în a vindeca nebunia şi a poruncit să fie adus acolo un nebun ca să 
se convingă şi împăratul că Haralambie putea vindeca de nebunie. Diavolul îl 
chinuia de treizeci şi cinci de ani pe cel adus, mânându-l în pustietăți şi în munţi şi 
aruncându-l în noroaie şi în repeziciunile apelor. Când acest om suferind s-a apro- 
piat de Sfântul Haralambie, diavolul a simțit bună mireasmă ce venea de la trupul 
Sfântului şi a ţipat: „Rogu-te, robule al lui Dumnezeu, nu mă chinui înainte de 
vreme, ci porunceşte şi voi pleca de bună voie şi de vrei voi spune şi cum am intrat 
în acest om." 


Sfântul i-a poruncit să spună, iar demonul a zis:,,Acest om voia să fure de la 
vecinul lui şi s-a gândit: Dacă nu-l voi ucide mai întâi pe vecin, nu-i voi putea fura 
ce-i al lui. Şi l-a omorât pe vecinul. Prinzându-l pe când făcea uciderea, am intrat 
în el şi iată treizeci şi cinci de ani de când locuiesc în el." 


Auzind acestea sfântul lui Dumnezeu a poruncit diavolului să iasă din om îndată şi 
să-l lase în pace. Diavolul a ieşit, iar omul nebun s-a vindecat şi a stat liniştit. 


Luare aminte 


Să luăm aminte la Stăpânul lisus, Frumuseţea întreagă a zidirii: 
e La Hristos, frumuseţea tuturor celor create; frumuseţe umbrită de frica şi de 
tristețea păcatelor, 
e La Hristos, frumuseţea omului, făptura cea mai înaltă a zidirii a cărei 
frumuseţe a pălit de frică şi de tristețea păcatelor; 
e La Hristos, frumuseţea minţii curate; a lumii celei fără de trup a îngerilor; 
e La Hristos, frumuseţea Sfintei Treimi, descoperite nouă de EI şi prin EL. 


Predică despre păcatul celor care spun: „Noi vedem" 
Dacă aţi fi orbi n-aţi avea păcat (loan 9: 41). 


Aceste cuvinte le-au fost spuse evreilor de către Cel Care le dăduse Legea prin 
proroci, ca Legea să le ajute lor ca nişte ochi ai sufletului. Evreii deci primiseră 
acea vedere, dar ei îşi închideau ochii cu bună ştiinţă şi spre a lor pierire. De aceea 
le-a grăit Mântuitorul cel Drept aceste drepte cuvinte. 


Aceste cuvinte aşadar sunt adevărata dreptate, azi şi pururea, căci orbul nu are 
păcat dacă 1 se întâmplă să calce cu picioarele ogorul cuiva sau dacă ia haina altuia 
în loc de a sa. Dar dacă cel care vede face acestea, el face păcat şi este supus 
pedepsei. Dacă cel care are ochi cu bună ştiinţă şi-i închide şi comite aceste păcate 
şi el face acelaşi păcat şi va lua aceeaşi pedeapsă [şi încă şi mai mare]. 


Dar ce se va putea spune despre cei care au primit Sfântul Botez şi Sfânta 
Mirungere ca pe doi ochi ai sufletului şi cu toate acestea păcătuiesc ca şi 
nebotezaţii? La Judecata de Apoi, lor nu li se va face ca celor orbi din născare, ci ei 
vor fi pedepsiţi ca nişte călcători de lege care de bună voia lor s-au schilodit pe ei 
înşişi şi s-au orbit. 


Și încă, ce se va spune despre cei care au primit şi celelalte taine ale harului în 
plinătatea ortodoxiei şi care au înaintea lor exemplele luminoase ale Sfinţilor şi 
învățătura cea de-a pururea din Sfânta Biserică şi cu toate acestea se depărtează de 
ea şi rătăcesc? 


La Judecata de Apoi, aşa unii nu se vor putea îndreptăţi din pricină de orbire, ci 
mai curând vor fi judecaţi ca nişte călcători de lege care de bună voia lor s-au 
schilodit pe ei înşişi şi şi pe alții cu orbirea lor. 


O, înfricoşate Doamne, mântuieşte-ne pe noi de păcat! O, Mult milostive Doa- 
mne, deschide-ne nouă ochii către calea mântuirii Tale! Căci Ţie se cuvine toată 
slava şi mulțumita în vecia. Amin. 


11 februarie 
Pomenirea Sfântului sfinţit mucenic Vlasie 


Sfântul Vlasie s-a născut în provincia Capadociei. Încă din copilărie el era temător 
de Dumnezeu şi blând. Pentru aceste virtuţi, a fost ales episcop al cetăţii Sevastia 
(din Armenia). Vlasie a fost un mare luminător al vieţii creştineşti în această cetate 
păgână. 


La vremea unor grele prigoniri ale creştinilor, Sfântul Vlasie a stat în mijlocul 
turmei sale întărind-o şi cercetând pe toţi mucenicii lui Hristos de prin închisori, 
între care se afla şi slăvitul Eustratie. 


Când aproape toţi creştinii din Sevastia au fost fie ucişi, fie s-au ascuns de frica 
prigoanelor, bătrânul Vlasie s-a retras în Muntele Argheos şi s-a sălăşluit acolo 
într-o peşteră. Fiarele îl simțeau că este sfânt şi se adunau în jurul lui, iar el le 
mângia. 


Dar prigonitorii l-au aflat pe sfânt în locul lui îndepărtat şi I-au târât la judecată. 


Pe drum, Sfântul Vlasie a vindecat un tânăr căruia 1 se oprise un os în gât. La 
rugămintea unei văduve care plângea şi-l ruga cu lacrimi să facă rugăciune ca să-şi 
afle porcul ei pe care îl răpise un lup, Sfântul porunci cu rugăciunea lupului să 
ducă porcul înapoi ceea ce se şi făcu. 


Siniştrii judecători îl torturară bestial pe Sfântul Vlasie: cu biciuiri şi cu ruperea 
cărnii trupului cu dinți de fier. Dar prin tăria credinţei lui în Hristos, Sfântul Vlasie, 
chiar din mijlocul acestor chinuri, aduse pe mulţi păgâni la Hristos. 


Şapte femei şi doi copii fură aruncaţi după aceea să zacă în temniţă alături de el. 
Femeile au fost ucise mai întâi prin tăierea capului, apoi fură decapitaţi şi Sfântul 
Vlasie cu cei doi copii. 


Sfântul Vlasie a luat mucenicia pentru Hristos la anul 316. 
Oamenii se roagă Sfântului Vlasie pentru sănătatea animalelor din gospodărie şi 


păzirea lor de răpirea de către fiarele sălbatice, în apus el mai este chemat în ajutor 
şi pentru toate bolile de gât. 


Pomenirea Sfântului mucenic Gheorghe din Kratovo 


Gheorghe era de neam sârb, din oraşul Kratovo. EI era lucrător în argint de meserie 
iar în inimă şi cuget era creştin credincios şi evlavios. Gheorghe avea optsprezece 
ani când turcii au încercat să-l facă să treacă la islam. Gheorghe a rămas însă tare 
ca diamantul. Turcii l-au schingiuit în multe feluri iar la sfârşit I-au ars pe rug. 


EI a murit pentru frumoasa credinţă creştină în ziua de 11 februarie 1515 în oraşul 
Sofia, din Bulgaria în uimpul domniei Sultanului Selim şi s-a mutat la locaşurile 
cereşti unde se bucură de slava cea nepieritoare. 


Pomenirea Sfintei Teodora 


Teodora a fost împărăteasă, soția răului împărat Teofil, luptătorul împotriva icoa- 
nelor. 


După moartea lui 'Teofil, Teodora a luat comanda Imperiului, domnind împreună 
cu fiul ei, Mihail III. 


La Sinodul din Constantinopol din anul 842 după Hristos, ea a restabilit cultul 
cinstirii sfintelor icoane. Cu această ocazie s-a instituit Sărbătoarea Duminicii 
Ortodoxiei, care este prima Duminică din Sfântul şi marele Post. 


Această sfântă şi merituoasă femeie creştină, cinstitoare a Sfintei Biserici ortodoxe, 
şi-a dat sufletul în mâna lui Dumnezeu în ziua de 1l februarie a anului 867 după 
Hristos. 


Acele zile de izbândă a ortodoxiei asupra tuturor ereziilor au fost timpul când prin 
minunata purtare de grijă a lui Dumnezeu, Sfinţii Chiril şi Metodie au fost trimişi 
ca misionari creştini la popoarele slave. 


Cântare de laudă la cinstirea Sfintelor icoane 


Cui te închini tu creştine, 
Când înaintea icoanelor te pleci 
Și cu evlavie le săruţi? 


Înaintea Unului Domn Dumnezeu 
Făcătorul a toate Mă închin, 
Cu tot sufletul, cu toată inima şi cu tot cugetul meu. 


Căci muritor sunt şi pe E în această viaţă 

Nu sunt vrednic să-L văd, 

De aceea sfintei icoane care pe EI îl închipuie 
Mă închin. 


Pe cine cinsteşti tu cu atâta evlavie, creştine, 
Când icoana o săruţi? 


Pe însuşi Dumnul şi Mântuitorul meu, 
Căruia cu evlavie picioarele şi mâinile I le sărut. 


Cum şi pe ale sfinților îngeri şi ale Maicii lui Dumnezeu, 
Și ale tuturor sfinţilor. 

Căci muritor Sunt şi cu neputinţă îmi este 

în această viață eu aievea să-i văd, 

De aceea sfintele lor icoane 

Eu cu dragoste le cinstesc, 

Spre mântuirea sufletului meu. 


Cugetare 


Materia în sine nu este rea, aşa cum cu răutate au cugetat ereticii manihei şi unii 
filozofi. Nu numai că materia nu este rea, dar materia nici nu este singurul canal 
prin care se propagă răul ci în măsura în care materia este un canal, adică un mijloc 
de propagare a binelui sau a răului, aşa este şi spiritul. Lucrurile materiale sunt 
triste şi uneori chiar înspăimântătoare doar din cauza păcatelor omului, materia în 
sine însă nu este păcătoasă. 


Căci dacă ar fi fost aşa, ar mai fi instituit Mântuitorul Taina Sfintei împărtăşiri cu 
pâine şi cu vin? Şi ar mai fi numit El pâinea însuşi Trupul Său, iar vinul, însuşi 
Sângele Său? Dacă materia ar fi în sine rea, cum s-ar mai putea boteza atunci 
oamenii cu apă? Cum ar mai fi poruncit Sfântul Apostol Iacov ca bolnavul să fie 
uns cu untdelemn? Cum ar mai rămâne Sfânta Agheazmă nestricată şi cum şi-ar 
mai păstra ea puterile vindecătoare? Cum ar mai avea atunci putere Sfânta Cruce a 
lui Hristos? Cum ar mai fi transmis chiar veşmântul Lui puterea care a vindecat-o 
pe femeia cu scurgere de sânge? Cum ar mai putea face sfintele moaşte ale sfinților 
ŞI sfintele icoane atâtea minuni nenumărate şi atâta bine oamenilor, minuni şi bine 
care vin din chiar împărăția harului? Prin urmare, cum li s-ar putea face atâta bine 
oamenilor prin ceva rău? Nu, fraților. Materia niciodată nu este rea în sau prin sine. 


Luare aminte 


Să luăm aminte la Stăpânul Hristos, bunul neguţător care a venit în această lume ca 
să negustorească, dând şi luând: 

e Ca să-şi dea osteneala Sa spre a aduna roadele bogate ale bucuriei acestei 
osteneli; 

e Casă Se dea pe Sine la umiliri, la scuipări, la loviri, la răniri, la împungeri, 
la răstignire, spre a deschide larg oștilor credincioşilor Săi uşile slavei celei 
cereşti; 

e Ca să-Și dea Trupul, spre a mântui multe suflete aflate printre mulțimile de 
popoare. 


Predică despre judecata după trup şi judecata după duh 
Voi judecaţi după trup (loan 8: 15). 


Aşa le-a spus Atotştiutorul Stăpân răilor evrei: Voi judecați după trup. Căci ei 
prinseseră o femeie săvârşind adulter şi voiau să o omoare cu pietre din cauza pă- 
catului ei cu trupul. Dar Stăpânul s-a uitat la sufletul femeii şi a văzut că el încă 
mai poate fi mântuit şi schimbat şi a adus-o la pocăință şi apoi i-a dat drumul. 


Căci şi de săvârşise fapta adulterului, totuşi sufletul ei nu era cu totul adulter. Pe 
când fariseii pururea erau adulteri cu inima şi ştiau cu viclenie să ascundă acest 
păcat, să nu-l condamne, ci să condamne numai adulterul cu fapta şi numai atunci 
când cei care îl comiteau erau prinşi în fapt. 


Oamenii duhovniceşti judecă după duh, iar oamenii trupeşti, după trup. Chiar şi 
astăzi, evreii, pedepsiţi şi împrăştiaţi printre celelalte neamuri, tot aşa judecă, după 
trup. Căci ei nu vor să fie duhovniceşti şi să judece duhovniceşte, după duh, ci doar 
exterior, după Legea scrisă pe hârtie sau în natură. Căci, dacă ei ar fi învăţat să 
judece faptele după duh, ei L-ar fi recunoscut imediat pe Stăpânul Iisus că este Me- 
sia şi Mântuitorul. 


Să fim deci cu băgare de seamă, fraţi creştini, să nu judecăm după trup. Să ne 
păzim a judeca prea degrabă pe acela care din nebăgare de seamă cade în păcat, ori 
a lăuda prea degrabă pe acela care cu fapta îndemânatic este să nu păcătuiască 
înaintea oamenilor, dar care cu inima zace în iadul păcatelor. 


Să ne păzim de greşeală, să nu cumva să judecăm oamenii şi lucrurile după impre- 
siile simţurilor noastre, ci să ne străduim a judeca lucrurile duhovniceşte, adică 


prin Duhul. Căci iată suntem fii ai Duhului şi ai Luminii, căci cu toţii suntem bote- 
Zați. 


O, Stăpâne lisuse Hristoase, învaţă-ne pe noi şi călăuzeşte-ne pe noi să nu jude- 
căm niciodată după trup, ci pururea după duh, Căci Ţie se cuvine toată slava şi 
mulţumita în veci. Amin. 


12 februarie 
Pomenirea Sfântului Meletie, arhiepiscopul Antiohiei 


Acest mare şi dumnezeiesc bărbat Meletie a fost un neîntrecut tâlcuitor al Orto- 
doxiei şi un neînfricat apărător al ei. Viaţa toată şi-a închinat-o luptei contra ereziei 
ariene care nu recunoştea pe Fiul lui Dumnezeu ca Dumnezeu, hulind astfel Sfânta 
Treime.De trei ori a fost izgonit şi exilat Sfântul Meletie din scaunul său, în Arme- 
nia. 


Lupta ereticilor împotriva Ortodoxiei a fost atât de sălbatică şi de neruşinată, încât 
odată, pe când Sfântul Meletie predica poporului în biserică despre Sfânta Treime, 
propriul lui diacon, un eretic, s-a repezit la el şi i-a astupat gura cu mâna. Neputând 
vorbi cu gura, Sfântul Meletie atunci a vorbit prin semne. EI şi-a ridicat pumnul 
închis în sus, deschizându-şi apoi doar trei degete şi arătându-le poporului. Apoi, 
închizând iar mâna, a arătat spre popor doar un singur deget. 


Sfântul Meletie a participat la cel de al doilea Sinod Ecumenic de la Constan- 
tinopol, din anul 381, la care împăratul Teodosie i-a arătat o cinste aparte. 


La acest Sfânt Sinod, Dumnezeu a lucrat minuni prin ierarhul Său. Pe când Sfântul 
Meletie explica cu amănunţime şi în urechile lui Arie, dogma Sfintei Treimi, 
slujindu-se de mâna sa, arătând mai întâi unimea printr-un singur deget, iar trei- 
mea, prin trei, înaintea tuturor deoadată văpaie luminoasă a ieşit din mâna ierar- 
hului. 


La acest Sinod Sfântul Meletie I-a confirmat pe Sfântul Grigorie Teologul ca 
patriarh pe scaunul Constantinopolului. Mai înainte de aceasta el I-a hirotonit şi pe 
Sfântul Vasile cel mare diacon şi 1-a botezat pe Sfântul loan Gură de Aur ( Aşa era 
obiceiul atunci printre creştini, de a primi botezul la vârsta de treizeci de ani, obi- 
cei abolit chiar de Sfântul Grigorie Teologul - vezi amănunte în cartea dedicată 
acestui sfânt de către un autor grec contemporan, apărută şi în traducerea româ- 
nească şi intitulată Vulturul rănit.) 


După închiderea lucrărilor Sinodului, Sfântul Meletie şi-a încheiat această viață 
pământească la Constantinopol. Sfintele lui moaşte au fost mutate după aceea la 


Antiohia. 


Pomenirea Sfântului Alexie, mitropolitul Moscovei 


Sfântul Alexie a fost un mare ierarh al Bisericii ruse în vremea când poporul se afla 
sub cumplita robie tătară. 


Odată, în copilărie, în vreme ce vâna păsări, el a adormit. In vis a auzit un glas: 
„Alexie, de ce te străduieşti în zadar? Eu te voi face pe tine pescar de oameni." 


La vârsta de douăzeci de ani el a fost tuns monah, iar după un timp a fost uns 
mitropolit al Moscovei. 


EI a intrat de două ori până la „Hoarda de Aur” a tătarilor: prima dată să-l împace 
pe Hanul Verdevir care se pornise cu mânie asupra poporului ruşilor, iar a doua 
oară la invitaţia Hanului Amurat, pentru a o vindeca de orbire pe soţia hanului. Ea 
suferea de acea orbire de trei ani, dar şi-a recăpătat vederea la rugăciunile Sfântului 
Alexie şi după ce el a stropit-o cu apă sfințită. 


După multe nevoinţe şi o viaţă bogată foarte în roade duhovniceşti, Sfântul Alexie 
a adormit întru Domnul în anul 1378, la vârsta de optzeci şi cinci de ani, strămu- 
tându-se la locaşurile cereşti. 


Pomenirea Sfintei cuvioase Maria 


Această sfântă Maria a fost o tânără înzestrată cu o mare tărie sufletească. La moa- 
rtea mamei ei, tatăl ei a dorit tunderea în monahism. Maria însă nu voia să se des- 
partă de tatăl ei şi amândoi au hotărât să călătorească la o mânăstire de bărbați. 
Maria şi-a tăiat părul şi s-a îmbrăcat în haine bărbăteşti, astfel încât nu s-a cunoscut 
că este femeie.Când tatăl ei a murit, Maria a fost tunsă monah, primind numele de 
Marius. 


În apropierea mânăstirii se afla un han. Fiica hangiului s-a aprins de poftă pentru 
Marius, părutul monah. Fiind însă respinsă, cu toate insistenţele ei, hangița l-a 
acuzat pe Marius că a necinstit-o, după ce mai întâi se necinstise de către un 
oarecare altul, dând mai apoi naştere unui fiu. Maria nu s-a apărat în faţa acestei 
acuze şi a fost alungată din mânăstire, împroşcată fiind de toţi cu ruşine. Cu fiul 
alteia în braţe, Maria a trăit timp de trei ani într-o dumbravă a mânăstirii, îndurând 
frigul, foamea şi toate silnicule lipsurilor. 


În acest timp, fiica hangiului a fost lovită de nebunie. Curând după aceea, a murit 
şi Maria. Doar atunci s-a descoperit că părutul monah Marius a fost de fapt femeie. 


Fiica de acum îndrăcită a hangiului s-a vindecat de îndată ce s-a atins de trupul 
adormit al Sfintei Maria, iar după aceea şi-a recunoscut crima. 


Sfânta Maria s-a mutat la locaşurile cele cereşti la anul 508. 

Pomenirea Sfântului Antonie, patriarhul Constantinopolului 
Sfântul acesta Antonie a fost la început un mare nevoitor împodobit din belşug cu 
virtutea milosteniei, iar mai apoi a fost înălţat patriarh al Constantinopolului în 
timpul domniei împăratului Leon cel înţelept (889-912). EI l-a tuns monah şi pe 
tatăl său şi a întemeiat o mânăstire peste moaştele Sfintei Calla. 


Pomenirea Sfintei Callia 


Sfânta Calla pururea miluia săracii şi ca fecioară şi mai târziu, ca femeie măritată. 
Soţul Calliei era un bărbat bogat dar foarte zgârcit. 


Odată, pe când se întorcea dintr-o călătorie de afaceri, el a văzut-o pe soţia lui cum 
făcea milostenie săracilor, aşa că a omorât-o. 


Dar Dumnezeu a proslăvit-o pe Callia astfel: mulți bolnavi căpătau sănătate de- 
plină la sfintele ei moaşte, încredinţat de aceasta, Sfântul patriarh Antonie a înte- 
meiat o sfântă mânăstire peste mormântul ei. 


Cântare de laudă la Sfânta Treime 
Unime şi Treime, Una în dumnezeire şi Trei în Persoane. 
Hristos: EI este Dumnezeu şi Om, 


Unul în Persoană având Două firi. 


Mari şi minunate sunt aceste două taine - 
Cheia vieții şi a firii se ascunde în ele. 


Treime Sfântă şi Unime Sfântă, foc al veşniciei. 
Foc al veşniciei: Trei Torţe într-O singură Flacără. 


Unime şi Treime, Una şi Trei. 
Hristos: EI este Dumnezeu şi Om, Unul şi Două. 


Cugetare 


Sfântul loan Gură de Aur dă un exemplu din viaţa Sfântului Meletie, care 


demonstrează extraordinara nobleţe a acestui mare ierarh: “Ar fi nedreptate să 
lăsăm nerostit ceea ce s-a întâmplat în timpul cât patriarhul Meletie a fost 
surghiunit din Antiohia. Când guvernatorul a şezut în car şi l-a făcut să şadă pe 
sfânt lângă el, el a mânat tare caii să gonească prin piaţă. Din toate părţile 
cetăţenii aruncau cu pietre în capul guvernatorului, căci nu puteau suferi să fie 
lipsiţi de ierarhul lor, preferând mai curând să moară decât să lase să fie 
despărțiți de el. 


Dar acest sfânt şi binecuvântat bărbat, în acest timp, ce făcea? Văzând cum 
zboară pietroaiele spre capul guvernatorului, el a acoperit acel cap cu veşmântul 
său. Astfel, el şi-a ruşinat adversarii cu minunata lui blândeţe şi le-a lăsat o 
pildă urmaşilor săi de cam ce fel de iertare ar trebui să dăm dovadă noi faţă de 
vrăjmaşii noştri. 


Ela arătat că nu este destul să ne abţinem de la a face rele, ci că trebuie cu toată 
puterea chiar să îndepărtăm pericolele care îi ameninţă pe cei care ne sunt rău 
voitori, şi care ne urăsc de moarte" 


Privitor la înfăţişarea exterioară a Sfântului Meletie, Sfântul Gură de Aur ne spune 
mai departe: “Cu adevărat, era cea mai mare bucurie să ai şansa să vezi faţa cea 
sfântă a acestui om. Nu doar când vorbea sau predica, ci şi când doar simplu, 
privea la tine, el transmitea în sufletul omului toate virtuțile, doar cu privirea. * 


Luare aminte 


Să luăm aminte la Mântuitorul Hristos, Marele Nevoitor: 
e La cum a postit EI, nu pentru a-Și supune Preacuratul Său Trup, care nu 
avea nevoie de aceasta, ci pentru a ne lăsa nouă pilda viețuirii celei drepte; 
e Lacumapostit El pentru mine; 
e La cum eu sunt cel care are nevoie de postire pentru mântuirea sufletului 
meu şi de dragul iubirii Lui. 


Predică despre minunata venire la noi a Fiului lui Dumnezeu 


Ieşit-am de la Tatăl şi am venit în lume, iarăşi las lumea şi Mă duc la Tatăl 
(Ioan 16:28). 


Fraților, aceste cuvinte sunt pentru noi de o importanţă crucială. Căci dintre toate 
lucrurile din lumea aceasta, cel mai important de ştiut este că există Dumnezeu şi 
că există viaţă după moarte. Aceste cuvinte rostite de Mântuitorul sunt mai de preţ 
decât toate mărgăritarele şi comorile lumii, mai de preţ decât soarele şi decât 
stelele, căci ele au fost rostite de Acela care este Martorul Cel mai credincios. 


Cu adevărat, aceste cuvinte sunt izvorul celei mai mari bucurii pentru noi cei care 
suntem scufundaţi în deznădejde, iar după deznădejde, nu ne mai rămâne în faţă 
decât moartea. Aceste cuvinte stau mărturie că există Dumnezeu şi că există viaţă 
după moarte. 


Ieşit-am de la Tatăl - mai înainte de orice, aceste cuvinte înseamnă că există un 
Dumnezeu de la Care Mântuitorul Hristos a ieşit. 


Și iarăşi las lumea şi Mă duc la Tatăl — aceasta înseamnă că Dumnezeu este Tatăl 
la Care Se întoarce Fiul lui Dumnezeu, în acelaşi timp, amândouă aceste rostiri 
arată că există viaţa cea veşnică şi că moartea nu mai înseamnă anihilarea noastră. 
Stăpânul a grăit aceste cuvinte tocmai înaintea morţii Lui. 


O, tu, cea mai minunată dintre cele mai minunate bune vestiri! Pe care inimile 
tuturor oamenilor şi neamurilor din lungul istoriei acestui pământ de abia te-au 
ghicit şi despre care Stăpânul Hristos a dat mărturie pe faţă! 


Aceste cuvinte confirmă şi unitatea dintre Tată şi Fiu, precum şi dumnezeirea 
Stăpânului şi Mântuitorului Hristos. 


Fraţilor, Dumnezeu a venit la noi pe pământ, însuşi El, Dumnul Cel Preaînalt: 
EL, Cel Sfânt, Cel Tare, Cel fără de moarte. Aceasta este cea mai înaltă şi mai 
adevărată bucurie şi mângâiere a vieţii noastre pe acest pământ. 


O Stăpâne lisuse, Fiule al lui Dumnezeu, Adevărate Martor a tot binele după 
care tânjeşte zi şi noapte inima noastră, sfinţeşte-ne, întăreşte-ne şi înnemureşte- 
ne pe noi, Căci ie se cuvine toată slava şi mulţumită în veci. Amin. 


13 februarie 
Pomenirea Sfântului Simeon, izvorâtorul de mir 


Acesta a fost Ştefan Nemania, marele jupân al sârbilor, cel care a întărit orânduirea 
politică a ținuturilor sârbeşti, creatorul statului sârb independent, apărătorul Orto- 
doxiei şi stârpitorul ereziilor. La început el a primit botezul în biserica latinilor 
[Romano-Catolică], dar pe aceasta el mai târziu a părăsit-o şi a îmbrățişat cu tot 
sufletul Biserica ortodoxă. 


La început el depindea de greci în oblăduirea statului său, dar mai târziu el s-a 
eliberat de această dependenţă şi s-a făcut de sine stătător. Când Ştefan a con- 
solidat statul şi Ortodoxia ţării lui, atunci, după exemplul fiului său Sava, a primit 
tunderea în monahism la Mânăstirea Studeniţa în anul 1195 după Hristos, primind 
numele de Simeon. 


Soţia lui Anna s-a retras şi ea la o mânăstire, a luat şi ea cu dragoste voturile 
monahale şi s-a numit Anastasia. După doi ani ca monah în Studeniţa, Simeon a 
călătorit la Sfântul Munte Athos. Acolo el s-a sălăşluit în Mânăstirea Vatopedu, 
lângă fiul său Sava. Tată şi fiu şi-au petrecut zilele şi nopțile în rugăciune. 


Acolo, ei au clădit şase paraclise închinate Mântuitorului, Sfinţilor doctori fără de 
arginţi, Sfântului Gheorghie, Sfântului "Teodor, Sfântului Botezător loan şi Sfân- 
tului Nicolae. Ei au cumpărat ruinele Mânăstirii Hilandar şi au ridicat acolo o 
slăvită mânăstire în care Simeon a mai trăit opt luni de zile, după care a murit. 


Când Simeon era pe patul cel de moarte, Sava la dorinţa tatălui său, l-a aşezat pe o 
rogojină săracă. Cu ochii aţintiţi la Icoana Maicii Domnului nostru cu Pruncul, 
binecuvântatul bătrân a grăit aceste ultime cuvinte: “Toată suflarea să laude pe 
Domnul (Ps. 150: 6).” Rostindu-le şi-a dat sufletul său, strămutându-se la loca- 
şurile cereşti, lângă Stăpânul Hristos, în ziua de 13 februarie a anului 1200. 


Pomenirea Sfântului cuvios Martinian 


Slăvita şi minunata viaţă a cuviosului Martinian merită să fie citită în întregime. 
Căci ce n-a suferit el numai şi numai pentru a împlini cuvântul lui Hristos! 


La vârsta de optsprezece ani Martinian s-a retras într-un munte din Capadocia nu- 
mit „Locul Arcăi," unde a trăit timp de douăzeci şi cinci de ani în posturi, pri- 
vegheri, rugăciune şi nevoinţe, luptând cu multe ispite. 


Când o femeie a venit cu viclenie şi I-a ispitit, văzând el că stă în primejdie de a 
săvârşi păcatul, a sărit cu picioarele goale în foc până când patima o a biruit. 


Când noi ispitiri au venit asupra lui, Martinian a fugit pe mare şi s-a aşezat pe o 
stâncă din mijlocul ei şi acolo a trăit o vreme. Dar şi acolo, în urma unui naufragiu, 
o femeie s-a rugat de el să o scape, ceea ce Sfântul a şi făcut, dar s-a aruncat el 
imediat după aceea în mare spre a fugi până la capăt de ispită. 


Un delfin însă l-a prins pe spinarea lui, salvându-l de la înec şi prin purtarea de 
grijă a lui Dumnezeu, l-a dus la mal. 


Martinian a luat atunci hotărârea în inima lui ca niciodată să nu se mai ţină în 
acelaşi loc, ci pururi, până la moartea lui, din loc în loc să pribegească. În doi ani, 
Sfântul Martinian a călătorit prin una sută şi şaizeci şi patru de cetăţi, îndreptând şi 
sfătuind oamenii. La sfârşit a ajuns la Atena, unde a murit în anul 422 după 
Hristos. 


Pomenirea Sfintelor Zoe şi Fotina 


La început Zoe a fost prostituată, cea care I-a ispitit mai întâi pe Sfântul Martinian. 
Când l-a văzut pe nevoitor sărind în foc şi arzându-şi fără milă picioarele spre a 
lupta în contra patimii, ea s-a căit cu amar şi s-a retras într-o mânăstire din Betleem 
unde a dus o viaţă de nevoinţă în zăvorâre, luptând cu vitejie pentru curățirea 
sufletului ei. Pocăindu-se de toate păcatele ei, Dumnezeu a miluit-o cu darul facerii 
de minuni. 


Din cauza vânturilor mării Sfânta Fotina a fost aruncată tocmai la stânca pe care se 
refugiase Sfântul Martinian. Văzându-l că după ce a salvat-o s-a aruncat el în 
mare, Sfânta a hotărât ca acolo să-şi petreacă în post şi în rugăciune tot restul 
zilelor ei, până la moarte, lucru care s-a şi întâmplat. 


Cântare de laudă la Sfânta Zoe 


Zoe cu groază priveşte 
La monahul ce pentru întreaga curăţie 
In foc s-a aruncat. 


De groază şi ruşine Zoe lacrimi varsă 
Privind la monahul ce arde, 
Sufletul să-şi mântuiască. 


Ea cade la picioarele lui, plângând, 
Strigând de iertare, 

Învață-mă ce să fac, 

Îi cere, 

Sufletul să mi-l scap şi eu, 

Răului din trup să mă împotrivesc şi eu. 


Omul lui Dumnezeu văzând aceasta 

Se bucură şi saltă cu sufletul, 

Și el lăcrimând. 

La Betleem, la cuvioasa Paula, 

Pe Zoe o trimite: 

Du-te acolo femeie şi sufletul îți mântuieşte. 
Du-te acolo, şi nu vei pieri. 

Du-te şi Paula cuvioasa 

Toate celelalte te va învăţa. 


Zoe umilită călătoreşte pe marea de turcoaz. 
Paula o primeşte ca pe o surioară umilă, 
Și la calea mântuirii o povăţuieşte. 


Zoe plânge, ascultă şi se supune; îndură şi tace. 
Astfel petrece doisprezece ani. Doisprezece ani 
Vieţuieşte în nevoinţe, şi după aceştia, 

Sora Zoe celelalte surori încep a o numi. 


Dar Zoe mereu faţa cu lacrimi îşi spală, 
Și aproape simțind moartea, pe Dumnezeu cu dinadinsul 
îl întreabă: iertate sunt păcatele ei? lertate sau nu? 


Atunci înaintea uşii Sorei Zoe o oarbă se aduce, 
O oarbă care se roagă de vedere şi-i cere ascetei: 
Roagă-te pentru mine, roagă-te! Voiesc să văd! 


Cu lacrimi Zoe se roagă ca oarba să vadă, 
Și oarba văzu. Atunci Zoe cunoscu 
Că Dumnezeu a iertat păcatele ei. 


Dumnezeu se proslăveşte în păcătoşii 
Care se pocăiesc. 


Atunci ei pe pământ lucrează şi minuni, 
Și mai mult decât stelele strălucesc. 


Cugetare 


Marele Ştefan Nemania, ale cărui cuvinte pline de putere toţi le ascultau şi în faţa 
căruia tremurau oameni şi popoare, s-a făcut monah şi a fost pildă monahilor din 
Sfântul Munte Athos, prin slujirea lui către fraţi, prin blândeţea, bunătatea şi evla- 
via lui. 


Chiar moartea lui a fost aceea a unui drept şi a unui povăţuitor de suflete. EI s-a 
îmbolnăvit în ziua de 7 februarie. Atunci l-a chemat pe Sfântul Sava, fiul lui şi-a 
pus mâinile peste el, I-a binecuvântat şi i-a spus: “Fiul meu iubit, lumina ochilor 
mei, mângâierea şi sprijinul bătrâneţelor mele! Iată timpul plecării mele a sosit. 
lată Stăpânul mă slobozeşte cu pace. Iar tu, fiul meu, să nu plângi la această 
despărţire a noastră. Căci despărţirea este soarta noastră a tuturor, pe acest pământ. 
Căci aici pe pământ ne despărțim, dar ne vom întâlni în ceruri, unde nu ne vom mai 
despărţi niciodată.” 


În ziua de 12 februarie Sfântul Sirneon i-a cerut fiului lui Sava să îl îmbrace în rasă 
de înmormântare, să aştearnă pe Jos o rogojină şi pe aceea să-l întindă, iar sub cap 
să-i pună o piatră. Apoi a cerut să vină fraţii şi le-a cerut iertare, în zorii zilei de 13 
februanie, pe când obştea cânta Slujba Utreniei în biserică iar cântarea vocilor 
ajungea până la chilia bătrânului Simeon care murea, faţa lui străluci tare încă o 
dată şi Sfântul îşi dădu sufletul în mâinile lui Dumnezeu. 


Luare aminte 


Să luăm aminte la Stăpânul Hristos Miluşelul lui Dumnezeu: 
e Mieluşelul care S-a născut în ieslea oilor; 
e Mieluşelul prigonit de oameni cu suflet de lup, aşa cum a fost Irod şi alţii ca 
el; 
e Mieluşelul de jertță care a răbdat cu îndelungă răbdare durerea şi moartea, 
e Mieluşelul Biruitor al lui Dumnezeu care Se află pe Tronul Ceresc. 


Predică despre iubirea cea mai presus de iubire 


Cel ce iubeşte pe tată sau pe mamă mai mult decât pe Mine nu este vrednic de 
Mine (Matei 10: 37). 


Toată Evanghelia ne învaţă că trebuie să lăsăm cele mici de dragul celor mai mari 
decât ele, cele trecătoare pentru cele netrecătoare, cele rele pentru cele bune, cele 
de mai mic preţ pentru cele de mai mare preţ. Căci dacă Sfânta Evanghelie nu ne- 
ar făgădui bunurile de mai mare preţ, cine le-ar mai lăsa pe cele de preţ mic? Dacă 
Evanghelia nu ne-ar arăta strălucirea bogățiilor celor nepieritoare, cine ar mai 
renunţa la cele ce tot strălucesc, dar sunt pieritoare? Cine ar mai renunţa la mierea 
şi laptele acesta, dacă nu ar găsi altfel ceva mult mai dulce? Cine ar mai lăsa tată şi 
mamă dacă nu şi-ar găsi o rudenie mult mai apropiată şi mai scumpă? Cine ar mai 
lăsa copii şi prieteni dacă nu ar recunoaşte că are de aflat pe altcineva, mult mai 
drag? Cine şi-ar mai da de bună voie chiar viaţa, în chinuri şi în moarte, dacă nu ar 
vedea că astfel dobândeşte nemurirea? 


Stăpânul Hristos este mai dulce decât mierea şi laptele; El ne este nouă rudenie 
mult mai apropiată decât chiar părinții noştri cei trupeşti; mai drag decât chiar 
Copiii ŞI prietenii noştri; mai scump decât toate bogăţiile cele văzute; mai de preţ 
decât chiar viaţa, căci El este dăruitorul nemuririi fericite. 


Totul în lume, prin comparaţie cu EI este inferior, vulgar, amar, slab, fără preţ şi 
trecător. Oricine îl primeşte pe Hristos uşor va lăsa toate, pentru că a primit ceea 
ce este mai bun decât toate şi pe Cel Care este EI însuşi supremul bine. 


O, Stăpâne lisuse Hristoase, Comoara bunătăţilor celor veşnice, ajută-ne nouă 
să ne desfacem de toate şi de Tine pururea să ne lipim, care eşti Binele şi Viaţa 
noastră.Căci Ţie se cuvine toată slava şi mulțumita în veci. Amin. 


14 februarie 
Pomenirea Sfântului cuvios Avxentie 


Avxentie era un nobil de frunte de la curtea împăratului Teodosie cel mic, la 
Constantinopol. Arzând de iubirea în Hristos, Avxentie a fost tuns monah, rămâ- 
nând încă puţin timp în Constantinopol. Când a început să fie slăvit de oameni, el a 
părăsit Constantinopolul în taină şi s-a sălăşluit pe un munte numit Skopa, de lângă 
Calcedon, care mai târziu s-a numit Muntele lui Avxentie. 


Dorinţa lui însă de a rămâne ascuns de ochii oamenilor nu s-a împlinit, căci nişte 
păstori i-au descoperit sălaşul şi au început să vină la el, ducând vestea despre el, 
oamenii au început să-l cerceteze, aducând bolnavii lor spre vindecare. 


Sfântul Avxentie a vindecat pe mulți. Orbilor le-a dăruit vedere, a curăţit leproşi 
ungându-i cu untdelemn sfințit, a vindecat ologi şi demonizaţi. "Toate aceste 
vindecări erau lucruri de mirare, dar marea lui smerenie era şi mai de mirare. Ori 
de câte ori era implorat să mai vindece pe cineva, se apăra zicând că şi el este om 
păcătos. Dar silit de mulți, el făcea vindecările în modul următor: fie le cerea 
tuturor celor prezenţi să se roage lui Dumnezeu împreună cu el pentru bolnav; fie 
mai întâi întărea credinţa în cei prezenţi, arătându-le că Dumenezeu le va face lor 
după credinţa lor, fie se ruga deasupra bolnavului cu cuvintele: "Te vindecă pe tine 
Domnul şi Dumnezeul nostru lisus Hristos”. El proceda astfel ca nu cumva oame- 
nii, în simplitatea lor, să-i atribuie lui minunile pe care le lucra Dumnezeu prin el. 


Sfântul Avxentie a fost unul din părinți celui de al patrulea Sinod Ecumenic din 
Calcedon, din anul 451. Acolo el a apărat Ortodoxia împotriva ereziilor lui Eutihie 
şi Nestorie. 


În anul 470 după Hristos, Domnul a luat la Sine sufletul lui cel tânăr, iar trupul 
încărcat de ani al Sfântului a fost întors în pământul din care a fost luat. 


Pomenirea Sfântului cuvios Isaac, zăvorâtul de la Mânăstirea Peşterilor din 
Kiev 


Sfântul Isaac a trăit în timpul Sfinţilor Antonie şi Teodosie. El fusese mai înainte 
de a veni în mânăstire un negustor foarte bogat. Dar împărțind toate ale sale 
săracilor, s-a dăruit după aceea celei mai stricte vieţi de rugăciune şi de asceză, ză- 
vorându-se într-o chilie. 


Sfântul Antonie însuşi îi strecură zilnic, câte o prescură, printr-o deschizătură a 
chiliei. 


Isaac a fost însă înşelat de diavolul, care 1 s-a înfățişat în chipul Mântuitorului. 
Crezând înşelăciunii, Isaac s-a închinat lui Satan, din care cauză s-a îmbolnăvit 
grav şi a rămas bolnav timp de doi ani. După aceea şi-a redobândit încet sănătatea, 
făcându-se mult mai smerit, mai prevăzător, şi ajungând mai apoi la măsuri mari. 
De aceea, cu puţin înaintea morții, Dumnezeu 1-a învrednicit de har peste har. 


Sfântul Isaac a adormit cu pace în anul 1090 după Hristos. 


Cântare de laudă la vedenia Sfântului Avxentie, despre Sfântul Simeon 
stâlpnicul 


Avxentie, podoaba Ortodoxiei, 
într-o noapte liniştită 
Cu lacrimi lui Dumnezeu se ruga. 


EI se înălța cu duhul spre ceruri, 
Ca şi un heruv cu aripi de foc. 


Intorcîndu-şi faţa şi privind mulțimea stelelor 
Din tăria cerului, 

Sfântul a plâns. 

Preoţii monahi care erau cu el 

L-au întrebat, cerându-i să le spună, 

Ce vede? 


Copiii mei, sufletul lui Simeon l-am văzut, 

Pe al stâlpnicului Simeon; 

Pe al stâlpului Ortodoxiei, al stâlpului credinţei. 
În această noapte, sfântul la Domnul a trecut, 
Căci sufletul lui zburând la ceruri 

Ochiul meu l-a văzut: 

Mai strălucitor decât orice stea, 

Și trecând pe la mine păcătosul, 

A binevoit a mă saluta. 


De la acea noapte 


Multe alte nopți au mai trecut 
înainte ca vestea să ajungă 
Despre cinstita adormire 

A stâlpnicului Simeon. 


Atunci cu toții au văzut 
Adevărul vedeniei 
Ce Sfântului Avxentie i s-a arătat. 


Cugetare 


De ce părăsesc oamenii un loc pentru a se sălăşlui în altul? Cel mai adesea şi în 
primul rând, pentru că ei cred că în acel alt loc vor fi mai fericiţi. Şi cu adevărat, 
din punctul de vedere al lumii şi al fericirii vieţii acesteia, sunt locuri şi locuri: 
unele mai bune, altele mai rele. Cel care nu crede şi nu nădăjduieşte într-o viață 
mai bună după moarte, caută însetat o păşune mai bună pentru viaţa lui în lumea 
aceasta. Dar dacă ascultăm inima unor astfel de oameni, care au reuşit să-şi obţină 
traiul în locuri din lume de multă lume râvnite, vedem în ea ascunsă multă amă- 
răciune, tristeţe şi chiar disperare. Ei s-au îndestulat de roadele fiecărui loc prin 
care au umblat şi totuşi, la urmă, au rămas flămânzi şi flămânzi, privesc acum 
apropiindu-se moartea. 


Pe când Sfinţii creştini, locurile pe care ei le doreau erau cele mai lipsite de păşune, 
ei doreau locuri pustii, seci şi lipsite de apă; locuri izolate, locuri înfricoşate prin 
care oameni să nu treacă, pe care nimeni să nu şi le dorească. Deşi ei considerau 
fără valoare orice loc de pe pământ, ei le alegeau totuşi, dar nu în funcție de 
criteriile lumii, ci ale îndemânării cu care ele îi puteau atrage mai bine către patria 
cerească, locul mult râvnit şi veşnic, în inimile unora ca aceştia, celui care ştie să 
asculte 1 s-ar descoperi dulcea cântare a bucuriei şi îndestulării. 


Luare aminte 


Să luăm aminte la Stăpânul Hristos Părintele care plânge pentru copiii Lui în 
pustie, strigându-i şi chemându-i la EI: 
e pecopiii poporului Israil în mijlocul cărora S-a întrupat; 
e pe toate popoarele pământului; 
e petoți fiii tuturor timpurilor, de la începutul zidirii şi până la sfârşitul vea- 
curilor. 


Predică despre valorile răsturnate ale Impărăţiei Cerurilor 


Şi mulți dintâi vor fi pe urmă şi cei de pe urmă vor fi întâi (Matei 19: 30). Şi iată, 
sunt unii de pe urmă, care vor fi întâi şi Sunt alții întâi, care vor fi pe urmă 
(Luca, 13: 30). 


Cât de Atotinţelept este Cel care grăieşte aceste cuvinte! Căci EI nu a spus că toţi 
cei ce sunt întâi vor fi pe urmă, ci a spus: mulţi. Căci nu există nici cirtă de 
greşeală în Sfânta Evanghelie, şi nici urmă de exagerare în ea. 


Dar de ce pune Mântuitorul o limită şi nu zice „toţi,” ci „mulți? Însăşi experienţa 
ne arată că unii dintre cei care au fost primii în cinste şi măriri pe acest pământ, au 
rămas astfel şi cu Domnul în ceruri. Au fost împărați care din chiar tronurile lor, 1- 
au fost plăcuți lui Dumnezeu, precum au fost şi oameni neînsemnaţi în societate 
care până la neînsemnata lor moarte nu au făcut altceva decât să-l mânie pururi pe 
Dumnezeu. Au fost şi oameni bogaţi, dar bogaţi şi în milă şi în credinţă şi care s-au 
mântuit, precum au fost şi nevoiaşi care, din cauza necredinţei şi răutăţii lor şi-au 
luat osânda. Au fost oameni învăţaţi care au ţinut sus credinţa şi faptele cele bune, 
precum au fost şi oameni fără carte care au disprețuit şi credinţa şi faptele bune. Şi 
iată că aşa, au existat oameni care au fost cei dintâi şi aici pe pământ şi au rămas 
astfel şi la Dumnezeu, în ceruri. 


Dar vai! Mulţi dintre cei care pe pământ sunt cei dintâi, nu mai sunt astfel şi în 
ceruri! Şi o, indurările, o, Dreptatea lui Dumnezeu!: cât de mulţi sunt cei dispreţuiți 
pe pământ, dar sunt cei dintâi în Ceruri! 


Domnul nu a lăudat şi nici nu a scos în evidenţă vreo clasă sau categorie socială, ca 
fiind superioară alteia, ci El în toate timpurile, chiar şi în timpurile noastre, Şi-a 
chemat şi îşi cheamă oştirea luminii din toate clasele şi categoriile şi din toate 
ocupațiile şi profesiile. Căci criteriul Lui nu este nici coroana împăratului, nici 
sacul peticit al cerşetorului, ci mai curând credinţa, credinţa şi faptele cele bune. 


O, Atotinţelepte Doamne, pomeneşte-ne când vei veni întru împărăţia Ta! Căci 
Ţie se cuvine toată slava, cinstea, închinăciunea şi mulţumita în veci, Amin. 


15 februarie 
Pomenirea Sfântului apostol Onisim 


Onisim a fost unul dintre cei şaptezeci de apostoli mai mici. El a fost robul lui 
Filimon, dar greşindu-i cu ceva stăpânului său, de frică a fugit la Roma. Acolo a 
auzit Evanghelia de la Sfântul apostol Pavel şi a luat Sfântul Botez. 


Pentru că Sfântul apostol Pavel îl adusese mai înainte pe Filimon la Sfânta cre- 
dinţă, el a mijlocit împăcarea intre stăpân şi rob, intre Filimon şi Onisim, scriindu-i 
o epistolă anume în acest scop lui Filimon. 


Aceasta este una dintre cele mai emoţionante epistole din întreaga Sfântă Scriptură: 
Te rog pe tine pentru fiul meu, pe care l-am născut fiind în lanţuri, Onisim. Căci 
poate pentru aceea a fost despărţit de tine câtva timp, ca veşnic să fie al tău, Dar 
nu ca un rob, ci mai presus de rob, ca un frate iubit, mai ales pentru mine, dar 
cu atât mai vârtos pentru tine, şi în trup şi în Domnul (Filimon 1 : 10, 15-16). 


Mişcat de această scrisoare, Filimon cu adevărat l-a primit pe Onisim ca pe un 
frate, eliberindu-l de robie. 


Mai târziu Onisim a fost sfințit episcop de apostolii înşişi şi a primit tronul episco- 
pal al Efesului după Sfântul apostol Timotei. Acest lucru se vede dintr-o Epistolă a 
Sfântului Ignatie 'Teoforul. 


In vremea persecuțiilor din timpul împăratului Traian, Onisim deja în vârstă, a fost 
arestat şi adus la Roma. 


La Roma Onisim şi-a prezentat viaţa în faţa judecătorului Terticus, a fost întem- 
nițat iar la urmă ucis prin decapitare. 


O femeie bogată i-a luat trupul şi l-a aşezat într-un sarcofag de argint, înmor- 
mântându-l cu cinste la anul 190 după Hristos. 


Pomenirea Sfântului cuvios Eusebie, sihastrul cel din Siria 


La început Eusebie a dus o viaţă de nevoinţe sub ascultarea unor bătrâni îmbu- 


nătățiți, iar mai târziu s-a retras în pustie şi s-a făcut sihastru. 


EI s-a hrănit pururea numai cu legume, negustând niciodată nici măcar fructe. 
Timpul şi l-a petrecut în rugăciune, sub cerul liber, indurând toate răutățile vremii. 


Ajungând până la vârsta de nouăzeci şi cinci de ani şi-a dat cu pace sufletul în 
mâinile lui Dumnezeu, în anul 440 după Hristos. 


Cântare de laudă la Sfântul Onisim, apostolul 


Atot slăvitul Onisim, viața ca rob şi-a început, 
Dar ca apostol a sfârşit-o, şi ca mucenic 
Al lui Hristos. 


Tertilus cel fărădelege pe Onisim l-a întrebat 
Din ce neam este. 
Creştin este numele meu, iar neamul, Onisim. 


Liber sau sclav eşti tu? 

Sclav lui Filimon am fost, 

şi lui Hristos Dumnezeu sclav credincios 
Sunt acum. 


Și pe ce preţ te-a vândut Filimon lui Hristos? 
Cu al Său Sânge, Domnul Hristos m-a cumpărat. 


Vorbeşte degrabă, dumnezeii împărăției 
îi cinsteşti tu oare? 


Dumnezei nici nu văd, ci doar statui - 
Chipuri de felurite fiare; toate închipuiri moarte. 


Văd un bivol căruia i se aduc jertfe; 

Un berbec căruia i se aduc berbeci, 

Și păsări ce se aduc jertfa unei bufniţi: 
Fiare vii ce se aduc jertfă altora moarte, 
Cele vii, jertfă celor moarte, 

Cele tari, jertfă celor mai slabe! 

Nu, aşa unora, eu nu pot să mă-nchin. 

Ci Dumnezeului Celui Viu, Stăpânului 

Și Făcătorului a toate, al tău, ca şi al meu, 
Doar Lui, O Tertylus, 


Doar Lui mă voi închina! 


Dar Tertylus îşi râse 
De omul lui Dumnezeu, 
Și porunci Să fie tăiat cu sabia. 


Stăpân peste al său trup, 
Capul porunci să i-l taie, 
Dar sufletul nu i-l putu lipsi 
De slava lui Dumnezeu. 


Slăvitul nume al lui Onisim a rămas 
Ca cerul şi pământul pe el 
În veci să-l slăvească. 


Cugetare 


Fiecărui om îi este scumpă pacea sufletului. Celor care au dobândit pacea sufle- 
tului, trupul le poate fi obosit, chinuit, bolnav sau în permanent zbucium sau 
mişcare şi totuşi ei cu sufletul, ancoraţi în Dumenezu, se află într-o pace stabilă. 


ISI ne învată: “Este necesar să ne străduim în fel şi chip 


să ne dobândim şi să ne păstrăm pacea sufletului şi să nu ne tulburăm la 
insultele celorlalți. De aceea trebuie cu orice preţ să ne oprim de la mânie cu 
ajutorul pazei şi privegherii asupra noastră înşine, păzindu-ne mintea şi inima 
de mişcările indecente. Ca să ne putem păstra pacea sufletului, mai trebuie 
neapărat să evităm şi judecarea celorlalți. Prin nejudecare şi prin păstrarea 
tăcerii, ne păstrăm şi pacea sufletului. Când omul îşi dobândeşte şi îşi păstrează 
starea aceasta, atunci Dumnezeu îl învredniceşte şi de descoperiri de sus. Ca să 
ne putem păzi de judecarea altora, trebuie să fim priveghetori cu noi înşine; nu 
trebuie să primim de la nimeni cugetele cele lumeşti şi trebuie să fim cu 
desăvârşire morţi lumii. Neobosit trebuie să luptăm ca să ne păzim inima de 
gândurile şi influenţele indecente: Păzeşte-ţi inima mai mult decât orice, căci din 
ea [âşneşte viaţa (Pildele lui Solomon, 4: 23). Din păzirea cu trezvie a inimii se 
naşte curăţia inimii, cea prin care Se vede Dumnezeu, după cuvântul veşnic al 
Adevărului Care spune: Fericiţi cei curaţi cu inima, căci aceia vor vedea pe 
Dumnezeu (Matei 5: 8)." 


Luare aminte 


Să luăm aminte la Stăpânul Iisus, cel care este Călătorul: 
e Călător ce a obosit mergând din loc în loc, ostenit, flămând şi însetat de 
mântuirea mea, a ta şi a tuturor oamenilor; 
e Celcare şi noaptea lucrează la mântuirea mea, a ta şi a tuturor oamenilor, 
e Celcare în fiecare ostenicioasă călătorie a Lui nu cugetă, nu Se îngrijeşte şi 
nu doreşte nimic altceva decât mântuirea mea, a ta şi a tuturor oamenilor. 


Predică despre poporul cel credincios şi bătrânii poporului cei necredincioşi 


Dar mulţi din mulţime au crezut în EI şi ziceau: Hristosul, când va veni, va face 
EI minuni mai multe decât a făcut Acesta (loan 7: 31)? 


Stăpânul Hristos a făcut minuni înaintea tuturor şi toţi au văzut, dar nu toți au 
crezut. Poporul a fost martor la minunile Lui şi a crezut în El. Robu au văzut 
minunile Lui şi au crezut în El. Conducătorii poporului şi stăpânii de robi au fost şi 
ei martorii minunilor Lui, dar nu au crezut în El. 


Și aşa, s-au împlinit în acele zile cuvintele Mântuitorului: Și mulți dintâi vor fi pe 
urmă şi cei de pe urmă vor fi întâi (Matei 19: 30) şi iată, sunt unii de pe urmă, 
care vor fi întâi şi Sunt alții întâi, care vor fi pe urmă (Luca 13: 30). Căci cei ce 
erau mai întâi în rândurile poporului au fost ultimii care au crezut în EI, iar cei care 
erau cei mai de pe urmă din popor au fost primii care au crezut în El. 


Dar de ce poporul şi robii au crezut, iar puternicii poporului şi cărturarii n-au cre- 
zut? Deoarece poporul şi robii se considerau pe ei înşişi nişte oameni neînsemnaţi 
şi umili, şi nu erau chinuiţi de mândrie şi nici de invidie la adresa Mântuitorului. 


Poporul şi slugile, fără răutate şi fără prejudecată, s-au uitat la minunile dumne- 
zeieşti şi au ascultat cuvintele cele dumnezeieşti şi s-au uimit şi s-au bucurat. lar 
puternicii Şi cărturarii poporului, care se socoteau pe ei înşişi primii în popor şi în 
lume, fiind plini de toată trufia şi invidia, n-au putut nici măcar o clipă să privească 
la minunile care se făceau, nici să asculte cuvintele cele dumnezeieşti, fără răutate 
şi fără invidie. 


Fraților, vedeți cum omul cel lipsit de blândeţe şi de smerenie nu poate nici măcar 
să recunoască, necum să se mai şi bucure, la vederea şi auzirea adevărului? Vedeţi 
cum cei plini de răutate, de invidie şi de trufie, nu pot să-i recunoască nici măcar 
lui Dumnezeu că este înaintea lor? Aceasta a fost chiar fapta lui satan, cea de 
demult! 


ule Veşnice, curăţeşte inimile noastre de 
să Te putem vedea pe Tine şi să ne bucurăm 
Ție se cuvine toată slava şi mulţumita în veac. 


0, Doamne site gind A 


16 februarie 


Pomenirea celor doisprezece Sfinţi mucenici ucişi în timpul împărăției lui 
Dioclețian 


Pamtilie, primul dintre aceştia, era presbiter al bisericii din Cezareea Palestinei. El 
a fost un om învăţat şi credincios care a îndreptat textul Noului Testament, 
curăţindu-l de greşelile diverşilor copişti. EI însuşi copia cu mâna lui această carte 
mântuitoare şi o dădea celor care o doreau. 


Al doilea a fost diaconul Valentin, bătrân cu vârsta şi alb de înţelepciune. Acesta 
era o autoritate recunoscută în Sfintele Scripturi, pe care le cunoştea pe de rost. 


AL treilea a fost Pavel, un cetăţean de frunte, care în timpul unei persecuții ante- 
rioare fusese aruncat în foc pentru credinţa lui în Hristos. 


Pe lângă aceştia se mai aflau cinci fraţi după trup şi după duh, care se născuseră în 
Egipt şi care se întorceau în patria lor după ce fuseseră siliți să muncească în 
minele din Cilicia. La porțile Cezareei ei au declarat că sunt creştini şi au fost aduşi 
în faţa judecății. 


La întrebarea: ,, Care sunt numele voastre şi din ce neam sunteţi?” - ei au răspuns: 
“Numele păgâne date de maica noastră noi le-am lepădat şi ne-am numit în loc Ilie, 
Isaia, Ieremia, Samuil şi Daniil." 


La întrebarea „Care este patria voastră?" - ei au răspuns: „lerusalimul cel de Sus." 


Toţi aceşti opt au fost decapitaţi, iar după ei a fost ucis încă şi tânărul Porfirie, care 
a căutat trupurile mucenicilor ca să le îngroape. Pe Porfirie l-au îngropat de viu ca 
şi pe Seleuc, care mai înainte fusese ofiţer şi care se apropiase să sărute picioarele 
mucenicilor înainte să cadă sabia peste capetele lor; de asemenea ucis a fost 
vârstnicul Teodul, o slugă a judecătorului roman, care în timpul înmormântării 
mucenicilor le-a sărutat sfintele lor moaşte; iar la sfârşit mucenicie a primit şi 
Iulian, care s-a închinat şi el şi a luat sfintele trupuri cele fără de viaţă ale 
mucenicilor. Şi aşa, dând ceea ce este mic şi puţin pentru ceea ce este mult, de 
mare preţ şi veşnic, ei cu toţii s-au mutat la Domnul la anul 308 după Hristos. 


Pomenirea Sfântului sfinţit Măruţa 


Măruţa a fost episcop în cetatea Tagrit din Mesopotamia. EI a fost vestit pentru 
credinţa şi bunătatea lui. Măruţa a înmuiat mânia împăratului persan Yezdegeherd 
către creştini, i-a cerut să-i dea moaştele celor patru sute de mucenici care fuseseră 
ucişi în Persia şi a întemeiat oraşul Martiropolis pe sfintele lor moaşte. 


EI şi-a sfârşit alergarea pământească şi s-a strămutat la Domnul la anul 422 după 
Hristos. 


Pomenirea Sfântului cuvios mucenic Roman 


Roman a fost un ţăran din Carpenesion, simplu şi neştiutor de carte. Aflând despre 
vitejia şi slava mucenicilor pentru Hristos, tânărul Roman a dorit şi el cununa 
muceniciei. El a mers la Tesalonic, unde a început să laude credinţa în Hristos cu 
voce tare, netemându-se de lume şi numind Islamul basm. Turcii l-au schingiuit 
crunt, iar apoi l-au vândut unui corăbier. Creştinii l-au răscumpărat de la acel 
corăbier şi l-au trimis la Sfântul Munte Athos unde Roman s-a tuns monah de că- 
tre slăvitul Acachie. 


Dar Roman pe mai departe dorea mucenicia pentru Hristos. Cu binecuvântarea 
bătrânului Acachie, Roman a călătorit la Constantinopol prefăcându-se nebun şi 
începu să ducă un câine de lanţ pe străzile turceşti. 


La întrebarea: „Ce faci?" el răspundea că îl hrăneşte pe câine aşa cum îi hrănesc şi 
creştinii pe turci. Turcii l-au aruncat într-un puț secat, unde a stat patruzeci de zile 
fără pâine. Apoi l-au scos din puț şi l-au omorât prin tăierea capului. Timp de trei 
zile, s-a văzut cum o lumină iese din trupul lui. 


Un englez i-a luat trupul şi l-a dus în Anglia. Un anume monah a muiat un ştergar 

în sângele mucenicului. Ştergarul se păstrează şi astăzi la Mânăstirea Dochiaru din 

Sfântul Munte Athos. 

Slăvitul mucenic al lui Hristos a luat moartea pentru Stăpânul la anul 1694. 
Cântare de laudă la Sfinţii mucenici 

O, mucenicilor ai lui Hristos, 

Flori prea frumoase, 


Care de-a pururea nu vă veştejiți. 


O, mucenicilor ai lui Hristos, 


Verdeaţă vie din miezul iernii, 
Ce către cer, cu purpura sângelui împodobiţi, 
Vă înălțați. 


O, mucenicilor ai lui Hristos, 
O voi, mireasmă curată de tămâie 
Și candelă de Icoană cu lumină dumnezeiască arzând! 


Voi alergarea pentru Hristos cel prea frumos 
AȚi săvârşit, 

Și acum în Rai cu EI pururea petrecețţi. 
Lumea va fi şi va trece, 

Dar voi niciodată nu veți trece, 

Ci pururea în ceruri cu Hristos 

Vă veseliţi. 


17 februarie 
Pomenirea Sfântului mare mucenic Teodor Tiron 


Cuvântul tiron înseamnă recrut. De îndată ce Teodor a intrat în armată, în regi- 
mentul Marmarit, în oraşul Amasia, a şi izbucnit persecuția contra creştinilor, por- 
nită de împărații Maximian şi Maximus. 


Cum Teodor nici nu s-a gândit să ascundă faptul că este creştin, el a fost târât 
înaintea curţii şi aruncat în temniţă, care a fost încuiată şi pecetluită, pentru că tică- 
losul judecător voia ca Teodor să moară de foame. 


Mântuitorul Hristos însuşi a venit la Teodor în temniţă şi I-a întărit pe muce- 
nicul Său, zicându-i: 


Atunci în temniță au venit mulțime de îngeri şi temniţa a strălucit tare, încât temn- 
cerii s-au umplut de spaimă; căci i-au văzut şi ei pe îngeri îmbrăcaţi în haine albe, 
strălucitoare. 


După aceasta Sfântul Teodor a fost scos afară, schingiuit mult şi osândit la moarte. 
El a fost aruncat în foc şi aşa şi-a dat sufletul în mâinile lui Dumnezeu celui 
Preaînalt. 


Sfântul Teodor a luat mucenicia pentru Hristos la anul 306. 


Pomenirea Sfântului cuvios Teodosie, bulgarul şi a Sfântului Roman, ucenicul 
său 
Ca monah, Sfântul Teodosie s-a aşezat nu departe de oraşul Târnovo din Bulgaria, 


unde a întemeiat o aşezare monahală, care mai târziu a luat numele lui. 


EI s-a arătat mare apărător al Ortodoxiei la un sinod din Bulgaria ţinut împotriva 
bogomililor la anul 1360 d. Hr., în care i-a ruşinat cu desăvârşire pe bogomili, cu 
graiurile sale înțelepte. 


EI s-a săvârşit cu pace la Constantinopol, în anul 1362. 


Ucenicul său, Roman, a continuat până la moarte viaţa de nevoinţe a bătrânului 
său, în sihăstria de acesta întemeiată, numită „a Sfântului Teodosie." 


Pomenirea Sfintei Miriam 


Miriam a fost sora Sfântului apostol Filip. Ea a călătorit cu fratele ei şi împreună 
cu el a predicat Evanghelia în Hierapolis şi în alte locuri. 


După moartea mucenicească a apostolului Filip, Miriam şi-a continuat viaţa de 
misiune în Licaonia, unde a şi murit. 


Cântare de laudă la Sfântul Teodor Tiron 
În lume necazuri veţi avea, dar îndrăzniţi, Eu am biruit lumea (loan 16: 33). 


Sfinte cuvinte sunt acestea, 
Au fost atunci, sunt acum, 
Și pururi vor fi. 


Ele sunt mângâierea cea tare 

A celor chinuiți, 

Și mai ales 

A slăviților mucenici pentru Hristos. 


De ce te-ai teme tu, omule, 
De cei care se tem mai mult decât tine? 
Căci iată lumea se teme de propria ei umbră. 


De ce ne-am teme de cei puternici, 
Și de cele pieritoare, 

Care pururea pier? 

Cel care este cu Stăpânul Casei, 

De Casă nu se teme, 

Căci Stăpânul vede toate cele din ea, 
Și nimic nu se află în ea 

Fără îngăduinţa Lui. 


Aşadar robul Lui, 
Pentru ce s-ar mai teme? 
EI mai vârtos să se bucure, 


Când Îl aude pe Domnul zicând: 
Nu vă temeţi de lume, căci iată Eu 
Am biruit lumea. 


Stăpânul nostru Hristos 

Este Stăpânul şi împăratul lumii. 
De aceea Teodor de focul morţii 
Celei lumeşti a râs, 

Căci prin el cununa cea neveştejită 
A vieţii celei nepieritoare 

De-a pururi a dobândit. 


Cugetare 


Artist este acela care din blocul de piatră mare şi diform scoate măiestre forme vii, 
întru totul asemenea celor din natură. Artist este acela care ţese minunate acope- 
rământe în felurite culori din lâna oilor. Artist este acela care zideşte palate minu- 
nate din cărămizile cele de pământ. 


Dar ce artist s-ar putea vreodată compara cu Stăpânul Hristos, care din anal- 
fabeţi creează cărturari plini de har, din laşi face eroi iar din muritori sfinţi? Cu 
adevărat, tot materialul şi toate cele necesare trebuie lăsate pe mâna artistului, 
pentru ca acesta să creeze ceea ce a gândit şi pentru a-şi arăta întreaga măiestrie. 
Toate, cu adevărat trebuie date în mâna artistului. Da, oamenii trebuie să se dea pe 
ei cu desăvârşire în mâna lui Hristos, pentru ca EI să sculpteze, să ţeasă şi să zi- 
dească ceea ce doar EI ştie şi este capabil a înfăptui. 


Nouăsprezece veacuri stau mărturie că toţi cei care nu s-au ridicat împotriva Lui, ci 
mai curând s-au dat pe ei în mâna lui Hristos Creatorul Desăvârşit, s-au făcut, din 
fiinţe grosiere şi ignorante, copii ai lui Dumnezeu vrednici să-i vadă pe îngeri. 


Luare aminte 


Să luăm aminte la Hristos Creatorul desăvârşit, mai desăvârşit decât cei mai desă- 
vârşiţi artişti pe care i-a dat lumea, sau îi va da vreodată: 
e Care din trupul omenesc, cel sălbăticit cu păcatele, creează organul nobil al 
lucrării tuturor faptelor bune; 
e Care din haosul sufletului omenesc creează un cosmos plin de armonie, 
oglindă curată şi strălucitoare a slavei lui Dumnezeu; 


e Care din oamenii cei căzuţi şi întinaţi creează Impărăția curăției şi Statul 
sfinţeniei - artă a artelor mai presus de orice artă şi cu neputinţă de comparat 
cu vreo alta. 


Predică despre moartea ca somn 


Și toți plângeau şi se tânguiau pentru ea. lar EI a zis: Nu plângeţi, n-a murit, ci 
doarme. Şi ei râdeau de EI, ştiind că [fata] a murit. (Luca 8: 52-53). 


Aceste cuvinte se referă la fiica lui Iair. lair însuşi a spus că fiica lui a murit, iar 
slugile lui au confirmat aceasta. Şi totuşi Domnul, Dătătorul vieţii, a spus: Nu plân- 
geți, n-a murit şi ei au râs de El pentru că ştiau că fata a murit. 


Ignoranţii totdeauna susţin că ştiu mai bine decât Cel care ştie cu adevărat. Orbu 
totdeauna susţin că văd mai bine decât Atotvăzătorul. 


Dar când fata s-a ridicat şi s-a arătat vie, ignoranţii s-au mirat îndată cu mirare 
mare (Marcu 5: 42). 


Chiar şi azi ignoranţii râd când aud de adevărul dumnezeiesc. Căci adevărul 
dumnezeiesc spune că există Dumnezeu. Pe când ignoranţii râd şi spun că nu există 
Dumnezeu. 


V Adevărul dumnezeiesc spune că există Împărăţia Cerurilor. Dar isnoranții 
râd chiar şi de aceasta, ca şi când ei ar şti că nu există o Împărăţie a Ceru- 
rilor. 

Y Adevărul cel dumnezeiesc spune că morții vor învia. Dar ignoranţii râd şi 
neagă acest lucru, ca şi când ei ar şti că el nu există. 


Și când va veni Dumnezeu şi cu îngerii Lui, întru Impărăţia Cerurilor şi învierea 
morţilor, atunci ignoranţii se vor mira îndată cu mirare mare (Marcu 5:42). 


Oare cine va putea vreodată mântui lumea de ignoranţi? Nimeni pe lume în afară 
de Hristos, Cel Atotputernic şi Ştiutor. Dar oare cum s-ar putea mântui ignoranţii? 
Prin nimic altceva decât prin credinţa în Hristos şi faţă de Hristos. 


Dar care sunt cei mai ignoranţi oameni pe lume? Ei sunt aceia care neagă tot ceea 
ce a spus Hristos şi afirmă că adevărat tot ceea ce El a numit minciună, într-un 
cuvânt: sunt aceia care cred că ştiu ei mai bine ceva ce este contrar cunoaşterii lui 


Hristos. Ei sunt cei mai răi şi mai periculoşi dintre ignoranți, atât pentru ei înşişi, 
cât şi pentru alții. 


Fraților, aflaţi că orice şi oricine este capabil să ne înşele, cu o singură excepţie a 
lui Hristos, Care este Domnul, Dumnezeul dar şi Prietenul nostru. El pururea Ştie 
toate, pe când noi nu ştim întotdeauna, decât numai atunci când privim la EI şi 
ascultăm cuvântul Lui. 


O, Preamilostive şi Atotmilostive Doamne, ajută tuturor ignoranţilor, ca măcar 
înaintea ceasului morţii şi al judecății să se mire cu mirare mare, ca şi ei să se 
mântuiască în împărăţia sfinţilor Tăi. Căci Ţie se cuvine slava şi mulţumita în 
veci. Amin. 


18 februarie 


Pomenirea Sfântului Leon întâiul, papă al Romei 


Leon s-a născut în Italia din părinţi bine credincioşi. La început, el a slujit ca arhi- 
diacon al papei Sixt al III-lea, iar după moarea lui Sixt a fost ridicat în contra 
voinţei lui la cinstea de Papă al Romei. 


Pe când Attila şi hunii săi s-au apropiat de Roma pregătindu-se să o distrugă cu 
desăvârşire şi să o incendieze, Leon a venit înaintea lui îmbrăcat în toate 
veşmintele lui arhiereşti şi a împăcat mânia lui Atula, salvând oraşul. Câtă vreme 
Atula primea sfaturile Papei Leon, el era înfricoşat şi de vedenia apostolilor Petru 
şi Pavel, pe care îi vedea stând de o parte şi de alta a papei şi ameninţându-l cu 
nişte săbii de foc. 


Nu numai ca Papă Leon a salvat Roma de la distrugere, dar el a fost şi tare apărător 
al Ortodoxiei împotriva ereziei lui Eutihie şi Dioscor. Această erezie consta în 
aceea că cei doi eretici amestecau într-una singură cele două naturi ale Mân- 
tuitorului Hristos, cea omenească şi cea dumnezeiască, negând prin urmare şi cele 
două voințe ale Persoanei Mântuitorului. Din cauza aceasta s-a convocat cel de al 
patrulea Sinod Ecumenic (Calcedon, anul 451 d. Hr.), la care a fost citită şi epistola 
Sfântului Leon. Sfântul Leon scrisese această epistolă şi apoi o aşezase pe mor- 
mântul Sfântului apostol Petru, care a îndreptat-o. 


Înaintea sfârşitului său, Sfântul Leon a petrecut patruzeci de zile în post şi rugă- 
ciune la mormântul Sfântului apostol Petru, rugându-l cu lacrimi să-l înştiinţeze 
dacă păcatele lui sunt iertate sau nu. Sfântul apostol Petru i s-a înfățişat în vedenie 
ŞI 1-a spus că toate păcatele lui sunt iertate, dar nu şi acela al hirotonirii de preoţi a 
căror vrednicie nu a fost îndeajuns cercetată. Sfântul Leon iar a căzut la rugăciune 
cu lacrimi, până când s-a învrednicit şi de iertarea acestui păcat. 


EI apoi şi-a dat cu pace sufletul în mâinile lui Dumnezeu, la anul 461 după Hristos. 
Pomenirea Sfântului Flavian, patriarhul Constantinopolului 

Sfântul Flavian a fost patriarh al Constantinopolului după Sfântul Proclu. EI a fost 

contemporanul Sfântului Leon, papa Romei şi a luptat şi el cu hotărâre contra 


ereziei lui Eutihie şi Dioscor. Dar el nu a mai trăit să vadă şi triumful Ortodoxiei de 
la Sinodul al patrulea Ecumenic de la Calcedon din anul 451, pentru că înainte de 


acela, la sinodul nelegiuit de la Efes din 431, el a fost bătut cu sălbăticie şi călcat în 
picioare, de unde, după trei zile, i s-a tras şi moartea. 


Flavian a fost un mare ostaş al împăratului Hristos şi viteaz apărător şi mărturisitor 
al Ortodoxiei. 


Cântare de laudă la Sfântul Flavian 


Înaintea prăbuşirii merge trufia şi semețţia înaintea căderii (Pildele lui Solomon 
16: 18) 


Acesta este cuvântul lui Dumnezeu, marea lecție a vieții. 
Căci ereticii, ce sunt ei oare, dacă nu odrasle ale trufiei? 
Și ce doresc ei oare, dacă nu să necinstească adevărul? 
Pentru aceasta de necinste s-au acoperit, după dreptate. 


Eutihie în ajutorul famenului a nădăjduit. 
Flavian însă, numai întru unul Dumnezeu 
Nădejdea şi-a pus. 


Cu adevărat trufia duce la cădere, 
Căci Eutihie a pierit, 
Iar Flavian a biruit. 


Dioscor bătăuşul, 

în puterea pumnului său 

S-a încrezut. 

De aceea cu dreptate toate neamurile 

Pe el îl disprețuiesc. 

Pe când Flavian cel lovit şi călcat în picioare. 
Acum pe întreg pământul 

De toate neamurile 

Este cinstit, 

Iar în Ceruri, binecuvântat cu slavă. 
Adevărul pururea stă şi de nimic nu se teme. 
Sfântul Leon ca un leu pe el l-a apărat, 
Apărând în aceasta Faţa luminoasă 

A lui Hristos. 


Aceşti doi mari ierarhi, 


Și cu Evloghie care a fost al treilea 
Biserica o au călăuzit 
La biruinţă şi slavă. 


Căci fără astfel de duhuri viteze 
Biserica, ce ar fi? 

Ea s-ar asemăna cu o pasăre rănită, 
Și cu aripile frânte. 


Cugetare 


Cu mare dificultate şi cu încă şi mai mari osteneli şi jertfe s-a cernut grâul ade- 
vărului Bisericii, lăsând în sită focului neghinele şi pleava ereziilor. Ereticii 
întotdeauna au uzat de mijloacele cele mai joase şi de persoanele cele mai medio- 
cre când au vrut să submineze Ortodoxia. 


Arhimandritul Eutihie de la Constantinopol şi Dioscor, patriarhul Alexandriei, care 
au răspândit învăţătura cea eretică conform căreia nu s-ar fi aflat două naturi în 
Hristos, cea dumnezeiască şi cea omenească, ci doar una singură într-un fel de 
amestec şi l-au aflat ca aliat la curtea imperială pe obscurul famen Hrisafie. Cu 
aceştia în ascuns era aliată şi împărăteasa Eudoxia. 


Patriarhul Flavian a stat ca un leu în apărarea Ortodoxiei, în această sfântă luptă el 
fiind sprijinit de Pulhenia, sora împăratului. Eunucul Hrisafie a mers la împăratul 
Teodosie cu cele mai josnice şi mai murdare calomnii la adresa patriarhului, ca 
astfel să obţină de la împărat înlăturarea lui din scaun şi aducerea în loc a ereticului 
Eutihie. Când această murdară manevră şi incă multele altele au eşuat, ereticii au 
pus la cale nimic mai puţin decât uciderea lui Flavian. 


La Sinodul ticălos de la Efes din anul 431 Sfântul Flavian a fost bătut şi călcat în 
picioare atât de sălbatic, încât după trei zile a şi murit. Dar criminalii eretici nu au 
biruit cu aceasta. 


Căci până la urmă, la sinodul al Patrulea Ecumenic de la Calcedon (451), asupra 
lui Eutihie şi a lui Dioscor s-a aruncat anatema. Famenul a fost alungat de la curte 
ŞI şi-a sfârşit viaţa acoperit de batjocură şi de ruşine, împărateasa Eudoxia a fost 
alungată de la curtea imperială şi surghiunită în Palestina. lar Flavian patriarhul şi 
cinstita Pulheria, sora împăratului, au fost proclamaţi sfinți de către Sfânta Bise- 
rică. Astfel Sfânta credinţă ortodoxă a biruit. 


Luare aminte 


Să luăm aminte la Stăpânul Hristos cel care S-a aflat printre farisei şi cărturari: 

e Lacumnuacruțat nici o osteneală pentru a-i ridica pe farisei şi cărturari şi 
a-i mântui, iar ei nu au cruțat nici o osteneală pentru a-L alunga şi a-L 
ucide; 

e Lacuma dorit El să le îndrepte toate cugetele şi cuvintele, iar ei nu au dorit 
decât să 1 le răstălmăcescă cu totul pe ale Lui; 

e Lacâtdetrista fost El că nu-i poate deloc învia şi la cât de trişti au fost ei 
că nu-L pot ucide. 


Predică despre lupta neputincioşilor împotriva Atotputernicului 
Și s-au sfătuit arhiereii ca şi pe Lazăr să-l omoare (loan 12: 10). 


Adică, e1 s-au sfătuit mai întâi să-L ucidă pe Ziditor, iar apoi să ucidă şi zidirea 
Lui. Căci Lazăr era lucrarea lui Hristos. Căci ce folos vom avea, îşi ziceau nele- 
giuiţii, dacă-L vom ucide pe Făcătorul de minuni, dar vom lăsa să trăiască dovada 
vie a celor mai mari minuni ale Lui? Se gândeau că dacă ar lăsa să trăiască dovada, 
atunci poporul i-ar ucide pe ei ca pe nişte răufăcători. 


Cu toate acestea, s-a întâmplat că şi de L-au ucis pe Hristos, pe Lazăr nu l-au mai 
nimerit. Şi apoi? Apoi ei şi cei de un fel cu dânşii au ucis mai departe zeci de 
apostoli ai Săi ne mai nimerind să ucidă şi multe alte sute. După care au omorât mii 
de mărturisitori, dar sute de mii de mărturisitori nu au mai reuşit să-i ucidă. Nu s- 
au lăsat şi au omorât pe mai departe sute de mii, dar au ratat milioane. 


În sfârşit, au văzut clar că pe la spatele lor, chiar cei ucişi înviau ca iarba cosită iar 
cei făcuţi ţintele uciderii în faţa executorilor creşteau ca iarba semănată. Zadarnic 
le-a grăit înțeleptul Gamaliei: Dacă este de la Dumnezeu, nu veţi putea să-i 
nimiciţi (Fapte 5: 39). 


Cei care îndrăznesc să se ridice luptători împotriva lui Dumnezeu de-a lungul 
veacurilor zadarnic se căznesc să-şi încordeze neputinţa şi să secere la pământ 
recolta lui Dumnezeu. Căci cu cât o seceră mai mult, cu atât mai bogată creşte ea. 
O. nebunilor luptători împotriva lui Hristos, cei care aţi fost şi care sunteţi! Satirul 
vostru se repede din cetatea lui Hristos şi nu loveşte decât în propriile voastre 
şoproane, prefăcându-le în praf şi cenuşă! De-a lungul veacurilor, aţi avut cu voi 
mulțime de aliaţi: în afară de însuşi satan, cu voi au fost mulţimi de eretici, închi- 
nători la idoli, fanatici, descântători, vrăjitori, regi depravaţi, miliardari, tirani şi 


păcătoşi înecaţi în nesimţirea păcatului. Şi totuşi aţi fost bătuți cu desăvârşire şi 
incă veţi mai fi şi aliaţii şi tovarăşii voştri împreună cu voi, până la sfârşitul 
veacurilor. 


Pentru aceasta Ţie, O Atotputernice Doamne, se cuvine slava, închinăciunea şi 
mulțumita în veci. Amin. 


19 februarie 


Pomenirea Sfinţilor apostoli Arhip, Filimon şi Apfia 


Arhip a fost unul dintre cei şaptezeci de apostoli. Sfântul apostol Pavel îl pome- 
neşte în Epistola sa către Coloseni şi în cea către Filimon: Și spuneți lui Arhip: 
Vezi de slujba pe care ai primit-o întru Domnul, ca să o îndeplineşti (Coloseni 4 : 
17). lar în Epistola către Filimon îl numeşte impreună-oştean: Și lui Arhip, cel 
împreună-oştean cu noi (Filimon 1:2). 


In oraşul Colose, centrul creştinătăţii se afla în casa lui Filimon. Aici se adunau 
creştinii pentru rugăciune. Scriindu-i lui Filimon, apostolul Pavel numea casa ace- 
stuia Biserica din casa ta (Filimon 1:2). 


In acel timp, Sfinţii apostoli îşi hirotoneau ucenicii intru episcopi, pe unii pentru 
eparhii anume, iar pe alții ca misionari călători. Filimon era unul dintre aceştia din 
urmă. Apfia, soția lui, slujea în biserica cea din casa ei! 


În vremea unui festival păgânesc închinat zeiţei Artemida, creştinii după obicei, s- 
au adunat în casa lui Filimon pentru rugăciune. Păgânu, aflând de locul rugăciunii 
acesteia, s-au repezit şi i-au prins pe toţi cei adunaţi acolo, inclusiv pe Filimon, 
Apfia şi Arhip, întâistătătorii lor. La început ei au fost biciuiţi, iar apoi au fost 
îngropaţi pină la mijloc şi bătuţi cu pietre. Astfel pe Filimon şi pe Apfia i-au ucis, 
iar pe Arhip, aproape mort, l-au dezgropat şi l-au lăsat de batjocură copiilor. 
Copiii l-au străpuns cu cuțite. Aşa şi-a încheiat impreună-oşteanul Sfântului 
apostol Pavel viaţa pe acest pământ. 


Pomenirea Sfântului cuvios Dositei 


Acest Sfânt cuvios Dositei a fost ucenicul slăvitului Avva Dorotei, cel trăitor în 
marea obşte a cuvioşilor Serdie, loan şi Varsanufie cel Mare. 


Dositei era din familia foarte bogată şi slăvită a unui general şi a venit odată la 
Ierusalim, împreună cu ea, să se închine Sfântului Mormânt. La Ierusalim aflân- 
du-se şi pe când privea la icoana înfricoşatei Judecăţi zugrăvită pe peretele unei 
sfinte biserici, o femeie îmbrăcată în strai de purpură s-a apropiat de el şi a 
început să-i tâlcuiască icoana. La sfârşit, înainte de a se îndepărta, i-a spus 
tânărului Dositei, dacă doreşti să scapi de aceste munci, să posteşti şi să te rogi 


deseori şi te vei mântui. Acea distinsă doamnă era Sfânta Fecioară Maria, de 
Dumnezeu Născătoarea. 


Inima tânărului Dositei s-a aprins atunci de focul râvnei celei dumnezeieşti şi a 
dorit să se facă monah. Cuviosul Dorotei l-a primit ca frate în mânăsure, porun- 
cindu-i să se lepede cu desăvârşire de voia lui şi să se supună părintelui duho- 
vnicesc hărăzit lui. Timp de câteva zile, l-a lăsat să mănânce cât pofteşte, 
spunându-i: “Mănâncă cât pofteşti, numai să-mi spui cât mănânci” ceea ce Dositei 
a şi făcut. După acele zile, Avva i-a poruncit lui Dositei să-şi reducă porția zilnică 
de hrană cu un sfert. După ce Dositei s-a obişnuit cu porția redusă, Avva i-a 
poruncit să-şi mai reducă hrana zilnică cu incă un sfert şi tot aşa până când Dositei 
a ajuns să se mulțumească cu hrană puţină, după măsura călugărilor. Căci zicea 
Avva Dorotei: “Mâncatul este o obişnuinţă, iar omul mănâncă atâta cât este obi- 
şnuit să mănânce”. 


Cuviosul Dositei s-a mântuit prin ascultarea cea desăvârşită pe care a avut-o faţă de 
duhovnicul său. El a rămas pentru toate generaţiile următoare o pildă de ascultare, 
devotament şi dragoste faţă de părintele cel duhovnicesc. EI s-a mutat la locaşurile 
cele cereşti la o vârstă tânără, în veacul al şaselea. 


Cântare de laudă închinată ascultării 


Ascultarea fără murmur 

este mântuire desăvârşită. 

Ea este prima dintre nestemate, 
mărgăritar de mult preț. 

Acest mărgăritar, 

de la colierul Evei primul s-a pierdut, 
Iar după el întregul şirag prețios 

de virtuți s-a risipit. 


Diavolul a amăgit-o atunci, 

ca şi acum, zicându-i: 

De Dumnezeu nu ascultă, 

Ci mai bine trăieşte după cum pofteşti, 
După al tău cap! 


Aşa grăieşte diavolul tuturor, 
încă din cele mai străvechi timpuri, 
Pentru ca astfel pe neascultători 


în belciugul lui să-i prindă. 


Dar a sosit pe pământ Mântuitorul Hristos, 
Pe ascultători la El chemând. 

De la chemarea Lui insă 

Cei neascultători s-au întors, 

Nevoind să răspundă. 


Acelaşi lucru şi acum se întâmplă, 
Când cei ascultători 

până la Rai se ridică, 

Iar neascultătorii de Dumnezeu 
se pogoară la iad. 


Adevăratul monah 
părintelui său duhovnicesc 
Se supune, 

Iar părintele - Bisericii, 
iar Biserica - Domnului Ei. 


Ascultarea cale sigură către mântuire este, 
Din colierul cel duhovnicesc - 

Prima nestemată, 

Mărgăritar strălucitor. 


Cugetare 


Sfântul Antonie ne învaţă: “Aşa precum gol iese omul din pântecele maicii sale, 
tot aşa gol iese sufletul din trupul omului. Un suflet este curat şi luminos, altul 
este mânjit de păcat, iar altul cu totul înnegrit... Dacă trupul nu iese sănătos din 
pântecele maicii sale, el nu poate trăi, aşa şi sufletul dacă nu ajunge la 
cunoştinţa de Dumnezeu printr-o vieţuire curată, el nu se poate mântui şi nici nu 
se poate afla în comuniune cu Dumnezeu. Organul vederii celei trupeşti este 
ochiul, iar organul vederii celei dumnezeieşti este mintea. Aşa cum trupul este 
orb fără ochii cei din cap, aşa sufletul este cu desăvârşire orb fără o minte 

dreaptă şi o vieţuire dreaptă. 
Luare aminte 


Să luăm aminte la Stăpânul Hristos, cel care stă în mijlocul oamenilor umili: 


e Lacum îi învaţă EI cu dragoste pe oameni, aşa cum un părinte îi învaţă pe 
copiii săi, 

e La cum oamenii cei simpli îi primesc şi îi sorb cuvintele, uimindu-se de 
minunile Lui şi slăvind pe Dumnezeu; 

e La cum încă şi astăzi, oamenii cei umili şi neîntinaţi îi primesc cuvintele cu 
bucurie şi mulțumire. 


Predică despre punerea la încercare 


Cel ce este credincios în foarte puţin şi în mult este credincios şi cel ce e nedrept 
în foarte puţin şi în mult este nedrept. Deci dacă n-aţi fost credincioşi în bogăţia 
nedreaptă, cine vă va încredința pe cea adevărată? Și dacă în ceea ce este străin 
nu ați fost credincioşi, cine vă va da ceea ce este al vostru (Luca 16: 10-12)? 


Aşa grăieşte Stăpânul şi al lumii materiale şi al celei duhovniceşti. Averea mate- 
rială, adică materialul, EI îl numeşte foarte puțin, iar averea spirituală, adică 
spiritualul, EI îl numeşte mult. Oricui îi este dat în viaţă să aibă avere materială 
multă, dar se dovedeşte a fi un egoist, un îmbuibat, un împietrit la inimă, un 
mândru, un nemilostiv şi un fără de Dumnezeu, aceluia nu-i mai poate fi dată şi 
avere spirituală, deoarece fiind necredincios în cea foarte puțină, adică cea 
materială, lui nu i se mai poate încredința şi cea care este multă, adică cea 
spirituală. Căci nu are cum să fie credincios duhului, câtă vreme a fost necredincios 
materiei. 


Omul este pus la încercare în această lume materială şi străină şi dacă trece această 
încercare cu bine, atunci el şi-o dobândeşte şi patria lui cea adevărată, dar dacă el 
iese nevrednic după această punere la încercare, cine îl va mai pune pe el în 
drepturile lumii lui proprii? Căci lumea proprie omului, patria lui adevărată, este 
împărăția cerească cea negrăită. Pe când lumea de aici îi este lui o patrie grosolană 
şi supusă putreziciunii, descompunerii şi morţii - o patrie cu desăvârşire străină. 


Totuşi, omului îi este dată această lume străină spre punerea lui la încercare, spre a 
se vedea dacă este vrednic de traiul în patria lui adevărată, Impărăţia Cerurilor. 


Aceste rostiri ale Mântuitorului au totuşi unul şi acelaşi înţeles. O, cât de adânc şi 
de adevărat este el! Precum lumina împrăştie întunericul, tot aşa aceste cuvinte ale 
Mântuitorului alungă confuzia care se poate naşte din întrebarea: în ce scop a venit 
omul în lume? Și: ce este chemat el să facă în ea? Oricine este vrednic să citească 
cu o înţelegere curată, înțelege deplin răspunsul la aceste întrebări din cuvintele 
Mântuitorului despre care ne este acum vorbirea. 


Prin urmare, să înţelegem că Dumnezeu nu va dărui darurile cele duhovniceşti, 
adică darul cunoaşterii sau al credinţei sau al dragostei sau al curăției sau al 
prorociei sau al facerii de minuni sau al stăpânirii peste duhurile necurate sau al 
dreptei socotinţe sau al vederii celor cereşti - celui care rău şi-a cheltuit darurile 
mai Mici, folosindu-le la rău şi nu spre slava lui Dumnezeu, aşa cum a făcut fiul cel 
risipitor cu moştenirea părintească; iar darurile acestea mai mici sunt: darul 
sănătăţii, al averilor pământeşti sau al prestigiului personal printre oameni sau în 
societate sau al cunoaşterii lumii, sau orice altă înnăscută îndemânare sau 
pricepere. 


O, Stăpâne Doamne Mult Milostive, ajută-ne nouă în credinţa cea către Tine, ca 
bine să chivernisim ceea ce Tu ne-ai încredinţat, Căci ie se cuvine toată slava şi 
mulţumita în veci. Amin. 


20 februarie 
Pomenirea Sfântului Leon, episcopul Cataniei 


La poalele muntelui vulcanic Etna, ce se află în oraşul Catania, a trăit Sfântul 
Leon, păstor bun şi milostiv învăţător al poporului. EI se îngrijea pururea de bol- 
navi şi de săraci. Râvna lui pentru credinţă era la fel de mare ca milosteniile lui 
către năpăstuiţii vieţii. 


Dar în Catania şi-a făcut la un moment dat apariția vrăjitorul Heliodor, care a 
început să înşele poporul cu închipuiri, ducând la pierzanie mai ales mult tineret. 


Odată acest Heliodor a intrat în biserică la ceasul săvârşirii Sfintei Liturghii şi a 
început să lucreze vrăjitorii obscene. Sfântul Leon s-a apropiat de el, I-a legat cu 
unul din capetele omoforului său şi I-a dus la piaţa oraşului. Acolo a poruncit să se 
facă un foc mare şi când vâlvătaia a fost sus, el a intrat în ea şi l-a tras şi pe 
Heliodor după dânsul. Heliodor a fost ars cu desăvârşire, pe când Sfântul a ieşit din 
foc nevătămat. 


Toţi cei care fuseseră mai înainte înşelaţi şi vrăjiți de Heliodor şi care îl aveau ca 
pe un dumnezeu, au fost ruşinaţi. 


Milostivul şi zelosul Leon a ajuns cunoscut în toată ţara ca făcător de minuni, care 
prin darul lui îi ajută pe oameni şi îi scoate din nenorociri. 


Când Sfântul Leon şi-a săvârşit alergarea cea pământească, el s-a strămutat la 
locaşurile cele cereşti, iar din sfintele lui moaşte a început să curgă mir 
bineinmiresmat. El s-a săvârşit în veacul al optulea. 


Pomenirea Sfântului sfinţit mucenic Sadoc 


Acest Sadoc a fost episcop în Persia, după Sfântul Simeon. Odată Sfântul Simeon i 
s-a înfăţişat în vis şi i-a spus: “leri, eu - astăzi, tu.” Sadoc a înţeles astfel că Sfântul 
Simeon îi proroceşte felul sfârşitului său şi aşa I-a şi adus la cunoştinţa poporului: 
Anul trecut, Sfântul Simeon a luat mucenicia pentru Hristos, iar anul acesta, şi eu, 
Sadoc, o voi lua. Cu adevărat, în acel an, împăratul Sapor I-a arestat, împreună cu 
mulți alți sfinții părinţi şi mulți oameni din popor, pe care i-a târât pe toţi în faţa 
judecății. 


Sapor mai întâi le-a poruncit să se închine la foc şi la soare ca la nişte idoli. 


Sadoc i-a spus: „Noi toţi suntem gata cu râvnă să murim pentru Dumnezeu şi deci 
nu ne putem închina focului şi soarelui." Ei au fost pentru aceasta schingiuiți şi 
osândiţi la moartea prin tăierea capului, înaintea uciderii lui, Sfântul Sadoc s-a 
înălțat în rugăciune către Dumnezeu şi a zis: „Spală-ne, Doamne, păcatele noastre, 
în acest sânge al nostru!" 


Sadoc împreună cu sfinţitul şi credinciosul său cler şi-au dat cu slavă trupurile lor 
morții, iar sufletele lui Dumnezeu cel Veşnic. Fi s-au săvârşit pe la anii 342 sau 
344 d. Hr. 


Cântare de laudă la Sfântul Sadoc 


Ce este soarele? 
- un ochi care nu vede. 
Ce este focul? 
- un rob lipsit de rațiune, 
împăratul Sapor lui Sadoc îi porunceşte: 
Soarelui şi focului să te închini, 
Acestor dumnezei care conduc lumea, 
După cum înțeleptul Zoroastru 
Ne învaţă pe noi. 


Sadoc împăratului cu blândeţe-i răspunde: 
O împărate: pace, sănătate şi bucurie ţie! 
Dar cum se va putea închina vreodată Cel înțelegător, 
celor ce înțelegere nu au? 

Și cum vor putea lucrurile 

Să slăvească cele ce materie nu au? 
Frumos lucru al lui Dumnezeu este soarele, 
Iar flacăra, mult slujitoare omului este; 
Dar putea-vor vreodată ele 

Pe Creator să-L înlocuiască? 

Putea-vor morții vreodată 

Să facă lucrurile celor vii? 

Este portretul mai mult 

Decât pictorul care l-a făcut? 

Sau plugul mai de preţ, decât plugarul? 


In Ceruri, împărate, e doar un singur Dumnezeu, 
Atotputernic, Atotcunoscător, Frumos şi Bun, 


Al celor văzute şi nevăzute Făcător, 

Al tuturor Plănuitor, 

Al tuturor celor bune daruri Dăruitor, 

Prea puternic este EI şi iubitor de oameni, 

Pe El, Unul-Născut Fiu al Său lumii L-a descoperit, 
Din persieneştile înşelări EI 

Pe noi ne-a mântuit, 


Mai de preţ decăt întreaga lume 

EI pe noi oamenii ne-a învăţat că suntem, 

Către El Făcătorul nostru ne-a învăţat EI 

Să ne întoarcem faţa, 

Către cer să ne întoarcem cu toată fiinţa noastră, 
Acolo unde se află patria noastră cerească, 

A îngerilor şi a oamenilor, 

Patria -A grâit Sadoc 

- iar Sapor i-a tăiat capul. 


Cugetare 


Apa este o materie mai fină decât pământul, iar focul o materie mai fină decât apa; 
aerul o materie mai fină decât focul, iar electricitatea o materie mai fină decât 
aerul. Cu toate acestea, aerul este o materie grosieră prin comparaţie cu lumea 
spirituală şi la fel este şi electricitatea. 


Electricitatea este într-adevăr o materie foarte fină, dar vocea umană este încă şi 
mai fină decât ea; gândul este mai fin decât vocea şi duhul mai fin decât gândul. 
Aerul este o materie fină, capabilă să transmită vocea la mare distanţă. Elec- 
tricitatea este o materie foarte fină care transmite lumină la mari distanţe. Totuşi, 
mult mai rapid se propagă fiecare faptă, cuvânt sau gând al nostru la toate capetele 
lumii spirituale. 


O cât de înfricoşat este să comitem păcatul şi să grăim cuvinte păcătoase şi să 
gândim gânduri nebuneşti! La ce înfricoşătoare distanţe se propagă toate acestea 
care sunt aruncate pe valurile mării celei duhovniceşti! Dar să nu credem că putem 
sonda noi vreodată lumea cea ascunsă a duhului. Destul ne este să ne măsurăm şi 
să cunoaştem cum toate faptele, cuvintele şi gândurile noastre sunt purtate cu 
necesitate şi îşi pun pecetea în toate cele patru zări: a lui Dumnezeu şi lumii 
nevăzute, a zidirii, a oamenilor şi a propriului suflet. Cu cât ne vom exersa mai 


mult în această cunoaştere, cu atât vom atinge un nivel mai înalt de vigilență mân- 
tuitoare. 


Incă o cugetare 


Partea cea mai importantă a unei păşuni este iarba; a unui ogor, grâul; iar a unei 
grădini, legumele care cresc în ea. Nimeni nu se va lăuda cu gardul păşunii mai 
mult decât cu calitatea ierbii care creşte în ea. Nici mai mult cu şopronul ridicat la 
marginea ogorului, mai mult decât cu grâul care creşte pe el. Şi nici mai mult cu 
şanţurile de irigare ale grădinii, decât cu legumele care se fac în ea. 


Aşadar, de ce oare se laudă unii oameni cu ţările lor, adică cu calitatea şoselelor 
din ţara lor, cu buna administraţie a graniţelor lor şi a oraşelor şi satelor lor, adică 
în general cu ceea ce - prin comparaţie cu însăşi recolta, adică omul - nu e mai 
important decât gardul păşunii, şopronul ogorului, sau şănțuleţele de irigare a 
grădinii? 


Nu oamenii unei ţări există de dragul acelei ţări, ci ţara trebuie să existe de dragul 
oamenilor din ea. Hristos nu a venit să mântuiască diviziuni administrative, ci a 
venit să mântuiască oameni. O ţară are valoarea pe care o au oamenii ei. Căci ce 
folos au oamenii cei răi de la ţara lor cea mare? Doar mulțimea spinilor din 
întinsele ogoare. 


Luare aminte 


Să luăm aminte la Stăpânul Hristos care a stat de vorbă cu Nicodim (loan, cap. 3): 

e Lacum Nicodim, chiar dacă era învăţător în Israil, nu înţelegea deplin ade- 
vărurile duhovniceşti; 

e La cum intenţionat Mântuitorul îşi începe convorbirea cu el pornind de la 
problema naşterii duhovniceşti - o problemă cu totul de neînțeles pentru 
mintea lui Nicodim - ca astfel să-l aducă pe Nicodim la smerenie şi apoi să- 
1 cultive mai departe ca pe un ogor bun, desţelenit,; 

e Cum la început Nicodim s-a apropiat de Mântuitorul cu timiditate şi $o- 
văială (aşa cum şi astăzi mulţi cărturari fac), iar mai apoi cu mai multă 
îndrăzneală. 


Incă o luare aminte 


Să luăm aminte la Mântuitorul Hristos care în nopțile întunecoase Se roagă singur 
în munţi, pentru mântuirea mea, pentru mântuirea ta şi pentru mântuirea tuturor 
oamenilor: 

e La cum îşi ridică mâinile către cer; la cum Se apleacă la pământ, la cum 
îngenunchează la rugăciune nopţi la rând: pentru mântuirea mea şi a ta şi a 
tuturor oamenilor, 

e La cum, rugându-se stăruitor, sudoarea Lui s-a prefăcut în sânge, pentru 
mântuirea mea şi a ta şi a tuturor oamenilor; 

e La cum nu S-a cruțat pe Sine, ci a privegheat îndelung, în rugăciune şi 
chinurile suferinţei, nedând trupului Său somn sau odihnă - pentru mân- 
fuirea mea şi a ta şi a tuturor oamenilor. 


Predică despre judecată şi osândă 


Cel ce crede în EI nu este judecat, iar cel ce nu crede a şi fost judecat (loan 3: 
18). 


Cel care crede în Hristos Domnul nu este judecat, căci el se judecă singur pe sine şi 
îşi conduce paşii după lumina care este înaintea lui. Asemenea omului care umblă 
în întuneric mult şi se călăuzeşte numai după luminarea pe care o ţine în mână - aşa 
este acela care crede în Hristos, adică, care umblă după EI precum umblă omul 
după lumina ce-l călăuzeşte prin întunericul vieţii. 


Cel care nu crede a şi fost judecat. Adică, cel care nu are călăuză pe calea cea 
necunoscută încă de la primul pas pe care îl face s-a şi rătăcit, a şi pierdut drumul. 


Cel care nu crede în Hristos se condamnă pe sine la ignoranță, la neputinţă, la 
mânie, la mersul slăbănog de-a lungul unui drum întortocheat şi fără capăt, la 
viciu, la disperare şi poate chiar la sinucidere. El merge ca un osândit la chinul cel 
veşnic în ambele lumi: şi în această lume a simţurilor trupeşti înşelătoare şi în 
lumea cealaltă, spirituală. O cât de întunecată este cărarea fiilor şi fiicelor necre- 
dinţei şi cât de adânc este hăul dintre oricare doi paşi ai lor! 


O, Stăpâne Atotmilostive, cu adevărat nu avem pe nimeni în care să credem afară 
de Tine, căci doar Tu ne mântuieşti pe noi din noaptea păcatului şi a morții, Și 


numai Ţie se cuvine toată slava şi mulțumita în veci. Amin. 


Incă o predică despre piatra cea înfricoşată 


Oricine va cădea pe această piatră va fi sfărâmat, iar pe cine va cădea ea îl va 
zdrobi (Luca 20: 18). 


Mântuitorul şi Stăpânul Hristos este piatra cea din capul unghiului. Iuda a căzut pe 
această piatră şi s-a sfărâmat. Irod a căzut pe această piatră şi s-a sfărâmat. lulian 
Apostatul a căzut pe această piatră şi s-a sfărâmat. Arie a căzut pe această piatră şi 
s-a sfărâmat. Cei care L-au negat pe Hristos şi şi-au bătut joc de EI, cu toții au 
căzut pe această piatră şi s-au sfărâmat ca vasele olarului. 


Această piatră a căzut peste Sodoma şi Gomora, iar Sodoma şi Gomora au pierit cu 
desăvârşire. Această piatră a căzut peste Egipt, iar Egiptul s-a zdrobit cu totul. Ea a 
căzut peste Ierusalim şi Ierusalimul s-a zdrobit. A căzut peste poporul evreu şi 
poporul evreu a fost împrăştiat în bucăţi. Această piatră a căzut pe multe neamuri 
de oameni păcătoşi şi peste imperii şi acele neamuri păcătoase şi acele imperii s-au 
zdrobit şi s-au împrăştiat ca praful şi ca cenuşa. 


Dumnezeu i-a iertat pe păcătoşi de şaptezeci de ori câte şapte, dar dacă păcătoşii 
tot păcătoşi voiesc să rămână, oare îi va mântui Dumnezeu în ciuda voinţei lor?! 
Nu, nu 0 va face, căci nu acesta este principiul mântuirii oamenilor. Principiul 
mântuirii oamenilor este ca oamenii de bună voia şi cu toată voia lor să fie de 
acord ca Dumnezeu să-i mântuiască. Dar dacă oamenii de şaptezeci de ori câte 
şapte şi chiar mai mult nu doresc deloc să se mântuiască, atunci Dumnezeu nu-i 
mântuieşte. Atunci oamenii se sfarmă, căzând pe piatra pe care o tot ocolesc şi se 
zdrobesc de piatra pe care, neputând-o ocoli, o tot ridică ca să o arunce departe de 
la ei. 


Ce om va putea spune că Dumnezeu este nemilostiv, când l-a mântuit pe tâlharul 
răstignit pe cruce, cel care s-a pocăit? Şi cine va putea spune că EI este nedrept, 
când I-a lăsat pieirii pe tâlharul celălalt, care nu numai că nu s-a pocăit, dar chiar şi 
în ceasul morţii şi-a bătut joc de dumnezeirea Lui? 


O, Atotputernice Doamne, mântuieşte-ne pe noi! Căci a Ta este slava şi mulţu- 
mita în veci. Amin. 


21 februarie 
Pomenirea Sfântului Zaharia, patriarhul Ierusalimului 


În timpul domniei împăratului bizantin Heraclie, Hosroe împăratul perşilor a atacat 
Ierusalimul, în anul 614 după Hristos. Hosroe a vandalizat oraşul, a luat cinstita 
Cruce a lui Hristos cu sine în Persia şi de asemenea mulțime de creştini în sclavie: 
printre aceştia se afla şi patriarhul Zaharia. 


Evreii l-au ajutat pe Hosroe să comită toate aceste crime împotriva creştinilor. 
Printre răutăţile diavoleşti ale evreilor este pomenită şi aceasta: evreii au cumpărat 
de la Hosroe nouăzeci de mii de creştini, doar spre a-i ucide pe toţi. 


Patriarhul Zaharia a rămas în sclavie la perşi timp de paisprezece ani. Multe 
minuni s-au săvârşit acolo prin lemnul cinstitei Cruci, astfel încât şi perşii ziceau: 
„A venit în Persia Dumnezeul creştinilor." 


Mai târziu, împăratul Heraclie I-a silit pe împăratul perșilor să înapoieze Sfânta 
Cruce la Ierusalim, precum şi pe Patriarhul şi pe toți ceilalți captivi creştini care 
încă nu muriseră, împăratul Heraclie însuşi a dus Sfânta Cruce pe umerii săi, 
intrând în Cetatea Sfântă, desculţ şi îmbrăcat umil. 


Sfântul Zaharia a petrecut cealaltă vreme a vieţii sale în pace şi s-a strămutat la 
locaşurile cereşti în anul 631. 


Lui i-au urmat în scaun patriarhul Modest, iar apoi Sfântul Sofronie, care se 
cinsteşte la 11 martie. 


Pomenirea Sfântului cuvios Timotei 


Sfântul Timotei a trăit în deplină sihăstrie la locul numit Symbola de pe versantul 
asiatic al Muntelui Olimp. El a intrat în mânăstire încă din tinereţea lui, a fost tuns 
monah şi până la bătrâneţe şi-a petrecut viaţa în postiri, rugăciune, privegheri şi 
nevoinţe neîntrerupte. 


EI a rămas feciorelnic de-a lungul întregii vieţi. Celor feciorelnici Dumnezeu le dă 
putere asupra duhurilor necurate şi aşa i-a dăruit EI şi Sfântului Timotei. Prin 
nevoinţele intru mântuirea sufletului, Sfântul Timotei a reuşit să-şi zidească casa 
sufletului său sălaş Sfântului Duh. 


Acest bărbat sfânt a trecut la cele veşnice în anul 795 după Hristos. 
Pomenirea Sfântului Eustatie, arhiepiscopul Antiohiei 


Eustatie a fost un mare zelot şi apărător al Ortodoxiei. Astfel, el s-a arătat puternic 
intru apărarea Sfintelor Dogme ale Adevărului la Sinodul întâi Ecumenic de la 
Niceea (din anul 325), unde el a respins, pe baza întregii ştiinţe filosofice şi teo- 
logice, învăţătura necuratului Arie. 


Împreună cu ceilalţi Sfinţi părinţi, Eustatie a mărturisit corect pe Iisus Hristos ca 
Fiu al lui Dumnezeu, ca fiind deopotrivă cu Tatăl şi cu Sfântul Duh după dumne- 
zeire (după fiinţa lor dumnezeiască). 


După moartea împăratului Constantin cel mare arienii oarecum iar au luat putere şi 
au început să-i prigonească mârşav pe creştini. 


Sfântul Eustatie a fost scos din scaun şi surghiunit, mai întâi în Tracia, apoi în 
Macedonia. 


Sfântul Eustatie a suferit mult, iar în cele din urmă şi-a dat sufletul în mâinile lui 
Dumnezeu la anul 345 după Hristos. 


Pomenirea Sfântului loan al treilea Scolasticul, patriarhul 
Constantinopolului 


Avocat fiind, acest Ioan a fost hirotonit preot, apoi a fost uns patriarh în anul 565 
după Hristos. EI este compilatorul canoanelor ce au fost introduse în Nomo-Canon. 


În timpul său au fost introduse în Sfânta Liturghie dumnezeiască cântare a Heru- 
vicului, precum şi Rugăciunea de dinaintea împărtăşirui cu Sfintele şi Dumne- 
zeieştile Taine ale lui Hristos. 


Cântarea Heruvică 


Noi care pe Heruvimi cu taină închipuim 

Și întreit sfânta cântare aducem 

De Viaţă Făcătoarei Treimi, 

Toată grija cea lumească acum să o lepădăm. 
Ca pe împăratul tuturor să primim, 

Pe Cel Nevăzut, înconjurat de cetele cereşti. 


Aliluia, Aliluia, Aliluia. 
Rugăciunea de dinaintea împărtăşirii cu Sfintele lui Hristos Taine 


Cred Doamne şi mărturisesc că Tu eşti cu adevărat Hristos, Fiul lui Dumnezeu 
Celui viu, care ai venit în lume să mântuieşti pe cei păcătoşi, dintre care cel dintâi 
sunt eu. 


Încă cred că acesta este însuşi Preacurat Trupul Tău şi însuşi Preascump Sângele 
Tău. De aceea mă rog ie: Miluieşte-mă şi-mi iartă greşelile mele cele de voie şi 
cele fără de voie, cele cu cuvântul sau cu fapta, cele cu ştiinţa şi cu neştiinţa şi mă 
învredniceşte fără de osândă să mă împărtăşesc cu Preacuratele Tale Taine, spre 
iertarea păcatelor mele şi spre viaţa de veci. Amin. 


Cinei Tale celei de taină, Fiul lui Dumnezeu, astăzi părtaş mă primeşte, că nu voi 
spune vrăjmaşilor 'Tăi taina Ta, nici sărutare îţi voi da ca Iuda, ci ca tâlharul măr- 
turisindu-mă, strig Ție: Pomeneşte-mă, Doamne, întru împărăția Ta. 


Stăpâne, lubitorule de oameni, Doamne lisuse Hristoase, Dumnezeul meu, să nu 
mi fie mie spre osândă Sfintele acestea, pentru că nu sunt vrednic, ci spre curățirea 
şi sfințirea sufletului şi a trupului şi spre arvunirea vieţii şi a împărăției ce va să fie. 


„lar mie bine-mi este a mă lipi de Dumnezeu şi a pune în Domnul nădejdea 
mântuirii mele." 


Sfântul Ioan Scolasticul a adormit cu pace la anul 577 după Hristos. 
Cântare de laudă la Sfânta Cruce 


Stropită cu sânge, mântuitoarea Cruce 
în întuneric multă vreme a zăcut, 
Ca într-un mormânt. 


De pe tine, Sfântă Cruce, 

Trei zile Mântuitorul întru 

întuneric S-a pogorât, 

Iar tu, Sfântă Cruce, 

Trei sute de ani întru întunericul de sub pământ 
Ai zăcut. 


Când dintru întuneric Stăpânul 

pe strămoşi i-a izbăvit, 

El apoi S-a înălțat, 

Iar tu, când Biserica întru libertate a domnit, 
Te-ai înălțat la rându-ți. 


Apoi timp de patruzeci de zile 
Stăpânul pe pământ a rămas, 
Iar tu, Sfântă Cruce, la fel, 
câteva zile de la înălțarea Ta, 
Creștinilor ai strălucit; 


Până când pe oameni 

după cuviinţă i-ai ajutat 

Credinţa să-şi întărească, 

Până când ei cu adevărat au învăţat 

Cu semnul Sfintei Cruci să se pecetluiască. 


Astfel prin puterea conştiinţei 
Cei botezați puterea 
Sfintei Cruci o cunosc. 


Astfel tu, cinstită Cruce, 
cu cinste misiunea 
Îți îndeplineşti. 


Mii de anii de vor trece, 

Dar chipul tău întru tot cinstit 
Și puterea ta 

Niciodată nu vor trece. 
Credincioşii înaintea cinstitei şi 
de viaţă făcătoarei Cruci 
Mântuitorului Hristos 1 se închină 
Și Lui se roagă, 

Și ei toate necazurile şi 

toate greutăţile şi le alină 
înaintea ei. 


Cugetare 


Ce este ghicirea norocului? Există trei feluri de credinţe, care îşi au originea în 
ghicirea norocului: credinţa în întâmplarea oarbă, credinţa în lucruri şi credinţa în 
atotputernicia forțelor întunericului, a duhurilor necurate, a diavolilor. 


Prin ghicirea norocului [sau prezicerea viitorului] se prorocesc evenimente, se fac 
deosebiri între lucruri şi se depune jurământ faţă de duhurile întunecate. Nici una 
dintre marile credinţe religioase nu au condamnat mai hotărât şi mai cu desăvârşire 
ghicirea norocului, decât credinţa creştină. Căci nici una dintre ele nu este mai 
lberă şi mai curată de ghicirea norocului decât ea. Ghicirea norocului înseamnă să 
supui omul lucrurilor şi fiinţelor care îi sunt inferioare. De aici se vede că ghicirea 
norocului este şi se poate numi credinţă în întuneric. 


De aceea zice Sfântul apostol Pavel: Jar de basmele cele lumeşti şi băbeşti, fere- 
şte-te şi deprinde-te cu dreapta credinţă (1 Timotei 4: 7). 


Credinţa creştină este o credinţă a luminii în două sensuri: Intri în acela că îl ridică 
pe om deasupra întâmplării, deasupra lucrurilor şi deasupra duhurilor întunericului; 
iar al doilea că îl subordonează pe om numai şi numai Autorităţii Dumnezeului 
Celui Viu, Atotputernic şi Atotinţelept. Căci există Atotvăzătorul Dumnezeu şi de 
aceea nu există întâmplarea oarbă. 


În duhovnicească unire cu acest Atotvăzător şi Atoinţelept şi Viu Dumnezeu, omul 
se poate înălța deasupra tuturor lucrurilor şi se poate face mai puternic decât toate 
duhurile întunericului. 


Luare aminte 


Să luăm aminte la Stăpânul lisus Hristos, cel care a stat de vorbă cu tânărul cel 
bogat: Și L-a întrebat un dregător, zicând: Bunule învăţător, ce să fac ca să 
moştenesc viaţa de veci? lar lisus i-a zis: Pentru ce Mă numeşti bun? Nimeni nu 
este bun, decât unul Dumnezeu. Știi poruncile: Să nu săvârşeşti adulter, să nu 
ucizi, Să nu furi, Să nu mărturiseşti Strâmb, cinsteşte pe tatăl şi pe mama ta. Iar 
el a zis: Toate acestea le-am păzit din tinereţele mele. Auzind, lisus i-a zis: încă 
una îţi lipseşte: Vinde toate câte ai şi le împarte săracilor şi vei avea comoară în 
ceruri şi vino de-mi urmează Mie. lar el, auzind acestea, s-a întristat, căci era 
foarte bogat (Luca 18: 18-23). 


Să luăm aminte la cum: 


e Tânărul cel bogat a cerut sfat, dar nu s-a pregătit pentru jertfă; Mântuitorul 
i-a arătat calea jertfei care este de trebuinţă pentru dobândirea vieţii 
veşnice; 

e Tânărul bogat a plecat întristat pentru că nu se putea despărți de bogăţiile 
lui. 


Predică despre post şi rugăciune 


Acest neam de demoni cu nimic nu poate ieşi, decât numai cu rugăciune şi cu 
post (Marcu 9: 29). 


Aceasta este reţeta mântuitoare a Celui mai Mare Doctor al sufletului omenesc. 
Acesta este remediul cel încercat şi dovedit cel mai eficace de-a lungul veacurilor. 


Căci un alt remediu în contra nebuniei, nu există. Căci ce fel de boală este aceasta? 
Aceasta este boala în care sufletul omenesc este parazitat şi tiranizat de un duh rău, 
un duh ucigaş care lucrează la distrugerea atât a trupului, cât şi a sufletului acelui 
om. 


Băiatul pe care Mântuitorul 1-a vindecat de acest duh rău fusese aruncat de el când 
în foc, când în apă, numai şi numai în scopul de a-l omori. 


Câtă vreme omul doar filozofează despre Dumnezeu, el se face pe sine cu desă- 
vârşire neajutorat în faţa duhului rău. Căci duhul rău îşi bate joc de anemica 
sofisticărie a filozofiei omeneşti, însă de îndată ce omul începe să postească şi să se 
roage lui Dumnezeu, duhul cel rău se umple de o spaimă cu neputinţă de descris. 
Sub nici un chip nu poate îndura duhul cel rău buna mireasmă a rugăciunii şi a po- 
stului. Această dulce bună mirească îl înăbuşă cu totul şi îl slăbeşte cu desăvârşire, 
până la epuizare, în omul care se mulţumeşte doar să filozofeze despre Dumnezeu, 
se află spaţiu larg pentru intrarea în el a diavolilor. 


Dar în omul care se apucă cinstit de rugăciune către Dumnezeu şi cu evlavie şi 
dragoste se pleacă postului, întru nădejde şi răbdare, locul devine foarte strâmt şi 
de nesuferit şi diavolul trebuie neapărat să fugă de acolo, împotriva anumitor sufe- 
rinţe trupeşti există doar câte un singur remediu, împotriva celei mai mari boli a 
sufletului, care este posedarea demonică, există două remedii, care trebuie utilizate 
neapărat împreună: postul şi rugăciunea. 


Apostolii şi sfinţii au postit şi s-au rugat lui Dumnezeu. De aceea aveau atâta pu- 
tere asupra duhurilor necurate. 


porunca me şi a dirt by pentru peândariru a Sufl | 
tuirea aproapelui nostru, Căci numai Ţie se cuvine toată pie şi ulii în în 
veci. Amin. 


22 februarie 


Pomenirea Sfântului mucenic Mavrichie [Mauriciu] şi a celor şaptezeci de 
ostaşi împreună cu dânsul 


In timpul domniei împăratului Maximian s-a pornit sălbatica prigoană împotriva 
creştinilor. Mavrichie era generalul armatei staționate în cetatea siriană Apamea. 


Păgâniui l-au pârât pe acest general împăratului ca pe unul ce era creştin şi pro- 
povăduia credinţa creştină printre soldaţii săi. 


Pentru investigări a sosit în cetate însuşi împăratul, împreună cu Mavrichie au fost 
aduşi împreună la anchetă şi şaptezeci dintre soldaţii săi. Printre aceştia se afla şi 
Fotinius, fiul lui Mavrichie. 


Nici linguşirile împăratului şi nici amenințările lui nu au putut să-i clintească pe 
aceşti adevăraţi eroi. Ameninţărilor împăratului, ei răspundeau: „O împărate, nici 
urmă de teamă nu se află în sufletele sănătoase şi puternice ale celor care îl iubesc 
pe Dumnezeu!" Când la porunca împăratului au fost devestiți de hainele şi cen- 
turile lor ostăşeşti, ei au răspuns: „Domnul Dumnezeul nostru ne va îmbrăca în 
veşminte care niciodată nu se vor mai învechi şi ne va încinge cu brâiele slavei 
celei veşnice!" 


Când împăratul i-a admonestat că dispreţuiesc înaltele însemne ale demnităţii lor 
ostăşeşti, ei au răspuns: „Fără cinste iţi este cinstea cu care ne-ai cinstit pe noi, 
împărate, căci pe Dumnezeu L-ai uitat, Cel Care ţi-a dat ţie împărăție!" 


Apoi împăratul a poruncit ca mai întâi să fie ucis Fotinius, sub ochii tatălui său, 
spre a-l înfricoşa, pe el şi pe ceilalți ostaşi. Dar Mavrichie a strigat: „Dorinţa noa- 
stră cea mai fierbinte tu o îndeplineşti, O, ucigaşule, căci pe ostaşul Fotinius la 
ceruri îl trimiți, înaintea noastră!" 


Împăratul apoi i-a condamnat la o moarte ce i-a arătat lui întreaga ticăloşie: ei au 
fost aduşi la un loc mlăştinos, noroios, bântuit de tot felul de țânțari, viespi şi alte 
insecte înţepătoare şi veninoase. 


Ostaşii împreună cu generalul lor au fost dezbrăcaţi pină la piele, unşi cu miere de 
albină şi legaţi de copaci, astfel încât acele viespi să-i înţepe pină la moarte. După 
zece zile de chinuri dintre cele mai groaznice, ei şi-au dat sufletele în mâinile lui 
Dumnezeu, strămutându-se, după atâta chin, la locaşurile cele cereşti unde cu 


îngerii pururea se veselesc. Creştinii au luat în taină trupurile lor şi le-au îngropat 
cu cinste. 


Aceşti viteji ostaşi ai lui Hristos au primit mucenicia la anul 305 de la întruparea 
Sa. 


Pomenirea Sfinţilor mucenici din Evghenia, de lângă Constantinopol 


În timpul împăratului bizantin Arcadie s-au dezgropat şi s-au dat la iveală multe 
sfinte moaşte, între care şi ale Sfântului apostol Andronic şi ale luniei, cei pomeniți 
de Sfântul apostol Pavel: îmbrățişaţi pe Andronic şi pe lunia, cei de un neam cu 
mine şi împreună închişi cu mine, care sunt vestiți între apostoli şi care înaintea 
mea au fost în Hristos (Romani 16: 7). 


Aceste sfinte moaşte s-au descoperit prin arătarea dumnezeiască ce s-a făcut unui 
cleric pe nume Nicolae Caligraful.Numele celorlalți mucenici ai lui Hristos cărora 
le aparțineau acele sfinte moaşte sunt cunoscute numai de Unul Dumnezeu, care le- 
a trecut numele în Cartea Vieţii celei cereşti, în veacul al doisprezecelea după Hri- 
stos. 


Împăratul bizantin Andronic al II-lea a clădit o slăvită biserică peste moaştele 
Sfântului apostol Andronic. 


Pomenirea Sfinţilor cuvioşi Talasie şi Limneu 


Și Talasie şi Limneu erau vestiți nevoitori din Siria. O nevoinţă a lor deosebită a 
fost aceea a tăcerii. 


După moartea Sfântului Talasie din anul 440 d. Hr., Limneu s-a alăturat Sfântului 
Maron (pomenit la 14 februarie), după a cărui pildă a trăit până la moarte pe vârful 
unui munte, sub cerul liber, neavând niciodată acoperiş deasupra capului. Aşa 
trăind, el făcea mult bine unei mulțimi de oameni sărmani care s-au adunat în jurul 
lui: orbi fiind aceştia şi siliți să cerşească, el i-a adunat laolaltă şi le-a clădit căsuțe 
cu mâinile lui, ducându-le în fiecare zi de mâncare din hrana ce i-o aduceau cei 
care veneau la dânsul: oameni bolnavi şi suferinzi care pururea aveau nevoie de 
ajutorul lui, căci avea putere şi asupra duhurilor necurate, prin harul Duhului Sfânt. 


Pomenirea Sfântului Papia din Hierapolis 


Sfântul Papia a fost ucenicul Sfinților apostoli şi scriitor bisericesc. Ne-au rămas de 
la Papia mărturii privitoare la Evangheliile Sfinţilor Apostoli Matei şi Marcu, ale 
existenţei celor patru Mării şi ale fraților Mântuitorului Hristos; de asemenea a 
ajuns până la noi (deşi incomplet) un manuscris al său intitutlat „O tâlcuire a cu- 
vintelor Domnului”. 


Cântare de laudă la Sfinţii Mavrichie şi Fotinius, ostaşii lui Hristos 


O, Sfinte Mavrichie, cel care eşti rădăcină sfântă! 
O, mlădiţă sfântă a rădăcinii celei sfinte, 
Sfinte tinere Fotinius! 


Voi lui Dumnezeu pe voi înşivă 
Jertfă plăcută v-aţi adus. 


Tatăl cel viteaz, Mavrichie, 
Martor a fost uciderii fiului lui, 
Văzând cum sânge din sângele său 
înroşeşte pământul. 


Inima lui a suferit, 

Dar gura lui strigăt nu a dat, 

Părerea de rău nu a reuşit să-l muşte, 
Iar ochii lui lacrimi lumeşti nu au vărsat. 


Tu însuţi Doamne, mi l-ai dăruit pe fiul meu; 
O, Slăvite Doamne, cu ce altceva aş putea vreodată 
Iubirea Ta dumnezeiască eu să o răsplătesc? 


De moarte pentru line, Doamne, 
Și pe mine mă învredniceşte, 
Aşa cum l-ai învrednicit pe fiul meu. 


Aşa Doamne fă-mi mie, Tu care pe Fiul Tău 
Cel Unul Născut 
Pentru noi Jertfă L-ai trimis. 


Mavrichie ostaşul slăvit al împărăției celei Cereşti 
De la împăratul acestei lumi slavă nu primeşte; 
Ci el pe ai săi ostaşi, legiune slăvită, spre lupta cea bună 


îi întăreşte: Ostaşilor mei! Idolilor celor fără suflet nu vă închinaţi! 


Mavrichie pe a sa oştire la moartea cea plină de viaţă o duce, 
La viaţa a cărei frumuseţe 
Limba nu o poate povesti. 


Hrănească-se viespile 

Cu al nostru trup pieritor: 

Noi învinşi niciodată nu vom fi, 
Nu, niciodată, 

Oştenii mei! 


Hrănească-se lighioane otrăvite 

Cu al nostru sânge stricăcios: 

Astfel mai grabnic noi în Partea Luminii 
Vom trece, fraţii mei. 


Acolo se sălăşluiesc toți Luptătorii Crucii 
Care pe Tine Doamne, nu Te-au trădat! 
Aşa grăi-vom noi 

Mântuitorului Hristos. 


Cugetare 


Despre starea cea pururea cu Dumnezeu, UE ne învaă: 


„Sufletul tău pururea cu Domnul să se afle, iar trupul tău pe pământ să se afle 
că şi o Statuie nesimţitoare. Drepţi pururea Să Stai cu Sufletul înaintea Feţei 
Domnului. Pururea înaintea ochilor să ai frică de Domnul; tot aşa, pururea, 
pomenirea morţii şi lepădarea cu scârba a tuturor celor lumeşti. Să mori pururea 
şi în fiecare zi, aşa ca să poți viaţa veşnică să o dobândeşti. Veşnic să priveghezi 
ca să nu te cuprindă lenea şi trândăvia. Scârba să-ţi fie ţie de cele lumeşti: pe 
acestea, pururea să le lepezi, căci altfel piedici în calea către Dumnezeu ţi se vor 
face ţie. Scârbeşte-te şi urăşte tot ceea ce te desparte de Dumnezeu şi îţi Strică 
sufletul. Să nu te desparţi de Domnul de dragul câştigurilor celor lumeşti şi 
pieritoare. Să nu te iei după cel care este mai slab decât tine, ci mai curând după 
cel care este mai tare şi mai îmbunătăţit. Mai presus de toate, pururea să ai 
rugăciunea în inimă, pururea Să mulțumeşti Domnului pentru toate cele ce vin 
asupra ta. împlinind acestea, poţi să nădăjduieşti că vei fi moştenitor Celor ce 
ochiul nu le-a văzut, urechea nu le-a auzit, şi la inima omului nu S-au Suit (I 
Cor. 2: 9). 


Luare aminte 
Să luăm aminte la Domnul Hristos, cel care a stat de vorbă cu Marta şi cu Maria: 


e La căldura dragostei cu care ele L-au întâmpinat şi au dorit să asculte cu- 
vintele Lui, 

e Lacum Maria îl întâmpină pe El cu o mai mare ospitalitate duhovnicească, 
iar Marta cu o grijă mai mare pentru odihna Lui trupească,; 

e La cum Domnul Se bucură mai mult de grija cu care un suflet primeşte 
hrana Lui duhovnicească decât de cea cu care se pregăteşte masa pentru 
hrănirea Lui cea trupească. 


Predică despre nebunii cei care sunt mai înţelepţi decât lumea 
Noi suntem nebuni pentru Hristos (I Cor. 4: 10). 


Aşa grăieşte marele apostol Pavel, cel care la început s-a călăuzit după înţele- 
pciunea acestei lumi, care este împotriva lui Hristos şi cel care, mai apoi recu- 
noscând minciuna Şi putreziciunea înţelepciuni a lumii, a aflat lumina şi veşnica 
stabilitate a înţelepciunii celei după Hristos. Când s-a întâmplat astfel, Sfântul 
apostol Pavel nu s-a mâniat pe înţelepciunea lumii care l-a numit nebun pentru 
Hristos şi nu a pregetat, în răspărul lumii, chiar să iubească a se numi pe sine ast- 
fel. 


Pentru noi creştinii nu e de nici o importanţă cum ne priveşte sau cum ne numeşte 
lumea. Este în schimb de cea mai mare importanţă şi de supremă importanţă, cum 
ne privesc şi cum ne numesc sfinţii îngeri, când după moartea noastră, ajungem să 
vedem feţele lor. 


Aceasta trebuie să fie marea noastră grijă, pe lângă care toate grijile acestei vieți 
trebuie să ne fie ca un nimic. 


Căci fie suntem nebuni pentru lume din pricina lui Hristos, fie nebuni pentru 
Hristos din pricina lumii. O, cât de scurt este sunetul cuvântului lumii! Dacă lumea 
ne numeşte pe noi creştinii „nebuni", apoi să ştim că lumea nu are mult de trăit şi 
deci nici cuvintele ei! Dar dacă cei cereşti şi veşnici ne vor numi pe noi „nebuni", 
apoi să ştim că acea numire este pentru noi osânda veşnică, neştearsă în veci. 


Cei care nu cred în Dumnezeul cel veşnic Viu, nici în viaţa veşnică, nici în 
întruparea Stăpânului Hristos, nici în învierea Lui, nici în adevărul Evangheliei, 


nici în veşnica milă şi dreptate a lui Dumnezeu, oare este de mirare că unii ca 
aceştia îi consideră nebuni pe cei care cred în ele? 


O, fie ca toţi cei care se însemnează cu semnul Sfintei Cruci nu doar să îndure cu 
uşurinţă denumirea de „nebuni" din partea lumii de dragul lui Hristos, dar chiar să 
o primească cu bucurie şi cu mulțumire! 


Să săltăm şi să ne bucurăm când necredincioşii astfel ne numesc, căci acesta semn 
vădit este că aproape ne aflăm de Hristos şi departe de necredincioşi! Să ne 
bucurăm şi să săltăm şi să strigăm mereu cu ecou puternic în urechile lumii: Da, 
Da! Cu adevărat nebuni pentru Hristos suntem noi şi ne bucurăm cu bucurie mare 
de cinstea aceasta! 


O, Atotinţelepte Doamne, întăreşte-ne pe noi cu puterea Ta, ca niciodată să nu 
ne temem de necredincioasa lume, nici când mişeleşte ne loveşte pe noi, nici 
când spurcat ne insultă pe noi, pentru Sfânt Numele Tău. Căci numai Ţie se 
cuvine slava şi mulţumita în veci. Amin. 


23 februarie 
Pomenirea Sfântului sfinţitului mucenic Policarp, episcopul Smirnei 


Sfântul Policarp, acest mare bărbat apostolic, s-a născut păgân. Sfântul loan evan- 
ghelistul şi teologul 1-a adus la Sfânta credinţă a lui Hristos şi I-a botezat. 


În copilăria sa, Policarp a rămas orfan şi o femeie nobilă văduvă, Calista, în urma 
unei vedenii, L-a luat la sine şi I-a crescut ca pe fiul ei. Încă din copilărie Policarp 
era pios şi milostiv. EI voia cu râvnă să imite viaţa Sfântului Vucol, care era pe 
atunci episcopul Smirnei, precum şi viețile Sfinților apostoli Ioan şi Pavel, pe care 
îi cunoscuse şi cărora le ascultase cuvintele. 


Sfântul Vucol l-a hirotonit presbiter, iar înainte de a muri l-a desemnat ca pe 
succesorul său la scaunul episcopal din Smirna. Episcopii cei apostolici, care se 
strânseseră la înmormântarea Sfântului Vucol, l-au sfinţit şi pe Policarp intru epi- 
scop, încă de la început Sfântul Policarp a primit de la Dumnezeu darul facerii de 
minuni. El a scos diavolul dintr-un rob al unui prinţ şi cu rugăciunile a oprit un 
incendiu groaznic care se pornise în cetatea Smirnei. 


Văzând acestea, păgânii îl socoteau pe Episcopul Policarp ca pe unul dintre zei, 
căci el a făcut să vină ploaie în vreme de secetă cumplită, el vindeca bolile, avea 
darul străvederii şi al prorociei, pe lângă multe alte daruri şi harisme duhovniceşti. 

EI a suferit mucenicia în timpul împărăției lui Marcus Aurelius. Cu trei zile 
înaintea morţii, Sfântul Policarp a prorocit: 


Și cu adevărat, când în a treia zi a fost apucat de soldaţi şi târât în faţa judecății, el 
a strigat: 


Când judecătorul I-a sfătuit să se lepede de Hristos şi să recunoască zeii Romei, 
Policarp a zis: 


Cu deosebire evreii îl urau pe Sfântul Policarp şi voiau cu tot chipul să obţină să fie 
ars de viu. Când l-au legat de rug, el s-a rugat lui Dumnezeu multă vreme. El era 
foarte bătrân, cu pletele albe ca argintul şi faţa strălucitoare ca a unui înger. Cei de 
faţă au văzut cum limbile de foc îl înconjoară fără să îl atingă, înspăimântați de 
aceasta, judecătorii cei păgâni au poruncit gâdelui să-l străpungă cu săgeți, prin 
limbile cele de foc. Când a fost împuns, atât de mult sânge a curs din rănile lui, 
încât a stins cu desăvârşire văpaia focului, iar trupul lui a rămas întreg şi nears. 


La rugăminţile nelegiuite ale evreilor, judecătorul a poruncit ca trupul cel mort să 
fie ars după obiceiul păgânilor greci.Astfel cei plini de toată răutatea au ars trupul 
mort al aceluia pe care nu au putut să-l ardă pe când era viu. 


Sfântul sfințit episcop Policarp a luat mucenicia în Sfânta şi marea Zi Sâmbăta a 
anului 167 după Hristos. 


Pomenirea Sfântului cuvios Damian 


Sfântul Damian a fost monah în Mânăstirea Esfigmenu din Sfântul Munte Athos şi 
contemporan şi impreună-nevoitor al slăvitului monah Cosma din Mânăsurea 
Zogratu. 


EI a dus o viaţă de aspre nevoinţe duhovniceşti pe Muntele Samaria, cel care se 
află între Esfigmenu şi Hilandar. 


EI a adormit cu pace la anul 1280 după Hristos. La moartea lui, din trup a ieşit un 
miros de bună mireasmă, lucru care a durat timp de patruzeci de zile. 


Cântare de laudă la Sfântul Policarp 


Pe cei sfinţi ai lui Dumnezeu îi păzeşte, 

Ca să nu piară înainte de timpul hărăzit lor, 
Ca să nu piară înainte ca ei 

Chemarea pe acest pământ 

Să-şi împlinească. 


Sfântul Policarp, bătrânul şi sfântul 
Lui Dumnezeu, 

Cu diaconul său a călătorit 

Iar noaptea au înnoptat la un han 
Ce l-au găsit pe cale. 


Acolo bătrânul se roagă 

În timp ce diaconul său doarme. 
Și iată că un înger al Domnului 
înaintea bătrânului 

Se înfăţişează. 


EI îi poruncește ca grabnic să se ridice 


Și hanul cu grăbire să-l părăsească, 
Căci curând hanul va fi distrus. 


Bătrânul pe diacon îl trezeşte, 

Dar diaconul, obosit, mai departe doarme. 
îngerul se înfăţişează din nou, 

Aceeaşi poruncă strigând, 

Din nou bătrânul pe diacon îl trezeşte, 
Dar îngreunat de somn, 

Acesta - acum se ridică, acum cade iar. 


Ingerul şi a treia oară vine 
Și a treia oară primejdia strigând. 


Aceasta înşelare nu este, 
Vede bătrânul, ci cu adevărat 
Vestire de la Dumnezeu. 


Sfântul sare şi pe diacon îl apucă, 
Din han ieşind cu grăbire mare. 


Și cum au ieşit, hanul din temelii s-a distrus, 
Iar toţi cei aflaţi înăuntru au pierit, 
Din pricini de multe fărădelegi ascunse. 


Tânărul diacon de spaimă s-a cuprins 
Pe când bătrânul a stat 
In rugăciune tăcută. 


Celui Preainalt ei mulțumită au adus 
Și calea şi-au dus mai departe, 
Sub a stelelor lumină. 


Cugetare 


Sfântul Policarp astfel le scrie Filipenilor despre preotul Valentin care căzuse în 
păcatul iubirii de arginţi şi care ascundea pentru sine banii cuveniți Bisericii: 


Luare aminte 


Să luăm aminte la Stăpânul Hristos, cel care a stat de vorbă cu samarineanca: 

e La cum mai întâi mintea femeii se afla cu totul în înţelesul cel trupesc al 
cuvintelor rostite de EI, 

e La cum Stăpânul cu blândeţe a călăuzit mintea femeii către înțelesurile cele 
mai înalte, duhovniceşti; 

e La cum această grăire a Mântuitorului cu samarineanca a dus la con- 
vertirea multora la Hristos; 

e Lacummai întâi, seminţele cuvintelor Domnului par că putrezesc în mintea 
cea trupească, dar mai târziu ele învie, cresc, se coc şi aduc multă roadă 
duhovnicească. 


Predică despre lucrările Mântuitorului Hristos 


Căci lucrurile pe care Mi le-a dat Tatăl ca să le săvârşesc, lucrurile acestea pe 
care le fac Eu, mărturisesc despre Mine că Tatăl M-a trimis (loan 5:36). 


Fraţilor, care sunt aceste lucruri ale lui Hristos? 


= Ele sunt lucrările Stăpânului care Se întoarce din călătoria cea îndepărtată 
şi-Și găseşte casa jefuită şi pustie. 

= Ele sunt lucrările Doctorului care a păşit în cel mai infestat spital al zidirii 
— societatea umană - aducând cu Sine medicamente şi vindecând cu putere. 

— Mai departe, ele sunt lucrările Regelui care S-a întors în ţara Lui şi a găsit- 
O în ruină şi sfâşiată în multe bucăţi, iar pe locuitorii cetățeni ca pe nişte 
robi în pământ străin. 

= Ele sunt lucrările Fratelui mai mare care a călătorit până departe ca să-și 
adune fraţii mai mici care s-au depărtat ca nişte risipitori şi s-au sălbăticit. 

=> Ele sunt lucrările Vindecătorului, Păstorului, Eroului şi Chivernisitorului. 


Cu adevărat, nu mici sunt lucrările acestea! Omul obişnuit, înzestrat cu cea mai 
mare ştiinţă, cu toată priceperea şi cu tot curajul, nu ar putea să le săvârşească nici 
dacă ar avea la dispoziţie trei mii de ani, el nici nu ar putea să pună început acelor 
lucrări pe care Mântuitorul Hristos le-a săvârşit în trei ani şi jumătate ale pro- 
povăduirii Sale pe pământ. Dar nu un singur om, ci nici chiar toţi oamenii din toate 
timpurile adunaţi la un loc nu ar putea să săvârşească lucrările lui Hristos, nici dacă 
ar avea la dispoziție toată veşnicia. 


Dar cum a putut Mântuitorul să săvârşească atât de multe lucrări? EL a reuşit cu 
ajutorul a cinci mari minuni: Smerenia, Cuvântul, Fapta, Sângele şi Invierea. 


Ce mărturie aduc lucrările lui Hristos? 

V Întâi, că nu pământul este cel care L-a trimis pe EL, ci Cerul; 

Y Al doilea, că nu un înger L-a trimis pe EI, ci însuşi Tatăl Ceresc; 

V Al treilea, că nimeni nu poate săvârşi asemenea lucrări decât dacă este El 
însuşi la fel de mare ca Dumnezeu, la fel de înţelept ca Dumnezeu, la fel de 
puternic ca Dumnezeu, la fel de milostiv ca Dumnezeu; Da! Cu adevărat 
nimeni care nu este EI însuşi egal cu Dumnezeu! 


O, cât de neînsemnate sunt lucrurile noastre pe lângă ale Mântuitorului Hristos! 
Doar o fărâmă să avem din bunătatea şi râvna lui Hristos, din hărnicia şi buna Lui 
credinţă şi ne-am putea duce la îndeplinire lucrările noastre proprii în chip 
desăvârşit. 


Dăruieşte-ne nouă acea fărâmă, O Stăpâne lisuse Hristoase, căci nici nu o 
putem afla pe ea pe acest pământ şi nici vrednici de ea nu suntem! Căci Ţie se 
cuvine toată slava şi mulţumita în veci. Amin. 


24 februarie 
Aflarea capului Sfântului Înaintemergător şi Botezător loan 


Sfântul şi întru tot slăvitul Botezător loan a fost decapitat la dorinţa expresă şi la 
instigarea nelegiuitei Irodiada, soţia nelegitimă a ticălosului împărat Irod. Când lui 
Ioan 1 s-a tăiat capul în închisoare, lrodiada a dat poruncă ca să nu-i fie îngropat 
capul împreună cu trupul, căci nelegiuita se temea că oarecum, prorocul ar putea 
astfel învia. De aceea, ea i-a luat capul şi I-a îngropat adânc într-un loc ascuns şi 
spurcat. 


Dar ea avea o doamnă de companie, pe Ioana, care era soția demnitarului Huza de 
la curtea lui Irod. Aceasta bună şi cu frică de Dumnezeu Ioana nu a putut tolera ca 
să vadă capul Omului lui Dumnezeu zăcând în necurăție. De aceea ea l-a 
dezgropat în ascuns, l-a dus la Ierusalim şi I-a îngropat în Muntele Măslinilor. 


Neştiind de aceasta, când regele Irod a auzit de minunile prea mari pe care le 
săvârşeşte Mântuitorul, s-a înfricoşat şi a spus: Acesta este loan Botezătorul [pe 
care l-am ucis] el s-a sculat din morţi şi de aceea se fac minuni prin EI (Matei 14: 
2). 


După o mare bucată de vreme, un proprietar bogat şi slăvit a crezut în Hristos şi 
lepădând poziţie socială şi toată deşertăciunea acestei lumi, s-a făcut monah 
luându-și numele de Inochentie. Ca monah, el s-a sălăşluit în Muntele Măslinilor, 
chiar la locul unde se afla îngropat capul Botezătorului loan. Dorind să-şi zidească 
o chilie, el a săpat adânc şi a descoperit un vas de pământ în care se afla un cap, ce 
prin descoperire dumnezeiască a aflat că este al lui Ioan Botezătorul. EI a cinstit cu 
evlavie acele sfinte moaşte, apoi le-a ingropal la loc acolo unde le-a găsit. 


Mai târziu, prin pronia dumnezeiască, aceste sfinte moaşte făcătoare de minuni 
(adică sfântul cap al Botezătorului loan) au călătorit din loc în loc, cufundate în 
întunericul uitării, până iar au fost descoperite, în sfârşit, sub domnia cucernicei 
împărătese Teodora, mama lui Mihail şi soţia lui Teofil şi pe timpul Patriarhului 
Ignatie, acest sfânt cap a fost adus la Constantinopol. 


Multe vindecări minunate s-au lucrat la moaştele cinstitului cap al Înainte-mer- 
gătorului. 


Dar este important şi interesant de notat că, deşi în timpul vieţii înaintemergătorul 
nu a făcut nici o minune, Joan nu a făcut nici o minune (loan 10: 41), totuşi, 


sfintele sale moaşte s-au aflat lucrătoare de nenumărate şi puternice minuni de-a 
lungul veacurilor, după strămutarea lui la ceruri. 


Pomenirea Sfântului cuvios Erasmie 


Sfântul Erasmie a fost monah la Mânăstirea Peşterilor din Kiev. El a moştenit o 
mare avere de la părinţii lui, pe care a cheltuit-o toată la zidirea şi împodobirea 
sfintelor biserici şi mai cu seamă la îmbrăcarea în aur şi argint a sfintelor icoane. 


Când după toate acestea a sărăcit cu totul, a fost disprețuit de toţi. Diavolul în 
şoptea că şi-a risipit toată averea în zadar, că în loc să o dea săracilor, el a cheltuit- 
o pe împodobirea bisericilor. Erasmie a căzut victimă acestei înşelări şi a început 
să se dispreţuiască pe sine, cazând într-o deznădejde fără seamă şi începând să 
trăiască la întâmplare şi fără de rânduială. 


La ceasul morţii lui, fraţii s-au adunat în jurul lui şi au început să vorbească între 
dânşii despre păcatele lui de care el însuşi nu fusese conştient. 


Deodată el s-a ridicat în capul oaselor şi a zis: “Părinților şi fraţilor, aşa este pre- 
cum spuneţi, sunt păcătos şi nu am pocăință, dar priviţi Sfântul Antonie şi Sfântul 
Teodosie au sosit înaintea mea, iar Maica lui Dumnezeu mi-a zis că Dumnezeu mi- 
a mai îngăduit timp de pocăință”. 


dap a mai i către el şi aceste cuvinte de întărire: “Pe săraci 


Cântare de laudă la Sfântul loan Botezătorul 


Să ne rugăm lui loan, 
Slăvitului Înaintemergător 

Al Domnului, 

Trâmbiţa Ziditorului, 

Robul lui Dumnezeu 

Trimis spre ajutorul oamenilor. 


Să ne rugăm lui loan 

Cel înfricoşat şi sfânt, 

Ca prin el Dumnezeu Cel Preaînalt 
Să se milostivească spre noi. 


De primejdii ascunse şi năprasnice 
Fereşte-ne pe noi, 
Sfinte părinte loane! 


Pentru păstrarea curată a credinţei 
Pe acest pământ, 

Ajută-ne nouă, 

Sfinte părinte Ioane! 


Îndestularea grâului pe acest pământ, 
Până la sfârştiul veacurilor 
Dăruieşte-ne-o nouă, 

Sfinte Părinte Ioane, 

Ca în fiecare snop să vedem 

În fiecare snop, 

Paşii lui Dumnezeu! 


La căderea nopții, 

Întăreşte-ne pre noi întru nădejdea 
Răsăritului, 

Sfinte părinte loane. 


O, Sfinte părinte Ioane, 

Ajută-ne nouă ca mai înainte de căderea 
Nopții morții noastre 

întru pocăință adevărată să ne îmbrăcăm, 
Și Răsăritul înfricoşatei Judecăţi 

Cu nădejde să-l întâmpinăm. 


Cugetare 


Nu ne sunt nici învăţători buni nici prieteni buni cei care ne fac nouă întotdeauna 
după vrerile noastre. 


Sfântul cuvios loan moshu scrie despre o femeie slăvită dintr-o familie senato- 
rială care a venit în pelerinaj la Locurile Sfinte. Sosind la Cezareea, ea a hotărât 
să rămână o vreme acolo, şi s-a adresat cu următoarea rugăminte episcopului 
locului: “Dă-mi mie o femeie evlavioasă care să mă înveţe frica de Dumnezeu ”. 
Episcopul i-a recomandat o fecioară smerită. 


După o bucată de vreme, episcopul a întâlnit-o iar pe femeia cea Slăvită şi a 
întrebat-o: “Cum este fecioara pe care ţi-am adus-o să te înveţe?” 


“Este bună”, a răspuns femeia, “dar nu prea mă ajută pentru că este aşa de 
smerită încât mă lasă să-mi fac voia mea. Dar mie îmi trebuieşte cineva care să 
mă certe şi să nu mă lase să fac ce poftesc”. 


Atunci episcopul i-a adus o altă fecioară, cu un caracter foarte aspru, care a 
început să o certe pe femeie, numind-o bogătancă lipsită de simţire şi milostivire 
şi aşa mai departe. 


După o vreme, episcopul iar a întrebat-o: “Dar această altă fecioară, cum se 
poartă ea cu tine?” 


“O, ea cu adevărat este de folos sufletului meu, înalt Preasfinţite Părinte”, a 
răspuns Soţia senatorului. Și aşa a dobândit smerenia această femeie bogată şi 
foarte slăvită. 


Luare aminte 


Să luăm aminte la Stăpânul Hristos, Piatra de încercare: 

e a închipuirii de sine celei păcătoase, a minţii pervertite a omenirii care prin 
gândirea ei trupească şi desfrânata luptă de-a pururi contra minţii lui 
Hristos; 

e a'iubirii de sine celei păcătoase, a inimii pervertite a omului care prin ea 
însăşi, nu acceptă nici iubirea lui Dumnezeu, nici pe a aproapelui; 

e a voii proprii celei păcătoase, adică a voinţei pervertite a omului care prin 
ea însăşi, pururea luptă contra voinţei lui Dumnezeu. 


Predică despre pocăință şi iertarea păcatelor 


Şi să se propovăduiască în numele Său pocăinţa spre iertarea păcatelor la toate 
neamurile, începând de la Ierusalim (Luca 24: 47). 


Aceasta este ultima învăţătură pe care Mântuitorul a dat-o apostolilor Săi. În aceste 
cuvinte se cuprinde, precum în miezul unei nuci, toată Evanghelia împăcării dintre 
Dumnezeu şi oameni. Căci ce vrea Dumnezeu de la oameni şi ce le dăruieşte EI 
lor? El caută pocăinţa lor şi le dăruieşte iertarea păcatelor. El cere puţin şi 
dăruieşte totul. Să se pocăiască oamenii de toate păcatele şi fărădelegile lor şi să 


înceteze a le mai face şi vor primi totul de la Dumnezeu - nu doar ceea ce doreşte 
cel mai mult inima lor, dar încă şi pe deasupra şi mult mai mult. 


Cu adevărat, totul este făgăduit drepţilor. Drepţii vor moşteni Împărăţia Cerurilor, 
ei vor fi fu lui Dumnezeu, ei vor fi copii luminii, copii nemuririi, împreună- 
vieţuitori cu îngerii, fraţii lui Hristos. Drepţii viaţă vor avea din belşug, belşug de 
pace, de înţelepciune, de putere şi de bucurie. Drepţii vor avea totul, pentru că aşa 
li s-a făgăduit de către Dumnezeu. 


Să se pocăiască doar oamenii şi vor primi totul. Să se curăţească cerşetorul, să se 
îmbăieze şi să se îmbrace intru curăție înaintea uşilor împărăției şi imediat va fi 
primit înăuntru, iar Regele îl va întâmpina şi îl va îmbrățişa şi îi va dărui totul, îl va 
lua să vieţuiască cu el, va mânca la masa lui, şi va avea totul, totul, totul! 


O fraților, acestea nu sunt doar vorbe, acesta este adevărul cel pururea viu şi sfânt. 
Căci ştim cu siguranță că mulți dintre cei care s-au pocăit, bărbaţi şi femei, au 
primit toate aceste făgăduinţe. Mulţi s-au înfățişat din cealaltă lume şi au dovedit 
adevărul acestor cuvinte, arătând că ei trăiesc acum ca nişte fu şi fiice de împărați. 
Dar ei sunt dintre cei care în viaţa lor pământească s-au pocăit grabnic şi cu râvnă 
de toată vremea. 


Iată, acesta este timpul pocăinţei noastre asemenea, dacă dorim împreună cu ei să 
ne sălăşluim şi să fim şi noi moştenitori ai împărăției. 


O, Stăpâne Doamne lisuse Hristoase Multmilostive, ajută-ne nouă ca să ne 
pocăim cu adevărat mai înainte de sfârşit, ca să putem vieţui pururea cu Tine, 
Că Ţie se cuvine toată slava şi mulţumita în veci. Amin. 


25 februarie 
Pomenirea Sfântului Tarasie, patriarhul Constantinopolului 


Cel care a fost mai înainte pe scaunul patriarhal al Constantinopolului, patriarhul 
Pavel, părăsind scaunul său în taină şi intrând într-o mânăstire, a primit sfânta şi 
marea schimă. 


În acea vreme la cârma împărăției se aflau Irina şi Constantin. La sfatul lui Pavel a 
fost ales patriarh în locul lui Tarasie, în anul 783 după Hristos. Acesta era senator 
şi consilier imperial şi trecând repede prin toate rangurile eclesiastice a fost uns 
patriarh. 


EI era un om foarte învăţat şi foarte râvnitor pentru Sfânta Credinţă Ortodoxă şi a 
acceptat această înaltă chemare foarte cu greu şi numai în scopul de a lupta mai 
bine pentru Sfânta Ortodoxie în lupta ei contra ereziilor şi mai ales a defăimării 
sfintelor icoane (a iconoclasmului), în timpul lui s-a ţinut Sinodul al şaptelea 
Ecumenic de la Niceea, în 783. La acesta erezia iconoclastă a fost dată anatemei, 
iar cultul sfintelor icoane reconfirmat şi restabilit. 


Sfântul Tarasie era foarte milostiv cu orfanii şi cu săracii, zidind pentru ei case şi 
îndestulându-i cu hrană. lar cu puternicii Sfântul Tarasie era hotărât în apărarea 
credinţei şi moravurilor sănătoase. 


Când împăratul Constantin a surghiunit-o pe Maria, soția lui legiuită, luând o 
femeie care îi era rudă şi trăind cu ea, căutând şi binecuvântarea patriarhului să se 
cunune cu ea, Sfântul Tarasie nu numai că a refuzat să binecuvânteze această 
nelegiuire, ci mai întâi sfătuindu-l, iar apoi certându-l,l-a şi îndepărtat de la 
Sfânta Împărtășanie. Înaintea morţii lui, mulţi dintre cei adunaţi în jur l-au auzit 
cum dădea răspunsuri diavolilor: „Nu sunt vinovat de acest păcat. Nu, nici de acela 
nu sunt vinovat!" Când limba i-a fost prea slabă ca să mai poată grăi, el a început a 
se apăra cu mâinile, alungându-i pe diavoli. 


După ce sfântul său suflet a părăsit trupul, faţa lui a strălucit ca soarele. Acest 
ierarh cu adevărat mare şi sfânt a trecut la cele veşnice la anul 806 după Hristos. El 


a păstorit Biserica lui Dumnezeu timp de douăzeci şi doi de ani şi patru luni. 


Pomenirea Sfântului cuvios Pafnutie de la Kefala 


Acest slăvit cuvios Pafnutie a fost contemporanul Sfântului Antonie cel Mare. Se 
spune despre el că a purtat aceeaşi rasă timp de optzeci de ani. 


Sfântul Antonie cel mare îl cinstea foarte mult şi spunea că Pafnutie este cu 
adevărat un ascet puternic să iasă la popor şi să mântuiască sufletele. 


Cântare de laudă lui Dumnezeu, Făcătorul zidirii 


Făcătorul, Părintele Luminii, 

cu Lumina încununat, 

Cel de negrăit şi de necuprins cu mintea, 
Ziditori destoinici Bisericii Sale a ridicat, 
Păstori minunați şi zeloşi ai turmei Sale. 


EI îngăduie suferinţa, din cauza păcatelor noastre, 
EI care este însăşi Milostivirea şi Bunătatea. 

Aşa cum pământul cel înţelenit, 

Cu geruri mari 

EI îl frăgezeşte, 

Ca moale să se facă şi roadă multă să dea, 

Tot aşa el pământul inimilor îl înmoaie 

Cu suferințe amare, 

Dar Mâna Lui blândă 

Pe toţi la bine îi călăuzeşte. 


Prin întunericul păcatului, 

EI priveşte lumina, 

Iar întunericului, după un timp hotărnicit 
Nu-i mai îngăduie să mai fie. 


Prin lacrimi şi durere EI vede bucuria 
Și sfârşiturile oricăror începuturi, 
Căci EI este începutul a toate, 

Și pe toate EI doreşte să le ducă 

La bun sfârşit. 


Cine se va împotrivi poruncilor Lui? 

Cine îl va numi slab pentru că ochilor noştri 
EI Se ascunde? 

Umbra faptelor noastre ni-L ascunde privirii 


Ca şi o stâncă. 


Dar umbra va trece, 

iar lumea va ajunge la sfârşit, 

Iar Biserica împodobită ca o mireasă 
La cer se va ridica, 

Acolo unde Soarele Dreptăţii 

Nu apune niciodată 

Și unde El cu Biserica Sa 

Ca şi cu o porfiră scumpă 

Se va îmbrăca. 


Cugetare 


Creştinul este asemenea unei fecioare logodite cu mire. Aşa cum fecioara nu 
gândeşte zi şi noapte decât la mirele ei, aşa creştinul nu cugetă zi şi noapte decât la 
Hristos. 


Chiar dacă logodnicul ei este peste zece dealuri, pentru ea este totuna, ea se poartă 
ca şi când el ar fi de faţă, lângă ea şi cu ea. Ea gândeşte numai la el, în gând şi cu 
glas îi cântă lui, vorbeşte cu ceilalți doar despre el, visează doar la el, doar lui îi 
pregăteşte daruri. 


Asemenea şi creştinul cu Hristos. Aşa cum fecioara cea logodită ştie că mai întâi 
trebuie să se despartă de casa ei în care s-a născut pentru a se întâlni şi a se uni cu 
logodnicul ei, aşa creştinul ştie că nici el nu se poate uni deplin cu Hristos până 
când nu se va despărți prin moarte de trupul lui, adică de casa lui cea trupească în 
care a locuit şi a crescut sufletul de la naştere, încă de la zămislirea lui. 


Luare aminte 


Să luăm aminte la Stăpânul Hristos, cel care a şezut în corabie, învățând poporul 
adunat la țărm: Și iarăşi a început lisus să înveţe, lângă mare şi s-a adunat la EL 
mulțime foarte multă, încât EI a intrat în corabie şi şedea pe mare, iar toată 
mulțimea era lângă mare, pe uscat (Marcu 4: 1): 

e La cum s-a adunat în jurul Lui să-L asculte o mulțime atât de mare de 
oameni, încât El a fost nevoit să intre în corabie, spre a-L putea vedea şi 
auzi toți; 

e La cumi-a învățat EI în parabolele despre semănător şi despre sămânţa 
aruncată în pământ, adică prin comparații şi exemple care se repetă de 


atunci încoace zi şi noapte pe pământ şi se vor repeta până la sfârşitul 
lumii; 

e La cum învăţa El mulțimile, nu prin cuvinte neobişnuite şi exemple rare, ci 
prin unele simple care au fost cu omul încă de la începutul timpului şi care 
vor rămâne cu el până la sfârşitul lui. 


Predică despre descoperirea tuturor tainelor oamenilor 
Căci nu e nimic ascuns ca să nu se dea pe faţă (Marcu 4: 22). 


Toate lucrările tainice ale oamenilor se vor da pe faţă într-o zi. Nici una dintre 
tainele, gândurile şi faptele omului nu se poate ţine ascunsă. Evreii au crezut că vor 
putea ţine secret faptul că au ucis atât de mulți proroci ai lui Dumnezeu de-a lungul 
timpurilor şi că sângele de ei vărsat în contra lui Hristos nu-l vor vedea nici 
Dumnezeu, nici oamenii. Şi cu toate acestea, ceea ce ei au crezut că se ţine ascuns, 
s-a făcut de poveste atât în cer, cât şi printre toţi locuitorii pământului, de-a lungul 
a mii de ani, până în zilele noastre. 


Iuda a crezut că ţine ascună vânzarea lui de către faţa Stăpânului, dar Stăpânul i-a 
văzut-o pe ea, şi i-a spus-o în faţă: Iar lisus i-a zis: Iuda, cu o sărutare vinzi pe 
Fiul Omului (Luca 22: 48)? 


Stăpânul a văzut şi inimile fariseilor şi le-a citit gândurile: Pentru ce cugerați rele 
în inimile voastre (Matei 9: 4)? Oare ce lucruri, oare ce fapte, oare ce întâmplări 
din lumea aceasta vor putea fi vreodată ascunse de la Faţa Celui Care vede şi dă la 
iveală chiar şi cele mai tainice şi mai adânci gânduri din inimile oamenilor? 


Căci nu e nimic ascuns ca Să nu se dea pe faţă. De aceea să umblăm cu frică, căci 
aceasta se face spre bucuria noastră. Să trăim cu frică - căci toate faptele noastre 
ascunse şi păcătoase, toate poftele noastre cele necurate şi toate acele gânduri ale 
noastre încă şi mai necurate se vor aduce într-o zi la lumină. 


Să ne bucurăm - căci tot binele pe care l-am făcut, sau l-am dorit sau l-am gândit 
în ascuns, va fi adus odată şi odată la lumină. EI nu este dat acum pe faţă, în ochiu 
oamenilor, dar va fi dat atunci pe faţă, în ochii şi ai oamenilor şi ai îngerilor. 


Cu cât va fi mai mare spaima păcătoşilor, cu atât şi mai mare va fi bucuria drep- 
ilor. 


O, Doamne, lubitorule de oameni, iartă-ne nouă păcatele noastre şi dă-ne să 
plângem pentru ele şi să ne curăţim de ele în această viaţă şi nu le da pe față 
spre pieirea noastră şi spre plângerea Sfinţilor Tăi îngeri. Căci numai Ţie se 


cuvine slava şi mulţumita în veci, Amin. 


26 februarie 
Pomenirea Sfântului Porfirie, episcopul Gazei 


Acest mare şi slăvit arhipăstor s-a născut din părinţi bogaţi, în cetatea Tesa- 
lonicului. De la naştere şi până la vârsta de douăzeci şi cinci de ani Porfirie a locuit 
la Tesalonic. După aceea, luându-şi îngăduinţa şi rămas bun de la părinți, el a lepă- 
dat toată grija şi viaţa lumească şi s-a retras în pustia Egiptului. 


Călăuzit de un părinte încercat, tânărul Porfirie a fost tuns monah şi a rămas acolo 
timp de cinci ani. 


Apoi a mers în pelerinaj la Țara Sfântă împreună cu monahul Marcu, un frate cre- 
dincios. In apropiere de Ierusalim, el a dus o viaţă de nevoinţe ascetice şi duhov- 
niceşti într-o peşteră, timp de încă cinci ani. 


Dar după aceea picioarele lui Porfirie s-au îmbolnăvit şi el nu mai putea să meargă. 
Dar cu toate acestea, târându-se pe genunchi, el continua să meargă la Sfintele 
Slujbe ale Bisericii, într-o noapte Mântuitorul Hristos S-a înfăţişat lui în vede- 
nie, vindecându-l desăvârşit de boala lui de picioare şi făcându-l întreg sănătos. 


Când a fost înălțat episcop al Gazei, Porfirie a luat această cruce cu o inimă grea, 
căci în Gaza el a aflat doar două sute şi optzeci de creştini. Toţi ceilalți locuitori 
erau nişte fanatici închinători la idoli. Doar prin marea sa credinţă şi răbdare a 
reuşit Sfântul Porfirie să-i convertească pe locuitorii Gazei la credinţa în Hristos. 


EI a călătorit personal la Constantinopol ca să-l vadă pe împăratul Arcadie şi pe 
Sfântul patriarh loan Gură de Aur şi ca să le ceară sprijinul în această luptă inegală 
cu închinătorii la idoli. El a găsit la aceştia sprijinul pe care îl căuta. Templele 
păgâne au fost închise, idoli distruşi şi Sfântul Porfirie a purces la zidirea unei 
minunate biserici, împodobită cu treizeci de stâlpi de marmură, împărăteasa 
Eudoxia mai ales a ajutat la zidirea acestei biserici. 


Sfântul Porfirie a trăit destui ani încât să vadă întreaga cetate a Gazei întoarsă la 
credinţa în Hristos, dar aceasta a fost numai după mari lupte, suferinţe şi lacrimi de 
durere înălțate către Dumnezeu. 


Sfântul Porfirie a adormit cu pace la anul 421 după Hristos. EI a fost făcător de 
minuni atât în timpul vieţii cât şi după moarte. Sfintele sale moaşte se află şi astăzi 
în Gaza. 


Pomenirea Sfântului mucenic loan zidarul (Calfa) 


Acest sfânt s-a născut în Galata lângă Constantinopol. De meserie el era zidar 
(calfă înseamnă zidar în limba greacă). Din cauza credinţei lui în Hristos şi a 
mărturisirii ei înflăcărate, loan i-a jignit pe turci, care au început să facă presiuni 
asupra lui ca să treacă la islam. 


„Nu-L voi trăda niciodată pe dulcele meu lisus” , a răspuns loan fără să se teamă: 
„în EI cred, Lui îi slujesc, pe EI îl mărturisesc." 


După schingiuiri care nu se pot povesti, turcii 1-au decapitat în ziua de 26 februarie 
a anului 1575, la Constantinopol. El a primit astfel cu cinste mucenicia pentru 
Hristos şi s-a strămutat la locaşurile cele cereşti. 


Cântare de laudă la Sfântul Porfirie, pe care Mântuitorul de paralizie l-a 
vindecat 


Monahul Marcu pe Porfirie îl întreabă: 
Olog erai ieri, sfinţite părinte, 

Pe genunchii tăi 

tu către biserică te târâiai. 


Cu mine de mână aşa ai fost, 

Iar astăzi, lată! eşti vindecat! 
Noaptea bolnav ai petrecut-o, 

Și iată zorii te-au găsit sănătos! 

Atât de fulgerător, cine te-a vindecat? 
Al alesului doctor nume 

Spune-mi-l şi mie degrabă! 


Către Marcu, Porfirie astfel grăi: 
Vindecătorul meu, Ziditorul meu este, 
Ieri pe Golgota, eu de durere am adormit, 
învins de suferinţă. 


Ca şi când aş fi fost de faţă, 
Atunci în vis cu ochii mei am văzut 
Pe Stăpânul meu pironit pe Cruce, 
Iar pe cealaltă, pe bunul tâlhar. 
Văzându-L, am strigat!: 


O, Stăpâne şi Doamne, 

Pomeneşte-mă, 

Pomeneşte-mă şi pe mine 

Întru împărăția Ta! - 

Stăpânul Cel Bun către tâlharul a grâit: 
Coboară şi vindecă trupul lui, 

Aşa cum şi Eu pe al tău suflet 

L-am vindecat. 


Grabnic bunul tâlhar a coborât de pe cruce, 
M-a îmbrățișat, m-a sărutat, şi m-a ridicat, 
Zicându-mi: De Mântuitorul nostru, apropie-te! 


În acea clipă Mântuitorul şi EI 
A pogorât de pe Cruce, 

A ridicat-o, şi pe umerii mei 

O a aşezat. 


Primeşte acest sfânt lemn, mi-a zis, 

Și pentru mântuirea cea veşnică, 

Poartă-l pe el. 

De îndată ce eu, cu mâinile mele, 

Sfânta Cruce o am apucat, 

Tot atunci eu drept pe picioarele mele am stat, 
Și cu desăvârşire sănătos m-am făcut. 


Slavă în veac Ziditorului, Domnului meu! 
Slavă în veac lui Hristos, Mântuitorul meu! 


Cugetare 


Sfântul loan Gură de Aur astfel scrie împotriva celor care fac tulburare în 


biserică în timpul Sfintelor Slujbe şi care părăsesc biserica mai înainte de 
încheierea Sfintei şi Dumnezeieştii Liturghii. „Unii nu se apropie de Sfintele 
Taine cu frică şi cu cutremur, ci cu înghesuială şi cu tulburare, împingându-se 
unii pe alții, roşii de mânie, cu strigări şi cu ceartă, plini de toată tulburarea! 


Despre acestea eu ades v-am grăit vouă şi nu voi înceta niciodată a grăi. Oare nu 
vedeţi cu câtă rânduială se comportă păgânii la jocurile lor olimpice atunci când 
trece prin arenă maestrul jocurilor, purtând pe cap cunună, îmbrăcat în toga lui 


strălucitoare, şi ţinând în mâini toiagul său? Câtă tăcere şi ordine strictă se face 
atunci la porunca şi strigarea Heraldului, celui care umblă înaintea lui? Oare 
nu este un lucru obscen acesta care se petrece aici?! 


Adică, acolo unde petrece diavolul, să fie atâta linişte şi ordine şi aici, unde 
însuşi Stăpânul Hristos ne cheamă la Sine, să fie atâta strigare şi tulburare? Pe 
stadion să domnească rânduiala, iar în Biserică, gălăgia? Pe mare să domnească 
liniştea şi pacea, iar la liman, furtuna! Când sunteţi invitaţi la un ospăț, oare nu 
rămâneţi pe loc, nepărăsind masa, chiar dacă v-aţi şi săturat înaintea celorlalţi? 
Dar iată aici Ospăţul cel Dumnezeiesc este, prezidat de însuşi Hristos şi în timp 
ce Sfinţiţii Preoţi încă slujesc la el, voi îndrăzniţi să-l părăsiţi, ieşind afară din 
mijlocul lui? Dar oare cum credeţi că vi se va ierta aceasta vreodată? Cum oare 
v-aţi putea vreodată îndreptaţi? luda, după ce a primit Sfânta împărtăşire la 
Cina cea de Taină în acea ultimă noapte, a ieşit afară grăbit în timp ce ceilalți 
încă mâncau la masă. Iată al cui exemplu îl urmează cei care grăbesc să plece 
înaintea binecuvântărilor de la sfârşit! (Din predica Sfântului loan Gură de Aur 
la praznicul Botezului Domnului.) 


Luare aminte 


Să luăm aminte la Stăpânul Hristos care Se află în corabie cu ucenicii Săi: Și iară, 
furtună mare s-a ridicat pe mare, încât corabia se acoperea de valuri, iar El 
dormea (Matei 8: 24): 
e Lacum furtuna S-a ridicat în timp ce El dormea; 
e Lacumucenicii înspăimântați L-au deşteptat, alergând la ajutorul Lui; 
e Lacum Stăpânul i-a mustrat pe ucenici pentru puţina lor credinţă şi a certat 
marea şi vânturile şi le-a potolit astfel desăvârşit, 
e La cum nu trebuie să-mi fie frică nici mie de nici o furtună de pe marea 
acestei vieţi dacă îl ţin pe Dumnezeu în inimă ca şi pe o cârmă a vieţii mele. 


Predică despre milostenia cea lăuntrică 


Daţi mai întâi milostenie cele ce sunt înlăuntrul vostru şi iată, toate vă vor fi 
curate (Luca 11:41). 


Curăţenia cea din afară îi şade bine omului. Dar aceasta este o curăţenie mai mică. 
Curăţenia lăuntrică este incomparabil mai importantă decât cea trupească. Aceasta 
este cea mai mare curăţenie. Un blid este mult mai folositor când este curat şi 
strălucitor în interior, chiar dacă exteriorul este plin cu funingine. Dar când când el 


e strălucitor pe dinafară, dar plin de murdărie în interior cine va îndrăzni să 
mănânce sau să bea oare de acolo? 


În lume se află nenumărate exemple de curăţenii şi de învăţători care sunt mai mult 
ai trupului decât ai sufletului. Căci iată, fraților, cum învățătorul nostru, adevăratul 
şi marele nostru Model de curăţenie, pune această curăţenie mai mare pe seama 
milostivirii celei lăuntrice. 

—  Milostenia inimii, cea făcută din inimă, este cea care spală sufletul omului. 

—  Milostenia făcută din inimă este cea care curăţeşte inima omului. 

— Milostenia făcută din suflet este cea care curățeşte sufletul omului. 

— Milostenia făcută intru toată cunoştinţa şi cu toată mintea este cea care 
curățeşte mintea şi cugetul omului, într-un cuvânt, milostenia cea lăuntrică 
este cea care curăţeşte întreg omul. Dacă milostenia vine doar din mână, ea 
nu curăţeşte nici mâna şi cu atât mai puţin inima, sufletul şi mintea omului. 

—  Milostenia cea făcută cu mână este indispensabilă, dar ea îl curăţeşte pe 
omul care o face doar atunci când cu mâna este unită şi inima. 


Mai există şi alte feluri de milostenie pe lângă cea făcută cu mâna. Rugăciunea 
fierbinte pentru celălalt, este un fel al milosteniei lăuntrice şi de asemenea durerea 
inimii pentru suferinţa umană sau bucuria cea mare la vederea bucuriei celuilalt. 
Aceasta este milostenia cea din inimă, care curăţeşte şi inima şi sufletul şi mintea şi 
trupul. 


O, Atot milostive şi Atot curate Stăpâne, ajută-ne nouă să ne dobândim cură- 
fenia cea mai mare, prin milostenia cea adevărată a inimii. Căci Ţie se cuvine 
slava şi mulţumita în veci. Amin. 


27 februarie 
Pomenirea Sfântului cuvios Procopie decapolitul 


Acest sfânt se trăgea din părțile Decapolei, cele Zece Cetăți din jurul Mării Gali- 
leii, din care pricină s-a numit Decapolitul. În tinereţe el s-a dăruit vieţii de 
nevoinţe ascetice, împlinind toate cele care se cer pentru curățirea inimii şi ridi- 
carea sufletului către Dumnezeu. 


Când au început persecuțiile contra icoanelor, pornite de răul împărat Leon Isaurul, 
Procopie s-a ridicat în apărarea icoanelor arătând că ea nu este nicidecum idolatrie, 
căci creştinii ştiu că închinându-se sfintelor icoane ei nu se închină materiei din 
care sunt făcute ele, ci mai curând Persoanelor zugrăvite pe ele, care sunt ale 
Sfintei Treimi, ale sfinților îngeri sau ale oamenilor care s-au învrednicit de sfin- 
ţenie. 


Din această cauză Procopie a fost arestat, torturat cu sălbăticie, biciuit şi sfâşiat cu 
perii de fier. Când necuratul împărat Leon a fost asasinat (căci sufletul lui pierise şi 
mai înainte de aceasta), s-a înfăptuit şi restabilirea cultului icoanelor în sfintele 
biserici, iar Procopie s-a întors la mânăstirea lui, unde a petrecut cu pace cealaltă 
vreme a vieţii, în vârstă înaintată ajungând, el s-a strămutat la locaşurile cereşti, 
unde se bucură de vederea feţelor îngerilor şi sfinților, ale căror icoane cu dragoste 
le-a cinstit pe pământ. 


Sfântul Procopie a adormit cu pace în veacul al IX-lea. 
Pomenirea Sfântului cuvios Talaleu 


Sfântul Talaleu a fost un mare nevoitor sirian. La început el a vieţuit în Mânăstirea 
Sfântului Sava cel sfințit de lângă Ierusalim, dar mai apoi el s-a sălăşluit într-un 
cimitir păgânesc, binecunoscut pentru bântuirile diavoleşti care se petreceau acolo, 
şi pentru alte lucruri înfricoşătoare. 


Spre a-şi dobândi frica cea sfântă prin credinţa în Dumnezeu, Talaleu s-a sălăşluit 
în acest cimitir, unde timp de mulţi ani zi şi noapte a îndurat nenumărate atacuri şi 
loviri ale duhurilor necurate. 


Datorită marii sale credinţe şi iubirii faţă de Dumnezeu, EI i-a dăruit lui Talaleu 
harul facerii de minuni, prin care mult i-a folosit pe bolnavi şi pe cei aflaţi în sufe- 
rință. 


Sfântul Talaleu s-a sălăşluit în Împărăţia Cerurilor pe la anul 460 după Hristos. 
Pomenirea Sfântului cuvios Tit din Lavra peşterilor kievene 


Acest Tit a fost presbiter şi a avut o dragoste creştinească sinceră pentru diaconul 
Evagrie, aşa cum are un frate pentru fratele lui. Dar pe cât se cinsteau ei de mult la 
început, pe atât au ajuns să se urască, chiar de moarte, din cauza urii semănate de 
diavolul. Atât de mult se urau, că atunci când unul căldea biserica, celălalt se întor- 
cea cu spatele şi ieşea afară. Cu toate acestea Tit a încercat de multe ori să se împa- 
ce cu vrăjmaşul său, dar în zadar, vrăjmaşul nu voia să asculte. 


Tit după aceea s-a îmbolnăvit şi toată lumea credea că va muri. EI i-a rugat pe frați 
să-l cheme pe Evagrie la el, pentru a se putea împăca înaintea morţii. Ei l-au tras 
cu sila pe Evagrie la căpătâiul muribundului, dar Evagrie s-a smuls din mâinile lor 
şi a fugit, strigând că nu-l va ierta pe Tit nici în această viaţă, nici în cealaltă. Cum 
a rostit aceste cuvinte, a şi căzut jos şi a murit. 


Tit atunci s-a ridicat din pat sănătos, povestind fraților cum a văzut că diavolii cei 
negri au fugit de la el când I-a iertat pe Evagrie şi cum ei au năvălit asupra lui 
Evagrie când au auzit cuvintele lui şi cum, după ce au fugit diavolii de la el, l-au 
înconjurat sfinţii îngeri. 


Cuviosul Tit a adormit cu pace la anul 1190 după Hristos. 
Pomenirea Sfântului cuvios Ştefan 


La început Ştefan a fost funcționar imperial al împăratului Mauriciu. El însă mai 
apoi a demisionat din toate funcţiile sale înalțe la palat şi mânat de dragostea lui 
Dumnezeu, a finanţat zidirea unui aşezământ caritabil pentru bătrânii din Constan- 
tinopol. 


EI a adormit cu pace la anul 614 după Hristos. 
Pomenirea Sfântului mucenic Iulian 


Acest Sfânt Iulian a fost un om care suferea atât de mult de gută, încât nu putea 
nici să meargă, nici să se ţină pe picioare. De aceea, când pentru credinţa lui în 
Hristos a fost chemat în faţa judecății păgânilor împărați, el a fost dus acolo pe 
targă. EI a fost ars de viu pe rug în Alexandria, împreună cu ucenicul său Cronion, 
în timpul împăratului Decius. 


Cântare de laudă la virtutea iertării 


Ca Dumnezeu să ne ierte greşelile noastre, 
Să le iertăm şi noi greşiţilor noştri, 
Căci trecători suntem noi pe acest pământ. 


În zadar lungim ale noastre postiri şi rugăciuni, 
Dacă în suflete nu purtăm iertarea şi milostivirea 
Către oameni. 


Dumnezeu este adevăratul Doctor al sufletelor noastre, 
Iar păcatele noastre sunt ca o lepră. 
Pe cine vindecă, Dumnezeu şi proslăveşte. 


Dumnezeu răsplăteşte cu mila 
Orice milă pe care o arătăm faţă de oameni. 


Piere desăvârşit acela care răspunde la rău cu rău. 
Căci puroiul pe puroi nu poate să-l vindece, 
Nici poate întunericul lumina întunecimea temniţei. 


Ci balsamul cel curat poate în adevăr 
Rana puroindă să o vindece 

Iar pe întunericul temniței 

Doar lumina îl poate împrăștia. 


Celor grav răniți milostivirea le este ca un balsam, 
Ca o torță luminoasă, de care toți se bucură. 


Dar nebunul zice: de milă nu am nevoie! 
Și chiar după milă strigă 
Atunci când este înecat de mizerie. 


Oamenii toţi se scaldă 

În milostivirea lui Dumnezeu, 
Milostivirea lui Dumnezeu este aceea 
Care ne ţine în viaţă. 


Dacă vrem ca Dumnezeu să ne ierte greşelile noastre, 
Să iertăm şi noi greşiţilor noştri, 


Căci trecători suntem noi 
Pe acest pământ. 


Cugetare 


De câte ori ne aflăm în afara harului lui Dumnezeu, în afară de noi înşine ne 
aflăm,căci omul de sub Har şi omul din afara Harului sunt tot aşa cum este omul 
sănătos la minte, faţă de nebun. Starea omului în care se află Duhul lui Dumnezeu, 
trebuie să fie starea naturală a omului şi este chiar starea în care este chemat să se 
afle omul în toată viaţa lui. Lipsa Harului din om îl face pe acesta să fie cu ade- 
vărat foarte bolnav, aşa cum este omul care şi-a pierdut mințile faţă de cel sănătos. 
Doar omul binecuvântat cu sălăşluirea Harului intru dânsul se află în starea lui 
naturală, starea, adică a omului care este călăuzit în viaţă după Dumnezeu, al cărui 
har se sălăşluieşte în acel om. 


Sfântul Simeon Noul Teolog zice: “O lampă, chiar dacă se umple cu ulei şi i se 
pune fitil, rămâne în întuneric desăvârşit dacă nu se şi aprinde de la un foc. Aşa 
este şi cu sufletul: în aparenţă, el poate fi împodobit cu toată fapta cea bună, dar 
în realitate, dacă nu are aprinsă în el lumina Harului Duhului Sfânt, el este 
Stins şi întunecat” (Omilia 59). 


Aşa cum spune şi marele apostol Pavel: Dar prin harul lui Dumnezeu sunt ceea 
ce sunt (I Cor. 15 :10). 


Dar a fi lipsit de Harul lui Dumnezeu înseamnă a fi înstrăinat cu totul de EI şi 
înstrăinat cu totul de propria ta fire omenească, de propria ta persoană. Căci firea 
noastră, persoana noastră umană, îşi confirmă esenţa ei proprie doar în apropiere 
faţă de Dumnezeu şi prin Dumnezeu. De aceea trebuie să-i privim pe păcătoşi ca 
pe cei mai nenorociţi dintre bolnavi: ei sunt ca nişte umbre slabe, lipsite de sub- 
stanţă şi de rațiune. 


Luare aminte 


Să luăm aminte la Viţa care este Stăpânul Hristos: Eu sunt vița cea adevărată 
(Ioan 15: 1): 
e La Viţa din care au răsărit multe mlădiţe roditoare, adică mulţimea sfin- 
ților; 
e La Viţa care, prin seva Ei, adică Scump Sângele Mântuitorului, adapă şi 
hrăneşte toate mlădiţele Sale; 


e LaVița din care a răsărit mlada Sfintei Biserici, întinzându-se pe pământ şi 
în cer; 
e La Vița din care nici eu nu trebuie să mă rup, dacă voiesc să am viaţă. 


Predică despre Acela care are putere să-Şi învieze trupul 
Dărâmaţi templul acesta şi în trei zile îl voi ridica (loan 2: 19). 


Aici Mântuitorul vorbeşte despre templul Trupului Său. Dărâmați acest templu şi 
în trei zile îl voi ridica! Aşa grăieşte Acela care îşi cunoaşte puterea şi Care, 
potrivit acestei puteri, îşi împlineşte cuvântul! Căci trupul Lui a fost dărâmat, adică 
sfărâmat, împuns, îngropat în pământ şi acoperit cu întuneric timp de trei zile. Iar 
în a treia zi, El l-a înviat. L-a ridicat nu doar din mormânt, pe pământ, ci şi de la 
pământ, la cer. Astfel, EI a grăit cuvântul şi cuvântul Lui I-a împlinit cu fapta. 


Dumnezeu le-a dat aşa semn evreilor, căci ei îi ceruseră semn. Și când le-a dat 
semnul, semn cum nici mai fusese vreodată dat între ei şi cum numai El putea să 
dea, ei nu L-au crezut, ci plini de necurată spaimă şi de toată răutatea, au şi mituit 
gărzile ce păziseră pe Golgota ca să jure fals şi să mintă cum că această minune nu 
s-a întâmplat, cum că ucenicii I-au furat trupul mort din peşteră! 


Căci nici un semn nu le este de folos celor care nu vor să creadă. Evreii văzuseră 
cu ochii lor mulțimea minunilor lui Hristos şi totuşi nu au vrut să creadă, ba se mai 
şi îndreptăţeau pe ei şi necredinţa lor zicând că EI face aceste minuni cu ajutorul 
diavolului: Dar fariseii ziceau: Cu domnul demonilor scoate pe demoni (Matei 9 
:34). 


Oricine nu voieşte să creadă în bunătate nu va crede şi de ar vedea nenumărate 
semne pogorându-se din cer. Căci inima plină de răutate este mai nesimţită decât 
piatra. Mintea cea întunecată de păcat nu se poate lumina nici cu toată lumina 
cerurilor, care este mai luminoasă decât o mie de sori. 


Dar când omul cu ajutorul lui Dumnezeu alungă răul din inima lui şi îşi curăţeşte 
mintea de întunericul păcatului, atunci vede nenumărate semne pe care Dumnezeu 
le dă celor care vor să creadă, să vadă şi să creadă. 


O, fraților, să nu păcătuim împotriva milostivirii lui Dumnezeu şi să nu cădem 
pradă uşoară răutăţii evreilor! O, fraţilor, toate semnele deja s-au dat şi ele toate 
strălucesc precum stelele de pe tăria cerului, luminându-i pe toţi cei care au o inimă 
bună şi o minte care judecă drept. 


O, Lucrătorule de Minuni Doamne, Ţie se cuvine slava şi mulţumita în veci. Amin. 


28 februarie 
Pomenirea Sfântului sfinţit mucenic Proterie 


Acest sfânt a fost presbiter în Alexandria în timpul în care ereticul Dioscor se afla 
pe scaunul patriarhal al cetăţii. Dioscor a fost unul din începătorii şi propagatorii 
ereziei monofizite, care învăţa în chip mincinos că se află doar o singură natură în 
Mântuitorul Hristos, cea omenească, iar nu două: şi omenească şi dumnezeiească. 
Acela a fost timpul când pe tronul imperial se aflau Marchian şi Pulheria. 


Acest sfânt şi credincios bărbat Proterie a stat împotriva lui Dioscor, drept petntru 
care a îndurat multe ticăloşii din partea lui. În Sinodul al patrulea Ecumenic de la 
Calcedon (anul 451) a fost dată anatemei erezia monofizită, împreună cu cei care 
au născocit-o şi s-a hotărât şi scoaterea din scaun a lui Dioscor şi alungarea lui în 
exil. 


Proterie, bărbatul cel drept-credincios şi adevărat următor lui Hristos, a fost ridicat 
patriarh în locul lui. Cu toate acestea partida lui Dioscor care rămăsese în 
Alexandria nu înceta să facă tulburare de moarte în cetate, în timpul unei încăierări 
sângeroase, Proterie a părăsit cetatea cu intenția de a rămâne departe de ea o vre- 
me. 


Pe drum, i-a apărut înainte prorocul Isaia, în vedenie, şi i-a zis: „întoarce-te în 
cetate, căci te aştept să te iau." Proterie s-a întors la Alexandria şi a intrat în bise- 
rică. Auzind aceasta, ereticii ucigaşi au năvălit în biserică, l-au înşfăcat pe patriarh 
şi l-au înjunghiat cu cuțite, încă alţi şase creştini au fost înjunghiaţi tot atunci, 
împreună cu dânsul. 


Astfel Proterie, minunatul păstor al turmei lui Hristos, a luat cununa muceniciei 
pentru apărarea adevărului ortodoxiei la anul 457 după Hristos. 


Pomenirea Sfântului Vasile mărturisitorul 


Sfmtul acesta Vasile a fost însoțitorul şi impreună-pătimitor cu Sfântul Procopie 
decapolitul. Sfântul Vasile a stat alături de învățătorul său, Sfântul Procopie, atât în 
timpuri de pace cât şi în timpuri de prigoană. El a suferit nenumărate chinuri de la 
inconoclaşti, iar când iconoclaştii au fost învinşi, Sfântul Vasile, prin purtarea de 
grijă a lui Dumnezeu, s-a întors împreună cu Sfântul Procopie la mânăstirea lui, 
unde în post, rugăciune şi aspre nevoinţe a petrecut cealaltă parte a vieţii lui, care a 
fost una îndelungată. EI a adormit cu pace la anul 747 după Hristos. 


Pomenirea Sfântului sfinţit mucenic Nestorie 


Sfântul Nestorie a fost episcop în cetatea Magydos din Pamfilia. El se distingea 
printr-o mare blândeţe. In timpul împărăției lui Decius el a fost adus la judecată şi 
torturat cu cruzime din pricina credinţei lui în Hristos. 


Înaintea morţii lui, el a văzut în vedenie un miel de jertfă, pe care I-a interpretat ca 
semn al jertfei lui apropiate. EI a fost torturat de eparhul Publius, iar la sfârşit 
răstignit în Perga, capitala provinciei Pamfilia. Aceasta a fost în anul 250 după Hri- 
stos. 


Pomenirea Sfântului cuvios Nicolae cel nebun pentru Hristos, din oraşul 
Pskov 


Sfântul acesta Nicolae a vieţuit ca nebun pentru Hristos în oraşul Pskov, în timpul 
domniei ţarului Ivan cel groaznic. EI s-a săvârşit în ziua de 28 februarie a anului 
1576 după Hristos. 


Cântare de laudă la dubla natură a Mântuitorului Hristos 


Două naturi în Domnul se întrunesc, 
Pe care EI nu le mai separă niciodată: 
Natura dumnezeiască şi natura omenească. 


În Mântuitorul Hristos Dumnezeu şi Omul sunt nedespărţiți, 
Într-o singură Persoană. Dumnezeu şi Om, 

Nemicşorat, nici ca Dumnezeu, Nici ca Om. 

Dumnezeu-Om şi Mântuitor, 

Pe cele despărțite, 

EI în Persoana Lui 

Le-a unit, 

EI, Tâlcuitorul tainelor celor de nepătruns, 

EI, întemeietorul împărăției sfinţilor. 


EI ca Dumnezeu 

Cel mai aproape de om a venit. 

EI timpul sus l-a înălțat, 

Iar veşnicia pe pământ a coborât-o. 


A Sfintei Treimi trâmbiţă 


Hristos este. 

A celor două naturi taină, 
Stăpânul Hristos este. 
Dumnezeul Cel adevărat 
Om adevărat S-a făcut. 
Intru cele de sus a rămas 
Și pe pământ a coborăt. 


Nici a căzut, 
Nici S-a poticnit, 
Ci în trup S-a îmbrăcat. 


Aceasta este iubirea cea curată şi sfântă, 
Iubirea cea veşnică, 

Veşnic aceeaşi: 

EI pe uriaş l-a ridicat 

Cu degetul Său mic, 

Și acesta lucru de neinţeles 

Pentru noi este. 


Cugetare 
Nebunii pentru Hristos au ca trăsătură dominantă un nemaipomenit curaj. 


Cuviosul Nicolae alerga pe străzile Pskovului prefăcându-se nebun, dar mustrându- 
1 pe oameni pentru păcatele lor ascunse şi prorocind ceea ce avea să li se întâmple. 


Când Ivan cel groaznic a intrat în Pskov, tot oraşul a fost cuprins de spaima 
cumplitului ţar. Ca semn de bun venit ţarului, locuitorii oraşului au pus la por- 
țile caselor lor pâine şi sare, dar ei înşişi au Stat ascunşi înăuntru. Când pri- 
marul oraşului l-a întâmpinat pe ţar în faţa bisericii, ţinând pe mâini un taler pe 
care se aflau pâine şi sare, ţarul a lovit talerul cu mâna iar pâinea şi sarea s-au 
răspândit pe jos. În acel moment în fața Țarului a apărut Cuviosul Nicolae, 
îmbrăcat într-o cămaşă lungă şi încins cu o sfoară, ţopăind precum un copil în 
jurul unui băț, şi a strigat: „Ivanuşca, Ivanuşca, pâine şi sare să mănânci, iar nu 
trupuri şi sânge de oameni!" 


Garda ţarului s-a repezit să-l] prindă pe cuviosul Nicolae, dar el fugit şi a scăpat, 
ascunzându-se. Ţarul s-a interesat mai apoi de Cuviosul Nicolae, şi aflând cine 


este şi unde locuieşte, 1-a vizitat la locuinţa lui modestă. Aceea era prima 
săptămână din Sfântul şi marele Post al acelui an. 


Auzind că ţarul vine la el, Cuviosul Nicolae a găsit o bucată de carne crudă şi i-a 
oferit-o ţarului, după ce mai întâi i s-a închinat, zicându-i: „Mănâncă, Ivanuşa, 
mănâncă!” 


Mânios, ţarul cel groaznic i-a răspuns: „Eu Sunt creştin şi nu mănânc carne în 
post!" 


Atunci omul lui Dumnezeu i-a răspuns pe dată: „Cu adevărat, mult mai rău fa- 
ci: tu te hrăneşti cu trupuri şi cu sânge de oameni, uitând nu numai de post, dar 
şi de Dumnezeu!" 


Această lecţie a atins inima ţarului, care a plecat imediat din oraşul Pskov, în 
care sosise tocmai cu intenţia de a-l masacra. 


Luare aminte 


Să luăm aminte la Stăpânul Hristos Pâinea Vieţii: Eu sunt pâinea vieţii (loan 6: 
48): 
e Să luăm aminte la El ca la Pâinea prin care se hrăneşte şi trăieşte sufletul 
nostru; 
e Să luăm aminte la EI ca la Pâinea prin care se hrăneşte şi se luminează 
mintea noastră; 
e Să luăm aminte la El ca la Pâinea prin care se hrăneşte şi se înnobilează 
inima noastră. 


Predică despre hrana sufletului 
Eu Sunt Pâinea Vieţii (loan 6: 48). 


Astfel a grăit Stăpânul Hristos neamului omenesc celui flămând. Acest cuvânt s-a 
împlinit timp de nenumărate secole după aceea, în viețile nenumăraţilor următori ai 
lui Hristos care L-au primit pe Stăpânul ca hrană a sufletelor lor. 


Un tânăr disperat care era aproape de sinucidere s-a dus să se spovedească la un 
preot. Preotul I-a ascultat cu atenţie şi i-a zis: „Fiule, tu însuţi trebuie să te 
învinovăţeşti pentru nenorocirea ta. Sufletul tău flămânzeşte de moarte. De-a 
lungul întregii tale vieți, tu nu ai învăţat decât să-ţi hrăneşti trupul şi nu te-ai 


gândit niciodată că şi sufletul are nevoie de hrană, de o hrană mult mai prețioasă 
şi mai pretențioasă decât cea a trupului şi într-o măsură mult mai mare decât are 
nevoie trupul de a lui. Sufletul tău este acum în primejdie de moarte din cauza 
foametei la care I-ai supus. Fiule, împărtăşeşte-te de Trupul şi Sângele lui Hristos. 
Numai aceasta îţi poate mântui sufletul de la pieire. Zilnic şi mereu împărtăşeşte- 
te de Trupul şi Sângele Mântuitorului Hristos. Căci El este Pâinea de Viaţă Făcă- 
toare a sufletelor noastre." Tânărul 1-a ascultat pe preot şi s-a întors la viaţă. 


Fraţilor, să ne hrănim sufletele cu Hristos ca astfel să le avem mereu vii şi sănă- 
toase. 
— Să ne hrănim mereu mintea cu gândul lui Hristos astfel încât să o avem 
mereu luminată şi limpede. 
— Să ne hrănim mereu inima cu iubirea lui Hristos astfel încât ea să fie mereu 
plină şi fericită. 
— Să ne hrănim mereu voinţa cu poruncile lui Hristos şi cu exemplul vieţii Lui, 
astfel încât în fiecare clipă noi să avem puterea de a face faptele cele bune. 


Să fie gândurile lui Hristos gândurile noastre şi iubirea lui Hristos iubirea noastră şi 
buna voire a lui Hristos buna voire a noastră. Mereu şi mereu să ne hrănim 
sufletele cu Stăpânul Hristos, fără întrerupere să ne împărtăşim sufletele cu Trupul 
Lui şi cu Sângele Lui. Căci nici o Pâine nu este mai hrănitoare decât EI şi nici o 
băutură nu este mai dulce decât EI. 


La Sfânta împărtăşire, EI ni Se dăruieşte desăvârşit: cu Trupul şi cu Sângele 
Lui. Dar Sfânta împărtăşire este şi o avertizare că sufletele noastre trebuie 
mereu să se hrănească cu EI, mereu să se împărtăşească cu EI, tot aşa cum nu 
putem să trăim nici o clipă fără să respirăm. 


O, Stăpâne Doamne Dulcele nostru lisuse, mişcă sufletele noastre ca mereu să 
dorească a se hrăni cu Tine şi a rămâne vii, Căci Tu eşti Pâinea Vieţii şi Ţie se 
cuvine toată slava şi mulţumita în veci. Amin. 


29 februarie 
Pomenirea Sfântului cuvios loan Casian 


Acest mare Sfânt loan s-a născut la Roma din părinţi vestiți, în tinereţe el a studiat 
toate ştiinţele seculare, mai cu seamă filosofia şi astronomia. Apoi, s-a dăruit în 
întregime studiului Sfintelor Scripturi. Străduindu-se să meargă de la bine spre mai 
bine şi dorind încă şi mai mari trepte de desăvârşire, Sfântul Casian a călătorit de la 
Roma la Constantinopol spre a-l auzi cu urechile lui pe slăvitul loan Gură de Aur. 
Sfântul Gură de Aur l-a învăţat din belşug şi I-a hirotonit intru diacon. 


Folosindu-se mult de dumnezeiasca înțelepciune a Sfântului loan Gură de Aur, 
Sfântul loan Casian a călătorit încă şi mai adânc în părțile Răsăritului, spre a se 
învăța şi mai mult de la marii nevoitori ai acelor locuri şi vremuri şi pentru a se 
desăvârşi încă şi mai mult. El a rămas timp îndelungat în Egipt, cel mai mult în 
pustia Nitriei, petrecând printre cei mai mari atleți ai duhului trăitori atunci şi 
învățând de la ei arta întregii virtuţi. 


EI s-a întors după aceea în apus, unde s-a sălăşluit în cetatea Marsiliei. Aici el a 
întemeiat două comunităţi monastice: una pentru bărbaţi, iar cealaltă pentru femei. 
La cererea monahilor, Sfântul Casian a scris multe cărți prea folositoare pentru 
iubitorii vieţii duhovniceşti: Opt cărți despre lupta contra patimilor celor de căpe- 
tenie sau Regulile Vieţii Monahale şi Convorbirile cu Părinţii din Egipt. 


De cea mai mare importanţă este scrierea lui împotriva ereticului Nestorie. Aceasta 
a fost redactată la cererea arhidiaconului Leon. El L-a slujit cu credinţă pe Stăpânul 
nostru Hristos şi i-a îmbogăţit pe mulți cu înţelepciunea lui, mutându-se la cele 
veşnice în anul 435 de la întrupare. 


Moaştele Sfântului Casian se odihnesc la Marsilia (în Franţa) până în ziua de azi. 
Pomenirea Sfântului cuvios Varsanufie 


Sfântul Varsanufie s-a născut din părinți păgâni din Palestina şi după ce a primit 
botezul la vârsta de optsprezece ani s-a tuns imediat monah, luând numele de Ioan. 
După ce s-a făcut cunoscut pentru viaţa lui virtuoasă, Sfântul Varsanufie a fost ales 
episcop al Damascului. Dar în acest scaun el nu a rămas mult timp. Tânjind după 
viaţa duhovnicească însingurată şi ascetică, el a părăsit în taină Damascul şi s-a 
retras în sălbăticia pustiei Nitriei. Aici el s-a prezentat pe sine ca fiind monahul 


Varsanufie şi îndată a fost trimis la ascultarea de a căra apă pentru mânăstire. Cel 
care mai înainte fusese arhiepiscop a primit această ascultare cu bucurie. 


Prin cugetările sale cele înțelepte, prin blândeţe şi prin râvnă, Varsanufie s-a făcut 
curând o pildă pentru toți ceilalți monahi. Nu s-a descoperit fraţilor cine a fost de 
fapt Varsanufie decât chiar înaintea morții lui. Astfel acest sfânt, prin exemplul lui, 
a fost ca o mustrare a celor mândri şi iubitori de puterea cea lumească şi ca o mân- 
gâiere pentru cei umili şi blânzi. 


EI a adormit cu pace, strămutându-se la locaşurile cele cereşti în anul 457 după 
Hristos. 


Cântare de laudă la Sfântul loan Casian 


Sfântul Casian patimi de căpetenie opt 
A arătat că sunt. 

Și încă o a noua, cea 

A gândurilor necurate. 


Lăcomia pântecelui la mâncare şi băutură 

Prima patimă este. 

Apoi desfrânarea, care şi trup şi suflet 

întinează. 

Apoi iubirea de arginţi care pe om 

De lucruri îl leagă. 

Apoi mânia, îngheţul din inima omului, 

Care pe om întreg îl îngheaţă ca într-o temniţă. 

Apoi întristarea, care sufletul îl roade ca şi un vierme; 
Apoi trândăvia, dormitarea sufletului, cea care ţese moarte. 
Apoi slava deşartă, acest şarpe veninos şi cu multe capete, 
Care este pretutindeni şi nicăieri, pe care iarba îl ascunde. 
Apoi mândria, cu două tăişuri sabie, 

Care junghie şi strâmtorează, 

Ucigând şi tineri şi bătrâni: 

Și pe cei tari, mândri din cauza tăriei lor, 

Și pe bătrâni, care loruşi îşi sunt scumpi. 


Contra tuturor acestor patimi 
Pavăză Dumnezeu ne este, 
Prin ale Sfântului loan Casian 


Puternice rugăciuni. 


Cugetare 


Sfântul loan Casian scrie despre lupta cu duhul desfrânării în felul următor: 


„Lupta cu patima desfrânării amarnică este; mai lungă decât toate celelalte 
lupte; o luptă zilnică, din care învingători cu desăvârşire ies foarte puţini. 
Această luptă începe cu prima vârsta a omului adult şi nu încetează decât după 
învingerea celorlalte patimi, în această luptă avem nenoie de o armă îndoită. 
Căci pentru a o învinge postul cel aspru al trupului nu este suficient, deşi el este 
în primul rând de trebuinţă; pe lângă el, de neapărată nevoie este blândeţea 
duhului şi rugăciunea neîncetată. Apoi, studiul continuu al Sfintelor Scripturi, 
împreună cu cugetări la cele dumnezeieşti lucrate cu dreaptă socoteală; apoi, 
lucrul mâinilor şi munca fizică de neapărată trebuinţă în învingerea acestei 
patimi este. Toate acestea păzesc inima de patima desfrâului şi o redau sieşi; dar 
mai presus de toate şi întotdeauna trebuie să avem împreună cu acestea adânca 
şi adevărata smerenie a cugetului, fără de care nici o victorie, asupra nici unei 
patimi, nu este posibilă vreodată. 


Biruința asupra patimii desfrânării depinde şi de desăvârşita curăţire a inimii, 
din care, după cuvintele Domnului, iese toată otrava şi boala sufletului, inclusiv 
patima desfrânării: Căci din inimă ies: gânduri rele, ucideri, adultere, desfrâ- 
nări, furtişaguri, mărturii mincinoase, hule (Matei 15: 19). 


Ne trebuie adevărata smerenie cea de toată vremea şi răbdarea inimii, precum şi 
paza straşnică dinspre partea mâniei şi a celorlalte patimi, de-a lungul întregii 
zile. Căci câtă vreme îngăduim focul mâniei în noi, cu uşurinţă facem cale liberă 
şi tăciunilor aprinşi ale celorlalte patimi. Este interesant cum chiar şi cei mai 
mari părinţi nevoitori află o legătură cauzală între patima mâniei şi cea a 
desfrânării, de unde iese că cei mai mânioşi sunt şi cei mai desfrânaţi. 


Luare aminte 


Să luăm aminte la Stăpânul Hristos, cel care păzeşte Biserica Sa: învățați [toate 
neamurile] să păzească toate câte v-am poruncit vouă şi iată Eu cu voi Sunt în 
toate zilele, până la sfârşitul veacului (Matei 28: 20): 
e La Cel care păzeşte toată lumea creată şi mai ales Sfânta Biserică Sa pe 
care a câştigat-o cu Scump Sângele Său; 


e La Cel care păzeşte fiecare suflet botezat precum grădinarul dragile lui 
vlăstare; 

e Lacumpe vreme bună sau pe furtună, El călăuzeşte Biserica Lui, ducând-o 
la ultima şi cea mai mare biruinţă; 

e La cum îmi păzeşte EI chiar şi viaţa mea, ca să crească şi ca să se zidească 
intru împărăţia Lui cea cerească. 


Predică despre prezenţa vie a lui Hristos 


Și iată Eu cu voi Sunt în toate zilele, până la sfârşitul veacului (Matei 28:20). 


Iată aici cu adevărat mângâiere peste mângâiere! 


= lată cu adevărat aici mângâierea celor zdrobiţi de furtună! O de-ar ține 
minte aceasta: că Hristos cu ei este şi că de nimic nu trebuie să se teamă, 
căci EI este la cârmă. 

— lată aici mângâiere pentru cei care zac în boli. Să cunoască ei că Hristos cu 
adevărat lângă patul lor de suferinţă este! El este Doctorul cel Mare al 
sufletelor şi al trupurilor noastre. 

= lată aici mângâiere pentru cei aflaţi la vremea grelelor bătrâneţi! Să ţină 
minte ei că Hristos cu ei călătoreşte prin ani până la veşnicie, până la 
tinereţea cea veşnică şi de nimic să nu se teamă. 

= Iată aici mângâiere pentru cei pe care oamenii îi chinuiesc! Să nu cumva Să 
creadă aceştia că sunt părăsiţi! - Căci Hristos împreună cu ei suferă, când 
sunt în judecăţi şi prin închisori: aceştia pururea să se bucure, căci Hristos 
este Judecătorul. 

— lată aici mângâiere pentru cei tulburaţi de duhurile necurate. Să ţină 
aceştia minte că Hristos este biruitorul diavolilor, că El alături de oamenii 
chinuiţi de ei este şi astfel să se întărească: EI este Biruitorul. 

= lată aici mângâiere pentru toți cei care caută lumina dreptăţii şi adevărului! 
Să creadă aceştia că Hristos este mai aproape de sufletele lor decât le sunt 
ochii lor şi să se lipească cu tot sufletul de EI, căci El este Lumina. 


O fraților, cu adevărat Hristos este pururea cu noi tot aşa cum lumină este pururea 
cu ochiul cel care are lumină! Dar o, ce nenorocire, dacă ochiul sufletului nostru 
este închis, căci atunci zadarnic încearcă lumina să ajungă la lumina vederii lui! O, 
nenorocire a nenorocirilor când nu suntem cu Hristos! 


EI vine mereu în întâmpinarea noastră. Dar noi, vom ieşi oare în întâmpinarea Lui? 
EI voieşte cu noi să fie. Dar noi, voim să fim cu El? Dacă voim mângâiere, atunci 
noi cu EI pururea trebuie să rămânem, în toate zilele, până la sfârşitul veacurilor. 


O, Stăpâne Doamne lisuse Hristoase, mângâierea noastră, nu ne părăsi! Căci 
numai Ţie se cuvine slava şi mulţumita în veci. Amin. 


1 martie 
Pomenirea Sfintei cuvioasei uceniţe Evdochia 


Această cuvioasă muceniță Evdochia a trăit în cetatea feniciană Heliopolis în 
timpul domniei împăratului Traian. Evdochia mai înainte de aceasta a fost o 
desfrânată vestită. Dar apoi ea a plâns cu amar pentru păcatele ei, s-a retras în pu- 
stie în asceza cea mai aspră şi mai la urmă a luat cununa muceniciei, în timpul 
vieţii ei desfrânate ea adunase averi uriaşe. 


Schimbarea vieţii ei a survenit pe neaşteptate, prin cea dumnezeiască purtare de 
grijă a Făcătorului nostru şi printr-un monah, Avva Gherman. Venind cu o ascul- 
tare în cetate, el a găzduit în casa unui creştin al cărei zid era lipit de al părții de 
casă în care se afla iatacul Evdochiei. 


Serile, potrivit obiceiului călugăresc, monahul citea din Psaltire şi câte un capitol 
din Sfintele Evanghelii, despre înfricoşata Judecată. Evdochia auzea aceste citiri şi 
a început să asculte cu atenţie, de la început până la sfârşit. Curând a fost cuprinsă 
de frică şi spaimă, rămânând trează până în zori. Când s-a luminat, ea şi-a trimis 
sluga să-l caute pe acel monah şi să-l roage să vină la ea. 


Avva Gherman s-a înfățişat şi a stat de vorbă cu ea îndelung, despre credinţă şi 
mântuirea sufletului. Ca urmare a acestei convorbiri, Evdochia s-a dus la episcop şi 
i-a cerut să o boteze. După botezul ei, Evdochia a lăsat întreaga uriaşă ei avere 
Bisericii, sprea a fi împărțită sărmanilor. Ea şi-a eliberat toţi robii şi roabele şi s-a 
retras cu totul într-o mânăstire, unde s-a dăruit celei mai aspre vieţuiri, în 
desăvârşita ascultare, în posturi, privegheri, şi rugăciuni. 


După treisprezece luni, obştea mânăstirii a cerut-o stareță. Evdochia a trăit timp de 
patruzeci şi şase de ani în mânăstire şi a fost aflată vrednică înaintea lui Dumnezeu. 


Dumnezeu văzând râvna ei arzătoare şi cinstită şi lacrimile ei nesecate, a 
învrednicit-o şi cu darul învierii morţilor. 


Când s-a declanşat persecuția împotriva creştinilor sub Cezarul Vincențiu, Sfânta 
Evdochia a fost decapitată. 


Sfânta Evdochia este un exemplu glorios a cum vasul cel de stricăciune se poate 
curăţi, sfinți şi umple cu harul Sfântului Duh, cu buna mireasmă a cerului. 


Pomenirea Sfântului cuvios Agapie 


Acest sfânt a fost frate începător aflat sub îndrumarea duhovnicească a unui sfințit 
părinte din Mânăstirea Vatopedu din Sfântul Munte Athos. 


Prins de pirați, Agapie a fost vândut ca sclav în Magnezia. După doisprezece ani, el 
a scăpat prin minune dumnezeiască din sclavie, prin intervenţia Preasfintei Năs- 
cătoare de Dumnezeu şi dus înapoi în Mânăstirea Vatopedu. 


În sclavia lui el reuşise să-l aducă pe stăpânul lui la Sfântul Botez, căruia i s-a 
făcut şi îndrumător duhovnicesc. 


Sfântul Agapie şi-a petrecut cealaltă vreme a vieţii lui în nevoinţele cele călu- 
găreşti la Mânăstirea Vatopedu, după care a adormit cu pace în Domnul. 


Pomenirea Sfintei muceniţe Antonina 


Sfânta Antonina s-a născut la Niceea. Din cauza credinţei ei în Hristos, ea a fost 
arestată şi torturată cu sălbăticie. La sfârşit a fost legată într-un sac şi înecată într- 
un lac la anul 302 după Hristos. 


Dar Dumnezeu a mântuit sufletul ei şi a prea slăvit-o cu îngerii în ceruri şi cu 
oamenii cei credincioşi pe pământ, până în ziua de astăzi. 


Cântare de laudă la Sfânta Evdochia 


Cea care femeie a păcatului mai înainte a fost, 
Mai apoi cu pocăinţa s-a îmbrăcat, 

Și înaintea lui Dumnezeu 

În genunchi pururea a stat, 

La rugăciune cu lacrimi. 


Satan de furie a urlat 

Și către ceruri necuratul glas şi-a ridicat: 
O Mihaile, cerescule arhanghel, 

Tu care grăieşti dreptatea, 

Nedrept către mine eşti - 

Căci staulul meu cu desăvârşire 

Tu mi-l goleşti! 

Și încă şi pe ultima oaie mi-o răpeşti! 


Ce-ţi trebuie această preadesfrinată?! 

Eu în Hades am fost aruncat 

Și pentru o mică nesupunere, acolo, 

în chinuri veşnice mă perpelesc! 

Dar ale acesteia păcate sunt adânci ca marea 
Care înghite tot ce se apropie de ea. 


Astfel grăieşte răutatea veche 

Când omul de bunătate vrea să se ţină, 
Ea pe tot omul care se căieşte 

îl învăluie în ispită. 


Dar Mihail, păzitorul penitenţei, 
Cu îngerii lui de Evdochia se apropie 
Și sub a sa pază o acoperă. 


Cu răsuflarea lui, 

Mihail pe demoni departe îi alungă. 

O cântare cerească atunci din ceruri se aude: 
Aşa binevoit-a harul lui Dumnezeu, 

Ca fiecare om ce de al său trecut se pocăieşte 
Să fie primit în braţele Tatălui, 

Și iertare să primească. 


Pocăinţa întregii omeniri îi este adusă, 
Precum şi mântuirea. 

Acestea două voinţa Domnului sunt, 
Milostivirea şi voia Lui. 

A Lui bună voire sfântă 

Pe a lui satan rea-voire 

Cu desăvârşire o calcă. 


Cugetare 


Tot creştinul trebuie să-şi împodobească viaţa cu credinţa şi supunerea faţă de voia 
lui Dumnezeu. Aşa cum se vede din viaţa Sfântului Agapie, Dumnezeu îi proslă- 
veşte pe cei credincioşi şi ascultători. Tânăr frate de mânăstire fiind, Sfântul Aga- 
pie a căzut totuşi în mâinile piraților, dus în Asia şi vândut unui arab. Timp de doi- 
sprezece ani Agapie a rămas cu răbdare şi linişte în acea sclavie şi timp de doispre- 


zece ani s-a rugat cu osârdie Maicii Domnului să-l scape din ea şi să-l ducă înapoi 
la mânăstirea lui. 


Într-o noapte Eecioară de Dumnezeu Născătoare i s-a înfățișat şi i-a spus: 


;» Ridică-te şi ieşi fără teamă la Muntele Athos, la bătrânul tău.” 


Agapie s-a sculat şi a venit la bătrânul său în Athos, Muntele cel Sfânt. Când Avva 
l-a văzut pe Agapie, s-a întristat, crezând că a fugit de la stăpânul lui. EI i-a spus: 
„Fiule Agapie, ţi-ai înşelat stăpânul, dar pe Dumnezeu nu-L poţi înşela, în ziua 
înfricoşatei Judecăţi tu va trebui să dai socoteală de acei bani pe care stăpânul tău 1- 
a plătit ca să-i slujeşti lui. Trebuie aşadar să te întorci şi cu credință să-ţi slujeşti 
stăpânul mai departe." Agapie, fiul cel ascultător, cu grăbire s-a întors în Asia, s-a 
înfățişat stăpânului lui şi 1-a povestit totul. 


Arabul aflând acestea, a rămas uluit, învins cu totul de înălțimea comportării 
creştine. El a dorit să-l vadă pe Avva, povăţuitorul şi părintele fratelui Agapie. 
Arabul a sosit la Sfântul Munte însoţit de cei doi fii ai săi. Aici, el şi fii lui au luat 
Sfântul Botez. Toţi trei au primit tainicul cin al călugăriei. 


Ei au rămas în Sfântul Munte pină la moartea lor, ducând o viaţă foarte strictă, de 
post, rugăciune şi ascultare, mai întâi sub povăţuirea bătrânului Avva, iar după 
plecarea acestuia la cele de sus, sub povăţuirea lui Agapie. Astfel, cei care mai 
întâi fuseseră sălbatici proprietari de sclavi s-au făcut cu dragoste ascultători 
deplini ai foştilor lor sclavi, credincioşi voii lui Dumnezeu şi cu totul supuşi 
Sfântului Agapie. 


Luare aminte 


Să luăm aminte la Stăpânul Hristos la Cina cea de Taină: 

e La cum a spălat EI picioarele ucenicilor, învăţându-ne astfel pe noi 
smerenia şi dragostea unul faţă de celălalt; 

e La cum Petru, cel mai credincios, s-a ruşinat şi nu a vrut să-L lase pe 
Stăpânul să-i spele picioarele; 

e La cum luda, necredinciosul şi trădătorul, nu s-a ruşinat şi nu a refuzat ca 
Stăpânul să-i spele picioarele; 

e La cum chiar şi astăzi, credincioşii primesc nenumăratele daruri de la 
Dumnezeu cu sfială şi ruşine, iar necredincioşii, care şi ei primesc aceleaşi 
nenumărate daruri de la Dumnezeu, o fac fără sfială, şi fără ruşine, ba chiar 
dau şi glas nemulțumirii lor față de Dumnezeu. 


Predică despre ştiinţa şi lucrarea cu fapta a celor ştiute 
Când ştiţi acestea, fericiţi sunteţi dacă le veţi face (loan 13: 17). 


Cel mai important aspect al acestor cuvinte, fraţilor este că Domnul nu răsplăteşte 
ştiinţa, ci facerea cu lucrul a celor ştiute. Căci EI nu le spune apostolilor: „Fericiţi 
sunteţi că ştiţi toate acestea". Unii învăţători păgâni care concep mântuirea numai 
în termeni de ştiinţă şi cunoaştere au grăit într-adevăr astfel, crezând şi propo- 
văduind că deținerea ştiinţei este adevărata fericire. Dar Stăpânul nostru zice altfel: 
Fericiţi sunteți dacă le veţi face. 


Știința mântuirii ne-a fost dăruită de însuşi Stăpânul Hristos şi nimeni nu poate 
ajunge la ea prin propriile lui eforturi. 


Unii dintre vechii filosofi greci au spus că omenirea nu poate ajunge la cunoaşterea 
adevărului şi nici nu poate fi mântuită, dacă Dumnezeu însuşi nu vine să coboare 
pe pământ. 


Domul nostru a venit şi a coborât pe pământ printre oameni şi le-a arătat lor 
această cunoaştere a adevărului. Oricine primeşte această cunoaştere primeşte de 
asemenea şi obligaţia de a o împlini cu fapta. 


O, cât de mult mai uşor le va fi la înfricoşata Judecată celor care nu au primit 
această cunoaştere şi deci nu au avut cum să o împlinească, decât celor care au 
primit-o, dar au fost neglijenţi şi nu au împlinit-o cu fapta! 


O, mult mai uşor le va fi la Judecata de Apoi păgânilor celor neînvăţaţi decât creş- 
tinilor celor cunoscători! 


Stăpânul nostru S-a arătat pe EI însuşi a fi nu doar Cel care cunoaşte ci de aseme- 
nea Cel care împlineşte cu fapta. Cunoaşterea Lui desăvârşită este îngemănată cu a 
Sa desăvârşită împlinire cu fapta, înaintea ochilor ucenicilor Săi, El personal Şi-a 
împlinit toate poruncile Sale. Porunca iubirii şi smereniei a dat-o când a spălat 
însuşi picioarele ucenicilor Săi. El după aceea a poruncit ca astfel să-şi spele şi ei 
picioarele unii altora. 


Stăpânul nostru Hristos nu a locuit între oameni spre a-i murdări pe ei, ci spre a-i 
curăţi şi spăla. EI nu a murdărit niciodată pe nimeni, ci i-a curăţit pe toţi cei care au 
dorit curățirea. 


Oare cu ce ruşine nu ar trebui să ne acoperim văzând cum ne străduim atât de mult 
să ne curățim pe noi înşine, dar de două pe atâta ne străduim să-i murdărim pe 
alții? O fraţilor, noi îi murdărim chiar pe frații noştri de sânge. Chiar Hristos 
plânge când ne vede cum noi murdărim cu noroiul ponegririi şi bârfei pe cei pe 
care EI i-a spălat cu scump Sângele Său. 


O, Doamne, iartă-ne, căci zilnic păcătuim împotriva fraţilor noştri, să-i faci pe 
aceştia, Stăpâne, pe care noi îi murdărim, mult mai strălucitori decât noi când 
vei veni întru împărăţia Ta, căci Drept eşti Tu şi vezi toate! Căci Ţie se cuvine 
toată slava şi mulțumita în veci. Amin. 


2 martie 


Pomenirea Sfântului sfinţit mucenic Teodot, episcopul Kyreniei din insula 
Cipru 


Datorită înţelepciunii şi bunătăţii sale, Sfântul Teodot a fost ales episcop şi a păsto- 
rit Biserica lui Dumnezeu cu dragoste şi râvnă. Când au început persecuțiile împo- 
triva creştinilor sub răul împărat Liciniu, acest bărbat dumnezeiesc a fost târât la 
judecată şi supus multor torturi. 


Când torționarul Sabinus 1-a sfătuit să se lepede de Hristos şi să se închine idolilor, 
Teodot a răspuns: "Dacă ai şti tu bunătatea Dumnezeului meu, în Care îmi pun eu 
nădejdea şi Care în urma acestor chinuri mă va încununa pe mine cu fericită 
nemurire şi tu ai vrea să suferi aceste chinuri numai să dobândeşti ceea ce am şi cu 
nădejdea tare că voi dobândi." 


Când torţionarii au început să-i străpungă trupul cu piroane, el cu recunoştinţă şi-a 
ridicat mintea la Dumnezeu. Crezându-şi sfârşitul aproape, Sfântul Teodot şi-a 
sfătuit şi povăţuit creştinii cei care erau adunaţi acolo, la locul chinurilor. Dar prin 
purtarea de grijă a lui Dumnezeu, acela a fost timpul când marele Constantin a luat 
conducerea Imperiului şi acela ceasul în care a ajuns şi la locul chinurilor Sfântului 
Teodot porunca de a fi imediat eliberaţi, de dragul lui Hristos, toţi cei care au fost 
condamnaţi la moarte pentru EI. 


Aşa a fost eliberat şi Sfântul Teodot, care s-a întors la scaunul lui episcopal din 
Kyrenia. In pofida cumplitelor schingiuiri la care a fost supus, Sfântul Teodot a 
mai trăit câţiva ani. După aceea el s-a odihnit cu pace în Domnul, pe Care L-a slujit 
cu credinţă şi pentru Care nu a pregetat să îndure toate chinurile. 
EI s-a mutat la locaşurile cele cereşti la anul 302 după Hristos. 

Pomenirea Sfântului mucenic Troad 
Troad a luat tânăr fiind mucenicia pentru Hristos. 
Sfântul Grigorie al Neocezareii a văzut în vedenie cu cât curaj indură Troad chi- 


nurile şi cum este ucis în ele. EI i-a mai văzut şi sufletul la ieşirea lui din trup, cum 
se grăbeşte voios la ceruri. 


Sfântul Troad a luat mucenicia pentru Hristos în veacul al treilea de la întruparea 
Sa. 


Pomenirea celor patru sute şi patruzeci de mucenici 
Aceştia au fost ucişi de lombarzi în Italia cam pe la anul 579 după Hristos. 


Despre ei scrie Sfântul Grigorie Dialogul. Într-un loc au fost decapitaţi patruzeci 
dintre ei. Într-un alt loc, au fost decapitaţi patru sute, toţi pentru vina de a fi refuzat 
să mănânce carne jertfită idolilor. În afara de aceasta, cei patru sute au m-ai refuzat 
ŞI să joace în jurul capetelor de capră aduse jertfă dracilor, după cum era obiceiul 
păgânesc al lombarzilor. 


Pomenirea Sfântului cuvios Agaton 


Sfântul Agaton a fost un mare nevoitor egiptean din veacul al cincilea, care a dus o 
viaţă extrem de aspră. EI a fost contemporanul Sfântului Macarie şi ucenic al Sfân- 
tului Lot şi el egiptean. EI lucra pururea străduindu-se să împlinească întocmai po- 
runcile Domnului nostru. 


Unul din fraţi 1-a lăudat odată un cuţitaş pe care îl avea şi pe care îl folosea la 
tăierea mlădiţelor din care împletea coşuri. Auzind aceasta, Sfântul Agathon cu 
bucurie i-a dat fratelui cuţitaşul în dar. 


Sfântul Agaton a mai zis: “Bucuros aş fi să iau eu asupra mea trupul unui lepros, 
iar lui, să i-l dau pe al meu”. Oare nu este aceasta iubire desăvârşită ? [în sinaxarul 
grecesc, Sfântul Agathon este pomenit la 8 ianuarie. - n. ediţiei americane]. 


Pomenirea Sfintei muceniţe Eutalia 


Această sfântă Eutalia a fost o fecioară din Sicilia. Ea îi avea pe mama ei de acelaşi 
nume cu ea şi pe fratele ei Sermilian. Toţi trei erau păgâni, necunoscând ce este 
Sfântul Botez. Mama ei Eutalia suferea de o scurgere de sânge. Acesteia odată în 
vis i s-au înfățişat sfinţii mucenici Alfiu, Filadelf şi Ciprian (prăznuiţi la 10 mai) şi 
i-au spus că se va vindeca numai dacă se va boteza în numele Domnului lisus 
Hristos. 


Eutalia - mama a mărturisit credinţa în Hristos, a primit Sfântul Botez şi cu 
adevărat s-a vindecat. Văzând această minune, Eutalia - fiica s-a botezat şi ea. 


Dar Sirmilian a început să râdă de credinţa mamei şi surorii lui. El chiar le-a 
ameninţat. Mama s-a înspăimântat şi a fugit de acasă. Fratele apoi a început să-şi 
chinuie sora. Dar sora nu s-a înspăimântat, căci Hristos îi era mai drag decât fratele 
el. 


Ea i-a spus lui Sirmilian: “Eu sunt creştină şi deci nu mi-e frică dacă mă omori”. 


Fratele cel necurat atunci a trimis un rob la ea ca să o necinstească. Când slugoiul a 
încercat să o agreseze pe Eutalia, el şi-a pierdut vederea. Fratele cel ticălos a văzut 
minunea, dar tot ticălos a rămas. Aşa cum Cain I-a urmărit pe Abel, aşa a urmărit- 
o Sirmilian pe sora lui, a prins-o şi a omorât-o tăindu-i capul. 


Aşa a primit sfânta fecioară muceniţă Eutalia cununa slavei celei veşnice. Aşa s-a 
împlinit cuvântul Mântuitorului Hristos, care a spus că sabie aduce pe pământ, ca 
să despartă pe rudeniile cele de sânge, dar nu pe cele după duh: Nu socotiți că am 
venit să aduc pace pe pământ; n-am venit să aduc pace, ci sabie. Căci am venit 
să despart pe fiu de tatăl său, pe fiică de mama sa, pe noră de soacra sa. Și 
duşmanii omului vor fi casnicii lui. (Matei 10 : 34-36). 


Cântare de laudă la Sfântul Agathon 


Agathon cel tăcut trei ani petrece 
Cu o pietricică sub limbă, 
Ca tăcerea şi liniştea să o deprindă. 


Ca astfel cu limba păcatului să nu-i slujească 
Ci doar cuvinte de mângâiere 

Și de întărirea fraţilor să grăiască, 

Și de slava lui Dumnezeu Făcătorul. 


Vorbind odată despre mânie, 

Sfântul a zis: cel pe care mânia îl stăpâneşte 
Lui Dumnezeu nu-l este plăcut, 

Nici acum, nici în veacul ce va să vie. 


Blânzilor şi darul învierii morților li se dă, 
Dar de la mânioşi Dumnezeu nu primeşte jertfe. 


La ceasul morții sale, 
Fraţii în jurul lui Agathon bătrânul s-au strâns. 


EI rugăciuni cu gura şoptea, 
Suspinuri peste suspinuri, 
Cu frică. 


Atunci fraţii l-au întrebat: 

Oare şi ţie ţi-e frică, părinte, 

Tu cel prea bun, când înaintea lui Dumnezeu, 
În ceasul morii, stai? 

Tu cel cunoscut tuturor prin bunătatea ta, 
Care printre noi, cei ca pietrele fără strălucire, 
Tu ca aurul ai luminat? 


Atunci bătrânul a răspuns, 

Iar faţa lui strălucea: 

Copii, eu acum înaintea Judecăţii lui Dumnezeu stau. 
Căci una este judecata oamenilor, 

Și alta a lui Dumnezeu. 

Atunci a suspinat şi mai adânc bătrânul. 


Cugetare 


Când cineva îşi pierde credința în Dumnezeu răsplata pe care o primeşte este 
prostia. Dintre toate marile prostii, cu greu se poate găsi una mai mare decât 
aceasta: să te numeşti creştin iar apoi să purcezi - jalnic lucru! - la adunarea de 
dovezi pentru dovedirea existenţei lui Dumnezeu şi a vieţii veşnice din alte religii 
şi din alte filosofii, cu totul străine de creştinism! 


Cel care nu află aur la cel bogat, cum îl va afla la cel sărac?! Descoperirea vieţii 
veşnice, a faptelor, dovezilor, semnelor, a vederilor celor ce aparţin lumii cereşti - 
toate acestea constituie nu doar temelia credinţei creştine, ci şi zidurile ci şi 
maiestuoasa ei cupolă şi toate minunatele încăperi, cele măreț şi elegant mobilate şi 
pardosite! Căci una şi aceeaşi este raza duhovnicească ce străluminează fiecare 
cuvânt al Sfintei Evanghelii, precum şi fiecare minune de atunci, din timpul 
predicării ei, dar şi de după aceea, până în ziua de azi, una este raza care străbate 
toată istoria de două mii de ani a Bisericii! 


Creştinismul a deschis larg porțile lumii într-o aşa măsură, încât nici nu ar mai 
trebui poate să îl numim religie, tocmai spre a nu-l confunda cu cele multe alte 
religii, credinţe şi filosofii! Căci creştinismul este o descoperire. Este descope- 
rirea lui Dumnezeu. 


Luare aminte 


Să luăm aminte la Stăpânul Hristos de la Cina cea de Taină: 

e Lacum le-a spus ucenicilor că unul dintre ei îl va vinde; 

e La cum, chiar după ce i-a spălat picioarele lui luda şi i-a arătat că ştie de 
intenţia lui trădătoare, luda a rămas cu încăpățânare în gândurile lui de a-L 
vinde pe învățătorul şi propriul lui suflet pe bani, 

e La cât de trist a fost Mântuitorul să-l vadă pe luda distrugându-se şi 
pierind, precum trist a fost să-i vadă pierind şi pe alți trădători ai Săi şi ai 
Sfintei Sale Biserici atunci şi de-a lungul veacurilor, pe care i-a cunoscut 
mai dinainte, cu Duhul Său cel Atoatevăzător. 


Predică despre Tatăl şi despre Fiul 
Şi cel ce Mă vede pe Mine vede pe Cel ce M-a trimis pe Mine (loan 12 :45). 


Cel care vede lumina vede şi soarele care o trimite. Căci cum ar putea vedea cineva 
soarele fără ca să-i vadă şi lumina? Dacă soarele nu ar da lumina lui, nimeni nu 
putea cunoaşte măcar că există soare. Toată cunoaşterea noastră despre soare o 
primim tocmai de la razele care vin de la el. Nimeni nu a văzut vreodată soarele cu 
ajutorul vreunei alte lumini, alta decât cea a soarelui însuşi. 


Aşa stau lucrurile şi în ceea ce priveşte cunoaşterea lui Dumnezeu Tatăl, la care nu 
putem ajunge decât prin Fiul. Cel care nu ştie despre Fiul nu poate şti nici despre 
Tatăl. Cel care ÎL cunoaşte pe Fiul, îl cunoaşte şi pe Tatăl. Cel care îl vede pe Fiul, 
îl vede şi pe Tatăl. Dumnezeu nu poate fi cunoscut fără Lumina Sa Care a venit 
printre oameni. Căci Lumina Tatălui este Fiul: Eu sunt Lumina lumii (loan 8 : 
12), a spus Hristos. Şi Lumina străluceşte în întuneric! 


Lumea fizică ar zăcea cufundată în cel mai adânc întuneric dacă nu am avea lumina 
soarelui, iar lumea duhovnicească şi morală, adică sufletul uman, zace într-un 
întuneric şi mai adânc dacă nu are Lumina care este de la Tatăl. Hristos este Lu- 
mina Tatălui. 


Cu adevărat, fraților, nici o Lumină nu luminează mai bine Fiinţa lui Dumnezeu 
decât lumina Stăpânului şi Domnului Hristos. Cel care îl vede pe Hristos îl vede pe 
Dumnezeu. Cel care nu-L vede, zace în întuneric. 


O, Stăpâne Doamne lisuse Hristoase, ajută pururea sufletelor noastre să Te 
vadă pe Tine, iar prin Tine, pe Tatăl cel Ceresc şi pe Mângâietorul, Duhul 


Adevărului, Treimea Sfântă cea de o fiinţă şi Căci Ţie se cuvine 


-. 


slava şi mulțumita în veci. Ami 


3 martie 
Pomenirea Sfinţilor mucenici Entropie, Cleonic şi Vasilisc 


Aceştia trei au fost împreună închişi cu Sfântul Teodor Tiron şi apoi au luat şi ei 
cununa muceniciei. 


După ce Sfântul Teodor cu slavă s-a săvârşit, ei au rămas în continuare în închi- 
soare şi vreme îndelungată nu au fost condamnaţi deoarece împăratul îl schimbase 
pe guvernatorul cetăţii Amasia. Când noul guvernator a sosit, mai sălbatic decât cel 
dintâi, el a poruncit ca cei trei să fie aduşi înaintea lui. 


Toţi trei erau foarte tineri. Eutropie şi Cleonic erau fraţi de sânge, iar Vasilisc era 
rudă cu Sfântul Teodor Tiron. Toţi trei se aveau însă ca nişte frați de sânge prin 
iubirea cea frățească. Ca atare, aşa au şi grăit înaintea guvernatorului: “Precum 
Sfânta Treime nedespărțită este, aşa şi noi prin credinţa noastră în iubire de nede- 
spărțit petrecem”. 


Zadarnice au fost ademenirile guvernatorului, zadarnice încercările de a-l cumpăra 
pe Eutropie. Mai întâi guvernatorul I-a invitat pe Eutropie la o recepţie bogată, pe 
care Eutropie a refuzat-o, dând răspunsul psalmistului: Fericit bărbatul care n-a 
umblat în sfatul necredincioşilor (Ps. 1:1). Apoi, guvernatorul i-a oferit o imensă 
sumă de bani, una sută şi cincizeci de litre de argint curat, pe care Eutropie de ase- 
menea a refuzat-o, amintindu-i guvernatorului că din cauza arginţilor luda şi-a 
pierdut sufletul. 


După nesfârşite tentative de corupere, în timpul interogatoriilor şi torturilor, primii 
doi au fost osândiţi la răstignire, iar Vasilisc la uciderea prin decapitare. Fraţii cei 


răstigniţi au dat slavă lui Dumnezeu că 1-a învrednicit de moartea Fiului Lui. 


Toţi trei au intrat astfel în împărăţia Bucuriei, unde comandantul lor Teodor îi 
aştepta, înaintea ochilor lor fiind proslăvit de Hristos Stăpânul şi Biruitorul. 


Cei trei tineri au luat cu cinste mucenicia la anul 308 de la întrupare. 
Pomenirea Sfintei cuvioase Piama, egipteanca 
Pentru dragostea lui Hristos, Piama nu a voit să se mărite, ci s-a dedicat unei vieţi 


de asceză în casa mamei ei. Ea mânca foarte puţin şi numai o dată la două zile. Cea 
mai mare parte a timpului şi-o petrecea în rugăciune şi cugetări dumnezeieşti. 


Sfânta Piama avea darul deosebirii duhurilor. Ea a adormit cu pace, logodindu-şi 
sufletul Stăpânului Hristos, cam pe la anul 337 de la întrupare. 


Pomenirea Sfintei necunoscute 


Din părinți bogaţi fiind născută, în cetatea Alexandriei, această sfântă a avut un tată 
bun cu viaţă sfântă dar care a dus un trai de permanentă suferinţă şi a avut o moarte 
rea şi o mamă rea că a avut o viaţă plină de bunătăţi şi desfătări, dar la sfârşit o 
moarte foarte liniştită şi o înmormântare strălucitoare şi slăvită. 


Uimită fiind şi neştiind cărui din părinţi să-i urmeze, această fecioară a avut o 
vedenie care i-a dat la iveală locurile în care petrec, pe cealaltă lume, tatăl, respe- 
ctiv mama ei. Ea şi-a văzut tatăl petrecând în împărăţia lui Dumnezeu, iar pe mamă 
în întunericul chinurilor. 


Această vedenie a ajutat-o pe fecioară să hotărască pe dată să-şi închine toată viaţa 
luiDumnezeu, asemenea tatălui ei şi să se ţină strâns de toate dumnezeieştile 
porunci, pe care să le împlinească întocmai şi să nu ţină seamă de multele 
nenorociri şi suferinţe pe care ştia că le are de întâmpinat pentru aceasta. 


Ea a fost credincioasă voii lui Dumnezeu până la sfârşit, făcându-se vrednică de 
Impărăția Cerurilor, unde s-a regăsit cu scumpul ei tată cel de Dumnezeu iubitor. 


Cântare de laudă la Sfinţii Eutropie, Cleonic şi Vasilisc 


Având mintea ridicată neimprăştiat 

la Dumnezeu cel Preaînalt, 

Și inima înflăcărată de iubirea Lui, 

Lor nu le pasă de durerile trupului, nici se îngrijesc, 
Căci peste unele ca acestea Dumnezeu stăpâneşte. 


De căpetenie lucru este ca mintea Să fie la Hristos. 
Aceasta a ştiut-o al lui Hristos mucenic Eutropie, 
Pe când era torturat; 

Fratele lui Cleonic şi iubitul Vasilisc, 

Cei împreună chinuiţi cu dânsul, 

Au ştiut-o şi ei. 


Toţi trei s-au aflat în văpaia chinurilor 
Ca şi în roua dimineții. 


Minţii celei pironite la Hristos 

De chinuri nu-i pasă, 

Dacă ele durează, 

Rugăciunea durează şi mai mult, 

Căci la chinuri mintea nu gândeşte, 

Ci doar în rugăciune fierbinte se-adânceşte. 


Celui care se teme de Dumnezeu 
De chinuri nu-i pasă. 


Fraţii de sânge pe Cruce au fost ridicaţi. 
Trupurile lor se chinuie, 
Dar duhul le stă nemişcat. 


Pe Dumnezeu ei Îl slăvesc, 
Pe Cel care i-a proslăvit 
Cu această moarte dumnezeiască. 


Veşmântul trupului se sfâşie şi cade 
Iar duhul aleargă la cer, 

Căci decât trupul 

EI este mult mai tare. 


O, Doamne, sufletele noastre primeşte-le 
Căci [ie se cuvine slava în veci, 
O, Fiule al lui Dumnezeu! 


Cugetare 


Prin ascultarea Lui, chiar şi omeneşte vorbind, Hristos S-a ridicat pe Sine Primat al 
Bisericii, al lumii şi al istoriei omenirii. Căci nimeni nu poate fi un conducător 
desăvârşit până ce nu a trecut prin şcoala ascultării. 


Adam şi-a pierdut autoritatea şi stăpânirea asupra lumii zidite şi asupra elementelor 
naturii în chiar clipa când s-a arătat neascultător faţă de Dumnezeu. 


Avva Moise a zis:“ Ascultarea naşte ascultare: când cineva ascultă de Dumnezeu, 


atunci şi Dumnezeu ascultă de el”. 


Vădit este aşadar că Dumnezeu îl ascultă pe om mult mai mult decât omul însuşi îl 
ascultă pe Dumnezeu, dacă ne gândim cât de mult păcătuieşte omul faţă de porun- 
cile lui Dumnezeu în fiecare zi! Trebuie aşadar să fie limpede pentru oricine că 
Dumnezeul cel Veşnic ne ascultă pe noi, cei atât de stricăcioşi, mult mai mult decât 
îl ascultăm noi pe EI! Pe cei care mai avem cât de cât o conştiinţă acest lucru 
trebuie să ne umple de ruşine şi de spaimă. 


Când Sfântul Eutropie era torturat împreună cu cei doi prieteni ai lui, el se ruga 
lui Dumnezeu astfel: “Ajută-ne şi nouă precum i-ai ajutat robului Tău Teodor 
Tiron”. Deodată pământul s-a cutremurat şi Domnul Cel ascultător S-a înfăţişat 
înconjurat de îngeri, împreună cu Sfântul Teodor. 


Luare aminte 


Să luăm aminte la Stăpânul Hristos la Cina cea de Taină: 

e Lacumaales El pâinea şi vinul, această hrană obişnuită a omului şi prin ea 
a instituit legătura Lui cu Biserica până la sfârşitul veacurilor, pe cea vă- 
zută şi pe cea nevăzută; 

e La cum Cina cea de Taină se păstrează şi până acum şi va fi păstrată până 
la sfârşitul veacurilor în Taina împărtăşirii, 

e La cum în fiecare zi şi în fiecare ceas, undeva în lume, un preot sfinţeşte 
totdeauna pâinea şi vinul şi le primeşte pe ele în însuşi Trupul şi însuşi 
Sângele lui Hristos. 


O, minunată şi tainică vedere ochilor noştri este aceasta! 

Predică despre iubirea aproapelui 
Dar este mai de folos pentru voi să zăbovesc în trup (Filipeni | : 24). 
Înflăcărat de dragostea lui Dumnezeu, Sfântul apostol Pavel recunoaşte, în Epistola 
sa către Filipeni, că lui moartea îi este câştig, deoarece viaţa lui este a lui Hristos. 
Dragostea lui Pavel pentru Hristos îl atrage către dorirea morţii, pentru ca astfel să 


se afle cât mai aproape de Hristos cât mai curând posibil, dar de cealaltă parte, 
drgostea lui faţă de credincioşi îl obligă să rămână în trup. 


Totuşi, nu două iubiri sunt acelea care împart inima apostolului în două direcții 
diferite, ci una şi aceeaşi iubire este, care deschide înaintea lui două comori de aur 
şi pietre scumpe. 


Una este viaţa cea binecuvântată în Impărăția Cerurilor, iar cealaltă este bogăţia 
sufletelor credincioşilor de pe pământ. Comoara cea cerească sporeşte prin adău- 
garea la ea a comorii celei pământeşti, o comoară se revarsă în cealaltă. 


Ca să grăbească la cer, apostolul şi-o doreşte, atras de iubire şi de răsplată; ca să 
rămână pe pământ, el vede că este de folos, atras de iubire şi de datorie. 


Când omul muritor, fraţilor, vede că este mai important să rămână în trup din 
dragostea pentru fraţii lui, cum să ne mai mirăm atunci că Dumnezeul Cel 
veşnic a ştiut aceasta înaintea apostolilor, văzând că este mai important Să vină 
în Trup pentru salvarea omenirii decât să rămână în afară de el, în împărăţia 
cea duhovnicească? 


Oare nu ne lămureşte pe deplin această mărturisire a lui Pavel către filipeni toată 
taina întrupării Fiului lui Dumnezeu? Acolo, în ceruri, se află adevărata împărăție 
a lui Hristos şi adevărata viaţă a lui Hristos, în care nu are nici o amestecare 
mizeria şi păcatul de pe pământ. Dar dragostea Fiului lui Dumnezeu pentru 
oameni a socotit că este absolut necesar să vină în trup pe pământ cu oamenii. 
Cu adevărat, mulțumitori să-i fim apostolului Pavel că arătându-ne gândul 
sufletului lui, ne-a arătat taina venirii lui Hristos şi a locuirii lui în trup, printre 
oameni, pe pământ. 


O, Stăpâne, minunat eşti Tu între Sfinţii Tăi şi numai Ţie se cuvine Slava şi 
mulțumită în veci. Amin. 


4 martie 
Pomenirea cuviosului Gherasim de la Iordan 


Acest mare şi minunat sfânt s-a învăţat viața de nevoinţe mai întâi în Tebaida 
Egiptului. Apoi s-a dus la Iordan unde a întemeiat un aşezământ monahal ce nu- 
măra şaptezeci de monahi. Această mânăstire există acolo şi astăzi [1928, anul la 
care scria Sfântul Nicolae Velimirovici]. 


EI a aşezat nişte anume rânduieli în mânăstire, potrivit cărora cinci zile din săp- 
tămână monahii trebuiau să şadă în chiliile lor şi să împletească coşniţe şi preşuri 
din trestie, în tot acest timp, ei nu trebuiau niciodată să aprindă focul şi să se 
hrănească doar cu puţină pâine uscată şi curmale. Uşa chiliei trebuia să rămână în 
permanenţă deschisă, ca oricine ar fi vrut să poată să între şi să ia orice doreşte. 
Sâmbăta şi duminica ei trebuiau să se adune în biserica mânăstirii. În aceste zile ei 
aveau masă de obşte cu puţine legume şi puţin vin spre slava lui Dumnezeu. 
Fiecare monah aducea la picioarele stareţului lucrul lui săvârşit peste săptămână. 
Fiecare monah avea o singură haină. 


Sfântul Gherasim însuşi se conforma acestor rânduieli cel dintâi, fiind un exemplu 
pentru toţi. 


În timpul Sfântului şi marelui Post el nu mânca nimic, în afară de hrana Sfintei 
Impărtăşanu. 


Odată el a văzut un leu care răcnea de durere pentru că îi intrase un ghimpe în 
picior. Sfântul Gherasim s-a apropiat de leu şi-a făcut Sfânta Cruce şi a scos 
ghimpele din piciorul animalului. Leul acela s-a îmblânzit atât de mult încât s-a 
întors cu Sfântul Gherasim la mânăstire şi a rămas acolo până la moartea 
sfântului. După ce Sfântul Gherasim a murit, leul a murit şi el de durere. 


Sfântul Gherasim a fost unul din părinţii Sinodului al patrulea Ecumenic de la 
Calcedon, din anul 451 sub împărații Marchian şi Pulheria. Chiar dacă mai înainte 
a greşit puţin, inclinând spre cugetarea ereticilor Eutihie şi Dioscor, el repede a 
văzut adevărul şi a fost un mare apărător al Ortodoxiei la acel Sinod. 


Sfântul Eftimie a fost cel care l-a îndepărtat de la cugetările eretice. Dintre toţi 
ucenicii Sfântului Gherasim, cel mai mare a fost Sfântul Chiriac zăvorâtul. 


Sfântul Gherasim s-a mutat la cele veşnicie la anul 475 după Hristos, strămutându- 
se la bucuria locaşurilor celor cerești. 


Pomenirea Sfinţilor mucenici Pavel şi Iuliana 


Sfinţii Pavel şi Iuliana erau fraţi de sânge, din cetatea Ptolemais din Fenicia. Ei au 
fost torturați cu sălbăticie pentru credinţa lor în Hristos de către împăratul Aurelius, 
iar la sfârşit au fost omorâţi prin decapitare. 


Înainte de a fi muceniciţi multe minuni s-au arătat prin ei, la care au stat martori 
mulți păgâni. Datorită acelor minuni, mulţi dintre acei păgâni s-au convertit la 
Hristos. Mai mulți dintre ei chiar au fost şi ei omorâţi prin decapitare tot atunci, 
primind şi ei cununile muceniciei, împreună cu Pavel şi cu luliana, la anul 273 
după Hristos. 


Pomenirea Sfântului Iacob, postitorul 


Acest sfânt lacob a trăit în veacul al şaselea. EI a fost atât de desăvârşit în viaţa cea 
dumnezeiască, încât Dumnezeu i-a dăruit darul de a vindeca bolile grave ale 
oamenilor numai cu rugăciunea. Dar urâtorul oamenilor, diavolul 1-a învăluit pe 
acest plăcut al lui Dumnezeu cu multe şi mari ispite. 


Odată nişte oameni ticăloşi şi destrăbălaţi au trimis la el o desfrânată. Ea s-a dus 
sub prefăcătoria lacrimilor la el, dar cu scopul de a-l ademeni la păcat. Văzând că 
inima lui începe să slăbească, Sfântul Iacob şi-a ridicat mâna dreaptă şi a băgat-o în 
flacăra focului, ţinând-o acolo până când a ars cu totul. Văzând aceasta femeia s-a 
umplut de groază, s-a pocăit şi şi-a schimbat viaţa. 


Dar altă dată Sfântul Iacob nu a mai fugit cu aceeaşi tărie de ispită şi a căzut astfel: 
nişte părinți au adus la el pe fiica lor care era îndrăcită, au lăsat-o la uşa chiliei lui 
şi au plecat. Sfântul cu adevărat a vindecat-o, dar mai apoi a păcătuit cu ea, apoi 
ucis-o şi a aruncat cadavrul într-un râu, ca să-şi ascundă fapta. Căci ştiut este că de 
la adulter şi până la crimă nu este decât un pas. Lucru de mirare şi cutremurător 
este însă că acest Sfânt Iacob nu şi-a pus capăt zilelor de deznădejde, ci mai curând 
a vrut să se pocăiască de aceste cumplite crime, lucru pe care I-a făcut astfel: timp 
de zece ani după aceea el a intrat într-un mormânt deschis, nemaivrând să iasă de 
acolo niciodată, în acei ani s-a întâmplat o cumplită secetă prin acele locuri, din 
care mureau şi oamenii şi animalele. Când a văzut că rugându-se fierbinte, Dumne- 
zeu trimite ploaie, a cunoscut că Dumnezeu I-a iertat. 


Avem aici exemplul unui om ale cărui ispite şi cumplite suferinţe se aseamănă cu 
cele ale împăratului şi prorocului David: vedem aici cât de pervers şi de spurcat 
este diavolul. Mai vedem cum Dumnezeu uneori îngăduie unor astfel de uriaşi ai 
sfințeniei să cadă, ca mai apoi, prin pocăință adevărată, cu inima cu adevărat 
umilită şi zdrobită, ei să cunoască şi mai adânc ce este marea milostivire şi iertare a 
lui Dumnezeu, care puternic este să ierte orice păcat atunci când vede zdrobirea 
inimii celui care a păcătuit şi că se pedepseşte şi se osândeşte mai întâi el însuşi. 


Cântare de laudă la Sfântul Iacob, postitorul 


Cel care de foarte sus cade, 

Cumplit se răneşte. 

Cine la mare înălțime ajunge, 

Cu mare băgare de seamă trebuie să se păzească. 


Sfântul apostol zice: cel căruia i se pare că stă neclintit, 
Să ia seama să nu cadă (I Cor. 10: 12), 

şi mai vârtos să se teamă 

De Dumnezeu. 


Iacob, postitorul, după mărimea sfinţeniei sufletului, 
Un uriaş a fost. 

Dar din înalta culme pe el l-a prăbuşit 

Uneltirea diavolului. 

Păcat la păcat a adăugat, 

Ucidere la desfrânare. 

Dar lacob cu tărie pe sine se pedepseşte, 

De viu în mormânt intră, 

Iar Dumnezeu nu-l lasă. 


Un singur păcat 

Toate virtuțile le distruge. 

O singură spărtură în hambar 
Și tot grâul se pierde. 


Buna mireasmă dintr-o încăpere 
Se strică 

Din duhoarea 

Ce vine de la o mică murdărie. 


Sute de victorii şi sute de izbânzi 
Zadarnice sunt 

Dacă finala bătălie 

E pierdută. 

Cu ea se pierde chiar viața. 


Viaţa duhovnicească 

Război curat este 

împotriva hoardelor întunericului. 
în acest război cei mândri 

Sunt bătuți chiar de la început. 


Doar războinicul înarmat 
cu Numele lui Dumnezeu 

în inimă înfrântă şi zdrobită, 
Doar el poate câştiga 
Apărare dumnezeiească 

În război. 


Cugetare 
Dacă filosofiile cele omeneşti ar fi fost capabile să-l satisfacă pe om, 


> oare s-ar mai fi convertit filosofi mari precum Iustin şi Origen la Hristos? 


» Oare de ce marii Vasile, loan Gură de Aur şi Grigorie, care la Atena au 
studiat şi s-au încununat cu întreaga filosofie a antichităţii, de ce ei oare au 
primit după aceea Botezul? 

» Şi de ce Fericitul Augustin, retor faimos al timpului şi locului său, care 
cunoştea toată înţelepciunea romană şi grecească, a lepădat la urmă toate 
şi şi-a căutat mântuirea şi luminarea în credinţa în Hristos? 

> Dar Sfântul Clement romanul, care era aristocrat, putred de bogat şi un 
intelectual de elită? 

» Dar Sfânta mare muceniţă Ecaterina, care provenea dintr-o casă regală şi 
avea la degetul cel mic toată cultura antichităţii greco-latine şi toată 
înțelepciunea egipteană? 

> Dar tânărul prinț moştenitor Ioasaf al Indiei, care cunoştea adânc toată 
fiozofia indiană? 


Dar mulţi, mulți alţii, care după ce au încercat să-şi potolească setea de înţelegere a 
tainelor vieţii şi ale acestei lumi cufundându-se în filozofia şi ştiinţa lumii, au văzut 


la urmă că acestea nimic nu sunt şi au aflat răspunsul deplin doar în propovăduirea 
Bisericii lui Hristos şi în credinţa în E1? 


Luare aminte 


Să luăm aminte la Taina împărtăşirii în care Se află însuşi Hristos, cel prezent în 
Biserica Lui de pe pământ: 
e Să luăm aminte la Taina Sfintei împărtăşanii ca împlinire a făgăduinţei Lui: 
Și iată Eu cu voi Sunt în toate zilele, până la sfârşitul veacului (Matei 28: 
20); 
e Să luăm aminte la ea ca la cel de toate zilele sprijin şi ajutor, pe care însuşi 
1-a arătat, zicând: Fără Mine nu puteţi face nimic (loan 15: 5). 


Predică despre şovăiala lui Pilat 


Pentru aceasta Pilat căuta să-L elibereze; [apoi] L-a predat lor ca să fie răstignit 
(Ioan 19: 12, 16). 


Oare de unde această contradicţie la Pilat? De unde această voinţă îndoită, în una şi 
aceeaşi persoană? Câtă vreme s-a aflat sub privirea luminoasă a lui Hristos, Pilat a 
vrut cu toată inima să-l elibereze pe Cel Drept. Dar când I-a învăluit întunericul 
privirilor evreilor, el a căzut de acord cu lucrările întunericului. Aceasta este să- 
mânţa căzută intre spini. Câtă vreme peste sămânță a luminat lumina Feţei Domnu- 
lui, ea a prins rădăcină, dar de îndată ce această lumină s-a luat şi peste ea a căzut 
umbra spinilor, întunericul lor a înăbuşit-o. 


Când Stăpânul Hristos a grăit limpede şi cu autoritate înaintea lui Pilat, zicându-i: 
N-ai avea nici o putere asupra Mea, dacă nu i-ar fi fost dată ţie de sus (loan 19: 
11), Pilat s-a simţit covârşit de frica de Dumnezeu. Dar când masele de evrei i-au 
strigat lui Pilat Dacă îl eliberezi, nu eşti prieten al Cezarului (loan 19: 12), atunci 
Pilat s-a umplut de frica cezarului pământesc. Frica lui de trup a fost mai tare decât 
frica pentru sufletul lui, aşa cum se întâmplă ades cu oamenii şi astăzi. 


Pilat era ucenic al înţelepciunii celei lumești, înţelepciunea acestei lumi nu oferă 
putere, ea doar inspiră teamă, înţelepciunea acestei lumi nu hrăneşte sufletul, ci 
doar (cel mult) trupul, înţelepciunea lumii nu inspiră teamă pentru suflet, ci doar 
pentru trup şi pentru ceea ce este trupesc, în Pilat avem un exemplu evident şi 
jalnic a ce fel de caractere produce şi educă înţelepciunea lumii, prin aceea că îl 
ocolesc pe Dumnezeu şi merg împotriva lui Hristos. 


Caracterul slab şi şovăitor al lui Pilat este o icoană vie nu doar pentru păgâni, ci şi 
pentru creştinii cei slabi şi şovăitori. 


Chiar unii creştini şi chiar zilnic, în mod imperceptibil şi cel mai adesea incon- 
ştient, ar vrea uneori să-L ferească pe Hristos, de ura şi întunericul evreiesc din- 
lăuntrul lor, iar alteori ar vrea să-L lase pradă acelui duh ucigaş al răstignirii. 
Aceasta se întâmplă întotdeauna când creştinul încalcă vreuna din poruncile lui 
Hritos de dragul plăcerii şi confortului trupesc. Pentru moment, acea poruncă 
luminează inima creştinului celui şovăitor, dar în următorul, întunericul cel trupesc 
devine mai tare, aşa încât creştinul îi cedează cu totul. 


O, Stăpâne, Îndelung răbdătorule Doamne, nu-Ți lua lumina Ta de la noi nici 
măcar o clipă, ca să nu ne covârşească cu desăvârşire întunericul patimilor 
noastre. Ci ajută-ne nouă să rămânem copii ai luminii pină la sfârşit, Căci 
numai ie se cuvine slava şi mulțumita în veci. Amin. 


5 martie 
Pomenirea Sfântului mucenic Conon din Isauria 


Acest sfânt mucenic a fost crescut de mic în credința în Hristos şi botezat în 
numele Preasfintei şi de viaţă făcătoarei Treimi de însuşi Arhanghelul Mihail, 
voievodul netrupeştilor oştiri ale lui Dumnezeu.Până la moartea lui, arhanghelul lui 
Dumnezeu a vegheat, nevăzut asupra Sfântului Conon. 


Sfântul Conon era luminat şi împuternicit de harul lui Dumnezeu, astfel încât inima 
lui nu mai putea fi plecată de nimic lumesc, ci pururea era ridicată la cele de sus. 


Când părinţii lui l-au silit să se însoare şi s-a aflat cu mireasa lui în cămară după 
nuntă, atunci el a luat o lumânare pe care a pus-o sub un vas şi a întrebat-o pe 
mireasă: „Ce e mai bun, lumina Sau întunericul?” 


lar ea a răspuns: „Lumina." 


Atunci el a început să o înveţe despre credinţa în Hristos şi despre viaţa veşnică, 
care sunt mult mai înalte şi mai atrăgătoare decât viaţa trupească, în această faptă a 
lui, Sfântul Conon a reuşit pe deplin, căci şi mireasa lui cu părinţii ei au venit mai 
după aceea la credinţa în Hristos. 


Conon a trăit o vreme cu soţia lui ca frate şi soră. Căci nu după mult timp soția lui 
a murit, precum şi părinţii lui. 


Astfel Sfântul Conon s-a retras complet din viaţa lumii, dăruindu-se deplin vieţii de 
rugăciune, postiri şi cugetări dumnezeieşti. El a făcut multe minuni, întorcând mult 
popor la Hristos. 


Printre minunile lui este şi aceea că avea putere mare asupra duhurilor necurate, pe 
care le forța să-i slujească lui. 


În timpul unei prigoane el a fost prins, torturat şi înjunghiat peste tot cu cuțite. Cei 
bolnavi se ungeau cu sângele lui şi se făceau sănătoşi. 


După această mucenicie Sfântul Conon a mai trăit doi ani în cetatea lui Isauria şi 
trecând la cele veşnice, s-a înfățişat înaintea lui Dumnezeu. Acest slăvit sfânt a trăit 
şi a luat mucenicia în veacul al doilea. 


Pomenirea Sfântului mucenic Conon, grădinarul 


Acest Sfânt Conon s-a născut în Nazaret. EI era blând şi curat cu inima şi era peste 
tot plăcut înaintea lui Dumnezeu. 


În timpul domniei lui Decius, Sfântul Conon a fost prigonit, chinuit şi mucenicit 
pentru Hristos. Întotdeauna el a rămas tare în credinţă. El i-a certat cu asprime pe 
judecătorii păgâni, vădind prostia lor. Călăii i-au bătut cuie în picioare, l-au legat 
de carul cezarului şi I-au silit să alerge în trapul cailor prin cetate până când acest 
om nevinovat şi sfânt, epuizat de chinuri, a căzut. Atunci el s-a rugat ultima oară 
pentru lume şi şi-a dat sufletul în mâinile lui Dumnezeu, la anul 251 după Hristos. 


Pomenirea Sfântului cuvios Isihie, postitorul 


Sfântul Isihie s-a născut lângă oraşul Brusa, în veacul al optulea. EI apoi s-a retras 
în muntele Maion, temut şi vestit pentru mulțimea duhurilor necurate care se 
sălăşluiau acolo. Acolo Isihie şi-a clădit o colibă şi un paraclis închinat Sfântului 
apostol Andrei. El le-a împrejmuit cu o grădină pe care o cultiva ca să se hră- 
nească din lucrul mâinilor lui. 


Cu rugăciunea, Sfântul Isihie făcea multe minuni. El a prorocit că după moartea lui 
pe acel loc se va ridica o mânăstire. 


EI a ştiut cu o lună mai înainte ziua şi ceasul morţii lui. La miezul nopţii acelei zile, 
unii oameni au văzut cum chilia lui s-a umplut de o lumină neobişnuită. Când au 


sosit la colibă, l-au găsit pe sfânt deja mort. 


Sfântul Isihie a adormit cu pace, fiind primit în împărăţia cerească a Domnului Său 
la anul 790 după Hristos. 


Mai târziu, Teofilact, episcopul Amasiei, a mutat sfintele sale moaşte în cetatea 
Amasia. 


Pomenirea Sfântului cuvios Marcu ascetul 
Sfântul Marcu a fost mare ascet şi făcător de minuni. 


În cel de al patruzecilea an al vieţii lui el a fost tuns monah de povăţuitorul lui, 
Sfântul loan Gură de Aur. După aceasta Sfântul Marcu a petrecut şaizeci de ani în 


pustia sălbatică a Nitriei în postiri, rugăciuni şi scrierea a multe cărți duhovniceşti 
privitoare la mântuirea sufletului. 


EI cunoştea pe de rost Sfintele Scripturi. El era milostiv şi blând. EI plângea mult 
pentru nenorocirea care a căzut peste întregul neam omenesc şi peste întreaga zidi- 
re a lui Dumnezeu. 


Odată, pe când plângea, el s-a rugat pentru un pui de hienă care se născuse orb şi 
îndată puiul a văzut. Hiena mamă văzând aceasta s-a dus şi a adus sfântului o 
piele de oaie. Sfântul i-a poruncit atunci hienei să nu mai ucidă niciodată oile 
oamenilor, mai ales săraci. 


Sfântul Marcu primea Sfânta Împărtăşanie din mâinile îngerilor. 


Omiliile lui duhovniceşti, despre pocăință, priveghere, paza minţii, sunt socotite 
printre cele mai mari scrise vreodată în Biserică. Aceste lucrări au fost lăudate mult 
de marele Sfânt Patriarh Fotie. 


Cântare de laudă la Sfântul Arhanghel Mihail 


Ingerii sunt fraţi ai noştri mai înalți în duh şi mai vârstnici, 
A căror voinţă este doar Voința lui Dumnezeu. 


Mai strălucitori decât lumina sunt ei, 
Mai uşori şi mai repezi, 

În lumină sunt îmbrăcaţi, 

lumina Făcătorului lor, 

Neobosiţi lucrători ai lucrării lui Hristos. 


Grija lor cea mare, singura, este neamul omenesc: 
Cum să-l întoarcă la Dumnezeu, ca pe fiul risipitor. 


Grija îngerilor este să-i scoată din pământ străin 
Pe fraţii lor mai mici, oamenii, 
Și să-i aşeze în curțile împărăteşti ale Stăpânului Hristos. 


Arhistrategul Mihail, cel mai 
dintâi dintre cei dintăi, 
Străluceşte printre oştile cereşti 
Precum Luceafărul între stele. 


Aproape este el de tot omul care se pocăieşte, 
Ridicându-l la Dumnezeu, 

Puternic este el să fie aproape de toți, 

Oricât de mulți ar fi. 


Bucuria lui cea mai mare este slujirea, 
Chiar şi în cerurui slujirea aproapelui 
Prima poruncă este. 


Slujirea întăreşte viaţa şi o umple de bucurie pe mamă, 
Slujirea împleteşte cununile cele neveştejite, 

Această slujire îngerilor le este bucurie şi sărbătoare, 

Căci se face spre slava lui Dumnezeu şi mântuirea oamenilor. 


Cugetare 


Oare de ce unii oameni, educați la şcoli înalte şi botezați în numele lui Hristos, se 
îndepărtează de creştinism şi se dăruiesc cu totul filozofiei şi teoriilor omeneşti, 
afirmând că ele conţin mai mult adevăr decât creştinismul? 


Din două motive se întâmpla această: fie dintr-o înţelegere cu totul superficială a 
creştinismului, fie din cauza păcatelor. Mintea superficială nu-L poate primi pe 
Hristos, ea fuge de EI precum criminalul de curtea de justiţie. 


Creştinii păcătoşi şi superficiali au fost de-a lungul timpurilor tot atât de revoltați 
împotriva creştinismului ca şi păgânii. Celor superficiali şi culpabili le-a fost 
întotdeauna mai comod să se scalde în băltoaca noroioasă a cugetării omeneşti, 
decât să se arunce în adâncurile riscante ale lui Hristos. 


Pe cei care îl urmează cu credinţă, Hristos îi cheamă mereu la adâncimi tot mai 
mari, precum i-a spus Sfântului apostol Petru: Mână la adânc (Luca 5: 4). 


Sfântul Marcu ascetul zice că legea lui Dumnezeu se pricepe în măsura în care 


împlineşti cu fapta sfintele porunci ale lui Dumnezeu: „Ienoranţa îl face pe om 
Să grăiască împotriva a ceea ce îi este de folos, iar obrăznicia înmulţeşte pă- 
catul." 


Luare aminte 


Să luăm aminte la Taina împărtăşirii ca Taină a lubirii desăvârşite, căci: 
e Din partea Mântuitorului Hristos, ea înseamnă desăvârşita dăruire a Lui, 
credincioşilor Lui, 
e Astfel fiind ea, Hristos este primit cu credinţă şi încredere de credincioşi; 
e Astfel fiind ea, duce la unirea mântuitoare, roditoare şi plină de bucurie 
dintre Dumnezeu şi om. 


Predică despre mergerea la adâncuri împreună cu Hristos 
Mână la adânc (Luca 5:4). 


Aşa 1-a poruncit Stăpânul Hristos lui Petru şi celorlalți apostoli, când a încetat de a 
vorbi (Luca 5: 4). Aceasta înseamnă că mai întâi El 1-a învăţat şi imediat după 
aceea i-a chemat la faptă. Acest lucru este important şi pentru noi. Căci de îndată 
ce învăţăm ceva din Sfintele Scripturi, avem neapărată nevoie să mergem şi să 
împlinim cu fapta ceea ce am învăţat. 


Nu numai ucenicul este iubit de către Stăpânul Hristos, ci mai ales faptele lui. Mâ- 
nă la adânc. De pe țărm, de acolo unde apele sunt mici, Stăpânul a grăit poporului 
care era mai puţin luminat în tainele împărăției lui Dumnezeu. Dar pe apostoli i-a 
îndemnat la adânc. Apele mici sunt mai puţin periculoase, dar puţini sunt şi peştii 
pe care îi poţi prinde în ele. În apele mici printre peşti se mai află şi şerpi, broaşte 
şi alte vietăţi respingătoare. Acesta este tot pericolul, în apele mici şi peştii sunt 
puţini şi mici - aceasta e tot ceea ce poţi prinde. Dar la adânc, pericolul e cores- 
punzător mai mare. Acolo există peşti mari şi furtuni pe măsură. Acolo este pericol 
de moarte. Dar acolo şi peştele este mai mare şi mult mai bun - acesta este câştigul. 


O, creştine înțelepte, la adânc aşadar trebuie să mâni! Mână la adâncul tainic al 
mării vieţii, dar nu îndrăzni să porneşti fără Hristos la cârmă, nu, niciodată. Căci 
dacă îndrăzneşti, s-ar putea să-ţi petreci toată noaptea acestei vieți fără să prinzi 
NiMIc, aşa cum s-a întâmplat în acea noapte cu bătrânul Petru, pescarul cel în- 
cercat, când a spus: toată noaptea ne-am trudit şi nimic nu am prins (Luca 5: 5). 


Nu numai că nu vei prinde nimic dacă nu-L ai pe Hristos la cârmă, dar şi mai rău 
poate să ţi se întâmple. Căci pot veni vânturi mari care să te răstoarne în adânc. 
Căci poţi fi sfâşiat de fiarele sângeroase ale adâncului. lar vânturile, creştine 
înțelepte, sunt propriile tale patimi care te însoțesc fără să vrei dacă mâni la adânc 
fără Hristos. 


lar fiarele adâncului, creştine înțelepte, sunt diavolii care te pot distruge într-o 
clipeală de ochi, tot aşa cum într-o clipeală de ochi au mânat turma de porci în 
mare: Atunci, ieşind, duhurile necurate au intrat în porci şi turma S-a aruncat de 
pe țărmul înalt în mare. Și erau ca la două mii şi s-au aruncat în mare (Marcu 
CE EA 


Dar dacă mâni la adânc cu Hristos la cârmă, de nimic să nu te temi; ci mergi bucu- 
rându-te, şi cu curaj alipindu-te de Hristos. Aşa vei dobândi prada cea mai bună, 
aşa iţi vei umple cu ea amândouă luntrile şi pe cea a trupului şi pe cea a sufletului 
tău. Te ve îmbogăţi cu cea mai bună pradă. 


O, râvnitorule creştine şi fără piedici vei sosi la țărm, la ţărmul împărăției lui Hri- 
stos. Căci nicăieri fără Hristos! Nici în locurile joase, nici în cele înalte. Căci în 
cele joase te vor supăra foametea şi multele mizerii omeneşti, iar în cele înalte încă 
şi mai mari rele pot să te pască. 


O, Atotputernice şi Mântuitorule Doamne, Tu eşti Cârmaciul, Apărarea şi Lima- 
nul nostru. Ţie se cuvine slava şi mulțumita în veci, Amin. 


6 martie 
Pomenirea Sfinţilor patruzeci şi doi de mucenici din Amoreea 


Aceştia au fost cu toţii comandanţi în armatele împăratului bizantin Teofil. Când 
împăratul Teofil a pierdut bătălia împotriva sarazinilor care s-a întâmplat în cetatea 
Amoreea, aceştia au capturat oraşul şi au luat cu ei în sclavie mulţi creştini, între 
care şi aceşti comandanţi. Ceilalţi creştini din cetate au fost fie ucişi, fie vânduți ca 
sclavi. 


Comandanții au fost aruncaţi în temniţă, unde au fost ţinuţi timp de şapte ani. Şefii 
musulmani îi cercetau adesea acolo, sfătuindu-i să îmbrățişeze credinţa islamică. 
Comandanții creştini însă nici nu voiau să-i audă. 


Când sarazinii le grăiau comandanților, zicând: „Mohamed este adevăratul proroc 
iar nu Hristos," comandanții îi întrebau: „Dacă aţi avea doi care se ceartă pentru un 
câmp, cum că este al lui, unul având mulți martori care adeveresc aceasta, iar 
celălalt nici unul, ce aţi zice, că al cui este câmpul?” 


Șefii musulmani au răspuns: „Fără îndoială că al celui cu mulți martori." 


Comandanții au zis: „Drept aţi răspuns. Aşa este şi cu Hristos şi cu Mohamed al 
vostru. Hristos are mulţi martori: Prorocii din vechime, Moise şi loan Botezătorul, 
pe care şi voi îl recunoaşteţi şi care a dat mărturie pentru El. Mohamed însă nu are 
ca mărturisitor decât pe el însuşi." 


Sarazinii au rămas ruşinaţi şi au mai încercat să se apere astfel: „Credinţa noastră e 
mai bună decât cea creştină pentru că vedeţi şi voi că Dumnezeu ne-a dat nouă 
izbânda asupra voastră, a creştinilor! Vedeţi bine că cele mai bogate pământuri şi 
împărăţii din lume sunt ale noastre şi că ele sunt şi mai numeroase şi mai întinse 
ca ale voastre!" 


Atunci comandanții au zis: „Dacă aşa ar fi, atunci idolatriile egipteană, babi- 
loniană, elenistică, romană şi închinarea la foc a persanilor ar fi adevăratele 
credinţe, căci iată, odată toate aceste neamuri au fost stăpânitoarele lumii! Este 
limpede pentru oricine că victoria, bogăţia şi puterea voastră nu dovedesc şi 
adevărul credinţei voastre. Noi ştim că Dumnezeu uneori dă biruinţa creştinilor, iar 
alteori îngăduie să fie subjugaţi ca să-şi vadă mai bine păcatele şi să se curăţească 
de ele prin pocăință şi credinţă adevărată." 


După şapte ani ei au fost ucişi prin decapitare, la anul 845 după Hristos. Trupurile 
lor au fost aruncate în râul Eufrat, dar ele au plutit de cealaltă parte a râului unde 
au fost culese şi îngropate cu cinste de creştini. 


Pomenirea Sfântului cuvios lov 


Acest cuvios lov s-a născut la Moscova în anul 1635 de la Hristos. El a iubit mult 
cântările şi slujbele sfintei Bisericii, fiind atras de ele. 


EI a fost duhovnicul ţarului Petru cel mare, dar din cauza intrigilor s-a retras la 
Mânăstirea Soloveţk [!?], unde a dus o viaţă de aspră asceză şi lipsuri. 


La anul 1720, pe când era în vârstă de optzeci şi cinci de ani, el a adormit intru 
Domnul, înainte de a-şi da duhul, el a strigat tare: „Binecuvântat este Dumnezeul 
părinților noştri! De aceea în ceasul acesta eu nu am teamă ci cu bucurie părăsesc 
această lume." 


Sfinţii mucenici Conon, tatăl şi Conon, fiul 
Pe când tatăl era deja înaintat în vârstă, fiul era un tânăr de şaptesprezece ani. 


În timpul domniei lui Domenţian, ei au fost tăiaţi în jumătate cu fierăstrăul pentru 
credinţa lor în Hristos şi au fost proslăviţi de Stăpânul Hristos în cer şi pe pământ. 


Ei au suferit cu cinste la anul 275 după Hristos. 
Cântare de laudă la Sfinţii Conon, tatăl şi fiul 


Împăratul îi şopteşte tânărului Conon: 
Mintea tatălui tău s-a întunecat de vârstă, 
Deci tu, tinere, cuvântul să nu i-l iei în seamă. 
Ci mai curând leapădă-te şi uită-Lpe Hristos. 
Jertfă adu romanilor zei 

Și alături de noi vei petrece cu cinste. 


Dar tânărul Conon răspunde viteaz: 
Scris este o, călăule-mpărat, 

Că fiul cele văzute la tatăl le face, 
Iar eu de faptele tatălui meu 
Nicicând mă ruşinez. 


Căci tatăl meu adevărul 
Adevăratei Credinţe mă-nvaţă, 
Al Adevăratei Credinţe şi cunoştinţe de Dumnezeu. 


Pentru ca eu un Dumnezeu Să cunosc, 
Pe Făcătorul meu Atotmilostiv. 


Pentru ca eu pe Hristos să-L cunosc, 
Mântuitorul meu din moarte. 


Orice vei face trupului tatălui meu, 
Aceleaşi să le faci şi mie, 

Căci tu asupra sufletelor noastre 
Nici o stăpânire nu ai. 


Ale noastre suflete ale noastre sunt, 
Și pe ale noastre noi 

Stăpânului nostru Hristos 

Le dăruim, 

Fiului lui Dumnezeu. 


Cugetare 


Câtă vreme suntem pe pământ, să ne socotim oaspeţi în Casa lui Hristos. Tu stai la 
masă şi EI este cel care te serveşte. 


Y Dacă respiri, aerul Lui îl respiri. 

Y Dacă te îmbăiezi, în apa Lui te îmbăiezi. 

Y Dacă eşti călător, pe pământul Lui eşti călător. 

Y Dacă strângi bogății, ale Lui sunt bogăţiile pe care le strângi. 

Y Dacă risipeşti, ale Lui sunt cele pe care le risipeşti. 

Y Dacă ai putere asupra altora, prin a Lui îngăduinţă ai primit-o. 

Y Dacă eşti în strălucită adunare, tu şi ceilalţi împreună cu tine sunteți 
oaspeţii Lui. 

Y Când ieşi să respiri într-un colț de natură, în grădina Lui petreci. 

Y Dacă eşti singur, El este de faţă. 

Y Dacă porneşti undeva sau te întorci, El vede. 


Orice faci,El ţine minte. El este Gazda cea mai atentă şi mai delicată care te-a găz- 
duit vreodată. Fii deci cu băgare de seamă faţă de EI. 


Într-o casă aleasă, oaspeţilor li se cere să ştie să se poarte. Aceste cuvinte sunt 
simple şi ştiute, dar ele ascund un mare adevăr. Toţi sfinţii l-au cunoscut şi şi-au 
călăuzit vieţile după el. De aceea Veşnicul Stăpân al Casei i-a răsplătit cu veşnica 
viaţă în ceruri şi cu slavă pe pământ. 


Luare aminte 


Să luăm aminte la Taina împărtăşirii cea Care este medicament de viaţă dătător 
sufletului şi trupului: 
e Medicament ce curăţă sufletul de bolile păcatelor, redându-i sănătatea 
vieții; 
e Medicament care vindecă şi curăţă trupul de avariţie şi vicii, redându-i 
sănătatea vieţii; 
e Medicament care învie şi revigorează tot omul, făcându-l mădular sănătos 
al veşnicului Trup al lui Hristos, fără de care el putrezeşte şi în cele din 
Urmă se usucă, se taie şi se aruncă în foc. 


Predică despre moştenitor şi rob 


Câtă vreme moştenitorul este copil, nu se deosebeşte cu nimic de rob, deşi este 
Stăpân peste toate (Galateni 4: 1). 


Câtă vreme moştenitorul unei mari averi este copil de leagăn, cu ce se deosebeşte 
el de fiul unui rob? Nici trupul nu-i este mai altul, nici gândurile mai înalte, nici 
dorinţele mai curate. Cum e pruncul de rege, aşa este şi cel de rob, aşa este şi cel de 
cerşetor. Timp de câţiva ani, fiul de rege deci nu se deosebeşte cu nimic de cel de 
rob. 


Totuşi, când fiul de rege ajunge la majorat şi la deplina conştiinţă a demnităţii lui, 
el primeşte răspunderea împărăției, iar când fiul de rob ajunge la majorat şi la 
deplina cunoştinţă a maturității, el intră în jugul sclaviei. Atunci se vede enorma 
diferenţă dintre cei doi. Atunci este limpede că moștenitorul şi robul nu au cum să 
fie egali. Robul trebuie să robească, iar regele trebuie să conducă. 


Apostolul vrea să spună prin aceste cuvinte că aşa stau lucrurile şi cu cei care sunt 
creştini şi ne-creştini. Căci cel care nu este creştin este rob firii, pe când creştinul 
este stăpân peste fire. 


Era ne-creştină a istoriei omenirii ne arată cum omul a fost robul elementelor 
naturii, sluga trupului şi a păcatului, a idolilor şi creaturilor egale lui şi inferioare 
lui. 


În timp ce era creştină a istoriei omenirii ne arată cum omul a redevenit stăpân şi 
proprietar, un nobil de rasă împărătească şi moştenitor peste toate. Chiar cei care 
au ştiut despre Unul Adevăratul Dumnezeu, adică israeliţii, nu au fost ca nişte copii 
ai lui Dumnezeu, nici ca nişte moştenitori ai tatălui lor, ci ca nişte slugi şi robi ai 
lui Dumnezeu şi Judecătorul. 


Iar când a venit plinirea vremii (Galateni 4: 4), Fiul Unul Născut al lui Dumnezeu a 
venit pe pământ. EI a făcut posibil ca să dobândim înfierea (Galateni 4: 5) şi să ne 
îndreptăm către Duhul lui Dumnezeu strigând Avva, Părinte (Galateni 4: 6). 


Fraţilor, de ce a venit Hristos pe pământ? 


— EL a venit pe pământ ca să ne dea o soartă alta decât a robilor, să ne dea 
soarta moştenitorilor şi responsabilităţile de stăpâni. 

— EI a venit să ne dea soarta celui care este fiu, a aceluia, adică, care în 
numele lui Hristos poate îndrăzni să-L numească pe Dumnezeu Tată şi să ne 
arate care este datoria noastră de stăpâni, aceea adică de a stăpâni peste 
noi înşine, peste trupurile noastre, peste gândurile noastre, peste dorinţele 
noastre şi peste toată zidirea din jurul nostru. 


O, Unule Născut Fiule al lui Dumnezeu, Tu ne-ai dăruit nouă cinstea înfierii prin 
milostivirea şi jertfa Ta. 


O, Stăpâne Doamne lisuse Hristoase, ajută-ne nouă să luptăm până la sfârşit, 
intru curăţie şi adevăr, Căci [ie se cuvine Slava şi mulțumită în veci. Amin. 


7 martie 


Pomenirea Sfinţilor şapte Sfinţiţi mucenici din Cherson: Vasile, Efrem, 
Eugen,Elpidie, Agatodor, Eterie şi Capito 


Toţi aceştia au fost episcopi ai Chersonului, în ani diferiţi. Toţi au luat mucenicia 
din mâinile necredincioşilor, evrei, greci şi sciți, cu excepţia lui Eterie, care a ador- 
mit cu pace. Cu toţii au fost trimişi de către patriarhul Ierusalimului ca misionari în 
aceste ţinuturi sălbatice şi păgâne, ca să aducă în ele lumina Evangheliei. Fi au luat 
în chinuri sângeroase mucenicia pentru Hristos. 


În Cherson, Sfântul Vasile episcopul a înviat din morţi pe fiul unei căpetenii, lucru 
care i-a umplut de ură pe evreii care locuiau acolo şi i-a făcut să aducă pâră infamă 
asupra sfântului episcop, în vremuri de prigoană. EI a fost legat şi târât pe străzile 
cetăţii până când şi-a dat duhul. 


Efrem a fost omorât prin decapitare. Eugen, Elpidie şi Agatodor au fost bătuţi cu 
ciomege şi cu pietre şi aşa şi-au dat sufletele în mâinile lui Dumnezeu. 


Eterie a trăit în vremea împărăției lui Constantin cel mare. EI a păstorit Biserica lui 
Hristos în libertate şi pace, a ridicat o biserică slăvită în Cherson şi a adormit cu 
pace. 


Când ultimul dintre ei, Sfântul Capito, a fost uns episcop pentru sciţii cei sălbatici 
şi primitivi, ei au cerut un semn de la sfânt ca să-l poată crede. Ei l-au pus să intre 
într-un cuptor de foc, zicându-i că vor crede doar dacă va ieşi viu din el. Cu 
rugăciune fierbinte şi credință mare, însemnându-se cu semnul Sfintei Cruci, 
sfântul episcop a intrat în foc, cu inima lipită strâns de Dumnezeu. El a rămas în 
acel cuptor vreme de un ceas, fără ca să i se ardă nimic, nici măcar straiele. După 
un ceas sfântul episcop a ieşit cu bine din cuptorul arzând. Atunci, cu o singură 
gură, primitivii sciți au strigat: „Unul este Dumnezeu, Dumnezeul creştinilor, mare 
şi puternic, care le apără pe slugile Lui de flăcările focului!" Atunci toată cetatea şi 
împrejurimile au venit la Sfântul Botez. 


Despre această minune s-a grăit pe larg la Sinodul întâi Ecumenic de la Niceea 
(anul 325 d. Hr.). Toţi Părinţii strânşi la Sinod L-au slăvit pe Dumnezeu şi au 
lăudat credinţa tare şi de neclintit a Sfântului Capito. S-a întâmplat ca în timpul 
unei călătorii pe râul Nipru, Sfântul Capito să fie prins de sciţii păgâni, care l-au 
înecat. 


Toţi aceşti sfinți sfințiți mucenici au suferit în primele decenii ale veacului al patru- 
lea. 
Pomenirea Sfântului cuvios Emilian 


Sfântul Emilian s-a născut la Roma, ducând în tinereţe o viaţă plină de mari păcate. 
Când şi-a venit întru sine, el a început să lupte aprig împotriva pornirilor spre 
păcat, tremurând de spaimă la gândul Judecăţii lui Dumnezeu. Astfel el s-a grăbit 
să intre într-o mânăstire şi cu postiri, privegheri şi nevoinţe trupeşti şi sufleteşti a 
început să-şi îmblânzească trupul sălbăticit de păcat. 


EI s-a făcut pildă vie pentru toți fraţii mânăstirii aceleia, prin marea lui nevoinţă 
spre dobândirea bunătăţilor. Noaptea ieşea deseori din chilie şi se ducea într-o 
peşteră ca să se roage. 


Neştiind unde iese Emilian noaptea, stareţul mânăstirii 1-a urmărit într-o noapte în 
taină. EI a văzut cum stă Emilian la rugăciune, cu lacrimi multe, cu frică, cu cutre- 
mur şi cu evlavie mare. A văzut cum deodată o lumină cerească mai strălucitoare 
decât soarele a învăluit tot muntele, dar mai cu seamă peştera lui Emilian. Un glas 
s-a auzit de sus, care a zis: „Emiliane, iertate sunt păcatele tale." Plin de spaimă, 
stareţul s-a grăbit înapoi în mânăstire. 


A doua zi el le-a descoperit fraților ce a văzut şi a auzit în timpul nopţii. De atunci 
frații l-au înconjurat pe Emilian cu multă tăcere şi evlavie. Sfântul Emilian a trăit 
ani îndelungaţi trecând cu pace la Domnul. 


In această zi, în Sinaxarul cel mare grecesc se face pomenirea Sfântului 
Lavrentie 


Acesta a fost un binefăcător al Mânăstirii Faneromeni din insula Salamis. El a 
vieţuit în Megara, fiind bărbat căsătorit cu doi fii. El era un om drept şi evlavios. 


Preasfânta Născătoare de Dumnezeu i s-a arătat într-un vis şi 1-a poruncit să mear- 
gă în insula Salamis şi să înnoiască biserica de acolo. 


EI a făcut aşa şi cu adevărat a găsit pe insulă ruinele unele biserici vechi. Acolo el 
a ridicat o nouă biserică, în acea biserică s-a tuns şi monah şi a adormit cu pace în 
ziua de 7 martie a anului 1770 de la Hristos. După sfânta lui adormire, multe 
minuni s-au făcut în acea mânăstire la moaştele sale. 


Cântare de laudă la Sfântul Emilian 


Sufletul lui Emilian celui prea păcătos 
Sângerează de durere. 

Deznădăjduind de mântuirea lui, 

Emilian se roagă totuşi fierbinte lui Dumnezeu: 
O, Preainalte şi Minunate Doamne, 

De la care soarele îşi ia lumina lui, 

O, Doamne, de la care oştirile cereşti 

Primesc lumina şi strălucirea! 


O, Doamne, primeşte-mă pe mine, 

Căci numai la Tine mai năzuieşte sufletul meu. 
Mă întorc la Tine, nu mă alunga, Doamne. 
Numai Ţie voiesc să-Ți mulțumesc, 

Celui Care acum îmi dăruieşti 

înțelegerea vieții. 


O, dăruieşte-mi să vărs lacrimi de pocăință, 
Nesfărşit. 

Dăruieşte-mi mie cu postiri să-mi vindec 
Trupul şi sufletul meu, 

Dăruieşte-mi mie să mă rup desăvârşit 

De vicleniile acestei lumi. 


Dăruieşte-mi mie iertare, 
Iertare, Doamne! 
Curăţeşte, Doamne, 
Câmpul înţelenit de spini 
al sufletului meu. 


Seamănă cu sfinţenia Ta 

pământul inimii mele, 

Doamne. 

Învie sufletul meu 

Iar trupul, pentru mântuirea mea, 
dă-l durerilor şi suferinţei. 

Căci iată între pământeni 

Nu este unul mai necurat decât mine. 


Iată Doamne, da, eu pe mine mă judec, 
Şi-mi văd cu adevărat vinovăția mea. 
În ceasul Judecăţii celei mari, 

Să nu mă lepezi, Doamne, 

Morţii celei veşnice să nu mă dai, 

Căci eu întru frica de Tine Unul 

M-am îmbrăcat. 


Cugetare 


Funia solidă şi durabilă se face din multe fuioare subțiri, răsucite, de cânepă. Un 
singur astfel de fir nu poate să lege, nici să sugrume pe nimeni. Căci uşor poate fi 
rupt şi dat la o parte. Dar când eşti legat cu o funie groasă, eşti captiv şi ea te poate 
şi sugruma. O astfel de funie nu o poţi rupe uşor de pe tine. 


Aşa cum funia se împleteşte din multe fibre bine răsucite, chiar dacă subțiri şi 
slabe, aşa patimile cresc din păcatele cele mici şi nebăgate în seamă. Omul uşor se 
poate elibera de păcatele cele mărunte, când ele sunt încă la început. Dar când ele 
sunt lăsate să se adune şi când se repetă mereu în timp, atunci ele cresc şi devin 
patimă, precum multele fire subțiri devin funie. Atunci omul se sălbăticeşte de 
patimi, aşa cum doar patimile îl pot sălbătici. Atunci nu te mai poţi scutura uşor de 
păcatele adunate în ani, în zeci de ani. Nu le mai poţi tăia, nu te mai poţi îndepărta 
de ele, nu te mai poţi despărți de ele. 


O, de-ar şti oamenii să fie treji şi să se păzească de începuturile păcatelor! Atunci 
ei ar putea cu uşurinţă să se ţină liberi de ele. Căci a tăia păcatele înrădăcinate este 
ca şi cum ai încerca să-ţi tai degetele, zice un mare nevoitor de la Sfântul Munte. 


Ca să se elibereze de patimile cele mari şi înrădăcinate, Sfântul Emilian a fost 
ajutat mult de gândul morţii şi desigur de harul lui Dumnezeu, fără de care nimeni 
nu poate nimic contra patimilor. 


Deasa cugetare la moartea cea de neocolit, pocăinţa şi ruga fierbinte cu lacrimi 
către Dumnezeu Cel Atotputernic, acestea îl mântuiesc pe om din robia patimilor şi 
păcatului. 


L-au întrebat pe WES: „Când pot fi dezrădăcinate patimile?” Iar sfântul 
d zis: „De îndată ce vezi patima în tine, dezrădăcineaz-o pe loc." 


Luare aminte 


Să luăm aminte la Stăpânul Hristos care S-a rugat în Grădina Ghetsimani: 

e Lacuma căzut cu Faţa la pământ şi S-a rugat de trei ori zicând Părintele 
Meu, de este cu putinţă, treacă de la Mine paharul acesta! şi zicând din 
nou Părintele Meu, dacă nu este cu putinţă să treacă acest pahar, ca să 
nu-l beau,facă-se voia Ta! (Matei 26: 39, 42); 

e La cum sudoarea Lui s-a făcut ca picuri de sânge pe când stăruitor Se ruga: 
Iar EL, fiind în chin de moarte, mai Stăruitor Se ruga. Şi sudoarea Lui s-a 
făcut ca picături de sânge care picurau pe pământ (Luca 22: 44). 

e La cum această grozăvie s-a întâmplat din cauza mea şi din cauza ta, din 
cauza păcatelor mele şi alor tale şi de asemenea de dragul mântuirii mele şi 
mântuirii tale. 


Predică despre mâna trădătorului 
Dar iată mâna celui ce Mă vinde este cu Mine la masă (Luca 22: 21). 


Greu îi este unui general să bată război de biruinţă când duşmanul este chiar în 
tabăra lui, printre ostaşii lui, chiar ostaşul lui. luda era socotit printre marii ostaşi ai 
lui Hristos. Cu toate acestea, el era marele duşman, cel dinăuntru. Şiruri întregi de 
duşmani şi urâtori îl incojurau strigându-şi rândurile tot mai aproape, ca să-L uci- 
dă, iar luda pregătea trădarea dinăuntru. Mâna lui era la masa pe care Hristos o 
binecuvântase, dar gândurile lui erau împreună voitoare cu ale celor mai negri şi 
mai sălbatici duşmani ai Lui, cu cei care îl urau de moarte, cu cei care ca nişte 
vipere îl înconjurau din toate părțile pe Domnul Cel blând. 


Oare nu astfel este şi azi, când mâinile multor trădători se află la Masa lui Hristos? 
Dar care masă nu este a lui Hristos? Sau care este masa pe care nu se află 
totdeauna darurile Lui? Oare nu este el Stăpânul Casei,Care îi hrăneşte şi îi 
adăposteşte pe oaspeţi, care sunt toţi pământenii? Căci nimic nu au al lor aceşti 
oaspeți, nimic! Toate bunătăţile şi tot binele tuturor le vin doar din mâna Unuia 
Dumnezeu! Aşadar, nu este adevărat că Hristos este prezent la fiecare masă, a 
fiecărui om, ca Stăpân al Casei şi ca Slujitor? Aşadar, nu sunt acelea mâinile tră- 
dătoare ale tuturor celor care şi astăzi îl trădează pe Hristos cel care Se află pe 
masă sub forma hranei, precum şi pe EI însuşi? 


Căci iată mănâncă pâinea Lui în timp ce grăiesc împotriva Lui, care le-o dă. Căci 
iată trăiesc din milostivirea Lui şi îl izgonesc din casele lor, din şcolile lor, din 
curțile lor, din cărțile lor, din inimile lor. Ei cu bună ştiinţă îi calcă în picioare 


poruncile, cu răutate şi cu rânjet îşi bat joc de Legea Lui. Oare nu sunt ei trădătorii 
lui Hristos şi următorii lui luda? 


Nu vă temeți de ei! Căci Dumnezeu nu ne-a poruncit să ne temem de ei, ci să 
aşteptăm şi să vedem pieirea lor cu sunet! Domnul nostru nu S-a înfricoşat de luda, 
nici Se înfricoşează acum de hoardele de trădători care nu hpsesc până la sfârşitul 
veacurilor. EI ştie sfârşitul lor şi Biruinţa Lui este în mâinile Lui. Aşadar, nici noi 
să nu ne înfricoşăm. 


Să ne ţinem strâns de Hristos Stăpânul şi atunci când vedem că EI izbândeşte în 
lume şi atunci când vedem că poruncile Lui sunt călcate în picioare de tot mai 
multă lume. Să nu ne înfricoşăm! Căci dacă ne înfricoşăm, se poate să ne trezim 
cu mâna lui luda încleştată peste a noastră la masa Stăpânului Hristos. 


O, Atotbiruitorule Doamne, viază-ne pe noi cu mare puterea şi milostivirea Ta, 
Căci Ţie se cuvine slava şi mulțumita în veci, Amin. 


8 martie 
Pomenirea Sfântului Teofilact, episcopul Nicomidiei 


Când sfătuitorul împărătesc Tarasie, care era un laic, a fost ales patriarh al Con- 
stantinopolului, atunci împreună cu el şi din mâinile lui, mulți prieteni, persoane 
din cercul lui şi oameni necunoscuţi care îl admirau de departe au luat şi ei cinul 
călugăresc. Printre aceştia se afla şi Teofilact. 


Sfântul Tarasie I-a uns pe Teofilact, episcop al Nicomidiei. Ca episcop, Sfântul 
Teofilact a fost păstor bun al turmei încredințate lui şi s-a dovedit a fi binefăcător şi 
scăpare tare al celor aflaţi în nevoi, în dureri şi în necazuri. 


După moartea Sfântului Tarasie, pe tronul patriarhal a fost ridicat arhiereul 
Nichifor, iar la scurt timp după aceea la cârma imperiului a venit Leon, armeanul 
care era iconoclast. Acesta a stârnit furtuna ucigaşă a luptei împotriva sfintelor 
icoane din Biserica lui Hristos. Nepăsându-i că iconoclasmul fusese dat anatemei 
la cel de al şaptelea Sinod Ecumenic de la Niceea (783 d.Hr.), împăratul Leon, 
armeanul a pornit din nou acest război drăcesc împotriva Bisericii, vrând să 
răstoarne Ortodoxia. 


Sfântul Teofilact 1-a înfruntat pe împărat cu îndrăzneală şi pe faţă, dar văzând că 
împăratul nesocoteşte pe mai departe adevărul, i-a prorocit: “O, împărate, vei 
cădea cu cădere năprasnică şi mare şi nu vei găsi pe nimeni care să te scape de 
ea!”. 


Din cauza acestor cuvinte şi la porunca împăratului, Sfântul Teofilact a fost scos cu 
nelegiuire din scaun şi alungat în exil, unde a petrecut timp de treizeci de ani în 
cele mai mari lipsuri, necazuri şi umilinţe şi unde în cele din urmă şi-a dat sufletul 
în mâna lui Dumnezeu, la anul 845 după Hristos. 


Pomenirea Sfântului sfinţit mucenic Teodorei 


Împăratul Constantin a zidit o prea slăvită biserică-catedrală în Antiohia. Poporul 
numea această biserică "biserica de aur”, din cauza pereţilor exteriori şi interiori 
placați cu totul în aur şi a sfintelor odoare dinăuntru, făcute cu totul din aur şi 
argint, împăratul a dăruit acestei biserici multe pământuri care să asigure viaţa cle- 
rului, care slujea în această sfântă biserică în număr mare. 


Custodele acestui însemnat patrimoniu a fost presbiterul Teodoret, înzestrat cu o 
mare credinţă şi evlavie. Când lulian, apostatul şi-a început domnia, el mai întâi s-a 
lepădat de Hristos şi deşi era botezat, a pornit o persecuție sălbatică împotriva 
creştinilor. Iulian, unchiul cu acelaşi nume al apostatului, a venit la Antiohia şi a 
început să jefuiască biserica zisă "de aur". El l-a chemat pe presbiterul Teodoret, 
custodele bisericii, în faţa judecății sfătuindu-l să se lepede de Hristos. Dar 
viteazul preot al lui Hristos nu numai că a înfierat cu mânie şi dispreţ nelegiuirea, 
dar I-a şi înfruntat pe împăratul apostat de la Sfânta credinţă creştină cu cuvinte de 
ocară, numindu-l câine care se întoarce la vărsătura sa. 


Când sălbaticul judecător, plin de toată ura şi răutatea, a cutezat să-şi uşureze udul 
în sfânta biserică de aur, Sfântul Teodoret i-a prorocit moarte cumplită, care s-a şi 
întâmplat în scurt timp. 


Sfântului Teodoret i s-a tăiat capul cu securea pentru credinţa lui în Hristos. Din 
ceasul în care câinele de judecător a îndrăznit să profaneze Sfânta Biserică, el a 
început să aibă dureri în părţile de jos ale necuratului său trup. Astfel, întreaga 
jumătate de jos a trupului a început să-i fie mâncată de viermi, încât şi-a vărsat 
necuratul său duh cel apostat şi hulitor în chinuri oribile, cu neputinţă de descris. 


Tot la prorocia Sfântului Teodoret, Felix, ajutorul intru nelegiuire al apostatului 
Iulian, a murit vărsând continuu sânge pe gură imediat după uciderea cu securea a 
preotului celui sfânt al lui Dumnezeu. 


Sfântul Teodoret a fost omorât pentru Domnul în anul 362 după Hristos, iar 
sufletul lui s-a mutat la locaşurile cele cereşti ale împărăției veşnice. 


[în sinaxarul grecesc, Sfântul Teodoret este pomenit la 3 martie (n. ed. Ame- 
ricane).] 


Cântare de laudă: Plângerea lui Adam 


Izgonit din Rai, Adam cel zgribulit 
însingurat suspină de durere. 


Îngerii cerului, cu care până adineaori vorbea 
Ca şi cu nişte prieteni, 

s-au risipit de lângă el 

Ca o boare de vis. 

Ei nu mai pot vorbi cu el, 


cel blestemat, 

cu el, 

cel care până ieri 
era stăpânul Raiului. 


Adam suspină şi plânge, 

Cu fruntea plecată 

Pe piatra cea rece şi tare: 

Vai urmaşilor mei! Vai mie, păcătosului! 

O clipă fugară am îndrăznit 

Cuvântul Făcătorului meu să-l dispreţuiesc. 
Cu adevărat mi se cuvine 

De toată zidirea să fiu disprețuit. 


Cu adevărat mi se cuvine 
Ca multe veacuri de aici înainte, 
Zi şi noapte, şarpe să am alături, iar nu pe Dumnezeu! 


Cu adevărat mi se cuvine mie 
Toată zidirea să mă robească, 
În loc ea să-mi fie mie roabă! 


Vânturile şi arşiţa, stihiile toate, 
fiarele şi scorpiile şi toate tărâtoarele 
de care se îngreţoşează inima mea. 


Cu adevărat mi se cuvine mie 

Spaima să mă îngheţe până la os, 

căci de bună voie m-am lipsit de 
libertatea stăpână ce nu cunoaşte frica. 


Numai Domnul meu 
Unul Dumnezeu Mă poate scăpa, 


Cel pe care eu L-am nesocotilt. 


O primeşte plânsul meu 
Și îndură-Te de mine, Doamne. 


Cugetare 


Creştine, să te încrezi în Dumnezeu mai mult decât în propria mamă. Să-l măr- 
turiseşti Lui totul, căci El nu te va trăda niciodată. Să-l îmbrăţişezi cu dragoste 
toate poruncile, căci ele sunt mântuitoare de suflet. Ele niciodată nu te vor înşela. 


Pe cât de mult iţi pui toată încrederea în Dumnezeu, pe atât să fu treaz şi cu mintea, 
luând seamă la duşmanii tăi, care vin de la trup, de la lume şi de la diavoli. 


Toate acestea au fost minunat rostite de slăvitul sfânt al lui Dumnezeu, Efiem 


care a zis: „îmbrăţişând poruncile lui Dumnezeu, să ai inima curată şi 
plină de simplitate, iar Stând tare împotriva atacurilor drăceşti şi intrigilor ţesute 
de slugile satanei, să fii înţelept ca şarpele şi blând ca porumbelul.” 


Luare aminte 


Să luăm aminte la Stăpânul Hristos care S-a rugat în grădina Ghetsimani: 

e Lastăruinţa cu care cere ucenicilor să privegheze şi să se roage, 

e La cum se ridică de trei ori de la rugăciunea cea făcută cu picături de 
sânge, se duce la ucenici şi îi găseşte de fiecare dată dormind; 

e Lacumei pentru aceasta au căzut în ispită, părăsindu-l pe învățătorul, căci 
nu erau pregătiţi să învingă frica de oameni; 

e La cum şi noi suntem trândavi şi neveghetori, nerugându-ne lui Dumnezeu, 
căci iată, când vine ispita, Îl părăsim pe Domnul nostru Eristos. 


Predică despre vederea ochilor şi vederea sufletului 


Făcându-Se asemenea oamenilor şi la înfăţişare aflându-Se ca un om (Filipeni 
2 7) 


Aşa grăieşte Sfântul apostol Pavel, acelaşi care a mărturisit despre Stăpânul lisus: 
Acesta este chipul lui Dumnezeu celui nevăzut, mai întâi născut decât toată făp- 
tura (Coloseni 1: 15), şi Întru El locuieşte, trupeşte, toată plinătatea dumnezeirii 
(Coloseni 2: 9). Acesta este Domnul după firea Lui şi după dumnezeirea lui, dar la 
înfăţişare aflându-Se ca un om. 


Oamenii ale căror inimi Sunt împietrite şi ale căror minţi Sunt întunecate nu 
recunosc obiectele şi persoanele din jurul lor decât prin intermediul vederii celei 
trupeşti. Aceşti oameni, contemporani venirii Mântuitorului în trup, îl priveau cu 
ochii şi nu vedea în lisus decât un om. Căci lor nu le era dat să ştie despre El nimic 
mai mult decât ceea ce vedeau cu ochii. 


Omul trupesc se uita la Iisus şi nu-l vedea decât trupul, dar în acel trup nu-L vedea 
nici pe Dumnezeu şi nici pe omul desăvârşit şi fără de păcat. 


Chiar şi astăzi, oricine judecă doar după ceea ce vede cu ochii trupului îi neagă 
lui Hristos tot ceea ce nu poate vedea în ceilalți oameni. Nimeni nu poate grăi 
adevărul despre Stăpânul Hristos, judecându-L doar după ceea ce vede cu ochii 
trupeşti. Ceea ce ochiul vede din EI nu este decât parte din vălul care ascunde taina 
veşnică a cerului şi cele mai mari taine ale timpului şi istoriei pământului. 


Pentru a vedea ceea ce este adânc şi ascuns în EI, ceea ce se află dincolo de văl, 
trebuie să avem vederea duhovnicească, care este Duhul lui Dumnezeu cel din 
inima omului, Duhul Cel Care dă la o parte vălul şi descoperă tainele. 


O, Stăpâne Doamne Preadulce, învredniceşte-ne pe noi de sălăşluirea întru noi a 
Duhului Tău celui Sfânt, Căci Ţie se cuvine toată slava şi mulţumită în veci, 
Amin. 


9 martie 
Pomenirea celor patruzeci de mucenici din Sevastia Armeniei 
Toţi aceştia au fost soldaţi în armata romană, şi puternic credincioşi Mântuitorului 
Hristos. Când au început prigoanele împotriva creştinilor de sub împăratul Liciniu, 


ei au fost aduşi înaintea comandantului. 


La ameninţarea că vor fi devestiţi de onorurile lor militare, unul dintre ci, Sfântul 


După aceasta comandantul a poruncit slugilor lui să-i bată cu pietre pe ostaşi. Dar 
pietrele pe care slugile le aruncau asupra ostaşilor creştini se întorceau şi izbeau pe 
cei care le aruncau, lovindu-i şi de moarte. Una dintre ele a izbit capul 
comandantului, zdrobindu-i toți dinţi. 


Torţionarii, înfuriaţi ca nişte fiare sălbatice, i-au legat pe cei patruzeci şi i-au băgat 
până la gât într-un lac îngheţat, punând gărzi pe mal care să-i împiedice să fugă. 
Timpul era cumplit de geros, iar apa lacului a îngheţat în jurul trupurilor 
mucenicilor. Ca să le facă şi mai mare chinul, şi pentru a-l convinge măcar pe unul 
să se lepede de Hristos şi să se închine idolilor Romei, torționarii au amenajat o 
baie la marginea lacului, în vederea ochilor mucenicilor. Cu adevărat, unul dintre 
ei a căzut şi s-a lepădat. EI a ieşit din iezer şi a intrat în baie. Şi iată, o lumină 
minunată a venit din cer şi a încălzit apa, împreună cu trupurile mucenicilor. Odată 
cu lumina, s-au pogorât din cer şi treizeci şi nouă de cununi peste capetele lor. 
Văzând aceasta, una din gărzile de pe mal şi-a scos toate hainele de pe el, a 
mărturisit cu glas mare numele lui Hristos Dumnezeu şi a intrat în lac, ca să se 
învrednicească el celei de a patruzecea cununi, în locul celui care trădase. Cu 
adevărat, a patruzecea cunună s-a pogorât pe creştetul lui. 


A doua zi toți locuitorii oraşului au aflat cu uluire şi au văzut că mucenicii nu 
muriseră. 


Dar necuratul judecător a poruncit să li se zdrobească fluierele picioarelor, iar 
trupurile lor să se arunce în apă, aşa încât creştinii să nu-i mai poată găsi. Dar în a 
treia zi mucenicii s-au înfățişat în vedenie lui Petru, arhiereul cetăţii, poruncindu-i 
să adune moaştele lor şi să le scoată din apă. Episcopul împreună cu clerul său au 
ieşit chiar atunci, în noaptea întunecoasă, şi au văzut trupurile mucenicilor 


strălucind puternic în apă. Fiecare os care fusese smuls din trup plutea la faţa apei, 
strălucind ca o candelă. Episcopul a adunat cu cinste aceste rămăşiţe mai scumpe 
decât orice piatră scumpă şi le-a îngropat cu cinste. 


Sufletele acestor mucenici care s-au jertfit pentru noi toţi s-au înălţat la Stăpânul 
Hristos, înviate în slavă. Ei au luat mucenicia cu cinste, acoperindu-se de slava cea 
nepieritoare, la anul 320 după Hristos. 


Pomenirea Sfântului cuvios Filomor 


Acest sfânt s-a nevoit în Galatia în veacul al patrulea. Se spune despre el că era atât 
de desăvârşit în toate virtuțile încât semăna mai curând cu un înger decât cu un 
om.El era mai cu seamă cunoscut pentru răbdarea lui. 


EI a fost prigonit de Iulian, apostatul şi a suferit mult pentru Hristos. După moartea 
lui Iulian, prigonitorul de Hristos, Sfântul Filomor a vieţuit în pace, folosindu-i pe 
mulți. 


EI a adormit intru Domnul în cel de al optzecilea an al vieţii lui. 
Pomenirea Sfântului Chesarie 


Acest Sfânt Chesarie a fost fratele Sfântului Grigorie Teologul cel care a murit în 
anul 369 după Hristos, fiind şi el un sfânt părinte şi scriitor bisericesc. 


Printre altele el a încercat să răspundă la întrebarea: câră vreme au petrecut în Rai 
Adam şi Eva, înainte de a păcătui şi a fi izgoniți din el? Unii au spus că timpul 
acela nu a fost decât de şase ore, alţii, că de douăzeci şi patru, iar alții spun că acel 
timp a fost trei zile. 


Sfântul Chesarie credea că acel timp a fost de patruzeci de zile. „Căci, spune 
el, „Stăpânul nostru Hristos a postit timp de patruzeci de zile în pustie şi în 


această vreme a fost ispitit de diavolul. Dacă vechiul Adam nu a putut rezista 
ispitei în toată liniştea şi abundența care domneau în Rai, atunci noul Adam ne- 
d arătat că se poate şi trebuie să rezistăm ispitei în setea şi foamea sălbaticei 
pustietăţi.” 


Cântare de laudă la Sfinţii patruzeci de mucenici 


Sfinţii mucenici, cu trupurile încătuşate de ger, 


Puternic credinţa o au ţinut. 


Luminaţi de nădejde, 

Ei au strigat către Dumnezeul lor iubit: 
„O, Tu, care ai uimit lumea 

Cu înfricoşata Ta moarte şi înviere, 

O, Doamne, învie-ne pre noi! 


Căci tăria cerului şi toată zidirea 

Pe Tine Te laudă, 

Și adâncurile toate, focul, grindina şi gheaţa 
Te laudă pe Tine. 


Tu pe robul Tău Moise cu tot cu popor 

Din robia Egiptului ai scos, 

lar apoi pe Iosua, fiul lui Nun, şi apoi pe Elisei, 
Poruncind firii apele să le liniştească şi să le despartă. 


Ajută-ne acum şi nouă, robilor Tăi, 
Care credem întru Tine, precum ai ajutat pururea 
Tuturor robilor Tăi celor din veac. 


Nu îngădui frigului să fie mai tare ca omul, 
Nu îngădui ca noi, cei 40 de Mucenici ai Tăi, 
Să fim daţi de batjocură nelegiuiților. 


O, Tu poți toate, Stăpâne, 
Care toate le stăpâneşti. 
Căci Tu prefaci focul în gheaţă, şi gheaţa, în foc. 


Iată, pentru Numele Tău, gerul ne ucide trupurile 
Ca o fiară sălbatică, 

O, ajută-ne nouă ca Numele Tău cel Atotputernic 
Pretutindeni să fie slăvit! ” 


Mucenicii din lac, încătuşați de gheaţă, 

S-au încălzit minunat de la lumina cea pogorâtă de sus. 
Ei au murit cu cinste şi au rămas mucenici patruzeci 
Până la sfârşit, 

Spre spaima, groaza şi ruşinea necredincioşilor 


Celor ce zac în întuneric. 
Cugetare 


Ascunde-ţi bogăţiile tale duhovniceşti de ochii oamenilor şi nu le da la iveală fără 
neapărată trebuinţă. Căci iată, oamenii cei trupeşti îşi ascund cu grijă bogățiile lor 
materiale cele stricăcioase şi fiind siliţi să declare ce averi au, ei întotdeauna caută 
să le spună pe cele mai mici, nu pe cele mai mari. Foarte puţini dintre ei dau la 
iveală tot ceea ce au şi încă şi mai puţini sunt aceia care spun că au mai mult decât 
au de fapt, ceea ce este socotit îndeobşte faptă prostească şi nesocotită. 


Toate acestea arată clar cât de mult trebuie mai ales tu, creştine, să ascunzi cu grijă 
averile tale duhovniceşti, adică virtuțile tale, faptele tale cele bune, posturile tale, 
privegherile tale, rugăciunile tale. 


Dar oare de ce nu dezvăluie niciodată copiii înţelepţi ai acestei lumi averea pe care 
o au? Din două motive: Ca să nu trezească pofta de jaf a răufăcătorilor şi ca să nu 
provoace invidia oamenilor. 


Să ştim că există şi hoţi invidioşi şi răutăcioşi de cele duhovniceşti, nu doar de cele 
materiale. Aceşti hoţi de gând sunt duhurile necurate ale întunericului. De îndată 
ce-ţi descoperi averile tale duhovniceşti, ei se străduiesc să ţi le micşoreze şi să ţi le 
risipească. De îndată ce le descoperi fără ca să fie neapărată trebuinţă (să zicem, 
din vanitate sau ca să fu lăudat), ei ţi-o şi apucă şi ţi-o strică cu totul; iar tu, o 
bogatule în cele duhovniceşti, te vei trezi pe nesimţite şi deodată sărac. 


Mulţi bogaţi în averi duhovniceşti, sfinţii, s-au făcut nebuni înaintea lumii aşa încât 
prin nebunia lor ei să-şi ascundă mai bine întru sine marea lor înţelepciune şi 
putere. 


Avva Isaia zice: „Acele fapte bune care se lucrează în ascuns Sunt mai plăcute 
înaintea lui Dumnezeu." 


lar Sfântul Nil Sinaitul zice: „Pielea trupului care este acoperită de haine este 
albă, pe când cea care nu este acoperită este arsă, uscată, şi neagră." 


Aşa stau lucrurile şi cu faptele cele bune care se lucrează în ascuns şi care se 
lucrează în văzul şi pentru lauda oamenilor. 


Luare aminte 


Să luăm aminte la Stăpânul Hristos căzut în mâinile duşmanilor lui Dumnezeu, 
strânşi cu toţii în casa lui Caiafa: 
e La graba şi înfrigurarea cu care căutau ei martori mincinoşi, căci voiau cu 
orice preţ să-L ucidă pe Hristos; 
e Lacum L-au scuipat şi L-au lovit peste sfânta Lui faţă; 
e La cum Stăpânul a îndurat toate acestea cu linişte şi demnitate de negrăit şi 
cu totul fără de mânie. 


Predică despre răbdarea până la sfârşit 
Dar cel ce va răbda până la sfârşit, acela se va mântui (Matei 24: 13). 


O Stăpâne mult îndurător şi îndelung răbdător, Tu ai indurat toate, totul până la 
sfârşit. De aceea eşti Tu nu doar binecuvântat în vecii vecilor, dar şi izvorul tuturor 
binecuvântărilor tuturor oamenilor care îşi doresc binele în vecii vecilor. 


— Sfinţii apostoli au îndurat până la sfârşit şi au intrat în veşnicia cea 
binecuvântată. 

— Sfinţii cuvioşi de bună voie au îndurat toate chinurile şi suferinţele până la 
sfârşit şi S-au prea Slăvit şi în cer şi pe pământ. 

— Sfinţii mucenici au îndurat de bunăvoie toate schingiuirile trupurilor şi 
sufletelor lor şi s-au făcut împreună-moştenitori ai împărăției lui Hristos. 


Orice întemeietor de vreo nouă organizaţie sau partid îşi recrutează următori 
făgăduindu-le bogății multe şi multe plăceri dacă fac aceasta, dar ascunzând cu 
bună ştiinţă greutăţile şi chinurile prin care trebuie să treacă spre a ajunge la acele 
bogății şi la acele plăceri. 


Stăpânul nostru Hristos este singurul care a grăit adevărul următorilor Săi, ară- 
tându-le atât partea amară, cât şi cea dulce a lui. El nu a făgăduit nicicum şi nici- 
când roade dulci fără mai întâi slujire, nici slavă fără mai întâi suferinţă, nici 
odihnă veşnică fără mai întâi mergerea pe cărarea cea strâmtă şi plină de spini, nici 
biruință fără luptă, nici plăcere fără mai întâi gustul amar al nevoinţelor, nici 
împărăţia fără mai întâi plâns cu lacrimi şi jertfire de sine. 


Deşi Stăpânul nostru a înşiruit cu exactitate toate suferinţele prin care trebuie să 
treacă ucenicii Lui, El nu-i lasă fără să-i mângâie cu descoperirea bunătăţilor ce vor 


să fie. EI le descoperă înţelesul mai adânc al suferințelor, nelăsându-i în întunericul 
deznădejdii. EI zice: Dar cel ce va răbda până la sfârşit, acela se va mântui. 


lar care anume este acea binecuvântare care îi aşteaptă pe cei ce rabdă până la 
sfârşit, Mântuitorul însuşi a arătat-o cu îndestulare. Această binecuvântare a fost 
mărturisită de mulți până astăzi şi continuă să fie mărturisită de mulți sfinți, fie 
dintre aceia care s-au înfăţişat în slavă din tărâmul celălalt celor dintre cei vii 
socotiți vrednici de aceasta, fie dintre cei care, încă în trup fiind, s-au învrednicit 

de vederile cele cereşti ale binecuvântărilor care îi aşteaptă pe cei puţini care, cu 
credinţă şi cu stăruinţă, bine se nevoiesc şi rabdă până la sfârşit. 


O, Stăpâne Doamne lisuse Hristoase, Tu eşti puterea noastră. Ajută-ne nouă să 
răbdăm până la sfârşit în credinţa că Tu cu noi eşti până la sfârşitul veacurilor. 
Căci Ţie se cuvine toată slava şi mulțumita în veci, Amin. 


10 martie 
Pomenirea Sfântului mucenic Codrat din Corint şi celor împreună cu dânsul 


În timpul marilor prigoane împotriva creştinilor, mulţi dintre cei credincioşi scăpau 
ascunzându-se în munţi şi în peşteri. Aşa s-a întâmplat şi cu mama acestui sfânt 
Codrat. Ea era însărcinată când a izbucnit prigoana. Fugind şi ascunzându-se, l-a 
născut pe Codrat într-o pădure şi a murit la scurt timp după aceea. 


Sfântul Codrat a rămas de copil în grija sfintei pronii dumnezeieşti şi sfântului 
înger păzitor care I-au hrănit şi au avut grijă de dânsul, călăuzindu-l la tot pasul. 


Sfântul Codrat a crescut în sânul naturii şi în deplină singurătate. Cel care i-a hrănit 
pe israeliți cu mană în pustie picura o rouă dulce şi pe buzele copilului Codrat. 
Când a împlinit doisprezece ani, acesta a intrat în cetate şi acolo nişte oameni buni 
I-au îndrăgit şi I-au luat cu ei, dându-l la învăţătură. 


EI a studiat ştiinţa medicală şi a ajuns să vindece bolnavii, cu remedii trupeşti, dar 
mai mult cu cele duhovniceşti aflate în puterea şi duhul rugăciunii îngemănate cu 
postul, cu care era obişnuit încă din copilărie. 


Când un nou val de persecuții a izbucnit sub împăratul Decius, Sfântul Codrat a 
fost adus la judecată şi aruncat în temniţă. Cu el s-au mai aflat cinci împreună- 
pătimitori, care au mărturisit şi ei numele lui Hristos. Ei erau Ciprian, Dionisie, 
Anectus, Pavel şi Crescens. Toţi şase au fost târâți pe străzile cetăţii de către 
păgâni şi mai ales de copiii acestora. Ei au fost bătuţi cu ciomege iar în cele din 
urmă târâți la eşafod. Aici mucenicii s-au rugat lui Dumnezeu, după care au fost 
ucişi prin decapitare. 


Chiar din acel loc a izbucnit atunci un izvor de apă care se numeşte şi astăzi 
Codrat, rămânând mărturia de neşters a muceniciei acestor şase sfinți nevinovaţi ai 


lui Hristos. 


Ei au luat mucenicia cu cinste în Corint, la anul 250 de la întrupare, în timpul 
nelegiuitului împărat Decius şi al guvernatorului său Iason. 


Pomenirea Sfântului mucenic Codrat din Nicomidia 


Acest sfânt mucenic a fost un om nobil şi bogat, precum şi un creştin înflăcărat, 
neclintit în credinţă, în timpul persecuțiilor lui Valerian, când în temnițe au fost 
aruncaţi mulțime de creştini. 


Sfântul Codrat acesta i-a mituit pe temniceri ca să poată intra la cei închişi pentru 
Hristos şi să le slujească, aducându-le multe feluri de hrană, îngrijindu-le rănile şi 
întărindu-i în credinţă. 


Când aceşti întemnițați au fost aduşi înaintea judecătorului care a început să-i inte- 
rogheze despre numele lor, patria lor şi rangul lor, ei au rămas tăcuţi, fără să răs- 
pundă nimic. Atunci Sfântul Codrat a ieşit pe dată cu îndrăzneală din spatele lor şi 
a strigat: 


După această declaraţie, Sfântul Codrat a fost şi el arestat şi decapitat împreună cu 
ceilalți, după îndelungate şi sălbatice torturi. 


Pomenirea Sfintei cuvioasei maicii noastre Anastasia 


Această sfântă cuvioasă a fost mare patriciană la curtea imperială de la Constan- 
tinopol, în timpul împăratului Iustinian. Rămânând văduvă şi văzând că împă- 
răteasa Teodora o priveşte cu ochi răi, ea a părăsit în taină şi fără să mai stea pe 
gânduri Constantinopolul şi s-a retras departe, ascunzându-se în pustia egipteană. 


Acolo I-a aflat pe vestitul nevoitor Avva Daniel, care a tuns-o în cinul monahal şi 
a făcut-o cunoscută fraţilor sub numele de monahul famen Anastasie, aşa cum ea 
însăşi a dorit şi a cerut de la Avva Daniel, Avva binecuvântând aceasta. 


Căci ascunzându-se sub chipul de bărbat, ea putea fi mai bine apărată de cercetările 
împăratului, care trimisese ştafete în toată lumea, pe pământ şi pe apă, ca să o afle. 


In acea pustie Sfânta cuvioasă Anastasia, părutul monah Anastasie, a dus o viaţă de 
zăvorâtă într-o chilie strâmtă, timp de douăzeci şi opt de ani. 


Ea a trecut la cele veşnice la anul 563. Înaintea morţii ei, Avva Daniel a văzut faţa 
ei strălucind ca soarele. 


Cântare de laudă la Sfânta Anastasia 


Anastasia patriciană 

Slava, bogăția şi toată deşertăciunea 
Acestei lumi 

Pentru Hristos Dumnezeu 

Le-a lepădat. 


A ei viaţă întreagă 
Lui Hristos Dumnezeu 
O a închinat. 


Hristos S-a făcut ei pâine şi apă, 
Bucurie şi libertate, 

înviere a sufletului, 

Pod peste moarte. 


Prin trupul ascet al Anastasiei 
Sufletul ei străluceşte puternic. 
Duhul o ridică tot mai sus 

La Dumnezeu. 


Ea prin Duhul suflă, 

Și de EI luminată 

Și de puterea lui Dumnezeu 
întărită 

Se numără cu viii împreună. 


Anastasia acum 
Pentru întreaga lume se roagă. 


Ca un înger, în adevăr, 
Cu toate puterile ei 
La Hristos se ridică. 


Puterea lui Hristos 
Pe Anastasia puternică o face. 


Iar bogăţia lui Hristos 
Pe Anastasia mai bogată o face 


Decât pe Teodora împărăteasa, 
Cea înconjurată de bogăţia 
Acestei lumi. 


Cugetare 


Când cei patruzeci şi doi de comandanţi au căzut prizonieri în bătălia de la Amoria 
şi au fost aruncaţi de învingătorii islamici în temniţa Agăi, ei au fost vizitaţi acolo 
în repetate rânduri de şefii spirituali musulmani în scopul de fi determinaţi să se 
lepede de creştinism şi să adere la islam, promiţându-li-se astfel libertatea. 


Aceşti conducători islamici aduceau două argumente principale prin care voiau să 
demonstreze superioritatea islamului faţă de creştinism: Mai întâi, că Mohamet 
este un proroc mai apropiat în timp decât Hristos şi apoi, că musulmanilor li s-a dat 
victoria asupra majorităţii popoarelor creştine, de unde chipurile reieşea deci că 
adevărul religios stă de partea musulmanilor. 


La primul punct comandanții au răspuns: „Au fost odată doi oameni care se certau 
pentru proprietatea aceleiaşi ţarini. Unul dintre ei avea mulţi martori care ştiau şi 
mărturiseau că țarina este a lui, iar celălalt nu avea pe nimeni care să-i afirme 
proprietatea, ci se avea doar pe el însuşi: el spunea că este a lui pentru că aşa zice 
el. A cui deci este țarina?" 


Șefii musulmani au zis: „Fără îndoială, a celui care are martori mulţi." 


Comandanții au răspuns: „Drept aţi grăit. Voi înşivă mărturisiţi aşadar că Mohamet 
al vostru este mincinos şi că Hristos este prorocul cel adevărat, căci Hristos a avut 
mulți martori drepţi, proroci şi apostoli, pe când Mohamet nu s-a avut decât pe sine 
însuși." 


La cel de al doilea punct, comandanții au răspuns: „Dacă vreţi să judecaţi adevărul 
unei credințe după izbânda militară pe care o are în lume, atunci ar trebui să 
afirmaţi că adevărat nu este doar islamul vostru, ci şi idolatria romană a romanilor 
sau a persanilor sau a grecilor sau a tuturor celorlalţi în afară de voi care în alte 
timpuri au stăpânit vreme îndelungată lumea. Or acest lucru chiar voi înşivă îl 
socotiți fals. Vedeţi deci bine că victoria voastră militară asupra majorităţii po- 
poarelor creştine nu demonstrează şi că religia voastră este adevărată, ci ea arată 
mai curând pedeapsa lui Dumnezeu asupra noastră, din cauza păcatelor noastre, 
pentru care ne pedepseşte spre a noastră mântuire, prin voi, cei păgâni." 


Luare aminte 


Să luăm aminte la Stăpânul lisus stând la judecată înaintea lui Caiafa: 
e Lacum bătrânii evreilor căutau cu orice preț să afle martori mincinoşi; 
e Lacum martorii mărturiseau dimpotrivă, 
e Lacum Stăpânul nostru tăcea în faţa tuturor insultelor, fiind fără de mânie. 


Predică despre descoperirea lucrurilor ascunse 


Nimic nu este acoperit care să nu iasă la iveală şi nimic ascuns care să nu ajun- 
gă cunoscut (Matei 10: 26). 


Există un ochi mereu treaz, fraţilor, care niciodată nu doarme. Acesta este ochiul 
lui Dumnezeu. Există mai mulţi ochi în ceruri, fraţilor, decât sunt stele în tăria 
cerului. Aceştia sunt ochii îngerilor. Totul este descoperit şi la iveală înaintea 
ochilor lui Dumnezeu celui Atotvăzător şi ai Sfinților Săi îngeri. 


Omul care crede că toate lucrurile lui pot rămâne ascunse devine întotdeauna un 
criminal. Aşa au crezut bătrânii evreilor care au pus la cale nelegiuirea uciderii lui 
Hristos Dumnezeu. Ei L-au prigonit ca nişte vipere, în ascuns; ei L-au judecat ca 
nişte criminali, la adăpostul întunecos al nopţii, adunând în ascuns martori min- 
cinoşi cumpăraţi cu bani. Ei, ca şi luda, L-au osândit în ascuns. Şi azi, unde sunt 
cele ascunse ale lor, cele pe care ei le credeau pe veci ascunse?! 


O, toate s-au dat la iveală pe faţă înaintea ochilor întregii lumi. Căci îi este mai 
uşor omului să se ascundă în aerul străbătut de lumina zilei decât de la faţa lui 
Dumnezeu. Toate tainele omenirii şi cele rele şi cele bune, sunt date pe faţă 
înaintea lui Dumnezeu. 


Nenumărate taine ale omenirii sunt date pe faţă de către Dumnezeu după a Sa 
socotinţă proniatoare. Cei care pot să priceapă acest mare adevăr, anume că Dum- 
nezeu vede toate şi cunoaşte toate, se păzesc cu grijă de gândurile murdare cele 
cugetate în taina inimii lor şi cu o grijă şi mai mare de comiterea faptelor celor 
murdare. 


O, omule, ori de câte ori simţi gândul cel spurcat că-ţi dă târcoale, aminteşte-ţi 
aceste cuvinte care sunt rostite nu de om, ci de Dumnezeu: Nimic nu este 
acoperit care să nu iasă la iveală şi nimic ascuns care să nu ajungă cunoscut. La 
fel, nu slăbi la gândul că faptele tale cele bune ţi le lucrezi în taină. Căci ele 


toate sunt scrise în ceruri şi se vor da la iveală şi vor ajunge cunoscute la timpul 
lor. 


O, Stăpâne Doamne Atotvăzătorule, ajută-ne nouă şi ne mântuieşte pe noi! Căci 
Ție se cuvine toată slava şi mulțumita în veci, Amin. 


11 martie 
Pomenirea Sfântului Sofronie, patriarhul Ierusalimului 


Sfântul Sofronie s-a născut la Damasc din părinți slăviţi. Dobândind toată înţe- 
lepciunea ştiinţei omeneşti, el a rămas nemulţumit de ea şi a dorit mai mult, a dorit 
înţelepciunea cea dumnezeiască a mântuirii sufletului, în lavra Sfântului Teodosie. 


EI şi-a ales ca învăţător pe un monah foarte îmbunătăţit, Sfântul loan Moschu. 
Impreună cu el a călătorit în pelerinaje pe la toate mânăstirile şi nevoitorii din 
Egipt care puneau în practica vieţii înţelepciunea cea duhovnicească. 


Dorinţa şi cuvântul după care îşi călăuzea viaţa era: În fiecare zi învaţă tot mai 
mult despre înţelepciunea cea duhovnicească. Toate cele învăţate cei doi pelerini 
le-au scris pe hârtie şi mai pe urmă le-au dat la iveală într-o carte numită Livada 
duhovnicească. 


Ei după aceea au călătorit la Roma, unde Sfântul loan Moschu a şi murit, lăsând în 
testament lui Sofronie ca să fie luat de acolo şi dus fie în Muntele Sinai, fie la 
Lavra Sfântului Teodosie. Sfântul Sofronie a împlinit dorinţa învățătorului său şi 1- 
a mutat sfintele moaşte la Mânăstirea Sfântului Teodosie, iar el însuşi a rămas la 
Ierusalim care în acea vreme nu mai era sub stăpânirea persanilor. 


EI a fost de faţă la aducerea din exilul persan a cinstitei Cruci, pe care împăratul 
Heraclie a purtat-o pe umerii săi, desculţ şi în haine sărăcăcioase, în Cetatea Sfântă 
a lerusalimului. 


Vârstnicul patriarh Zaharia, întors şi el din acelaşi exil, s-a mutat la scurt timp după 
aceea la locaşurile cele cerești. 


În locul patriarhului Zaharia a venit în scaunul patriarhal al Ierusalimului arhiereul 
Modest, care a murit în anul 634, iar după el a fost ales patriarh acest binecuvântat 
Sofronie. El a păstorit Biserica lui Hristos timp de zece ani, cu multă râvnă şi 
minunată înţelepciune. 


EI s-a ridicat în apărarea Ortodoxiei pe atunci atacată de erezia monotelită, erezie 
pe care a dat-o anatemei la un Sinod convocat la Ierusalim, înaintea anatemizării ei 
mai răsunătoare de la Sinodul al şaselea Ecumenic de la Constantinopol (din anul 
680 d. Hr.). 


Acest Sfânt patriarh a scris Viaţa Sfintei Maria Egipteanca şi a alcătuit 
rânduiala Sfinţirii Apei celei mari, el a pus de asemenea multe imne şi cântări în 
diferitele slujbe ale Bisericii. 


Când califul arabilor a cucerit Ierusalimul, Sfântul Sofronie I-a rugat să cruţe vie- 
țile creştinilor luaţi captivi, ceea ce califul Omar a făgăduit în mod făţarnic. Căci el 
după aceea a început îndată un jaf sălbatic al cetăţii Ierusalimului, împreună cu 
uciderea creştinilor ce trăiau în ea. 


Sfântul Sofronie s-a rugat atunci cu lacrimi lui Dumnezeu ca să-l ia dintre cei vii, 
ca să nu vadă profanarea Mormântului Sfânt. Dumnezeu a ascultat ruga alesului 
Său şi I-a luat la Sine în locaşurile cele cereşti la anul 644 după Hristos. 


Pomenirea Sfântului sfinţit mucenic Pion şi a celor împreună cu dânsul 


Sfântul Pion a fost preot în biserica Siriei. EI a luat mucenicia la Smirna, în timpul 
prigoanelor lui Decius. EI a fost osândit la răstignire pe cruce, lucru care pe mu- 
cenicul lui Hristos 1-a umplut de bucurie. 


De îndată ce soldaţii au făcut crucea şi au înfipt-o în pământ, Sfântul Pion s-a urcat 
singur pe ea şi-a întins mâinile şi le-a poruncit ostaşilor să-i bată cuiele în palme şi 
în picioare. Dar crucea fund înfiptă în pământ cu capul în jos, călăii au aprins un 
foc la picioarele ei, sub capul mucenicului. 


Mulţi s-au adunat atunci în jurul lui, ca la privelişte. Sfântul Sfinţit Pion şi-a închis 
ochii şi s-a rugat lui Dumnezeu în inimă. Flăcările focului nu s-au atins măcar de 
perii capului lui. Când la sfârşit focul s-a stins şi toţi credeau că Pion a murit, el a 
deschis ochii şi a strigat cu bucurie: „O Doamne, primeşte sufletul meu!" - şi şi-a 
dat sfântul lui suflet. 


Acest Sfânt sfinţit mucenic Pion a scris viaţa Sfântului Policarp al Smirnei, 
împreună cu care acum se veseleşte în locaşurile cereşti. 


EI a luat mucenicia pentru Hristos şi s-a prea slăvit la anul 250 de la întrupare. 
Pomenirea Sfântului cuvios Grigorie, sinaitul 


Acest Sfânt Grigorie a fost stareţul Muntelui Sinai, un mare nevoitor şi un bărbat 
drept. 


Odată, la slujba prăznuirii învierii Domnului nostru lisus Hristos, un înger al 
Domnului 1-a dus la Ierusalim ca să slujească acolo, apoi I-a întors înapoi în 
Muntele Sinai, în aceeaşi zi. 


Sfântul Grigorie a adormit cu pace în veacul al şaselea. 
Cântare de laudă la Sfântul sfinţit mucenic Pionie 


Pionie le grăieşte schingiuitorilor săi: 
O, cetățeni ai slăvite, Smirne, 
împreună-locuitori cu Omar 

Cel de toți cunoscut, 

Aflaţi că toate cele cunoscute vouă 
Eu le cunosc, 

Dar voi nu cunoaşteţi 

Ceea ce îmi este cunoscut doar mie: 
Voi nu cunoaşteţi ce este 

Bucuria de a muri, 

Bucuria cea mare de a muri 

Pentru dulcea nădejde în Hristos. 


O moarte este aceasta 

Care să omoare nu poate, 

Căci ea doar asupra trupului are putere 
Și doar pentru puţin timp. 


Eu ştiu că îngerii 
în ceruri pe mine mă aşteaptă 
în locaşurile împăratului Ceresc. 


Eu ştiu că îngerii împreună 

Cu prorocii şi sfinţii mă aşteaptă 

Cu oştirile cele fără număr 

Ale aleşilor lui Dumnezeu, 

Ale mucenicilor lui Hristos. 

Eu ştiu că în patria mea 

Acum mă întorc, 

În patria mea, 

Din care călător pe acest pământ am venit. 


Eu ştiu pentru ce sufăr, 
Pe când voi nu ştiţi de ce mă chinuiți. 


O, da, fierbe, răutate! 

împotriva mea împroaşcă-ţi otrava! 
Ce-mi poţi face tu mie, 

Când cu braţele larg deschise 
Mântuitorul meu pe mine mă aşteaptă! 


Loviţi-mă, torționari, toți deodată! 

Căci cu atât mai curând 

Zorii vieţii pentru mine vor străluci. 

Cu cât mai grabnică moartea, 

Cu atât mai repede viu sufletul meu va fi. 


Cugetare 


„Nici o faptă bună nu poate lucra omul prin propriile lui strădanii şi puterea şi 
voinţa lui Dumnezeu sunt cele care le lucrează. Şi totuşi, nici o faptă bună nu 


lucrează Dumnezeu în noi, până când noi de la noi nu ne Străduim pururea ca 
să împlinim Sfânta voia Lui." Acestea sunt cuvintele marilor 


Puţine cuvinte, adânc adevăr. Avem obligația să ne nevoim, să cultivăm şi să pre- 
gătim fiecare faptă bună, iar dacă vreuna din ele prinde rădăcină, creşte şi aduce 
roadă, aceasta este numai de la puterea şi voia lui Dumnezeu. Noi suntem cei care 
trebuie să ostenim să tăiem brazda, Dumnezeu este Cel care seamănă, dacă bine- 
voieşte. Noi trebuie să curăţim vasele Duhului lui Dumnezeu, iar Dumnezeu toarnă 
în aceste vase, dacă binevoieşte. El poate toate şi orice, dacă binevoieşte. lar EI 
face toate cele de trebuinţă împlinirii celei mai mari înţelepciuni şi celui mai înalt 
bine, adică, planului Lui de mântuire a oamenilor. 

Interpretând cuvintele Mântuitorului care spun "Fiţi înţelepţi ca şerpii şi blânzi 
ca porumbeii “(Matei 10: 16), zice că Stăpânul le-a 
dat această poruncă ucenicilor Săi „aşa ca şi ei să lucreze în vreun fel la 
mântuirea lor şi a oamenilor, aşa ca ei să nu lase totul pe seama harului şi să 
creadă că vor primi cununile biruinţei nefăcând nimic. " 


Aşadar, amândouă lucrările sunt de neapărată trebuinţă pentru mântuirea noastră: 
strădaniile noastre proprii şi puterea Harului lui Dumnezeu. 


Luare aminte 


Să luăm aminte la Mântuitorul Hristos stând la judecată înaintea lui Caiafa: 

e La cum marele arhiereu îl ţine arestat pe Mântuitorul nostru în casa lui, 
printre oameni aproape la fel de jalnici şi de nenorociţi ca şi el, marele 
preot, 

e Lacum Petru, stând afară în curte lângă foc, se leapădă de trei ori de EI în 
fața slugilor arhiereului; 

e Lacumchiar şi astăzi se întâmplă că unii creştini, de frica lumii, se leapădă 
de Mântuitorul în acelaşi fel; căci şi ei, când vine vremea să sufere ceva 
pentru credinţă, zic că nu sunt creştini şi ei zic că nu cunosc poruncile Lui şi 
că ele de fapt nici nu-i interesează. 


Predică despre a doua venire a lui Hristos 


Când va veni Fiul Omului întru Slava Sa şi toți sfinţii îngeri cu EL atunci va 
şedea pe tronul slavei Sale (Matei 25: 31). 


Aşa a grăit Stăpânul Hristos cu puţin înainte de cumplita Lui patimă, cu puţin 
înainte de a fi legat, scuipat, lovit şi batjocorit înainte de Răstignire, în ceasul Lui 
cel mai întunecat. 


EI grăieşte de ceasul Lui cel mai slăvit care va să vie. Inaintea despărțirii Lui de 
acest pământ prin moartea cea mai cumplită, El grăieşte de a doua Lui Venire în 
slavă. 


— Prima oară El a venit umil şi necunoscut, în peştera Betleemului; 


= a doua oară, EI va veni în Slavă şi cu putere, pe norii cerului, înconjurat de 
îngerii Lui. 


= întâia oară EI a venit ca şi cum ar fi odrăslit din pământ, 
=> dar a doua oară va veni de sus, din ceruri. 


— Prima oară EI a stat şi a îngenuncheat pe pământ, 
=> dar a doua oară va sta pe tronul Slavei Sale. 


Când va veni din nou, pe tronul slavei Sale, nimeni nu va mai putea să nu-L vadă. 
Nimeni nu va mai întreba, precum Craii de la Răsărit odinioară, Unde este regale 


iudeilor (Matei 2: 2)? Căci atunci cu toţii îl vor vedea pe Regele şi îl vor recu- 
noaşte în El pe împăratul. 


Dar această vedere şi această recunoaştere le va fi unora spre bucurie, iar altora 
spre spaimă şi groază de moarte. 


Căci gândiţi-vă, fraților, la bucuria celor care I-au împlinit poruncile şi mai ales la 
aceia care au suferit pentru Numele Lui! Gândiţi-vă la spaima şi groaza tuturor 
celor care au scuipat în Faţa Lui, L-au lovit şi L-au răstignit la Ierusalim! 


O, Preamilostive Doamne, iartă-ne nouă toate, celor care chemăm Numele Tău 
şi care, din slăbiciuni omeneşti, păcătuim împotriva Ta! lartă-ne nouă înainte de 
venirea ceasului aceluia minunat şi înfricoşat, când vei veni în Slava Ta 
înconjurat de Sfinţii Tăi îngeri! Căci Ţie se cuvine toată slava şi mulțumita în 
veci, Amin. 


12 martie 
Pomenirea Sfântului cuvios Teofan, mărturisitorul 


Sfântul acesta Teofan se mai numeşte Singrianul, deoarece Singriana a fost locul 
naşterii sale. 


EI era rudă a împăratului Leon Isaurul şi a fiului acestuia, Copronimul. EI era în- 
conjurat de splendoarea şi bogăţia rasei lui imperiale. Dar toate acestea nu au mai 
avut pentru Teofan nici o valoare de îndată ce Hristos S-a făcut stăpân peste inima 
lui. 


EI multă vreme s-a împotrivit căsătoriei, dar când în cele din urmă a fost silit la 
aceasta, el a reuşit să o convingă pe mireasa lui să vieţuiască împreună cu el ca 
frate şi soră. 


Imediat după moartea părinţilor lui, atât el cât şi soția lui au intrat fiecare în câte o 
mânăstire. 


Mânăstirea în care a intrat Sfântul Teofan se afla în Munţii Singrianiei din pro- 
vincia Cizicului. 


Teofan cel odată bogat şi slăvit a trăit în mânăstire ca unul din frații cei mai de pe 
urmă, în desăvârşită sărăcie. Toţi se uimeau de schimbarea lui. Cunoscut fiind 
pentru viaţa lui cea îmbunătăţită, pentru credinţa lui cea tare şi pentru înţelepciunea 
lui, el a fost chemat la Sinodul al şaptelea Ecumenic (de la Niceea, din anul 783 d. 
Hr.), care a întărit cinstirea sfintelor icoane. 


Pentru marea lui curăţie şi feciorelnicie Dumnezeu i-a dăruit harul facerii de miuni, 
prin care vindeca toate bolile şi mai cu seamă toate formele de nebunie. 


EI se ruga lui Dumnezeu pentru toţi bolnavii şi năpăstuiţii şi cu rugăciunile lui le 
ajuta hotărâtor. 


Doar când el însuşi s-a îmbolnăvit şi a rămas bolnav pentru o vreme, nu a voit să se 
roage pentru redobândirea sănătăţii lui, ci a suferit boala cu recunoştinţă. 


Când erezia iconoclastă a izbucnit iar sub împăratul Leon, armeanul, Sfântul Teo- 
fan a fost adus la Constantinopol şi aruncat în temniţă, unde a zăcut timp de doi ani 
în lipsuri, suferinţă şi umilinţe. Apoi împăratul l-a surghiunit în insula Samotrace, 


lucru pe care îl prorocise mai înainte cu duhul şi despre care vorbise temnicerilor 
lui. 


După sosirea lui la Samotrace el a mai trăit douăzeci şi trei de zile şi s-a înfăţişat 
înaintea Domnului şi Făcătorului său, ca să primească de la EI binemeritata cunună 
a biruinţei. 


Pomenirea Sfântului Simeon, noul teolog 


Acest de Dumnezeu-purtător şi mare sfânt părinte al Bisericii s-a născut în Galatia 
din Paflagonia. 


Sfântul Simeon a primit educaţie aleasă şi înaltă la Constantinopol, iar apoi a fost 
curtean imperial, din suita împăraților Vasile şi Constantin Porfirogenetul. 


Dar Sfântul Simeon a părăsit toate pentru Hristos şi s-a retras într-o mânăstire. El a 
dus o viaţă de aspre nevoinţe sub îndrumarea bătrânului Simeon, după care a ajuns 
să fie starețul Mânăstirii Sfântului Mamas, iar la sfârşit, zăvorât. 


EI este cel mai mare teolog al Bisericii de după Sfântul Grigorie Teologul. 


Sfântul Simeon simţea harul lui Dumnezeu în inimă. Cuvintele lui sunt descoperiri 
dumnezeieşti şi duhovniceşti adevărate, cu adevărat teologice. 


El a murit la anul 1032 după Hristos, iar sfintele lui moaşte sunt făcătoare de 
minuni. 
Pomenirea Sfântului Grigorie Dialogul [cel mare], papă al Romei 


Sfântul Grigorie a fost fiul senatorului Gordian şi mai apoi el însuşi senator şi pre- 
fect al vechii cetăţi a Romei. 


Imediat după moartea părintelui său, Sfântul Grigorie s-a dăruit în întregime vieţii 
duhovniceşti de nevoinţe ascetice. Din imensele sale averi el a ridicat şase 
mânăstiri în Sicilia şi pe a şaptea în cetatea Romei, în cinstea Sfântului apostol 
Andrei cel întâi chemat, în care a şi fost tuns în cinul monahal. 


Mama lui, Silvia, a intrat şi ea într-o mânăstire, fiind tunsă şi ea în monahism. 


După moartea papei Pelaghie al doilea, Sfântul Grigorie a fost ales Papă în locul 
lui. Dar el a fugit de această cinste şi înaltă responsabilitate a Bisericii şi s-a ascuns 
în munţi şi în peşteri. 


Dumnezeu însă I-a descoperit ochilor celor care îl căutau în felul următor: un stâlp 
de foc le-a apărut în faţa ochilor, înălțându-se de la pământ la cer, pe locul unde se 
afla ascuns Sfântul Grigorie. 


Sfântul Grigorie era de o milostenie ne mai întâlnită. Toate veniturile imensei lui 
averi erau folosite la zidirea de aşezăminte şi spitale pentru cei nevoiaşi. Adesea el 
însuşi îi invita pe sărmani la masă şi le slujea cu mâna lui. 


EI a scris multe şi mari cărți de folos duhovnicesc, de învățătură, şi de exegeză 
biblică. EI este supranumit Dialogul pentru că una din aceste cărți poartă acest 
nume, în care Sfântul Grigorie prea slăveşte viețile, nevoinţele şi minunile sfinţilor 
italieni. 


Sfântul Grigorie este de asemenea alcătuitorul slujbei Sfintei Liturghii a Daru- 
rilor mai înainte Sfinţite, care se slujeşte în Biserică în miercurile şi vinerile 
Sfântului şi marelui Post. 


Arhidiaconul său Petru vedea o porumbiţă zburând deasupra capului Sfântului 
Grigorie pe când acesta şedea la scrisul cărţilor lui. 


Sfântul Grigorie Dialogul, papă al Romei, s-a înfăţişat înaintea Tronului dumne- 
zeiesc la anul 604 după Hristos. 


Cântare de laudă la Sfântul Teofan 


Leon armeanul pe Teofan îl îndeamnă 
La bogății multe, câte va voi, 

Pentru un lucru doar: 

Al său nume să-şi pună 

Legământ pentru necurata erezie 
Iconoclastă. 


Din temniță Teofan împăratului îi scrie: 
O, împărate, ţie să-ţi plac nu pot, 
Căci nu pot şi ţie şi lui Dumnezeu să Li plac. 


Mai mari bogății eu în tinereţe am lepădat 
Pentru numele Domnului meu Hristos. 

Pe ele toate sărmanilor le-am dat, 

Și pustia mi s-a făcut mie avere. 


Acolo în pustie mie nimic nu mi-a lipsit, 

Căci Domnul însuşi mi-a slujit mie. 

Acum la bătrâneţele mele adânci, 

Tu, împărate, ce mi-ai mai putea oferi? 

Doar praful pe care şi tânăr fiind l-am disprețuit. 


Nimic, împărate, nimic nu poţi tu să-mi dai, 
Pe care însutit să nu le fi primit de la Domnul meu. 


Tu poți doar schingiuirile să mi le dăruieşti, 

Pe care le aştept demult. 

Schingiuirile, ele, de lumea aceasta 

putredă mă vor despărți, 

Și mă vor uni cu Stăpânul şi Domnul meu Hristos, 
Inimii mele Atot scump. 


O împărate, 

sfintelor icoane, 

de ce le baţi război? 

Au nu fost-a Domnul nostru lisus 
Printre noi ca o icoană vie, 
Icoană vie a Ipostasului Său 
Celui din veac, 

Au nu fost-a ca o Icoană 

A Sfintei Treimi Atotputernice, 
Ca o icoană a lui Dumnezeu celui Nevăzut, 
Și neapropiat? 


EI ne va judeca pe noi amândoi, împărate. 
împărăteşte, împărate, dar vezi, altul curând îţi va urma. 


Această lume trece, împărate, 
Dar Dumnezeu rămâne în veac. 


Cunoaşte, împărate, 


Că ai lui Dumnezeu de lume nu au frică, 
In veac. 


Cugetare 


Nimeni, nici chiar Domnul însuşi, nu îi poate învăţa cu uşurinţă pe cei mândri. 
Căci nimeni nu va sta să înveţe pe cei care strigă mereu sus şi tare că ştiu totul. 
Căci mulți oameni mari şi slăviţi sunt, dar tainele se descoperă celor smeriţi, spune 
înțeleptul fiu al lui Sirah (înţelepciunea lui Isus Sirah 3 : 19). Şi Sfântul împărat şi 
proroc David grăieşte la fel: Domnul îndrepta-va pe cei blânzi la judecată, învăţa 
va pe cei blânzi căile Sale (Ps. 24 : 10). 


Mândrul totdeauna voieşte să-i înveţe pe toţi, dar el însuşi nu suferă să fie învăţat 
de nimeni. Pe când blândul şi smeritul nu voieşte niciodată să înveţe ceva pe 
nimeni, ci pururea voieşte să înveţe, de la oricine poate. Căci spicul gol de boabe 
pururea îşi ridică capul deasupra celorlalte spice, pe când cel greu de rod pururea 
este aplecat la pământ de greutatea bogăției. 


O, omule mândru, de-ar putea cumva Îngerul tău păzitor să-ţi ridice de pe ochi 
vălul ignoranței tale, ca să poţi vedea nesfârşirea lucrurilor pe care nu le ştii! 
Atunci ai îngenunchea înaintea fiecărui om pe care l-ai copleşit cu trufia ta şi 
înaintea fiecăruia pe care I-ai insultat, calomniat şi umilit. Ai cere în gura mare ier- 
tare, ai striga în gura mare că într-adevăr nu ştii nimic! 


Adesea celor smeriţi şi evlavioşi li se descoperă ceasul morţii lor, dar mândrilor 
moartea le vine năprasnic şi pe neaşteptate. 


Sfântul Grigorie Dialogul povesteşte despre arhiereul Carp cum acesta în toate 
zilele aducea sfânta Jertfă fără de Sânge la Altarul Domnului şi cum deodată 
într-o zi, pe când slujea Sfânta Liturghie, Cineva i-a apărut înainte din cealaltă 
lume şi i-a zis: “Ceea ce faci acum să faci mereu în slujirea Mea, iar picioarele 
tale niciodată să nu ostenească, nici mâinile tale să slăbească. Iar la prăznuirea 
adormirii Maicii lui Dumnezeu, tu vei veni la Mine iar Eu iţi voi da răsplata cea 
veşnică în Împărăţia Mea Cerească, precum şi tuturor celor pentru care te-ai 
rugat şi pe care i-ai pomenit la Dumnezeiasca Liturghie ”. 


După un an, la praznicul adormirii, episcopul Carp a slujit dumnezeiasca Liturghie, 
a cerut iertare de la clerul său şi şi-a dat binecuvântatul său suflet în mâinile lui 
Dumnezeu. Atunci faţa lui a strălucit ca soarele. 


Luare aminte 


Să luăm aminte la Stăpânul Hristos care a stat înaintea lui Pilat: 
e Lacumevreii îl pârau lui Pilat înaintea ochilor Lui, iar EI nu zicea nimic; 
e LacumElnua Zis nimic, nici măcar atunci când Pilat a început să-L în- 
trebe; 
e La cum Domnul nostru grăieşte numai atunci când trebuie să-i apere pe 
oameni de diavol, de păcat, de boală şi de moarte, dar tace atunci când 1 se 
cere lui, Apărătorului Oamenilor, să Se apere pe Sine însuşi în faţa lor. 


Predică din nou despre a doua venire a lui Hristos 
Şi se vor aduna înaintea Lui toate neamurile (Matei 25 : 32). 


Toate neamurile se vor aduna înaintea Lui, a Domnului Hristos, atunci când va 
veni în slavă cu sfinţii săi îngeri, şezând pe tronul Său de judecată, de unde va 
judeca viii şi morţii. Se vor aduna toate neamurile, toate, fără nici o excepţie. Nu 
doar evreii cei care L-au chinuit şi L-au dat morţii, nu doar creştinii care L-au prea 
slăvit, ci şi păgânii care nu L-au cunoscut, sau care, mai degrabă, nu L-au 
recunoscut. Căci dacă nu a mers EI însuşi la toate neamurile, a trimis în schimb 
mesageri credincioşi la toate neamurile sau le-a dăruit El însuşi ceva spre cunoa- 
şterea voii lui Dumnezeu şi spre mântuirea sufletelor lor. De aceea se vor înfățişa 
la judecată înaintea Lui toate neamurile. 


O, înfricoşată şi măreaţă privelişte, când toate neamurile şi toate triburile pămân- 
tului vor sta adunate înaintea Stăpânului Celui mai strălucitor decât mulţi sori! 


O, bucuria cea mare a sfinților mucenici şi mărturisitori care vor vedea că din 
această mare a neamurilor şi triburilor pământului din toate timpurile, nici măcar o 
singură limbă nu se va putea ridica care să nege dumnezeirea Domnului Hristos! 


Dar nimic nu le va folosi să recunoască atunci, în acel ceas al Judecăţii, dumne- 
zeirea Lui, acelora care nu au recunoscut-o mai întâi cât EI a trăit printre oameni pe 
pământ. Căci atunci va fi vremea socotelilor, în care nimic nu se va mai putea 
neguţători. 


Cu ce s-a înfăţişat fiecare înaintea scaunului de judecată, cu aceea se va şi mântui 
sau va şi pieri. 


Căci acum este timpul să recunoaştem dumnezeirea Lui, fraților, Dumnezeirea 
Domnului şi Dumnezeului nostru lisus Hristos, acum, când mulți îl neagă şi mulți 
se îndoiesc de EI în inimile lor mândre, superficiale, ignorante şi slabe! 


Dar cei care îl iubesc pe Dumnezeu şi cred în EI şi în toate cuvintele şi poruncile 
Lui vor recunoaşte totdeauna uşor dumnezeirea Lui şi nu se vor îndoi niciodată şi 
nu-L vor nega niciodată pe EI! Căci când Domnul zice, ei nu mai au a se teme de 
NIMIC, Nici a se mai îndoi şi nici o şovăială nu se mai afla intru dânşu! 


O, Stăpâne Doamne lisuse Hristoase, miluieşte-ne pe noi ! Căci Ţie se cuvine 
toată slava şi lauda în veci. Amin. 


13 martie 
Pomenirea Sfântului Nichifor, patriarhul Constantinopolului 


Sfântul Nichifor a păstorit Biserica lui Hristos cu mare râvnă şi înţelepciune, fiind 
unul dintre cei mai mari Arhipăstori ce au stat vreodată pe scaunul patriarhal al 
Constantinopolului. 


Când Leon Armeanul s-a ridicat împotriva icoanelor, singur Sfântul Nichifor a stat 
pe faţă împotriva împăratului. El mai întâi l-a sfătuit în taină şi cu blândeţe pe 
împărat, dar mai pe urmă l-a dat fără teamă pe faţă. De aceea depravatul împărat 
l-a surghiunit în insula Prokenesis. 


Pe această insulă se află o mânăstire pe care Sfântul Nichifor o ridicase în cinstea 
Sfântului "Teodor. Mărturisitorul Ortodoxiei, Sfântul Nichifor, a rămas în această 
mănăstrie timp de treisprezece ani, unde a şi murit. Trecerea lui la cele veşnice s-a 
întâmplat la anul 827 după Hristos. 


După aceea, pierind toţi împărații iconoclaşti iar la cârma imperiului aflându-se 
Mihail cu maica lui Teodora, pe scaunul patriarhal al slăvitului Constantinopole s-a 
reîntors patriarhul Metodie. 


Acesta a mutat sfintele moaşte ale Sfântului Nichifor de la Prokenesis la Con- 
stantinopole la anul 846, aşezându-le mai întâi în Biserica Sfintei înţelepciuni a lui 
Dumnezeu (Sfânta Sofia) - de unde Sfântul Nichifor şi fusese surghiunit - iar mai 
apoi în Biserica celor doisprezece apostoli. 


Praznicul cel mai important al Sfântului Nichifor este în ziua de 2 iunie şi apoi iar 
în ziua de 13 martie, când se prăznuieşte descoperirea şi mutarea sfintelor lui moa- 
şte nestricăcioase. 


Tot pe 13 martie Sfântul Nichifor fusese izgonit din scaunul său, dar după 19 ani în 
aceeaşi zi sfintele lui rămăşiţe au fost readuse în Capitoliu. 


Pomenirea Sfintei muceniţe Cristina cea din Persia 


Pentru mărturisirea neclintită a credinţei ei în Hristos ca a fost torturată cu cruzime 
în Persia, în veacul al patrulea. De la aceste schinghiuri şi biciuiri neîncetate ea a 
slăbit atât de mult, încât a murit. Sufletul ei, lăsând în urmă trupul ei torturat, a 
intrat în bucuria lui Hristos, împăratul şi Stăpânul. 


Pomenirea Sfântului sfinţit mucenic Publiu 


Acest sfânt sfințit mucenic a fost succesorul Sfântului Dionisie Areopagitul la 
scaunul episcopal al Atenei. Episcop fiind, el a fost prins, torturat şi decapitat de 
păgâni, în veacul al doilea. Dar după aceste chinuri de puţină vreme, el a moştenit 
viaţa veşnică. 


Cântare de laudă la cetatea Constantinopolului 


Constantinopol, slăvită cetate, 
Lângă malul Bosforului albastru 
Se înalță. 


Cu slava ta, care alta se va 

putea asemăna vreodată? 

Tu ai fost înfricoşat câmp de bătălie 
Pe care au luptat oştirile Duhului, 
Mulțimea sfinţilor lui Dumnezeu, 
Contra ereticilor hulitori. 


Tu ca un ciur i-ai cernut 
Veacuri la rând, 

Vădindu-i pe apostați, 

Dar şi pe Sfinţii lui Dumnezeu. 


Dar şi tu însăți, slăvită cetate, 
Cu multe păcate te-ai întinat. 


Da, te-ai întinat, 

Tu, cea sfinţită de valuri de sânge martiric, 
Căci cine ţi-ar putea număra vreodată 
Numărul nesfârşit de eroi ai duhului, 

Cine ar putea număra vreodată 

Mulțimea tainelor şi vederilor dumnezeieşti 
Care s-au descoprit întru tine? 


In tine se pogorau îngerii lui Dumnezeu, 
Iar oameni sfinţi precum îngerii, 
Din tine la cer se înălţau. 


Maica Domnului nostru însăşi, 
De multe ori în tine pogora, 

Pe bolnavi să-i vindece, 

Pe cei în primejdii să-i ferească. 


Da, mulțimea sfinţilor încă 
Deasupra cerului tău se adună 
Ducând la Cel Preaînalt 
Rugăciunile copiilor tăi. 


O, mulțimea sfinţilor care s-au ales 

Dintre fiii tăi! 

Atât de mulți sunt ei, 

Precum sunt crinii lângă crini şi sfinţii lângă sfinţi! 


Tu ai Scris istorie cu roşu în calendar, 
în tine Simbolul Credinței noastre s-a alcătuit. 


Despre tine aşa se poate spune: 
Că între multele cetăți tu eşti 
Ca o literă de foc. 


Tu lumea o ai luminat 
Cu Credinţa cea sfântă. 


Tu lumea o ai vindecat 
De păgânătate şi erezie. 


Mult chinuită, dar nu ucisă, 
Tu încă nu ai murit. 


Da, pentru aceasta te voi prăznui, 
Cetate sfântă! 

Mărturisitoare eşti tu, 

Cu adevărat! 


Slava ta o întrece pe a tuturor cetăților lumii, 
Care au fost, sunt, şi vor fi; 

Slava ta umple pământul şi cerul, 

Căci fiecare suflet botezat 


Ţie recunoştinţă mare veşnic iţi datorează. 
Cugetare 


Mari sunt creştinii în ale căror suflete arde o mare iubire pentru Hristos. O, cu ade- 
vărat, mari au fost acei creştini, acei de Dumnezeu-purtători părinți şi mucenici! 
Pentru mulți dintre contemporanii noştri, lucrul acesta cu greu se poate măcar ima- 
gina. 


lată ce a mărturisit odată un astfel de mare sfânt, Sfântul Simeon Noul Teolog, 
înaintea obştii mânăstirii sale: Că în propria lui viaţă şi trăire s-au adeverit şi s-au 
împlinit cuvintele Mântuitorului Căci jugul Meu este blând, iar sarcina Mea uşoară 
(Matei 11: 29). 


Sfântul Simeon a zis: „Credeţi-mă, fraţilor, când am scăpat la Dumnezeu, Mân- 
tuitorul meu, nu am întâlnit în cale nimic întristător, greu sau de nesuportat. 
Singura mea durere şi tristeţe de nesuportat a fost că nu puteam găsi destule 
motive mulțumitoare ca să mor cât mai repede de dragul iubirii Hristosului 
meu." 


Oare nu sunt astfel de suflete ca nişte focuri închise în vase de lut? Flacăra focului 
arde întotdeauna drept, cu vârful spre cer. Să dăm doar la o parte capacul vasului 
de lut şi flacăra va ţâşni în înălțime. 


Luare aminte 


Să luăm aminte la Mântuitorul Hristos stând la judecată înaintea lui Irod: 
e La cum Irod la început fusese foarte blând, deoarece a vrut să-L vadă pe 
Hristos nu dintr-o necesitate duhovnicească, ci din curiozitate omenească, 
e La cum Irod sperase să-L vadă pe lisus făcând vreo minune, dar a rămas 
înşelat văzându-L pe Stăpânul că nu răspunde nimic celor care Îl interogau; 
e Lacumlrod L-a batjocorit pe Mântuitorul, îmbrăcându-L într-o mantie lu- 
citoare. 


Predică despre reconcilierea celor răi. de dragul împlinirii răului 


Şi în ziua aceea Irod şi Pilat s-au făcut prieteni unul cu altul, căci mai înainte 
erau în duşmănie între ei (Luca 23: 12). 


Din mijlocul batjocurii cu care îl împroaşcă nelegiuiții, Cel Drept face bine 
duşmanilor Săi, împăcându-i între ei. Este adevărat, această reconciliere nu este 
spre facerea vreunei fapte bune, ci spre unirea puterilor până atunci învrăjbite, întru 
prigonirea Celui Drept. lată că astfel limba urii dintre ei s-a stins şi a murit: Acea- 
sta a fost răsplata Dreptului către ei. 


Pilat şi Irod până în acea zi trăiseră în duşmănie. Dar în ceasul în care Mântuitorul 
a fost adus pentru judecată, atât înaintea unuia, cât şi înaintea celuilalt, ei, Irod şi 
Pilat, s-au împăcat. Domnul Păcii a adus pace între cei care se urau; pacea care i-a 
ajutat să-l pregătească Crucea. Căci EI este Cel care vine să Se aducă de bunăvoie 
jertfă pentru mulți. 


Chiar şi astăzi inşi care se urăsc între ei, fac îndată pace când e vorba să-L pri- 
gonească împreună pe Domnul. Mulţi sunt care se ucid între ei plini de ură, până 
când pomeneşti în mijlocul lor Numele Domnului. De îndată ce aud în urechile lor 
acest Nume, ei treptat fac pace deplină între ei, doar pentru a se arunca cu ură 
dezlănţuită împotriva acestui Sfânt Nume. 


Este mai uşor nelegiuitului să-l tolereze pe alt nelegiuit, decât le este tuturor nele- 
giuiţilor împreună să-i tolereze pe drepți. Le este mai uşor păcătoşilor să ajungă la 
înţelegere şi reconciliere cu alţi păcătoşi ca şi ei, decât să ajungă la înţelegere şi 
împăcare cu drepţii. 


Chiar şi la nivelul ţărilor, intre partide adesea se ridică aceeaşi problemă: indiferent 
cât de murdar se atacă reciproc, ele vor face de îndată pace dacă este vorba să 
decidă: ce loc să acorde Stăpânului lisus Hristos în politica de stat? Să-l acorde 
oare locul întâi, aşa cum 1 se cuvine sau mai degrabă să-l acorde ultimul loc sau 
poate chiar nici unul? În astfel de probleme, cei care sunt duşmani de o viaţă vor 
face pace pe loc, numai şi numai în scopul ca Mântuitorului să nu 1 se dea decât cel 
mult ultimul loc în diriguirea trebilor statului. 


Aşa a fost şi cu cearta dintre partidele fariseilor şi saducheilor, care îndată s-au 
împăcat între ei când a fost vorba să-L prigonească pe Mântuitorul. 


Dar oare de unde înverşunarea aceasta a lor de a nu-l da Celui care este cel mai 
nevinovat şi cel mai Necesar vieţii noastre - decât ultimul loc? De acolo, că pofta 
lor cea mai arzătoare este aceea de a-şi rezerva primele locuri lor. Aceasta au dorit- 
O Şi fariseii şi saducheii, când fără să clipească s-au învoit la uciderea lui Hristos. 
Aceasta au dorit-o şi Pilat cu Irod, aceasta a fost poftă comună care i-a determinat 


să se împace, aceasta a fost poftă care le-a arătat că este necesar să-L judece şi să-L 
omoare pe Hristos. 


O, fraților, niciodată, să nu ne fie niciodată nouă a ne uni cu păcătoşii împotriva 
drepţilor! Ci mai curând să căutăm noi în tot chipul pacea cu Dumnezeu şi aceasta, 
cu o conştiinţă nepătată! 


O, Doamne, ajută-ne nouă să dobândim pacea aceasta, Căci Ţie se cuvine toată 
slava şi lauda în veci. Amin. 


14 martie 
Pomenirea Sfântului cuvios Benedict de Nursia 


Sfântul Benedict s-a născut la Nursia, o provincie a Italiei, la anul 480 după 
Hristos, din părinţi slăviţi şi foarte bogaţi. În şcoala laică a timpului nu a petrecut 
mult, deoarece singur şi-a dat seama că lipsa ştiinţei duhovniceşti îl poate lipsi pe 
om de „înaltă cunoaştere a sufletului”. 


EI a părăsit studule laice fiind la nivelul „unui înţelept neînvăţat şi unui nebun plin 
de cunoştinţă”. EI s-a retras într-o mânăstire unde a primit tunderea în monahism 
din mâinile monahului Roman, după care s-a retras într-un munte stâncos unde a 
rămas într-o peşteră timp de peste trei ani, luptând cu sudoare pentru curățirea 
sufletului. 


Părintele său monahul Roman îi aducea pâine, pe care o cobora pe o sfoară la gura 
peşterii. Când Sfântul Benedict s-a făcut cunoscut oamenilor din vecinătate şi 
vrând el să fugă de slava lumii, s-a retras din peştera sa. El nu avea nici o milă cu 
sine. 


Odată, pe când I-au atacat fără veste necuratele pofte ale trupului, el şi-a dezbrăcat 
hainele şi s-a rostogolit gol printre spinii acelui loc stâncos, până când cu harul lui 
Dumnezeu a alungat cu desăvârşire de la el gândul la femeie. 


Văzând lupta lui, Dumnezeu s-a milostivit şi I-a hărăzit cu multe daruri duhov- 
niceşti: el avea duhul înainte vederii şi discernământului, al vindecărilor, al scoa- 
terii demonilor, al învierii morţilor; el se înfățişa unora, la mari distanţe, pe faţă; iar 
altora le apărea în vis. 


Odată Sfântul Benedict a văzut cu duhul că paharul cu vin care i se pusese înainte 
este otrăvit. Când I-a însemnat deasupra cu semnul Sfintei Cruci, paharul s-a spart 
în bucăţi. 


Incă de la început el a întemeiat douăsprezece mânăstiri, în care a aşezat câte doi- 
sprezece monahi în fiecare. Mai târziu, el a întemeiat rânduiala monahală a bene- 
dictinilor, ordin care există şi astăzi în Biserica Romano-Catolică. 


În ziua a şasea înaintea morţii lui, el a poruncit să i se deschidă groapa pe care şi-o 
pregătise încă de mai înainte, văzând şi cunoscând că 1 se apropie sfârşitul. EI şi-a 
chemat atunci obştea, a sfătuit-o din destul şi şi-a dat sufletul în mâinile lui 


Dumnezeu, pe care L-a slujit cu dragoste şi cu credinţă toată viaţa, în sărăcie şi 
curăţenie. 


Scholastica, sora lui după trup, a vieţuit şi ea ca monahie într-o mânăstire şi după 
pilda fratelui ei şi-a omorât şi ea trupul cu patimile şi cu poftele ajungând la o mare 
înălțime duhovnicească. 


Când Sfântul Benedict a adormit intru Domnul, doi monahi, unul care călătorea pe 
drum iar altul care stătea în alt loc la rugăciune, au avut amândoi aceeaşi vedenie. 
Ei au văzut o cărare care se înalță de la pământ la cer, acoperită cu o țesătură 
scumpă de lână şi luminată de ambele părți de şiruri de bărbaţi. La capătul cărării 
stătea un bărbat de o frumuseţe nespusă, înconjurat de o lumină negrăită, care le 
spunea că pentru Benedict este pregătită cărarea, plăcutul lui Dumnezeu, în urma 
acestei vedenii, cei doi frați au aflat că iubitul lor stareț a părăsit această lume. 


Sfântul Benedict a adormit cu pace la anul 543 după Hristos, intrând în bucuria 
slavei celei cereşti din împărăţia Stăpânului Hristos. 


Pomenirea Sfântului Eushimon, episcopul Lampsacului 


Sfântul Eushimon a îndurat prigoniri şi temniţă pe timpul luptei împotriva sfintelor 
icoane. 


El a murit pe când la cârma Imperiului Bizantin se afla împăratul Teofil, ico- 
noclastul, care a domnit între anii 829 şi 842 după Hristos. 


Pomenirea Sfântului Teognost 


Sfântul Teognost a fost Mitropolit al Kievului. El era grec de neam şi i-a urmat în 
scaun Sfântului Petru de Kiev. EI a suferit mult de pe urma hoardelor mongole, 
mai ales din cauza sângerosului Janibeg Han. 


Acest Sfânt 'Teognost a fost batjocorit chiar şi de păstoriţii lui ruşi şi chiar înaintea 
căpeteniei mongole, pentru că a refuzat să-şi plătească cu bani demnitatea lui 
episcopală. 


Când căpetenia mongolă 1-a chemat şi I-a chestionat cu privire la aceasta, Sfântul 
Teognost a răspus: „Hristos Dumnezeu a izbăvit această Biserică a Lui de păgâ- 
nătate cu Scump Sângele Său. Cum dar şi după care lege ar trebui eu pentru acea- 
sta să plătesc tribut păgânilor?!" 


In cele din urmă a fost eliberat şi s-a întors la turma sa, pe care a păstorit-o timp de 
douăzeci şi cinci de ani. 


Sfântul Tegnost a trecut la locaşurile cele cereşti la anul 1353 după Hristos. 
Cântare de laudă la Sfântul Benedict de Nursia 


Făcător de minuni a fost Benedict, 
Plin de evlavie şi iubitor de frați. 


EI în Duhul cunoştea toate fără greşeală, 
Iar obştea sa cu dragoste, putere şi smerenie 
O păstorea. 


Placidus în acea mânăstire era frate 
începător. 

Tocmai atunci Benedict lui Dumnezeu 

Se ruga, 

Și deodată cu duhul a văzut până departe: 
Cum râul s-a umflat, 

Cum pietre se rostogolesc la vale, 

Pe fratele cel mic Placidus 

Prinzindu-l şi ducându-l cu totul. 


Sfântul a auzit un strigăt, 

Pe nume s-a auzit chemat. 

Credinţa cea mare a fost atunci de trebuinţă, 

Dar şi ajutorul cel grabnic, omenesc: 

Grabnic bătrânul Benedict pe monahul Maurus 

L-a trimis, 

Iar Maurus viteaz a alergat, sărind fără frică în apă. 


Pe apă ca pe uscat, la Placidus îndată a ajuns. 
Căci Maurus seama nu şi-a dat 

Că merge cu picioarele pe apă. 

Pe Maurus rugăciunile starețului sfânt 

La suprafaţa apei l-au ţinut. 


Maurus cu Placidus împreună 
În faţa stareţului s-au înfățișat, 


Și i-au sărutat sfânta lui mână. 

Placidus plângea suspinând: 

Te-am văzut, Părinte, deasupra capului meu, 
Când inima mea desăvârşit 

De deznădejde era cuprinsă. 

Te-am văzut cum de perii capului 

M-ai apucat, 

Scoțându-mă din apă. 


Și atunci pe Maurus l-am văzut 

Cum vine în ajutorul meu. 

Cu rugăciunile Sfântului părinte Benedict, 
Dumnezeu şi pe Maurus 

Făcător de minuni l-a făcut. 


Cugetare 
Cu greu am putea găsi un exemplu mai bun de cum să ne ferim de lene şi să nu 
amânăm cu nici un chip pe mâine faptele cele bune şi rugăciunea, decât acesta 


dăruit nouă de III 


» Odată dracul i-a pus unui frate în minte să gândească aşa: odihneşte-te astăzi 
şi vei sta la priveghere mâine”. 


Dar fratele i-a zis gândului: „Dar cine ştie dacă mai ajung până mâine? Aşadar, 
mai bine stau la priveghere acum." 


Iar înainte de a se aşeza la lucru i-a zis lui gândul: „Odihneşte-te acum şi-ţi vei 
sfârşi lucrarea mâine". 


Iar el iar a răspuns: „Nu, nu, acum este al meu să-mi sfârşesc lucrul, iar ce va fi 
mâine, ştie Domnul.” 


Sfântul Antonie cel Mare ne învaţă: „Aşa să-ţi rânduieşti zilele, încât la căderea 
serii Să socoteşti că aceasta este ultima ta zi pe pământ şi niciodată nu vei 
păcătui." 


Luare aminte 


Să luăm aminte la Stăpânul lisus stând înaintea lui Pilat: 


e Latăcerea lui înaintea lui Pilat; 

e La cum, în acelaşi ceas, luda arunca arginţii în templu şi mergea să se sinu- 
cidă; 

e La cum din nou Pilat îl interoghează pe Domnul, iar Domnul tace. 


Predică despre Hristos Prorocul slavei Sale 


De acum veţi vedea pe Fiul Omului şezând de-a dreapta puterii şi venind pe norii 
cerului (Matei 26: 64). 


Acela care nu Îl vede pe Domnul ca pe Samarineanul milostiv, îl va vedea pe EI ca 
Judecător înfricoşat în Ceruri. 


Atât de orbiţi de ură şi de invidie erau căpeteniile lui Israel, încât nu erau în stare 
să vadă în Hristos nici Stăpân, nici Dumnezeu, nici Mesia, nici Proroc, nici măcar 
un om drept şi fără păcat. Ei chiar L-au socotit mai jos decât pe oamenii buni de 
rând. Și nu numai atât, dar L-au socotit mai jos chiar decât tâlharii. Ei I-au eliberat 
pe criminalul Barabas şi L-au condamnat pe Hristos! 


Dar în general vorbind ei nici nu-L socoteau pe Hristos persoană umană. Ei L-au 
scuipat, L-au batjocorit, au făcut din El mascaradă, L-au tratat ca pe un lucru ieftin 
şi nefolositor. Dar chiar în ceasul în care evreii îşi băteau cu răutate joc de Hristos, 
ca de ceva ieftin şi fără importanţă, Stăpânul îşi deschide deodată gura Sa şi 
grăieşte: De acum veţi vedea pe Fiul Omului şezând de-a dreapta puterii şi venind 
pe norii cerului. 


Cât adânc de prăpastie între ceea ce este Hristos Domnul cu adevărat şi ceea ce 
socot evreii despre EI! 


Fiul Omului, Cel care şade de-a dreapta Puterii, este Fiul lui Dumnezeu, Stăpânul 
şi Domnul nostru lisus Hristos, care a şi fost văzut şezând astfel de către întâiul 
Mucenic şi Arhidiacon Ştefan, pe când era omorât cu pietre de aceiaşi evrei. Astfel 
L-au văzut şi mulţi alți mărturisitori şi mucenici. 


Fiul Omului care vine pe nori înconjurat de îngeri şi mii de puteri cereşti este 
acelaşi Fiu al lui Dumnezeu, Stăpânul nostru lisus Hristos, aşa cum a fost văzut El 
în descoperirea ce s-a făcut evanghelistului loan în insula Patmos, cea de acelaşi 
scrisă în cartea Apocalipsei din Sfânta Evanghelie. 


O, fraților, nu vă lăsaţi înşelaţi de basmele înșelătoare ale celor care zic „Când îl 
vom vedea pe Hristos în ceruri ca Dumnezeu, atunci vom crede în El." Acea 
credinţă va fi atunci deja prea târzie, iar acea vedere va fi în van. Prin ochiul 
credinţei, noi trebuie să-L vedem pe Hristos Dumnezeu în acel om umilit şi scui- 
pat, bătut, însângerat, batjocorit; pe EI trebuie să-L vedem în Acel Om tăcut şi 
osândit din curtea lui Caiafa, pe care evreii îl socoteau ceva ieftin şi inutil şi pe 
care ei L-au batjocorit. 
= Aceasta este Credinţa care are valoare în ceruri. 
— Aceasta este Credinţa răsplătită prin înviere şi nemurire. 
— Aceasta este Credinţa care până azi, a dus şi a sădit în ceruri oştiri de 
suflete sfinte, caractere puternice, pe cei mai mari şi mai viteji eroi şi minţile 
cele mai ilustre. 


O, umilite Doamne, ridică-ne pe noi la Credinţa aceasta, Căci Ţie se cuvine toată 
slava şi lauda în veci. Amin. 


15 martie 


Pomenirea Sfântului mucenic Agapie şi a celor şapte împreună cu dânsul: 
Publius, Timolau, Romulus, Alexandru, Alexandru, Dionisie şi Dionisie 


Toţi aceşti sfinţi au luat mucenicia în Cezareea Palestinei, suferind la mâna ceza- 
rului Urban, în timpul domniei împăratului Dioclețian. Toţi şapte erau extrem de 
tineri şi nici unul nu era botezat creştin, cu excepția lui Agapie. Nici cu apă nu 
fuseseră botezați, ci al lor a fost botezul sângelui. 


Li s-a întâmplat într-o zi acestor tineri să vadă cum sunt torturați creştinii pentru 
credinţa lor: unii în foc, alţii în spânzurători, alţii la fiare. Văzându-le inexplicabila 
tărie, linişte şi răbdare cu care sufereau aceste chinuri, inimile tinerilor s-au înflă- 
cărat de râvna pentru Hristos. Fi singuri şi-au legat mâinile la spate şi s-au înfăţişat 
înaintea lui Urban zicându-i: „Şi noi suntem creştini." 


Făgăduinţele, ca şi amenințările lui Urban, au rămas zadarnice. Acestor tineri li s-a 
alăturat atunci un cetăţean de vază al cetăţii, Agapie, care suferise şi pină atunci 
mult pentru Hristos. Ei cu toţii ardeau de credinţă şi de dragostea lui Hristos. 


Cu toţii au fost ucişi prin decapitare la anul 303, strămutându-se în locaşurile cele 
cereşti ale Impăratului Ceresc. 


Pomenirea Sfântului sfinţit mucenic Alexandru 


Sfântul Alexandru era din cetatea Side din Pamfilia. Un reprezentant al împăratului 
Aurelius I-a întrebat pe Alexandru: „Cine eşti şi din ce ţinut te tragi?" 


La această întrebare Alexandru a răspuns că el este păstor al turmei lui Hristos. 


„ȘI unde se află această turmă a lui Hristos?" a întrebat mai departe, bănuitor şi 
rău, reprezentantul împăratului. 


Sfântul Alexandru a răspuns: „Ea se află împrăştiată în întreaga lume în care tră- 
iesc oamenii făcuţi de Dumnezeu şi printre aceştia, cei care cred în EI sunt oile Lui. 
Iar cei care s-au despărţit de Făcătorul lor, făcându-se slugi zidirii, lucrurilor făcute 
de mâini omenești şi idolilor morţi, aşa ca tine, sunt străini de turma Lui. Aceştia la 
înfricoşata Judecată a lui Dumnezeu se vor afla de-a stânga Lui, împreună cu 
caprele, iar nu de-a dreapta Lui, împreună cu oile”. 


Judecătorul plin de ură a poruncit atunci ca Alexandru să fie bătut mai întâi cu vine 
de bou, iar apoi aruncat într-un cuptor. Focul însă nu s-a atins de el. După aceea, el 
a fost jupuit de viu şi aruncat la fiare, dar fiarele nu s-au atins de el. 


La urmă judecătorul a poruncit ca Alexandru să fie ucis prin decapitare. De îndată 
însă ce a pronunţat această sentinţă, el a înnebunit, fiind posedat în acea clipă de 
duhurile necurate. EI a fost scos din sala de judecată în timp ce grohăia şi zbiera ca 
animalele, cei care îl duceau grăbindu-se să ajungă la templul idolesc. Dar pe drum 
torționarul şi-a lepădat în chinuri groaznice necuratul lui 

suflet. 


Sfântul sfințit mucenic Alexandru a luat mucenicia între anii 270 şi 275 după 
Hristos. 


Pomenirea Sfântului mucenic Nicandru, cel din Egipt 


Sfântul Nicandru a fost jupuit de viu, iar apoi decapitat pentru credinţa lui în Hri- 
stos. 


Crima lui era aceea că, medic fiind, el îngrijea pe mucenicii cei închişi şi schin- 
giuiți pentru Hristos şi că le îngropa cu cinste trupurile lor sfinte. 


Pentru aceasta el a luat cu mare cinste mucenicia pentru Hristos la anul 302 de la 
întrupare. 


Cântare de laudă la Sfinţii mucenici Agapie, Alexandru şi Nicandru 


A Sa oştire Domnul Și-o alege 
Din orişice loc de sub soare. 


Ostaş al său se face 
Orice suflet care arde 
De credinţă şi iubire pentru EL. 


Ostaşii săi sunt medici, înţelepţi, 

țărani sau muncitori, împărați sau pescari, 
Cinul lor lumesc este fără importanţă, 
Căci oştire de mucenici sunt ei! 


Sabia capul l-a tăiat, 


Iar Stăpânul l-a primit pe înțeleptul Alexandru. 


Sabia capul l-a tăiat, 
Iar Stăpânul l-a primit pe milostivul Nicandru, 


Sabia capetele lor frumoase le-a tăiat 
Ca pe nişte mere proaspete, 

Dar sub sabie S-a aflat Mâna cea sfântă 
Și hrânitoare a Culegătorului. 


Căci cei pe care lumea îi respinge şi-i aruncă 
Scumpi muguri, şi cele mai frumoase flori 
Sunt pentru Domnul, 

Și Mâna Lui le culege. 


Tăiat ca o buruiană, 

Pe întâiul cetăţean al cetăţii, 

Pe Agapie, 

Domnul îl primeşte ca pe Fiul Său. 


Aceştia sunt mucenicii care acum 
în veşnicie împreună cu-al îngerilor cor 
Se veselesc. 


Căci să mori nu e destul: 
Unii mor binecuvântați şi binecuvântând, 
Iar alții blestemaţi, blestemând. 


Pentru IHristos să mori e lucrul cel mare: 
Murind pentru EI, binecuvântat eşti tu, 
Și blestemat este acela ce moare 
Luptând împotriva Lui. 


Cugetare 


Iubirea pentru orice şi oricine, chiar pentru sine, se poate răci în timp, se poate 
chiar pierde cu totul şi se poate chiar preface în ură. Dar iubirea omului pentru 
Dumnezeu odată dobândită şi înrădăcinată în sufletul lui, mult mai greu se răceşte 
şi doar atunci când omul îşi pierde mințile. 


In primul caz iubirea pământească a omului se şterge fie din schimbările ce au loc 
în el, fie din cauza schimbării iubirii. 


Dar în al doilea caz iubirea omului pentru Dumnezeu nu se poate micşora decât din 
cauza nestatorniciei propriului lui suflet şi nicidecum din cauza vreunei schimbări 
în Dumnezeu. 


Toate acestea UNIRII e arată minunat de limpede: „Există un fel de 
iubire care se aseamănă cu pârâiaşele de după ploaie, care repede se usucă după 
ce ploaia a trecut. Dar mai există o iubire care seamănă cu izvorul cel ce 
izbucneşte din pământ şi niciodată nu seacă. Prima iubire este iubirea 
omenească, a omului pentru om şi pentru lucrurile din această lume. Pe când 
cea de a doua este iubirea dumnezeiască.” 


Sfântul Simeon Noul Teolog grăieşte despre iubirea dumnezeiască astfel: „O 
Iubire Sfântă! Tu eşti capătul Legii. Tu m-ai cucerit! Tu mă încălzeşti, tu îmi 
înflăcărezi inima până la iubirea cea nemăsurată pentru Dumnezeu şi pentru 
fraţii mei. Din dragoste Dumnezeu S-a făcut om. Din dragoste EI a îndurat 
cumplita Lui patimă că să-l scoată pe om din cleştele iadului şi morții şi să-l 
urce la Rai. Din dragoste sfinţii apostoli au alergat alergarea lor cea grea. Din 
dragoste sfinţii mucenici şi-au vărsat sângele: numai în scopul de a nu-L pierde 
pe Hristos." 


Luare aminte 


Să luăm aminte la Stăpânul Hristos când L-a adus Pilat înaintea evreilor: 
e Lacuma fost biciuit Stăpânul de către soldaţii romani; 
e Lacum, după ce L-au biciuit şi-au bătut joc de EI, punându-l pe cap cunună 
de spini şi îmbrăcându-L într-o mantie purpurie. 
e Lacum Pilatil înfăţişează înaintea evreilor zicând: lată omul! (loan 19: 5). 


Predică despre prorocia casei pustiite 
Iată, casa voastră vi se lasă pustie (Matei 23:38). 
De ce a tăcut Domnul la judecată înaintea evreilor şi înaintea lui Pilat? EI a rămas 
tăcut pentru că El deja spusese tot ceea ce trebuise să fie spus. El a spus şi a 


prorocit cu glas tare de mai înainte cum căpeteniile evreilor aveau să-L dea în mina 
necredincioşilor ca să-L omoare. 


De multe ori prorocise El de mai înainte cele ce aveau să I Se întâmple. Acestea 
toate ucenicii le-au auzit cu urechile lor şi le-au ţinut minte cu grijă. Dar El a mai 
prorocit şi teribilele pedepse pe care evreii şi le luau pe capetele lor şi ale urmaşilor 
lor peste veacuri, pentru abominaţiunea uciderii Fiului lui Dumnezeu. Evreii au 
auzit şi ei cu urechile lor această cumplită prorocie, dar au uitat-o. Mult mai târziu 
însă ei şi-au amintit de ea, căci se aflau printre cei din Ierusalim când romanii au 
distrus cu desăvârşire cetatea, au Jefuit-o, au incendiat-o, au nimicit-o cu desăvâr- 
şire şi 1-au împrăştiat locuitorii în cele patru colţuri ale lumii, în timpul acestei urgii 
prorocite de Mântuitorul, mulți au fost omorâţi prin sugrumare şi sufocare, mulți 
prin înfometare, mulţi prin răstignire pe cruce. 


Evreii, din frică şi din plictiseală, l-au obligat pe Pilat să-şi ridice mâna împotriva 
Domnului Hristos. Mai târziu, Imperiul Roman şi-a ridicat mâna împotriva evrei- 
lor, în ziua în care prorocia Mântuitorului s-a împlinit, Imperiul Roman, odinioară 
reprezentat la Ierusalim de Pilat şi-a ridicat mâna împotriva Ierusalimului şi copii- 
lor ei cu o sabie ascuţită, cu două tăişuri. 


Când împăratul Hadrian a refăcut cetatea Ierusalimului el nu a mai îngăduit să se 
numească Ierusalim, ci Aela Capitolina şi le-a interzis evreilor să se stabilească în 
ea, sub pedeapsa cu moartea. lată, casa voastră vi se lasă pustie. 


De atunci înainte, până în ziua de azi, lerusalimul este părăsit de evrei, care nu mai 
locuiesc în el ca popor. Copiii ticăloşilor strămoşi ucigaşi de Dumnezeu au fost 
împrăştiaţi prin toată lumea şi rămân împrăştiaţi până în ziua de azi, chiar în casele 
lor aflându-se. 


O, Doamne Atotputernice şi Atotvăzătorule, iartă-ne nouă păcatele noastre, Căci 
Ţie se cuvine Slava şi lauda în veci, Amin. 


Notă: Sfântul Nicolae Velimirovici alcătuia aceste proloage la anul 1928, înainte 
deci cu 20 de ani de înfiinţarea statului Israel, petrecută după al doilea război 
mondial (la 14 mai 1948). 


16 martie 


Pomenirea Sfântului apostol Aristobul, unul dintre cei şaptezeci de apostoli 
mai mici 


Născut în insula Cipru, Sfântul apostol Aristobul a fost fratele Sfântului Apostol 
Barnaba. EI i-a urmat Sfântului apostol Pavel, care îl pomeneşte în Epistola sa că- 
tre Romani, zicând: îmbrăţişaţi pe cei ce sunt din casa lui Aristobul (Romani 16 : 
10). 


Când marele Pavel a pus mulţi episcopi prin toate cetăţile lumii, el I-a uns pe 
Aristobul episcop al britanilor, în Anglia de azi. 


În Britania oamenii erau foarte cruzi, sălbatici, răi şi vicleni. Aristobul a îndurat su- 
ferinţe şi torturi de nedescris, multe chinuri şi răutăţi din mâinile lor. Ei l-au lovit 
şi l-au bătut fără milă, I-au târât pe drumuri, au râs şi şi-au bătut joc de el. Dar la 
sfârşit acest bărbat sfânt a învins, prin mila şi prin harul Duhului lui Dumnezeu. 


EI până la urmă a izbutit să lumineze poporul, să-i boteze pe mulți în numele 
Stăpânului Hristos, să zidească sfinte biserici, să sfinţească preoţi şi diaconi, iar la 
sfârşit a adormit cu pace intrând în odihna împărăției celei de sus a Domnului 
Hristos pe care toată viaţa L-a slujit cu credinţă. 


Pomenirea Sfântului cuvios Sabin 
Sfântul Sabin era de neam sirian, fiind un înalt funcţionar din oraşul Hermopolis. 


In timpul unui val de persecuții împotriva creştinilor, el s-a retras în munţi 
împreună cu un număr mare de alți creştini şi s-a închis într-o colibă, petrecând în 
post aspru şi rugăciune. 


Un anume cerşetor, care îi aducea de mâncare din timp în timp şi căruia sfântul îi 
făcuse mult bine, l-a trădat, pârându-l autorităților păgâne. Precum luda pe 
Hristos, aşa 1-a vândut acest nenorocit pe binefăcătorul său, pentru doi galbeni. 


Sabin împreună cu şase alţii au fost prinşi, legaţi şi aduşi înaintea tribunalului 
nelegiuirii. După torturi de nedescris el a fost aruncat în Nil, de unde şi-a dat 
sfântul lui suflet în mâinile lui Dumnezeu, la anul 287 după Hristos. 


Pomenirea Sfântului cuvios Hristodul 
In această zi Sinaxarul mare grecesc mai face pomenire şi de cuviosul Hristodul. 


Acesta a dus o viaţă de mari nevoinţe ascetice în insula Patmos, unde a zidit o 
sfântă mânăstire închinată Sfântului apostol şi evanghelist loan. 


Cuviosul Hristodul a trecut la Domnul în anul 1111 după Hristos. La sfintele lui 
moaşte s-au lucrat nenumărate minuni, (n. ed. americane) 


Pomenirea Sfinţilor sfinţiţi mucenici Trofim şi Talus 


Aceştia s-au născut în Siria şi erau fraţi după trup. Ei ÎI predicau pe Hristos pe față, 
dând la iveală nebunia idolatriilor elină şi romană. 


Păgânii 1-au urât de moarte pentru aceasta şi au hotărât să-i omoare cu pietre, dar 
când au început să arunce cu bolovani în ei, bolovanii se întorceau şi-i izbeau, în 
timp ce mucenicii rămâneau neatinşi. 


În cele de urmă cei doi fraţi după trup şi după duh au fost răstigniţi pe cruce. Pe 
cruci ţintuiţi fiind, ei nu încetau a-i învăţa pe creştinii din popor strânşi acolo, care 
plângeau după povăţuitorii lor. 


După agonie prelungită ei s-au înfățişat cu sufletul înaintea lui Hristos, el căruia I- 
au rămas credincioşi până la sfârşit. 


Ei au luat mucenicia cu cinste la anul 300 după Hristos, în cetatea Bofor [sic]. 
Cântare de laudă la Sfinţii Trofim şi Talus 


Cei doi fraţi de sânge, 
Pătrunşi de Duhul, 

De Credinţă înnoiți şi luminaţi 
Pe Cruce sunt ținuiți. 


Ei de pe Cruce povăţuiesc poporul 
Cel bine credincios: 

O fraţilor, ce staţi privind la noi? 
De chinurile noastre nu plângeți. 


Cu astfel de chinuri Mântuitorul 
Mântuitor S-a făcut 

Al chinurilor noastre 

Și al întregii omeniri. 


Urmându- 1 Lui noi ne mântuim. 

Căci şi El Tatălui I-a urmat, 
Întrupându-Se pe pământ, 

A pătimit şi a-nviat şi S-a înălțat la ceruri. 


Privind la EI noi suferinţele bucuroşi le îndurăm, 
Căci prin ele intrăm în împărăţia Lui. 


De foc nu vă temețţi, fraţilor, 

Nici de sabie, 

Căci dreptatea lui Hristos mai tare e 
Decât lumea. 


Nu vă temeți, fraţilor, 

Nici vă fie milă de voi, 

Jertfiți-vă cu plăcere 

Pentru mântuirea sufletelor voastre. 


Căci aste suferinţe - oricât de mari - 
Nimic nu Sunt 

Pe lângă bucuria ce va să fie 

Cea din Ceruri, 

Pururi neştearsă. 


Lumea este o mască, 

Nebunie deşartă. 

Pe când veşnicia 

Adevărata noastră patrie este. 


Lăsaţi lumea celor 

Care iubesc minciuna ei 
Minciună căreia îi sacrifică 
Adevărul vieţii. 


Ci voi aflaţi şi râvniți 


Perla cea de mult preţ, 
Cea care stă 
Deasupra noroiului lumii. 


Ascultaţi, o, ascultaţi-i fraţilor, 
Pe Trofim şi Talus, 
Părinţii voştri! 


Cugetare 


Dacă împlinim legea lui Dumnezeu în gândurile noastre, oare cu cât nu ne va fi 
mai uşor să o împlinim şi cu fapta? Adică, dacă nu păcătuim împotriva legii lui 
Dumnezeu cu gândul nu ne va fi mai uşor să nu păcătuim nici cu fapta ? Sau altfel 
spus, dacă inimile, limbile, mâinile şi picioarele noastre sunt cu Dumnezeu, atunci 
de bună seamă că întregul nostru trup este cu Dumnezeu şi nu-l poate fi împotrivă. 


Inima, inima noastră să I-o pregătim Domnului, fraților, să i-o afierosim Lui. Lui 
să ne închinăm, pe a Lui lege să o împlinim în ea şi toate celelalte vor urma inimii 
şi vor fi călăuzite de ea. Nu cel care se ţine de spiţa roții este cel care învârte roata, 
ci cel care îi stăpâneşte axul. Inima este axul fiinţei noastre. 


Grăind despre poruncile dumnezeieşti, Sfântul. Isihie zice: “Dacă te lupţi să 
împlineşti aceste porunci mai întâi în gândul tău, atunci nu va fi prea des nevoie 
de silă ca să le împlineşti şi cu fapta. ” 


Adică, dacă îți fixezi inima la Dumnezeu, ca şi în jurul unui ax, atunci roata ființei 
tale foarte uşor şi lin îi va urma Lui. Cu alte cuvinte, întregul om va urma inimii 
lui. 


Legea Ta înlăuntrul inimii mele [este] (Ps. 39 : 11), zice Sfântul proroc şi împărat 
David, cel atot înţelept. 


Luare aminte 


Să luăm aminte la Stăpânul lisus Hristos care păşeşte sub greutatea Crucii, spre 
Golgota: 
e Lacum îşi duce El Crucea în linişte şi cu răbdare; 
e Lacum l-au luat Crucea din spate, silindu-l pe Simon Cireneul să I-o ducă; 
e Lacumacesta a dus Crucea, păşind în urma lui Hristos; 


e LacumEIl, privind la femeile Ierusalimului care plângeau, le-a zis: Fiice ale 
Ierusalimului, nu Mă plângeţi pe Mine, ci pe voi plângeţi-vă şi pe copiii 
voştri (Luca 23 :28). 


Predică despre bogăţia batjocoririi pentru Hristos 


Prin credinţă Moise...Socotind că batjocorirea pentru Hristos este mai mare 
bogăţie decât comorile Egiptului... se uita la răsplătire (Evrei 11 : 24-26). 


Moise nu a voit să rămână în palatele lui Faraon, nici să fie numit fiu adoptiv al lui. 
Dorind mai mult, el a ales mai bine să pătimească cu poporul lui Dumnezeu, decât 
să aibă dulceaţa cea trecătoare a păcatului (Evrei 11 :25). 


Cât de diferit este Moise de urmaşii lui peste veacuri, care plini de gânduri fa- 
raonice, L-au osândit la moarte pe împăratul Slavei! Oricare dintre ei ar fi fost gata 
la orice omor numai să mai petreacă măcar un an la curtea cea putredă a lui faraon, 
mai curând decât să călătorească împreună cu Dumnezeu patruzeci de ani prin 
pustie! Pe când Moise a părăsit totul, onoruri, luxuri de neînchipuit şi toată deşarta 
splendoare pe care numai Egiptul o ştia oferi. 


La porunca lui Dumnezeu Moise a pornit la drum înspre pustia foamei şi a setei cu 
credinţa că dincolo de ea se află Pământul Făgăduinţei. Toate acestea înseamnă că 
el a socotit batjocorirea pentru Hristos mai mare bogăţie decât comorile Egiptului. 
Batjocorirea lui Hristos, a Unsului lui Dumnezeu, este ceea ce nu pot suferi 
puternicii lumii la Hristos, căci ei duhnesc de duhul acestei lumi. Nu numai că nu o 
pot suferi, dar le este ruşine cu ea. Mai concret, ei nu pot suferi sărăcia care a fost a 
lui Hristos pe pământ, postirile Lui, privegherile Lui, rugăciunea Lui, pribegirea 
Lui de om care nu are unde să-Şi plece capul, osândirea Lui, batjocorirea Lui şi 
moartea Lui de ruşine. 


Dar această batjocorire pentru Hristos, apostolilor le-a fost la mare cinste şi mai 
scumpă decât viaţa. De asemenea şi miilor de mucenici şi mărturisitori de după ei, 
care au socotit această batjocorire mai scumpă decât multe comori de aur şi argint 
şi chiar decât lumea toată. 


Căci în urma acestei batjocoriri Domnul nostru a înviat şi a deschis porțile cerului 
şi a descoperit Raiul făgăduit în care El a condus omenirea, pe calea batjocoririi 
Sale şi prin pustia suferințelor Sale. 


O, Stăpâne Doamne Lisuse Hristoase, cel prea slăvit şi înviat, ajută-ne nouă ca 
| fără şovăială să ținem pătate fiecare strop al sfintei Tale sudori şi al 
Sfântului Tău Sânge ca pe o comoară mai prețioasă decât toate comorile pămân- 
teşti, Căci Ţie se cuvine toată slava şi mulțumita în veci. Amin. 


17 martie 
Pomenirea Sfântului cuvios Alexie, omul lui Dumnezeu 


Nepătrunse sunt căile pe care îi poartă Dumnezeu pe cei care doresc din tot sufletul 
să-l placă Lui şi să împlinească Legea Lui cea sfântă. 


În timpul împăratului Honorius a trăit la Roma Eufimian, un demnitar de rang 
foarte înalt, respectat de întreaga cetate şi foarte bogat, împreună cu soția lui 
Aglae, duceau amândoi o viaţă plăcută lui Dumnezeu. Deşi foarte bogat, Eufimian 
ŞI soţia lui luau masa o singură dată pe zi, după apusul soarelui. 


Această binecuvântată familie aveau un unic fiu, pe Alexie. Când a ajuns la vârsta 
cuvenită, Eufimian l-a cununat pe Alexie cu o fecioară încuviinţată, dar împotriva 
voinţei tânărului. De aceea, chiar din seara nunţii, Alexie a părăsit în taină nu doar 
legătura pe care nu a dorit-o, ci şi casa părinților săi. El s-a îmbarcat într-o corabie 
cu care a plutit până în cetatea Edessei din Mesopotamia, unde se afla minunata 
icoană, cunoscută în toată creștinătatea, a chipului Mântuitorului, trimisă acolo de 
Mântuitorul însuşi, la dorința regelui Abgar. Închinându-se înaintea acestei 
minunate icoane, Alexie s-a înveştmântat în straie de cerşetor şi astfel a vieţuit el în 
acea cetate timp de şaptesprezece ani, neîncetat rugându-se lui Dumnezeu din 
pridvorul Bisericii Preasfintei Născătoare de Dumnezeu. 


Când li s-a făcut cunoscut celorlalți că acesta este un om al lui Dumnezeu, el s-a 
înspăimântat de lauda oamenilor ca de o primejdie de moarte şi în taină a plecat şi 
de acolo, îmbarcându-se în corabie, sfântul a voit să ajungă în Laodiceea. Dar 
potrivit minunatei purtări de grijă a lui Dumnezeu, corabia a fost luată de vânturi şi 
purtată pe ape chiar până la Roma. 


Văzând în această întâmplare degetul lui Dumnezeu, Alexie a hotărât să meargă la 
casa tatălui său şi acolo, sub chip de străin, să-şi petreacă în continuare cu pocăință 
cealaltă vreme a vieţii sale. 


Tatăl lui nu l-a recunoscut, dar milostiv fiind, i-a îngăduit să locuiască în curțile 
sale, într-o mică colibă. Sfântul Alexie a rămas în această colibă timp de alți 
şaptesprezece ani, hrănindu-se numai cu pâine şi cu apă. Batjocorit de slugi în 
nenumărate feluri, el a îndurat toate până la sfârşit. 


Când i s-a apropiat sfârşitul, el a alcătuit o scrisoare, a strâns-o în mână şi întin- 
zându-se, şi-a dat sufletul în mâinile lui Dumnezeu în ziua de 17 martie a anului 
411 după Hristos. 


În acelaşi moment, de faţă fiind împăratul şi patriarhul, o vedenie s-a arătat în 
Biserica celor doisprezece apostoli, ca un glas mare care a grăit şi a zis: „Căutaţi-l 
pe Omul lui Dumnezeu." La scurt timp după aceea s-a descoperit că acest Om al 
lui Dumnezeu locuia în casa lui Eufimian. 


Împăratul, împreună cu patriarhul şi cu tot clerul şi curtea imperială au sosit la casa 
lui Eufimian şi discutând din destul, au înţeles că acel Om al lui Dumnezeu este 
cerşetorul pe care îl primise Eufimian în curțile sale cu şaptesprezece ani în urmă. 


Când au intrat în colibă, ei l-au aflat pe Alexie răposat, dar faţa lui strălucea ca 
soarele. Au aflat în mâinile lui şi scrisoarea şi aşa l-au cunoscut părinți pe fiul lor 
Alexie. Aşa şi mireasa lui, care a trăit timp de treizeci şi patru de ani fără el, în 
deplină curăţie, I-a aflat pe soţul ei. Toţi se aflau în uimire şi durere de nedescris. 


Dar după aceea s-au mângâiat, văzând cum Dumnezeu îi preaslăveşte pe aleşii lui. 


La atingerea de sfintele sale moaşte bolnavii se vindecau, căci din trupul lui izvora 
un mir bine mirositor. 


Trupul său a fost înmormântat într-un sarcofag din piatră de marmură şi iasp. 
Sfântul său cap se odihneşte în Biserica Sfântului Lavru din Peloponez. 


Pomenirea Sfântului mucenic Marin 


Sfântul Marin a fost soldat. Aprins de focul râvnei dumnezeieşti, el nu numai că nu 
voia să aducă jertfe idolilor, dar şi pe ale altora le arunca şi le călca în picioare. Din 
această cauză Marin a fost târât în faţa tribunalelor, torturat şi ucis prin decapitare. 


Un anume senator, Astirius, îmbarcat într-o togă albă nespus de scumpă, a fost 
martor la chinurile lui Marin, pe care văzându-le, a fost cuprins şi el de focul 
dragostei dumnezeieşti al credinţei în Hristos, cel care dăruieşte robilor săi atâta 
minunat curaj şi tărie, de aceea el chiar atunci a luat pe umerii săi pe mucenicul, 1- 
a dus şi I-a îngropat cu cinste. Văzând aceasta, păgânii l-au ucis şi pe el, văzând 
că este creştin. 


Cântare de laudă la Sfântul Alexie, omul lui Dumnezeu 


Toate cele pe care lumea le iubeşte 
Alexie desăvârşit le-a lepădat. 


Spre Dumnezeu, pe calea cea strâmtă, 
În luntrea vieții el a plutit. 


Mai întâi de dragul lui Hristos 

EI a dorit ca să fie sărac, 

Apoi şi casa bogată a părinţilor săi 
Elo a părăsit. 


Plecând în pământ străin, 

Apoi iar întorcându-se, 

Lui nici bogăţia 

Și nici sărăcia 

Prilej spre păcat nu i s-au făcut. 


Ci el pururea mintea la Dumnezeu 
O a ridicat, 

Cu rugăciune, postiri, 

Și credinţă tare 

Care mişcă munţii din loc. 


Maica lui Aglae, 

Și bătrânul tată Eufimian 

Și mireasa cea credincioasă, 

De durere, vârstă şi postiri topită, 
Cu durere l-au plâns. 


Slugile la acest cerşetor strigă 
Și-l lovesc, 

Dar cine este cerşetorul, 

ei nici nu bănuiesc. 


Ei nici bănuiesc că acesta este 
însuşi moştenitorul stăpânului lor. 


Insă despre acestea, moştenitorul, stăpân, tace. 


Căci el încă din tinerețe bogăţiile lui cele mari 
Le-a disprețuit, 

Pentru ca moştenitor cereştii veşnicii 

Să fie. 


Sfântul însă şi după a lui moarte 
nu poate să se mai ascundă, 
Căci Domnul însuşi 

Îl face cunoscut. 


Căci cel care prin viaţa lui 
Pe Domnul îl slăveşte, 
Slăvit este la rândul lui 
De Dumnezeu. 


Alexie pe Domnul îl slăveşte 

Și de aceea prea Slăvit sfânt este el. 

Cu adevărat Om al lui Dumnezeu este el, 
Acum şi până în veac. 


Cugetare 


De ce am venit noi pe acest pământ şi care este scopul vieţii noastre în el? Scopul 
vieţii noastre pe pământ este acela de a-L iubi pe Dumnezeu. El este acela de a ne 
strădui din răsputeri să-L iubim pe el, mai mult decât păcatul. EI este acela ca, prin 
dragostea noastră mică şi nestatornică, să ne străduim măcar să răspundem marii şi 
statornicei Lui iubiri. Doar iubirea lui Dumnezeu este întotdeauna mare, pe când a 
noastră este întotdeauna şovăitoare. 


Dumnezeu îşi arată întotdeauna din belşug iubirea Lui, atât în ceruri, cât şi pe 
pământ. Căci această viaţă scurtă ne este dată nouă ca o şcoală, iar ca examen ne 
este dat să ne punem întrebarea dacă vrem sau nu să răspundem cu iubire la marea 
iubire a lui Dumnezeu faţă de noi. 


„În fiecare ceas şi în fiecare zi a vieţii noastre, ni se cere să ne dovedim iubirea 
noastră față de Dumnezeu," zice WES Căci în tiecare ceas şi în 
fiecare zi îşi arată Dumnezeu marea Sa iubire faţă de noi. Da, în fiecare zi şi în 
fiecare ceas noi stăm la mijloc între Dumnezeu şi păcat. Ori ne înălțăm până la 
îngeri dăruindu-l lui Dumnezeu iubirea noastră ori ne pogorâm până la iad 
nedându-l-o şi făcând voia diavolului. 


Sfântul Alexie, omul lui Dumnezeu, L-a iubit pe Dumnezeu mai mult decât i-a 
iubit pe aleşii lui părinţi, pe aleasa lui mireasă şi toate bogăţiile în care se născuse. 
EI a petrecut şaptesprezece ani ca un cerşetor departe de casa lui părintească şi de 
părinţii lui şi alți şaptesprezece ani i-a petrecut ca un sărman şi necunoscut în 
curțile părinților săi şi ca un disprețuit şi batjocorit de toate slugile părinților lui. El 
toate acestea le-a făcut pentru iubirea lui Dumnezeu. 


Milostivul Dumnezeu a răspuns cu îmbelşugată iubire la iubirea acestor treizeci şi 
patru de ani de suferințe. El i-a dăruit robului Său Alexie veşnica răsplată şi 
bucurie, primindu-l în slava îngerilor săi celor din ceruri, dar răsplătindu-l şi cu 
slava facerii de minuni printre oamenii cei credincioşi, pe pământ. 


Luare aminte 


Să luăm aminte la Domnul Hristos de pe Golgota: 
e Lacum soldaţii îi scot hainele Sale, iar El rămâne tăcut, fără să Se apere; 
e Lacum L-au țintuit în piroane de fier de lemnul crucii, iar El a rămas tăcut, 
fără să Se apere, 
e La cum, cu Zarvă mare şi cu gălăgie, au ridicat în picioare lemnul crucii şi 
I-au țintuit în pământ, iar Domnul a rămas tăcut. 


Predică despre a doua venire a lui Hristos 


Căci precum fulgerul iese de la răsărit şi se arată până la apus, aşa va fi şi 
venirea Fiului Omului (Matei 24: 27). 


A doua venire a Domnului nostru Hristos va fi o venire în toată puterea slavei. 
Domnul nostru a arătat şi a repetat aceasta de multe ori. Aici El ne spune mai 
amănunțit cu ce se va asemăna a doua Lui venire. El ne spune că ea va fi asemenea 
fulgerului. 


Prin această asemănare, El ne arată care sunt cele cinci caracteristici ale Slăvitei 
Sale a doua veniri: 

Y Prima este aceea că a doua venire va fi neaşteptată precum fulgerul. Căci 
ne mai zice Domnul şi în altă parte: Drept aceea privegheaţi, că nu ştiţi 
ziua, nici ceasul când vine Fiul Omului (Matei 25: 13). 

Y A doua caracteristică a celei de a doua veniri este că ea va fi strălucitoare 
precum fulgerul. De strălucirea aceea stelele şi soarele se vor întuneca, 
întregul univers îşi va pierde strălucirea şi va pieri sub lumina mai 
puternică a Feţei Lui. Faţa păcătosului chiar şi acum, în această lume, este 


urâtă, întunecată şi respingătoare; cu atât mai mult vor păli prea urât feţele 
păcătoşilor atunci, când vor fi izbite de lumina cea cerească! De aceea ne 
povăţuieşte EI stăruitor să ne ţinem candelele sufletelor noastre mereu 
aprinse şi împodobite cu untuldelemn al iubirii şi milosteniei. 

O, fraţilor, să nu ne fie nouă a ne afla întru întuneric în acel înfricoşat ceas! 

Y Atreia caracteristică a celei de a doua veniri este că ea va veni întru putere, 
aidoma fulgerului. Căci însuşi Domnul arată aceasta, zicând că Fiul Omu- 
lui va veni pe nori, cu putere multă şi cu slavă (Marcu 13: 26). 

Y A patra este aceea că ea se va face deodată înaintea ochilor întregii lumi, de 
la toate marginile pământului. Adică, El nu va mai veni, precum întâia oară, 
doar înaintea ochilor ucenicilor lui sau poporului lui sau patriei sau 
oraşului lui, ci va apărea precum fulgerul năprasnic şi uriaş înaintea 
tuturor popoarelor şi întregului pământ în aceeaşi clipă. Ochii întregii 
omeniri îl vor vedea în acelaşi timp. 

Y A cincea caracteristică a celei de a doua veniri este aceea că, precum 
fulgerul premerge furtunii năpraznice şi grindinei, aşa şi venirea Sa a doua 
va precede înfricoşata Judecată care pentru drepţi şi credincioşi va fi ca 
ploaia bună şi mult dorită peste pământul însetat, iar pentru cei 
necredincioşi şi nedrepți, ea va fi ca o grindină pierzătoare. 


De aceea să ne pregătim, fraţilor, căci norii mâniei se adună deasupra noastră din 
ce în ce mai deşi, iar fulgerul dumnezeiesc de acum ne poate trăzni cu adevărat în 
fiecare clipă. 


O, Doamne, Prea slăvite şi înfricoşate, dăruieşte untdelemn în candelele sufle- 
telor noastre, ca nu cumva să ne aflăm intru întunericul cel mai dinafară la 
venirea veşnicei Tale lumini, Căci Ţie se cuvine toată slava şi mulţumita în veci. 
Amin. 


18 martie 
Pomenirea Sfântului Chiril, arhiepiscopul Ierusalimului 


Sfântul Chiril s-a născut la Ierusalim în anul 315 după Hristos, în timpul domniei 
împăratului Constantin cel mare şi a murit în anul 386 după Hristos, în timpul 
domniei împăratului Teodosie cel mare. 


EI a fost hirotonit preot în la vârsta de treizeci şi unu de ani, la anul 346, fiind uns 
patriarh al Ierusalimului după adormirea fericitului întru pomenire Maxim patru 
ani mai târziu, în 350. 


EI a fost de trei ori scos din scaunul său şi alungat în exil până când, la sfârşit, sub 
domnia lui Teodosie, el a fost repus la cârma Bisericii Ierusalimului şi a mai trăit 
opt ani cu pace înainte de a se înfățişa înaintea împăratului Hristos. 


EI a avut de dus două lupte grele în viaţa lui: una împotriva ereticilor arieni care 
deveniseră foarte puternici în timpul domniei lui Constanţius, fiul marelui 
Constantin, iar cealaltă împotriva evreilor care, în timpul lui Iulian, apostatul, ne- 
potul marelui Constantin, aveau mari privilegii şi puteri, în timpul dominaţiei 
ariene. 


În ziua Sfintei Cincizecimi, deasupra Ierusalimului şi Muntelui Măslinilor a apărut 
pe cer semnul Sfintei Cruci, mai stălucitor decât soarele, în ceasul al nouălea al 
dimineţii şi a rămas aşa preţ de mai multe ceasuri, în legătură cu această minune, 
văzută cu ochii lor de toţi locuitorii Ierusalimului, s-a făcut o scrisoare către 
împăratul Constanţius, care a ajutat mult la restabilirea Ortodoxiei şi învingerea 
ereticilor. 


In timpul domniei apostatului a mai apărut şi alt semn. Ca să-i umilească pe 
creştini Iulian i-a convins pe evrei să înceapă să-şi clădească Templul lui Solomon. 


Sfântul Chiril s-a rugat lui Dumnezeu ca un aşa lucru să nu se întâmple. Astfel un 
cutremur înfricoşat a distrus cu desăvârşire tot ceea ce tocmai se apucaseră să 
zidească evreii. Dar ei au început din nou construcția. Și iarăşi un cutremur Şi mai 
înfricoşat a dărâmat nu doar ceea se ridicase de la suprafaţa pământului în sus, dar 
chiar şi străvechile ziduri de sub pământ, care slujeau ca temelie noilor zidiri. Aşa 
s-au împlinit cuvintele Mântuitorului care a zis: Nu va rămâne piatră pe piatră 
care să nu se risipească (Marcu 13 : 2) şi Vor veni zile când din cele ce vedeţi nu 
va rămâne piatră pe piatră care să nu se risipească (Luca 21 : 6). 


Printre multele scrieri ale acestui Sfânt părinte se numără Cuvântările catehetice, o 
lucrare de prim ordin care până în ziua de astăzi confirmă credinţa şi practica 
Sfintei noastre Ortodoxii. 


Sfântul Chiril a fost un arhiereu fără seamăn şi un mare ascet. El era blând şi sme- 
rit, cu trupul uscat de posturi, cu chipul palid. 


După o viaţă de mari, înalte şi sfinte nevoinţe intru apărarea credinţei ortodoxe, 
Sfântul arhipăstor al Ierusalimului, Chiril, s-a strămutat la locaşurile cele cereşti, în 
curţile veşnice ale împăratului Slavei. 


Pomenirea Sfântului cuvios Anania, făcătorul de minuni 


Sfântul Anania s-a născut la Calcedon. El era un om mic de statură, precum şi 
odinioară Zaheu, dar mare cu duhul şi cu credinţa. EI s-a retras din lume la vârsta 
de cincisprezece ani şi s-a sălăşluit într-o colibă lângă râul Eufrat, rugându-se lui 
Dumnezeu pentru iertarea păcatelor lui, mai întâi împreună cu sfântul său povă- 
țuitor Mayum, iar după moartea acestuia, singur. 


Cu harul lui Dumnezeu şi prin arzătoare rugăciune, el a făcut să se umple cu ape un 
puț uscat, a vindecat felurite boli ale oamenilor şi a îmblânzit fiare sălbatice. Un 
leu astfel domesticit îl însoțea oriunde mergea, slujindu-l mereu şi în multe feluri. 


Sfântul Cuvios Anania vedea cele viitoare. 


Când stâlpnicul Pion a fost atacat şi bătut fără milă de tâlhari, lucru care s-a în- 
tâmplat la distanţă mare faţă de locul unde se afla cuviosul Anania, el s-a hotărât să 
coboare de pe stâlpul său şi să meargă să se plângă judecătorilor. 


Cuviosul Anania însă a desluşit cu duhul, de departe, starea sufletească a nevoi- 
torului Pion şi intenţia lui şi i-a trimis o scrisoare prin leul lui care îi slujea în toate, 
în acea scrisoare sfântul îi scria nevoitorului să renunţe la ceea ce voia să facă, să-i 
ierte pe răufăcători şi să-şi continue mai departe nevoinţa. 


Blândeţea şi dragostea cuviosului nu se pot descrie în cuvinte. episcopul Neo- 
Cezareii i-a trimis în dar un măgăruş care să-l ajute la căratul apei, pe care sfântul 
bătrân şi-o căra de la râul care se afla departe, dar sfântul a dăruit mai departe mă- 
găruşul unui om sărman care 1 s-a plâns de sărăcia lui. Arhiereul când a auzit 
aceasta i-a trimis alt măgăruş, dar şi pe acesta sfântul I-a dăruit în acelaşi fel. 
Atunci arhiereul i-a trimis al treilea măgăruş, dar i-a poruncit bătrânului că pe ace- 


sta trebuia nu numai să-l folosească la căratul apei, dar şi să vadă de el să nu se 
piardă, spre a-l putea întoarce înapoi la un timp anume. 


Inaintea ceasului morţii sale Sfântul Anania i-a văzut apropiindu-se de el pe Moise, 
pe Aaron şi pe cuviosul Or, care i-au zis: „Anania, Domnul te cheamă, ridică-te şi 
Vino cu nol." 


EI a descoperit aceasta ucenicilor săi şi s-a înfăţişat cu sufletul înaintea lui Dumne- 
zeu, pe care L-a slujit cu credinţă. 


Sfântul cuvios Anania a părăsit această lume pe când era în vârstă de una sută şi 
zece ani. 


Cântare de laudă la Sfântul Chiril al Ierusalimului 


În fața Sfântului Altar 

Ard candele mici şi mari, 
Dar înaintea lui Dumnezeu 
Lumina lor este una. 


Sfinţii mari 

Precum şi cei mici 

De acelaşi foc dumnezeiesc 
Au fost cuprinşi. 


înaintea Feţei Celui Prea înalt 
Sfântul Chiril 

Arde ca o candelă mare, 

Prea luminoasă, 

Și stâlp de foc 

în Preasfânta Biserică a lui Hristos 
EI este. 


EI Sfânta Credinţă o a tâlcuit şi întărit, 
Iar învăţătura cea cu cuvântul 
Cu fapta veiţii lui o a pecetluit. 


Cuvântul său plin de Duhul era, 
Iar viețuirea, 
Lumină a focului celui de sus. 


Pe Arie l-a ruşinat 

Și pe Iulian l-a sfărâmat, 

Și multor suflete zăcând de boală 
Balsam pe rană le-a fost. 


În tot Cuvântul Domnului el 
Tare şi neclintit a crezut, 
De aceea cuvântul lui era 
Ca aurul cel mai curat, 

Și astfel rămâne până azi. 


EI pe cei slabi şi puţini la suflet 
i întăreşte, 

Umplând de bucurie inimile 
Drept-credincioşilor creştini. 


De aceea Biserica pe Sfântul arhiereu Chiril 
Îl prea slăveşte, 

Și pomeneşte numele lui 

Din veac până în veac. 


Cugetare 


Există oameni răi şi pizmaşi care cred că Hristos este mare doar datorită trecerii 
timpului, că adică în timpul vieţii Lui El nu ar fi fost mare, ci măreţia Şi-a câştigat- 
o de abia în veacurile mai târzii. Dar această idee falsă poate fi spulberată uşor. 


Iată ce scrie Sfântul Chiril al Ierusalimului despre Mântuitorul Hristos: „Acesta 


este Cel care este şi Cel care a fost, El este de o fiinţă cu Tatăl, EI este Unul 
Născut, EI este împreună şezător pe Tronul Slavei, El este egal în putere cu 
Tatăl şi cu Duhul, El este Atotputernic, El este fără de început, EI este necreat, 
neschimbat, negrăit, nevăzut, necuprins, nemăsurat, de neînțeles cu mintea. EI 
este Strălucirea slavei Tatălui (Evrei 1:3). EI este Făcătorul fiinţei tuturor celor 
create. EI este Lumină din Lumină, care străluceşte din sânul Tatălui. El este 
Domnul domnilor şi Dumnezeu adevărat din Dumnezeu adevărat, Care ne dă 
nouă cunoştinţă despre Sine, Că acesta este Dumnezeu, Dumnezeul nostru în 
veac şi în veacul veacului (Ps. 47:13). El este izvorul vieţii (Ps. 35: 9) ce izvorăşte 
din Tatăl, Izvorul vieţii. El este Râul lui Dumnezeu (Ps. 45: 4), carele de la Tatăl 
Cel nemărginit porneşte dar de El nicicând nu Se desparte. EI este Vistieria 
bunătăţilor veşnice şi nesfârşite ale Tatălui. EI este Apa cea Vie (loan 4: 14) care 


dă viaţă lumii. EI este Lumina Necreată născută dar nedespărţită de întâiul 
Soare. El este Dumnezeu Cuvântul (loan 1:1), care cu cuvântul a adus din 
neființă la fiinţă toate câte sunt. Acesta este Cel care ne-a făcut pe noi după chi- 
pul şi asemănarea Sa, iar mai apoi S-a făcut însuşi Om asemenea nouă; om, dar 
în acelaşi timp şi Dumnezeu." 


Chiar şi astăzi, după şaisprezece veacuri de la alcătuirea acestei mărturisiri de 
credinţă, Biserica Sfântă Ortodoxă crede la fel, cuvânt cu cuvânt şi literă cu literă. 


Luare aminte 


Să luăm aminte la Stăpânul Hristos, cel care a fost batjocorit pe cruce: 

e Lacumau scris în bătaie de joc deasupra Crucii cuvintele: Regele iudeilor 
(Matei 27: 37; Marcu 15: 27; Luca 23: 38). 

e Lacum cei care treceau pe acolo îşi băteau joc de EI cu cuvinte de ocară, 
clătinând din capete; 

e Lacumchiar şi tâlharul cel de-a stânga îl insultă cu cuvintele lui; 

e La cum de-a lungul veacurilor până astăzi prigonitorii creştinilor pururea îl 
disprețuiesc. 


Predică despre împăratul care nu doreşte să Se apere cu puterea oştirilor Lui 


Sau ţi se pare că nu pot să rog pe Tatăl Meu şi să-Mi trimită acum mai mult de 
douăsprezece legiuni de îngeri? (Matei 26: 53). 


Astfel grăit-a Domnul ucenicului care scosese sabia să-L apere pe Domnul şi în- 
văţătorul său în grădina Ghetsimani. Vădit este din aceste cuvinte că Domnul ar fi 
putut uşor să Se apere, dacă EI ar fi dorit aceasta, nu doar de Iuda şi gărzile care îl 
însoțeau, ci şi de Pilat şi de căpeteniile evreilor. Căci puterea unui singur înger este 
mai mare decât cea mai puternică armată, necum cea a douăsprezece legiuni de 
îngeri! 


Domnul nu a voit să uzeze de ajutorul pe care îl avea la Tatăl, în rugăciunea Lui 
din grădina Ghetsimani, EI a zis către Tatăl Său: Facă-se voia Ta (Matei 26: 42). 
Astfel, EI a cunoscut într-o clipă Voia Tatălui, că este necesar ca EI să fie dat mor- 
țu, crucii şi batjocurii. EI a fost de acord pe deplin cu Voia Tatălui Său şi a păşit cu 
linişte şi curaj pe calea suferinței. 


= Căci a fost de trebuinţă acest întuneric al suferinței, pentru ca oamenii să 
poată vedea mai bine stălucirea învierii. 

= A fost necesar ca răul să se umfle şi să se desfăşoare până la orice capăt, 
neîmpiedicat, în toată răutatea lui, pentru ca astfel mai desăvârşit să i se 
vadă desăvârşita nimicire. 

= A fost necesar ca răul să răcnească triumfător mai întâi, pentru ca mai pe 
urmă el să amuţească cu atât mai neputincios în faţa tainei ne mai întâlnite 
a învierii. 

>> A fost necesar ca toate faptele cele rele ale oamenilor împotriva lui 
Dumnezeu să se arate pe față până la capăt, neîmpiedicat, pentru ca la 
urmă cu atât mai desăvârşit să se vadă dragostea şi milostivirea nesfârşită a 
lui Dumnezeu către oameni, îngerii nu au fost trimişi de Dumnezeu ca să-L 
apere pe Domnul Hristos de răutatea ucigaşă a evreilor; ei au fost trimişi în 
schimb, trei zile mai târziu, ca să le vestească oamenilor Sfânta înviere a lui 
Hristos. 


O, Stăpâne Doamne, Atotputernice şi Atotmilostive, miluieşte-ne şi ne mân- 
tuieşte pe noi! Căci Ţie se cuvine toată slava şi lauda în veci. Amin. 


19 martie 
Pomenirea Sfinţilor mucenici Hrisant şi Daria şi a celor împreună cu dânşii 


Sfântul Hrisant a fost fiul lui Polemius, distins patrician care se stabilise la Roma 
venind din Alexandria. Fiu al unor părinți ce aparţineau marii aristocrații, Hrisant a 
studiat la cele mai înalte şcoli, cu preceptorii şi profesorii cei mai învăţaţi şi mai 
celebri. Dar înţelepciunea lumii nu a avut darul să convingă mintea lui de adevărul 
mai adânc al vieţii după care înseta sufletul său. Din cauza aceasta, el suferea, fiind 
profund nefericit. 


Dar Dumnezeu, Proniatorul a tot şi a toate, a cunoscut inima lui Hrisant şi a mân- 
gâiat-o. Într-o bună zi i-a căzut în mâini un exemplar al Sfintelor Evanghelii care 
includea şi Faptele Apostolilor. Citindu-le, în inima lui Hrisant a strălucit adevărul 
şi el a dorit de îndată un învăţător, pe care l-a găsit în persoana lui Carpofor, care 
l-a învăţat cu pricepere şi l-a botezat. 


Acest lucru nu a fost pe placul lui Polemius, tatăl tânărului, care a făcut tot posi- 
bilul să-l îndepărteze pe fiul lui de la credinţa în Hristos. Nereuşind, întunecatul 
tată a încercat mai întâi să-l corupă, aducându-i alături o femeie desfrânată. Dar 
Hrisant a fost mai tare şi a biruit, păstrându-şi castitatea. 


Atunci tatăl I-a silit să o ia în căsătorie pe Daria, o tânără păgână. Dar Hrisant a 
sfătuit-o pe Daria să îmbrățişeze credinţa în Hristos şi să fie de acord să trăiască 
împreună cu el ca frate şi soră, afişând în afară viaţa obişnuită a căsătoriților. 


După moartea tatălui său Hrisant a început să-L mărturisească pe Hristos pe faţă şi 
să vieţuiască în văzul lumii aşa cum se cuvine unui creştin, aşa făcând şi întreaga 
casă a lui, soţia lui Daria şi toate slugile. 


În timpul domniei lui Numerian au venit şi prigonirile, iar Hrisant şi Daria au fost 
cumplit chinuiți pentru credinţa lor în Hristos. Chiar toționarul Claudius, văzând 
puterea şi răbdarea acestor nobili mucenici precum şi minunile care se întâmplau în 
timpul agoniei lor, a îmbrățişat credinţa în Hristos împreună cu toată casa lui. 
Pentru aceasta Claudius a fost omorât prin înecare. Amândoi fiii lui au fost de 
asemenea omorâţi prin decapitare. Soţia lui, după ce şi-a rostit rugăciunile, a fost 
omorâtă prin spânzurare. 


Dania a rămas atât de neclintită în torturile sălbatice la care a fost supusă, încât 
păgânii au început să strige: „Daria este zeiță!" 


La urmă torționarii au hotărât ca Hrisant şi soţia lui Daria să fie îngropaţi de vii în 
gropi adânci, astupate cu pietre: aşa s-au înfățişat înaintea lui Dumnezeu aceste 
suflete nobile, mai tari decât diamantul. Mai târziu, deasupra acestei gropi s-a înăl- 
ţat o biserică. 


Dar până atunci, creştinii obişnuiau să se strângă într-o peşteră situată lângă acea- 
stă groapă, unde făceau rugăciuni intru pomenirea mucenicilor Hrisant şi Daria. 


Auzind aceasta, păgânii au atacat obştea creştinilor, i-au omorât pe toți şi au astu- 
pat peştera. Omorându-i, păgânii nu au făcut decât să trimită în Impărăția Cerurilor 
pe această sfântă obşte a creştinilor iubitori de Hristos şi de Mucenicii Lui. 


Slăviţii mucenici Hrisant şi Daria, precum şi obştea creştinilor cea împreună cu 
dânşii, printre care Diodor, preotul şi Maria, diaconul au luat mucenicia pentru Hri- 
stos la Roma, la anul 284 după Hristos. 


Pomenirea Sfântului mucenic Panhariu 
Sfântul Panhariu s-a născut în locul numit Villach, din Germania |Austria, astăzi]. 


EI a fost un ofiţer de rang înalt la curtea lui Dioclețian şi Maximian. Iniţial el nu a 
crezut în Hristos, dar mai pe urmă, la sfaturile mamei şi surorii lui, el s-a întors la 
credinţa în Hristos şi a luat mucenicia pentru aceasta la anul 302 de la întruparea 
Mântuitorului pe pământ. 


Cântare de laudă la Sfinţii mucenici Hrisant şi Daria 


Sfântul Hrisant pe soţia lui Daria o sfătuieşte: 
Minciuna la spate departe arunc-o, 

Fecioară, 

Și chipul cioplit Dumnezeu 

Nu-l socoti; 

Lumea adevărul 

Nu-l va putea grăi niciodată. 


Hristos Dumnezeu Singur, 
EI este adevărul, 


Unul Dumnezeu nevăzut este adevărul, 
Adevărul Preasfintei Treimi. 


EI a făcut toate câte sunt şi se văd, 
Și oştirile celor fără de trup. 


Iar peste toată zidirea 
Pe om l-a creat 
şi stăpân l-a făcut. 


Cel Unul, Viu şi Nemuritor, 

Din pământ dă viaţă spre folosinţa 
oamenilor. 

El pe ei îi îmbracă bogat cu duh puternic. 
Bogăţie duhovnicească îmbelşugată 

Ne este nouă sufletul nostru, 

îmbrăcat în ţărâna 

Acestui trup. 


De suflet să grijim cu dragoste, 
Iubită Daria, 

Precum Hristos a grijit 

De Mireasa Lui, Biserica. 


O, fecioară, dispreţuieşte trupul, 
Căci el nu duce decăt 
La durere şi la suspin. 


Dumnezeu la vasul gol al trupului 
Nu cată, 

Ci EI voieşte floarea cea scumpă 
Ce creşte din el. 


O, fecioară, iată noi 

Cu moartea suntem înveşmântaţi, 
Iată moartea mâine ne culege: 

Să ne împodobim aşadar sufletele 
Cu floarea scumpă a virtuţilor, 
Să semănăm sămânţa scumpă 

A florii virtuţilor 


Cu credinţă în Hristos, 

Să o acoperim cu nădejde 

Și cu dragoste, 

Să o udăm cu Duhul de Viaţă Dătător, 
Să o plivim de buruienile păcatului, 
Și să o lăsăm să crească frumos, 
Floarea evlaviei, 

Floarea milostivirii, 

Floarea pocăinţei, 

Floarea răbdării, 

Floarea înfrânării, 

Floarea ascultării. 


Cântare a cerului este sufletul tău, 
Fecioară. 


Fie sufletul tău, 
Fecioară, 

Grădină înflorită de mai, 
îimbălsămată. 


În ea Dumnezeu locuiască, 
Cel Care Sieşi a zidit-o. 


Fecioara Daria 

Pe logodnicul ei soț 

Hrisant îl ascultă, 

Și cu dragoste sufletul 

Prin el lui Hristos şi-l cunună. 


Ea trupul la chinuri şi-l dă, 
Cu Hrisant împreună, 
Soțul ei, duhovnicescul ei frate iubit. 


Pe ei Dumnezeu în Rai îi sădeşte 
In Grădina cea scumpă, 
Raiul mult iubit. 


Cugetare 


„Acea milă a lui Dumnezeu care ne învie pe noi şi împotriva căreia noi mai după 
aceea păcătuim, este mult mai mare decât mila cea dintâi, pe care EI ne-a arătat-o 
încă mai înainte ca noi să fim zidiţi, înainte ca noi să fim. 


O, slavă milostivirii Tale, iubitorule de Oameni!" Aşa grăieşte Sfântul Isaac Sirul. 
Prin aceste cuvinte el voieşte să spună că mila pe care a arătat-o Dumnezeu 
oamenilor prin Hristos cel care ne-a mântuit din moartea păcatului şi a trupului este 
mai mare decât aceea prin care ne-a zidit la început, din nimic. 


Cu adevărat, aşa este. Căci oare nu aşa se întâmplă şi pe pământ, cu oamenii? Mai 
mare este milostivirea părintelui care îl primeşte înapoi pe fiul cel prea păcătos 
care se pocăieşte, iertându-l, spălându-l,curățindu-l şi făcându-l din nou 
moştenitor al averilor părintești, decât dragostea cea dintâi, pe care a avut-o pe 
când fiul de abia se născuse. 


Când tânărul Panhariu, înconjurat de slavă şi onorurile imperiale, s-a lepădat 
de Hristos, maica lui i-a scris o scrisoare plină de durere. „De ce să te temi de 
oameni?”, îi scria mama lui; „Ci teme-te mai curând de înfricoşata Judecată a 
lui Dumnezeu. Mai bine ţi-ar fi fost ţie să mărturiseşti înaintea tuturor puter- 
nicilor lumii printre care trăieşti credinţa în Unul Dumnezeu, Unul Domn lisus 
Hristos, decât înaintea lumii să te lepezi de El. Au nu ţii minte cuvintele Lui care 
zic: lar de cel ce se va lepăda de Mine înaintea oamenilor şi Eu mă voi lepăda de 
el înaintea Tatălui Meu, care este în ceruri (Matei 10: 33)?" Citind scrisoarea 
mamei lui, lui Panhariu i-a fost ruşine şi-a venit întru sine şi s-a dus şi L-a 
mărturisit pe Hristos înaintea împăratului şi a întregii curţi luând moarte de 
mucenic şi învrednicindu-se de slava lui Hristos în veci. Astfel a născut încă o 
dată maica cea sfântă pe fiul ei iubit, Panhariu, făcându-i-se ei naşterea de a 
doua bucurie nemăsurat mai mare decât cea dintâi. 


Luare aminte 


Să luăm aminte la Mântuitorul Hristos țintuit pe Cruce: 
e Lacuma suferit El agonia Crucii; 
e Lacuml-au dat oțet şi fiere atunci când a zis că îi este sete; 
e La cum acei sălbatici oameni de la piciorul Crucii nici nu se gândeau la 
suferința Lui, ci aruncau sorţi pentru hainele Lui. 


Predică despre semnul Fiului Omului 
Atunci Se va arăta pe cer semnul Fiului Omului (Matei 24: 30). 


Dar ce fel de semn va fi semnul Fiului Omului, care odată s-a arătat doar pentru 
puţină vreme? Acest semn este Sfânta Cruce, care se va arăta mai strălucitoare 
decât soarele, aşa cum s-a înfățişat ea şi asupra Ierusalimului, preţ de câteva cea- 
suri, înainte de venirea la putere a unui mai înainte Antihrist - în persoana lui 
Iulian, apostatul. 


Dar în loc de orice predică, să cităm aici pe larg din scrisoarea adresată de Sfmtul 
Chiril al Ierusalimului împăratului Constanţius, fiul marelui Constantin şi prede- 
cesorul lui Iulian, apostatul în legătură cu acest Sfânt Semn care tocmai atunci se 
înfățişase înaintea ochilor tuturor şi în plină zi pe cerul Ierusalimului: „Căci în 
chiar aceste zile, O, împărate, la Sfânta Duminică a Cincizecimii ce s-a întâmplat 
la Nonele din mai, pe la ceasul al treilea, o cruce uriaşă de lumină a apărut pe cer 
deasupra Golgotei, întinzându-se până la Muntele Măslinilor. Minunatul acesta 
semn nu a fost văzut doar de unul sau doi, ci pe ea au văzut-o cu ochii lor toți 
locuitorii Ierusalimului. Nici a trecut repede ca o nălucă, aşa cum şi-au închipuit 
oamenii că se va întâmpla, ci a rămas aceeaşi, strălucind limpede şi tare pe cer preţ 
de câteva ceasuri, întunecând cu desăvârşire lumina soarelui. Căci fără îndoială 
razele soarelui ar fi biruit strălucirea ei, dacă această strălucire ar fi fost mică; dar 
nu, strălucirea Semnului a fost atât de mare, ea a întrecut-o atât de mult pe a soa- 
relui, încât poporul de spaimă a năvălit în sfânta biserică, de spaimă, dar şi de 
bucurie la vederea slăvitului Semn. Ei au curs înăuntrul Bisericii, tineri şi bătrâni, 
bărbaţi şi femei de toată vârsta şi nu doar creştini, ci chiar şi păgâni dintre cei care 
au fost călători în Ierusalim, toţii cântând cu o singură gură cântare de laudă lui 
Dumnezeu Făcătorul minunilor, lui Hristos Stăpânul nostru, Fiul Unul Născut al lui 
Dumnezeu; aceşti păgâni au aflat cu adevărat prin trăirea vieţii şi au mărturisit cu 
un suflet şi ca şi cu o gură că Sfânta învăţătură creştină nu stă în cuvinte de 
înduplecare ale înţelepciunii omeneşti, ci în adeverirea Duhului şi a puterii (| Cor 
2: 4); că ea cu adevărat nu se predică doar de către om, ci este mărturisită şi de sus 
din ceruri, de către Dumnezeu însuşi, căci luând obârşie din propvăduirea 
Domnului, ne-a fost adeverită de cei care au ascultaî-o, împreună mărturisind şi 
Dumnezeu cu semne şi cu minuni şi cu multe feluri de puteri şi cu darurile Duhului 
Sfânt, împărțite după a Sa voinţă (Evrei 2:3-4). Aşa să ştie Luminata ta împărăție, 
împărate, că noi nu am voit să tăcem despre această mare minune, ci am voit să o 
aducem îndată în auzul Puterniciei tale, prin această scrisoare." 


O, fraților, nimic nu este cu neputinţă la Dumnezeu: nici a descoperi cele create în 
faţa ochilor oamenilor, nici a crea din nimic! Dar pentru noi de cea mai mare 
însemnătate este că El voieşte să răscumpere din păcat şi din moarte sufletele 
noastre şi să ne dăruiască viaţa veşnică. Pentru aceasta se cuvine să ne rugăm 


SS SA 


înaintea Feţei Lui, fără încetare, zi şi noapte. 


O, Atotputernice şi Atotmilostive Doamne, Ţie se cuvinte toată slava şi mulţumita 
în veci, Amin. 


20 martie 


Pomenirea Sfântului cuvios mucenic loan şi a celor împreună cu dânsul, de la 
Mânăstirea Sfântului Sava cel sfinţit de lângă Ierusalim 


Această slăvită mânăstire care se mai află şi astăzi a fost cercetată la vremea lui şi 
de al nostru părinte sârb Sfântul Sava, fiind înzestrată de mulți domnitori sârbi de-a 
lungul vremurilor. Ea a fost în multe rânduri atacată cu sălbăticie de arabi, jefuită 
şi pustiită. Dar Pronia dumnezeiască a vrut ca de fiecare dată ea să se refacă deplin 
şi aşa dăinuie şi astăzi. 


În timpul împărăției lui Constantin şi a Irinei a avut loc un astfel de atac al arabilor. 
Monahii văzând aceasta nu au voit să fugă ca să-şi scape vieţile ci mai curând, la 
sfatul stareţului lor Toma, ei au zis: „Noi din lume am fugit în această pustie pentru 
dragostea lui Hristos, şi prea ruşinos lucru ar fi să fugim din pustie de frica 
oamenilor. De ar fi să fim cu toții junghiaţi aici, junghiaţi vom fi pentru dragostea 
noastră penru Hristos pentru care am şi venit să locuim aici." 


Astfel hotărând, ei au aşteptat liniştiţi năvălirea hoardei arabe, ca nişte miei nevi- 
novaţi înaintea haitelor de lupi. Pe unii dintre ei arabii i-au ucis cu săgeți, iar pe 
alții i-au închis de vii în peştera Sfântului Sava. La uşa peşterii au pus apoi foc, 
astfel încât monahii dinăuntru au murit cu toţii sufocaţi de fum. Aşa şi-au dat sfin- 
tele lor suflete mucenicii lui Hristos, înfăţişându-se înaintea Lui şi fiind aşezaţi în 
locaşurile veşnice ale împărăției Lui, a Mântuitorului pentru care şi-au dat viaţa. 


Mucenicia lor prea slăvită a fost înaintea praznicului luminat al Învierii Domnului 
din anul 796 după Hristos, când pe scaunul împărăției Răsăritului se aflau Con- 
stantin şi Irina, iar patriarh al lerusalimului era arhiereul Ilie. 


Pedeapsa năprasnică a lui Dumnezeu nu a întârziat să cadă asupra acelor sălbatici 
păgâni. Căci după măcelărirea monahilor, întorcându-se la corturile lor, ei au înce- 
put să se certe între dânşii, după care s-au şi ucis cu desăvârşire între ei. Acestea s- 
au întâmplat în aceleaşi zile ale anului 796 după Hrisots. 


Pomenirea Sfintei muceniţe Fotini 


Aceasta a fost femeia samarineancă care a fost învrednicită de şansa rară de a 
sta de vorbă cu Domnul Hristos la Fântâna lui lacov de lângă Sihar (loan 4: 4- 
31). 


Crezând în Hristos, Fotinia mai apoi a predicat Evanghelia împreună cu Victor şi 
Iosua, cei doi fii ai ei, şi cu cele cinci surori ale ei, Anatolia, Fota, Fotida, 
Parascheva şi Chiriaca. Ele au mers în Africa, în cetatea Cartagina. Acolo ele au 
fost arestate şi duse la Roma, împărat fiind Nero, unde au fost aruncate în temniţă. 


Prin pronia dumnezeiască Domnina, fiica lui Nero, a intrat în legătură cu Sfânta 
Fotinia, prin care s-a convertit la Hristos. 


După întemniţare Sfântă Fotinia şi surorile ei au luat toate mucenicia pentru Hri- 
stos. 


Sfânta Fotinia, care luminată a fost de însuşi Mântuitorul la Fântâna lui Iacov 
de lângă Sihar, a luat mucenicia fiind aruncată într-o fântână, şi aşa S-a stră- 
mutat la locaşurile cele veşnice ale împăratului Hristos. 


Cântare de laudă la Sfânta Fotini, femeia samarineancă 


Samarineanca la fântână 
Pe Hristos îl află, 

Și EI însuşi o luminează 
Cu lumina Adevărului Său. 


Sub Nero ea mucenicia primeşte 
Prin aruncarea într-o fântână, 
Și astfel sufletul şi-l dă 

Lui Hristos Dumnezeu, Stăpânul. 


Fiii ei slăviți sunt Victor şi losua, 
Pe ei maica lor 
Cu sfinţenia i-a luminat. 


Cinci surori ale ei mucenicia au primit 
Pentru Numele lui Hristos, 

Și acum împreună cu ea 

în Ceruri se veselesc. 


O, Fotinio, femeie a pocăinţei, 
Femeie a suferinţei, 

Chipul tău acum 

cu veşnică lumină străluceşte. 


Odinioară ai pregetat chiar apă 
Mântuitorului să-l dai. 

Dar mai la sfârşit nu ai pregetat 
Chiar sângele să ţi-l verşi pentru EL. 


Sufletul tău, odinioară întunecat, 

Pe când încă samarineancă erai 

Mai strălucitor decât razele soarelui l-ai arătat 
Când Creştină te-ai făcut. 


În Sihar pe Hristos L-ai propovăduit cu frică, 
Dar la Roma slăvită pe EI 
L-ai mărturisit cu viaţa. 


Iubirea omoară frica 
Și pe om îl face erou. 


O, Fotinia, iubirea pe tine 
Te-a preaslăvit în veci. 


Incendieze Nero oricâte Rome, 
Pe sufletul creştinesc să-l ardă 
EI nu va putea nicicând. 


Trupurile Nero poate să le ucidă 
Precum pe nişte vase de lut, 

Dar asupra sufletului Fotiniei 
EI nici o putere n-a avut. 


O, sfântă nemuritoare, 
Ajută-ne nouă acum 

Cu rugăciunile tale sfinte 
înaintea tronului Mântuitorului 
Hristos. 


Cugetare 


Dumnezeu nu-i pedepseşte pe păcătoşi pentru că I-ar plăcea ca să-i vadă chinuin- 
du-se. Dacă ar fi fost aşa, EI încă de la început nu ar mai fi stat să-i creeze din 


nimic. El îi pedepseşte pe păcătoşi din motive mult mai înalte şi mai constructive, 
dintre care mai cu seamă două ies în evidență. 


= Mai întâi, prin pedeapsă EI îi corectează şi îi conduce pe calea adevărată a 
mântuirii. 

= Al doilea, el îi înfricoşează astfel şi pe alții de consecinţele păcatului, înde- 
părtându-i de la păcat. 


Aşa crede şi Sfântul Isaac Sirul când zice: „Omul înţelept şi drept este asemenea 
lui Dumnezeu, căci îl pedepseşte pe om nu de plăcerea de a-l pedepsi sau de a-i 
reproşa astfel păcatul lui, ci fie spre a-l corecta pe cel pedepsit, fie spre a-i înfri- 
coşa pe ceilalţi şi a-i îndepărta astfel de la păcat." 


Un tânăr recalcitrant, care îşi bătea joc de Dumnezeu şi de părinţii lui, a înnebunit, 
pierzându-şi minţile. "Toată cetatea a văzut în aceasta pedeapsă lui Dumnezeu, s-au 
înspăimântat şi s-au umplut de frică de Domnul. Tânărul a fost legat şi ţinut 
departe de oameni timp de trei ani de zile. Mama lui a plâns cu amar, rugându-se 
lui Dumnezeu pentru fiul ei. Într-un an, în timpul praznicului Cincizecimii, mama 
l-a adus pe fiul ei nebun la Mânăstirea Sfântului Vasile din Ostrog. După multe 
rugăciuni, tânărul cel nebun s-a vindecat şi şi-a venit din nou întru sine. EI s-a făcut 
după această cumplită încercare pildă de vieţuire creştină înaintea ochilor întregii 
cetăţi. 


Luare aminte 


Să luăm aminte la Stăpânul Hristos răstignit pe Cruce: 
e La Scumpul Lui Sânge care curge din ranele Mâinilor Lui, picurând pe pă- 
mânt; 
e La Scumpul Lui Sânge care curge din ranele Picioarelor Lui, picurând pe 
pământ; 
e La Scumpul Sânge care curge din Coasta Lui şi picură pe pământ. 


Predică despre războiul Mielului cu fiarele 
Ei vor porni război împotriva Mielului, dar Mielul îi va birui, pentru că este 


Domnul domnilor şi împăratul împăraţilor şi vor birui şi cei împreună cu EI - 
chemaţi şi aleşi şi credincioşi (Apocalipsa 17: 14). 


Cine grăieşte aceste minunate cuvinte? loan le grăieşte, cel care L-a văzut pe 
Dumnezeu. 

Cine este Mielul? Hristos Domnul este Mielul. 

Cine este Domnul Domnilor şi împăratul împăraţilor? Hristos Domnul este. Cu 
cine se va război El şi pe cine va birui El? EL va birui fiara cea care are şapte 
capete şi pe toţi cei care primesc stăpânirea, cinstea şi onorurile acestei necurate 
fiare. Mielul printre fiare. 


Da, căci Sfântul Ioan Teologul L-a văzut pe Miel şi ca pe Biruitorul asupra tuturor 
fiarelor. Hristos printre demonii S-ar putea spune, „Vai, îl vor mânca de viu!" Dar 
nu, căci diavolii sunt cei înfricoşaţi, ei îl cheamă cu disperare, implorându-l mila şi 
fugind iute, fără să mai privească înapoi. 


Hristos printre chinuitorii Lui. S-ar putea spune „îl vor omori definitiv, pentru 
totdeauna!" Dar nu, căci EI învie şi biruieşte iar ei fug de la faţa Lui deznădăjduiți 
ŞI pier. 


Hristos printre păgâni. S-ar putea spune „Aceştia vor scufunda Biserica, aşa cum 
valurile oceanului îneacă o insulă mică." Şi totuşi, insula mică a biruit, a crescut şi 
a înflorit şi marile imperii păgâne au fost acelea care s-au risipit precum valurile 
oceanului care nu se înalță decât spre a se prăbuşi iar. 


Credinţa lui Hristos printre zgomotoasele flosofii şi teorii ale acestei lumi! S-ar 
putea spune, „Acestea se vor dovedi superioare credinţei şi o vor dezrădăcina o 
dată şi pentru totdeauna dintre oameni." Și totuşi, filozofiile şi teoriile lumii nu fac 
decât să-şi vădească una alteia minciuna, prigonindu-se între ele, pe când credinţa 
lui Hristos mântuieşte oamenii. 


Cuvioşia între hulitorii de Dumnezeu şi între apostaţi! S-ar putea spune: „Hulind-o, 
batjocorind-o şi calomniind-o, cu siguranță vom murdări cuvioşia şi o vom 
compromite definitiv." Şi cu toate acestea, calomniatorii nu fac decât să se înece în 
propria lor murdărie, pe când cuvioşia se păstrează pe sine neatinsă. 


Blândeţea şi plânsul creştin printre tiranii şi răpitorii acestei lumi! S-ar putea 
spune: „Vor pieri de foame aceştia, cu plânsul şi cu blândeţea lor!" Dar nu, ei 
trăiesc şi se satură şi umblă sănătoşi şi tiranii şi răpitorii acestei lumi sunt cei care 
se perpelesc mereu de foame şi nemulţumire. 


Mielul printre fiare! Da şi asupra lor, Mielul iese Biruitor! 


O, Stăpâne şi Multmilostive Doamne, Mieluşelul Tatălui, Atotmângâietorule, 
întăreşte-ne pe noi cu blândeţea şi bunătatea Ta, ca şi noi părtaşi biruinţei Tale 
să ne facem, Căci Ţie se cuvine slava şi mulţumită în veci. Amin. 


21 martie 
Pomenirea Sfântului Iacov, episcopul şi mărturisitorul 


Nu se cunoaşte locul unde s-a născut Sfântul Iacov, nici cel al eparhiei pe care a 
păstorit-o. Despre el se ştie doar că a împlinit legea lui Hristos şi că a petrecut vre- 
me îndelungată curățindu-şi sufletul şi trupul cu post şi cu rugăciune. 


În timpul împărăției Copronimului, Iacov a îndurat mari prigoniri şi chinuri din 
partea luptătorilor contra sfintelor icoane, precum foamea, temniţa şi batjocura de 
toate felurile. La urmă el şi-a dat sufletul în mâinile lui Dumnezeu, pe care L-a 
slujit cu credinţă toată viaţa. 


Sfântul sfințit Iacov a suferit şi s-a săvârşit în veacul al optulea după Hristos. 
Pomenirea Sfântului cuvios Chiril din Sicilia, episcopul Cataniei 


Sfântul Chiril se născuse în Antiohia şi fusese ucenic al Sfântului apostol Petru. EI 
a fost păstor minunat al turmei sale. El primise darul să lucreze minuni mari cu 
rugăciunea. 


Aşa a fost minunea cu apa cea amară, care nu se putea bea. In acel loc, vara, nu 
curgea nici un fel de altă apă, dar prin rugăciuni el a preschimbat această apă amară 
în apă dulce, bună de băut. Sfântul Chiril a adormit cu pace. 


Pomenirea Sfântului Toma, episcopul Constantinopolului 


Toma a trăit în timpul împăraţilor Mauriciu şi Foca, pe când patriarhi au fost Sfinţu 
Ioan postitorul şi Chiriac. Marea lui râvnă şi evlavie pentru cele sfinte au atras 
atenţia Sfântului Patriarh loan, care l-a rânduit vicar patriarhal. După moartea lui 
Chiriac, Toma a fost ridicat patriarh în locul lui. 


Acest timp a fost marcat de un eveniment tainic, minunat: în timpul unei pro- 
cesiuni cu cruci, acestea au început să se mişte de la sine şi să se lovească una pe 
cealaltă. Poporul a rămas uimit şi înspăimântat. Când semnul acesta a ajuns la 
urechile Patriarhului, el l-a chemat de faţă pe Teodor Sicheotul, sihastru vestit 
înzestrat cu darul discernământului duhovnicesc, spre a tâlcui poporului înţelesul 
acestui semn. Patriarhul l-a rugat cu lacrimi pe sihastru să-i tâlcuiască care este 
voia lui Dumnezeu prin acest semn. 


Cuviosul Teodor s-a rugat lui Dumnezeu şi i-a descoperit patriarhului că acest 
semn vesteşte mari nenorociri, atât pentru Biserică, cât şi pentru împărăția gre- 
cească, care vor veni peste cei mari şi popor din cauza luptelor de credinţă şi a 
celor interne, politice. Acest semn prevestea că creştinii vor lupta şi se vor ucide 
între ei, ceea ce a şi ajuns să se întâmple în scurt timp. 


Sfântul patriarh Toma l-a rugat pe cuviosul Teodor să se roage ca Dumnezeu să-L 
ia la Sine pe el, Toma, ca să nu trăiască şi să vadă toată această urgie. „Voieşti să 
vin eu însumi la tine sau voieşti mai degrabă să ne întâlnim amândoi înaintea 
scaunului lui Dumnezeu?" Aşa a răspuns Teodor rugăminţii patriarhului, ceea ce 
însemna că patriarhul va muri curând. 


Cu adevărat, chiar în ziua în care a primit cuvântul cuviosului, patriarhul s-a 
îmbolnăvit şi a murit. La scurt timp după aceea, cuviosul Teodor a murit şi el. 


Sfântul Toma s-a strămutat la locaşurile cele cereşti la anul 610 după Hristos. 
Pomenirea Sfântului cuvios Serapion 

Sfântul Serapion a fost împreună-vieţuitor cu Sfântul Antonie cel mare. EI era 

starețul Mânăstirii Arsina din pustia Nitriei, în care trăiau peste unsprezece mii de 

monahi. Paladie şi Sozomen îl numeau pe Sfântul Serapion „cel mare." 

EI a murit la anul 366 după Hristos. 

Sfântul Serapion zicea: „Să nu cugetaţi că boala este grea, ci să ştiţi că doar păcatul 

este greu. Căci boala nu durează decât până la mormânt, pe când păcatul îl urmă- 

reşte pe păcătosul care nu s-a pocăit şi dincolo de el." 


Cântare de laudă la Sfântul Serapion 


Voind pe păcătoasă să o vindece, 
Serapion pe sine păcătos s-a făcut a fi. 


EI în cămara păcătoasei a intrat, 
Ca şi când păcatul venise a-l săvârşi. 


Dar mai înainte de aceasta el astfel 
i-a grăit: 
„Ci aşteaptă puţin - căci noaptea întreagă 


înainte o avem - rugăciunea Să-mi săvârşesc. 
După aceea doar vom merge să păcătuim. " 


Serapion rugăciunile aprins a le rosti, 
La Dumnezeu mintea ridicând, 

Fără împrăştiere. 

Rugăciunea picura neîncetat, 

Suspin după suspin. 


Apoi el Psaltirea începu a rosti, 

Și rugăciuni îndelungi 

Pentru păcătoasă. 

Erau rugăciuni cu lacrimi şi suspine, 
Care pe păcătoasă însăşi 

La inimă 0 au străpuns. 


Viaţa-i necurată ea-şi văzu cu groază. 
Pe dată înţelese că Sfântul 

Nu spre păcătuire la ea a venit, 

Ci spre mântuirea sufletului ei, 

Ca la Dumnezeu să se întoarcă 

Și să fie vie. 


Femeia plânge, cu inima străpunsă. 
Și strigă: 

„Ce voi face, omule al lui Dumnezeu? 
Căci iată zac în noroiul ruşinii, 

şi în Sus nu pot să privesc!" 


Serapion cu tărie o povățuieşte, 

Și în grija unor înțelepte femei o aşează. 
Apoi în pustia lui se întoarce 

Cu bucurie de sufletul mântuit. 


Cugetare 
Pe cei care în viaţă nu urmăresc decât îmbogățirea cu orice preţ îi veţi auzi adesea 


justificându-se astfel: „Cum voi putea face milostenii dacă nu am mulți bani?" Să 
nu-i credeţi pe ei, căci ei se mint în primul rând pe ei înşişi. 


Sfântul loan Scărarul cunoştea în profunzime rădăcinile acțiunilor oamenilor când 
zicea: „începutul iubirii de arginţi este pretextul de a face mai apoi milostenie cu 
ei, iar sfârşitul ei este ura față de săraci. (Treapta a Şaisprezecea)." 


Acest adevăr îl confirmă toți bogaţii şi cei mari şi cei mai mici, cu chiar exemplul 
vieților lor. 


Omul mijlociu zice: „Ah, dacă aş avea bani, aş face cutare şi cutare faptă bună!" Să 
nu-l crezi pe el. Lasă-l, căci el pe sine nu se crede. Lasă-l să se privească ca într-o 
oglindă în cel care este mai bogat decât el şi să vadă că mai bogaţii nici nu vor să 
audă de lucrarea cutărei sau cutărei fapte bune. Să vadă deci că aşa ar fi şi el dacă 
ar avea mai mulţi bani. 


Zice iar Sfântul loan Scărarul: „Să nu zici că trebuie să strângi bani pentru săraci, 
ca prin această milostenie să câştigi împărăţia. Au nu ţii minte că văduva Raiul şi-a 
câştigat doar cu doi gologani? (Treapta a Şaisprezecea)" 


Cu adevărat ea Raiul a luat numai cu doi gologani, pe când bogatul în faţa porților 
căruia zăcea săracul Lazăr nu a putut să-şi dobândească acest Rai cu toate nenu- 
măratele comori pe care le avea. 


Dacă nu ai bani ca să faci milostenie cu ei, atunci roagă-te lui Dumnezeu ca să-i 
îndestuleze El precum ştie şi-ţi vei face astfel şi milostenia ta şi Raiul îl vei 
dobândi. 


Când Sfântul Vasile cel nou i-a prorocit împărătesei, soției împăratului Constantin 
Porfirogenetul, că mai întâi va aduce pe lume o fiică iar mai după aceea unu fiu, 
împărăteasa i-a oferit aur mult, pe care sfântul 1-a refuzat, împărăteasa I-a rugat cu 
lacrimi ca să ia aurul, întru numele Sfintei Treimi. Văzând aceasta sfântul a luat 
doar trei galbeni pe care i-a dat celui care îl slujise, pentru că era om sărman şi a 
zis: „Doar puţini dintre aceşti spini să folosim, căci ei mult înţeapă." 


Luare aminte 


Să luăm aminte la Domnul Hristos răstignit pe Cruce: 
e La Capul Lui, cel rănit cumplit de cununa de spini; 
e La Ochii Lui, cei închişi de durere; 
e La Gura Lui, cea uscată de sete. 


Predică despre Cel dintâi şi Cel de pe urmă şi Cel care este veşnic viu 


Nu te teme! Eu sunt Cel dintâi şi Cel de pe urmă şi Cel ce sunt veşnic viu (Apo- 
calipsa 1: 17-19). 


Astfel grăieşte Stăpânul Hristos către ucenicul Lui iubit loan, în vedenia pe care a 
avut-o acesta în Insula Patmos. Dar de ce să nu se teamă ucenicul? Să nu se teamă, 
adică, de prigoana care va veni asupra Bisericii din partea păgânilor idolatri. Nu te 
teme de torționarii care se ridică şi-mi schingiuiesc ucenicii din toate părțile. Nu te 
teme de împărații care se ridică şi-i prigonesc şi-i ucid pe creştini. Nu te teme de 
cei puternici Şi sângeroşi ai acestei lumi care batjocoresc şi râd de moartea Mea şi 
de smerenia Mea. Nu te teme de mulțimea demonilor care îi orbesc pe oameni cu 
patimile aşa încât ei să nu poată vedea adevărul pe care Eu l-am adus lumii. Nu te 
teme de nimic! 


O, cum nu să nu ne temem, Doamne? Cum să nu ne temem, când vedem nele- 
giuirea înarmată până în dinţi împotriva noastră, care suntem puţini şi mici şi 
neînarmaţi ! 


Nu te teme, căci Eu sunt Cel dintâi şi Cel de pe urmă, Eu sunt Alfa şi Omega. Nu 
te teme, căci mulţimea diavolilor nu este decât ca un vârtej de frunze moarte. Eu 
sunt înainte de timp şi după timp; înainte de începutul a toate şi după sfârşitul a 
toate câte sunt zidite sunt Eu! Eu sunt Cel care am pus hotar în timp şi fiinţă tuturor 
câte sunt şi dincolo de acest hotar ele nu se pot întinde. Nu te teme, căci Eu Cel 
Răstignit, iată, Viu sunt. Nu te teme nici măcar de moarte, căci Eu sunt înainte de 
moarte şi după moarte. Moartea este sluga mea căreia Eu îi îngădui să Mă slujească 
în lume. Eu în mâna slugii mele M-am dat timp de trei zile şi după aceea i-am po- 
runcit să se depărteze şi iată, acum Eu sunt viu. Eu sunt Stăpânul morţii şi al vieţii. 
Eu sunt Stăpânul timpului şi al veşniciei. 


Nu te teme! Viu sunt Eu în veacul vecilor. Iar tu împreună viu cu Mine vei fi. Toţi 
cei care îmi rămân credincioşi Mie şi nu se tem vii vor fi şi vor trăi alături de Mine 
în veac. Nu te teme, Eu sunt Alfa şi Omega (Apocalipsa L: 8). 


O, Stăpâne Doamne Veşnic şi Nemuritor, dă-ne nouă ca aceste cuvinte ale Tale 
pururi Să sune în sufletele noastre, ale credincioşilor Tăi, ori de câte ori ni se 
întâmplă să fim prigoniţi în Sfânta Biserică Ta, ca ţinându-ne Tu cu Dreapta Ta 
noi să nu ne temem nicicând, Căci Ţie se cuvine toată slava şi mulțumita în veci. 
Amin. 


22 martie 
Pomenirea Sfântului sfinţit mucenic Vasile, presbiterul Ancirei 


Acest Sfânt Vasile a luat mucenicia de la arieni, în timpul împărăției lui Con- 
stanțius. EI era un om cunoscut tuturor pentru râvna cu care apăra Ortodoxia şi cu 
care îşi punea viaţa pentru turma cea cuvântătoare lui încredinţată, în cetatea 
Ancirei. 


Suindu-se apoi la rândul lui pe tronul imperial, urmaşul lui Constanţius, Iulian, 
apostatul a început să-i prigonească sălbatic pe creştinii ortodocşi. Cum Sfântul 
sfințit Vasile mustra ticăloşia lui pe faţă şi îşi întărea turma şi poporul în sfânta 
credinţă, el a fost aruncat în temniţă. 


Venind Iulian la Ancira, Sfântul Vasile a fost adus în faţa lui. Împăratul a încercat 
să-l convingă pe sfânt să se lepede de credinţa lui în Hristos, ademenindu-l cu 
onoruri şi bogății. 


Sfântul Vasile însă i-a răspuns: „Eu în Hristos al meu cred, pe Care tu îl lepezi pe 
când EI ţi-a încredinţat ţie împărăția aceasta pământească; de aceea va fi luată ea de 
la tine, foarte curând. Au nu ai ruşine de Sfântul Altar sub care ţi-ai scăpat viaţa 
din mâinile celor care voiau să te omoare, pe când erai copil de opt ani? De aceea 
iată, îndată iţi va fi ţie răpită această împărăție lumească iar trupul tău nu va 
cunoaşte îngropare după ce vei fi pierit cu sunet, căci în chinuri mari vei avea să-ţi 
lepezi necuratul tău suflet." 


Iulian s-a umplut de furie şi de ură mai mare la auzul acestor cuvinte şi a poruncit 
ca în fiecare zi să se jupuiască de pe trupul sfântului câte şapte fâşii de piele. Aşa 
au făcut chinuitorii timp de mai multe zile. 


Fiind din nou adus înaintea împăratului, Sfântul Vasile a apucat cu mâinile lui una 
din aceste fâşii şi a aruncat-o în faţa păgânului împărat, strigându-i: „Apucă şi 
mănâncă, luliane, căci dulce iţi este ţie acest fel de hrană, iar mie Hristos îmi este 
Viaţa!" 


Vestea acestei fapte a mucenicului a răsunat în toate cetăţile împărăției. Văzând 
aceasta lulian de ruşine a părăsit Ancira şi a plecat la Antiohia. Torţionarii au 
continuat mai departe să-l chinuiască pe mucenic cu fiare înroşite în foc, până 
când el şi-a dat sufletul în mâinile lui Dumnezeu, pentru care a luat mucenicia la 
anul 363 după Hristos. 


Pomenirea Sfintei Drosida 


Drosida a fost fiica împăratului Traian. Ea a fost prinsă noaptea, împreună cu alte 
cinci femei, pe când adunau trupurile mucenicilor celor chinuiți şi omorâţi pentru 
Hristos. 


Pentru aceasta ea a fost bătută sălbatic şi desfigurată chiar de tatăl ei, împăratul. 
Cele cinci femei au fost torturate cumplit iar la urmă aruncate într-o baie de cupru 
topit, unde şi-au dat sufletele în mâna lui Dumnezeu. 


Drosida însă a rămas sub paza strictă a gărzilor împăratului. Ea însă a reuşit să 
scape de la palat şi s-a botezat singură într-un râu. După opt zile şi-a dat sufletul în 
mâinile lui Dumnezeu. 


Pomenirea Sfântului cuvios mucenic Eftimie 


Acest Sfânt Efumie s-a născut în satul Dimitana din Peloponez. Copil fiind, el a 
dus viaţa creştină în care fusese botezat şi crescut, dar mai târziu a trecut în 
România unde s-a dedat unei vieţi de mari desfrânări. În acest trai desfrânat petre- 
când, duhul necurat i-a pus în gând să se facă musulman, ceea ce Eftimie a şi făcut. 
Dar imediat după aceea o cumplită mustrare de conştiinţă a pus stăpânire pe el. 


EI s-a întors iar la Sfânta Credinţă şi a plecat la Sfântul Munte Athos, unde s-a tuns 
monah. Cu binecuvântarea părintelui lui duhovnicesc el a călătorit la Constan- 
tinopol unde a reuşit să pătrundă până la marele vizir. Ajungând în faţa lui, Eftimie 
a început să-şi facă semnul Sfintei Cruci, să-L laude pe Hristos şi să lepede cre- 
dinţa musulmană înaintea feţei vizirului. 


După chinuri şi torturi prelungite el a fost omorât prin decapitare la Duminica Flo- 
riilor, în ziua de 22 martie a anului 1814. 


La moaştele lui nu au întârziat să se facă minuni. Sfântul lui cap se păstrează în 
Mânăstirea rusească a Sfântului Pantelimon din Sfântul Munte Athos. Aşa a luat 
mucenicia acest tânăr de douăzeci de ani care murind mai întâi lui Hristos, a murit 
mai apoi pentru EI. 


Cântare de laudă la Stăpânul Hristos, pescarul de oameni 


Pescar minunat eşti Tu, Stăpâne Hristoase, 
Și în toate lumea năvoadele Tale întinzi, 


Perle curate pescuind din adâncuri. 


Tainic este năvodul Tău, împletit de Duhul, 
Țesut cu iubire crescută din lacrimi, 

De către mâini îngereşti, 

Pururea şi pretutindeni spre Tine ridicate. 


Toţi aceia pe care mame i-au născut şi crescut în Duhul, 
Toate sufletele curate din toate cotloanele lumii, 

Toate pescuite sunt de sfântul Tău năvod, 

Toate în mătasea lui se regăsesc. 


Când pe el din marea vieții îl vei ridica, 

La fund nimic nu va mai rămâne, 

Decât noroiul. 

O Pescar e minunate Doamne, de perle de mult preţ, 
Și noi păcătoşii odată perle curate am fost! 

Și iată, acum suntem căzuţi de la Scaunul 
Dumnezeirii Tale. 


Pe fundul mării zăcem, 

Acoperiţi de noroi. 

Ție ne rugăm, sfântul Tău năvod să ne cuprindă, 
Și astfel şi noi, de la strălucirea Feţei Tale, 

Vom lumina ca stelele. 


Cugetare 


Chinuit pe Cruce fiind, Mântuitorul Hristos pe chinuitorii Lui cei prea păcătoşi nu-i 
osândea, ci iertare pentru ei cerea înaintea Tatălui Celui ceresc, zicând: Părinte, 
iartă-le lor, că nu ştiu ce fac (Luca 23: 34). 


Să nu osândim aşadar nici noi pe nimeni, aşa ca nici noi să nu cădem sub osândă. 
Căci nimeni nu poate fi sigur că nu i se va întâmpla să păcătuiască chiar înaintea 
morţii în acelaşi fel pe care I-a osândit odată la fratele lui. 


Sfântul Atanasie din Sinai zice: „Chiar dacă vezi pe cineva păcătuind, nu-l 
osândi, căci nu ştii ce sfârşit va avea viaţa lui. Tâlharul răstignit la dreapta 
Mântuitorului, care adânc păcătuise, a intrat în Rai, pe când Iuda cel care fuse- 
se apostol ales, a intrat în iad. Chiar dacă şi vezi pe cineva păcătuind, ţine minte 


că faptele lui bune nu i le poţi vedea. Căci mulţi sunt aceia care au păcătuit pe 
faţă şi s-au pocăit în ascuns; păcatele lor noi le-am putut vedea, căci vădite au 
fost, dar faptele lor bune nu, căci s-au făcut în ascuns. De aceea, fraţilor, să nu 
judecăm pe nimeni, ca nici noi Să nu fim judecaţi.” 


Cugetare 


Să luăm aminte la Stăpânul Hristos cel răstignit pe Cruce: 
e La nesfârşita Lui întristare pentru neamul omenesc cel orbit de păcat; 
e La cum, pe Cruce fiind răstignit, gândul lui merge mai mult la Tatăl cel 
Ceresc decât la Sine; 
e Lacum, pe Cruce fiind răstignit, gândul lui merge mai mult la omenire decât 
la Sine; 
e Lacum, pe Cruce fiind răstignit, EI are certitudinea Biruinţei şi învierii Sale. 


Predică despre maiestatea lui Hristos, Biruitorul 


Capul Lui şi părul Lui erau albe ca lâna albă şi ca zăpada şi ochii Lui, ca para 
focului (Apocalipsa, 1: 14). 


Aşa L-a văzut Sfântul loan Teologul pe Mântuitorul, după slăvita Lui Biruinţă şi 
înviere, el care îl văzuse şi mai înainte cu ochii cei trupeşti, el care a fost mereu 
văzător de Dumnezeu. EI L-a văzut ca pe Fiul Omului, îmbrăcat într-un strai lung, 
încins cu un brâu de aur, având şapte stele în mâna Lui dreaptă, iar Faţa Lui 
strălucind ca soarele când străluceşte în puterea lui (Apocalipsa, IL: 16). 


Iată puterea şi slava cu care 1 s-a înfățişat Domnul în vedenie lui loan, El Care pe 
Cruce era fără strălucire şi fără chip şi Care părea cel mai neputincios dintre toți fiii 
oamenilor tuturor celor care treceau pe acolo şi clătinau din capete. 


Dar de ce era părul capului lui alb ca lâna albă şi ca zăpada? Au nu de abia 
împlinise Domnul treizeci şi trei de ani când a fost răstignit de oameni? De unde 
dar părul cel alb? Au nu arată acesta vârsta bătrâneţelor? Cu adevărat aceasta arată, 
dar atunci când este vorba de oameni muritori; dar atunci când este vorba de 
Hristos în Slavă, capul cel alb cu pletele albe ca zăpada arată mai mult decât vârsta 
bătrâneţelor: el arată veşnicia şi anume, veşnicia tinereţii! Căci bătrâneţea este a 
trecutului, pe când tinereţea, a viitorului care va să fie. Mai mult, au nu este EI oare 
atât bătrâneţea încuviinţată a înţelepciunii cât şi tinereţea cea veşnică? Căci mai 
mult decât tot ceea ce a fost în timp şi este de-a lungul timpului, Hristos este mai 
ales veşnicia cea în afară de orice timp. 


Dar de ce erau ochii Lui ca para focului? Pentru că EI este Atotvăzător. De lumina 
soarelui multe feluri de lucruri se pot ascunde, dar nimic nu poate sta ascuns 
Ochilor Lui, fie din ceruri sau de pe pământ sau dedesubt. Firele zidirii toate sunt 
limpezi înaintea Ochilor Lui; El vede atomii pietrei şi fiecare picătură de apă din 
mare; el vede atomii aerului şi toate dorinţele şi doririle fiecărui suflet de EI zidit. 
EI este Unul şi acelaşi şi ca nimeni altul; El este Cel care din iubire pentru rasa 
omenească a venit pe pământ, S-a îmbrăcat în trup muritor şi a suferit cu el, a fost 
batjocorit şi scuipat de necredincioşi. 


EI este nimeni altul decât Chiar Acela care a stat spânzurat pe Cruce, fără frumu- 
seţe şi fără chip, a stat spânzurat împreună cu cei fără de lege şi a fost îngropat ca 
un mort de Iosif şi Nicodim. 


O fraţilor, cât de înfricoşător lucru este să gândim la ce Oaspete măreț şi maiestuos 
a avut pământul! Dar şi mai înspăimântător lucru este să ne gândim împotriva Cui 
şi-a ridicat mâinile ei ucigaşe o omenire bolnavă mintal! 


O, Prea slăvite Doamne, iartă-ne nouă păcatele noastre şi pomeneşte-ne pe noi 
când vei veni întru împărăţia Ta! Căci Ţie se cuvine toată slava şi mulţumita în 
veci. Amin. 


23 martie 
Pomenirea Sfântului sfinţit mucenic Nicon 


Sfântul Nicon s-a născut la Napoli dintr-un tată păgân şi o mamă creştină. El a fost 
ofiţer roman la Napoli, fără a fi primit Sfântul Botez, deşi mama lui îl învățase în 
taină credinţa creştină, fără ştirea tatălui. 


Când odată Nicon a fost trimis într-o campanie dificilă cu trupele lui, mama lui l-a 
sfătuit să-şi facă semnul Sfintei Cruci dacă va vedea că este la strâmtoare şi să 
cheme numele lui Hristos când viaţa îi va fi în pericol. Cu adevărat, ajungând pe 
frontul de bătălie, trupele lui au fost complet încercuite. Către sfârşitul bătăliei, 
văzându-se pierdut, Nicon şi-a făcut în inimă semnul Sfintei Cruci şi a strigat tare 
numele lui Hristos. Pe dată a simțit în el o putere neobişnuită cu care 1-a pus pe 
fugă pe duşmanii care îl înconjuraseră, pe unii ucigându-i, pe alții inspăimintindu-i 
de moarte. 


Intrând apoi în cortul său, Nicon striga neîncetat, în uimire fiind: “Mare este 
Dumnezeul creştinilor. “ 


Trimițând mamei lui fericita veste a biruinţei în împrejurări fără scăpare, în care 
numai semnul Sfintei Cruci a ajutat şi numele lui Hristos, el a plutit în taină către 
Asia şi ajungând la Cizic, a primit botezul din mâna arhiereului Teodosie, episco- 
pul locului. 


După botez, Nicon sa retras într-o mânăstire unde s-a dăruit studiului şi ascezei, 
înainte de a muri, episcopului Teodosie 1 s-a poruncit în vedenie să-l sfințească pe 
Nicon urmaş al lui. 


Pe dată bătrânul 'Teodosie l-a chemat pe Nicon la sine şi I-a sfințit diacon; după 
aceea preot şi apoi curând, episcop. La scurtă vreme după aceea, prin purtarea de 
grijă a lui Dumnezeu, Nicon a revenit la Napoli unde a aflat-o pe mama lui încă în 
viaţă. După moartea mamei, împreună cu nouă ucenici, foşti camarazi de arme, el 
s-a retras în Sicilia unde s-a dăruit predicării Evangheliei. 


Acela a fost timpul uneia dintre cumplitele prigoane împotriva creştinilor. Prinţul 
Quintianus I-a prins pe Nicon împreună cu ucenicii lui şi i-a supus la mari chinuri. 
Cei o sută şi nouăzeci de ucenici pe care îi avea atunci Sfântul Nicon au fost cu 
toții omorâţi prin decapitare. 


Pe Sfântul Nicon chinuitorul l-a legat de coada unui cal căruia i-a dat drumul în 
galop în josul unui defileu abrupt, apoi I-a bătut cumplit şi I-a jupuit de viu; dar 
Sfântul a supravieţuit tuturor acestor schingiuiri. La sfârşit 1 s-a tăiat şi lui capul, 
aşa strămutându-se la locaşurile cereşti. Trupul lui a fost lăsat în câmp deschis, pra- 
dă păsărilor răpitoare. 


Un anume păzitor de turme, care avea duh necurat, s-a împiedicat de trupul mort al 
Sfântului Nicon mucenicul şi pe dată s-a vindecat. Vestind în împrejurimi despre 
aceasta, au aflat şi unii creştini care au venit şi au îngropat cu cinste acele sfinte 
moaşte. 


Sfântul Nicon a luat mucenicia în timpul împărăției lui Deciu. 
Pomenirea Sfântului cuvios Nicon de la Mânăstirea Peşterilor kievene 


Acest Sfânt Nicon a fost împreună-vieţuitor cu Sfântul Antonie de la Peşterile din 
Kiev şi părinte duhovnicesc al cuviosului Teodosie. 


Pentru că i-a tuns în monahism pe boierul Barlaam şi pe famenul Efrem, Nicon a 
fost ameninţat de cneazul Iziaslav; însă soţia cneazului a întors mânia soţului ei în 
frică de Dumnezeu. Aşa a fost lăsat în pace Nicon, sfântul lui Dumnezeu. 


Vrând să împodobească biserica cu sfinte icoane, Nicon s-a rugat cu lacrimi lui 
Dumnezeu să-l învrednicească de aceasta. In urma acestor rugăciuni, oarecari 1Co- 
nari greci au sosit fără veste la Kiev, de la Constantinopol. 


Sfinţii Antonie şi Teodosie au apărut în vedenie acestor iconari şi i-au călăuzit la 
chilia Sfântului Nicon din Kiev. Sfântul Nicon era cunoscut ca un mare postitor şi 


om de mare înţelepciune. 


La adânci bătrâneţe el a fost chemat, fără voinţa lui, să păstorească ca stareţ Lavra 
Pecerska. 


EI a trecut la cele veşnice la anul 1066 după Hristos. Sfintele sale moaşte se 
păstrează nestricate în Mânăstirea Peştenilor din Kiev. 


Pomenirea Sfântului noul mucenic Luca 


În această zi Sinaxarul grecesc şi Patericul Athonit mai fac pomenire de noul 
mucenic Luca, care s-a născut la Jedren. Copil fiind el a fost prins de turci în Con- 


stantinopol şi tăiat împrejur. Din cauza aceasta el avea cumplite mustrări de 
conştiinţă, căci socotea această tăiere împrejur ca pe un semn al diavolului pe tru- 
pul lui, care nu putea fi şters decât prin mucenicie pentru Hristos. 


Tunzându-se monah în Sfântul Munte Athos, el a mers împreună cu bătrânul său, 
Visarion, la Miuilene şi acolo a fost spânzurat de turci în ziua de 23 martie a anului 
1802. Aşa cum spânzura în aer, din trupul mucenicului se prelingea un mir bine 
înmiresmat. 


Cântare de laudă la Sfântul mucenic Nicon 


Nicon mucenicul episcop în temniţă zace, 
Neîncetat rugându-se lui Dumnezeu. 


EI nu se roagă pentru viaţa lui, 

Nici răzbunare asupra lui Quintian să dobândească, 
Ci se roagă lui Dumnezeu 

Ca să-i dea putere în îndurarea chinurilor. 


Ale lui Nicon suspine 
Dumnezeu le aude. 


Și la timp de rugăciune în duh vede 

Cum la el Fecioara vine în lumină, 

O lumină mai minunată şi mai srălucitoare 
Decât a soarelui. 


Ea este mai albă şi mai blândă 

Decât o mieluşea, 

Și doi arhangheli de-a dreapta şi de-a stânga ei sunt. 
Feţele lor radiază bucurie, 

Și înălțimea lor este până la cer. 


Ei unul către altul apele unui râu arată, zicând: 
Iată valurile fumosului Psimif! 

Apoi un arhanghel Fecioarei îi spune: 

Trimişi am fost pe Quintian să-l ucidem 

În apele furiosului râu Psimif. 

Dar iată, râul este aici, 

Pe când pe Quintian nu-l vedem nicăieri. 


Fecioara grăi, ca şi picurii de miere cuvintele ei curgând: 
EI la râu curând va sosi; 

Prin văluri va încerca să treacă, 

Dar calul de sub el va înnebuni 

Și-i va sluţi faţa cu dinţii. 

Apele râului îl vor îneca, 

Și astfel sarcina voastră se va împlini. 

Aşa va sfârşi acest sălbatic chinuitor 

Al sfântului meu, Nicon. 


Toate aceste aşa se întâmplară, 
Precum a Zis Fecioara. 

Aşa vedenia lui Nicon 

Aidoma se împlini. 


Cugetare 
Sfântul Pafnuuie lui Dumnezeu s-a rugat ca să-i descopere cu cine se aseamnă el. 


Atunci un glas a auzit de sus, care i-a zis: “Asemenea eşti tu cu un negustor de 
perle de mare preţ; ridică-te aşadar şi nu te lenevi!” 


Dar oare de ce nu ne spune Dumnezeu fiecăruia dintre noi că suntem negustori de 
mărgăritare scumpe? De aceea, pentru că mulţi dintre noi nici nu vrem să aflăm 
mărgăritare de mult preţ, ci mai curând vrem să ne îndopăm cât mai bine stoma- 
curile şi să îngrămădim asupra noastră lucruri ieftine. 


Nu tot ceea ce scoate năvodul de pe fundul adânc al mării este mărgăritar de preţ. 
De cele mai multe ori nu este decât noroi şi nisip. Dar ignoranţii se bat pentru acest 
noroi ca şi când ar fi mărgăritar de mult preţ. Doar negustorul cel care se pricepe să 
recunoască mărgăritarul de mult preţ atunci când îl vede, doar el ştie să arunce de 
multe ori năvodul. EI ridică de multe ori din greu năvodul, îl cerne de noroi şi de 
nisip, până când găseşte sămânţa cea adevărată de mărgăritar! 


Dar de ce îl compară Dumnezeu pe Pafnutie cu un negustor de mărgăritare scum- 
pe? De aceea, că Pafnutie pe toate cele din lume le-a lepădat şi dăruindu-şi toată 
energia şi tot timpul vieţii lui, lui Dumnezeu, nu a mai voit decât să afle sămânţa 
mărgăritarului celui adevărat şi scump. Acel mărgăritar este inima curăţită de toate 
patimile şi gândurile rele, încălzită la focul iubirii dumnezeieşti. 


Ridică-te şi tu, omule şi nu te lenevi! Căci iată timpul negustoriei se apropie de 
asfinţit. 


Luare aminte 


Să luăm aminte la Stăpânul Hristos răstignit pe Cruce: 
e La cum dragostea Lui pentru omenire nu s-a micşorat din cauza chinurilor 
La care L-a dat omenirea; 
e La cum mângâie cu dragoste durerea Maicii Sale, dând-o pe ea în grija lui 
Ioan, pe care îl numeşte fiu al ei, în locul Lui; 
e La cum Se roagă cu dragoste Tatălui pentru omenire: Părinte, iartă-le lor, 
căci nu ştiu ce fac (Luca, 23 : 24). 


Predică despre slăbiciunea omului în faţa maiestăţii lui Dumnezeu 


Şi când L-am văzut, am căzut la picioarele Lui ca un mort (Apocalipsa | : 17). 


Sfântul Ioan Teologul a fost acela care a căzut ca un mort la pământ când L-a văzut 
pe Domnul Hristos în slavă. Sfântul Ioan, ucenicul cel iubit al Domnului, evan- 
ghelistul, feciorelnicul, cel pe care îl iubea Hristos şi râvnitor năvalnic al sfinţeniei 
- acesta nu a putut să îndure vederea învățătorului care Se înfățişase înaintea lui în 
toată puterea slavei Sale! Ci el a căzut ca un mort. 


Dar cei care păcătuiesc împotriva Lui, care se ridică şi luptă împotriva Lui, a Celui 
cu ochii ca para focului, cum îşi vor putea ei vreodată ridica faţa înaintea Lui ? 
Cum vor putea îndura vederea slavei Lui cei care fără încetare îşi bat joc de EI, de 
jertfa Lui, de Numele Lui, de dragostea Lui, de Crucea Lui, cei care zi şi noapte 
calcă în picioare poruncile Lui, care îi prigonesc Biserica, care îi necinstesc preoţii, 
care îi ucid credincioşii? Cu aceştia oare ce se va întâmpla înaintea Feţei Lui, dacă 
însuşi Sfântul Ioan a căzut la pământ ca un mort la vederea Slavei Lui? 


Dar cu intelectualii şi artiştii care strică sufletele oamenilor oare ce se va întâmpla? 
Ce va fi oare cu toţi învățătorii şi profesorii care strică credinţa din mintea şi inima 
copiilor şi tinerilor? Ce se va întâmpla cu toţi scepticii care prin filozofia lor 
putredă strică minţile oamenilor? Ce se va întâmpla cu hoţii şi cu tâlharii şi cu 
ucigaşii de copii? Ce se va întâmpla cu duşmanii lui Hristos când ucenicul Lui 
iubit cade ca mort înaintea Slavei Lui indicibile? 


Da, căci aşa este puterea, slava, stăpânia, frumuseţea, lumina şi maiestatea Domnu- 
lui Hristos lisus, Cel înviat şi înălţat, încât ucenicii Lui cei mai apropiaţi şi iubiți 
care timp de trei ani au privit fără teamă la Faţa Lui, acum cad ca morţi înaintea 
picioarelor Lui când Îi văd Faţa Lui cea din Ceruri, cea de după Patimă, moarte şi 
biruinţă! 


O, Atotputernice şi Atot slăvite Doamne, luminează-ne pe noi şi inviază-ne pre 
noi cu puterea şi cu slava Ta, Căci Ţie se cuvine toată slava şi mulţumita în veci. 
Amin. 


24 martie 


Pomenirea Sfântului Artemon, episcopul Seleuciei 


Sfântul Artemon s-a născut şi a crescut în Seleucia. Când Sfântul apostol Pavel a 
sosit în această cetate, el I-a cunoscut pe Artemon, I-a întărit incă şi mai mult în 
sfânta credinţă creştină şi l-a uns episcop acelei cetăţi. 


Artemon şi-a păstorit turma cu râvnă şi cu dragoste. EI era doctor şi al sufletelor, 
dar şi al trupurilor omeneşti. 


EI a trecut la Domnul încărcat de înţelepciune, la adânci bătrâneţe. 
Pomenirea Sfântului cuvios Iacov, mărturisitorul 


Iacov a suferit mult pentru apărarea sfintelor icoane, sub Leon, armeanul. El era 
monah din obştea Mânăstirii Studiţilor din Constantinopol. 


Când Teodor cel mare studitul a fost alungat în exil, pe Iacov l-au torturat cumplit 
în scopul de a-l face să se lepede de cinstirea icoanelor. Iacov a rămas însă până la 
sfârşit neclintit în credinţa lui. Bătut şi torturat, el a fost în final trimis înapoi la 
mânăstirea lui, după ce răul împărat Leon, armeanul rău a pierit. 


Sfântul Teodor a şi murit la scurt timp după întoarcerea lui la mânăstire, din cauza 
bătăilor şi torturilor suferite. Aşa s-a mutat acest sfânt la locaşurile cele cereşti, 
ajungând împreună locuitor cu cetăţenii cerului. 


Sfântul Sfinţit mucenic Partenie, patriarhul Constantinopolului 


Sfântul Partenie s-a născut în Insula Mitilene. EI a fost timp îndelungat episcopul 
insulei Chios. După aceea, el a fost ridicat patriarh al Constantinopolului. 


În urma unor bârfe cum că partriarhul ar fi complotat împotriva statului musulman, 
turcii mai întâi i-au propus să se lepede de creştinism şi să se facă musulman, chi- 
purile ca astfel să-şi dovedească nevinovăția. Dar Sfântul a respins cu dispreţ acea- 
stă propunere şi a fost spânzurat în anul 1657 după Hristos. 


Pomenirea minunii ce s-a întâmplat în Mânăstirea Peşterilor din Kiev 


Doi prieteni, loan şi Serghie, s-au legat amândoi cu frăția de cruce înaintea unei 
Icoane a Maicii Domnului din această mânăstire. loan era un om foarte bogat şi 
avea un fiu, Zaharia, în vârstă de cinci ani. S-a întâmplat însă că loan s-a îmbol- 
năvit de moarte, înainte de a muri, el l-a încredinţat pe fiul lui Zaharia în grija fra- 
telui lui de cruce, Serghie, lăsându-i pentru aceasta şi o mare cantitate de aur şi 
argint, pe care Serghie să o păstreze spre a i-o înmâna tânărului la împlinirea majo- 
ratului. Dar când Zaharia a ajuns la vârsta cuvenită, tutorele lui, Serghie, adică 
fratele de cruce al tatălui lui mort, a negat cum că ar fi primit în grijă moştenirea 
lui. 


Zaharia atunci a zis: „Să jure că nu a primit în grijă moştenirea mea chiar înaintea 
Icoanei Preasfintei Născătoare de Dumnezeu în faţa căreia s-a legat odinioară prin 
frăție de cruce cu tatăl meu. Şi dacă înaintea acelei icoane el se jură că nu a primit 
nimic în grijă de la tatăl meu loan pentru mine, atunci nici eu nu voi mai cere 
nimic de la el." 


Serghie s-a învoit. Dar jurându-se în faţa acelei icoane şi vrând apoi să se apropie 
şi să o sărute, o putere îl ţinea departe, nedându-i voie să vină la icoană. Serghie a 
început atunci să strige ca un nebun către Sfinţii părinţii Antonie şi Teodosie care 
erau de faţă acolo, zicând: „Nu-l lăsaţi pe acest înger nemilostiv să mă omoare!" 
Acel înger era un diavol înfricoşător care îl chinuia prin îngăduinţa lui Dumnezeu. 


Aşa a dat Serghie la iveală comoara pe care loan i-o încredinţase demult. Când au 
deschis cufăraşul, s-a văzut că aurul şi argintul închis acolo se dublase în cantitate. 
Aceasta se întâmplase prin purtarea de grijă a lui Dumnezeu. 


Primind banii, Zaharia i-a încredinţat Mânăstirii Pecerska, iar el s-a tuns monah. 
Zaharia a trăit vreme îndelungată, învrednicindu-se de mari daruri de la Dumnezeu. 
EI a adormit cu pace, strămutându-se plin de bucurie la locaşurile cele cereşti. 


Pomenirea Sfântului cuvios Zaharia 


Sfântul Zaharia a fost fiul lui Carion, egipteanul. EI şi-a lăsat copii şi nevasta şi s-a 
făcut monah. EI l-a luat pe tatăl său cu sine, căci maica lui nu putea purta grijă de 
el. 


Deşi Zaharia era mai tânăr decât cei mai mulți fraţi de la Schit, el era plin de daru- 
rile Duhului Sfânt, mai mult decât mulți alții mai vârstnici. EI îşi simţea întreaga 
fiinţă înflăcărată de dragostea harului lui Dumnezeu. 


ie e e 


L-a întrebat Sfântul Macarie: „Cine este adevărat monah?” 


Sfântul Zaharia a răspuns: „Acela care se luptă zilnic să împlinească poruncile 
dumnezeieşti.” 

Se ae 2 
L-a întrebat Avva Moise: „Ce înseamnă să fii monah?” iar Sfântul Zaharia a 
răspuns, Scoțându-şi camilafea şi călcând-o în picioare: „Aceasta înseamnă să 
fii monah. Nimeni nu poate fi monah care nu se lasă zdrobit ca această cami- 
lafcă. " 


EI a fost un mare luminător al pustiei egiptene, care a trecut la Domnul încă tânăr 
fiind cu anii. 


Cântare de laudă 


Ce folos are omul că dobândeşte lumea toată 
Dacă peste puţin va pieri? 


Ce folos are omul de coroană împărătească 
Ce-i şade pe cap 

Dacă peste puţin va trebui să o lase 

Și în pământ Să putrezească? 


Ce-i folosesc omului grămezile adunate 
De aur şi argint 

Dacă peste puţin din ale lui coaste 

Va creşte iarba? 


Ce folos de toate comorile lui 
De mătase, perle şi hrană scumpă 
Dacă peste el soarele mâine nu va mai străluci ? 


Iată, trupul mort, gol de suflet, se pogoară în groapă. 
Unora ca aceştia, 

Ce comori pământeşti în viaţă şi-au grămădit 
Moarte le sunt şi sufletul şi trupul, 

Iar cei ce rămân în urmă pe amândouă le îngroapă. 


Dar ei pentru nici unul nu plâng. 


Cel care are înțelegere, să înţeleagă. 


O Doamne, Tu tuturor povaţa le-ai dat: 
Sufletul, sufletul este cel 

Care trebuie îmbogăţit, păzit, 

Mântuit. 

Toate celelalte din lume împreună cu lumea 
Vor pieri. 


Porunca Ia noi o cunoaştem, Doamne. 
Dă-ne nouă putere să o împlinim pe ea. 
Ajută păcătoaselor noastre suflete, 

Bunule Doamne, 

Ca fumul deşertăciunii să nu ne înece pe noi. 


Cugetare 
Avva Daniel călătorea odată împreună cu Avva Amona. 


Avva Amona a întrebat: „Părinte, când vom ajunge la chilie, rugăciunile noastre 
Să putem Ssăvârşi?” 


Iar Avva Daniel a zis: „Şi cine ni-L ia nouă pe Dumnezeu de dinainte acum? Au 
nu este EI şi în chilie şi în afara ei şi pretutindeni?" 


Aceste cuvinte ne învaţă pe noi rugăciunea cea neîncetată, cugetarea la Dumnezeu, 
la purtarea Lui de grijă faţă de noi şi faţă de zidire. 


Da, sfântul locaş al bisericii ne ajută, uşurându-ne şi întărindu-ne starea de rugă- 
ciune şi aşa face şi retragerea în singurătate. Dar cel care nu vrea să se roage, nu o 
va putea face nici în biserică şi nici în chilie. Precum, cel care vrea să se roage, o 
va putea face pretutindeni şi în biserică şi în chilie şi pe cale, căci nimic nu-L poate 
despărți pe el de dragostea lui Dumnezeu. 


Luare aminte 
Să luăm aminte la Stăpânul Hristos, cel Răstignit pe Cruce: 


e Să numărăm picurii de sânge care curg din Sfânt Sângele Lui şi să ne nu- 
mărăm şi păcatele noastre; 


e Să numărăm suspinurile Lui de durere şi să numărăm şi zilele noastre 
pierdute în râsete deşarte. 


Predică despre netemerea în pătimire şi despre cununa vieţii 


Nu te teme de cele ce ai să pătimeşti. Fii credincios până la moarte şi îţi voi da 
cununa vieţii (Apocalipsa 2: 10). 


Prin patima Lui, Domnul a uşurat pătimirea noastră. El a îndurat cea mai mare 
durere şi a ieşit Biruitor. De aceea poate EI să ne întărească pe noi în pătimirile 
noastre, care sunt mai mici decât ale Lui. El a pătimit şi a îndurat drept fiind, pe 
când noi pătimim şi trebuie să răbdăm pentru păcatele noastre. De aceea poate EI 
îndoit să ne predice răbdarea şi îndurarea durerilor până la sfârşit, pentru că EI Cel 
Dintâi a făcut-o, nevinovat fiind, înaintea noastră. Căci nici un muritor nu a stat 
aproape la ceasul Patimii Lui, ca să I-o uşureze, pe când El aproape de noi este la 
ceasul pătimirii Şi nenorocirii noastre. 


De aceea are El dreptul să ne spună fiecăruia dintre noi, care suferim pentru 
Sfânt Numele Lui: Nu te teme! Nu te teme de cele ce ai să pătimeşti, zice 
Domnul, pentru că Eu însumi Singur am pătimit tot ceea ce tu vei să pătimeşti şi 
mult mai mult şi cunosc această pătimire. lată Eu nu m-am temut de suferinţa 
Mea. Eu am luat-o asupra Mea, iar la sfârşit am biruit-o. Nu am biruit-o fugind 
de ea, ci luând-o asupra Mea de bună voia Mea şi îndurând-o până la sfârşit. 
Aşa şi tu trebuie să faci, de bună voie să iei această suferinţă asupra ta, căci Eu 
însumi văd şi cunosc hotarul timpului cât poţi tu să înduri şi hotarul durerii tale. 
Chiar dacă acest hotar este hotarul morţii nu te teme, căci Eu îţi voi da cununa 
vieţii. Eu te voi încununa cu viaţa nemuritoare în care Eu domnesc veşnic 
împreună cu Tatăl şi cu Sfântul Duh. 


Dumnezeu nu te-a trimis pe pământ să trăieşti în confort, în relaxare şi plăceri, ci 
te-a trimis mai curând să-ți găteşti încă de acum viaţa veşnică. Ce tragedie să-l 
refuzi Creatorului tău darul, ce tragedie să nu-L laşi să-ţi dăruiască o viaţă mai 
lungă şi mai strălucitoare decât cea de pe pământ, care miroase greu a putreziciune 
şi a moarte şi este mai scurtă decât viaţa unui corb. 


O, fraților, să ascultăm cuvântul Domnului şi toate pătimirile noastre se vor alina. 
Și dacă vânturile lumii ne-ar izbi din toate părțile, ele ca spuma se vor face dacă ne 
supunem Cuvântului Domnului nostru. 


cil răbda a patimile astre, e ea el ne vezi i istoviţi si frane (IT ] tind 1 de-ne nouă 
Mana Ta mântuitoare şi ne scapă pe noi, Căci Ție se cuvine toată slava şi mul- 


mita în veci. Amin. 


25 martie 


Bunavestirea Preasfintei Stăpânei noastre, de Dumnezeu Născătoarei şi 
pururea Fecioarei Maria 


Când Preasfânta Fecioară a încheiat cel de al paisprezecelea an al vieţii ei pe 
pământ şi a intrat în al cincisprezecelea, după ce a petrecut deci unsprezece ani de- 
plini în Templul de la Ierusalim slujind Domnului, preoţii i-au spus că după Lege 
ea nu mai poate rămâne în Templu, ci trebuie să se logodească cu bărbat şi să între 
în viaţa căsătorită. 


Mare le-a fost mirarea preoţilor să o audă pe Fecioară zicându-le că inima ei şi 
viaţa ei şi-a dăruit cu desăvârşire lui Dumnezeu şi că doreşte să rămână fecioară 
până la moarte, nevoind să se mărite cu nimeni! 


Atunci, prin purtarea de grijă a lui Dumnezeu, marele preot Zaharia, tatăl înainte- 
mergătorului, plin fund de Duhul Sfânt şi în acord cu ceilalți preoți, a adunat 
laolaltă doisprezece bărbaţi necăsătoriți din tribul lui David, spre a alege dintre ei 
pe unul care să voiască să o ia pe Maria de soţie, ţinând-o la casa lui şi purtând 
grijă de ea, fără ca să-i strice fecioria. Aşa a fost ea logodită cu bătrânul Iosif din 
Nazaret, cu care se şi înrudea. 


În casa lui Iosif Preasfânta Fecioară a continuat să trăiască precum o făcuse şi 
în Templul lui Solomon, petrecându-şi timpul în citirea Sfintelor Scripturi, în 
rugăciune, în cugetări dumnezeieşti, în postiri şi în lucrul mâinilor. Ea rareori 
ieşea din casă şi era cu desăvârşire înstrăinată de lucrurile şi evenimentele 
lumeşti. Ea vorbea foarte puţin cu oricine ar fi fost şi niciodată fără să fie 
neapărată nevoie. Cel mai des grăia cu cele două fiice ale lui Iosif. 


La plinirea vremii, după prorocia lui Daniil şi când lui Dumnezeu bine I-a plăcut să 
împlinească făgăduinţa Lui făcută lui Adam şi prorocilor, marele Arhanghel Ga- 
vriil a venit înaintea Fecioarei în cămara ei şi aşa cum scriu unii scriitori bise- 
riceşti, chiar la momentul în care ea ţinea deschisă Cartea prorocului Isaia şi 
cugeta la cuvintele lui: iată, Fecioara va lua în pântece şi va naşte fiu şi vor che- 
ma numele lui Emanuel (Isaia 7 : 14). Arhanghelul Gavriil i-a apărut în toată 
strălucirea lui îngerească şi a salutat-o astfel: Bucură-te cea plină de har, Dom- 
nul este cu tine! şi toate celelalte care se află scrise în Evanghelia Sfântului 
apostol şi evanghelist Luca (| : 28). Cu această Vestire şi cu umbrirea Fecioarei de 
către Duhul Sfânt a început restaurarea şi mântuirea tot neamului omenesc şi a 
întregii zidiri. 


Istoria Noului Testament cu aceste cuvinte îngereşti începe, care au fost rostite 
către Fecioara Maria: Bucură-te, cea plină de har! Aceasta vrea să arate că 
Noul Testament cu adevărat bucurie aduce omenirii şi întregii zidiri. De aceea 
acest luminat praznic al Buneivestiri se numără nu doar printre cele mari ale 
bisericii, ci este şi unul al marii bucurii. 


Pomenirea Sfintelor muceniţe Pelaghia. Teodosia şi Dula 


Aceste trei sfinte femei au suferit mult pentru Domnul Hristos. După întemnițări şi 
suferinţe îndelungate Pelaghia şi Teodosia au fost omorâte prin tăierea capului. 


Sfânta Dula, care era o copilă roabă a suferit singură în cetatea Nicomidiei. 


Aceste suflete nobile ca trei trandafiri albi au fost răsădite de Stăpânul Hristos în 
grădina Raiului. 


Cântare de laudă către Preasfânta Născătoare de Dumnezeu 


O, minunată vestire! 
- Bucură-te, Preacurată, 
Căci tu nouă pe Hristos ne-ai născut! 


O, de bucurie vestire! 

Bucură-te, Fecioară, 

Porumbiţă prea luminată! 

Bucură-te Marie, bucură-te ceea ce eşti plină de har, 
Bucură-te, poartă de aur! 


Tu eşti rugul cel nears din pustie, 
Vestind zorii unei noi frumuseți! 


Gavriil cuvinte de bucurie a alcătuit, 
Cu bucurie ţie le-a adus, 
Şi Buna Vestire o a vestit! 


EI Buna Vestire ţie, Fecioară, o a vestit: 
Pe ea cerurile o ascultă, 


De ea sufletul tău se cutremură! 


În Templul sfânt tu ai slujit, 


Și lui Dumnezeu sfinţindu-te, 
Templu al Lui în trupul tău te-ai făcut! 


Bucură-te, Preacurată, cerească mireasă, 
Tu eşti tronul Împăratului ceresc! 


Bucură-te, mieluşea, cea care ai născut 
Pe Mieluşelul lui Dumnezeu 
Care ridică păcatul lumii! 


Bucură-te, roabă smerită, 

Că ţi-a făcut ţie mărire Dumnezeu, 

Și te-a încununat cu slavă şi cu putere 
Printre toate neamurile lumii! 


Bucură-te, lacrimă nesecată, 
Străluminată de Duhul! 


Bucură-te, neagonisitoare desăvârşită, 
Căci Dumnezeu de bogății te-a covârşit, 
Mai strălucitoare decât soarele! 


O, prea curată Fecioară, 
Roagă-te lui Hristos, Fiul tău, 


Pentru ca Să se mântuiască 
Sufletele noastre! 


Cugetare 


Avva Athanasie a fost întrebat odată: „Cum să înţelegem că Fiul este egal cu 
Tatăl?” 


Iar el a răspuns: „Aşa cum un ochi este egal cu celălalt, dar vederea este una." 
Ce răspuns admirabil! La el putem adăuga: tot aşa cum sunt două urechi, dar un 
singur auz. Sau cele Trei Persoane dumnezeieşti sunt una tot aşa cum trei luminări 


aidoma stau aprinse în sfeşnic, dar dau o singură lumină. 


Luare aminte 


Să luăm aminte la Preasfânta Născătoare de Dumnezeu: 
e lLacuma slujit ea Domnului timp de unsprezece ani la Templu, întru sme- 
renie, ascultare şi dăruire; 
e La cum a Slujit ea Domnului în cămara ei din Nazaret, întru smerenie, 
ascultare şi dăruire; 
e La cum întru smerenie, ascultare şi dăruire a primit dumnezeiască Buna- 
vestire din gura Arhanghelului Gavriil. 


Predică despre Cuvântul lui Dumnezeu cel atotputernic 
Că la Dumnezeu nimic nu este cu neputinţă (Luca 1: 37). 


Și a zis Dumnezeu: „ Să fie lumină!” Şi a fost lumină (Facerea, I: 3). Până ce nu 
a zis Dumnezeu, lumină nu a fost. Nici nu era cineva care să ştie ce este măcar lu- 
mina, până când nu a zis Dumnezeu să fie şi a fost lumină. 


Tot aşa şi apa s-a făcut pe pământ, care a dat la iveală uscatul, tot aşa şi tăriile şi 
vegetația cu animalele de pe pământ, iar la urmă, omul. Până ce nu a zis Dumne- 
Zeu, nimic din acestea nu a existat şi nimeni în afară de EI nu a ştiut că asemenea 
lucruri pot măcar exista. 


Prin puterea Cuvântului Său, Domnul Dumnezeu a creat toate câte sunt făcute 
pe pământ şi în ceruri. Tot ce a voit Dumnezeu să fie şi a zis să fie neapărat a 
fost şi nu s-a putut să nu fie, căci cuvântul lui Dumnezeu este irezistibil şi 
creator. 


Facerea lumii este o minune mare a cuvântului lui Dumnezeu. Făcând toate câte 
sunt, Dumnezeu a rânduit tot prin cuvântul Său şi ierarhiile în creaţie şi moda- 
litatea existenţei şi comportamentul tuturor creaturilor faţă de zidire şi între ele. 
Această ordine şi modalitate pe care Dumnezeu le-a întemeiat este o minune mare 
a cuvântului lui Dumnezeu. 


Căci există ordine şi o rânduială a existenţei printre lucrurile create, care este vizi- 
bilă şi comprehensibilă pentru noi oamenii şi mai există o ordine şi o rânduială, 
care nu este nici vizibilă şi nici înţeleasă de către noi, oamenii. Potrivit acestei 
ordini şi rânduieli de noi nevăzute şi neînţelese, care este o taină a Sfintei Treimi, 
printre oameni au avut şi au loc fenomene pe care, atunci când le văd, ei le numesc 
minuni. 


O asemnea minune, o asemenea faptă minunată în toată zidirea este zămislirea fără 
de bărbat a Stăpânului nostru lisus Hristos Dumnezeu în pântecele Fecioarei Ma- 
ria. Această minune arată o suspendare a legilor firii celor văzute şi înţelese nouă 
sau cum spun sfintele texte liturgice, „o biruire a legilor firii." 


Această minune însă este întru totul conformă ordinii şi rânduielii celor care rămân 
pururi neînţelese de mintea omenească. Această naştere, cu adevărat este poate cea 
mai mare minune care s-a arătat vreodată ochilor noştri muritori. 


Totuşi şi întreaga lume zidită este un miracol şi întreaga ordine şi rânduială a firii 
de noi văzute şi înţelese este un miracol, care miracole toate au luat ființă prin 
cuvântul lui Dumnezeu. 'Tot astfel, prin cuvântul lui Dumnezeu, S-a zămislit şi 
Pruncul Dumnezeiesc în pântecele Fecioarei. Ambele ordini ale firii, şi cea de noi 
înţeleasă şi cea de noi în veci neînţeleasă, au fost înfiinţate prin puterea şi cuvântul 
lui Dumnezeu. 


De aceea la întrebarea Cum va fi aceasta? (Luca 1: 34) minunatul Gavriil îi răs- 
punde Fecioarei astfel: La Dumnezeu nimic nu este cu neputinţă (Luca LI: 37). 


O, Stăpâne Doamne Dumnezeul nostru, făcător, nemuritor şi de minuni lucră- 
tor, luminează minţile noastre ca nicicând să ne îndoim, ci pururea să credem şi 
luminează limbile nostre ca nicicând pe Tine să te iscodim, ci pre Tine pururea 
să Te lăudăm, Căci Ţie se cuvine toată slava şi mulţumita în veci. Amin. 


26 martie 
Prăznuirea Soborului Sfântului Arhanghel Gavriil 


Sfântul Arhanghel Gavrul este vestitorul întrupărui Fiului lui Dumnezeu. El este 
unul dintre cei şapte arhangheli care stau înaintea tronului Celui Preaînalt. 


EI s-a înfăţişat lui Zaharia şi i-a vestit naşterea fiului lui, a lui loan, care avea să fie 
Botezătorul Domnului. 


Despre sine Sfântul Arhanghel Gavriil zice: Eu sunt Gavriil, cel ce stă înaintea lui 
Dumnezeu (Luca, 1: 19). Numele Gavriil însemnează „Dumnezeu-Om". 


Cugetând la taina Buneivestiri, Sfinţii Părinți arată cum cu dreptate a trimis 
Dumnezeu un arhanghel cu un asemenea nume să vestească Fecioarei taina înce- 
putului mântuirii omeneşti: prin chiar numele lui, Arhanghelul Gavriil arată Fe- 
cioarei cine va fi şi cum va fi Cel care Se va naşte din ea: EI va fi Dumnezeu şi 
Om, Dumnezeu Atotputernic. 


Unii Sfinți părinţi cred că tot Arhanghelul Gavriil le-a vestit şi părinților Fecioarei, 
Ioachim şi Ana, naşterea fiicei lor; că tot el I-a călăuzit pe Moise în pustie să scrie 
Cartea Facerii. 


Sfinţii părinți mai cred că Gavriil este cel mai dintâi din cel mai mare cin îngeresc 
al celor fără de trup puteri, adică din cinul Serafimilor, deoarece aceştia stau cel 
mai aproape de Dumnezeu. El este, prin urmare, unul dintre cei şapte Serafimi care 
stau în cea mai mare apropiere faţă de Dumnezeu. 


Numele celor şapte serafimi sunt: Mihail, Gavriil, Rafail, Uriil, Salatul, legudul, 
Varahiil. Acestor nume unii Sfinţi Părinți îl mai adaugă şi pe acela al lui leremiil. 
Fiecare dintre ei are slujirea lui anume, iar între ei toţi sunt întocmai în cinste. 


Dar de ce nu l-a trimis Dumnezeu pe Mihail ca să-i Binevestească Fecioarei întru- 
parea? De aceea, pentru că slujirea lui Mihail este alta în frumuseţea dumnezeieştii 
rânduieli: al lui este să nimicească pe duşmanii credinţei în Dumnezeu, pe când al 
lui Gavriil este să vestească mântuirea omenirii. 


Sfântul sfinţit mucenic Irineu din Srem 


Se crede că Sfântul Irineu era de neam slav. EI a fost bărbat căsătorit care a avut 
femeie şi copii înainte de a fi înălțat la episcopie. El a luat mucenicia pentru 
Hristos în timpul prigoanelor lui Maximian. 


Pe când era chinuit, rudele lui stăteau în jurul lui şi îl rugau să aibă milă de el şi de 
ele şi să se lepede de credinţă. 


Dar minunatul ierarh al lui Dumnezeu a iubit mai mult rănile lui Hristos decât toate 
bogăţiile lumii. 


In aceeaşi vreme Seren, un anume grădinar din Srem, a suferit şi el chinuri de la 
Cezarul Probus, precum s-a întâmplat şi cu Afrius la Regia. 


Pentru că Irineu nu a voit să se lepede de credinţă, Cezarul Probus a poruncit să fie 
aruncat de pe un pod în râul Sava şi aşa şi-a săvârşit alergarea acest păstor al 
turmei celei cuvântătoare a lui Hristos. 


Pentru aceea Domnul 1-a strămutat pe el în locaşurile cele de sus, printre cetăţeni 
cerului. 


Sfântul sfințit mucenic Irineu a luat mucenicia cu cinste la anul 304 după Hristos. 
Pomenirea Sfântului cuvios Malhu 


Sfântul cuvios Malhu s-a născut lângă Antiohia, într-o familie de lucrători ai pă- 
mântului. El încă din cea mai fragedă tinereţe şi-a închinat viaţa lui Hristos. 


Dar s-a întâmplat că într-o împrejurare a căzut pradă în mâinile arabilor, care l-au 
luat în sclavie şi l-au însurat cu forţa, sub ameninţarea cu moartea, cu o femeie de 
rasă neagră. Prin marea şi fierbintea credinţă a lui Malhu precum şi prin lucrarea 
lui Dumnezeu şi prin întreaga înţelepciune a acelei femei, ei doar s-au prefăcut faţă 
de acei păgăni stăpâni de sclavi că sunt soţ şi soție, în taină ei vieţuind numai ca 
frate şi soră. După mulţi ani de robie la acei păgăni, Malhu şi femeia s-au sfătuit în 
taină să scape cu fuga din acea sclavie şi şi-au dus la îndeplinire planul, căci după 
atâta vreme arabii aveau încredere în ei şi puteau lipsi şi câte o lună de la peştera 
lor, la lucrul păstoririi turmelor de oi şi capre. 


Cu toate acestea, după puţine zile, arabii au prins de veste şi au trimis un om plin 
de sălbăticie să alerge pe urmele lor şi să-i prindă. Ei s-au adăpostit atunci, de frică, 
într-o peşteră adâncă şi întunecoasă. Dar intrând au văzut înăuntru o leoaică cu puii 


ei Şi s-au lipit înspăimântați de perete. Dumnezeu însă a păzit pe cei care au păzit 
în pustie poruncile Lui. Căci leoaica lor nu le-a făcut nimic, dar a ucis pe arabul 
care intrase în gura peşterii, răcnind la ei să iasă, căci în întunericul peşterii el nu-i 
vedea, fiind orbit de lumina de afară. 


Până la apusul soarelui au rămas Malhu cu femeia în peşteră, de frică să nu se 
reîntoarcă leoaica cu puii. Dar venind asfinţitul, ei au ieşit din peşteră şi au văzut 
cele două cămile ale arabului, încărcate cu multe bunătăţi. Mulţumind lui Dumne- 
zeu, cei mult osteniți robi ai Lui au şezut şi au ospătat, apoi au mers la ducele Ale- 
xandriei, care i-a primit cu cinste, cumpărând de la ei cămilele lor. 


Apoi Malhu a mers la mânăstirea lui, iar pe femeie, la dorinţa ei, a aşezat-o într-o 
mânăstire de femei. 


Malhu a trăit până la adânci bătrâneţi, în nevoinţe neîncetate şi s-a strămutat cu 
cinste la locaşurile cereşti în veacul al patrulea, împreună vieţuitor făcându-se cu 
cetăţenii cerului. 


Pomenirea Sfântului cuvios Vasile cel nou 


La început Sfântul Vasile s-a nevoit într-o pădure, unde nu avea nici colibă nici 
foc. Când s-a aflat de el, a fost bănuit că este iscoadă şi fiind adus în faţa judecății 
l-au întrebat: „Cine eşti?" 


Iar el a zis: „Unul din cei ce viețuiesc pe pământ." 


Pentru aceasta judecătorul, crezând mai mult că este iscoadă, I-a bătut şi I-a chi- 
nuit mult. In cele din urmă însă i s-a dat drumul şi cuviosul a trăit timp de mulţi ani 
în libertate în Constantinopol. 


E] vedea toate tainele oamenilor, avea darul prorociei şi lucra minuni mari. Lui îi 
slujea bătrâna 'Teodora. 


După moartea ei, aceasta a apărut în vedenie lui Grigorie, ucenicul cuviosului 
Vasile şi i-a descris cu amănunţime cele douăzeci de vămi ale văzduhului prin care 
are de trecut tot sufletul după moarte. 


Sfântul Cuvios Vasile cel nou a adormit cu pace în ziua de 25 martie a anului 944 
după Hristos. EI s-a strămutat la locaşurile cele cereşti, în minunata familie de 
cetăţeni ai Raiului. 


După moartea lui, un cetăţean al Constantinopolului i-a văzut chipul încojurat de 
mare slavă. 
Cântare de laudă la Sfinţii Arhangheli 


Cei şapte cu plete de aur, 

din cinul netrupeştilor îngeri, 
Șapte Arhangheli sunt, 

între cereştile oştiri cei dintâi: 


Mihail, purtătorul sabiei dreptăţii, este întâiul. 
Cu ea el nimiceşte pe duşmanii lui Dumnezeu. 


Gavriil vestitor este al întrupării lui Dumnezeu, 
Cel ce vesteşte lumii taina mântuirii încă din veac. 


Rafail soare strălucitor este, slujitor al Sfintei Treimi; 
Al suferințelor omeneşti el este doctor iscusit. 


Uriil lumina strălucitoare a lui Dumnezeu este, 
Luminătorul gândurilor sufletelor omeneşti. 


Salatiil mijlocitor este, ducând rugăciunile oamenilor 
La Tronul lui Dumnezeu. 


Iegudiil lăudător neîncetat al Celui Atotputernic este, 
Pe oamenii credincioşi îndemnând şi sprijinind 
La rugăciune neîncetată. 


Varahiil împărțitor al binecuvântărilor celor cereşti este 
EI oamenilor cele de trebuinţă fiecăruia aduce, 
La porunca lui Dumnezeu. 


Cugetare 


Când vei vedea vreo minune, să nu te sperii sau să te nedumereşti la vederea ei, ci 
să te bucuri. Căci degetul lui Dumnezeu se află în ea, fie ca să răsplătească, fie ca 
să pedepsească, fie ca să-i întărească sau să-i mângâie pe credincioşii Lui sau fie ca 
să-i aducă pe păcătoşi la calea mântuirii. 


Oamenii uneori compară această lume cu o locomotivă, zicând: „locomotiva 
lumii..." Dar când noi vedem vreo locomotivă sau vreun alt vehicol, noi ştim că 
înăuntru se află neapărat şi inginerul, cel care o pune în mişcare şi o conduce. NI- 
mic surprinzător să gândim astfel, nu este aşa? Noi ştim că dacă cel care se află la 
cârmă scoate capul pe fereastră şi face unui cunoscut cu mâna sau dacă flutură o 
batistă sau aruncă o scrisoare sau face orice alt mic gest vizibil din afară, locomo- 
tiva nu este în pericol să se oprească, ci îşi urmează cursul ei, fără nici o stricăciune 
sau deviere. 


De ce spun atunci unii necredincioşi că Dumnezeu impietează, cu minunile Lui, 
asupra mersului maşinilor pământeşti? Răspunsul este: pentru că ochiul minţii lor 
este orb. Credincioşii, dimpotrivă, se bucură de minunile lui Dumnezeu. 


Copilul se sperie când vede o locomotivă pentru întâia oară, dar se bucură imediat 
ce vede un chip uman ca şi al lui apărând la o fereastră a ei. 


O, cât ne este de drag să vedem că din imensitatea mută a universului care ne 
înconjoară şi care pare să-şi urmeze cursul indiferent la vieţile noastre, un chip 
asemenea nouă ne apare în faţa ochilor şi că acela este chipul cuiva care ne 
cunoaşte şi ne iubeşte! 


Atunci când vedem vreo minune, să ştim că Cel care ne seamănă, ne salută şi ne 
spune: Nu vă temeţi, Eu sunt în spatele acestor minuni! 


Sfmtul Vasile cel Nou a lucrat multe şi mari minuni. Cu rugăciunea el a vindecat 
bolnavi incurabili şi a văzut mai înainte soarta oamenilor, ca şi când ar fi citit-o 
dintr-o carte. 


Prin aleşii Lui Dumnezeu întotdeauna ne arată dragostea Lui şi puterea Lui tocmai 
ca să ne întărească şi mai mult pe cei credincioşi întru credinţa în EI şi ca să-i ruşi- 
neze pe cei care sunt necredincioşi, dându-le şanse îmbelşugate ca să se întoarcă la 
credinţă. 


Luare aminte 


Să luăm aminte la Stăpânul Hristos răstignit pe Cruce: 
e Lacumultima Lui răsuflare o dă spre mântuirea tâlharului celui de-a dreap- 
ta; 
e La cum îşi încredinţează sufletul în mâinile Tatălui: Părinte, în mâinile Tale 
încredințez duhul Meu (Luca, 23: 46). 


Predică despre cea de neînlăturat a doua venire a Domnului 
Iată vin curând (Apocalipsa 22: 7). 


Necredincioşii şi ucigaşii duhului vor spune: „De două mii de ani tot făgăduieşte că 
vine şi uite că nu a venit nici până acum!" Aşa bârfesc cei care îl batjocoresc pe EI 
de atunci şi până în ziua de azi şi aşa vor continua să bârfească şi când se vor afla 
în chinurile iadului! Căci El cu adevărat va veni, va veni în slavă şi cu putere mul- 
tă, aşa cum a făgăduit. 


Noi ştim că EI a şi venit de nenumărate ori şi S-a arătat aievea celor credincioşi 
şi smeriţi ai Lui. 


> Au nu a venit la loan Evanghelistul, faţă de care a şi grăit cuvintele “Iată, 
vin curând"? Sfântul loan a văzut slava Lui şi puterea Lui şi a simțit mâna 
Lui asupra sa când a fost înspăimântat şi a căzut ca un mort la picioarele 
Lui, căci zice: Și El a pus mâna dreaptă peste mine (Apocalipsa 1: 17). 

> Au nu a venit la Saul care la început îi prigonea pe creştini răsuflând ură 
asupra lor? Cu adevărat a venit, pe când Saul mergea pe drumul Dama- 
scului şi Saul L-a văzut şi L-a auzit întrebându-l: Saule, Saule, pentru ce 
Mă prigoneşti (Faptele Apostolilor, 9: 4)? 

> Au nu S-a înfățișat Domnul însuşi la nenumăraţii mucenici şi muceniţe care 
au luat schingiuiri şi moarte pentru Numele Lui, întărindu-i, tămăduindu-i şi 
având milă faţă de ei? 

—> Au nu S-a înfățișat EL înaintea Sfinţilor Antonie cel mare, Teodor Stratilat, 
Haralambie, Marina, Silvestru şi atâţia nenumărați alții? 

—> Dar ce spunem noi? Au nu S-a întors El de pe însuşi tărâmul morții în a 
treia zi înfățişându-Se înaintea apostolilor? 

> Au nu a venit El de nenumărate ori în scăparea Bisericii, scoțând-o ca din 
moarte din toate prigonirile şi ereziile, pe când duşmanii ei de moarte jucau 
de bucurie văzând-o agonizând şi crezând că au dat-o morţii pentru 
totdeauna ? 

> Au nu a venit EI în toată puterea Lui în Biserică pe vremea lui Nero, precum 
şi a marelui Constantin? Pe vremea apostatului lulian precum şi a lui lusti- 
nian? Pe vremea prigoanei arabe precum şi a prigoanelor turcilor şi mon- 
golilor împotriva creştinilor? 


O, credincioşilor mei fraţi, să nu ne lăsăm înşelaţi! EI a venit cu adevărat de nenu- 
mărate ori la noi şi mai vine şi astăzi. 


EI vine în fiecare suflet care Îl primeşte cu dragoste, indiferent de cât de 
neîngrijit sau de murdar este locaşul acelui suflet. 


Dar va şi veni şi noi toţi îl aşteptăm să vină, pentru ultima oară îmbrăcat în toata 
puterea şi slava Lui. Noi ştim că venirea Lui este sigură. 


O, Stăpâne Mult Milostive, învredniceşte-ne pe noi să recunoaştem Sfânta Faţa 
Ta încă de pe acum, mai înainte de a doua Ta înfricoşata venire şi ajută-ne nouă 
să ne ruşinăm de feţele noastre cele întunecate de păcat, Căci numai ie se 
cuvine toată slava şi mulţumita în veci. Amin. 


27 martie 
Pomenirea Sfintei muceniţe Matrona 


Sfânta Matrona a fost o copilă săracă şi orfană, roabă în casa unei evreice cu rău 
suflet, din Tesalonic. Aceasta neîncetat îşi bătea joc de credinţa Matronei şi neîn- 
cetat căuta toate mijloacele pentru a o face să se lepede de Hristos şi să meargă îm- 
preună cu ea la sinagogă. 


Dar blânda şi tăcuta Matrona la toată această prigoană nu zicea nimic, ci o slujea 
mai departe pe stăpâna ei fără greşeală, în taină însă ea se ruga lui Hristos Dumne- 
zeu. 


Odată evreica a descoperit că Matrona merge la Biserica lui Hristos în taină şi fără 
ştirea ei. Ea a început să o întrebe cu sălbăticie pe Matrona cum a îndrăznit să 
meargă la Biserică, iar nu la sinagogă? 


La aceasta Matrona a răspuns, Pentru că Dumnezeu trăieşte în Biserica creştină, iar 
de sinagoga evreilor, El S-a depărtat. 


Scoasă din minţi de furie la acest răspuns curajos, evreica a încuiat-o pe Matrona 
într-un loc întunecos, a legat-o de mâini şi a lăsat-o fără mâncare. 


Şezând în genunchi la rugăciune şi slăvind pe Dumnezeu, legăturile au căzut de la 
mâinile ei prin puterea lui Dumnezeu. După aceasta Matrona a mai fost încuiată şi 
înfometată încă de două ori. A doua oară, de foame, ea a şi murit. 


Această rea evreică a luat trupul roabei ce o omorâse cu foamea şi I-a aruncat în 
prăpastie, de la un loc înalt al casei ei. 


Creştinii au luat trupul fetei muceniţe şi l-au îngropat cu cinste. 


Episcopul cetăţi, Alexandru, aflând că la mormântul muceniţei Matrona se fac 
mari minuni, a ridicat o sfântă biserică deasupra lui. 


Evreica cea rea şi-a primit răsplata cuvenită de la Dumnezeu, căci ea a alunecat, a 
căzut şi s-a zdrobit de moarte din chiar locul casei ei din care a aruncat în prăpastie 
trupul Matronei. 


Pomenirea Sfântului cuvios loan cel văzător cu duhul 


Sfântul cuvios loan pină la vârsta de douăzeci şi cinci de ani a fost tăietor de 
lemne. După aceea, mânat de setea neostoită de rugăciune, el s-a retras în putie un- 
de a trăit până la sfârşitul vieţii, care 1-a venit la vârsta de nouăzeci de ani. 


Acest cuvios a trăit ca un înger în trup. El cunoştea inimile oamenilor care veneau 
la el pentru sfat, ştiindu-le mai dinainte numele, dorinţele şi gândurile. 


EI i-a prorocit împăratului Teodosie în ce fel vor sfârşi războaiele lui. EI a prorocit 
generalilor, monahilor şi tuturor celor cărora le era de trebuinţă să ştie cele ascunse 
din întunericul viitorului lor. 


Un mare prinţ l-a rugat odată să primească să stea de vorbă cu soţia lui, care dorea 
cu ardoare să-l vadă. Dar sfântul nu dorea întâlnirile cele din dorinţă deşartă ale 
oamenilor. Și atunci, ca mângâiere, s-a înfăţişat în vis femeii, arătându-i chipul în 
care este. Femeia atunci a descris înfăţişarea sfântului bărbatului ei, care i-a con- 
firmat că într-adevăr aşa este chipul sfântului. 


Pe toţi cei care îl cercetau fără vicleşug la inimă el îi învăţa că începutul vieţii celei 
fericite este dobândirea smereniei, dându-le din belşug pilde a cât de pierzătoare de 
suflet este trufia şi slava deşartă, cea care pe mulţi i-a prăbuşit de la mari înălțimi 
duhovniceşti, în mari păcate şi chiar în moarte. 


Acest sfânt a îndurat mari războaie din partea diavolilor. Satan 1 s-a înfățişat ca 
înger de lumină, înconjurat de miriade de diavoli la fel de strălucitori, care îl sileau 
să se închine lui Satan, înfățişându-i-l ca pe Hristos. 


Dar loan a răspuns cu înţelepciune: „Eu Domnului meu Hristos mă închin în fie- 
care zi. Dacă acesta ar fi El, nu mi-ar cere să cad şi să mă închin lui, când eu deja 
mă închin Lui." În urma acestor cuvinte puterile satanice s-au risipit ca un fum 


puturos. 


Sfântul cuvios loan a adormit cu pace, îngenuncheat la rugăciune, în anul al 
nouăzecilea al vieţii sale. 


Pomenirea Sfântului cuvios Pafnutie 


Sfântul Pafnutie a fost ucenic al Sfântului Atanasie cel mare. 


Prin sfinţenia vieţii lui, Sfântul Pafnutie a întors pe mulţi păcătoşi la calea pocăin- 
ței şi a mântuirii. 


Aşa a fost Sfânta Taisia, care se pomeneşte la 8 octombrie şi care mai înainte a fost 
desfrânată. 


Sfântul cuvios Pafnutie a fost înger pământesc şi om ceresc. El a adormit cu pace 
la sfârşitul veacului al patrulea. 


Cântare de laudă la Sfântul cuvios loan cel văzător cu duhul 


Al smereniei dascăl, Sfântul loan 

Cel cu duhul văzător, 

Cu lacrimi de bucurie despre smerenie învaţă: 
Copiilor ai mei iubiţi şi drept-credincioşi, 

Cu cât mai mult smerenia dobândiţi 

Cu atât mai plăcuţi lui Dumnzeu îi sunteți. 


Fără smerenie nevoinţa 
Nimic nu este. 

Căci nevoitorul trufaş 
Diavolului dă sufletul său. 


Să ne golim sufletul de mândrie 
Și atunci Dumnezeu va locui în el. 


Decât Domnul cine poate fi mai smerit? 
Iată EI în inima nimănui nu Se impune cu sila. 


EI tainic şi smerit, nevăzut, fără zgomot, 
însuşi conduce lumea. 


De aceea cei slabi la minte cred 
Că EI nici nu există. 


La fel ar crede ei şi despre vânt, 
De n-ar sufla cu putere, 


de n-ar mătura totul în cale. 


Cel smerit pe sine pururi se ceartă, 


Și se prihăneşte. 


Unuia ca acesta să dobândească virtuţi 
Nu-i este greu. 


Smerenia mai mare este decât sărăcia cu duhul. 
Aceasta este a Mântuitorului învăţătură: 

În voi nu vă încredeţi, 

Ci toată nădejdea 

Să o aveţi la Dumnezeu. 


Aceasta este sfânta smerenie. 

Oricine o calcă 

întuneric îşi grămădeşte sufletului lui. 
Și pierire. 


Sfinţii cu toții într-un gând mărturisesc: 
Fără smerenie mare, nici un Suflet nu este mântuit! 


Voios este pururi smeritul, căci Domnul întru el domneşte. 


O copii ai mei iubiţi, 
Fiți smeriţi şi mântuiți veți fi! 


Cugetare 


Curăţie nu se află în cel care gândeşte răul, zice USII si 


adaugă: „Cum S-ar afla o inimă curată în acela care pururi o murdăreşte cu 
gânduri necurate, precum praful murdăreşte oglinda?” 


Vedem noi oare aşadar marea înălțime a creştinismului care stă atât de sus faţă de 
toate credinţele şi sofisticăriile filozofiilor lumești? Căci iată, creştinismul ne 
învaţă că fie numai dacă am gândit răul, chiar dacă nu l-am şi făcut, vinovaţi 
suntem faţă de poruncile Domnului Dumnezeului nostru lisus Hristos şi faţă de 
sufletul nostru. Căci pe Domnul îl întristăm şi pe sufletul nostru îl pierdem. 


A fi creştin în adevăratul înţeles al cuvântului înseamnă să investeşti enorm în 
lupta permanentă de curăţire a sinelui de gândurile cele necurate ale inimii şi 
minţii. Dar oare ce fel de efort, ce fel de luptă este aceasta? Există studii scrise şi 
amănunțite despre această mare luptă, adevărat război, care în zilele noastre le 


rămân total necunoscute din nefericire, chiar creştinilor. Ele conţin însăşi expe- 
rienţa vieţii mulțimilor de sfinţi şi sfinte care s-au nevoit şi au biruit în acest răzoi 
nevăzut al vieţii. Căci acesta a fost scopul mulțimii de sfinți nevoitori, sihaştri şi 
zăvorâţi, bărbaţi şi femei, de-a lungul veacurilor: curățirea sinelui de patimi, care-şi 
au începutul în gândurile necurate ale inimii şi minţii. 


Luare aminte 


Să luăm aminte la Stăpânul Hristos cel omorât prin răstignire: 
e Lacum Cel care a înviat oameni din morţi zace mort, spânzurat pe lemnul 
Crucii; 
e LacumEla murit pentru noi, astfel încât să câştige pentru noi viaţa şi din 
belşug să o câştige şi astfel încât să ne arate nouă adevărul despre nemurire 
şi îmbelşugat să ni-l arate. 


Predică despre creştini, care sunt preoţi şi împărați 


Și i-ai făcut Dumnezeului nostru împărăție şi preoţi şi vor împărăţi (Apocalipsa 
5: 10). 


Stăpânul Hristos lisus voieşte ca pe toți oamenii să-i facă asemenea Sieşi. 


Y Ca Fiu al lui Dumnezeu, El voieşte ca toţi oamenii să devină prin înfierea 
harului fii ai lui Dumnezeu. 

Ca împărat, El voieşte ca ei să fie împreună împărați cu EL. 

Ca Mare Arhiereu, El doreşte ca ei să fie împreună ierei |preoți] cu El. 

Ca Atotputernic, El doreşte să-Și împărtăşească cu ei puterea. 

Ca Veşnic, El doreşte să împărtăşească cu ei veşnicia nemuririi. 

Ca Sfnt, EI doreşte să împărtășească împreună cu ei sfinţenia. 

Ca înviat din morţi, el doreşte ca toți să fie copii ai învierii. 


i a Mi a a 


Acestea le-a dorit şi le doreşte Domnul, şi pentru acestea S-a coborât El pe pă- 
mânt: ca să despartă pe omul cel de El zidit după Chipul Lui de animalele 
necuvântătoare şi să-l înalțe deasupra vieţii animale, la demnitatea de împărat 
peste zidirea Lui văzută, demnitate pe care Adam a avut-o mai întâi în Rai, 
înainte de Cădere. 


Pentru acest plan al Lui, pentru dragostea Lui pentru neamul omenesc cel neno- 
rocit, bătrânii evreilor L-au dat morții prin răstignirea pe cruce. 


Dar EI chiar şi de la numiţi creştini culege până astăzi spinii nerecunoştinței şi 
strâmbei lor înţelegeri. Căci nerecunoscători faţă de El ne arătăm şi lipsiţi de 
înţelegere ori de câte ori călcăm în picioare, cu ştiinţă şi fără ştiinţă, poruncile 
Lui. Cu fiecare păcat al lui, păcătosul îi împleteşte Mântuitorului noi şi noi cu- 
nuni de spini pe care le îndeasă pe Sfântul Lui Cap. 


Dar oare când ne-a făcut El nouă vreun rău, ca să-l îndesăm noi mereu pe Cap 
cununile spinilor păcatelor noastre?! Oare când a gândit El vreodată rău despre 
noi, de-l răsplătim cu răul păcatelor noastre? lată El S-a pogorât până în groapa 
fetidă în care ne-am obişnuit să trăim împreună cu şerpii ŞI cu scorpionii ŞI pe care 
uneori în nebunia noastră o numim cu mulţumire confort, nevăzând că e putredă şi 
de puţină vreme şi ne-a smuls din ea, ducându-ne la înălțimea luminii şi a nemuririi 
împărăției Sale. 


EI voieşte să ne facă pe noi preoţi şi împărați în veac, iar noi lovim Mâna Lui şi ne 
întoarcem în groapa noastră puturoasă, plină de şerpi şi de scorpi. 


O, fraţilor, destul, destul şi prea destul cu această umilire a Lui şi omorâre desă- 
vârşită a noastră! Să nu mai lovim, ci să apucăm cu nădejde şi cu dragoste Mâna 
Lui mântuitoare şi să-L urmăm pe El oriunde va merge, căci El binele nostru cel 
mai mare îl voieşte. EI binele nostru cel mai mare îl lucrează. Pentru binele nostru 
cel mai mare El, Nemuritorul, morţii S-a dat. EI] este Singurul nostru Prieten 
niciodată schimbător. Lui I se cuvine slava şi mulţumită în veci. Amin. 


28 martie 


Pomenirea Sfântului cuvios mucenic Eustratie din Lavra Peşterilor kievene 


Înainte de a se face monah, Sfântul Eustratie fusese un om foarte bogat care, atins 
de dragostea lui Hristos şi-a împărţit toate averile după cuvântul Lui şi a intrat în 
Lavra Pecerska, luând chipul monahicesc. 


Dar în timpul sălbaticelor atacuri ale polovților asupra cetăţii Kievului din anul 
1097 după Hristos, mânăstirea a fost jefuită şi mulți creştini şi monahi au fost 
OMorâţi. 


Sfântul Eustrauie împreună cu alți câțiva credincioşi au fost vânduți ca robi unui 
evreu din Cherson. Acesta îşi bătea joc de credinţa creştină a robilor lui şi încerca 
prin toate mijloacele să-i facă să se lepede de ea şi să treacă la religia mozaică. 
Văzând că nu au nici o scăpare decât moartea, ei toți s-au sfătuit să nu mai 
mănânce nimic şi mai degrabă să moară aşa decât să se lepede de Hristos. 


Sfântul Eustratie i-a încurajat, i-a întărit şi i-a binecuvântat pe credincioşii cei 
împreună cu dânsul pe această cale pe care cu toţii, inclusiv el, hotărâseră să 
meargă. Astfel, ei cu toţii au murit de foame, unii după trei zile, alții după patru, iar 
alții după şapte. 


Fiind obişnuit cu postirile, Sfântul Eustratie singur a supravieţuit, fiind încă viu 
după paisprezece zile de postire totală. 


Sângerosul evreu, văzând că pierduse şi banii pe care îi cheltuise cumpărând robii, 
s-a răzbunat pe Sfântul Eustratie, pe care I-a răstignit pe o cruce. Sfântul Eustratie 
s-a rugat lui Dumnezeu de pe acea Cruce, prorocind şi evreului năpraznică şi apro- 


piată moarte. 


Evreul, înnebunit de ură, a străpuns cu o suliță trupul Sfântului celui pironit pe 
cruce şi aşa Sfântul Eustratie şi-a dat sufletul în mâinile lui Dumnezeu. 


Aruncându-i-se trupul în mare, el nu s-a dus la fund, ci a plutit la suprafaţa apei. 


Minuni mari au început să se facă apoi la sfintele lui moaşte. 


La puţin timp după martirizarea acestor creştini din Cherson, între care şi Sfântul 
Eustratie, împăratul de la Constantinopol a poruncit ca toţi evreii din Cherson care 
s-au aflat schingiuitori şi ucigaşi ai creştinilor să fie dați morţii fără milă. Aşa şi 
evreul ucigaş al Sfântului Eustratie a fost executat prin spânzurătoare, luând răs- 
plata lui Iuda. 


Sfântul Cuvios Ilarie, noul mucenic 
Cuviosul Ilarie a fost stareţul mânăstirii Pelekit din Helespont. Plin fiind de Duhul 
Sfânt, el a strălucit ca un soare printre oameni, vindecându-i pe ei de boli şi cu- 


rățindu-i de duhurile cele necurate. 


Acest bărbat dumnezeiesc a luat mai apoi mucenicia în timpul lui Leon Armeanul 
care pornise din nou prigonirile contra apărătorilor sfintelor icoane. 


Împreună cu alţi patruzeci de monahi cuviosul Ilarie a fost alungat în surghiun la 
Efes şi acolo a pierit în temniţă, strămutându-se la locaşurile cereşti din împărăția 
lui Hristos la anul 754 de la întrupare. 


Sfântul cuvios Isihie din Ierusalim 


Acest Sfânt Isihie a fost ucenic al Sfântului Grigone Teologul, contemporan al 
Sfântului Eftimie cel mare şi un mare teolog el însuşi. 


Minunata cartea de dânsul alcătuită, Despre trezvia în rugăciune, ar trebui să fie 
bine cunoscută oricărui creştin. 


Sfântul Isihie a adormit cu pace la anul 434 după Hristos. 
Pomenirea Sfântului mucenic Boyan, domnul bulgarilor 


Boyan a fost fiul lui Krutogan şi nepotul de frate al lui Grubaş. Boyan L-a măr- 
turisit pe Hristos în timp ce fratele lui Milomir a rămas pe mai departe păgân. 


La porunca lui Milomir, Boyan a fost omorât prin decapitare pentru Sfânta credință 
ortodoxă la anul 827 după Hristos. 


Pomenirea minunatei întâmplări a ostaşului Taxiotis 


Taxiotis a fost un soldat din Cartagina. Toată viaţa lui şi-a petrecut-o în mari şi 
cumplite păcate, dar în cele din urmă Dumnezeu i-a rânduit mântuirea, căci el a 
părăsit viaţa ostăşească şi a început să ducă o viaţă plăcută Lui. 


Totuşi mai la urmă, aflându-se împreună cu soția lui la proprietatea lor de la mar- 
ginea oraşului, Taxiotis a căzut în preadesfrânare cu soția unui ţăran de la moşie. 
Imediat după aceea el a fost muşcat de un şarpe şi a murit. Dar după şase ceasuri s- 
a ridicat viu. De abia în a patra zi de la învierea lui el a putut să vorbească şi să 
povestească totul despre vămile văzduhului: cum la vama preacurviei el a fost 
aruncat într-un hău demonic şi cum un înger l-a scăpat de acolo, depunând măr- 
turie bună pentru el. Atunci el a fost trimis înapoi în trup, spre a se mai pocăi un 
scurt timp pentru acest ultim păcat al lui. 


Taxiotis s-a pocăit timp de patruzeci de zile, mergând din biserică în biserică, 
îngenunchind, rugându-se, făcând metanii, plângând şi strigând cu glas mare către 
oameni păcatul lui şi chinurile care îi aşteaptă în viaţa cealaltă pe păcătoşii care nu 
s-au pocăit pe pământ. EI îi ruga cu lacrimi pe oameni să se lase de păcatele lor cât 
mai au încă timp şi să plângă ca să le şteargă Dumnezeu pe cele de ei făcute în 
trecut. 


In ziua a patruzecea, cu bucurie, Taxiotis s-a mutat în Împărăția cea cerească a 
Dumnului celui îndelung milostiv. 


Cântare de laudă lui Taxiotis ostaşul 


În toată Cartagina se auzea 

Plânsul de pocăință al lui Taxiotis. 

„ O chinurile cele cumplite pe care le-a văzut sufletul meu, 
Fraţilor! 

O, rău mirositorul hău în care m-am pogorât 

Eu, păcătosul! 

O cumplitele fiare ale adâncului, 

Noroiul şi urletele chinuiților! 

O, plânsul cel fără lacrimi, vaietele şi ţipetele! 

Căci nu şase ceasuri, ci un veac întreg 

Mi-a părut mie că locuiesc în duhoarea şi spaima 
închisorii morții! 

Dar un înger luminos m-a scăpat de acolo. 

EI m-a ridicat şi m-a dus în apropiere de Cartagina, 
Ca întors în trup, 


Să-mi pot plânge ultimul meu păcat. 


Văzându-mi trupul, hoit rău mirositor, 

Puterea m-a părăsit, la fel şi bucuria: 

O, cum voi intra în această stricăciune! 

Cum mă voi îmbrăca din nou 

în această coajă putredă - trupul meu cel mort? 


Dar oare cum am putut 

Atâta vreme, să locuiesc în el, 
Sufletul pierzându-mi pentru plăcerile 
Acestui gunoi? 


O îngere luminos, izbăveşte-mă de astă durere, 
Nu mă sili să mă-ntorc 
în această carcasă fetidă! 


Plânsul meu pe înger l-a mâniat: 
Cel ce în trup păcătuieşte 
în trup Să se şi pocăiască! 


Astfel grăi cu asprime îngerul, 

Apoi mă întrebă, poruncitor: 

Intra-vei în trupul tău din nou, 

Sau mai bine-n lad vrei a te-ntoarce? Alege! 


Auzind iar de groaznicul iad, 
In trupul meu cel puturos din nou 
Cu silă, dar grabnic, am hotărât să mă-ntorc. 


Căci zile patruzeci mi se dăduseră 
Spre a mă pocăi, 

Și pildă să le fiu tuturor 

Celor ce vor voi s-asculte. 


Pocăiţi-vă, fraţilor, pocăiţi-vă! 

Nu vă mai împleticiţi mereu către iad! 
Pocăiţi-vă grabnic, pocăiţi-vă! 

Căci acolo nimeni nu va mai putea! 


Eu, Taxiotis, cele ce am văzut vă vestesc, 
Cumplită-i duhoarea morții 
In care s-a pogorât sufletul meu!" 


Cugetare 


Grăind despre Ghorghie, frumosul tânăr de douăzeci de ani care, în pofida fru- 
museţii şi tinereţii lui şi a traiului desfătat în slava cea deşartă a lumii - a lăsat toate 
şi a început să alerge pe calea mântuirii. 


ISI zicea: „Vezi cum nici tinerețea şi frumuseaţea nu 
împiedică mântuirea, precum nici bătrâneţea nu o ajută atunci când lipseşte 
raţiunea şi frica de Dumnezeu?” 


Căci ce l-a împiedicat pe tânărul apostol loan, ucenicul cel iubit, să-L urmeze pe 
Hristos? Şi ce le-a folosit bătrâneţea lor căpeteniilor lui Israil celor cu minţi oarbe, 
care din pricina orbirii lor pline de ură L-au osândit pe Făcătorul lumii şi omului la 
moarte, pe însuşi Dumnezeu? Tinereţea niciodată nu va putea împiedica nici în 
zilele noastre pe tineri să-L iubească pe Hristos, cel care l-a făcut pe om din iu- 
bire. 


lar vârsta nu le este de folos sufletelor celor otrăvite de ură faţă de Dumnezeu. 
Căci tinereţea sau bătrâneţea trupului nu este decât ca o haină pentru suflet, 
care poate fi nouă sau veche. Oricare din aceste haine poate îmbrăca un suflet 
care este fie sănătos, fie bolnav. lar scopul nostru este ca sufletul să fie sănătos 
şi curat. 


Luare aminte 


Să luăm aminte la Stăpânul Hristos care moare: 
e Să luăm aminte la cum toată zidirea s-a cutremurat când El Și-a dat duhul 
Său, parcă strigând cu glas mare nedreptatea ucigaşă a neamului omenesc; 
e Să luăm aminte la cutremurul mare de pământ, la întunecarea soarelui, la 
spargerea stâncilor, la ruperea catapetesmei templului şi la deschiderea 
mormintelor din care au ieşit vii cei cunoscuţi că muriseră demult. 


Predică despre îngrozirea zidirii la moartea lui Hristos 


Și iată, catapeteasma templului s-a sfâşiat în două de sus până jos şi pământul s- 
a cutremurat şi pietrele s-au despicat; Mormintele s-au deschis şi multe trupuri 
ale sfinţilor adormiţi s-au sculat (Matei 27: 51-52). 


O grozavă mustrare a viilor! Căci până şi zidirea cea nesimţitoare L-a cunoscut şi 
recunoscut pe El ca Dumnezeu, în timp ce oamenii nu au voit să-L cunoască! Toate 
cele fără grai au strigat cu glas tare, fiecare în modul ei şi pe limba sa! 


Căci pământul se cutremură - iată graiul lui! Soarele îşi acoperă lumina - iată graiul 
şi al lui. Toată zidirea strigă de mânie în graiul fiecărui element al ei. Toată zidirea 
se supune Lui, precum oarecând lui Adam în Rai, căci toată zidirea îl recunoaşte pe 
EI drept Stăpân, aşa cum I-a recunoscut odinioară pe Adam în Rai. 


Cum anume L-a cunoscut zidirea şi cum anume s-a făcut că I s-a supus, nu ştim, 
căci aceasta este o taină de nepătruns pentru noi. Credem că este vreun instinct 
interior al zidirii necugetătoare, care se află în ea de la Cuvântul lui Dumnezeu care 
a creat-o. Căci iată, acest instinct al zidirii iraționale este de mii de ori mai rațional 
decât raţiunea omului când aceasta este întunecată de păcat! Căci dintre toate 
lucrurile care există nimic nu este mai orb decât mintea omului care este întu- 
necată de păcat. Căci nu numai că omul nu vede lucrurile care au fost create 
anume ca el să le vadă, dar în mod pervers, el vede tocmai ceea ce este contrar 
firii, contrar lui Dumnezeu, contrar adevărului. Acestea se pot numi trepte ale 
orbirii de dincolo de orbire; acestea sunt numerele de sub nivelul lui zero. Acesta 
este omul care se află mai jos decât zidirea, mai jos decât regnurile animal, 
vegetal sau mineral. 


Căci atunci când mai marii preoților din Israil nu L-au recunoscut pe EI ca Dumne- 
zeu, furtunile şi vânturile L-au recunoscut; plantele şi animalele L-au recunoscut; 
mările, râurile, pământul, pietrele, stelele, soarele şi chiar diavolii din iad L-au 
recunoscut pe EI! 


O cu câtă ruşine se acoperă omenirea! Pământul s-a cutremurat, stâncile s-au des- 
picat, soarele şi-a oprit razele lui, toate arătându-şi prin aceasta şi tristeţea şi mânia. 
Toată zidirea a plâns de durerea Fiului lui Dumnezeu, de ale cărui dureri bătrânii, 
căpeteniile lui Israil, se bucurau. 


Mânie, durere şi spaimă! întreaga zidire s-a înspăimântat să vadă moartea Celui 
care i-a zis: Ridică-te din nimic, trăieşte, şi te bucură! Parcă ar fi voit să zică 
această zidire, cu plânsul ei: „Cu cine vom mai rămâne noi acum, cine ne va mai 
susține, dacă Ziditorul nostru Şi-a dat Sfântul Lui suflet?" 


O, fraților, să ne ruşinăm de mustrarea zidirii, de durerea ei şi de spaima ei când a 
văzut moartea Mântuitorului! Cu pocăință să strigăm înaintea Domnului, a Birui- 
torului: Jartă-ne Doamne, Dumnezeul nostru Multmilostive, căci în adevăr 
pururi păcătuim înaintea Ta şi Te mâniem pe Tine, niciodată cunoscând ceea ce 
facem! Căci numai Ţie se cuvine toată slava şi mulţumita în veci. Amin. 


29 martie 
Pomenirea Sfântului Marcu mărturisitorul, episcopul Aretusei din Siria 


Despre suferinţele Sfântului Marcu pentru credinţă ne scriu Sfântul Grigorie Teo- 
logul şi fericitul Teodorit. După cum ne spun aceşti minunaţi sfinți, în timpul 
împăratului Constantin cel mare acest Marcu a dărâmat la pământ un templu ido- 
lesc şi a adus pe mulţi la Sfânta credinţă a lui Hristos. 


Când pe tronul imperial de la Constantinopol a urcat răul Iulian, nepotul marelui 
Constantin, care după puţină vreme de la investitura lui s-a şi lepădat de Sfânta 
credință şi s-a numit apostat, s-a întâmplat ca şi unii din Aretusele Siriei să se 
lepede de Hristos şi să se întoarcă la păgânism. 


Acela a fost momentul când s-au ridicat împotriva cetățeanului Marcu, care distru- 
sese acel templu, pretinzându-i ca fie să reclădească templul, fie să plătească cetăţii 
o sumă mare de bani. Cum bătrânul Marcu a respins ambele pretenţii, el a fost 
biciuit, batjocorit, defăimat şi târât pe străzile cetății. După aceea i-au tăiat urechile 
cu un fir de aţă tare. Apoi l-au despuiat de haine, l-au uns cu miere şi l-au lăsat 
legat de un copac în arşiţa verii astfel încât să fie omorât de veninul tuturor insec- 
telor înţepătoare şi otrăvicioase. 


Mucenicul lui Hristos a îndurat toate fără jeluire. Marcu era foarte înaintat în 
vârstă, dar chipul lui strălucea asemenea celui al unui înger. 


Idolatrii păgâni în cele din urmă şi-au redus din ce în ce mai mult pretenţiile lor 
băneşti faţă de Marcu, la o sumă atât de mică, încât şi cel mai sărac ar fi putut-o da, 
dar Marcu a refuzat să acorde chiar cel mai neînsemnat gologan scopului celui 
drăcesc. 


Răbdarea lui i-a impresionat puternic pe cetăţenii oraşului, care au început să-l 
admire şi pe care a început să-i doară pentru el. Aceşti cetăţeni, care provocaseră 
de fapt martiriul bătrânului Marcu, în cele din urmă şi-au redus la zero pretenţiile 
lor băneşti, numai şi numai în scopul de a i se lăsa lui Marcu viaţa, în cele din 
urmă, ei l-au eliberat şi unul câte unul s-a pocăit, a luat sfaturile lui şi s-a întors la 
credinţa lui Hristos. 


În acelaşi timp, în cetatea Heliopolis de la picioarele Muntelui Liban, Chiril dia- 
conul a suferit la fel pentru aceleaşi pricini. In vremea în care creştinismul s-a 


bucurat de libertate, diaconul Chiril a distrus unele temple păgâneşti, lucru pentru 
care a fost torturat cu sălbăticie mai târziu, sub Iulian, apostatul. 


Atât de sălbăuiciți în lucrarea diavolului au fost torționarii lui cei păgâni, încât 
atunci când l-au ucis, i-au sfâşiat măruntaiele cu dinţii. 


In aceleaşi zile ale muceniciei Sfmtului Chiril au mai luat mucenicia şi alţii. Au 
fost din aceia ale căror trupuri păgânii le-au tăiat mădular cu mădular, le-au ames- 
tecat cu ovăz şi le-au dat spre mâncare porcilor. 


Dar pe aceştia pedeapsa năprasnică a lui Dumnezeu nu a întârziat să-i lovească: 
căci toţi dinţii le-au căzut şi în văzul şi înaintea tuturor celor care le-au văzut 
sălbăticia din gura lor ieşea o duhoare grea şi urâtă, cu neputinţă de suportat, ca o 
pedeapsă pentru toți cei din jur. 


Pomenirea Sfântului cuvios Ioan sihastrul 


Ioan a fost fiul lulianei, o femeie creştină din părțile Armeniei. Tânăr fiind, el şi-a 
lăsat casa părintească şi s-a retras în pustie, arzând de focul iubirii dumnezeieşti. 


Acolo el mai întâi s-a dat pe sine cu totul în grija unui povăţuitor îmbunătățit, 
cuviosul Farmuuie, un plăcut al lui Dumnezeu de El învrednicit să-şi primească 
pâinea zilnică din mâinile unui înger. 


Mult vieţuind în preajma bătrânului şi mult fiind povăţuit de el, tânărul loan s-a re- 
tras mai apoi în pustia cea mai dinlăuntru. 


EI s-a pogorât într-un puț secat unde a petrecut zece ani în postiri, privegheri şi 
rugăciune. 


Sfântul Farmutie venea la dânsul şi îi aducea din pâinea pe care el o primea de la 
înger. Aşa ca să nu se mândrească, sfântul înger nu a voit să îi aducă el însuşi pâi- 
nea tânărului loan, ci a voit mai bine să i-o dea prin mâna bătrânului său, Farmutie. 


După zece ani de vieţuire prea aspră în acel puț secat, Sfântul loan a trecut la Dom- 
nul, înfățişându-se cu sufletul înaintea Lui. 


Sfintele lui moaşte curând s-au dovedit a fi lucrătoare de minuni. EI a trăit şi s-a 
proslăvit înaintea lui Dumnezeu şi a oamenilor în veacul al patrulea. 


Cântare de laudă Mântuitorului Hristos Domn al Domnilor şi Căpetenie a 
Biruitorilor 


Domnul nostru Hristos, Căpetenia biruitorilor, 
Pe toţi biruitorii cei din veac la Sine îi adună, 
Pe toţi biruitorii luptători ai Sfintei Credinţe, 
Și credincioşi Lui, până la moarte. 


Pe toţi cei care, schingiuiţi fiind, 
Cu mulțumire laudă lui Dumnezeu li aduc. 


Pe toţi cei care, scuipaţi fiind, 
Cu mulțumire laudă lui Dumnezeu li aduc, 
Socotind scuiparea cunună de laudă. 


Pe toţi cei care, huliți şi schingiuiți fiind, 
în chinuri putere află încă, plini de milă, 
Să-i povăţuiască pe alţii, 

De la calea păcatului, la calea vieţii. 


Pe toţi cei care, în chinuri pironiţi fiind, 
Putere au de milă, 

Și de bucurie, la bucuria aproapelui, 

Și de plâns, la durerea celui necăjit. 


Pe toţi cei care, de-a lungul vieții pururi 
Chinuiţi fiind, 

Putere la EI găsesc 

Pe ei înşişi de la orice rău 

Să se oprească. 

De la orice faptă sau cuvânt sau gând, 
De la orice lăcomie, 

A minții sau a pântecelui. 


Pe toţi cei care trupului lor 

Nu voiesc a-i face pe plac, 

Ci ca pe o căruţă vremelnică îl au 

În alergarea către războiul 

A cărui biruinţă e Cerul, 

Căruţă ce duce sufletul de Dumnezeu dăruit 


Intru păstrarea Credinței, 
Către Cer. 


Căruţă ce duce Pe biruitor la Cer, 

În împărăţia Domnului biruitorilor 

Acolo unde împreună cu ai Săi biruitori 

Care nu sunt din această lume 

Biruitorul Dumnezeu Domnul împărăteşte în veac. 


Cugetare 


Spiritştii zilelor noastre acceptă orice manifestare a duhului malefic ca venind de la 
Dumnezeu, şi ca pe o probă zdrobitoare că Dumnezeu „li s-a arătat." 


Am cunoscut odată un monah în vârstă de optzeci de ani pe care toţi îl respectau 
ca pe un mare povăţuitor duhovnicesc. Când i-am pus întrebarea: „Aţi văzut 
vreodată în viaţa dumneavoastră vreo probă, vreun obiect care să puteţi afirma 
că vine din viaţa cealaltă?” 


Monahul mi-a răspuns: „Nu, niciodată în zilele mele, slavă veşnică fie marii 
milostiviri a Domnului în veac." 


Văzându-mă uimit de cuvintele lui, bătrânul cuvios a adăugat: „M-am rugat cu 
Stăruinţă lui Dumnezeu ca nimic de acest fel să nu mi se înfăţişeze vreodată, aşa 
încât să nu existe nici cel mai mic pericol să cad în înşelare şi să-l primesc pe 
satan ca şi când ar fi înger de lumină. Până acum S-a îndurat Dumnezeu de 
mine şi mi-a ascultat rugăciunea." 


Mai este un exemplu care arată cât de smeriți şi de prudenţi erau bătrânii îmbu- 
nătățiți cei de demult. 


Odată un diavol îmbrăcat ca un înger de lumină S-a înfăţişat unui nevoitor 
monah şi i-a zis: „Eu sunt Arhanghelul Gavriil şi am fost trimis la tine." 


La aceasta fratele a răspuns: „Vezi dacă nu cumva ai fost trimis la altul. Căci eu 
nu Sunt vrednic să văd chip de înger." 


La aceste cuvinte diavolul s-a topit ca un fum, ne mai rămânând nimic. 


Luare aminte 


Să luăm aminte la Mântuitorul Hristos care moare: 
e Lacum întunericul în acel ceas a cuprins totul; 
e Lacumtoțicei de la piciorul Crucii au rămas înghețați de spaimă; 
e lLacumcenturionul cuprins de groază a strigat: Cu adevărat, Fiul lui Dum- 
nezeu era Acesta! (Matei 27: 54). 
e Lacum s-a împlinit prorocia Domnului privitoare la moartea Lui. 


Predică la deschiderea minunată a mormintelor 


Mormintele s-au deschis şi multe trupuri ale sfinţilor adormiţi s-au sculat (Matei 
27:52); 


O, năpraznic semn! Căci iată, trupurile cele moarte de demult ale sfinților bărbaţi şi 
femei L-au recunoscut pe Cel care a murit în chinuri pe Cruce - dar sufletele cele 
moarte ale bătrânilor iudei nu L-au recunoscut! 


Zidirea în întregul ei s-a cutremurat, dar numai sufletele criminale ale lui Anania, 
Caiafa şi Irod nu s-au cutremurat! 


Iată că drepţii cei morți de demult s-au arătat mai simţitori decât viii cei păcătoşi. 
Căci cum ar fi putut rămâne nesimţitori sfinţii cei de demult adormiţi când pietrele 
înseşi nu au putut rămâne nesimţitoare? Cum s-ar fi putut ca în timpul acestui 
eveniment care a cauzat pământului să se cutremure şi soarelui să-şi ascundă razele 
lui, trupurile oamenilor să doarmă în morminte - să doarmă în morminte ele, care 
împliniseră Legea Veche, care nădăjduiseră în El pentru viaţă, care prorociseră 
despre EI şi închiseseră ochii în nădejdea venirii Lui? 


O, cumplit păcat! O, mare este nădejdea noastră, a celor care nădăjduim în înviere! 
Căci, de ar fi să ne luăm după credinţa noastră cea puţină şi după slăbiciunea 
noastră, ne-am putea spune: „Cu adevărat, Hristos Domnul nostru a înviat, dar oare 
noi, vom putea oare învia şi noi? Căci Hristos a înviat prin propria Lui putere, dar 
noi, ce putere avem noi ca să putem învia? Căci cine poate spune dacă Hristos va 
vol să ne învieze şi pe noi cu puterea Lui?" 


Dar iată aici mângâierea, iată aici dovada: Mormintele s-au deschis şi multe trupuri 
ale sfinţilor adormiţi s-au sculat. lată că moartea nu a putut să nimicească nici pe 
oamenii cei obişnuiţi. lată aici dovada că cei aflați mult mai jos decât Mântuitorul 
Hristos nu au rămas morți precum pietrele, ci s-au sculat vii precum îngerii. 


Aceasta înseamnă că până şi trupurile noastre se vor ridica odată vii din mor- 
mintele lor; aceasta înseamnă că şi noi odată vom fi vii, inclusiv cu trupurile. Căci 
toate cele zise de Mântuitorul sunt confirmate de un şuvoi de nenumărate dovezi. 


Cunoscând slăbiciunea credinţei noastre, El a dovedit ca adevărată prorocia învierii 
nu doar prin propria Sa înviere, ci şi prin învierea multor trupuri din mormintele 
lor, la vremea Răstignirii Sale. 


O, fraților, vine curând vremea când nici unul dintre noi nu va mai putea afla nici 
cea mai mică scuză pentru că nu a crezut în viaţa după moarte! 


O, Atot milostive şi Stăpâne Doamne, întăreşte pe credincioşii Tăi întru dreapta 
credinţă şi adu-i la credinţă pe cei necredincioşi, Căci Ţie se cuvine slava şi 
mulţumita în veci. Amin! 


30 martie 
Pomenirea Sfântului cuvios Ioan scărarul 


Numele acestui mare şi slăvit sfânt vine de la titlul faimoasei cărţi de el scrisă, 
Scara dumnezeiescului urcuş sau simplu, Scara . 


Ioan a sosit la muntele Sinai pe când avea vârsta de şaisprezece ani şi a rămas 
acolo, mai întâi ca frate începător sub ascultare, apoi ca sihastru, iar în cele din 
urmă ca stareţ al Sinaiului până la înaintata vârstă de optzeci de ani. 


Sfântul loan a trecut la Domnul cam pe la anul 563 după Hristos. 


Despre el biograful lui, UE, zice: „Trupul său s-a urcat Ia înălțimile 
Sinailui, în vreme ce sufletul său s-a înălțat la înălțimile cele cereşti.” 


Sfântul loan scărarul a stat în ascultare faţă de părintele său duhovnicesc, Martirie, 
timp de nouăsprezece ani. 


Sfântul Anastasie de la muntele Sinai, văzându- | pe tânărul Ioan, a prorocit despre 
el că va fi stareţ al Sinaiului. 


După moartea duhovnicescului său părinte, Sfântul loan s-a retras într-o peşteră 
unde a dus vieţuire aspră timp de douăzeci de ani. 


Ucenicul său Moise a adormit odată sub umbra unei stânci mari. loan, care şe- 
dea în chilie la rugăciune, I-a văzut în duh pe ucenicul că stă în primejdie de 
moarte din cauza prăbuşirii stâncii şi s-a rugat fierbinte lui Dumnezeu pentru el. 
Mai târziu, când Moise s-a întors din acea călătorie, el a căzut la picioarele pă- 
rintelui său şi i-a mulţumit cu lacrimi pentru că 1-a scăpat de la moarte sigură. 
EI i-a povestit cum a adormit la umbra stâncii şi cum în vis I-a auzit pe el, 
părintele lui loan, cum îl strigă şi a sărit imediat în picioare plecând de acolo 
tocmai înainte de a se prăbuşi stânca. Dacă nu ar fi sărit repede, prăbuşirea 
stâncii cu siguranţă l-ar fi omorât. 


La rugămințile stăruitoare ale obştii de monahi Sfântul loan a primit să ia păstori- 
rea fraţilor ca stareţ; el i-a dus pe calea mântuirii sufletului cu râvnă şi cu dragoste 
fierbinte. 


De la unii au ajuns până la urechile sfântului mustrări că vorbeşte prea mult. Fără 
ca să se mânie, Sfântul loan a ales să tacă desăvârşit timp de un an de zile, până 
când fraţii l-au rugat cu lacrimi să înceteze şi să înceapă din nou să le vorbească şi 
să-i înveţe înțelepciunea cea dumnezeiască. 


Odată, pe când la mânăstirea Muntelui Sinai au venit în pelerinaj şase sute de 
pelerini, aceştia cu toţii au văzut în timpul servirii mesei un tânăr ager şi 
îndemânatic foarte, îmbrăcat în haine evreieşti, cum diriguieşte prompt şi cu 
înțelepciune slugile care serveau la masă. Dar la un moment dat acest tânăr a 
dispărut brusc. Când fraţii toți au văzut aceasta şi au început să întrebe unde 
este, Sfântul loan scărarul le-a spus: 


În timpul nevoinţei lui celei îndelungate în peşteră, petrecută în linişte şi tăcere, 
Sfântul loan scărarul a scris multele lui cărți, dintre care cea mai slăvită este Scara. 
Această carte este citită de către mulţi, chiar şi astăzi. 


In această carte Sfântul loan scărarul descrie metoda de ridicare a sufletului la 
Dumnezeu, aşa cum S-ar sui un om pe O scară. 


Înaintea morţii lui Sfântul loan L-a desemnat pe Gheorghie, fratele lui după trup, ca 
să fie stareţ fraţilor în locul lui. Dar Gheorghie a suferit mult auzind că trebuie să 
se despartă de fratele lui. Atunci Sfântul Ioan 1-a zis că dacă va afla îndrăznire la 
Scaunul lui Dumnezeu îi va cere ca şi el, Gheorghie, să fie luat la ceruri în acelaşi 
an şi aşa a şi fost. După zece luni Gheorghie s-a sălăşluit şi el printre cetăţenii 
cerului, alături de marele şi iubitul lui frate, Sfântul loan scărarul. 


Pomenirea fratelui celui leneş care a murit voios şi liniştit, pentru că nu a 
judecat niciodată în viaţa lui pe nimeni 


Acest monah în viaţa lui fusese leneş la vieţuirea cea monahicească, la posturi, 
nevoinţe şi rugăciune; dar de-a lungul întregii lui vieţi el nu a judecat niciodată pe 
nimeni. Astfel, apropierea ceasului morţii 1-a găsit vesel şi liniştit. 


Când fraţii cei strânşi în jurul lui l-au întrebat cum se face că este atât de liniştit 
când şi-a adunat în viaţa lui atâta mulţime de păcate, el le-a zis: „Credeţi-mă, 
fraților, iată acum îi văd pe îngeri cum ţin scrisoarea pe care stau scrise multele 
mele păcate. Dar eu le zic lor, aşa zice Domnul: Nu judecaţi şi nu veţi fi judecaţi; 
nu osândiţi şi nu veţi fi osândiţi; iertaţi şi veţi fi iertaţi (Luca, 6: 37). Şi iată eu în 


zilele mele niciodată nu am judecat pe nimeni şi cred milei şi cuvântului Domnului 
meu că nici eu nu voi fi judecat. Şi atunci îi văd pe ingeri cum rup scrisoarea." 


Auzind aceasta, fraţii s-au minunat, mult folosindu-se. 
Cântare de laudă la Sfântul loan scărarul 


Făclie luminoasă pe Muntele Sinai 
Strălucind cu dumnezeiască lumină 
Este loan Scărarul, sfântul stareț al Muntelui. 


EI trupul desăvârşit şi-a supus, asemenea 
Și gândurile. 


Către desăvârşita biruinţă 
EI treizeci de trepte a aflat că sunt. 


O, minunată strategie, 
Tactică desăvârşită! 


EI moştenire obştii monahiceşti a lăsat 
Tactică de aur a războiului duhovnicesc. 


EI tuturor o a lăsat, 

Celor ce în războiul duhovnicesc 
De suflet mântuitor 

Voiesc să păşească 

Și Să învingă. 


Tainica Scară prin Duhul Sfânt scrisă 
Ioan a alcătuit-o 

După ce însuşi din acest cumplit război 
Biruitor a ieşit. 


Când Sfântul loan din această lume a ieşit, 
EI moştenire a lăsat-o fraţilor săi, 
Dar neprețuit. 


Un mare poem epic - acesta este sufletul omenesc, 
Când din praful tinei către cer voieşte să se înalțe; 


Un poem epic răscolitor al luptei şi suferinţei; 
Un poem epic strălucitor al credinţei şi speranţei. 


Pe acesta Sfântul loan de Dumnezeu înţelepţitul 
Nouă ni l-a dăruit, 

Ni l-a dăruit ca pe o armă de foc a biruinţei, 

Și mie şi ţie. 


Iar acum loan Sfântul înaintea Domnului se roagă, 
Ca EI să binevoiască nouă a ne trimite ajutor 

în urcuşul nostru către El 

Pe această Scară,; 

Ca EI către noi Braţele Sale să le întindă, 

Și să ne prindă pe noi, 

Cei cei urcăm întins către EI. 


Cugetare 


Dacă ne este de trebuinţă smerenia înaintea oamenilor dacă voim să aflăm slavă de 
la Dumnezeu şi dacă efortul nostru duhovnicesc susținut din această viaţă este 
indispensabil în obţinerea veşnicei fericiri, de ce să-ţi mai pese atunci că unul şi 
altul clatină din cap, râde trufaş şi îşi bate joc de smerenia ta? 


Ioan Isihastul a fost episcop al Ascalonului timp de zece ani. Văzând că slava de la 
oameni 1 se face lui piedică, el s-a îmbrăcat ca un monah simplu şi a intrat în 
Mânăstirea Sfântului Sava cel sfințit, unde a primit ascultarea aducerii lemnelor şi 
fierberii lintei pentru lucrători. Când însă l-au cunoscut că este episcop, el s-a 
închis într-o chilie şi acolo a petrecut timp de patruzeci şi şapte de ani, vreme în 
care nu s-a hrănit decât cu legume. 


Iată cum fugeau părinţi din vechime de onorurile cele lumeşti, după care atât de 
mulți dintre noi în zilele noastre aleargă neobosiţi, irosindu-şi nebuneşte viaţa şi 
pierzându-și sufletele de dragul prafului şi al cenuşei. 


Luare aminte 
Să luăm aminte la Stăpânul Hristos care Şi-a dat sufletul pe Cruce: 


e Lacum Sfântul Lui Trup cel mort a fost coborât de pe Cruce şi luat pe brațe 
de Iosif din Arimateea,; 


e La cumilosif şi Nicodim au înfăşurat Scumpul Trup al Domnului în pânza 
de in curat, L-au uns cu aromate şi L-au aşezat într-un mormânt nou; 

e Lacâtde credincioşi şi neînfricaţi au fost aceşti nobili bărbaţi şi cetăţeni de 
seamă, în mijlocul duşmanilor de moarte ai lui Hristos şi în mijlocul tuturor 
celor care de frica morţii dinspre partea iudeilor fugeau, se ascundeau şi se 
lepădau de El. 


Predică despre recunoaşterea Fiului lui Dumnezeu în plin întuneric 


Cu adevărat, Fiul lui Dumnezeu a fost Acesta! (Matei 27: 54) Aşa a strigat suta- 
şul, cel care a păzit conştiincios crucea, după porunca comandantului său. Căci 
avea ordin de la superiorii lui să păzească Trupul lui Hristos pe Golgota. 


La vedere el nu şi-a făcut decât stricta datorie, acționând aproape ca o maşină, dar 
cu acest strigăt sufletul lui s-a trezit. EI, un soldat roman, un păgân şi un idolatru, a 
văzut deodată pe deplin tot adevărul care s-a petrecut în timpul morţii lui Hristos 
Dumnezeu, atunci când a strigat: Cu adevărat, Fiul lui Dumnezeu a fost Acesta! 


Necunoscând nimic despre Unul Dumnezeu, necunoscând nimic despre Lege sau 
Proroci, el a înţeles, a cuprins pe dată într-o fulgerare a inimii şi minţii ceea ce 
înşişi preoții Celui Preaînalt şi învățătorii de Lege nu au voit să înţeleagă. 


Cu strigătul sutaşului s-au împlinit Scripturile de Domnul rostite: Spre judecată 
am venit în lumea aceasta, ca cei care nu văd să vadă, iar cei care văd să fie orbi 
(Ioan 9: 39). 


Cu adevărat, iată că cel care era orb cu duhul a văzut, pe când cei care credeau că 
văd au fost complet orbiţi. 


Dar oare a fost cu putinţă ca bătrânii evreilor să nu vadă întunecarea soarelui, 
nici să simtă cumplitul cutremur de pământ, nici să vadă cum se despică pietrele, 
nici cum se sfâşie vălul catapetesmei Templului, nici să recunoască mulţii Sfinţi 
care s-au sculat din morminte şi au intrat în Ierusalim în văzul tuturor? Ba nu, 
căci ei au văzut cu adevărat toate acestea, pe toate, cu de-amănuntul. Şi totuşi 
duhurile lor au rămas surde, iar inimile lor încremenite ca piatra. 


Toate aceste întâmplări cutremurătoare şi ne mai întâlnite ei le-au interpretat 
probabil aşa cum le-ar interpreta şi în ziua de azi necredincioşii: ca pe nişte iluzii 
sau coincidenţe. Căci neopăgânii zilelor noastre socotesc drept coincidenţă sau 


iluzie tot ceea ce lucrează degetul lui Dumnezeu spre certarea, călăuzirea, sau învă- 
țătura oamenilor. 


Sutaşul roman Longin, cel căruia i se poruncise de către superiorii lui să păzească 
Trupul de pe Golgota, a văzut şi a stat martor tuturor acestor colosale întâmplări 
fără prejudecăţi, pe care văzându-le şi de care cutremurându-se, a strigat fără teamă 
credinţa în Fiul lui Dumnezeu de la piciorul Crucii. 


Aceasta nu a fost o exclamare nereflectată a unei inimi înspăimântate; ci ea a fost o 
mărturisire de credinţă, pentru care sutaşul Longin mai târziu şi-a dat şi viaţa, spre 
a câştiga viaţa cea veşnică în Impărăţia Cerurilor. 


O fraţilor, ce mare este acest bărbat, acest centurion roman care, văzând trupul 
mort al Domnului răstignit între cei doi tâlhari, pe muntele acela de necurăţii care 
era Golgota, L-a recunoscut în el pe Dumnezeu şi L-a mărturisit ca Dumnezeu! 


O, fraţilor, cât de netrebnici sunt acei creştini care, recunoscând că Domnul a în- 
viat, S-a proslăvit, că este Biruitorul şi de biruinţă Purtătorul prin miile lui de sfinți, 
mai ţin cu toate acestea în inimile lor şarpele otrăvitor al îndoielii care le ucide 
zilele şi îi îngroapă de vii în întunericul cel mai dinafară! 


O, Răstignite şi înviate Doamne, milostiveşte-Te şi ne mântuieşte pe noi, Căci Ţie 
se cuvine toată slava şi mulţumita în veci. Amin. 


31 martie 
Pomenirea Sfântului sfinţit mucenic Ipatie, episcopul Gangrelor 


Sfântul Ipatie s-a născut în Cilicia şi a fost episcop în cetatea Gangrelor. EI a fost 
unul din părinți de la întâiul Sinod Ecumenic, ţinut la Niceea, în anul 325 după 
Hristos, fiind cunoscut tuturor drept un om plin de evlavie şi de sfinţenie, şi ca un 
făcător de minuni, împăratul Constanţius a poruncit chiar să se facă de către artişti 
chipul Sfântului Ipaue, chiar din timpul vieţii lui.El păstra acest chip în palatul lui, 
ca armă împotriva puterilor întunericului. 


Pe când se întorcea odată de la Constantinopole Sfântul Ipatie a fost atacat într-o 
strâmtoare de eretici novaţieni şi a fost aruncat, împreună cu alţii, la pământ, în 
noroi, în acel moment o femeie din grupul ereticilor I-a lovit pe sfânt în cap cu 
opiatră şi aşa l-a omorât. În aceeaşi clipă însă femeia a înnebunit, a luat aceeaşi 
piatră şi s-a lovit şi pe sine cu ea. Ceva mai târziu femeia aceasta a fost dusă la 
mormântul sfântului, care s-a rugat lui Dumnezeu pentru ea. Aşa a luat femeia ier- 
tare, prin mijlocirea sfântului de ea ucis, de la Dumnezeu. Căci ea şi-a venit în 
simţiri şi tot restul vieţii ei şi l-a petrecut în pocăință amară, lacrimi şi rugăciune. 


Sfântul Ipatie s-a strămutat la locaşurile cele cereşti ale lui Hristos Dumnezeu la 
anul 326 de la întrupare. 


Pomenirea Sfântului Iona, mitropolitul Moscovei 


Sfântul Ilona s-a născut în provincia Kostroma. La vârsta de doisprezece ani el a 
fost tuns monah şi a vieţuit multă vreme ca monah în Mânăstirea Simonov de lângă 
Moscova. 


În timpul Mitropolitului Fotie, Iona a fost uns episcop de Riazan. După moartea 
mitropolitului Fotie, Sfântul Iona a fost ridicat în scaunul mitropolitan şi trimis la 
patriarhul Constantinopolului pentru confirmarea hirotonirii. Dar în acelaşi timp 
Isidor, care era de neam bulgar, reuşind să ajungă el înaintea lui Ilona la Cons- 
tantinopole, a fost uns el Mitropolit al tuturor ruşilor. Văzând acestea Sfântul Iona 
s-a întors liniştit la Mânăstirea lui din Riazan. 


Răutatea lui Isidor însă s-a dat pe faţă către toţi, cu prilejul Sinodului celui eretic 
de la Florenţa, din anul 1439 după Hristos. Când Isidor s-a întors, după trei ani, de 
la acel sinod, moscoviţii şi toţi ortodocşii creştini l-au atacat pe Isidor ca pe un 


apostat de la Ortodoxie şi l-au alungat din scaunul mitropolitan. Nu se cunoaşte 
cum şi-a sfârşit zilele acest Isidor. 


Iona insă, sfântul şi bunul păstor, a fost ridicat după dreptate în scaunul mitro- 
politan cel gol. EI a fost un mare lucrător de minuni, un văzător cu duhul şi un 
minunat păstor de suflete. Când agarenii au împrejmuit Moscova, Sfântul mitro- 
polit lona i-a alungat numai cu rugăciunea. 


În anii de mai târziu el şi-a dorit ca Dumnezeu să-i trimită vreo boală care prin 
durere să-l curăţească desăvârşit, mai înainte de a părăsi această lume. După dori- 
rea lui, Dumnezeu i-a îngăduit o rană la picior, care a fost vestită în vedenie unui 
anume preot pe nume lacov. 


Sfântul a murit din cauza acestor răni la picioare şi s-a strămutat la locaşurile cele 
de sus, printre cetăţenii împărăției, în ziua de 31 martie a anului 1461 după Hristos. 


La moaştele lui au avut loc mari şi minunate minuni. Un mut pe nume loan a fost 
adus la moaştele sfântului. 


EI a sărutat mâna sfântului şi cum a povestit însuşi mutul mai târziu, acea mână l-a 
apucat de limbă şi el a simţit o durere ascuţită. Când mâna a dat drumul limbii lui, 
Ioan s-a întors către cei care îl aduseseră şi a început să grăiască limpede, ca şi 
când nu ar fi fost niciodată mut. 


Pomenirea Sfântului sfinţit Mucenic Avdas 


Sfântul Avdas a fost episcop în cetatea Suzei. El a fost omorât pentru Hristos în 
anul 418 de la întrupare, prin tăierea capului în timp ce în Persia împărăţea 
Izdigherd. Diaconul lui, Sfântul Veniamin, a fost eliberat de torționari cu înţe- 
legerea ca să nu mai predice niciodată Evanghelia. La început diaconul a încu- 
viinţat, dar mai apoi inima lui nu l-a lăsat să facă aceasta şi el a început cu şi mai 
multă râvnă să predice din nou Evanghelia lui Hristos în popor. Pentru aceasta 
diaconul Veniamin a fost prins şi omorât la trei ani după uciderea Sfântului Avdas, 
în anul 421 după Hristos. 


Pomenirea Sfântului cuvios Apolonie 


Acest cuvios a fost un mare nevoitor egiptean, cunoscut multora. Pe când era în 
vârsta de cincisprezece ani el s-a lepădat de lume şi s-a retras în pustietatea unui 


munte, unde a vieţuit timp de patruzeci de ani hrănindu-se numai cu verdeţurile ce 
se puteau găsi acolo. După aceea, el a întemeiat o mânăstire unde s-au adunat cinci 
sute de monahi. 


Sfântul cuvios Apolonie s-a mutat la Domnul cu pace, în anul 395 după Hristos. 
Cântare de laudă în cinstea adevărului 


Cunoaşteţi adevărul, 

ne porunceşte Domnul; 

Căci cel care adevărul cunoaşte 
robit nu va putea fi niciodată. 


Celor credincioşi, 

adevărul libertate le este; 

Și prin adevăr, 

credincioşii stăpânesc lumea. 


Căci robirea curge din minciună 
Precum râul din izvor. 


Minciuna veşnic îl ţine pe mincinos 
In lanţurile robiei. 


Minciuna este întunericul cel de la amiază 
Care duce veşnic în rătăcire, 

Și prin această rătăcire îi pogoară pe oameni 
în gheenă. 


Minciuna îl încătuşează pe om cu spaimă, 
Spaimă de toţi şi de toate: 
De oameni, de lume şi de diavoli. 


Dar adevărul este lumina ce risipeşte întunericul, 
Și dăruieşte libertate sclavului disperat: 
Libertate faţă de oameni, faţă de lume, 

Faţă de spaimă şi faţă de blestemaţii demoni. 


Cel care recunoaşte adevărul devine liber. 
Prin libertate se câştigă 


stăpânire asupra tuturor duşmanilor. 


Leagănul libertăţii îl pregăteşte adevărul, 
Căci fără adevăr, libertatea nu există niciodată. 


Cugetare 


Sfântul loan Scărarul zice: „Cel care se mândreşte în sineşi cu darul lacrimilor 


de la Dumnezeu primit şi în sineşi osândeşte pe cel care nu îl are, este ca omul 
care cere de la împăratul o armă ascuţită pentru război, iar primind-o se omoară 
singur cu ea” (Treapta a Șaptea). 


Dacă ţi s-a înmuiat inima, atunci să fie aceasta intru pocăință înaintea lui Dumne- 
zeu sau întru cunoaşterea marii Lui milostiviri, marii lui iubiri faţă de tine - iar nu 
intru mândrie către fraţii tăi care darul înmuierii inimii cu lacrimi încă nu l-au 
primit. Ţine minte cât amar de ani şi a ta inimă a fost învârtoşată şi nesimţitoare. 


Iată, odată erau şapte fraţi care sufereau de boală într-un spital. Unul dintre el s-a 
însănătoşit şi s-a ridicat pe picioare. Aşa făcând, s-a grăbit să le slujească, cu 
dragoste frățească, celorlalți şase care rămăseseră în continuare bolnavi. 


Aşa ca fratele acela trebuie să faci şi tu. Să-i ai pe ceilalți oameni ca pe nişte frați, 
nişte fraţi aflaţi în suferință. Dacă simţi că Dumnezeu te-a miluit cu însănătoşirea 
mai curând decât pe ei, cunoaşte că însănătoşirea ai primit-o în dar, din marea 
milostivire a lui Dumnezeu, aşa încât cu sănătatea ta să le poţi sluji mai bine 
fraţilor tăi care sunt mai departe bolnavi. 


Căci ce putem avea noi oare cu care să ne mândrim, în condiţiile în care sănătatea 
nu ne-o dăm noi, ci Dumnezeu? Oare se va putea curăți groapa de gunoi prin ea 
însăşi? Nicidecum, ci ea se va curăţi numai de la un izvor curat, care vine mai din 
adânc şi o curăţeşte. 


Luare aminte 


Să luăm aminte la Stăpânul Hristos care a murit Răstignit pe Cruce: 
e Să luăm aminte la Trupul Lui, care S-a odihnit în mormânt; 
e Să luăm aminte la Duhul Lui, care S-a pogorât la iad şi a eliberat toate 
sufletele strămoşilor celor drepţi din vechime. 


Predică despre bucuria cea de după întristare 


Deci şi voi acum Sunteţi trişti, dar iarăşi vă voi vedea şi se va bucura inima 
voastră şi bucuria voastră nimeni nu o va lua de la voi (loan 16: 22). 


Căci iată, tatăl urcă pe crucea răstignirii iar fiii lui în jur plâng cu amar. Dar în loc 
ca fiu să-l mângâie pe el, el, tatăl, este cel care puternic este să-i mângâie pe fiu 
lui. 


Cam aşa s-au întâmplat lucrurile şi cu Mântuitorul şi cu ucenicii Lui. Mergând 
către moartea Lui cea amară, pe Stăpânul îl îndurerează mai mult durerea uce- 
nicilor Lui decât suferinţa pe care ştia că avea să o îndure. EI îi mângâie cu nădejde 
nemincinoasă şi îi întăreşte cu prorocia unei noi şi minunate fapte, ce avea să se 
întâmple neapărat: Dar iarăşi vă voi vedea. 


Aceasta este prorocia învierii Lui celei prea slăvite. Căci Lui nu i S-a întâmplat 
niciodată ceva care să nu fi fost prorocit. Căci EI nu a prorocit doar despre Sine 
însuşi, Ci şi despre ucenicii Lui. A prorocit că ei se vor afla în strâmtorări mari, ca 
acelea ale femeii care naşte în cumplite dureri; dar că aşa cum femeia uită de 
durerile ei insuportabile după ce a dat naştere pruncului, căci se bucură că s-a 
născut om în lume (loan 16: 21), aşa va fi şi cu ei. 


Căci în conştiinţa ucenicilor încă nu era cu totul limpede că Stăpânul Hristos este 
cu desăvârşire Dumnezeu-om. Căci câtă vreme îl cunoscuseră ca pe un om supus 
suferinței şi durerii obişnuite muritorilor, ei L-au cunoscut doar în parte; căci 
inimile lor se aflau încă în durerile naşterii. Dar când L-au văzut din nou — ridicat 
din morţi şi înviat, lucrând cu putere minuni mari, Stăpân atotputernic asupra 
pământului şi cerului, durerea şi întristarea s-a risipit din inimile lor şi în loc a 
răsărit biruitoare bucuria. Căci atunci Hristos a luat desăvârşitul şi adevăratul Lui 
Chip în inimile lor ca Dumnezeu-Om şi atunci ei L-au cunoscut în plinătatea şi 
deplinătatea Lui. Doar atunci cu adevărat S-a născut Hristos în inimile lor. 


Aşa este şi cu noi, fraţilor: câtă vreme îl cunoaştem pe Mântuitorul doar ca pe Cel 
care S-a născut la Betleem şi a murit pe Golgota, noi nu-L cunoaştem decât în 
parte pe Mântuitorul Hristos, Stăpânul nostru. Noi îl vom cunoaşte pe deplin doar 
atunci când îl vom cunoaşte şi ca pe Cel înviat, ca pe Biruitorul asupra morții. 


O, Atotbiruitorule Stăpâne Doamne, milostiveşte-Te spre noi şi dă-ne nouă 
bucuria credinţei învierii Tale, cu care şi pe ucenicii Tăi i-ai bucurat, Căci Ţie se 
cuvine slava şi mulţumită în veci. Amin. 

l aprilie 
Pomenirea Sfintei cuvioase Maria Egipteanca 


Biografia acestei prea minunate sfinte femei a fost scrisă de Sfântul Sofronie, pa- 
triarhul Ierusalimului. 


Odată, în timpul Sfântului şi marelui Post, un anume ieromonah, Avva Zosima, s-a 
retras în pustia cea mai dinlăuntru, cea de dincolo de Iordan, cale de douăzeci de 
zile de mers. Deodată el a zărit silueta unei fiinţe omeneşti, goală, cu pielea tru- 
pului zbârcită foarte şi cu părul alb strălucitor, ca lâna; aceasta zărindu-l şi ea de 
departe, a început să fugă de la faţa părintelui, repede. Bătrânul însă a alergat şi el 
după acea fiinţă cât a putut şi el de repede, până când aceea, oprindu-se la un râu, a 
strigat tare: 


Atunci bătrânul Zosima şi-a scos straiul de pe deasupra şi l-a aruncat femeii care, 
înfăşurându-se cu el, a ieşit din ascunzişul în care intrase. 


Bătrânul s-a înspăimântat văzând că acea femeie necunoscută din pustie îl strigă pe 
nume. Rugându-se de ea cu lacrimi să nu-i ascundă nimic din istoria ei, căci 
Dumnezeu îl trimisese spre povăţuire şi înţelepțire în pustia aceea, femeia i-a po- 
vestit care a fost viaţa ei. 


Ea se născuse în Egipt şi începuse să ducă o viaţă plină de desfrânări în Alexandria 
încă de la vârsta de doisprezece ani; în astfel de necurată viaţă a trăit ea timp de 
şaptesprezece ani. Mânată de poftele nestăpânite ale trupului ei, ea s-a îmbarcat 
odată într-o corabie care avea destinaţia Ierusalim. Ajungând în Sfânta Cetate, a 
voit să meargă şi să se închine şi ea lemnului Sfintei de viaţă făcătoarei şi cinstitei 
Cruci, dar o putere nevăzută o împiedica pe ea ca să intre în biserică. Cuprinsă de 
spaimă, ea a privit către icoana Preasfintei Născătoare de Dumnezeu din naos şi 
năpădită de silă şi de ruşine faţă de toată ticăloasa şi necurata ei viaţă, s-a rugat 
Maicii Domnului să o lase să se apropie şi ea de lemnul Sfintei Cruci şi să 1 se 
închine, făgăduind Maicii Domnului că de aici înainte va face cum îi va porunci ea 
şi se va duce oriunde Preacurata îi va spune. Atunci puterea nu a mai împiedicat-o 
să intre în biserică şi să îşi împlinească dorinţa. 


Inchinându-se cinstitului Lemn, Maria s-a întors în naos şi a mulţumit cu lacrimi 
Maicii Domnului că a ascultat ruga ei, a prea păcătoasei. În acel moment a auzit un 
glas care i-a zis: 


Ea pe dată şi-a cumpărat trei pâini şi a pornit spre lordan, unde a ajuns în aceeaşi 
seară. În ziua următoare ea a primit Sfânta împărtăşanie în Mânăstirea Sfântului 
loan, după care a trecut de cealaltă parte a râului Iordan. Ea a rămas în acea pustie 
timp de patruzeci şi şapte de ani, fără să iasă de acolo niciodată, pentru nici o tre- 
buinţă, chinuindu-se de mari şi multe spaime şi de gândurile cele de desfrânare, ca 
şi de nişte fiare sălbatice. Ea se hrănea cu ce verdeţuri putea găsi în acea pustie. 


Terminându-şi de istorisit viaţa către Avva Zosima, ea s-a dus puţin mai încolo, 
stând la rugăciune; bătrânul a văzut atunci cum femeia se înalță uşor în văzduh. 
După rugăciune, femeia I-a rugat să vină din nou în anul următor la acelaşi loc al 
țărmului Iordanului şi să aducă cu el şi Sfânta Împărtăşanie; căci ea va fi acolo, 
dorind să se cuminece cu Sfintele lui Hristos Taine, după patruzeci şi opt de ani. 


Bătrânul a venit negreşit în următorul an cu Sfânta Împărtăşanie şi cu un coş de 
merinde pentru Sfânta, la acelaşi loc de pe malul Iordanului, întrebându-se cum va 
face să-i ducă Sfânta Împărtăşanie, căci iată, nu este luntre; căci ajunsese acolo şi 
spre seară. 


Atunci, în lumina lunii, Avva Zosima a văzut-o pe pustnică apropiindu-se de țărm, 
de cealaltă parte a apei, a văzut-o însemnând apa cu semnul sfintei cruci şi venind 
către el, păşind pe apă ca pe uscat. 


După ce s-a împărtăşit, sfânta I-a rugat pe Avva să vină şi în următorul an, la izvo- 
raşul la care a văzut-o prima oară, cel care se afla la douăzeci de zile de mers în 
pustia mai dinlăuntru, de dincolo de Iordan. 


Aşa făcând şi în următorul an, precum îi poruncise sfânta, Avva Zosima a găsit tru- 
pul sfintei mort în acel loc. Deasupra capului sfintei, stăteau scrise cu litere pe 
nisip următoarele cuvinte: „Avva Zosima, îngroapă trupul smeritei Maria chiar în 
locul în care îl găseşti. Dă ţărina ţărinei. Am murit pe 1 aprilie, în chiar noaptea 
mântuitoarei Patimi a Domnului nostru lisus, după ce am primit din mâinile prea 
cuvioşiei tale Sfintele şi nemuritoarele lui Dumnezeu taine." 


Aşa a aflat Avva Zosima şi numele femeii, pe care nu îl ştiuse nici când a auzit 
istoria ei, nici când i-a adus un an după aceea Sfintele Taine. Şi încă altă minune 1- 
a mai umplut pe bătrânul Zosima de spaimă, şi anume că luând şi împărtăşindu-se 
cu Sfintele Taine la malul Iordanului, ea a ajuns tot în aceeaşi seară la pârâiaşul la 
care Avvei Zosima îi trebuiseră atunci douăzeci de zile ca să ajungă până la el. 
Astfel, prea sfințitul bătrân a îngropat trupul minunatei Sfinte a lui Dumnezeu, 
Maria Egipteanca. 


Ajungând la mânăstirea lui, cuviosul Zosima a povestit înaintea întregii obşti 
povestea vieţii acestei prea minunate femei, împreună cu toate minunile ei la care a 
fost însuşi martor. Aşa ştie Dumnezeu să proslăvească pe acei mari păcătoşi care 
cu adevărat se pocăiesc în toate zilele vieţii lor. 


Sfânta Mania Egipteanca se mai prăznuieşte de către Biserică şi în Duminica a cin- 
cea din Sfântul şi marele Post. In aceste sfinte zile de post, Biserica oferă viaţa 
acestei sfinte ca pildă vie de pocăință adevărată pentru toţi creştinii. 


Sfânta Maria Egipteanca a trecut la locaşurile cele cereşti cam pe la anul 530 după 
Hristos. 


Pomenirea Sfântului Meletie, episcopul Sardelor din Asia Mică 
Sfântul Meletie a fost minunat arhipăstor de suflete în Biserica creştină a veacului 
al doilea. Lucrând cu dumnezeiască îndemânare, el s-a străduit să adune toate căr- 
țile Sfintelor Scripturi într-un singur codex. 
Cu blândeţea, evlavia şi sfinţenia vieţii lui, el s-a nevoit să restaureze pacea şi lini- 
ştea în Biserica din Laodiceea, care era tulburată de problema datei la care trebuie 


prăznuită Slăvită înviere a lui Hristos. 


În afară de aceasta, el a fost zid de apărare a creştinismului contra tuturor ido- 
latriilor păgâne. 


EI a călătorit la Roma cam pe la anul 170, spre a-i înmâna împăratului Marc Aure- 
lu o Aplogie scrisă a Bisericii creştine. 


Sfântul Meletie, acest bărbat învăţat, evlavios şi arzând de focul râvnei dumne- 
zeieşti, a adormit cu pace în Domnul la anul 177 după Hristos. 


Pomenirea Sfântului cuvios Procopie, cehul 


Cuviosul Procopie s-a născut în oraşul Hotis din ceea ce astăzi reprezintă Repu- 
blica Cehă. 


EI a fost hirotonit preot şi apoi s-a retras într-un munte spre a trăi după modelul 
sihaştrilor răsăriteni din vechime. 


Herzog Ulrich I-a aflat din întâmplare pe sihastrul Procopie şi văzând unde trăieşte 
ŞI se nevoieşte, I-a ajutat să întemeieze acolo o mânăstire cu praznicul Sfântului 
Ioan, Botezătorul Domnului pe malul râului Sazava. 


Acest sfânt bărbat a trecut la cele veşnice la anul 1053. 
Cântare de laudă la Sfânta Maria Egipteanca 


Femeie a pocăinței, a sinelui ei 
Aspră judecătoare, 

Maria a hotărât de față omenească 
Pururi Să se ascundă. 


Da, o, vai mie păcătoasei, 

Cea de păcat înnegrită! 

Patimile ca nişte fiare muşcă 

Din carnea inimii; 

Ca şerpi veninoşi colcăie înlăuntrul 
sufletului. 


Da, 0, vai mie păcătoasei, 
Cea care de patimi sunt sfăşiată! 


Dar Tu pentru păcătoşi ai venit să Te jertfeşti, 
Domnul meu şi Dumnezeul meu! 

Nu Te scârbi de mine, mult necurată! 

O, ascultă plânsul şi jalea ticăloasei Maria 
Al celei mai păcătoase dintre pământeni! 


Domnul S-a milostivit, 
EI pe Maria a vindecat-o; 
înnegritul ei suflet mai alb decât zăpada l-a făcut. 


Slavă Ţie, Domnul meu şi Dumnezeul meu,Slavă Ţie! 


Căci iată Tu vasul necurăţiei de nerecunoscut l-ai înnoit, 
Și cu aur curat l-ai împodobit, 

Tu harul Tău întru dânsul ai turnat, 

Și din belşug ai turnat. 


O, milostivirea Ta cea mare, Doamne, 
O, Slavă [ie, 
Domnul meu şi Dumnezeul meu! 


Maria s-a împodobit cu Duhul 
Ca şi cu un strai de lumină, 

Ea s-a încins cu putere 

Ca şi un înger al lui Dumnezeu, 
Prin puterea Duhului Tău, 
Domnul meu şi Dumnezeul meu, 
Prin marea ta milostivire, 
Maica Domnului meu! 


Dar ce este această minunată mireasmă 

Ce din această pustie respiră? 

Ea este asemenea miresmei curate de tămâie 
Din Casa lui Dumnezeu. 

Este sfinţenia Mariei 

Cea care bine miresmează pustia! 


Cugetare 


Oare cum se face că avem atâta bogăţie de mărturii scrise despre marile suferinţe şi 
despre sfinţenia bărbaţilor şi femeilor creştine celor de demult, dar şi de aproape? 


Aceasta se întâmpla deoarece chiar şi în conştiinţa oamenilor doar sfinții sunt cu 
adevărat mari biruitori, adevăraţi învingători. Căci cum va fi cineva victorios fără 
conflict, fără durere şi fără suferință? 


Chiar şi în războaiele omeneşti, nimeni nu se socoteşte erou fără să fi trecut prin 
focul luptelor, fără să fi suferit cumplit, fără să fi fost rănit, fiecare rană socotindu- 
i-se ca o medalie. Cu atât mai mult este aşa în războiul duhovnicesc, cel care se du- 
ce pentru un adevăr suprem, cunoscut şi învederat şi în care nu poate să încapă 
lauda de sine şi prea mărirea propriilor isprăvi, căci ele în războiul duhovnicesc nu 
ajută la nimic, dimpotrivă îl duc pe războinic la pierzanie. 


Cel care nu se angajează în luptă pentru dragostea lui Hristos, fie cu lumea, fie cu 
diavolul, fie cu propriul sine, cum va putea fi el socotit printre ostaşii lui Hristos? 
Aşadar, cum se va număra cineva printre împreună-biruitorii cu Hristos? 


Despre acest cumplit război duhovnicesc i-a grăit Maria Egipteanca, Bătrânului 
Zosima: 


Luare aminte 


Să luăm aminte la Stăpânul lisus, la Trupul Lui cel neînsuflețit: 
e Să luăm aminte la Trupul Lui cel neînsufleţit care zace în mormânt fără 
viață, Cel care în viaţă fiind a înviat şi morții din morminte; 
e Să luăm aminte la cum şi mort fiind, iudeii fierbeau de ură pentru El; 
e Să luăm aminte la cum chiar ucenicii Lui s-au încuiat prin casele lor de 
frica iudeilor (loan 20: 19). 


Predică despre împlinirea marii prorocii 
Ca un miel spre junghiere S-a adus (Isaia 53: 7). 


Văzând cu ochiul duhului său prorocesc prin secolele viitoare, slăvitul proroc Isaia 
a strigat tare prorocia minunii ce avea să vie, înfricoşata Jertfă de pe Golgota. De 
departe în timp el L-a văzut pe Stăpânul lisus Hristos ducându-Se la jertfă precum 
un miel fără de glas ce este dus la junghiere. Căci mielul merge la junghierea sa ca 
şi cum ar merge la păşunea din care îşi ia hrană: fără să se apere, fără să se teamă, 
fără răutate. 


Astfel a mers şi Domnul nostru la Jertfa Sa: fără să Se apere, fără să Se teamă, fără 
răutate. EI nu a strigat: „Oamenilor, nu faceţi aceasta!" EI nu a întrebat: „Oame- 
nilor, pentru ce îmi faceţi aceasta?" EI nu a osândit pe nici unul dintre ucigaşii Lui. 
EI nu S-a revoltat, nu a protestat, nu S-a împotrivit uciderii Lui. El nu S-a mâniat. 
EI nu a gândit răul despre ucigaşii Lui, despre cei care au cutezat să se facă Lui 
judecători. 


4 Când din fruntea Lui înconjurată de spini a început să curgă sângele, El a 
stat tăcut. 

4 Când Faţa Lui a fost murdărită de scuipatul nelegiuiților, El a rămas tăcut. 

+ Când Lemnul Crucii pe care o ducea în spate s-a îngreunat asupra Lui, El a 
îndurat şi a mers mai departe. 

4 Când durerea L-a covârşit pe când stătea răstignit pe Cruce, EI a plâns, dar 
nu către oameni, ci către Tatăl Lui Cel din Ceruri. 

4 Când Și-a dat Duhul Său, Ochii Lui S-au îndreptat către cer, iar nu către 
pământ. Căci izvorul puterii Lui este în cer, iar nu pe pământ. lar izvorul 
mângâierii Lui este Dumnezeu Tatăl, iar nu oamenii. Căci Patria Lui cea 
adevărată este Împărăţia Cerurilor, iar nu cea a pământului. 


Iată Mielul lui Dumnezeu Cel ce ridică păcatul lumii (loan 1: 19). Aşa a strigat 
Sfântul loan Botezătorul când L-a văzut pre Stăpânul lisus Hristos. Şi iată, acum se 
împlineşte această prorocie pe Muntele Golgota. lată acum Se jertfeşte şi Se omoa- 
ră Mielul lui Dumnezeu, pentru păcatele lumii, ale întregii omeniri celei din veac şi 
până în veac. 


O, fraților, această prea costisitoare jertfă s-a făcut şi pentru păcatele noastre, ale 
celor de acum, ale mele şi ale voastre. 


Sângele Mielului celui blând şi fără de pată S-a adus pentru toate timpurile şi pen- 
tru toate generaţiile, de la întâiul şi până la cel din urmă om de pe pământ. Plânsul 
Lui din grădina Ghetsimani a fost şi pentru noi şi pentru răutatea noastră şi pentru 
slăbiciunea noastră şi pentru păcătoşenia noastră. Şi pentru noi cei de acum S-a 
vărsat acel sânge. 


Fraților, să nu dispreţuim cea de nedescris şi prea costisitoare jertfă cu care noi am 
fost răscumpăraţi. Doar în baza ei avem noi vreo valoare ca oameni, în absenţa ei 
sau în condiţiile în care noi ne lepădăm de ea, atunci noi ca oameni nu mai valorăm 
nimic. Nu suntem decât un fum fără foc şi nişte nori cenuşii fără de ploaie. 


O, Stăpâne prea milostive Doamne, miluieşte-ne şi Te milostiveşte şi spre noi, 
căci numai Ţie se cuvine toată cinstea şi mulțumita în veci, Amin! 


2 aprilie 
Pomenirea Sfântului cuvios Tit, făcătorul de minuni 


Încă din tinereţe Tit L-a iubit pe Hristos şi a urât deşertăciunile lumii. De aceea el 
s-a lepădat de lume, a intrat într-o mânăstire şi s-a îmbrăcat în chipul îngeresc. 


Fără nici un fel de păreri de rău el a început să păşească hotărât pe calea mâhni- 
cioasă şi strâmtă a vieţuirii monahale. Înarmându-se cu sfânta răbdare, el a dobân- 
dit două mari virtuţi: smerenia şi ascultarea, în acestea el i-a întrecut < nu doar pe 
toţi fraţii din mânăstire, dar şi pe toţi oamenii >>. 


EI încă din tinereţe şi-a păzit cu străşnicie curăția inimii şi a trupului. 


În vremurile prigoanelor împotriva sfintelor icoane și a cinstitorilor lor, cuviosul 
Tit a stat tare şi neclintit ca un adevărat stâlp al Ortodoxiei şi al Bisericii lui Hri- 
stos. 


Pentru marea sa dragoste, smerenie şi curăţie, Dumnezeu i-a dăruit darul facerii de 
minuni, atât în timpul vieţii, cât şi după cinstita sa adormire. 


Plecând la Domnul, el a lăsat în urma lui mulțime nenumărată de ucenici. Sfântul 
cuvios Tit a adormit cu pace în veacul al nouălea. 


Pomenirea Sfinţilor mucenici Amfian şi Edesie 


Aceşti doi tineri erau fraţi de sânge din cetatea Patarelor, provenind din părinți 
foarte nobili, dar păgâni. Pe când studiau ştiinţele seculare în vestitele universități 
ale cetatăţii Beirutului, ei s-au luminat cu Duhul lui Dumnezeu şi dându-și seama 
de minciuna credinţei păgâne, au văzut limpede cu discernământul ochiului duhu- 
lui adevărul creştin. 


Când s-au întors la casă şi în cetatea lor ei au văzut că nu mai pot să locuiască 
împreună cu părinţii lor şi cu rudele lor, lucru pentru care au hotărât amândoi să 
plece în taină către Cezareea Palestinei, la preotul Pamfilie, bărbat vestit pentru 
marea învăţătură şi sfinţenia vieții. 


Sub îndrumarea marelui Pamfilie ei au studiat cu plăcere şi cu râvnă legea lui 
Dumnezeu ziua şi noaptea, dându-se pe dânşii cu dragoste şi ascezei celei trupeşti. 


Se spune despre Amfian că era în vârstă de douăzeci de ani după vârsta trupului, 
dar de o sută de ani după puterea înţelegerii şi generozitatea şi căldura duhului. 


În timpul izbucnirii persecuțiilor lui Maximian mulți creştini au părăsit cetatea şi s- 
au ascuns în pustie de frica chinurilor şi a lepădării. Alţii însă s-au dat cu bucurie la 
chinuri pentru mărturisirea publică a Mântuitorului Hristos, a celui care S-a jertfit 
pentru ei. 


Printre aceştia s-a numărat şi Amfian. Fără să se teamă, el a intrat în templul 
păgânesc unde cezarul Urban aducea jertfe necuraţilor draci, a apucat mâna ceza- 
rului şi i-a ţinut-o, ca să nu poată aduce jertfa cea spurcată, strigându-i că necuraţi 
sunt idolii pe care vrea să-i cinstească şi că unul este Dumnezeu, Care locuieşte în 
inimi. 


Unii dintre păgânii care erau acolo,care au văzut nemaipomenitul curaj al lui 
Amfian şi au auzit cuvintele lui, s-au pocăit intru acel ceas şi au îmbrăţişat credinţa 
creştină. Dar cezarul cel înnebunit de ură l-a dat pe Amfian la chinuri. Printre ele 
s-a numărat şi acela că a înfăşurat picioarele tânărului în bumbac şi a pus foc 
dedesubt. Văzând că nimic nu i se întâmplă şi că a rămas viu, l-a aruncat în mare, 
după ce i-a legat o piatră de gât. Dar marea s-a mâniat şi a aruncat trupul muce- 
nicului înapoi în cetate. 


Cu prilejul aceloraşi prigoane, Edesie a fost aruncat în nişte mine de cupru din 
Palestina, iar mai târziu, dus în Egipt. În Alexandria Edesie s-a aprins de focul 
mâniei celei dumnezeieşti când a văzut cum necuratul cezar Hierocle adună la un 
loc în piaţa cetății monahii, fecioare creştine şi femei virtuoase şi le pregăteşte spre 
batjocura desfrânaţilor în casele cele de pierzanie. Văzând acestea şi plin de 
dumnezeiască mânie, Edesie a alergat în piaţă şi I-a lovit cu putere pe ticălosul ce- 
zar. Pentru aceasta a fost torturat şi aruncat în mare ca şi fratele lui Amfian. 


Aşa s-au adus cei doi fraţi jertfă Stăpânului Hristos, ca şi nişte miei nevinovaţi, pe 
la anul 306 după întrupare, strămutându-se la locaşurile cele cereşti ale Stăpânului 
lor. 

Cântare de laudă la Sfinţii mucenici Amfian şi Edesie 


Cei doi fraţi jertfă pe ei s-au adus 

Lui Hristos Dumnezeu, 

Desăvârşit disprețuind trupul mort al lumii, 
Cel rău mirositor. 


Amfian şi Edesie se numesc ei, 
Fraţi din pântece, fraţi minunaţi, 
În chinuri asemenea lui Hristos. 


Cei care în Dumnezeu credinţă au 
Lumea 0 socotesc ca pe un nimic; 
Pe când unui suflet mort, 

Aceasta mai de preț îi este 

Decât Dumnezeu. 


Cui pe Hristos îl iubeşte 

De moarte nu îi este frică; 
Căci înaintea morții stând, 
EI se numără cu nemuritorii. 


Oricine crede că moartea e adevăratul, 
Sinistrul sfârşit a toate, 

O viaţă duce de disperare sumbră, 
Căreia îi este sclav. 


Pe când mucenicii văd că moartea 
Un văl doar este, al cerului. 


Cu pilda lor ei arată 
Că de moarte nu trebuie să ne temem. 


Nu te spăimânta zadarnic, omule, ci cunoaşte 
Că Raiul există, 

Ci spământă-te mai degrabă de Ziua Judecăţii 
Raiului înaintemergătoare. 


Păcătoşilor le place mai mult să creadă 
Că nu există Rai. 

De aceea întreabă ei nervoși: 

„Dar unde este Raiul? Arată-mi-l!" 


Păcătosule, cunoaşte că Raiul 
Este acolo unde tu nu poți fi, 
Cunoaşte că tu şi Raiul 

În veci nu veți fi împreună. 


Cugetare 


„Este mai bine să fii un om Simplu şi neînvăţat şi să te apropii de Dumnezeu cu 
dragoste, decât să fii un om învăţat şi cu multă carte şi să fii un duşman al lui 
Dumnezeu. "' Acestea sunt cuvintele 


Adevărul acestor cuvinte s-a confirmat de nenumărate ori în istorie şi se confirmă 
şi în zilele noastre. La aceste cuvinte trebuie să le mai adăugăm şi pe următoarele: 
anume, că iubitorii de Dumnezeu nu sunt niciodată simpli şi neînvăţaţi, dimpotrivă 
sunt cei mai învăţaţi, pentru că ştiu destul încât să vadă că pot şi trebuie să ÎL iubea- 
scă pe Dumnezeu. 


Din întreaga cunoaştere umană aceasta şi este cea mai importantă şi cea mai înaltă. 
Putem şi chiar trebuie să adăugăm că cei care nu îl iubesc pe Dumnezeu, ba chiar îl 
urăsc şi îi sunt duşmani pe faţă nu pot fi oameni învăţaţi - chiar atunci când ei se 
consideră astfel - deoarece învăţătura lor este inevitabil haotică, fără principiu şi 
fără coerenţă. Principiul şi coerenţa oricărei învățături este Dumnezeu. 


Unii sfinţi, ca de pildă Sfântul Pavel cel simplu, nici nu ştiau măcar să citească sau 
să scrie, dar cu puterea duhului lor şi a iubirii dumnezeieşti care îi însufleţea ei s-au 
făcut mai înalți în cunoaştere decât întreaga lume. 


Mai mult, oricine se apropie de Dumnezeu cu dragoste în veci nu va fi capabil de 
crimă. Căci cunoaşterea care nu este îngemănată cu iubirea faţă de Dumnezeu în 
veci este motivată de duhul criminalităţii şi al războiului. 


Sfântul Eftimie cel Mare zice: „Să aveţi dragoste; căci ceea ce este sarea pentru 


orice hrană, aceea este dragostea pentru orice virtute." 


Orice virtute este fadă, fără gust şi rece dacă nu este condimentată cu focul iubirii 
celei dumnezeieşti. 


Luare aminte 


Să luăm aminte la Stăpânul Hristos care S-a pogorât la iad: 
e La bogăția minunată a planului Lui de mântuire a lumii, care cuprinde toate 
generaţiile de oameni de pe pământ, din începuturi, şi până la sfârşit; 
e Lacuma venit El pe pământ nu doar pentru cei care atunci trăiau pe pă- 
mânt şi care aveau să trăiască în viitor până la sfârşitul lumii, dar şi pentru 
cei care deja trăiseră şi erau deja morți la venirea Lui; 


e Lacum El, zăcând în mormânt cu trupul, S-a pogorât la iad cu duhul, ves- 
tind celor din iad mântuirea şi rupând lanţurile celor ferecaţi. 


Predică despre Dumnezeul Cel viu şi despre copiii Lui cei vii 


Că dacă trăim, pentru Domnul trăim şi dacă murim, pentru Domnul murim. De- 
ci şi dacă trăim şi dacă murim, ai Domnului suntem (Romani 14:85). 


Ai cui suntem noi câtă vreme suntem vii în această viaţă? Ai Domnului suntem. 


Şi ai cui suntem noi după ce murim şi plecăm din această viaţă? Ai Domnului, 
negreşit. 


Ai cu sunt drepţii acestui pământ? Ai Domnului. 
Dar păcătoşii? 'Lot ai Domnului. 


Domnul îmbrăţişează toate şi pe toţi, vii şi morţi, pe cei din trecut, prezent şi 
viitor. Căci nimeni nu este mai atot şi atoate în ale Sale braţe cuprinzător decât 
Domnul nostru lisus Hristos. 


Oare care dintre aşa-numiţii binefăcători şi filantropi ai omenirii, învăţători, con- 
ducători şi oameni luminaţi, au încercat măcar vreodată să facă vreun bine celor 
deja morți? La această întrebare răspundem clar imediat: Nici unul! Chiar ideea 
este ridicolă în ochii lumii - auzi, să faci bine celor morţi! 


Lucrul este amuzant la culme pentru toți cei care cred că moartea este mai tare 
decât Dumnezeu şi că ceea ce apucă să înghită moartea este înghiţit şi mort pentru 
totdeauna. 


Dar preocuparea pentru cei morţi, de a face bine celor morţi şi adormiţi, a încetat a 
mai fi un lucru de amuzament de la venirea în trup a Domnului nostru Hristos, care 
ne-a descoperit că El este Dumnezeu, Dumnezeul celor vii şi care ne-a arătat 
aceasta prin acțiunile Sale, prin aceea că S-a pogorât la iad ca să mântuiască sufle- 
tele drepţilor celor din veac adormiţi, începând cu Adam şi până la moartea Sa pe 
Cruce. 


Domnul nostru este Atoatecuprinzător şi Atotslăvit, 


=> mai întâi prin aceea că discerne toate cu gândul Său Atoatevăzător (căci El 
Se gândeşte la fiecare om de pe pământ născut din femeie, fie el mort, sau 
Viu); 

= apoi prin faptul marii Lui iubiri (căci El îmbrățișează toate sufletele drep- 
ților, indiferent de timpul său de locul în care stau ascunse) şi 

— în sfârşit prin neîncetata Sa lucrare (căci El lucrează veşnic în folosul 
fiecăruia) de călăuzire, de mântuire, de ducere a fiecărui suflet în împărăție, 
de proslăvire a lui înaintea Feţei Tatălui Ceresc, a Duhului de Viaţă făcător 
şi a miriadelor de sfinți îngeri. 


O, Stăpâne Doamne lisuse Hristoase, Ţie se cuvinte toată slava şi mulţumita în 
veci. Amin. 


3 aprilie 
Pomenirea Sfântului Nichita, mărturisitorul 


Sfântul Nichita s-a născut în Bitinia, în cetatea Cezareei. Tatăl lui, Filaret s-a tuns 
monah după moartea soției lui, dându-l pe copilul Nichita în grija bunicii, mama 
sa. Ajungând la vârsta desăvârşită şi terminându-şi toate studiile, tânărul Nichita a 
intrat în Mânăstirea Medikion, unde stareţul Nichifor I-a tuns monah. 


După şapte ani de aspre nevoinţe monahiceşti, patriarhul Tarasie I-a hirotonit intru 
diacon. 


După moartea stareţului Nichifor şi a monahului Athanasie, fratele lui bun întru 
luptele monahiceşti, obştea mânăstirii l-a ales într-un glas egumen pe Nichita, 
împotriva voinţei lui. 


Timp de mulți ani Sfântul Nichita a fost pildă vie de nevoinţe şi sfinţenie a vieţii 
pentru fraţii lui. 


Venind la cârma împărăției Leon al V-lea Armeanul, după evlavioasa împărăteasă 
Irina şi dreptcredincioşii împărați Nichifor şi Mihail, s-a aprins din nou erezia 
luptelor împotriva sfintelor iconane (iconoclasmul). Ereticul împărat l-a scos din 
scaun pe patriarhul Nichifor şi l-a alungat în exil, iar în locul lui I-a ridicat pe 
ereticul Teodot Cassiteras, om cu viaţă necurată. 


Sfântul Nichita şi el a fost întemnițat şi torturat, fără însă a putea fi clintit din Sfâ- 
nta Ortodoxie. EI a fost târât din temniţă în temniţă, fiind chinuit şi cu foamea, cu 
setea, cu frigul, cu marea arşiţă şi cu neîncetata batjocură, în toate aceste chinuri 
însă Sfântul Nichita a rămas drept şi neclintit în credinţa lui. 


Mai cu seamă un anume Nicolae îl batjocorea pe sfântul, făcindu-l ţintă de râs şi 
dispreţ. Dar într-o noapte lui Nicolae i s-a înfăţişat în vis tatăl lui care murise, 
spunându-i cu asprime: „Să-l laşi în pace pe robul lui Dumnezeu!" Din acel 
moment Nicolae s-a pătruns de frică, de ruşine şi de pocăință, şi nu numai că nu I- 
a mai chinuit pe sfânt, dar i-a împiedicat şi pe alții de la aceasta. 


Când răul împărat Leon, armeanul a pierit cu sunet de rea moarte, cârma împărăției 
a fost luată de binecredinciosul împărat Mihail Balbus (gângavul), care i-a eliberat 
din temnițe pe toţi cei chinuiți pentru credinţa ortodoxă. 


Sfântul Nichita atunci s-a retras într-un loc pustiu de lângă Constantinopol, unde în 
rugăciune şi mulţumind lui Dumnezeu pentru toate şi-a petrecut ultimele zile ale 
vieţii lui pământeşti. 


In timpul vieţii lui el a făcut multe minuni cu rugăciunea. 
După adormirea sa, trupul lui a fost adus în mânăstirea pe care a păstorit-o.In 


timpul slujbei de îngropare, mulţi bolnavi au ajuns şi s-au atins de trupul lui, căpă- 
tând astfel vindecare. 


Sfintele sale moaşte au fost aşezate lângă acelea ale părintelui lui duhovnicesc, 
Sfântul patriarh Nichifor şi lângă ale fratelui lui întru nevoinţe, Sfântul Atanasie. 
Acest mare ierarh a trecut la cele veşnice în anul 824 după Hristos. 


Pomenirea Sfântului Pavel cel întristat 
Acesta a fost rus de neam. În tinereţele lui el a fost prins rob de către turci. Ne- 
voind să se lepede de credinţa lui ortodoxă şi să treacă la islam, el a fost torturat şi 
mai apoi omorât cu sabia la Constantinopol, în anul 1683. 
Pomenirea Sfântului mucenic Ulfian 
Acesta a fost un tânăr din cetatea Tirului, care a luat mucenicia din partea chi- 
nuitorului Urban, guvernatorul Tirului, cel care îl omorâse printre mulți alții şi pe 


mucenicul lui Hristos, Amfian (cel pomenit la 2 aprilie). 


Sfântul mucenic Ulfian a fost băgat într-un sac împreună cu un câine şi un şarpe, 
apoi aruncat în mare, aşa luându-şi mucenicescul sfârşit. 


Mucenicia şi proslăvirea lui s-au întâmplat la anul 306 după Hristos. 
Cântare de laudă la Sfântul apostol Pavel şi la Sfântul Nichita, mărturisitorul 


Pe trupul meu eu rănile lui Hristos le port 
Și lauda mea doar întru Crucea Domnului meu este. 


Aşa grăit-a Pavel, apostolul alegerii. 

După el mulțimi de mărturisitori au urmat, 
întru aceeaşi mare pocăință, 

Mulţimi de mucenici, care ranele Domnului 


Intru ale lor trupuri au primit, 
în vieți lungi de suferinţă. 


Ei precum Sfântul Pavel, apostolul neamurilor, 
Pentru Hristos cel viu, Mântuitorul lumii şi Stăpânul 
Sângele şi-au vărsat fără pregelt. 


Astfel întru totul şi mărturisitorul Nichita 
Greaua aceasta cruce 
O a purtat. 


EI chinuri şi batjocuri ani îndelungaţi 
Pentru Hristos cu bucurie 
A îndurat. 


Suflet de diamant într-un trup fragil, 
Acesta a fost Sfântul Nichita, viteazul mucenic. 


EI pe împăratul a biruit, 
împărăţii au trecut peste el, 
Dar el a rămas. 


De aceea cerurile şi pământul se uimesc de el. 
încununat cu slavă stă el acum printre îngeri, 
Pe cei prigoniți pentru Cruce 

EI de sus îi ajută, puternic. 


Rugăciunile lui înaintea lui Dumnezeu se înalță, 
Ajutorul lui pe pământ se pogoară. 


Cugetare 


„ȘI iată eu gata sunt pentru miile de morţi care mă aşteaptă," scria Sfântul Atanasie 
cel mare turmei sale cuvântătoare care se afla în Egipt în vremea cumplită a ereziei 
ariene. 


Dar aşa poate spune şi orice om duhovnicesc care vede cu duhul plasa lumii care 
cuprinde sălbatic şi pe nesimţite pe fiecare om. Cu cât un om este mai duhov- 
nicesc, cu atât mai bine vede el ce deasă este această plasă. Căci aşa este voia lui 
Dumnezeu: ce cei mai duhovniceşti să se mântuiască şi pe cea mai strâmtă cale. 


Psalmistul spune şi el: Multe sunt necazurile drepţilor (Ps. 33:18). Dar la sfârşit a 
lor este slava şi biruinţa. Lor nu le trebuieşte decât să se înarmeze tare cu credință 
şi cu răbdare. Căci oricine este credincios le înţelege suferinţa. 


Cel care se îmbracă intru răbdare va vedea la sfârşit biruinţa şi slava. Celui care Il 
iubeşte pe Domnul cea mai strâmtă cărare îi este suficient de largă, cea mai cum- 
plită durere un jug blând şi cea mai năpraznică moarte un ospăț de nuntă. 


Luare aminte 


Să luăm aminte la Stăpânul Hristos coborât la iad: 
e Lapogorârea Lui acolo întru putere mare, încât iadul s-a cutremurat; 
e La cum duhurile necurate, care până în acea clipă erau stăpâni absoluți ai 
iadului, la apariţia Lui au fugit cu groază de la Faţa Lui; 
e La marea bucurie de Venirea Lui care a cuprins sufletele tuturor drepţilor 
strămoşi şi proroci din vechime. 


Predică despre cea mai mare dorire a lui Dumnezeu 
Care voieşte ca tot omul să se mântuiască (1 Timotei 2:4). 


Dumnezeu doreşte ca toți oamenii să se mântuiască; de aceea S-a pogorât EI la iad, 
pentru ca să îi scoată de acolo pe cei care au trăit şi au murit pe pământ înainte de 
întruparea Lui. Căci dacă nu S-ar fi pogorât la iad, un număr imens de suflete ale 
drepţilor ar fi pierit pentru totdeauna. Mai mult, dacă EI nu S-ar fi pogorât la iad, 
centrul răului şi a întregii răutăţi împotriva lui Dumnezeu şi a rasei umane ar fi ră- 
mas în picioare, dar aşa Domnul cu desăvârşire I-a distrus. 


Două motive au fost acelea pentru care Domnul a vrut ca să Se pogoare la iad: mai 
întâi, ca să distrugă cuibul şi cetatea întărită a puterilor întunericului şi al doilea, ca 
să scoată la lumină de acolo pe sufletele strămoşilor, prorocilor şi drepţilor bărbaţi 
şi femei care împliniseră Legea Veche a lui Dumnezeu şi îi plăcuseră astfel Lui. 


Căci iată: nu bine apucase satan să se bucure văzându-L pe Domnul însângerat şi 
mort pe Cruce, că EI S-a şi înfăţişat viu, puternic şi strălucitor în mijlocul iadului, 
casa exclusivă a lui satan. O cumplită vedere, cumplită vizită a fost pentru el acea- 
sta! 


Căci iată trei ani întregi ţesuse el intrigi pe pământ împotriva lui Hristos Dumnezeu 
şi acum, în doar trei zile, Hristos Se pogoară intru putere la iad jefuindu-l pe el de 
prada lui cea grasă, sufletele tuturor drepţilor celor din vechime! 


O, Doamne care doreşti ca tot omul să se mântuiască şi la cunoştinţa adevărului 
să vină, Ţie ne rugăm: mântuieşte-ne şi pe noi! Căci nu avem altă mântuire 
afară de Tine şi în Tine singur nădăjduim, ie unuia ne închinăm: Tatălui, Fiu- 
lui şi Sfântului Duh, acum şi pururea şi în vecii vecilor. Amin. Căci a Ta este 
slava şi mulţumita în veci, Amin. 


4 aprilie 


Pomenirea Sfântului prea cuviosului părintelui nostru Iosif, scriitorul de 
cântări 


Sfântul cuvios Iosif s-a născut în Sieilia, din părinţi evlavioşi şi plini de toată 
virtutea. După moartea lor, Iosif s-a strămutat în Tesalonic, unde a primit şi tun- 
derea în cinul monahal. Ca monah, el s-a făcut pildă tuturor prin posturi, înfrânări 
mari, rugăciunea neîncetată, cântări de psalmi, privegheri şi multe feluri de ne- 
voințe. 


Episcopul Tesalonicului I-a hirotonit preot. Pe când a venit la Tesalonic, marele 
Grigorie, decapolitul a fost atât de impresionat de Iosif, de caracterul lui minunat, 
încât l-a invitat să vină la mânăstirea lui din Constantinopol. 


Când focul limbilor otrăvite au izbuncnit iar împotriva sfintelor icoane, pe vremea 
lui Leon, armeanul, Iosif a fost trimis la Roma ca să ceară Papei şi Bisericii din 
Roma să lupte pentru Sfânta Ortodoxie. Aflându-se în această călătorie, el a fost 
răpit de pirați şi dus în insula Creta, unde ereticii l-au ţinut în închisoare timp de 
şase anl. 


Iosif s-a bucurat pentru a fi fost învrednicit să primească chinuri pentru Hristos şi 
de aceea aducea neîncetată laudă lui Dumnezeu, socotindu-şi cătuşele ca şi nişte 
podoabe de aur. 


Dis de dimineaţă, în ziua Slăvitei prăznuiri a Naşterii Domnului, intru al şaselea 
an al întemniţării lui Iosif, răul împărat Leon, armeanul a fost asasinat în 
biserică în timp ce asculta Utrenia, în acelaşi moment Sfântul Nicolae s-a înfă- 
țişat înaintea lui Iosif în închisoarea din Creta şi i-a zis: „Ridică-te şi urmează- 
mi!"losif s-a simţit ridicat în văzduh şi s-a aflat deodată înaintea porţilor cetăţii 
Constantinopol. Toţi dreptmăritorii creştini s-au bucurat cu bucurie mare la 
vederea lui. 


EI a alcătuit canoane şi imne pentru slujbele multor sfinți. El avea darul înainte 
vederii, drept pentru care patriarhul Fotie I-a rânduit duhovnic cinului preoţesc, 
arătându-l lor ca pe un „om al lui Dumnezeu, un înger în trup şi un părinte al 
părinților". 


La adâncile sale bătrâneţe el s-a mutat la Domnul cel căruia I-a slujit cu credinţă, 
cu lucrul şi cu minunatele cântări de el scrise. 


EI a adormit cu pace în ajunul Sfintei şi marii zi Joi, din anul 883 după Hristos. 
Pomenirea Sfintei muceniţe Fervuta, a surorii ei văduve şi a slujnicei lor 


În timpul împăratului persan Sapor a fost asasinat Sfântul episcop Simeon. Fervuta, 
sora episcopului Simeon, fusese luată la palatul împărătesc din dorinţa împărătesei. 


Fervuta era extraordinar de frumoasă şi mulți pretendenți doreau căsătoria cu ea, 
printre care se aflau şi anumiţi preoţi păgâni şi vrăjitori. Fervuta însă i-a respins pe 
toți, atrăgând astfel asupra ei multă ură. 


În acel timp împărăteasa s-a îmbolnăvit, prilej cu care toţi păgânii respinşi de Fer- 
vuta i-au strecurat împăratului că aceasta ar fi otrăvit-o pe împărăteasă şi că dacă 
voia să o scape, atunci să o ucidă pe Fervuta, pe sora ei văduvă şi pe slujnica lor 
prin tăiere în două cu fierăstrăul, trei părți ale trupurilor lor aşezându-le de o parte, 
trei părți de cealaltă, iar împărăteasa să fie purtată prin mijloc şi astfel se va 
vindeca, împăratul a ascultat sfatul păgânilor băutori de sânge. 


Fervuta împreună cu sora şi ei şi cu slujnica lor au luat mucenicia pentru Hirstos la 
anul 343, dobândind astfel cununile cele veşnice ale Veşnicei împărăţii a Stă- 
pânului lor Hristos. 


Pomenirea Sfântului cuvios Zosima din Palestina 


Cuviosul Zosima a fost monah în mânăstirea de la Iordan în timpul împărăției lui 
Teodosie cel mic. 


EI este acel cuvios Zosima care a aflat-o pe Sfânta Maria Egipteanca care se nevoia 
dincolo de Iordan, căreia i-a dus Sfânta Impărtăşanie o dată, iar în următorul an a 
îngropat-o. 


Sfântul cuvios Zosima a trecut la Domnul la vârsta de o sută de ani, în veacul al 
şaselea. 


Pomenirea Sfântului cuvios mucenic Nichita 


Sfântul Nichita a fost de loc din Albania, dar de neam slav. Monah la Sfântul Mun- 
te fiind, el s-a dus la Serres, unde a intrat în dispută cu mullahii pe teme de 
credință. Neputând să-l biruiască cu cuvântul, turcii l-au supus torturii ŞI aşa şi-a 
dat Sfântul cuvios Nichita sufletul lui Dumnezeu, la anul 1808. 


Cântare de laudă la Sfânta muceniţă Fervuta 


Roaba Domnului, fecioara Fervuta, 
Precum mieluşelul cel dus la tăiere a tăcut, 
Nezicând: ,„, Vai mie!" 

Ci cu bucurie jertfa şi-a primit 

Până la capăt. 


Pământeasca înşelăciune a acestei lumi 
Cu desăvârşire a disprețuit 

Căci mai mult decăt pe întreaga lume 
Pe Domnul ei L-a iubit. 


În regalul palat domnea deşertăciunea şi boala, 

Din el credinţa minunată în Fiul lui Dumnezeu lipsea; 
Printre descântători domnea blestemul întunericului, 
Dintre ei lipsea cunoaşterea Făcătorului şi a lumii 
Celei cereşti. 


Frumuseţea cea trupească 

Piatră de poticnire este, 

Acolo unde nu-i iubirea lui Dumnezeu, 
Credinţa şi nădejdea. 


Astfel Fervuta fecioara jertfă întreagă 
Lui Hristos pe sine s-a adus, 

Ea pe lume a lăsat-o toate să-i jefuiască, 
Dar nu şi sufletul ei. 


Chinuitorul i-a omorât trupul, 
Dar sufletul ei viu nu i l-a putut înrobi. 


Colivia trupului i-a spart-o: 

Din ea sufletul a zburat voios către Rai, 
Din părelnica libertate a vieții trupeşti, 
La adevărata libertate veşnică. 


Sângele ei a curs pe pământ, 
Trupul ei a devenit pământ, 
Dar Fervuta este vie în veci. 


Cugetare 


Dumnezeu proslăveşte pe cei care Îl proslăvesc pe El. Aceasta se vede cu putere şi 
din belşug în viețile sfinților. 


Sfântul Iosif, scriitorul de cântări cu adevărat L-a slăvit pe Dumnezeu prin cân- 
tările şi toate celelalte lucrări ale sale, între care şi chinurile închisorii. 


Şi pe el Dumnezeu l-a proslăvit şi în viaţa aceasta şi în cealaltă, în timpul vieţii, 
prin aceea că însuşi Sfântul Nicolae i s-a înfățişat în închioarea din Creta, l-a eli- 
berat şi l-a adus într-o clipeală la Constantinopol. 


Când cuviosul losif se nedumerea întru sine dacă să compună un canon de 
rugăciune pentru Sfântul apostol Vartolomeu, apostolul însuşi i-a apărut în faţa 
ochilor în strai luminos şi i-a spus lui Iosif că bine plăcută Îi este lui Dumnezeu 
alcătuirea acestui canon. 


Când a murit Sfântul Iosif, un cetăţean al Constantinopolilui a aflat de slava pe 
care o are sfântul înaintea lui Dumnezeu. Acest cetăţean se dusese la Biserica 
Sfântului "Teodor, fanariotul spre a-l ruga să-i dezvăluie unde se ascunde un rob al 
său fugit. (Pentru că acest sfânt Teodor era cunoscut printre credincioşi că desco- 
peră cele pierdute sau furate, el era numit de popor Fanariotul, care înseamnă: „cel 
care descoperă cele ascunse".) 


Acest cetăţean s-a rugat trei zile şi trei nopţi şi văzând că nu primeşte nici un răs- 
puns de la sfânt era gata să plece din biserică. 


Dar chiar atunci Sfântul Teodor i s-a înfăţişat în vedenie şi i-a zis: „De ce te mânii, 
omule? Iosif, scriitorul de cântări a ieşit din trup şi iată, noi am fost cu el. Ela 
murit în această noapte şi noi toţi cei cărora el le-a compus prea frumoase cântări 1- 
am dus sufletul la ceruri şi l-am înfăţişat înaintea lui Dumnezeu. De aceea am 
întârziat în răspunsul către tine." 


Luare aminte 


Să luăm aminte la învierea din morţi a Domnului nostru lisus Hristos: 
e Lacum sufletul Său S-a întors de la iad şi a locuit iarăşi în al Său trup; 
e La cum, după ce a înviat cu puterea Sa dumnezeiască şi alte trupuri care 
muriseră, L-a înviat şi pe al Său. 


Predică despre Biserica care este Trupul lui Hristos 
Dărâmaţi templul acesta şi în trei zile îl voi ridica (loan 2: 19). 


Aşa le-a grăit Domnul iudeilor celor vicleni despre templul trupului Său (loan 2: 
21). Dar cum viclenilor nu le e dat niciodată să înţeleagă nimic, aşa nici iudeii nu 
au înţeles, ci mai vârtos şi-au bătut joc de EI. Dar Domnul nu i-a certat pentru 
aceasta; totuşi cele spuse de EI s-au împlinit. Iudeii I-au ucis trupul, dar El L-a 
ridicat din nou şi L-a ridicat întru putere şi întru slavă. 


Cei vicleni L-au pedepsit pe Dumnezeu cu uciderea, iar Domnul i-a certat pe 
vicleni cu învierea. Căci pe vicleni îi satisface foarte să-şi poată arăta puterea asu- 
pra altora, ucigându-i. Pentru Domnul însă este o bucurie ca să-Şi arate puterea 
prin aceea că aduce din nou la viaţă şi ceea ce era mort. Căci nimic nu este mai 
trecător decât triumful răului şi nimic mai veşnic decât triumful adevărului. 


Dărâmaţi templul acesta. Domnul a numit Trupul Său Biserică. Ucisă, acea bise- 
rică a fost îngrămădită într-un mormânt întunecos, peste a cărui uşă s-a prăvălit o 
piatră mare şi grea, care să împiedice lumina să intre. 


Acelei Biserici însă nu-i trebuia lumina soarelui. Căci ea avea propria ei lumină, 
lumina Soarelui Dreptăţii, care strălucea dinlăuntru. O mână blândă şi dumne- 
zeiască a dat la o parte piatra de pe mormânt şi S-a înfăţişat Domnul înviat, întru 
slavă şi întru putere. 


Cele ce s-au petrecut cu Trupul Preacurat al Domnului, s-au petrecut de nenu- 
mărate ori, mai târziu, cu Biserica sfinţilor de pe tot pământul. 


Duşmanii Bisericii au prigonit-o pe ea cu sălbăticie, au schingiuit-o, au dărâmat-o 
şi au îngropat-o în întuneric. Dar Biserica, după fiecare astfel de omorâre şi îngro- 
pare a înviat mai slăvită şi mai puternică. 


Aşa cum a înviat Biserica Trupului Domnului nostru, aşa la sfârşitul veacurilor va 
învia Biserica Sfinţilor Lui intru plinătate şi desăvârşire. 


O, Doamne al nostru Cel care ai înviat a treia zi din morţi, nu ne lăsa pe noi pra- 
dă stricăciunii şi morţii celei veşnice, ci ne învie pe noi întru veşnica viaţă, Căci 
Ţie se cuvine toată slava şi mulţumita în veci. Amin. 


5 aprilie 
Pomenirea Sfinţilor mucenici Agatopod şi Teodul 


Agatopod era diacon, iar 'Teodul era citeţ în Biserica din Tesalonic. Agatopod era 
împodobit cu bătrâneţile cele cinstite, iar Teodul cu tinereţea cea plină de întreagă 
înţelepciune [fecioria trupească şi sufletească]. În timpul prigoanelor lui Dioclețian 
împotriva creştinilor aceştia doi au fost chemaţi la curtea împăratului. 


Ei au răspuns cu bucurie şi ţinându-se de mână, au păşit împreună la judecată şi au 
strigat: <Creştini suntem! >. 


Toate îndemnurile judecătorilor să se lepede de Hristos şi să se închine la idoli au 
rămas zadarnice. După ce au fost aruncaţi în temniţă şi înfometați lungă vreme, ei 
au fost osândiţi la moarte prin înecarea în mare. Li s-au legat mâinile la spate, li s- 
au legat pietre grele la gât şi au fost duşi la locul de unde aveau să fie aruncaţi în 
mare. 


Când se pregăteau să îl arunce pe Agatopod în adâncuri, acesta a strigat: <lată 
botezul nostru cel de al doilea, cel care spală toate păcatele noastre, aşa încât curaţi 
să ne înfățişăm noi înaintea Domnului nostru lisus Hristos. > 


La scurtă vreme după uciderea mucenicilor, trupurile lor au fost duse de valuri la 
mal, iar credincioşii le-au luat şi le-au îngropat cu cinste. 


Sfântul Teodul le-a apărut cunoscuţilor săi ca un înger de lumină îmbrăcat în strai 
luminos, poruncindu-le să împartă ce mai rămăsese din averile sale săracilor. 


Aceşti slăviți şi minunaţi ostaşi ai lui Hristos au suferit mucenicia cu cinste în 
timpul împărăției lui Dioclețian, în timp ce la Tesalonic stăpânea cezarul Faustin, 
în anul 303. 


Pomenirea Sfântului cuvios Marcu din muntele Trahe 


Acesta mai este cunoscut şi sub numele de Marcu, atenianul, căci Atena fusese lo- 
cul naşterii sale. Părinţii lui trecuseră la cele veşnice după ce Marcu şi-a săvârşit 
cea mai înaltă învăţătură la Atena. Atunci el a cugetat întru sine, că nici el nu va 
putea ocoli moartea şi atunci lucrul cel mai de dorit este acela de a se pregăti cum 
se cuvine mai înainte pentru o plecare cuviincioasă din această viaţă, împărțind 
toate averile sale săracilor, el a ieşit în largul mării pe o plută, cu credinţa nestră- 


mutată în ajutorul lui Dumnezeu, pe care Îl rugă să-l îndrepte încotro Îi este sfânta 
voia Sa. 


Dumnezeu, prin a Sa purtare de grijă, l-a păzit pe robul Său Marcu şi a adus pluta 
în Libia (sau Etiopia), la un munte ce se numea Trahe. Marcu a vieţuit ca un 
pustnic pe acest munte timp de nouăzeci şi cinci de ani, nevăzând înaintea ochilor 
săi în tot acest timp nici om, nici fiară sălbatică. 


Timp de treizeci de ani însă el s-a luptat cumplit cu duhurile cele necurate şi a 
suferit cumplit de foame, de sete, de geruri mari şi de căldură peste măsură. El 
mânca pământ şi bea apă din mare. 


După treizeci de ani de chinuri dintre cele mai cumplite el i-a bătut pe demoni, care 
au fugit de la el; apoi robului lui Hristos 1 s-a trimis de către Stăpânul său un înger, 
care îi slujea lui, aducându-i zilnic hrană de pâine, peşte şi fructe. 


Pe acest cuvios Marcu l-a cercetat, cu puţin mai înainte de sfârşitul său, Sfântul 
Serapion, care mai apoi a făcut cunoscută viaţa cea plină de minuni a pustnicului 
Marcu. 


L-a întrebat Marcu pe Serapion: "'Mai sunt oare creştini în lume care, zicând 
muntelui: "Du-te şi te aruncă în mare”, muntele să facă aşa?" În clipa aceea 
muntele pe care cei doi şedeau a început să se mişte către mare. Marcu şi-a ridi- 
cat mâinile către cer şi I-a oprit. Astfel era puterea de minuni făcătoare a acestui 
mare nevoitor al lui Hristos. 


Mai înainte de sfârşitul său el s-a rugat pentru mântuirea întregului neam omenesc 
ŞI şi-a dat sufletul în mâinile lui Dumnezeu. 


Sfântul Serapion a văzut cum sufletul lui Marcu este dus către ceruri de îngeri, şi a 
mai văzut cum o mână se întinde din cer şi primeşte sufletul lui Marcu. 


Sfântul Marcu a trăit pe pământ una sută şi treizeci de ani, adormind cu pace cam 
pe la anul 400. 


Cântare de laudă la Sfântul cuvios Marcu din muntele Trahe 


lată ceasul meu bate, 
ultimul pe acest pământ. 


Eu merg acolo unde în loc de soare 
Străluceşte mai puternic 
Lumina Domnului meu. 


Eu praful trupului meu îl lepăd, 

acest veşmânt trupesc, 

Şi călătoresc spre Tine, către a Ta Faţă, 
O, Hristoase al meu. 


O singură dorire mai tind fierbinte citre Tine, 
Pe faţa acestui pământ: 

Cu rugăciunea aceasta înaintea tronului Tău 
Mă înfăţişez: 

Mântuieşte, Doamne, neamul omenesc, 

Cea mai adâncă dorire a sufletului meu 

Intru acest ceas 

este mântuirea lor. 


Rupe lanţurile păcatelor lor, 
Fiecăruia dintre ei şi tuturor. 


Doresc să se mântuiască toţi postitorii cei virtuoşi, 
ȘI toţi cei ce lucrează cu râvnă ogorul Tău. 
Doresc să se mântuiască toţi cei care 

Pentru 'Tine pătimesc în închisori, 

Toţi cei care pentru dragostea Ta se jertfesc 
Noapte şi zi. 


Doresc să se mântuiască şi păcătoşii 
Care cumplit păcătuiesc, Doamne, 
Chinuindu-i pe robii Tăi; 

Doresc să se mântuiască şi aceia 

Care pentru Tine îndură aceste chinuri. 


Doresc mântuire lavrelor, celor pline de monahi; 
Doresc mântuire credincioşilor, 

Celor plini de lacrimi şi sărăcie; 

Doresc mântuire bisericilor, din toată lumea Ta; 
Doresc mântuire păstorilor Bisericii, 

Mântuire tuturor şi mie, smeritului; 


Doresc mântuirea tuturor robilor şi roabelor lui Dumnezeu, 
A celor cunoscuţi lumii, 
Şi a celor care viețuiesc ascunşi de ochii ei. 


Doresc mântuirea celor botezați şi a celor înfiaţi, 
A celor ce sunt vii prin darul de viaţă-făcător 
Al Sfântului Duh Dătătorul de Viaţă. 


Doresc mântuirea smeriţilor şi milostivilor, 
A împăraţilor credincioşi 

şi a dregătorilor credincioşi, 

a fiecărei inimi omeneşti, 

a celor infirmi şi a sănătoşilor. 


Doresc, Doamne, mântuirea fratelui meu Serapion, acesta. 
O, Atotputernice Doamne, aceasta este dorirea mea 

intru acest ceas al ieşirii mele - 

Facă-se voia Ta! 


Cugetare 


„Să vieţuiţi ca şi când nu aţi fi din această lume - şi veți afla pacea, ” îi povăţuia 
pe ucenicii Săi. 


Uimitoare povaţă, dar cât de adevărată! Căci cele mai mari neplăceri şi chiar 
nenorociri survin tocmai atunci când dorim cu tot dinadinsul să ne asociem şi să ne 
identificăm cu oameni şi lucruri care aparțin lumii acesteia. 


Cu cât o persoană se retrage mai mult din lume, cu atât mai mult o contemplă pe 
aceasta ca existând şi fără ea şi cu cât se adânceşte omul mai mult în cugetarea la 
nemernicia lui în această lume, cu atât mai mult se apropie de Dumnezeu şi cu atât 
mai adâncă este pacea duhovnicească pe care o dobândeşte. Mor în fiecare zi! (| 
Cor 15:31) - strigă Sfântul Apostol Pavel, adică, în fiecare zi simt că eu nu sunt 
din această lume. De aceea în duh se şi simţea un cetăţean al cerului, în fiecare zi. 


Când torționarul Faustin l-a întrebat pe Sfântul Teodul: „Oare nu este viaţa mai 
bună decât o moarte violentă?", acesta i-a răspuns: „Cu adevărat cred că viaţa este 
mai bună decât moartea. Tocmai de aceea am hotărât eu să mă îngreţoşez de acea- 
stă viaţă trecătoare pe pământ: ca să dobândesc viaţa, dar pe cea veşnică." 


Luare aminte 


Să luăm aminte la învierea Domnului nostru lisus Hristos: 
e Lacum s-a cutremurat tot pământul la întoarcerea Sa în trup, tot aşa cum se 
întâmplase şi la Răstignirea Lui; 
e La cum îngerii s-au pogorât în mormânt ca să-l slujească Lui, aşa cum 
totdeauna ei îi slujeau Lui, când EI le îngăduia aceasta. 


Predică despre împlinirea prorociilor 


Că nu vei lăsa sufletul meu în iad, nici nu vei da pe cel cuvios al Tău să vadă 
stricăciune (Ps. 15: 10). 


Acestea sunt cuvintele celui plin de duh văzător al tainelor cereşti, cuvinte 
strălucitoare, profetice, împăratul prooroc David grăieşte aceste cuvinte despre Hri- 
stos Domnul, despre Sufletul şi Trupul Domnului, adică despre cele ce sunt 
omeneşti în E]. Că aceste cuvinte au fost rostite de Sfântul Proroc David cu privire 
la Mântuitorul Hristos cel înviat, stă mărturie însuşi Sfântul Apostol Petru în întâia 
lui predică, imediat după Pogorârea Duhului Sfânt în Ziua Cincizecimii (Fapte 
2:27). Căci, zice sfântul apostol, strămoşul David... a murit şi s-a îngropat, iar 
mormântul lui este la noi, până în ziua aceasta (Fapte 2: 29). 


Deci nu la David însuşi se referă cuvintele psalmului de el alcătuite prin Duhul, 
deşi aşa s-ar putea părea unora; ci ele se referă la Urmaşul lui David după trup, 
adică la însuşi Domnul Hristos. Trupul împăratului David a suferit stricăciune, aşa 
cum s-a întâmplat şi cu trupurile celorlalți descendenţi ai săi. Prin urmare Hristos 
este acel urmaş al lui David după trup Care nu a rămas în locuinţa morților şi al 
Cărui trup nu a cunoscut stricăciune. 


Mai înainte văzând el [David] aceasta, a vorbit despre învierea lui Hristos: că n-a 
fost lăsat în iad sufletul Lui şi nici trupul Lui n-a văzut putreziciune (Fapte 2: 
31). Cu adevărat, prea luminoasă prorocie! Cu adevărat, minunată înainte-vedere! 


Înainte de învierea Domnului, aceste cuvinte trebuie să fi părut cu totul de 
neînțeles şi chiar iraționale tuturor interpreţilor iudei ai Psalmilor! Dar când se dă 
la o parte pecetea de pe mormânt, atunci se dă la o parte şi pecetea tuturor pro- 
rociilor care multora le-au părut obscure şi de neînțeles. Căci Hristos a înviat din 
morţi iar prorociile tainelor viitoare s-au făcut realitate vizibilă tuturor. 


lată pecetea s-a dat la o parte nu numai de pe mormântul lui Hristos, ci şi de pe 
nenumăratele cuvinte şi mai înainte vederi ale prorocilor. lată Hristos învie, iar 
cuvintele proroceşti despre EI învie şi ele. Pogorându-Se la iad, Domnul duce 
Lumina cerească a vieţii şi învierii şi drepţilor strămoşi şi proroci. 


Cu a Sa înviere, Domnul a adus cuvintele şi străvederile lor la lumina înţelegerii şi 
a adevărului. 


Hristos învie şi toate cele câte sunt bune, drepte şi adevărate şi de dinainte şi de 
după Dimineaţa învierii, învie şi ele. 


O, Stăpâne Doamne lisuse Hristoase cel care ai înviat a treia zi din morţi, aşea- 
ză-ne şi pe noi între cetăţenii cei înviaţi ai împărăției Tale, Căci ie se cuvine 
toată slava şi mulţumita în veci. Amin. 


6 aprilie 
Pomenirea Sfântului Eutihie, patriarhul Constantinopolului 


Sfântul Eutihie s-a născut în Frigia din părinți evlavioşi şi râvnitori pentru cre- 
dință. Tatăl său era ofiţer. 


Odată, pe când Eutihie era copil şi se juca cu alții de vârsta lui, jocul lor a fost ace- 
la de a scrie fiecare pe un zid numele lui iar alături ceea ce vor fi ei în viață. Când a 
venit rândul lui, Eutihie a scris: „Eutihie - patriarh"! 


În anul al treizecilea al vieţii lui Eutihie a fost ales stareţ al unei mânăstiri din 
Amasia. La vârsta de patruzeci de ani a fost trimis de mitropolitul Amasiei ca 
delegat al său la Sinodul al cincilea a toată lumea, ce s-a ţinut în Constantinopol la 
anul 553. 


La acel Sinod, Eutihie a strălucit ca un soare printre părinții Sinodului şi prin a sa 
mare învăţătură şi prin râvna pentru cele sfinte. 


Când s-a adus în dezbaterea Sinodului dacă ereticii puteau fi dați anatemei după 
moartea lor, Eutihie a arătat că da, acest lucru se poate, în baza cuvintelor dumne- 
zeieşti de la Cartea a treia a Regilor [sau Prima, după alte cronologii], 13:1-8 şi de 
la Cartea a patra a Regilor [sau a Doua, după alte cronologii], 23:16. 


Cu prilejul acelui sinod împăratul lustinian şi patriarhul Mina I-au îndrăgit mult pe 
Eutihie. Împăratul căuta sfatul lui în multe împrejurări, iar patriarhul Mina l-a 
desemnat pe Eutihie ca succesor al său, implorându-l pe împărat cu limbă de 
moarte să împlinească neapărat această rugă a lui. Precum s-a şi întâmplat. 


Sfântul Eutihie a păstorit Biserica lui Hristos în pace timp de doisprezece ani. 
După aceşti ani diavolul a ridicat un război cumplit împotriva lui. Furtuna acestui 
război l-a ajuns şi pe împăratul lustinian însuşi. Din înşelarea diavolului, împăratul 
a căzut în erezia monofizită, care învăţa mincinos cum că în Domnul nostru, mai 
înainte de învierea Lui, s-ar fi aflat deja un trup incoruptibil căruia nu-i era cu 
putinţă să simtă foamea, setea, durerea sau oboseala. 


Patriarhul Eutihie s-a împotrivit cu autoritate acestei erezii, din care cauză împă- 
ratul l-a exilat la mânăstirea lui cea dintâi. Acolo patriarhul Eutihie a rămas timp 
de alți doisprezece ani şi opt luni. 


EI s-a arătat a fi făcător de minuni, căci îi vindeca pe oameni de felurite boli doar 
cu rugăciunea şi prin ungerea cu untdelemn sfințit, împăratul Iustinian s-a pocăit de 
greşeala lui şi a murit, iar după el a urmat lustin care l-a rechemat pe patriarh în 
scaunul lui de la Constantinopol, în care sfântul a şi rămas până la moartea lui, 
păstorind Biserica lui Dumnezeu cu pace. 


Sfântul patriarh Eutihie s-a strămutat la locaşurile cele cereşti în anul 582, aflându- 
se în al şaptezecilea an al vieţii sale. EI s-a făcut cetăţean al împărăției celei veşnice 
a Stăpânului Hristos, pe care L-a slujit cu cinste, cu credinţă şi cu curaj de-a lungul 
întregii sale vieţi. 


Pomenirea celor 120 de mucenici care au pătimit în Persia 


Când persanul rege Sapor a jefuit ţinuturile Bizanțului, el a luat cu sine una sută şi 
douăzeci de robi dintre creştini. 


Cum încercările lui de a-i face pe aceştia să se lepede de credinţa lor în Hristos şi 
să se închine focului au eşuat, regele i-a aruncat în cuptoare de foc şi i-a ars de vii. 


Printre cei o sută şi douăzeci de mucenici se aflau şi nouă fecioare afierosite Dom- 
nului. 


Aceştia cu toţii au luat mucenicia cu cinste între anii 344 şi 347, strămutându-se la 
locaşurile cele cereşti din Impărăţia cea veşnică a Domnului Hristos. 


Cântare de laudă la Sfântul Eutihie 


Eutihie faţă de împăratul 

Pe Hristos L-a mărturisit: 

„Hristos, ” a zis el, „trup pătimitor avea, 
în stare a simţi foamea şi setea. 


EI asemenea era, iar nu acelaşi, 
Cu trupul de pe Tron. 

împăratul Slavei pe pământ a luat 
Trup umil, omenesc. 


Dar pe acesta l-a proslăvit, 
Ridicând trup omenesc la ceruri. 


Oare un trup iluzoriu lacrimi ar vărsa? 
Cum ar putea, O, împărate, o părelnică frunte 
Să transpire cu picături de sânge? 


„Flămânzesc! însetez!' a rostit Adevărul. 
Oare numi-vei pe Fiul lui Dumnezeu mincinos?! 


Când EI înaintea lumii 

îşi mărturiseşte setea 

Tu-l zici: ,, De sete nu poți suferi!” - oare cutezi aceasta?! 
Însetând, E îşi strigă setea de pe Cruce, 

lar tu-l răspunzi “Nu-i adevărat ceea ce zici"? 


O împărate, pe Domnul să nu huleşti! 
Sub ale tale cuvinte însuşi satana jubilează! 


Zadarnic biserici slăvite zideşti, 
Dacă Credinţa o clatini! 


Zadarnice jertfele tale când cu mâinile tale 
Tu Focul cel sfânt ce le arde îl stingi! 


Cunoaşte, O împărate, 

Că ale Domnului nostru trupeşti pătimiri 
Fost-au mai cumplite decât a toată lumea, 
Cunoaşte că axul istoriei lumii 

Doar în jurul Crucii se învârteşte. 


Crucea cea sfântă cinstită este înfricoşată 
Și de minuni lucrătoare, 

Puternică este să vindece, 

Căci pe ea Hristos din prea plin 

Chinuri şi dureri de om necuprinse 

a pătimit. 


Pe Cruce Hristos a fost țintuit 

Din al Său adevărat trup 

sânge adevărat şi sudoare şi jale au curs, 
Iar nu iluzii ale unui vis. " 


Cugetare 


Se spune despre un orator din vechime că a muncit zi şi noapte pentru a-şi însuşi 
marele dar al elocinţei. 


Cineva i-a zis: „Demostene nu-ţi va îngădui să fii cel dintâi dintre retori." 


La care acesta imediat a replicat: „Nici eu nu-i voi îngădui lui ca să rămână sin- 
gurul." 


Deci, dacă nu poţi ca să fu un sfânt dintre cei mari, aşa cum a fost marele Antonie, 
nu scutura din umeri, nu te dezvinovăţi şi nu spune: „Atunci eu nu voi putea 
nimic." Ci mai vârtos sârguieşte-te şi sporeşte-ţi talanţii. Căci în casa Tatălui Meu 
multe locaşuri sunt, zice Domnul (loan 14: 2). Căci fie şi cel mai de pe urmă 
locşor de-l vei dobândi acolo în Împărăţia Cerurilor, să ştii că te vei afla în el mult 
mai slăvit, mai norocos şi mai fericit decât cei mai avuţi regi sau dregători care au 
locuit vreodată pe pământ. Fiecăruia după al său talant! 


Nu vei fi la fel de mare ca marele Antonie, dar nici Sfântul Antonie nu va locui 
singur în împărăția lui Dumnezeu! 


Luare aminte 


Să luăm aminte la învierea Domnului nostru lisus Hristos: 
e La cum piatra prăvălită pe mormânt nu s-a spart, nici s-a stricat pecetea 
romanilor, 
e La cum Atotputernicul şi Blândul nostru Stăpân nu a stricat interiorul sau 
pecetea mormântului, tot aşa cum nu s-a stricat nici pântecele Fecioarei 
dintru care a ieşit. 


Predică despre nimicirea ultimului vrăjmaş 
Vrăjmaşul cel din urmă, care va fi nimicit, este moartea (1 Corinteni 15: 26). 
Cel mai cumplit vrăjmaş al omului este diavolul, al doilea este păcatul, iar al treilea 
moartea. Stăpânul nostru lisus Hristos i-a biruit pe toţi aceşti trei duşmani ai nea- 


mului omenesc. 


= Prin smerenia Lui EI I-a bătut pe diavolul cel plin de mândrie; 
> prin moartea Lui El a biruit păcatul; 


= iar prin a Sa înviere El a biruit moartea, învingându-i pe toți aceşti trei 
duşmani ai noştri, El ne cheamă pe noi să fim părtaşi ai slăvitei Lui victorii. 
Căci într-adevăr, nu noi suntem cei care biruim, dar suntem însă legaţi de 
Biruitor. Doar a Sa putere învinge, doar ale Sale arme sunt puternice. Noi 
nu avem de la noi şi prin noi nici arme, nici putere şi cu toate acestea ne 
confruntăm cu cei mai cumpliți duşmani. 


Iată însă că întru EI, împreună cu EI şi alături de EI, noi biruim nişte vrăjmaşi care 
sunt mai tari decât noi. 


Dar ce preţ cere Domnul de la noi spre a ne face părtaşi biruinţei Sale? Unul 
foarte mic şi foarte neînsemnat, fraţii mei! Anume, 


Y Domnul ne cere ca să fim smeriţi cu inima şi blânzi şi să ne supunem voii lui 
Dumnezeu Celui care ne-a făcut pe noi - iată prețul care ni-l cere pentru a 
ne dărui nouă întreaga biruinţa Lui aspura diavolului. 

Y El ne cere ca să ne murim nouă, să murim patimilor şi dorințelor noastre 
păcătoase - iată preţul pe care ni-l cere pentru biruinţa păcatului. 

Y Elne cere să viem Lui şi nu nouă, să-L primim pe El în inimile noastre - iată 
prețul pe care ni-l cere pentru biruinţa morții. 


EI 1-a biruit pe toți vrăjmaşii noştri desăvârşit şi până la capăt, pe faţă. Dar EI cere 
de la noi acest mic preţ, spre a ne face pe fiecare din noi desăvârşiţi părtaşi ai bi- 
ruinţei Sale. 


Sfântul apostol Pavel zice: Să dăm mulțumire lui Dumnezeu, care ne-a dat bi- 
ruința prin Domnul nostru lisus Hristos! (1 Cor 15: 57). 


O, Stăpâne Doamne lisuse Hristoase, cel care ai înviat întru a treia zi din morţi, 
luminează-ne, împuterniceşte-ne şi vindecă-ne pe noi cu Biruinţa Ta, pe noi ce care 
pururi Îţi suntem recunoscători Ţie, Căci a Ta este slava şi mulțumita în veci. 
Amin. 


7 aprilie 
Pomenirea Sfântului Gheorghie, mărturisitorul 


Acest Gheorghie a fost ales de obşte şi intronizat episcop al Mitilenei pentru marile 
sale virtuţi ce şi le câştigase după îndelungi nevoinţe ascetice. 


Sfântul şi-a păstorit turma cu multă înţelepciune şi râvnă până la adâncile sale 
bătrâneţi. 


Când au început prigonirile împotriva sfintelor icoane de sub Leon, armeanul, 
bătrânul sfânt a fost chemat la Constantinopol, într-o adunare a episcopilor a căror 
intenţie, la dorinţa împăratului, era să-l determine pe Gheorghie să pună capăt cin- 
stirii sfintelor icoane şi în eparhia lui. Dar Gheorghie a refuzat această nelegiuire, 
opunându-se cu îndrăznire dorinței împăratului, împreună şi cu alţi episcopi bine 
credincioşi. Dar pentru aceasta nu numai că a primit batjocură, dar a fost şi sur- 
ghiunit în sălbaticul ţinut al Chersonului. Acolo, pentru toţi anii care îi mai rămă- 
seseră de trăit, el a suferit chinuri cumplite şi toate felurile de lipsuri. 


Sfântul Gheorghie, mărturisitorul a trecut la Domnul său în împărăţia cea veşnică 

pe la anul 816. Din marea lui sfinţenie şi dragoste către Dumnezeu acest Sfânt 

Gheorghie s-a aflat lucrător de minuni şi în timpul vieţii şi după moartea lui. 
Pomenirea Sfântului cuvios Nil Sorski 

Sfântul Nil a fost unul din marii părinți ai Bisericii ruse. 

EI a fost întemeietorul vieţii monahale de schit în Rusia. 

EI a adormit cu pace la anul 1508. 

Sfintele lui moaşte odihnesc în Mânăstirea Sora. 

Pravila sa pentru viaţa monahilor trăitori în schituri este o lucrare de ordin practic 

şi contemplativ de prim rang în cadrul tezaurului scrierilor patristice din toate tim- 


purile. 


Pomenirea Sfântului mucenic Caliopie 


Calopie a fost unicul fiu a unui părinte de rang senatorial din Perga Pamfiliei, care 
îndelung se rugase cu lacrimi lui Dumnezeu să-i dăruiască un copil. 


Din cea mai fragedă pruncie el a fost învăţat şi educat de mama sa, mult credin- 
cioasa Teoclia, să-L cinstească pe Dumnezeu şi să ducă o viaţă castă. 


Calopie era încă foarte tânăr când a izbucnit o cumplită prigoană sub împăratul 
Maximian. Ca să-l salveze de la moarte, mama lui I-a aşezat într-o corabie, i-a dat 
aur din destul şi I-a trimis în cetatea Pompeiopolis. Dumnezeu insă în a Sa tainică 
rânduialâ şi purtare de grijă a plănuit altfel pentru tânărul Caliopie. Coborând în 
Pompeiopolis, el s-a aflat în mijlocul unei mulțimi gălăgioase care sărbătorea cin- 
stirea zeilor păgâni. Cum Caliopie a refuzat să ia parte la această sărbătoare pros- 
tească, el a fost târât de mulţimea înnebunită la comandantul Maximus, înaintea 
căruia Caliopie a mărturisit că el este creştin. 


Comandantul a poruncit ca să fie bătut Caliopie cu vergi de plumb şi să fie ars cu 
foc. Plin de răni şi de loviri, tânărul a fost aruncat după aceea în temniță. 


Aflând că fiul ei este torturat, Teoclia şi-a împărțit toate averile ei săracilor şi doar 
cu o sumă mică de bani s-a grăbit către fiul ei care se afla în închisoare. Intrând în 
ea, ea s-a închinat în faţa fiului ei şi 1-a îngrijit rănile. 


La sfârşit, comandantul a rostit osânda: Caliopie avea să fie răstignit pe o cruce. 
Inima mamei s-a umplut de spaimă şi de bucurie. Când i-au luat fiul şi i l-au dus la 
locul răstignirii, ea a strecurat cinci bani mari de aur în mâna călăului, spunându-i 
să-l aşeze pe tânăr nu în felul în care a stat Mântuitorul, ci cu capul în jos. Din 
smerenie faţă de Stăpânul a cerut Teoclia aceasta. 


Calopie a fost răstignit cu capul în jos în Sfânta şi marea Zi Joi. Maica lui stătea la 
piciorul crucii, aducând jertfă de recunoştinţă lui Dumnezeu. 


A doua zi, când au coborât de pe cruce trupul neînsufleţit al fiului ei, ea a căzut 
imbrăţişindu-l şi a murit. Aşa s-au înfăţişat înaintea tronului lui Dumnezeu, muce- 
nicul şi cu maica sa. 


Ei au luat mucenicia cu cinste la anul 304. 


Pomenirea Sfântului cuvios Daniel de la Pereyaslavl 


Nevoinţa acestui cuvios Daniel a fost una neobişnuită: aceea de a îngriji de cei 
morţi. De câte ori auzea că cineva a murit îngheţat sau în vreun alt fel de moarte 
năpraznică, neavând pe nimeni alături, Daniel se grăbea să îl îngroape cu cinste şi 
să aducă rugăciuni lui Dumnezeu pentru el. 


Cuviosul Daniel a adormit cu pace la anul 1540, iar trupul lui a fost aflat întreg, 
neputrezit până în ziua de azi. 


Pomenirea Sfântului cuvios Grigorie Sinaitul 


Acesta a fost un mare nevoitor la Muntele Sinai şi la Muntele Athos (vezi luna 
august, în 8 zile). 


Cântare de laudă la Sfântul mucenic Caliopie 


<0O, fiul meu Caliopie, departe să pleci, 
Departe de primejdia de moarte! > 
Astfel grăieşte maica, 

îmbrăţişându-şi fiul de despărţire, 

Ea visează la o soartă bună pentru fiul ei. 


Caliopie, tânărul cel frumos, 

Credinţa lui comandantului i-o mărturiseşte: 
Hristos este viața mea, calea şi adevărul, 
Hristos singura mea dorire. > 


Ei pe Caliopie la crucea răstignirii îl duc; 
Iar după el mulțimile urmează, vrând să vadă. 


EI este palid şi drept, cetluit în lanţuri, 
Păşeşte liniştit, deşi plin de râni. 


Maica lui îi şopteşte: <0 Caliopie, fiul meu! > 
<Călătoresc, o maică, departe de moarte, 


de primejdia ei. > 


Mucenicul lui Hristos, slăvitul mucenic, 
Pe cruce cu bucurie urcă, cu capul în jos. 


Asupra trupului mort maica se apleacă. 


Pe fiul cu lacrimi îl scaldă 

Șoptind liniştit: "Caliopie, fiul meu!" 
Aici sunt, maica mea iubită, 
Departe de primejdia de moarte. > 


Cugetare 


Părinţii duhovniceşti să se deosebească de păstoriţii lor, tot aşa cum păstorul 
deosebit este de oile sale. Aşa interpretează Intâia 
Epistolă a Sfântului apostol Pavel către Timotei. 


Viaţa preotului este întotdeauna un model pentru păstoriţii lui, fie în bine, fie în 
rău. Ducând o viaţă exemplară preotul se conformează poruncilor evanghelice, iar 
neducând-o, el se leapădă de însăşi Evanghelia lui Hristos. 


Nimeni între oameni nu se mai află într-o astfel de poziție precum preotul drept- 
măritor: fie să confirme adevărul Sfintei Evanghelii ducând o viaţă conformă ei 
întru totul, fie să-l nege, prin modelul unei vieţi rele. 


Preotul cel bun se distinge prin lucrările sale cele bune tot aşa cum păstorul cel bun 
se distinge de lup. De aceea se va afla ceata preoţilor buni împreună cu fiu lui 
Dumnezeu, iar cea a preoţilor răi împreună cu fiarele întunericului. 


Păstorii cei buni ai Bisericii, chiar la cea mai de pe urmă suflare a vieţii lor, nu au 
altă grijă decât cum să chivernisească mai bine turma cuvântătoare care rămânea în 
urma lor. 


Pe patul său de moarte, WES scriitorul de cântări astfel se ruga lui 
Dumnezeu: <<Păzeşte turma Ta, Stăpâne Doamne lisuse Hristoase, pe care au 
zidit-o dreapta Ta şi o desăvârşeşte pe ea până la sfârşitul veacurilor. Ajută pe 
iubiții mei copii ai Bisericii Tale, Doamne. Dăruieşte Bisericii, Miresei Tale de 
Tine alese, viaţă cu pace şi fără de furtună. > 


DOI, aruncat să ardă de viu într-un vițel de aramă, astfel se ruga lui 
Dumnezeu: Nu numai pe mine, dar şi pe cei ce vor veni după mine, 
învredniceşte-ne, Doamne, veşnicelor Tale milostiviri şi bunătăţi. > 


Luare aminte 


Să luăm aminte la învierea Domnului nostru lisus Hristos: 


e Lacum mironosiţele femei se duc cu mir şi cu aloe la mormânt ca să-L ungă 
pe acela care este bună mireasma cerului şi a pământului; 

e La cum îngerul le vesteşte lor învierea Domnului nostru prin cuvintele: De 
ce căutaţi pe Cel viu printre cei morţi ? (Luca 24 :5). 


Predică despre căutarea celor vii printre cei morţi 
De ce căutaţi pe Cel viu printre cei morţi (Luca 24 :5)? 


Îngerul lui Dumnezeu le întreabă pe femeile mironosiţe ca şi întru o mare mirare: 
De ce căutaţi pe Cel viu printre cei morți? Este ca şi când văzătorul tainelor lui 
Dumnezeu şi al puterii lui Dumnezeu ar întreba: «Cum puteţi crede până şi numai 
timp de o clipă că EI ar putea fi ostatec al morţii? Oare nu cunoaşteţi că El este 
însuşi Izvorul Vieţii? Oare nu cunoaşteţi că viaţa toată nu este decât de la EI şi că 
nici o fiinţă nu poate să capete nici măcar un mic strop de viaţă din altă parte? Oare 
nu v-a descoperit El însuşi desăvârşit că este Stăpânul vieţii şi al morţii? Cine l-a 
înviat pe Lazăr cel mort de patru zile? Cine a uscat desăvârşit smochinul cel nero- 
ditor?> 


O, fraților, să încetăm şi noi aşadar să mai căutăm pe cei vii printre cei morți! lar 
dacă printre noi se mai află dintre aceia care încă îl mai caută pe Hristos printre cei 
morţi, îi îndemnăm acum să înceteze din această corvoadă pierzătoare de suflet. 
Căci acesta este efortul zadarnic al iudeilor, al păgânilor şi al ne-creştinilor. 


Noi ştim că Stăpânul şi Dătătorul Vieţii nu se află în mormânt ci pe tronul Slavei 
cel din Ceruri. Duhul omenesc cel neîntunecat de păcat priveşte la ceruri, unde nici 
un mormânt nu se află; pe când duhul cel întunecat de păcat priveşte în mormânt şi 
nu vede în el cerul. 


Păcatul şi virtutea, aflate mereu în veşnică luptă, guvernează vederea duhov- 
nicească a omului - fiecare din ele dezvăluindu-i omului propria viziune. Păcatul îi 
arată duhului omului vederea terestră şi stricăciunea lumii. Virtutea înalţă duhul 
omului la cer şi îi arată viaţa fericită şi veşnică, alături de Hristos Cel înviat, 
împăratul ei. 


O fraţilor, să nu căutăm viaţa în zidire, ci numai în Ziditor. Să nu comitem un păcat 
încă şi mai groaznic: să nu-L căutăm pe Ziditor printre mormintele zidirii nici pe 
Cel care este Nemuritor şi Lumina lumii în întunericul pământului. 


O, Stăpâne Doamne Iisuse Hristoase, Biruitorule al morții, către Tine strigăm: 
ridică-ne şi pe noi din stricăciunea şi întunericul morții, Căci Ţie se cuvine toată 
slava şi mulțumita în veci. Amin. 


8 aprilie 


Pomenirea Sfinţilor apostoli dintre cei şaptezeci: Irodion, Agav, Ruf, Asincrit, 
Flegon şi Ermis 


Aceştia cu toţii, apostoli din numărul celor şaptezeci aleşi de Domnul, sunt pome- 
niți de Sfântul apostol Pavel în diferite locuri în epistolele sale. 


Irodion era o rudă a Sfântului apostol Pavel, după cum însuşi ne arată când zice în 
Epistola către Romani: îmbrăţişaţi pe Irodion, cel de un neam cu mine (Rom 16: 
11). 


Ca episcop al Neopartiei, Irodion a suferit mult din cauza iudeilor. Ei l-au bătut 
peste cap cu ciomege, l-au lovit peste gură cu pietre şi l-au înjunghiat cu cuțite. Şi 
după ce l-au lăsat socotindu-l mort, Sfântul Irodion s-a ridicat şi a continuat să le 
slujească apostolilor. 


EI l-a însoţit pe Sfântul apostol Petru la Roma şi a fost decapitat, împreună cu alți 
mulți creştini, în aceeaşi zi în care a fost răstignit Sfântul apostol Petru. 


Sfântul Agav avea duh prorocesc. Două dintre prorocule lui sunt pomenite în Fap- 
tele Apostolilor. 


—> Mai întâi, el a prorocit o foamete mare în întreaga lume, care s-a împlinit în 
vremea împăratului Cezar Claudius (cf. Fapte 11: 28). 

= Al doilea, pe când I-a întâlnit pe Sfântul apostol Pavel în Cezareea (Pavel 
se afla pe drumul spre Ierusalim), Agav a luat brâul lui Pavel şi I-a legat în 
jurul mâinilor şi picioarelor şi a zis: Acestea zice Duhul Sfânt: Pe bărbatul 
al căruia este acest brâu, aşa îl vor lega iudeii la Ierusalim şi-l vor da în 
mâinile neamurilor (Fapte 21: 11). 


Sfântul Ruf a fost episcop în cetatea Tebei din Grecia. Sfântul Pavel îl pomeneşte, 
zicând: îmbrăţişaţi pe Ruf, cel ales întru Domnul (Romani 16: 13). 


Sfântul Asincrit a fost episcop în cetatea Hircania din Asia şi este pomenit împ- 
reună cu alţii în Epistola către Romani 16: 13. 


Sfântul Flegon, care este pomenit în acelaşi loc, a fost episcop în [vestita] cetate 
Marathon din Tracia. 


Sfântul Ermis [Herma], pomenit împreună cu ceilalți, a fost episcop în Dalmația. 
Toţi aceştia, întocmai ca şi nişte albine ale lui Hristos, au dus mierea Sfintelor 
Evanghelii de-a lungul şi de-a latul lumii, suferind cele mai mari chinuri pentru 
dragostea lui Hristos. Ei cu toţii s-au strămutat cu cinste la locaşurile cereşti din 
veşnica Impărăţie a lui Hristos Cel Iubit. 


Pomenirea Sfântului Nifon, episcopul Novgorodului 


Sfântul Nifon a fost un mare râvnitor al zidirii şi înnoirii sfintelor biserici ale lui 
Dumnezeu şi al luptei curajoase împotriva domnitorilor şi dregătorilor tirani. 


Cu treisprezece zile mai înainte de moartea lui, i s-a înfăţişat în vedenie Sfântul 
Teodosie, vestindu-i trecerea la cele veşnice. 


Sfântul Nifon a adormit cu pace în anul 1156. 
Pomenirea Sfântului Celestin, papă al Romei 
Sfântul Celestin a fost un mare apărător al credinţei ortodoxe. 


În vremea celui de al treilea Sinod Ecumenic de la Efes (din anul 431), Sfântul Ce- 
lestin a alcătuit o epistolă împotriva ereticului Nestorie. 


EI a adormit cu pace la anul 432. 

Cântare de laudă la Sfinţii apostoli 
Sfinţii apostoli ai lui Dumnezeu 
Cu sârguinţă au alergat, 


dorirea şi-au dobândit. 


Deşertăciunea lumii o au lepădat, 
pe Dumnezeu au dorit. 


Cele lumeşti le-au aruncat, 
cu cele cereşti s-au îmbogăţit. 


Dragostea lui Hristos dintru ei a strălucit 
Prin întunericul păgânătăţii, 


Mai tare decât toate puterile. 


Alergarea şi-au săvârşit, 
Războiul l-au câştigat, 
Oştirea biruitorilor se aduce 
înaintea lui Hristos. 


Multe sunt cununile biruinţei Domnului: 
Dacă voieşti, şi tu poți fi încununat. 


Sfinţilor ai lui Dumnezeu Apostoli, 
Rugaţi-vă lui Dumnezeu pentru noi, 
Ca nici noi să nu ne lipsim 

De Împărăţia Cerurilor. 


Cugetare 
Există eroism mai presus de orice eroism şi nevoinţă mai presus de orice nevoinţă. 


Sfântul Epifanie al Ciprului 1-a invitat la masă pe Ilarion cel mare şi spre a-i 
arăta cea mai mare ospitalitate distinsului său oaspete, a pregătit un frumos pui 
fript şi l-a invitat Să mănânce. 


Dar Ilarion a spus: „Te rog să mă ierţi, frate, dar de când sunt monah eu nu m- 
am mai atins de carne." 


Iar Epifanie a răspuns: „Şi eu la fel, fratele meu, de când sunt monah, către 
somn nu m-am dus mai înainte de a-l fi iertat din tot sufletul pe duşmanul 
meu." 


Uimit, Sfântul Ilarion a zis: „Cu adevărat, sfinţite părinte al meu, nevoinţă ta 
decât a mea mult mai mare este!" 


Aceasta este o lecție pentru noi toţi. Postirea cu adevărat lucru mare este, dar şi mai 
mare lucru este să voieşti şi să dobândeşti iertarea insultelor nemeritate cu care te 
acoperă cei care te urăsc. 


Prin postiri omul se face mai gata de a primi milostenia lui Dumnezeu, dar ier- 
tându-le greşiţilor noştri noi înşine arătăm milostenia. 


Postirea merge înaintea iertării, dar ea singură nu mântuieşte dacă nu dovedim 
milostenie. 
Luare aminte 


Să luăm aminte la Domnul Hristos cel înviat: 
e Carele S-a aflat în trup pământesc înainte de înviere, ce simţea foamea, 
durerea şi moartea; 
e Carele S-a aflat în trup ceresc după slăvită înviere, într-un trup care nu mai 
era supus foamei, durerii şi morții. 


Predică despre învierea morţilor 


Dar va zice cineva: Cum înviază morţii? Și cu ce trup au să vină? (1 Corinteni 
15: 35). 


Sfintul apostol Pavel cunoaşte mai dinainte obiecțiile necredincioşilor la învierea 
morților şi le respinge încă de la început. Chiar şi astăzi, cei necredincioşi, cei care 
nu au văzut cu ochii lor miracolul învierii în natură şi cu atât mai puţin învierea 
duhovnicească, întreabă: „Dar cum adică învie morți?!" 


Nebun ce eşti! Le răspunde unora ca aceştia Apostolul şi le zice mai departe: Tu, 
ce semeni nu dă viaţă, dacă nu va fi murit (1 Corinteni 15: 36). Dacă sămânţa nu 
moare după ce s-a îngropat în pământ, planta nu va încolți; cu alte cuvinte, ceea ce 
va încolți este cu totul diferit, deci altceva decât ceea ce a fost îngropat. 


Dar necredincioşii, deşi văd mai departe cu ochii, tot nu văd că aşa este, ci întreabă 
mai departe: „Dar omul, oare cum să învie omul tot aşa!?" întrebi cum? Tot aşa 
cum a înviat şi Domnul! El a pogorât mort în mormânt şi S-a ridicat de acolo viu! 
Oare nu vezi că şi natura arată învierea celor moarte!? Dar mult mai puternic decât 
natura o arată aceasta învierea Domnului nostru! Căci acesta a fost scopul Lui: ca 
să ne facă nouă mai uşoară credinţa şi nădejdea în înviere, adică credinţa în înviere 
în general şi nădejdea în învierea noastră proprie, a fiecăruia dintre noi, de aceea S- 
a dat EI pe Sine morţii şi însuşi a înviat din morți dând mai înainte de această pildă 
puternică prin învierea lui Lazăr - cel care murise de patru zile şi deja se des- 
compunea! Şi dând de asemena pildă prin învierea fiului văduvei din Nain şi a 
fiicei lui Iair! 


Dar necredinciosul tot mai întreabă: „Dar, în ce fel de trup vor învia morţii?" 


Răspundem: în oricare fel de trup binevoieşte Domnul. Căci la Dumnezeu sunt 
multe feluri de trupuri. 


Sfântul apostol Pavel clasifică trupurile în două categorii: trupuri cereşti şi trupuri 
pământeşti. Prin urmare, cei care au murit în trupuri pământeşti vor învia în trupuri 
cereşti: cel nestricăcios va înlocui pe cel stricăcios, cel nemuritor se va ridica în 
locul celui muritor, cel frumos în locul celui urât. 


În trupurile lor cereşti, oamenii se vor cunoaşte şi recunoaşte pe ei înşişi şi între ei, 
tot aşa cum pe pământ omul se recunoaşte pe sine sau pe altul şi atunci când este 
îmbrăcat în zdrenţele mizerabile ale unui cerşetor şi atunci când este îmbrăcat în 
purpura regală. 


O, Doamne Atotbogate şi Atotmilostive, nu ne lăsa pe noi pradă stricăciunii, ci 
îmbracă-ne pe noi întru veşmântul nemuririi ca fii ai Tăi, căci [ie se cuvine 
toată slava şi mulţumita în veci. Amin. 


9 aprilie 
Pomenirea Sfântului mucenic Eupsihie 


Eupsihie s-a născut într-o familie nobilă şi a fost crescut de mic în credinţa cre- 
ştină, cu toată evlavia. 


În timpul împărăției lui Iulian, apostatul pe când întâistătător al Bisericii lui 
Dumnezeu din Cezareea se afla Sfântul Vasile cel mare, Eupsihie s-a căsătorit cu o 
fecioară de neam mare. Cu toate acestea, el nu a vieţuit nici măcar o singură zi în 
această căsătorie. La chiar vremea cununiei lui, s-a întâmplat un cortegiu păgânesc 
care aducea jertfe idolului Fortunei. Eupsihie împreună cu tovarăşii lui au intrat în 
acel templu, au dărâmat idolii la pământ şi chiar şi templul. 


Auzind acestea, Iulian s-a umplut de furie şi a poruncit ca vinovaţii să fie deca- 
pitaţi, ca mulți creştini să fie recrutaţi în armată şi ca toţi să plătească tributuri 
exorbitante față de împărăție; de asemenea, el a mai dispus reconstruirea imediată a 
templului păgânesc pe cheltuiala tuturor creştinilor, interzicerea ca oraşul să mai 
aibă onoarea de a purta numele slăvit de Cezareea conferit lui de împăratul Cezar 
Claudius şi revenirea lui la denumirea veche de Maza. 


Eupsihie a fost mai întâi legat de un copac şi torturat cu sălbăticie, iar mai târziu 
decapitat, ceea ce s-a întâmplat în anul 362. 


La scurtă vreme după această ucidere împăratul Iulian a vizitat acest oraş în drumul 
lui spre Persia, cu care se afla în război. 


Sfântul Vasile cel mare a ieşit ca să îl întâmpine, purtând cu el trei pâini de orz, în 
semn de respect şi ospitalitate. Iar împăratul a poruncit ca Sfântului Episcop să 1 se 
înmâneze un braţ de fân din mâncarea vitelor ca dar în schimb. 


Atunci Sfântul Vasile cel mare i-a zis împăratului: 


La acestea împăratul a răspuns: „Află atunci că acest fel de hrană l-am pregătit 
pentru voi, când mă voi întoarce din războiul cu Persia." 


Dar răul apostat nu s-a mai întors din războiul cu Persia, pe al cărei câmp de bătaie 
şi-a aflat un fel de moarte cumplit, dar binemeritat. 


Pomenirea Sfântului cuvios mucenic Vadim 


In timpul împărăției persanului împărat Sapor, Vadim era stareţul unei anumite 
mânăstiri, fund vestit şi pentru marea lui milostenie. 


La porunca lui Sapor acesta a fost aruncat într-o închisoare împreună cu şapte din- 
tre ucenicii săi. De asemenea închis în acea închisoare se afla şi un prinţ pe nume 
Nirsan şi el creştin. Ei zilnic erau scoşi afară şi bătuţi cumplit. Prinţul Nirsan mai 
cu seamă era la capătul puterilor; el se gândea să se lepede de credinţă şi să se 
închine soarelui, aşa cum voiau persanii. 


Lucrul a fost cum nu se poate mai pe placul lui Sapor, care îi promitea printre 
altele lui Nirsan şi împroprietărirea cu toate domeniile şi cu toată zestrea Mânăstirii 
stărețite de Vadim, dacă însuşi Nirsan cu mâna lui îi va tăia capul stareţului. Nirsan 
a făcut aceasta. EI s-a aplecat ca un laş asupra capului lui Vadim, lovindu-l de mai 
multe ori până când a reuşit să-l ucidă; dar imediat după aceea, cuprins de dispe- 
rare, s-a sinucis cu aceeaşi sabie. Aşa şi-a aplicat nenorocitul trădător cu mâna lui 
pedeapsa pentru omorârea celui drept. 


Sfântul Vadim a luat mucenicia la anul 376. 
Cântare de laudă la Sfântul Vadim 


Viteazul Vadim priveşte moartea în faţă, 
Plângându-l pe Nirsan, 
cel cuprins de nenorocire. 


Nirsan sabia îşi întinde asupra lui Vadim, 
Nu de Dumnezeu temându-se, ci de Sfânt. 


EI sabia îşi răsuceşte, asupra capului o abate! 
Dar înaintea cavalerului cerului, el stă ca un laş. 


O, Nirsane! - îi strigă Vadim. 

Eu Vadim, către tine grăiesc, în drumul spre veşnicie: 
De Hristos te-ai lepădat, minciuna o ai iubit. 

Tu cu mâinile tale sufletul îţi ucizi. 


Eu cu fiecare ceas de Dumnezeu dăruit, 
Moartea îmi aştept; 

Eu cu dorire aştept ca Domnul meu 
Uşile împărăției Sale 

mie smeritului să-mi deschidă. 

Dar jale îmi este de mâna ta să mor, 
Prinţe, 

Și acolo sus, cu tine să nu mă întâlnesc. 
Oare nu ştii că întunericul înghite 

Pe vânzătorii lui Hristos, 

Și cu atât mai mult pe ucigaşii de creştini? " 


Acestea grăi Sfântul şi apoi tăcu, 

Și Nirsan îl ucise cu mâna tremurândă: 
Leul primi moartea de la un iepure fricos. 
Dar Nirsan nu pe Sfânt îl ucise, 

Ci însuşi pe sine. 

Căci al Domnului Sfânt nici un rău nu păţi. 


Cugetare 


Se spune despre Pericle că era un bărbat de o frumuseţe aproape perfectă, cu 
excepţia formei alungite a capului său, ce făcea să se asemene cu un dovleac: pen- 
tru aceasta mulți râdeau de el când apărea descoperit în public. 


Ca să ascundă cumva acest defect al marelui bărbat, sculptorii greci îl reprezentau 
întotdeauna în operele lor purtând coif pe cap. 


Când vedem cum păgânii se străduiesc să ascundă defectele prietenilor lor, oare nu 
cu atât mai mult ar trebui noi, creştinii, să facem la fel? În iubire frăţească, unii pe 
alții iubiţi-vă; în cinste, unii altora daţi-vă întâietate, îi îndeamnă Sfântul apostol 
Pavel (Romani 12: 10) pe cei care cred în Hristos. 


Cum mai putem susține că ne lipim cu tot sufletul de Hristos cel pururea blând şi 
curat, când noi zilnic otrăvim aerul împrăştiind bârfe despre defectele şi păcatele 
altora? Să înţelegem că cea mai de căpetenie virtute duhovnicească este aceea de a 
ascunde propria noastră vrednicie şi păcatele şi defectele altora. 


Luare aminte 


Să luăm aminte la Domnul Hristos cel înviat: 
e Lacum S-a înfățișat înaintea Mariei Magdalena în grădină şi cum văzându- 
1, Maria mai întâi nu L-a cunoscut, 
e Lacumi s-a adresat El cu blândeţe şi cum aşa Maria L-a recunoscut cu 
bucurie şi a alergat ducând vestea Bucuriei ucenicilor. 


Predică despre trebuinţa de a muri în scopul de a aduce multă roadă 


Adevărat, adevărat zic vouă că dacă grăuntele de grâu, când cade în pământ nu 
va muri, rămâne singur; iar dacă va muri, aduce multă roadă (loan 12: 24). 


De ce aruncă semănătorul sămânţa pe pământ? Oare face el acest lucru spre a o 
TISIpi, spre a vedea cum moare şi se usucă? Nu, el face aceasta tocmai spre a o face 
să încolțească şi să aducă roadă multă. Semănând, semănătorul nu se gândeşte că 
ceea ce aruncă va putrezi şi va muri (deşi lucrul acesta se întâmplă), ci mai curând 
el se gândeşte la cum va încolți sămânţa lui şi va aduce mult rod. Cu adevărat, 
semănătorii seamănă cu bucurie, negândindu-se nicicum la moartea seminţelor, ci 
la roadele şi bogăţia pe care o vor recolta. 


Semănătorul este Stăpânul Hristos, iar grăunţele de grâu suntem noi, oamenii. Lui 
I-a plăcut să ne numească pe noi grâu. Există multe feluri de seminţe pe lume, dar 
între ele nici una nu este mai scumpă decât grâul. 


De ce ne-a semănat Domnul pe noi în lume? Oare ca să putrezim şi să murim? Nu, 
ci mai vârtos ca să trăim şi să aducem roadă multă. El doar incidental se referă la 
moarte. El vorbeşte de moarte doar ca de o condiţie a vieţii şi a rodirii din belşug. 
Căci scopul semănatului nu este moartea, ci viaţa. Mai întâi sămânţa putrezeşte şi 
moare, cu adevărat, dar EI face aluzie la aceasta doar în trecere, deoarece ştie că 
noi suntem conştienţi de această realitate. 


El menţionează moartea doar în trecere pentru că Evanghelia Lui este în primul 
rând o istorie a vieţii - a vieţii şi a rodirii din belşug. Despre acest ultim lucru ne 
vorbeşte EI mult, tocmai pentru că ştie că îl cunoaştem atât de puţin şi ne sufocăm 
de îndoieli şi ignoranță cu privire la el. Nu doar că EI ne vorbeşte din belşug despre 
viaţă, dar EI ne arată chiar viaţa. 


Prin învierea Sa, El ne-o arată şi ne-o dovedeşte cu o limpezime mai mare decât 
lumina soarelui şi a abundenței ciclului vieţii din natura vegetală, întreaga istorie a 
Bisericii Sale nu este altceva decât o hartă exactă a vieţii. 


O, Atotputernice Doamne Iisuse Hristoase, mântuieşte-ne pe noi de păcătoasa 
moarte. Izbăveşte-ne pe noi de moartea cea duhovnicească, căci Ție iți mulțumim, 
şi pe Tine te slăvim în veci.Amin. 


10 aprilie 


Pomenirea Sfinţilor mucenici Terentie, African, Maxim, Pompie şi a celor 
treizeci şi şase împreună cu dânşii 


Aceştia toți au luat mucenicia pentru Hristos şi s-au încununat cu slava cea nepie- 
ritoare sub domnia împăratului Decius. 


La porunca împăratului, cezarul Africii a vestit poporului că toată suflarea trebuia 
să iasă şi să aducă jertfe idolilor. Cei care se opuneau erau ameninaţi cu torturi 
înfricoşătoare. Auzind de aceste ameninţări, mulți au căzut de la credinţă şi au în- 
ceput să se închine idolilor. 


Dar aceştia patruzeci despre care ne este acum vorbirea au rămas neclintiți în măr- 
turisirea lui Hristos, zicând: 


Cezarul i-a împărţit pe mucenici în două cete. Treizeci şi şase dintre ei, după ce au 
fost bătuţi crunt, scrijeliți şi răniți, după ce pe răni li s-a turnat sare, au fost omorâţi 
prin tăierea capului. Primii patru însă au fost aruncaţi în închisoare legaţi în lanţuri 
grele de fier în jurul gâtului, mâinilor şi picioarelor. Dar un înger al Domnului s-a 
pogorât în acea închisoare, s-a atins de obezile în care erau încuiaţi, iar lanţurile au 
căzut. După aceea, îngerul a gătit o masă aleasă pe care le-a întins-o înainte şi mu- 
cenicii au ospătat. Ei au fost apoi iar scoşi la privelişte şi torturați, apoi iar aruncaţi 
în închisoare. 


Cezarul a poruncit apoi vrăjitorilor şi descântătorilor să adune tot felul de jivine 
scârboase, de şerpi otrăvitori şi de scorpioni, pe care le-a închis în celula muce- 
nicilor, ca aceştia să fie muşcaţi şi să moară în chinuri. Dar scârboasele târâtoare 
nu s-au atins de plăcuţii lui Dumnezeu, ci s-au strâns într-un ungher, unde au rămas 
nemişcate timp de trei zile. În a treia zi, când uşa închisorii s-a deschis, jivinele s- 
au repezit şi i-au muşcat de moarte pe vrăjitorii şi descântătorii care apăruseră în 
pragul ei, iţindu-şi capetele. 


Neputând deci nimic împotriva celor patru mucenici, cezarul a poruncit în cele din 
urmă uciderea lor prin decapitare. Fiind aduşi la locul execuţiei, ei au cântat în 
toată vremea psalmi şi laude Domnului Dumnezeu, care i-a învrednicit de moarte 
mucenicească. 


Ei au luat cu cinste cununa biruinţei la anul 250, aflându-se vrednici de Impărăția 
Cerurilor. 


Pomenirea celor şase mii de Sfinţi mucenici din Georgia 


In pustia Sfântului David din Garesia, Georgia, s-au aflat odinioară douăsprezece 
mânăstiri, în care timp de secole mulțime mare de monahi au petrecut în mari ne- 
voințe pustniceşti. 


În anul 1615, Şahul Iranului Abbas întâiul a atacat Georgia, devastând-o şi omo- 
rând prin decapitare mulțime de creştini. Odată, pe când se afla la vânătoare în 
dimineaţa sfintei zile a Învierii, Şahul Abbas a observat o mulţime de lumini pe un 
munte. Aceia erau monahii celor douăsprezece mânăstiri care înconjurau în 
procesiune biserica Sfintei Învieri, purtând în mâini făclii aprinse. Aflând că aceia 
erau monahi, Şahul Abbas a întrebat uluit: „Dar oare nu am dat morţii întreaga 
Georgie, trecând-o prin ascuţişul săbiei?!" EI atunci a dat poruncă soldaţilor săi să-i 
ucidă imediat prin tăierea capului pe toţi acei monahi. 


În momentul acela un înger al Domnului s-a înfățişat înaintea Avei Arsenie şi i-a 
vestit moartea lor imediată, de neînlăturat. Cuviosul Arsenie a dus vestea fraților 
lui. Ei atunci cu toţi s-au împărtăşit cu Preacuratele lui Hristos Taine, pregătindu-se 
de moarte. 


Năpraznic după aceea au apărut persanii, care mai întâi l-au tăiat în bucăţi pe 
stareţ, care le-a ieşit primul în întâmpinare, iar apoi pe toți ceilalţi. 


Această mulţime de monahi a luat cununa muceniciei cu cinste, la anul 1615. Aşa 
au fost distruse aceste străvechi şi faimoase mânăstiri care, timp de mai bine de o 
mie de ani au fost sfânta vatră de duhovnicie care a luminat şi a încălzit întreaga 
Georgie. 


Doar două dintre mânăstiri au fost reînviate, existând şi astăzi: Mânăstirea Sfân- 
tului David şi Mânăsurea Sfântului Botezător şi înaintemergător loan. 


La vremea muceniciei celor şase mii de monahi, regele georgian Arhil a luat moa- 
ştele sfinţilor şi le-a îngropat cu cinste. Până în ziua de astăzi aceste sfinte moaşte 


împrăştie bună mireasmă şi au putere vindecătoare. 


Cântare de laudă la cei şase mii de Sfinţi mucenici din Georgia 


Şase mii de bineplăcuţi Domnului 
De slăvita înviere a lui Hristos 
Se veselesc. 


Sase mii de inimi creştineşti 
O turmă bogată de mieluşei nevinovați. 


Ținând făclii aprinse în ale lor mâini, 
Cântări de laudă cu dulceaţă aduc Domnului, 
Sfânta Biserică în procesiune 

Înconjurând; 

Până ce lup din negura nopții a ieşit, 

Cu a sa haită de lupi băutoare de sânge, 
Năvăli şi ucise 

Pe mieluşeii lui Hristos. 


Dar nu mieluşei erau aceştia, 
Ci adevăraţi păstori 
Ai neamului georgian cel mult pătimitor. 


Ei erau sfinţi şi luminători, 
Cu toții monahi, 
Nevoitori minunaţi. 


Arsenie de sus tainic primi 
Vestea muceniciei lor, 

Și grabnic vesti fraţilor lui: 

„ Fraţilor mei, ai Georgiei fii, 
Ceasul nostru a sosit 

De a bea paharul 

Domnului nostru, Cel blând; 
este paharul dulce 

Al jertfei pentru EL. 


Iată lupi sângeroşi năvălesc în munte. 
Să grăbim fraţilor, 

Din Paharul Vieţii mai înainte 

Să ne împărtăşim. 


Apoi să grăbim spre botezul nostru 


Cel sângeros. 

Să ne pocăim de ale noastre păcate, 
Și de ale poporului, 

Nădejdea şi tot gândul nostru 

La Domnul să le-avem. 


Să iertăm greşiţilor noştri, 

Căci iată înaintea noastră 

Porţile Cerului se deschid. 

Frate pe frate să ne iertăm, 

Ca şi noi cu adevărat 

De învierea Domnului să ne împărtăşim! 


Hristos a înviat! 
Până la moarte pe EI 
Noi Il propovăduim! 


Cugetare 


Când omul se desprinde cu mintea de pământ şi o deschide către Dumnezeu cu 
dorinţa de a îi place Lui, Dumnezeu îi arată unuia ca acesta sfânta Lui voie într-o 
felurime de moduri. 


Sfântul Petru Damaschinul scrie: „Dacă omul are dorire întreagă şi Statornică 


de a se face plăcut Domnului, atunci Domnul îi arată acestuia sfânta Lui voie fie 
prin gândurile ce-i vin, fie prin vreo altă persoană, fie prin Sfintele Scripturi." 


Un astfel de om capătă într-adevăr o sensibilitate ascuţită şi neînşelătoare, capabilă 
să distingă voia lui Dumnezeu şi din cele dinlăuntru şi din cele din afară. Întreaga 
lume se face pentru unul ca acesta ca o harpă cu zece strune bine acordate, din care 
nici un sunet nu este care să nu fie produs de degetul lui Dumnezeu. 


Luare aminte 


Să luăm aminte la Domnul Hristos cel înviat: 
e Lacum S-a înfățișat El înaintea celor doi ucenici care mergeau pe drumul 
către Emaus şi cum ei nu L-au recunoscut, 
e La cum inimile lor ardeau în piepturile lor pe când EI le vorbea pe cale, şi 
cum L-au recunoscut numai când El a binecuvântat şi a frânt pâinea înain- 
tea lor, 


e Lacum Domnul S-a făcut apoi nevăzut. 
Predică despre nădejdea cea vie 
Binecuvântat fie Dumnezeu şi Tatăl Domnului nostru lisus Hristos, care după 
mare mila Sa, prin învierea lui lisus Hristos din morţi, ne-a născut din nou, spre 


nădejde vie (1 Petru I: 3). 


Fraţilor, cine este cel care are o nădejde moartă şi cine acela care are o nădejde 
vie? 


Y Celcare nădăjduieşte în lucruri moarte are o nădejde moartă. 
Y larcel care nădăjduieşte în Dumnezeul cel Viu are o nădejde vie. 


Mai departe: 
Y cel care nădăjduieşte în sine însuşi şi în ajutorul omenesc are o nădejde 
moartă. 


Y Pe când cel care nădăjduieşte în Dumnezeul cel Viu are o nădejde vie. 


Și mai departe: 
Y cel care nădăjduieşte în noroc şi bunăstarea vieţii acesteia pământeşti şi 
scurte şi care nu mai speră nimic dincolo de groapă, are o nădejde moartă. 
Y Pe când cel care nădăjduieşte în înviere şi în viaţa veşnică a împărăției celei 
Cereşti are o nădejde vie. 


Adevărat grăiesc vouă, nădejdea vie este mult mai bună decât nădejdea cea moartă; 
tot aşa cum viaţa este mult mai bună decât moartea, cum lumina este mai bună de- 
cât întunericul, cum sănătatea este mai bună decât boala iar înţelegerea şi price- 
perea mai bune decât ignoranţa şi prostia. 


Dar Cine este Cel care a arătat oamenilor nădejdea cea vie, Cine este EI şi cum a 
arătat aceasta? 


Sfântul apostol Petru ne răspunde la întrebare: Domnul nostru lisus Hristos ne-a 
arătat-o, prin Slăvita lui înviere cea din morţi, cea de a treia zi. 


Nimeni altul nu ne-a arătat-o decât Domnul Hristos şi prin nimic altceva decât 
învierea Sa din morţi. 


Prin învierea Sa Domnul a dat aripi nădejdilor slabe ale omului, care au luat putere 
ŞI s-au întins dincolo de mormânt, arătându-i omului scopul, țelul şi roada vieţii lui, 
care merge mult mai departe decât groapa mormântului. 


Acestea toate ne sunt adeverite nouă nu de vreun om credul, ci de însuşi apostolul 
cel care multă vreme a şovăit în credinţă şi care chiar s-a şi lepădat de Domnul de 
trei ori. De aceea tocmai el este cel care ne adevereşte nouă nădejdea învierii 
Domnului, iar o adeverire a slăvitei învieri care vine tocmai de la el nouă ne este 
scumpă foarte. 


O, Stăpâne Doamne lisuse Hristoase, cel care ai înviat a treia zi din morţi, 
dezrădăcinează nădejdea cea moartă din inimile noastre şi sădeşte în ele nădej- 
dea cea vie, pentru rugăciunile Sfântului apostol Petru, cel mai dintâi al Tău! 
Căci Ţie se cuvine toată slava şi mulţumita în veci. Amin. 


11 aprilie 


Pomenirea Sfântului sfinţit mucenic Antipa, episcopul Pergamului din Asia 
Mică 


Sfântul Antipa este pomenit în Cartea Apocalipsei astfel: Antipa, martorul Meu 
cel credincios, care a fost ucis la voi, unde locuieşte satana (Apocalipsa 2: 13), 
adică în cetatea Pergamului. 


Locuitorii acestei cetăţi trăiau întru întunericul închinării la idoli şi intru tot des- 
frâul şi necurăţia. Ei erau robii necuratelor patimi. Ei erau batjocoritori, tirani şi 
incestuoşi. Cu alte cuvinte, ei erau cu adevărat slugi ale satanei, între aceştia trăia 
şi strălucea Sfântul Antipa, precum lumina în mijlocul întunericului, precum tran- 
dafirul intre spini şi precum aurul în noroi. 


În această cetate, cel care ucidea vreun creştin era cinstit ca un om foarte drept. 
Suma credințelor lor păgâneşti stătea în vrăjitorie, interpretarea viselor, slujirea 
dracilor şi perversitatea extremă. Cum de Antipa diavolilor le era groază ca de foc, 
ei s-au înfăţişat în vis acestor vrăjitori şi desfrânaţi şi le-au mărturisit cât le e de 
frică de Antipa şi cum de răul lui vor trebui să părăsească cetatea. Slujitorii idolilor 
au adunat un mare număr de popor împotriva lui Antipa, luându-l pe sfânt şi inte- 
rogându-l despre credinţa lui, nădăjduind că îl vor forţa cumva să se lepede de 
Hristos şi să slujească şi el idolilor. 


Dar Antipa le-a zis: 


Și sfântul începu să le grăiască mai departe despre credinţa creştină ca fiind una, 
adevărată şi mântuitoare. 


Dar acel necurat popor s-a umplut de furie animalică şi l-au târât pe Sfântul Antipa 
care era un om în vârstă la templul Artemidei, unde se afla un vițel turnat din 
bronz. Ei au înfierbântat tare acel vițel de bronz şi l-au aruncat pe robul lui 
Dumnezeu înăuntru. Din interiorul viţelului, Sfântul Antipa aducea slavă lui 
Dumnezeu şi cânta cântare de laudă, precum odinioară Ilona din pântecele chitului 
şi precum cei trei Tineri din cuptorul de foc. 


Sfântul Antipa s-a rugat pentru turma sa şi pentru întreaga lume, până când sufletul 
lui a părăsit trupul lui bătrân şi obosit şi s-a înălţat la ceruri, între îngerii din împă- 
răția lui Hristos. 


Sfântul şi-a săvârşit viaţa în chinuri şi s-a încununat cu cununile veşnicei slave la 
anul 92 de la întrupare. 


Pomenirea Sfinţilor mucenici Processus şi Martinian 


Aceştia au fost temniceri ai închisorii din Roma pe vremea când Sfinţi apostoli 
Petru şi Pavel erau închişi acolo. Auzind cuvintele şi fiind martori ai minunilor 
săvârşite de ei, cei doi temniceri au primit Sfântul Botez şi au deschis porțile 
închisorii, lăsându-i liberi pe Sfinți. 


Apostolii au părăsit Roma, dar Mântuitorul i S-a înfăţişat lui Petru, care L-a între- 
bat: „Doamne, unde mergi?" 


Iar Domnul i-a zis: „Mă duc la Roma, ca să Mă mai răstignesc o dată." 

Ruşinaţi, Sfinţii s-au întors la Roma, unde au fost prinşi şi omorâți. 

Ucişi împreună cu dânşii au fost şi cei doi viteji temniceri, Processus şi Martinian. 
Cântare de laudă la Sfântul Antipa 


Aflându-se înlăuntrul vițelului de bronz 
Ca şi într-un templu luminat, 

Creştinul Antipa nu este singur: 

în inima lui curată locuieşte Domnul. 


Focul nu-l arde, lui Antipa de foc nu-i e frică. 
Pentru Domnul Hristos sfântul îndură 

Cu răbdare toate, 

Și către Domnul se înalţă din foc 


Rugăciunile lui: 

„ O Atotputernice Doamne Iisuse Hristoase, 
împărate al veacurilor, 

Eu pentru aceste chinuri Ţie 

De mii de ori îți mulțumesc! 


Piară întru acest foc toate păcatele mele, 
Ca la cer eu curat să mă ridic. 

Rogu-mă Ție, Stăpâne Doamne, 

Întru această cetate a stricăciunii 

Pe turma mea smerită 

Curată să o păzeşti! 


Mă rog ţie inimile lor să păzeşti, 
Că întru Tine şi cu Tine 
pururea ele să petreacă. 


Mă rog Ție şi pentru aceşti păgâni, Doamne: 
Desparte-l pe ei de minciunile diavoleşti. 


Mă rog şi pentru toţi păcătoşii 
Care a Ta lege o disprețuiesc: 
învaţă-i pe ei să-Ți slujească Ție. 


Căci toate întru a Ta putere sfântă sunt. 

Acum la sfârşit mă mai rog ţie, 

Ca Sfânta Biserica Ta să propăşească, Doamne, 
De sub prigoana cea sângeroasă să iasă! 


Cugetare 


Nu pot avea odihnă pe pământ cei care doresc cu sete mântuirea sufletelor 
lor," zice Sfântul Efrem Sirul. 


Căci fără răgaz este lupta, fie din afară, fie dinlăuntru. Vrăjmaşul uneori ne luptă 
pe faţă el însuşi, alteori prin oameni şi prin lucruri şi încă alteori nevăzut, prin gân- 
duri. Uneori el vine însuşi cu multă cruzime ca un duşman, iar alteori sub faţă de 
prieten linguşitor şi viclean. 


Ceea ce se întâmpla pe câmpul de bătaie între două oştiri duşmane se întâmplă şi în 
viaţa fiecărui creştin care se află în veşnic război cu patimile acestei lumi. Cu ade- 
vărat, „nu pot avea odihnă pe pământ cei care doresc cu sete mântuirea sufletelor 
lor." Odihna nu vine decât la ceasul deplinei mântuiri. 


Luare aminte 


Să luăm aminte la Stăpânul Iisus cel înviat: 
e La cum Simon Petru şi celălalt ucenic au alergat repede la mormânt ca să 
vadă cu ochii lor vestea învierii; 
e La cum, unul după altul, au intrat în mormânt şi au văzut giulgiul într-un 
colț şi de asemenea năframa; 
e La cum ei amândoi au văzut şi au crezut, iar apoi au dat mărturie şi cum 
pentru mărturia lor, ei au plătit cu viaţa. 


Predică despre cei doi Adami: cel de moarte aducător şi Cel de Viaţă Dătător 


Căci, precum în Adam toți mor, aşa şi în Hristos toţi vor învia (1 Corinteni 
15:22) 


În Adam, viaţa este semănată întru ruşine; iar în Hristos, viaţa se ridică în slavă. 
Păcatul este de la Adam, iar dreptatea este de la Hristos. Slăbiciunea şi moartea vin 
de la Adam, iar puterea şi viaţa vin de la Hristos. 


Astfel, în Adam noi cu toţii murim. Și astfel, în Hristos noi toţi vom învia. Acela 
este omul cel pământesc; pe când acesta este Omul Cel Ceresc. Acela este omul 
trupesc, pe când Acesta, Cel duhovnicesc. 


Hristos nu de dragul Său a înviat, ci de dragul nostru, precum nu de dragul Său S-a 
răstignit, ci de dragul nostru. Căci dacă învierea Sa nu înseamnă şi învierea noa- 
stră, atunci a Sa înviere nu este dulceaţă, ci amăreală. Unde ar fi atunci dragostea 
lui Dumnezeu? În ce ar mai consta atunci sensul mizerabilei noastre vieţi pe pă- 
mânt? Care ar mai fi atunci scopul venirii lui Hristos pe acest pământ? 


Acolo unde sfârşeşte Adam, începe Hristos. Adam sfârşeşte în mormânt, iar Hri- 
stos începe cu învierea din mormânt. Neamul lui Adam este acea sămânță care se 
aruncă în pământ, putrezeşte şi moare, acea sămânță care nu vede soarele. Este 
acea sămânță care nu crede că ea poate încolţi şi scoate capul de sub pământ, spre a 
înflori într-o tulpină verde care să facă frunze, flori şi fructe. Pe când neamul lui 
Hristos este un câmp verde pe care a încolțit grâul, a crescut şi a înverzit, a făcut 
frunze, muguri şi spice care aduc roadă multă. 


„în Adam" nu înseamnă doar că vom muri într-o zi; ci mai curând înseamnă că 
deja suntem morţi - morţi până la unul. „în Hristos" nu înseamnă doar că vom învia 


intr-o zi, ci mai curând că deja de pe acum suntem vii - că de pe acum sămânţa 
îngropată în noi a început să germineze şi să răsară în lumina soarelui. 


Exprimarea cea mai totală a morții se vede în mormânt, iar exprimarea completă a 
vieţii nu se va vedea decât în împărăţia cea veşnică a lui Dumnezeu, în Ceruri. 


Mintea fiilor lui Adam este conformă cu moartea, împăcată cu ideea că totul se su- 
pune inexorabil morţii şi se afundă ca atare mereu mai mult în pământ. Pe când 
mintea fiilor lui Dumnezeu se revoltă împotriva morţii şi putreziciunii şi luptă tot 
mai mult ca omul să scoată capul la lumină, cu ajutorul harului Domnului nostru 
Iisus Hristos. 


O, Stăpâne Doamne lisuse Hristoase, carele ai înviat a treia zi din mormânt, 
luminează minţile noastre, ale tuturor pământenilor, ca să fugim de întuneric şi 
pieire şi să tindem pururi către lumină şi viaţa veşnică ce se află numai întru 
Tine, căci Ţie se cuvine toată slava şi mulțumita în veci. Amin. 


12 aprilie 
Pomenirea Sfântului cuvios Isaac Sirul al doilea 
(Întâiul Sfânt cuvios Isaac Sirul se pomeneşte la 28 ianuarie.) 


Despre acest sfânt cuvios Isaac, Sfântul Grigorie Dialogul ne dă unele amănunte. 
EI a sosit în Italia la vremea stăpânirii goților şi a intrat într-o biserică din Spoleto 
ca să se roage. EI l-a rugat pe paracliser să-i dea voie să rămână închis în biserică 
peste noapte. Aşa a stat el întreaga noapte la rugăciune, în acelaşi loc. Lucrul s-a 
întâmplat şi în a doua, şi în a treia zi. 


Dar paracliserul 1-a numit prefăcut şi I-a lovit cu pumnul. Pe dată însă paracliserul 
a înnebunit. Văzându-l cum se chinuie, Isaac a îngenunchiat asupra lui, duhul 
necurat a ieşit din paracliser şi acesta s-a ridicat sănătos. Auzind de această 
nemaipomenită întâmplare întreaga populaţie a oraşului s-a îngrămădit să-l vadă 
pe acest străin uimitor. Ei i-au oferit averi şi domenii, dar Sfântul nu a acceptat 
nimic, a refuzat toate ofertele şi s-a retras într-o pădure, unde şi-a construit o 
colibă. Acea colibă repede a devenit centrul unei mari mânăstiri. 


Odată, el a cerut fraţilor să ducă toate săpăligile în vie şi să le lase acolo, în 
următoarea zi, cuviosul împreună cu fraţii au ieşit la vie luând cu ei de mâncare. 
Fraţii erau uimiţi. Pentru cine putea fi mâncarea, din moment ce la vie nu 
trimseseră lucrători? Dar sosind acolo, ei au văzut că lucrau de zor tot atâţia 
lucrători câte săpăligi lăsaseră ei în vie cu o zi înainte. 


Căci iată ce se întâmplase: acei oameni erau hoţi, al căror gând fusese să vină şi 
să fure săpăligile, dar prin puterea lui Dumnezeu ei au rămas locului şi s-au 
simţit forţaţi şi obligaţi să sape cu râvnă la acea vie, toată noaptea. 


A 


Într-o altă împrejurare, doi oameni pe jumătate goi au venit la cuviosul Isaac şi 
i-au cerut haine să se acopere. Sfântul a trimis un frate la un copac scorburos ce 
se afla pe marginea drumului, ca să scoată din acea scorbură orice va găsi în ea. 
Fratele a mers, a găsit straie în scorbură şi le-a adus la stareţul său. EI le-a luat 
şi le-a dăruit cerşetorilor. Cerşetorii au rămas cu totul ruşinaţi când şi-au recu- 
noscut propriile lor haine, pe care le ascunseseră în acea scorbură. 


XR 


Altă dată, un om a trims în dar la mânăstire printr-un monah doi stupi de albine. 
Dar monahul 1-a ascuns pe unul din ele undeva pe drum şi a intrat în mânăstire 
cu un Singur stup, pe care I-a adus în faţa stareţului. 


Sfântul i-a zis: „Bagă de seamă la drumul de întoarcere, căci în stupul pe care 1- 
ai lăsat pe cale s-a strecurat un şarpe. Bagă de seamă să nu te muşte când vei 
ajunge la el." 


Pomenirea Sfântului Vasile, mărturisitorul 


În timpul luptei împotriva Sfintelor icoane (iconoclasmului), acest sfânt bărbat era 
episcop în cetatea Parius din Asia Mică. 


EI a refuzat să semneze un anume document imperial care prevedea interzicerea 
cinstirii sfintelor icoane. 


Pentru aceasta Vasile a suferit prigoane mari şi tortură. Dar el a rămas pururi tare 
ca diamantul în credinţa ortodoxă. 


EI a trecut la cele veşnice la începutul veacului al optulea, înfățişându-şi sufletul 
înaintea Domnului. 


Pomenirea Sfântului cuvios Acachie 


Acesta se trăgea din părțile Epirului, dintr-un sat pe nume Golita. El a fost un mare 
nevoitor athonit, un mare îndrumător de suflete şi un înainte văzător. 


Dumnezeu l-a învrednicit pe cuviosul Acachie de multe vederi cereşti. El a 
binecuvântat mai mulţi monahi care la acea vreme alegeau nevoinţa muceniciei. 


Sfântul cuvios Acachie a trecut la Domnul în vârstă de nouăzeci şi opt de ani, în 
1730. 


Pomenirea Sfintei cuvioase Athanasia 
Această cuvioasă s-a născut în insula Eghina, din părinţi bogaţi şi generoşi. Ea şi-a 


împărțit toată averea săracilor şi s-a retras într-o mânăstire. Acolo ea a luat asupră- 
şi nevoinţe din ce în ce mai aspre. 


Cuvioasa Atanasia mânca puţin o dată la două zile. Ea gusta peşte şi untdelemn 
doar la slăvitele praznice ale Naşterii şi învierii Domnului nostru Iisus Hristos. 


Chiar fiind ea stareţa mânăstirii, ea era cea care pururea le slujea surorilor şi nu 
voia să primească să-i slujească ei cineva. 


Cuvioasa Atanasia s-a învrednicit şi de darul facerii de minuni, atât în timpul vieţii 
ei, cât şi după moarte. 


Ea a adormit în Domnul la anul 860. 
Cântare de laudă la Sfânta Athanasia 


Atanasia sfatul cel bun l-a împlinit, 
Pe pământ strălucind ca o stea. 


Ea cu duhul trupeştile slăbiciuni le-a învins, 
Din tânără vârstă venind ca să slujească Domnului. 


Ea trupul şi-a veştejit cu postiri şi privegheri, 
Din dorirea fierbinte a mântuirii sufletului. 


Averi bogate săracilor a împărţit, 
Pe sine deplin voii lui Dumnezeu dăruindu-se. 


În sfânta biserică tainic Domnul odată-i grăi, 
Căci printr-o lumină mare ce tăie întunericul 
Un glas auzi: „,Atanasia, 

Domnul blândeţea şi smerenia iubeşte, 

Pe acestea pururi mai presus de toate 

Să lucrezi, 

Câtă vreme inima ta bate, 

Și duhul suflă în tine. " 

Atanasia, suflet minunat, 

Șarpele mândriei întru sine l-a ucis. 


Ea desăvârşit voia proprie lui Dumnezeu 
A Supus, 
Ascultătoare Lui precum soarele pe cer. 


Domnul dragostea ei a răsplătit, 
Cu har peste har. 


Iar când ceasul ieşirii ei a sosit, 
El o a aşezat 
Intru ale Sale Locaşuri Cereşti. 


Cugetare 


Răul împărat Constantin Copronim avea o fiică foarte virtuoasă, pe fecioara Antu- 
za, care era ramura frumoasă a unei rădăcini rele. 


In ciuda presiunilor pe care tatăl le făcea asupra ei ca să se mărite, Antuza a rămas 
de neclintit, căci ea hotărâse nestrămutat, din dragoste curată, să se închine cu 
desăvârşire Stăpânului Hristos. 


După ce tatăl ei a murit, Antuza şi-a împărțit toate imensele sale averi săracilor, a 
intrat într-o mânăstire şi s-a îmbrăcat în îngerescul chip. Uluitor lucru este ca 
cineva să-şi împartă toată averile săracilor, dar şi mai uluitor este când cei ce fac 
aceasta sunt dintre mai marii lumii, tineri şi frumoşi, care, dispreţuindu-şi rangul, 
calitățile, frumuseţea, tinereţea şi toate bogăţiile lor sau ale lumii, se închină cu 
dragoste întru totul lui Hristos Dumnezeu. 


Domnul însuşi a zis că greu îi este unui bogat să intre întru Împărăţia Cerurilor 
(vezi Matei: 19: 23). Da, cu adevărat greu este, dar iată că nu imposibil. Căci celui 
care se dispreţuieşte pe sine îi este foarte uşor să dispreţuiască şi cele ce sunt mai 
Jos de sine: bogăţiile întregii lumi şi însăşi lumea. 


Luare aminte 


Să luăm aminte la Domnul Hristos cel înviat: 
e Lacuma intrat la ucenicii Săi prin uşile încuiate şi le-a dăruit pacea Lui, 
e Lacumnici un Zid, nici o piedică materială nu îl puteau împiedica să apară 
acolo unde EI voia, cu trupul Lui transfigurat. 


Predică despre cetatea care se zideşte 


Căci nu avem aici cetate Stătătoare, ci o căutăm pe aceea ce va să fie (Evrei 13: 
14). 


Fraţilor, unde mai vedem noi acum slăvitele cetăţi cele din vechime, Ninive şi 
marele Babilon? Astăzi doar şopârlele mai mişună în praful ce s-a ales din acele 
colosale turnuri. Memfis şi Teba, oare nu erau ele mândria faraonilor egipteni, stă- 
pânitorii pământului? Dar astăzi iată că oamenii de ştiinţă întâmpină dificultăți în a 
determina cu exactitate locul pe care se vor fi ridicat aceste celebre cetăţi. 


Totuşi să lăsăm acum la o parte aceste cetăţi din cărămizi ŞI piatră. 


Să luăm în considerare cetățile din sânge, carne şi oase. Căci oamenii îşi zidesc 
cetăţile trupurilor lor mult mai încet şi mult mai anevoios decât fortărețele şi cate- 
dralele. 


Oamenii cheltuie uneori câte nouăzeci şi o sută de ani ca să-şi zidească cetăţile tru- 
purilor lor, iar la urmă văd că toate strădaniile lor dureroase au fost zadarnice. Ceea 
ce le-a luat zeci de ani de grijă şi frică de toată vremea se prăbuşeşte în ţărina mor- 
mântului într-o clipeală de ochi. 


Dar oare a cui cetatea trupească ar putea fi scutită vreodată de un asemenea 
dezastru? A nimănui. Dar să lăsăm şi cetăţile trupurilor noastre. 


Să ne gândim acum la cetăţile fericirii, pe care oamenii şi le durează din generaţie 
în generaţie. Materialele din care se durează aceste cetăți sunt: veselia, plăcerea, 
averile, posturile înalte, onorurile şi gloria. Şi unde se află aceste cetăţi? Ca o pân- 
ză de păianjen se ţes ele în jurul omului uneori într-o clipă şi tot ca o pânză de 
păianjen se rup şi se împrăştie, făcându-l pe acel odată fericit mai nefericit decât 
toţi nefericiţii. 


Cu adevărat noi oamenii nu putem avea aici cetate stătătoare. De aceea o 
căutăm noi pe cea care va să fie. Această cetate se zideşte din duh, viaţă şi 
adevăr. Aceasta este cetatea al cărei unic Arhitect este Stăpânul nostru Iisus 
Hristos. Această cetate se numeşte Împărăţia Cerurilor, viaţa veşnică, sălaşul 
îngerilor, limanul sfinţilor şi scăparea mucenicilor. În această cetate nu mai 
există nici un fel de dualism al binelui şi al răului, ci toate sunt curate şi neame- 
stecate, zidite întru armonia fericită şi frumoasă a binelui. Toate cele zidite în 
această cetate sunt menite să dureze veşnic. Fiecare cărămidă a acestei cetăţi va 
dura în eternitate, căci cărămizile toate sunt oamenii şi îngerii cei vii. În această 
cetate domneşte Stăpânul Domn lisus Hristos cel înviat. 


O, Stăpâne Doamne lisuse Hristoase, cel care ai înviat a treia zi din mormânt, 
izbăveşte-ne pe noi dintre ruinele vremelniciei acesteia şi du-ne cu milostivire 


către a Ta veşnică cetate a cerului, căci Ţie se cuvine toată slava şi mulțumita în 
veci. Amin. 


13 aprilie 
Pomenirea Sfântului sfinţit mucenic Artemon 
Sfântul Artemon a fost preot în cetatea Laodiceei în timpul împăratului Dioclețian. 


Aflându-se înaintea chinuitorilor, el a grăit despre sine astfel: „Artemon este nu- 
mele meu, rob al lui Hristos, Domnul meu. Timp de şaisprezece ani am fost citeţ, 
deci am citit din sfintele cărți în Biserica Domnului Dumnezeului meu. Timp de 
douăzeci şi opt de ani am fost diacon şi am citit Sfânta Evanghelie. Prin urmare, cu 
ajutorul lui Dumnezeu, am petrecut treizeci şi trei de ani ai vieţii mele ca presbiter 
al lui Hristos, învățând oamenii şi povăţuindu-i pe calea mântuirii." 


Judecătorul 1-a dus la templul lui Esculap, acolo unde preoţii vrăjitori ai idolului 
țineau nişte şerpi mari închinaţi acestui „dumnezeu." Ei cu toţii erau convinşi că 
şerpii îl vor muşca pe Artemon. 


Dar Artemon s-a însemnat cu semnul Sfintei Cruci şi prin puterea lui Dumnezeu, i- 
a țintuit pe şerpi la pământ, făcându-i nemişcaţi. Apoi 1-a scos pe toţi afară, a suflat 
asupra lor şi astfel i-a omorât pe loc pe toţi. Toţi descântătorii templului s-au aflat 
atunci în frică mare. 


Văzând această minune, Vitalis, întâiul dintre vrăjitorii templului, a căzut în ge- 
nunchi înaintea lui Artemon şi a strigat: „Mare este Dumnezeul creştinilor!" 


Sfântul Artemon apoi l-a botezat pe acesta, împreună cu mai mulți prieteni ai lui. 
Dar răul judecător a continuat să-l tortureze pe bătrânul Artemon cu tot felul de 
chinuri. La un moment dat, el a pregătit o groapă cu păcură încinsă, în care plănuia 
să-l arunce pe robul lui Dumnezeu şi astfel să-l ucidă. Dar aşa a vrut Dumnezeu 
ca judecătorul însuşi să fie aruncat în acea groapă, unde a pierit cu sunet. Căci s-a 
văzut cum doi vulturi I-au înhăţat pe judecător de pe cal şi l-au purtat deasupra 
gropii, i-au dat drumul în ea şi astfel judecătorul şi-a aflat năpraznică moarte. 


Sfântul Artemon a rămas după aceea liber o vreme. El a călătorit neobosit, întot- 
deauna însoțit de cei doi cerbi ai lui şi a povăţuit poporul. 


EI a fost însă prins din nou de prigonitorii creştinilor şi omorât prin decapitare în 
anul 303. Sufletul său s-a sălăşluit astfel la locaşurile cele cereşti din veşnica Împă- 
răție a Domnului nostru lisus Hristos pe care cu credinţă Sfântul Artemon I-a slujit 
întreaga lui viaţă. 


Pomenirea Sfântului mucenic Crescens 


Acest Crescens era din cetatea Mirelor Lichiei. EI era un cetăţean de vază al ora- 
şului, respectat de toată lumea. EI şi-a mărturisit pe faţă credinţa lui în Hristos şi a 
batjocorit cu îndrăzneală idolii cei închipuiți de mâini omeneşti. Pentru aceasta 
păgânii l-au omorât, arzându-l de viu. 


Pomenirea Sfintei muceniţe Tomaida 


Tomaida s-a născut în Alexandria Egiptului din părinţi cu bun nume. Ea de mică a 
fost crescută cu toată cuviinţa, intru dreapta credinţă. 


La vârsta de cincisprezece ani, ea a fost însoțită după rânduială cu un bărbat de o 
cinste cu ea. 


Dar în absenţa soţului ei de acasă, socrul ei, un bătrân necurat şi desfrânat, a voit să 
o necinstească pe Tomaida, nora lui. 


Înspăimântată, Tomaida a încercat să îşi lămurească socrul că ceea ce voieşte să 
facă este împotriva Legii lui Dumnezeu şi a luptat să scape din mâinile lui. După 
împotrivire îndelungată din partea tinerei, socrul a scos junghierul, a omorât-o pe 
Tomaida, apoi a despicat-o în două. Atunci pedeapsa lui Dumnezeu I-a ajuns, căci 
necuratul bătrân şi-a pierdut vederea, ne mai putând găsi uşa prin care să fugă din 
casă. Aşa a fost găsit el şi dat judecătorului, care l-a condamnat la moarte. 


Tomaida a luat astfel mucenicie pentru a-şi fi păzit cu străşnicie curăţenia vieţii, 
după cuvântul Domnului care porunceşte ca nunta să fie cinstită întru toate, iar 
patul nespurcat. 


Ea a murit pentru credinţa ce a purtat-o lui Dumnezeu şi soţului ei. 


După moartea ei, mulţi oameni luptaţi de dracul desfinării şi-au aflat ajutor puter- 
NIC şi grabnic la moaştele Sfintei Tomaida. 


Marele pustnic Daniil a adus sfintele ei moaşte la Schit şi le-a îngropat în cimitirul 
monahilor. 


Sfânta 'Tomaida a luat cununa muceniciei la anul 476 după Hristos. 


Cântare de laudă la Sfânta Tomaida 


Oricine care pentru ale sale păcate suferă 
Cu sfinţii îngeri împărtăşire nu are. 


Dar oricine care pentru împlinirea voii lui Dumnezeu suferă, 
Și de dragul lui Hristos de nenorociri nu fuge, 
Acela vede Faţa lui Dumnezeu. 


Tomaida, roaba Domnului, 
Purta în inimă credinţa adevărată. 


Dar de dragul lui Dumnezeu ea a suferit 
satanica mândrie a socrului ei. 


„Părăseşte, o socrule, pofta pentru bietul meu trup! 
Au de Dumnezeu Cel din ceruri nu ţi-e frică? 
Trupul nostru - deşi nimic alt decât praf- 

De Dumnezeu ne e dat doar pentru suflet. 

De-l vom mânji cu păcatul, 

Ale sufletului aripi le frângem, 

De Dumnezeu cel Viu pe suflet îl despărțim, 

Și ne dăm legaţi pe mâna satanei. " 


Orbit de a necuratei pofte nebunie, 
socrul pe noră morţii o dă, 

„„ Doamne miluieşte!"” rosteşte dreapta. 
Dar ucigaşul orbeşte - 

Și cel de două ori orb 

Se târâie astfel bâjbâind la iad. 


Cugetare 


Când Sfântul Mucenic Crescens (un nobil din cetatea Mirelor Lichiei) a fost adus 
înaintea judecătorului, acesta multă vreme a încercat să-l convingă să se închine la 
idoli. Nereuşind, i-a spus într-un final lui Crescens: „închină-te doar cu trupul, cu 
duhul nu ai decât să te închini Dumnezeului tău!" 


La acestea nobilul Crescens a răspuns: „Trupul independent de suflet nimic nu 
poate face, căci sufletul este forța, conducătorul şi cel care pune în mişcare trupul." 


Din cauza acestui răspuns a fost ucis Crescens - iar el trebuie să ne fie nouă o pildă 
despre aceea că un creştin nu poate fi niciodată duplicitar. 


lată încă o lecţie care se vede de aici: Creştinul dator este să-l slujească lui 
Dumnezeu nu doar cu sufletul, ci şi cu trupul său. Această lecţie respinge falsa 
poziţie a anumitor creştini, care trupeşte viețuiesc precum păgânii, iar cu gura se 
laudă că sunt credincioşi şi că îl iubesc pe Dumnezeu din tot sufletul. Aceştia 
trăiesc tăiaţi în două, fiind slugă la doi stăpâni, negândindu-se că cele mai sfinte 
buze din istoria omenirii au proclamat sus şi tare că nimeni nu poate sluji la doi 
stăpâni. 


Luare aminte 


Să luăm aminte la Domnul lisus cel înviat: 

e LacumEIl, din cauza lui Toma care la un moment dat a fost singurul necre- 
dincios dintre ucenici, S-a înfățişat iar ucenicilor, doar pentru Toma, în 
trupul Său transfigurat; 

e La cum Ioma şi-a adus degetul şi I-a pus în ranele prea curatului trup al 
Stăpânului şi a crezut. 


Predică despre încercarea lui Toma 
Domnul meu şi Dumnezeul meu (loan 20: 28) 


— Când Maria Magdalena a auzit glasul Celui înviat cu inima ei, ea a strigat: 
Domnul meu şi Dumnezeul meu! 

— Când Saul a văzut lumina orbitoare de pe drumul Damascului şi a auzit 
cuvintele Celui înviat, el a adeverit: Domnul meu şi Dumnezeul meu! 

— Când păgânii, uluiţi, vedeau cum mii de nenumărate mii de mucenici merg 
cu bucurie la chinuri şi îi întrebau Cine este Acest Hristos pentru care sunt 
fericiți să moară, ei răspundeau într-un glas: Domnul meu şi Dumnezeul 
meu! 

— Când înțelepţii lumii acesteia ridiculizau oştirile de nevoitori ai pustiei 
văzute sau gândite întrebându-i Cine este Acela pentru care iau asupra lor o 
viață atât de groaznică, ei cu toții răspundeau cu acest răspuns: Domnul 
meu şi Dumnezeul meu! 

— Când batjocoritorii îşi râdeau de fecioarele care se închinaseră lui Dum- 
nezeu, întrebându-le Cine este Acela pentru care au renunţat ele la 
căsătorie, ele toate răspundeau la fel: Domnul meu şi Dumnezeul meu! 


— Când zgârciţii, uluiți, îi întrebau pe cei bogați pentru Cine şi-au împărțit ei 
toate averile săracilor făcându-se ei înşişi mai săraci decât toți, aceştia 
răspundeau întotdeauna la fel: Domnul meu şi Dumnezeul meu! 


Unii L-au văzut şi au zis: Domnul meu şi Dumnezeul meu! Alţii doar L-au auzit şi 
au zis: Domnul meu şi Dumnezeul meu! Alţii numai L-au simţit şi au zis: Domnul 
meu şi Dumnezeul meu! Alţii l-au văzut prezenţa doar din țesătura evenimentelor şi 
destinele personale ale oamenilor şi popoarelor şi au zis: Domnul meu şi 
Dumnezeul meu! Alţii l-au simţit prezenţa în propriile lor vieţi şi au strigat: 
Domnul meu şi Dumnezeul meu! Unii doar L-au recunoscut după vreun singur 
semn, în vieţile lor sau ale altora şi au strigat: Domnul meu şi Dumnezeul meu! lar 
unii au auzit doar despre EI de la alţii şi au strigat: Domnul meu şi Dumnezeul meu! 
Cu adevărat, aceştia din urmă sunt cei mai binecuvântaţi! 


Să strigăm şi noi fraților, din toată inima, indiferent pe ce cale am ajuns să recu- 
noaştem prezenţa Lui în vieţile noastre sau cum am ajuns să aflăm despre EI: 
Domnul meu şi Dumnezeul meu! 


Căci Domnului Dumnezeului nostru se cuvine toată slava şi mulţumita în veci. 
Amin. 


14 aprilie 
Pomenirea Sfântului Martin mărturisitorul, papă al Romei 


Martin a fost intronizat, papă al Romei în ziua de 5 iulie a anului 649, pe vremea 
când Ortodoxia lupta cu ereticii monoteliţi, care susțineau că în Domnul nostru 
întrupat acţionează o singură voinţă. În imperiul roman în acea vreme împărăţea 
Constans al doilea, nepotul de fiu al împăratului Heracle. La Constantinopole 
patriarh era Pavel. 


Spre a potoli furia monoteliților, împăratul compusese un volumaş intitulat „Ty- 
pos", care era foarte favorabil ereticilor. 


Papa Martin a convocat un Sinod format din 105 episcopi, care au dat anatemei 
„Typos-ul" împăratului, în aceeaşi vreme, Papa Martin a scris o scrisoare patriar- 
hului Pavel, implorindu-l să se ţină de curăţenia mărturisirii ortodoxe şi să-l sfă- 
tuiască pe împărat să renunţe la sofisticăria lui eretică. Această scrisoare 1-a mâniat 
şi pe împăratul Constans şi pe patriarh, împăratul 1-a trimis pe comandantul Olim- 
pius la Roma spre a-l aduce legat pe Papă la Constantinopol. 


Comandantul nu a avut îndrăzneala să-l lege pe Papă, dar a mituit un soldat să-l 
omoare în biserică cu sabia, la vremea săvârşirii Sfintei Liturghii. Când soldatul a 
intrat în biserică cu sabia ascunsă sub haină, el a orbit pe dată. Astfel s-a izbăvit 
atunci de moarte papa Martin al Romei, prin purtarea de grijă a lui Dumnezeu. 


Tot în acele zile sarazinii atacau Sicilia: comandantul Olimpius a trebuit să meargă 
într-acolo, unde şi-a aflat imediat moartea. Apoi, prin intrigile ereticului patriarh 
Pavel, împăratul a trimis alt comandant la Roma, pe Theodor, care avea sarcina să- 
1 aducă legat la Constantinopol pe Papa Martin, sub acuzația că a complotat cu 
sarazinii pentru răsturnarea puterii imperiale şi că nu o cinsteşte pe Maica Domnu- 
lui. Când comandantul a sosit la Roma şi a citit acuzaţiile în auzul Papei şi întregii 
sale suite, Papa Martin le-a înfierat ca pe nişte insulte, zicând: „Cu sarazinii, 
duşmanii lui Hristos, nu avem nici o părtăşie. Cât despre prea curata Maică a 
Dumnezeului nostru lisus Hristos, cei care nu o cinstesc, nu o mărturisesc şi nu 1 se 
închină ei, anatema să fie asupra lor şi în viaţa aceasta şi în cea care va să fie." 


Dar comandantul nu a fost impresionat de mărturia Papei, pe care l-a legat în 
lanţuri şi l-a adus la Constantinopol, unde multă vreme a zăcut în închisoare, foa- 
rte bolnav, suferind de înfometări şi de durerea inimii, până când a fost izgonit în 
surghiun în sălbaticul ţinut al Chersonului. 


În acel cumplit exil Papa Martin a supravieţuit timp de doi ani. EI a murit în anul 
655, înfățişându-şi sufletul lui curat înaintea Domnului, căruia îi închinase toată 
viaţa lui. 


Patriarhul Pavel, care se pocăise de ereziile lui, murise cu doi ani mai înainte. Când 
împăratul a venit la el pe când se afla pe patul de moare, patriarhul Pavel şi-a întors 
capul către perete şi a plâns, mărturisind că a păcătuit cumplit împotriva Papei 
Martin şi rugându-l pe împărat să-l elibereze din surghiun. 


Pomenirea Sfinţilor mucenici Antonie, loan şi Eustatie 


Toţi aceştia au fost la început păgâni, dintre aceia care se închinau focului. Toţi trei 
au fost slujitori la palatul prinţului lituanian Olgard, din Vilnius. Pe când erau încă 
păgâni ei se numeau Kruglet, Kumet şi Nejilo. Cu toţii au primit mai apoi Sfântul 
Botez Ortodox din mâna preotului Nestor. 'Toţi trei au fost de aceea spânzurați, 
unul după altul, de acelaşi stejar, la anul 1347. Creştinii după aceea au tăiat acel 
stejar şi au ridicat cu el o sfântă biserică în cinstea Sfintei şi de viaţă făcătoarei 
Treimi. 


Cinstitele moaşte ale acestor trei mucenici au fost aşezate în această biserică, iar 
din cioata şi rădăcina stejarului s-a dălțuit şi sfânta masă a Altarului acestei bise- 
TICI. 


Sfintele moaşte ale celor trei mucenici lituanieni se odihnesc şi astăzi la Vilnius. 


Pomenirea Sfântului mucenic Ardalion, măscăriciul sau glumeţul 


La început acest Ardalion a fost un actor-comedian. Ca să-şi distreze auditoriul, el 
mima chinurile mucenicilor care nu voiau să se lepede de credinţa lor creştină, reu- 
şind prin mascările sale să provoace hohotele de râs ale publicului la adresa muce- 
nicilor creştini. 


Dar când persecuțiile au reînceput sub împăratul Maximian, atitudinea lui s-a 
schimbat radical, în faţa mulțimilor care se înghesuiau la spectacolele sale, el a 
strigat că este creştin şi că teatrul s-au terminat. 


Pentru aceea Ardalion a fost osândit la moarte prin torturare: el a fost legat de un 
cadru de vergi metalice înroşite în foc, împlinind astfel cel mai mare şi mai auten- 
tic rol al vieţii lui: acela de sfânt mucenic. 


Cântare de laudă la Sfântul Martin 


Aşa grăieşte în Senat 

Sfântul papă Martin: 

„„ Zdrobească-se trupul meu, ardă-se. 

Cu bucurie orice schingiuire primesc - 

Dar credința mea nu o voi abjura nicicând. 
Mântuitorul nostru în al Său trup 

Dumnezeu a fost şi Om. 

Două naturi şi două voințe deci EI a avut, 

De Dumnezeu şi de Om. 

Acestea două însă, într-o Singură Persoană, 
Naturile amândouă, 

Și ambele voințe. 

Aceasta este credinţa ce de la Părinţi am moştenit-o. 
Pentru ea mulți viaţa şi-au dat. 

Pentru ea viața mi-o dau şi eu, cel mai mic dintre toți, 
Robul Domnului meu şi între păcătoşi, întâiul. " 


Astfel papa Martin 
Credinţa ortodoxă neclintit 
înaintea tuturor mărturisi, 
Și în faţa ereticilor 

Grăind adevărul. 


Măreţ este omul ce se teme de Domnul! 
Inaintea celor mărunți el stă ca un munte. 


Cugetare 


„Se cuvine monahului să se teamă de Domnul precum un rob şi să-L iubească 
pe El precum un fiu," zice 


Desigur, lucrul acesta se cuvine şi fiecărui creştin, chiar şi celui care nu este mo- 
nah. Este mare arta de a uni intru una şi aceeaşi trăire frica de Dumnezeu şi 
dragostea față de EI. Mulţi Sfinți părinți, vorbind despre frica de Dumnezeu, o 
unesc întotdeauna cu dragostea faţă de EI şi invers. 


În omilia sa Despre dragostea desăvârşită, WII vorbeste 


despre suferinţele şi chinurile iadului. De ce? Pentru că în lipsa fricii de 


Domnul, dragostea faţă de EI trece pe nesimţite în mândrie; iar fără dragostea 
faţă de Dumnezeu, frica de El poate duce la deznădejde. 


Luare aminte 


Să luăm aminte la Stăpânul Hristos cel înviat: 
e Lacum S-a înfățișat EI ucenicilor la marginea Mării Tiberiadei şi i-a numit: 
Copiilor (loan 21:5); 
e La cum le-a umplut din nou mrejele cu peşte, iar ei L-au recunoscut, dar 
nici unul nu a îndrăznit să întrebe: Cine eşti Tu? (loan 21: 12) 


Predică despre experienţa personală a Sfinţilor apostoli 


Ce era de la început, ce am auzit, ce am văzut cu ochii noştri, ce am privit şi 
mâinile noastre au pipăit despre Cuvântul vieţii - Şi Viaţa s-a arătat şi am văzut- 
0 şi mărturisim şi vă vestim Viaţa de veci, care era la Tatăl şi s-a arătat nouă - 
Ce am văzut şi am auzit, vă vestim şi vouă (] loan L: 1-3). 


lată, aceasta este predicarea apostolică! Apostoli nu grăiesc ca înţelepţii acestei 
lumi sau ca filozofii şi mai puţin ca teoreticienii care fac supoziţii despre lucruri în 
scopul de a afla ceva. Apostolii grăiesc despre acelea pe care nu le-au căutat, dar 
care pe neaşteptate i-a înconjurat, despre lucruri pe care nu le-au descoperit ei ci 
care, aşa zicând, i-au descoperit ele pe apostoli şi i-au cucerit! 


Apostolii nu erau oameni care să se fi ocupat cu investigări spirituale sau psiho- 
logice şi cu atât mai puţin de spiritism. Ei erau oameni simpli, în cea mai mare 
măsură ocupaţia lor era pescuitul - o ocupaţie cât se poate de practică, de expe- 
renţială. 


Pe când pescuiau, de ei S-a apropiat Dumnezeu-Omul care treptat şi cu grijă i-a 
atras spre o nouă chemare în slujba Lui. La început ei nu au crezut în EI, dar treptat 
şi cu grijă, întrebându-se mult, ezitând şi chiar îndoindu-se, ei au venit către EI şi 
L-au recunoscut. 


Doar după ce L-au văzut de multe ori cu proprii lor ochi şi numai după ce L-au 
examinat şi L-au simţit cu propriile lor mâini, au crezut Apostoli în Hristos 
Domnul, Om şi Dumnezeu. Ceea ce ei au trăit era suprafiresc, dar metoda lor de 
recunoaştere a acestui suprafiresc a fost cu totul senzorială, învățată prin vederea 
nemijlocită, materială, pozitivă. 


Nici un învăţat contemporan nu ar putea folosi o metodă mai pozitivă de cunoa- 
ştere a lui Hristos. Apostoli au fost martorii nemijlociți nu doar ai unei singure 
minuni, Ci a nenumărate minuni. Ei au auzit cu urechile lor nu doar o singură învă- 
ţătură, ci atât de multe, încât lumea aceasta n-ar cuprinde cărţile ce s-ar fi scris 
(Ioan 21: 25) despre ele. 


Timp de patruzeci de zile după înviere, ei L-au văzut cu ochii lor pe Domnul 
înviat: ei au umblat pe cale împreună cu EI, au vorbit cu EI, au mâncat cu EI şi I-au 
pipăit coasta şi L-au atins cu mâinile lor. Într-un cuvânt, ei L-au cunoscut prin mii 
de împrejurări şi experienţe minunate de prima mână, prin care ei au învăţat şi au 
adeverit un fapt mare şi suprem, anume că Hristos este Dumnezeu şi Omul, Fiul 
Dumnezeului Celui Viu, Mântuitorul omenirii cel iubitor de oameni şi Judecătorul 
Atotputernic al viilor şi al morţilor. 


O, Stăpâne Doamne lisuse Hristoase, carele ai înviat a treia zi din mormânt, 
întăreşte în noi credinţa şi focul iubirii de Tine, precum şi întru Sfinţii apostoli 
acestea ai binevoit, căci Ţie se cuvine slava şi mulţumita în veci. Amin. 


15 aprilie 
Pomenirea Sfinţilor apostoli Aristarh, Pud şi Trofim 
Aceştia erau din numărul celor şaptezeci aleşi de Domnul. 


Aristarh a fost episcop al Apameei din Siria. Sfântul apostol Pavel îl pomeneşte de 
mai multe ori (vezi Fapte 19: 29, Coloseni 4: 10, Filimon 1: 24). Aristarh a fost 
arestat în Efes, împreună cu Gaius, de mulțimea care se ridicase împotriva lui 
Pavel. Sfântul apostol Pavel le scrie colosenilor: Vă îmbrățişează Aristarh, cel 
întemnițat împreună cu mine (Coloseni 4: 10). În Epistola către Filimon, Pavel îl 
numeşte pe Aristarh împreună-lucrător cu mine, aşa cum îi numeşte şi pe Marcu, 
Dimas şi Luca. 


Pud era cetăţean de frunte al Romei. Sfântul apostol Pavel îl pomeneşte o dată (la 
II Timotei 4: 21). La început, casa lui Pud a fost un liman al celor mai de frunte 
apostoli, iar mai târziu ea a devenit un locaş de închinare, numită Biserica Păsto- 
rilor. 


Trofim era din Asia (vezi Fapte 20: 4); el I-a însoțit pe Apostol în călătoriile lui. 
într-un loc Sfântul apostol Pavel zice: Pe Trofim l-am lăsat în Milet, fiind bolnav 
(11 Timotei 4: 20). 


În timpul persecuției lui Nero, pe când Sfântul apostol Pavel era decapitat, toţi 
aceşti apostoli mai mici erau decapitaţi împreună cu el. 


Pomenirea Sfântului sfinţit mucenic Sava Gotul 


O cumplită persecuție împotriva creştinilor a avut loc şi în teritoriile locuite de 
goți. Un anume prinţ al goților a intrat în satul în care locuia acest credincios 
bărbat Sava şi 1-a întrebat pe locuitori: „Există creştini printre voi?" Ei l-au convins 
cu jurăminte că nu se află nici unul. 


Atunci Sava a stat înaintea acelei căpetenii şi a poporului şi a zis: „Nimeni Să nu 
DIE IE EU IRI ERATI Văzând că Sava este un nenorocit 
îmbrăcat în zdrenţe, l-a lăsat să meargă în pace, zicând: „Acesta nu poate să aibă 
nici o influenţă asupra nimănui, fie ea bună sau rea." 


In următorul an, în jurul sărbătorii Paştilor, un anume preot Sarsala a venit în acest 
sat şi a slujit Luminatul Praznic al învierii împreună cu Sava. Auzind de aceasta, 


păgânii deodată au năvălit în casa lui Sava şi au început să-l lovească cu ciomege 
pe acest bărbat sfânt. În afară de aceasta, ei L-au târât pe Sava gol pe ulițele satului, 
printre pietre şi mărăcini şi l-au legat, împreună cu Sarsala, de un copac, silindu-i 
să înghită spre mâncare din cărnuri jertfite idolilor. Aceşti bărbaţi ai lui Dumnezeu 
au rememorat cuvintele apostolilor şi au refuzat să mănânce din necuratele şi dia- 
voleştile jertfe. La urmă căpetenia gotă 1-a osândit pe Sava la moarte şi I-a dat pe 
mâna soldaţilor. 


Sava a păşit cu bucurie la locul execuţiei, lăudând pe Dumnezeu. Dându-şi seama 
că este un om bun, pe când mergeau pe cale, soldații au vrut să-l elibereze pe 
Sava. Pentru aceasta Sava s-a întristat şi le-a cerut soldaţilor să împlinească ceea ce 
erau datori să facă la porunca căpeteniei lor. Soldaţii atunci I-au dus la un râu, i-au 
legat o piatră grea de gât şi l-au aruncat în ape. Trupul lui a fost adus de apele râu- 
lui la mal. 


Mai târziu, în timpul împărăției lui Valens, pe când comandantul grec Ioannis 
Soranos lupta în război contra goților, el a descoperit trupul lui Sava şi I-a adus în 
Capadocia. 


Sfântul Sava a luat mucenicia pentru Hristos la anul 372, în al treizeci şi unulea an 
al vieţii sale. 


Pomenirea Sfintelor muceniţe Vasilisa şi Anastasia 


Vasilisa şi Anastasia erau din Roma, împodobite cu toată evlavia şi râvna pentru 
sfânta credință. 


În timpul împărăției lui Nero, ele adunau trupurile ucise ale mucenicilor şi uce- 
nicilor apostolilor şi le îngropau cu cinste. Pentru aceasta ele au fost denunţate, 
arestate şi aruncate în închisoare. După torturi prelungite, în care li s-au tăiat sânii 
şi limba, ele au fost decapitate. 


Cântare de laudă la Sfinţii mucenici 
Luminoşii mucenici 
sângele şi-au vărsat 
Acoperind pământul cel negru 


cu purpura sângelui lor. 


Puternic a fost focul în care ei ardeau, 


Dar mai puternică dragostei lor de Hristos. 


Ce bine mai mare-i decât a fi mucenic? 
Ce nestemate mai scumpe decât el? 


Atot biruitorul Hristos, împăratul veacurilor, 
Ale mucenicilor suflete viteze în ceruri primeşte. 


EI le primeşte din mâinile îngerilor, 
Primeşte şi binecuvântează chinurile lor. 


Cugetare 


Aşa scrie WII iespre vederea de Dumnezeu: „Adeverim că 


există opt teme principale ale vederii de Dumnezeu [rugăciunii contemplative, 
teoria]: 
= mai întâi, Dumnezeu cel nevăzut şi necuprins cu mintea, fără început şi 
fără sfârşit, Prima Cauză a tot ceea ce este, Treimic, unul şi singurul 
existent Dumnezeu; 
= al doilea, ordinea şi rangul puterilor cereşti; 
= al treilea, structura lumii văzute; 
— al patrulea, dumnezeiasca Pronie şi întruparea Cuvântului; 
=> al cincilea, învierea cea de obşte; 
= al şaselea, înfricoşata a Doua Venire; 
= al şaptelea, veşnicele chinuri; 
= al optulea, Împărăţia Cerurilor. 


Primele patru deja s-au descoperit omenirii şi aparţin trecutului. Celelalte patru 
încă nu au fost descoperite omenirii şi aparţin viitorului, deşi ele sunt cu ade- 
vărat contemplate [cunoscute prin rugăciune contemplativă] de către cei care, 
prin mila harului dumnezeiesc şi-au curăţit cu desăvârşire mintea de toată înti- 
năciunea. 


Oricine îndrăzneşte să se apropie de această nevoinţă a contemplării fără lumi- 
narea harului, să ştie că zideşte închipuiri şi nu cunoaşte arta contemplării.” 


Aşa grăit-a marele Sfânt Grigorie Sinaitul, cel plin de duhul străvederii, a cărui 
cunoaştere venea din cercare [din propria lui trăire, experienţă a rugăciunii]. 


Luare aminte 


Să luăm aminte la Stăpânul Hristos cel înviat: 
e LacumEl Se gândeşte cu milostivire şi la hrana trupească a ucenicilor: la 
cum a frânt pâinea pentru ucenicii Săi la Emaus; 
e La cum, la marginea Mării Tiberiada, EL i-a întrebat pe ucenicii Săi: Fiilor, 
nu cumva aveţi ceva de mâncare? (loan 21: 5) 
e La cum, atunci când ei au zis că nu au, însuşi le-a pregătit peşte fript şi pâi- 
ne şi le-a dat să mănânce. 


Predică despre cum vom semăna cu Cel pe care Il iubim 


Iubiţilor, acum suntem fii ai lui Dumnezeu şi ce vom fi nu S-a arătat până acum. 
Ştim că dacă EI Se va arăta, noi vom fi asemenea Lui, fiindcă îl vom vedea cum 
este (] loan 3: 2). 


Mai demult eram robi, dar acum suntem copii ai lui Dumnezeu. Eram robi păca- 
tului, dar acum suntem slujitori ai binelui - al celui mai mare bine de pe pământ şi 
din ceruri. Noi eram sclavi ai celor ce sunt cele mai de jos şi mai rele ale omului, 
dar acum slujim Celor de sus şi Atot bune. Noi eram împilaţi de întuneric, dar 
acum slujim în lumină. Până acum eram ţinuţi în sclavia spaimei de diavol, de pă- 
cat şi de moarte, dar acum trăim aproape de Dumnezeu cu frică şi cu dragoste. 


Dar care este acest „acum? 
Y Acum este când Domnul a venit pe pământ în trup şi ne-a adus cunoştinţa 
luminii, a libertăţii şi a vieții; 
Y acum este când a înviat cu slavă şi ni S-a arătat în trupul Său slăvit cel 


înviat; 
Y este când a împlinit toate prorociile tuturor prorocilor şi toate făgăduinţele 
Sale. 


Y Acum este timpul când şi noi suntem fii ai lui Dumnezeu, socotiți de El ca fii 
şi moştenitori ai împărăției (lacov 2: 5). 


Vom fi asemenea Lui. Cu adevărat, acest minunat fapt încă nu a venit, dar El a 
venit în trupul Lui transfigurat care va fi şi al nostru şi aceasta acum ne este de 
ajuns. El însuşi ne-a arătat întru Sine splendoarea trupului omenesc înviat, pe care 
ştim că şi noi îl vom avea într-o zi. 


Sfântul apostol loan zice: Știm că vom fi asemenea Lui. Căci EI nu de dragul Său 
a înviat, ci de al nostru. El nu a înviat din mormânt doar pentru a arăta celor 


adormiţi puterea Lui, căci aceia nădejde nu mai aveau; ci pentru a le arăta morților 
Că şi ei vor învia într-o zi şi ca să le arate cum vor arăta atunci când se va întâmpla 
aceasta. 


Nici nu a zis Apostolul: Știm, pentru ca să se laude înaintea celor necunoscători, ci 
a zis-o din dragoste frățească de oameni, pentru ca toți să cunoască aceasta - şi şi 
noi cei de astăzi să cunoaştem aceasta. 


O, Stăpâne Doamne lisuse Hristoase, carele Te-ai ridicat din morţi, întăreşte-ne 
pe noi întru această mântuitoare cunoaştere, pentru rugăciunile Sfinţilor apo- 
stolilor Tăi, căci Ţie se cuvine slava şi mulţumita în veci. Amin. 


16 aprilie 
Pomenirea Sfintelor muceniţe Agapi. Hionia şi Irina 


Acestea trei erau surori după trup, ce locuiau în apropiere de cetatea Aquileia. 
Când împăratul Dioclețian s-a aflat un timp în Aquileia, el a poruncit uciderea 
marelui părinte duhovnicesc Hrisogon. 


După aceasta, unui presbiter foarte bătrân, Zoii, 1 s-a descoperit în vedenie locul în 
care zace trupul neînmormintat al lui Hrisogon. Bătrânul s-a grăbit într-acolo, a 
aflat trupul sfântului, l-a pus într-un sicriu şi l-a aşezat în locuinţa sa. 


Treizeci de zile mai târziu, Sfântul Hrisogon 1 s-a înfăţişat în vedenie şi i-a dez- 
văluit că în răstimp de nouă zile aceste trei fecioare aveau să sufere mucenicia şi că 
ŞI el, Zoii, va muri tot atunci. 


Aceeaşi vedenie întocmai a avut-o şi Sfânta Anastasia, izbăvitoarea din legături 
(care se prăznuieşte la 22 decembrie), care fusese uceniţa Sfântului Hrisogon. 


Cu adevărat, după nouă zile, Bătrânul Zoii a trecut la cele veşnice, iar cele trei 
surori au fost aduse înaintea nelegiuitului împărat. Acesta le-a zorit pe fecioare să 
se închine idolilor, ceea ce ele au refuzat, mărturisind cu tărie credinţa lor în 
Hristos. 


Irina 1-a zis împăratului că prostesc lucru este să te închini unor obiecte făcute din 
lemn şi din piatră, comandate la preţ de târguială şi făcute de mâini omeneşti 
muritoare, înfuriat, împăratul le-a aruncat pe toate trei în închisoare. Când împă- 
ratul a plecat în Macedonia, toţi sclavii şi prizonierii au fost duşi împreună cu el, 
între care se aflau şi aceste trei sfinte fecioare, împăratul le-a dat pe mâna unui 
anume comandant Dulcitius, ca să fie torturate. Acesta, umplându-se de necurată 
patimă, a voit să le necinstească pe fecioare; dar când a intrat în închisoare ca să-şi 
împlinească pofta, el a înnebunit pe loc. El a căzut printre nişte cazane şi vase de 
aramă în care se fierbea păcura şi care se aflau la intrarea închisorii: pe acelea a 
început să le îmbrățişeze şi să le sărute, plecând de acolo înnegrit cu totul de 
păcură. 


Auzind de acestea, împăratul a poruncit altui comandant, Sisinius, să se ocupe de 
judecarea acestor fecioare. După ce le-a torturat îndelung, judecătorul le-a osândit 
la moarte pe cele două surori mai mari, pe care le-a ars de vii; pe Irina însă a ţinut- 
O vie, cu gândul să o necinstească. 


Dar când a dus-o pe Irina la casa de desfrâu a soldaţilor, un înger al lui Dumnezeu 
a păzit-o pe fecioară, neîngăduind soldaţilor să se apropie de ea şi ducând-o pe 
Irina pe un deal. 


În următoarea zi comandantul şi soldaţii lui s-au dus la acel deal, dar nu au putut 
să-l escaladeze. 


EI atunci a poruncit că Irina să fie omorâtă cu săgeți trase din arc. 


Sfânta Anastasia a adunat trupurile tuturor acestor trei fecioare la un singur loc şi 
le-a îngropat cu cinste. 


Ele au luat cu cinste cununa muceniciei pentru Stăpânul Hristos cam pe la anul 
304. 


Pomenirea Sfântului mucenic Leonid şi a Sfintelor muceniţe celor împreună 
cu dânsul: Harisa, Nichi, Galini, Calista, Nunechia, Vasilisa şi Teodora 


Aceştia cu toţii au fost aruncaţi în mare, dar marea nu i-a primit: căci ei au mers pe 
apă ca pe uscat şi au cântat Domnului: „O milă am alergat, Doamne şi oaste m-a 
gonit, Doamne şi de Tine nu m-am lepădat! O Doamne, mântuieşte sufletul meu!" 


Văzându-i, păgânii au rămas la început înspăimântați şi fără grai, dar apoi au legat 
pietre grele de gâturile lor şi i-au aruncat din nou în adâncurile mării, unde s-au 
înecat. 


Ei cu toţii au luat cu cinste mucenicia pentru Hristos la anul 281 de la întrupare. 
Cântare de laudă la Sfintele muceniţe Agapi, Hionia şi Irina 


Suflete fecioare în trupuri de fecioare, 
Ele sunt trei crini albi, strălucitori. 


Trei surori, trei viteze, 
Comoară de aur curat a Duhului Sfânt. 


Sângele lor a curs, ele viaţa şi-au dat. 
Cununi pe-ale lor capete s-au pogorât. 
Agapi - dragostea curată, 

Hionia - diamantul zăpezii, 


Și Irina - numele păcii. 


întru chinuri ca şi la o prăznuire, 

Ele pe Dumnezeul cel Viu L-au slăvit, 

Pe Domnul înviat: 

„Atotputernice Doamne dintru cele de sus, 
noi toate ale noastre Ție închinăm: 
Trupurile, sufletele şi durerea - 

în Mâinile Tale primeşte-ne pe noi! 
Demonul cel de foc izbăveşte-ne pe noi! 
De veşnica mânie păzeşte sufletele noastre! 
Slavă Ţie, Dumnezeul nostru, 

Slavă Ţie, Făcătorul nostru! 

Slavă milostivirii Tale, 

Care jertfirii pentru Tine 

Ne-ai învrednicit!" 


Cele trei surori fecioare, 
Muceniţe s-au făcut Sfintei Treimi. 


Cugetare 


Iată aici o istorisire a Avvei Varlaam: Un om avea trei prieteni. Pe doi dintre ei îi 
iubea sincer, dar pe al treilea îl evita cu indiferenţă. S-a întâmplat că împăratul 
acelui loc 1-a chemat la sine pe acest om, spre a-i cere socoteală de nişte datorii. 


EL s-a îndreptat către prietenii săi spre a le cere ajutorul, mai întâi la primul, 
care 1-a refuzat şi a plecat. Apoi la al doilea, care aşijderi 1-a lăsat fără nici un 
ajutor. Ruşinat, el s-a dus la sfârşit la al treilea, care 1-a primit cu bucurie şi 
care cu bucurie a mers împreună cu dânsul la rege, ca să-i apere cauza. 


Iată şi morala: Primul prieten este bogăţia; al doilea este familia, adică rudele de 
sânge; iar al treilea prieten sunt faptele cele bune ale omului pe care le-a lucrat 
în această viaţă, împăratul este Dumnezeu, care la ceasul morţii omului cheamă 
sufletul lui la sine, spre a-l da socoteală Lui, ca unui Dumnezeu şi Făcător. 


Omul care moare crede că află scăpare la averea lui, din care însă nu-i mai 
rămâne nici un folos, căci trece la altul. 


Apoi la rude, dar nici acestea nu-i pot ajuta, căci el moare iar ele mai continuă 
să trăiască. 


Iar la urmă îşi aminteşte de faptele bune din viaţa lui, pe care le-a lucrat fără să 
pună vreun preţ pe ele, chiar cu indiferenţă, dar care cu toate acestea îl însoțesc 
cu bucurie pe drumul lui cel greu către împăratul şi Judecătorul. 


Cine are urechi de auzit, să audă: singurul însoțitor de încredere al omului pe 
drumul cel fără de întoarcere pe cealaltă lume sunt faptele omului, fie ele rele 
sau bune. 


Toate cele dulci pe care omul le-a iubit în viaţa lui, lipindu-se de ele, îl vor părăsi 
în ceasul morţii. Doar faptele lui, până şi cea mai neînsemnată dintre ele, îl vor 
însoţi după moarte. 


Cel care are pricepere, să priceapă. 
Luare aminte 


Să luăm aminte la Stăpânul Hristos, cel înviat: 

e La cum, după mărturisirea Sfântului apostol Pavel, El S-a înfățișat după 
înviere înaintea a cinci sute de oameni strânşi în acelaşi loc, care L-au văzut 
cu toții (1 Corinteni 15: 6); 

e La cumi-a apărut Apostolului Iacov, tot după mărturia Sfântului Pavel (I 
Corinteni 15: 7); 

e La cum, în vremea Sfântului apostol Pavel, chiar şi din afara cercului apo- 
stolilor, mai trăiau încă mulţi oameni care îl văzuseră pe Mântuitorul înviat. 


Predică despre trezirea din somnul păcatului 
Treziţi-vă cum se cuvine şi nu păcătuiţi (I Corinteni 15: 34). 


Sfântul apostol Pavel dă această poruncă când vorbeşte de învierea lui Hristos. 
Aducând el multe dovezi ale învierii Domnului nostru lisus Hristos, el îi îndeamnă 
cu putere pe credincioşi să se trezească la faptele dreptăţii şi să nu mai păcătuiască. 


Dar de ce pune sfântul apostol trezirea noastră din păcat în legătură cu învierea 
Domnului? Pentru că învierea din morți a Domnului este cea mai puternică mus- 
trare a păcatului. Şi pentru că, nimic altceva în această lume nu ne poate întoarce 
de la păcat cu mai multă putere şi siguranţă decât o face conştiinţa că 


Domnul nostru lisus Hristos a înviat din morți, că Se află acum viu pe tronul Slavei 
celei cereşti, aşteptându-ne şi pe noi acolo la înfricoşata Zi a Judecăţii. 


Dobândind această credinţă şi conştiinţă, această cunoaştere de neclintit, conti- 
nuarea păcătuirii în viaţa noastră ar deveni într-adevăr absurdă. Dobândirea acestei 
conştiinţe în ființa noastră se vede în aceea că noi, cât se poate de firesc şi de 
rațional, ne trezim din somnul păcatului. 


Treziţi-vă cum se cuvine! Adică, nu pe jumătate, ci pe deplin. Scoateţi afară din 
inimile voastre până şi amintirea păcatului. Căci păcatul este ca buruiana care 
poate să crească până şi în cele mai secetoase locuri! Cu un singur strop de ume- 
zeală, până şi cea mai uscată rădăcină începe să scoată viguros capul. O singură 
aducere aminte a unui păcat aparent uitat demult îl face să învie, mai puternic şi 
mai cumplit decât prima oară. 


Păgânii cei care au păcătuit fără să cunoască pilda învierii din morţi vor fi oarecum 
mai îndreptățiți la Judecata de Apoi. Ei vor spune: „Nimic nu am avut în vieţile 
noastre care să ne scuture cu putere din păcatele noastre. Noi am crezut că toate 
sfârşesc odată cu mormântul, că mormântul este gura de vărsare a fluviului vieţii 
noastre, căci nici o dovadă nu am văzut cu ochii noştri cum că ar exista viaţă după 
moarte." Aşa vor zice păgânii. Dar noi, creştinii, noi ce vom zice?! Ce îndrep- 
tăţire vom găsi noi, care am ştiut de învierea lui Hristos şi ne-am trezit din som- 
nul ignoranței? Noi care am primit atâtea dovezi ale învierii şi Judecăţii de Apoi 
a tuturor trupurilor, dar cu toate acestea, am continuat să păcătuim în viaţa 
noastră? Noi ce cuvânt de îndreptăţire vom afla intru acel cumplit ceas? 


Fraţilor, să ne trezim cum se cuvine şi să nu păcătuim, căci cu adevărat, Hristos a 
înviat din morţi. 


O, Stăpâne Doamne lisuse Hristoase, carele ai înviat a treia zi din mormânt, tre- 
zeşte-ne şi pe noi păcătoşii cum se cuvine, o dată pentru totdeauna, căci Ţie se 
cuvine toată slava şi mulţumita în veci. Amin. 


17 aprilie 
Pomenirea Sfântului sfinţit mucenic Simian, episcopul Persiei 


În timpul împărăției răului împărat Sapor, acest Simeon a fost schingiuit pentru 
Hristos împreună cu încă alți doi presbiteri, Audel şi Anania. 


Eunucul împăratului, Ustazan, cel care mai întâi se lepădase de Hristos dar mai 
apoi, la mustrarea lui Simeon, se pocăise cu amar, fusese executat înaintea lor. 


Împreună cu Simeon la locul de ucidere au mai fost duşi încă o mie de creştini. 
Simeon în mod intenţionat a rămas la urmă, ca să fie el cel din urmă dat morții. El 
a făcut aceasta ca să-i întărească pe creştini, ca nu cumva aceştia de frica morţii să 
se lepede de Hristos. 


Când presbiterul Anania şi-a plecat capul pe butuc, tot trupul lui a tremurat. Fusik, 
un funcționar imperial, care în ascuns era şi el creştin, a început să-l întărească pe 
Anania, zicându-i: „Nu te teme, părinte, ci închide doar ochii şi fii tare şi Domnul 
te va binecuvânta cu vedera Luminii celei cereşti." Zicând acestea, Fusik a fost 
imediat depistat ca fiind creştin şi acuzat atunci pe loc în faţa împăratului. Şi Fusik 
şi fiica lui, fecioara Askitria au fost munciţi şi omorâţi în chinuri cumplite de însuşi 
împăratul. 


După ce Sfântul Simeon şi-a văzut turma încheindu-și cu cinste viaţa pe acest 
pământ, i s-a tăiat şi lui capul. 


In următorul an, în Sfânta Vineri a Patimilor, a fost omorât pentru Hristos şi eunu- 
cul iubit al împăratului, Azat, iar împreună cu dânsul, încă o mie de alți creştini. 


După aceste ucideri împăratului i-a părut rău de eunucul lui iubit şi a încetat să-i 
mai omoare pe creştini. 


Toţi aceşti mucenici şi-au luat cu cinste cununa vieţii între anii 341 şi 344. 
Pomenirea Sfântului Acachie, episcopul Melitinei 

Acest Sfânt Acachie a dus o viaţă de mari nevoinţe monahiceşti în locul naşterii 

sale, adică în cetatea Melitina din Armenia. Veşnicul întru pomenire Otrie, epis- 


copul acelui loc, care fusese unul din Părinţii de la Soborul al doilea a toată lumea 
de la Constantinopol (din anul 381), l-a hirotonit preot pe Acachie. 


După moartea lui Otrie, Acachie a fost ridicat de obşte, cu o gură şi cu un glas, 
episcop în locul lui. EI a participat la rândul lui la Sinodul al treilea a toată lumea 
(de la Efes, din anul 431), cel în care a fost dat anatemei Nestorie, care hulea pe 
Maica lui Dumnezeu. 


În acest sinod, Sfântul Acachie împreună cu Sfântul Chiril al Ierusalimului au lup- 
tat cu râvnă pentru păstrarea purității Ortodoxiei. 


Sfântul Acachie era plin de darul Duhului Sfânt şi era făcător de minuni. După o 
viaţă plină de faptele râvnei pentru Sfânta Credinţă, Sfântul Acachie a adormit cu 
pace în anul 435. 

Pomenirea Sfântului Agapit, papă al Romei 
Sfântul Agapit a fost trimis la Constantinopol, la împăratul Iustinian, de către Teo- 
dot, regele goților, spre a-l convinge pe împărat să nu mai pornească campanie 
militară împotriva goților. 


Pe drum, Sfântul Agapit a vindecat complet un om care era şi mut şi olog. 


La Constantinopol, Sfântul Agapit a fost părtaş la întărirea Ortodoxiei. El a ador- 
mit cu pace la anul 536. 


Pomenirea Sfinţilor cuvioşi Savatie şi Zosima 


Aceşti sfinți cuvioşi Savatie şi Zosima au fost împreună întemeietorii obşti de 
nevoitori din insula Solovki din Marea Albă. 


Mulţi sfinţi s-au proslăvit în Mânăstirea Solovki. 
Sfântul Savatie a trecut la cele veşnice la anul 1435, iar Sfântul Zosima, la 1478. 
Cântare de laudă la Sfântul Zosima 


Pe o insulă pustie din mijlocul mării furtunoase 
Departe de toată deşertăciunea şi zgomotul lumii, 
Sufletul lui cu sfinte rugăciuni 

Cuviosul Zosima îşi hrăneşte: 

EI astfel de demoni şi-l apără, 

rostind Numele lui Dumnezeu. 


Diavolii împotrivă-i zbiară cu sălbăticie, 
Asupra lui puterile lor necurate abat. 


Zosima le grăieşte: „În van vă chinuiţi, 

Căci Domnul Apărătorul meu este. 

De este voia Lui, atunci loviți, ucideţi degrabă. 
Ce vă preschimbaţi în şerpi şi jivine, 

În lupi flămânzi, tigri şi scorpioni, 

Când mai slabi decât umbra sunteți, 

Și nici un rău nu-mi puteţi face? 

Voi cumpliți sunteţi doar fiilor păcatului 

Și iubitorilor de plăcere şi râs. 

Dar celor care iubesc jugul lui Hristos, 

Pe Sfânta Lui Maică şi pustniceştile nevoinți, 
Voi sunteţi doar o negură purtată de vânt, 
încoace şi-ncolo. 

De poate o negură stânca să prăvale, 

Veniţi dar şi peste mine, păcătosul! 

Insă neputincioşi voi sunteți, 

depărtaţi-vă-n grabă: 

Pe mine nu mă puteţi înfricoşa. 

Al lui Hristos rob smerit sunt eu. 

Privirea sufletului meu la EI pururea aţintită este”. 


Cugetare 


După Sinodul al patrulea Ecumenic (de la Calcedon, din anul 451), ereticul împărat 
Anastasie 1-a alungat în surghiun pe patriarhii ortodocşi Ilie al Ierusalimului şi 
Flavian al Antiohiei. 


Într-o zi cei doi patriarhi au avut în duh aceeaşi vedenie, în care li s-a descoperit 
moartea împăratului eretic. Atunci ei şi-au trimis unul altuia cuvânt despre vestea 
aceasta, zicând: „Anastasie a murit! Să mergem dar să stăm la judecată cu el înain- 
tea Tronului dumnezeiesc!" Împăratul a murit, iar după două zile şi cei doi patriar- 
hi, în acelaşi timp. 


Câtă râvnă pentru Sfânta credinţă! Câtă smerită nădejde în judecata lui Dumnezeu! 
Aceşti sfinți nici nu-şi puneau problema vieţii lor pe pământ, pe ei nu-i interesa 
decât izbândirea Sfintei credinţe, a adevărului lui Dumnezeu! Nici nu au zis: „L- 


am judecat pe împăratul," ci au zis: „Să-l judece Dumnezeu!" Căci şederea noastră 
pe acest pământ nu se face de dragul şederii, ci ea este doar răstimpul dat nouă spre 
a face alegerea între bine şi rău, între adevăr şi minciună. 


Binecuvântaţi vom fi dacă ne vom supune în toate voii Lui Dumnezeu şi vom 
nădăjdui în EI şi în dreptatea Judecăţii Lui! Căci omul în tot ceea ce face trebuie să 
aibă credinţă puternică. 


Aceşti ortodocşi arhipăstori au avut o credință puternică. Sfântul Acachie a avut o 
credinţă puternică. 


Odată, în timpul unei secete cumplite, când pe oameni îi cuprinsese disperarea, 
acest minunat Acachie a ieşit cu procesiune de icoane şi cu popor prin cetate, 
până la marginea ei. El a poruncit săvârşirea Sfintei Liturghii în afara cetăţii, la 
Biserica Sfmtului Eustachie. După sfinţirea Sfintelor Daruri, Acachie nu a voit 
să toarne apă în potir după cum cere rânduiala, ci s-a rugat lui Dumnezeu ca El 
însuşi să picure apă din nori în Sfântul Potir. Dumnezeu a ascultat ruga robului 
Său credincios şi a trimis ploaie bogată peste câmpurile uscate, precum şi în 
cinstitul potir. 


Luare aminte 


Să luăm aminte la Stăpânul Hristos cel înviat: 
e Lacumtimp de patruzeci de zile după înviere a rămas pe pământ, arătându- 
Se credincioşilor şi întărindu-i în Sfânta credinţă, 
e Lacumprin arătările Sale cele de timp de patruzeci de zile El a adeverit că 
nu pentru Sine a înviat, ci pentru omenire. 


Predică despre minunata făgăduinţă a lui Hristos 
Celui ce biruieşte voi da să şadă cu Mine pe scaunul Meu (Apocalipsa 3:21). 


Aceasta este, fraților, făgăduinţa lui Hristos, Biruitorul asupra diavolului, păcatului 
ŞI Morţii. 


Dar diavolul, păcatul şi moartea sunt mai tari decât omul. Cine le poate birui? 
Nimeni în afară de Hristos şi de cel care rămâne tare în credinţa întru EI, intrând în 
războiul contra satanei cu armele lui Hristos. 


Diavolul este la fel de vechi ca pământul şi chiar mai vechi. Cum ar putea omul, a 
cărui măsură a vieţii se măsoară cu pendulul, să-l învingă pe cel care de mii de ani 
dă război veşnic omului? Cum ar putea omul muritor să fie mai tare decât ispitele 
diavoleşti, al căror număr egalează păcatele pământului? EI nu ar putea nicicum, 
fără numai dacă ştie că Stăpânul Hristos a biruit cele trei tipuri mari de ispite 
diavoleşti pe muntele cel înalt. El nu va putea nicicum, fără numai dacă rămâne 
tare şi neclintit în credinţa lui Hristos şi alături de EI, Care este din afara timpului 
ŞI mai puternic decât toţi îngerii, răi sau buni. 


Păcatul este la fel de vechi ca şi diavolul. Cum ar putea atunci omul, a cărui viață 
se măsoară cu pendulul, să ocolească păcatul ce ne vine din generaţii ca o miasmă, 
transmiţindu-ni-se ca un morb contagios, încă de când e omul pe pământ? EI nu va 
putea nicicum, fără numai dacă ştie că există un Om, Unul şi Singur, care a fost 
lber de păcat şi înainte de naştere şi după ea: Acela este Hristos lisus, Dumnezeu 
şi Omul care, prin smerenia deşertării Sale întru chip de rob şi prin focul Dumne- 
zeirii Sale, a zdrobit păcatul pe Cruce. 


EI nu va putea în nici un fel, fără numai dacă stă tare în credinţă împreună cu Hri- 
stos, care este de pe când păcatul nu era şi care este mai puternic decât toți semă- 
nătorii şi colportorii păcatului. 


Moartea este tot atât de veche pe cât este şi omul cel izgonit din Rai. Cum ar putea 
deci omul, a cărui viaţă se măsoară cu bătăile unui pendul, să biruiască moartea în 
această groapă a lumii? EI nu va putea nicicum, fără numai dacă recunoaşte puterea 
Crucii, a suferinţei lui Hristos şi adevărul învierii Lui din mormânt. În nici un fel, 
fără numai dacă va sta puternic întru credinţa în Hristos, Atotputernicul Biruitor al 
Morţii. 


O, negrăita răsplată a celor ce biruiesc! Ei vor şedea încununaţi cu cununile slavei 
pe tronul Biruitorului celui mai măreț, de pe pământ şi din ceruri! 


Lui se cuvine slava şi mulţumita în veci. Amin. 


18 aprilie 
Pomenirea Sfântului cuvios loan, ucenicul Sfântului Grigorie Decapolitul 


În timpul ereziei iconoclaste [a luptei împotriva Sfintelor icoane], împăratul Leon, 
armeanul i-a torturat bestial pe acest Ioan, pe duhovnicul şi învățătorul său,Sfântul 
Grigorie şi pe Sfântul Iosif, scriitorul de cântări. 


Când Sfântul Grigorie a părăsit această viaţă, cuviosul loan a devenit la rândul lui 
stareţ al Mânăstirii Decapole din Constantinopol. De la înălțimea acestei chemări, 
el şi-a înmulțit nevoinţele pentru împărăţia lui Dumnezeu. 


EI a adormit cu pace la anul 820. 


După moarte, cuviosul Iosif 1-a îngropat cu cinste lângă mormântul Sfântului Gri- 
gorie. 


Pomenirea Sfântului mucenic loan cel nou din Ioannina 


Ioan s-a născut la Ioannina, care odinioară fusese capitala regelui Pyrrhus. Când 
părinţii lui cei sărăciți au murit, tânărul loan s-a strămutat în Constantinopol şi aco- 
lo şi-a dus mai departe traiul din munca sa, căci era meşteşugar iscusit. Dar nu cu 
multă vreme mai înainte turcii înconjuraseră Constantinopolul şi mulţi creştini de 
frica lor, se lepădaseră de Hristos şi trecuseră la islam. 


Sfântul Ioan îşi avea atelierul în chiar mijlocul unei astfel de comunităţi de creştini 
turciți. 


Cu cât mai mult ardea tânărul loan pentru dragostea lui Hristos, cu atât mai pe faţă 
se expunea el ca trăitor autentic creştin, în faţa ochilor celor care din oportunism îl 
trădaseră pe Mântuitorul. Căci el nu se ferea să discute cu ei despre credinţa 
creştină care odată fusese şi a lor şi chiar să-i certe pentru lepădarea lor. De aceea 
aceşti renegaţi I-au târât pe loan înaintea judecătorului sub acuzaţii false, zicându-i 
că loan mai de demult fusese musulman, dar că a trădat islamul şi s-a convertit la 
creştinism. 


După ce a fost bătut şi torturat cu sălbăticie, Ioan a fost aruncat în închisoare. In 
ziua următoare era chiar slăvitul praznic al Invierii Domnului şi atunci l-au scos 
iar la judecată spre a-l tortura şi mai sinistru. 


Ieşit din închisoare, loan a cântat: „Hristos a înviat din morţi!" Iar schingiuitorilor 
lui le-a spus cu vitejie: „Faceţi ce poftiți! Cu cât mai repede mă veţi scoate din 
această viaţă ticăloasă cu atât mai curând voi vedea Faţa Domnului meu şi mă voi 
strămuta în veşnicie, căci eu sunt robul Lui! Lui îi urmez, pentru El mor şi alături 
de EI veşnic voiesc să trăiesc!" 


După aceasta Ioan a fost legat în lanţuri şi dus la locul unde urma să fie ars de viu. 
Văzând focul uriaş care îl aştepta, loan a sărit şi s-a aruncat singur în flăcări. 
Chinuitorii, văzând că loan nu se teme, l-au scos repede din foc şi l-au osândit la 
uciderea prin tăierea capului. După ce l-au decapitat, i-au aruncat şi capul şi trupul 
în foc. 


Mai târziu, creştinii au căutat prin cenuşă şi au aflat rămăşiţe ale sfintelor şi de 
minuni făcătoarelor sale moaşte; pe acestea ei le-au îngropat cu cinste în Biserica 
cea mare (Sfânta Sofia) din Constantinopol. 


Aşa a luat cununa muceniciei Sfântul Ioan din loanina, luând cununa neveştejită a 
veşnicei slave, în ziua de 18 aprilie a anului 1526. 


Pomenirea Sfinţilor mucenici Victor, Zotic, Zeno, Achindin şi Severian 


Toţi cinci au fost muceniciţi în timpul împărăției lui Decius. Ei cu toţi au fost 
păgâni, până când au văzut cu ochii lor martiriul Sfântului marelui mucenic Gheor- 
ghe, purtătorul de biruinţă. Văzând chinurile şi vitejia acestuia, precum şi nenu- 
măratele şi marile minuni care se lucrau prin el, ei au îmbrăţişat fără şovăială cre- 
dinţa creştină. De aceea au fost şi ei omorâţi la rândul lor, primind şi ei, după vred- 
nicie, veşnicile cununi ale slavei. 


Cântare de laudă la Sfântul mucenic loan cel nou din Ioannina 


Ioan, meşteşugarul, cu cinste meşteşugu-şi lucrează: 
Al său suflet strălucitor este ca 
aurul cel mai curat. 


Lumina lui de la învăţătura lui Hristos o primeşte, 

Căruia loan 1 se roagă, de mucenicie a-l învrednici: 

„O, Biruitorule Stăpâne, care pentru mine Te-ai răstignilt, 

Pe mine prin suferinţi curăţeşte-mă de întunericul păcatelor mele! 
O, ruşinii trădării de Tine să nu mă dai, 


Ci mai vârtos încununează-mă cu chinurile mucenicilor Tăi. 
Prgăteşte-mă pe mine de mucenicie prin Darul Sfântului Tău Duh, 
Dăruieşte-mi mie suferinţa cea pentru Tine, 

calea către ea arată-mi-o! 


Și tu, Preasfântă Născătoare de Dumnezeu mult milostivă, 
Care lângă Fiul tău iubit la piciorul cinstitei Cruci ai Stat, 
Roagă-te şi pentru mine la vremea muceniciei mele, 

Că tare să stau ca un zid neclintit. 


Și voi, Sfinţilor apostoli, de mine să aveţi milă, 
Ca duşmanul neamului omenesc asupra mea să nu poată nimic. 


O, Sfinţilor mucenici, ce pentru mine sunteți bucuria vieţii mele, 
în rândurile voastre viteze şi pe mine primiţi-mă! 


Și acum, O voi trădătorilor de Dumnezeu 
A voastră e sabia uciderii şi focul - 
Iată trupul meu!" 


Cugetare 


În unul din martirologiile care descriu chinurile mucenicilor din vremea împă- 
ratului persan Sapor stă scris după cum urmează: „Săbiile îşi pierdeau ascuţişul, cei 
care loveau cădeau obosiţi, precum sleiţi de puteri erau şi meşteşugarii făcători de 
săbii; Crucea lui Hristos însă se înălța cu atât mai puternică, strălucind de sângele 
mucenicilor lui Hristos." 


Dar de câte nenumărate mii de ori nu au crezut - cu multă infatuare - prigonitorii 
creştinilor că au terminat-o o dată şi pentru totdeauna cu creştinismul! Dar de fapt, 
ale lor vieţi au trecut ca o umbră, pe când creştinismul s-a regenerat întotdeauna, 
înflorind şi mai puternic. 


Cu toate acestea, chiar şi în vremurile noastre unii dintre contemporanii noştri cred 
că pot dezrădăcina cu forţa credinţa creştină din sufletele oamenilor. Ei însă nu 
spun prin ce mijloace. Ei par să nu ţină cont de faptul că toate mijloacele, fără 
excepţie, au fost puse în lucru de-a lungul veacurilor şi toate, fără nici un succes. 
Dreptate avea Tertulian când le striga păgânilor: „Zadarnic vărsaţi şuvoaie de sân- 
ge creştinesc! Căci sângele mucenicilor se face sămânţa vie a Bisericii!" 


Luare aminte 


Să luăm aminte la Stăpânul Hristos cel înviat: 

e La cum slăvită învierea Lui a adus bucurie de nedescris celor care îl iubeau 
pe El; 

e La cum aceeaşi înviere a Lui a adus ură şi invidie de nedescris celor care îl 
urau pe El; 

e Lacum şi înfricoşata Lui a doua venire, intru putere şi slavă, va da naştere 
la aceleaşi sentimente: de ură la cei care Îl urăsc şi de bucurie negrăită la 
cei care îl iubesc. 


Predică despre mărturia celor vrednici de crezare 
Pentru că noi...am văzut slava Lui cu ochii noştri (II Petru L: 16). 


Când Sfinţi Apostoli vorbesc despre slăvită înviere a Domnului nostru ei vorbesc 
întotdeauna la plural. Căci fiecare dintre ei, dând mărturia lui, o dă şi pe a tuturor 
celorlalți. Astfel, apostolul Petru scrie: Pentru că noi v-am adus la cunoştinţă 
puterea Domnului nostru lisus Hristos şi venirea Lui nu luându-ne după basme 
meşteşugite, ci fiindcă am văzut salva Lui cu ochii noştri (II Petru 1:16). 


Natanail nu a voit să creadă doar din auzite. De aceea apostolul Filip I-a invitat pe 
Natanail să vină şi să vadă (loan L: 46). Natanail a venit, a văzut şi a crezut. Aşa a 
fost şi cu ceilalți apostoli: până ce nu s-au apropiat de Hristos, până ce nu au auzit 
şi până ce nu au văzut, ei nu au voit să creadă. 


Miturile şi basmele cele isteţe şi meşteşugite în mod clar nu aveau nici un fel de 
trecere la Sfinţii apostoli. Căci minţile lor sănătoase şi ancorate în realitate voiau 
fapte palpabile, iar nu poveşti. 


O, fraţilor, credinţa noastră este realitate solidă şi dovedită mereu şi mereu, de-a 
lungul veacurilor. Urmele paşilor lui Dumnezeu sunt vii în istoria lumii. Nimeni nu 
are nevoie să se îndoiască. Dovezile învierii lui Hristos sunt de neînlăturat. Nimeni 
nu are nevoie să deznădăjduiască de ea. Căci îndoiala şi deznădejdea sunt viermii 
ce se nasc din țesătura necontenită a păcatului. 


Cel care luptă să nu mai păcătuiască vede limpede urmele vii ale lui Dumnezeu în 
lume şi recunoaşte clar învierea lui Hristos. 


O, Stăpâne Doamne” Iisuse Hristoase, întăreşte-ne pe noi cu puterea Duhului 
Tău celui Sfânt, ca să nu mai păcătuim şi orbi să nu mai fim prezenfei Tale celei 
vii din lume, i iar Sfânta învierea Ta să o vedem şi să o slăvim! Căci Ţie se cuvine 


toată slava şi mulțumita în veci. Amin. 


19 aprilie 


Pomenirea Sfântului cuvios loan de la Peşterile Vechi [de la Lavra cea veche 
sau Paleolavritul | 


Acest loan a dus viaţa monahiceştilor nevoinţe la aşa-numita Lavră veche a lui 
Hariton cel mare, din Palestina. 


Iubindu-l pe Hristos din fragedă vârstă din toată inima sa, din tot cugetul său şi din 
toată virtutea sa, el a început de tânăr a călători pe la sfintele locuri, ascultând învă- 
ţăturile şi sfaturile bătrânilor îmbunătățiţi. 


La sfârşit s-a sălăşluit la Peşterile cele vechi sau Lavra veche din Palestina, numită 
şi peşterile lui Hariton. Acolo el s-a dăruit deplin tuturor nevoinţelor, petrecând 
zile şi ani de posturi aspre, rugăciune şi priveghere, cugetând pururea la ceasul mor- 
țu şi învăţându-se la deplina smerenie. 


Pe el I-a cules ca pe un rod copt Domnul, la ceasul sfintei sale ieşiri, răsădindu-l 
pe el în locaşurile Sale cele cereşti. 


Cuviosul loan a trăit şi s-a săvârşit cu pace în veacul al optulea. 
Pomenirea Sfinţilor mucenici Cristofor, Teona şi Antonie 


Cristofor, Teona şi Antonie erau trei tineri ofițeri din armata împăratului Dio- 
cleţian. 


Când Sfântul mare mucenic Gheorghe era torturat, aceştia trei au fost martorii chi- 
nurilor lui şi ai marilor minuni care se lucrau prin el înaintea poporului. 


Pe acestea văzându-le, ei s-au înfăţişat înaintea împăratului, s-au dezbrăcat de 
armele lor şi-au scos centurile militare care însemnau rangul lor şi au mărturisit cu 
curaj numele Stăpânului Hristos. Pentru aceasta ei au fost supuşi la rândul lor chi- 
nurilor celor mai cumplite, fiind în cele din urmă arşi de vii. 


Trupurile lor au ars, iar sufletele lor au zburat fericite la ceruri, intrând în bucuria 
veşnică a Domnului lisus Hristos. 


Aceşti trei sfinţi mucenici au luat cu cinste mucenicia în Nicomidia, la anul 303. 


Pomenirea Sfântului Trifon, patriarhul Constantinopolului 


Împăratul Roman, care a domnit în Bizanţ la începutul veacului al zecelea, L-a avut 
fiu pe Teofilact, care era în vârstă de şaisprezece ani. Atunci când patriarhul Ştefan 
a murit, împăratul a voit ca fiul lui să urce pe scaunul patriarhal, căci acestei che- 
mări îl menise el încă de când se născuse. Totuşi, având în vedere fragedă vârsta a 
băiatului, împăratul se ruşina să ceară aceasta. 


Tronul patriarhal i-a revenit lui Trifon, un bătrân simplu dar plin de credinţă şi cu 
suflet curat. Trifon a rămas în scaunul patriarhal timp de trei ani. Când fiul împă- 
ratului a ajuns la vârsta de douăzeci de ani, împăratul s-a gândit să-l înlăture cu 
orice preţ pe Trifon şi să-l aşeze în locul lui pe Teofilact. 


Dar sfântul lui Dumnezeu, Trifon, nu a voit să lepede de bună voie tronul pa- 
triarhal, din motivul că 1 se părea scandalos ca un copil să fie ridicat la o asemenea 
greutate a responsabilităţii, care era aceea de patriarh. 


Prin intrigile unui ticălos episcop, simplul bătrân Trifon a fost determinat să dea o 
semnătură în alb. Mai târziu, la cancelaria imperială, deasupra acelei semnături a 
fost înscrisă aşa-zisa cerere de demisie a patriarhului Trifon, care apărea semnată 
chiar de el. Urmarea acestei nelegiuiri a fost un mare scandal şi o mare confuzie în 
popor, căci tot clerul şi poporul erau de partea bătrânului Trifon, omul lui Dumne- 
zeu. Dar împăratul I-a trimis cu forţa la o mânăstire pe bătrânul patriarh, urcându-l 
în scaunul arhieresc pe fiul său. 


Sfântul Trifon a vieţuit pustniceşte în acea mânăstire încă doi ani şi cinci luni, 
mutându-se la Domnul în anul 933. 


Pomenirea Sfântului cuvios mucenic Agatanghel 


Cuviosul Agatanghel era din Tracia. Numele lui din lume fusese Atanasie. Fiind 
rob la turci, el a fost trecut cu forța la islam, în oraşul Smirna. Pentru pocăință, el s- 
a tuns monah în Sfântul Munte Athos, la Mânăstirea Esfigmenu. 


Chinuit în continuare de conştiinţa sa, el a dorit să-şi spele păcatul turcirii cu 
propriul lui sânge. EI a plecat la Smirna, unde s-a arătat înaintea turcilor, purtând o 
cruce şi o icoană a Răstignirii lui Hristos. 


EI a fost omorât prin tăierea capului, în ziua de 19 aprilie a anului 1819, pe când 
era în vârstă de nouăsprezece ani. 


După moartea lui, el a apărut viu înaintea lui Ghermano, părintele lui duhovnicesc 
din Sfântul Munte. 


Pomenirea Sfântului cuvios Simeon cel desculţ 


Acest cuvios Simeon a dus o viaţă de pustniceşti nevoinţe la Sfântul Munte Athos, 
iar pentru o perioadă scurtă de timp a fost şi starețul Mânăstirii Filotheu. 


EI i-a întărit în sfânta credinţă pe locuitorii multor ţinuturi balcanice, lucrând în 
acest timp şi multe minuni. El umbla desculţ şi de aceea a şi primit numele “cel 
desculț”. 


Sfântul cuvios Simeon a trecut la cele veşnice la Constantinopol. 
Cântare de laudă la Sfântul Trifon 


Trifon cel nevinovat, 
vârstnicul păstor, 

Prin a sa nevinovăție 

de cununa cea neveştejită 
S-a învrednicit. 


împăratul, din goală deşertăciune, 
cele rele le-a dorit, 
Netemându-se de Dumnezeu şi de pedeapsa Lui. 


A fi patriarh cinste este înaintea oamenilor 
Dar cumplită greutate este înaintea lui Dumnezeu 
Și a îngerilor. 


Un băieţandru poate păstori 

Doar oi necuvântătoare, 

Dar înțelepciune el nu are să păstorească 
Cuvântătoarea turmă. 


Trifon cel blând cu inima dreptatea lui Dumnezeu 

O a păzit: 

"Aceasta nu poate fi, împărate," a grăit el. 

"Cu adevărat, arhierescul tron poți să-l iei de la mine, 


dar în el se cuvine să urci un bărbat desăvârşit, 
decât noi mai cercat şi mai înţelept, 

Care destoinic să ducă Corabia lui Dumnezeu 
Printre stânci, 

Iar nu un copil, fie el chiar fiul tău, 

Care nu va face decăt să zdrobească Corabia 
De stânci!» 


Dar împăratul Roman a făcut cum a vrut, 
Intristându-l pe Trifon cuviosul, 


Și poporul. 


însă Ochiul lui Dumnezeu 

priveşte de deasupra lumii, 

Văzând unde se cuvine să aşeze cununa, 
Și unde să arunce pedeapsa. 


Cugetare 


Un bătrân şi duhovnicesc părinte a zis: “Trezeşte-te dimineaţa, grăieşte cu tine, 
şi-ţi zi: Trupule, ridică-te şi te hrăneşte; suflete, veghează ca să te mântuieşti şi 
Să moşteneşti împărăţia!” 


Acestea nu sunt cuvinte goale, ci ele au fost lege multor mii de monahi de-a lungul 
veacurilor - ele au fost legea lor zilnică. Căci ei se hrăneau din lucrul propriilor lor 
mâini; iar prin rugăciune ei se ţineau pururea veghetori. 


Dar de ce doar pentru monahi să poată fi aceste cuvinte lege? Oare nu pot fi ele 
lege şi pentru orice următor al lui Hristos? Oare nu ne-a dat însuşi Hristos exem- 
plul propriei Sale vieţi pentru aceasta, muncind cu mâinile Sale şi rugându-Se neîn- 
cetat? 


Luare aminte 


Să luăm aminte la Stăpânul Hristos cel înviat: Cum EI, în trupul Său proslăvit, este 
atât de aproape de ucenicii Săi: 


e aproape de cei care Il caută (de exemplu, de Maria Magdalena, în grădină); 
e aproape de cei cărora le este frică (de exemplu, de ucenicii care stăteau 
încuiaţi de frica iudeilor); 


e aproape de cei care sunt flămânzi (de exemplu, de cei care ieşiseră la 
pescuit fără să prindă nimic, la Marea Tiberiadei); 


Cum EI este aproape chiar şi astăzi de fiecare dintre noi cei care II căutăm, cărora 
ne este frică şi care flămânzim. 


Predică despre băgarea de seamă faţă de tot ceea ce nu este după Hristos 


Luaţi aminte să nu vă fure minţile cineva cu filozofia şi cu deşarta înşelăciune 
din predania omenească, după înțelesurile cele slabe ale lumii şi nu după Hristos 
(Coloseni 2 : 8). 


Fraților, să nu ne lăsăm robiţi de filozofie, care prin presupuneri trage concluzia că 
nu se află viaţă veşnică sau înviere din morţi. Căci noi nu ajungem la adevăr după 
presupunerile şi raţionamentele omeneşti, ci prin dumnezeiasca descoperire. 


Cele ce le cunoaştem despre adevăr, noi le cunoaştem de la însuşi Adevărul, carele 
ni S-a descoperit însuşi nouă în Domnul nostru lisus Hristos şi care ni s-a transmis 
de-a lungul veacurilor prin toţi înţelepții martori ai Lui şi oameni care au crezut în 
EI: adică prin Sfinţii Apostoli şi prin toţi sfinții din toate vremurile. 


Dacă noi, din cauza păcatelor noastre, respingem aceste mărturii şi acceptăm pre- 
supunerile şi raționamentele omeneşti, atunci vom cădea în neagră şi amară robie a 
lumii, a trupului, a păcatului şi a morții. 


Fraților, să nu ne înşelăm cu basmele şi ideologiile omeneşti, cele făcute de om 
după chipul şi asemănarea omului celui căzut, care spun că nu mai există nici o altă 
lume şi nici o altă viaţă sau dacă există, atunci noi nu ştim şi nu putem şti nimic 
despre ea. 


= Căci iată, noi ştim cu tărie că cealaltă lume cu adevărat există. Noi ştim 
aceasta nu din oarece presupuneri şi închipuiri ale unor înşelători, ci de la 
însuşi Domnul nostru lisus Hristos însuşi, care S-a arătat ucenicilor Săi pe 
Muntele Taborului, între Moise şi Ilie, care de mii de ani plecaseră de pe 
pământ şi care însuşi S-a înfăţişat viu ucenicilor Săi, după moartea Sa pe 
Cruce. 

= Noi mai cunoaştem aceasta şi de la Apostolii Săi, de la sfinţi şi de la nenu- 
măraţi văzători cărora, din pricina curăţiei inimii lor, Domnul le-a înfățișat 
adevărul ultim al vieţii veşnice din cealaltă lume. 


Dacă, din cauza păcatelor noastre, nu dăm crezare mărturiilor acestor sfinți şi ade- 
văraţi robi ai lui Dumnezeu, atunci noi va trebui să dăm crezare oamenilor celor 
mincinoşi Şi lipsiţi de sfinţenie, care sunt robi întunericului, păcatului şi morții. 


Fraţilor, să nu ne fure nimeni minţile cu filozofia deşartă a acestei lumi, care exa- 
minează animalele, plantele şi pietrele şi spune că Dumnezeu nu se află acolo, tră- 
gând de aici încheierea dispreţuitoare că nu există Dumnezeu. 


Căci iată, noi ştim că Făcătorul şi Ziditorul nu poate să fie un lucru printre lucrurile 
zidite de EI; ci noi ştim că mai curând El este mai presus de toate lucrurile şi toate 
felurile de lucruri. Noi ştim acestea şi din priceperea şi conştiinţa noastră 
duhovnicească şi din limpedea descoperire pe care ne-a făcut-o nouă însuşi 
Stăpânul Hristos, care S-a înfăţişat printre noi în trup omenesc şi ca Stăpân al lumii 
zidite şi de asemenea şi din mărturia Apostolilor şi a multor altor bărbaţi sfinți şi 
înainte văzători. 


Noi mai curând să-L slăvim pururea pe Stăpânul Hristos cel carele a înviat din 
Morți. 


O, Stăpâne Doamne Llisuse Hristoase, carele ai înviat a treia zi din mormânt, Ţie 
se cuvine toată slava şi mulţumita în veci. Amin. 


20 aprilie 
Pomenirea Sfântului cuvios Teodor Trihina 


Teodor era cetățean al Constantinopolului şi fiu al unor părinți ce aparţineau aris- 
tocraţiei capitalei imperiale. 


EI a părăsit de tânăr casa părinţilor săi cu toate bogăţiile ei şi a intrat într-o mână- 
stire eremitică din Tracia. El dormea pe pietre spre a-şi scurta somnul. 


EI călătorea pretutindeni cu capul desoperit şi îşi acoperea trupul cu un singur 
veşmânt aspru făcut din păr de capră, din care pricină s-a şi numit „Trihina." 


Din cauza marilor sale nevoinţe ascetice făcute din dorirea mântuirii sufletului, 
Dumnezeu i-a dăruit marele har al facerii de minuni, atât în timpul vieţii, cât şi 
după moarte. 


EI a adormit cu pace cam pe la anul 400. Trupul său a fost aflat izvorâtor de mir. 
Pomenirea Sfântului cuvios Anastasie de la Muntele Sinai 


Acest cuvios Anastasie a fost stareţul Muntelui Sinai. La început el a fost multă 
vreme simplu monah aflat în ascultarea slăvitului sfânt loan scărarul. După moa- 
rtea marelui loan, cuviosul Anastasie a preluat stăreția Muntelui. În afară de faptul 
că era un mare nevoitor, Anastasie mai era dăruit şi cu darul elocvenţei şi scrierii 
de cărți aghiografice şi de învăţătura practică. 


EI a dus mari lupte împotriva ereticilor, a aşa-numiţilor akefaliți [fără cap"], care 
lepădau hotărârile Sfinţilor părinţi de la Sinodul al patrulea a toată lumea (de la 
Calcedon, din anul 451). 


Sfântul cuvios Anastasie a adormit cu pace la adânci bătrâneţi, în anul 685, stră- 
mutându-se la locaşurile cereşti ale Domnului Dumnezeu, căruia I-a slujit cu cin- 
ste întreaga lui viaţă. 


Pomenirea Sfântului prea fericitului Anastasie sinaitul, patriarhul Antiohiei 


Pe când era monah în Muntele Sinai, Anastasie a fost ales patriarh al Antiohiei, în 
timpul domniei împăratului Iustinian. El a fost ridicat de obştea credincioşilor la 


acest înalt rang datorită marilor sale virtuţi personale: curăţenia vieţii, marea învă- 
țătură duhovnicească şi credinţa lui puternică ce nu se pleca nici unui compromis. 


Dar după ridicarea lui în scaunul patriarhal însuşi împăratul lustinian a căzut pradă 
ereziei dochetiste. (FErezia dochetistă afirmă mincinos că suferințele Mântuitorului 
Hristos pe Cruce ar fi fost doar aparente, iar nu reale în planul fizic al Trupului 
Său (n. trad. american). ) 


Eutihie, patriarhul Constantinopolului, împreună cu prea fericitul Anastasie, au 
protestat puternic împotriva acestei erori a împăratului, împăratul l-a alungat în 
surghiun pe Eutihie şi a voit să-l alunge şi pe Anastasie, dar nu i-a putut găsi ace- 
stuia nici cea mai mică pată de comportament sau caracter. 


Totuşi, după ce Iustinian a murit, pocăindu-se mai înainte de aceasta de rătăcirea 
lui şi rechemându-l pe Eutihie din surghiun şi reinstalându-l în tronul lui patriar- 
hal, succesorul său, Iustin, a pus în aplicare infamul plan de surghiunire a lui Anas- 


tasie pe baza unor calomnii grosolane. 


Anastasie a rămas în surghiun timp de douăzeci şi trei de ani, dar a fost reinstalat în 
scaunul său patriarhal din Antiohia în timpul împăratului Mauriciu. 


EI a păstorit Biserica lui Dumnezeu timp de încă şase ani şi şi-a încheiat viaţa 
pământească în anul 599. 


Pomenirea Sfântului prea fericit Grigorie, patriarhul Antiohiei 


Acest sfânt Grigorie a fost de neam armean. EI a fost stareţul Mânăstirii faranite de 
sub Muntele Sinai. 


Când prea fericitul Anastasie a fost surghiunit din tronul său patriarhal, acest 
Grigorie, în pofida voinţei lui, a fost instalat patriarh al Antiohiei. 


Prea fericitul patriarh Sofronie [şi Sfântul loan Moshu] povestesc şi ei cu multă 
dragoste despre acest Grigorie în scrierea Livada Darurilor. 


Sfântul Grigorie făcea mari şi minunate milostenii faţă de săraci şi mai ales faţă de 
cei păcătoşi. 


EI a adormit cu pace la anul 593. 


Pomenirea Sfântului apostol Zaheu 

La început Zaheu era un vameş păcătos. Când Domnul nostru l-a văzut căţărat în 
copac pe când trecea prin Ierihon şi i-a spus că va cina în casa lui, Zaheu a venit la 
pocăință şi la schimbarea totală a vieţii (Luca 19: 1-10). 

Mai târziu, Zaheu 1-a urmat Sfântului apostol Petru, care 1-a uns episcop în Ceza- 
reea Palesintei, unde Zaheu a predicat cu râvnă Evanghelia Domnului şi a adormit 
cu pace. 

Pomenirea Sfântului cuvios Atanasie de la Meteora 

Acest cuvios Atanasie s-a născut în anul 1310. El a dus o viaţă de nevoinţe mona- 
hiceşti la Sfântul Munte Athos. El a întemeiat faimoasa Mânăstire Meteora din 


Thessalia. 


EI era hărăzit de Dumnezeu cu marile daruri ale mai înainte vederii şi facerii de 
minuni. 

Pomenirea copilului Gabriel 
Arhiepiscopul Filaret al Cernigovului îl mai pomeneşte în această zi în ale sale 
Vieţi ale Sfinţilor şi pe copilul Gabriel, pe care un anume iudeu, Şutko, I-a ade- 


menit într-un loc pustiu şi l-a răstignit acolo. 


Acest copil Gabriel se născuse în satul Zverka de lângă oraşul Zabludovo din par- 
tea de răsărit a Poloniei. 


EI era în vârstă de doar şase ani. In acea zi părinţii lui, Peter şi Anastasia Gavdjel 
lipseau de acasă. 


După treizeci de ani, trupul copilului Gabriel a fost descoperit întreg şi neputrezit. 
Copilul acesta a luat mucenicia la anul 1684 (nota ed. americane). 
Cântare de laudă la Sfântul Anastasie 


Anastasie, părintele de Dumnezeu purtător, 
Asupra sa a luat postiri, nevoinţe şi rugăciune. 


Nevoinţa lui pururi el cu scumpătate şi-a ţinut, 
Până când de la Duhul povăţuindu-se, 
Duhul său a învăţat tainele dumnezeieşti. 


Deschisu-şi-a apoi sfântul 

Către popor gura sa: 

„Hristos, ” a zis el, „piatra mântuirii este. 

Nu grăiți nebuneşte, cum că El demult a trăit. 

Nu ispitiți nebuneşte zicând, că de ce nu vă grăieşte 
Și vouă acum. 


Căci iată de faţă stă Scriptura, 

Sfântul Lui Legământ, 

Căruia cine-i va putea sta împotrivă? 

Ea ne grăieşte nouă acum, 

din însăşi gura lui Hristos cea prea curată! 


Dar voi tot ispitiţi, zicând, dorim să-L vedem! 

Luaţi aminte cu duhul şi cu trupul vostru 

La împărtăşania Sfântă, ce însuşi al Său Trup şi Sânge este. 
Pâinea şi vinul, Sunt însuşi întreg Trupul Lui, 

Ce alt mai doriţi? 


Ci pocăiţi-vă cu adevărat, fraţilor, 
Pentru păcatele voastre plângeți, 

Căci iată cu aste cugetări vă faceţi 
Vinovaţi de moarte de mii şi mii de ori! 


Către părinţi duhovnici mărturisiţi cu lacrimi 
Păcatele voastre, 

Și numai apoi, cu binecuvântare, 

Trupului şi Sângelui vă împărtăşiți. 


O, pocăiţi-vă, nu întârziaţi! 

început bun pocăinţei puneţi, 

Și lumina nădejdii şi dreptăţii va lumina peste voi. 
Pocăiţi-vă, fraţilor, pocăiți-vă de păcate! 

Căci iată pândiţi suntem pe pământ 

De mii de morţi!” 


Cugetare 


Sfântul Anastasie Sinaitul ne învaţă: „Fiecărui creştin i se dăruieşte la al său 
Sfânt Botez un înger care să-l păzească de-a lungul întregii vieţi (în afară de 
faptul în care prin păcate, respectivul îl alungă singur pe înger de la el). 


Dar aşa cum fumul alungă albinele iar mirosul greu alungă departe porumbeii, 
tot astfel îngerul păzitor al vieţii noastre este alungat departe de propriile noastre 
păcate: beţia, adulterul, mânia şi aşa mai departe. 


Pe fiecare om, îngerul său îl conduce la toată fapta bună, câtă vreme dracii 
neobosit acţionează să-i smintească pe credincioşi şi să-i lipsească de Impărăţia 
Cerurilor." 


Faptul că îngerii păzitori sunt mereu lângă oamenii credincioşi ajutându-i şi 
purtându-le de grijă este mărturisit de toată Sfânta Scriptură şi mai ales de Noul 
Testament. 


Pe lângă acestea, în Biserica ortodoxă există nenumărate mărturii ale sfinților, 
bărbaţi şi femei, care au trăit şi au văzut cu ochii lor faptele despre care vorbeşte 
Sfântul Anastasie şi anume că fiecare dintre noi este însoțit în această viaţă de un 
mesager al lui Dumnezeu nespus de puternic şi blând, oştean al împăratului Ceru- 
rilor, înger al luminii. 


Cum să poată atunci omul, afară dacă este nebun, să-l alunge de la sine pe un 
astfel de dumnezeiesc prieten?! Cu adevărat, doar cel ce boleşte de ignoranță şi 
nebunia cea mai de pe urmă este în stare, cu păcatele, să-l alunge de la sine pe cel 
mai bun şi mai puternic prieten al său de pe pământ. 


Luare aminte 


Să luăm aminte la Stăpânul Hristos cel înviat: 

e Lacum EI, Atotputernic Biruitor asupra morții fiind, nu se îngrijeşte să se 
răzbune pe cei care L-au torturat şi L-au răstignit ci, lăsându-i pe aceştia în 
ale lor, Se grăbeşte să-i întâlnească şi să-i întărească pe prietenii Lui cei 
înspăimântați; 

e La cum chiar şi astăzi, ca şi pururea, El Cel Atotbun şi Blând, nu Se gră- 
beşte să Se răzbune pe cei care nu cred în EI, ci mai vârtos Se grăbeşte în 
ajutorul celor care cred în El pururea. 


Predică despre cea una şi singura temelie a mântuirii 


Căci nimeni nu poate pune altă temelie, decât cea pusă, care este lisus Hristos (1 
Corintenti 3: 11). 


> Iudeii zic: ,, Moise este temelia.” 
> Musulmanii zic: ,, Mohammed este temelia.” 
> Naturaliştii miopi zic: „Natura este temelia." 


Iar noi întrebam: Au sculatu-s-a Moise din morţi? Înălţatu-s-a Mohamed la ceruri? 
Purcede vreodată Duhul Sfânt, Mângâietorul, din mediul înconjurător? 


Moise nu a înviat din morți. Mohammed nu s-a înălţat la ceruri. lar mediul şi 
natura înconjurătoare nu numai că nu este în stare să trimită pe Duhul Sfânt asupra 
oamenilor, ci ea mai vârtos suflă asupra lor suflarea urii şi a morţii, urlând la ei şi 
arătându-le ghearele ei sinistre. 


Temelia lumii nu poate consta în cineva care s-a născut în păcat şi însuşi a păcătuit 
după aceea; care a fost de multe ori nedumerit şi a căutat sfat din gura femeilor; 
care, prin puterea altcuiva, a lucrat anumite minuni; al cărui trup s-a risipit în mor- 
mânt şi al cărui nume nu face altceva decât să semene confuzie atunci când este 
vorba despre adevăr, despre viaţă şi despre calea de urmat. 


Mohamed şi Moise s-au născut în păcat şi au fost supuşi păcatelor în viețile lor; ei 
au căutat sfaturi de la femei; cu ajutorul altora ei au lucrat anumite minuni; tru- 
purile lor s-au risipit în mormânturi; iar numele lor i-au lăsat nelămuriţi pe oamenii 
căutători de adevăr, de viaţă şi de calea de urmat. 


De aceea, fraţilor, nicăieri în lume nu putem afla temelie alta decât cea a Stă- 
pânului lisus Hristos, 


Cel care S-a născut fără de păcat; 

Cel care păcat nu a cunoscut în toată viaţa Lui; 

Cel care nu a fost nedumerit nicicând, nici a căutat vreodată sfat de la cine- 
va; 

Cel care prin propria Lui putere a lucrat puternice şi prea minunate minuni; 
Cel care nu a cunoscut putreziciunea morții; 

Cel al cărui Nume nu i-a lăsat nicicum şi niciodată nelămuriţi pe oamenii 
care au voit să afle adevărul, viaţa şi calea de urmat. 


n Dn, Se, O 


Apostolul nu ne zice că Hristos ar fi aşezat vreo temelie, ci că Hristos însuşi este 
acea 'Temelie. 


— Căci El este toată dreptatea: de aceea şi este EI temelia oricărei dreptăţi; 

= EL este tot adevărul: de aceea şi este El temelia oricărui adevăr, 

— EL este toată înțelepciunea: de aceea este şi temelia oricărei înţelepciuni; 

= EL este toată puterea: de aceea este şi temelia oricărei puteri, 

= EL este tot binele: de aceea şi este EI temelia oricărui bine; 

=> EI este toată viața: de aceea şi este El temelia vieţii ambelor lumi şi a 
acesteia şi a celei care va veni. 


O, Stăpâne Doamne Iisuse Hristoase, carele ai înviat a treia zi din mormânt, Tu 
eşti Temelia mântuirii şi a fericitei noastre veşnicii Şi Ţie se cuvine toată slava şi 
mulţumita în veci. Amin. 


21 aprilie 
Pomenirea Sfântului sfinţit mucenic Ianuarie şi a celor împreună cu dânsul 


Acest sfânt a fost episcopul oraşului Benevento din Italia. În timpul persecuțiilor 
lui Maximian, Ianuarie a fost adus înaintea curții de judecată şi torturat în nenu- 
mărate feluri, chinuri pe care el le-a îndurat blând şi fără să păcătuiască cu gândul 
sau cu cuvântul său. 


Când l-au aruncat în foc, focul s-a răcorit printr-o nevăzută rouă, mucenicul stând 
în mijocul lui fără să ardă, cântând cântare de laudă lui Dumnezeu. EI a îndurat 
toate cu nevinovăție şi cu răbdare şi atunci când au început să-i sfâşie carnea cu 
unghii de fier, până ce toți puteau să privească la oasele lui albe. 


La acestei chinuri ale mucenicului erau de faţă diaconul său, Festus şi citeţul său, 
Desiderie, care plângeau cu amar pentru părintele lor duhovnicesc. De aceea şi ei 
au fost legaţi şi duşi împreună cu părintele lor Ianuarie, la Pozzuoli, lângă Napoli şi 
aruncaţi în închisoare. 


Diaconii din Pozzuoli, Proclu şi Sussos, împreună cu alți doi creştini mireni, Euti- 
hie şi Acutius, se aflau şi ei aruncaţi în aceeaşi închisoare, pentru mărturia lor în 
Hristos. 


În următoarea zi toţi şapte au fost aruncaţi la fiare, dar fiarele nu s-au atins de ei. Ei 
atunci au fost cu toții omorâţi prin tăierea capului, iar creştinii din oraşul Napoli le- 
au luat trupurile în ascuns, ducând trupul lui Ianuarie în cetatea lor de baştină [Na- 


poli] şi ingropându-l cu cinste în biserică. 


Până în ziua de astăzi se lucrează nenumărate minuni la mormântul Sfântului 
Januarie. 


Printre cele multe, se află şi aceasta: O văduvă săracă, al cărei singur fiu murise, a 
luat icoana Sfântului Ianuarie de la biserică şi a aşezat-o pe trupul fiului ei mort, 
plângând şi rugându-l pe sfântul şi aşa fiul ei a înviat. 

Sfântul Sfinţit Ianuarie a luat cu cinste mucenicia la anul 305 după Hristos. 


Pomenirea Sfântului mucenic Teodor şi a celor împreună cu dânsul 


Acest Sfânt Teodor a luat mucenicia pentru Hristos în Perga Pamfiliei, în timpul 


domniei împăratului Antoninus. Teodor era tânăr şi foarte frumos la înfăţişare. Dar 
când din această pricină Teodor a fost ales de guvernatorul acelei cetăţi, împreună 
cu alți asemenea tineri, să fie trimişi spre a sluji la curtea imperială, Teodor s-a 
împotrivit, declarând că este creştin. 


Pentru aceasta el a fost supus unor torturi cumplite, iar la urmă aruncat în foc. Dar 
atunci a izvorât apă din pământ, istovind cu desăvârşire focul. 


Guvernatorul a atribuit această minune magiei negre pe care ar fi practicat-o Teo- 
dor, dar mucenicul i-a zis: „Nu prin puterea vreunei vrăjitorii lucrate de mine a 
izvorât această apă care a stins focul, cezare, ci prin puterea lui Hristos, Dumne- 
zeul meu. Dacă vrei să cunoşti şi tu puterea zeilor tăi, mai aprinde un foc la fel de 
puternic şi aruncă în el un soldat de al tău. Atunci nădăjduiesc că vei vedea puterea 
zeilor tăi, pe lângă puterea Dumnezeului meu." 


Intr-adevăr guvernatorul a făcut aşa, voind apoi să arunce în acel foc un soldat, dar 
toți oştenii, cuprinşi de spaimă, l-au rugat să nu arunce în foc pe nici unul dintre ei, 
ci mai curând pe Dioscor, preotul cel păgânesc. 


Dar preotul idolesc la rândul lui I-a rugat pe guvernator ca nu pe el să-l arunce în 
foc, ci mai curând idolul lui Zeus împreună cu alți idoli, căci dacă ei erau zei, zicea 
Dioscor, atunci cu uşurinţă se vor putea scăpa de la moarte pe ei înşişi. Dar 
Dioscor zicea acestea pentru că în taina inimii lui a crezut şi el în Hristos, văzând 
mucenicia Sfântului Teodor. 


Aflând de credinţa lui, guvernatorul l-a condamnat pe Dioscor la moartea prin 
ardere de viu. Osândiţi morții au mai fost Teodor împreună cu doi soldaţi, Socrate 
şi Dionisie şi de asemena mama lui Teodor, Filipa. 


Teodor a fost răstignit pe o cruce, pe care a murit de abia a treia zi. Socrate şi 
Dionisie au fost străpunşi cu lăncii, iar Filipei i s-a tăiat capul. 


Ei toţi au luat cu cinste cununa veşnicei slave a muceniciei, trecând biruitori în 
împărăţia lui Hristos Dumnezeu. 


Cântare de laudă la Sfântul Teodor, mucenicul 
„ Unuia Dumnezeu eu îi slujesc, 


altuia nicicum plecându-mă, 
lui Hristos Dumnezeu celui viu, 


Stăpânul meu şi Domnul!" 


Astfel grăi Teodor cezarului roman. 
Cezarul îl privi ca pe un portret de preț, 
Și încercă să-l plece, mai întâi cu pace, 
Dar strădaniile lui au fost în zadar. 


În cuptorul de foc, cu doi tovarăşi, 

Teodor cânta Psalmii lui Dumnezeu. 

Peste focul sălbatic Domnul rouă a picurat, 
Din mijlocul lui Teodor Îl rugă, 

Pe mama lui o clipă înaintea morţii 

Să-l lase s-o mai vadă: 

„După mila Ta, Doamne, 

dăruieşte-mi aceasta mie!" 


Iată maica îi apăru înainte în cuptorul cel de foc; 
Unul altuia îşi grăiră cele care de trebuinţă au fost. 


Guvernatorul la sine chemă pe vârstnica Filipa; 
Bătrâna cu ascultare veni. 

„ Te chem pe fiul tău să-l convingi 

De Nazarinean să se lepede făţiş, 

Iar pe zeii Imperiului nostru Roman să-i cinstească - 
De nu vrei mort să-l vezi. " 

Filipa cezarului răspunde: 

„Pe fiul meu, 

Mai înainte de a-l naşte, 

Lui Dumnezeu m-am rugat: Doamne, ai milă! 

Iar Domnul îndurat mi-a răspuns 

Că voi trăi să-l văd 

Pe fiul meu răstignit pentru EI. 

Iată de ce acum mie de moarte nu-mi pasă; 

Pentru moartea lui şi a mea, 

Eu Domnului nostru Îi mulțumesc. 


LL 


Cugetare 


„Păzeşte-ţi inima, creştine!" Aşa grăiau în trecut duhovnicii cei mari şi încercaţi. 


Părintele loan din Kronştadt îndeamnă la fel în zilele noastre: „Inima este fină 


şi subtilă, ea este duhovnicească şi cerească prin natura ei. Păziţi-o bine pe ea. 
Nu o împovăraţi; nu 0 faceţi trupească; fiţi cumpătaţi până la extremă în 
mâncare şi în băutură, precum şi în tot confortul trupesc în general. Căci inima 
este templul lui Dumnezeu. Căci de va strica cineva templul lui Dumnezeu, îl va 
strica Dumnezeu pe el (1 Corinteni 3: 17). 


Să cunoaştem că trăirea şi experienţa duhovnicească cea din timpurile vechi 
identică este cu trăirea şi experiența duhovnicească din zilele noastre, cu condiția 
ca şi mărturisirea credinţei să fie identică. 


Cunoaşterea dumnezeiască la care au ajuns nevoitorii cei de demult nu diferă de 
cunoaşterea dumnezeiască pe care, cu harul Aceluiaşi Dumnezeu, o ating şi nevoi- 
torii de astăzi. Căci aşa cum Hristos Acelaşi a fost, atunci ca şi astăzi şi în veac, aşa 
şi natura omenească aceeaşi este în toate timpurile. 


Principalul este că inima omului aceeaşi este şi neschimbată de-a lungul mileniilor, 
ea resimţind la fel setea, foamea şi toate celelalte patimi şi afecte şi că nimic nu 
poate mulțumi veşnic inima omului decât salva, bogăţiile şi puterea lui Dumnezeu. 


Luare aminte 


Să luăm aminte la Stăpânul Hristos cel înviat: 
e La cum, înfățişându-Se înaintea apostolilor Săi, El S-a înfățișat totodată şi 
nouă tuturor; 
e La cum învierea Sa este dovada vieţii veşnice şi vestirea vieții veşnice a 
întregii omeniri. 


Predică despre Hristos cel din inimile credincioşilor 
Și Hristos să Se sălăşluiască, prin credinţă, în inimile voastre (Efeseni 3:17) 


= Nimeni nu-L are pe Hristos, dacă Îl are doar pe buzele sale. 

—> Precum nimeni nu îl are pe Hristos, care îl are doar pe hârtie [în certificatul 
de Botez]. 

= Şi nimeni, care Îl are doar pe perete. 

= Nimeni nu Îl are pe Hristos, care îl are doar într-un muzeu al trecutului. 


Cu adevărat îl are pe Hristos acel om care îl are pe Hristos în inima lui. Căci 
Hristos este iubire, iar tronul Iubirii este inima omului. Dacă în inima ta Se află 
Hristos, atunci cu adevărat EI îţi este ţie Domn. 


Dar dacă El se află doar pe buzele tale sau pe o hârtie sau pe perete sau într-un 
muzeu al trecutului vieţii tale - atunci, chiar dacă tu ÎL numeşti Dumnezeu - pentru 
tine El nu rămâne decât un fel de jucărie. Fii atent, omule, că nimeni nu se poate 
juca cu Dumnezeu fără să rămână nepedepsit. 


Inima este un organ relativ mic, dar Dumnezeu Se poate sălăşlui în el. Când 
Dumnezeu Se sălăşluieşte în el, atunci inima este plină, plină cu îmbelşugare şi 
nimic altceva nu mai poate să încapă în ea. Căci, chiar dacă şi toată lumea s-ar 
sălăşlui în ea, dar Dumnezeu nu S-ar afla acolo, atunci ea cu adevărat tot pustie ar 
fi. 


Fraţilor, să-L lăsăm pe Hristos cel care a înviat din morţi şi Domnul cel pururea 
viu - să toarne credinţă în inimile noastre, astfel încât să le umple pe ele, şi să le 
umple cu îmbelşugare. 


Căci EI nu poate veni să Se sălăşluiască în inimile noastre decât prin credinţă. Dacă 
nu ai credinţă, atunci Hristos rămâne doar pe buze, pe hârtie, pe perete şi într-un 
muzeu al trecutului. 


Şi ce folos poţi avea din asta? Ce folos poţi avea din aceea că ţii pe Hristos pe 
buze, iar în inimă ţii moartea? Căci dacă în inimă ţii lumea, iar pe Hristos doar pe 
buze, atunci moartea o ţii în inimă iar viaţa doar pe buze. 


Apa nu ajută la nimic dacă rămâne doar pe buzele celui însetat. Lasă-L pe Hristos 
să pătrundă şi să Se sălăşluiască în inima ta, iar tu vei rămâne întru adevăr şi vei 
simţi pururi o dulceaţă negrăită. 


O, Stăpâne Doamne lisuse Hristoase, carele ai înviat a treia zi din mormânt, 
curăţeşte inimile noastre de toţi oaspeţii prefăcuţi şi ucigaşi care s-au sălăşluit 
întru ea şi vino Însuţi şi locuieşte în ele, ca totdeauna să Te slăvim şi să trăim 
intru Tine, căci ie se cuvine toată slava şi mulţumita în veci. Amin. 


22 aprilie 
Pomenirea Sfântului cuvios Teodor sicheotul 


Acest cuvios Teodor s-a născut în satul Sicheon din Galatia, pentru care pricină s-a 
numit Sicheotul. 


Copil de zece ani fiind, el s-a dat pe sine celor mai aspre posturi şi privegheri, stând 
treaz la rugăciune în toate nopțile, după cum văzuse la bătrânul Ştefan, cel care 
locuia în casa părinților lui. 


Maica lui, Maria, era o văduvă bogată care intenţiona să-şi dea fiul la învățătura 
armelor. Dar Sfântul Gheorghe i-a apărut odată în vis şi i-a zis că Teodor era 
chemat la slujirea împăratului Cerurilor, iar nu la aceea a împăratului pământesc. 


Sfântul Gheorghe i s-a înfăţişat de multe ori şi tânărului Teodor, fie ca să-l 
povăţuiască, fie ca să-l salveze şi să-l apere de anumite pericole în spre care 
diavolii deja îl împingeau. 


La Teodor de asemenea însăşi Stăpâna Cerurilor, prea curata de Dumnezeu Născă- 
toarea, nu de puţine ori a venit. Căci nevoinţele foarte tânărului Teodor întreceau şi 
pe cele ale nevoitorilor din pustie, care se nevoiau pe atunci în părțile Galatiei. 
Căci el îşi omora patimile trupului cu foamea, setea, lanţurile şi privegherea de 
toată noaptea. EI lucra toate acestea spre a-şi lega puternic sufletul de dragostea lui 
Dumnezeu şi spre a-l face stăpân desăvârşit al trupului lui. 


La dragostea lui Teodor Dumnezeu a răspuns cu dumnezeiasca Lui dragoste: EI i-a 
dăruit putere mare asupra duhurilor rele şi asupra bolilor şi suferințelor omenirii. El 
a devenit astfel cunoscut în toate părțile ca vindecător minunat al bolilor. Din 
pricina marii sale curăţenii, smerenii şi râvne pentru Dumnezeu, el a fost ridicat 
Episcop în Anastasiopolis, în pofida voinţei lui. 


EI a rămas timp de unsprezece ani în scaunul de arhipăstor, după care L-a rugat pe 
Dumnezeu să îl elibereze din această slujire spre a se întoarce din nou la nevoinţele 
dragi lui. 


Cu adevărat, după aceea, el s-a întors la mânăstirea lui unde, la bătrmeţi adânci, el 
şi-a dat sufletul în mâna lui Dumnezeu pentru care cu bucurie şi-a jertfit toată via- 


ţa. 


Sfântul cuvios "Teodor sicheotul a adormit cu pace la începutul împărăției lui 
Heraclie, pe la anul 613 după Hristos. 


Pomenirea Sfântului mucenic Leonida 


Acesta a fost tatăl marelui cărturar bisericesc Origen. 
EI a luat mucenicia pentru Hristos în cetatea Alexandriei, cam pe la anul 202. 


Mai întâi, cunoscut ca fiind creştin, i s-a confiscat toată averea în baza unui edict al 
împăratului, apoi a fost osândit la moarte. 


Origen i-a scris tatălui lui în închisoare: „Tată, să nu fu îngrijorat pentru noi [copiii 
tăi] şi să nu te temi să mori pentru Hristos din pricina noastră." 


Pomenirea Sfântului cuvios monah Vitalie 


In timpul arhipăstoririi Sfântului loan cel milostiv, se înfățişa în eparhie un monah 
care, încă de la sosirea lui, începu să scrie pe o hârtie numele tuturor prostituatelor 
din Alexandria. 


Nevoinţele acestui tânăr monah erau mari şi cu totul ieşite din comun, în timpul 
zilei el se angaja la muncile cele mai istovitoare, iar noaptea intra în casele de de- 
sfrânare, dădea câştigul lui de peste zi vreunei prostituate şi se încuia cu ea în ca- 
meră toată noaptea. 


Odată uşa încuiată, Vitalie îi zicea femeii să se ducă la culcare, iar el într-un colț al 
încăperii îşi petrecea toată noaptea în rugăciuni înaintea lui Dumnezeu pentru 
sufletul ei nenorocit. Astfel, el mântuia pe respectiva sărmană de la păcat măcar în 
o singură noapte, în a doua noapte el mergea la o a doua femeie, în a treia la o a 
treia şi tot aşa până când le cerceta pe toate, după care o lua de la început, în urma 
unei astfel de nemaipomenite şi aspre nevoinţe, nu puţine din femeile nenorocite 
care se dăduseră acestei murdare îndeletniciri se lepădau de viaţa lor stricată, la 
sfaturile şi îndemnurile sfântului. Unele dintre ele se măritau, altele intrau la mână- 
stire, iar altele începeau să-şi câştige pâinea din ocupaţii cinstite. 


Sfântul Vitalie însă le poruncea sub aspre jurăminte acestor femei să nu dezvăluie 
niciodată nimănui motivul adevărat al mergerii lui la ele. Din această cauză, Vitalie 
devenise un adevărat scandal în Alexandria. Bărbaţii îl ocărau, îl scuipau şi îl luau 
fără ruşine la bătaie pe străzi. Dar el îndura toate aceste josnicii cu răbdare, bucur- 


os că faptele lui bune le vede doar Dumnezeu şi că ele le rămân necunoscute oame- 
nilor. 


După moartea lui toată viaţa lui sfântă s-a descoperit şi s-a dat pe faţă înaintea tutu- 
Tor. 


La mormântul lui se lucrau minuni puternice de vindecare a bolilor celor grele şi 
popor din zonele cele mai îndepărtate îşi aduceau acolo pe bolnavii lor incurabili. 
Acela era mormântul Sfântului care în viaţa lui fusese scuipat şi bătut de oameni, 
dar care a fost şi este pururi slăvit de Dumnezeu, Cunoscătorul inimilor. 


Cântare de laudă la Sfântul Vitalie 


Vitalie, nevoitor în pustia marelui oraş, 
Se grăbeşte la nevoinţă 
Cu a rugăciunii armă în inimă. 


Dar păcătosul popor sfânt se crede a fi; 
Ei pe monahul îl scuipă şi îl lovesc, neruşinaţi. 


Monahul faţa îşi şterge, îndură şi tace; 
înapoi nu răspunde, nici se mânie duhul lui. 


Apoi un anume tânăr (dar cu desfrâul bătrân) 

La Vitalie vine şi sălbatic îl bate; 

Apoi cu ură-i urlă: „Neruşinate călugăr, 

Până când ne vei pune răbdarea la grea încercare?!" 


„Pentru ce mă loveşti?”" întreabă monahul; 
„Să cunoşti tinere, că însuţi vei fi bătut, 
şi cetatea întreagă va alrega să te vadă. " 

Nu după mult desfrânatul cel bătăuş înnebuni, 
Căci fără Dumnezeu fiind, 

pe robul lui Dumnezeu îl osândise. 


Necuratul tânăr, de diavoli cu sălbăticie bătut, 
începu să urle 

şi întreaga cetate cu spaimă 

Alergă să-l vadă; 


Iar Vitalie cu pace spre Domnul plecă. 

Ei pe nebun apoi la mormântul Sfântului l-au dus, 

Și acolo cu a Sfântului milă tânărul află vindecare. 
însuşi el amara lui istorie cunoscută o făcu, 
Sfântului Slăvitului Vitalie pururi mulțumiri aducând. 


Cugetare 


În timpul primului Sinod Ecumenic (de la Niceea, d.în anul 325), clerici care nu se 
puteau înţelege între ei scriau acuzaţii unii contra celorlalți şi le aduceau 
împăratului. lar împăratul Constantin, primindu-le pe acestea toate, le ardea cu mâ- 
na lui la flacăra unei lumânări, înaintea tuturor celor de faţă care priveau uimiţi. 


La această uimire împăratul răs 


Astfel, marele împărat Constantin a închis desăvârşit gura căutătorilor de scandal. 


Credinţa noastră ne opreşte de la a spiona cu neruşinare păcatele altora, ea 
învățându-ne să ne cunoaştem în amănunţime doar propriile noastre păcate. 


Tot aşa precum bolnavul din patul de spital se îngrijeşte şi suferă din pricina 
propriei lui boli, căutând să facă totul spre a se vindeca şi ne mai având nici 
dorinţa, nici puterea să scoată la iveală sau să râdă de bolile altuia. 


Oare nu suntem noi toţi oamenii nişte bolnavi pe patul de spital? Oare nu ne arată 
însuşi bunul simţ că se cuvine să ne îngrijim de propria noastră boală, mai curând 
decât să dăm la iveală sau să râdem de bolile altora? 


Să nu creadă nimeni că în viaţa cealaltă va mai apuca să se vindece de boala lui. 
Căci timpul şi locul vindecării - spitalul - se află exclusiv în viaţa aceasta, în viaţa 
ce va să fie spital nu va mai fi: acolo va fi ori închisoarea, ori cămara cea de nuntă. 


Luare aminte 


Să luăm aminte la Stăpânul Hristos cel înviat: 
e Lacum,prin învierea Sa, Ela îndreptăţit nădejdea oamenilor în nemurire; 
e La cum, prin învierea Sa, El a desființat frica de moarte în inimile celor 
credincioşi. 


Predică despre puterea lui Dumnezeu care întru slăbiciunile oamenilor se 
împlineşte 


Când sunt slab, atunci sunt mai tare Ul Coloseni 12: 10). 


Nu se află contradicții în Sfânta Scriptură, după cum nici în aceste cuvinte contra- 
dicție nu este, deşi s-ar părea să fie. Cele trupeşti sunt guvernate de sunetul cel din 
afară, câtă vreme cele duhovniceşti sunt guvernate de înţelesul cel dinlăuntru. 


Pentru omul trupesc contradicţiile se află la tot pasul, căci lui îi este frică de obsta- 
cole şi fuge chiar şi de umbre când ele i se înfăţişează ca obstacole sau piedici. Dar 
pentru omul cel duhovnicesc, toată ştiinţa mântuirii se ascunde în înţelesul acestor 
cuvinte ale Sfintei Scripturi. Căci când sunt slab, atunci sunt mai tare. 


=> Adică, când îmi cunosc precis propria mea nimicnicie, atunci de abia îmi 
este dat să cunosc atotputerea lui Dumnezeu şi deci devin cel mai puternic. 

= Când ştiu că de la mine însumi nu pot face nici cel mai mic bine, fie pentru 
mine, fie pentru alţii şi când mă încredinţez cu totul puterii şi milostivirii lui 
Dumnezeu, atunci eu sunt cel mai puternic. 

= Când îmi dau seama bine că în această lume eu nu sunt decât un veşnic 
naufragiat în pericol să se înece, care nici măcar nu poate să întindă mâna 
şi să apuce Mâna lui Dumnezeu care pururi i se oferă spre ajutor, dar în 
schimb cu glas şi cu lacrimi strigă către Dumnezeu să vină şi să-l smulgă 
cu putere din adâncul fără fund al păcatelor, atunci eu sunt cel mai 
puternic. 

— Când văd că sunt slab ca o trestie uscată bătută de vântul tuturor furtunilor, 
dar o trestie pe care Domnul Atotputernic o poate covârşi de viaţă şi de har 
şi când mă rog cu credinţă să primesc şi eu Harul Lui, atunci sunt cel mai 
puternic. 


O fraților ai mei întru slăbiciune, să ne încredințăm pe noi înşine şi toată viaţa 
noastră puterii lui Dumnezeu, ca şi noi cei slabi şi nimicnici să primim puterea Lui. 
Căci dacă ne vom încredința ajutorului omenesc, vom fi slabi, dar dacă ne vom 
încredința puterii lui Dumnezeu, vom fi foarte puternici. Să ne lipim cu tot sufletul 
de Dumnezeu şi toată puterea lui Dumnezeu va fi cu noi. Să ne mărturisim nepu- 
tinţele în faţa lui Dumnezeu şi EI ne va trimite nouă atotputernicul Său har. 


Insuşi Apostolul ne încredinţează de aceasta prin cuvintele lui, cele ieşite din însăşi 
experienţa şi exemplul vieţii lui: Când sunt slab, atunci sunt mai tare. Cu adevărat 
contradicţie nu se află nicicând în Sfânta Scriptură. Căci omul trupesc vede con- 


tradicții din cauza sunetului cuvintelor, pe când omul duhovnicesc, intrând în 
înţelesul lor, le dă la o parte părelnicile contradicții cele din afară şi se bucură, prin 
trăire şi experienţă, de înţelesul lor tainic şi de viaţă făcător. 


O, Stăpâne Doamne lisuse Hristoase, carele ai înviat a treia zi din mormânt, 
milostiveşte-Te de noi cei prea slabi şi ne dăruieşte nouă atotputerea Sfântului 
Tău har,căci Ţie se cuvine toată slava şi mulţumita în veci. Amin. 


23 aprilie 
Pomenirea Sfântului marelui mucenic Gheorghie, purtătorul de biruinţă 


Acest mare şi prea minunat sfânt s-a născut în Capadocia, ca fiu al unor părinți 
foarte bogaţi, împodobiţi cu toată virtutea. 


Tatăl lui a fost chinuit pentru Hristos, după care maica lui s-a strămutat în Pale- 
stina. Când Gheorghe a crescut la vârsta trebuincioasă, el a îmbrăţişat cariera mili- 
tară, unde la vârsta de douăzeci de ani a ajuns la rangul de tribun, în care a şi intrat 
în garda imperială a împăratului Dioclețian. 


Când Dioclețian şi-a început cumplitele persecuții împotriva creştinilor, Gheorghe 
s-a înfățişat înaintea lui şi i-a mărturisit cu curaj că şi el este creştin, împăratul 
atunci a poruncit să fie aruncat în închisoare, să i se ferece picioarele în butuci, iar 
pe piept să i se pună o piatră grea. Apoi împăratul a poruncit ca Gheorghe să fie 
legat de o roată sub care s-a aşezat o scândură cu unghii de fier, astfel încât la 
fiecare rotire a roții trupul lui Gheorghe să fie astfel scrijelit, încât să se facă în 
întregime o rană sângeroasă. După aceasta I-au îngropat într-o groapă săpată în 
pământ, lăsându-i afară doar capul şi acolo mucenicul a rămas trei zile şi trei nopţi. 
După aceasta lui Gheorghe i s-a dat să bea otravă pregătită de un vrăjitor, în toate 
aceste chinuri însă Gheorghe se ruga neîncetat lui Dumnezeu, iar Dumnezeu îl 
vindeca pe el de toate rănile cumplitelor chinuri, salvându-l1 de la moarte spre 
uluirea tuturor. 


Când însă a şi înviat un mort cu rugăciunile lui, atunci mulţi au trecut la credinţa în 
Hristos. Printre aceştia s-a aflat şi Alexandra, soția împăratului Dioclețian, mai 
marele preoţilor idoleşti, plugarul Glicherie şi Valerius, Donatus şi Therinus. 


În cele din urmă Dioclețian a poruncit uciderea prin tăierea capului şi a lui 
Gheorghe şi a propriei lui soţii, împărăteasa Alexandra. Fericita Alexandra a 
murit pe eşafod mai înainte ca să i se taie capul, iar apoi a fost decapitat 
Gheorghe. Acestea s-au întâmplat în anul 303. 


Minunile care s-au lucrat la mormântul Sfântului Mucenic Gheorghe sunt nenu- 
mărate. Nenumărate sunt şi apariţiile lui, atât în vis cât şi aievea, în faţa ochilor 
celor credincioşi care, atunci ca şi astăzi, 1-au chemat pe el cu credinţă şi i-au cerut 
grabnic ajutor. 


Arzând de dragostea lui Hristos Dumnezeu, acestui sfânt Gheorghe nu 1-a fost greu 
ca pentru dragostea lui el să lepede cu dispreţ toate: rang militar, bogății mari, 
onoruri imperiale, prieteni şi chiar lumea întreagă. Pentru această dragoste a lui, 
Domnul 1-a răsplătit cu nepieritoarea cunună a slavei celei cereşti şi pământeşti 
şi cu veşnica şi fericita viaţă a împărăției. Pe lângă aceasta, Dumnezeu i-a dat 
puterea de a le sta în ajutor tuturor celor ce se află în dureri şi chinuri mari şi 
care cheamă cu evlavie şi cu credinţă numele Sfântului Marelui Mucenic 
Gheorghe, purtătorul de biruinţă. 


Pomenirea Sfântului nou mucenic Lazăr 


Acest nou sfânt mucenic Lazăr era de neam bulgar, din ţinutul Gabrovo. El de 
tânăr şi-a părăsit locul natal şi s-a strămutat în Anatolia. Acolo el s-a făcut păstor 
de oi în satul Soma. 


Creştin fiind, Lazăr a stârnit ura turcilor împotriva sa, fiind aruncat în închisoare de 
un anume aghă. După torturi prelungite şi sălbatice din partea unor oameni care 
erau mai mult fiare decât oameni, chinuri pe care Lazăr le-a îndurat cu eroism 
datorită iubirii lui fierbinți pentru Stăpânul Hristos, acest tânăr mucenic a fost omo- 
rât în ziua de 23 aprilie a anului 1802, pe când era în vârstă de douăzeci şi opt de 
ani. 


Dumnezeu l-a primit pe noul mucenic Lazăr în locaşurile Sale cele cereşti, pro- 
slăvindu-l şi în ceruri şi pe pământ, căci la sfintele lui moaşte au avut loc nenu- 
mărate minuni. 


Cântare de laudă la Sfântul mare mucenic Gheorghe 


Sfântul Gheorghe, de pe un cal înalt, 
Pe fecioară de dinţii balaurului o a mântuit. 


Lancia sa, semnul Crucii poartă: 
Ea este armă sfântă, de neînvis. 


Cu astă sfântă armă Sfântul a răpus balaurul, 
Dând-o vie pe fecioară în mâna tatălui ei. 


Cu bunătatea lui el pe însuşi Domnul L-a îndatorat, 
Iar Domnul pe sfânt cu cununa slavei l-a răsplătit. 


Sfântul Gheorghe, cel cu inima vitează, 

Averile sale toate săracilor le-a dat, 

Onorurule toate şi-a acestei lumi slavă 

Lepădatu-le-a pentru dragostea lui Hristos, Marele Biruitor. 
Chinurile le-a imbrăţişat, el lor le-a zis „Da. “ 
Trupul său s-a zdrobit ca sufletul să se mântuiască. 


Cu a sa bunătate pe însuşi Domnul L-a îndatorat, 
Iar Domnul pe sfânt cu cununa slavei l-a răsplătit. 


Gheorghe, bărbat sfânt şi de biruinţă purtător 
Și astăzi păşeşte cu-a sa lance cruciformă. 
Dreptatea el păzeşte, pe nedrepți nu îi cruţă. 
Oricine îl cheamă cu lacrimi şi credință 
Oricine i se roagă din inimă zdrobită, 

Găseşte la Sfântul grabnic ajutor. 


Cu bunătatea sa, Gheorghe pe însuşi Domnul L-a îndatorat, 
Iar Domnul pe el l-a răsplătit cu cununa slavei. 


Cugetare 


În timpul unei răscoale la Constantinopol în timpul domniei marelui împărat 
Constantin, nişte furioşi au desfigurat statuia împăratului ce se afla într-o piaţă 
importantă a metropolei, stricându-i nasul şi urechile. Unii vicleni linguşitori 
atunci au alergat la împărat şi i-au povestit cu mare dezgust şi lux de amănunte 
cum îi distruseseră anumiţi statuia, stricându-i nasul şi urechile, cerându-i împă- 
ratului aspră pedeapsă pentru ei. 


Dar marele împărat şi-a pipăit atunci nasul şi urechile şi le-a răspuns linguşito- 
rilor care îl priveau: 


Linguşitorii s-au retras atunci repede, acoperiţi de ruşine. 


Cu aceeaşi împărătească generozitate ar trebui să îndurăm şi noi insultele care ni se 
aduc. De aceea şi noi să ascultăm întotdeauna cu imparțialitate acuzaţiile împotriva 
altora pe care ni le înfăţişează linguşitorii noştri. Iar înaintea Domnului şi a noastră 


înşine să mărturisim întotdeauna că, din cauza păcatelor noastre, noi merităm 
insulte chiar mai mari decât acelea care ni se aduc împotrivă. 


Luare aminte 


Să luăm aminte la Stăpânul Hristos cel înviat: 
e La cum învierea Lui este începutul unei zile noi şi strălucite în istoria ome- 
nirii; 
e La cum învierea Lui este pacea şi tăria mea şi învierea sufletului meu, câtă 
vreme eu sunt încă în trup. 


Predică despre trezirea dreptei noastre judecăţi 


Iubiţilor, aceasta este acum a doua epistolă pe care v-o scriu. În ele caut să 
trezesc, în amintirea voastră, dreapta judecată (II Petru 3:1). 


Vedeţi, fraților, scopul pe care îl are apostolul Petru atunci când îşi scrie epistola? 


EI voieşte să trezească în oameni dreapta judecată! Apostolul socoteşte acesta țelul 
principal al scrisorii lui. Şi cu adevărat, el acesta şi este. Căci dacă în sufletul fie- 
cărui om s-ar trezi la viaţă judecata cea dreaptă care dormitează în inima lui, atunci 
nu ar mai exista nici un om pe pământ care să nu creadă în Hristos Domnul, care să 
nu-L mărturisească ca fiind Stăpânul Cel Răstignit şi înviat şi Mântuitorul lumii şi 
care să nu se întoarcă plin de zdrobire la pocăinţa de toate păcatele cele comise din 
impulsul judecăților celor nedrepte. Căci nimic nu ne desparte mai mult de Dumne- 
zeu decât judecata cea nedreaptă. 


Și ce face că judecata omului să fie nedreaptă? Păcatul. Aşa cum laptele, atunci 
când în el se picură doar o picătură de otravă, se strică cu totul, aşa şi mintea 
omului, când ea este viciată fie şi de un singur păcat, devine complet necurată şi 
nedreaptă. Căci orice păcat este necurat; orice păcat întinează mintea şi judecata 
omului, făcând-o otrăvitoare şi murdară. Toată cunoaşterea unei astfel de minţi se 
face necurată, precum murdar va fi tot chipul ce se va oglindi într-o oglindă mur- 
dară. 


Ci toate sunt curate pentru cei curaţi (Tit I: 15), zice Pavel, cealaltă căpetenie a 
apostolilor. În Paradis, câtă vreme Adam a avut mintea lui curată, toată cunoaşterea 
lui despre Dumnezeu Făcătorul şi toate cele făcute era limpede şi adevărată. Dar 
păcatul i-a întunecat mintea, pe a lui şi pe a tuturor urmaşilor lui. 


Cu toate acestea, acea minte paradisiacă şi curată a omului de dinainte de păcat nu 
este acum cu totul moartă; ci ea mai curând dormitează în sufletele oamenilor celor 
ce sunt mereu născuţi în păcat. Nu trebuie decât ca această judecată dreaptă să fie 
trezită la viaţă şi atunci ea îl va conduce pe om fără greş înapoi la Hristos. 


De aceea îşi asumă apostolul responsabilitatea de a trezi în oameni judecata lor 
dreaptă, cea pe care dintru început Dumnezeu le-a dăruit-o printr-o minte curată, 
limpede şi străvăzătoare. 


O fraților, să-i venim şi noi în ajutor Sfântului Apostol, celui care pentru dragostea 
Lui s-a răstignit cu capul în jos, în sfânta lui luptă de trezire a dreptei judecăţi în 
sufletele noastre. Să-l ajutăm şi noi, cel puţin în cele privitoare la noi înşine şi să 
contribuim fiecare la trezirea propriei noastre judecăţi drepte! 


Dacă fiecare din noi vom face aceasta, atunci vom vedea cum noi cu toţii avem o 
singură minte. Căci minţile cele curate luate la un loc una sunt, pe când cele necu- 
rate sunt legiune! 


O, Stăpâne Doamne lisuse Hristoase, cel care ai înviat a treia zi din mor- 
mânt, trezeşte şi întru noi judecata cea dreaptă, pentru rugăciunile Sfântului Tău 
apostol Petru, căci Ţie se cuvine toată slava şi mulţumita în veci.Amin. 


24 aprilie 
Pomenirea Sfântului mucenic Sava stratilat [generalul] 


Acest slăvit Sava a trăit la Roma în timpul domniei împăratului Aurelian, deținând 
rangul de general. El era descendentul unui trib gotic. El adesea îi cerceta pe 
creştini în închisorile lor, ajutându-le lor din averile lui. Din cauza marii sale 
curăţii şi a multelor sale postiri, Dumnezeu i-a dăruit putere asupra duhurilor necu- 
rate. 


Când Sava a fost acuzat că este creştin, el a stat cu curaj în faţa împăratului şi-a 
lepădat de la sine centura militară, semnul înaltului său rang şi L-a mărturisit pe 
faţă pe Hristos Dumnezeu. 


Sava a fost torturat în nenumărate feluri: a fost biciuit, sfâşiat cu unghii de fier, ars 
cu flacăra lumânării. Dar în ciuda cruzimii şi sălbăticiei acestor torturi el nu murea, 
ci dimpotrivă, chinuit fiind şi aruncat înapoi în celulă, era scos mereu de acolo viu 
ŞI sănătos. 


Mare parte din corpul său de armată, văzând cele ce se petreceau cu generalul lor, 
au îmbrățişat fără şovăire credinţa creştină şi şaptezeci dintre ei au fost imediat 
decapitaţi pentru aceasta, din ordinul împăratului. 


Hristos Mântuitorul 1-a apărut înconjurat de lumină mare Sfântului Sava în închi- 
soare şi l-a întărit pe mucenicul Lui. 


După aceasta, Sfântul Sava a fost osândit la moarte prin înecare. El a fost aruncat 
în apele unui râu adânc, unde şi-a dat sufletul în mâinile lui Dumnezeu, la anul 
272, 


Sufletul lui viteaz s-a înfăţişat înaintea lui Dumnezeu, căruia i-a rămas credincios 
în mijlocul tuturor şi celor mai mari chinuri. 


Pomenirea Sfintei prea cuvioase Elisabeta 
Incă din frageda ei tinereţe această Elisabeta a intrat în cinul monahal, în Mână- 


stirea Sfinţilor Cosma şi Damian din Constantinopol, luând asupra sa mari şi aspre 
nevoinţe ascetice, din dragoste pentru Hristos şi pentru mântuirea sufletului ei. 


Ea se socotea pe sine mireasa lui Hristos, socotind întreaga lume ca şi când nu ar fi 
fost. 


Marea ei milostivire către oameni, mai ales către cei bolnavi şi suferinzi venea din 
marea ei dragoste de Dumnezeu. 


Prin darul Sfântului Duh, preacuvioasei Elisabeta i s-a dat putere asupra bolilor, şi 
ea vindeca mult popor de suferinţele lor. Ea a fost văzută stând la rugăciune toată 
noaptea, înconjurată în întregime de lumina nezidită. 


După moartea ei, sfintele ei moaşte aveau şi ele puterea facerii de minuni, mulți 
bolnavi şi suferinzi aflându-şi la ele vindecare desăvârşită, de-a lungul tuturor 
veacurilor de la moartea ei încoace. 


Sfânta prea cuvioasă Elisabeta a adormit cu pace şi a intrat în bucuria locaşurilor 
celor cereşti ale Stăpânului Hristos la anul 540. 


Pomenirea Sfinţilor mucenici Eusebie, Neon, Leontie şi Longhin 
Aceştia patru au fost cu toţii militari, împreună pătimitori cu Sfântul marele muce- 
nic Gheorghie, purtătorul de biruinţă. Martori fiind ai marilor lui chinuri şi minuni, 
aceşti minunaţi oşteni s-au făcut şi ei creştini, din care pricină au fost cu 
toții omorâţi prin tăierea capului. 

Pomenirea Sfinţilor mucenici Pasicrate şi Valentin 
Când judecătorul îl silea pe Pasicrate să aducă jertfe idolilor (aşa cum îl silise şi pe 
fratele mucenicului, Papianus, care căzuse de la Hristos din pricina groazei de chi- 
nuri), Pasicrate şi-a pus mâna în foc şi a strigat: „Trupul muritor este şi se arde de 
foc, dar sufletul nemuritor este şi focul acesta nu-l simte!" 


Maica lui era lângă el şi îl întărea, susţinându-l să îndure până la sfârşit. 


EI a fost omorât prin tăierea capului împreună cu Valentin, amândoi strămutându- 
se la locaşurile cele cereşti la anul 228. 


Pomenirea Sfântului cuvios Toma, cel nebun pentru Hristos 


Ori de câte ori se afla în cetatea Antiohiei cu treburile mânăstirii, Toma se prefăcea 
întotdeauna nebun pentru dragostea lui Hristos. 


Un anume Anastasie nu a voit să-i dea lui Toma milostenia pe care o cerea pentru 
mânăstirea lui, ci în loc de aceasta I-a lovit cu pumnul. 


Toma atunci a prorocit: „De aici înainte, nici eu nu voi mai primi nimic de la 
Anastasie, nici Anastasie nu va mai putea să-mi dăruiască vreodată ceva." 


După o zi Anastasie a murit, iar "Toma, mai înainte de a se întoarce la mânăstirea 
lui, a murit şi el. Astfel prorocia acestui bărbat sfânt s-a împlinit. 


Sfântul Toma s-a săvârşit la Dafni, lângă Antiohia, în vremea patriarhului Domnus 
(546-560). 


Pomenirea Sfinţilor noi mucenici Luca şi Nicolae 


Minunatul tânăr Luca, croitor cu meşteşugul, a luat mucenicia pentru Hristos la 
anul 1564. 


Iar Nicolae s-a încununat şi el cu mucenicie pentru Hristos la anul 1776. 
Cântare de laudă la Sfântul Toma cel nebun pentru Hristos 


Sfântul Toma nebun se preface 

Pentru dragostea lui Hristos. 

În inima lui însă el pe Hristos Îl slăveşte, 
Pe Unul Ziditorul, Făcătorul lumii. 


În inima lui stă Numele lui Hristos: 
„Stăpâne Doamne, miluieşte-mă pe mine, păcătosul!" 


Și Numele lui Hristos hrana sufletului lui este: 
„ Stăpâne Doamne, miluieşte-mă pe mine, păcătosul!" 


Sfântului Toma nu-l pasă 

Lumea ce va zice de el. 

„Lumea ura îşi verse, ameninţe-ntr-una; 
Judecata a lui Dumnezeu este. 

Căci cine lumii plăcea-va, 

Mincinos înaintea lui Dumnezeu se va afla. 


LA 


Toma zâmbeşte 


Când vede lumea umflându-se în măririle ei. 
„O, tu, lume, umbră deasupra apei, 

Ce te umjli întru ale tale deşertăciuni? 
Adevăr doar la Domnul este. 

Doar cunoscând că tu om eşti nimic, 
Putea-vei cu adevărat 
Să slăveşti pe Dumnezeu. 


LLĂ 


Cugetare 


Îndemnându-i pe creştini să se adune în biserică pentru sfintele rugăciuni, 
Sfântul Ioan Gură de Aur zice: „Când cetăţenilor împilaţi ai unui oraş li se 
aduce la cunoştinţă o lege împărătească, cetăţenii nu Stau să se întrebe ce fel de 
viață duce mesagerul, dacă e bogat sau sărac, drept sau păcătos: ci ei ascultă cu 


atenţie şi chiar cu sufletul la gură ce citeşte el. Dacă vreunul nu a auzit bine ce 
s-a citit, el întreabă pe cineva care a auzit bine. 


Deci, când avem asemenea frică de domnitorul pământesc, oare cu cât mai mult 
nu ar trebui să ne fie frică de cele ce se citesc de către preoţi, având în vedere că 
însuşi Stăpânul Cerurilor grăieşte prin cele propovăduite de ei, măcar că sunt şi 
ei oameni păcătoşi." 


Cu adevărat, ce altceva este Sfânta Scriptură decât înscrisul lăsat nouă de însuşi 
împăratul Cel Ceresc? De ce se face că acest document unic şi mântuitor nu 
constituie preocuparea noastră de fiecare ceas şi de fiecare zi, câtă vreme ştirile 
triviale ale ziarelor şi hotărârile tuturor mărunţeilor primari ne interesează atât de 
mult? 


Sfântul Antonie d zis: „Fie ca toate cele pe care le faceţi să-şi afle temeinicia în 
Sfânta Scriptură.” 


Dar cum să aşezăm noi temeiul tuturor acțiunilor vieţii noastre în Sfânta Scriptură 
când noi nu o citim, deci nu o cunoaştem? 


Luare aminte 


Să luăm aminte la Stăpânul Hristos cel înviat: 
e Lacum învierea Lui alungă de la noi orice nedumerire, apăsare ori tristeţe; 
e La cum învierea Lui seamănă în sufletul omului liniştea, curajul şi buna 
voire. 


Predică despre deşertăciunea a toate pe lângă Hristos 


Eu... m-am lipsit de toate şi le privesc drept gunoaie, ca pe Hristos să dobândesc 
(Filipeni 3: 8). 


Apostolul care a scris aceste cuvinte avea cunoaşterea lumii acesteia; el avea avere 
multă şi prieteni; el era tânăr şi bogat; el avea toate avantajele unei cariere bogate 
şi pline de succes printre conaționalii săi. Dar el zice: M-am lipsit de toate. Pentru 
dragostea lui Hristos lisus Domnul, el s-a lipsit de toate, înaintea înţelepţilor ace- 
stei lumi, el s-a făcut nebun; înaintea bogaţilor lumii, el s-a făcut ca un cerşetor; 
înaintea prietenilor lui, el s-a făcut ca un duşman. EI şi-a risipit tinereţea şi sănă- 
tatea prin suferinţe şi chinuri pe care şi le-a asumat pe deplin, cu bună ştiinţă şi cu 
bucurie. Cu un singur gest el şi-a închis definitiv toate porțile succesului în această 
lume. 


Dar de ce faci tu acestea, O Sfinte slăvite apostole Pavele? Pentru că, Eu pe toate 
le privesc drept gunoaie, ca pe Hristos să dobândesc. 


Fraților, oare s-a înşelat apostolul, privindu-le pe toate drept gunoaie şi oare cu 
adevărat a dobândit el ceva mult mai bun, dobândindu-L. pe Hristos? Douăzeci de 
veacuri stau mărturie că sfântul apostol deloc nu s-a înşelat pe el şi că dobândindu- 
L pe Hristos, el a dobândit ceva cu mult mai înalt şi mai bun decât cele privite ca 
nişte gunoaie şi lepădate. 


EI s-a învrednicit de înţelepciune mai înaltă decât înţelepciunea întregii lumi; de 
bogății nepieritoare şi incorupuibile; de prieteni mari: pe Sfinţii îngeri ai lui 
Dumne-zeu şi de tinereţe veşnică, lipsită de orice boală sau pericol de îmbătrânire; 
el a mai dobândit succesul cel veşnic care creşte mereu în Viaţa cea veşnică a 
Împărăției. 


Toate acestea le-a dobândit Apostolul dobândindu-L pe Hristos. Toate acestea le-a 
dobândit el lepădându-se de bogăţiile pe care lumea le oferă favoriţilor ei. 


Cu adevărat, fraţilor, Hristos mai înalt şi mai bun este decât întreaga lume. Cuvinte 
nu sunt care pot să exprime superioritatea Lui faţă de lume. Căci lumea îi înşeală 
pe favoriţii ei, dar Hristos îi răsplăteşte din belşug pe ai Lui. Lumea dă puţin şi cere 
totul. Lumea oferă stricăciune şi cere sângele preţios al vieţii. Dar Hristos cere 
puţin şi oferă totul. EI caută ca noi să lepădăm stricăciunea, tocmai ca să ne poată 
dărui viaţa veşnică. 


Fraților, Hristos este singurul, marele şi adevăratul nostru prieten. 


O, Stăpâne Doamne lisuse Hristoase, carele ai înviat a treia zi din mormânt, 
ajută-ne nouă să ne lepădăm de toate mojiciile şi trivialităţile stricăciunii lumii 
acesteia, ca să putem primi de la Tine viaţa veşnică singura adevărată, căci Ţie 
se cuvine toată slava şi mulţumita în veci. Amin. 


25 aprilie 
Pomenirea Sfântului apostol şi evanghelist Marcu 


Sfântul Marcu a fost cel care a călătorit mereu şi I-a slujit pe Sfântul apostol Petru, 
corifeul apostolilor, în prima lui Epistolă, acesta îl numeşte pe Marcu fiul său - nu 
fiu după trup, ci fiu după duh (| Petru 5: 13). 


Pe când Marcu se afla la Roma împreună cu apostolul Petru, credincioşii l-au ru- 
gat să scrie pe hârtie învăţăturile mântuitoare ale Stăpânului Hristos, minunile Lui 
şi viaţa Lui, ca să le aibă pe acestea pururea cu dânşii. Astfel Marcu a scris Sffnta 
Evanghelie, pe care Sfântul apostol Petru a văztu-o şi citit-o cu ochii lui şi a dat 
mărturie despre ea că este adevărată. 


Marcu a fost hirotonit episcop de Sfântul Petru şi trimis să predice în Egipt. Şi aşa 
s-a făcut Sfântul evanghelist Marcu întâiul predicator al Cuvântului şi întâiul epi- 
scop în Egipt. Egiptul se afla atunci intru cel mai adânc întuneric al păgânismului, 
idolatriei, vrăjitoriei şi răutăţii celei drăceşti. 


Cu ajutorul lui Dumnezeu, Sfântul Marcu a izbutit să semene sămânţa învățăturii 
lui Hristos prin toată Libia, Ammonichia şi Pentapolis. Din Pentapolis Sfântul 
Marcu a coborât la Alexandria, unde I-a purtat Duhul lui Dumnezeu. 


In Alexandria el a izbutit să întemeieze Biserica lui Dumnezeu, să hirotonească 
episcopi, preoţi şi diaconi şi să-i întărească pe toți întru Sfânta şi dreapta credinţă. 


Sfântul Marcu îşi întărea învățătura prin multe şi mari minuni. Când păgânii au 
început să îl acuze pe Marcu că le distruge credinţa lor idolească şi când guver- 
natorul cetăţii a pornit să-l vâneze, Sfântul Marcu s-a întors la Pentapolis, unde a 
continuat să întărească lucrarea care o începuse acolo. După doi ani Sfântul Marcu 
s-a întors la Alexandria, spre bucuria mare a credincioşilor, al căror număr sporise 
minunat. 


Aceasta a fost împrejurarea în care păgânii l-au prins pe Sfântul apostol şi 
evanghelist Marcu, l-au legat în lanţ tare şi au început să-l târâie peste pietrele 
ascuţite ale drumului, strigând tare: „Să-l târâm pe bour în staul!" 


Rănit şi însângerat în tot trupul, Sfântul apostol şi evanghelist Marcu a fost 
aruncat în temniţă unde mai întâi a venit la el un înger ceresc care 1-a mângâiat 


şi 1-a întărit. După aceea S-a pogorât la el însuşi Domnul nostru lisus Hristos şi 
i-a zis: Pace ție; Mare, Evangheliste al Meu" 


La aceste cuvinte Marcu a răspuns: „Pace şi Duhului Tău, O Stăpâne Doamne lisu- 
se Hristoase al meu!" 


In ziua următoare idolatrii cei sălbatici l-au scos pe Marcu din închisoare şi iar au 
început să-l târască peste bolovanii uliţelor Alexandriei, cu acelaşi urlet: „Să-l tâ- 
râm pe bour în staul!" 


Sfâşiat şi sfârşit de chinuri, Sfântul apostol şi evanghelist Marcu a murmurat: 
„întru mâinile Tale, Doamne, dau sufletul meu." 


Astfel Marcu a murit iar sufletul lui s-a înălţat la lumea cealaltă, mai bună. Sfintele 
lui rămăşiţe au fost înmormântate cu cinste de către creştini, la ele lucrându-se de-a 
lungul veacurilor mari minuni de vindecare a tuturor bolilor, neputinţelor şi dure- 
rilor sufleteşti şi trupeşti. 


Pomenirea Sfântului Anian, cel de al doilea episcop al Alexandriei 


Când Sfântul apostol şi evanghelist Marcu a coborât din corabia sa, păşind pe 
uscatul Alexandriei, una din sandalele ce încălţau picioarele sale s-a rupt. El a 
întâlnit atunci un cizmar căruia i-a dat sandalele, rugându-l să i le repare. Repa- 
rându-i-le, cizmarul s-a înţepat cu acul de cizmărie la mâna stângă şi sângele 
curgând din abundență, cizmarul a început să strige de durere. Atunci Apostolul lui 
Dumnezeu Marcu a amestecat tină cu scuipatul său şi a uns rana cizmarului, care 
de îndată s-a făcut sănătoasă ca şi când nu ar fi fost niciodată rănită. 


Uimit peste măsură de această minune, cizmarul l-a invitat pe Sfântul Marcu la 
sălaşul său. Ascultându-i învățătura, cizmarul Anian a luat Sfântul Botez, împreună 
cu toți casnicii săi. 

Anian a dat dovadă de atâta înaltă virtute şi râvnă pentru lucrarea lui Dumnezeu în- 
cât Sfântul apostol şi evanghelist Marcu l-a hirotonit întru episcop. Acest bărbat 
sfânt a fost cel de al doilea episcop al Bisericii Alexandriei. 


Cântare de laudă la Sfântul apostol şi evanghelist Marcu 


Sfântul Marcu evanghelistul la Egipt s-a grăbit, 
Precum albina în zbor purtând mierea ei. 


Egiptul atunci dulceaţa învăţăturii lui Hristos a cunoscut, 
Dulceaţa cunoaşterii celei vii. 


Poporul s-a uimit de Hristos: 

De venirea Lui în trup, 

de grija Lui pentru lume, 

De smerenia şi smerirea Lui 

ca să o mântuiască pe ea, 

De învierea Lui întru putere şi slavă. 


„Intru întuneric cu adevărat umblat-am până acum." 


Mai zis-au egiptenii: 
„Iată acum soare ne-a răsărit nouă. 
Să ne bucurăm, popor de astă zi luminoasă!" 


Marcu pe duhovnicescul său ogor 

cu al său sânge l-a udat, 

Din care pricină toți idolii s-au dărâmat, 
Iar Egiptul la Sfântul Botez a venit: 
Pământul faraon Hor 

Ogorul lui Dumnezeu s-a făcut, 

A Sa apostolească Biserică. 


Cugetare 


Diavolul rapid află lucrare pentru mâinile cele trândave, iar îngerul Domnului 
repede află îndeletnicirea potrivită mâinilor celor harnice. 


În această lume în permanentă mişcare şi neîncetată schimbare şi prefacere, omul 
trebuie să fie mereu ocupat, fie că vrea fie că nu, ori cu lucruri bune, ori cu lucruri 
rele. Căci trândavul de fapt nu stă niciodată degeaba. EI este un harnic lucrător în 
slujba diavolului.Trupul şi sufletul trândave sunt ogorul cel mai potrivit pentru 
semănăturile şi recoltele dracilor. 


Sfântul Antonie cel mare zice: , Trupul are nevoie ca să fie supus lucrului, fără 


preget." 


Sfântul Efrem Sirul zice: „Să ne învăţăm cu munca, aşa ca să nu fie nevoie să 


ne învăţăm cu cerşitul. ” 


Toţi ceilalți Sfinți părinţi, fără nici o excepţie, ne învaţă mereu despre necesitatea 
muncii în scopul mântuirii sufletului omului. 


Sfinţii Apostoli împreună cu toţi sfinții sunt pentru noi pilde vii de muncă continuă 
şi concentrată, atât fizică cât şi duhovnicească. 


Că omul trândav pe pământ, prin trândăvia lui, nu numai că nu-şi lungeşte viaţa, 

dar chiar şi-o scurtează - se vede limpede din marea longevitate a multor sfinți, 

care au fost întotdeauna cei mai mari muncitori dintre toți muncitorii de pe pământ. 
Luare aminte 


Să luăm aminte la Stăpânul Iisus Hristos, cel înviat: 
e La cum învierea Lui ne îndeamnă şi ne întăreşte spre lucrarea tuturor 
lucrurilor bune, atât trupeşti, cât şi duhovniceşti; 
e La cum învierea Lui luminează fiecare lucrare bună a noastră cu lumina 
nădejdii în Dumnezeul cel Viu, care numără lucrările noastre, le măsoară şi 
le păzeşte pentru Ziua Judecăţii. 


Predică despre dragostea apostolilor faţă de muncă 


Nici n-am mâncat de la cineva pâine în dar, ci cu muncă şi cu trudă am lucrat 
noaptea şi ziua, ca să nu împovărăm pe nimeni dintre voi (II Tesaloniceni 3:8). 


Mai întâi împlineşte şi numai după aceea învaţă pe altul. Toţi apostolii şi toţi sfinții 
lui Dumnezeu au îmbrăţişat acest dicton ca filosofia lor de viaţă. Astfel, Sfântul 
apostol Pavel, chiar mai înainte ca să rostească porunca: dacă cineva nu vrea să 
lucreze, acela nici să nu mănânce (II Tesaloniceni 3: 10) a spus răspicat despre 
sine, precum şi despre împreună lucrătorii Evangheliei, că ei nu au mâncat de la 
nimeni pâine în dar, ci că prin sudoarea lor de noapte şi de zi îşi câştigă cele 
necesare traiului, pentru care cu trudă au lucrat noaptea şi ziua! 


Iată adevărații lucrători! lată albinele de miere purtătoare ale lui Hristos! Muncă 
trudnică noaptea şi ziua - unde mai este atunci timp de păcătuit?! Muncă trudnică 
noaptea şi ziua - unde să-şi mai încuibe atunci dracii loc pentru patimi? Muncă 
trudnică noaptea şi ziua - unde să se mai afle atunci loc pentru sminteală? 


În unele mânăstiri din Egipt şi Palestina vieţuiau odată şi până la zece mii de mo- 
nahi. Ei cu toţii acolo se hrăneau şi trăiau din lucrul mâinilor lor: din alcătuitul stu- 
pilor, coşniţelor şi covoraşelor de trestie şi din alte feluri de lucru al mâinilor. 


Trudă grea de zi şi de noapte şi rugăciune neîncetată, noaptea şi ziua. Dacă mona- 
hul cugeta să-şi vândă stupul la oraş pe un preţ mai mare decât cel poruncit de 
stareţ, el era pedepsit pentru aceasta. Căci la nevoitori nu se punea problema îmbo- 
găţirii din lucrul mâinilor lor, ci de trebuinţă le era doar acoperirea hranei şi stric- 
telor necesități de îmbrăcăminte, în acestea, nevoitorii monahi din toate timpurile 
au fost şi sunt cei mai fideli urmaşi ai marilor apostoli. 


O fraţilor, să fugim de trândăvie ca de o peşteră plină de dihănii sălbatice şi şerpi 
veninoşi! Dacă cumva ni se întâmplă totuşi să cădem întru o astfel de peşteră, 
atunci să facem bine şi să scăpăm din ea, mai înainte ca jivinele să astupe cu desă- 
vârşire gura peşterii. Căci peştera este sălaşul unde omul trândav caută să se odih- 
nească. Jivinele sunt duhurile satanice, care se simt mai la ele acasă într-un astfel 
de sălaş decât lângă căpetenia lor satan cea din iad! 


O, Stăpâne Doamne lisuse Hristoase, cel minunat întru lucrurile zidrii Tale, 
trezeşte-ne pe noi din trândăvie şi întăreşte-ne spre trudă grea de zi şi de noapte, 
prin Duhul Tău cel Sfânt, căci Ţie se cuvine toată cinstea şi mulţumita în veci. 
Amin. 


26 aprilie 
Pomenirea Sfântului sfinţitului mucenic Vasile, episcopul Amasiei 


Liciniu, cumnatul marelui Constantin, soţul surorii împăratului, se prefăcea 
înaintea feţei lui a fi mare creştin. Dar când a luat putere de la împărat să stăpâ- 
neasca întregul Răsărit, el a început, mai întâi în ascuns, dar mai apoi pe faţă, să-i 
prigonească pe creştini şi să înalțe închinarea la idoli. Soţia lui suferea cumplit 
pentru aceasta, dar nu putea nicicum să-şi convingă soţul să se îndepărteze de la 
ruşinea acestei nelegiuiri. 


Dându-se însuşi pe sine idolatriei, Liciniu s-a dedat pe lângă aceasta şi la toate 
patimile cele necurate ale desfrânărilor, dar mai cu seamă la brutalitatea împotriva 
femeilor. 


Bântuit fiind de duhurile necurate, Liciniu voia să o necinstească pe fecioara 
Glafira, care se afla în serviciul împărătesei, soția lui. Glafira atunci a alergat şi i-a 
spus totul împărătesei, care văzând acestea, a trimis-o în taină departe de curtea 
imperială de la Nicomidia, în provincia Pontus. 


Glafira a sosit în cetatea Amasia, unde a fost întâmpinată şi primită cu bunătate de 
episcopul Vasile, împreună cu alţi creştini. Glafira, fericită că a fost salvată de la 
întinăciune, i-a scris împărătesei despre toate acestea, împărăteasa s-a bucurat şi ea 
cu inima şi a trimis bani către biserica din Amasia. 


Cu toate acestea, una din scrisorile Glafirei către împărăteasă a căzut în mâinile 
eunucului împăratului, care i-a arătat-o lui Liciniu. împăratul, aflând unde este 
ascunsă Glafira, a poruncit ca numaidecât să fie adusă la Nicomidia, împreună cu 
episcopul Vasile. 


Între timp Glafira însă a murit, iar soldaţii l-au adus pe episcopul Vasile la Nico- 
midia, singur şi legat. 


După torturi şi închisoare, acest binecuvântat bărbat a fost omorât prin tăierea 
capului şi aruncat în mare, la anul 322. 


Prin vedenia unui înger al Domnului, clerul lui au aflat trupul păstorului lor lângă 
cetatea Sinope. Ei au scos trupul din apă cu ajutorul unui năvod pescăresc şi l-au 
adus la Amasia, unde l-au îngropat cu cinste în biserica ce se zidise prin truda lui. 


Impăratul Constantin a ridicat oştire împotriva lui Liciniu, I-a învins, l-a capturat 
şi l-a aruncat în exil în Galia, unde acest urâtor de Dumnezeu şi-a sfârşit viaţa cu 
necinste. 


Pomenirea Sfântului Ianichie din Devici 


lanichie era sârb din localitatea Jicea. Încă de tânăr pe el 1-a covârşit dragostea lui 
Hristos. EI şi-a părăsit casa şi familia şi s-a retras în regiunea Ibar de la gura râului 
Negru, într-o peşteră îngustă în care după tradiție, Sfântul Petru din Koriş vieţuise 
în nevoinţe pustniceşti înainte de el. 


Când faima lui a început să se întindă în popor, el a plecat în taină la Dreniţa şi s-a 
ascuns în pădurea deasă de la Devici. Aici Sfântul Ianichie a petrecut ani înde- 
lungaţi în singurătate, tăcere şi rugăciune. 


După tradiție, marele jupân sârb Gheorghe Brancovici a adus-o la el pe fiica lui ce 
suferea de nebunie, iar sfântul a vindecat-o. De bucurie şi spre mulţumire, Gheor- 
ghe a înălţat o mânăstire în acel loc, cunoscută şi astăzi pe numele de Devici. 


Aici odihnesc şi sfintele moaşte făcătoare de minuni ale Sfântului Ianichie. 


In această mânăstire, în anii mai din urmă, s-a nevoit în monahism şi faimoasa 
plăcută a lui Dumnezeu sihastră monahia Eufimia, mai cunoscută în ţinutul Koso- 
vo sub numele de „Fericita Stoina." Ea a adormit întru Domnul la anul 1895. 


Pomenirea Sfântului Ştefan, episcopul Fermului 


Acest Ştefan era de neam rus. Din fragedă vârstă el s-a dăruit pe sine rugăciunii şi 
cugetărilor dumnezeieşti. Tânăr fiind, el a plecat la Rostov, unde a fost tuns monah 
în Mânăstirea Sfântul Grigorie Teologul. 


Aflând despre ţinutul Fermului, care era cu totul înăbuşit de buruienile idolatriei 
păgâne, Ştefan a dorit să fie misionar în acel ţinut. El îndată a început să înveţe cu 
râvnă limba locuitorilor din Ferm pe care, stăpânind-o, i-a alcătuit alfabetul şi a 
tălmăcit apoi în ea sfintele cărți bisericeşti. 


Cu binecuvântarea mitropolitului Moscovei, presbiterul Ştefan a pornit în călătoria 
lui apostolică şi misionară, începând să predice Evanghelia cu râvnă apostolică în 
întunericul gros al idolatriei care domnea în Ferm. 


Botezând câteva suflete, el s-a străduit să ridice în Ferm o sfântă biserică închinată 
Sfântului praznic al Buneivestiri. 


Când în Ferm a început să înflorească Biserica lui Dumnezeu, presbiterul Ştefan a 
fost sfințit episcop al ei. 


Suferind toate neajunsurile, greutăţile, durerile, umilirile şi răutățile, el a reuşit să 
împrăştie întunericul idolatriei ce domnea între păgânii locuitori ai Fermului şi să îi 
lumineze pe aceştia cu Lumina lui Hristos. 


La adânci bătrâneţe el s-a reîntors din nou la Moscova, încheindu-și aici viaţa 
pământească şi strămutându-se la locaşurile cele cereşti, lângă Stăpânul Hristos, la 
anul 1396. 


Cântare de laudă la Sfântul Vasile, episcopul Amasiei 


Sfântul Vasile în temniţă zace, 
Pentru cinstita Cruce şi 
Sfânta credinţă în Hristos 
Chinuri Suferind. 


EI în Psalmi aduce cântare de laudă Domnului, 
Care pentru dragostea dreptăţii 
să sufere l-a învrednicit. 


Tribunul împăratului către Vasile zice: 
„Ascultă, bătrâne, împăratul Liciniu, 
al zeilor protector, 

Ție îți porunceşte ca zeilor să jertfeşti, 
Iar de Hristos să te lepezi. 

De nu, te-aşteaptă amară moarte." 


Sfântul Vasile, de bucurie cu totul luminat, 
Tribunului i-aduce minunat răspuns: 

„Astfel să zici răului împărat: 

împărăţia ta toată la picioare de mi-ai pune-o, 
Dar mi-ai lua pe Hristos al meu cel înviat, 
Mi-ai oferi mult mai puţin 

Decât mi-ai lua. 


Tu, vânzător de Hristos Dumnezeu, 

Voieşti şi pe mine scârnav trădător să mă faci?! 

O, dătătorule de moarte, mie de moarte nu mi-e frică! 
Căci rob sunt al Domnului meu Hristos, Dătătorul Vieţii!” 


Cugetare 


Sfinţii sunt vii, iar puterea lor dăruită de Dumnezeu nu se împuţinează cu trecerea 
vremii. 


Sfântul Ianichie de la Devici lucrează şi astăzi minuni, aşa cum a făcut-o şi în tim- 
pul vieţii lui pe pământ, acum cinci sute de ani. 


Un anume Milos din Herţegovina se pregătea să călătorească la Ierusalim, într-un 
pelerinaj la Sfintele Locuri. Pe când se pregătea să pornească pe cale, Sfântul 
Ianichie i-a apărut înainte în vis şi i-a zis să nu meargă la Ierusalim: „Decât să mer- 
gi la Ierusalim, mai bine du-te la Devici," i-a grăit sfântul, „iar acolo pune toate în 
rânduială şi reclădeşte biserica mea!" 


Milos s-a supus sfântului şi s-a dus la Devici care căzuse deja în ruină, a curăţat 
biserica şi locul, le-a pus în rânduială şi aşa a făcut să se poată aduce din nou acolo 
cântare de laudă Domnului. 


Milos acolo s-a făcut monah şi a rămas până la sfârşitul zilelor lui. 


În timpul primului Război Mondial şi al ocupaţiei austriece, un ofiţer maghiar a 
sosit la Devici, împreună cu detaşamentul său militar. Ofiţerul l-a luat pe 
Damaschin, stareţul mânăstirii, l-a dus la racla Sfântului lanichie şi i-a cerut să-i 
spună ce se află acolo. 


„Obiecte sfinte," a răspuns stareţul. 
„Ce fel de obiecte sfinte?" a rânjit ofiţerul. „Voi ţineţi ceva ascuns acolo." 


Ofiţerul a ordonat apoi soldaţilor să lovească racla cu topoare şi să o răstoarne. 
Când se făceau acestea, deodată pe ofiţer I-a tăiat o durere ascuţită în abdomen. El 
s-a întins în pat şi mai înainte de căderea serii şi-a lepădat necuratul lui suflet. 
Văzând aceasta, soldaţii au fugit înspăimântați din mânăstire lăsând neterminat 
ceea ce începuseră să facă. 


Luare aminte 


Să luăm aminte la Stăpânul Hristos cel înviat: 
e La cum învierea Lui este o lumină mare care împrăștie întunericul 
îndoielilor, ignoranței şi disperării noastre privitoare la viaţa după moarte; 
e La cum învierea Lui este o lumină mare care luminează calea pe care tre- 
buie să mergem în această lume şi să sosim în lumea cealaltă. 


Predică despre Hristos, care este afirmarea oricărui bine 


Fiul lui Dumnezeu, lisus Hristos, cel propovăduit vouă - prin noi, prin mine, 
prin Silvan şi prin Timotei - nu a fost da şi nu, ci da a fost întru EI (II Corinteni 
1: 19). 


Y Hristos nu este întuneric şi lumină, ci pururi numai lumină. 

V Hristos nu este adevăr şi neadevăr, ci pururi numai adevăr. 

Y Nici nu este EI şi putere şi slăbiciune, ci El pururea numai putere este. Nici 
iubire şi ură, ci pururea doar iubire. 

V Eleste da-ul oricărui bine şi nu se află întru E şovăire între „da” şi „nu;” 


Învățătura Lui este atot curată, atot adevărată, atot luminoasă şi atot iubitoare 
de oameni. Calea Lui este tăiată drept, căci El nu îngăduie şovăială nici la 
stânga, nici la dreapta. Nici umbră de păcat nu poate să se întindă peste 
învăţătura Lui sau să-şi afle locul pe calea Lui. Persoana Lui este întruparea a 
tot binele; tot binele întru EI se află şi nimic nu se află în EI din păcat, falsitate, 
răutate şi nedreptate: acestea toate mereu în afara Lui se află. 


Aceasta este învăţătura, aceasta calea, aceasta Persoană lui Hristos, pe care le-au 
predicat apostolii: o învăţătură care este afirmarea binelui şi descoperirea veşnicei 
vistierii a binelui; o cale care duce la împlinirea şi veşnica bucurie a aceluiaşi bine; 
o Persoană care conţine în Sine tot binele şi deplina afirmare a binelui. 


Fraților, să ne lipim şi noi de această Persoană fără seamăn, de această cale fără 
seamăn, de această învăţătură fără seamăn. 


O, Stăpâne Doamne lisuse Hristoase, ajută-ne nouă cu puterea Duhului Tău 
celui Sfânt, ca şi vieţile noastre cele neînsemnate pe acest pământ să se facă o 
afirmare a binelui, iar nu o negare a lui. Căci Ţie se cuvine toată slava şi mul- 
fumita în veci. Amin. 


27 aprilie 
Pomenirea Sfântului apostol Simeon 


Acesta a fost fiul lui Cleopa, care a fost fratele lui Iosif, logodnicul Preasfintei 
Născătoarei de Dumnezeu. 


Văzând minunile Domnului nostru şi Mântuitorului lisus Hristos, Simeon a crezut 
ŞI s-a numărat printre cei şaptezeci de apostoli. Cu mare râvnă şi curaj el a predicat 
Evanghelia lui Hristos în toată Iudeea. 


După ce necuraţii iudei l-au omorât pe Iacob, fratele Domnului şi primul episcop 
al Bisericii Ierusalimului, aruncându-l de pe aripa Templului şi bătându-l peste 
cap cu ciomege, atunci acest Simeon, vărul lui Iacob, a fost ridicat episcop în locul 
lui în Biserica din Ierusalim. 


Simeon, ca al doilea Episcop al Ierusalimului, Cetăţii celei Sfinte, a păstorit Bise- 
rica lui Dumnezeu cu înţelepciune şi cu putere până la bătrâneţe adâncă şi încu- 
viinţată. 


EI era în vârstă de peste una sută ani când a luat mucenicia, care s-a întâmplat în 
acest fel: în timpul domniei lui Traian împăratul Romei a izbucnit în Palestina o 
dublă persecuție: împotriva urmaşilor casei lui David şi împotriva creştinilor. 


Cei plini de toată răutatea I-au acuzat pe bătrânul episcop Simeon că este amân- 
două lucrurile. De aceea Sfântul Simeon a îndurat torturi cumplite, fiind mai după 
aceea omorât prin răstignire, asemenea Domnului, căruia 1-a slujit cu credinţă în 
toată viaţa lui de pe pământ. 


Pomenirea Sfântului prea cuvios Ştefan, episcopul Vladimirului 


Acest Ştefan a fost ucenicul Sfântului Teodosie de la Mânăstirea Lavrei Peşterilor 
din Kiev. EI a fost un timp stareţ al Lavrei Peşterilor, nevoindu-se mult cu orga- 
nizarea şi aşezarea în bună rânduială a vieţii şi pravilelor monahale, şi cu împo- 
dobirea sfintelor locaşuri. 


După acestea, dracii 1-au instigat pe fraţii mânăstirii să-i facă multe răutăţi acestui 
sfânt Ştefan; nu numai că l-au alungat din stăreție, dar l-au alungat şi din mână- 
stire. 


Dar Domnul cel carele nu dă sufletele drepţilor multă vreme spre batjocura nele- 
giuiţilor ci le izbăveşte din gheara câinilor, astfel a călăuzit viaţa acestui sfânt şi 
cuvios Ştefan, încât I-a ridicat pe el episcop în Vladimir. 


Ca ierarh al lui Dumnezeu, Ştefan a păstorit Biserica Lui până la bătrâneţe adâncă, 
odihnindu-se cu pace în Domnul la anul 1094. 


Pomenirea arderii sfintelor moaşte ale Sfântului Sava, arhiepiscopul sârbilor 


Trupul Sfântului Sava a fost îngropat cu cinste la Mânăstirea Mileşevo. Sub timpul 
împilării turceşti poporul sârb s-a strâns în jurul sfintelor moaşte ale sfântului lor, 
la care aflau ajutor, mângâiere şi vindecare. 


Temându-se că de la asemenea adunări la acel loc s-ar putea porni o insurecție 
împotriva stăpânirii turceşti, Sinan Paşa care îşi află sediul la Belgrad a poruncit ca 
sfintele moaşte ale lui Sava să fie aduse la Belgrad şi arse. Ceea ce s-a şi întâmplat 
pe dealul Vracear, în ziua de 27 aprilie 1594. Dar cu această nelegiuire, paşa cel 
demonizat nu a reuşit să ardă şi duhul viu al sfântului, adică pe Sfântul însuşi, care 
rămâne pururea viu şi nevătămat înaintea tronului lui Dumnezeu în ceruri şi în 
inimile oamenilor pe pământ. 


Pomenirea Sfântului cuvios loan, mărturisitorul 


Acest loan a fost stareţul Mânăstirii Cathares, care se întemeiase lângă Niceea în 
timpul domniei împăratului Iustin, în veacul al şaselea. 


Din pricina faptului că cinstea sfintele icoane şi apăra cinstirea sfintelor icoane, 
Ioan a luat chinuri cumplite din porunca împăraţilor Leon şi Teofil şi a murit în 
exil, în anul 832. 


Cântare de laudă la Sfântul apostol Simeon 


Simeon străluceşte cu tinereţea şi cu puterea, 
Când blândului învăţător el li urmează. 


În El nu vede pe ruda cea de un trup cu el, 
Ci pe Dumnezeu cel de necuprins, 


întrupat printre oameni. 


Această lumină mare întreaga lume 


întunecată i-o a arătat. 


Venindu-şi în sine el de lume s-a lepădat, 
Și precum vulturul puternic care se înalţă în zbor, 
EI cu duhul s-a înălţat către ceruri şi cele cereşti. 


Prin Hristos el bunătatea lui Dumnezeu a cunoscut, 
Viaţa cea nemuritoare şi frumuseţea. 


Prin Hristos el încă şi pe adevăratul Om L-a cunoscut. 
Astfel dispreţuit-a slava şi onorurile vremii lui, 

Și precum albina tuturor nevoinţelor pe sine s-a dăruit, 
De tinereţea lui nefiindu-i milă, nici de al său trup, 

Ci Legea lui Hristos până la sfârşit împlinind, 

Și împărăției celei veşnice învrednicindu-se. 


Răstignit pe cruce, bătrânul cel de una sută ani 
Boldul morții nu-l simte, 

Căci el în duhul înviase demult; 

Acum el aşteaptă 

Slăvita înviere 

Și a trupului. 


Cugetare 


Adevărata credinţă în această lume întotdeauna va fi prigonită. Mântuitorul însuşi a 
spus-o aceasta pe faţă apostolilor Lui. 


Sfântul Apolinarie din Hierapolis, scriind împotriva ereticilor montanişti, a zis: „Să 
ne zică nouă aceştia înaintea lui Dumnezeu: care, dintre toţi prorocii lor, începând 
cu Montanus şi nevestele lui, a mai fost persecutat de iudei şi omorât de cei 
nelegiuiţi? Nimeni! Care dintre ei vreodată a fost înşfăcat pentru Numele lui Hri- 
stos şi răstignit pe cruce? Din nou, nimeni! Au fost vreodată femeile lor luate şi 
biciuite în sinagogile evreieşti? Niciodată şi nicăieri!" Acest Sfânt ortodox spune 
că adevărata credinţă, pe de altă parte, pururea va fi prigonită în această lume. 


Ereziile sunt în general mult mai apropiate duhului lumii cel diavolesc, astfel că 
lumea şi dracii nu prigonesc ceea ce este al lor. A trăi veci şi pururi numai în pri- 
goane, doar cu puţine şi scurte răstimpuri de răsuflare, este caracteristică distin- 
ctivă a credinţei şi Bisericii ortodoxe. 


Această prigoană împotriva Ortodoxiei, lucrată dinlăuntrul şi din afara ei, a existat 
de-a lungul întregii istorii: căci ea veşnic a fost prigonită din afară de către 
necredincioşi, iar dinlăuntru de către eretici. 


Luare aminte 


Să luăm aminte la Stăpânul Hristos cel înviat: 
e Lacuma poruncit ca întru Numele Lui să se vestească peste tot pocăinţa şi 
iertarea păcatelor, 
e La cum a poruncit ucenicilor Lui să aştepte făgăduinţa Tatălui că le va 
trimite de sus puterea Duhului Sfânt. 


Predică despre prigonirile drepţilor 


Prin multe suferinţe trebuie să intrăm în împărăţia lui Dumnezeu (Fapte 14: 22). 
Și toţi care voiesc să trăiască cucernic în Hristos lisus vor fi prigoniţi (II Timotei 
$:12). 


Stăpânul Hristos a şi prorocit aceste adevăruri şi le-a şi adeverit prin exemplul 
propriei Sale vieţi. Apostolii şi ei au spus acestea şi le-au adeverit prin exemplul 
propriilor lor vieţi. Toţi de Dumnezeu-purtătorii Sfinți părinți ai Bisericii, toți 
mărturisitorii şi mucenicii au spus acestea şi le-au adeverit cu exemplul propriilor 
lor vieţi şi mucenici. 


Prin urmare, mai este nevoie să ne îndoim că doar prin poarta cea strâmtă intra-va 
cineva în Împărăţia Cerurilor? Oare mai este cazul să avem vreo îndoială că prin 
multe suferinţe trebuie să intrăm în împărăţia lui Dumnezeu? Nu, nici o justificare 
nu există pentru o astfel de îndoială. 


Oare putea-vor oile să trăiască în mijlocul lupilor şi să nu fie veşnică vânare din- 
ților lor? Poate oare făclia să ardă la răspântii şi să nu-i fie bătută flacăra de vânt 
încoace şi încolo? Poate oare pomul roditor să crească lângă drum şi să nu fie 
prădat mereu de trecători? Astfel Biserica sufletelor drepţilor nu va putea decât să 
fie prigonită mereu şi mereu de păgâni, de idolatri, de eretici, de apostaţi, de patimi 
şi de vicii, de păcate şi fărădelegi, de lume, de demoni. Astfel, nici măcar un singur 
suflet drept nu va putea trăi liber de prigoane, dinlăuntru sau din afară, până în 
clipa când va ieşi din acest trup şi din această lume. 


Dar cineva va putea să nu fie de acord cu aceasta şi să înceapă să demonstreze, 
după propria sa logică şi propriul său calcul, că lucrurile nu stau deloc aşa. Dar aici 


nici mintea şi nici logica cuiva nu pot să fie de vreun folos. Căci miile de răstigniți 
pentru dreptate de-a lungul veacurilor grăiesc tocmai împotriva unora ca aceştia, 
miile care au fost arşi de vii strigă tocmai împotriva unora ca aceştia, miile cărora 
li s-a tăiat capul pentru credinţă adeveresc împotriva unora ca aceştia şi miile care 
au fost omorâţi prin înecare mărturisesc împotriva unora ca aceştia. 


O fraţilor, credinţa creştină puternică este nu doar atunci când merge în sensul 
logicii şi gândirii noastre pământeşti, ci şi atunci şi mai cu seamă atunci, când ea 
vine în răspărul logicii şi gândirii noastre omeneşti. Cei care voiesc să trăiască 
cucernic întru Hristos lisus vor fi prigoniți. 


Aceasta a prorocit-o apostolul la începutul erei creştine şi douăzeci de veacuri de 
vieţuire creştină nu fac decât să trimită ecoul miilor de voci care confirmă adevărul 
acestei prorocii. 


O, Stăpâne Doamne lisuse Hristoase, carele ai înviat a treia zi din mormânt, 
luminează-ne pe noi ca să rămânem credincioşi până la sfârşit şi dă-ne nouă 
puterea ca să îndurăm prigoanele până la sfârşit, Căci Ţie se cuvine toată slava 
şi mulțumită în veci. Amin. 


28 aprilie 
Pomenirea Sfinţilor apostoli Iason şi Sosipatru şi a fecioarei Cherchira 


Sfinţii apostoli Iason şi Sosipatru erau din numărul celor şaptezeci, iar Fecioara 
Cherchira era fiica unui rege din Insula Corfu. 


Iason şi Sosipatru sunt pomeniţi de Sfântul apostol Pavel, el numindu-i pe aceştia 
de un neam cu el (Romani 16: 21). 


Iason se născuse în Tars, precum şi apostolul Pavel, iar Sosipatru se născuse în 
Ahaia. Primul a fost uns episcop al Tarsului de însuşi Pavel, iar celălalt fusese 
hirotonit episcop în Iconium. 


Călătorind şi predicând Evanghelia, aceşti doi apostoli au sosit la insula Corfu, 
unde au izbutit să zidească biserică în cinstea Sfântului Ştefan, arhidiaconul şi 
întâiul mucenic şi să aducă câteva suflete păgâneşti la Sfânta credinţă. 


Regele insulei i-a aruncat pentru aceasta pe amândoi în închisoare, unde se mai 
aflau închişi şi şapte tâlhari. Numele lor sunt: Saturnin, lakişolus, Faustian, lanua- 
rie, Marsalie, Eufrasie şi Mammius. Apostolii i-au adus pe aceştia şapte la credinţa 
în Hristos, prefăcându-i pe lupi întru mieluşei buni. Auzind acestea, regele a porun- 
cit ca cei şapte să fie dați morţii prin aruncarea în păcură clocotită. Aşa au luat cei 
şapte cununile muceniciei. 


Mai târziu, pe când regele îi tortura pe mucenicii apostoli, fiica lui, fecioara Cher- 
chira, privea de la o fereastră mucenicia lor. Aflând pricina pentru care erau 
torturați acei oameni, ea s-a declarat pe dată creştină şi a împărțit săracilor toate 
bijuteriile ei. 


Regele, furios pe fiica lui, a închis-o într-o temniţă deosebită. Neputând să o silea- 
scă să se lepede de creştinism prin întemnițarea la care o supusese, el a poruncit să 
se dea foc temniţei în care o închisese. Temniţa a ars, dar fecioara a rămas vie. 
Văzând minunea, mult popor s-a botezat. Regele înnebunit de ură a poruncit ca 
fiica lui să fie legată de un copac şi ucisă cu săgeți trase din arc. 


Cei care au crezut în Hristos au fugit şi s-au ascuns atunci din insula Corfu într-o 
altă din apropiere, ca să-şi salveze vieţile. Dar regele i-a urmărit într-o corabie ca 
să-i prindă şi să-i omoare, însă corabia s-a scufundat în mare şi astfel nelegiuitul 
rege a pierit precum odinioară faraon. 


Noul rege a îmbrăţişat credinţa creştină şi a primit Sfântul Botez, primind numele 
de Sebastian. 


Iason şi Sosipatru au predicat apoi liber Evanghelia şi au întărit Biserica lui 
Dumnezeu din insula Corfu păstorindu-o până la adânca lor bătrâneţe. 


Ei şi-au săvârşit în acea insulă alergarea lor pământească şi s-au strămutat cu cinste 
şi cu slavă la locaşurile cele cereşti ale Domnului. 


Pomenirea Sfinţilor mucenici Maxim, Dada şi Cvintilian 


Maxim, Dada şi Cvintilian au luat mucenicia în timpul domniei lui Dioclețian. Ei 
au fost judecaţi şi torturați de comandantul Tarcvinius. După ce au fost torturați şi 
ținuți în închisoare multă vreme, ei au fost toţi trei omorâţi prin tăierea capului. 


Pomenirea Sfântului mucenic Tibald 


Acesta era de neam slav din câmpia Panoniei. În timpul domniei împăratului Dio- 
clețian el a fost torturat cu sălbăticie pentru credinţa lui creştină, luând mucenicia 
la locul numit Tibal. 


Cântare de laudă la Sfânta muceniţă fecioară Cherchira 


Fecioara Cherchira, mugur curat, 
Din cămara împărătescă a tatălui ei 
De Numele lui Hristos a auzit. 


Sfântul Nume inima i-a covârşit, 
Și ea gata a fost să sufere pentru El. 


Tatăl pe fiică o povăţuieşte - dar cum? Şi spre ce? 
„Dumnezeu Unul este, tată. Lui să te închinil 
Prin Hristos iubirea Lui oamenilor se arată; 
Această iubire acum pe mine m-a cuprins. 

Nu plâng pentru mine, de chinuri nu mi-e frică. 
Fă ce voieşti; eu înaintea Domnului meu Stau. " 


Cherchira fecioara în mijlocul focului a stat, 
Liniştită, blândă, luminoasă ca o porumbiţă. 
Ale focului limbi roşii totul au mistuit în jur, 


temniţa în cenuşă s-a prăbuşit. 


Dar inima Cherchirei bătea fără frică: 

în ea se aflau nădejdea şi rugăciunea. 

Cu acestea ea focul l-a biruit, iar focul pe ea 
Nu a putut Să o mistuie. 


Fecioara, de săgeți străpunsă, cu uşurinţă s-a desprins 
De toată deşertăciunea lumii, prin dragostea divină. 


Trupul ei s-a ucis de săgeți ucigaşe, 
Dar Stăpânul al fecioarei suflet 
Primitu-l-a întreg. 


Cugetare 


Taina mântuirii noastre se săvârşeşte şi desăvârşeşte cu venirea lui Dumnezeu în 
trup printre oameni. 


Sfântul Meliton al Sardelor zice: „Lucrările lui Hristos care urmează Botezului 


Său au arătat înaintea tuturor şi au dovedit lumii că dumnezeirea Lui se 
ascundea în trupul Său. Fiind Dumnezeu, EI a fost totodată şi om deplin. El ne-a 
descoperit nouă cele două naturi ale Sale: cea dumnezeiască, prin facerea de 
minuni pe care le-a lucrat în timpul tuturor celor trei ani ce au urmat Botezului 
Său şi cea omenească, pe care în toţi aceşti trei ani a arătat-o prin aceea că 
slăbiciunile omeneşti ale trupului său ascundeau semnele dumnezeirii Sale, 
chiar fiind EI cu devărat Dumnezeul cel Veşnic.” 


Nu ne este cu putinţă nouă oamenilor să înţelegem taina unirii celor două naturi, 
dumnezeiască şi omenească, a Mântuitorului nostru, dar evenimentul pogorârii lui 
Dumnezeu în trup printre oameni este cât se poate de pe înţelesul nostru, din 
punctul de vedere al iubirii lui Dumnezeu pentru om. Nici măcar evenimentul 
facerii lumii nu poate avea un înţeles mai mare decât acesta; facerea lumii am pu- 
tea spune chiar că este mai puţin de înţeles decât acest eveniment al tuturor eveni- 
mentelor care au avut loc sub timp: întruparea lui Dumnezeu. 


Luare aminte 


Să luăm aminte la înălţarea Domnului nostru Iisus Hristos: 


e Lacumi-a condus El pe ucenicii Săi, pentru aceasta, la un deal de lângă 
Betania; 
e Lacumcu brațele ridicate, El i-a binecuvântat pe ucenici. 


Predică despre căutarea Feţei Domnului 


Faţa Ta, Doamne, voi căuta (Psalmul 26: 13). Arată faţa Ta peste robul Tău! 
(Psalmul 30: 16). 


= Împăratul David a căutat ceea ce pescarii cei simpli au aflat fără să caute, 
împăratul David se afla într-o stare de întuneric al necunoaşterii şi dorea să 
vadă fața luminoasă a Domnului, care S-a descoperit pescarilor în stră- 
lucirea ei mare şi minunată. 

=> Împăratul David a trăit într-un timp al aşteptării, dar ucenicii au trăit tim- 
pul împlinirii celor aşteptate. 

=> Atunci, în vremea împăratului David, exista doar prorocia venirii Domnului, 
dar acum, în vremea Apostolilor, se descoperă deja venirea Lui. 

> Atunci era un presentiment şi un dor după fața Domnului; dar aici se 
descoperă însăşi Faţa, în toată strălucirea şi frumuseţea ei. 


Faţa Domnului era strălucitoare şi înainte de înviere, dar cu cât mai strălucitoare nu 
a fost ea după înviere! Focul nestins al dumnezeirii s-a ascuns după icoana trupului 
Său şi a strălucit prin acea icoană trupească. Ucenicii au privit cu nesaţ faţa Lui şi 
s-au bucurat cu duhul. Timp de patruzeci de zile ai au privit ei trupul Lui cel înviat 
şi proslăvit al Domnului şi s-au bucurat cu duhul! 


O, fraților să căutăm şi noi faţa luminoasă a Domnului, ca să putem simţi şi noi 
bucuria pe care o simt îngerii lui Dumnezeu. De vom căuta cu dor faţa Lui în 
această viaţă, atunci o vom vedea pe Ea măcar în viaţa viitoare. Dar dacă nu vom 
căuta Faţa Lui încă din această viaţă, atunci nu o vom vedea pe ea nici în viaţa 
aceasta şi nici în viaţa viitoare. 


Fraţilor, să dorim cu dorire mare să vedem faţa Domnului nostru lisus Hristos! 


Y. Fiecare cuvânt al Său ne arată o trăsătură a feţei Lui. 

Y. Fiecare Apostol al Său ne arată câte o caracteristică a feţei Lui. 

Y. Fiecare faptă a Sa ne arată încă o trăsătură a feţei Lui. 

Y. Fiecare dintre sfinţii Lui ne arată câte o rază ce izvorăşte din lumina feţei 
Lui. 


Cu dor adânc, fraților şi cu nesaţ să privim Faţa Domnului nostru. Să adunăm din 
Ea rază cu rază, până când dobândim tot soarele strălucitor al Feţei Lui. Să aşezăm 
acel soare în adâncurile inimii noastre, ca El să lumineze curţile palatului trupului 
nostru dinlăuntru. Să sădim această vie negrăită în inimile noastre, astfel încât să 
gustăm băutura nemuritoare şi nouă pe care o gustă şi de care se desfată îngerii. 


O, Stăpâne Doamne lisuse Hristoase, Purtătorule de Lumină, străluceşte faţa Ta 
peste noi, robii Tăi, căci Ţie se cuvine toată slava şi mulţumita în veci.Amin. 


29 aprilie 
Pomenirea Sfântului Vasile al Ostrogului 


Sfântul Vasile s-a născut la Popova, un sat din Herţegovina, din părinţi simpli şi 
temători de Dumnezeu, încă din tinereţe el era plin de dragostea de biserică şi de 
Dumnezeu şi ajungând la vârsta adultă el a intrat călugăr în Mânăstirea Adormirii 
Preasfintei Născătoare de Dumnezeu din Trebinie. 


Ca monah el s-a făcut repede cunoscut pentru viaţa lui plină de râvna tuturor ne- 
voinţelor monahiceşti. Căci Sfântul Vasile lua asupră-şi nevoinţă peste nevoinţă, 
fiecare tot mai grea faţă de cea pe care o avusese mai înainte. 


După o vreme, el a fost ridicat, în pofida voinţei lui, episcop de Zahum şi 
Skenderia. Ca ierarh el a locuit mai întâi la Mânăstirea 'Tvrdos, iar de acolo, ca un 
bun păstor, şi-a întărit toată turma în credinţa ortodoxă, păzind-o de cruzimile tur- 
cilor şi de viclenia latinilor [romano-catolicilor]. 


Dar când sfințitul Vasile a fost împresurat din toate părțile de duşmanii lui care 
voiau să-i scoată sufletul, pe al lui şi pe al turmei şi când Tvrdos a fost devastată de 
turci, el a hotărât să plece la Ostrog, unde a dus o viaţă de încă şi mai aspre 
nevoinţe, păzindu-şi de acum turma sa cu rugăciunea cea cu picuri de sânge, făcută 
noaptea şi ziua. 


EI a adormit în Domnul cu pace, în veacul al şaisprezecelea, lăsând în urmă sfin- 
tele sale moaşte întregi şi făcătoare de minuni, până în ziua de astăzi. 


Minunile care se lucrează la racla Sfântului Vasile din Ostrog sunt nenumărate. 
Creştini, dar şi musulmani vin la sfintele acestea moaşte şi îşi află vindecarea celor 
mai grele şi mai cumplite boli. La aceste sfinte moaşte are loc un mare pelerinaj 
anual, la Sfântul praznic al Pogorârii Sfântului Duh. 


Pomenirea celor nouă Sfinţi mucenici din Cizic 
Aceşti nouă mucenici viteji, arzând de dragostea lui Hristos, au refuzat să aducă 


jertfă idolilor şi să se lepede de Hristos Dumnezeu, pentru care pricină au fost 
torturați cu bestialitate iar la urmă omorâţi prin tăierea capului. 


In timpul împăratului Constantin cel mare la Cizic s-a ridicat o sfântă mânăsure în 
cinstea şi pe locul martiriului acestor nouă mucenici, în care au fost aşezate sfintele 
lor moaşte. Nenumărate minuni s-au lucrat la sfintele moaşte ale acestor sfinţi. 


Numele lor sunt: Teognis, Ruf, Antipatru, Teostih, Artemas, Magnon, Teodot, 
Tavmasie şi Filimon. Dorind veşnica fericire, ei au disprețuit toată deşertăciunea 
acestei lumi şi dorind nestricăciunea, ei toată stricăciunea o au lepădat. De aceea 
Domnul i-a aşezat pe ei în locaşurile veşnicei Sale slave, încununându-i cu cununa 
nemuririi. Ei au luat cu cinste mucenicia şi s-au proslăvit în veacul al treilea. 


Pomenirea Sfântului prea cuvios Memnon, făcătorul de minuni 


Memnon s-a dăruit încă din tinereţe postului şi rugăciunii, curățindu-şi sufletul de 
patimi până la o asemenea măsură încât inima lui s-a făcut sălaşul Duhului Sfânt. 


EI a vindecat boli incurabile şi a făcut nenumărate alte feluri de minuni. El apărea 
pe mare în mijlocul furtunilor şi mântuia corăbieri de la moarte, cu tot cu corăbiile 
lor. 


EI a adormit cu pace în Domnul în veacul al doilea, strămutându-se la cereştile 
curți ale Stăpânului Hristos. 


Cântare de laudă la Sfântul Vasile de Ostrog 
O, Sfinte părinte Vasile, 
Plăcutule al lui Dumnezeu, 


Minunatule vindecător a toată neputinţa! 


Tu cu puterea lui Hristos, pe carele L-ai iubit, 
Bolile cele grele ale oamnilor le ai vindecat! 


Și întru această zi tu vindeci pe cei ce te cinstesc, 
Pe cei ce fierbinte cred în Dumnezeul cel Viu. 


Nu pregeta de la a noastr-ajutorare, 
O tu ce eşti slava poporului sârb! 


Nu pregeta rugă s-aduci pentru noi păcătoşii 
înaintea tronului lui Dumnezeu. 


Tu eşti sfântul lui Dumnezeu, de EI încununat 
Cu veşnică slavă. 


Iar sfinţii cei mai adevăraţi oameni Sunt, 
Cu duhul viu, puternic. 


În tine noi un om adevărat vedem, 
Liber de păcat şi plin de darul vindecării, 
Din belşug. 


în tine focul harului Duhului Sfânt pururea este, 
Statornic. 


în tine sălăşluieşte dragostea lui Hristos 
Cel înviat. 


Noi ţie iți mulțumim şi lui Dumnezeu cel Atotputernic, 
Căci prin tine către noi Domnul îşi varsă 

Mare milostivirea Sa: 

Prin tine, sfântul Lui, cel cu chip minunat de înger; 
Prin tine, Vasile al neamului nostru sârb, 

Plăcutul lui Dumnezeu! 


Cugetare 


Nimic nu se poate ascunde de la faţa Atotcunoscătorului Dumnezeu. EI în fiecare 
clipă cunoaşte cele ce se lucrează pe pământ, atât în afară, cât şi înlăuntrul sufle- 
telor oamenilor. Nici o singură intenţie, nici o singură dorinţă, nici un singur gând 


nu poate ascunde omul de Dumnezeu. 


Căci cum ai putea să ascunzi de Dumnezeu ceea ce nu poţi ascunde nici de 


oameni, atunci când ei sunt sfinţii lui Dumnezeu? 


Într-o zi, țarul Ivan cel groaznic a venit la biserică să se roage lui Dumnezeu. În 
aceeaşi biserică stătea la rugăciune şi fericitul Vasile cel nebun pentru Hristos. 
Este adevărat că ţarul venise să se închine, dar el în biserică se afla doar cu 
trupul, căci cu inima se afla pe Dealul Rândunicii, unde la ora aceea îşi zidea un 


palat. 


În tot timpul Sfintei Liturghii, țarul nu s-a gândit la nimic altceva decât cum să- 
şi lărgească şi să-şi zidească mai bine acel palat. 


După încheierea sfintei slujbe, ţarul 1-a remarcat pe Vasile şi 1-a întrebat: „Un- 
de ai Stat până acum?" 


Vasile a răspuns: „în biserică.” 


După care îndată Vasile 1-a întrebat el pe ar: „Dar tu, ţarule, unde ai stat până 
acum?" 


„Și eu am fost aici, în biserică,” a răspuns ţarul. 


Dar la aceste cuvinte sfântul cel mai înainte văzător a zis: „Nu grăieşti adevărul, 
Ivanuşca, căci eu te-am văzut cum în gând te învârteai încoace şi încolo pe 
Dealul Rândunicii, ca să iţi zideşti palat!” 


Luare aminte 


Să luăm aminte la Stăpânul Hristos cel care S-a înălțat la cer: 
e LacumEl, după ce i-a binecuvântat pe ucenicii Săi, a fost înălțat deasupra 
pământului şi purtat la cer; 
e La cum ucenicii au privit la El cum se înălța, până când un nor L-a ascuns 
vederii lor. 


Predică despre iubirea lui Hristos cea mai presus de cunoştinţă 


Şi să cunoaşteţi iubirea lui Hristos, cea mai presus de cunoştinţă, ca să vă um- 
pleţi de toată plinătatea lui Dumnezeu (Efeseni 3, 19). 


Iubirea lui Hristos, cea mai presus de cunoştinţă! Mai presus, nu de cunoştinţa lui 
Dumnezeu, ci de cunoştinţa omului celui întunecat şi otrăvit de păcat. 


Cunoştinţa lui Dumnezeu este egală cu iubirea lui Dumnezeu, nici una dintre 
acestea două nefiind mai mare decât cealaltă. Dar cunoştinţa omului celui 
înstrăinat de Dumnezeu nu are cum să cuprindă dragostea Lui, dată la iveală 
prin Stăpânul lisus Hristos. Dumnezeu îl cunoaşte pe om, dar omul nu-L cunoa- 
şte pe Dumnezeu. 


Dumnezeu l-a hărăzit pe om cu facultatea cunoaşterii tocmai ca, din contemplarea 
zidirii şi din descoperirile şi prorociile Legii Vechi, omul să poată să vină până la 
cunoaşterea lui Dumnezeu însuşi. Dar omul nu a voit să se plece urcării acestor 
trepte către EI. 


Dumnezeu a binevoit apoi să învingă răul din om prin arătarea iubirii, prin care să- 
l tragă pe om către Sine. De aceea Fiul lui Dumnezeu S-a întrupat, S-a răstignit şi 
a suferit pentru oameni până la moarte. 


Asemenea iubire negrăită a lui Dumnezeu față de oameni, care covârşeşte toată 
mintea, a rodit în mulți şi i-a întors pe mulți la Dumnezeu, adică i-a făcut să cunoa- 
scă pe Dumnezeu, căci prin această iubire primiseră deja o cunoaştere nouă, curată 
şi luminată. 


Dar pe mulți i-a şi nedumerit iubirea lui Dumnezeu, căci ea nu se potrivea cu 
înţelegerea lor întunecată şi otrăvită de păcat. 


Ca să cunoaşteţi, zice apostolul. Dar cum putem noi, fraţilor, să cunoaştem ceea ce 
este dincolo de cunoaştere şi dincolo de înţelegere? Noi nu vom putea cunoaşte 
altfel decât prin schimbarea minţii noastre, printr-o trezire şi ascuţire a minții 
noastre, printr-o iluminare şi privire în sus a minţii noastre, pe scurt: prin dobân- 
direa unei noi minţi, care să aibă putinţa de a cunoaşte iubirea lui Hristos, cea care 
este mai presus şi dincolo de mintea păcătoasă cea de obşte a omului. 


O, adâncimea înţelepciunii şi cunoaşterii lui Dumnezeu! Oricine se apropie măcar 
un pic de tine simte că tu eşti totodată şi adâncimea iubirii lui Dumnezeu. 


O, Stăpâne lisuse Hristoase carele Te-ai înălţat la ceruri, luminează mintea 
noastră cu lumina înţelegerii Tale, ca să putem şi noi dobândi iubirea Ta de 
oameni cea necuprinsă şi ca să putem să ne plângem cu amar inimile noastre 
împietrite şi întunecate de păcat şi răutate şi ca apoi Ţie să-Ţi mulţumim cu 
lacrimi de bucurie pentru iubirea Ta cea mare către noi păcătoşii, căci Ţie se 
cuvinte toată slava şi mulţumita în veci. Amin. 


30 aprilie 
Pomenirea Sfântului apostol Iacov 


Iacov a fost feciorul lui Zevedei, fratele lui Ioan şi unul dintre cei doisprezece 
apostoli. La chemarea Stăpânului Hristos, Iacov a părăsit mreaja lui de pescar şi pe 
tatăl său şi împreună cu fratele lui loan au urmat fără preget chemării Mântuito- 
rului. 


EI era unul din acea treime de apostoli în faţa cărora Domnul a descoperit cele mai 
mari minuni, căci în faţa lor S-a schimbat la față pe Muntele Tabor şi lor le-a fost 
dat să fie martorii agoniei Lui din grădina Ghetsimani, mai înainte de Patima Lui. 


După Pogorârea Sfântului Duh, Sfântul apostol Iacov a predicat Evanghelia în mai 
multe locuri, călătorind până în Spania. După ce s-a întors din Spania, iudeii au 
început să se certe cu el din pricina interpretării Sfintei Scripturi, dar nici unul 
dintre ei nu a putut să-i stea împotrivă, nici măcar un anume vrăjitor, Hermo- 
ghenes. Hermoghenes şi discipolul lui, Filip, au fost învinşi de puterea adevărului 
predicării lui Iacov şi binevoind Domnul, amândoi au venit la Sfântul Botez. 


Dar iudeii nu s-au lăsat, ci l-au clevetit pe apostol înaintea lui Irod, înduplecindu-l 
pe un anume losia să îl atace pe faţă pe Iacov. Dar losia, văzând purtarea nobilă şi 
curajoasă a apostolului şi ascultând predica lui cea limpede care arăta fără putință 
de tăgadă adevărul, s-a pocăit şi a crezut în Hristos. 


Când Iacov a fost osândit la moarte, acest losia a fost osândit şi el împreună cu 
apostolul. Pe drum înspre locul de ucidere, Iosia îl rugă cu lacrimi pe apostolul Ia- 
cov să îl ierte pentru atacurile lui josnice şi mârşave la care îl înduplecaseră iudeii. 
Apostolul 1-a îmbrăţişat şi I-a sărutat şi i-a zis: „Pace ţie şi deplină iertare!" 


Amândoi şi-au plecat capetele sub sabie şi murind s-au înălţat la Domnul, pe carele 
L-au iubit şi căruia I-au slujit. 


Sfântul apostol Iacov a luat cununa muceniciei la Ierusalim, în anul 45. Trupul lui 
a fost mutat în Spania, unde la sfintele lui moaşte se lucrează minuni până în ziua 


de astăzi. 


Pomenirea celui între sfinţi părintelui nostru Donat, episcopul Evirei 


Acest sfânt părinte a fost episcop în oraşul Evira din Albania. EI a fost hărăzit de 
Domnul cu marele dar al facerii de minuni, cu care el lucra mari şi minunate 
lucrări spre folosul oamenilor. 


Sfântul Donat a preschimbat apa amară în apă dulce, a adus ploaie în timp de 
secetă, a vindecat-o pe fiica regelui de nebunie, a înviat un om din morţi. Mortul 
cel înviat îşi plătise, înainte de a muri, datoria pe care o avea către oarecine. Dar 
acel ticălos creditor voia să mai capete de la acel om banii o dată şi aşa, auzind că 
a murit, s-a dus la văduva lui şi a cerut cu glas mare şi ticălos să i se dea înapoi 
păruta datorie. Văduva a plâns şi a alergat la episcop. Sfântul Donat 1-a sfătuit pe 
ticălosul creditor să aştepte cel puţin până când se îngroapă mortul şi numai după 
aceea să aducă vorba de datorie. Dar creditorul a bătut din picior cu obrăznicie. 
Atunci Sfântul Donat a venit lângă mort şi a strigat: „Scoală-te, frate, şi vezi-l pe 
creditorul tău!" Atunci mortul s-a ridicat din cosciug şi cu privire mânioasă a 
căutat către ticălosul creditor şi i-a spus răspicat unde şi când i-a întors toată 
datoria. I-a cerut şi hârtia cea scrisă şi semnată care arăta împrumutul banilor. 
Creditorul înfricoşat a scos tremurând chitanţa, pe care omul înviat a rupt-o în 
bucăţi, după care s-a întins înapoi în coşciug şi a murit. 


Sfântul Donat a adormit cu pace la bătrâneţe adâncă strămutându-se la locaşurile 
cele cereşti, la anul 387. 


Sfintele sale moaşte se odihnesc la Evira, în Albania, fiind de ajutor minunat 
credincioşilor, până în ziua de astăzi. 


Pomenirea Sfintei muceniţe Arghira 


Această nouă muceniţă s-a născut la Brusa, din părinți binecredincioşi. De îndată 
ce Arghira s-a cununat după rânduială cu un bărbat creştin, un anume turc din 
vecinătate s-a aprins de necurata poftă faţă de ea şi a chemat-o cu neruşinare să tră- 
iască cu el. 


De Hristos iubitoarea Arghira a respins cu hotărâre murdară îndrăzneala a necu- 
ratului turc. Acesta, turbat de ură, s-a dus şi a clevetit-o la judecător, cum că mai 
întâi ar fi vrut să treacă la islam dar mai apoi s-a răzgândit. 


Această Sfântă Arghira a petrecut începând cu acel ceas cincisprezece ani de tem- 
niță grea, fiind târâtă din tribunal în tribunal şi din oraş în oraş, pentru că nu a voit 
să se lepede de credinţa ei în Hristos, pe carele L-a iubit mai presus decât orice pe 
pământ. 


Ea la sfârşit a murit într-una din închisorile din Constantinopol, la anul 1725. 
Cântare de laudă Ia Sfântul apostol Iacov 


Iacov al lui Zevedei unul dintre cei trei ucenici a fost 
Care de vederea tainelor Domnului s-au învrednicit. 
El pe Domnul a văzut carele schimbatu-S-a la faţă, 
În veșmânt alb ca lumina, 

Faţa Lui ca soarele strălucind. 

EI pe Domnul a văzut rugându-Se cu picuri de sânge, 
În Grădina Ghetsimani, 

Ca un prizonier 

În temniţa lumii. 


De această nepotrivire 

Iacov s-a tulburat, 

Până când însuşi Domnul cu Lumina învierii 

Pe apostolul Său I-a luminat. 

Domnul înviind, lacov a crezut, 

Tulburarea lui grea s-a risipit ca un fum. 

Iar când Duhul S-a pogorât pe apostoli luminând, 
Iacov de nebiruită putere s-a covârşit. 


EI războiul în contra a demonilor stăpânire 
Cu putere, zi şi noapte, a purtat. 

EI cu minuni mari, de Hristos hărăzitul, 
Numele lui Dumnezeu către popor şi popoare, 
Spre a Domnului slavă, a purtat: 

Până când numele lui Hristos Dumnezeu 

În întreaga lume a stălucit. 


Zadarnic Irod sângerosul 

Capul apostolului 

L-a tăiat; 

Căci pe al viteazului său cap Domnul 
Cununa biruinţei 

A aşezat. 


Cugetare 


Un bătrân şi plin de cucernicie monah se afla pe patul de moarte. Fraţii şi 
prietenii lui s-au strâns în jurul lui să-l plângă. Din această pricină, bătrânul a 
râs de trei ori. 


Fraţii I-au întrebat: „De ce râzi?” 


Iar bătrânul a zis: „Am râs prima oară pentru că vouă tuturor vă este frică de 
moarte, a doua oară pentru că nici unul dintre voi nu este gata de moarte şi a treia 
oară pentru că eu plec de la muncă la odihnă." 


lată, aceasta este moartea dreptului! Anume, că lui nu îi este frică de moarte. El 
este pregătit pentru moarte şi gata de ea. El vede că prin moarte trece de la viaţa 
cea grea şi împovărătoare la veşnica odihnă. 


Când natura omului contemplă starea care era a sa dintru început în Grădina 
Raiului, atunci el vede moartea ca fiind ceea ce şi este: ceva cu totul nefiresc, 
precum nefiresc este şi păcatul. Căci moartea îşi are izvorul în păcat. Pocăindu-se 
în timpul vieţii şi curățindu-se prin lacrimi de păcat, omul vede că moartea nu mai 
este ultima anihilare, ci dimpotrivă, poarta spre veşnicie. 


Dacă uneori drepţii se roagă lui Dumnezeu pentru prelungirea vieţii lor pe pământ, 
atunci ei nu fac aceasta pentru că ar iubi viaţa lumească sau pentru că le-ar fi frică 
de moarte, ci numai şi numai spre a mai câştiga timp de pocăință şi de curățire a 
păcatelor, astfel încât să se înfățişeze înaintea lui Dumnezeu mai vrednici şi mai 
curaţi. 


Iar dacă unii drepţi arată frică în ceasul morţii, frica lor nu este frica de moarte, ci 
de Dreapta Judecată a lui Dumnezeu. 


Oare, văzând o astfel de frică a drepţilor, ce fel de spaimă nu ar trebui să-i cuprindă 
pe cei care trăiesc şi mor veşnic nepocăiți?! 


Luare aminte 


Să luăm aminte la Stăpânul lisus Hristos cel care S-a înălţat la ceruri: 
e Lacum toată forța gravitațională a pământului nu a putut să împiedice înăl- 
area trupului Domnului la cer, 
e La cum, prin Sfânta înălțarea Lui, Domnul S-a arătat pe Sine deasupra 
legilor fizice ale firii. 


Predică despre luminarea lui Hristos 


Deşteaptă-te, cel ce dormi şi te scoală din morţi şi te va lumina Hristos (Efeseni 
5:14). 


Sfântul apostol Pavel, ca şi toţi ceilalți apostoli şi sfinți ai lui Dumnezeu, învăţa tot 
ceea ce învăţa întotdeauna din propria lor trăire şi experienţă, căci credinţa în Hri- 
stos este trăire, iar nu teorie şi sofisticărie omenească, însuşi Pavel fusese mai 
înainte ca şi unul ce duhovniceşte dormea somnul necunoaşterii, fiind duhovniceşte 
ca şi mort, atâta vreme cât îi prigonea sângeros pe creştini şi credinţa creştină. Dar 
Sfântul apostol Pavel s-a deşteptat, s-a ridicat, s-a sculat din moartea duhov- 
nicească şi atunci l-a luminat pe el Hristos. 


Sfântul apostol Pavel se cunoaşte pe sine încă din timpul în care duhovniceşte 
dormea somnul morţii, el cunoscând şi ţinând pururea minte cum s-a deşteptat, 
s-a ridicat, a înviat şi l-a luminat Hristos. lar ceea ce el însuşi cunoaşte despre 
sine în calitate de creştin, acelea le recomandă şi credincioşilor. Ca apostol, el se 
vede pe sine în acea lumină mare care 1-a luminat şi crede că toţi oamenii, dacă 
doresc, pot să o cunoască şi ei. Căci lumina nu este a lui sau doar a lui, ci ea este 
Lumina lui Hristos. A lui este doar dragostea pentru acea Lumină, care este 
Hristos. Dar lumina lui Hristos trebuie să fie chiar de la început, aşa cum ea 
trebuie să fie şi la sfârşit. Căci, fără lumina lui Hristos, omul nu se poate 
deştepta, ridica, şi învia din morţi, tot aşa cum nici după această deşteptare şi 
înviere nu poate singur, prin singurele lui eforturi, să vieţuiască mereu şi mereu 
mai mult în credinţă sau să moară cu nădejdea învierii. 


Hristos este de trebuinţă şi la început şi la sfârşit. Aşa cum braţul şi mâna părintelui 
îi trebuieşte copilului care este în pericol să se incece, ca să se prindă de ea şi să 
iasă la uscat, ca să se ţină strâns de ea spre a nu fi în pericolul de a se îneca din 
nou, aşa şi Hristos le trebuieşte celor care stau mereu în pericolul innecării în 
marea păcatelor. 


Apostolul Pavel însuşi a primit lumina lui Hristos pe drumul Damascului, încă de 
mai înainte de a fi creştin şi apoi a primit-o din nou, mai târziu. 


—> Prima luminare a fost convertirea sufletului lui la Hristos, iar 
= a doua luminare a fost consfinţirea lui în Hristos. 


Prima luminare o primim şi noi toţi prin Sfântul Botez, iar a doua prin credinţa 
vieţii noastre conştiente şi păzirea poruncilor Domnului. Toţi cei care nu au această 


luminare a lui Hristos sau care primind-o, au pierdut-o, sunt ca şi unii ce dorm 
somnul morții. 


O, Stăpâne Doamne lisuse Hristoase Atotmilostive, deşteaptă-ne pe noi, ridică- 
ne pe noi şi ne învie pre noi, căci acestea toate noi singuri nicicând nu le putem 
fără Tine, căci Ţie se cuvine toată slava şi mulţumita în veci. Amin. 


1 mai 
Pomenirea Sfântului proroc leremia 


Sfântul Proroc Ieremia a trăit cu aproximativ şase sute de ani mai înainte de Mân- 
tuitorul Hristos, în satul Anathoth, nu departe de Ierusalim. EI a început să proro- 
cească de la vârsta de cincisprezece ani, în timpul împăratului losia. 


EI predica pocăinţa către rege şi către nobilii săi, către prorocii cei mincinoşi şi 
către preoţii templului. În timpul domniei regelui Iosia, prorocul Ieremia a scăpat 
ca prin urechile acului de moartea pe care i-o doreau mâinile ucigaşe ale nobililor 
înnebuniţi de ură împotriva lui. 


Privitor la rege, lehoiachim, el a prorocit că înmormântarea acestuia va fi ca îngro- 
parea unui măgar, adică că după ce va muri trupul lui va fi aruncat în afara zidu- 
rilor Ierusalimului, apoi târât pe pământ, fără cinstea unei îngropări omeneşti. 


Din pricina acestei prorocii marele proroc a fost aruncat în temniță. Neputând să 
scrie în temniţă, prorocul leremia 1-a chemat pe Baruh, fiul lui Neria, care, stând la 
fereastruica închisorii, scria ceea ce dicta marele proroc. Când această prorocie a 
fost citită în urechile regelui acesta a smuls furios hârtia din mâinile cititorului şi a 
aruncat-o în foc. Dar pronia dumnezeiască l-a mântuit pe leremia de închisoare, 
iar cuvântul lui prorocesc s-a împlinit întocmai cu regele lehoiachim. 


Despre regele leconia, fiul lui lehoiachim, regele din Iuda, Ieremia a prorocit că va 
fi luat rob în Babilon împreună cu toată casa lui şi că va muri acolo. Toate acestea 
s-au împlinit la scurt timp după ce prorocul şi-a rostit cuvântul. 


În timpul regelui Zedechia, Ieremia şi-a luat un jug în jurul gâtului şi a umblat prin 
Ierusalim, prorocind căderea lui şi robia babiloniană. leremia le-a scris după aceea 
captivilor din Babilon, vestindu-le să nu nădăjduiască întoarcere grabnică acasă, la 
Ierusalim, căci captivitatea lor se va prelungi până la şaptezeci de ani, ceea ce s-a 
întâmplat întocmai. 


În valea Tofeth de lângă Ierusalim [valea măcelului], unde iudeii îşi aduceau pro- 
prii lor copii jertfe idolilor, leremia a luat un vas de lut în mâinile lui şi l-a spart la 
pământ înaintea poporului, prorocind prin aceasta curânda zdrobire şi umilire a 
regatului ludeei. Babilonienii au capturat la scurt timp după aceea Ierusalimul, 1-au 
ucis pe regele Zedechia, au jefuit şi au trecut cetatea prin ascuţişul săbiei şi au tăiat 
capetele unei mari mulțimi de iudei în Valea 'Tofeth, chiar pe locul în care aceştia 


îşi omorâseră copiii ca jertfe criminale aduse idolilor şi chiar la locul unde Ieremia 
sfărâmase vasul olarului. 


Ieremia împreună cu leviţii, au luat Chivotul Legământului din Templu şi l-au dus 
la Muntele Nebo, acolo unde murise Moise şi l-au ascuns într-o peşteră. Dar focul 
Templului leremia 1-a ascuns într-o fântână adâncă. leremia după aceea a fost silit 
de nişte iudei să meargă cu ei în Egipt, unde prorocul a trăit timp de patru ani, ca 
după aceea să fie omorât cu pietre de conaţionalii lui. 


Egiptenilor leremia le-a prorocit căderea idolilor lor şi sosirea Fecioarei împreună 
cu Pruncul ei în Egipt. 


Există o tradiție după care însuşi împăratul Alexandru cel mare a cercetat mor- 
mântul prorocului Ieremia, după care a dat poruncă strămutării moaştelor proro- 
cului şi a îngropării lor la Alexandria. 


(Notă: Egiptenii aproape că I-au zeificat pe Sfântul proroc Ieremia. De aceea ei 1- 
au îngropat ca pe un rege. Chiar după moartea lui, ei l-au socotit făcător de mi- 
nuni. Ei luau praful de pe piatra lui de mormânt ca să se vindece cu el împotriva 
muşcăturilor de şarpe. Chiar şi astăzi mulţi creştini îl cheamă pe Sfântul proroc le- 
remia în ajutor pentru vindecarea rănilor ce provin de la muşcăturile de şarpe şi 
împotriva şerpilor.) 


Pomenirea Sfântului cuvios mucenic Acachie, pantofarul 


Acest sfânt Acachie era din satul Neohorion de lângă Tesalonic. Maltratat cumplit 
de către stăpânul lui la Serres, Acachie a trecut la mahomedanism. Mai târziu, po- 
căindu-se cu amar şi luând asupră-şi chipul monahicesc, el a vieţuit la Muntele 
Athos la Mănăstirea Hilandar. 


Biata lui maică, o femeie săracă şi iubitoare de Hristos, I-a povăţuit astfel: „Aşa 
cum de bună voia ta te-ai lepădat de Domnul, aşa acum trebuie tot de bună voia ta 
să iei asupră-ţi cu curaj mucenicia pentru EL." 


Fiul a urmat sfatul maicii lui. Cu binecuvântarea părinţilor de la Sfântul Munte, 
Acachie a călătorit la Constantinopol, unde turcii l-au prins şi i-au tăiat capul în 
ziua întâia a lunii mai, în anul 1816. 


Sfântul cap al acestui cuvios mucenic se păzeşte în Mânăstirea Sfântul Pantelimon 
din Sfântul Munte Athos. 


Pomenirea Sfântului cuvios Pafnutie din Borovsk 


Pafnutie fusese fiul unei mari căpetenii tătare, care mai târziu a trecut cu toată ini- 
ma la credinţa creştină. 


La vârsta de douăzeci de ani el a fost tuns monah, trăind în acest chip într-o mână- 
stire pănă la vârsta de nouăzeci şi patru de ani, când a răposat întru Domnul. 


Pafnutie a fost în tot timpul vieţii lui feciorelnic şi mare nevoitor, din care pricină a 
fost învrednicit de Dumnezeu cu darul facerii de minuni şi al străvederii. 


Sfântul cuvios Pafnutie a trecut la Domnul la anul 1478. 
Cântare de laudă la Sfântul proroc Ieremia 


Sfântul proroc Ieremia cel feciorelnic 
Descoperă poporului tainele lui Dumnezeu. 


Poporului ce se înstrăinează de la a Lui lege 
Ieremia îi strigă cu lacrimi şi cuvinte aspre 
Cuvinte ca o flamură de foc; 

Cuvintele prorocului ard pe cei păcătoşi, 
Iar pe drepți îi luminează. 


Lacrimile lui lacrimi de maică sunt, 
Cu care maica îşi plânge pruncii ce-i mor. 


Prorocul vede de mai înainte toate: 

Pedeapsa Domnului vine peste popor. 

Pedeapsa Domnului este însutit meritată, 

Mila Domnului în dreptate plină de urgie se preface. 


Prorocul strigă cu lacrimi şi cuvinte aspre, 
Chemându-l pe păcătoşi la pocăință. 


Dar poporului îi place după căpeteniile 

cele fărădelege să umble, 

Căpetenii care de prorocul Domnului îşi bat joc, 
Iar cuvintele lui le numesc minciună. 


Dar prorocul fără ostenire strigă, 
EI cuvintele sale cu suferinţe le pecetluieşte. 


Ucigaşii pe proroc îl omoară 
Dar numele lui cu atât mai vestit îl fac. 


Cuvintele prorocului se împlinesc toate, 
Căci împărăţia nelegiuirii piere, 
Iar prorocul este proslăvit. 


Cugetare 


Cuviosul Pafnutie din Borovsk a zis ucenicilor săi că sufletul omului şi lucrările lui 
ascunse se cunosc limpede din ochii şi privirea lui. Acest lucru a părut de mirare 
ucenicilor, până când cuviosul le-a arătat din belşug, cu fapta, adevărul cuvintelor 
lui. 


Văzând mai dinainte soarta oamenilor, cuviosul Pafnutie a văzut-o mai dinainte şi 
pe a lui însuşi. Cu o săptămână mai înainte de sfârşitul lui, încă în deplină sănătate 
aflându-se el, cuviosul a prorocit că în următoarea Joi el va pleca din această lume. 


Sosind acea zi de joi, cuviosul a strigat cu bucurie:,lată ziua Domnului, bucuraţi- 
vă, popoare! lată ziua cea mult aşteptată a sosit!" 


Iată ce fel este moartea drepţilor, a oamenilor sfinţi! A oamenilor care, în toată via- 
ţa lor, cugetă neîncetat la ceasul despărțirii sufletului de trup şi al şederii înaintea 
Judecăţii Domnului! 


Luare aminte 


Să luăm aminte la înălțarea Domnului nostru lisus Hristos: 
e Lacum înaintea ucenicilor care încă priveau la cer, au apărut doi îngeri; 
e La cum aceşti îngeri au vestit că Domnul va veni din nou în acelaşi fel în 
care ucenicii L-au văzut înălțându-se. 


Predică despre puterea cuvântului lui Dumnezeu 


Cuvântul Meu nu este el, oare, ca un foc, zice Domnul, ca un ciocan care Sfă- 
râmă stânca? (leremia 23: 29). 


Da, Doamne, cuvântul 'Tău cu adevărat foc este; el este foc care îi încălzeşte pe cei 
drepţi şi îi arde pe cei păcătoşi. Cu adevărat, cuvântul Tău ca un ciocan este: ca un 
ciocan ce înmoaie împietrirea inimii celui credincios şi sfărâmă în pulbere inima 
păcătosului care nu vrea să se pocăiască. 


Oare, nu ardea în noi inima noastră când ne vorbea pe cale şi când ne tâlcuia 
Scripturile? (Luca 24: 32), au întrebat apostolii după ce au grăit cu Domnul înviat. 


Când inima omului are o aşezare bună, ea arde la cuvântul Domnului; ea se 
topeşte de bunătate şi creşte de bucurie şi de iubire. Dar când inima omului are o 
aşezare rea, fiind împietrită de păcat, atunci ea se arde la cuvântul Domnului, şi se 
face şi mai împietrită. 


Dar inima lui Faraon s-a învârtoşat (Ieşirea 8: 19). Zadarnic li se pare răilor că 
se întăresc în spatele inimilor lor împietrite, în spatele împrejmuirilor lor de fier, în 
întăriturile lor de aur şi de argint, crezând că zdrobesc armura dreptăţii lui Dum- 
nezeu. 


Cuvântul Domnului este puternic ca un ciocan de fier de a cărui zdrobire nu poți 
scăpa, atunci când El dă sentinţa pieirii cetăților împietrite în spatele cărora se 
ascund păcătoşii. 


Zadarnic se ascund necredincioşii în spatele fortăreţelor şi întăriturilor lor din pia- 
tră, zadarnic întăresc şefii de state statele lor, cele împietrite în înţelepciunea 
deşartă a acestei lumi care îl alungă departe pe Dumnezeul cel Viu. Cuvântul Dom- 
nului se abate de sus ca o lovitură de trăznet, ca un ciocan care sfărâmă desăvârşit 
toate turnurile cele înălțate fără EI sau împotriva Lui, ca un ciocan de a cărui zdro- 
bire nimeni nu va putea scăpa. 


O fraților, să nu ne punem nădejdea în alcătuirile noastre din piatră, marmură, aur 
sau argint, în pietrele cele fără Dumnezeu ale propriilor noastre cugete. Toate ace- 
stea mai slabe sunt înaintea puterii lui Dumnezeu decât praful uliţelor pe care îl 
suflă vântul. 


O, Stăpâne şi Atotputernice Doamne, ajută-ne nouă să primim cuvântul Tău, ca 
pe piatra cuvântului Tău să ne clădim vieţile noastre şi în lumea aceasta şi în cea 
care va să fie, Căci Ţie se cuvine toată slava şi mulţumita în veci. Amin. 


2 mai 
Pomenirea Sfinţilor mucenici Hesperus, Zoi, Chiriac şi Teodul 


În timpul domniei împăratului Adrian, care a fost între anii 117 şi 138 după 
Hristos, un păgân pe nume Catullus i-a cumpărat ca sclavi pe Hesperus, pe soția lui 
Zoi şi pe fui lor Chiriac şi Teodul. Cum ei erau creştini neclintiţi în credinţă, ei nu 
voiau niciodată să guste nimic din cele jertfite idolilor, iar când li se dădea mâncare 
din aceasta, ei o aruncau câinilor şi preferau să îndure de foame. 


Aflând despre acestea, Catullus s-a umplut de furie şi a început să îi tortureze cu 
cruzime. Mai întâi a luat la schingiuit copiii, dar aceştia au rămas neclintiți în 
credinţa lor cea de la minunaţii lor părinți primită şi ce e mai mult, îl provocau 
chiar pe torționar să îi supună la şi mai mari chinuri. 


La sfârşit toți patru au fost aruncaţi într-un cuptor în care, mulțumind Domnului, 
şi-au dat sufletele în mâna Lui. Trupurile lor au rămas întregi, nearse de flăcările 
focului. 


Pomenirea Sfântului Atanasie cel mare, arhiepiscopul Alexandriei 


In această zi se pomeneşte mutarea sfintelor moaşte de minuni făcătoare ale Sfân- 
tului Atanasie, precum şi minunile care au avut loc în această zi, la mutarea lor. 


Viaţa şi faptele minunate ale acestui sfânt sunt pomenite în optsprezece zile ale 
lunii ianuarie. 


Pomenirea Sfinţilor mucenici Boris şi Gleb 


Aceştia au fost fiii marelui cneaz Vladimir, creştinătorul poporului rus: mai înainte 
de botezul lui, acest mare cneaz a avut mai multe soţii şi mulți copii de la ele. 


Boris şi Gleb erau fraţi şi după mamă. Înainte de moartea lui Vladimir şi-a împărțit 
statul intre toţi fiii lui. Dar Sviatopolk, fiul cel mai mare, cneazul Kievului, voia 
pentru sine şi părțile desemnate de către tatăl său pentru Boris şi Gleb. EI de aceea 
a trimis nişte ucigaşi plătiți care să-i omoare pe Boris, care se afla într-un loc şi pe 
Gleb, care se afla într-un altul. Dar ambii frați erau foarte credincioşi şi plăcuţi în 
toate cele lui Dumnezeu. 


Ei şi-au întâmpinat moarte cu rugăciune, înălţându-şi inimile către El. Trupurile lor 
după moarte au rămas nestricate şi pline de bună mireasmă. 


Boris şi Gleb au fost îngropaţi la Visgorod unde, până în ziua de astăzi, iese din ele 
o putere minunată care vindecă oamenii de multe boli şi suferinţe. 


Pomenirea Sfântului Mihail [Boris], ţarul bulgarilor 


Boris s-a născut şi a crescut în păgânism, dar s-a botezat sub influenţa unchiului 
său Boian şi a surorii lui. La Sfântul Botez el a primit numele de Mihail. 


Patriarhul Fotie i-a trimis preoţi care încetul cu încetul au adus la Sfântul Botez tot 
poporul bulgar. Multe căpetenii bulgare s-au opus acestei noi credinţe, dar noua 
credinţă a cucerit până la urmă poporul, iar Crucea a strălucit desupra turlelor mul- 
tor biserici ridicate de piosul Țar Mihail. 


În mijlocul poporului bulgar, ca şi al celui sârb, Sfânta credinţă creştină a fost mai 
cu seamă întărită de cei cinci următori, cum erau numiți cinci dintre ucenicii 
Sfinţilor Chiril şi Melodie, cei care au adus şi au predicat pe Hristos şi creştinismul 
în limbile popoarelor slave. 


La bătrâneţele sale, Mihail s-a retras într-o mânăstire, unde a fost tuns în mo- 
nahism. Când fiul lui Vladimir a început să distrugă munca tatălui lui şi să-i exter- 
mine pe creştini, Mihail a îmbrăcat din nou haina lui militară, s-a încins cu paloşul 
şi l-a dat la o parte pe Vladimir de pe tron, instalându-l ca ţar în locul lui pe fiul 
lui mai mic, Simeon. După aceea, Mihail s-a întors înapoi în mânăstirea lui, la ne- 
voințe, post şi rugăciune, încheindu-și viața pământească în dreapta credinţă, în 
dreapta mărturisire a Domnului nostru lisus Hristos, cu măreție, evlavie şi multă 
cinste, strămutându-se la locaşurile cele cereşti în ziua a doua a lunii mai, anul 906 
după Hristos. 


Cântare de laudă la Sfântul Mihail, ţarul bulgarilor 


Mihail, bulgarul cu Sfânta Cruce 
Pe poporul său în Botezul lui Hristos 
A botezat. 


Pe păgâni, oi ale sfintei turme a lui Hristos 
Le-a făcut. 
Iar prin a vieții sale pildă 


Inimile oamenilor cu bună rănire 

A rănit, 

Aducându-le pe ele la dragostea credinţei 
Celei mântuitoare. 


EI a zidit biserici, păgânismul l-a nimicit, 
Și întru el Sfântul Duh al Domnului 
S-a proslăvit. 


EI deşartă slava lumii a lepădat, 
Pe oameni învățând adevărul şi dreptatea. 


EI faţă de sine nici o milă a avut, 
Pentru dragostea Numelui Domnului 
Și a mântuirii poporului bulgar. 


Pe pământ coroană de ţar a purtat, 
Iar în Ceruri acum poartă cununa 
Veşnicei bucurii. 
Cugetare 


Fericitul Maxim cel nebun pentru Hristos umbla gol, iarna, pe străzile Mosco-vei. 
Ca răspuns la îndemnurile oamenilor de a se îmbrăca ca să se apere de frig, Maxim 
MA 


zicea: "Da, crudă e iarna, dar dulce este Raiul!" Şi mai zicea: "în schimbul răbdării 
Domnul dă mântuirea!" 


Când Domnul nostru lisus Hristos nu a ezitat nici o clipă să Se dea pe Sine celor 
mai cumplite chinuri şi celei mai cumplite morţi pentru noi, cum să ne mai pară 
nouă rău de noi înşine? 


Mântuitorul Hristos ne-a prescris nouă o reţetă: o dietă pentru însănătoşirea 
noastră duhovnicească, pe care Ela numit-o "sarcina cea uşoară ” şi "jugul cel 
blând."' Căci mult mai grele sunt jugurile pe care noi înşine ni le punem pe 
grumajii noştri, juguri care pururea ne apleacă în jos, înfundându-ne din ce în 
ce mai adânc în boala sufletului. Căci cele pământeşti pretind de la noi mult mai 
multe sacrificii, nefăgăduindu-ne în schimb nici un bine după moarte, care este 
veşnică. Cele pământeşti ne pretind să-L sacrificăm pentru ele chiar pe 
Dumnezeu şi sufletul noastru, conştiinţa şi mintea noastră şi toată demnitatea 
noastră umană şi dumnezeiască. lar la sfârşit nu ne arată, decât groapa cea 
întunecoasă şi plină de gunoaie, drept răsplată suferințelor îndurate de noi toată 


viaţa de dragul celor lumești şi pământeşti. Hristos însă nu ne cere să sacrificăm 
altceva decât cele pământeşti, adică gunoiul: ticăloşia noastră de fiară şi 
păcatele noastre, viciile şi răutatea. lar în schimb ne făgăduieşte învierea şi 
fericirea cea nemuritoare în Rai. 


Cu adevărat, <Crudă e iarna, dar dulce este Raiul! 
Luare aminte 


Să luăm aminte la înălţarea Stăpânului nostru lisus Hristos: 
e lLacuml se închina Lui ucenicii; 
e Lacumse întorc ei la Ierusalim după aceea cu bucurie mare. 


Predică despre izvorul apei celei vii şi fântânile cele sparte 


Miraţi-vă de acestea, ceruri; cutremuraţi-vă, îngroziţi-vă, zice Domnul! Că două 
rele a făcut poporul Meu: pe Mine, izvorul apei celei vii, M-au părăsit şi şi-au 
săpat fântâni sparte, care nu pot ține apă (Ieremia 2 : 12-13). 


Oare grăitu-s-au aceste cuvinte doar pentru vremurile acelea sau şi pentru ale 
noastre, ale celor de azi ? Cu siguranţă ele s-au grăit şi pentru vremurile noastre, 
ale celor de azi! 


Oare s-au rostit aceste cuvinte doar pentru poporul iudeu sau şi pentru poporul 
nostru? Cu siguranță, ele s-au rostit şi pentru poporul noastru şi pentru toate 
popoarele care trăiesc în ziua de azi! 


Când s-a zis: să nu ucizi, Să nu furi, să nu dai mărturie mincinoasă, acestea nu 
au fost porunci date doar oamenilor acelor timpuri, ci şi oamenilor tuturor 
timpurilor şi nu doar poporului evreu şi tuturor popoarelor. Aceste cuvinte 
valabile sunt şi astăzi şi în toate timpurile, pentru toate popoarele şi pentru fiecare 
om care se întoarce cu spatele la Izvorul apei celei vii care curge chiar în ograda lui 
şi începe să-şi sape fântâni sparte, care nu pot ţine apa. Izvorul apei celei vii este 
Stăpânul Hristos însuşi, nesecată, îmbelşugată şi dulce. Iar fântâna cea spartă este 
făcută din lucrările omului pe care le lucrează el în pofida lui Dumnezeu şi a Legii 
Lui, lucrări de la care el aşteaptă progresul, fericirea şi satisfacerea foamei şi setei 
lui. Aceasta este fântâna celor fără de Dumnezeu, a celor stăpâniţi de toată avariția, 
zgârcenia, lăcomia, imoralitatea, pofta de stăpânire şi de putere, vanitatea, 
idolatria, vrăjitoria şi toate celelalte lucrări drăceşti ce au pe diavolul ca inspirator 
al lor, păcatul ca lucrător al lor, şi nădejdea cea mincinoasă ca sacagiu al lor. 


Miraţi-vă de acestea, ceruri şi cutremuraţi-vă, îngroziţi-vă, zice Domnul. Miraţi- 
vă de cumplita nesimţire a omului care părăsind apa cea vie, a început să-şi sape 
fântâna în cărbuni aprinşi spre însetoşarea şi mai cumplită a gâtlejului lui! 


O, fraților, poporul nostru aceste două rele le-a făcut: ei au lepădat pe Stăpânul, 
Izvorul oricărei fapte bune şi s-au dus să-şi caute cele bune ale lor în cele rele şi 
prin cele rele. Oare găsi-se-va apă în foc ?! Sau grâu bun crescând în nisipuri?! Nu, 
fraţilor, acestea niciodată nu vor putea fi. Cu atât mai puţin se va putea vreodată 
afla pace, fericire, bucurie, viaţă sau oricare alt bine în fântânile cele pustii ale 
păcatului şi fărădelegii. 


O, Stăpâne Doamne Fără de moarte, Izvorul a tot binele pe care şi-l doreşte 
mintea şi sufletul omenesc, milostiv fii nouă păcătoşilor şi netrebnicilor. Cu 
puterea Dreptei Tale întoarce-ne pe noi de la calea fărădelegilor şi deşertăciunii, 
şi potoleşte setea noastră la izvoarele apei Tale celei vii, Căci Ţie se cuvine toată 
slava şi mulţumita în veci. Amin. 


3 mai 
Pomenirea Sfinţilor mucenici Timotei şi Mavra 


Viaţa şi destinul acestor doi mari şi minunaţi mucenici, Soț şi soţie, este cu ade- 
vărat uimitoare. 


Din cauza credinţei lor creştine ei au fost aduşi înaintea lui Arrianus, guvernatorul 
Thebaidei, în timpul împărăției lui Dioclețian. Aceasta s-a întâmplat la douăzeci de 
zile după cununia lor. 


Timotei era citeţ la biserica locului în care trăiau. Guvernatorul I-a întrebat: „Cine 
eşti, care iți este numele, cetatea." 


La acestea Timotei a răspuns: Eu Sunt creştin şi sunt citeţ în Biserica lui Dum- 


Guvernatorul a continuat: „Oare nu vezi aceste instrumente de tortură aşezate în 
jurul tău şi care te aşteaptă?" 


Timotei a răspuns: 


Guvernatorul a poruncit unui chinuitor să-i străpungă capul prin urechi cu o vergea 
de fier, iar de durere, ochii mucenicului au ieşit în afară. După aceea l-au spân- 
zurat cu capul în jos, băgându-i în gură un căluş de lemn. 


Mavra, care se afla lângă el, era aproape ca leşinată de spaima torturilor lui, dar 
văzându-l pe soţul ei că nu se sperie, ci chiar el o încurajează, ea a păşit înaintea 
judecătorului mărturisindu-şi cu glas mare credinţa. 


Guvernatorul a pus să 1 se smulgă femeii perii capului, iar apoi degetele mâinilor. 
După multe alte torturi bestiale, din care ar fi pierit chiar de la început dacă nu i-ar 
fi apărat harul lui Dumnezeu, ei au fost răstigniți față în faţă. Ei au stat astfel 
răstigniți, păstrându-şi viaţa, timp de nouă zile; în tot acest timp au grăit unul cu 
altul, întărindu-se. 


In ziua a zecea a răstignirii lor ei şi-au dat sufletele în mâinile Stăpânului lor, pen- 
tru care până la capăt moartea pe cruce o au îndurat, făcându-se vrednici împărăției 
Lui. Ei au luat cu cinste mucenicia pentru Hristos la anul 286. 


(Notă: Numele Mavra (Maura) înseamnă "negru". De aceea în Macedonia sărbă- 
toarea acestor sfinţi este cunoscută sub numele de Ziua neagră. În insula Zakynthos 
există o sfântă biserică închinată Sfinţilor mucenici Timotei şi Mavra, în care au 
avut loc multe vindecări minunate.) 


Pomenirea Sfântului prea cuvios Teodosie de la Lavra Peşterilor din Kiev 


Încă din tinereţile lui, Teodosie a urât râsul şi uşurătatea şi a iubit mult singu- 
rătatea, rugăciunea şi cugetările dumnezeieşti. Pentru aceasta el era de multe ori 
ocărât de maica lui şi mai mult decât oricând într-o zi, când a băgat de seamă că 
fiul ei este încins cu un lanţ în jurul mijlocului, pe sub haine, care de la rană îi pă- 
tase cu sânge cămaşa. 


Citind întru o bună zi în Sfânta Scriptură cuvintele: Cela ce iubeşte pe tată sau pe 
mamă mai mult decât pe Mine, nu este vrednic de Mine (Matei 10: 37), Teodosie 
a părăsit casa părinților lui şi a scăpat la Mânăstirea Peşterilor din Kiev ca să afle 
sfat de la prea cuviosul Antonie. 


Preacuviosul 1-a primit şi la scurt timp după aceea I-a tuns monah. Când maica lui 
I-a aflat şi i-a cerut să se întoarcă acasă, el a sfătuit-o mult şi a convins-o să pri- 
mească călugăria, lucru pe care maica l-a şi făcut, intrând într-o mânăstire de 
femei. 


Teodosie repede a ajuns pildă tuturor fraților întru toate nevoinţele: postiri, blân- 
deţe, bunătate, făcându-se pentru aceasta foarte iubit de stareţul Antonie, care l-a 
ŞI aşezat egumen mânăstirii. 


În timpul egumeniei lui Teodosie frăţia mânăstirii a sporit foarte mult, astfel încât 
s-au zidit multe chilii şi mai multe biserici, în Mânăstirea Pecerska introducându-se 
pe de-a întregul Pravila Mânăstirii Studiţilor din Constantinopol. 


Dumnezeu a vărsat asupra lui Teodosie har din belşug datorită marii lui feciore- 
Inicii curate şi jertfitoare, marii lui râvne pentru rugăciune, marii lui iubirii pentru 
toți fraţii şi tot omul.Astfel, acest bărbat al lui Dumnezeu a luat putere asupra du- 
hurilor necurate şi a început să vindece bolile oamenilor, prorocind despre mulți. 


Impreună cu Sfântul Antonie, Sfântul acesta prea cuvios Teodosie este considerat 
întemeietorul şi organizatorul vieţii monahale în Rusia. 


Sfântul Teodosie a adormit cu pace la anul 1074. Sfintele lui moaşte făcătoare de 
minuni se odihnesc alături de cele ale părintelui lui duhovnicesc, Antonie. 


Cântare de laudă la Sfinţii mucenici Timotei şi Mavra 


Timotei şi Mavra pe cruce Stau răstigniți, 
Faţă în faţă. 


Chipurile lor albe 

De suferinţă, prin Domnul Hristos 
Unul pe celălalt se privesc, 

Mai bine decât prin ochii trupeşti. 


Căci suferinţa lor pe ei i-a înălțat 
Mai presus de toate. 


Timotei grăieşte: 

„ Mavra iubită, scumpa mea, 

Sora mea, trupul tău fragil mai tare ca al meu doare! 
Dar să nu te laşi, scumpa mea, sora mea, 

ci cu mine Să stai în rugăciune! 

Către Hristos al nostru 

Gândurile noastre să le ţintuim. 


Mavra răspunde: 

„ Timoteie iubit, dragul meu, 

Fratele meu, cu adevărat Duhul Domnului 
Pe mine mă-ntăreşte. 


Stăpânul Hristos durerea îmi alină, 
Dar pe mine acum mă dor rănile tale cumplite, 
O slava mea, soțul meu iubit. 


Dar încă puţin, dragul meu, dulcele meu frate, 

încă puţin, Să îndurăm, să îndurăm până la capăt. 
Din ghimpii suferințelor noastre vor înflori trandafiri, 
Iar pe tine te voi vedea binecuvântat şi plin de slavă 
Între oştirile cereşti. 


O, să îndurăm, să îndurăm cu bucurie, fără strigăt. 


Să nu adormim de durere, scumpul meu, 
Ci treji să fim, 


Domnul poate veni în orice clipă - 
Să nu fim ruşinaţi, în mijlocul chinului nostru. 


Iată văd cerurile deschizându-se, 
Iată văd comorile negrăite pregătite nouă. 


Timotei către Mavra grăieşte: 

„ O sora mea prea minunată, 

O Mireasa Domnului meu IHristos, muceniţă slăvită! 
Pe Hristos Domnul îl slăvesc! 

Pe EI să-L slăvim Pentru marea Sa milă! 

Iată El pe noi ne-a învrednicit 

de această moarte decât toate mai înaltă. 


O Slavă Ţie Dumnezeul nostru, Slavă Ţie! 
Celui Care pentru noi Te-ai jertfit, Slavă Ţie! 
Noi acum Sufletele noastre 
Întru ale Tale mâini le aşezăm. ” 

Cugetare 


Avva Ioan cel pitic i-a întrebat pe fraţi: „Cine I-a vândut pe Iosif?" 
Și un frate a răspuns şi a zis: „Fraţii lui." 


Iar bătrânul a zis: „Nu fraţii lui, ci smerenia lui. Căci Iosif ar fi putut zice că fratele 
lor este, ar fi putut să strige, să se împotrivească, dar el a rămas tăcut. Deci cu 
adevărat smerenia lui 1-a vândut. lar după aceea, smerenia lui stăpân al Egiptului 
I-a făcut." 


Pe când noi ne apărăm tot timpul de greutățile cele exterioare, trimise nouă de către 
Dumnezeu sau de EI îngăduite, cărora ar trebui de fapt ne predăm, adică să le 
îndurăm cu mulțumire şi fără murmur, supunându-ne voii Domnului. De aceea şi 
pierdem roadele bogate pe care le-am putea câştiga dacă am îndura greutățile cu 
smerenie şi până la capăt. 


Avva Pimen zice cu mare înţelepciune: „Noi am lepădat jugul cel blând şi sarcina 
cea uşoară, adică certarea de sine şi ne-am luat asupră-ne jugul cel greu şi sarcina 
cea greu de purtat a îndreptățirii de sine." 


Dar creştinul cel adevărat ştie să accepte orice greutate sau dificultate a vieţii ca 
plată pentru păcatele de acum sau de demult, căutând în toate să împlinească cu 
credință voia Domnului şi aşteptând cu nădejde răsplătirile cele de la sfârşit. 


Luare aminte 


Să luăm aminte la Domnul Hristos cel care S-a înălţat la cer: 
e LacumEl Și-a început lucrarea Sa mântuitoare pe pământ ca un lucrător 
obişnuit şi smerit, 
e LacumEl Şi-a desăvârşit lucrarea Sa mântuitoare pe pământ prin Slăvita şi 
minunata Sa înălțare la ceruri. 


Predică despre cum se vor ruşina închinătorii la idoli 


Cum furul când este prins se ruşinează, aşa se va ruşina şi casa lui ISrail şi 
poporul şi regii lui şi căpeteniile lui şi prorocii lui şi preoţii lui, căci au zis 
lemnului: „ Tu eşti tatăl meu!” Şi pietrei i-au grăit: „ Tu m-ai născut” şi nu şi- 
au întors spre Mine faţa, ci spatele, iar la vreme de nevoie vor zice: „Scoală-te şi 
ne izbăveşte!” (Ieremia 2: 26-27). 


Cu adevărat cu toţii se vor ruşina, fraţilor, cei care nu văd dincolo de lemn şi de 
piatră şi care în ignoranţa lor spun că omul este făcut numai din materii vegetale şi 
minerale şi deci împărtăşeşte soarta vegetalelor şi mineralelor. 


Ei stau întorşi cu spatele la Ziditor şi nu sunt în stare să vadă nimic altceva decât 
zidirea, uitându-L pe Ziditorul şi zicând că nici nu există nimic decât zidirea, că 
eventual ea e ziditorul. Ei zic că natura a creat şi a dat naştere omului şi că de aceea 
omul trebuie să i se supună ei, fiind mai mic decât ea, un sclav care se ţine de poa- 
lele naturii, o verigă oarecare, sclavă lanţului naturii şi un mort în groapa tuturor 
morţilor naturii. 


Toţi aceştia care vorbesc şi gândesc astfel sunt daţi de ruşine atunci când în ceasul 
de cumpănă al necazurilor vieţii încep să strige către Dumnezeu: Scoală-te şi ne 
izbăveşte! 


Dar de ce strigă ei către Dumnezeu Scoală-te! ca şi când Dumnezeu ar dormi? Căci 
Dumnezeu nu stă nicicând lungit, ci veşnic în picioare: veşnic în picioare şi gata să 
vină în ajutorul orişicui îl cheamă, cu umilinţă şi cu credinţă, în ajutorul lui. Dar 
cei care sunt înamoraţi de lemn şi de piatră şi care nu nădăjduiesc niciodată decât 
în propriile lor forţe, în propriul lor ajutor, aceştia L-au alungat din vieţile lor, 
dărâmând locul de cinste din inimile lor pe care trebuia să şadă EI. Şi aceştia mai 
îndrăznesc totuşi să strige la vremea necazului Scoală-te! 


Dar Domnul este blând, El se scoală şi vine în ajutorul oricărui om care se po- 
căleşte. Să se pocăiască păcătosul cu adevărat şi aruncând departe dragostea lui de 
păcate să se întoarcă la Dumnezeu cu iubire, iar Domnul îi va ajuta lui. 


Să se întoarcă cu spatele la lemnul cel mort şi la piatra cea nesimţitoare, iar cu faţa 
să se întoarcă către Dumnezeul cel Viu, iar Domnul Cel pururea viu îl va mântui. 
Căci Atotputernicul nu este răzbunător, nici a zidit El vreodată omul pentru moa- 
rte, ci l-a zidit pentru viaţă. 


O fraților, să nu căutăm prosteşte ajutorul la cele neajutorate şi nici viaţa la cele 
neînsuflețite. Ci să ne întoarcem cu capetele către Făcătorul Cel Viu, carele ne-a 
dăruit nouă o faţă mult mai strălucitoare decât a dăruit feţei pământului. 


Să ne întoarcem de la întunericul soarelui care apune către lumina soarelui răsare, 
căci aceasta este calea mântuirii. Dar să ne grăbim, fraților, mai înainte ca să ne- 
ajungă ceasul când lumina ultimei noastre zile pe acest pământ se va cufunda în 
întunericul apusului. 


O, Stăpâne Doamne lisuse Hristoase carele Te-ai înălţat la ceruri, înalță într- 
acolo şi minţile noastre şi le curăţeşte pe ele şi le despovărează pe ele de 
greutatea pământului, O, Purtătorule de Lumină, Doamne! Căci Ţie se cuvinte 
toată slava şi mulţumita în veci. Amin. 


4 mai 
Pomenirea Sfintei muceniţe Pelaghia din Tars 


Pelaghia s-a născut în cetatea Tarsului din părinţi păgâni, dar bogaţi şi slăviţi. 
Auzind despre Hristos şi despre mântuirea sufletului de la alți creştini, ea a ars 
de iubire penru Mântuitorul şi S-a făcut creştină cu de-amănuntul. 


Dar acelea erau şi timpurile cumplitelor prigoane contra creştinilor. S-a întâmplat 
că împăratul Dioclețian însuşi a sosit la Tars. În timpul şederii împăratului acolo, 
fiul împăratului şi moştenitorul tronului imperial s-a îndrăgostit fără întoarcere de 
Pelaghia şi a voit să o ia de soție. Pelaghia 1-a răspuns prinţului prin maica ei, care 
era o femeie rea, că ea deja este logodită cu Mirele Ceresc, Hristos Domnul. 


Apoi, fugind şi de mama ei cea rea şi de lumescul moştenitor al tronului imperial, 
Pelaghia 1-a căutat şi I-a aflat pe Înaltpreasfinţitul Linus, bărbat recunoscut pentru 
sfințenia vieţii lui. Acesta a povăţuit-o bine pe fecioara Pelaghia în credinţa cre- 
ştină şi a botezat-o. Apoi Pelaghia a împărţit săracilor toate marile ei comori şi toa- 
te hainele cele scumpe şi s-a întors la maica ei căreia i-a mărturisit că de acum este 
botezată. 


Aflând despre acestea şi pierzând cu desăvârşire orice nădejde de a o vedea pe 
sfânta fecioară soţie a lui, moștenitorul imperial s-a străpuns cu o sabie, sinu- 
cigându-se. 


Maica cea rea şi-a denunţat fiica la împăratul, predându-i-o lui pentru judecată, 
împăratul a rămas fără grai văzând frumuseţea fecioarei şi uitând cu totul despre 
fiul lui, s-a aprins cu totul de necurata patimă pentru ea. 


Dar de vreme ce Pelaghia nu putea fi clintită din credinţa ei, împăratul a 
osândit-o să fie arsă de vie în văpaia focului aprins într-un vițel de metal. 


Când torţionarii au sfâşiat hainele de pe ea, Pelaghia s-a însemnat cu semnul 
Sfintei Cruci şi rostind rugăciuni de laudă şi slavă lui Dumnezeu, a intrat în 


vifelul de metal încins până la roşu de foc. Ea s-a topit acolo într-o clipeală de 
ochi, precum ceara. 


Rămăşițele oaselor ei le-a dobândit arhiereul Linus şi le-a îngropat pe un deal, 
sub o piatră, în timpul împăratului Constantin Copronimul (741-775), în chiar 


acelaşi loc s-a ridicat o prea frumoasă biserică în cinstea sfintei fecioare şi 
muceniţe Pelaghia, care s-a jertfit pentru Hristos spre a fi veşnic alături de EI în 
ceruri. 


Pomenirea Sfântului sfinţitului mucenic Silvan, episcopul Gazei 


Silvan a fost mai întâi militar, dar mai târziu, mânat de dragostea credinţei lui cre- 
ştine, el a intrat în oştirea Impăratului Cerurilor. 


Acuzat de convertirea păgânilor la creştinism, el a fost torturat cu bestialitate iar 
mai apoi omorât prin tăierea capului împreună cu alți patruzeci de soldaţi, la anul 
311. 


Astfel s-au făcut aceştia cu toţii cetăţeni ai Cerului. 
Pomenirea Sfântului prea cuvios Nichifor 
La început Nichifor a fost romano-catolic, dar mai târziu el a îmbrăţişat Ortodoxia. 


EI a dus o viaţă de aspre nevoinţe ca monah la Muntele Athos, împreună cu în- 
țeleptul Theolept. EI a fost dascălul marelui Sfânt Grigorie Palama şi a scris o 
lucrare depsre rugăciunea minţii. El s-a înfățişat cu pace înaintea Domnului în vea- 
cul al paisprezecelea. 


Sfântul prea cuvios Nichifor zicea: „Adună-ţi mintea şi sileşte-o să intre în ini- 
mă şi să rămână acolo. Când mintea ta s-a întărit în inimă, ea nu trebuie să ră- 
mână goală, ci trebuie să rostească neîncetat rugăciunea: Stăpâne Doamne lisu- 
se Hristoase, Fiul lui Dumneze miluieşte-mă pe mine păcătosul! Niciodată să nu 
îngădui ca ea să se oprească din această lucrare. Făcând astfel, tot lanţul vir- 
tuților se va sălăşlui întru tine: dragostea, bucuria, pacea şi toate celelalte. Și aşa 
toate cererile tale care le vei aduce Domnului se vor împlini." 


Cântare de laudă la Sfânta muceniţă Pelaghia 


Pelaghia înaintea necuratului împărat 
Stă la judecată ca un înger de lumină. 


Împăratul cel cu chip de fiară către ea cată 
Şi-i grăieşte: 
„ Diademă-mpărătească pe fruntea ta voi pune, 


rr 


dacă tu între femei îmi vei fi soţie. 


Pelaghia vitează răspunde: 

„Îngreţoşător lucru îmi este a mă-nsoţi cu un păgân. 
Nicicând, împărate, nu voi fi a ta. 

Ce-mi oferi? Coroană de țarină? 

Eu trei cununi de la Domnul meu am, 

De la Hristos, veşnicul meu Mire. 


Prima cunună-i a credinţei ce-am păzit; 
A doua, a fecioriei ce-am păzit; 
Și-a treia a muceniciei mele este. 


Nu mai zăbovi, hulitor împărat, 

Zdrobeşte mai degrab' ăst trup de țarină, 
Zdrobeşte-l, taie-l, arde-l şi îl macină, 

Ca sufletul meu mai curând la nunta-mi s-ajungă. 


Ca sufletul meu mai curând 
fața Mirelui meu să O vadă, 
Faţa nemuritoare a Mirelui meu, 
Mântuitorului meu, Domnul." 


Cugetare 


Tânărul lipsit de experienţă în războiul duhovnicesc lasă pe fundul fiecărei lui 
fapte bune să se strecoare slava deşartă şi părerea de sine. Dar soldatul încercat în 
acest cumplit război, în mijlocul vâltorii luptei contra patimilor aflându-se, nici o 
nădejde în sine nu-şi pune, ori în faptele lui bune, ci mai vârtos sporeşte rugăciunea 
cu lacrimi, strigând întru ajutorul lui Dumnezeu. 


DI zicea: „Cu cât stă omul mai aproape de Dumnezeu, cu atât se vede 
mai păcătos.” 


EI mai zicea: „Când eram tânăr, gândeam câteodată că am făcut vreun bine; 
acum că sunt bătrân, văd că nici măcar un bine nu am lucrat cu adevărat 
vreodată.” 


Dar oare nu zis-a însuşi Domnul nostru: Nimeni nu este bun decât numai Unul 
Dumnezeu (Matei 19: 17). Deci dacă bun nu este nimeni decât numai Unul 
Dumnezeu, izvorul a tot binele, atunci cum ar putea fi bună vreo faptă care nu 
vine chiar de la Dumnezeu? Şi cum ar putea cineva care lucrează vreo faptă 
bună să şi-o atribuie sieşi, iar nu lui Dumnezeu? Și dacă aşa stau lucrurile, 
atunci în ce se va putea lăuda vreodată omul cel muritor? În nimic, decât numai 
în Domnul şi în bunătatea Lui! 


Luare aminte 


Să luăm aminte la Stăpânul Hristos care S-a înălţat la ceruri: 
e La cum, prin Sfântă înălţarea Lui, El Și-a arătat firea Sa dumnezeiască şi 
puterea; 
e La cum, prin sfântă înălțarea Lui la ceruri, EI îi descoperă omului că mai 
există şi o altă lume şi o altă viaţă: o lume a celor cereşti şi o viaţă a celor 
cereşti. 


Predică despre idolatrie şi adulter 


Şi deşi am lăsat pe fiica lui Israel cea necredincioasă pentru atâtea fapte de 
desfrânare şi i-am dat carte de despărţire, am văzut că necredincioasa ei soră, 
Iuda, nu s-a temut, ci, S-a dus şi ea să se desfrâneze. Și prin neruşinarea 
desfrânănlor ei a pângărit ţara şi s-a desfrânat cu pietrele şi cu lemnele (Ieremia 
3: 8-9). 


Dar ce fel de adulter au comis poporul lui Israel şi al lui Iuda cu lemnele şi cu 
pietrele? Ei au comis adulterul închinării la idoli făcuţi din lemn şi din piatră. Dar 
mai înainte de acest păcat, ei au comis altul: ei s-au întors cu spatele la închinarea 
Adevăratului Dumnezeu, a Dumnezeului Celui Viu, a Dumnezeului Unul. 


Dar de ce se numeşte această idolatrie desfrânare, adică adulter? Pentru că mai 
întâi ei fuseseră legaţi cu dragoste de Dumnezeul Cel Viu şi Adevărat, de Dumne- 
zeul Cel Unul, dar mai după aceea ei au trădat această legătură a iubirii şi şi-au dat 
inimile după dumnezeii străini făcuți din piatră şi din lemn. De aceea numeşte 
Dumnezeu desfrânarea lor adulter. 


Dar oare această învinuire a Domnului este valabilă doar pentru timpurile 
acelea sau şi pentru ale noastre? Și oare numai pentru poporul lui Israel şi al lui 
Iuda şi nu şi pentru poporul nostru, al creştinilor? Din nefericire, chiar şi în ziua 
de astăzi mulți creştini merită deplin această învinuire a lui Dumnezeu. Căci 


oricine şi-a lăsat inima rece la Adevăratul Dumnezeu, la Domnul cel Viu şi cel 
Unul, şi şi-a aprins dragostea pentru cele mai de jos, pentru lucruri făcute din lemn 
şi din piatră şi făpturi muritoare şi putrezitoare, oricine a decăzut astfel comite 
adulter şi îşi atrage asupra sa meritata învinuire a lui Dumnezeu. Astfel, această 
învinuire a Domnului este la fel de valabilă astăzi precum a fost atunci şi cu mult 
mai grea, căci atunci oamenii păcătuiau fără să îl fi cunoscut pe Hristos, pe când 
oamenii cei de acum după ce L-au cunoscut pe EI. 


O, fraţilor, până când vom mai lăsa această necurată desfrânare să se târâie pe 
pământ? Pină când va mai puţi pământul de la această desfrânare a omenirii 
care se desfrânează cu idoli de lemn şi de piatră, de argint şi de aur, de carne şi 
de sânge? Oare nu prefăcut-a Atotputernicul Hristos toţi aceşti idoli în praf şi în 
cenuşă? De ce se mai pleacă unii dintre creştini astăzi să-şi facă iar idoli din 
acest praf şi cenuşă? Aceasta din pricina minciunii diavoleşti şi a propriei lor înşe- 
lări de sine. 


O, Stăpâne Doamne lisuse Hristoase, carele Te-ai înălţat la ceruri, apără-ne pe 
noi de împresurarea minciunii diavoleşti şi a înşelării cu care ne înşelăm noi 
singuri. Păzeşte-ne pe noi cu Sfântă Crucea Ta de necuratele şi cele de ruşine 
desfrânări cu idolii cei căzuţi. Ajută-ne, ajută-ne nouă, Doamne lisuse Hristoase 
să ne închinăm numai Unuia Ţie, Domnului Celui Viu, Unul şi Adevărat, căci 
Ţie se cuvine toată slava şi mulţumita în veci. Amin. 


5 mai 
Pomenirea Sfintei mari muceniţe Irina 


Irina era din cetatea Magedon din regiunea Balcanilor şi a trăit în vremurile apo- 
stolice. 


Tatăl ei, Licinius, făcea parte din mica nobilime. Unii cred că el era slav. Irina s-a 
născut păgână, din părinți păgâni. 


Penelopa - căci acesta era numele cu care se născuse - a aflat despre credinţa 
creştină de la profesorul ei Appelianus. Sfântul Timotei, ucenicul Sfântului 
apostol Pavel, a botezat-o pe ea şi pe toţi slujitorii curţii ei şi i-a dăruit spre 
lectură Epistolele Sfântului apostol Pavel. 


Refuzând căsătoria, ea l-a înfuriat pe tatăl ei, care a vrut să o tortureze din cauza 
aceasta. Dar la urmă ea însăşi l-a convertit pe tatăl ei la creştinism în chip minunat. 


Irina a fost dată la chinuri cumplite sub patru împărați (între care tatăl ei nu se nu- 
mără), dar Dumnezeu a apărat-o în tot acest timp prin sfinţii Lui îngeri. 


Regele Sedechia a îngropat-o până la gât într-o groapă umplută cu şerpi şi cu scor- 
pioni, dar îngerul Domnului a omorât toate scârboasele jivine şi a păzit-o pe sfânta 
fecioară muceniţă întreagă. 


Apoi regele a încercat să o taie în două cu fierăstrăul, dar fierăstrăul s-a frânt de 
trupul ei ca şi când trupul ar fi fost de marmură. 


Apoi acelaşi rege a legat-o de o roată de moară sub o moară de apă şi a dat drumul 
şuvoiului de apă, nădăjduind că aşa fecioara muceniţă se va îneca. Dar apa nu a 
curs, ci a stat pe loc, iar fecioara a rămas vie şi nevătămată. 


Regele Sapor, fiul regelui Sedechia i-a pus în picioare încălțăminte de fier, i-a 
încărcat în spate un sac de nisip, a înhămat-o la o căruţă şi a pus să fie mânată ca 
un animal cale lungă dincolo de cetate. 


Dar îngerul Domnului a cutremurat 


pământul, iar pământul s-a deschis şi i-a înghițit pe chinuitori. 


Supravieţuind tuturor torturilor celor bestiale de minte diavolească născocite, prin 
care minuni mii de păgâni au lepădat păgânismul şi au alergat la Hristos crezând şi 
botezându-se. Irina a intrat în cetatea lui Callinicus, pentru predicarea Evangheliei. 


Regele de atunci al cetăţii, Numerian, a voit să o omoare în acest fel: el a aruncat-o 
consecutiv în trei tauri din metal încins. Dar ea nu a murit, ci păzită de Dumnezeu 
fiind, a rămas de fiecare dată vie şi nevătămată. Mulţi au văzut aceste minuni şi au 
crezut în Unul Dumnezeu. 


Eparhul Vavdonos a luat-o în cetatea Constantina, unde gândea să o omoare 
punând-o pe grătare încinse de fier. Dar nici aceasta nu a reuşit să pună capăt vieţii 
Sfintei Irina, care şi de această dată a adus popor nenumărat la Hristos. 


La sfârşit Irina a sosit la cetatea Mesembria, unde a fost omorâtă de regele Sapur, 
dar Dumnezeu a înviat-o de la moarte la viaţă. Regele şi mulți din popor, văzând 
aceasta, au crezut în Hristos şi s-au botezat. 


Aşa, prin suferințele ei sângeroase şi minuni peste minuni lucrate de Dumnezeu 
prin viteaza muceniţă, au ajuns la Hristos prin ea peste o sută de mii de păgâni. 


In cele din urmă Sfânta muceniţă Irina s-a întins într-un sicriu şi 1-a poruncit lui 
Appelianus să-l închidă. După patru zile, când au deschis sicriul, au văzut că tru- 
pul Irinei nu mai era în el. 


Aşa a proslăvit-o Dumnezeu în veci pe Sfânta, prea minunata, mare muceniţă Irina, 
care a jertfit tot şi a îndurat toate ca Dumnezeu să Se prea slăvească între oameni. 


Pomenirea Sfinţilor Martin şi Heraclius 


Martin şi Heraclius erau amândoi slavi. Ei au fost prigoniți de ereticii aneni în 
Iliria. Aruncaţi în exil, aceşti doi cavaleri ai Ortodoxiei şi-au încheiat cu cinste 
viețile lor pământeşti în veacul al patrulea, strămutându-se la curțile veşnice ale 
împăratului Hristos. 


Cântare de laudă la Sfânta mare muceniţă Irina 


Penelopa fiica regelui şade la fereastră, 
Când trei păsări în şir zboară repede spre ea. 


Prima este o porumbiţă ca laptele de albă, 


În cioc cu o ramură de măslin; 

A doua este un vultur, purtând într-al său ciont 
Cunună aleasă de flori. 

Iar a treia un corb este, cu o viperă rea 
Țintuită în ciocu-i. 


Penelopa pe slujnice-ntreabă ce semn va fi fiind acesta. 
Dar Slujnicele tac; nici una nu poate răspunde; 
Ele însele nedumerite sunt de uimire. 


Dar bătrânul Appelian spune: „Noi toţi 
oameni muritori Suntem, 

Însă către bătrânul tău dascăl 

Pleacă-ţi urechea, Penelopo, 

Frumoasă copilă: 

Prin aste semne, cu limpede slovă 

Duhul Domnului însuşi către tine grăieşte: 
Pace arată porumbiţa, seninătatea ta, 

Căci tu te vei numi Irina, 

Rămurica de măslin este harul Domnului 

ce se varsă peste tine; 

Vulturul biruitor este precum tu ca un vultur 
Patimile-ţi vei birui, 

Iar cununa de flori e slava şi dulceaţa cerească, 
Corbul cu viperă-n cioc întunecatul duh este 
Și a lui răutate, 

Pe care tu prin răbdare tare îl vei birui." 


Irina ascultă şi inima-i tresare. 
Ea hotărăşte pe sine să se dea 
Pentru mântuitoarea credinţă, 
Cu jertfire întreagă. 


Ea făgăduinţa nestrămutat până la capăt îşi duce, 
lar Dumnezeu ajutându-i, însuşi i-o împlineşte. 


O, Stăpâne Doamne, pentru rugăciunile ei sfinte, 
Miluieşte-ne pe noi, păcătoşii. 


Cugetare 


Rugăciunea care este doar din cuvinte nu ajută dacă ei nu i se va alătura şi 
inima. Dumnezeu nu ascultă decât rugăciunile fierbinţi, care sunt doar cele din 
inimă. 


Odată Avva Zoii din Thebaida se întorcea de la Muntele Sinai şi a întâlnit un 
monah care i s-a jeluit de marea secetă pe care o suferea el împreună cu fraţii 
lui la a lor mânăstire. 


Avva Zoii l-a întrebat: „Dar de ce nu vă rugaţi pentru aceasta lui Dumnezeu?" 
Iar monahul a zis: „Noi ne-am rugat şi am cerut, dar tot nu a plouat.” 


Iar bătrmul Zoii a zis: „Vădit este că nu vă rugaţi din inimă. Oare vreți să vă 
arăt că aşa este?” 


Şi atunci Avva a ridicat mâinile la ceruri şi s-a rugat. Atunci a început Să curgă 
pe pământ ploaie din belşug. 


Văzând acestea, monahul înspăimântat de uimire căzu cu faţa la pământ şi se 
închină înaintea Avvei, dar Avva, temându-se de slava cea de la oameni, fugi de 
acolo. 


Domnul însuşi grăieşte: Cereţi şi vi se va da vouă (Luca 11: 9). Însă buzele cele 
pline de rugăciune nu ajută dacă în ele nu se află şi inima. Inima să se umple de 
rugăciune, chiar dacă buzele vor fi tăcute. Şi atunci Dumnezeu va auzi şi va împli- 
ni degrabă. Căci Domnul iubeşte rugăciunile cele din inimă ale oamenilor. 


Luare aminte 


Să luăm aminte la Stăpânul Hristos carele S-a înălțat la ceruri: 
e Lacum,prin înălțarea Lui, El a arătat Slăvit desăvârşire a tuturor lucrărilor 
Lui pe pământ, de-a lungul celor treizeci şi trei de ani; 
e La cum, prin înălțarea Lui, El ne învaţă şi pe noi cum să ne direcţionăm 
sensul tuturor faptelor şi lucrărilor vieţii noastre către Cer, iar nu către pă- 
mânt. 


Predică despre cereasca nuntă a sufletelor oamenilor 


Intoarceţi-vă, voi copii căzuţi de la credinţă, zice Domnul, că M-am unit cu voi 
(leremia 3: 14). 


Sufletul omului este mireasa, iar Domnul cel Viu şi Atotputernic este mirele 
sufletului omenesc. Domnul o îmbracă pe mireasă Lui, sufletul omenesc, cu 
lumină şi o hrăneşte cu harul Lui. lar sufletul, al cărui mire este Dumnezeu, dă 
naştere la copii mulţi în forma celor multe şi frumoase lucrări ale virtuţii. Căci 
sufletul singur nu poate da naştere nici măcar unei singure fapte virtuoase. 


Faptele virtuoase nu se pot naşte decât în sufletul cel făcut roditor de Dumnezeu. 
Pe de altă parte, sufletul însămânţat de cele lumeşti fie rămâne sterp fie dă naştere 
la păcate şi la vicii. De aceea le zice Domnul oamenilor M-am unit cu voi. 


Dacă sufletul omenesc ar cunoaşte cine este Acela cu care s-a unit, el nu ar mai 
rătăci ŞI nu s-ar mai omori pururea cu desfrânările, prefăcându-se în noroi. 


Dumnezeu este Mirele Cel credincios al sufletului omenesc. El nu-Și trădează 
niciodată mireasa, care este sufletul omenesc. Dragostea lui pentru el niciodată 
nu se răceşte, câtă vreme sufletul însuşi nu se întoarce de la EL, aruncându-se în 
desfrânări, în adulter. Dar chiar şi atunci Dumnezeu nu părăseşte sufletul cu 
totul, ci îl caută şi îl întoarce de la căile pierzării. 


Intoarceţi-vă, zice Domnul sufletelor omeneşti, înfoarceți-vă şi vă voi ierta, 
întoarceţi-vă şi vă voi primi pe voi, ne zice mereu Domnul. 


Cei care s-au pocăit cu amar pot să dea mărturie de cât de mare este milostivirea 
lui Dumnezeu. Ei pot să dea mărturie de cât de răbdătoare este dragostea lui 
Dumnezeu către păcătoşi, chiar şi în ultimul ceas al vieţii lor. 


Dumnezeu este credincios în iubirea Lui, El nu se grăbeşte la răzbunare împo- 
triva sufletului celui adulter. El pururi luptă să refacă în om sentimentul ruşinii 
pe care sufletul adulter al omului I-a pierdut din cauza nesimţirii păcatului. 
Ruşinea această sfântă duce la pocăință, pocăinţa duce la dobândirea stării celei 
dintâi, care la rândul ei reface unirea cea dintâi a dragostei şi fidelității faţă de 
Dumnezeu. 


O, Stăpâne Doamne Atotputernice Iisuse Hristoase, dă-ne nouă rodirea sufle- 
telor noastre spre toată roada cea bună şi îmbelşugată prin dragostea Ta, Căci 
Ţie se cuvine toată slava şi mulţumita în veci. Amin. 


6 mai 
Pomenirea Sfântului, dreptului şi mult-pătimitorului proroc lov 


Sfântul şi dreptul lov era din fiii lui Isav, a cincea generație după Avraam. EI a trăit 
la marginea dintre Arabia şi Idumeea, cu aproape două mii de ani înainte de Mân- 
tuitorul Hristos.Numele tatălui lui era Zaret, iar al maicii sale Vosora. Numele lui 
mai întreg era însă lovav. 


Iov a fost un bărbat cinstit, drept şi temător de Dumnezeu şi de asemenea foarte 
bogat, în anul al şaptezeci şi nouălea al vieţii sale Dumnezeu a îngăduit să cadă 
asupra lui cumplite ispite aduse de Satan, aşa cum ni se spune în amănunţime în 
Cartea Iov din Sfânta Scriptură a Vechiului Testament. Într-o singură zi, lov şi-a 
pierdut toată uriaşa sa avere şi în aceeaşi zi i-au murit toți fiii şi fiicele. După aceea 
el însuşi a căzut în nişte boli cumplite, trupul lui prefăcându-se tot într-o rană din 
cap până în picioare. El, odinioară cetăţeanul cel slăvit, zăcea acum pe grămada de 
gunoi din afara cetăţii, curățindu-şi cu un beţigaş puroiul ce supura mereu din 
ranele lui. 


Dar lov nu a murmurat împotriva lui Dumnezeu, nu a păcătuit nici cu inima şi nici 
cu buzele sale, ci a îndurat tot chinul cu răbdare până la sfârşit. De aceea i-a 
răsplătit lui Dumnezeu dar peste dar, căci i-a întors deplin sănătatea şi i-a dat bo- 
găţii încă şi mai mari decât avusese înainte, dăruindu-i chiar să i se nască alți şapte 
fii Şi trei fiice, adică tot atâția copii câţi îi muriseră. 


Sfântul şi dreptul Iov a trăit încă 170 după această mare încercare, ajungând până 
la vârsta de 248 de ani. In toți anii vieţii lui pe pământ dreptul lov a adus neîncetată 
slavă lui Dumnezeu. 


Sfântul şi dreptul proroc lov este socotit de toată creştinătatea a fi ca pilda ome- 
nească supremă de suferință şi răbdare în încercările de Dumnezeu trimise sau 
îngăduite asupra oamenilor. 
Chinurile dreptului lov prefigurează Patima Mântuitorului. 

Pomenirea Sfântului mucenic Varvar 
Acest Varvar a fost soldat în armata romană, în vremea lui Iulian, apostatul. Când 


Bacchus, comandantul împăratului, a pornit cu armata romană împotriva francilor, 
în ea se afla şi acest soldat Varvar, care în ascuns era creştin. 


În bătălie, din armata francilor s-a ridicat un oarcare viteaz, asemenea lui Goliat cel 
din vechime, care i-a provocat pe romani să scoată şi ei un viteaz de al lor cu care 
acesta să lupte şi învingând unul, să se pună astfel capăt bătăliei. Comandantul Ba- 
cchus I-a ales pe Varvar. 


Varvar a făcut rugăciune fierbinte în inimă către Domnul Dumnezeu, a ieşit şi l-a 
răpus pe uriaş. De aceea armata francă, care nu se aştepta la înfrângere, s-a 
înspăimântat şi s-a risipit, fugind în dezordine. Comandantul apoi a poruncit 
pregătirea unei sărbători mari şi de asemenea aducerea de jertfe idolilor. Dar în 
timpul aducerii acestor necurate jertfe, Bacchus a aflat că Varvar se ţine departe. 


Fiind întrebat de ce, Varvar a declarat, pentru că este creştin. Comandantul a adus 
toate acestea la cunoştinţa împăratului, iar împăratul a trimis poruncă ca Varvar să 
fie dat la chinurile cele cumplite. 


Varvar le-a îndurat pe toate cu o vitejie ne mai întâlnită şi cu o linişte mai presus 
de înţelegere. În timpul torturilor lui s-au făcut minuni mari şi mulți ostaşi care au 
fost martori la ele au trecut la credinţa creştină. Printre ei s-a numărat însuşi co- 
mandantul Bacchus, cu Callimachus şi cu Dionisie. Toţi trei aceştia au fost deca- 
pitați pentru numele lui Hristos, iar după ei a fost omorât şi Varvar, tot prin deca- 
pitare, la anul 362. 


Sufletele lor s-au înălțat la ceruri şi s-au sălăşluit la curțile cele veşnice ale lui 
Hristos, împăratul Nemuririi. 


Pomenirea Sfântului Varvar, tâlharul 


După ce a comis nenumărate nelegiuiri şi crime Varvar acesta a venit intru 
pocăință cu plâns mult şi în primii trei ani ai pocăinţei sale şi-a luat asupra sa să 
meargă numai pe brânci, în patru labe şi să mănânce cu câinii. 


Apoi, în următorii doisprezece ani el şi-a luată asupră-şi să vieţuiască singur în 
adâncul pădurii gol de haine, fără acoperiş şi fără nici o hrană, afară de iarbă şi 
frunze. 


Sfinţii îngeri ai lui Dumnezeu i-au vestit atunci că iertate au fost păcatele lui în 
ceruri. 


Unii neguţători, călătorind prin acea pădure, l-au văzut pe Varvar de departe şi 
crezând că este animal, iar nu om, l-au săgetat cu arcul. 


Murind, Varvar i-a rugat mult să vestească primului preot al lui Dumnezeu ce le va 
ieşi în cale, cele despre el. Preotul a sosit şi I-a îngropat pe Varvar cu cinste. 


Din trupul lui a început să curgă mir binemiresmat, care vindeca felurite boli şi 
dureri ale oamenilor. 


Cântare de laudă la dreptul lov, mult pătimitorul rob al Domnului 


Să-mi spui mie, frate, câtă suferinţă poţi indura, 
Iar eu te voi înştiinţa în ce măsură eşti om adevărat. 


Pe dreptul lov, bogat şi plin de slavă, 
Satan l-a aruncat pe o grămadă de gunoi, 
Acoperindu-l cu bube din cap până-n picioare. 


EI cumplită privelişte era şi câinilor şi oamenilor. 
Toate avuţiile lui într-o singură zi au pierit, 
Afară de a sa credinţă şi răbdare. 

Cu aste două arme însă 

el cu adevărat pe hidosul Satan l-a nimicit. 


Dumnezeu din cer a privit la inegala bătălie, 
Iar la urmă celui drept victoria i-a dăruit. 


Cu victoria El i-a dăruit şi toate celelalte 

Multe bogății mai întâi pierdute, 

Și din belşug i-a dăruit, 

Pe invidiosul satan crăpându-l astfel desăvârşit. 


Cugetare 
Avva Isaia zicea despre sine: „Mă văd pe mine ca un cal ce umblă fără călăreț. 


Oricine îl află, îl încălecă şi îl mână unde pofteşte. Când descalecă unul şi 
pleacă, un altul vine şi face asemenea, şi tot aşa.” 


Acest mare nevoitor, despre care toţi spuneau cu uimire că a atins desăvârşirea, 
grăia acestea despre sine ori din marea smerenie, ori din aducerea amintea timpului 
din viaţa lui în care fusese nedesăvârşit. 


Principalul este că aceste cuvinte sunt adevărate raportate la fiecare creştin care 
umblă, duhovniceşte vorbind, fără frâu şi la voia întâmplării. De îndată ce o patimă 
îl descalecă pe un astfel de om, o alta îi ia locul. De îndată ce vreuna îl plictiseşte şi 
îl oboseşte, lăsându-l deznădăjduit, o alta îl încalecă cu speranţa deşartă că aceasta 
îi va aduce fericirea. 


Un astfel de om duce lipsă de călăreţul care să îl ducă pe calea cea dreaptă a 
adevăratei destinaţii, fără nici o abatere la dreapta sau la stânga. Iar călăreţul care 
trebuieşte unui astfel de „cal," singurul prietenos şi binevoitor ce trebuie întâm- 
pinat cu bucurie nu este altul decât duhul creştinesc cel sfânt şi puternic. 


Luare aminte 


Să luăm aminte la înălţarea la ceruri a Domnului nostru Iisus Hristos: 

e Lacum mai întâi El a înviat cu trupul, iar apoi S-a şi înălțat cu trupul; 

e La cum după moartea oamenilor drepți mai întâi sufletele lor se înalţă la 
ceruri, câtă vreme trupurile lor rămân în pământ şi aşteaptă învierea cea de 
obşte, prefacerea lor intru duhovniceşti cea de obşte şi înălțarea cea de 
obşte. 


Predică despre puterea pe care Dumnezeu a dat-o cuvintelor prorocilor 


De aceea, aşa zice Domnul Dumnezeul puterilor:,, Pentru că voi grăiți asemenea 
vorbe, iată voi face cuvintele Mele foc în gura ta, iar pe poporul acesta îl voi face 
lemne şi-l va mistui focul acesta (leremia 5: 14). 


Vedeţi, fraților, că efectul cuvintelor lui Dumnezeu este diferit, în funcţie de cât de 
diferiți sunt şi oamenii care îl ascultă. Cuvântul lui Dumnezeu este ca focul de care 
se bucură omul cel ce a obosit de îngheţul şi frigul acestei lumi; dar cuvântul lui 
Dumnezeu este şi ca focul cel care îl arde pe păcătosul care s-a prea încălzit de 
această lume stricăcioasă şi deşartă. 


Sfinţii noştri părinţi cei încercaţi ne-au lăsat dovezi tari că numai Numele lui Hri- 
stos, cel care aduce bucuria, puterea şi răcorirea credincioşilor, poate să ardă 
duhurile necurate ca şi un foc viu. Aşa stau lucrurile şi cu orice cuvânt rostit de 


Dumnezeu. Pentru unii el aduce alinare, pentru alţii, nervozitate; unora le potoleşte 
mânia, pe când altora le-o sporeşte; pe unii îi face să se umple de uimire plină de 
reverență, iar pe alţii de obrăznicie şi dispreţ. 


Celor sănătoşi cuvântul lui Dumnezeu le este ca mierea; iar celor cu duh nesănătos, 
le este ca pelinul. 


Dar de ce să fie făcuți oamenii ca nişte lemne pe care să le mistuie focul? Oare sunt 
oamenii vinovaţi dacă bătrânii cei fără de Dumnezeu şi prorocii mincinoşi îi 
înşeală şi îi duc la pierzare? Răspuns: cu adevărat, oamenii nu sunt la fel de vino- 
vaţi precum sunt bătrânii poporului şi prorocii, cu toate acestea şi ei sunt vinovaţi 
într-o măsură nu mică. 


Căci poporul cel simplu nu este niciodată lipsit de către Dumnezeu de lumina con- 
ştiinţei, de putinţa de a distinge limpede între bine şi rău; această lumină vine la 
popor prin intermediul propriei lor conştiinţe şi prin predicarea Cuvântului lui 
Dumnezeu. Astfel, poporul are putinţa să vadă şi să nu urmeze cu orbire povă- 
țuitorilor celor orbi, care îi duc pe cărări străine, înstrăinându-i de Dumnezeu şi de 
Legea Lui. 


Fraților, Dumnezeu drept este, El cunoaşte măsura greşelilor fiecăruia, El nu îngă- 
duie ca cel ignorant şi foarte mic să ia aceeaşi pedeapsă ca cel foarte mare şi foarte 
învăţat. 


O, Atotvăzătorule Sfinte Doamne, cela ce cunoşti inimile şi rărunchii, ajută-ne 
nouă şi nu ne lăsa pe noi să fim povăţuitori orbi altora sau următori orbi orbilor, 
ci ne întăreşte inimile că de suntem povăţuitori sau povăţuiţi, doar Ţie şi numai 
Ţie să-Ţi urmăm ca robi credincioşi pururea, Căci a Ta este slava şi mulțumita 
în veci. Amin. 


7 mai 


Pomenirea semnului cinstitei Cruci, care s-a arătat pe cer la Ierusalim, în 
zilele împăratului Constantin, fiul marelui Constantin 


În timpul împăratului Constanţius, fiul Sfântului Constantin cel mare, şi al patriar- 
hului Chiril al Ierusalimului, cinstita Cruce s-a arătat pe cer la Ierusalim înce- 
pând de la ora 9 dimineaţa, întinzându-se de la Golgota şi până la Muntele Mă- 
slinilor. Această Cruce era mai strălucitoare decât razele soarelui şi mai fru- 
moasă decât orice curcubeu. 


Toate popoarele din Ierusalim, credincioşi şi necredincioşi, şi-au lăsat lucrul lor şi 
au privit la această minune cerească şi dumnezeiască cu frică şi uimire mare. 


Mulţi necredincioşi s-au convertit la Credinţa creştină şi mulţi arieni au lepădat ne- 
curata lor erezie, întorcându-se la Biserica Ortodoxă. 


Despre acest semn patriarhul Chiril i-a scris în scrisoare împăratului Constanţius, 
care avea înclinații către arianism. 


Arătarea acestui semn S-a întâmplat în ziua de 7 mai a anului 357. Astfel, acea- 
Stă minune a arătat că Ortodoxia şi credinţa creştină nu sunt teoretizări lumeşti 
ale minţii celei omeneşti, ci ele sunt puterea lui Dumnezeu, arătată prin semne 
mari şi prin minuni. 


Pomenirea Sfântului mucenic Acachie 
Sfântul Acachie a fost ofiţer în armata romană în uimpul împărăției lui Maximian. 
Răspunzând înaintea chinuitorilor pentru nădejdea lui în Hristos, el a zis că a pri- 
mit-o de la scumpii şi credincioşii lui părinți şi de asemenea de la vederea aievea a 
celor multe minuni petrecute la moaştele sfinților Lui. 
Indurând cu vitejie uimitoare chinuri mari, la care a fost dat în cetatea Pyrrinthus 
din Tracia, mucenicul Acachie a fost adus la Bizanţ. Aici el a fost schingiuit şi mai 


bestial, fiind la urmă ucis prin tăierea capului. 


EI a luat cu cinste cununa muceniciei şi s-a strămutat la locaşurile cele cereşti ale 
Impăratului Slavei la anul 303. 


Pomenirea prea cuvioşilor Sfinţi părinţi din Georgia 


În veacul al şaselea, la două sute de ani după ce Sfânta Nina, luminătoarea Arme- 
niei predicase Evanghelia în Georgia, s-a arătat lui loan, nevoitorului din Antiohia, 
însăşi Sfânta, prea curata de Dumnezeu Născătoarea şi pururea Fecioară Maria: ea 
i-a poruncit să îşi aleagă doisprezece ucenici şi să meargă în Georgia spre a întări 
acolo poporul în credinţa creştină. 


Nevoitorul Ioan, antiohianul a pornit imediat la faptă, după această dumnezeiască 
arătare. Sosind în Georgia, aceşti sfinți părinți misionari au fost întâmpinați cu 
cinste de regele Georgiei şi de catholicosul Eulalie, ei începând imediat cu multă 
dumnezeiască râvnă predicarea lor. 


Poporul se aduna în jurul lor cu sutele, iar sfinţii îi povăţuiau în Sfânta Credinţă cu 
înţelepciune mare şi cu mari minuni. Căpetenia acestor iubitori de Hristos părinți 
era Sfântul loan Zedazeni, iar numele ucenicilor lor sunt: Aviv, Antonie, David, 
Zenon, Tadeu, Iesei, Isidor, Iosif, Mihail, Pyrrhus, Ştefan şi Sio. 


Cu râvnă apostolică aceştia cu toţii au întărit credinţa creştină în Georgia, au înte- 
meiat mânăstiri şi au lăsat după ei mulțime de fii duhovniceşti care să ducă mai 
departe făclia credinţei şi lumina învățăturii. 


Ei s-au învrednicit astfel de slavă mare în ceruri şi putere pe pământ. 
Cântare de laudă la Sfântul mucenic Acachie 


Acachie, oşteanul Celui Preainalt, se pregăteşte de moarte, 
Cu sufletul bine miresmat de tămâia rugăciunii. 


Păgânul judecător îl întreabă: 

„De ce nu-i mântuie Hristos 

pe credincioşi de aste chinuri? 

De ce nu-i trăzneşte pe chinuitori, 

Din moment ce îl numiţi Atotputernic?" 


Mucenicul îi răspunde liniştit: 

„Deoarece mult milostiv Stăpânul Hristos este, 
mult îndurat şi mult milosârd. 

EI cu răbdare aşteaptă întoarcerea păcătosului, 
Iar de la credincioşi, răbdare întru suferinţă. 


Cum s-ar mai vedea milostivirea Lui, 

Dacă îndată pe păcătoşi i-ar pedepsi? 

Iar credincioşii cum ar mai da pe faţă puterea Lui 

Dacă întru răbdare chinurile pentru EI nu le-ar suferi? 

Făclie luminoasă a răbdării-ntru chinuri cum ar mai străluci ei lumii? " 


Zicând acestea Acachie tăiat este, 
Iar sufletul lui se sălăşluieşte în Rai. 


Cugetare 


„Recunosc că datoria mea este mai mare, pentru că mie mi s-a iertat mai mult. 
Am fost chemat la preoţie din lumea magistraturii şi funcţiilor publice; de aceea 
mă arăt nerecunoscător dacă iubesc într-o măsură mai mică decât aceea în care 
am fost iertat.” Acestea sunt cuvintele WERE, care a fost chemat de 
Dumnezeu pe neaşteptate să-şi schimbe vocaţia şi din judecător în tribunalele 
acestei lumi, să se facă arhiepiscop al Bisericii lui Hristos. 


Prin aceste cuvinte sfântul arată cu cât mai mare este vocaţia preoțească faţă de 
chemările cele lumeşti, cum a venit el la vocaţia preoțească prin chemarea lui 
Dumnezeu şi cum el, cel chemat, datorează mulţumită veşnică lui Dumnezeu. 


Toţi sfinţii au socotit datoria lor de mulţumire lui Dumnezeu ca fiind datoria lor 
principală. Neîncetata mulțumire lui Dumnezeu este sămânţa nobilă din care, în 
condiţiile în care este udată de lacrimile pocăinţei neîncetate, rodeşte cea mai fru- 
moasă roadă: dragostea față de Dumnezeu. 


Luare aminte 


Să luăm aminte la Pogorârea Sfântului Duh asupra Sfinților apostoli: 
e Lacum apostolii şedeau la rugăciune, cu toții în acelaşi duh; 
e La cum deodată s-a făcut sunet mare din ceruri ca un vânt care suflă cu pu- 
tere. 


Predică la cum binele se ia de la oameni din cauza păcatelor 


Fărădelegile voastre au schimbat aceasta şi păcatele voastre au depărtat acest 
bine de la voi (Ieremia 5: 25). 


Dacă nu prisoseşte între voi binele, o oamenilor, înţelegeţi atunci că între voi pri- 
soseşte din belşug păcatul! Căci iată păcatele voastre au depărtat binele de la voi. O 
oamenilor, dacă doriţi bine pentru voi, atunci lepădaţi păcatul şi nu mai păcătuiți! 
Atunci de abia veţi începe să vă mişcaţi spre binele pe care îl doriţi, iar binele va 
veni înspre voi şi nu va mai pleca de la voi niciodată. 


O, omule, dacă nu ai binele, înseamnă că ai din belşug păcatul! Căci binele nu se 
poate sălăşlui laolaltă cu păcătuirea, tot aşa cum întunericul şi lumina nu pot sta 
împreună la un acelaşi loc şi în acelaşi timp. Când pleacă lumina, atunci întunericul 
se împuterniceşte înăuntru, iar dacă va pleca întunericul, atunci va străluci lumina. 
Astfel, păcatul şi binele se pot înlocui unul pe celălalt, dar ele nu pot locui nici- 
odată împreună. 


O fraţilor, păcatele voastre au depărtat acest bine de la voi. Aceste cuvinte nu s-au 
grăit doar de către un singur proroc către doar un singur popor; ci mai curând toți 
prorocii cei adevăraţi au grăit aceste cuvinte către popoarele lor. Prorocii mincinoşi 
gâdilă conştiinţele poporului celui păcătos cu păcatele, contribuind şi mai mult la 
îndepărtarea binelui din rândurile lui. Dar adevărații proroci osândesc păcatele 
poporului, căci ei înşişi, fiind în bine, nu pot tolera răul pe care îl văd în popor ci 
strigă împotriva lui, astfel încât binele cel de la Dumnezeu să ajungă şi în inimile 
poporului. 


Căci dacă stupul începe să se împută, cum se vor mai înghesui albinele în el ca să- 
şi depună mierea lor? Ele nu vor mai intra! Şi dacă albinele care sunt nişte biete 
insecte lpsite de rațiunea omenească refuză să intre într-un stup putred, plin de 
fum, atunci cum va accepta Duhul Domnului, Raţionalitatea cea dumnezeiască, să 
se sălăşluiască în sufletul cel infect al omului, plin de tot fumul necurăţiei? Iar 
Duhul Adevărului este Vistiernicul şi Dătătorul singurului bine adevărat. 


O, Stăpâne Doamne Duhule Adevărate, ajută poporului Tău cu puterea Ta 
nebiruită, ca să scoată afară tot păcatul de la sufletele lor ca să se sălăşluiască 
întru ele puterea Ta de viaţă făcătoare şi toată vistieria bunătăţilor, Căci Ţie se 
cuvine toată slava şi mulţumita în veci. Amin. 


8 mai 
Pomenirea Sfântului apostol şi evanghelist Ioan 


Sărbătorirea principală a acestui mare apostol şi evanghelist este la 26 septembrie. 
Astăzi însă, în 8 mai, se prăznuişte minunea ce s-a lucrat la sfântul său mormânt. 


Când loan era în vârstă de peste una sută ani, el şi-a luat cu sine şapte dintre uce- 
nicii săi, a ieşit afară din cetatea Efesului şi le-a poruncit celor şapte să sape o 
groapă în formă de cruce. Apoi bătrânul şi sfântul apostol s-a întins în acea groapă 
în formă de cruce şi a poruncit să fie acoperit cu pământ. 


Mai târziu, când credincioşii au deschis mormântul Sfântului loan, ei nu au mai 
găsit acolo trupul lui. 


In ziua de 8 mai a fiecărui an, din acest mormânt se ridică o pulbere care vin- 
decă pe bolnavi de feluritele lor boli. 


Pomenirea Sfântului cuvios Arsenie cel mare 


Acest slăvit sfânt s-a născut într-o familie de mari patricieni din Roma cea veche. 
EI primise cea mai aleasă educaţie, făcând în continuare cele mai strălucite studii 
de filosofie şi toate ştiinţele seculare din vremea lui, îmbunătăţindu-se de asemenea 
ŞI în cunoaşterea cea duhovnicească. 


La urmă, lepădând toată deşertăciunea lumii, el s-a închinat pe sine cu desăvârşire 
slujbei Bisericii, fund hirotonit diacon în una din bisericile mari din Roma. 


Celibatar, retras, liniştit şi extraordinar de evlavios, el a gândit să vieţuiască astfel 
întreaga lui viaţă. Dar pronia cerească a lui Dumnezeu i-a îndreptat paşii vieţii în 
alt fel. 


Împăratul Teodosie I-a luat pe acest mare Arsenie ca să fie tutorele şi învățătorul 
fiilor lui, Arcadie şi Honorie şi l-a numit de asemenea în rangul cel înalt de senator 
la Constantinopole, înconjurându-l de toate bogăţiile, onorurile, şi luxul. Toate 
acestea însă mai mult îngreunau inima lui Arsenie decât să i-o bucure. 


S-a întâmplat odată că tânărul Arcadie a comis o faptă rea, pentru care Arsenie, în 
calitate de preceptor al său, a trebuit să-l pedepsească după gravitatea faptei. 


Tânărul cel jignit a plănuit atunci un plan diabolic de răzbunare. Când Arsenie a 
aflat despre acest plan murdar, el s-a îmbrăcat în haine de cerşetor şi a ieşit la mar- 
ginea mării. Acolo a aflat o corabie în care îmbarcându-se, a plutit către Egipt. 


Când a sosit la vestitul Skit, el s-a făcut ucenicul faimosului Avvă Ioan cel pitic, 
dedicându-se cu asprime la toată nevoinţa. EI se socotea pe sine ca un mort şi când 
a fost încunoştiinţat că murise o rudă a lui foarte bogată care îl lăsase pe el unic 
moştenitor, Arsenie a răspuns: „Dar eu am murit înaintea lui: cum voi putea deci 
eu să mai fiu moştenitorul său?" 


Inchis într-o chilie călugărească asemenea unui mormânt, el toată ziua împletea co- 
şuri din ramuri de palmier, iar noaptea se ruga lui Dumnezeu. El evita cu dina- 
dinsul oamenii şi orice convorbiri cu el. 


Doar la sărbători îşi părăsea chilia spre a merge la slujba Sfintei Liturghii din Bise- 
rică şi a se împărtăşi cu Preacuratele Taine. 


Ca să se apere de duhul lenevirii, el adesea îşi punea întrebarea: „Arsenie, de ce ai 
venit tu la pustie?" 


Sfântul Arsenie a rămas la pustie timp de cincizeci şi cinci de ani, nevoindu-se în 
cea mai aspră pustnicie şi fiind un model pentru toţi monahii şi în acelaşi timp 
slava lor. 


Viaţa Sfântului Arsenie a fost de una sută ani. El a adormit cu pace la anul 448, 
după multe nevoinţe aspre şi greutăţi luate asupră-şi de bună voie. El s-a strămutat 
la locaşurile cele cereşti ale Stăpânului Hristos, pe care L-a iubit din tot cugetul 
său, din toată inima sa şi din toată virtutea sa. 


Pomenirea Sfintei cuvioase Emilia 


Emilia a fost maica Sfântului Vasile cel mare. Ea în tinereţile ei a dorit să se afie- 
rosească Domnului, dar părinţii au stăruit ca ea să se mărite. 


Emilia a adus pe lume nouă copii, iar ea le-a insuflat tuturor copiilor ei într-o ase- 
menea măsură Duhul lui Hristos, încât cinci dintre ei au devenit sfinți mari ai 
Bisericii: Vasile cel mare, Grigorie de Nyssa, Petru episcopul Sevastelor, Macrina 
şi Teosevia. 


La adânci bătrâneţe Emilia a întemeiat o mânăstire de femei, întru care a vieţuit 
până la sfârşitul vieţii, alături de fiica ei, Macrina. 


Prea cuvioasa Emilia s-a săvârşit în Domnul la anul 375, în opt zile ale lunii mai. 
Pomenirea Sfântului cuvios Arsenie, iubitorul de nevoinţe 


Acest Arsenie a fost monah în Lavra Peşterilor din Kiev. El nu şi-a îngăduit nicio- 
dată nici un fel de odihnă, ci pururea s-a nevoit. Hrana lui era doar o dată pe zi, 
după apusul soarelui. 


El a dus o viaţă de aspre nevoinţe, săvârşindu-se cu pace în veacul al pais- 
prezecelea. 


Cântare de laudă la Sfântul Arsenie 


Slăvitul Arsenie, cel de lume slăvit, 

De slavă fugind, îşi zise-ntru sine: 

„Lumii şi oamenilor mort socoteşte-te. 
Lucruri nici înțelepte, nici nebuneşti nu grăi. 
Căci pentru vreun cuvânt nesocotit 

s-a întâmplat rău să-ţi pară, Arsenie; 
pentru tăcere însă, niciodată. 


Inima de nu mi-o voi lega de Domnul, 

De astă viaţă de patimi nu mă voi putea dezlega. 
Gândul doar la Domnul de mi-l voi ţintui, 
Patimile lumii-atunci, părăsi-mă-vor. 


Clipele timpului ţie lăsat 
Cu rugă şi lucrare umple-le; 
Somnul fie puţin, iar lucrarea, sporită. 


O, păcătoase Arsenie, nu mai lâncezi! 

La pustie-atunci, pentru ce-ai mai ieşit?! 

Hotărât lucru, nu spre trândăvie, ci spre mântuirea 
Sufletului tău; 

Hotărât lucru, nu spre multă dormire, 

ci spre plângerea păcatelor 

sufletului tău! 


Pe care grabnic, o, vindecă-l, Arsenie, 
Grăind către Domnul mereu: 
Doamne, Milostiv fii mie, păcătosul!" 


Cugetare 


Un monah odată a mers la Sfântul Arsenie şi i-a mărturisit că el la citirea 
Sfintelor Scripturi niciodată nu simte puterea cuvintelor citite şi nici o dulceaţă 
în inimă. 


Marele sfânt i-a zis: „Fiul meu, nu te tulbura de acestea, ci doar citeşte înainte! 
Am auzit grăindu-se că atunci când descântătorii de şerpi îşi rostesc vrăjile lor, 
ei înşişi nu înţeleg nimic din cuvintele pe care le rostesc, dar şerpii, auzind acele 
rostiri, le simt puterea şi se îmblânzesc. Aşa este şi cu noi, oamenii, atunci când 
neîncetat avem pe buze cuvintele Sfintei Scripturi: deşi nu Simţim cu inima 
puterea cuvintelor, duhurile necurate tremură şi fug, căci nu pot suferi cuvintele 
Duhului Sfânt." 


Da, fiule, nu te tulbura, ci doar citeşte înainte! Duhul cel Sfânt, care a scris aceste 
dumnezeieşti cuvinte prin bărbați de El insuflați, va auzi acele cuvinte, le va 
înţelege şi va grăbi în ajutorul tău. Adică: Cel pe care tu Îl chemi în ajutor va înţe- 
lege, iar cei pe care voieşti să-i alungi de la tine vor înţelege şi ei. Şi amândouă ţin- 
tele ţi le vei atinge. 


Luare aminte 


Să luăm aminte la pogorârea Sfântului Duh Dumnezeu asupra apostolilor: 
e La cum s-au pogorât limbi de foc asupra apostolilor, câte una asupra fie- 
căruia; 
e La cum Sfinţii apostoli s-au umplut de Duhul Sfânt şi au început să grăiască 
în felurite limbi, după cum le dădea Duhul Sfânt să grăiască. 


Predică despre rău ca rod al cugetelor oamenilor 


Ascultă, pământule: lată voi aduce asupra acestui popor o nenorocire, rodul 
cugetelor lor, că n-au ascultat cuvintele Mele şi legea Mea au lepădat-o (Ieremia 
6: 19). 


Fraţilor, vedem noi oare de unde creşte şi se coace răul? Iată, nu din sânul lui 
Dumnezeu, ci din cugetele oamenilor. Răul se seamnă în cugetele oamenilor de 


către puterile cele diavoleşti sau de către patimile trupeşti. Răul creşte în cugetele 
oamenilor, se întinde şi se înmulţeşte, înfloreşte şi înfrunzeşte, iar la urmă îşi arată 
roadele cele otrăvicioase. 


Dumnezeu îi avertizează întotdeauna prompt pe oameni să se lepede de cugetele 
lor cele rele aşa încât ele să nu apuce să se coacă în sufletele lor şi să-şi dea pe faţă 
roadele lor amare şi aducătoare de moarte. 


Dumnezeu îndată I-a cercetat şi pe Cain, dar Cain nu a voit să asculte cercetarea 
Domnului şi a îngăduit cugetelor celor rele să se ridice împotriva fratelui lui şi să 
rodească rodul morţii: uciderea de frate. 


Dar care sunt cugetele cele rele? Ele sunt toate acele cugete care sunt împotriva 
Legii lui Dumnezeu şi a cuvântului lui Dumnezeu. Cugetele cele rele sunt legile pe 
care şi le face omul sieşi, pe care şi le prescrie omul sieşi în pofida şi în răspărul 
Legii lui Dumnezeu. 


Prin urmare, de îndată ce omul hotărăşte să se lipească cu tot sufletul şi cu toată 
inima şi voinţa lui de Legea lui Dumnezeu, cugetele cele rele devin neputincioase 
ca nişte umbre, întocmai ca ele repede apărând şi dispărând din inima acelui om. 
Atunci omul se face cu adevărat stăpân pe gândurile şi cugetele lui, căci simte că 
Domnul însuşi este Stăpân peste sufletul lui. Atunci legea lui este chiar Legea lui 
Dumnezeu, iar cugetele cele rele ale oamenilor nu mai sunt nimic. 


Iată, voi aduce asupra acestui popor o nenorocire, zice Domnul. Dar ce fel de 
nenorocire? Rodul cugetelor lor. Adică: Voi îngădui ca ei să secere ceea ce au se- 
mănat şi au udat, căci răul nu este sămânţa Mea, nici secerişul Meu. Răul care voi 
îngădui să se abată asupra oamenilor celor fără de lege este rodul propriilor lor 
cugete. După însuşi felul cugetelor lor ar fi trebuit ei să vadă ce fel de rău se va 
abate asupra lor, tot aşa cum semănătorul vede, după cele pe care le seamănă, ce fel 
de roade va secera. 


O, Doamne Sfinte şi fără de pată, mântuieşte-ne pe noi de relele pe care singuri 
le aducem asupra noastră, pe care singuri le lăsăm să se înmulțească în noi. Ţie 
ne rugăm: scoate afară rodul cel rău al semănăturii celei rele şi ajută-ne nouă 
să smulgem afară răul din sufletele noastre, Căci Ţie se cuvine toată slava şi 
mulţumita în veci. Amin. 


9 mai 
Pomenirea Sfântului proroc Isaia 


Acest mare şi slăvit proroc pogora dintr-o stirpe împărătească. Isaia s-a născut la 
Ierusalim din tatăl cu numele Amos, carele era fratele lui Amazia, regele Iudeei. 


Prin harul covârşitor al lui Dumnezeu, Isaia a fost vrednic să vadă pe Domnul 
Savaot aşezat pe tronul slavei celei cereşti, înconjurat de serafimii cei cu şase aripi 
care cântau cântarea neîncetată: Sfânt, Sfânt, Sfânt, este Domnul Savaot (Isaia 6 : 
3) 


Isaia a prorocit multe lucruri către unii oameni aparte, precum şi către tot poporul. 


Odată el a umblat timp de trei zile gol pe străzile Ierusalimului, în semn de pro- 
rocire a iminentei căderi a Ierusalimului în mâna regelui asirian Sennaherib şi ca 
semn regelui şi căpeteniilor poporului ca să nu se încreadă în ajutorul egiptenilor 
sau etiopienilor care aveau să cadă şi ei în mâinile aceluiaşi Sennaherib, ci mai 
vârtos să se încreadă numai în Dumnezeu cel Preaînalt. Această prorocie, precum 
şi altele, s-a împlinit până în cele mai mici amănunte. 


Dar marile prorocii ale lui Isaia se referă la întruparea Domnului, la Naşterea Lui 
din pururea Fecioară, la Ioan Botezătorul şi la multe evenimente din viaţa Mân- 
tuitorului Hristos. 


Acest proroc, din pricina marii curăţii a inimi lui şi a râvnei pentru Dumnezeu, a 
primit şi darul facerii de minuni. 


Astfel, când Ierusalimul era asediat de duşmani şi era o secetă cumplită, Isaia s-a 
rugat lui Dumnezeu şi a curs apă de sub Muntele Sion. Această apă s-a numit 
Siloam, care înseamnă <trimis>. 


Mai târziu, Domnul avea să îndrepte paşii celui orb din naştere către această apă, în 
care să se scalde şi astfel să-şi recapete vederea, în timpul domniei regelui Manase. 


Când Isaia tuna şi fulgera împotriva obiceiurilor păgâneşti la care se dedase popo- 
rul evreu, în frunte cu regele şi cu căpeteniile lui, pe când Isaia le arăta lor că au că- 
zut la fel de jos ca Sodoma şi Gomora cea din vechime, atunci el a ridicat ură în- 
verşunată a regelui şi căpeteniilor împotriva luişi. De aceea nelegiuiţii conducători 


ai poporului I-au prins pe marele proroc, L-au scos afară din cetate şi I-au tăiat în 
două cu fierăstrăul. 


Isaia a trăit şi a prorocit cu şapte sute de ani înaintea venirii Mântuitorului Hristos. 


Pomenirea aducerii cinstitelor moaşte ale Sfântului Nicolae, făcătorul de 
minuni, episcopul Mirelor Lichiei 


În anul 1087, în timpul domniei împăratului Alexie Comnenul şi când pe scaunul 
patriarhal se afla Nicolae „gramaticul, trupul acestui minunat sfânt a fost adus din 
Cetatea Mirelor din Lichia în oraşul Bari din Italia. 


Acestea s-au întâmplat din cauza atacurilor musulmane asupra cetății Mirelor Li- 
chiei. 


Sfântul s-a înfăţişat în vis înaintea unui cinstit preot din Bari şi i-a poruncit ca 
sfintele sale moaşte să fie aduse în acest oraş. La acea vreme Bari era un oraş orto- 
dox ce avea un patriarh ortodox. 


În timpul mutării cinstitelor moaşte multe minuni s-au lucrat, fie prin atingerea lor, 
fie de la mirul care ieşea cu îmbelşugare din ele. 


Tot în această zi se mai pomeneşte şi minunea pe care a lucrat-o Sfântul Nicolae cu 
regele sârb Ştefan din Deceani. Aceasta a fost când Sfântul Nicolae i-a dat înapoi 
vederea regelui Ştefan. 


Pomenirea Sfântului mucenic Hristofor 


Acest Sfânt Hristofor a fost un mare făcător de minuni. El este cu deosebire cinstit 
în Spania. 


Poporul se roagă lui pentru păzirea de diferite boli molipsitoare şi de toate felurile 
de ciume şi molime grele. 


Sfântul Hristofor a luat mucenicia pentru Hristos şi s-a prea slăvit de către EI la 
anul 249. 


Cântare de laudă la Sfântul Ştefan din Deceani 


Ștefan cel orb pe Câmpul Oilor doarme, 
Și în vis el este chinuit fără-ncetare. 


Ochii lui sunt însângeraţi, el tremură cu trupul: 
Cu adevărat moartea este mai bună 
Decât o asemenea viaţă. 


Tot atunci însă un om îi apare în faţă, 
îmbrăcat cu slavă, cu lumină cerească. 


Nicolae al Mirelor Lichiei sunt, 

iar pe tine te-a ales Domnul. 

Priveşte la mâna dreapt-a mea, Ștefane, 

Iată ochii tăi eu îi țin în ea. 

Ochii pe care tu nu-i ai 

La mine se află. 

Eu ție ţi-i voi da când Domnul mi-o va porunci. » 


Cinci ani S-au Scurs, cinci ani de întuneric 
Pentru regele sârb Ştefan. 


Dar el credea fierbinte în sfântul ce i se arătase: 
„Nicolae Sfântul la mine va veni, 

el va mai veni o dată 

şi cu-a Domnului voie, 

mă va ajuta. » 


Astfel cugeta Ștefan, rugându-se-n biserică, 
Cu lacrimi rugându-se Sfântului lui iubit. 


Astfel şezând în a sa strană, 
Iată Nicolae Sfântul i se arată din nou! 
Sfântul în dreapta sa ţine cei doi ochi ai săi. 


« lată, o rege, ceasul bucuriei tale a sosit! 
In Numele Domnului, cel care dă orbilor vedere, 
Cu ai tăi ochi vezi acum şi strigă: Slavă lui Dumnezeu» 


Sfântul rege Ștefan ochii îşi atinge, 
Dând ca pe un văl de pe ei la o parte 


întunericul care îi acoperea. 
Cugetare 


Orice creştin poate să se facă mucenic pentru credinţă, în timpuri de prigoană, dar 
şi în timpuri de pace. 


Avva Atanasie zice: “Chinuieşte-te de către conştiinţa ta, mori păcatului, omoa- 
ră-ți mădularele cele pământeşti şi vei fi mucenic după dorinţa ta. Mucenicii cei 
din vechime au Stat împotriva împăraţilor şi cezarilor celor păgâni; tu însă stai 
împotriva împăratului păcatelor - adică a diavolului şi a cezarilor lui diavoleşti. 
Atunci erau temple păgâne şi idoli, împreună cu cei care le aduceau jertfe lor. 
Dar acum sunt cugetele cele idoleşti din inimi. 


Cel care este rob patimei curviei cu adevărat se închină idolului Afroditei. Cel 
care se mânie şi se înfurie se închină idolului lui Ares. Cel care este avar şi nu-i 
pasă de durerile şi nevoile celui de aproape se închină idolului lui Hermes. 


Dar dacă tu te înfrânezi de la toate aceste patimi, atunci tu i-ai răsturnat pe idoli, 
ai respins cugetele cele rele şi te-ai făcut mucenic pentru dreapta credinţă. ” 


Aşadar, creştinului celui râvnitor de astăzi nu trebuie să-i pară rău că nu trăieşte în 
timpuri de prigoană a creştinismului. Căci fiece creştin, indiferent de epoca în care 
trăieşte, poate să se facă mucenic pentru Hristos şi pentru Evanghelia Lui. 


Luare aminte 


Să luăm aminte la Pogorârea Duhului Sfânt Dumnezeu peste sfinții apostoli: 
e La cum toţi oamenii se minunau şi se mirau când priveau la Apostoli şi îi 
auzeau grăind în multe limbi; 
e La cum unii râdeau pe socoteala lor, zicând: lar alții, batjocorindu-i, 
ziceau că sunt plini de must (Fapte 2 : 13). 


Predică despre blestemul omului care se încrede în om 


Aşa zice Domnul: Blestemat fie omul care se încrede în om şi îşi face sprijin din 
trup omenesc şi a cărui inimă se depărtează de Domnul (Ieremia 17:5). 


Când omul se înstrăinează în inima lui de Dumnezeu, el atunci începe de obicei să 
se încreadă în oameni şi în sine însuşi, căci în cine altcineva să se încreadă din 


moment ce şi-a tăiat funia micii lui bărcuţe de corabia lui Dumnezeu care pină 
atunci îl ducea? 


Din moment ce s-a tăiat de la corabia lui Dumnezeu nu-i mai rămâne nimic de 
făcut decât să se încreadă în tăria propriei lui ambarcaţiuni sau în bărcile vecinilor. 
Slabă nădejde, dar singura care se pare că i-a mai rămas! 


Dar, o cerule şi pământule, de ce şi-a tăiat omul bărcuţa lui de la Corabia lui 
Dumnezeu?! De ce oare se taie omul mereu de la singura şi marea lui nădejde ? 
Oare ce cugete l-au îndemnat pe om atunci când a hotărât el că este mai bine să 
navigheze singur pe valurile sălbatice ale mării decât să rămână în siguranţa 
Corăbiei lui Dumnezeu, aproape de marginea veşmântului Lui? 


Oare cu cine s-a unit el, cu cine a făcut legământ când s-a rupt de Dumnezeu şi a 
rupt legământul lui cu EI? Oare cu cineva mai puternic decât Dumnezeu? O nebu- 
nie a nebuniilor şi rătăcire a rătăcirilor! 


Blestemat fie omul care se încrede în om. Dumnezeu a zis acestea o dată, iar oame- 
nii le-au repetat pe acestea de mii şi zeci de mii de ori. Fiind dezamăgiţi de încre- 
derea lor în oameni, ei au blestemat de zeci de mii de ori pe toţi cei care s-au încre- 
zut în oameni. 


Dumnezeu a zis doar ceea ce oamenii înşişi au încercat pe pielea lor de-a lungul 
veacurilor şi ceea ce au mărturisit apoi neîncetat prin propria lor experienţă: cu 
adevărat, blestemat este omul care se încrede în om! 


Fraţilor, de aceea să nu ne mai încredem decât în Dumnezeu, care are corabie tare 
în furtună şi care nu ne lasă niciodată la greu. Să ne încredem numai şi numai în EI, 
căci orice alt fel de încredere nu este decât înşelare drăcească. 


În Tine ne încredem noi, Doamne, în Tine Cetatea noastră de apărare şi Scă- 
parea noastră. Leagă-ne pe noi de Tine şi nu ne lăsa să ne rupem de Tine 
niciodată, chiar dacă noi, în nebunia noastră, am încerca să o facem. Căci 
numai Ţie se cuvine toată slava şi mulţumita în veci. Amin. 


10 mai 
Pomenirea Sfântului apostol Simon, zilotul 


Acest Simon a fost unul dintre cei doisprezece apostoli mari. El s-a născut în Cana 
Galileii. 


Stăpânul Hristos, împreună cu Maica şi cu ucenicii Săi au venit la prăznuirea cu- 
nuniei lui. Când vinul s-a terminat, Domnul a preschimbat apa în vin (loan 2: 1- 
11). 


Văzând această minune, mirele Simon şi-a lăsat casă, părinţi şi mireasă şi a urmat 
lui Hristos. 


Acest Simon s-a numit Zilotul din cauza marii lui râvne pentru Mântuitorul şi 
pentru Sfânta Evanghelie. 


După ce a primit de sus harul Duhului Sfânt, Simon a mers să vestească Scriptura 
în Mauritania şi în Africa. 


Având în vedere roadele minunate pe care predicarea lui le aducea, căci prin 
cuvântul lui mulți veneau la Sfânta credinţă, el a fost prins de păgâni, chinuit, iar în 
final răstignit precum Domnul, care în ceruri a primit sufletul lui de mucenic şi l-a 
încununat cu cununa slavei Nemuritoarei Lui împărăţii. 


Pomenirea Sfinţilor mucenici şi fraţi după trup Alfeu, Filadelf şi Ciprian 


Aceşti trei frați erau fiii lui Vitalie, prinţul cetății Vascanilor care se afla în sudul 
Italiei. Ei erau bărbaţi din înalta nobilime şi foarte tari în credință. 


Osândiţi pentru credinţa lor în Hristos, ei au fost târâți din judecător în judecător, 
trecând prin schingiuirile tuturor torționarilor. Ei la urmă au fost duşi în Sicilia şi 


înjunghiaţi acolo, în timpul împărăției lui Liciniu. 


Lui Alfeu i s-a tăiat limba şi pierzând din această cauză mult sânge, a murit. Fila- 
delf a fost ars pe un grătar de fier, iar Ciprian aruncat în foc. 


Sfintele lor moaşte neputrezite s-au descoperit în 1517. 


Aceşti trei fraţi au apărut în vedenie Sfintei Euthalia care se pomeneşte la 2 martie. 


Pomenirea Sfintei cuvioase Isidora cea nebună pentru Hristos 


Această sfântă a trăit în veacul al patrulea, fiind călugăriță într-o mânăstire de 
femei tabenisiotă. Ea se prefăcea nebună ca să-şi ascundă virtuțile şi nevoinţele. 


Isidora făcea treburile cele mai grele şi mai neplăcute din mânăstire, mânca doar 
resturile de la masa surorilor, le slujea toturora şi fiecăreia în parte, fiind de către 
toate dispreţuită. 


În acea vreme, un înger al Domnului a descoperit cele despre taina vieţii Isidorei 
marelui ascet monah Pitirim. Cuviosul Pitirim a venit atunci să cerceteze mână- 
stirea în care locuia Isidora, căreia, când aceasta a venit la urma tuturor 
surorilor ca să ia binecuvântare, marele părinte i s-a închinat până la pământ, 
iar ea i s-a închinat apoi lui la fel. 


După acestea surorile I-au informat pe cuviosul că Isidora este nebună. 


„Voi toate sunteţi nebune,” le-a răspuns înapoi Pitirim, „iar aceasta este mai 
mare înaintea lui Dumnezeu decât voi şi decât mine; eu numai mă rog lui 
Dumnezeu ca Să-mi dăruiască şi mie darurile pe care i le-a pregătit din belşug ei, 
la ziua înfricoşată a Marii Judecăţi. ” 


Atunci surorile s-au ruşinat foarte şi au căzut înaintea lui Pitirim şi Isidorei pentru 
iertare. De atunci înainte toate surorile au înconjurat-o cu un deosebit respect pe 
Isidora. lar ea, ca să fugă de cinstiri, a plecat în taină din mânăstire într-un loc 
necunoscut şi s-a odihnit în Domnul pe la anul 365. 


Pomenirea fericitei 'Taisia 


Taisia era o fecioară din Egipt, creştină şi foarte bogată. Ea a hotărât să nu se căsă- 
torească niciodată, drept pentru care şi-a împărţit toată imensa avere monahilor din 
pustia egipteană. 


Dar după aceste fapte minunate Taisia a căzut într-o viaţă plină de destrăbălări şi 
desfrâu. Aflând acestea monahii egipteni s-au înspăimântat şi s-au dus ca unul la 
marele Avva Ioan cel pitic ca să-l roage cu lacrimi să meargă la Alexandria şi să 
mântuiască pre 'Taisia. 


Avva a făcut acestea, a ajuns la Alexandria, a mustrat pe Taisia, stând cu lacrimi 
înaintea ei. Văzându-l pe marele Avvă plângând din cauza păcatelor ei, Taisia a 
căzut la pământ cu pocăință, a lăsat toate şi I-a urmat pe Avva Ioan în pustie. 


Intr-o noapte a călătoriei lor, pe când Taisia dormea iar Avva stătea la rugăciune, el 
a văzut ingeri luminoşi pogorându-se deasupra trupului Taisiei şi luând sufletul ei 
la ceruri. 


Lui Avva loan 1 s-a descoperit că pocăinţa scurtă, dar ca de foc a Taisiei a fost mai 
bine plăcută înaintea lui Dumnezeu decât anii cei lungi de nevoinţe trupeşti ai 
multor monahi. 


Cântare de laudă la Sfânta Isidora 


Avva Pitirim se nevoieşte în pustie 
Și pe Domnul întreabă: 
„Au în lume decât mine mai mult se nevoieşte cineva? ” 


Îngerul Domnului la Pitirim vine 

Și-l mustră cu blândeţe: 

„Te înalți în cugetul tău, Bătrâne, 

Ca şi când în lume decât tine 

nimeni nu S-ar nevoi mai mult! 

Vino de-mi urmează, Bătrâne Pitirime, 

Vino de vezi o vârstnică femeie. 

Iată-i Isidora, ce Nebună pentru Domnul 

S-a făcut: 

Vino şi vezi, şi minunează-te! 

Inima ei pururea la Domnul este, 

Gândurile ei, pururea la Domnul ţintesc, 

Iar nu ca ale tale, care cu trupul eşti aici, 

Iar cu gândurile la celălalt capăt al lumii! 
Atunci vei vedea toate marile ei nevoinţe 
Atunci spre-a ta ruşine, ruşinat de femeie vei fil 
Iar aceasta numai ca să slăveşti a Domnului înţelepciune, 
Care-ntre spini şi buruieni 

Face să crească trandafiri!" 


Cugetare 


În una din rugăciunile lui, Sfântul Efrem Sirul se îndreaptă către Dumnezeu cu 
aceste cuvinte: „0, Doamne, întru acea înfricoşată zi vei zice către noi, 
păcătoşii: „Voi ştiţi foarte bine, oamenilor, ce am îndurat Eu pentru voi. Dar voi, 
ce aţi îndurat pentru Mine?" Și atunci ce voi răspunde eu, păcătosul, vicleanul, 
nenorocitul şi murdarul? 


Mucenicii vor arăta către sângele muceniciei lor, către mădularele tăiate şi către 
răbdarea ce au avut-o până la sfârşit. Nevoitorii vor arăta către nevoinţele lor, 
lungile lor postiri, lungile privegheri, milostenii şi lacrimi şi către răbdarea lor 
ce au avut-o până la sfârşit. Dar eu prea trândavul, păcătosul şi nelegiuitul, 
către ce voi arăta? 


O, Doamne îndură-Te de mine! O Mult îndurate îndură- Te de mine păcătosul! 
O Iubitorule de oameni nu mă osândi pe mine ticălosul!” 


Luare aminte 


Să luăm aminte la lucrarea Duhului Sfânt Dumnezeu asupra apostolilor: 
e Lacumcei mici Sunt făcuţi mari de către Dumnezeu, prin Duhul Sfânt, 
e Lacumcei fricoşi sunt făcuţi neînfricaţi de către El. 


Predică despre cum drepţii îndură ocară şi batjocură din pricina cuvântului 
Domnului 


Cuvântul Domnului s-a prefăcut în ocară pentru mine şi în batjocură zilnică 
(Ieremia 19: 20). 


Dar cine sunt cei care îşi permit să-l critice pe prorocul lui Dumnezeu, pe 
purtătorul cuvântului lui Dumnezeu, pe purtătorul înţelepciunii lui Dumnezeu? 
Chiar poporul lui îşi permite să-l critice pe prorocul şi să-i zică: „Ne predici o că- 
rare prea abruptă. Chiar dacă această cărare este de la Dumnezeu, noi nu putem 
merge pe ea pentru că este prea pieptişă pentru noi." 


Dar cine sunt cei care aduc reproşuri trâmbiţei glasului Domnului, care sună alar- 
ma la focul ce fumegă în depărtare şi care se apropie vertiginos de cetate? Bătrânii 
poporului îi aduc reproşuri şi îi zic: „De ce nu-ţi ţii gura? Ar fi mai bine pentru tine 
iar noi am sta liniştiţi şi fericiți. Ceea ce ţie iți pare a fi un foc de fapt nu este; nu 
este decât ceața ce se coboară din roua muntelui!" 


Dar cine sunt cei care încă îl batjocoresc pe omul lui Dumnezeu, când el vine de la 
Dumnezeu şi proclamă legea lui Dumnezeu? Ei sunt chiar casnicii omului, soţia şi 
frații lui, care îi zic: „Tu îţi laşi la o parte munca din care iţi câştigi pâinea şi te 
apuci de lucrul altuia, ceea ce nu-ţi aduce decât ocară şi batjocură." 


Cuvântul Domnului s-a prefăcut în ocară pentru mine şi în batjocură toată ziua. 
Aşa a ajuns să zică prorocul şi aşa au ajuns să zică şi apostolii şi mucenicii Şi toți 
cei care au ars de râvna Cuvântului şi Legii Domnului, toată ziua. Dar nici unul 
dintre ei nu s-a înfricoşat de ocara şi batjocura lumii, nici s-a îndepărtat de la 
mărturia lui sfântă, nici s-a abătut de la calea cea strâmtă şi pieptişă a adevărului, 
spre potecile cele lăturalnice ale infamiei şi trădării. 


Căci iată, întreaga lume îi lua în ocară şi batjocură; Domnul însă îi întărea şi le 
înmulţea bucuria inimii. Căci Domnul a biruit lumea, iar sfinții Domnului au biruit 
pe cei ce pururea au râs şi i-au batjocorit pe ei. 


O, Atotbunule Doamne, întăreşte inimile noastre aşa încât ocările să nu le tul- 
bure pe ele, iar batjocurile să nu ne fie nouă împiedicare din pricina Numelui 
Tău, Căci Ţie se cuvine toată slava şi mulţumita în veci. Amin. 


11 mai 
Pomenirea Sfinţilor Chiril şi Metodiu, cei întocmai cu apostolii 


Sfinţii Chiril şi Metodiu erau doi frați după trup din Tesalonic, fii ai unor părinţi 
Slăviţi şi bogaţi, Leon şi Maria. 


Fratele mai mare, Metodie, a petrecut timp de zece ani ca ofiţer printre mace- 
donenii slavi şi a putut astfel să înveţe limba lor. După aceea Metodie s-a retras în 
Muntele Olimp [din Asia Mică, al Bitiniei] şi s-a închinat cu desăvârşire nevoin- 
țelor monahiceşti. Aici i s-a alăturat mai târziu şi fratele lui, Chiril [în viaţa laică, 
Constantin]. 


Când regele Kagan al hazarilor a cerut predicatori creştini pentru ţara lui de la 
împăratul Bizanțului Mihail al III-lea, au fost aleşi pentru această misiune, din 
porunca împăratului, cei doi frați Metodiu şi Chiril. 


Aceştia au izbutit, cu ajutorul lui Dumnezeu, să-l aducă la dreapta credinţă pe 
regele Kagan împreună cu suita lui şi un număr mare de popor. 


După un oarecare timp ei s-au întors la Constantinopol, unde au alcătuit alfabetul 
slavon, compus din treizeci şi opt de litere. Ei apoi au trecut la tălmăcirea cărților 
bisericeşti din limba greacă în limba slavonă. 


La cerința prinţului Rastislav ei au călătorit în Moravia, unde au vestit şi au întărit 
Sfânta credinţă, alcătuind multe cărți pe care le împărțeau apoi clerului, spre a-i 
învăţa şi instrui pe tineri. 


La cererea Papei, Chiril a călătorit la Roma. EI acolo s-a îmbolnăvit şi acolo a şi 
murit, la 14 februarie 867. 


Metodie atunci s-a întors în Moravia, nevoindu-se intru întărirea Sfintei credinţe la 
acel popor până la moartea lui. După moartea lui, care s-a întâmplat la 6 aprilie 
885, ucenicii lui, cei cinci următori, avându-l drept căpetenie pe Sfântul Clement 
episcopul, au traversat Dunărea şi au călătorit spre sud spre Macedonia. Acolo, de 
la Ohrida, ei şi-au continuat nevoinţele de vestire şi întărire a Cuvântului printre 
slavii din sud, nevoinţe pe care Chiril şi Metodie le începuseră între cei din nord. 


Pomenirea Sfântului sfinţitului mucenic Mochie 


Sfântul Mochie era de neam din Roma şi presbiter în Amfipolis, o cetate a Mace- 
doniei. El a suferit mucenicia în timpul împărăției lui Dioclețian. 


EI a dărâmat cu rugăciunea idolul zeului Dionisos. Aceasta 1-a asmuţit pe anumiţi 
păgâni împotriva lui, în timp ce pe alţii i-a adus la Sfânta credinţă. 


EI a fost omorât pentru Hristos prin tăierea capului, la anul 295. 
Pomenirea Sfântului prea cuvios Nicodim, arhiepiscopul de Peci 


Acest mare ierarh a fost de neam sârb. El a dus o viaţă a tuturor nevoinţelor la 
Sfântul Munte, fiind stareţ al Mânăstirii Hilandar. 


După moartea lui Sava al III-lea, el a fost ridicat arhiepiscop „al tuturor sârbilor şi 
al ținuturilor de la mare," la anul 1317. Nicodim I-a uns rege pe Milutin în anul 
1321. 


EI a tradus Tipicul de la Ierusalim în limba sârbă. În introducerea la această carte, 
Sfântul Nicodim scrie: „Domnul Cel Atotputernic, cela ce cunoaşte slăbiciunile 
noastre, ne va da nouă tărie duhovnicească, dar numai dacă venim şi noi mai întâi 
cu ale noastre nevoinţe." 


EI a iubit cu sinceritate nevoinţele monahale, sârguindu-se întru ele şi întru întă- 


rirea lor în toate ţinuturile sârbeşti. El a lucrat fără încetare pentru stârpirea ereziei 
bogomile şi pentru întărirea Ortodoxiei. 


EI s-a odihnit întru Domnul la anul 1325. Sfintele sale moaşte făcătoare de minuni 
odihnesc în mânăstirea de la Peci. 


Cântare de laudă la Sfântul Chiril 


Căpeteniile musulmane pe Chiril au întrebat: 

„„ Cum trei feţe în Dumnezeu să se afle? 

Dacă Dumnezeu este unul, de unde atuncea sunt trei? 
Noi un Dumnezeu avem, iar voi aveţi trei!" 


Chiril le răspunde:,, Nu aşa este, nu aşa. 
Ci este ca soarele de amiază, cu lumina, căldura 
Și discul său rotund. 


Dar neputincioasă icoană este aceasta 

întru arătarea adevărului Dumnezeieştii Treimi, 
A Celor Trei Persoane, dar de o Singură Fiinţă. 
Prin KHristos adevărul acesta s-a arătat. 
Muritorii nicicând vor înţelege acestea; 
Dumnezeu însuşi în trup acestea a arătat; 
Astfel ne învaţă Biserica. " 


Cugetare 


În tabăra saracinilor 1-au întrebat pe Chiril: „Cum pot creştinii să se bată în război 
şi în acelaşi timp să se roage lui Dumnezeu pentru duşmanii lor?" 


Iar Chiril a răspuns: „Dar dacă s-ar scrie două porunci într-o singură lege şi s-ar da 
oamenilor spre împlinire, care om ar fi mai bun împlinitor al acelei legi: cel care ar 
respecta doar o singură poruncă sau cel care le-ar respecta întocmai pe amândouă?" 


La care saracinii au zis: „Desigur, cel care le-ar respecta întocmai pe amândouă." 


Atunci Sfântul Chiril a zis mai departe: „Hristos Domnul nostru ne poruncește să 
ne rugăm lui Dumnezeu pentru cei care ne prigonesc şi chiar să le facem bine, dar 
EI mai zice: Mai mare dragoste decât aceasta nimeni nu are, ca sufletul lui să şi-l 
pună pentru prietenii săi (loan 15: 14). Iată de ce îndurăm noi toate ocările şi 
batjocurile duşmanilor noştri care cad asupra fiecăruia dintre noi şi ne rugăm 
pentru cei care ne fac răul nouă, ca persoane luate individual; dar când este vorba 
de rele care se abat asupra fraților noştri mai slabi şi obştii noastre celei largi 
[societăţii noastre], atunci ne batem pentru fraţii noştri şi ne apărăm unii pe alții, 
punându-ne viaţa unii pentru alții, aşa încât voi să nu puteţi lua în robie sufletele şi 
trupurile fraților noştri, ca să se piardă în gheenă şi sufletele şi trupurile lor." 


Luare aminte 
Să luăm aminte la lucrarea Duhului Sfânt Dumnezeu asupra Sfinţilor apostoli: 
e Lacumafăcut El pe cei simpli plini de înţelepciune şi cunoaştere; 
e Lacumi-a făcut El pe cei ce nu ştiau să grăiască mulțimilor plini de harul 


puterii în cuvânt. 


Predică despre irezistibila putere a lui Dumnezeu 


De aceea mi-am zis: Nu voi mai pomeni de EI şi nu voi mai grăi, în numele Lui! 
Dar iată era în inima mea ceva, ca un fel de foc aprins, închis în oasele mele şi 
eu mă sileam să-l înfrânez şi n-am putut (leremia 20: 9). 


Dacă se mai îndoieşte încă cineva că Dumnezeu grăieşte prin proroci, să citească 
această mărturie a marelui Proroc Ieremia şi să înceteze din îndoielile lui. 


Prorocul mărturiseşte că el luase hotărârea să nu mai grăiască în numele Dom- 
nului. De ce? Pentru că prea puţini luau aminte la cuvintele lui. lar dacă cineva 
stătea totuşi să asculte cuvântul lui, atunci el era împroşcat pentru aceasta cu 
batjocură toată ziua (leremia 20: 8). 


Dar, luând hotărârea să tacă, oare a putut el tăcea? Nu, nu a putut: şi eu mă sileam 
să-l înfrânez [Cuvântul Domnului] şi n-am putut! Căci el era împins de irezistibilă 
putere a Duhului lui Dumnezeu să grăiască şi deci trebuia să o facă. 


Prin urmare nu ţine de proroc dacă el va grăi sau nu: ci ţine de puterea Atot- 
puternicului Duh Dumnezeiesc. Prorocul nu este decât vasul ales al Atotpu- 
ternicului Duh Dumnezeiesc, întreaga Sfântă Scriptură astfel s-a şi scris: nu potri- 
vit voinţelor oamenilor, ci potrivit voii lui Dumnezeu şi nu după mintea oamenilor, 
ci după mintea lui Dumnezeu. 


Dar cum se simte cuvântul lui Dumnezeu atunci când intră în prorocul, trimis fiind 
de Duhul lui Dumnezeu? Acest lucuru măreţul leremia îl explică din propria lui 
experienţă: el se simte ca un foc aprins în inimă, închis în oasele mele. El este 
adică o insuflare a Duhului Sfânt al lui Dumnezeu, Cel Atotputernic. 


Sub o asemenea insuflare interioară căreia este cu neputinţă să 1 te împotriveşti - 
căci ea este ca un foc închis în oase - sub o asemenea insuflare au scris bărbaţii 
sfinți ai lui Dumnezeu scrierile lor sfinte. Și mulți dintre ei au strigat: şi eu mă 
sileam să le înfrânez şi nu am putut. 


Căci cine va putea sta vreodată împotriva Duhului şi să rămână nepedepsit, chiar şi 
cu moarte? Cine îi va sta împotrivă, când EI voieşte să lucreze şi să grăiască? 


O fraților, lucrării Duhului Sfânt Dumnezeu este cu neputinţă să i te împotriveşti, 
căci ea este irezistibilă! 


O, Atotputernice Duhule Sfinte, îndrumă cu putere calea mântuirii vieților noa- 
stre, Căci Ţie se cuvine toată slava şi mulţumita în veci. Amin! 


12 mai 
Pomenirea Sfântului cuvios Epifanie, episcopul Ciprului 


Acest sfânt Epifanie a fost din naştere evreu, dar văzând puterea credinţei creştine, 
el a luat Sfântul Botez împreună cu sora lui Calitropia. 


La vârsta de douăzeci şi şase de ani el a fost tuns în monahism în Mânăstirea 
Sfântului Ilarion. 


Mai târziu el a întemeiat însuşi o mânăstire, în care vieţuind cu râvnă, s-a făcut 
vestit în toată Palestina şi părțile Egiptului: căci era mare nevoitor, plin de minu- 
nată înțelepciune şi făcător de minuni. 


Fugind de slava oamenilor, Sfântul Epifanie s-a retras în pustia egipteană. Pe drum, 
el I-a întâlnit pe marele Pafnutie, care i-a prorocit că va ajunge episcop în insula 
Ciprului. 


Cu adevărat, prin dumnezeiasca purtare de grijă şi după mulți ani, Epifanie a sosit 
în Cipru. Acolo, pe neaşteptate, el a fost ridicat şi uns episcop, în vârstă fund de 
şaizeci de ani, el a fost hirotonit arhiereu în Salamis şi din acest scaun a păstorit 
Biserica lui Dumnezeu timp de cincizeci şi cinci de ani. 


Sfântul Epifanie a trăit una sută şi cincisprezece ani pe acest pământ, după care s-a 
odihnit de viaţa aceasta, strămutându-se în împărăţia Veşnică a Domnului Hristos. 


Cu oarecare timp înainte de a muri, el a fost chemat la Constantinopol de către 
împăratul Arcadie şi soția lui Eudoxia la o adunare a episcopilor care, la dorinţa 
lor, trebuia să-l condamne pe Sfântul loan Gură de Aur. Sosind la Constantinopol, 
bătrânul Epifanie a mers direct la Palatul Imperial, împăratul şi împărăteasa l-au 
reținut multă vreme, încercând să îl convingă să treacă împotriva Sfântului loan 
Gură de Aur. 


La urechile cetăţenilor oraşului şi ale Sfântul Ioan Gură de Aur au ajuns zvonurile 
că Sfântul Epifanie s-ar fi pronunţat împotriva Sfântului loan Gură de Aur. 


De aceea Sfântul loan Gură de Aur a scris următoarea scrisoare bătrânului episcop 
al Ciprului: „Frate Epifanie, aud că sfătuieşti pe împăratul ca eu să fiu exilat. Cu- 
noaşte că nu vei mai ajunge viu în scaunul tău." 


Acestor rânduri, bătrânul Epifanie le-a răspuns: „O mult pătimitorule Ioane, indură 
clevetirile şi cunoaşte că nu vei ajunge niciodată la locul în care vei fi exilat." 


Amândouă aceste prorocii ale acestor mari sfinţi s-au împlinit degrabă. 


Nevoind cu nici un chip să se învoiască cu exilul lui loan, Sfântul Epifanie a plecat 
în ascuns din Constantinopol, îmbarcându-se pentru Cipru, dar a murit în corabie 
înainte ca să ajungă la destinaţie. 


Împăratul Arcadie 1-a surghiunit pe Sfântul loan Gură de Aur în îndepărtata Arme- 
nie, dar sfântul a murit pe drum. 


Sfântul Epifanie a răposat întru Domnul la anul 403. 


Dintre multele lui cărți, cea mai celebră este Scrinul cu medicamente [Panarium], 
în care se descriu şi se resping pe rând un număr de optzeci de erezil. 


Pomenirea Sfântului Gherman, patriarhul Constantinopolului 


Acest Gherman a fost fiul unui mare senator imperial, care a fost ucis de împăratul 
Constantin, pogonatul. Acelaşi rău împărat I-a castrat pe Gherman, aruncându-l în 
exil forţat la o mânăstire. 


Ca monah, Gherman a strălucit ca o stea luminoasă prin curăţenia şi nevoinţele 
vieţii şi prin lucrările sale cele bune. Din această pricină, el a fost ales ca întâiul 
episcop al Cizicului. 


Când Anastasie al II-lea a fost încununat împărat, Gherman acesta a fost ales 
patriarh al Constantinopolului. Ca patriarh, l-a botezat pe pruncul cu rău nume 
Copronim, care la vremea botezului a spurcat apele sfinte cu necurăție, scăpându- 
se. Atunci patriarhul a prorocit ca acest copil, când va ajunge împărat, va introduce 
erezie necurată în Sfânta Biserică, după cum s-a şi întâmplat. Când Copronimul 
[cel nu nume de excremente] a ajuns pe tronul imperial, el a redeschis erezia ico- 
noclastă. 


Leon Isaurul, tatăl Copronimului, a fost cel care a inițiat prigonirea cinstirii 
Sfintelor icoane [erezia iconoclastă], iar când Sfântul Gherman acesta i s-a împo- 
trivit, împăratul a strigat cu obrăznicie: „Eu sunt împărat şi preot!" şi I-a scos pe 


Sfântul Gherman din scaunul său patriarhal, surghiunindu-l la o mânăstire în- 
depărtată. 


Acolo Sfântul Gherman a mai trăit timp de zece ani până când, la anul 740, Dom- 
nul l-a chemat la Sine pe acest mare nevoitor şi apărător al Bisericii, în locaşurile 
Sale cereşti. 


Pomenirea Sfântului mucenic Pancras 


Pancras a sosit din Frigia la Roma, unde tânăr de paisprezece ani fiind el, a fost 
prins şi chinuit pentru Hristos, la anul 304. 


Acest sfânt cunoaşte o mare cinstire în Apus. La Roma există o biserică închinată 
lui, iar în ea se află sfintele lui moaşte. 


Cântare de laudă la Sfântul Epifanie 


Hrana lui Epifanie, ucenicul lui Hristos, 
Este pâine şi apă. 

Cu al lui Hristos har, el 

Făcător de mari minuni este. 


EI este tunet nimicitor de erezii. 
EI este Oşteanul Adevărului, Stâlpul şi Temelia. 


EI înainte de moarte 

cuvânt lasă ucenicilor săi: 

„În inimile voastre fără milă ucideţi 
şarpele iubirii de arginţi; 

Pe bogați nu-i pizmuiţi, 

Pe nimeni nu urâţi, 

Pe nimeni cu cuvântul loviți, 

Fugiţi de erezie. 

Alungaţi ca pe şerpi veninoşi 
Cugetele rele, 

Căci acestea necredincioşi îi fac 

Pe oamenii credincioşi. 

Mintea vă fie veşnic trează, 

De Domnul legată - 

Căci cel împrăștiat este prada diavolului. 


Rugaţi-vă lui Dumnezeu 
pentru mine, păcătosul. 
Cu toată viaţa voastră pe Domnul proslăviţi. 


rr 


Cugetare 


Sfântul Clement din Alexandria ne lasă o mărturie despre un cumplit obicei al 
barbarilor. El ne spune că atunci când aceştia prind vreun duşman, ei îl leagă strâns 
de un om mort, astfel încât cele două trupuri, cadavrul şi omul cel viu, să putre- 
zească împreună. 


Dar oare putem noi spune acum: „Slavă Domnului că nu se mai pomeneşte de ase- 
menea obicei sălbatic astăzi"? Nu, pentru că în esenţă acest cumplit obicei nu a dis- 
părut, ci domneşte atotputernic. Căci oricine îşi leagă sufletul de cele pământeşti, 
care sunt omorâte de patimile cele barbare, este asemenea omului viu legat de ca- 
davru, care se descompun urât mirositor amândouă. 

Luare aminte 


Să luăm aminte la lucrarea Sfmtului Duh Dumnezeu asupra apostolilor: 
e La cum, din pescari, El i-a făcut pescari de oameni pentru Împărăţia Ceru- 
rilor; 
e La cum, din păstori ai turmelor celor necuvântătoare, EL i-a făcut păstori ai 
turmei Sale celei cuvântătoare. 


Predică despre cum oamenii nu ascultă de Legea lui Dumnezeu în vremea 
propăşirii lor [când se află în îndestulare] 


În vremea propăşirii tale Eu ţi-am grăit, iar tu ai zis: „Nu ascult!” (Ieremia 
22:21). 


Domnul Puterilor a ridicat această plângere împotriva lui lehoiachim, regele din 
Iuda şi împotriva întregului popor din Iudeea. 


Dar oare nu sunt aceste cuvinte valabile şi în ziua de azi, când ele parcă se grăiesc 
către noi toţi şi fiecăruia dintre noi? Când ne simţim prosperi, îl lăsăm pe Dumne- 
zeu în umbră, iar cuvintele Lui le dăm uitării. Dar de îndată ce nenorocirile ne 
învăluie în aripile lor negre ne întoarcem către Dumnezeu şi strigăm după ajutor, în 
mijlocul nenorocirilor cuvintele lui Dumnezeu sunt în cerul gurii noastre ca o mie- 


re dulce, dar atunci când prosperăm şi propăşim ele ni se par amare ca leacul cel 
mai amar. 


Atunci, oare nu ne este nouă mai bună nenorocirea decât îndestularea? Oare nu ne 
este nouă nenorocirea în care ne amintim de Dumnezeu mai mântuitoare decât 
prosperitatea în care uităm de EI? 


O, țară, țară, ţară, ascultă cuvântul Domnului! (Ieremia 22: 29), strigă prorocul 
cel nemincinos al Domnului. Omul este ţara; iar cuvântul Domnului este viaţa 
plantată în el. Oare va prefera pământul acestei ţări, omul, să rămână fără răsa- 
durile şi recoltele cele vii şi să fie blestemat pentru această sterpiciune, sau va voi 
mai bine să ocrotească răsadurile încredințate lui şi astfel să fie binecuvântat? 


O fraţilor, urât e pământul cel sterp sau mlăştinos şi lipsit de roade şi frumos este 
pământul cultivat, acoperit de holdele cele bogate! Iar tu eşti şi una şi cealaltă, O, 
Omule! Alege, sau viaţa - sau moartea! Căci nici un cultivator nu pune preţ pe 
vreun câmp dacă nu aduce roade. 


Oare am putea crede atunci că Dumnezeu este mai puţin inteligent sau rațional 
decât un cultivator de pământ, putem crede că pune EI preţ pe fara care nu aduce 
cu râvnă toate roadele seminţelor celor răsădite în ea? 


Oare ce se va întâmpla cu omul care, în mijlocul îndestulărilor lui aflându-se, nu 
ascultă cuvintele lui Dumnezeu? Ci el va fi îngropat ca un asin (Ieremia 22: 19). 


Aşa grăit-a prorocul către regele Iehoiachim, iar cuvintele lui s-au împlinit 
întocmai. Când caldeiui au năpădit Ierusalimul, ei l-au ucis pe lehoiachim. Ei i-au 
târât trupul dincolo de porțile cetăţii şi I-au aruncat câinilor. Aşa s-a făcut soarta 
regelui celui neascultător asemenea celei unui măgar mort. 


O omule, o, ţară! Ascultă cuvântul Domnului, cel care vine atât de potrivit la vre- 
me potrivită, aşa ca să nu se abată asupra ta mânia Stăpânului Casei precum asupra 
ogorului celui sterp şi ca să nu se facă soarta ta asemenea celei a măgarului! 


O, Mult îndurate şi Mult pătimitorule Doamne, izbăveşte-ne pe noi de îmbol- 
năvirea inimii şi de întunecimea minţii - două cumplite şi amare boli! —care sunt 
urmările ticăloase ale acelor ceasuri ale vieţii noastre pe care oamenii le numesc 
prospere. Miluieşte-ne şi ne mântuieşte pe noi, o Doamne al Puterilor! Căci Ţie 
se cuvinte toată slava şi mulţumita în veci. Amin! 


13 mai 
Pomenirea Sfintei muceniţe Glicheria 


Glicheria a fost fiica unui guvernator roman. Ajungând săracă după moartea tatălui 
ei, Glicheria s-a stabilit în cetatea Traianopolis din Tracia. 


Sub domnia răului împărat Antoninus, Glicheria a fost pusă să aducă jertfe înaintea 
idolului lui Zeus. 


Glicheria şi-a desenat semnul Sfintei Cruci pe frunte şi atunci când prefectul 
Sabinus a întrebat-o unde îi este candela (căci cei care aduceau jertfă idolului tre- 
buiau să poarte candele în mâini), Glicheria a arătat cu degetul spre fruntea ei şi a 
ZIS: „Aceasta este candela mea.” 


La rugăciunile ei un fulger a lovit statuia lui Zeus şi a sfărâmat-o la pământ. 
Prefectul, înfuriat, a poruncit să fie biciuită şi aruncată în temniţă. EI a pecetluit 
uşile temniţei, în scopul ca nimeni să nu poată pătrunde la ea şi de a o omort pe 
fecioara Glicheria prin înfometare. Dar îngerul Domnului s-a pogorât în temniţă şi 
i-a adus ei hrană din cer. După oarecare timp, când prefectul a socotit că Glicheria 
trebuie deja să fi murit de foame, el a deschis uşile temniţei şi a rămas uluit să o 
vadă pe fecioară vie, sănătoasă, luminoasă şi fericită. 


Martor al acestei minuni, temnicerul Laodicius L-a mărturisit cu glas mare înaintea 
prefectului pe Hristos Dumnezeu, lucru pentru care a fost omorât imediat, prin 
tăierea capului. 


După aceasta Glicheria a fost aruncată într-un cuptor de foc, dar a rămas nevă- 
tămată de el. Stând în mijlocul focului şi aducându-și aminte de cei trei Tineri din 
cuptorul de foc din Babilon, Glicheria a lăudat pe Domnul. 


Dar ieşind vie de acolo, ea a fost în cele din urmă aruncată la lei. Rugându-se lui 
Dumnezeu, această sfântă muceniţă fecioară şi-a dat sufletul în mâinile lui Dum- 


nezeu, pentru care a îndurat cu vitejie multe chinuri. 


Ea a luat mucenicia cu cinste la anul 177. Din sfintele ei moaşte curgea mir 
înmiresmat, care vindeca tot felul de bolnavi ce sufereau de boli grele. 


Pomenirea Sfântului mucenic Alexandru 


Acest sfânt Alexandru a fost de neam slav. Tânăr de optsprezece ani fiind şi soldat 
în armata imperială a lui Maximilian, el a refuzat să execute porunca împăratului 
de a da onorul statuilor romane. De aceea el a fost predat căpitanului Tiberian, care 
avea sarcina fie de a-l convinge pe Alexandru să se lepede de Hristos, fie să-l tor- 
tureze pentru aceasta şi chiar să-l omoare. 


Cum toată munca de convingere a lui Tiberian a fost zadarnică, Tiberian I-a luat 
pe Alexandru cu sine prin Macedonia, cu destinaţia Constantinopol, unde avea de 
îndeplinit o misiune. 


Alexandru a fost torturat cu cruzime prin fiecare cetate prin care au trecut, dar tot 
în fiecare cetate veneau la acel loc unde era el chinuit mulţime de creştini, cerându- 
1 binecuvântarea şi întărindu-l în mucenicia lui. 


Pimenia, maica lui, l-a urmat de-a lungul întregului calvar. In timpul acestui cum- 
plit periplu, lui Alexandru de mai multe ori i s-a înfățişat un înger al Domnului, 
care îi vindeca rănile şi îl întărea. 


La locul numit Carasura, mucenicul a făcut o minune cu rugăciunea: biruindu-se de 
sete, atât el cât şi escorta lui, el a făcut să curgă fântână de apă rece în pământ 
uscat. 


Pe malul râului Erghina, Tiberian a poruncit călăului să-l decapiteze pe Alexandru 
ŞI să-i arunce trupul în apă. Când acesta a ridicat securea deasupra capului lui Ale- 
xandru, a văzut îngerii luminoşi care îl înconjurau pe mucenic. 


De spaimă călăului i-a căzut mâna în jos. Alexandru I-a întrebat pe călău de ce 1-a 
căzut mâna în jos, iar călăul a răspuns că deoarece a văzut nişte tineri luminoşi 
stând în jurul lui. 


Dorind cu sete moartea şi mergerea la Hristos, Alexandru s-a rugat lui Dumnezeu 
ca să-i îndepărteze pe îngeri din jurul lui, astfel încât călăul să nu se mai sperie şi 
să-l poată omori. 


Aşa şi-a îndeplinit acel călău misiunea, la anul 298. Pimenia a scos din ape trupul 
fiului ei şi I-a îngropat cu cinste. 


La mormântul acestui tânăr mucenic s-au lucrat multe vindecări. La scurt timp 
după martiriul lui, Alexandru s-a înfăţişat în vedenie maicii sale şi i-a vestit că în 
scurt timp Domnul o va chema şi pe ea la Sine. 


Pomenirea Sfinţilor prea cuvioşi loan, Eftimie, Gheorghie şi Gabriel din 
Mânăstirea Ivirul din Muntele Athos 


Aceşti patru Sfinți părinți au fost întemeietorii faimoasei Mânăstiri Ivirul din Mun- 
tele Athos. 


La început Sfântul Ioan s-a nevoit în Lavra Sfântului Athanasie, iar după aceea a 
întemeiat această sfântă Mânăstire, adică Ivirul. loan a trecut la cele veşnice la anul 
998. 


Eftimie şi Gheorghie sunt cei care au tradus Sfintele Scripturi în limba georgiană. 
Eftimie s-a odihnit în Domnul la anul 1029, iar Gheorghie la anul 1066. 


Gabriel a fost găsit vrednic de a primi Icoana făcătoare de minuni a Maicii lui 
Dumnezeu, care a sosit în această mânăstire purtată de apele mării. 


Cântare de laudă la Sfânta muceniţă Glicheria 


„Jertfeşte idolilor, Glicheria!" 
Porunceşte judele nebun. 
„Altminteri arsă vei fi cu foc!" 


Glicheriei de jude-i e milă: 

„Unul este Dumnezeu; iar aceştia 

pe care tu-i cinsteşti 

în mintea-ţi rătăcită, 

sunt diavoli, 

biete judecător! 

De ce jertfe grăieşti, omule fără minte?! 


Au nu fost-a Jertfa cea de pe Golgota, 
Nu fost-a ea Jertfă înfricoşată, 
Dumnezeiască şi sângeroasă, 

Ce toate sângeroasele de după ea 
Le-a abolit? 


Ci după acea înfricoşată Jertfă 
O singură jertfă mai trebuieşte, 
Pe care Domnul o cere de la noi: 
Jertfa rugăciunii curate, 


Pe altarul inimii jertfită, 
Jertfa milostivirii, întru lucrul mâinilor nevinovate; 
Jertfa credinţei, a nădejdii, a iubirii, a evlaviei. 


Aceasta-i jertfa mea, o jude, 

Pe care eu mă sârguiesc 

înaintea Domnului Dumnezeului meu Celui Viu, 
Făcătorului meu, să o aduc. 

Domnul Atotsfânt astfel de jertfă doreşte, 

Iar nu leşuri de animale însângerate şi moarte." 


Cugetare 


Despre puterea morţii şi puterea Crucii lui Hristos, Sfântul Athanasie zice: „A cui 
moarte a mai scos vreodată afară diavoli? A cui altuia moarte a mai băgat spaimă 
în diavoli dacă nu moartea lui Hristos? Unde se cheamă Numele lui Hristos, dia- 
volii sunt scoşi afară. 


Oare cine a mai vindecat patimile cele sufleteşti ale oamenilor până într-acolo încât 
femeile desfrânate au ajuns să ducă viaţă sfântă, criminali de meserie să arunce 
Junghierele lor, iar fricoşii să se facă viteji ca nişte lei? Oare nu le-a lucrat toate 
acestea credinţa în Hristos? Oare nu semnul Sfintei Crucii Sale? Şi care alt semn 1- 
a mai încredinţat atât de tare pe oameni despre nemurire dacă nu Crucea lui Hristos 
şi învierea Trupului Lui?! 


Moartea Celui nevinovat şi Crucea lubitorului de oameni au adus o biruinţă mai 
mare şi mai durabilă decât toate împărăţiile cele pământeşti cu milioanele lor de 
soldaţi. Căci dintre aceste armate pământeşti, care a fost în stare, de-a lungul 
istoriei, să biruiască măcar un singur diavol?! Nici una, căci singură pomenirea 
Numelui Celui Răstignit este puternică să pună pe fugă legiuni întregi de diavoli! 


i e i a ă au în Nu ui Hei i sai î 
O de-ar şti toți creştinii ce comoară au în Numele lui Hristos și ce armă puternică 
au ei în Sfântă Crucea Lui!" 


Luare aminte 
Să luăm aminte la lucrarea Sfântului Duh Dumnezeu asupra Sfinţilor apostoli: 


e La cum apostolii călăuziți de Duhul Sfânt, au călătorit în toată lumea nea- 
vând nici mijloace, nici prieteni; 


e Lacumei i-au convertit şi pe bogaţi şi pe săraci la credinţa creştină numai 
Cu cuvântul, cu pilda vieţii şi cu minunile lor. 


Predică despre cum Dumnezeu se slujeşte de cei necredincioşi spre a-i pedepsi 
pe cei credincioşi 


Nabucodonosor, regele Babilonului, robul Meu (Ieremia 25: 9). 


Oare nu este greu cuvântul acesta? Cine oare putea-se-va zidi cu el? Iată rege pă- 
gân şi idolatru, pe care Domnul îl numeşte robul Meu. 


Dacă numim rob al lui Dumnezeu pe acela care Îl cunoaşte pe adevăratul Dumne- 
zeu şi se lipeşte cu toată puterea de Legile Lui, cum mai putem numi atunci cu ace- 
laşi nume de rob al lui Dumnezeu şi pe cel care nici nu-L cunoaşte pe EI cel 
Adevărat, nici se lipeşte de Legile Lui? Cu adevărat, rob adevărat al lui Dumnezeu 
e numai acela care cunoaşte pe adevăratul Dumnezeu şi păzeşte poruncile Lui. Dar 
cu toate acestea, când cei cărora Domnul le-a dăruit să-L cunoască pe EI şi să 
păzească poruncile Lui, îi întorc spatele, prefăcând cunoaşterea de EI întru neştiinţă 
iar legea în fărădelege, aunci Dumnezeu îşi ia robi dintre cei care nu îl cunosc pre 
EI, spre a-i biciui pe apostaţi.Căci apostatul, căzutul de la Dumnezeu este mai rău 
decât păgânul care nicicând L-a cunoscut, iar căzutul de la Legea lui Dumnezeu 
este mai prejos decât cel născut închinător la idoli. 


Aşadar, când Israil, chipul Bisericii lui Dumnezeu, s-a înstrăinat de Domnul şi de 
Legea Lui, Dumnezeu I-a ales pe Nabucodonosor ca rob al Lui spre a-l pedepsi pe 
Israil cel apostat. 


Prin urmare, când popoarele creştine din Asia şi Africa s-au înstrăinat de Dumne- 
zeu, prin nenumărate rătăciri eretice, Dumnezeu Şi-a ales robi arabii, spre a-i 
pedepsi pe creştini şi a-i face să-şi vină în simțiri. 


Iar când popoarele creştine din Balcani s-au înstrăinat de Dumnezeu şi de Legea 
Lui, Dumnezeu i-a invitat pe robii Lui turcii să-i pedepsească pe apostaţi, astfel 
încât prin această certare să-i facă să-şi vină în simţiri. 


Ori de câte ori credincioşii se înstrăinează de Dumnezeu, Dumnezeu îşi face bici 
tăios din cei necredincioşi, spre a-i face pe cei credincioşi să-şi vină în simţiri. ȘI 
aşa cum cei credincioşi cu bună ştiinţa lor şi de bună voia lor se înstrăinează de 
Dumnezeu şi îi întorc spatele, aşa şi cei necredincioşi, fără ştiinţă şi fără voinţă, se 
fac robi ai lui Dumnezeu: adică sfântul Lui bici. 


Dar Dumnezeu îi numeşte doar pentru o vreme pe cei necredincioşi robi ai Săi. 
Căci tot Dumnezeu zice despre pământul lui Nabucodonosor că îl va cerceta pentru 
fărădelegile lui şi îl va face pustiu pentru totdeauna (leremia 25: 12). 


EI atunci îşi va află rob împotriva robului Lui. Căci Domnul nu i-a numit pe babi- 
lonieni robi ai Săi de buni şi credincioşi ce erau ei, ci El i-a numit astfel de răi şi 
necredincioşi ce erau iudeii. 


O, Atotdrepte Doamne, ajută-ne nouă prin Duhul Tău cel Preaînalt ca să ne 
lipim cu toată inima de Tine, Unul Adevăratul Dumnezeu şi de una scumpă şi 
mântuitoare Legea Ta, Căci Ţie se cuvine slava şi mulţumita în veci. Amin. 


14 mai 
Pomenirea Sfântului mucenic Isidor 


În timpul domniei lui Decius, acest Isidor a fost luat cu sila, din insula Chios, în 
armatele împăratului. 


Isidor se lipise încă din copilărie de credinţa creştină şi îşi petrecuse întreaga viață 
în posturi, rugăciuni şi fapte bune. Dar în armată aflându-se şi declarându-se el 
creştin, comandantul 1-a înşfăcat, i-a cerut explicaţii şi i-a poruncit să se lepede de 
Hristos şi să aducă jertfe idolilor. 


Mai întâi comandantul a poruncit ca Isidor să fie biciuit cu vine de bou, iar după 
aceea a pus să i se taie limba. Dar chiar fără limbă, Isidor, prin Duhul lui Dumne- 
zeu, grăia limpede şi mărturisea Numele lui Hristos. 


Intre timp a căzut pedeapsa lui Dumnezeu şi asupra comandantului, care deodată a 
amuţit cu desăvârşire. La sfârşit, comandantul cel mut a făcut semn ca lui Isidor să 
1 se taie capul. 


Isidor s-a bucurat auzind osânda. Lăudând pe Dumnezeu, el a urcat eşafodul pe ca- 
re i s-a tăiat capul la anul 251. 


Insoţitorul lui, Ammuna, i-a îngropat trupul cu cinste, apoi s-a încununat şi el cu 
cununa muceniciei. 


Pomenirea Sfântului prea cuvios Serapion sindonitul 
Sindon însemnează „strai de bumbac." Serapion acesta s-a numit „Sindonitul" 


deoarece nu îmbrăca peste trupul lui decât un singur strai de bumbac. EI cu sine 
avea pururea Sfintele Scripturi. 


Serapion vieţuia ca o pasăre a cerului, neavând nici acoperiş, nici griji şi mergea 
din loc în loc. Până şi singurul lui strai de bumbac I-a dăruit unui nevoiaş care 
îngheţa de frig, astfel încât Serapion a rămas complet gol. 


Când cineva l-a întrebat: „Serapioane, cine te-a dezbrăcat?" el a arătat către Sfânta 
Scriptură ce o avea cu sine şi a zis: „Aceasta!" 


Până la urmă până şi Sfânta sa Scriptură a dăruit-o ca preţ de răscumpărare pentru 
un datornic, al cărui creditor îl ameninţa cu închiderea în temniţă din pricina da- 
toriei. 


Odată, pe când se afla la Atena, el nu a gustat nimic timp de patru zile, căci nu 
putuse găsi nimic de mâncare şi atunci a început să plângă de foame. Când filozofii 
atenieni l-au întrebat de ce plânge, Serapion a răspuns: „La trei am fost dator, pe 
doi i-am despăgubit, dar al treilea încă mă chinuieşte. Primul a fost pofta des- 
frânării, care m-a chinuit pe mine din uinereţele mele. Al doilea a fost iubirea de 
argint, iar al treilea este stomacul. Primii doi m-au lăsat în pace, dar acest al treilea 
încă mă chinuie." Filozofii i-au dat un ban de aur cu care să se ducă şi să-şi cum- 
pere pâine. Serapion s-a dus la un brutar, a luat de la el doar o singură pâine, i-a 
lăsat banul de aur şi a plecat. 


La vârsta înaintată fiind, Serapion s-a înfăţişat cu pace înaintea Domnului Dumne- 
zeu, în veacul al cincilea. 


Pomenirea fericitului Isidor cel nebun pentru Hristos 


Acest Isidor a fost de neam germanic. Venind la Rostov, el a iubit din tot sufletul 
credinţa ortodoxă. El nu numai că s-a îmbrăcat cu Sfântul Botez al dreptei credinţei 
mergând la biserică şi împărtăşindu-se cu Sfintele "Taine, dar încă a luat asupra lui 
aspre nevoinţe monahiceşti, făcându-se nebun pentru Hristos. 


El mergea îmbrăcat numai în zdrenţe. Prefăcându-se nebun, el îşi petrecea ziua 
propovăduind oamenilor, iar noaptea rugându-se. 


EI nopţile şi le trecea într-o colibă făcută din nuiele, pe care şi-o durase într-un 
teren mlăştinos. 


Mari şi minunate au fost minunile pe care acest sfânt al lui Dumnezeu le-a lucrat 
atât în timpul vieţii lui cât şi după moarte. 


Unui negustor, care fusese aruncat dintr-o corabie şi se îneca în mare, Isidor 1 s-a 
înfățişat mergând pe apă ca pe uscat, apucându-l de mână şi ducându-l la uscat. 


Când slugile cneazului de Rostov nu au voit să-i dea lui Isidor un pahar cu apă 
rece, aşa cum el ceruse, ci îl alungaseră de la uşă, atunci toate butiile de vin ale 
cneazului au secat pe dată. 


In ceasul în care Isidor a adormit somnul de veci în coliba lui, în paisprezece zile 
ale lunii mai din anul 1484, tot Rostovul s-a umplut de miros de bună mireasmă. 


Negustorul pe care Isidor îl scăpase de la moartea prin înec a ridicat în cinstea 
fericitului Isidor o slăvită biserică, chiar pe locul în care el îşi clădise coliba lui. 


Cântare de laudă la fericitul Isidor cel nebun pentru Hristos 


Fericitul Isidor cu sine s-a luptat 

Până când patimile i s-au făcut ca şi crengile 

Unui copac uscat. 

Dar chiar şi un copac uscat sălaş se face 

Albinelor ce îşi aduc acolo mierea. 

Și chiar şi din stânca uscată izbucneşte câteodată apă. 


Trupul fericitului de Duhul s-a covăârşit, 

Iar inima lui îndulcitu-s-a de mierea harului; 
Trupul unui „nebun ” fântână s-a făcut 

Puterii lui Dumnezeu, 

Iar în zdrenţe se ascundea comoară nepreţuită. 


Marele Isidor zăcea pe gunoaie. 

Pe străzi el strigase, sărind şi fugind, 

Neavând nici acoperiş, nici hrană, nici prieteni, 
Ci pururi deasupră-i ochiul Făcătorului său. 


El o pildă vie a fost oamenilor celor deşerţi; 
Iar celor precum viţele de pământ legaţi, 
Le-a fost ca o mustrare. 


Cuvântul pildei vieţii lui a fost: 
„Oamenilor, grijile voastre vă duc la pieire. 
Omul fericit nu e cel care pe ale lui Dumnezeu le fură, 


Ci e cel care pe însuşi Dumnezeu 
înlăuntru Il are sălăşluit. ” 
Cugetare 


Păcatul prin care smintim pe alţii este dublu păcat. Omul înţelept se străduieşte ca 
nici să nu scandalizeze pe cei din jur, nici să-i ducă la păcat prin exemplul lui 
păcătos. 


Sfântul Ambrozie a lăudat această înțelepciune pe care a văzut-o la împăratul 
Valentian, cel care a murit la o vârstă tânără, dând următoarele exemple din viaţa 
lui: „Auzind că se vorbeşte despre el în cetatea Romei că e vânător pasionat şi iubi- 
tor de animale sălbatice - cum în realitate nu era - şi auzind cum că această (aşa- 
zisă) patimă a lui îl distrăgea de la problemele statului, împăratul a poruncit îndată 
ca toate animalele de pe domeniile lui imperiale să fie ucise. 


Apoi, auzind cum anumiţi oameni răutăcioşi împrăştiaseră zvonul cum că împă- 
ratul prânzeşte foarte devreme - vrând prin aceasta să-l facă în ochii poporului un 
lacom la mâncare - împăratul luă cu stricteţe asupra lui regimul celei mai aspre 
posturi, atât în particular cât şi la mesele oficiale. La mesele oficiale, rareori îl 
vedea cineva gustând ceva. 


Şi iară, când surorile lui s-au aflat nevoite să-şi apere pricina unei anumite pro- 
prietăţi faţă de un oarecare cetățean, împăratul, deşi avea el însuşi prerogativa de a 
judeca acea cauză, a preferat să o trimită înaintea unui tribunal public, astfel încât 
să nu poată fi acuzat de părtinire faţă de surorile lui. 


„Cu adevărat a păzit acest împărat cu mare frică cuvântul Domnului: Vai celui care 
va sminti pe vreunul dintre aceştia mici care cred în Mine (Matei 16: 6). 


Luare aminte 


Să luăm aminte la lucrarea Duhului Sfânt Dumnezeu asupra Sfinţilor apostoli: 
e La cum Duhul Sfânt i-a călăuzit pe Apostoli prin toate necazurile şi cum- 
penele vieţii lor, umplând inimile lor de bucurie şi de mângâiere; 
e Lacum Duhul Sfânt a făcut ca acea sămânță a Evangheliei pe care Apostolii 
au semănat-o în întreaga lume să crească şi să rodească, chiar şi acolo un- 
de ea părea că s-a risipit în zadar. 


Predică despre Hristos, Odrasla lui David 


În zilele acelea şi în vremea aceea voi ridica lui David, Odraslă dreaptă şi aceea 
va face judecată şi dreptate pe pământ (leremia 33: 15). 


Cu aceste cuvinte, Sfântul proroc Ieremia a prorocit venirea în lume a Sfântului 
Mântuitor, din spiţa lui David. Odrasla Dreaptă este Mântuitorul Hristos însuşi. 
Aceste cuvinte nu se pot referi la nimeni altcineva, deoarece, la vremea venirii 
Mântuitorului Hristos, pe tronul lui Iuda nu se mai afla demult nici un descendent 
al lui David ci, dimpotrivă, pe tronul de la Ierusalim se afla un rege de neam străin, 
Irod, idumeul. 


Nici de atunci şi până zilele noastre nu s-a mai aflat vreun conducător din sămânţa 
lui David, nici la nivel politic, nici la nivel spiritual. La vremea Naşterii Mân- 
tuitorului, nu se mai aflau decât puţini oameni din sămânţa lui David, iar ei trăiau 
sărăciţi şi necunoscuţi, între aceştia se număra Preasfânta Fecioară şi dreptul bătrân 
Iosif teslarul. 


Este deci limpede că, timp de o mie de ani după ce s-a rostit această prorocie, nici 
o altă ramură demnă de pomenit nu s-a ivit din rădăcina lui David, afară de 
Mântuitorul Hristos. Acest lucru se vede şi mai limpede din următoarele cuvinte: 
Precum e nenumărată oştirea cerească şi nenumărat nisipul mării, aşa voi 
înmulţi neamul lui David, robul Meu şi al leviţilor celor ce-Mi slujesc Mie (Iere- 
mia 33: 22). Căci aceste cuvinte nu se pot aplică decât într-un sens duhovnicesc, 
adică urmaşilor duhovniceşti ai lui David prin şi întru Hristos Domnul, adică 
creştinilor. Căci numai numărul creştinilor (iar nu al descendenților după trup ai lui 
David, din care am văzut că nu mai rămăseseră până atunci decât prea puţini), nu- 
măraţi de-a lungul acestor douăzeci de veacuri de creştinism, poate fi socotit a fi 
cât nisipul mării şi cât stelele cerului. 


O fraților, să ne bucurăm că noi creştinii suntem în acest popor nenumărat al lui 
Dumnezeu, printre popoarele cele mai slăvite din istoria lumii, atât ca număr, cât şi 
ca tărie sufletească. 


Să ne bucurăm încă şi mai mult că aparţinem acelei Odrasle drepte a lui David, 
carele prin Sângele Său ne-a răscumpărat şi ne-a smuls din ghearele celui străin, 
ne-a înfiat şi ne-a făcut pe noi împreună-moştenitori ai Impărăției celei Veşnice. 


i cei iad să ne-ai i... pe noi fiii cei risipitori şi desfrânaţi 


făcut pe noi î iii 


15 mai 
Pomenirea Sfântului cuvios Pahomie cel mare 


Sfântul Pahomie s-a născut în Egipt şi în uinereţele lui a fost păgân. Ca soldat el a 
luptat în armata împăratului Constantin, în faimoasa bătălie împotriva lui Maxen- 
țiu. După aceea, el a aflat de la creştini despre Unul Dumnezeu şi văzând viaţa lor 
sfântă, a dorit şi a primit Sfântul Botez. 


EI apoi s-a retras în pustia Tebaidei, căutându-l pe marele pustnic Palamon, de la 
care s-a învăţat timp de zece ani petrecerea întru sfintele nevoinţe. Apoi, la locul 
numit Tabennisi, un înger i s-a înfățişat înainte îmbrăcat în rasă de schimonah, care 
i-a dat o tăbliță pe care se afla înscrisă pravila unei mânăstiri cu viaţă de obşte, 
îngerul i-a poruncit să întemeieze el o astfel de mânăsure în chiar acel loc, pro- 
rocindu-i că în ea mulți monahi vor veni pentru mântuirea sufletelor lor. Băgând în 
inimă cuvintele îngerului, Pahomie a început să zidească multe chilii, măcar că 
nimeni nu se afla acolo, în afară de el însuşi şi de fratele lui loan. 


Când fratele l-a mustrat pentru că zideşte chilii de care nimeni nu are nevoie, 
Pahomie i-a răspuns simplu că el nu face altceva decât să urmeze porunca lui 
Dumnezeu, fără să-l preocupe cine va veni să locuiască acolo şi când. Curând însă 
mulți bărbați, mişcaţi de Duhul lui Dumnezeu, s-au strâns la acel loc şi au început 
să vieţuiască după pravila pe care Sfântul Pahomie o primise înscrisă pe tăblița 
dată de înger. 


Cum numărul monahilor sporea mereu, Pahomie a mai întemeiat, în timp, încă şase 
mânăstiri. Numărul ucenicilor lui a ajuns la cam şapte mil. 


Sfântul Antonie cel mare este socotit a fi întemeietorul vieţii pustniceşti, iar Sfântul 
Pahomie cel al vieţii mânăstireşti de obşte. 


Smerenia, dragostea de nevoinţe şi înfrânarea acestui Sfânt părinte au fost şi rămân 
până astăzi pilde minunate de urmat de către mulțimile de monahi. 


Sfântul Pahomie a făcut multe minuni, dar a îndurat şi mari ispite de la vrăjmaşul 
neamului omenesc, diavolul. 


EI i-a slujit pe monahii cei împreună cu dânsul şi ca frate şi ca părinte duhovnicesc. 
EI a insuflat pe mulți să urmeze calea mântuirii şi i-a îndrumat prea mulți la calea 
strâmtă a adevărului. 


EI a fost şi rămâne până astăzi un mare luminător al Bisericii şi un mare măr- 
turisitor al adevărului şi dreptății lui Hristos. 


EI a adormit cu pace la anul 348, în anul al şaptezeci şi patrulea al vieţii sale. 


Biserica i-a înscris pe mulți dintre ucenicii săi în rândurile sfinților. Printre aceştia 
se află Teodor, lov, Pafnutie, Pecusius, Athenodorus, Eponichus, Sorus, Psois, 
Dionisie, Psentaesis şi alții. 


Pomenirea Sfântului părintelui nostru Ahilie, episcopul Larisiei 


Ahilie acesta, mare ierarh şi făcător de minuni, s-a născut în Capadocia. EI a fost 
unul din părinţii primului Sinod Ecumenic, la care i-a ruşinat pe eretici şi i-a 
uimit pe toţi cu învăţătura şi cu Sfinţenia vieţii lui. Luând o piatră, el i-a strigat 
lui Arie: 


Ereticii au rămas muţi şi uluiți auzind această poruncă 
dată lor de Ahilie. Atunci sfântul a zis: 


Şi cu adevărat a curs untdelemn din acea piatră, spre marea spaimă şi 
mirare a tuturor. 


Sfântul Ahilie a adormit cu pace în cetatea Larisiei la anul 330. 
Când regele macedonean Samuel a cucerit Tesalia, el a mutat moaştele Sfântului 
Ahilie la Prespa, care este o insuliţă într-un lac şi care până astăzi se cheamă Achi- 
Iles sau Ailus. 

Pomenirea Sfântului cuviosului părintelui nostru Silvan 
Acest Silvan la început a fost comedian, priceput să imite aievea pe oricine şi 
orice. Dar mai pe urmă în el s-a aprins focul dragostei dumnezeieşti pentru Hristos 


şi s-a făcut ucenic al Sfântului Pahomie. 


"Gata sunt viaţa să mi-o dau," zicea Sfântul Silvan, "ca să primesc îndurare şi să- 
mi spăl cu sângele meu păcatele mele." 


Cântare de laudă la Sfântul Pahomie cel mare 


Pahomie arde cu-al Domnului Duh; 
Pahomie cu îngerii grăieşte. 


Monahi mulți în jurul lui se strâng, 
înaintea Domnului ei stau ca lumânări aprinse. 


Portarul vesteşte într-o zi 

Că sora stareţului pe starețul voieşte să-l vadă. 
De a lui faţă ei de mulți ani îi e dor. 

De ce nu vine? Oare de a lui soră se ascunde? 


Portarul acestea Avvei le vestește, 

Iar Avva sorei lui îi trimite cuvânt: 

« Eu, soră, cele bune îți doresc, 

Dar a mea faţă nu o vei putea vedea. 

Căci eu lumea am lepădat demult, 

cu toate cele ce în ea se află. 

Sora mea dragă şi tu poţi să faci la fel. 

Grăbeşte, viața lui Dumnezeu închină-ţi! 

Căci ce-ţi va da lumea, afară de o groapă? 

Pe când aici Hristos te încununează cu viaţă. 

Ale lumii plăceri sunt ca nişte vise deşarte; 
Dormind întru ele, omul se îngroaşă,; 

Dar dintru ele sculându-se, el va prinde-a slăbi, 
Și într-o altă-nşelare duşmanul îl atrage: 

Atunci omul zbiară după tain ca o fiară. 

Ci tu plânge şi strigă ca Pâinea cea din cer să primeşti. 
Hristos îi aude pe cei ce către EI strigă. 

EI înfometaţilor Pâine Vie le dă. 

EI este adevărata Pâine - restul în lume-i înşelare. 
Afară de Hristos, nădejde în lume nu-i. " 


Sora aude şi începe să plângă, 
Și sfatul fratelui îl urmează degrab. 


Cugetare 
Când vreun tiran din lăcomie îi năpăstuieşte sălbatic pe drepți, atunci sălbăticia lui 
aduce şi pierdere şi câştig; adică, ea aduce pierdere tiranului şi câştig mare năpă- 


stuiților. 


Boris Godunov I-a ucis pe Dimitri, prinţul moştenitor cel în vârstă de opt ani, spre 
a nu mai avea nici un rival legitim la tron. Dar zilele imperiale ale lui Boris au 


sfârşit repede, iar tiranul a cunoscut putreziciunea şi disprețul posterităţii - pe când 
micuțul Dimitri a cunoscut cununa muceniciei şi a sfinţeniei. Căci după cinci- 
sprezece ani de la uciderea lui, Dimitri a fost dezgropat iar sfântul lui trup s-a aflat 
neputrezit şi lucrător de minuni. La sfintele lui moaşte au avut loc patruzeci şi cinci 
de vindecări minunate. 


Prin urmare cine este cel care pierde cu adevărat şi cine cel care câştigă, de pe 
urma tiraniei? Dacă tiranul ar şti că prin tirania lui îl ajută pe cel pe care îl urăşte 
şi-l ucide să intre în rândul sfinților, pe când sieşi îşi pregăteşte condamnare şi 
osândă eternă şi pe pământ şi în cer, el nu şi-ar mai pune în aplicare planurile lui 
criminale. 


Dar gândirea cea întortocheată şi strâmbă a fost întotdeauna înaintemergătoarea şi 
însoţitoarea tiraniei. 


Luare aminte 


Să luăm aminte la lucrarea Duhului Sfânt Dumnezeu asupra Sfinţilor apostoli: 
e Lacum, întru Duhul Sfânt, ei au primit vederi cereşti ale lumii ce va să fie; 
e Lacum, întru Duhul Sfânt, ei au văzut tainele din inimile oamenilor. 


Predică despre prorocirea distrugerii idolilor egipteni şi împlinirea ei 


EI capiştile dumnezeilor Egiptului le va arde cu foc (Ieremia 43 : 13). Cine le va 
arde cu foc? Nabucodonosor, regele Babilonului, robul Meu, zice Domnul 
(Ieremia 25 : 9). Şi s-a împlinit prorocia aceasta. Căci Nabucodonosor a cucerit 
Egiptul şi a distrus cu foc toate casele dumnezeilor celor mincinoşi, ale dumne- 
zeilor egiptenilor. EI le-a ars cu foc, dar cu toate acestea nu le-a distrus pentru 
totdeauna. Căci după aceea a venit şi a Babilonului pieire, tot potrivit prorociei 
Sfântului proroc Ieremia, Babilonul devenind şi rămânând până în ziua de astăzi o 
movilă de dărâmături, adăpost pentru şacali, groază şi batjocură fără locuitori 
(Ieremia 53 : 37). 


Există însă o tradiţie, însemnată la Sfântul Epifanie al Ciprului, că se mai află şi 
o altă prorocie a lui Ieremia despre distrugerea finală a idolilor Egiptului: “Toţi 
idolii vor pieri, “ zice această prorocie, “ şi toate cele făcute de mâini omeneşti 
vor pieri la ceasul venirii aici a Maicii Fecioare şi a Pruncului ei, cela ce S-a 
născut în peşteră şi S-a sălăşluit în iesle.” 


Această prorocie s-a păstrat de către preoții egipteni înşişi, care încă de pe vremea 
lui Ieremia au luat obiceiul de a o reprezenta iconic pe Fecioara șezând întinsă pe 
un pat, iar Pruncul înfăşat aşezat în iesle. 


Nabucodonosor, robul, a avut puterea, cu îngăduinţa lui Dumnezeu, să taie răul, 
dar nu şi să-l smulgă din rădăcini. Răul tăiat, ca şi iarbă cosită, creşte din nou. 


Când Domnul vine pe pământ, El smulge răul din rădăcină. Nabucodonosor, robul, 
a ars capiştile şi dumnezeii, dar capiştile s-au construit din nou şi aşijderi s-au 
ridicat înapoi idolii, căci ei nu fuseseră smulşi cu totul din sufletele oamenilor. Dar 
când a venit Domnul şi a început să împărăţească şi în sufletele egiptenilor, 
capiştile şi cu idolii lor s-au prăbuşit la pământ pentru totdeauna. 


Aşa s-a întâmplat şi cu iudeii cei neascultători care s-au războit cu Domnul. Nabu- 
codonosor, robul, i-a luat pe ei în robie vreme de şaptezeci de ani, iar Domnul 
mâniat i-a împrăştiat în întreaga lume, unde mulţi se află împrăştiaţi şi până în ziua 
de azi, după aproape două mii de ani. 


Această împrăştiere a poporului evreu în întreaga lume a fost prorocită limpede de 
Ieremia. Astfel, trecerea timpului a dovedit adevărul cuvintelor rostite de prorocul 
lui Dumnezeu. 


O, Atoatevăzătorule Doamne, dăruieşte-ne nouă să ne lipim din tot sufletul de 
cuvintele nemincinoase ale prorocului Tău, Căci Ţie se cuvine toată slava şi 
mulțumita în veci. Amin. 


16 mai 
Pomenirea Sfântului părintelui nostru Teodor cel sfinţit 


Sfântul Teodor acesta a fost ucenic al Sfântului Pahomie cel mare. EI s-a născut şi 
a crescut păgân, dar tânăr fiind a ajuns la cunoştinţa cea adevărată a Sfintei 
credinţe şi a primit Sfântul Botez. 


Aflând despre Sfântul Pahomie, Teodor a părăsit în taină casa părinţilor săi şi a 
mers la mânăstirea Sfântului Pahomie. Acesta l-a tuns monah şi l-a iubit foarte 
pentru marea lui râvnă şi desăvârşita lui ascultare. 


Când la mânăstire a sosit maica lui ca să-l cheme înapoi acasă, Teodor nici nu s-a 
învoit să o vadă. Ci mai vârtos el a făcut rugăciune ca Dumnezeu să o lumineze şi 
pe maica lui cu lumina cunoştinţei. Cu adevărat, nu numai că fiul nu s-a mai întors 
nicicum acasă, dar nici maica nu s-a mai întors acasă. Văzând că în apropiere se 
află o mânăstire de femei sub purtarea de grijă a surorii Sfântului Pahomie, ea a 
mers acolo şi a luat chipul creştinesc şi monahicesc. 


După un oarece timp Pafnutie, fratele lui Teodor, a venit şi el la mânăstirea 
Sfântului Pahomie şi a luat şi el chipul cel monahicesc. 


Apoi, episcopul de Panopolis I-a chemat pe Sfântul Pahomie ca să întemeieze în 
eparhia lui o mânăstire pentru cei care doreau viaţa călugărească. Pahomie I-a luat 
pe "Teodor cu el şi i-a încredinţat toată grija întemeierii noii mânăstiri. 


După moartea Sfântului Pahomie, Teodor a fost ridicat de către obşte stareţ al tu- 
turor sfintelor mânăstiri întemeiate de stareţul său şi a trăit până la bătrâneţi adânci 
ŞI încuviinţate. 


EI viaţa toată şi-a trăit-o ca un plăcut al lui Dumnezeu, povăţuind mulțime de mo- 
nahi pe drumul mântuirii. El s-a odihnit cu pace şi s-a strămutat la locaşurile cele 
cereşti ale împărăției Veşnicei Lumini la anul 368. 


Pomenirea Sfintei fecioare Musa 
Sfântul Grigorie Dialogul povesteşte despre această fecioară că avea doar nouă ani 


când, în două împrejurări diferite, a venit la ea Preasfânta Născătoare de Dumne- 
zeu, înconjurată de un alai de tinere luminoase. 


Când Musa a zis că şi ea voieşte să facă parte din acea sfântă suită a împărătesei 
Cerurilor, Născătoarea de Dumnezeu 1-a zis că se va întoarce şi cu adevărat îi va 
împlini dorirea, peste un timp de o lună. Ea a mai învăţat-o pe Musa cum să vie- 
țuiască în răstimpul de treizeci de zile până atunci. 


In ziua a douăzeci şi cincea a intervalului, Musa a căzut bolnavă la pat. In ziua a 
treizecea, Preacurata a venit din nou, chemând-o pe nume cu voce blândă, căreia 
Musa i-a răspuns, „lată, vin. O Doamnă mea, iată, vin!" şi şi-a dat sufletul. 


Musa a trecut din viaţa aceasta la viaţa cea adevărată în veacul al cincilea. 
Pomenirea Sfântului Nicolae misticul [Aulicul], patriarhul Constantinopolului 


Acest sfânt patriarh Nicolae a fost vestit pentru asprimea vieţii lui. Când împăratul 
Leon cel înţelept şi-a luat soție pentru a patra oară, patriarhul nu l-a mai primit pe 
acesta în Sfânta Biserică şi l-a caterisit pe preotul care oficiase cununia. Ca 
urmare, împăratul I-a scos din scaun pe patriarhul Constantinopolului şi l-a sur- 
ghiunit într-o mânăsure. 


Delegații Papei Serghie al II-lea de la Roma au aprobat cea de a patra căsătorie a 
împăratului Leon. Când împăratul a murit, Nicolae a fost rechemat în scaunul său 
patriarhal, din care a convocat un sinod local la anul 925, în cadrul căruia s-a 
hotărât că a patra cununie a creştinilor este de obşte oprită. 


Numele „Misticul" semnifică faptul că Sfântul Nicolae fusese unul din membrii de 
rang înalt al Consiliului de taină al împăratului. Mai înainte de a fi monah şi cleric, 
Sfântul Nicolae fusese unul dintre primii curteni ai curții imperiale, dar lepădând 
deşertăciunea lumii, el s-a făcut monah. 


Sfântul Nicolae acesta s-a odihnit cu pace la anul 930. 

Pomenirea Sfântului Nicolae, noul mucenic 
Nicolae acesta s-a născut în Epira. EI a fost schingiuit cu sălbăticie de către turci 
pentru credinţa lui în Hristos şi omorât la Trikkala prin tăierea capului, la anul 


1617. 


O răcliță cu sfântul cap al acestui mucenic se păstrează până astăzi în una din 
mânăstirile Meteorei, din Tesalia. La sfintele lui moaşte se lucrează minuni mari şi 


se vindecă boli grele. El mai ales este chemat de credincioşi ca să le alunge 
insectele dăunătoare de pe ogoare. 


Pomenirea Sfinţilor prea cuvioşi părinţi ucişi în Mânăstirea Sfântului Sava cel 
sfințit 


În timpul împăratului Heraclie, cam pe la anul 610, patruzeci şi patru de părinţi din 
Mănăstirea Sfântului Sava cel sfințit de lângă Ierusalim au luat mucenicia pentru 
credinţa creştină. 


Vitejia şi jertfa lor a fost aşternută pe hârtie de Sfântul Antioh, care a fost un mar- 
tor ocular (sfânt care se pomeneşte la 24 decembrie). 


Cântare de laudă la Sfântul Nicolae, noul mucenic 


Nicolae mucenicul pentru Hristos se jertfeşte, 

Și cu dureri sângeroase îl biruie pe satan. 

Viteazul de Hristos nu a voit să se lepede, 

Ci pe El L-a lăudat cât a mai avut glas; 

Iar când glasul a pierit, lauda în inimă a săvârşit-o. 


EI chiar mai mari chinuri cerea de la călăii lui. 
Sălbatici precum lupii, turcii-l lovesc cu cruzime; 
Ei îl torturează bestial. 


La Sfârşit îl ucid tăindu-i sfântul cap. 
Capul sfântului se rostogoleşte pe covorul de iarbă, 
Și acolo străluceşte minunat. 


Un creştin îl înfăşoară în ştergar de mătase, 

Și-l duce în biserică, spre vindecare pentru mulți: 
Spre vindecarea strâmbilor, orbilor şi-a celor 

Ce minţile şi le-au pierdut. 


Din toate părțile Domnul pe necredincioşi pedepseşte, 
Dar pe credinciosul Nicolae El pururea l-a prea slăvilt. 


Cugetare 


Când Sfântul Teodor cel sfințit a fost la Panopolis împreună cu părintele lui du- 
hovnicesc Sfântul Pahomie, a venit la el un filozof şi i-a cerut să intre într-o dis- 
pută pe teme de credinţă. 


Filozoful i-a pus Sfântului Teodor aceste trei întrebări: „Cine nu s-a născut, dar a 
murit? Cine s-a născut, dar nu a murit? Cine a murit, dar nu a putrezit?" La aceste 
întrebări, Sfântul Teodor a răspuns: „Adam nu s-a născut, dar a murit. Enoh s-a 
născut, dar nu a murit. Soţia lui Lot a murit, dar nu a putrezit." Şi sfântul a mai 
adăugat şi un sfat pentru filozof: „Bagă în urechi sfatul nostru sănătos; leapădă-te 
de aceste întrebări fără rost şi de aceste chițibuşerii scolastice; apropie-te de Hri- 
stos, cel căruia noi Îi slujim şi vei primi iertarea păcatelor." 


Filozoful a rămas cu gura închisă în faţa unui astfel de răspuns precis, şi a plecat 
plin de ruşine. 


Se vede limpede de aici enorma diferenţă dintre un filozof păgân şi un sfânt 
creştin. Primul se pierde în abstracții, în cuvinte isteţ învârtite, în concursuri de lo- 
gică şi alte gimnastici mintale, câtă vreme cel de al doilea îşi concentrează întreaga 
minte şi ființă la Dumnezeul cel Viu şi la mântuirea sufletului lui. Primul este 
abstract şi mort, iar al doilea este practic şi viu. 


Luare aminte 


Să luăm aminte la lucrarea Duhului Sfânt Dumnezeu asupra Sfinţilor apostoli: 
e La cum Duhul Sfânt a călăuzit tainic paşii Sfinţilor apostoli către cele mai 
îndepărtate ţări; 
e Lacum Duhul Sfânt i-a adunat pe Sfinţii apostoli la lerusalim, din cele mai 
îndepărtate ţări, ca să fie de faţă la înmormântarea Preasfintei Născătoare 
de Dumnezeu. 


Predică despre arătarea din cealaltă lume a prorocului Ieremia 


După aceasta S-a arătat un bărbat cu cărunteţe şi cu Slavă minunată şi prea 
cuvioasă mărire era împrejurul lui. Și a grăit Onia, zicând către luda: Acesta 
este iubitorul de fraţi, prorocul lui Dumnezeu Ieremia, care mult se roagă pentru 
popor şi pentru sfânta cetate (II Macabei 15: 13-14). 


Aceasta a fost vedenia pe care a avut-o viteazul Iuda, macabeul. Primul care i s-a 
înfățişat din cealaltă lume a fost Onia marele preot, iar după aceea Sfântul proroc 


Ieremia. Aşa cum apostolii i-au văzut pe Moise şi pe Ilie în slavă pe Muntele 
Thabor, tot aşa odată Iuda, macabeul 1-a văzut în slavă pe Sfântul proroc Ieremia. 


Deci iată, chiar înainte de naşterea lui Hristos, Domnul Cel Multmilostiv nu i-a 
lăsat pe oameni fără încredințare despre existenţa vieţii de după moarte. Deci după 
toate acestea, oricine mai cutează a se îndoi de viaţa după moarte, se condamnă pe 
sine la blestemul propriilor păcate şi la moartea veşnică sub piatra de mormânt. 


Aşa cum lucrurile moarte nu pot vedea lumina zilei, aşa nici cei care se îndoiesc de 
acest adevăr al vieţii după moarte nu pot vedea viaţa cea veşnică care este şi care 
nu are sfârşit. 


Dar priviţi slava care îl înconjoară pe Sfântul proroc Ieremia în cealaltă lume: că- 
runteţe şi slavă minunată şi prea cuvioasă mărire era împrejurul lui! EI iradia deci 
o anume măreție ce nu se poate descrie în cuvinte, o aureolă strălucitoare, o inex- 
primabilă bucurie şi frumuseţe. 


EI este prorocul care în timpul vieţii a fost tras şi bătut de către cei cărora le co- 
municase cuvântul şi voia lui Dumnezeu, el este acela care a stat captiv în temniță 
şi a fost mucenicit într-o groapă adâncă şi pestilențială, cel de care şi-au bătut joc 
ca de un mincinos, care a fost judecat ca un vânzător şi care în final a fost omorât 
cu pietre ca unul fărădelege. 


Dar judecata păcătoşilor pe acest pământ este una, iar judecata lui Dumnezeu celui 
din ceruri este cu totul altceva. Cei mai umiliți dintre oameni au fost încununaţi cu 
slavă îngerească înaintea lui Dumnezeu. 


ŞI totuşi, să luăm aminte cum numeşte cerul pe cel care pe pământ a fost injuriat cu 
numele de mincinos, trădător şi om fărădelege: Acesta este iubitorul de fraţi -iată 
cum îl recomandă cerul! Acesta este iubitorul de fraţi, prorocul lui Dumnezeu lere- 
mia, care mult se roagă pentru popor. 


Mai departe, să luăm aminte fraţilor, la aceea că sfinţii lui Dumnezeu se roagă 
deci în ceruri pentru noi! Ei deci acolo nu dorm, ci se roagă pentru noi în timp 
ce noi înşine dormim; nemâncând, ei se roagă acolo pentru noi, cei care 
mâncam şi prea mâncăm; nepăcătuind, ei se roagă pentru noi în timp ce noi 
păcătuim. O fraţilor, să ne ruşinăm de feţele atâtor prieteni mari şi adevăraţi ce 
avem în ceruri! Să ne ruşinăm, să ne ruşinăm de noianul de rugăciuni pe care le 
fac sfinţii în ceruri pentru noi şi să ne alăturăm şi noi măcar rugăciunilor lor! 


O, Atotminunate Doamne, iartă-ne nouă păcătoşilor ticăloas di 
şi păcătoasa grosime a minţii noastre! Căci Ţie se cuvine toată slava şi  imtul 
țumita în veci.Amin. 


17 mai 
Pomenirea Sfântului apostol Andronic 


Sfântul Andronic a fost unul dintre cei şaptezeci de apostoli. El era rudenie a 
Sfântului apostol Pavel, după cum Pavel însuşi spune în Epistola sa către Romani 
(16:7). 


Sfântul Pavel o pomeneşte şi pe Sfânta Iunia cea împreună lucrătoare cu Sfântul 
Andronic. 


Andronic a fost hirotonit episcop al Panoniei, fără a avea tronul episcopal într-un 
loc anume; ci el călătorea şi predica Cuvântul în întreg cuprinsul Panoniei. 


Împreună cu Sfânta lunia, el a izbutit să aducă pe mulţi la Hristos şi să distrugă 
multe capişti idoleşti. Ei amândoi aveau de la Duhul Sfânt darul de a lucra minuni, 
prin care scoteau afară demonii din oameni şi vindecau toate bolile şi suferinţele 
din popor. 


Ei amândoi au luat cununa muceniciei şi îndoit au luat-o: ca apostoli şi ca muce- 
NICI. 


Sfintele lor moaşte s-au descoperit în regiunea Evgheniei, iar Sinaxarul face pome- 
nire de ele la ziua de 22 februarie. 


Pomenirea Sfântului mucenic Solochon 


Solochon a fost egiptean de neam şi soldat roman sub comanda lui Campanus, în 
timpul domniei răului împărat Maximian. Când a ieşit porunca în rândurile armatei 
ca tot soldatul să aducă jertfe idolilor, Solochon a declarat pe faţă că el este creştin. 
Aşa au făcut şi doi dintre camarazii lui: Pamfamir şi Pamfilon. 


Campanus a poruncit ca toți trei să fie biciuiți şi torturați cu curzime, torturi în 
timpul cărora Pamfamir şi Pamfilon au şi murit. Dar Solochon a supravieţuit şi de 
aceea Campanus a poruncit ca el să fie torturat cu şi mai mare sălbăticie. 


EI a poruncit să i se deschidă gura cu un jungher şi să i se toarne pe gât jertfele 
idolilor. Dar mucenicul a rupt lama jungherului cu dinţii lui neînghiţind necuratele 
şi scârboasele jertfe. La urmă ei i-au străpuns capul prin urechi cu o pană şi l-au 
lăsat să moară în chinuri. 


Creştinii l-au luat pe mucenic şi l-au adus la casa unei văduve. EI acolo încet-încet 
a început să se vindece oarecum, putând să guste şi mâncare şi apă. 


EI a continuat să-i povăţuiască pe creştini să stea tari în mărturisirea credinței şi în 
jertfirea pentru ea, chiar cu preţul vieţii. 


După acestea, mulțumind lui Dumnezeu, el şi-a încheiat alergarea pământească şi 
s-a înfăţişat înaintea Domnului în Impărăţia Cerurilor la anul 298. 


Pomenirea Sfântului Ştefan, patriarhul Constantinopolului 


Acest sfânt Ştefan a fost fiul împăratului Vasile Macedon şi fratele împăratului 
Leon cel înţelept. 


EI a urcat pe tronul patriarhiei de Constantinopol după patriarhul Fotie şi a păstorit 
Biserica lui Dumnezeu între anii 889 şi 893. 


EI a adormit cu pace şi s-a înfăţişat înaintea Domnului, pe care mult I-a iubit. 
Cântare de laudă la Sfinţii apostoli Andronic şi lunia 


Apostolul Andronic, a Sfântului Pavel rudă, 

Predică sănătatea sufletului şi pacea, 

Arzând cu dragoste mare de Hristos, 

A cărui învăţătură ca pe o lumină în întreaga lume o poartă; 
Fără multe haine, fără plată şi fără griji, 

EI bogat este în puterea Duhului Sfânt. 


EI suferinţele toate cu Sfânta lunia le împărtăşeşte 
Până ce Crucea se înalţă în largul întregii Panonii. 
Acolo întunericul piere de razele Crucii alungat, 
Acolo pleava se desparte de grâul cel bun. 


Acolo oamenii din somnul animalic se scoală 
Și îmbrăţişează darul înfierii de către Dumnezeu. 


Ei idolii îi dărâmă ca pe nişte trestii uscate, 
Ei duşmănia o leapădă, cu patimile cele de ruşine. 


Când inima le plânge, buzele lor cântă: 


« Copii ai Tăi suntem, Doamne, o, Tată Ceresc! 
Iată noi acum lumina apostolilor Tăi primim. 
Iartă-ne nouă desfrânările noastre, 

Robia diavolilor 

În care am trăit.» 


Cugetare 


În urma unui cumplit cutremur de pământ ce avusese loc la Antiohia, Sfântul 

a grăit astfel: "Mari sunt roadele cutremurului! lată pe lubi- 
torul de oameni Dumnezeu, cum zguduie EI oraşul spre a întări sufletele, cum 
clatină temeliile şi întăreşte gândurile, cum dă la iveală şubrezenia cetăţii şi face 
tari voinţele oamenilor ! 


Luaţi aminte la marea Lui iubire de oameni! EI ne clatină acum şi aici pentru 
puțină vreme, dar ne întăreşte pentru veşnicie; ne clatină cu un cutremur ce ţine 
doar două zile, dar ne întăreşte cu o tărie ce ţine veşnic. Mama, atunci când vrea 
să-şi lecuiască pruncul care plânge des, îl leagănă puţin mai tare nu ca să-i facă 
rău, ci doar ca speriindu-1, să îl înveţe să fie liniştit. În tot acelaşi mod Domnul 
nostru al tuturor, Care ţine universul cu mâna, îl scutură din când în când, nu 
spre a-l distruge, ci spre a aduce înapoi la calea cea dreaptă a mântuirii pe acei 


oameni care trăiesc în fărădelegi. * 


Iată cum ştiau să explice Sfinţi părinți, aceşti Stâlpi şi Temelii ale Adevărului, 
lucrările lui Dumnezeu şi iubirea Lui faţă de oameni şi în mijlocul nenorocirlor, şi 
al binecuvântărilor şi în bogăţie şi în sărăcie. Să ne ruşinăm aşadar de încetineala 
cu care mulțumim lui Dumnezeu atunci când El ne dăruieşte şi degrabă cu care 
cârtim atunci când tot EI ne ia. 


Luare aminte 


Să luăm aminte la lucrarea Duhului Sfânt Dumnezeu asupra sfinților mucenici 
omorâţi pentru credinţă: 
e Lacum Duhul Sfânt le dă înţelepciune să grăiască cu putere înaintea jude- 
cătorilor, 
e Lacum Duhul Sfânt le dă curaj ca să urce şi să moară pe eşafod. 


Predică despre Duhul Sfânt, Mângâietorul 


Dar Mângâietorul, Duhul Sfânt, pe care-L va trimite Tatăl, în numele Meu, Ace- 
la vă va învăţa toate şi vă va aduce aminte despre toate cele ce v-am spus Eu 
(Ioan 14: 26). 


Care să fie înţelesul practic al acestor cuvinte, dacă nu acela că ne este de abso- 
lută trebuinţă să ne rugăm zilnic ca să ni se trimită zilnic Duhul Sfânt, tot aşa 
cum zilnic ne rugăm ca să primim pâinea cea de toate zilele? Dumnezeu cu 
adevărat voieşte ca să ne trimită pe Duhul Sfânt în fiecare zi, dar El voieşte ca noi 
să ne rugăm zilnic pentru aceasta. Căci aşa cum este cu pâinea, care câteodată ne 
prisoseşte iar altădată ne lipseşte, aşa este şi cu Duhul Sfânt. Duhul Sfânt vine şi 
pleacă de la noi după cum este şi râvna sau trândăvia noastră la rugăciune, după 
cum sunt şi faptele noastre bune sau răbdarea noastră. 


De aceea a rânduit Biserica ca Sfintele Slujbe ale dimineţii să înceapă cu chemarea 
Duhului Sfânt: Împărate Ceresc, Mângâietorule, Duhul Adevărului, vino şi Te 
sălăşluieşte întru noi! Şi numai după aceea este rânduită cererea: Pâinea noastră 
cea spre ființă dă-ne-o nouă astăzi! De ce? Pentru că, fără Duhul Sfânt, noi nici 
măcar nu am şti cum să folosim pâinea cea de toate zilele cum se cuvine, adică în 
scopul mântuirii. 


Acela vă va învăţa toate. Adică, ziua şi noaptea, în orice împrejurare s-ar afla 
omul, EI îl călăuzeşte, îl sfătuieşte, îl învaţă ce şi cum să gândească, ce trebuie să 
spună şi ce trebuie să facă. Pentru aceasta să-l implorăm pe Dumnezeu ca să ne 
trimită Duhul Sfânt şi pentru nimic altceva şi EI însuşi, Duhul, ne va aduce nouă 
tot ceea ce ne lipseşte la orice moment dat. 


Când Duhul Sfânt Se pogoară asupra noastră, noi atunci cunoaştem toate, înţe- 
legem toate şi suntem în stare să lucrăm toate cele câte ne sunt de folos, nouă şi 
altora. 


Și vă va aduce aminte despre toate cele ce v-am spus Eu. Adică: “Să nu vă fie 
teamă că aţi putea uita învăţătura Mea şi cuvintele Mele către voi. Duhul Sfânt 
ştie toate câte sunt ale Mele şi atunci când Se va pogori în voi, toată învăţătura 
Mea intru voi va fi, împreună cu EL.” 


O, Stăpâne Doamne Duhule Sfinte, îndură-te şi Te pogoară peste noi, nu după 
vrednicia noastră, ci după vrednicia Stăpânului şi Domnului nostru lisus Hristos 
şi după marea Ta iubire de oameni, Căci Ţie se cuvine toată slava şi mulţumita 
în veci. Amin. 


18 mai 


Pomenirea Sfântului mucenic Teodot şi a celor şapte muceniţe fecioare: 
Tecusa, Alexandra, Claudia, Falina, Eufrasia, Matroana şi lulia 


Teodot a fost hangiu în Anchira în timpul domniei împăratului Dioclețian. Deşi 
bărbat căsătorit, el vieţuia împreună cu soţia lui după cuvântul apostolului: cei ce 
au femei să fie ca şi cum nu ar avea (I Corinteni 7: 29). 


EI îşi ținea hanul în mare rânduială ca să poată să-i adăpostească pe creştini fără să 
stârnească suspiciunile autorităților celor păgâne. Hanul lui era un liman pentru 
creştinii prigoniţi. Teodot ajuta în taină cu toate cele de trebuinţă pe creştinii care 
scăpaseră în peşteri şi în munți şi aduna în taină trupurile creştinilor omorâţi şi le 
îngropa. 


La acea vreme, şapte fecioare au fost aduse la judecată, torturate pentru credinţa lor 
în Hristos, iar la urmă înecate într-un lac. 


Una dintre ele, Sfânta Tecusa, i-a apărut în vis lui Teodot şi i-a cerut să scoată tru- 
purile lor din lac şi să le îngroape. 


Intr-o noapte întunecoasă 'Teodot a ieşit împreună cu un însoțitor credincios să 
împlinească dorinţa muceniţei. Conduşi de un înger al Domnului, el a izbutit să 
afle trupurile fecioarelor şi să le îngroape. 


Dar acest însoțitor până la urmă l-a trădat pe Teodot judecătorului, iar judecătorul 
l-a supus pe 'Teodot unor chinuri cumplite. Teodot a îndurat toate ca şi când 
altcineva ar fi fost troturat în locul lui, ţinându-şi mintea cufundată în Dumnezeu. 
După ce tot trupul mucenicului a devenit o rană inreagă, iar dinţii i-au fost 
sfărâmaţi cu un bolovan, necuratul judecător a poruncit omorârea lui prin tăierea 
capului. 


Dus fiind la locul de tăiere, creştinii de pe cale plângeau pentru el, dar Sfântul Teo- 
dot le-a strigat: „Fraţilor, nu mă plângeţi pe mine, ci mai vârtos lăudaţi pe Domnul 
lisus Hristos, cel care mi-a dat mie să sfârşesc alergarea mea şi să biruiesc vrăj- 
maşul." Zicând acestea, el şi-a pus capul pe butuc şi a fost tăiat la anul 303. 


Un preot al lui Hristos a îngropat cu cinste trupul mucenicului pe un deal din afara 
oraşului. Mai târziu pe acel loc s-a ridicat o sfântă biserică închinată mucenicului 
Teodot. 


Pomenirea Sfinţilor mucenici Petru, Dionisie, Andrei, Pavel şi Cristina 


Un tânăr foarte frumos, pe nume Petru, un bărbat foarte distins, Dionisie, doi sol- 
daţi, Andrei şi Pavel şi o fată în vârstă de şaisprezece ani pe nume Cristina, L-au 
mărturisit cu toţii plini de curaj pe Hristos Stăpânul şi au luat moarte pentru măr- 
turisirea numelui Lui. 


Împreună cu dânşii a fost chinuit şi Nicomah, dar acesta în mijlocul chinurilor s-a 
lepădat de Hristos şi a imediat a înnebunit. Nebun fiind, el a început să-şi muşte 
propriul trup, vărsând cele dinlăuntrul lui, până când a murit. Acestea s-au în- 
tâmplat la anul 250. 


Pomenirea Sfinţilor mucenici Iraclie, Paulin şi Venedim 


Aceştia trei au fost toţi atenieni. Ei au luat mucenicia pentru credinţa în Hristos sub 
împăratul Decius. Ei au fost arşi de vii într-un cuptor de foc pentru numele lui 
Hristos. 


Cântare de laudă la Sfântul Teodot 


Lângă Anchira, pe un deal înverzit, 
O obşte mică de prigoniţi creştini 
Cu binecuvântare îşi mănâncă pâinea. 


Cu cât este soarele mai luminos decât stelele, 
Cu atât mai tare străluceşte şi Teodot între ei. 


Lângă el şade presbiterul Fronto. 
Către Fronto Teodot grăieşte: 
„Potrivit pentru zidirea unei biserici 
locul acesta este, 

peste moaşte de sfinţi mucenici!" 


Iar Fronto zice către Teodot: 
„Sârguieşte-te, minunate om al lui Dumnezeu, 
să ne afli moaşte de sfinţi mucenici, 
şi uşor apoi clădi-vom biserică aici. 


LL 


Teodot atot minunatul a zâmbit. 


Din dreapta lui el a scos un inel, 
Pe care presbiterului întinzându-l, 
Grâi aceste cuvinte: 

„Iată cuvântul meu îţi dau şi inelul 
drept zălog: 

curând sfinte moaşte găsi-voi 

şi la acest loc le voi aduce!" 


Teodot astfel prorocie grăi: 
Pe-a lui proprie mucenicie, 
A lui moarte pentru Hristos. 


După cum a spus, 

Aşa s-a şi-ntâmplat. 

Sfintele lui moaşte la acel loc 

Au fost aduse, 

Iar peste ele frumoasă biserică s-a clădit: 
Semn sfânt al marii biruinţe, 

Semn veşnic al marii biruinţe, 

Lângă Anchira, pe dealul înverzit. 


Cugetare 


Ascunderea virtuților proprii şi a nevoinţelor duhovniceşti a fost întotdeauna un 
obicei al tuturor asceţilor creştini, atât bărbaţi, cât şi femei, nu numai în zorii erei 
creştine, dar de-a lungul tuturor timpurilor de atunci şi până în zilele noastre. 


Eudochia, soţia slăvitului prinţ Dimitri Donskoy, cel care a eliberat Rusia de tătari, 
a rămas văduvă la anul 1389, pe când era încă foarte tânără. Plină de credinţă şi de 
evlavie, această prinţesă a zidit multe biserici, a împărțit milostenii, şi în taină se 
nevoia în aspre nevoinţe trupeşti, cu postiri şi privegheri lungi, în jurul trupului ei 
ea avea înfăşurat un lanţ de fier. Dar la arătare întotdeauna apărea senină celor din 
Jur, îmbrăcată cu rochii scumpe împodobite cu mărgăritare. 


Cei care o vedeau ziceau multe rele despre ea, împrăştiind zvonuri cum că ar duce 
o viaţă imorală. 


Fiii ei au auzit şi ei despre aceasta şi umiliți şi revoltați, i-au grăit deschis mamei 
lor despre cele ce se spun despre ea. Atunci maica şi-a deschis rochia cea luxoasă 
iar fiii au văzut cu groază trupul uscat şi înfăşurat în lanţuri al mamei lor. 


Luare aminte 


Să luăm aminte la lucrarea Duhului Sfânt Dumnezeu asupra sfinților mucenici: 
e Lacum Duhul Sfânt îi mângâia pe ei, în mijocul chinurilor lor; 
e La cum uneori, după sfântă voia Lui, El făcea ca trupurile lor să nu simtă 
deloc văpaia sau arderea focului. 


Predică despre mărturia Duhului Sfânt 


Duhul Adevărului, care de la Tatăl purcede, Acela va mărturisi despre Mine 
(Ioan 15:26). 


Dumnezeu Fiul L-a trimis pe Dumnezeu Duhul Sfânt în lume ca să mărturisească 
despre EI până la sfârşitul veacurilor. Acela va mărturisi despre Mine. 


Dar cum va mărturisi Dumnezeu Duhul despre Dumnezeu Fiul? Dumnezeu Du- 
hul va mărturisi despre El în multe feluri: 


Prin atragerea sufletelor oamenilor către Biserica lui Hristos; 

Prin descoperirea faţă de oameni a înţelesului Sfintelor Scripturi; 

Prin conducerea minţilor oamenilor la Sfintele porunci ale lui Hristos şi la 
împlinirea lor cu fapta; 

Prin dăruirea de căldură, prospeţime, putere şi blândeţe rostirii cuvintelor 
lui Hristos; 

Prin convertirea celor ce se pocăiesc la calea dreptății; 

Prin împlinirea tuturor făgăduinţelor şi prorociilor făcute de Hristos oame- 
nilor, neamurilor şi Bisericii lui Dumnezeu, 

Prin întărirea Bisericii lui Hristos şi păstrarea ei tare împotriva tuturor fur- 
tunilor timpului şi tuturor relelor aduse de demoni şi slugile lor de-a lungul 
timpurilor. 


e Oa, Tu OR. PO 


Duhul, Cel care lucrează în felurile înşiruite mai sus şi în multe nenumărate altele, 
este Duhul lui Dumnezeu, Duhul Adevărului, blând, de viaţă făcător şi atot- 
puternic. 


Nici unul dintre cuvintele Mântuitorului nu merge în pofida Duhului lui Dumne- 
zeu, iar Duhul lui Dumnezeu nu merge niciodată şi nicicum în pofida măcar a unui 
singur cuvânt al lui Hristos. De aceea, când Duhul lui Dumnezeu binevoieşte să se 
sălăşluiască în inima vreunui om, acel om se înviorează şi se face martor adevărat a 
toate cele pe care Stăpânul Hristos le-a grăit şi le-a lucrat. Atunci acel om are o 


credinţă plină de bucurie şi de neclintit. Căci cum ar putea el să nu-L creadă pe cel 
mai mare şi mai statornic Martor şi împreună Lucrător în toate cuvintele, minunile 
şi lucrările lui Hristos? 


Astfel, fraţilor, să ne rugăm mai înainte şi mai presus de toate ca acest Martor şi 
împreună Lucrător, adică Sfântul şi Atotputernicul Duh al Domnului, să vină şi să 
se sălăşluiască în inimile noastre, astfel încât credinţa noastră să se facă şi ea vie, 
fericită, şi de neclintit. 


O, Doamne Duhule Sfinte, Duhul Adevărului, vino şi Te sălăşluieşte întru noi, 
Căci Ţie se cuvine toată slava şi mulţumita în veci. Amin. 


19 mai 


Pomenirea Sfântului sfinţit mucenic Patrichie, episcopul Prusei şi a celor trei 
presbiteri împreună cu dânsul: Acachie, Menandru şi Polien 


Aceştia toţi au luat mucenicia pentru Hristos în cetatea Prusei din Asia, în timpul 
împărăției lui Iulian, apostatul. 


lunius, trimisul imperial, i-a adus pe aceşti sfinţi la un izvor de apă fierbinte şi l-a 
întrebat pe Patrichie: „Cine a creat aceste ape termale şi vindecătoare, dacă nu zeul 
nostru Esculap şi ceilalţi cărora noi ne închinăm?" 


Sfântul Patrichie a zis: „Zeii voştri demoni sunt iar aceste ape, precum şi toate 
celelalte lucruri din zidire, Hristos Domnul Dumnezeul nostru le-a creat, căruia 
singur noi cu evlavie ne închinăm." 


Atunci trimisul a întrebat iar: „Şi vă va scăpa pe voi Hristos al vostru, dacă vă voi 
arunca eu în această apă clocotită?" 


Sfântul a zis: „Dacă EI voieşte, puternic este EI să ne păzească nevătămaţi şi în- 
tregi, măcar că eu doresc ca în aceste ape să mi se despartă sufletul de trup şi 
veşnic lângă Hristos al meu să fiu. Ci facă-se Sfânta Voia Lui, fără de care nici un 
fur de păr nu se clinteşte din capul nici unui om." 


Auzind acestea, trimisul a poruncit ca Patrichie să fie aruncat în apele clocotinde. 


Stropii ei au sărit în toate părțile, rănindu-i şi opărindu-i pe mulți din cei de faţă, 
dar sfântul, ale cărui buze se mişcau neîncetat la rugăciune, se afla nevătămat, ca şi 
cum s-ar fi aflat într-o baie de apă bună. 


Văzând acestea, trimisul puternic tulburat, s-a înfuriat sălbatic şi a poruncit ca lui 
Patrichie şi celor trei presbiteri împreună cu dânsul să li se taie capetele cu un 
topor. 


Nevinovaţii următori ai lui Hristos au mers la tăiere cu rugăciunea pe buze. Tăin- 
du-li-se capetele pe butuc, sufletele lor s-au înălţat la ceruri, în Impărăția Luminii 


lui Hristos, unde domnesc veşnic. 


Pomenirea Sfântului loan, episcopul goților 


Ioan a fost episcop în Georgia, dar atunci când hanul tătar al Georgiei a început să- 
1 schingiuiască pe creştini, timp de patru ani el a plecat ca să locuiască printre goții 
din Basarabia de astăzi.Dioceza goților se întemeiase în timpul împăratului 
Constantin cel Mare. 


Auzind de moartea Hanului, loan s-a reîntors în Georgia şi şi-a păstorit turma cu 
râvnă şi cu dragoste de Dumnezeu, înaintea morţii, el a spus: „Peste patruzeci de 
zile voi sta la judecată cu hanul tătar," adică, murind, loan va ajunge înaintea tro- 
nului lui Dumnezeu. Aşa s-a şi întâmplat: în a patruzecea zi episcopul loan a murit 
ŞI s-a înfăţişat înaintea Domnului. 


EI a adormit cu pace în veacul al optulea. 
Pomenirea Sfântului loan, cneazul Vologdei 


loan acesta a fost făcător de minuni, temător de Dumnezeu şi om al tuturor vir- 
tuților încă din tinereţele lui. 


EI a fost aruncat în temniţă de unchiul lui, cneazul Ivan Vasilievici, împreună cu 
fratele lui Dimitri şi acolo a rămas timp de treizeci şi doi de ani. 


Înainte de a muri, loan a fost tuns monah primind numele de Ignatie. 
Cântare de laudă la Sfinţii loan şi Dimitri, cnejii Vologdei 


Cneazul Ivan zace în temniţa neagră, 

împreună cu fratele lui Dimitri, pe care îl sfătuieşte: 
„ O frate, păreri de rău să nu ai, 

inima cu ele nu-ți obosi. 

Căci credincioşilor creştini temnița 

Palat împărătesc trebuie să le fie. 

De rău pe-al nostru unchi să nu-l vorbim, 

Pe cel care ne-a aruncat, nevinovați fiind, 

În închisoare. 


Făr-a lui Dumnezeu îngăduinţă, 

Cum crezi că aşa ceva ar fi putut să se întâmple 
Ca două făpturi ale Lui 

Să fie-aruncate-n întuneric? 


Dacă unchiului nostru îi pasă doar de el, 
Lui Dumnezeu însă de noi doi îi pasă, 
De mântuirea sufletelor noastre. 


Omul irațional caut-avantaj doar pentru el, 
Dar Dumnezeu îi mângâie cu daruri 
Pe cei dispreţuiți. 


Domnului nostru milostiv 

De întunericul temniţei nu-l este frică - 
Căci EI preferă să petreacă mai curând 
Cu captivii, 

Decât cu cei care se ţin puternici. 


Să nu te mânii, fratele meu iubit, 

Iar unchiului nostru să nu-i aduci reproşuri. 
Dumnezeu Unul cunoaşte adevărul 

Și va judeca între noi. 


Unchiul nostru are calea lui, 
Iar a noastră e alta, 

şi întru aceea ne vom mântui. 
Lui Dumnezeu să ne închinăm, 
Lui să-l aducem laudă!” 


Cugetare 


Marii ierarhi, Stâlpi ai Bisericii Ortodoxe, ştiau cum să îmbine blândeţea şi fermi- 
tatea în caracterul lor: ei erau blânzi faţă de cei drepţi şi penitenți şi fermi faţă de 
criminalii care nu se pocăiau. 


Într-o duminică, după Sfânta Liturghie, ţarul Ivan cel groaznic s-a apropiat de mi- 
tropolitul Filip ca să capete binecuvântare. Mitropolitul s-a prefăcut că nu-l vede 
pe ţar şi a privit la icoana Mântuitorului. 


Aghiotantul ţarului 1-a mustrat pe mitropolit şi i-a zis: „Preafericirea ta, ţarul îți stă 
înainte, binecuvântează-l!" 


Mitropolitul a privit la ţar şi a zis: „O, ţare, teme-te de Judecata lui Dumnezeu. lată 
aici noi aducem Domnului Jertfă nesângeroasă, iar în afara zidurilor bisericii se 


varsă valuri de sânge creştinesc! Au câţi nevinovaţi nu suferă? Tu stai pe tron, dar 
nu uita că şi tu eşti om." 


Țarul înfuriat i-a poruncit mitropolitului să-şi țină gura, dar mitropolitul a con- 
tinuat: „Și unde-mi mai este credinţa, dacă voi tăcea?" 


Atunci când ţarul a început să-l amenințe pe mitropolit, acesta a zis liniştit: „Călă- 
tor sunt eu şi oaspete pe acest pământ, iar pentru adevăr viaţa mi-o pun în orice 
clipă." 


După un oarecare timp ticălosul ţar a pus ca mitropolitul să fie sugrumat, dar pe 
sfânt el nu a putut să-l sugrume. 


Luare aminte 


Să luăm aminte la Duhul Sfânt Dumnezeu, cel care insuflă înţelepciunea şi adevă- 
rul: 
e La cum le-a inspirat EI înţelepciune şi adevăr prorocilor, evangheliştilor şi 
apostolilor, care au scris Sfintele Scripturi sub insuflarea Lui; 
e La cum le-a inspirat EL înţelepciune şi adevăr Sfinţilor părinţi, care au 
interpretat Sfintele Scripturi sub insuflarea şi călăuzirea Lui. 


Predică despre oamenii cei sfinţi ai lui Dumnezeu 


Pentru că niciodată prorocia nu s-a făcut din voia omului, ci oamenii cei Sfinţi ai 
lui Dumnezeu au grăit, purtaţi fiind de Duhul Sfânt Ul Petru 1:21). 


Acest fapt este mărturisit de Sfântul apostol Petru, el însuşi un om sfânt al lui 
Dumnezeu, piatră a credinţei şi cavaler al Crucii. Ca om sfânt al lui Dumnezeu el a 
explicat, din experienţa propriei lui vieţi, cum au vorbit în vechime oamenii lui 
Dumnezeu şi cum vorbesc ei şi astăzi: ei au vorbit şi vorbesc purtați fiind de Duhul 
Sfânt. Ei nu vorbeau niciodată din voia lor sau după mintea lor sau din amintirile 
lor sau după speculaţiile minţii lor sau din darul elocinţei pe care l-ar fi avut; ci ei 
vorbeau purtaţi fiind de Duhul Sfânt, de la EI şi prin EL. 


Înţelepciunea lui Dumnezeu curgea prin ei, iar adevărul lui Dumnezeu se dădea la 
iveală prin ei. Căci Sfintele Scripturi nu s-au scris cu pana cea mincinoasă a 
cărturarilor (leremia 8: 8), ci s-au scris de către robii şi aleşii Duhului Sfânt al lui 
Dumnezeu. 


Nici nu s-au scris Sfintele Scripturi de către scriitori profesionişti; ci ele s-au scris 
de către sfinţii lui Dumnezeu, care au fost călăuziți şi împinşi de Duhul lui Dumne- 
zeu ca să scrie. Deşi de multe ori ei nu voiau să scrie, chiar revoltându-se împotriva 
scrisului uneori, ei totuşi trebuiau să scrie, după cum ne mărturiseşte însuşi Sfântul 
proroc leremia: De aceea mi-am zis: „Nu voi mai pomeni de EI şi nu voi mai 
grăi, în numele Lui!” Dar iată era în inima mea ceva, ca un fel de foc aprins, 
închis în oasele mele şi eu mă sileam să-l înfrânez şi n-am putut (Ieremia 20: 9). 


O fraților, Sfintele Scripturi nu de la oameni sunt, ci de la Dumnezeu. Ele nu sunt 
de pe pământ, ci din cer. Nici de la trup nu sunt, ci sunt de la Duhul. Cu adevărat 
de la Duhul Sfânt al lui Dumnezeu sunt ele. Insuflaţi de înţelepciunea şi adevărul 
Duhului Sfânt, aceşti oameni sfinţi ai lui Dumnezeu au scris sfintele cărți. Ei au 
fost proroci, evanghelişti, apostoli, părinţi, dascăli şi păstori. 


O, Stăpâne Doamne Duhule Sfinte, Duhul înţelepciunii şi al Adevărului, insuflă 
şi în noi suflarea Ta de viaţă făcătoare, ca să putem şi noi recunoaşte înţelep- 
ciunea şi adevărul şi să le împlinim pe ele cu ajutorul Tău. Căci ie se cuvine 
toată slava şi mulţumita în veci. Amin. 


20 mai 
Pomenirea Sfântului mucenic Talaleu 


Talaleu s-a născut în Liban. Tatăl lui se numea Veruchie iar maica lui Romilia. 
EI era un tânăr în vârstă de optsprezece ani înalt, blond-roşcat, de o frumuseţe 
izbitoare. 


Profesia în care se pregătea era medicina. El a luat mucenicia pentru Hristos sub 
domnia lui Numerian. Când el L-a mărturisit cu curaj pe Hristos Domnul înaintea 
judecătorului, acesta a hotărât ca doi torționari, pe nume Alexandru şi Asterius, să-i 
perforeze genunchii cu un sfredel, să treacă prin perforaţii o funie şi astfel să-l 
atârne pe tinăr de un copac. Dar Dumnezeu cu a Sa nevăzută putere i-a orbit pe tor- 
ționari, în loc să-l mutileze pe Talaleu ei au găurit în loc o scândură şi au atârnat-o 
în copac. 


Când judele-torționar a văzut acestea, el a crezut că Alexandru şi Asterius le-au 
făcut intenționat şi a poruncit ca ambii să fie biciuiți. Atunci, din mijlocul biciu- 
irilor lor, amândoi au strigat: „Viu ne este nouă Domnul Dumnezeu şi creştini sun- 
tem noi de acum înainte! Credem în EI şi Lui Îi jertfim această mucenicie!" Auzind 
acestea, judecătorul a poruncit ca amândoi să fie omorâţi imediat, prin tăierea ca- 
pului. 


Apoi judecătorul s-a apucat să spargă genunchii lui Talaleu cu mâinile lui, care 1- 
au paralizat însă pe dată; de aceea el a început să strige către Talaleu să-l vindece. 
Ceea ce Talaleu, nevinovatul mucenic al lui Hristos a făcut, cu rugăciunea. 


După aceea Talaleu a fost aruncat în apă dar a ieşit de acolo înaintea chinuitorului 
lui viu şi nevătămat, căci se rugase lui Dumnezeu să-i prelungească chinurile şi să 


nu-l lase să moară imediat. 


Când a fost aruncat la fiare, acestea i-au lins picioarele şi s-au gudurat pe lângă el 
ca nişte animale domestice. 


La urmă, anul fiind 284, lui Talaleu i s-a tăiat capul şi aşa s-a strămutat mucenicul 
la viaţa cea neîmbătrânitoare. 


Pomenirea Sfântului mucenic Asclas 


Asclas a luat mucenicia în oraşul Antinoe din Egipt, în timpul domniei lui Dio- 
clețian. EI a fost biciuit, zgâriat cu unghii de fier şi ars cu făclii, dar a ţinut cu tărie 
sfânta credință până la sfârşit. 


Când chinuitorul Aman traversa Nilul într-o luntre, Asclas cu rugăciunea, a oprit 
luntrea în mijlocul fluviului şi nu i-a îngăduit să se mişte până ce Aman nu a scris 
pe hârtie că crede în Hristos ca intru Unul şi Atotputernic Dumnezeu. Dar zicând 
după aceea că minunea opririi luntrei s-a datorat puterilor vrăjitoreşti ale lui 
Asclas, chinuitorul a uitat ce a scris pe hârtie şi a continuat să-l schingiuiască pe 
omul lui Dumnezeu. 


La urmă el a legat o piatră de gâtul lui şi I-a aruncat în apele Nilului, în a treia zi 
creştinii au aflat trupul lui Asclas la țărm, cu piatra legată în jurul gâtului, aşa cum 
chiar mucenicul mai dinainte prorocise şi l-au îngropat cu cinste, la anul 287. 
Leonidas, sfântul mucenic, a suferit împreună cu dânsul. 


Arrian, chinuitorul lor, mai târziu s-a pocăit cu amar pentru crimele lui, a crezut în 
Hristos cu toată inima şi a început să-şi strige cu glas mare credinţa înaintea 
păgânilor. Aceştia l-au omorât şi pe el şi astfel Arrian - cel care mai înainte fusese 
ucigaş de creştini - s-a făcut el însuşi vrednic de cununa muceniciei pentru Hristos. 


Pomenirea Sfântului Ştefan din Piperi 


Acest sfânt s-a născut în clanul Nikşici din satul Jupa, din părinţi săraci dar foarte 
credincioşi, Radoie şi lacima. 


După tradiție, el mai întâi a dus o viaţă de nevoinţe în Mânăstirea Moracea, căreia 
i-a fost şi stareţ. Dar turcii l-au alungat de la Moracea, astfel încât el s-a sălăşluit la 
Rovaciki, în Turmani în locul numit Celiste. Mai târziu el a intrat într-o chilie la 
Piperi, unde a rămas întru nevoinţe aspre şi plăcute lui Dumnezeu până la moartea 
lui. 


EI a adormit în Domnul cu pace, în douăzeci de zile ale lunii mai, din anul 1697. 
Sfintele lui moaşte se odihnesc acolo şi în ziua de astăzi, proslăvind cu multe faceri 
de minuni pe Hristos Dumnezeu şi pe Ştefan, sfântul Lui. 


Cântare de laudă la Sfântul Talaleu 


Luaţi aminte, o, oamenilor şi îngerilor - 
Cum Talaleu în ceasul morții 


Lui Dumnezeu înalță rugă: 

„O, Doamne Făcătorule al lumii, 

A Ta este mila şi a Ta răzbunarea! 

Ție mă rog: lungeşte-mi zilele, 

Ca pe Tine prin ale mele chinuri să Te mărturisesc. 


Cu adevărat prea puţin am chinuit eu păcătosul 
Pentru Sfânt Numele Tău. 


Prea puţin ca Împărăției Cerurilor 
Să mă învrednicesc. 


Cumplite pe Golgota au fost chinurile Tale, 
Cumplite suferinţele Tale, Cel Nevinovat! 
Dar păcătoşilor se cuvine ca ele 

Mai amare să le fie. 


Astfel prin chinuri amare ei se curăţesc 

Şi Împărăției Cerurilor un pic mai mult se învrednicesc. 
A minunatului Talaleu rugă 

Domnul o împlineşte. 


r 


Scumpă este ochilor Lui ruga sfântului, 
Domnul lui Talaleu îi îngăduie 
Suferinţă din belşug. 


Până la sfârşit Talaleu 

îndură toate cu bucurie şi mulțumire, 
Mergând din suferinţă în suferinţă 
Ca din sărbătoare în sărbătoare. 


Astfel proslăveşte sfântul 
A Ortodoxiei putere. 
Cugetare 


Când omul dobândeşte o conştiinţă creştină, el lucrează cu râvnă să-şi îndrepte 
viața şi să placă lui Dumnezeu. Pentru el, orice altceva devine de importanţă 
secundară. 


Exemple de astfel de oameni găsim nu doar printre marii nevoitori şi părinți du- 
hovniceşti din vechime sau de astăzi, ci şi printre puternicii acestei lumi. 


Impăratul Teodosie cel Mare ne oferă un astfel de exemplu. Pentru o perioadă foar- 
te scurtă de timp el a căzut în erezie, dar după aceea s-a pocăit cu amar. 


Sfântul Ambrozie, cel care mai întâi l-a mustrat aspru pe împărat, a grăit astfel 
atunci când l-a îngropat: „L-am iubit pe acest bărbat care, dând jos de pe el toate 
însemnele imperiale, şi-a plâns păcatul pe față înaintea întregii Biserici şi cu 
suspine adevărate din inimă a cerut iertarea păcatelor. Ceea ce oamenilor obişnuiţi 
le este ruşine să facă, acestui mare imperator nu 1-a fost. După slăvita lui biruinţă 
asupra duşmanilor imperiului, el a hotărât să nu se apropie de Sfânta Împărtăşanie 
decât după întoarcerea fiilor lui, căci duşmanii lui fuseseră ucişi în război." 


Luare aminte 


Să luăm aminte la Sfântul Duh Dumnezeu, Insuflătorul smereniei şi blândeţei: 
e La cum le-a insuflat El smerenie şi blândețe nevoitorilor şi sihaştrilor 
tuturor timpurilor; 
e Lacumle-a insuflat EI - şi încă le mai insuflă - smerenie şi blândeţe tuturor 
sufletelor care se pocăiesc cu adevărat. 


Predică despre duhul lumii şi Duhul lui Dumnezeu 


Iar noi n-am primit duhul lumii, ci Duhul cel de la Dumnezeu (I Corinteni 2: 
12). 


Fraţilor, duhul acestei lumi este duhul mândriei şi cruzimii, iar Duhul cel de la 
Dumnezeu este Duhul smereniei şi blândeţei. Apostolul lui Dumnezeu afirmă că 
următorii lui Hristos au primit nu duhul acestei lumi ci Duhul cel care este de la 
Dumnezeu, adică, carele purcede de la Dumnezeu Tatăl precum mireasma cea deli- 
cată din flori, precum mireasma cea bună din sufletul omului, făcându-l puternic, 
strălucitor, paşnic, mulţumitor şi plăcut. Din firea lor oamenii sunt smeriţi şi 
blânzi. 


Sfântul Tertulian zice: „Sufletul omului este din fire creştin,” dar el se face 


iritabil şi mânios din cauza duhului acestei lumi. Duhul acestei lumi face lupi din 
mieluşei, câtă vreme Duhul lui Dumnezeu face din lupi miei blânzi. 


Apostolul mai spune că noi am primit Duhul cel de la Dumnezeu în scopul ca să 
cunoaştem cele dăruite nouă de Dumnezeu (| Corinteni 2: 12), aşadar, ca să cu- 
noaştem ce este în noi de la Dumnezeu şi ce nu este şi ca să simțim dulceaţa celor 
care sunt de la Dumnezeu şi amărăciunea celor care nu sunt în noi de la EI, ci de la 
duhul acestei lumi. 


Câtă vreme omul este în afara firii lui sau mai prejos de ea, el socoteşte amarul 
dulce iar dulcele amar. Dar când Duhul cel de la Dumnezeu se întoarce în firea lui 
cea adevărată, atunci el recunoaşte dulcele ca dulce iar amarul ca amar. 


Dar cine îl va putea întoarce pe om la Dumnezeu? Cine îl va putea vindeca pe om 
de amăreala cea otrăvitoare şi păcătoasă? Cine îl va învăţa prin cercare să deo- 
sebească între amăreala şi dulceaţa cea adevărată? Nimeni, afară numai de Duhul 
cel de la Dumnezeu. 


Aşadar, fraților, să ne rugăm Domnului ca să ne dăruiască nouă Duhul Său Cel 
Sfânt, aşa cum L-a dăruit şi Sfinților Săi apostoli şi tuturor sfinților. lar când Duhul 
cel de la Dumnezeu se va sălăşlui întru noi, vom avea întru noi şi împărăţia lui 
Dumnezeu, întru care se află dulceaţă, bunătate, lumină, blândeţe şi har. 


O, Stăpâne Doamne Duhule Sfinte, Duhule al smereniei şi blândeţei, vino şi Te 
sălăşluieşte întru noi, Căci Ţie îţi aducem slavă şi mulţumita în veci. Amin. 


21 mai 


Pomenirea Sfinţilor, măriţilor, de Dumnezeu încoronaţilor și întocmai cu 
apostolii, marilor împărați Constantin şi maica sa Elena 


Părinţii Sfântului Constantin cel mare au fost împăratul Constanţius Chlorus şi îm- 
părăteasa Elena. Constanţius Chlorus a mai avut şi alți copii de la alte soţii, dar din 
împărăteasa Elena I-a născut doar pe Constantin. 


După încoronarea sa, Constantin a dat trei mari bătălii: 
»> cea împotriva lui Maxenţiu, tiranul roman; 
> a doua contra sciţilor de la Dunăre; 
> iar a treia împotriva bizantinilor [popoare instalate în aria pustiitei cetăţi 
Byzantion]. 


Înaintea bătăliei cu Maxenţiu, în timp ce împăratul Constantin se frământa cum- 
plit văzând avantajele militare disproporționate pe care le avea Maxenţiu, 


Pe Cruce stăteau scrise cuvintele: „învinge întru acest Semn." Uimit la culme de 


cele ce vedea, împăratul a poruncit turnarea unei cruci mari, întocmai cu aceea 
văzută pe cer, pe care a dat-o stegarilor să o poarte ca pe un stindard în fruntea 
armatei. 


Prin puterea acestei Sfinte Cruci lui i s-a dat biruinţa în cumplita bătălie împotriva 
lui Maxenţiu, cel care avea efective militare net superioare. Maxenţiu a murit îne- 
cat în râul Tibru. 


Imediat după această bătălie, Constantin a dat Edictul de la Milano care punea 
capăt persecuțiilor împotriva creştinilor, învingându-i pe bizantini, Constantin a 
ridicat o metropolă strălucitoare pe râul Bosfor, care de atunci s-a numit Constan- 
tinopol. Dar mai înainte de aceasta el s-a îmbolnăvit de cumplita boală a leprei. 


Drept cură împotriva acestei boli, preoţii păgâni şi doctorii | Constantin la acea dată 
nu era încă creştin] l-au sfătuit pe împărat să se îmbăieze în sânge de prunci ucişi. 
Dar împăratul a respins acest sfat. Acesta a fost momentul după care lui 

care i-au poruncit Să meargă 
şi să-l caute pe Episcopul Silvestru, care îl va vindeca pe el de boala lui. Acest 
mare episcop, Papă al Romei, l-a învăţat pe marele Constantin întru credinţa 


creştină şi i-a dat Sfântul Botez, care l-a curăţit pe împărat cu desăvârşire de 
greaua boală a leprei. 


Când în Biserică s-au ivit tulburările cauzate de necuratul Arie şi ereziile lui, împă- 
ratul Constantin a convocat Primul Sinod Creştin a toată lumea [Ecumenic] de 
la Niceea, din anul 325. La acesta s-a dat anatemei erezia lui Arie şi s-a stabilit 
Ortodoxia credinţei creştine. 


Sfânta Elena, evlavioasa maică a împăratului, era plină de râvnă pentru 
credinţa lui Hristos. Ea a mers la Ierusalim, a descoperit cinstita Cruce a 
Domnului, şi a zidit Biserica învierii de pe Golgota, precum şi încă multe altele 
în toate Ținuturile Sfinte. Această Sfântă femeie s-a înfăţişat înaintea Domnului 
în al optzecilea an al vieţii ei, la 327. 


Împăratul Constantin a supravieţuit timp de zece ani maicii lui. EI s-a odihnit 
întru Domnul în cetatea Nicomidiei, la anul 337, fiind în al şaizeci şi cincilea an 
al vieţii lui. Trupul său se află înmormântat în Biserica Sfinţilor doisprezece 
apostoli din Constantinopole. 


Pomenirea Sfântului cuvios mucenic Pahomie 


Acest Pahomie s-a născut în Rusia mică. 'Tătarii l-au luat rob în tinereţele lui şi 1- 
au vândut ca sclav unui tăbăcar turc. EI a petrecut astfel ca rob timp de douăzeci şi 
şapte de ani, în oraşul Usaki din Asia mică. 


EI a fost silit să se facă musulman. Apoi, s-a dus la Sfântul Munte Athos, s-a tuns 
monah şi a petrecut timp de doisprezece ani în Mânăstirea Sfântului Pavel. Apoi a 
hotărât să meargă şi să ia mucenicia pentru Hristos. 


Părintele său duhovnicesc, Bătrânul Iosif, a mers împreună cu ucenicul său la 
Usaki, unde Pahomie s-a înfățişat înaintea fostului său stăpân în calitate de creştin 
şi îmbrăcat în rasa monahală. Turcii l-au supus tuturor torturilor, l-au aruncat în 
temniţă şi l-au omorât prin tăierea capului în ziua de înălțarea Domnului, la 8 mai 
1730. 


Multe minuni s-au lucrat prin sfântul său sânge curs atunci şi prin sfintele sale 
moaşte. 


Pahomie a fost înmormântat în insula Patmos, în Biserica Sfântului loan Teologul. 


Astfel acest ţăran simplu din Rusia mică s-a făcut mucenic şi purtător de cunună în 
Impărăţia lui Hristos. 


Cântare de laudă la Sfântul Constantin cel mare 


Strălucitoarea Cruce lui Constantin i se arată; 
Constantin o vede şi slăveşte pe Dumnezeu. 

Un semn era ea de la Fiul lui Dumnezeu; 

Nimic decât el nu este mai frumos: 

EI este semnul suferințelor şi tulburării din viaţă, 
Dar şi semnul biruinţei finale. 


Prin acest semn lucrător de minuni 
Constantin a pornit şi-a învins pretutindeni. 


In inima Romei păgâne ce Crucea prigonea, 
Constantin a înălțat a Domnului Cruce, Stindard slăvit. 


Semnul ce trei veacuri sfărmat la pământ şi necinstit fusese, 
A devenit acum al Romei stindard sfânt! 
Scuipat fusese el timp de trei sute de ani, 
Pământul se săturase de sânge mucenic. 


Dar trufaşii regi şi siniştrii împărați 
Căzut-au la pământ, unul câte unul, 
Precum trestii uscate. 


Sfânta Cruce însă, cea odinioară scuipată 
Rămas-a dreaptă, încununată cu slavă, 


Tainic şi măreț strălucind în lume. 


A ei putere marele Constantin recunoscut-a, 
Și a înălțat-o încă şi mai Sus. 


De aceea sfântul său nume 
In calendare este trecut şi cinstit. 


Cugetare 


Vedem că viciul este ruşinos şi păcătos tocmai în aceea că el întotdeauna vrea să 
treacă ca ceva ireproşabil şi chiar firesc. 


NOII zice minunat: “Viciul nu are un chip al său specific, 


ci ia întotdeauna asupră-şi masca faptelor bune." 


De aceea şi Mântuitorul zice: Ei vin la voi în haine de oi, iar pe dinăuntru Sunt 
lupi răpitori (Matei 7: 15). De-l vei numi pe mincinos mincinos, pe hoţ hoţ, pe 
criminal criminal, pe adulter adulter, pe batjocoritor batjocoritor, aceştia toți îndată 
se vor înfuria la culme. lar dacă vei voi să numeşti pe vreun om cinstit, onorabil, 
generos, nefățarnic, drept, conştiincios, el îndată se va bucura de aceasta. 


Iată din nou cuvintele marelui Gură de Aur: „Faptele bune sunt ceva natural 
omului, pe când viciul îi este ceva nenatural şi fals." 


Dacă un om va fi prins în vreun viciu, el îndată şi-l va justifica zicând că urmă- 
reşte vreo faptă bună, el îşi îmbracă viciul în hainele faptelor bune. Cu adevărat 
viciul nu are o înfăţişare a sa proprie. Acelaşi lucru este adevărat şi despre dia- 
volul, tatăl tuturor viciilor! 


Luare aminte 


Să luăm aminte la Duhul Sfânt Dumnezeu, Insuflătorul dreptății, păcii şi bucuriei: 
e LacumEl le-a inspirat dreptate, pace şi bucurie tuturor iubitorilor dreptăţii 
lui Hristos; 
e LacumEl le-a inspirat - şi încă le mai inspiră - dreptate, pace şi bucurie, 
tuturor celor care au suferit şi suferă pentru dreptatea lui Hristos. 


Predică despre fiii lui Dumnezeu 


Duhul însuşi mărturiseşte împreună cu duhul nostru că suntem fii ai lui Dum- 
nezeu (Romani 8: 16). 


Numai cel care are Duhul lui Dumnezeu înlăuntrul său are mărturie că este fiu al 
lui Dumnezeu, fără prezenţa Duhului Sfânt întru sine o astfel de mărturie nu există. 
Căci o asemenea mărturie nu o poate da nici întreaga lume. 


Universul întreg, fără Duhul lui Dumnezeu, ce altceva va mărturisi despre noi dacă 
nu că îi suntem sclavi şi victime pe care el le înghite fără milă? In esenţă, aceasta şi 
este gândirea păgână. 


Dar oare nu gândesc duşmanii lui Dumnezeu chiar şi astăzi la fel? Cu adevărat, ei 
aşa gândesc şi astăzi. Căci într-adevăr anevoie este să smulgi o astfel de gândire 
din minţile celor care nu recunosc duhul lui Hristos, Duhul lui Dumnezeu, Mar- 
torul Cel Ceresc. 


Acelaşi apostol zice: Pentru că n-aţi primit un duh al robiei (Romani 8: 15). Dar 
care este acest duh al robiei? EI este orice duh care nu este Duhul lui Dumnezeu, 
pe care Hristos Domnul îl trimite celor care îl iubesc pe EI. Duhul robiei este duhul 
materialismului, duhul ghicirii sorții, duhul naturalismului, duhul pesimismului, 
duhul deznădejdii, duhul viciului. Doar Duhul lui Dumnezeu este Duhul Atotsfânt 
al înfierii şi al libertăţii. 


Ah ce fericire! O, negrăită pace! O bucuria omului atunci când Duhul Sfânt vine 
precum o rândunică şi îşi face cuib în inima curățită a omului! Atunci nădejdea 
noastră deschide larg sutele de uşi ale temniței universului; iar îmbrăţişarea 
noastră, mai largă decât universul, se întinde până la Cel Care este mai mare şi mai 
milostiv decât el. 


Până la Cine? Până la Tatăl! Și atunci inima noastră strigă Avva, Părinte! (Ro- 
mani 8: 15). 


Martorul lui Dumnezeu care vine la noi prin văz poate să ne ducă la îndoială cum 
că am fi fii ai lui Dumnezeu. Dar martorul cel care vine la noi din inimă, de la 
Duhul lui Dumnezeu, nu ne poate lăsa nici cea mai mică îndoială. Dumnezeu dă 
mărturie despre Dumnezeu. Şi atunci, ce îndoială ar mai putea încăpea? Nici una, 
pentru că atunci noi cunoaştem şi suntem deplin încredințaţi că Dumnezeu este 
Tatăl şi că noi suntem fiii Lui. Slugile nimănui pe pământ, sclavii nimănui pe 
pământ, ci mai degrabă fiii lui Dumnezeu. 


O, Stăpâne Doamne Duhule Sfinte, vino şi Te sălăşluieşte întru noi şi rămâi cu 
noi ca martor al Treimii şi al împărăției, ca Martor al Raiului celui veşnic, căci 
Ţie iți aducem toată slava şi mulţumita în veci. Amin. 


22 mai 
Pomenirea Sfântului mucenic Vasilisc 


Sfântul Vasilisc era rudenie de sânge cu Sfântul mucenic Teodor Tiron. El a fost 
torturat imperună cu mucenicii Eutropie şi Cleonic. După ce aceştia doi au fost 
răstigniți şi după ce au murit, Vasilisc a fost aruncat din nou în temniță. 


In timpul acela tocmai se făcea înlocuirea trimisului împărătesc însărcinat cu 
anchetarea şi torturarea creştinilor, de aceea Sfântul Vasilisc a rămas în temniță 
foarte multă vreme. 


EI se ruga cu lacrimi lui Dumnezeu ca să nu-l lipsească de moarte mucenicească. 
După ce s-a rugat îndelung, însuşi Mântuitorul lisus Hristos a venit la el, i-a făgă- 
duit să-i împlinească dorirea şi I-a trimis în satul lui spre a-şi lua rămas bun de la 
mama şi fraţii lui. 


Când a sosit noul trimis împărătesc, Agrippa, el a poruncit ca Vasilisc să fie reche- 
mat din satul lui de îndată. Pe când Vasilisc se afla pe cale dinspre satul lui spre 
cetatea Amasiei, Stăpânul Hristos a lucrat o minune mare prin mucenicul Său, în 
urma căreia mulțime mare de oameni au crezut în Hristos. 


Agrippa i-a poruncit lui Vasilisc să ducă jertfe înaintea idolului lui Apollyon. 
„Apollyion însemnează distrugător," a zis Vasilisc şi cu rugăciunea săvârşită cu 
ardoare în inimă a sfărâmat idolul la pământ şi a făcut să se pogoare foc din cer 
care a ars cu desăvârşire capiştea în care se afla. 


Înspăimântat, Agrippa a atribuit această minune unor puteri vrăjitoreşti pe care le- 
ar fi avut Vasilisc şi a poruncit ca mucenicul să fie omorât prin decapitare, în chiar 
acea clipă el a înnebunit. În nebunia lui, el a s-a dus la eşafodul pe care fusese tăiat 
Vasilisc, a găsit în ţărână sânge închegat de al mucenicului, I-a luat, şi I-a pus sub 
centura cu care era încins şi s-a vindecat pe loc. Venindu-şi în simţiri, el a luat 
Sfântul Botez. 


Marinus, un cetăţean din Comana, a ridicat după oarecare vreme o Sfântă Biserică 
deasupra moaştelor sfântului mucenic Vasilisc, aşezate chiar pe locul execuţiei lui 
şi mulți suferinzi de boli cumplite şi-au aflat vindecarea la ele. 


Pomenirea Sfântului mucenic Iovan Vladimir, regele Serbiei 


Iovan Vladimir cobora dintr-o spiţă princiară din Zahumlie. Bunicul lui se numise 
Hvalimir, iar tatăl lui Petrislav. Ca rege, el a fost înţelept, milostiv, blând, fe- 
ciorelnic şi viteaz. EI s-a rugat cu fervoare lui Dumnezeu şi a zidit multe biserici pe 
care le-a înzestrat din belşug. Cu toate acestea, el a avut de înfruntat necazuri grele, 
atât dinăuntrul, cât şi din afara regatului: dinăuntru de la eretici şi de la bogomili, 
iar din afară de la ţarul Samuil şi ţarul Vasile care voiau să-l cucerească. 


Prin intrigă şi trădare ţarul Vasile I-a prin pe Iovan Vladimir şi l-a aruncat în 
temniţă. Cum zăcea acolo, s-a înfăţişat înaintea lui un înger al Domnului care i-a 
vestit că în scurtă vreme îşi va recăpăta libertatea, dar că va muri moarte de 
mucenic. 


Ajungând să îl cunoască mai bine, ţarul Samuil 1-a îndrăgit pe Iovan şi i-a dăruit 
pe fiica lui, Kosara, de soție. După ce Samuil a murit, pe tronul lui a urcat fiul său 
Radomir. Dar el a fost omorât de către Vladislav, fratele lui geamăn, care I-a che- 
mat cu vicleşug la curte şi pe cumnatul lui, Iovan Vladimir, spre a-l ucide şi pe el 
prin tăierea capului în anul 1015. 


Sfintele moaşte ale lui Iovan Vladimir se păstrează nestricate la mânăstirea lui de 
lângă Elbasan. De atunci şi până în vremea noastră la ele s-au lucrat nenumărate 
minuni. 


In 1925 s-a ridicat o biserică închinată acestui rege sfânt lângă Mânăstirea Sfân- 
tului Nahum, căreia în timpul vieţii regele Iovan Vladimir îi fusese un mare bine- 
făcător. 


Pomenirea Sfântului Sinod al doilea cel a toată lumea 


Acest sfânt sinod ecumenic a fost convocat în timpul domniei împăratului Teo- 
dosie cel mare la Constantinopol, la anul 381. Scopul lui principal a fost ana- 
tematizarea lui Macedon, ereticul luptător împotriva Duhului Sfânt. 


Macedon, patriarh al Constantinopolului, învăţa mincinos că Duhul Sfânt este o 
creație a lui Dumnezeu iar nu Persoană Dumnezeiască (Ipostas Dumnezeiesc) şi 
prin urmare nu este de o fiinţă şi de o închinare cu Tatăl şi cu Fiul, Unul din Sfânta 
Treime. 


Macedon a fost dat anatemei la acest sfânt sinod şi astfel învățătura despre Duhul 
Sfânt a fost adăugată Simbolului de credinţă niceean. 


Pomenirea Sfântului şi dreptului Melchisedec, regele Salemului 


Acest mare Melchisedec a fost contemporanul strămoşului nostru Avraam. După 
cuvintele Sfântului apostol Pavel, el a fost rege, preot şi pre închipuire a Domnului 
nostru lisus Hristos. 


Cântare de laudă la Sfântul şi dreptul Melchisedec, regele Salemului 


Lui Melchisedec, regele Salemului, 
Care îi este neamul? 

EI rege şi preot a fost 

Al Celui Preaînalt. 


EI mai mare decât Avraam a fost; 
EI a fost şi rămâne o taină. 

EI pe Avraam a binecuvântat; 
Lui Melchisedec, Avraam 

i-a dat zecimală din toate. 


El a fost rege şi preot în timp, 
A Domnului Hristos înainte închipuire. 


EI pacea şi dreptatea a propovăduit,; 
EI a fost şi rămâne o taină. 


Neamul lui şi sfârşitul lui 
Nimeni le ştie, 

Nimeni nu ştie lungimea 
zilelor lui pe pământ. 


Dar ştiut este că el pe pământ a trăit 
Pildă de urmat oamenilor. 


Rege, sfânt şi drept 
Acesta a fost Melchisedec: 
Proroc şi tip al lui Hristos. 


Proroc a fost, fără cuvinte, 
Ci cu pilda vieții lui pe pământ. 


Proroc a fost, fără cuvinte, 
Proroc - întru dreptate şi milă. 


Cugetare 


Cum de a putut să postească Moise timp de patruzeci de zile? Cum au putut 
nevoitorii din mânăstiri şi pustiuri să trăiască până la adânci bătrâneţi în- 
frânându-se pururi de la mâncare şi băutură? 


Omului trupesc care nu cunoaşte nimic din viaţa duhovnicească, aceste lucruri îi 
rămân cu neputinţă şi de necrezut. Lucrurile acestea nici nu i se pot demonstra, 
pentru că ele pot fi înţelese doar prin experienţa vieţii. 


Când chinuitorii 1-au lipsit pe Sfântul mucenic Vasilisc timp de trei zile întregi 
de mâncare şi de băutură, iar în a patra i-au oferit să mănânce, el a refuzat, 
zicând că nu îi este foame. 


Iată fraţilor, bărbat întru care se adevereşte cuvântul Domnului: Nu numai cu pâi- 
ne va trăi omul, ci cu tot cuvântul care iese din gura lui Dumnezeu (Matei 4: 4). 


Luare aminte 


Să luăm aminte la harul Sfântului Duh Dumnezeu de la Taina Sfântului Botez: 
e Lacumcurățeşte El omul de păcatul strămoşesc; 
e lLacumaduce El omul în comuniune cu libertatea lui Hristos. 


Predică despre trupurile oamenilor ca temple 


Sau nu ştiţi că trupul vostru este templu al Duhului Sfânt, care este în voi, pe 
care-L aveţi de la Dumnezeu şi că voi nu Sunteţi ai voştri? Căci aţi fost cum- 
păraţi cu preț! ( Corinteni 6: 19-20). 


Dar cum adică, fraţilor, sunt trupurile noastre temple ale Duhului Sfânt? Ele 
sunt astfel deoarece am fost cumpăraţi cu preţ. Stăpânul lisus ne-a cumpărat cu 
prețul grijilor Sale, chinurilor şi suferințelor Sale, cu preţul morţii Sale. Din 
cauza acestui preţ noi am fost făcuţi vrednici ca să fim temple ale Duhului Sfânt. 


Dar, va zice cineva: „Acest preţ s-a plătit demult, iar noi acum trăim cu atâtea 
zeci de veacuri mai târziu!"' Nu are nici o importanţă aceasta, căci preţul nu s-a 
plătit doar pentru un timp sau o generaţie de oameni, ci pentru toate timpurile şi 
pentru toate generaţiile de pământeni, de la Adam şi până la înfricoşata Judecată. 
Şi oricâte bilioane de bilioane de oameni s-au născut sau se vor mai naşte de aici 
înainte pe pământ, preţul este plătit pentru toţi şi pentru fiecare dintre ei. Preţul 
este atât de mare şi de bogat încât, dacă toate firele de nisip din toate mările şi 
oceanele s-ar face oameni, preţul acesta ar fi de ajuns. 


Fraţilor, dar din ce moment anume începe trupul nostru să fie templu al Du- 
hului Sfânt? EL începe să fie Templu al Duhului Sfânt din ceasul Botezului nostru. 
Căci deşi preţul este plătit pentru toţi oamenii de pe pământ, numai trupurile celor 
botezați se fac din această cauză şi temple ale Duhului Sfânt. 


Fraţilor, dar care este urmarea faptului că Duhul Sfânt se sălăşluieşte în templul 
trupului nostru? Urmarea aceasta este: că noi de acum înainte nu mai suntem ai 
noştri. Când Duhul Sfânt vine şi Se sălăşluieşte intru trupurile şi sufletele noastre, 
atunci El devine Stăpânul nostru şi nu mai suntem noi stăpâni peste trupul nostru 
sau peste noi înşine. De aceea, fraților, noi suntem în stăpânirea Duhului Sfânt. 


Fraților, dar ce a fost aceea, când la Cina cea de Taină, Mântuitorul a spălat 
picioarele chiar şi ale lui Iuda şi luda a primit bucățica de pâine de la Stăpânul, 
când Scriptura zice: A intrat atunci satana în el (loan 13: 27)? O, cumplite cu- 
vinte! O, cumplită pedeapsă a vânzătorului de Dumnezeu! Fraţilor, oare nu 
înseamnă aceasta că, atunci când Îl respingem pe Dumnezeu, Care ne spală pe noi 
şi ne hrăneşte pe noi, Duhul lui Dumnezeu pleacă de la noi iar Satan îi ia locul? O, 
cumplit este înţelesul acestor fapte! O, cumplit avertisment către noi toți cei bo- 
tezaţi! Duhul Sfânt S-a sălăşluit întru noi din ceasul Botezului nostru şi Şi-a făcut 
Luişi templu din trupul nostru. 


Dar fraților, Duhul Sfânt nu vrea să locuiască în noi cu forţa, ci numai şi numai cu 
acordul bunei noastre voiri. Dacă păcătuim împotriva Lui, El pleacă de la noi; 
plecând EI de la noi, locul Lui este îndată apucat de Satan, iar templul trupului 
nostru se transformă într-o cocină de porci. 


O, Atotsfinte Duhule Sfinte, nu ne părăsi pe noi. Miluieşte-ne şi ne iartă pe noi, 
Căci noi pe Tine Te slăvim şi Ţie îţi mulțumim în veci. Amin. 


23 mai 
Pomenirea Sfântului Mihail, episcopul Sinadelor 


Mihail, acest ierarh sfânt şi foarte învăţat, s-a închinat pe sine slujirii lui Hristos 
încă din fragedă copilărie, împreună cu Sfântul 'Teofilact al Nicomidiei, el a dus o 
viaţă de mari nevoinţe. 


Odată, în timpul unei secete, aceşti doi sfinţi au adus ploaie bogată peste pământ cu 
rugăciunile lor. 


Datorită vieţii curate şi feciorelnice pe care a dus-o din fragedă copilărie, el a fost 
ales de obşte şi sfințit episcop al Sinadelor de către patriarhul Tarasie. 


Sfântul Mihail a participat la Sfântul Sobor al şaptelea a toată lumea de la Niceea, 
din anul 783. La cererea împăratului, el a mers al Califul Harun-al-Raşid spre a 
purta cu el negocieri de pace. 


În timpul nenorocitei domnii a împăratului Leon, armeanul Mihail a fost scos din 
scaunul său episcopal şi aruncat în exil, deoarece nu a voit să se lepede de cinstirea 
Sfintelor icoane. Acolo, în cumplită mizerie şi sărăcie, dar întru toată deplina 
dreaptă credinţă, el s-a odihnit de viaţa în această lume deşartă la anul 818 şi s-a 
strămutat la locaşurile Împărăției celei veşnice a lui Hristos. 


Pomenirea Sfântului mucenic Mihail 


După moartea părinţilor lui, acest Mihail şi-a împărțit toate bunurile săracilor şi a 
mers în pelerinaj la Ierusalim. După aceea el a intrat în Mânăstirea Sfântului Sava 
cel Sfinţit, în care a fost tuns monah. 


Mihail era foarte tâinăr şi foarte frumos, dar după multele postiri trupul lui s-a 
uscat iar chipul s-a făcut palid, în acel timp stăpâni la Ierusalim erau arabii, într-o 
zi Mihail a fost trimis de către părintele lui duhovnicesc la oraş, ca să vândă ruco- 
delia [lucrul mâinilor]. Pe cale I-a întâlnit eunucul reginei din Arabia, care I-a dus 
pe Mihail la regina lui spre a-i arăta acesteia rucodelia lui Mihail. 


Când regina l-a văzut pe acest monah frumos ea s-a umplut de toată necurata 
patimă faţă de el şi grăindu-i lui ruşinoase graiuri, s-a făcut precum altădată soția 
lui Putifar faţă de virtuosul Iosif cel prea frumos. Când Mihail a respins-o pe regina 


cea mult necurată şi a căutat să fugă, regina mânioasă a poruncit să fie bătut cu tre- 
stii şi să fie adus în faţa regelui Arabiei sub acuza că a hulit credinţa mahomedană. 


Regele i-a propus lui Mihail să îmbrățişeze islamul, dar Mihail a refuzat. Pentru 
aceasta a fost silit să bea o otravă puternică. Mihail a băut otrava, dar a rămas cu 
desăvârşire nevătămat. Atunci regele a poruncit ca Mihail să fie omorât prin tăierea 
capului în centrul Ierusalimului. 


Monahii au aflat trupul lui şi l-au adus în Mânăstirea Sfântului Sava, unde I-au în- 
gropat cu cinste. 


Mihail a luat mucenicia pentru Hristos şi s-a prea slăvit în veacul al nouălea. 


Pomenirea cuvioasei Eufrosina, cneaghina din Polotsk 


Eufrosina a fost fiica cneazului Vseslav din Polotsk. Când părinţii ei au voit să o 
logodească, ea a fugit la o mânăstire şi s-a tuns în îngerescul chip. 


Un înger al Domnului i s-a înfăţişat de trei ori şi i-a descoperit locul în care trebuia 
să întemeieze o nouă mânăstire pentru fecioare. Ea a atras-o chiar şi pe sora ei 
Eudochia la viaţa călugărească, împreună cu multe alte fecioare de neam bun, din 
rândurile aristocrației. 


Verişoara ei, Zvenislava, născută prinţesă Borisov şi-a adus toate bogăţiile ei, toate 
hainele ei scumpe şi toate bijuteriile şi a zis: „Toate cele lumeşti le lepăd, iar 
această zestre ce s-a pregătit pentru cununia mea o aduc şi o dăruiesc Bisericii 
Mântuitorului. lar eu pe mine însămi Lui mă logodesc întru cununie duhovnicească 
şi capul mi-l pun în jugul Său blând şi asupra mea iau sarcina Lui uşoară." 


Eufrosina a tuns-o pe aceasta monahie şi i-a dat numele de Eupraxia. La vârstă 
înaintată ajungând, Eufrosina a dorit să moară la Ierusalim şi L-a rugat pe Dumne- 
zeu cu dinadinsul pentru aceasta. Dumnezeu a ascultat ruga ei şi cu adevărat, când 


Eufrosina a mers la Ierusalim, ea a murit acolo. 


Eufrosina a fost înmormântată în Mânăstirea Sfântului Teodosie în douăzeci şi trei 
de zile ale lunii mai din anul 1173. 


Cântare de laudă la Sfântul cuvios mucenic Mihail 


Reaua regină pe Mihail îl acuză 


Că mahomedana credinţă a lepădat. 


Monahului regele străină propunere-i face: 
Cum că fiu al său îl va numi, 

De islamul va îmbrăţişa, 

Și capul precum musulmanii-şi va rade. 


Monahului inima îi arde în rugăciune 

Iar sultanului îi zâmbeşte liniştit: 

„Oare crezi, împărate, că decât mine 

mai tare eşti? 

Află că moartea mie o nouă viaţă îmi este. 
Sufletului meu de-astă lume nu-l pasă. 

Iată, eu ţie trei lucruri îţi propun: 

Fie te botează cu Crucea adevăraţilor credincioşi, 
Ori ucide-mă cu sabia ta setoasă de sânge, 

Ori slobozeşte-mă către al meu părinte duhovnicesc, 
La mânăstirea mea să mă pot întoarce. " 


Regele precum fiara se-nfurie: 
EI capul Sfântului îl taie 


Cu o lovitură de iatagan. 


Îngerii sfântul său suflet îl iau 
Și către Impărăţia lui Hristos îl poartă. 


Cugetare 


Omul duhovnicesc interpretează toate lucrurile şi toate fenomenele naturale într-un 
mod duhovnicesc şi simbolic, trăgând învăţăminte duhovniceşti pentru sufletul său 


din toate lucrurile şi întâmplările. 


Odată au venit nişte fraţi la Sfântul Ioan cel pitic şi au început Să-i povestească 


cum 0 ploaie grozavă a udat palmierii lor, care au început să dea mlădiţe noi 
spre bucuria lor, căci de acum vor avea din belşug pentru lucrul mâinilor. 


Sfântul loan s-a gândit un pic şi a zis: „Aşa şi Duhul Sfânt intră în inimile Sfin- 
ților, astfel încât ei să se înnoiască şi să rodească mlădiţele noi ale fricii de 


Domnul." 


Luare aminte 


Să luăm aminte la harul Duhului Sfânt Dumnezeu de la Sfânta Taină a Botezului: 
e Lacum harul dă putere sufletului să-l urmeze lui Hristos Domnul, 
e La cum el este o chezăşie a înfierii de către Dumnezeu a omului celui bo- 
teza. 


Predică despre aceea că nu trebuie să întristăm Duhul cel Sfânt al lui 
Dumnezeu 


Să nu întristaţi Duhul cel Sfânt al lui Dumnezeu, întru care aţi fost pecetluiţi 
pentru ziua răscumpărării (Efeseni 4: 30). 


Fraţilor, cuvintele pecetea harului Duhului Sfânt sunt cuvinte sfinte ce s-au rostit 
deasupra noastră a tuturor, celor care suntem botezați din apă şi din Duh. 


Duhul lui Dumnezeu ni s-a dăruit nouă nu pe socoteala vreunui merit personal 
al nostru - nimeni să nu cugete aşa ceva - ci pe socoteala marii milostiviri a 
Dumnezeului Celui Viu. 


Chiar între relaţiile obişnuite dintre oameni, fericit este cel care dăruieşte ceva şi 
fericit de asemenea cel care primeşte darul. A dărui este o bucurie din ambele păr- 
ți. Cu cât mai mare e darul, cu atât mai mare este şi bucuria. 


Dumnezeu Se bucură atunci când dăruieşte harul Duhului Său Celui Sfânt; atunci, 
de ce să nu se bucure pentru aceasta şi oamenii? Căci săracul care primeşte, de 
obicei se bucură mult mai tare decât bogatul care dăruieşte; de ce atunci să nu se 
bucure şi nenorociţii de oameni atunci când primesc acest covârşitor dar de la 
Dumnezeu Cel Atotbogat? 


Deci cum reuşesc oamenii Să întristeze pe Duhul Sfânt? Apostolul, care ne-a 
poruncit nouă să nu întristăm pe Duhul cel Sfânt al lui Dumnezeu, adaugă imediat 
ŞI ce anume provoacă această întristare: Orice amărăciune şi supărare şi mânie şi 
izbucnire şi defăimare să piară de la voi, împreună cu orice răutate (Efeseni 
4:31), zice Apostolul. Cu alte cuvinte, Duhul lui Dumnezeu Se întristează de 
fiecare păcat al nostru. Să îndepărtăm de la noi tot păcatul, iar Duhul lui Dumnezeu 
Se va bucura iar prin EI ne vom bucura şi noi. 


Atunci când în casele noastre adăpostim vreun oaspete important noi ne străduim 
să facem toate cele care îi sunt plăcute oaspetelui nostru. Dar ce oaspete poate fi 


oare mai mare decât Duhul Sfânt al lui Dumnezeu? Deci, dacă El este cel mai mare 
şi mai dorit Oaspete al casei sufletului nostru, atunci eforturile cele mai mari ale 
vieţii noastre trebuie să fie investite în a-l plăcea Lui. Și ştim cu ce ne facem plă- 
cuţi Duhului lui Dumnezeu: cu aceleaşi lucruri cu care ne facem plăcuți Stăpânului 
Hristos însuşi: De Mă iubiţi, păziți poruncile Mele (loan 14: 15). Prin urmare, cel 
care păzeşte poruncile lui Hristos are dragoste faţă de Fiul şi faţă de Duhul Sfânt. 
Cel care place Fiului, păzindu-l poruncile, acela place şi Tatălui şi Duhului Sfânt. 


Apostolul recomandă cu insistenţă: Ci fiți buni între voi şi milostivi, iertând unul 
altuia, precum şi Dumnezeu v-a iertat vouă, în Hristos (Efeseni 14: 32). Dacă 
suntem buni, dacă suntem milostivi, dacă iertăm unul altuia, prin acestea 
plăcem Duhului lui Dumnezeu, pe carele Îl avem Oaspete în casa inimilor noa- 
stre. Atunci Duhul lui Dumnezeu Se bucură întru noi şi întreaga noasră făptură se 
cutremură cu o anume bucurie negrăită. 


O, fraţilor, să avem grijă ca nu cumva să-l întristam pe Oaspetele nostru cel Prea- 
înalt, carele a venit la noi cu cele mai mari daruri. 


O, Stăpâne Doamne Duhule Sfinte, iartă-ne nouă negrija noastră faţă de înăl- 
țimea Ta nemuritoare şi nu ne lăsa fără Tine, deşerţi şi nevrednici. Căci Ţie îţi 
aducem slavă şi mulţumita în veci. Amin. 


24 mai 


Pomenirea Sfântului cuviosului părintelui nostru Simeon, stâlpnicul din 
Muntele minunat 


Acest minunat sfânt s-a născut la Antiohia la anul 522, în timpul domniei împă- 
ratului Iustin cel bătrân. Tatăl lui a pierit într-un cutremur iar el a rămas singur cu 
maica lui Marta. 


În vârstă de şase ani fiind, el a intrat în pustie la un părinte îmbunătăţit pe nume 
Ioan, sub a cărui grijă s-a dat celor mai aspre nevoinţe de posturi, privegheri şi 
rugăciune, spre uimirea tuturor celor care îl vedeau. Stând tare împotriva celor mai 
cumplite ispitiri diavoleşti, el a luat mângâiere şi har mare de la Domnul nostru şi 
de la îngerii Lui. 


Stăpânul Hristos însuşi a venit la el în forma unui tânăr prea frumos. După această 
vedenie, marea dragoste de Hristos a început să ardă în inima lui Simeon. El a 
petrecut mulți ani pe stâlp rugându-se lui Dumnezeu şi cântând psalmi. 


Sub călăuzirea lui Dumnezeu, el s-a retras într-un munte numit Minunat de către 
însuşi Domnul.Din cauza numelui acestui munte, Simeon s-a numit şi el „cel din 
Muntele minunat." 


Din cauza marii lui iubiri faţă de Dumnezeu, lui i s-au dăruit de către El daruri du- 
hovniceşti mari şi minunate, cu care vindeca cele mai cumplite boli, îmblânzea 
fiarele sălbatice, vedea la mari depărtări de loc şi pătrundea în inimile oamenilor. 


EI, ieşindu-şi din trup, a suit la ceruri şi a grăit cu îngerii; el a înspăimântat şi a 
scos afară demonii; el a prorocit; uneori trecea fără somn şi câte treizeci de zile; iar 
alteori trăia chiar şi mai mult decât atât fără hrană, căci primea hrană cerească din 
mâinile îngerilor, întru el s-au împlinit deplin cuvintele Domnului: Adevărat, 
adevărat zic vouă: Cel ce crede în Mine va face şi el lucrările pe care le fac Eu şi 
mai mari decât acestea va face (loan 14: 12). 


La anul Domnului 596, în vârstă fiind de şaptezeci şi cinci de ani, Sfântul Simeon 
s-a înfățişat înaintea Stăpânului, spre a se bucura veşnic de vederea feţei lui 
Dumnezeu împreună cu îngerii. 


Pomenirea Sfântului mucenic Meletie, stratilatul şi a celor 1218 de oşteni care cu 
femeile şi cu pruncii lor împreună cu dânsul au mărturisit 


Meletie a fost acuzat că a dărâmat o capişte idolească în timpul domniei împă- 
ratului Antonin. Țintuit de un copac, Meletie şi-a dat sfântul lui suflet. 


Mulţi dintre soldaţii de sub comanda lui, care refuzaseră să se lepede de Hristos 
Domnul, au luat aceeaşi mucenicie ca şi el. Ei toţi au luat mucenicia cu cinste în 
veacul al unsprezecelea, strămutându-se la locaşurile cele cereşti ale împărăției lui 
Hristos Dumnezeu. 


Pomenirea Sfântului cuvios Nichita, stâlpnicul 
Tânăr fiind, Nichita a dus o viaţă plină de păcate şi destrăbălări. Dar intrând odată 
într-o biserică din întâmplare, el a auzit cuvintele prorocului Isaia: Spălați-vă de 
păcatele voastre şi vă curăţiţi! (Isaia 1: 16). Aceste cuvinte s-au înfipt adânc în 


inima lui Nichita şi au determinat schimbarea radicală a vieţii lui. 


Astfel, Nichita şi-a lăsat casa, nevasta şi toate averile şi a intrat într-o mânăstire de 
lângă Pereiaslavl, unde a dus o viaţă grea de nevoinţe până la moartea lui. 


EI şi-a înfăşurat lanţuri în jurul trupului şi s-a închis într-o colibă de pe vârful unui 
stâlp, din care pricină s-a numit Stâlpnicul. 


Dumnezeu i-a trimis lui har peste har şi I-a făcut puternic să vindece oamenii care 
se aflau în tulburări şi în primejdii mari. 


EI l-a vindecat pe cneazul Mihail Cernigov de paralizie. 
Nişte răufăcători au observat lucirea lanțurilor de pe trupul lui şi crezând că sunt de 
argint, l-au pândit, l-au ucis într-o noapte, i-au luat lanţurile şi l-au dus cu ei. 


Aceasta s-a întâmplat în ziua a şaisprezecea a lunii mai, în anul 1186. 


După moartea lui el s-a înfățişat în vis cătrânului Simeon şi i-a poruncit ca lanţurile 
lui, care între timp se aflaseră, să fie puse alături de trupului lui, în mormânt. 


Cântare de laudă la Sfântul Simeon, stâlpnicul din Muntele minunat 


Să-l slăvim pe Sfântul Simeon cel din Muntele minunat, 
Căci el este slava Celui Preainalt! 


Cu rugăciunea, postirea şi de toată noaptea priveghere 
EI viaţa şi-a sfinţit şi s-a umplut de har, 


De har din harul Duhului lui Dumnezeu. 


Stăpânul cu har truda lui a răsplătit din belşug, 
Cu har peste har în fapte şi cuvânt - 

Cu har curăţitor de diavoli 

Și de boli vindecător, 

Cu har al străvederii adevărului tuturor inimilor, 
Al străvederii tainelor din ceruri şi din oameni. 


Din vârsta copilăriei şi până la al vieții capăt 
EI o jertfă a fost, plăcută şi binemiresmată. 


Inima lui altar sfânt a fost 
Al Domnului Dumnezeului Celui Viu, 
Sanctuar de lumină al Duhului Sfânt. 


Mintea lui puternic se ridica până la cele de sus, 
Unde lucrurile credinţei aievea se văd. 

Voia lui nebiruită către bine pleca, 

Puternic întărită în Legea lui Dumnezeu. 


Bogăţiile toate şi împărăţiile, ce sunt? 

Scânteie fugară, ce se aprinde şi stinge! 

întreaga lume, pe lângă sfinţenia unui om, ce este? 
O repede pieire, iar sfântul este veşnic. 


De vreun sfânt nu naşte, lumea-i ca şi smochinul 
Cel neroditor, 


De nici un folos, mort şi inutil! 


Să-l slăvim pe Sfântul Simeon cel din Muntele minunat, 
Căci el este slava Celui Preainalt! 


Cugetare 


Sfântul apostol Pavel a zis: Toate sunt curate pentru cei curaţi (Tit 1: 15). 


Hrana omului nu poate fi necurată prin sine, deşi există feluri de hrană care star- 
nesc în om gânduri şi dorinţe necurate. 


Minunatul Sfânt Simeon, stâlpnicul s-a gândit la aceste lucruri într-o convorbire 
cu bătrânul loan. 


Bătrânul loan d zis: „Omul nu poate ca să facă hrana şi băutura necurate, căci 
Domnul zice în Sfânta Scriptură: Toate vi le-am dat ca şi iarba verde (Facerea 
9-3). 


La acestea Sfântul Simeon a zis: „Chiar dacă omul nu poate să facă necurată 
hrana sau băutura, totuşi ele pot da naştere în el la gânduri necurate care întu- 
necă mintea; ele pot da rădăcină patimilor, care prind a se îngrăşa, prefăcându- 
1 pe omul cel duhovnicesc întru unul trupesc şi ţintuindu-i gândurile de poftele 
cele materialnice." 


Oare nu este curată apa norilor ce curge prin ploaie? Dar când cade prea multă 
ploaie, lanurile putrezesc. "Tot aşa, mâncărurile tari şi grase pot aduce destrămarea 
fiinţei duhovniceşti şi morale a omului. 


Luare aminte 


Să luăm aminte la harul Duhului Sfânt Dumnezeu de la Taina Sfintei Mirungeri: 
e Lacumacel har mirunge întreg sufletul celui curăţit prin apele botezului de 
păcatul strămoșesc, cu bucuria înfierii; 
e La cum acel har consfințeşte omul în credinţa lui Hristos şi îl pecetluieşte 
pentru împărăția lui Dumnezeu. 


Predică despre iubirea lui Dumnezeu care s-a vărsat în inimile oamenilor 


Iubirea lui Dumnezeu s-a vărsat în inimile noastre, prin Duhul Sfânt, Cel dăruit 
nouă (Romani 5: 5). 


Iubirea înseamnă bucurie şi ea mirunge inima omului cu bucurie. Fraților, iubirea 
înseamnă şi putere, care mirunge inima omului cu putere mare. lubirea înseamnă 
pace şi ea mirunge inima omului cu pace adâncă. Iar din putere, din bucurie şi din 
pace se naşte vitejia, căci iubirea mirunge inima omului intru vitejie nebiruită. 


Iubirea lui Dumnezeu, precum mirul cel înmiresmat, se varsă în inimile noastre nu 
altcumva decât prin Duhul Sfânt, prin Duhul cel Atotblând şi Atotputernic. Deşi 


noi nu merităm câtuşi de puţin aceasta, Duhul lui Dumnezeu se varsă peste noi: 
iubirea lui Dumnezeu se varsă în inimile noastre prin Sfânta Taină a Ungerii cu 
Sfântul şi marele Mir. Totuşi, noi cu trecerea timpului începem să neglijăm şi să 
nesocotim această iubire, iar prin păcatele noastre începem să ne înstrăinăm de 
Dumnezeu şi să cădem în boala paraliziei sufleteşti. Iar Duhul Sfânt, nevoind să 
locuiască într-un vas spurcat, Se îndepărtează din inimile noastre. Când Duhul 
Sfânt Se îndepărtează din inimile noastre, atunci bucuria, puterea, pacea şi curajul, 
îndată se îndepărtează şi ele din inimile noastre. Aşa se face că devenim trişti, slă- 
biţi, tulburaţi şi fricoşi. 


Dar Duhul cel Atotbun al lui Dumnezeu se îndepărtează doar de la noi, el nu 
pleacă cu totul. El nu ne părăseşte cu totul, ci mai degrabă ne oferă, ca unor 
bolnavi pe care îi îngrijeşte, medicamente mântuitoare, care sunt Taina Spove- 
daniei şi Taina Sfintei Împărtăşiri. 


Când noi ne curățim astfel prin Tainele Spovedaniei şi Impărtăşaniei, atunci şi EI, 
Duhul Cel Sfânt al lui Dumnezeu vine din nou şi Se sălăşluieşte întru noi, iar iubi- 
rea lui Dumnezeu se varsă iar în inimile noastre. 


Iată cum cădem şi ne ridicăm şi iar cădem şi iar ne ridicăm! Când cădem, Duhul lui 
Dumnezeu stă lângă noi şi ne ridică, dacă noi dorim aceasta. Iar când ne ridicăm, 
Duhul lui Dumnezeu se sălăşluieşte întru noi din nou până când, din păcătoşenia şi 
nesocotinţa noastră, iar cădem. Astfel, întru această viaţă, noi ne facem pe rând, iar 
şi iar, din câmpuri mănoase - sălbăticii înţelenite, din fu ai pocăinţei - fii risipitori 
ŞI curvari, mereu din plinătate - goliciune şi din lumină - întuneric. 


O, Stăpâne Doamne Duhule Atotsfinte al lui Dumnezeu, nu te îndepărta de la 
noi, nici atunci când te voim pe Tine, nici atunci când Te uităm pe Tine. Rămâi 
cu noi pururi, până la ultima noastră suflare şi mântuieşte-ne pe noi întru 
veşnica viaţă, Căci pe Tine te lăudăm şi Ţie îți mulţumim în veci. Amin. 


25 mai 
Pomenirea celei de a treia aflări a capului Sfântului loan Botezătorul 


În veacul al optulea, în timpul sângeroasei prigoane împotriva sfintelor icoane, 
sfântul cap al Sfântului loan Botezătorul a fost adus la Comane, locul de surghiun 
al Sfântului loan Gură de Aur. 


Când la anul 850 luptele împotriva cinstirii sfintelor icoane au încetat, în timpul 
domniei împăratului Mihail şi pe când patriarh la Constantinopol era arhiereul 
Ignatie, cinstitul cap al Sfântului loan Botezătorul a fost adus în Cetatea lui Con- 
stantin şi aşezat cu cinste în Paraclisul Curţii Imperiale. 


Pomenirea Sfântului sfinţit mucenic Terapont, episcopul Ciprului 


Terapont a fost un monah foarte nevoitor din insula Cipru. EI a fost aflat vrednic 

de rangul de episcop, dar în timpul prigoanelor împotriva creştinilor el s-a aflat 
vrednic de o cunună încă şi mai mare şi anume de cununa muceniciei. Trupul lui se 
odihnea în una din bisericile din insula Cipru. 


În timpul domniei împăratului Nichifor, la anul 806, când insula Cipru a fost ata- 
cată de agareni, sfântul i-a apărut în vedenie paracliserului bisericii aceleia, i-a 
vestit că necredincioşii vor ataca Ciprul şi i-a poruncit să-i ducă sfintele moaşte în 
cetatea Constantinopolului.Paracliserul s-a supus îndată poruncii sfântului. 


Pe când corabia cu sfânta raclă plutea pe mare, s-a iscat o furtună înfricoşată, dar în 
jurul corăbiei, prin minune de sus, marea era liniştită iar din sfânta raclă ieşea o 
mireasmă dulce de jur împrejurul corăbiei. 


Paracliserul a deschis sfânta raclă şi toţi cei din corabie au văzut că ea era plină de 
sfântul mir care curgea din sfintele moaşte ce se aflau în ea. Ungându-se cu acest 
sfânt mir, bolile multora dintre ei s-au vindecat fără urmă. 


La Constantinopol peste sfintele moaşte făcătoare de minuni ale Sfântului Terapont 
s-a înălţat o biserică, în care Sfântul a continuat să vindece minunat pe toţi cei care 
cu credinţă şi cu evlavie se atingeau de ele. 


Prin harul lui Dumnezeu, boli groaznice precum posedările demonice, cancerul, 
scurgerile de sânge, nebunia, orbirea, sterpiciunea precum şi multe altele se vin- 
decau desăvârşit la moaştele Sfântului Terapont. 


Pomenirea Sfinţilor mucenici Pasicrat, Valentian, lulius şi a celor împreună 
cu dânşii 


Aceştia toţi au fost soldaţi romani. Fi toţi au luat mucenicia pentru Hristos în Doro- 
stolul macedonean, cam pe la anul 302. 


Când fratele lui Pasicrate, Papian, care de frica chinurilor s-a lepădat de Hristos, a 
început să-l îndemne pe Pasicrate să se lepede şi el şi să rămână viu. Sfântul 
Pasicrate i-a răspuns: „Depărtează-te de la mine; tu fratele meu nu eşti!" Pasicrate 
şi Valentian au fost amândoi omorâţi, împreună, prin tăierea capetelor. 


La judecată, Sfântul Iulius a zis: „Eu veteran roman sunt, timp de douăzeci şi şase 
de ani mi-am slujit împăratul cu credinţă şi deci, dacă i-am fost credincios celui 
mai MIC, cum dar acum nu-i voi fi credincios Celui mai mare?” - adică împăratului 
Ceresc, Hristos Dumnezeu. 


După aceasta, Nicandru a fost adus înaintea prefectului Maximus. Soţia lui 
Nicandru îl întărea, îl încuraja şi îl sprijinea pe soţul ei să moară pentru Hristos. 


„Babo nebună!" i-a strigat ei ca o fiară Maximus: „Zici asta ca să-ţi iei alt bărbat!" 


Atunci femeia i-a răspuns: „Atunci porunceşte slugilor tale să mă ucidă pe mine 
mai înainte decât pe bărbatul meu!" 


Marchian a fost şi el omorât împreună cu Nicandru. Soţia lui Marchian s-a apropiat 
de eşafod, plângând şi cu pruncul în braţe. Marchian şi-a sărutat fiul şi s-a rugat 
lui Dumnezeu: „O, Atotputernice Doamne, Ţie îţi încredinţez pe fiul meu!" 


După aceasta, ei au fost decapitaţi, iar sufletele lor s-au strămutat în Impărăţia Ce- 
rească a lui Hristos. 


Cântare de laudă la Sfântul Terapont 
Fericitul Terapont pentru Hristos a murit, 
Și a luat îndoită cunună: 


Cunună de al Bisericii ierarh şi de mucenic cunună. 


Trupul său, ca o floare proaspătă neveştejit a rămas, 
EI bolnavi vindeca şi înmiresma lumea. 


EI pe nenorociţi mângâia şi bucura credincioşii: 


Astfel a proslăvit Dumnezeu pe cel 

Care L-a proslăvit, 

Pe cel care a fost al turmei Sale cuvântătoare 
Păstor minunat. 


Astfel vestit-a Domnul 

De la un cap al lumii la altul, 

Că năpraznica moarte pe-un Sfânt 

Niciodată-l ucide, 

Ci îl încununează cu slavă şi vesteşte numele său 
Veşnic, în Bisericile-amândouă: 

A celor biruitori din Ceruri, 

Și a celor luptători de pe pământ. 


O slăvitorule al lui Dumnezeu, Teraponte Sfinte, 
Mucenice slăvit al Credinței creştine, 

Ajută-ne şi nouă, pentru dragostea lui Dumnezeu, 
Cu rugăciunile tale înaintea tronului Său! 


Cugetare 


Unii oameni prost călăuziți se gândesc mai mult la sfârşitul lumii decât la sfârşitul 
propriilor lor vieţi, deşi vădit este că odată cu sfârşitul vieţii omului, care este ori- 
cum mult mai previzibil, atunci pentru el se sfârşeşte cu adevărat şi lumea. 


Un frate care se afla în prezenţa Sfântului Serafim de Sarov se tot frământa în 
mintea lui cum Să facă şi să-l întrebe pe Sfântul Serafim despre sfârşitul lumii. 


Citindu-i gândurile, UNEI i-a zis: „Bucuria mea! Gândeşti prea înalt 
despre sărmanul Serafim! De unde vrei să ştiu eu când va fi sfârşitul lumii şi 
acea măreaţă zi în care Domnul va judeca viii şi morţii şi va da fiecăruia după 
faptele lui? Nu, nu, acestea sărmanul Serafim nu are cum să le cunoască!” 


Iar dacă sfinții mari nu puteau cunoaşte acestea, atunci cum le-ar putea fi ele de- 
schise păcătoşilor?! Şi de ce ne-am dori să cunoaştem ceea ce însuşi Mântuitorul a 
socotit că nu ne este nouă de folos să ne descopere? Pentru noi este mult mai bine 
să ne gândim că propria noastră moarte va veni mai înaintea sfârşitului lumi, mai 
curând decât că sfârşitul lumii va fi înainte ca să murim noi. 


Luare aminte 


Să luăm aminte la harul Duhului Sfânt Dumnezeu de la Sfânta Taină a Pocăinţei şi 
Mărturisirii: 
e Lacum, atunci când harul se atinge de inima celui care se pocăieşte, el vede 
toată urâţenia păcatelor lui şi şi le spală cu lacrimi; 
e Lacum harul pătrunde în cel care s-a pocăit, precum bucuria intru cel care 
suferă şi nădejdea în cel deznădăjduit. 


Predică despre aceea că Judecătorul stă înaintea uşilor 
Iată, Judecătorul stă înaintea uşilor (lacob 5: 9). 


Într-o singură zi, fraților, noi toţi putem câştiga nemurirea. Și într-o singură zi, 
fraţilor, noi toţi putem să o pierdem. Nouă ni se pun la dispoziţie mii de zile pe pă- 
mânt, ca timp în care să ne hotărâm fie mântuirea personală a vieţi fiecăruia dintre 
noi, fie pieirea personală veşnică a vieţii noastre a fiecăruia. Dar de sute de ori 
fericită fie acea zi în care ne pocăim de toate faptele noastre necurate, de toate gân- 
durile şi cuvintele noastre necurate şi putrede şi ne întoarcem la Dumnezeu cerând 
cu lacrimi milostivirea! Acea zi este mai prețioasă omului decât o mie de zile trăite 
de el pe pământ. 


Dar ce fel de zi este acea minunată zi? Ea este ziua osândirii de sine. Când 
mijesc zorile unei astfel de zile, atunci omul care până atunci judeca întreaga 
lume va privi la sine şi se va vedea deodată ca cea mai mare pată de pe zidirea lui 
Dumnezeu. El se va ruşina de sine înaintea lui Dumnezeu, se va ruşina înaintea 
oricărui om şi înaintea fiecărui lucru din zidirea lui Dumnezeu! Cu adevărat, 
zice el, oricare om de sub soare este mai bun decât mine! Cu adevărat, toate 
lucrurile de pe pământ sunt mai curate decât mine! Eu sunt mai negru chiar 
decât funinginea, eu, care până acum mă credeam alb! Eu sunt mai urât şi mai 
respingător decât broscoii, eu, care până acum mă credeam frumos ca un înger! 
O, Doamne, Doamne, Doamne, milostiveşte-Te către mine, păcătosul şi mă 
curăţeşte pe mine de noroiul păcatului, ca să încep şi eu cât de cât să mă asemăn 
frumuseţilor din zidirea Ta! 


Nu aştepta, frate, nu aştepta ca ziua fericită a pocăinţei tale să vină de la sine. Apu- 
că hotărât şi degrabă prima zi care răsare peste tine şi zi aşa: „Tu eşti binecuvântata 
zi în care eu îmi voi câştiga mântuirea!" 


Nu aştepta, frate, nu aştepta, căci iată, Judecătorul stă înaintea uşilor! Acest Ju- 
decător este Domnul Dumnezeul cel Viu care te-a zidit pe tine şi ţi-a văzut mai 
dinainte şi ţi-a măsurat toate păcătuirile tale de până acum. 


Într-o zi sau alta, EI te poate chema la judecată, acolo unde nu vei putea găsi nici 
măcar un singur cuvânt întru apărarea ta! Prinde ziua! Apucă ziua pocăinței! Apu- 
că ziua mai înainte ca să te apuce pe tine moartea! Căci Jată, Judecătorul stă 
înaintea uşilor! 


O, Stăpâne Doamne înfricoşate şi Drepte, lungeşte zilele noastre ale păcătoşilor 
până când apucăm să ne pocăim, Căci noi Ţie iți aducem mulţumită şi slavă în 
veci. Amin! 


26 mai 
Pomenirea Sfântului apostol şi mucenic Carp 


Carp a fost unul dintre cei şaptezeci de apostoli. EI i-a urmat apostolului Pavel şi a 
fost ucenic al său. Sfântul apostol Pavel I-a hirtotonit pe Carp, episcop al Varnei 
din Tracia. 


Sfântul apostol Carp a mai predicat Evanghelia şi în Creta, unde l-a primit pe 
Sfântul Dionisie Areopagitul în casa lui. Sfântul Dionisie dă mărturie că apostolul 
Carp era un om de o mare curăţie a minţii, foarte blând, nevinovat şi smerit; că lui 
însuşi Domnul i S-a înfăţişat înainte, înconjurat de îngerii Lui şi că el niciodată nu 
începea să slujească Sfânta Liturghie până ce nu era încredinţat mai întâi de o ve- 
dere de sus. 


Suportând multe prigoane şi chinuri pentru numele lui Hristos, el la urmă a luat 
bătăi sălbauce de la iudei şi a fost omorât. Sufletul lui s-a strămutat la împărăția lui 
Dumnezeu, spre a se bucura acolo veşnic, bucurându-se de slava cea cerească a 
Stăpânului. 


Pomenirea Sfântului apostol Alfeu 


Alfeu a fost tatăl a doi dintre cei doisprezece apostoli mari: al lui Iacov, fiul lui 
Alfeu şi al lui Matei, evanghelistul. 


EI şi-a încheiat cu pace alergarea pământească. 

Pomenirea Sfântului cuvios Ioan din Psihaita 
În vârstă tânără fiind, el s-a retras din lume şi a mers la Lavra Psihaita din Con- 
stantinopole. Acolo, timp de mulţi ani, el a vieţuit întru toate nevoinţele mona- 


hiceşti pentru dragostea lui Hristos. 


Datorită marii cinstiri pe care o aducea Sfintelor icoane, el a luat surghiun în vea- 
cul al optulea. 


Pomenirea Sfântului Alexandru din Tesalonic, noul mucenic 


Acest mucenic al lui Hristos s-a născut la 'Tesalonic în vremea când oraşul se afla 
sub sălbatica tiranie turcească. Tânăr fiind el, turcii l-au înşelat şi Alexandru s-a 


făcut musulman. La început pe el nu-l mustra deloc conştiinţa din această pricină 
şi de aceea el mergea adesea în pelerinaje cu alți musulmani, făcându-se derviş. 
Dar, trăind ca un derviş la Tesalonic, el a început să se pocăiască cu amar. 


În timpul pocăinţei lui, îi veni gândul că nu-şi va putea cu nimic spăla păcatul 
căderii de la Hristos decât cu însuşi sângele lui. De aceea, întru pocăinţa şi hotă- 
rârea lui de a muri pentru Hristos, el a ieşit şi a mărturisit cu glas mare înaintea tur- 
cilor că este creştin. 


Aceştia I-au aruncat în temniţă şi l-au supus la tot felul de chinuri, dar Alexandru 
nu făcea decât să strige tare, mereu: „Creştin m-am născut, creştin voi muri!" 


La urmă turcii l-au osândit la moarte, lucru pe care auzindu-l Alexandru în po- 
căinţa lui, s-a bucurat cu bucurie mare. El a cunoscut din venirea acestei osânde că 
Dumnezeu 1-a iertat păcatul şi că îi primeşte jertfa. 


Alexandru a fost decapitat la Smirna, în anul 1794 şi s-a proslăvit şi în Biserica cea 
cerească şi în cea de pe pământ. 


Cântare de laudă la Sfinţii apostoli 


Sfinţii apostoli, obştea cea mică, 
Cu lumină cerească toată lumea 
O au luminat. 


De ale Duhului aripi purtaţi ei au cutreierat lumea, 
Pe lume cu-ale Duhului aripi înaripând. 


Ei au mers în palate, în colibe, în munți şi în peşteri, 
Ei s-au nevoit pe cale şi au străbătut mări. 

Lor fiece zi le era o nouă suferinţă şi luptă. 

Dând război lumii, cu ea se războiau 

Fără să se plângă, fără părere de rău. 


Fiece zi era mereu o alta, 
Ei însă mereu aceiaşi: 
La Hristos le era gândul, la Hristos privirea. 


Ce zi aveau să aibă pe ei nu-i tulbura, 
De-şi vor petrece noaptea în temniţă sau palat. 


Sârguinţa lor era pe Hristos în ei înşişi să poarte, 
Și-ntr-al Lui ajutor pământului să vestească. 


De hrană aveau sau nu, lor le era tot una; 
Sârguinţa lor era credinţa să străluce 

Peste fața întregului pământ. 

Cinstiri sau loviri, lor le erau tot una; 

Ei numai sârguiau pe Hristos a-L proslăvi în lume. 


Ingeri cu aripi deasupra capetelor lor mergeau, 
Și se bucurau întru ei 
Ca întru ai lor fraţi. 


Sfinţii apostoli, fii ai lui Dumnezeu, 

Ai Bisericii Stâlpi şi Temelie, 

Ei chiar şi azi lucrează şi Biserica zidesc, 
Deşi ca sorii strălucesc în Ceruri. 


Cugetare 


Nu trebuie să dorim moartea păcătosului ci întoarcerea lui. Nimic nu-L întristează 
mai mult pe Domnul, care pe Cruce a luat moarte pentru păcătoşi, decât să ne 
rugăm Lui ca să moară păcătoşii, ca să-i ia dintre noi pe cei care ne smintesc şi ne 
fac tulburare de moarte. 


S-a întâmplat odată că apostolul Carp şi-a pierdut răbdarea şi a început să se 
roage lui Dumnezeu ca să-i ia de pe pământ pe doi păcătoşi: unul păgân, iar ce- 
lălalt un creştin căzut de la dreapta credinţă. 


Sfântul Carp a descoperit acestea Sfântului Dionisie Areopagitul, care le-a scris 
pe hârtie drept aducere aminte pentru toţi cei din Biserică şi spre povăţuire a lor 
să se roage spre iertarea, întoarcerea şi mântuirea păcătoşilor, iar nu spre 
pieirea lor, căci Domnul nu vrea să piară cineva, ci toţi să vină la pocăință (II 
Petru 3: 9). 


Luare aminte 


Să luăm aminte la harul Duhului Sfânt Dumnezeu de la Sfânta Taină a împărtăşirii: 
e Lacum harul dă viaţă pâinii şi vinului; 
e Lacumelle preface pe ele în însuşi Trupul şi însuşi Sângele Domnului. 


Predică despre harul lui Dumnezeu 
Îşi este de ajuns harul Meu (II Corinteni 12: 9). 


Domnul nu i-a scutit nici măcar pe apostolii lui de ispitiri şi scârbe. De aceea le-a 
şi dat harul! 


Când însuşi Satan a început să-l tulbure şi să-l necăjească pe apostolul Pavel, 
Pavel s-a rugat lui Dumnezeu ca să-l depărteze pe Satan de la el. Dar la acestea 
Domnul i-a răspuns: îţi este de ajuns harul Meu! Adică, de vrei să i te împotriveşti 
lui Satan, harul Meu iţi este de ajuns ca să rabzi războiul acesta. Dacă vrei să te 
baţi cu Satan, din nou harul Meu iţi ajunge ţie pentru aceasta. Dacă vrei să birui pe 
Satan, iară şi iară îţi este de ajuns ţie harul Meu pentru aceasta. 


Harul este arma armelor care cuprinde toate armele. Harul este mai tare decât orice 
împotrivire, decât toate asalturile, decât toate puterile întunericului. Harul este de 
nebiruit şi biruitor. 


Fraţilor, de aceea trebuie să ne rugăm noi Domnului ca să ne dea harul Lui 
Atotputernic. Harul înseamnă Dumnezeu înlăuntrul nostru. Harul înseamnă 
împărăţia lui Dumnezeu înlăuntrul nostru. Când harul lui Dumnezeu este în- 
lăuntrul nostru, aunci înlăuntrul nostru străluceşte lumina zilei. lar ziua în- 
seamnă lumină, cunoaştere şi neînfricare. 


Fraților, aici pe pământ noi nici nu avem cum să cerem o binefacere mai mare de la 
Dumnezeu decât harul Lui. Căci şi de am primi întreaga lume în dar, darul acesta 
ar fi mai puţin decât harul lui Dumnezeu. 


O, Vistieriile al tuturor bunătăţilor Doamne, Izvor nesecat al atotputernicului 
har, stropeşte în inimile noastre roua harului Tău, ca să putem plânge oribila 
noastră nerecunoştinţă înaintea bunătăţii Tale celei fără de sfârşit, Căci noi Ţie 
îți mulțumim şi pe Tine te slăvim în veci. Amin. 


27 mai 
Pomenirea Sfântului sfinţitului mucenic Terapont, episcopul Sardelor 


Acest sfânt ierarh 'Terapont a adus pe mulţi elini la credinţa în Hristos, din care 
pricină a fost chinuit sălbatic cu înfometarea, întemnițarea şi biciuirea. 


Chinuitorii l-au întins pe sfințitul bărbat gol la pământ, I-au legat de patru cioate 
uscate şi I-au biciuit cu cruzime până când carnea trupului se desprindea de oase. 


Dar cu toate acestea mucenicul lui Hristos nu a murit, iar cele patru cioate uscate 
au înverzit din ele crescând patru arbori falnici de la care mulți bolnavi îşi luau 
vindecarea. 


La urmă sfințitul Terapont a fost junghiat şi hăcuit ca un miel fără de glas, iar 
sfințitul său suflet s-a strămutat întru cereasca împărăție spre a privi veşnic slava 
lui Dumnezeu. 


Sfântul sfințit mucenic Terapont a luat cu cinste mucenicia cam pe la anul 259, în 
timpul lui Valerian. 


Pomenirea Sfinţilor mucenici Teodora şi Didim 


In timpul împărăției nelegiuitului Maximilian locuia în Alexandria fecioară Teo- 
dora, o tânără aristocrată ce primise educaţie aleasă. 


Creştină fiind, Teodora a fost adusă la judecata tribunalelor păgâneşti. Fiind dată 
multă vreme la torturi sălbatice pentru credinţa ei, cezarul-torționar a poruncit ca 
Teodora să fie dusă la casa de desfrânări spre batjocura soldăţeilor lui. 


Sfânta Teodora s-a rugat fierbinte lui Dumnezeu să o păzească de profanare, în 
această vreme de ea s-a apropiat soldatul Didim, care i-a spus că şi el este rob al 
lui Hristos. Acest soldat i-a dat Teodorei hainele lui soldăţeşti şi a eliberat-o, iar 
el luându-şi asupra strai de femeie a rămas la casa de desfrâu, în locul Teodorei. 


Dar descoperit fiind, el a fost arestat şi adus la rândul lui la păgâneasca judecată. EI 
a recunoscut fără teamă că este creştin şi că el a salvat-o pe Teodora, şi de ase- 
menea că este gata să moară pentru Hristos. 


Didim a fost osândit la moarte şi era dus către eşafod. Dar din mulţime Teodora a 
alergat în urma carului lui şi a strigat: 


Iar Sfântul Didim i-a zis: 


Văzând şi auzind convorbirea aceasta, păgânii i-au osândit pe amândoi la moarte, 
iar după ce au fost decapitaţi în acelaşi timp şi în acelaşi loc, trupurile lor au fost 
arse. Ei au luat cu cinste mucenicia şi s-au încununat cu cununa veşnicei slave la 
anul 304, în cetatea Alexandriei. 


Pomenirea Sfântului David din Garesia 


Acest David este unul dintre cei treisprezece Sfinți părinţi ai Georgiei ce se po- 
menesc la 7 mai. 


EI s-a numit „din Garesia" pentru că aşa se numea pustia de lingă Tbilisi în care 
Sfântul David s-a nevoit întru viaţa pustnicească. 


La vârstă înaintată ajungând, David a voit să meargă la Locurile Sfinte împreună 
cu puţinii ucenici ai săi. El a încredinţat grija mânăstirii bătrânilor Luchian şi Dodo 
ŞI şi-a început călătoria. Când au ajuns la un deal de pe care se vedea Ierusalimul, 
David a început să plângă şi a zis: „Oare cum voi îndrăzni a umbla pe urmele 
paşilor Domnului meu cu picioarele mele necurate?" 


David atunci a cerut ucenicilor săi să meargă ei, ca unii mai vrednici, să se închine 
la Sfintele Locuri, iar el luând cu sine trei pietre, a început a se întoarce acasă. Dar 
Domnul nu a voit să îngăduie ca această adâncă smerire să rămână ascunsă lumii şi 
de aceea a trimis pe un înger al Său la care Ilie, patriarhul Ierusalimului, ca să-i 
zică: „Trimite îndată după bătrânul care acum se întoarce către Siria. El duce cu 
sine trei pietre. EI a luat şi duce cu el tot harul Pământului Sfânt. Ci lui o piatră 
singură îi ajunge pentru binecuvântare, iar celelalte două să se aducă la Ierusalim. 
Acel bătrân este Avva David din Garesia." 


La auzul graiurilor îngerului, patriarhul a trimis îndată alai care l-a ajuns pe Avva 
David din urmă, au luat două pietre de la el şi I-au slobozit să plece. Cea de a treia 
piatră stă pe lespedea lui de mormânt până astăzi, având puterea de a vindeca mi- 
nunat bolile oamenilor. 


Cântare de laudă la Sfinţii mucenici Didim şi Teodora 


Frumosul Didim la moarte s-a dus 
Psalmii lui David cântând cu bucurie. 


Aste cântări Teodora auzind, 
Grăbită-n cetate după Didimus. 
Cu Didim ea se ceartă, 

Pentru mucenicie luptă: 


„ O Didime, salvatorule al meu, 

Pe mine, pe mine mai întâi să mă ucidă! 
Tu cinstea mea ai apărat, 

Dar de-a muceniciei cunună 

Vrei să mă lipseşti! 


O Didime, slava şi biruinţa ale tale sunt, 
Dar moartea, lasă-mi-o mie! 

leşi de acolo, iar sabia cadă 

Doar peste-al meu cap!" 


Didim mucenicul către Teodora grăieşte: 
„Iubita mea soră, fecioară Teodora, 
Dar această moarte-i fericirea 

Ce eu mi-am dorit. 

Eu pentru Domnul Hristos ca să mor 
Am voit. 

De ajuns fie ţie curată 

Fecioria ta. 

Ci lasă lui Didim ca pe-a lui viaţă 
Răsplată să I-o aducă 

Lui Dumnezeu!" 


Dar Teodora să asculte nu voiește; 
înaintea lui Didim la moarte grăbeşte ea. 
„ Ci şi eu am un cap, 

şi eu un suflet căruia-i trebuieşte 
Mântuire!" 


O minunată ceartă! 


O fericită întrecere 
a muceniceştii morţi! 


Ci cu-adevărat o singură sabie 
Putut-a două capete-a tăia. 

Didim şi Teodora acum 

Cu oştirile cereşti se numără, 

Iar nouă pe pământ 

Ale lor rugăciuni mântuitoare ne sunt. 


Cugetare 


Sănătatea trupească, fără nici o îndoială, este un mare dar de la Dumnezeu. Dar ea 
nu este nici pe departe cel mai mare bine pe pământ, după cum mărturisesc despre 
aceasta mulți oameni, prin viu grai şi prin scris. Căci oricât de scumpă ar fi sănă- 
tatea omului, ea este doar trecătoare; iar ceea ce este trecător nu poate fi numit cea 
mai mare binecuvântare a omului. 


Mai scumpe decât cele trecătoare şi trupeşti sunt valorile cele neschimbate, veşnice 
şi nepieritoare, tot aşa cum veşnicia este mult mai înaltă decât curgerea timpu- 
lui. Valorile cele neschimbate şi nepieritoare intră în alcătuirea sănătății sufletului. 


Părintele Ioan din Kronştadt zice: „0, eu însumi Simt cum, atunci când mă aflu 


complet sănătos şi nu mă ostenesc întru nevoinţe, atunci mor cu duhul; atunci 
împărăţia lui Dumnezeu nu este întru mine; atunci trupul mă Stăpâneşte pe mi- 
ne, iar odată cu trupul, diavolul." 


Luare aminte 


Să luăm aminte la harul Sfântului Duh Dumnezeu de la Sfânta Taină a Împăr- 
tăşaniei: 
e Lacum harul preface pâinea şi vinul sfinţite întru jertfa vie a lui Hristos; 
e La cum harul lucrează în pâine şi în vin în acelaşi chip în care a lucrat în 
trupul celei Sfinte şi prea curate Fecioare Maria, la vremea întrupării Dom- 
nului nostru. 


Predică despre covârşitoarea bogăţie a harului lui Dumnezeu arătată de-a 
lungul veacurilor 


Ca să arate în veacurile viitoare covârşitoarea bogăţie a harului Său (Efeseni 2: 
7 


Cu darul lui prorocesc, Sfântul apostol Pavel a grăit de mai înainte despre bogăţiile 
harului care de-a lungul tuturor veacurilor, se vor revărsa peste generaţiile de 
oameni de pe pământ. Noi cei care trăim la aproape douăzeci de veacuri depărtare 
de vremurile Sfinților apostoli, putem da mărturie despre adevărul cuvintelor ro- 
stite atunci de către Sfântul apostol Pavel. Aşa cum sunt stupii plini de mierea pre- 
țioasă a albinelor celor pline de har, aşa şi toate veacurile de la Hristos şi până astă- 
zi sunt pline de oameni plini de har, bărbaţi, feciorelnici, şi femei. 


Y O, covârşirea bogățiilor harului lui Dumnezeu care s-a arătat în nenu- 
mărate suflete care mai întâi au fost păcătoase, dar după aceea sfinte! 

Y O, covârşirea bogățiilor harului lui Dumnezeu care se arată în bărbaţii şi 
femeile care la început erau slabi şi fricoşi iar după aceea, plini de curaj, îl 
mărturiseau pe Hristos Domnul şi se jertfeau cu bucurie pentru El! 

Y O, covârşirea bogățiilor harului lui Dumnezeu care se arată de-a lungul 
veacurilor întru cei simpli şi neştiutori de carte, care se fac prin el cu ade- 
vărat bărbaţi înţelepţi şi generali duhovniceşti ai oştirilor credincioase ale 
lui Hristos! 


Fraților, gândiţi-vă numai la cât de multă sfinţenie, la câte nedescoperite jertfe, la 
cât neînregistrat în cronici eroism, la câte virtuţi necântate de nici o cântare, zac 
ascunse în adâncurile celor douăzeci de veacuri de creştinism! Când toate aceste 
comori face-se-vor cunoscute, toate cele din veacurile cele mai îndepărtate şi până 
în veacurile ce vor mai veni până la sfârşitul lumii, atunci îngerii şi oamenii vor 
vedea şi se vor uimi înaintea negrăitelor bogății ale harului lui Dumnezeu. 


Atunci însuşi Sfântul apostol Pavel va trebui să strige: „Chiar de şi apostol am fost, 
cu toate acestea cuvintele mele au fost prea slabe în a arăta toată covârşitoarea bo- 
găţie a harului lui Dumnezeu, pe care din marea Sa iubire de oameni, el a lăsat-o ca 
să răsară în lume!" 


O, Preasfântă Treime, O lubitorule de oameni Doamne, ridică inimile noastre ca 
să slăvim şi să lăudăm neîncetat covârşitoarea bogăţie a harului Tău, căci pe 
Tine te lăudăm şi Ţie îţi mulțumim în veac. Amin. 


28 mai 
Pomenirea Sfântului Nichita, mărturisitorul - episcopul Calcedonului 


Acesta încă din tinereţile lui s-a lepădat de toată deşertăciunea lumii şi s-a retras în 
viaţa cea monahicească plină de nevoinţe duhovniceşti şi trupeşti. Strălucind pre- 
cum soarele în virtuţi, el a fost ridicat pe tronul de arhipăstor al Calcedonului. 


soarta orfanilor, a văduvelor şi a săracilor. 


Când răul Leon, armeanul a urcat pe tronul imperial de la Constantinopol şi a înce- 
put prigoana împotriva cinstirii Sfintelor icoane, Nichita a stat cu curaj împotriva 
lui, vădindu-l de păcat, explicând ce înseamnă Sfintele icoane şi arătând cât de 
mare şi de sfântă este cinstirea lor. 


Pentru aceasta el a îndurat toate umilirile, toate calomniile şi falsele încriminări şi 
temniţă grea. EI la urmă a fost aruncat în surghiun pentru mărturisirea credinţei lui, 
unde prin multe chinuri şi nevoinţe s-a înfățişat înaintea lui Dumnezeu spre a primi 
cununa slavei în împărăţia Lui cea Sfântă. 


Pomenirea Sfintei muceniţe Heliconia 
Heliconia s-a născut la Tesalonic şi a primit o aleasă educaţie creştinească. Intru 
toată evlavia, în timpul domniei lui Gordian şi a lui Filip, ea s-a strămutat în Corint 


unde 1-a înfierat pe toți cei care aduceau necuratele jertfe idolilor. 


Când guvernatorul Perinus a silit-o să jertfească idolului lui Esculap, această mu- 
ceniţă a lui Hristos 1-a zis: 


Pentru aceasta ea a fost adusă la judecată şi torturată cu sălbăuicie. Ea a fost arun- 
cată în foc, dar din trupul ei a început să curgă pârâu de sânge, care a stins focul, 
iar ea a rămas vie. 


Ea a fost aruncată la lei, dar leii nu s-au atins de trupul ei, ci mai curând s-au gudu- 
rat în jurul ei. Fiind dusă la templu cu gândul că va jertfi idolilor, ea 1-a sfărâmat pe 
idoli la pământ şi prin aceasta 1-a făcut pe torționar să fie şi mai sălbatic. 


Pe când zăcea acoperită de răni în temniţă, 
Stăpânul i-a 


vindecat ranele, a mângâiat duhul ei şi a întărit-o. După aceea ea a fost dusă la 
eşafod spre a fi omorâtă prin tăierea capului. 


Mai înainte de a fi decapitată, Heliconia şi-a ridicat în sus mâinile şi s-a rugat lui 
Dumnezeu ca să o primească pe ea în turma mieluşeilor celor cereşti ai Săi. Când 
şi-a săvârşit rugăciunea, s-a auzit un glas din cer: 


Ea după aceasta a fost decapitată şi aşa a primit cununa slavei de la Stăpânul, 
pentru Care cu dragoste s-a jertfit ca un mieluşel curat şi nevinovat. 


Pomenirea Sfântului Ignatie de Rostov 


Ca ierarh, el a păstorit turma lui Hristos timp de douăzeci şi şase de ani, cu mare 
dragoste şi milostivire de oameni. 


După ce a murit şi pe când puneau trupul lui în biserică, unii dintre cei de faţă l-au 
văzut cum se înălța din sicriu în văzduh, pe deasupra bisericii şi cum binecuvân- 
tează poporul şi oraşul de la acea înălțime. După aceea au văzut cum trupul lui se 
reîntoarce în sicriu. 


Multe alte minuni s-au petrecut la mormântul lui. EI s-a înfățişat înaintea Domnu- 
lui la anul 1288, în douăzeci şi opt de zile ale lunii mai. 


Cântare de laudă la Sfânta muceniţă Heliconia 


Heliconia, viteaza muceniţă, 

Cu sufletul curat şi la chip frumoasă, 
Cuvântul Unuia Dumnezeu vesteşte 

în idoleasca cetate Corint: 

„O, corintenilor înşelaţi de întuneric, 

cu legături drăceşti legați, 

voi la lucruri vă închinaţi 

iar nu Unuia Singurului Celui Preaînalt! 


Unul este Dumnezeu, iar idolii sunt legiune; 
Unul este Dumnezeu, iar legiune sunt şi dracii. 
Unul Dumnezeu este Făcătorul cel Atotputernic; 


EI Chivernisitorul cel Bun este al întregii zidiri. 


EI toate le-a făcut cu cuvântul 

Şi susține toate; 

Fiecărei făpturi ce suflă pe pământ 

EL i-a dat suflare de viaţă. 

EI mişcă toate cu înţelepciune şi putere; 
El mângâie toate cu dumnezeiască milă. 
El Domn este al cerului şi al pământului; 
Numai El singur vrednic este de închinare. 
O, Corintenilor bogaţi şi trufaşi! 

De ce sunteţi atât de necredincioşi?!" 


Cugetare 


Doar omul cel plin de trufie are îndrăzneala să traseze semnul egal între Hristos şi 
alți oameni mari care au trăit pe pământ. Cu toate acestea, vădit este că oamenii 
mari ai lumii sunt una, iar Hristos Domnul cu totul altceva, tot aşa cum creaţia este 
una, iar Creatorul ei cu totul şi cu totul altceva. 


Hristos nu este doar mare, ci El este Făcătorul şi Izvorul şi Inspiratorul oricăror 
lucruri cu adevărat mari din istoria omenirii. 


Pe când îşi trăia ultimii ani de viaţă în insula Sfânta Elena, în mizerie şi în umi- 
lințe, Napoleon, acest om de o măreție trecătoare, a rostit următoarele cuvinte: 
„Alexandru, Cezar, Hannibal, Ludovic al XIV-lea, cu tot geniul lor, nu sunt 
nimic. Ei au cucerit lumea, dar nu au putut să-şi cucerească măcar un Singur 
prieten. Şi iată, Hristos strigă şi îndată generaţii întregi de oameni vin laolaltă 
legaţi printr-o dragoste frăţească mai puternică decât orice rudenie de sânge. 
Hristos aprinde flacăra iubirii care arde tot egoismul şi depăşeşte orice fel de 
dragoste de pe pământ.” 


Luare aminte 


Să luăm aminte la harul Duhului Sfânt Dumnezeu de la Sfânta Taină a Cununiei: 
e La cum harul, în timpul cununiei, cu dreptate sfințeşte legătura fizică dintre 
două fiinţe umane, de dragul naşterii de prunci; 
e La cum harul uneşte, luminează şi întăreşte, prin iubire, unirea a două 
suflete: pe soțul cu soția lui. 


Predică despre puterea Tainei Cununiei 


De aceea va lăsa omul pe tatăl său şi pe mama sa şi se va uni cu femeia Sa şi vor 
fi amândoi un trup (Facerea 2: 24). 


Este voia lui Dumnezeu ca neamul omenesc să crească şi să se înmulțească. 
Mijloacele prin care se lucrează acestea au fost create de Domnul, întru a Sa 
dumnezeiască măiestrie. Este taină dumnezeiască aceea că omul îşi lasă pe tatăl şi 
pe mama sa şi se uneşte cu femeia sa. 


Dar a-şi lăsa tată şi mamă nu înseamnă a-şi abandona tata şi mama, ci înseamnă a 
deveni la rândul său părinte. 


Atunci când copiii devin părinţi, ei deja nu mai sunt doar copiii, ci ei devin şi prie- 
tenii părinților lor. Atunci când fiii cei uniţi prin sfânta taină a cununiei ajung să 
simtă la rândul lor durerile naşterii de fii, ei îşi respectă şi mai mult părinţii. 


Legătura cununiei nu îi scuteşte pe oameni de respectul şi ascultarea pe care o 
datorează în continuare părinților lor. Porunca dintru început a lui Dumnezeu de a- 
ți cinsti părinţii trebuie respectată întru totul. Dar, potrivit ciclului firesc al vieţii, 
omul îşi lasă pe tatăl şi pe mama sa şi devine părinte el însuşi; el devine înte- 
meietorul unui nou viitor în timp ce părinții lui pleacă, împlinindu-şi chemarea lor 
în lume. 


Totuşi „lăsarea" părinţilor nu constă numai din aceasta. Prin o anume taină ne- 
pătrunsă, omul se lipeşte de femeia lui şi se desprinde de părinţii care i-au dat via- 
ță. 


Sfântul 'Teodoret zice: „Hristos însuşi L-a lăsat pe Tatăl Său cel din ceruri şi S-a li- 
pit de Biserica Lui." 


Fraţilor, cununia este o taină mare şi minunată, una dintre cele mai mari taine ale 
planului lui Dumnezeu. O nuntă cinstită şi neîntinată este covârşită de sublim. O 
nuntă cinstită şi neîntinată, întru frica de Dumnezeu, este vas al harului Duhului 
Sfânt. 


Oricine spurcă nunta cu necurăţie huleşte împotriva Duhului Sfânt. Oricine renunţă 
la nuntă pentru dragostea împărăției lui Dumnezeu trebuie, într-un mod diferit, să 
se pregătească a fi vas al Duhului Sfânt şi trebuie să se facă pe sine 


roditor în tărâmul duhovnicesc, spre a nu fi tăiat şi aruncat în foc precum smo- 
chinul neroditor. 


O, Stăpâne Doamne Duhule Sfinte, ajută celor cununaţi ca întru curăţenie, frică 
şi dragoste unul faţă de celălalt să se facă asemenea Bisericii lui Dumnezeu, 
întru care Tu cu bucurie împărăteşti şi călăuzeşti toate spre binele tuturor, Căci 
Ţie se cuvine toată slava şi mulţumita în veci. Amin. 


29 mai 
Pomenirea Sfântului întâi Sobor a toată lumea 


Pomenirea şi lauda Sfinţilor Părinţi de la întâiul Sinod Ecumenic se face în Dumi- 
nica premergătoare Duminicii Pogorârii Duhului Sfânt, adică în a şaptea Duminică 
de la praznicul Sfintelor Paşti. 


Acest Sinod s-a ținut la Niceea în anul 325, în timpul domniei Sfântului împărat 
Constantin cel mare. 


Sinodul acesta s-a convocat din pricina tulburărilor şi confuziei semănate în 
Biserică de către Arie, un preot din Alexandria, prin învățătura lui mincinoasă. El 
învăţa că Hristos este o făptură creată în timp de Dumnezeu, că nu este de mai 
înainte de toţi vecii ca şi Tatăl şi Fiu al Lui, de o fiinţă cu EI. 


Trei sute şi optsprezece Sfinți părinţi din toată lumea s-au adunat din această pri- 
cină la Niceea, la acest prim Sinod al Bisericii creştine. Sinodul a dat anatemei în- 
văţătura ariană şi de asemenea pe Arie, care a refuzat să se pocăiască. 


Sinodul la urmă a confirmat Crezul (Simbolul Credinței), care s-a lărgit cu ocazia 
şi celui de al doilea Sinod Ecumenic, cu articolul despre Duhul Sfânt. 


Mulţi Sfinţi mari s-au aflat între participanţi la primul Sinod Ecumenic, între care 
trebuie să-i pomenim pe următorii: 


— Sfântul Nicolae al Mirelor Lichiei, 
— Sfântul Spiridon al Trimitundei, 

— Sfântul Atanasie, 

— Sfântul Ahilie, 

— Sfântul Pafnutie, 

— Sfântul Iacov din Nisibe, 

— Sfântul Macarie de la Ierusalim, 
— SfântulAlexandru din Alexandria, 
— Sfântul Eustatie al Antiohiei, 

— Sfântul Eusebie de Cezareea, 

— Sfântul Mitrofan al Constantinopolului, 
— Sfântul loan din Persia, 

— Sfântul Aristarh din Armenia 


— şi mulți alți Sfinți din răsărit. 


Din apus, următorii mari sfinți au fost prezenţi la acest prim Sfânt Sinod Ecu- 
menic: 

— Sfântul Hosius de Cordoba, 

— Sfântul Teofil, gotul, 

— Sfântul Cecilian al Cartaginei 

— şi alții. 


Cea mai importantă lucrare a acestui Sinod a fost consfințirea Simbolului Cre- 
dinţei. 


Acest Sfânt Sinod a mai hotărât şi data prăznuirii Sfintelor Paşti şi a promulgat 
douăzeci de sfinte canoane pe teme diferite. 


Pomenirea Sfintei muceniţe Teodosia din Tir 


Odată sub împărăția lui Maximian mulți creştini stăteau legaţi înaintea pretorului 
din Cezareea Palestinei. De ei s-a apropiat credincioasa fecioară Teodosia, care i-a 
mângâiat şi i-a întărit în mucenicia lor. Auzind ce grăia cu prizonierii, soldaţii de 
pază au prins-o şi pe ea şi au dus-o înaintea judecătorului. 


Acesta, sălbăticindu-se ca o fiară, a poruncit să se lege o piatră grea de gâtul ei şi 
să fie aruncată în mare. Dar îngerii lui Dumnezeu au dus-o pe ea la mal vie şi ne- 
vătămată. 


Când ea s-a înfățişat înaintea judecătorului din nou, el a poruncit ca să i se taie 
capul. 


In următoarea noapte, Teodosia s-a înfăţişat părinţilor ei înconjurată de o lu- 
mină cerească negrăită, şi de multe alte fecioare şi ele mântuite şi le-a zis: 


Ea le-a zis acestea părinților ei pentru că aceştia o opriseră să-şi mărturisească pe 
faţă credinţa în Hristos şi să se facă mucenică. 


Teodosia a luat cu cinste cununa mărturisirii prin sânge şi s-a proslăvit la anul 308. 


Pomenirea Sfintei cuvioase muceniţe Teodosia 

Această Sfântă muceniţă Teodosia s-a născut ca rod al rugăciunilor maicii ei către 
Sfânta muceniţă Anastasia, care i-a apărut în vedenie şi i-a vestit că va naşte prunc. 
Părinţii ei au închinat-o lui Dumnezeu de la o vârstă foarte fragedă şi au dus-o la o 
mânăstire de fecioare. 

După moartea părinților ei Teodosia a moştenit o avere enormă, din care ea a po- 
runcit unui aurar să-i facă trei icoane: una a Mântuitorului, una a Preasfintei Năs- 
cătoare de Dumnezeu şi una a Sfintei muceniţe Anastasia. Cealaltă parte a imensei 


ei averi a dăruit-o toată săracilor. 


Ea a luat mucenicia la anul 730, în timpul domniei nelegiuitului împărat Leon Isau- 
rul, luptătorul împotriva sfintelor icoane. 


Ea s-a încununat cu îndoita cunună: a întregii feciorii şi a muceniciei. 
Pomenirea Sfântului Alexandru, patriarhul Alexandriei 


Acest Sfânt Alexandru a fost cel dintâi care s-a ridicat la luptă împotriva lui Arie. 
EI s-a odihnit la anul 326. 


Pomenirea Sfântului loan din Ustiug cel nebun pentru Hristos şi făcătorul de 
minuni 


Pomenirea Sfântului mucenic Nan (loan) din Tesalonic 


Acest loan a luat mucenicia pentru mărturisirea credinţei lui în Hristos la Smirna în 
anul 1802, omorât fiind de turci. 


Pomenirea Sfântului mucenic Andrei din Chios 


Andrei acesta a luat mucenicie pentru mărturisirea credinţei lui în Hristos la 
Constantinopol, în anul 1465, omorât fiind de turci. 


Pomenirea căderii cetăţii Constantinopolului 


Din cauza păcatelor oamenilor, Dumnezeu a îngăduit această cumplită urgie asupra 
capitalei creştinătăţii, în anul 1453, în douăzeci şi nouă de zile ale lunii mai, 


Sultanul Mohammed al II-lea a cucerit Constantinopolul şi l-a executat pe împă- 
ratul Constantin al XI-lea. 


Cântare de laudă pentru împăratul Constantin al XI-lea, la căderea 
Constantinopolului 


Constantin împăratul, Cetatea Constantinopolului 

O apără, 

Și cu linişte-ntru sine se roagă lui Dumnezeu: 

„O, Preaînalte Doamne, cela ce din ceruri către noi priveşti, 
Tu nelegiuirii nu îngădui să biruie dreptatea. 


Creştinii împotriva Ta au păcătuit amarnic, 

Și precum fiarele Legea Ta în picioare au călcat. 
Această urgie, da, Tu cu dreptate o îngădui,; 

Din cauza păcatelor oamenilor, sângele curge rău. 


De este voia Ta ca cetatea să cadă, 

întăreşte poporul ca să nu se predea, 

Ca să nu predea Sfânta Cruce spre a fi călcată în picioare, 
Ca să nu se lepede şi la islam să se dea. 

Ci mai bine, Doamne, să îndure robie, 

Până când libertatea le-o vei dărui iar. 


Să fie robi, să fie sclavi, 

Să cad-asupra lor ura şi batjocura turcă, 
Dar nu-i lepăda pe ei întru credinţa lor, 
Ajută-i să şi-o ţină, 

întru pocăință şi nădejde, 

Și cu lacrimi amare păcatele trecute să-şi spele, 
Până când mai vârtos decât zăpada 
Albi-vei sufletele lor, 

Până când la Tine desăvârşit 
Intoarce-se-vor sufletele lor. 

Dacă pe Tine Te vor avea, vor avea toate, 
Bogaţi cu adevărat vor fi. 

Căci tu vei întoarce toate bogăţiile jefuite. 
Constantinopolul acest' de pe pământ, 
Poate să fie sau să nu fie; 

Ci Tu un sSlăvit Constantinopol 


întărit-ai în ceruri, 
Unde cu-ai Tăi slujitori întru slavă domneşti. 


Iată, înaintea pământescului Constantinopol eu stau, 
Doamne, 

O Stăpâne Doamne, de-ale noastre suflete ai milă. 
Când pe el din nou îl vei zidi, 
Atunci, vechiul acesta, piară. 


LL 


Cugetare 


O, măreaţă a fost neînfricarea sfinţilor şi sfintelor, bărbaţi şi femei! Când citim 
vieţile lor, în inimile noastre se nasc fără să vrem sentimente şi de ruşine şi de 
mândrie: ruşine la cât de mult ne vedem fiind în urma lor şi mândrie că ei sunt 
din neamul nostru creştinesc. 


Nici boala, nici temniţa, nici surghiunul, nici suferinţa, nici umilirile, nici sabia, ni- 
ci întunericul, nici focul, nici spânzurătoarea nu au fost în stare să zdruncine pacea 
înaltă şi de nebiruit a sufletelor lor, puternic ancorate în Hristos, Cârmaciul uni- 
versului şi al istoriei omeneşti. 


Când împăratul Iulian a apostaziat de la Sfânta credinţă şi a început să pustiască 
creştinătatea de-a lungul şi de-a latul imperiului, liniştit 
a grăit credincioşilor despre el astfel: „Nu este decât un mic nor de ploaie; va 
trece!" (Nibicula est, transibit.) Şi cu adevărat, acel nor negru a trecut repede, iar 
creştinismul şi-a adâncit încă şi mai mult rădăcinile şi şi-a întins încă şi mai mult 
ramurile în întreaga lume. 


Furia neputincioasă a lui lulian împotriva lui Hristos a încetat câţiva ani mai târziu, 
odată cu strigătul muribund al lui Iulian: „M-ai învins, Nazarinene!" 


O, fiilor ai lui Dumnezeu, de ce ne-am teme noi de ceva, când Domnului Dum- 
nezeu, Tatălui nostru celui din ceruri nu Li este teamă de nimic? 


Luare aminte 
Să luăm aminte la harul Sfântului Duh Dumnezeu de la Sfânta Taină a Cununiei: 


e La cum harul conferă o măreție anume felului de a se naşte în lume al oa- 
menilor; 


e La cum harul conferă cununiei o nobleţe şi o cinste aparte, prin aceea că o 
aseamănă unirii dintre Hristos şi Biserica Lui. 


Predică despre îndoita Taină a Cununiei 
Taina aceasta mare este, iar eu zic în Hristos şi în Biserică (Efeseni 5: 32). 


Mare este taina aceea când omul lasă pe tatăl şi pe maica lui şi se lipeşte de femeia 
lui. 


Apostolul însuşi, care a urcat până la cel de al treilea cer şi care a văzut cereştile 
taine dumnezeieşti, numeşte unirea fizică dintre bărbat şi femeie din sfânta cununie 
pământească taină mare. Ea este taina iubirii şi a vieţii, decât care mai mare este 
doar unirea dintre Hristos şi Biserica Lui. Hristos este Mirele, iar Biserica este 
Mireasa Lui. El S-a jertfit pentru ea astfel încât, prin Sângele Lui, El să o 
curăţească pe ea de tot păcatul şi de toată întinarea şi să o facă vrednică să se 
numească Mireasa Lui. El cu dragostea Lui încălzeşte Biserica, El cu Sângele 
Lui hrăneşte Biserica, El cu Duhul Lui cel Sfânt viază Bierica, o sfinţeşte şi o 
împodobeşte. 


Ceea ce soţul este pentru soţie, aceea este Hristos pentru Biserică. Bărbatul este 
capul femeii, precum Hristos este Capul Bisericii. Femeia se supune bărbatului ei, 
precum Biserica se supune lui Hristos. Soţul o iubeşte pe soția lui aşa cum îşi 
iubeşte propriul trup, iar Hristos îşi iubeşte Biserica Lui ca Trup al Său. Soţul îşi 
iubeşte soţia ca pe sine însuşi, iar soţia îl cinsteşte pe soţul ei; aşa Hristos îşi 
iubeşte Biserica Lui ca pe Trup al Său iar Biserica îl cinsteşte şi I se închină lui 
Hristos. Aşa cum nimeni nu îşi urăşte propriul trup, ci îl încălzeşte şi îl hrăneşte, 
aşa Hristos încălzeşte şi hrăneşte Biserica ca pe Trupul Său. 


Fiecare suflet omenesc este mireasa Mirelui Hristos, iar adunarea tuturor 
credincioşilor este mireasa Mirelui Hristos. Relaţia dintre omul credincios şi 
Hristos este relaţia dintre întreaga Biserică şi Hristos. Hristos este Capul acestui 
mare Trup care se numeşte Biserică şi care în parte este văzută, iar în parte ne- 
văzută. 

O, fraților, taina aceasta mare este! Ea ni se descoperă nouă după măsura iubirii 
noastre pentru Hristos şi după măsura fricii noastre de înfricoşata Judecată a lui 


Hristos. 


O, Stăpâne Atotmilostive Doamne, curăţeşte-ne pe noi şi împodobeşte sufletele 


noastre, ca să ne învrednicim acelei negrăite uniri veşnice cu Tine, atât în timp 


ernitate, Căci Ție iţi aducem slavă şi mulțumită în veci. Amin. 


30 mai 


Pomenirea Sfântului prea cuviosului părintelui nostru Isaachie, 
mărturisitorul 


În timpul domniei împăratului Valens, arienii, cu ajutorul împăratului, prigoneau 
sălbatic Ortodoxia. Auzind de aceste prigoniri, un pustnic care se nevoia în părțile 
răsăritului şi-a părăsit pustia şi a venit la Constantinopol ca să-i întărească pe 
creştini în a-i înfiera şi a-i vădi pe eretici cu vitejie. În acelaşi timp, împăratul 
Valens se îndrepta către nord cu armate împotriva goților, care trecuseră dincoace 
de Dunăre, în Tracia. 


Isaachie a ieşit înaintea împăratului şi i-a zis: „O împărate, deschide bisericile orto- 
docşilor şi-ţi va binecuvânta ţie Dumnezeu calea!" 


Dar împăratul l-a disprețuit pe Bătrânul şi cuvintele lui şi şi-a continuat calea, în 
următoarea zi Isaachie iar a alergat înaintea împăratului şi iar i-a zis aceleaşi 
cuvinte, arătându-i proroceşte că altfel rău va fi de el la acel război. Împăratul era 
să dea ascultare cuvintelor Bătrânului, dar un anume sfătuitor al împăratului, 
următor al necuratei erezii a necuratului Arie, 1-a împiedicat pe împărat de la acea- 
sta. 


De aceea bătrânul Isaachie a fost lovit de gărzi şi aruncat în mărăcini. Dar Sfântul 
Isaachie şi în a treia zi a alergat înainte împăratului şi apucându-i calul de căpăstru, 
i-a strigat tare împăratului ruga de a lăsa libertate Bisericii lui Dumnezeu, 
arătându-i cu de-amănuntul pieirea lui dacă nu va asculta, împăratul înfuriat a po- 
runcit ca bătrânul să fie bătut şi aruncat într-o groapă plină de noroi şi spini. 


Dar trei îngeri ai Domnului l-au scos pe sfântul din acea groapă, în a patra zi bă- 
trânul Isaachie a venit înaintea împăratului şi i-a prorocit moartea groaznică care îl 
aşteaptă dacă nu va da libertate Ortodoxiei: „Ție iţi grăiesc, împărate! Tu te duci cu 
oştire împotriva barbarilor, dar nu vei face faţă în război! Tu vei da dosul şi vei 
fugi dinaintea duşmanilor tăi, dar ei te vor prinde şi te vor arde de viu!" 


Prorocie care s-a întâmplat întocmai. Barbarii au secerat armata lui Valens ca pe 
pleavă, iar împăratul, împreună cu acel sfătuitor necurat al lui, au scăpat ascunşi 
într-un coş de nuiele. Barbarii au aflat unde se ascunde împăratul şi înconjurând lo- 
cul acela, i-au dat foc. Atât împăratul cât şi acel sfătuitor blestemat al lui au pierit 
arşi de vii. 


În urma lui Valens pe tronul imperial de la Constantinopol a urcat împăratul Teo- 
dosie cel mare. "Teodosie, auzind de prorocia Sfântului Isaachie şi de împlinirea ei, 
a poruncit ca Sfântul Isaachie să fie adus cu cinste la Curtea imperială şi s-a în- 
chinat până la pământ înaintea lui. 


Dat fiind că pacea se întorsese peste Biserica lui Dumnezeu iar arienii fuseseră 
alungaţi în surghiun, Sfântul Isaachie a voit să se întoarcă la pustia lui. 


Impăratul însă l-a rugat şi l-a înduplecat să rămână în Constantinopol. De aceea 
aristocratul Saturnin a zidit o sfântă mânăstire pentru Avva Isaachie, unde el a vie- 
ţuit întru nevoinţe pustniceşti până la moartea lui, săvârşind multe minuni. 


Acea mânăstire s-a umplut de monahi mulți şi râvnitori şi s-a făcut vestită prin 
sfinţenie. 


Înaintea morții lui, Sfântul Isaachie l-a numit pe ucenicul său Dalmatus stareţ în 
locul lui, de la care mai târziu şi-a luat numele şi mânăstirea [a Dalmaţilor]. 


Plăcutul lui Dumnezeu, Sfântul Isaachie a trecut la veşnicie în anul 383, spre a se 
bucura pururea de vederea feţei Domnului. 


Pomenirea Sfintei cuvioase Macrina 


Această Sfântă Macrina a fost bunica Sfântului Vasile cel mare. Ea era vestită pen- 
tru marea ei înțelepciune, credinţă şi evlavie. Ea a fost uceniţa Sfântului Grigorie, 
făcătorul de minuni din Neocezareea. 


În timpul domniei lui Dioclețian, Macrina şi-a lăsat casa şi împreună cu bărbatul ei 
Vasile s-au dus şi s-au ascuns în pustietăți şi în codri. Proprietăţile lor au fost 
confiscate de păgâneasca stăpânire, dar Macrina şi cu bărbatul ei nu au regretat ni- 
mic. Lipsiţi de toate în afară de dragostea lor pentru Dumnezeu, ei şi-au făcut casă 
din pustietatea codrului, unde au vieţuit timp de şapte ani. 


Prin dumnezeiasca purtare de grijă, din munte se pogorau la ei capre, care le asi- 
gurau lor hrană zilelor. 


Ei amândoi au adormit cu pace în veacul al patrulea, după ce au trecut prin sufe- 
rinţe mari pentru credinţa lor. 


Cântare de laudă la Sfântul Isaachie, mărturisitorul 


Isaachie, ca şi un alt proroc Ilie, 
Precum soarele străluceşte în virtuţi. 


EI pe împăratul imploră, pe el povăţuieşte, 
Căci împăratul luptă contra lui Dumnezeu. 
„împărate, cu Cine vrei să lupţi? 

Iată împărăţia ta se va pustii, 

Căci tu vrei să te lupţi cu Cel Preainalt, 
Tu care eşti praf şi cenuşă 

Sub Picioarele Lui. 


Tu cu armată porneşti contra barbarilor sălbatici; 
Tu în tine însuţi îți pui nădejdea, 
Sărmane împărat! 


Dar iată puterea ta este că şi-a furnicit, 
Iar tare cu-adevărat este doar cel 
Cu care este Dumnezeu. 


Picioarele tale către două războaie-au pornit: 
împotriva oamenilor şi împotriva lui Dumnezeu. 
Cu bieţii oameni poate că vei izbândi, 

Dar cu Dumnezeu te sfătuiesc 

Degrab' să te împaci. 


Ține Ortodoxia, erezia stârpeşte, 
Căci altfel muri-vei ars de viu. 

Ars şi aici, ars şi-n cealaltă lume! 

Tu vei pierde astfel amândouă lumi!" 


Dar împăratul de-ale sfântului rugi nu ascultă. 
EI în război se-aruncă, la Domnul nu gândeşte. 
EI în război se-aruncă şi din acel război 

Nu se mai întoarce. 

Ca o putoare piere a lui Valens viaţă. 


Domnul Biericii Lui libertatea-i redă, 
Iar pe Isaachie, Sfântul 


Raiului îl învredniceşte. 
Cugetare 


Cuvântul lui Dumnezeu este hrană sufletului. Cuvântul lui Dumnezeu este şi 
puterea şi lumina sufletului. Cel care se îndeletniceşte cu citirea cuvântului 
Domnului dă hrană, putere şi lumină sufletului său. 


Celui care poate i se cuvine să citească cuvântul Domnului din Sfintele Scripturi, 
iar celui care nu poate i se cuvine să-l asculte pe cel care îi vesteşte lui Sfintele 
Scripturi. 


Toţi sfinţii au arătat marea binefacere care se ascunde în citirea cu luare aminte a 
Sfintelor Scripturi. 


Sfântul Serafim de Sarov zice: „sSufletului trebuie să i se dea hrana cuvintelor 


Sfintelor Scripturi. ” 


Căci cuvântul lui Dumnezeu, după cum ne învaţă Sfântul Grigorie Teologul, 


este pâinea îngerilor, care hrăneşte sufletul cel care însetează de Domnul. 


Dar, mai presus de toate, creştinul trebuie să citească Noul Testament şi Sfânta 
Psaltire. De aici vine luminarea minţii....De mare şi negrăit folos este să citeşti 
cuvântul lui Dumnezeu în singurătate şi linişte şi să citeşti întreaga Sfânta 
Scriptură întru înţelegere. 


Domnul dăruieşte mila Lui cea îmbelşugată omului care se străduieşte să facă 
aceasta, mai mult decât pentru oricare altă nevoinţă sau fapte bune şi îi dăruieşte 
unuia ca acesta darul înţelegerii. 


Când omul îşi hrăneşte sufletul cu cuvântul lui Dumnezeu, atunci el se umple de 
înţelegere şi începe să deosebească limpede binele şi răul. 


Luare aminte 


Să luăm aminte la harul Duhului Sfânt Dumnezeu de la Sfânta Taină a Preoţiei: 
e La cum harul sfințește, luminează şi îl împuterniceşte pe om să slujească ca 
păstor şi ca învăţător; 
e Lacum harul îl împuterniceşte pe preot să slujească celelalte Sfinte Taine. 


Predică despre Sfânta Taină a Preoţiei 
Și ei, rugându-se şi-au pus mâinile peste ei (Fapte 6: 6). 


Punându-şi mâinile peste cei aleşi dintre credincioşi, apostolii au hirotonit epis- 
copi, preoți şi diaconi. Este limpede din aceasta că credinţa creştină nu înseamnă 
doar învățătura şi predicarea cuvântului, ci înseamnă şi putere. Căci nu ajunge doar 
să cunoşti; este de trebuinţă ca să ai şi putere. Căci nu ajunge doar să fu ales de 
oameni; este de trebuinţă ca să fii consfințit şi de Dumnezeu. 


Dacă nu ar fi de trebuinţă de putere pentru chemarea preoțească, atunci nu ar fi de 
trebuinţă nici punerea mâinilor; ci ar fi suficientă doar predicarea cuvântului, din 
gura celui care învaţă, către urechea celui care ascultă. Punerea mâinilor însă sem- 
nifică transferul de autoritate şi pogorârea puterii de sus asupra celui ales. 


Puterea se află în harul lui Dumnezeu, care îl întăreşte pe om, îl sfinţeşte şi îl lumi- 
nează. Cu adevărat, harul Domnului este cel care învaţă, conduce, păstoreşte, iar 
prin Sfintele Taine, întăreşte turma lui Hristos. 


Preotul este vasul acestei negrăite, înfricoşate şi atotîndestulătoare puteri a harului. 
Binecuvântat este preotul care înţelege comoara cea care s-a dăruit întru dânsul! 
Binecuvântat este el când frica de Domnul nu-l părăseşte nici zi, nici noapte, până 
la ultima lui suflare! 


Căci pe pământ cinste mai mare nu se află, nici responsabilitate mai mare, decât 
cea a chemării preoţiei. Prin punerea mâinilor de către Episcop, preotul a intrat în 
comuniune cu izvorul cel ceresc şi veşnic al harului şi cu puterea sfinților apostoli. 
Prin aceasta, preotul s-a făcut conlucrător al harului şi împreună slujitor cu toți 
preoţii ortodocşi din timpurile apostolice şi până în ziua de astăzi, cu marii ierarhi, 
cu nenumăratele şiruri de sfinți, mărturisitori, făcători de minuni, nevoitori şi 
mucenici. Asupra lui se răsfrânge şi podoaba demnităţii lor, dar el poartă şi povara 
vredniciei lor, a exemplului lor şi a mustrărilor lor. 


O, fraților, mare şi covârşitoare este slujirea păstorului turmei celei cuvântătoare a 
lui Hristos. EI dator este a se ruga Domnului pentru toţi şi toţi credincioşii au 
datoria să se roage înaintea lui Dumnezeu pentru el. 


O, Stăpâne Doamne Arhiereule Ceresc, dăruieşte tuturor ortodocşilor preoţi pu- 
tere, înţelepciune, curăţie, râvnă, blândeţe şi toate virtuțile apostolice, prin harul 


uhului Tău celui Sfânt, Căci Ţie se cuvine toată slava şi mulțumita în veci. 
Amin. 


31 mai 
Pomenirea Sfântului apostol Hermas 


Acest sfânt apostol a fost unul dintre cei şaptezeci apostoli mai mici. El este po- 
menit în Epistola către Romani a Sfântului apostol Pavel (16 : 14). 


Hermas era elin de neam dar a trăit mult timp la Roma. EI a fost episcopul cetății 
Filipopolis şi şi-a sfârşit alergarea pământească cu mucenicie. 


EI a alcătuit o carte foarte folositoare intitulată Păstorul, potrivit descoperirilor fă- 
cute lui de către un înger al Domnului. 


Hermas fusese un om foarte bogat dar, din pricina păcatelor lui şi păcatelor fiilor 
lui el a ajuns în cea mai neagră sărăcie. 


Odată, pe când sta la rugăciune, un bărbat îmbrăcat în strai alb strălucitor a 
venit înaintea lui şi i-a zis că el este îngerul pocăinţei, trimis la el ca să stea cu el 
până la sfârşitul zilelor lui. Îngerul i-a dat şi douăsprezece porunci: 

1. Să crezi în Domnul Dumnezeu; 

2. Să trăieşti în simplitate şi nevinovăție, să nu grăieşti cele rele, să dai milostenii 
tuturor celor care cer; 

3. Să iubeşti adevărul şi să fugi de minciună; 

4. Să păzeşti curăţia gândurilor; 

5. Să înveţi răbdarea şi generozitatea; 

6. Să cunoşti că un duh bun şi altul rău îl însoțesc pe om pururea de-a lungul 
vieţii lui pe pământ; 

7. Să ai frică de Dumnezeu şi nici o frică de diavol; 

8. Să lucrezi toată fapta bună şi niciodată nici o faptă rea; 

9. Să te rogi lui Dumnezeu din adâncul inimii tale, cu credinţa că rugăciunea ta 
se va împlini; 

10. Să te păzeşti de întristare, soră bună a îndoielii şi a mâniei; 

11. Să deosebeşti prin cercare prorociile mincinoase de cele adevărate; 

12. Să te păzeşti de toată dorinţa rea. 


Pomenirea Sfântului mucenic Ermie 


Ermie a slujit ca soldat în armata imperială până la adânca sa bătrâneţe, când s-a 
încununat şi cu mucenicie pentru Hristos, împăratul Dumnezeu. 


Cum răul judecător a încercat în van să-l înduplece pe Ermie să se lepede de 
Sfânta credinţă şi să jertfească idolilor, el a poruncit să se zdrobească dinţii lui 
Ermie cu o piatră şi să 1 se jupuiască pielea feţei cu un cuțit. După acestea l-au 
aruncat într-un cuptor de foc, dar harul lui Dumnezeu l-a păzit şi Ermie a ieşit de 
acolo. Apoi, la porunca judecătorului, el a fost silit să bea otrava pregătită de un 
vrăjitor, dar ea nu i-a putut face mucenicului nici un rău. Văzând aceasta, vrăjitorul 
a rămas uluit şi pe dată L-a mărturisit şi el cu glas mare pe Hristos, din care pricină 
a fost decapitat pe loc. 


După aceea torționarii i-au scos mucenicului ochii, iar el a răbdat fără plângere; în 
loc de aceasta, el i-a strigat judecătorului: “la-ţi ochii aceştia ai mei trupeşti, 
judecătorule, care mie nu-mi mai trebuie; ci ochii mei cei adevăraţi sunt în inimă şi 
cu ei văd lumina adevărului.” 


Ermie atunci a fost spânzurat de picioare, dar toţi cei din jurul lui care au făcut 
aceasta au orbit şi au început să umble împiedicându-se şi căzând. Sfântul Ermie 
le-a strigat ca să se apropie de el şi-a pus mâinile peste ei şi le-a redat vederea, cu 
rugăciunile către Dumnezeu. 


Văzând acestea, judecătorul s-a sălbăticit ca o fiară turbată, a scos junghierul şi i-a 
tăiat capul omului lui Dumnezeu. 


Creştinii au luat în taină trupul mucenicului Ermie şi l-au îngropat cu cinste. 


Sfintele lui moaşte vindecă minunat pe toţi bolnavii de toate bolile lor grele şi de 
toate nenorocirile. 


Sfântul Ermie a luat mucenicia la anul 166, în timpul domniei împăratului Antonin. 
Pomenirea Sfântului mucenic Filosofus 


Acest mucenic al lui Hristos s-a născut în apropiere de cetatea Alexandriei. În 
timpul prigoanelor împotriva creştinilor, Sfântul Filosofus nu a voit să se lepede de 
Hristos Domnul înaintea dregătorilor lumeşti şi ai judecătorilor. Pentru aceasta, 
păgânii l-au supus pe mucenic unor torturi sălbatice. După ce l-au schingiuit în 
nenumărate feluri, ei l-au mai şi legat de mâini şi de picioare de un pat moale şi au 
adus acolo o desfrânată care să-l incite la păcat. 


Când Sfântul Filosofus a simţit ridicându-se în el patima stârnită de atingerile des- 
frânatei, el şi-a muşcat atât puternic limba cu dinții încât şi-a tăiat-o şi apoi a 


scuipat-o cu putere în figura desfrânatei. Astfel patima lui a pierit, iar desfrânata 
schimonosită de spaimă a fugit de acolo degrabă. 


EI după aceea a fost omorât prin tăierea capului, cam pe la anul 252, pe când era un 
om încă tânăr şi s-a strămutat la locaşurile cele cereşti ale Impărăţiei veşnicei tine- 
reţi. 


Cântare de laudă la Sfântul mucenic Ermie şi la vrăjitorul cel pocăit 


Răul vrăjitor, îmbătrânit în rele, 
Mincinos şi ucigaș, 

În toate e mic, dar în frică e mare 

- EI sfântului Ermie-i dă otravă să bea. 


De astfel de-otravă se ascund chiar şi șerpii! 
Ermie otrava o bea: moartea nu-l atinge, 

Și amarnic tremurând de spaimă vrăjitorul 
Priveşte ului. 


«O ce minune-i aceasta!», strigă el cu glas mare. 
"Otrava s-omoare nu poate pe-al 

Domnului oştean! 

Ci-atunci piară ale vieţii mele negre zile, 
Șteargă-se pe veci anii mei Cei de ruşine plini. 


Eu viața mea întreagă petrecut-am deci în minciună 
Viaţa mea întreagă, în slujba ăstor draci. 

Și iată astăzi eu văd cutremurat de spaimă 

Că al lui Ermie, Domn este 

Unul, Adevăratul, Domnul Dumnezeu. 


Hristos Răstignit, al cerurilor Domn, 

Ale lui minuni singure sunt mari şi-adevărate. 

AI lui Hristos sunt eu acum: nu mă lepăda, Doamne! 
Iartă-mi mie ticălosului negerele mele păcate, 

Căci iată eu pentru Tine ca să mor voiesc.» 


Bătrânul astfel grăieşte, 
EI se pocăieşte cu amar. 
Și pe dată el de minciună şi frică 


întreg se curăţeşe. 

EI pe față a strigat că este creştin. 
Ca fulgerul sabia-l izbi şi-ntr-al 
lui sânge EI se boteză. 


În Proloagele greceşti, Sfântul mucenic Filosofus se prăznuieşte la 1 mai. 
Cugetare 


Viaţa noastră întreagă este un neîntrerupt război duhovnicesc. Biruim sau suntem 
biruiţi! Dacă biruim, ne bucurăm de roadele biruinţei noastre în veşnicie. Dacă 
suntem biruiţi, îndurăm urgia pieirii în veacul veacului. 


Această viaţă este un continuu duel între om şi toate cele care 1 se opun lui Dumne- 
zeu. Dumnezeu un măreț Aliat este al tuturor celor care II cheamă pe EI întru ajutor 
cu adevărat. 


“Viaţa aceasta nu este nici jucărie, nici distracție”, a zis UI 
“dar oamenii tocmai aceasta fac din ea. Ei se distrează, se amuză, şi- 
şi fac toate capriciile în timpul unei vieţi care ne-a fost dată numai şi numai 
pentru ca să ne câştigăm în el mântuirea; ei se distrează în chip imbecil cu jocuri 
de cuvinte goale. Oamenii îşi pierd timpul flecărind în vizitele pe care şi le fac 
unii altora, iar după ce flecăresc, se aşează la masă şi joacă cărți. Ei se duc la 
teatru ca să se distreze. Ei toată viaţa şi cea mai reuşită viaţă, o văd ca pe o 
distracţie. Dar vai celor care toată viaţa nu fac altceva decât să se distreze! ” 


Luare aminte 


Să luăm aminte la harul Duhului Sfânt Dumnezeu de la Taina Sfântului Maslu: 
- La cum lucrează harul prin intermediul untdelemnului sfinţit; 

- La cum, după măsura rugăciunii şi a credinţei, el vindecă toată boala şi toată 
infirmitatea. 


Predică despre Taina Sfântului Maslu 
„Şi ungeau cu untdelemn pe mulţi bolnavi şi-i vindecau (Marcu 6:13). 


Sfinţii apostoli făceau aceasta, iar nouă ni se porunceşte să facem la fel. Sfântul 


apostol Iacov ne zice: Este cineva bolnav între voi? Să cheme preoţii Bisericii şi 
Să se roage pentru el, ungându-l cu untdelemn, în numele Domnului şi 
rugăciunea credinţei va mântui pe cel bolnav şi Domnul îl va ridica şi de va fi 
făcut păcate, se vor ierta lui (lacov 5 : 14-15). 


Nimeni altcineva nu trebuie chemat decât numai preoţii, păstorii bisericii. Bolnavul 
nu trebuie uns decât numai în Numele Domnului, altfel este vrăjitorie. Căci nimeni 
nu-l va putea ridica pe bolnav decât numai însuşi Domnul şi nimeni nu-i poate 
ierta păcatele decât numai Unul Domnul. 


Dar de ce se face ungerea cu untdelemn şi nu cu altceva? Pentru că aşa ne 
porunceşte Domnul, iar noi suntem datori în ascultare şi credinţă. 


Și de ce s-a poruncit ca noi să ne botezăm cu apă şi să fim mirunşi cu Sfântul şi 
marele Mir şi împărtăşiţi cu pâine şi cu vin? Pentru că aşa a voit Domnul şi a Lui 
dumnezeiască Purtare de Grijă, iar al nostru este numai a crede şi a asculta. Multe 
materii se folosesc în Sfintele Taine, dar harul Domnului unul este precum Unul 
este Domnul şi totul de la Domnul este. 


Dar de ce are Dumnezeu nevoie de materii din lumea noastră ca să verse peste 
noi harul Său? Nu Domnul are nevoie de materii din lumea noastră pentru 
aceasta, ci noi; căci din materii din lumea aceasta fiind alcătuiți, avem nevoie de 
ele. 


Aplecându-se cu milă asupra slăbiciunilor noastre, Domnul foloseşte materii 
pentru a noastră vindecare, îngerilor celor fără de trup EI le dăruieşte harul într-un 
mod netrupesc. 


Uleiul cel simplu în sine nu are nici un efect, tot aşa cum nici un efect nu au prin 
ele însele nici celelalte materii; harul lui Dumnezeu în schimb este atotputernic. 


Prin intermediul uleiului sfinţit însă, Domnul ne dă nouă harul Duhului Său celui 
Sfânt şi acel har este medicamentul care vindecă bolnavii, ridică de la pământ 
infirmii şi redă sănătatea mintală celor nebuni. 


O fraţilor, cât de negrăită este bunătatea lui Dumnezeu! Ce nu a făcut Dum- 
nezeu pentru noi? El a cunoscut mai dinainte toate nevoile noastre şi a văzut 
mai dinainte toate leacurile pentru fiecare din ele. El nouă nu ne cere decât să 
credem în EI şi să împlinim şi să luăm ca pe nişte leacuri poruncile Sale. 


Oare nu este cea mai mare obrăznicie şi ruşine ca noi să luăm cu conştiin- 
ciozitate medicamentele şi reţetele prescrise de doctori, care sunt oameni muri- 
tori ca şi noi şi să nesocotim prescripţiile Domnului celui care este Nemuritor? 


O, Atotbune Doamne, topeşte inimile noastre împietrite cu puterea Duhului Tău, 
aşa încât mai înainte de sfârşitul nostru să arătăm roadele recunoştinţei celei 
către Tine, Atotbune şi Atotînţelepte Doamne! Căci noi Ţie ne închinăm, Ție îţi 
mulțumim şi pe Tine te lăudăm în veci. Amin. 


Saints for June 9-16 / 

l iunie 
Pomenirea Sfântului lustin, martirul şi filosoful 


Iustin s-a născut din părinţi elini în oraşul samaritean Sichem, care mai târziu s-a 
numit Nablus [numindu-se aşa şi până în ziua de astăzi]. 


EI s-a născut la una sută cinci ani după întruparea Mântuitorului. El a căutat cu 
râvnă înţelepciunea printre filosofi, mai întâi printre stoici, mai târziu printre 
peripatetici, apoi printre pitagoreici, iar la urmă printre platonicieni. Chiar dacă 
filosofia lui Platon nu-l satisfăcea deloc, el totuşi a aderat la ea timpul cel mai în- 
delungat, negăsind nimic mai bun care să-l atragă. 


Dar prin Pronia dumnezeiască Iustin a întâlnit un bătrân încuviinţat şi îmbunătățit 
care a clătinat din temelii convingerile lui platoniciene şi i-a arătat cu putere că 
omul nu-L va putea cunoaşte niciodată pe Dumnezeu cel de necuprins dacă 
Dumnezeu însuşi nu Se va cobori până la om şi i Se va descoperi Singur. 


Bătrânul i-a mai arătat lui Iustin că Dumnezeu S-a şi descoperit oamenilor, arătând 
adevărul cel despre EI în Cărţile Sfintei Scripturi. 


Iustin începu să citească Sfintele Scripturi şi se făcu un creştin din ce în ce mai 
convins. Cu toate acestea, el nu a voit să primească îndată Sfântul Botez sau să fie 
numit de alții creştin, până ce nu s-a convins personal de falsitatea acuzațiilor pe 
care păgânii le aduceau creştinilor. 


Sosind la Roma îmbrăcat în mantia de filosof, el şi-a atras îndată respectul celor de 
acolo, câştigând de asemenea şi mulți aderenți. 


EI a fost martor la martiriile sfinților Ptolemeu şi Luchian. Văzând cu ochii lui tor- 
turile la care erau supuşi oameni nevinovaţi doar pentru că erau şi se numeau 
creştini, el a scris o Apologie a creştinilor şi învățăturilor creştine pe care a pre- 
zentat-o împăratului Antonin şi Senatului roman. Împăratul a citit cu atenţie Apo- 
logia şi a poruncit oprirea presecuţiilor împotriva creştinilor. 


Iustin a luat cu sine un exemplar al acestui decret semnat de împărat şi a pornit cu 
el spre Asia unde, cu ajutorul lui, a salvat mulţi creştini de la torturi şi de la moarte. 
După aceea el a revenit la Roma. 


Când persecuțiile au reînceput sub împăratul Marc Aureliu, el a scris altă Apologie 
ŞI a trimis-o şi acestui împărat. 


Dar un filosof şarlatan, cinicul Crescens, din invidie l-a denunţat pe Iustin că este 
creştin, invidie stârnită de aceea că lustin întotdeauna era mai tare decât el în 
disputele filosofice. Astfel Iustin a fost aruncat în închisoare. 


Dorind moartea lui Iustin şi temându-se ca nu cumva până la urmă el să-şi poată 
dovedi nevinovăția înaintea curţii, Crescens a prins o ocazie şi I-a otrăvit pe Iustin 


în închisoare. 


Aşa s-a sfârşit alergarea acestui mare apărător al credinţei creştine, care s-a 
strămutat la locaşurile cele cereşti şi veşnic binecuvântate la anul 166. 


Pomenirea Sfinţilor mucenici Iustin, Hariton, Harita, Evelpist, lerax, Peon, 
Valerian şi lusius 


Aceştia cu toţii au luat mucenicia la Roma, în timpul împăratului Marc Aureliu şi 
al prefectului Rusticus. 


Când Rusticus a întrebat: “Credeţi voi că dacă veţi muri pentru Hristos veţi primi 
vreun avantaj în ceruri?” 


Sfântul Iustin i-a zis: “Noi nu credem, noi ştim cu siguranţă”. 


Lor atunci li s-au tăiat capetele, iar anul era 163. Ei astfel s-au strămutat în 
locaşurile cereşti ale veşnicei împărăţii a lui Hristos Domnul. 


Pomenirea Sfântului prea cuvios Agapit de la peşterile kievene 
Agapit a fost un doctor fără de arginţi. EI a fost ucenicul Sfântului Antonie de la 
Lavra Peşterilor. El a vindecat oameni cu rugăciunea şi cu leacuri din ierburi, din 


care însuşi pregătea un fel de pâine. 


În acest fel el I-a vindecat pe cneazul Vladimir Monotnahul, din care pricină Aga- 
pit s-a făcut vestit pretutindeni. 


Din invidie faţă de el, medicul personal al cneazului, un armean, a început să-l 
jignească pe Agapit. 


Când însuşi Agapit a căzut bolnav, armeanul a venit la el şi examinându-l, i-a zis 
că nu mai avea decât trei zile de trăit şi că dacă totuşi nu va muri, atunci el, armea- 
nul, se va face monah. 


Agapit atunci i-a zis că Domnul i-a descoperit lui că va muri nu în trei zile, ci în 
trei luni. După cum s-a şi întâmplat. 


După moartea lui Agapit, armeanul a venit la Lavra Peşterilor din Kiev şi I-a rugat 
stăruitor pe stareţ să-l tundă monah, deoarece, a zis el, Agapit 1 s-a înfățişat în vis 
şi i-a amintit de făgăduinţa lui. 


Aşa s-a pocăit fostul invidios, făcându-se monah smerit prin Purtarea de Grijă a lui 
Dumnezeu, care doreşte ca toţi oamenii să se mântuiască şi la cunoştinţa adevă- 
rului să vină. 


Sfântul Agapit s-a odihnit în Domnul cam pe la anul 1095. 
Cântare de laudă la Sfântul lustin, martirul şi filosoful 


Cel care este al lui Hristos, 
Pentru Hristos moare. 


Sfântul Iustin, apărătorul adevărului, 
Puterea lui Hristos a recunoscut-o 
Și în scris a mărturisit-o. 


EI fără teamă tot imperiul l-a cutreierat 
Apărându-l pe drepți, pe păgâni înfierându-i. 


EI cu adevărul a strălucit în întreaga lume. 
EI din cetate păgânească era, 

Chiar din cetatea celor zece leproşi 
Vindecaţi de Hristos Domnul, 

Leproşi pe care EI, Mântuitorul, 

i-a vindecat doar cu cuvântul. 


Acum a lui Iustin lepr-a minciunii 
Vindecatu-s-a desăvârşit 
Prin puterea credinţei lui în Hristos. 


EI pe creştini i-a apărat ca un tată. 
EI nebunia păgână puternic o a vădit. 
împăraților el le-a grăit adevărul, 

EI sfeşnic luminos a fost, 

până ce flacăra l-a mistuit, 

Până ce vicleanul confrate 

Trupul i l-a ucis. 


Dar îngerii sufletul lui 

Purtatu-l-au la ceruri, 

În Raiul de unde ca un soare străluce, 
întocmai ca şi-a lui Apologie, 
Proslăvind până azi numele lui Iustin, 

Și învățând lumea ce înseamnă adevărul. 


Cugetare 


Nimeni pe pământ nu L-au calomniat cu mai multă neruşinare pe Stăpânul Hristos 
decât evreii. Talmudul lor colcăie de răutate şi otravă la adresa Domnului. Dar toa- 
te acele calomnii sunt respinse chiar de cel mai proeminent istoric al evreilor, Iosif 
Flaviu, un rabin şi un învăţat care a trăit la sfârşitul veacului întâi după Hristos. 


Iosif scrie: “în acel timp trăia Hristos, un bărbat înţelept, dacă ne este legiuit a-L 
numi fiinţă omenească; căci EI lucra minuni colosale şi era învăţător celor care 
iubeau să primească învăţătura. El a atras la Sine pe mulţi dintre evrei, dar şi pe 
mulţi dintre neamuri. El a fost Hristosul. lar când Pilat, din pricina învinuirilor 
aduse de bătrânii poporului nostru, a fost nevoit să-L condamne la răstignire, 
mulţi dintre cei care L-au iubit de la început nu L-au părăsit nici până în ultima 
clipă. EI S-a înfăţişat a treia zi înaintea lor înviat în carne şi oase, aşa cum au 
prorocit prorocii noştri din vechime, care de asemenea multe alte lucruri despre 
El au prorocit. lar secta creştinilor, care se numeşte astfel după Numele Lui, 
există până în ziua de astăzi.” 


lată cum a scris un bărbat evreu care nu a crezut în Hristos, dar a fost în schimb un 
intelectual şi un învăţat neaservit prejudecăților şi răutății. 


Luare aminte 


Să luăm aminte la minunata vindecare a soacrei lui Petru: 


e Lacum Domnul a luat-o de mână pe femeia cuprinsă de figuri, iar frigurile 
au lăsat-o şi femeia s-a ridicat şi le-a slujit celor din casă; 

e La cum Domnul poate să mă vindece chiar şi pe mine de frigurile patimilor, 
astfel încât să mă pot ridica şi eu imediat şi să-l slujesc Lui din tot duhul 
meu. 


Predică despre care este începutul înţelepciunii 
Frica de Dumnezeu este începutul înţelepciunii (Pildele lui Solomon 1 :7). 


= De ar şti cineva numărul întreg al stelelor de pe cer şi numele toate ale 
peştilor din mare şi numărul firelor de iarbă din câmpii şi obiceiurile toate 
ale tuturor fiarelor pădurii, dar nu ar avea frică de Dumnezeu, atunci 
cunoaşterea lui ar fi asemenea apei dintr-un ciur. lar cunoaşterea aceasta 
l-ar face pe acel om mai laş şi mai înspăimântat în fața morţii decât cel mai 
ignorant dintre oameni. 

— De ar putea cineva Să ghicească toate gândurile oamenilor şi să prezică 
soarta omenirii şi să dea pe [aţă toate tainele pe care pământul le ascunde 
în măruntaiele lui, dar nu ar avea frică de Dumnezeu, atunci cunoaşterea lui 
ar fi precum laptele vărsat într-un vas spurcat, pe care nimeni nu-l poate 
bea. lar în ceasul morții lui, înţelepciunea unui astfel de om nu ar străluci 
nici măcar cât un cărbune aprins fără flacără, ci i-ar face noaptea morții lui 
încă şi mai întunecoasă. 


Frica de Dumnezeu este începutul înțelepciunii. Căci cum ar putea vreodată sfârşi 
bine cel care nici nu a început vreodată bine? Căci oricine a luat-o din capul locului 
pe o cărare greşită trebuie mai întâi să se întoarcă înapoi de unde a pornit şi să pă- 
şească din nou, dar pe cărarea dreaptă. 


Cel care nu are frică de Dumnezeu nu poate avea dragoste faţă de Dumnezeu. 
Dar ce spunem noi? Mai bine să zicem că cel care nu are frică de Dumnezeu nu 
poate avea nici credinţă în Dumnezeu. 


Cei mai mari nevoitori, cei care îşi omorau patimile şi care trăiau în înfrânare zi şi 
noapte timp de câte patruzeci şi cincizeci de ani, erau pină la moarte plini de frică 
de Dumnezeu şi aceştia, cei mai sfinţi dintre oamenii muritori, strigau din adâncul 
sufletului lor în ceasul morţii: “Doamne, milostiv fu mie, păcătosului!” 


Frica de Dumnezeu este sarea oricărei evlavii. Dacă nu avem sarea aceasta, 
atunci toată evlavia noastră este fără vlagă şi insipidă. Frica de Dumnezeu 


încinge mijloacele noastre, înfrânează stomacurile noastre, ne face inima să fie 
mereu trează, ne disciplinează mintea şi ne biciuieşte mereu voinţa. 


Căci unde s-ar mai afla pocăinţa fără frica de Dumnezeu? Unde smerenia? Unde 
înfrânarea? Unde curăția? Unde răbdarea? Unde slujirea aproapelui şi ascultarea? 


O fraților, să îmbrăţişăm şi noi acest cuvânt al sfântului adevăr: Frica de Dumne- 
zeu este începutul înțelepciunii. 


O, Stăpâne Doamne lisuse Hristoase, sădeşte frica Ta în inimile noastre, căci 
noi pe Tine Te slăvim şi Ţie iți mulțumim în veci. Amin. 


2 iunie 


Pomenirea celui între sfinţi părintelui nostru Nichifor, mărturisitorul — 
patriarhul Constantinoplului 


Acest Sfânt Nichifor a aparținut marii aristocrații constantinopolitane. Tatăl lui, 
Teodor, a fost unul dinre cei mai înalți funcționari ai curţii imperiale, bogat şi foa- 
rte credincios. Nichifor a servit timp de mai mulţi ani curtea imperială de la Con- 
stantinopol, în aceleaşi oficii pe care le îndeplinise tatăl lui. 


Dar văzând deşertăciunea cea greu de suportat a lumii, el s-a retras la malurile 
Bosforului unde a întemeiat o sfântă mânăstire. Mânăstirea s-a umplut repede de 
mulțime de monahi foarte râvnitori. 


Cu toate acestea, Nichifor s-a sfiit să primească îngerescul chip, socotindu-se 
nevrednic pentru aceasta. Mai înainte încă de întemeierea mânăstirii, Nichifor, din 
pricina înaltei sale cunoaşteri a Sfintelor Scripturi, a fost chemat special de către 
împărat şi patriarh la cel de al şaptelea Sinod a toată lumea (din anul 783, de la 
Niceea), deşi era doar laic. Prezenţa lui la acel Sinod a slujit mult întru apărarea 
Ortodoxiei. 


După ce a murit patriarhul Tarasie, Nichifor a fost ales patriarh al Constantino- 
polului în pofida voinţei lui. Imediat după această alegere care a avut loc în anul 
806, el a primit tunderea în îngerescul chip şi a urcat apoi în toate treptele preoţeşti, 
până la treapta de episcop. EI a fost intronizat la Constantinopol, în slăvita biserică 
Sfânta Sofia. Aceasta s-a întâmplat în timpul împăratului Nichifor, care la scurt 
timp după înscăunare a plecat la război cu bulgarii şi a pierit pe câmpul de bătaie. 
Fiul lui, Stavrachie, a domnit doar timp două luni şi a murit. 


După aceea la tronul imperial a venit blândul împărat Mihail, supranumit Rangabe. 
Dar şi pe acesta, după doar doi ani de domnie, l-a răsturnat de la tron Leon, isau- 
rul. Pe când se negocia urcarea pe tronul imperial a lui Leo, isaurul, Patriarhul i-a 
trimis acestuia o carte cu mărturisirea dreptei credinţe spre a fi subscrisă prin sem- 
nătură de cel care urma să urce pe tron. (Acesta era obiceiul cu toți împărații 
bizantini, care trebuiau să arate astfel poporului că vor fi apărători ai Sfintei cre- 
dinţe ortodoxe.) 


Dar Isaurul a tergiversat semnarea acestui document până după încoronarea lui. 
După ce patriarhul 1-a încoronat, el a refuzat să semneze cartea de credinţă orto- 
doxă, dovedindu-se astfel repede a fi eretic şi iconoclast. 


Patriarhul a încercat stăruitor să-l convingă pe împărat să se lepede de ereziile lui 
şi să se întoarcă la Ortodoxie, dar în zadar, împăratul l-a alungat pe patriarh în exil 
în insula Proconnesus, unde Sfântul Nichifor a rămas timp de treisprezece ani, pâ- 
nă la moartea lui, în lipsuri şi în suferinţe cumplite. 


EI s-a strămutat la locaşurile cele cereşti la anul 827. El a păstorit Biserica lui 
Dumnezeu timp de nouă ani. 


Pomenirea Sfântului Constantin, noul mucenic 


Acest Constantin s-a născut din părinți musulmani în insula Mitilene. Vindecându- 
se de o boală grea cu ajutorul apei sfinţite dintr-o biserică creştină, şi fiind martor 
ocular şi al altor minuni lucrate de credinţa creştină, el a primit Sfântul Botez la 
Muntele Athos, în Schitul Kapsokalivia. 


Mai târziu însă Constantin a căzut în mâinile turcilor, care I-au spânzurat în ceta- 
tea Constantinopolului la anul 1819, în a doua zi a lunii iunie, după ce mai întâi 
timp de patruzeci de zile I-au torturat bestial. 


Pomenirea Sfântului mucenic loan cel nou de la Suceava 


loan a fost un nobil din Trapezunt. Din invidie şi răutate el a fost clevetit la stăpâ- 
nirea păgână de către un latin [romano-catolic] şi nevoind el să se lepede de 
Hristos a luat pentru aceasta mucenicia la anul 1492./Data este eronată, având în 
vedere că moaştele Sfântului loan au fost aduse la Suceava de către Domnul Mol- 
dovei, Alexandru cel nun la anul 1402 (n. tr.).] 


Nevoind să treacă la religia persană şi fiind torturat crunt pentru aceasta (guver- 
natorul cetăţii Akerman practicând idolatria persană), Sfântul loan a fost legat de 
picioarele din spate ale unui cal şi târât pe străzile pietruite cu pietre ascuţite ale 
cetăţii. 


Trecând şi prin faţa casei unui iudeu, acesta s-a repezit la el şi I-a înjunghiat peste 
tot cu un cuţit. În noaptea următoare uciderii lui, mulţi au văzut un stâlp de foc 
ridicându-se până la cer deasupra rămăşiţelor lui pământeşti, iar în jurul lor stând 
trei bărbaţi luminoşi. 


Comandantul moldovean Alexandru /adică Domnul Moldovei, Alexandru cel bun] 
a adus cu mare cinste sfintele moaşte ale Sfântului loan în cetatea Sucevei şi le-a 


aşezat în catedrala mitropolitană, unde se odihnesc până astăzi, mântuind pe mulţi 
de boli şi suferințe grele. 


Sfântul loan a luat mucenicia cu cinste şi s-a proslăvit la anul 1392. 
Pomenirea Sfântului sfinţit mucenic Erasm de la Ohrida 


Acest sfânt s-a născut la Antiohia şi a trăit în timpul domniei împăraților Dioclețian 
şi Maximian. El a dus o viaţă de novinţe aspre în Muntele Libanului, fiind dăruit de 
Dumnezeu cu marele har al facerii de minuni. 


Ca episcop el a predicat cuvântul Evangheliei. Sosind în cetatea Ohridei [Ahri- 
dului, în limba romană mai veche], Erasm I-a înviat cu rugăciunea pe fiul unui om 
pe nume Anastasie şi l-a botezat. 


In imprejurarea aflării lui în această cetate Erasm a botezat mulțime de păgâni şi a 
distrus capiştile idoleşti de la Ohrida. Din această pricină el a fost pârât înaintea 
împăratului Maximian, care la acea vreme îşi avea rezidența în Iliria. 


Impăratul a pus înainte un idol al lui Zeus făcut din aramă şi i-a poruncit lui Erasm 
să-i aducă jertfe şi să i se închine lui. 


Sfântul Erasm a arătat o asemenea putere, încât din acel idol a ieşit afară un şarpe 
uriaş şi sinistru care a înspăimântat poporul. Sfântul apoi şi-a manifestat din nou 
puterea lui de Dumnezeu dăruită, ucigând balaurul cu rugăciunea. 


Atunci Sfântul a predicat cuvântul lui Dumnezeu poporului, botezând ca la două- 
zeci de mii dintre ei. 


Împăratul turbat de furie a poruncit ca toţi cei douăzeci de mii să fie decapitaţi, iar 
Sfântul Erasrn torturat crunt şi aruncat în închisoare. 


Un înger al Domnului s-a pogorât în închisoare la mucenicul lui Hristos, precum 
altădată la apostolul Petru şi l-a scos de acolo. După aceasta robul lui Dumnezeu 
Sfântul Erasm a plecat în Campania, unde a predicat Evanghelia poporului, apoi s- 
a întors în cetatea Hermelia [din părțile Ohridei], retrăgându-se într-o peşteră spre a 
trăi în ea întru nevoinţe aspre până la sfârşitul vieţii. 


Mai înainte de ieşirea lui, el s-a închinat de trei ori către răsărit şi ridicându-şi 
braţele la rugăciune, a rugat pe Dumnezeu ca să ierte păcatele şi să dăruiască Viaţă 
veşnică tuturor celor care vor chema cu credință numele lui. 


Sfârşindu-şi rugăciunea, s-a auzit glas din cer care a zis: „Fie ție după ruga ta, fiule 
Erasmus, vindecătorule de boli!" 


Plin de duhovnicească bucurie, sfântul a privit în sus şi a văzut cununa slavei 
pogorându-se asupra lui şi coruri de îngeri, proroci, apostoli şi mucenici venind 
spre el spre a primi sfântul lui suflet. 


La urmă el a strigat: „O, Doamne, primeşte duhul meu!" - şi a adormit întru cele 
veşnice, cam pe la anul 303. 


Acea peşteră, lângă care se află o mică biserică închinată Sfântului Erasm, se află 
până în ziua de astăzi nu departe de Ohrida, iar din ea se arată până acum marea 
putere a Sfântul sfinţitului Erasm, plăcutul lui Dumnezeu. 


Cântare de laudă la Sfântul Nichifor 


Mare fost-a Nichifor, mare între sfinţi; 
Mare fost-a Nichifor, un uriaş între oameni. 


Dar împăratul cel cu nume de leu fost-a foarte mic, 
Slava lui fiind doar în dispreț şi răutate. 


împăratul ale statului trebi a rândui are, 
Iar nu a judeca sfintele şi bisericeştile dogme. 


Dar cel trufaş şi mărunt împărat se ţine înţelept. 

EI deşi împărat, tot şudra (Şudra: una dintre cele patru caste din India, ai cărei 
membri nu puteau avea decăt ocupaţii foarte 

mărunte, (nota ed. americane) a rămas, 

În stare nefiind sfaturi bune s-asculte. 


împăratul l-a alungat în ţară depărtată şi rea 
Pe Nichifor patriarhul, 

Apucându-se el, măruntul, să tâlcuiască 
Dumnezeiescul adevăr. 


Mare a fost Nichifor întru al său exil, 
Măreţ precum şi pe al său tron fusese. 
Toată măreția lui era dinlăuntru, 

Iar nu întâmplătoare, nici mincinoasă, 
Astăzi fiind iar mâine nemaifiind. 


Nichifor s-a sfinţit prin curăţie şi credinţă, 

Prin credinţă tare, postiri şi viaţă simplă. 

Pe când măruntul Leon împărat asasinat a pierit, 
Ela pierit cu sunet. 

Poate să se pocăiască la urm-ar fi voit, 

Dar fost-a prea târziu. 


Cugetare 


Cinstirea sfintelor icoane este o parte integrantă a Ortodoxiei, de care ea nu poate fi 
despărțită niciodată. Faptul că unii ignoranţi consideră cinstirea sfintelor icoane 
închinare la idoli nu constituie probă împotriva ei. Căci şi iudeilor contemporani 
Domnului li se părea că EI cu Beelzebut scoate pe Beelzebut, iar nu cu puterea cea 
de la Dumnezeu, iar romanilor li se părea că mucenicii creştini sunt vrăjitori şi 
descântători obişnuiţi. 


Sfântul Nichifor i-a zis împăratului Leon, armeanul, luptătorul împotriva Sfin- 
telor icoane: 


Apoi sfântul a explicat cum Dumnezeu i-a poruncit lui Moise să facă şarpele de 
aramă şi să-l înalțe din loc în loc în pustie, când cu puţin mai înainte de aceasta EI 
îi poruncise: Să nu-ţi faci chip cioplit (leşirea 20: 4). Cea de a doua poruncă EI a 
dat-o în scopul de a mântui poporul ales de închinarea la idoli cea egiptenească, iar 
pe cea dintâi EI a dat-o aşa încât EI, Unul Dumnezeu Cel Preaînalt, să-şi descopere 
puterea Sa şi printr-un semn văzut, în acelaşi fel El îşi arată puterea Sa prin 
intermediul Sfintelor icoane. Aceasta este voirea Lui şi aceasta într-ajutor mântuirii 
noastre este. 


Dacă cinstirea Sfintelor icoane ar fi un lucru mic sau chiar idolatrie, atunci cum 
se face că unii dintre cei mai mari Sfinţi şi sfinte din istoria Bisericii au suferit 
până la sânge şi până la moarte pentru apărarea lor? 


Luare aminte 


Să luăm aminte la minunea vindecării leprosului (Matei 8: 2): 
e La cum leprosul L-a rugat pe Domnul să-l vindece şi cum Domnul S-a atins 
de el cu mâna Lui, iar el s-a vindecat; 
e Lacumşi eu sunt plin de lepra păcatului, iar Domnul şi pe mine poate să 
mă vindece atingându-Se de sufletul meu, numai de mă voi ruga Lui. 


Predică despre cum înţelepciunea strigă pretutindeni 


Înţelepciunea strigă pe uliţă şi în pieţe îşi ridică glasul său. Ea propovăduieşte la 
răspântiile zgomotoase; înaintea porţilor cetăţii îşi spune cuvântul (Pildele lui 
Solomon 1: 20-21). 


Înţelepciunea lui Dumnezeu este Stăpânul nostru Iisus Hristos însuşi, prin care s-au 
zidit toate cele câte sunt. Toate cele create îl vestesc pe Atotînţeleptul Creator, atât 
cele din câmpii cât şi cele din cetate, în câmpii se arată natura cea curată şi strălu- 
citoare, câtă vreme în cetate este omul cu priceperile şi meşteşugurile lui. 


Înţelepciunea lui Dumnezeu strigă - ea nu vorbeşte în şoaptă - în toată zidirea şi 
prin intermediul naturii şi prin intermediul priceperilor şi meşteşugurilor oame- 
nilor, care sunt oamenilor folositoare. Ea a împânzit toate câmpiile; ea a umplut 
cetatea; ea este deasupra pământului şi sub pământ, în tăria înstelată şi în adân- 
curile mărilor. Cel care vrea să o asculte îi poate auzi glasul în orice loc; cel care 
vrea să înveţe de la ea poate fi învăţat şi se poate astfel bucura în orice loc; cel 
care vrea Să fie îndreptat de către ea şi să-şi zidească viaţa pe temelia ei, se poate 
îndrepta şi poate zidi în orice loc. 


Astfel înţelepciunea lui Dumnezeu este limpede şi vădită tuturor în întreaga zidire, 
încă de la începutul lumii. Dar înţelepciunea lui Dumnezeu este cel mai limpede 
vădită în cărţile prorocilor şi ale celorlalți oameni ai lui Dumnezeu care s-au 
învrednicit să se apropie de ea şi altfel decât prin intermediul lumii create. Prin 
gurile lor, înţelepciunea lui Dumnezeu s-a vestit din câmpii, din cetăţi, de pe stră- 
zile oraşelor şi la uşile oamenilor. 


Dar înţelepciunea lui Dumnezeu se aude cel mai tare şi cel mai limpede chiar din 
gura Domnului nostru lisus Hristos. În Persoana Stăpânului nostru isus Hristos, 
înţelepciunea lui Dumnezeu S-a arătat în trup şi a descoperit oamenilor puterea ei 
minunată şi frumuseţea. Această înţelepciune a lui Dumnezeu nu mai vorbeşte prin 
lucruri sau prin oameni aleşi, ci Ea vorbeşte personal şi direct, prin Sine şi de la 


Sine. Cu înţelepciunea Lui Domnul a umplut întreaga lume prin Sfânta Biserica 
Lui, astfel încât şi astăzi se poate spune, ca şi acum douăzeci de veacuri în 
Palestina, că EI strigă din câmpii, de pe străzile oraşelor, din mijlocul celor mai 
mari aglomerări umane, din mijlocul celor mai mari metropole şi înaintea tuturor 
uşilor, prin gurile slujitorilor Cuvântului. 


O fraţilor, să deschidem larg uşile sufletelor noastre înţelepciunii lui Dumnezeu, 
întrupate în Domnul nostru lisus Hristos! 


O, Stăpâne Doamne lisuse Hristoase, carele eşti Puterea şi înţelepciunea lui 
Dumnezeu, deschide sufletele noastre şi locuieşte întru ele, căci noi Ţie ne închi- 
năm, Ţie iți mulțumim şi pe Tine te lăudăm în veci. Amin. 


3 iunie 


Pomenirea Sfântului mucenic Luchilian şi a celor patru tineri împreună cu 
dânsul: Claudie, Ipatie, Paul, Dionisie şi Paula, fecioară şi muceniţă 


Luchilian a îmbătrânit ca preot al slujirii idoleşti, dar om cu părul alb fiind el a 
recunoscut adevărul creştinismului şi s-a botezat. Convertirea lui la creştinism a 
creat mare îngrijorare şi tulburare printre păgânii din Nicomidia şi bătrânul Luchi- 
lian a fost adus înaintea judecății. 


Nevoind să-şi lepede credinţa lui nou câştigată, bătrânul a fost bătut cu sălbăticie şi 
tot numai o rană fiind, a fost aruncat în temniţă, în temniţă a găsit patru tineri, 
Claudie, Ipatie, Paul şi Dionisie, care erau închişi acolo din aceeaşi pricină ca şi el: 
refuzul lor de a se lepăda de Hristos. Bătrânul s-a bucurat cu duhul de acei tineri şi 
tinerii asemenea de el. Ei împreună s-au unit în rugăciune tot timpul petrecut în 
temniţă şi şi-au întărit sufletele lor cu cântări de Psalmi şi cuvinte duhovniceşti. 


Când au fost scoşi afară, ei au fost iar schingiuiţi cu sălbăticie, iar apoi trimişi la 
Bizanţ. Aici soldaţii le-au tăiat capetele lui Claudie, Ipatie, Paul şi Dionisie, iar pe 
Luchilian l-au răstignit evreii. Ticăloşii evrei au străpuns tot trupul lui Luchilian 
cu piroane. 


O fecioară pe nume Paula a adunat fără să se ascundă trupurile mucenicilor şi le-a 
îngropat cu cinste. Pentru aceasta ea a fost acuzată şi adusă în faţa nelegiuitei 
judecăţi de la care a primit torturi şi moartea prin tăierea capului. 


Astfel fecioara Paula a primit îndoita cunună: pe cea a fecioriei şi pe cea a marti- 
riului sângeros. 


Mucenicia sfinților acestora s-a petrecut sub domnia împăratului Marc Aureliu, 
între anii 270 şi 275. 


Sfântul sfinţit mucenic Lucian 


Lucian a fost cetăţean roman dintr-o familie vestită pentru noblețea şi bogăţia şi de 
asemenea pentru înalta învăţătură şi cunoaştere a membrilor ei. 


O vreme Lucian a fost ucenicul Sfântului apostol Pavel. Mai după aceea, Papa Cle- 
ment l-a trims să predice cuvântul lui Dumnezeu în Galia, împreună cu Sfântul 
Dionisie Areopagitul, după ce mai întâi I-a hirotonit întru episcop. 


Cu râvnă mare Lucian a semănat cuvântul lui Dumnezeu, mai întâi în Galia, iar 
apoi în Belgia. 


Când răul împărat Domeţian a început prigoanele împotriva creştinilor, el a trimis 
o misiune specială de la Roma în Galia, spre a-i prinde şi a-i aduce legaţi pe 
misionarii creştini. Ei mai întâi l-au prins pe Sfântul Dionisie, iar apoi au pornit în 
urmărirea lui Lucian. Aflându-l pe Lucian în Belgia împreună cu ucenicii săi pre- 
sbiterul Maxianus şi diaconul Iulian, soldaţii i-au ucis pe aceştia doi din urmă la un 
anumit loc, iar pe Lucian l-au decapitat la un altul. 


După ce Lucian a fost omorât, trupul lui cel fără cap s-a ridicat în picioare, şi-a luat 
capul în mâini (ca Sfântul Dionisie şi ca Sfântul Iovan Vladimir) şi aşa a mers până 
la locul în care a voit ca să fie îngropat. Acolo a căzut şi a fost îngropat acolo. Mai 
târziu deasupra sfintelor lui moaşte s-a înălţat o biserică. 


Pomenirea Sfântului mucenic Dimitri, Ţareviciul Rusiei 


Însetatul de nelegiuire Boris Godunov l-a omorât cu perfidie şi prin trădare pe 
copilul Dimitri cel în vârstă de opt ani, în cetatea Uglich, la anul 1591. 


După moartea lui, Dimitri i-a apărut unui monah în vedenie şi a prorocit că un fals 
Dimitri se va ridica şi va aduce pieirea ucigaşului, Boris Godunov, ceea ce s-a şi 
întâmplat. 


Mulţime de minuni s-au lucrat la sfintele moaşte ale Țareviciului Dimitri. După 
cincisprezece ani sfintele moaşte s-au aflat întregi şi neputrezite. 


Ele au fost aduse cu slavă şi evlavie la Moscova şi îngropate în Biserica Sfântului 
Arhanghel Mihail. 


Cântare de laudă la Sfântul mucenic Dimitri, Ţareviciul Rusiei 


Dimitri prunc cu anii, sfânt mare s-a făcut, 
Iar Godunov, ucigaş mare, 
blestemat rămâne în veci. 


însetatul de putere în veci nu se va putea sătura; 
Pofta de stăpânire foc cumplit şi nestins este 
în ambele lumi. 


Boris din al său pocal pe oameni otrăveşte, 
Din care şi însuşi bând la osândă se dă. 

La tron el a ajuns pe fluvii de sânge, 
Și-aste fluvii se varsă în mlaştina cu viermi. 
Pe-al ucigașului cap 

Coroana tremură de spaimă. 


Cu groază în oase, Godunov priveşte spre cer. 
Oricine sânge nevinovat varsă, gata fie 

Să piară în acelaşi fel: 

Lege dumnezeiască este aceasta, care nu va pieri. 
Pofta de stăpânire - cal înaripat, cu aripi de ceară. 
Ajungând pe culmi, aripile se topesc. 

Atunci de pe culmi el în hău se prăbuşeşte, 

Mai adânc decât ultimul cerşetor. 


Satan atunci dracilor săi zice: „lată, al sutălea nebun!" 
Dimitri, micul ţarevici, precum un mieluşel 

Este ucis. 

Prinţ moştenitor era el atunci, 

Și-aşa este şi-acum. 


Cugetare 


O de-am putea pătrunde în taina purtării de grijă a lui Dumnezeu pentru viaţa 
fiecărui om! Ne-am umple de spaimă şi am tremura înaintea fiecărei nelegiuiri şi 


fiecărui păcat al oamenilor. 


Doamne, auzit-am de faima Ta şi m-am temut (Avacum 3: 2). în anumite eveni- 
mente mari, taina Providenţei lui Dumnezeu define evidentă chiar şi pentru 
oamenii mai puţin duhovniceşti, cum stau lucururile de exemplu atunci când ne 
gândim la soarta Țareviciului Dimitri şi la cea a lui Boris Godunov, cel însetat de 


putere şi vărsător de sânge nevinovat. 


Spre a-şi câştiga întâiul loc printre nobilii de la curtea ţarului Teodor, Godunov a 
otrăvit mulți aristocrați. Când a ajuns în poziția de a fi omul cel mai apropiat al ţa- 
rului, el a plănuit chiar să-l otrăvească şi pe micul Dimitri cel în vârstă de opt ani, 


fratele ţarului. 


În mai multe rânduri, prin criminali plătiţi, el a administrat cele mai ucigătoare 
otrăvuri tânărului prinţ moştenitor, dar otrava nu a avut nici un efect. Dar Purtarea 
de Grijă a lui Dumnezeu a îngăduit ca el să îl ucidă pe ţarevici, însă nu în ascuns, 
ci pe faţă şi în mod public. Godunov a trimis ucigaşi plătiți care să-l asasineze pe 
Dimitri ziua în amiaza mare. 


Astfel Țareviciul Dimitri s-a făcut mucenic înaintea ochilor poporului, iar Godu- 
nov un criminal public înaintea ochilor întregii Rusii. După aceasta, s-a ridicat un 
anume Dimitri care a zis că el este prinţul moştenitor legitim (ca şi cum cel care 
fusese ucis nu era țareviciul cel adevărat). 


EI I-a biruit pe Godunov, care ajuns la disperare, s-a sinucis bând o otravă potentă 
pe care şi-a pregătit-o el însuşi. Căci aşa sfârşeşte cel care îi otrăveşte pe alţii: moa- 
re el însuşi otrăvit! Cel care I-a ucis pe Dimitri de mâna unui Dimitri a pierit! Cel 
care are ochi duhovniceşti să vadă, să vadă atunci taina Proniei dumnezeieşti! 


Luare aminte 


Să luăm aminte la minunata potolire a furtunii pe mare (Matei 8: 24): 
e La cum ucenicii au strigat: Doamne, mântuieşte-ne, că pierim! (Matei 8: 
25) şi la cum Domnul doar cu un singur cuvânt a certat vânturile şi marea şi 
s-a făcut linişte deplină; 
e Lacum Domnul aşteaptă ca şi eu să strig către EI cu frică şi cu cutremur 
ca Să-mi certe furtuna ce-mi vine pe marea vieţii mele de la ale mele patimi, 
de la lume şi de la diavoli. 


Predică despre pacea celor puţini la minte şi despre bogăţia nebunilor 


Căci îndărătnicia omoară pe cei proşti şi bogăţia pe nebuni îi va distruge 
(Pildele lui Solomon 1: 32). 


Oare ucide pacea şi netulburarea sufletului? Da, atunci când ea este fără Dum- 
nezeu. 


Oare omoară bogăţiile materiale? Da, atunci când ele sunt fără Dumnezeu şi 
împotriva Legilor lui Dumnezeu. Căci lipsiţi de minte sunt cei care caută o astfel 
de pace, iar cei care aleargă după astfel de bogății sunt nebuni. Căci în esenţă ei 
nici nu caută pacea, ci mai curând sabia şi nu aleargă după bogății, ci după pieire. 


Dar care este pacea celor proşti şi care este bogăţia nebunilor? Pacea celor proşti 
este pacea trupească, iar bogăţia nebunilor este benchetuirea întru cele trupeşti. 
Irod regele voia o astfel de pace şi I-au năpădit viermii; Izabela a voit o astfel de 
bogăţie şi au mâncat-o câinii. 


Dar oare cu ce nume l-am putea numi pe omul care, vrând să zidească o casă, va 
gândi să facă mai întâi acoperişul în aer şi numai după aceea să înalțe zidurile şi să 
pună temelia? Noi îl vom numi un puţin la minte şi un nebun. 


Aşa sunt şi cei care încearcă să-şi dobândească în lume o pace fără ca mai întâi 
să-şi fi dobândit pacea interioară şi să zidească în lume o bogăţie în beneficiul 
oamenilor fără ca însuşi să-şi fi dobândit bogăţia interioară. Singură credinţa 
creştină poate zidi de la temelie, iar Temelia este Hristos, Piatra cea tare şi in- 
destructibilă. Astfel, credinţa creştină clădeşte pacea şi prosperitatea oamnilor pe 
temelia Hristos. 


Binecuvântată şi plină de bucurie este pacea interioară care se clădeşte pe Hristos 
Domnul şi având-o pe ea, se poate zidi deasupra şi pacea cea din afară. 


Aşa stau lucrurile şi cu bogăţia cea adevărată şi nepieritoare. Este încă şi mai bine 
să spunem că adevărata pace şi adevărata prosperitate sunt precum o casă bine 
zidită, iar pacea cea din afară şi bogăţiile cele materiale sunt ca nişte oarecari 
brizbrizuri cu care o împodobim pe ea. De se vor desprinde ornamentele, casa va 
rămâne solidă şi în picioare; dar dacă va cădea casa, oare mai sta-vor în picioare 
brizbrizurile? 


O fraţilor, învăţătura creştină este singura învăţătură realistă şi adevărată despre 
pace şi prosperitate. Toate celelalte sunt prostie şi nebunie. Căci cum vor putea 
vreodată slugile să zidească o casă pe domeniile Stăpânului, fără permisiunea Stă- 
pânului mai întâi şi fără ajutorul Lui?! 


O, Stăpâne Doamne lisuse Hristoase, cela ce eşti izvorul adevăratei păci şi al 
adevăratei prosperităţi, mântuieşte-ne pe noi de pacea proştilor şi de prospe- 
ritatea nebunilor, Căci Ţie se cuvine toată slava şi mulțumita în veci. Amin. 


4 iunie 


Pomenirea celui între sfinţi părintelui nostru Mitrofan, patriarhul 
Constantinopolului 


Tatăl lui, Dometie, fratele împăratului roman Probus, în timpul prigoanelor şi-a 
scăpat viaţa fugind de la Roma, deoarece era creştin. EI s-a refugiat la Bizanţ. 


Titus, episcopul Bizanțului, I-a hirotonit întru presbiter (preot). Urmând morţii lui 
Titus, Dometie a fost ridicat pe tronul episcopal din Bizanţ. După moartea şi a lui, 
fiul lui cel mai vârstnic, Probus, a fost ridicat pe scaunul episcopal, iar după moa- 
rtea lui Probus, sceptrul păstoririi i-a revenit lui Mitrofan. 


Când împăratul Constantin cel mare l-a văzut pentru întâia oară pe Mitrofan el l-a 
iubit ca pe un tată. În timpul primului Sinod Ecumenic de la Niceea (din anul 325), 
Mitrofan era deja în vârstă de una sută şi şaptesprezece ani. Neputând deci par- 
ticipa el însuşi la lucrările Sinodului, I-a ales pe vicarul lui, Alexandru, ca să mea- 
rgă în locul lui. 


Împăratul a cerut Sinodului să-i confere lui Mitrofan titlul de patriarh. Astfel, 
Mitrofan a fost cel dintâi patriarh al Constantinopolului. După aceea împăratul a 
invitat întregul Sinod să meargă şi să cerceteze pe bătrânul arhipăstor, care fund 
atât de vârstnic şi de slăbit era întru cele mai de pe urmă ale lui. 


Când împăratul 1-a întrebat pe cine ar dori să lase păstor în locul său, Mitrofan I-a 
numit pe Alexandru din Alexandria. 


Apoi i-a zis lui Alexandru: „O frate, eu pe tine te las ca pe cel mai vrednic următor 
al meu!" Apoi Mitrofan a luat mâna arhidiaconului Atanasie [cel care avea să fie 


Sfântul Atanasie cel mare, patriarhul Alexandriei] şi 1-a lăudat înaintea tuturor. 


După această prorocie, Mitrofan şi-a cerut iertare de la toţi, iar în următoarele zece 
zile s-a petrecut ieşirea sufletului său către Domnul, la anul 325. 


Pomenirea Sfântului mucenic Concordie 
In timpul vieţii lui pământeşti Concordie a fost mare nevoitor şi făcător de minuni. 


Sub împăratul Antoninus el a fost arestat pentru marea lui credință în Hristos. 
După întemniţări şi torturi, el a fost dus înaintea idolului din piatră al lui Zeus şi 


silit să-i jertfească lui. Dar pentru că a scuipat asupra idolului în loc să-i jertfească, 
Concordie a fost omorât pe loc, prin tăierea capului. 


Pomenirea Sfinţilor mucenici Frontasius, Severinus, Severian şi Silanus 


Aceştia au fost muceniciţi în Franţa sub domnia împăratului Claudius. După ce au 
fost decapitaţi, ei s-au ridicat pe picioarele lor şi-au luat capetele în mâini, au 
traversat râul Ile şi au sosit la Biserica Preasfintei Născătoare de Dumnezeu, unde 
episcopul Fontanus stătea la rugăciune. Intrând în sfânta biserică, ei şi-au pus ca- 
petele la picioarele episcopului şi s-au întins pe pământ, aşezându-şi mâinile pe 
piept în semnul crucii. 


Ei au fost îngropaţi cu cinste în acea biserică, în timpul înmormântării lor s-au au- 
zit cântând nevăzute coruri de îngeri. 


Pomenirea Sfântului cuvios Zosima, episcopul noului Babilon, cetate a 
Egiptului 


Zosima bine s-a nevoit mulţi ani din viaţă pe Muntele Sinai. Venind la Alexandria 
cu oarece ascultare el a fost luat şi înălțat episcop al noului Babilon de către feri- 
citul patriarh Apolinarie. 


EI a fost păstor minunat al turmei lui Hristos. Biruindu-se de bătrâneţi adânci şi de 
osteneală, el iarăşi s-a întors în Muntele Sinai şi acolo şi-a dat sufletul în mâinile 
lui Dumnezeu, primind cununa slavei între ierarhii cei mari. EI a trăit şi a trecut la 
cele veşncie în veacul al şaselea. 

Sfântul sfinţit mucenic Astius, episcopul din Dyrrachium 


Astius a luat mucenicia în timpul împăratului Traian. 


Mai întâi a fost bătut cutoiege de plumb, apoi despuiat de haine şi răstignit de un 
copac. 


Trupul lui gol a fost dat cu miere astfel încât viespile şi ţânţarii otrăvitori să-l 
muşte şi astfel să moară în chinuri. 


Din mijlocul chinurilor lui, Sfântul Astius I-a slăvit pe Dumnezeu şi s-a odihnit, 
primind îndoita cunună: a muceniciei şi a celei mai înalte preoții. 


Pomenirea Sfintelor Marta şi Maria, surorile lui Lazăr 


După înălțarea Domnului, Lazăr a pornit la vestirea Evangheliei. Cele două surori 
ale lui I-au însoţit, fiind pururea cu dânsul. 


Nu se ştie în ce loc au trecut la veşnicie cele două surori ale lui Lazăr. 
Cântare de laudă la Marta şi Maria 


Primirea de străini virtute poruncită de Domnul este. 
Cu ea până azi multe suflete au intrat în Rai. 


Minunatul Avraam al ospitalităţii dar 
l-a arătat fără măsură: 
fără măsură şi din inimă, nicidecum ipocrit. 


Regele David iară primirea de străini mult o a cinstit; 
De aceea cu străşnicie viaţa Regelui Saul a păzit. 


Și când Cel care mai înainte de Avraam a fost 
A păşit pe pământ, 

Din casa lui David răsărit, silind 

întunericul să piară, 


Atunci Marta şi Maria binecuvântate 
Lucrătoare ale acestui dar s-au arătat. 
Surorile lui Lazăr erau ele, 

Pentru odihna necăjiţilor 
Neprecupețind nimic. 


Lor le-a revenit pe Cel mai mare de sub soare 
In casa lor să-L primească. 


Primindu-L şi odihnindu-L fiecare din el Cerul a câştigat; 
Slujindu-L desăvârşit cu suflet curat şi cu hrană, 
Slujindu-L desăvârşit cu bună grăire şi faptă. 


Iar Cel Preaînalt le-a răsplătit lor 
Desăvârşit. 


Când moartea a-ntristat această iubită casă, 
Pentru surori, lisus pre Lazăr a înviat, 

Iar vestirea lor şi slava s-a întins până 

La marginile pământului. 


Aceasta este răsplata de la însuşi Domnul 
Pentru-al ospitalităţii minunat dar, 

Căci Domnul iubeşte ospitalitatea 

Cea lucrată din inimă. 


Sfânta Biserică cu Marta şi Maria se laudă, 
Și ne învaţă pe noi că suntem 
Oaspeți la masa lui Dumnezeu. 


Cugetare 


Cumplit lucru este să ucizi un om. Groaza care se pogoară în adâncul rărunchilor 
ucigaşului nu se poate exprima în cuvinte. Când o fiinţă umană se pregăteşte să o 
ucidă pe o alta, el crede că este ca şi cum ar ucide o vită. Dar când îşi duce la 
îndeplinire planul diavolesc, atunci, deodată, îşi dă seama că a pornit la război cu 
cerul şi cu pământul şi că s-a înstrăinat şi s-a rupt pe vecie şi de pământ şi de 
cer. Victima îi terorizează conştiinţa şi somnul zi şi noapte. 


Un cunoscut ucigaș a venit la Avva Zosima de la Muntele Sinai şi I-a rugat cu 
lacrimi să-l tundă monah. Zosima 1-a îmbrăcat în îngerescul chip şi I-a trimis la 
Mânăstirea Preacuviosului Dorotei de lângă Gaza, ca să se nevoiască acolo într-o 
viață de obşte. După nouă ani ucigașul tuns monah s-a întors la Sfântul Zosima, a 
dat înapoi straiul monahal şi şi-a luat vechile lui haine cele de ucigaș în lume. 
Întrebându- 1 bătrânul pentru ce face aceasta, ucigașul i-a zis că timp de nouă ani 
s-a dat la toate nevoințele ascultării, postirilor, rugăciunii cu lacrimi, 
privegherilor şi a simţit cu adevărat cum Dumnezeu îi iartă mulțime de păcate; cu 
toate acestea, o singură crimă simţea că nu i se iartă, deoarece amintirea ei îl 
chinuia cumplit. El odată ucisese un prunc nevinovat care acum, în pocăinţa lui, i 
se arăta în somn neîncetat şi îl întreba: „Pentru ce m-ai ucis?" Din această 
pricină ucigaşul hotărâse să înapoieze straiul monahal şi să şi-l ia înapoi pe cel 
vechi şi aşa să meargă în cetate şi să se predea autorităţilor spre a-şi lua osânda 
plătirii sângelui cu sânge. Făcând aşa, el a mers în cetatea Diospolis, unde şi-a 
recunoscut crima şi a fost executat prin decapitare. Astfel, cu sângele lui, el şi-a 
spălat păcatul uciderii de oameni. 


Luare aminte 


Să luăm aminte la minunata vindecare a demonizaţilor din ţinutul Gherghesenilor 
[al Gadarei] (Matei 8: 28): 
e La cum Domnul a alungat pe demoni afară din acei doi oameni, iar ei au 
stat blânzi şi liniștiți; 
e Lacum Domnul şi lângă mine stă şi aşteaptă să-L chem să mă ajute şi să mă 
curățească de toate duhurile necurate care mă stăpânesc pe mine şi mă 
despart de Dumnezeu. 


Predică despre punerea nădejdii în Dumnezeu, iar nu în forţele proprii 


Pune-ţi nădejdea în Domnul din toată inima ta şi nu te bizui pe priceperea ta 
(Pildele lui Solomon 3: 5). 


Oare dacă toți munţii S-ar porni asupra ta, te vei opinti să-i opreşti cu mâna? 
Desigur, nu. 


Dacă întunericul tuturor tainelor din cer şi de pe pământ ar înconjura deodată 
mica luminare a priceperii tale, oare cu acea mică pricepere a ta putea-vei tu să 
străbaţi până la capătul acelui întuneric? Incă şi mai puţin. 


Nu te bizui pe priceperea ta, căci cea mai mare parte materiei stricăcioase pe care 
tu o numeşti intelect nu valorează mai mult decât un pumn de cenuşă. O, omule, nu 
te bizui pe priceperea ta, căci ea nu este decât un drum pe care se năpusteşte 
mulțimea — o mulțime flămândă, însetată, pestriță şi curioasă, mulţimea senzaţiilor 
tale trupeşti. 


O, omule, pune-ţi nădejdea în Domnul din toată inima ta. La EI este priceperea 
cea fără de sfârşit şi atotvăzătoare. Domnul zice: Al Meu este sfatul şi buna 
chibzuială, Eu sunt priceperea, a Mea este puterea (Pildele lui Solomon 5: 14). 


EI priveşte la cărările pe care aleargă poftele tale şi la toate răspântiile prin care 
rătăcesc gândurile tale. Cu milă şi cu dragoste EI ţi Se oferă ţie Călăuză, Povăţuitor 
şi Cârmaci, iar tu preferi să te bizui pe priceperea ta întunecată şi pieritoare. 


Dar mai înainte ca să te naşti tu, unde era priceperea ta? Unde era priceperea ta 
atunci când a luat formă trupul tău, când inima ta a început să bată iar sângele 
Să-ţi curgă prin vene, când ochii tăi au început Să se deschidă iar gura ta să dea 
prima oară glas? 


Din a cui pricepere se întâmplau toate acestea, pe când mintea ta dormea precum 
zăcămintele de minereu încă nescoase din mină? Dar chiar şi din vremea în care 
priceperea ta a început să se trezească, poţi oare să numeri cu câte iluzii nu te-a 
învăluit, poți să numeri toate minciunile în care te-ai încurcat luându-le drept 
adevăr sau toate pericolele de care nu s-a priceput să te apere? 


O, frate pune-ţi nădejdea numai în Domnul din toată inima ta! EI te-a salvat pe 
tine de nenumărate ori de pacostea propriei tale priceperi, de propriile tale iluzii 
şi minciuni şi de pericolele în care era să cazi din cauza lor. 


Precum orbul pe lângă cel care poate să vadă, aşa este priceperea ta pe lângă price- 
perea lui Dumnezeu. O, orbule, pune-ţi nădejdea în Cel care vede! O frate, pune-ţi 
nădejdea numai în Domnul, din toată inima ta! 


O, Atotvăzătorule Doamne, carele eşti priceperea cea veşnică şi fără de greşeală, 
mai adâncă decât universul şi mai strălucitoare decât soarele, mântuieşte-ne pe 
noi şi acum de greşelile priceperii noastre, Căci Ţie se cuvine toată Slava şi 
mulțumita în veci. Amin. 


5 iunie 
Pomenirea Sfântului sfinţit mucenic Dorotei, episcopul Tirului 


Dorotei a fost episcop al Tirului din timpul lui Dioclețian şi până în vremea împă- 
ratului Iulian, apostatul, sub care a suferit torturi şi chinuri pentru mărturisirea cre- 
dinţei ortodoxe. 


EI a trăit timp de una sută şapte ani pe pământ şi plăcându-l lui Dumnezeu, s-a 
strămutat la cereştile locaşuri ale vieţii veşnice la anul 361. 


Dorotei a fost un bărbat ce beneficiase în tinereţe de o educaţie aleasă, iar de-a 
lungul vieţii marea sa învăţătură a fost pusă în slujba Bisericii. El a scris foarte 
multe cărţi în greacă şi în latină. Cea mai cunoscută scriere a lui este Syntagma 
greco-latină. 


Pomenirea prea cuviosului părintelui nostru Teodor, sihastrul 


Preacuviosul Teodor acesta era făcător de minuni. Curăţindu-şi sufletul printr-o 
viaţă de lungi nevoinţe în pustia Iordanului, Teodor a primit de la Dumnezeu darul 
facerii de minuni. 


Călătorind în corabie până la Constantinopol, s-a întâmplat că traseul ei a deviat, 
iar cei din ea se aflau în mare nevoie de apă. Toţi călătorii din corabie erau aproape 
de sfârşitul vieţii din cauza setei. Teodor, sihastrul şi-a ridicat mâinile la ceruri, s-a 
rugat lui Dumnezeu şi a însemnat marea cu semnul crucii. 


După aceea, el a spus corăbierilor să scoată apă din mare şi să bea. Când au băut, ei 
au văzut că este dulce. 


Când au început să se închine înaintea Preacuviosului Avvă, el s-a aplecat la pă- 
mânt şi le-a cerut cu putere să nu se închine lui, ci să se închine cu faţa la pământ 
înaintea lui Dumnezeu şi să-l mulţumească Lui cu lacrimi, Cel care a lucrat minu- 
nea din dragoste de oameni. 

Teodor a adormit cu pace la anul 583. 


Pomenirea Sfântului prea cuviosului părintelui nostru Anoub 


Anoub a fost unul dintre marii nevoitori egipteni. El a luat multe chinuri pentru 


mărturisirea credinţei. 


Mai înainte de moartea lui, trei monahi bătrâni au venit la el ca să-l cerceteze şi el, 
văzător cu duhul fiind, le-a arătat lor toate tainele inimii lor. 


Anoub s-a odihnit cu pace în cea de a doua jumătate a veacului al cincilea. 
Pomenirea fericitului Igor 


Igor a fost cneazul Cernigovului şi al Kievului. Prigonit de rudeniile lui, el s-a 
retras din lume şi s-a îmbrăcat în sfântul şi îngerescul chip. 


Locuitorii Kievului, nemulţumiţi de dinastia Ogovici, voiau să-i extermine pe toți 
membrii ei. De aceea, ei au atacat mânăstirea în care se afla Igor, I-au prins pe 
tânărul şi nevinovatul schimonah Igor şi 1-au ucis. Multe au fost după aceea urgiile 
care au căzut asupra locuitorilor Kievului din pricina acestei crime. Dar deasupra 
mormântului acestui fericit monah se vedeau adesea lumânări care se aprindeau 
singure, iar deasupra bisericii în care era înmormântat s-a văzut un stâlp de foc care 
urca până la cer. Acestea s-au întâmplat în anul 1147. 


Pomenirea prea cuviosului părintelui nostru Petru din Koris 


Acest sfânt Petru s-a născut în satul Koris, dincolo de Mânăstirea Sfântului Marcu 
de lingă Prizren. (După o altă relatare el s-a născut într-un sat din apropiere de 
Peci.) 


Tânăr fiind, el ara pământul cu un bou chior. Petru era neobişnuit de blând şi 
smerit. EI s-a retras de foarte timpuriu în viaţa călugărească a tuturor nevoinţelor, 
precum a făcut şi sora lui Elena. 


EI era foarte strict şi râvnitor întru nevoinţele cele monahiceşti. Aflându-se în răz- 
boi greu cu ispitirile diavoleşti, Petru a ieşit din ele biruitor. EI de aceea a putut şi 
pe ceilalţi fraţi să îi ajute întru ale lor nevoinţe, care venind în număr mare pe lângă 
el, L-au avut învăţător. 


Dar fugind de slava cea de la oameni, el s-a ascuns o perioadă de vreme într-o 
pustietate de pe malurile râului Negru, în care mai târziu avea să se nevoiască şi 
Sfântul Ioanichie din Devici. 


Petru a trecut la cele veşnice aflându-se în peştera lui de la Koris. În noaptea în 
care s-a odihnit intru Domnul, lumina multor lumânări se vedea arzând în peştera 
lui şi se auzeau din ea mulțime de cântări îngereşti. 


Acest minunat sfânt a trăit, se pare, prin veacul al treisprezecelea. 


La sfintele lui moaşte făcătoare de minuni, ţarul Duşan a ridicat o sfântă biserică, 
care era metoc al Mânăstirii Hilandar. În vremurile mai din urmă rămăşiţele sfin- 
telor moaşte ale Sfântului Petru din Koris au fost duse în taină la locul nevoinţei lui 
de la râul Negru, unde se odihnesc şi astăzi. 


Pomenirea fericitului Constantin, mitropolitul Kievului 


In zilele fericitului cneaz Igor, pe când între familiile domnitoare ruseşti era tul- 
burare şi ceartă de moarte, aceeaşi confuzie şi dezordine domnea şi în Biserică, în 
care aveau loc dese schimbări de ierarhi. 


Astfel, după moartea mitropolitului Mihail de Kiev, prinţul Izyaslav I-a ridicat pe 
scaunul mitropolitan pe cunoscutul şi învățatul monah Klim, dar fără să ceară bine- 
cuvântarea patriarhului Constantinoplului, aşa cum cerea rânduiala seculară. 


Patriarhul de aceea I-a trimis pe mitropolitul Constantin să cerceteze situaţia. 
Constantin 1-a scos pe Klim din scaun şi pe toţi clericii pe care acesta îi hirotonise. 


Din această pricină s-a făcut tulburare în popor: unii ţineau partea lui Klim, alții a 
lui Constantin. Apoi, la dorinţa cenejilor ruşi, patriarhul a trimis un al treilea, pe 
Teodor şi astfel atât Klim cât şi Constantin au fost înlăturați. 


După ce Constantin a murit, la anul 1159, s-a deschis testamentul său care conţinea 
un lucru de mirare: în el, cel ce murise cerea ca trupul lui să nu fie îngropat după 
datina creştină, ci să fie zvârlit spre mâncarea câinilor, întrucât se socotea vinovat 
şi responsabil pentru tulburarea produsă în Biserică. 


Neîndrăznind să calce dorinţa cea mai de pe urmă a celui care fusese mitropolitul 
Constantin, dar şi cu mare spaimă, oamenii au luat trupul mitropolitului şi l-au 
aruncat pe un câmp, unde a rămas timp de trei zile. 


În acele trei zile deasupra Kievului au fost tunete şi fulgere înfricoşătoare, iar 
pământul s-a cutremurat. Trei stâlpi de foc s-au arătat deasupra trupului lui Con- 
stantin. Văzând toate acestea, cneazul Kievului a poruncit ca trupul mitropolitului 


Constantin să fie luat şi înmormântat cu cinste, în biserica în care se află îngropat 
şi trupul fericitului cneaz-monah Igor. 


Imediat după aceea în natură s-a reinstalat pacea. Astfel a îndreptățit Dumnezeu pe 
robul Său smerit. 


Cântare de laudă la Sfântul Anoub 


„Anoube, peste doar trei nopți, 
înaintea Domnului vei merge, 

de viaţa ta să dai seamă, 

deci întru acest ceas, 

nu ne lipsi pe noi 

de ultimul tău cuvânt de-nvăţătură!” 


Trei bătrâni grăit-au acestea, 
Cu totul ninşi de ani. 


„Pentru cinstita Cruce a lui Hristos 
şi pentru credinţa sfântă, 

la schingiuiri am fost dat. 

Eu am voit capul să-mi dau 

Pentru Domnul, 

Dar El m-a întors de la aceasta; 

EI nu a binevoit să mă încunune 

Cu a muceniciei slavă. 


Nu cereţi niciodată de la Domnul 
Cele pământeşti. 

Pe mine Domnul m-a odihnit 

Cu tot binele. 


EI îngeri la mine a trimis, 

Și hrană cerească. 

Orice am mai cerut de la El 
EI cu îmbelşugare mi-a dăruit. 


EI mi-a dăruit să văd şi să pricep 
Mulţime de taine. 
EI cerurile mi-a dat să văd 


Și mulțime de îngeri, 

Apostoli, sfinți şi mucenici. 

Eu văzut-am feţele lor, 

Și ce înseamnă bucuria, fericirea, 
Dulceaţa cerească 

A Raiului. 


Eu iadul l-am văzut 
Și chinurile păcătoşilor, 
Văzut-am hoardele de diavoli. 


Minciună buzele mele nu au grăit nicicând, 
Iar pământeştile plăceri 
Desăvârşit am lepădat. 


Mie Faţa Domnului meu îmi străluceşte 
Mai tare decât soarele. 

Aşa, fraților, 

Iertaţi pe Anoub, păcătosul. " 


Cugetare 


Să nu încalcaţi vreodată sfântul post de miercurea şi vinerea. Acest post este po- 
runcit de Biserică şi are temelii adânci. Dacă vreodată I-aţi încălcat, cereţi iertare 
cu lacrimi de la Dumnezeu şi nu mai păcătuiţi. Creştinii evlavioşi nu se socotesc 
scutiți de acest post nici când călătoresc, nici când sunt bolnavi. 


Sfântul Pahomie a văzut nişte oameni care duceau un mort la groapă şi a mai 
văzut şi doi îngeri în cortegiul de îngropăciune. EI s-a rugat lui Dumnezeu ca Să- 
i descopere taina prezenţei celor doi îngeri în cortegiul de îngropăciune al acelui 
om. 


Ce bine a făcut acest om astfel încât chiar îngerii lui Dumnezeu să-l însoţească 
pe ultimul lui drum? 


După purtarea de grijă a lui Dumnezeu, amândoi îngerii s-au apropiat de Paho- 
mie şi i-au zis: „Unul dintre noi este îngerul Sfintei Miercuri, iar celălalt este 
îngerul Sfintei Vineri. Văzând cum acest om pururea, chiar până la ultima lui 
suflare, a păzit cu sfinţenie postul de miercurea şi vinerea, noi cu cinste îl ducem 


pe el la groapă. Aşa cum el a păzit postul până la moarte, aşa şi noi îl Slăvim pe 
el.” 


Luare aminte 


Să luăm aminte la vindecarea minunată a slăbănogului (Matei 9: 2-6): 
e La cum Stăpânul cel bun i-a dat sănătatea slăbănogului, zicând: Scoală-te 
şi umblă! 
e La cum şi Sfânta Biserică aduce înaintea lui Dumnezeu sufletul meu slăbă- 
nog, ca Domnul să-l vindece pe el, numai de şi eu voi voi cu adevărat acea- 
sta. 


Predică despre binele milosteniei 


Nu zăbovi a face bine celui ce are nevoie, când ai putinţa să-l ajuţi (Pildele lui 
Solomon 3: 27). 


Domnul ţie nu-ţi refuză cele de care ai nevoie, deci nici tu nu refuza pe omul pe 
care Domnul I-a trimis la tine ca să-ţi cerce inima. Dacă o dată în viaţă îţi întinde 
un cerşetor mâna ca să-i dai ajutor, dă-i şi nu-l refuza. 


— Adu-ți aminte de toţi anii vieții tale şi de toate ceasurile dintr-o zi şi toate 
minutele unui ceas, minute din atâtea mii de zile în care şi tu îţi întinzi mâna 
către Dumnezeu cerând ajutor, iar Dumnezeu îți dă şi nu te refuză 
niciodată. 

— Adu-ţi aminte de milostivirea lui Dumnezeu şi atunci lipsa ta de milostivire 
te va arde ca un cărbune aprins şi nu-ţi va da pace până când nu te vei 
pocăi şi nu-ţi vei muia inima. 


Să nu zici: „Cerşetorii mă enervează!" Pe pământ trăiesc atâtea milioane de oameni 
şi ei toţi cerşetori sunt înaintea lui Dumnezeu! Împărații ca şi lucrătorii cu palmele, 
cei bogaţi ca şi cei care slujesc, ei toţi sunt cerşetori înaintea lui Dumnezeu. Şi 
Domnul niciodată nu zice: „Cerşetorii Mă enervează!" 


O, omule, dă mulţumită lui Dumnezeu când vine cineva să ceară ceva de la tine, de 
ordin sufletesc sau material! Aceasta înseamnă că eşti un om în care Dumnezeu are 
încredere. Aceasta înseamnă că Dumnezeu ţi-a încredințat ție unele dintre cele 
bune ale Lui, căci toate cele bune de pe pământ şi din ceruri ale Lui sunt. 


Arată-te vrednic de această dumnezeiască încredere; arată-te vrednic în acestea mai 
mici, aşa încât să fiu aflat vrednic şi de încredințarea celor mai mari! 


O, Stăpâne Doamne cel bogat întru toate, înmoaie inimile noastre şi luminează 
înțelegerea noastră, ca fim milostivi întru bunurile pe care Tu, în atotmilo- 
stivirea Ta, ni le-ai încredinţat nouă, căci a ta este toată slava şi mulțumita în 
veci. Amin. 


6 iunie 
Pomenirea Sfântului cuvios Visarion 


Visarion s-a născut şi a fost educat în Egipt. EI s-a închinat vieţii duhovniceşti de 
la o vârstă foarte timpurie şi nicicând „nu şi-a întinat veşmântul primit la Botez”. 


EI I-a cercetat pe Sfântul Gherasim de la Iordan şi a învăţat mult de la Sfântul Isi- 
dor, pelusiotul. 


El şi-a supus trupul cu postiri şi privegheri aspre, dar şi-a ascuns cu grijă ne- 
voinţele de ochii omeneşti. 


EI odată a stat la rugăciune timp de patruzeci de zile încheiate, fără ca să guste nici 
hrană, nici apă, nici somn. El purta o singură haină şi vara şi iarna. El avea marele 
har al facerii de minuni. 


EI nu avea un colţ al lui unde să-şi plece capul, ci a vieţuit în munți şi în crăpăturile 
pământului până la bătrâneţele sale adânci. 


EI cu darul facerii de minuni vindeca bolile oamenilor şi multe alte minuni făcea, 
spre folosul poporului şi spre slava lui Dumnezeu. 


EI a adormit cu pace la anul 466 după Hristos. 
Pomenirea cuviosului părintelui nostru Ilarion cel nou 


Ilarion a fost stareţul Mânăstirii Dalmaţilor din Constantinopol. EI a fost ucenicul 
Sfântului Grigorie Decapolitul şi următorul vieţii Sfântului Ilarion cel mare, al 
cărui nume cu cinste I-a purtat. 


Ilarion era puternic în rugăciune, neînfricat şi stăruitor în nevoinţe de tot felul. El a 
fost chinuit mult pentru cinstirea sfintelor icoane de către răii împărați iconoclaşti, 
între care Leon, armeanul. Dar Leon, armeanul a fost omorât cu sabia de propriile 
lui gărzi, întru acelaşi loc dintru aceeaşi biserică în care nelegiutul smulsese şi 
aruncase la pământ Icoana Mântuitorului, prima icoană profanată din prigoanele 
pornite de el. 


Sfântul Ilarion atunci a fost scos din închisoare, dar numai pentru scurt timp. El 
din nou a fost torturat şi ţinut în carcerele temniţelor, până ce la putere a venit bine 
credincioasa împărăteasă Teodora. 


Ilarion era văzător cu duhul şi avea şi darul străvederii. 


EI a văzut îngerii care au ridicat la cer trupul Sfântului Teodor, studitul, care mu- 
rise. 


Plăcându-i lui Dumnezeu, Sfântul Ilarion cel nou a adormit cu pace şi s-a strămutat 
la Împărăţia Cerurilor la anul 845, pe când se afla întru al şaptezecilea an al vieţii 
sale. 


Notă:în Proloagele greceşti, Sfântul Visarion este pomenit la 20 februarie. 
Pomenirea Sfintelor cuvioase muceniţe Arhelais, Tecla şi Susanna 


Fecioare călugăriţe fiind ele, Arhelais, Tecla şi Susanna se nevoiau într-o mânăstire 
necunoscută de lângă Roma. Când a izbucnit prigoana împotriva creştinilor sub 
Dioclețian, ele s-au refugiat în Campania, stabilindu-se în cetatea Nolei. 


Dar ele nu şi-au putut tăinui viețile lor sfinte, iar oamenii de prin împrejurimi au 
început să vină la ele, căutând sfat pentru viaţă, povăţuire şi ajutor în necazurile şi 
infirmitățile lor. 


De aceea, în cele din urmă, călugărițele fecioare au fost prinse şi aduse în faţa ne- 
legiuitei judecăți păgâneşti. Ele liber şi pe faţă au mărturisit credinţa lor în Hristos. 


Când judecătorul Leontie a întrebat-o pe Sfânta Arhelais despre credinţa creştină, 
ea a zis: „Prin puterea lui Hristos eu calc în picioare puterea diavolului şi prin a Lui 
putere cu povăţuiesc poporul cu pricepere, ca şi ei să cunoască pe Unul şi Ade- 
văratul Dumnezeu. Şi întru Numele Domnului meu lisus Hristos, Fiul Unul Născut 
al Tatălui, prin mâinile mele, ale roabei Sale, se dă sănătate celor bolnavi din po- 


IL] 


por. 


Toate cele trei fecioare au fost biciuite, asupra lor s-a aruncat cu păcură încinsă, ŞI 
au fost chinuite cu foametea în temniţă. La urmă ele au fost omorâte prin tăierea 
capetelor. 


Pe când erau duse la eşafod, înaintea lor s-a înfăţişat un înger al Domnului, pe care 
l-au văzut şi unii dintre torționari; ei s-au înspăimântat atât de tare, încât nu au 
putut să-şi ridice securile şi să taie capetele fecioarelor. Dar fecioarele însele i-au 
întărit pe aceştia, cerându-le să-şi facă grabnic datoria. Şi astfel, ele au fost tăiate 
ca nişte miluşele, iar anul era 293 după Hristos. Ele astfel s-au strămutat întru 
împărăţia lui Hristos, spre a se odihni şi a se bucura de faţa Domnului în veşnicie. 


Cântare de laudă la Sfântul Visarion 


Visarion Sfântul, de acoperiş şi hrană lipsit, 
Fecioria-şi păzeşte din leagăn pân' la moarte: 
Fecioria trupului şi curăția minţii. 


De aceea plin de darul priceperii este el, 
Al priceperii dumnezeieşti şi puterii. 

EI darul bucuriei şi al păcii are, 

Nu cunoaşte tristeţea şi apăsarea. 


EI nu cunoaşte tristeţea, nici întristarea, 
Având gândul curat şi mintea curată, 
Străvăzătoare, limpede precum cristalul. 


Când flacăra dumnezeieştii iubiri 
în inima lui S-a aprins, 
EI a-nceput să lucreze multe şi mari minuni. 


El a umblat precum pe pământ şi pe ape, 

Iar necuratele duhuri de spaima lui tremurau. 
EI soarele a oprit şi a lungit ziua, 

Și tot ce cu gura rostea se făcea faptă. 


Întru el Dumnezeu cu putere lucra, 

Căci lui Dumnezeu i se supunea pururea-n toate. 
O, de minuni făcătorule părinte, 

Roagă-te lui Hristos Dumnezeu 

ca să ne miluiască pe noi 

Prin rugăciunile tale! 


Cugetare 


Bucuria răutăcioasă este o haină murdară şi rău mirositoare pe care uneori duhul 
nostru o îmbracă cu mare satisfacţie. Căci în chiar momentul în care te bucuri de 
căderea în păcat a fratelui tău, cazi şi tu, spre marea satisfacţie a diavolului, care cu 
un singur cârlig prinde astfel doi peşti. 


Frăția cea după trup este cu adevărat o legătură foarte puternică, dar frăția cea după 
duh este cu mult mai tare. Dacă te întristezi de păcatul fratelui tău celui după trup, 
de ce nu te întristezi şi de păcatul fratelui tău celui după duh? Dacă tu ascunzi 
păcatul fratelui tău celui după trup, de ce trâmbiţezi cu satisfacţie păcatul fratelui 
tău celui după duh? 


Întrebi cine sunt fraţii tăi cei după duh? Ei sunt toţi creştinii - toţi cei care împreună 
cu tine se împărtăşesc dintru Acelaşi Sfânt Potir şi dintru Aceeaşi Viaţă. 


O, cât de mari erau sfinţii în dragostea lor frățească! O cât de departe era de ei bu- 
curia cea răutăcioasă! 


Despre Sfântul Visarion s-a zis: Odată toţi fraţii erau strânşi în biserică la ru- 
găciune. Starețul s-a apropiat de unul dintre ei care păcătuise şi i-a poruncit Să 
iasă din biserică. Monahul s-a îndreptat supus şi umilit către ieşire, iar Visarion 
i-a urmat lui zicând: „Păcatul lui l-am făcut şi eu!" 


Cugetare 


Să luăm aminte la minunata înviere a fiicei lui air: 
e La cum Stăpânul a liniştit mulțimea, zicându-le că fecioara nu a murit, ci 
doarme; 
e LacumEla luat-o de mână, iar copila s-a ridicat vie; 
e Lacum Stăpânul poate învia şi sufletul meu, cel omorât cu păcatele, printr- 
o singură atingere a Duhului Lui de Viaţă dătător. 


Predică despre paza inimii 


Păzeşte-ţi inima mai mult decât orice, căci din ea ţâşneşte viaţa (Pildele lui Solo- 
mon 4: 23). 


— Inima este sediul voinței, al iubirii, al priceperii, în ea se află faţa Prea- 
sfintei şi Dumnezeieştii Treimi. 
— Inima este casa Tatălui, altarul Fiului şi atelierul Duhului Sfânt. 


Domnul inima omului o voiește: Dă-mi mie, fiule, inima ta (Pildele lui Solomon 
23: 26). 


O fraților, mai presus de toate cele pe care le păziţi cu străşnicie, păziţi-vă inima! 
De s-ar şi răsturna munţii, de-ar şi seca toate apele pământului, de v-ar şi părăsi toţi 
prietenii şi de v-aţi pierde toate averile, de chiar tot trupul vostru s-ar umple de 
viermi, nu vă înfricaţi, măcar deşi întreaga lume v-ar împroşca cu batjocura ei! Ci 
vol păziţi-vă doar inima, păziţi-o în orice urgie s-ar întâmpla să cadă asupra voastră 
şi lipiţi-o strâns de Domnul. Căci din inimă ţâşneşte viaţa şi cum ar mai putea ea 
țâşni dacă în ea nu se sălăşluieşte suflarea Domnului şi Izvorul Vieţii - suflarea lui 
Dumnezeu? 


Omul cel bun din comoara lui cea bună scoate afară cele bune, pe când omul cel 
rău din comoara lui cea rea scoate afară cele rele (Matei 12: 35). Acestea sunt 
cuvintele rostite de Domnul, cel care umple vistieria inimii tale cu bogăţiile Lui. 


Dar cine e omul cel bun? El este cel care are comoara cea bună în inima lui. 


Și cine este omul cel răul? Este cel care are comoara cea rea în inima lui. Căci din 
inimă la omului celui rău] ies: gânduri rele, ucideri, adultere, desfrânări, fur- 
tişaguri, mărturii mincinoase, hule (Matei 15: 19) şi din inima cea bună ies dra- 
gostea, bucuria, pacea, îndelunga-răbdare, bunătatea, facerea de bine, credinţa, 
blândeţea, înfrânarea, curăţia (Galateni 5: 22-23). 


Vedem noi oare ce mare vistierie este inima omului? Oare vedem noianul pe care 
poate să-l încapă inima omului? 


O, frate, însuşi Duhul Sfânt Dumnezeu, dacă binevoieşte, poate să încapă în inima 
omului. Nu numai că poate, dar EI şi vrea. El doar aşteaptă ca tu să-ţi pregăteşti 
inima pentru El şi să o prefaci în biserică sfântă, căci Duhul Sfânt Dumnezeu nu Se 
poate sălăşlui decât într-un templu. 


Aşa precum şarpele îşi păzeşte pururea capul, aşa şi tu, fiule, păzeşte-ţi pururea 
inima. Mai presus decât toate cele pe care le păzeşti cu străşnicie, fiule, păzeşte-ţi 
inima! Căci în inimă intră viaţa şi din ea iarăşi viaţă iese, viaţa de la Dumnezeul cel 
Viu. 


O, Stăpâne Doamne de Viaţă dătătorule, ajută-ne nouă să ne păzim inima puru- 
rea pentru Tine, Domnul şi Dumnezeul nostru, Căci noi pe Tine te lăudăm, Ţie 
îți mulțumim şi pe Tine te Slăvim în veci. Amin. 


7 iunie 
Pomenirea Sfântului mucenic Teodot din Ankira 


Acest mucenic al lui Hristos a fost creştin în taină şi din această poziţie a ajutat 
puternic Biserica, adunând şi îngropând cu cinste trupurile mucenicilor lui Hristos. 


Astfel, el a îngropat trupurile a şapte fecioare care fuseseră omorâte pentru mărtu- 
risirea sfintei credinţe. Dar când păgânii au prins de veste, ei l-au supus la aceleaşi 
torturi şi la urmă l-au omorât. (Vezi şi ziua de 18 mai, pentru mai multe detalii din 
viaţa Sfântului Teodot.) 


Pomenirea Sfintelor muceniţe Chiriaca, Valeria şi Maria 


Aceste muceniţe au fost toate trei din Cezareea Palestinei. Când a început prigo- 
nirea creştinilor, ele s-au retras din cetate şi s-au ascuns la o colibă, unde au petre- 
cut în rugăciune neîncetate către Dumnezeu, postind şi rugându-se ca să se răspân- 
dească în întreaga lume credinţa creştină şi ca prigonirea Sfintei Biserici a lui 
Hristos să înceteze. 


Fiind bârfite la stăpânire, ele au fost aduse înaintea judecății, torturate şi ucise în 
chinuri la anul 304. 


Astfel s-au încununat aceste sfinte muceniţe cu slăvitele cununi ale martiriului. 
Pomenirea Sfântului sfinţitului mucenic Marchellus, papă al Romei 


În timpul domniei lui Maximian, Marchellus, papă al Romei fiind, a fost osândit să 
pască vitele la un oarecare loc. 


Spre a-i plăcea lui Dioclețian, care îl făcuse al doilea împărat, Maximian a început 
să construiască băi publice la Roma, aşa numitele Thermae şi i-a silit pe creştini să 
lucreze la ele, precum faraon îi silise odinioară pe evrei să frământe cărămidă în 
Egipt şi să facă cele mai chinuitoare şi periculoase munci. 


Mulţi creştini au pierit muceniciţi astfel. Printre ei s-au numărat diaconul Chiriac, 
care avea mare putere asupra diavolilor şi o vindecase pe Artemia, fiica posedată a 
lui Dioclețian şi pe Jovia, fiica împăratului persan şi le botezase pe amândouă; de 
asemenea printre aceştia s-a numărat Artemia însăşi; apoi diaconii Sisinie, Sma- 
ragdus şi Largius, cei care au fost împreună cu diaconul Chiriac; diaconul Afro- 


nianus; doi soldați romani proaspăt botezați, Papius şi Maurus; bătrânul Saturnin; 
Crescentianus şi fericitele fecioare Priscilla şi Lucina, care din averile lor făcuseră 
cimitirul pentru creştinii ucişi. 


Sfântul Papă Marchellus a păzit vitele vreme îndelungată, iar la urmă, din pricina 
înfometării, umilinţelor şi torturilor din partea soldaților, s-a odihnit şi şi-a dat 
sufletul în mâinile lui Dumnezeu. 


Sfântul sfinţit mucenic Marchellinus, papă al Romei 


Marchellinus a fost predecesorul Papei Marchellus pe tronul patriarhal de la Roma. 
Când împăratul Dioclețian 1-a chemat la ordine şi I-a ameninţat cu torturile, Mar- 
chellinus a jertfit idolilor, drept pentru care împăratul i-a dăruit un strai scump. 


Dar după aceasta Marchellinus s-a pocăit cu amar pentru lepădarea lui de Hristos, 
ca altădată apostolul Petru. 


La vremea aceea se ţinea un sinod al episcopilor în regiunea Campania. Papa 
Marchellinus s-a îmbrăcat în sac şi-a turnat cenuşă pe cap şi a intrat astfel în sfânta 
adunare, mărturisindu-şi păcatul înaintea tuturor şi cerând judecată. Părinţii i-au zis 
că el singur trebuie să se judece. 


Atunci Marchellinus a zis: „Eu vrednic de rangul preoţesc nu mă mai socotesc a fi; 
iar trupul meu îngropare să nu aibă după moartea mea, ci la câini să fie aruncat." 


Zicând acestea, el a legat cu blestem pe oricine i-ar călca dorinţa după moarte. Du- 
pă acestea Marchellinus s-a dus înaintea lui Dioclețian, i-a aruncat cu dispreţ înain- 
te straiul cel scump, L-a mărturisit pe Hristos şi i-a blestemat pe idoli, împăratul 
turbat a poruncit ca Marchellinus să fie torturat şi apoi omorât în afară cetăţii, 
împreună cu trei bărbaţi aleşi şi făcători de bine: Claudie, Cyrinus şi Antoninus. 


Trupurile acestor trei bărbaţi au fost îngropate imediat, dar trupul Papei Marche- 
Ilinus a zăcut neîngropat vreme de treizeci şi şase de zile. 


Sfântul apostol Petru însă i-a apărut noului papă, Marchellus şi i-a poruncit ca să ia 
trupul lui Marchellinus şi să-l îngroape, zicându-i: Cel ce se smereşte pe sine se va 


înălța (Luca 18: 14). 


Pomenirea Sfântului cuvios Daniil din pustia sketică 


Acest Daniil a fost stareţul vestitului Schit din Egipt. EI a fost ucenicul Sfântului 
Arsenie şi povăţuitor al multor sfinţi mari. Multe din cuvintele şi învăţăturile lui 
sunt cuvinte vii şi faruri călăuzitoare pentru monahi şi astăzi. 


Odată, pe când barbarii au atacat Schitul, fraţii l-au chemat îngroziţi ca Să fugă 
împreună cu ei. EI le-a zis: „Dacă Domnul însuşi nu mă va păzi, atunci la ce 
bun mi-ar fi să trăiesc?” 


Daniil a mai zis: „Cu cât ţi se îngraşă trupul mai tare, cu atât mai mult îţi Slă- 
beşte sufletul.” 


EI a vieţuit împreună cu fraţii în obşte timp de patruzeci de ani, dar după aceea s-a 
retras în pustie, la anul 420 după Hristos. 


EI era la Alexandria când un bătrân desfrânat şi rău şi-a ucis pe nora lui, Sfânta 
Tomaida (vezi aprilie, în 13 zile), pentru că şi-a păzit întreaga fecioria ei împotriva 
desfrânatului ei socru. Daniil şi ucenicul lui au luat trupul sfintei şi l-au îngropat. 


Cântare de laudă la Sfântul Marchellinus 


O păcătosule, alungă deznădejdea, 
Și fă pocăință înaintea lui Dumnezeu, 
Căci deznădejdea este bucuria diavolilor. 


Iată Marchellinus ierarhul lui Dumnezeu a fost, 
Iar când fiarele schingiuirilor a văzut, 

De Domnul înaintea împăratului pământesc 
s-a lepădat. 


Dar pe el deznădejdea nu l-a biruist, 
Ci el mai înainte a alergat 
Și păcatul şi-a mărturisit pe faţă. 


Apoi cu vitejie el păcatul şi-a spălat 
Intru al lui sânge. 


O păcătosule, nu te omori de întristare, 

Nu ţine înăuntru şerpii păcatului. 

Căci păcatul ascuns este ca un şarpe în inimă, 
Care inima păcătosului ce se tăinuieşte roade. 


Petru apostolul a păcătuit, dar îndată ieşind, 
A plâns cu amar. 
Aşa fac cei care se pocăiesc întru adevăr. 


Când un mare Apostol şi un mare ierarh au păcătuit, 
Dar pocăindu-se cu amar, i-a iertat Dumnezeu, 
Oare crezi că EI 

nu te va ierta şi pe tine? 


Ci doar pocăieşte-te cu amar, 

Fără să-ntârzii. 

Căci moartea păzeşte la uşi, 

Ea vine când nici gândeşti, 

Ea te poate despărți de Domnul pe vecie 
Dacă tu îţi amâni pocăinţa. 


Grăbeşte, scutură deznădăjduirea! 
Grăbeşte la pocăință cu amar! 


Cugetare 


Sfinţii au un acut sentiment al conştiinţei. Ceea ce omul obişnuit consideră doar 
0 scăpare, Sfinţii socotesc o mare călcare a Legii lui Dumnezeu. 


S-a povestit despre Avva Daniel că de trei ori l-au luat rob tâlharii, ducându-l în 
adâncul pădurii. Din fericire, el de două ori a scăpat din acea sclavie, iar a treia 
oară, vrând să scape, el I-a lovit pe un tâlhar cu o piatră, I-a ucis şi a fugit. Această 
crimă a apăsat ca plumbul inima bătrânului. 


Neştiind cum să facă, el a mers atunci la patriarhul Alexandriei, Timotei, i-a mărtu- 
risit păcatul lui şi a cerut sfat. 


Patriarhul l-a mângâiat şi l-a slobozit fără nici un canon. Dar conştiinţa con- 
tinuând să-l tulbure, el s-a dus şi la Papă de la Roma. Papa i-a zis aceleaşi lucruri 
ca Timotei al Alexandriei. 


În continuare tulburat şi nemulțumit, Daniel a mers pe rând la patriarhii ceilalţi, ai 
Constantinopolului, Antiohiei şi Ierusalimului, mărturisindu-le tulburarea inimii lui 
şi cerând sfat. 


Dar sfaturile primite nu-i împrăştiau tulburarea inimii. Atunci el s-a întors la Ale- 
xandria şi s-a predat autorităților explicându-le crima lui. 


Autorităţile I-au arestat şi I-au dus înaintea Ducelui Alexandriei la judecată. Avva 
Daniil a arătat în amănunte înaintea tribunalului crima lui, cerând să fie omorât 
pentru aceasta, cum cerea legea, spre a-şi mântui sufletul de chinurile cele veşnice. 


Ducele s-a minunat şi s-a uimit de povestea şi cererea bătrânului şi la urmă i-a zis: 
„Du-te, Părinte şi roagă-te lui Dumnezeu pentru mine, chiar de vei mai şi ucide 
incă şapte din aceştia!" 


Văzând aşa şi inima lui neaflând cu nici un chip alinare, Avva Daniil a hotărât să ia 
la chilia lui un lepros şi să-l îngrijească până la moartea lui, iar când acel lepros va 
muri, să ia altul. Aşa a şi făcut, şi a aflat liniştea conştiinţei lui. 


Luare aminte 
Să luăm aminte la vindecarea minunată a femeii cu curgerea de sânge: 


e La cum, având credinţă mare, femeia cu scurgere de sânge s-a atins de 
poala hainei Domnului lisus şi s-a vindecat îndată; 

e La cum şi sufletul meu este asemenea femeii cu scurgere de sânge, câtă 
vreme este rob păcatului trupului şi sângelui; 

e La cum, printr-o singură atingere a Stăpânului Hristos, sufletul meu poate 
primi vindecare şi insuflare dumnezeiască. 


Predică despre imitarea furnicii 


Du-te, leneşule, la furnică şi vezi munca ei şi prinde minte! (Pildele lui Solomon 
6:6). 


Este voia lui Dumnezeu, a Aceluia Care ne-a trimis în lume, ca să lucrăm câtă 
vreme ne aflăm în lume. Stăpânul Hristos însuşi ne poruncește: Lucrează! Prive- 
ghează! EI îi laudă pe cei care îşi înmulţesc talanţii primiţi şi îi osândeşte pe cei 
care îşi îngroapă talanţii. 


EI numeşte timpul petrecut de EI pe pământ slujire şi zice că EI nu a venit în lume 
ca să fie slujit, ci ca să slujească. EI foloseşte ca exemplu pe Tatăl Său Cel Ceresc 
şi zice: Tatăl Meu până acum lucrează şi Eu lucrez (loan 5: 17). EI le porunceşte 
ucenicilor Lui: Lucraţi câtă vreme aveţi lumină. 


O ce cumplită ruşine este pentru om când furnica, această făptură mică şi lipsită de 
rațiune, este dată ca pildă a sârguinţei, demnă de urmat! Dar, atunci când omul nu 
este în stare să imite sârguinţa lui Dumnezeu, este nevoie să fie trimis cel puţin la 
exemplul furnicii, pe care să-l urmeze! Furnica lucrează vara întreagă şi îşi pre- 
găteşte hrana ei pentru iarnă. 


Fraţilor, oare noi ne pregătim hambarele noastre de iarnă, pe care să le deschidem 
şi să ne înfruptăm din ele după moarte? O, să nu ne fie nouă a ne înfăţişa cu 
mâinile goale înaintea Celui care ne dă nouă cu mână largă de toate şi din belşug, 
tot timpul cât ne aflăm în viaţa aceasta! 


Lenea este unul dintre păcatele de moarte, căci ea ucide sufletul omului. Sufletul 
trândav este peştera tuturor viciilor; sufletul trândav este locuinţa diavolului. 


O, Stăpâne Atotputernice Doamne, Tu care eşti pururea însăşi pacea şi însăşi 
lucrarea, izbăveşte-ne pe noi de ucigătoarea trândăvie şi mişcă-ne pe noi spre 
lucrarea faptelor celor bune cu puterea Duhului Tău celui Sfânt, spre mântuirea 
sufletelor noastre. Căci Ţie se cuvine toată slava şi mulțumita în veci. Amin. 


8 iunie 
Pomenirea Sfântului Efrem, patriarhul Alexandriei 


În timpul domniei împăratului Bizantin Anastasie, Efrem era guvernatorul părților 
răsăritului. EI era vestit tuturor pentru marea lui pietate şi milostivire, lucruri 
pentru care era pretutindeni cinsit de către toţi. 


Când a trebuit ca să se rezidească Antiohia, care fusese distrusă de cutremur şi de 
incendiu, împăratul l-a desemnat pe Efrem să conducă şi să organizeze această 
muncă. Efrem s-a achitat de această misiune vastă şi dificilă cu râvnă şi cu dra- 
goste. 


Printre tăietorii de piatră care lucrau la acel vast şantier se afla şi un episcop care, 
din motive necunoscute, îşi lăsase dioceza lui şi se coborâse să muncească la tăie- 
rea pietrei, fără ca nimeni să ştie că el de fapt era episcop. Într-o zi el s-a aşezat să 
se odihnească alături de ceilalţi lucrători, după nişte ceasuri extenuante de muncă şi 
a adormit. 


Guvernatorul Efrem a privit la acest om şi a văzut un stâlp de foc înălțându-se de la 
trupul lui până la cer. Uluit şi înspăimântat, Efrem 1-a chemat la el pe acel bărbat 
şi l-a jurat să îi spună cine este. Bărbatul a şovăit, dar în cele din urmă 1-a măr- 
turisit lui Efrem că este episcop şi i-a prorocit că el, Efrem, va fi hirotonit patriarh 
al Antiohiei. (Tronul Patriarhiei de Antiohia fiind atunci vacant, deoarece bătrânul 
patriarh Eufrasie pierise în cutremur.) 


Cu adevărat, Efrem a fost ales şi sfințit episcop şi patriarh. Din pricina marii lui 
bunătăţi, curăţii şi râvne pentru Sfânta Ortodoxie, Dumnezeu i-a dăruit marele har 
al facerii de minuni. 


Odată, în scopul de a-l convinge pe un eretic că Ortodoxia este adevărată, el şi-a 
aşezat felonul în mijlocul unui foc şi s-a rugat lui Dumnezeu. Felonul a rămas în 
foc timp de trei ceasuri fără ca să ardă. Văzând aceasta, ereticul a rămas uimit şi în- 
spăimântat şi s-a lepădat de erezia lui. 


Sfântul Efrem s-a odihnit cu pace la anul 546 după Hristos, strămutându-se la loca- 
şurile împărăției lui Dumnezeu. 


Pomenirea Sfântului prea cuvios Zosima din Fenicia 


Sfântul Zosima s-a născut în satul Synada, în apropiere de Tir. Acolo el a vieţuit 
într-o mânăstire, întru toate nevoinţele călugărești. Având conştiinţa nepătată, el 
vedea lucrurile de la depărtare, în duh şi cunoştea ce se întâmpla în lume. Astfel, el 
a prezis şi a văzut distrugerea Antiohiei prin cutremur şi plângând cu amar, s-a 
închinat la pământ şi s-a rugat lui Dumnezeu ca această cetate să nu se distrugă cu 
desăvârşire. 


S-a întâmplat odată că un leu care bântuia prin acele locuri i-a prins şi i-a ucis 
catârul care îi aducea apă. Sfântul i-a poruncit atunci leului ca să slujească el în 
locul catârului, ducând sarcina. Leul s-a făcut blând ca un miel înaintea bătrânului 
şi a dus acea sarcină până la porţile Cezareei, unde Avva Zosima i-a dat drumul să 
plece. 


Sfântul Zosima a adormit cu pace în veacul al şaselea. 
Pomenirea Sfântului marelui mucenic Teodor Stratilat 


Acest Sfânt se prăznuieşte la 8 februarie, când se povesteşte viaţa lui. Totuşi, 
Biserica îl pomeneşte şi la 8 iunie, când se face prăznuirea mutării sfintelor lui 
moaşte de la Heraklion la Evhaita. 


Inaintea muceniciei sale, Sfântul Teodor a lăsat următoarele porunci în testa- 
mentul pe care i l-a lăsat lui Varus, robul lui: 


Sfântul Anastasie din Sinai a scris despre o minune a icoanei Sfântului Teodor: în 
oraşul Karast de lângă Damasc se afla o biserică închinată Sfântului Teodor 
Strauilat. Când saracinii au cucerit Damascul, un grup de saracini s-au instalat în 
biserică cu nevestele şi copiii lor. Acolo în frescă pe un perete se afla pictat chipul 
Sfântului Teodor. Unul dintre saracini a tras cu o săgeată şi a lovit chipul Sfântului 
în faţă. Pe dată din faţa Sfântului a început să curgă sânge. Curând după aceea, toți 
saracinii aceia au pierit în acea biserică. 


Sfântul Anastasie zice că el însuşi a fost în acea biserică şi a văzut chipul sfântului 
şi urmele de sânge închegat de pe faţa lui. 


Cântare de laudă la Sfântul Efrem, patriarhul Antiohiei 


Sfântul Efrem, bărbatul evlaviei, 
împotriva făcătorilor de rele 


S-a OŞTiI. 


Oştean al Bisericii a fost el, 
Ce contra păcatului nebunesc al ereziei 
A luptat. 


Oştean al Bisericii a fost el, 

Al Bisericii de Hristos răscumpărate 

Și pururea proslăvite 

Prin Scumpul Său Sânge pe Cruce vărsat. 


Efrem pe a lui EHristos turmă 
De lupi o păzeşte, 

Cuiburile păianjenilor 
Nimicind. 


Sfântul Efrem, alesul lui Dumnezeu, 
A luminat în Antiohia. 


Prin a lui Sfintă gură Biserica a strălucit 
Ca în vremurile slăvitului Hrisostom. 


Cu darul minunat al vindecărilor, 

Dumnezeu a proslăvit pe cel ce L-a proslăvit. 
Efrem este steaua unui trecut Slăvit, 

Efrem este slava Ortodoxiei. 


Cugetare 
Teama în suferinţe şi teama lipsei de suferinţe, iată o una şi aceeaşi teamă, care 


este aceea resimţită de omul duhovnicesc atunci când se întreabă dacă nu cumva 
Dumnezeu s-a depărtat de el. 


Când 
iar ea L-a întrebat: 


suferea în torturi, Mântuitorul S-a înfățișat înaintea ei, 


Iar Domnul i-a zis: Am fost chiar aici, în inima ta." 


Dar o frică la fel de mare cade asupra omului duhovnicesc şi atunci când suferin- 
țele nu se apropie de el vreme îndelungată. 


Un monah a intrat odată într-o biserică din Alexandria şi a văzut o femeie 
îngenuncheată înaintea icoanei Mântuitorului, vărsând lacrimi amare şi 
strigând către Domnul: „Tu m-ai părăsit, Domnul meu şi Dumnezeul meu, o 
mântuieşte-mă, Multmilostive!" 


După rugăciunea ei, monahul a întrebat-o pe femeie: „Cine te-a supărat pe tine 
de plângi atât de tare înaintea lui Dumnezeu?" 


Iar femeia i-a zis: „Până acum nimeni nu m-a Supărat pe mine şi de aceea 
plâng, pentru că Dumnezeu m-a părăsit şi timp de trei ani nu mi-a trimis nici o 
suferinţă, în tot acest timp nu am fost nici bolnavă nici eu, nici fiul meu şi nici 
un animal din gospodărie nu mi-a pierit." 


Luare aminte 


Să luăm aminte la vindecarea minunată a celor doi orbi (Matei 9: 27): 

e Lacumcei doi orbi strigau rugându-L pe Mântuitorul ca să deschidă ochii 
lor; 

e La cum Mântuitorul S-a atins de ochii lor şi le-a făcut după credinţa lor, iar 
ei au văzut; 

e La cum Domnul Se poate atinge şi de al meu suflet orb şi îmi poate reda şi 
mie vederea duhovnicească, numai dacă voi striga şi eu, rugându-L pe El cu 
credinţă. 


Predică despre împăratul împăraţilor 


Prin mine împărăţesc împărații şi principii rânduiesc dreptatea. Prin mine 
cârmuiesc dregătorii şi mai-marii Sunt judecătorii pământului. Eu iubesc pe cei 
ce mă iubesc şi cei ce mă caută mă găsesc (Pildele lui Solomon 8: 15-17). 


Să nu cugete vreun împărat că el domneşte prin a sa putere şi înţelepciune, căci el 
va fi ruşinat de cei slabi şi de cei nebuni. Să nu cugete vreun dregător că el face 
dreptate între oameni prin a sa proprie pricepere şi putere, căci nebunie s-ar chema 
aceasta, absurdă până şi în ochii copiilor. Să nu cugete împărații, dregătorii şi jude- 
cătorii acestei lumi că ei stăpânesc după voia cuiva care este contra voii şi milo- 
stivirii lui Dumnezeu, căci toţi cei care Îl uită pe Dumnezeu se vor răni amarnic pe 
gheaţa pe care alunecă în vieţile lor. 


Eu iubesc pe cei ce Mă iubesc, zice Domnul. Domnul grăieşte acestea mai întâi 
împăraţilor, dregătorilor şi judecătorilor acestei lumi şi popoarelor din ea. Căci 
dacă ei îl iubesc pe Domnul, atunci şi ei sunt foarte dragi Domnului. Dacă ei îl 
iubesc pe Domnul, atunci şi popoarele peste care ei stăpânesc şi fac judecată îl vor 
iubi şi ele pe Domnul. lar dacă popoarele îl iubesc pre Domnul, atunci ele vor iubi 
şi pe împărații, dregătorii şi judecătorii lor. 


Cu cât este un om mai sus pe scara puterii şi stăpânirii peste oameni, cu atât mai 
aproape ar trebui să fie el de Dumnezeu, mult mai aproape prin comparaţie cu 
oamenii peste care stăpâneşte. 


O fraților, Domnul S-a răstignit pe Cruce pentru noi şi prin aceasta a arătat dra- 
gostea Lui pentru noi. Cel care Se răstigneşte pentru noi, cu adevărat ne iubeşte 
mult mai mult decât cel care se veseleşte cu noi la masă. Şi deci, când avem atâta 
dragoste față de prietenii care se veselesc cu noi la masă, oare cu cât mai multă 
dragoste nu ar trebui să avem pentru Cel care, din dragoste pentru noi S-a răstignit 
pe Cruce? 


O, Stăpâne Binecuvântate Doamne, deschide-ne nouă vederea cea duhovnicească, 
ca să putem vedea tot adâncul iubirii Tale pentru noi şi ca să ne umplem şi noi de 
dragostea cea către Tine, Căci noi pe Tine te lăudăm şi Ție îți mulţumim în veci. 
Amin. 


9 iunie 
Pomenirea celui între sfinţi părintelui nostru Chiril, patriarh al Alexandriei 


Sfântul Chiril acesta a fost de neam nobil şi rudenie apropiată a lui Teofil, patria- 
rhul Alexandriei, căruia i-a şi urmat în scaun. 


In timpul vieţii lui el a avut de dus trei amarnice lupte: împotriva ereticilor no- 
vaţieni, împotriva ereticului Nestorie şi împotriva evreilor din Alexandria. 


Novaţienii îşi aveau sorgintea la Roma, şi se numeau aşa după presbiterul No- 
vaţian, căpetenia ereziei. Ei se mândreau cu virtuțile lor, umblau îmbrăcați numai 
în alb, opreau cu străşnicie cununia a doua şi susțineau că nu trebuie să se facă 
rugăciuni pentru cei căzuţi în păcate de moarte şi de asemenea că aceia căzuţi de la 
dreapta credinţă nu mai au voie să fie reprimiţi în Biserică, chiar dacă se pocăiesc 
pururea cu amar. 


Chiril i-a spulberat pe aceştia cu cuvântul şi i-a alungat astfel din Alexandria, 
împreună cu episcopul lor. 


Lupta cu evreii a fost mult mai grea şi ea a fost sângeroasă. Încă din timpurile în 
care Alexandru cel mare întemeiase cetatea, evreii fuseseră foarte puternici în ea. 
Ura lor împotriva creştinilor era drăcească şi dementă. Ei îi ucideau pe creştini prin 
toate mijloacele: prin trădare, prin otrăvire, prin răstignirea pe cruce. După o luptă 
cumplită şi tenace, Chiril a reuşit, în timpul împărăției lui Teodosie cel mic, să-i 
alunge pe evrei din Alexandria. 


Lupta împotriva lui Nestorie însă, care era patriarhul Constantinopolului, nu s-a 
rezolvat decât la cel de al treilea Sinod Ecumenic (care a avut loc la Efes, în anul 
431). Chiril însuşi a condus lucrările acestui Sinod, reprezentându-l în acelaşi timp 
şi pe Papa Celestin al Romei la cererea acestuia din urmă, căci Papa Celestin nu 
putea să călătorească, fiind foarte înaintat în vârstă. 


Nestorie a fost condamnat, anatematizat şi surghiunit de împărat către graniţa cea 
mai de răsărit a imperiului, unde rău a pierit de o boală cumplită: limba lui, cea cu 
care a hulit pe pururea Fecioara Mania, Maica lui Dumnezeu, pe care el o numea 
doar Născătoare de Hristos, a fost năpădită şi mâncată de viermi puturoşi. 


După încheierea acestei lupte, Chiril a trăit restul scurt al vieţii lui cu pace, păs- 
torind bine şi cu râvnă turma lui Hristos. 


EI s-a strămutat la Domnul la anul 444. 


Sfânta Tradiţie zice că el a alcătuit rugăciunea “Născătoare de Dumnezeu Fecioară, 
Bucură-te!...” 


Pomenirea Sfântului Chiril de la Lacul alb 


Acest Chiril s-a născut într-o familie aristocrată, fiind crescut şi educat la Mosco- 
va. El s-a tuns monah în Mânăstirea Simonov, unde a dus o viaţă de nevoinţe care 
i-a uimit pe ceilalți monahi. 


Ca să-şi ascundă virtuțile, Chiril s-a prefăcut nebun. EI a grăit faţă către faţă cu 
Sfântul Serghei de Radonej şi a primit multe sfaturi mântuitoare de la el. 


Impotriva voinţei lui, el a fost ales să fie stareţ al mânăstirii. 


EI se ruga pururea cu stăruinţă la Preasfânta Născătoare de Dumnezeu, ca să-i arate 
calea prin care ar putea să ducă o viaţă de nevoinţe sihăstreşti, în linişte. Într-o 
noapte el a văzut o lumină mare şi a auzit un glas:” Chirile, ieşi de aici şi du-te la 
Lacul Alb!” Şi cu adevărat, Chirii a ieşit din Mânăstirea Simonov împreună cu un 
frate însoțitor, a mers în apropiere de Lacul Alb, iar acolo, în desimea pădurii de 
pin, a început să ducă viaţa de sihăstrie după care atât de mult a însetat. 


Cu trecerea anilor, această sihăstrie s-a transformat într-o mânăstire mare. 


Cuviosul Chiril a primit de la Dumnezeu şi marele har al facerii de minuni, el vin- 
deca bolnavii şi lucra multe alte minuni. 


EI a adormit la anul 1429, în anul al nouăzecilea al vieţii lui, strămutându-se la 
locaşurile cereşti ale Stăpânului Hristos, pe care L-a iubit cu înflăcărare întreaga lui 
viaţă. 

Cântare de laudă la Sfântul Chiril al Alexandriei 
Sfântul Chiril cel neclintit 
Zidirea uimeşte cu credinţa lui. 
Viteazul se înconjoară cu Sfânta Cruce, 


Arma lui tare de apărare. 


EI împotriva duşmanilor Bisericii se înarmează: 


împotriva evreilor, ai Crucii duşmani. 


EI pe Novaţieni i-a vădit fără milă, 
Cei care cu ei înşişi se mândreau, 
Cei care hotar puneau milostivirii, 
Cei care mai înainte de Judecată 
Pe păcătoşi osândeau, 

Cei care îndrăzneau a huli 

Puterea lui Dumnezeu, 

Cum că ea nu ar putea face minuni. 


Dar cel mai tare Chiril strălucit-a 

În bătălia contra răului Nestorie, 

Al Ortodoxiei dărâmător, 

Al Maicii Domnului nostru hulitor. 

Stăpâna de Dumnezeu Născătoarea lui Chiril 
În ajutor i-a Stat, 

Când marele patriarh pe drăcescul Nestorie 
I-a biruit 

şi de neghinele lui a curăţit Biserica. 


Toate aceste biruinţe fost-au 
Cu al Maicii lui Dumnezeu pururea Fecioară 
puternic ajutor. 


Chiril a fost al Ortodoxiei cavaler, 

De aceea pe El Biserica pururea îl slăveşte 
Și lui i se roagă neîncetat, 

De năvălirile drăceşti să ne păzească 

Cu ale sale sfinte rugăciuni. 


O, Sfinte părinte Chirile, 

Stea prea luminoasă între stele, 
Roagă-te lui Hristos Dumnezeu, 

Ca să mântuiască sufletele noastre! 


Cugetare 


Păcătuim dacă socotim de datoria noastră ca să îi urâm pe cei pe care îi urăşte 
familia noastră. Această ură ni se transmite ca o boală de familie. Căci adoptând 


iubirea familiei noastre, îi adoptăm de asemenea şi ura. Uneori chiar şi oameni de 
uriaşe staturi duhovniceşti au căzut pradă slăbiciunii acesteia. 


Patriarhul Teofil l-a urât pe Sfântul loan Gură de Aur şi a fost duşmanul lui 
până la moarte. Sfântul Chiril, rudenia lui şi urmaş în scaunul său, a moştenit 
această ură împotriva Sfântului loan Gură de Aur şi a purtat această ură 
înlăuntrul lui multă vreme. 


Zadarnic a încercat Sfântul Isidor, pelusiotul să-l sfătuiască pe Chiril să-şi 
schimbe părerea despre Sfântul loan Gură de Aur şi să-i înscrie numele în 
Dipticul Sfinţilor, căci Chiril nu a voit deloc să-şi schimbe părerea. 


Atunci, Preasfânta Născătoare de Dumnezeu, pentru a cărei slavă şi cinste 


Chiril luptase atât de înverşunat împotriva lui Nestorie, 


Preasfânta şi Preacurata l-a 
implorat atunci pe Gură de Aur să-l ierte pe Chiril. 


Atunci Marele Hrisostom s-a apropiat de Chiril şi ei s-au îmbrăţişat şi s-au 
sărutat întru iertare şi dragoste desăvârşită. 


Această vedenie a schimbat din temelie inima lui Chiril la adresa Sfântului Gură 
de Aur, iar el s-a pocăit cu amar şi cu ruşine pentru ura pe care atât de nesocotit 
o nutrise atâta lungime de vreme. 


De aceea, la moartea lui, Chiril a făcut totul ca să-1 proslăvească pe Marele Gu- 
ră de Aur ca pe unul dintre cei mai mari Sfinţi ai Bisericii. 


Luare aminte 


Să luăm aminte la minunata vindecare a omului mut, ce avea demon: 
e Lacum Domnul a scos demonul afară din el şi mutul a grăit, 
e La cum diavolul, cu toată puterea lui, încearcă să facă mut sufletul meu aşa 
ca eu să nu-L pot slăvi pe Dumnezeu; 
e La cum Stăpânul, dacă şi eu doresc, poate ca să scoată duhul necurat din 
mine cu un Singur cuvânt şi să mă prefacă în psaltire cu strune a slavei lui 
Dumnezeu. 


Predică despre cei care iubesc moartea 


Toţi cei ce mă urăsc pe mine iubesc moartea (Pildele lui Solomon 8: 36). 
Aşa grăieşte Domnul, Făcătorul cerului şi al pământului, prin gura prorocului Său. 


Cel care urăşte înţelepciunea lui Dumnezeu, îl urăşte pe Dumnezeu, iar cel care îl 
urăşte pe Dumnezeu - ce altceva îi mai rămâne de iubit dacă nu moartea ?! 


Oare nu este cu adevărat moarte tot ceea ce se află în afară de Dumnezeu? Soarele 
şi stelele, marea şi munţii, animalele şi plantele - ce sunt toate acestea dacă nu praf 
mort adus la o formă şi la o viaţă de puterea lui Dumnezeu, de cuvântul lui Dum- 
nezeu, de înţelepciunea lui Dumnezeu? 


Cel care nu îl iubeşte pe Dumnezeu nu numai că nu îl iubeşte pe Dumnezeu, dar el 
nu iubeşte nimic nici din cele create de Dumnezeu: nici frumuseţea stelelor, nici 
ordinea mărilor şi munţilor, nici puterea vie care se află în viaţa animalelor şi a 
plantelor. 


Cel care nu îl iubeşte pe Dumnezeu îl scoate afară şi îl îndepărtează pe Dumnezeu 
din zidire. Şi ce mai rămâne după aceasta? Doar ţărână cea lipsită de formă, 
moartă şi întunecată, doar moartea. Căci până şi acea ţărână este creată de 
Dumnezeu, iar hulitorul lui Dumnezeu trebuie să întoarcă până şi acea ţărână lui 
Dumnezeu şi atunci nu are decât să iubească ce mai rămâne după aceasta. Și ce mai 
rămâne? Numai aceea care nu are absolut nici o legătură cu Dumnezeu, adică 
moartea, păcatul şi diavolul. 


Cel care nu îl iubeşte pe Dumnezeu, în esenţă iubeşte moartea, păcatul şi pe dia- 
volul. Orice hulitor de Dumnezeu este jucăria diavolului, rodul păcatului, pionul 
morții. 


Dispreţuindu-Te pe Tine, O Stăpâne mult lubitorule de oameni, oamenilor nu le 
mai rămâne nimic de iubit. Căci toate cele pe care noi le iubim pe pământ le iubim 
din pricina Ta, căci puterea noastră de a iubi o avem de la Tine. Nebun este acela 
care iubeşte razele soarelui dar dispreţuieşte soarele, care iubeşte picătura de apă 
dar dispreţuieşte izvorul. 


O, Stăpâne Doamne Atotiubitorule, insuflă-ne nouă dragostea cea pentru Tine şi 
de viaţă dătătoare, căci noi Ţie ne închinăm, Ţie îţi mulțumim şi pe Tine te lău- 
dăm în veci. Amin. 


10 iunie 
Pomenirea Sfântului sfinţit mucenic Timotei, episcopul Brusei 


Din pricina marii curăţii a lui Timotei, Domnul i-a dăruit lui harul facerii de mi- 
nuni, cu care vindeca bolile cele multe şi grele ale poporului. 


În timpul împărăției răului Iulian cel care s-a lepădat de Hristos [apostatul], Sfântul 
Timotei a fost aruncat în temniţă. Chiar şi în temniţă fiind, credincioşii veneau la el 
ca să asculte învățămintele cele mântuitoare ale păstorului lor. 


Aflând de acestea, lulian a poruncit călăului să taie capul lui Timotei în temniţă, la 
anul 362. 


Sufletul bunului păstor s-a înălţat la ceruri, iar sfintele lui moaşte au rămas de 
minuni făcătoare, ca să ajute poporului celui sărman şi să slăvească astfel pe 
Dumnezeu. 


Pomenirea Sfinţilor mucenici Alexandru şi Antonina 


Alexandru şi Antonina erau amândoi din Alexandria. Antonina era o cinstită 
fecioară, iar Alexandru, soldat imperial. Fi erau amândoi creştini. 


Antonina a fost adusă la judecată şi torturată. Când au aruncat-o în temniţă, Ale- 
xandru, la porunca unui înger al lui Dumnezeu, s-a dus la acea temniţă (deşi el 
până atunci nu o cunoştea pe Antonina), a acoperit-o cu mantia lui militară şi i-a 
zis să-şi plece capul ca astfel să poată ieşi printre gărzile închisorii. Aşa a scăpat 
fecioara, iar Alexandru a rămas în temniţă în locul ei. După aceea l-au scos pe 
Alexandru înaintea judecătorului şi I-au torturat pentru credinţa lui în Hristos. 


Auzind acestea, Antonina a alergat înaintea judecătorului, care i-a torturat pe 
amândoi cu chinurile cele mai cumplite. 


EI le-a tăiat mâinile, i-a biciuit goi, le-a ars rănile la flacăra lumânărilor, iar la urmă 
le-a uns trupurile cu catran şi le-a dat brânci într-o groapă în care ardea foc mare, 
acoperindu-i după aceea cu pământ. 


Ei au luat cu cinste mucenicia pentru Hristos şi s-au strămutat la locaşurile cele 
cereşti ale împăratului Veşnic la anul 313, în trei zile ale lunii mai. 


Festus, judele cel rău, a amuţit cu totul în ceasul morţii mucenicilor şi tot în acel 
ceas în el a intrat diavolul care chinuindu-l timp de şapte zile, la urmă 1-a omorât. 


Pomenirea Sfântului Vassian, episcopul cetăţii Lodi 


Vassian s-a născut la Siracuza, păgân din părinți păgâni, dar dintr-o familie de 
neam înalt. EI a studiat înalta filosofie la Roma. 


La dorinţa lui sinceră, el a primit Sfântul Botez din mâinile binecredinciosului 
bătrân Gordian. Acest fapt i-a ofensat adânc pe părinţii lui; ca să scape de mânia 
lor şi la porunca Sfântului loan Teologul, care i-a apărut în vedenie, Vassian a 
călătorit la Ravenna şi I-a vizitat pe episcopul Ursus, rudenia lui. 


La sfatul episcopului, Vassian s-a instalat în Biserica Sfântului mucenic Apolinarie 
din afara oraşului. Acolo el s-a nevoit întru multe nevoinţe, postiri aspre şi rugă- 
ciune. 


Când episcopul oraşului Lodi din Liguria a murit, Vassian a fost înălțat episcop în 
chip minunat, în urma unei vedenii, chiar şi nevrând el. El a fost hirotonit întru 
episcop de Ambrozie din Milan şi de Ursus din Ravenna. 


Vassian avea marele dar al vindecărilor şi putea învia şi morţii. Vassian a fost de 
faţă la ceasul ieșirii Sfântului Ambrozie din această viaţă şi a auzit cuvintele lui 
cele mai de pe urmă, care arătau că de faţă la ieşirea lui a venit însuşi Mântuitorul 
Iisus Hristos. 


Vassian a petrecut întru postiri şi nevoinţe ascetice neîncetate până la vârsta 
adâncă, iar în anul a nouăzecilea al vieţii lui el s-a odihnit şi s-a strămutat la împă- 
răția lui Dumnezeu, cam pe la anul 420. 


Sfintele moaşte ale Sfântului Vassian au rămas făcătoare de minuni, spre a da 
mărturie de puterea lui Dumnezeu şi de măreţia sfinţilor Lui. 


Cântare de laudă la Sfântul Vassian 


Sfântul Vassian pe Domnul a iubit; 

Sfântul Vassian Lui pururea s-a rugat. 
Domnul Multmilostiv harul Său l-a dat lui: 
Vassian toate lucrările oamenilor vedea, 
Dansul drăcesc al hidoşilor diavoli, 


Pururea împingând oamenii la rele. 


Odată Vassian umbla prin cetate 

Și a văzut un negustor folosind 
Mincinoase măsuri. 

Pe unul din taleri un drac negru şedea, 
Cântărind mincinos şi furând la cântar. 
Negustorul era fericit că înşeală lumea, 
Bucuros că scoate din puţin bogăţie multă. 


Sfântul Vassian a mers la negustor 

Și i-a strigat în faţă: „,Deschide-ţi ochii! 

Nu te bucura de furt! 

Deschide-ţi ochii! Vezi cine-ţi este tovarăş!” 


La strigătul sfântului ochii negustorului s-au deschis 
EI l-a văzut pe diavol şi s-a prăbuşit pe spate, 
Cuprins de spaimă, tremurând din rărunchi. 


EI a văzut că tot câştigul lui blestemat este, 

Și a prins a plânge genunchii sfântului cuprinzând, 
Și către Vassian strigând:,, Roagă-te pentru mine, 
Părinte, roagă-te!" 


Vassian i-a zis: 
„Pocăieşte-te! Pocăieşte-te, ca să nu pieri veşnic!” 


De la tovarășul lui de tâlhărit, diavolul, 
EI a căpătat aur, 

Pe când diavolul chiar pe-al lui suflet 
Astfel îl cumpăra. 


Cugetare 


Nu este acelaşi lucru dacă îţi mănânci pâinea cu binecuvântare sau dacă nu ţi-o 
mănânci aşa. De fiecare dată când mănânci, tu la masa lui Dumnezeu mănânci, pe 
care Domnul însuşi a intins-o pentru tine. De aceea este de neapărată trebuinţă să 
mulțumim lui Dumnezeu ca unei Gazde a noastre şi să cerem binecuvântarea Lui. 


Mâncarea binecuvântată este mai gustoasă şi mai săţioasă, câtă vreme mâncarea 
fără binecuvântare este fără gust, nesăţioasă şi nesănătoasă. 


Într-o împrejurare, împăratul Teodosie cel mic a ieşit să se preumble în împre- 
jurimile Constantinopolului şi văzând o colibă de monahi, a intrat la ei. 


Bătrânul l-a întrebat pe împărat dacă nu doreşte să mănânce ceva. „Ba aş dori,” 
a zis împăratul. 


Bătrânul a adus pâine, untdelemn, sare şi apă înaintea împăratului, împăratul a 
şezut şi a mâncat şi a băut şi apoi l-a întrebat pe Bătrânul colibei: „Oare ştii cine 
sunt eu?" 


„Stie Dumnezeu cine eşti,” a zis Bătrânul. 
„Eu Sunt împăratul Teodosie.” 
Bătrânul s-a inclinat înaintea împăratului în tăcere. 


Atunci împăratul i-a zis: „împărat Sunt eu şi fiu de împărat, dar, crede-mă, 
Părinte, niciodată în viaţa mea nu am gustat mâncare mai bună şi mai gustoasă 
decât astăzi, în această colibă a ta.” 


Dar oare ştii de ce?” a întrebat Bătrânul. Și tot el a continuat: „Pentru că noi 
monahii pururi ne pregătim mâncarea cu rugăciune şi cu binecuvântare, ceea ce 
face ca hrana, chiar şi cea amară, să se facă dulce şi bună. Pe când la voi la 
împărăție hrana se pregăteşte cu multă osteneală şi cu strigare multă, iar voi nu 
cereţi când o faceţi şi când o mâncaţi binecuvântarea lui Dumnezeu şi de aceea 
mâncarea voastră se face fără gust." 


Luare aminte 


Să luăm aminte la minunata vindecare a omului cu mână uscată: 
e Lacum Domnul i-a zis lui: întinde mâna ta! iar el a întins-o; 
e La cum şi mâinile mele sunt uscate când nu fac cu ele milostenie, pe când 
Domnul îmi zice mie pururea: întinde mâna ta! 


Predică la cum păcătosul de ce se teme de aceea nu scapă 


De ceea ce se teme cel nelegiuit nu scapă, iar cererea celor drepţi [Dumnezeu] o 
împlineşte (Pildele lui Solomon 10: 24). 


Nelegiuitul se teme de moartea năprasnică cea de neocolit, hoţul se teme de tâlhar, 
criminalul se teme de sabie, trufaşul se teme de ruşine, răpitorul se teme de 
foamete, lacomul se teme de boală, iar calomniatorul se teme de judecata 
adevărului. Cele de care se tem cei răi sunt tocmai cele care neapărat li se întâmplă. 


= Dreptul nu-şi doreşte decăt o conştiinţă care să nu-l mustre, gânduri bune, 
pace, dragoste, milostenie, adevăr, dreptate şi blândeţe. lar Dumnezeu îi 
dăruieşte acestea chiar începând de acum, din această viaţă. 

=> Dreptul îşi doreşte şi suspină pururea după împărăția lui Dumnezeu, după 
Rai, după tovărăşia îngerilor şi sfinților şi după vederea feţei Domnului în 
viața cea fără de sfârşit. lar Dumnezeu îi dăruieşte lui toate acestea atunci 
când îl cheamă pe drept la EL. 


O, cât de drept este Dumnezeu cu cel rău şi cât de binefăcător îi este EI celui drept! 


Căci Dumnezeu îngăduie ca să i se întâmple nelegiuitului tocmai cele de care lui îi 
este frică; iar cele de care se teme dreptul, Domnul le înlătură din calea lui. 


Dar care sunt lucrurile de care se teme dreptul? Doar păcatul. lar Dumnezeu 
îndepărtează păcatul de la cel drept şi îi duce paşii pe cărările dreptăţii; Dumnezeu 
păzeşte pe cel drept de duhurile necurate care sunt semănătorii păcatului şi cu 
Harul Său udă seminţele virtuţii din inima dreptului. 


O, Atotvăzătorule Doamne, păzeşte-ne pe noi de cărările nelegiuiţilor şi păzeşte- 
ne pe noi de fricile lor! Ajută inimile noastre cele şovăielnice să se întărească în 
a dori numai ceea ce îţi este plăcut Ţie. Căci astfel ceea ce Ţie îţi este plăcut va 
birui până la urmă şi va predomni în inimile noastre, iar toate celelalte se vor 
usca şi vor pieri în uitare. Căci Ţie se cuvine toată slava şi mulţumita în veci. 
Amin. 


11 iunie 
Pomenirea Sfântului apostol Vartolomeu 


Vartolomeu a fost unul dintre cei doisprezece apostoli mari. Se pare că Vartolomeu 
şi Natanael sunt una şi aceeaşi persoană. 


Impreună cu apostolul Filip şi cu sora lui Filip, fecioara Mariamna şi o vreme îm- 
preună şi cu Sfântul loan Teologul, Vartolomeu a predicat Evanghelia mai întâi 
prin Asia, apoi în India şi la urmă în Armenia, unde a luat şi moartea muceni- 
cească. 


La Hierapolis, aceşti sfinţi apostoli au omorât cu rugăciunea un şarpe uriaş pe care 
păgânii îl ţineau într-o capişte şi se închinau la el. 


In acelaşi oraş, ei tot cu rugăciunea i-au redat vederea lui Stahius, care fusese orb 
timp de patruzeci de ani. 


Aceasta a fost cetatea în care Filip şi Vartolomeu au fost răstigniți de o gloată care 
se pornise cu ură dementă asupra lor. Pe Vartolomeu l-au răstignit cu capul în jos. 


În exact acele zile în care sfinţii piereau pe cruce, a avut loc în cetate un cutremur 
de pământ în care au pierit juzii cei mârşavi şi mulțime dintre gloatele care îi 
răstigniseră pe sfinţi. Crezând că aceasta este pedeapsa lui Dumnezeu, mulți au 
alergat să îi dea pe sfinţi jos de pe cruce, dar Filip deja murise. 


Vartolomeu însă era încă viu şi după aceea el a plecat în India, unde a predicat şi a 
tradus Evanghelia după Matei în limba poporului de acolo. 


Apoi Vartolomeu a trecut în Armenia, unde a vindecat-o pe fiica regelui de ne- 
bunie. Dar fratele cel invidios al Regelui Astyages l-a apucat pe apostolul lui 
Dumnezeu, l-a răstignit pe cruce, I-a jupuit, iar la urmă l-a omorât prin tăierea 
capului în Albanopolisul Armeniei. 


Creştinii au luat trupul sfântului şi l-au îngropat cu cinste într-un sicriu de plumb. 


Pentru că la sfintele lui moaşte se lucrau mulţime de minuni, păgânii au luat sicriul 
şi l-au aruncat în mare. Dar apa mării l- a purtat până în Insula Lipara, unde 
episcopul Agathon, după o descoperire făcută lui în vis, a mers şi l-a întâmpinat la 
marginea mării, apoi l-a luat şi I-a înmormântat cu cinste în biserică. 


Sfântul Bartolomeu, îmbrăcat în strai alb, s-a înfăţişat în biserică înaintea 
cuviosului loan, scriitorul de cântări şi 1-a binecuvântat cu Sfânta Evanghelie 


ca să E alcătui cântări duhovniceşti şi i-a zis: 


EI s-a înfăţişat de asemenea înaintea împăratului Anastasius (491-518) şi i-a zis că 
va apăra nou întemeiata cetate Dara. 


După vreme, sfintele moaşte ale acestui mare apostol s-au strămutat la Benevento, 
iar de acolo, la Roma. Mari şi cutremurătoare minuni s-au lucrat la sfintele moaşte 
ale acestui Sfânt Apostol. 


Pomenirea Sfântului apostol Varnava 


Sfântul Varnava a fost unul dintre cei şaptezeci de Apostoli mai mici. EI s-a născut 
în Insula Cipru din părinți bogaţi ce pogorau din tribul lui Levi şi a studiat 
împreună cu Saul sub marele şi învățatul dascăl Gamaliei. 


La început el s-a numit losif, dar apostolii l-au numit pe el Varnava, adică „fiul 
mângâierii", pentru că el avea marele har de a mângâia sufletele întristate ale 
oamenilor. 


După convertirea lui Saul, Varnava a fost cel care I-a prezentat pe fostul prigonitor 
apostolilor; Varnava a predicat mai târziu Evanghelia împreună cu Pavel şi cu 
Marcu în Antiohia şi în alte locuri. 


Există multe indicaţii cum că el ar fi fost cel dintâi care a vestit cuvântul lui 
Dumnezeu la Roma şi la Milano. 


EI a luat mucenicia în Insula Cipru, din mâinile neamului lui evreiesc şi a fost în- 
gropat de către Marcu în afara porții celei de apus a cetăţii Salamis. 


Pe pieptul lui, înainte de a fi pogorât în groapă, s-a aşezat Sfânta Evanghelie după 
Matei pe care o copiase cu mâna lui. 


Mormântul lui a rămas necunoscut timp de mai multe sute de ani, dar cum nenu- 
mărate vindecări minunate se petreceau deasupra acelui loc, el s-a numit „locul 
vindecărilor." 


Sub împăratul Zeno şi în timpul Sinodului de la Calcedon (din anul 451 după 
Hristos), Apostolul Varnava s-a înfăţişat în vis înaintea arhiepiscopului Anthemius 
al Ciprului de trei ori consecutiv şi 1-a descoperit locul unde se află tăinuite moa- 
ştele sale. 


Aparițiile apostolului au coincis cu timpul în care Petru, patriarhul Antiohiei cel 
însetat de putere, căuta să aducă Biserica Ciprului sub jurisdicția Scaunului de la 
Antiohia. 


După apariţiile şi descoperirea minunată a mormântului apostolului Varnava, s-a 
adeverit că Biserca Ciprului este Biserică Apostolică şi deci independentă. Astfel 
autocefalia Bisericii Ciprului nu a mai fost contestată niciodată de nimeni. 


Pomenirea Sfintei icoane a Născătoarei de Dumnezeu „Axion Estin" (Cuvine- 
se cu adevărat) şi a minunii care s-a lucrat înaintea ei în timpul arhipăstoririi 
patriarhului Nicolae Hrisoverghes (983-996) 


Minunea a fost aceasta: într-o noapte un monah citea Canonul Năcătoarei de 
Dumnezeu şi cânta „Ceea ce eşti mai cinstită decât Heruvimii" în chilia lui de la 
Mânăstirea Pantocrator, numită acum „Axion Estin", după numele icoanei. Mona- 
hul îşi zicea singur rugăciunile, deoarece Bătrânul lui era plecat la Karyes. 


Deodată în biserică a apărut un bărbat care a început să cânte „Cuvine-se cu 
adevărat." Până atunci acea cântare era necunoscută în Biserică. 


Auzind cântarea, monahul a rămas cuprins de bucurie, atât la auzul cuvintelor, cât 
şi la cântarea îngerească. „Aşa se cântă printre noi slava Maicii Domnului", a zis 


străinul către monah. 


Monahul a voit să-şi copie cuvintele şi de aceea a adus o tăbliță de piatră. Dar 
străinul a scris el însuşi pe ea cu degetul, ca şi când tăbliţa ar fi fost de ceară. 


După aceea el fără veste s-a făcut nevăzut. Bărbatul cel străin era Sfântul Arhan- 
ghel Gavriil. 


Tăbliţa a fost dusă la Constantinopol, iar cântarea aceasta a Maicii Domnului a 
rămas pretutindeni în Ortodoxie până în ziua de azi. 


Cântare de laudă la Icoana „Axion Estin" 


Monahul în singurătatea bisericii 
Cu căldură se roagă 

şi întunericul sufletului lui 

Astfel îl alungă. 


Deodată în biserică apare un monah străin - 

Nimic nu este ciudat în aceasta. 

Străinul începe să cânte ca un cântăreț măiestru, 

Și monahul începe şi el: Ceea ce eşti mai cinstită... 

În cinstea Maicii lui Dumnezeu, Maica noastră slăvită. 


Dar minunatul străin îl întrerupe şi-i zice: 

„Între noi altfel această cântare se cântă. 

Noi altfel începem şi iată: 

Cuvine-se cu adevărat, Părinte!" 

Cuvine-se cu adevărat atunci cântă străinul, 

Până la sfârşit. 

Monahul sorbi totul, nevrând să piardă nici un cuvânt. 
„ Oprea cinstite frate, ce uşor suflu eu acum! 
Dăruieşte-mi, rogu-te şi mie cântarea! 

Îngăduie-mi să mi-o copii în slove!" 


Dar el condei şi hârtie la îndemână nu avea: 
Biserica loc de rugăciune este, 
lar nu de scris! 


Atunci al sfinţeniei nopţii oaspete 

Semnul Crucii peste biserică făcu, 

Și scrise cu degetul pe o piatră. 

EI scrise cu degetul precum în ceară moale; 


Acest frate străin pe monah cu adevărat îl uimi. 
„Au cine eşti tu? "îl întrebă pe străin monahul. 


„ Gavriil sunt eu. Ajungă-ţi ţie răspunsul. " 
Și nevăzut se făcu. 


Cu frică mare monahul 
Pe Arhanghel recunoscu sub monahicescul strai. 
Cele scrise de el scrise-au rămas pe vecie. 


Sfânta biserică de bună mireasmă s-a cuprins. 
Cugetare 


Adevăratul prieten se roagă lui Dumnezeu pentru prietenul lui. Adevăratul prieten 
se preocupă de mântuirea sufletului prietenului lui. A-l abate pe prieten de la 
cărările cele rele şi a-l aduce cu ajutorul lui Dumnezeu la calea adevărului - iată 
adevărata şi nepreţuita prietenie. 


Sfinţii lui Dumnezeu sunt cei mai mari prieteni ai omenirii. Doi tineri, Varnava şi 
Pavel, au fost prieteni pe când mergeau împreună la şcoala lui Gamaliei. Când 
Varnava s-a făcut creştin, el s-a rugat lui Dumnezeu cu stăruință şi cu lacrimi ca El 
să lumineze şi mintea lui Pavel şi să-i întoarcă inima, ca şi el să vină la Hristos. 


Varnava i-a vorbit adesea lui Pavel despre Hristos Domnul, dar Pavel îl nesocotea 
şi îl socotea rătăcit. Dar Domnul Cel Atotbun nu a lăsat neroditoare rugăciunile lui 
Varnava. Domnul Cel Atotbun a venit înaintea lui Pavel şi I-a întors de la calea 
rătăcirii şi a minciunii, punându-i picioarele pe calea adevărului. 


Pavel cel întors la Hristos a căzut la picioarele prietenului lui şi a strigat: „O Var- 
nava, învăţătorule al adevărului, eu acum văd că toate cele ce mi-ai zis mie despre 
Hristos adevărate sunt!" 


Varnava a plâns de bucurie şi l-a îmbrăţişat pe prietenul lui. Prietenul a salvat 
sufletul prietenului lui cu rugăciunea cea fierbinte. 


Dacă Varnava ar fi fost ridicat împărat al Romei, el nu i-ar fi putut face lui Pavel 
un bine mai mare decât acela pe care i l-a făcut când I-a adus la adevăr cu rugă- 
ciunea. 


Luare aminte 


Să luăm aminte la minunata vindecare a celui orb şi mut (Matei 12: 22): 
e Lacum Domnul I-a vindecat pe demonizatul care era orb şi mut, 
e La cum Domnul poate vindeca pe loc şi sufletul meu cel orb şi mut din 
pricina îndepărtării mele de Hristos, numai de îmi voi aduce şi eu sufletul la 
EI 
Predică despre stăpân şi rob 


Cine cruţă toiagul său îşi urăşte copilul, iar cel care îl iubeşte îl ceartă la vreme 
(Pildele lui Solomon 13: 24). 


Dragostea lui Dumnezeu pentru oameni depăşeşte dragostea omului pentru om tot 
aşa cum cerul depăşeşte pământul şi cu toate acestea, Dumnezeul cel lubitor de 
oameni nu îl cruţă pe om. 


Dumnezeu îl pedepseşte pe om, nu spre a-l distruge, ci spre a-l îndrepta şi a-l 
mântui. O, binecuvântată este certarea care izvorăşte din iubire! Căci pe cine îl 
iubeşte Domnul îl ceartă şi biciuieşte pe tot fiul pe care îl primeşte (Evrei 12: 6). 


Dar cu ce ceartă Domnul? Cu toiagul! Dar ce fel de toiag? Toiagul bolilor, toiagul 
nenorocirilor, toiagul pierderilor, toiagul foamei, toiagul recoltelor pierdute, toia- 
gul secetei, toiagul inundaţiilor, toiagul morţii celor dragi şi apropiaţi nouă, toiagul 
duhurilor necurate cărora el le îngăduie să ia oarecare stăpânire asupra omului. 
Acestea sunt toiegele lui Dumnezeu prin care Dumnezeu îi ceartă pe copiii Lui în 
scopul de a-i îndrepta, de a-i face să-şi vină în simţiri, de a-i lumina, de a-i mântui. 


De ce să nu-şi pedepsească părintele copilul dacă îl iubeşte cu adevărat? Căci 
toiagul este tocmai instrumentul unei iubiri adevărate şi a adevăratei doriri a bine- 
lui. 


Dacă fiul nu este sensibil la certarea duhovnicească, atunci neapărat el va trebui să 
fie sensibil la certarea vergii. Căci cu cât copilul este mai insensibil la vorba bună 
şi la mustrarea conştiinţei, cu atât este el mai sensibil la bătatia trupului. Căci 
trupul nu i-a fost dat omului ca pe un bine în sine; ci mai curând trupul trebuie să 
fie sluga duhului pe care îl poartă întru sine, spre a-i ajuta duhului şi a-i fi de folos 
lui. Dacă pedeapsa corporală trezeşte duhul din om, iar duhul îşi trezeşte conştiinţa, 
atunci trupul îşi îndeplineşte în întregime datoria lui față de duh, stăpânul lui. Dacă 
stăpânul doarme, atunci sunt bătute slugile, ca să alerge şi să-l trezească pe stă- 
pânul degrabă. lar stăpânul trezit şi astfel mântuit va şti cum să- şi răsplătească slu- 
gile. Prin urmare, cu adevărat, Cine cruţă toiagul său îşi urăşte copilul. Cine cruţă 
sluga, urăşte stăpânul. 


O, Atotinţelepte Doamne, deschide inimile părinţilor spre a putea primi învă- 
țătura Ta cea sfântă şi de suflet mântuitoare, Căci a Ta este slava şi mulțumita 
în veci. Amin. 


12 iunie 
Pomenirea Sfântului prea cuvios Onufrie cel mare 


Acest sfânt sihastru trăise timp de şaizeci de ani în pustie, mai înainte ca Sfântul 
Pafnutie să vină la el pentru cunoaştere şi cuvânt duhovnicesc. 


Pletele şi barba îi ajunseseră până la pământ, iar trupul lui, din cauza atâtor zeci de 
ani cât petrecuse gol în pustie se acoperise cu peri lungi. Tot părul trupului său era 
alb şi strălucitor ca zăpada, iar întreaga lui înfăţişare era plină de strălucire, de su- 
blim şi de măreție. 


Văzându-l pe Pafnutie pentru întâia oară, Onufrie l-a chemat pe nume şi şi-a po- 
vestit lui viaţa cea petrecută în sălbăticia pustie. 


La acel loc din pustie îl adusese îngerul lui păzitor, care îi apăruse în faţă aievea. 
Vreme îndelungată el nu a mâncat decât ce legume a putut găsi şi aceea foarte rar. 


După lupte amarnice purtate cu demonii tuturor ispitelor şi după ce inima lui s-a 
întărit desăvârşit în dragostea pentru Dumnezeu, un înger al Domnului a început 
să-i aducă pâine pentru hrana lui. 


In afară de aceasta, prin marea purtare de grijă a lui Dumnezeu, lângă chilia lui a 
crescut un palmier care rodea curmale din belşug şi a început să izvorască şi un fir 
bun de apă dulce, din care îşi putea astâmpăra setea. 


“Dar cu toate acestea,” a zis Marele Onufrie, “eu cel mai mult mă hrănesc şi îmi 


astâmpăr setea cu cuvintele cele dulci ale lui Dumnezeu. ” 


Intrebându-l Pafnutie cum făcea să primească Sfânta Impărtăşanie, sihastrul a răs- 
puns că un înger al lui Dumnezeu îi aduce Sfânta Impărtăşanie în fiecare Dumi- 
nică. 


Sfântul Onufrie 1-a zis apoi Avvei Pafnutie că în ziua următoare avea să fie ieşirea 
lui din trup. Aşa, mai înainte de ceasul ieșirii lui, el a îngenuncheat, s-a rugat lui 
Dumnezeu, şi şi-a dat în mâinile Lui sfântul lui suflet. 


In acea clipă Avva Pafnutie a văzut cum întreg trupul sfântului se cuprinde de o 
lumină cerească şi a auzit cântări de multe coruri îngereşti, nevăzute. 


Ingropând cu cinste trupul marelui Sfânt Onufrie, Avva Pafnuuie s-a întors la 
Mânăstirea lui, spre a spune şi fraților, spre mare folos sufletesc, cele pe care le vă- 
zuse cu ochii şi le auzise cu urechile şi cu mâinile lui atinsese. 


Aşa s-a făcut cunoscută, printr-un singur martor, viaţa minunată a acestui mare 
sfânt şi măreţia purtării de griţă a lui Dumnezeu către cei care se dăruiesc cu totul 
slujirii Lui. 


Sfântul Onufrie cel mare a trecut la veşnicie în anul 400 după Hristos. 
Pomenirea Sfântului Petru, atonitul 


Petru a fost de neam grec şi de meserie soldat. Odată, într-o bătălie contra arabilor, 
Petru a fost prins, legat în lanţuri şi aruncat în temniță. Petru a rămas multă vreme 
închis în acea temniţă ce se afla în cetatea Samarei de pe malurile râului Eufrat şi 
s-a rugat cu stăruință lui Dumnezeu ca să-l elibereze şi să-l ducă într-o pustie, 
unde să se închine cu desăvârşire unei vieţi de nevoinţe pustniceşti. 


Sfântul şi bătrânul Simeon, cel care în braţele lui a primit pe Mântuitorul, însoţit 
de Sfântul Nicolae, s-a înfăţişat înaintea lui în temniţa în care era închis, i-a 
atins lanţurile cu care era legat cu toiagul, iar acestea s-au topit precum ceara. 
Astfel Petru s-a aflat deodată într-un câmp din afara cetăţii. 


EI imediat a pornit spre Roma, unde a fost tuns monah de însuşi Papa lângă racla 
Sfântului apostol Petru. EI apoi iar s-a urcat în luntre, pornind înapoi spre Răsărit. 


Preasfânta Născătoare de Dumnezeu, împreună cu Sfântul Nicolae, i s-au înfăţişat 
în vis, în care Fecioara i-a zis Sfântului Nicolae că ea a ales ca monahul Petru să 
meargă să se nevoiască la Muntele Athos. Până atunci Petru nu auzise niciodată de 
Muntele Athos. 


leşind deci din corabie la Sfântul Munte, Petru s-a sălăşluit într-o peşteră în care a 
rămas timp de cincizeci şi trei de ani în nevoinţe aspre şi neîntrerupte, în luptă cu 
foamea şi cu setea, cu frigul şi cu arşiţa şi mai ales în luptă cu puterile diavoleşti, 
pe care toate intru sfârşit le-a biruit, cu ajutorul lui Dumnezeu. 


După ce a îndurat multe şi cumplite ispite şi s-a arătat bun nevoitor şi biruitor 
înaintea lui Dumnezeu în ele, până la cele mai grele, un înger al Domnului a înce- 
put să-i aducă lui pâine o dată la fiecare patruzeci de zile. 


De mai multe ori diavolul îndrăznea să vină la el fățărindu-se ca înger de lumină, 
dar Sfântul Petru, atonitul îl recunoştea pe dată şi îl alunga cu semnul Sfintei Cruci 
şi cu numele Preasfintei Născătoare de Dumnezeu. 


Cam cu un an înainte de moartea lui, el a fost descoperit de un vânător de căprioare 
de prin acele părți şi acel vânător a aflat din chiar gura sfântului minunata şi sfânta 
lui viaţă. 


Sfântul Petru, atonitul a trecut la cereştile locaşuri în anul 734 după Hristos, iar 
sfintele lui moaşte au fost mutate în Macedonia. 


Pomenirea Sfântului cuvios Timotei, sihastrul egiptean 


Cuviosul Timotei a vieţuit mai întâi intru nevoinţe în pustia Tebaidei, iar după 
aceea a intrat în pustia cea mai dinlăuntru, unde a stat timp de treizeci de ani. Aşa, 
plăcându-l lui Dumnezeu, el s-a odihnit cu pace. 


Pomenirea Sfinţilor cuvioşi Vassian şi lona 


Vassian şi lona au fost monahi în Mânăstirea Solovki. Ei s-au înecat şi au fost adu- 
şi de ape la țărm în anul 1651. 


La mormintele lor au început să apară semne mari şi din această pricină, acolo s-a 
înălțat o sfântă biserică. Pe acel loc după vreme s-a întemeiat Mânăstirea Per- 
tominsk. 


Odată, când ţarul Petru cel mare a fost salvat dintr-o furtună la locul unde fuseseră 
sfinţii aduşi de ape la țărm, el a rămas în acel loc timp de trei zile, a făcut o cruce şi 
a înălţat-o acolo, pe mal. 


Cântare de laudă la Sfântul Petru, atonitul 


Sfântul cuvios Petru în sălbăticia înfricoşată 
Lipsit era de bogății pământeşti, 

Iar prin rugăciunea cu lacrimi el a învins 
Toate bogăţiile de înşelăciuni ale dracilor. 


EI inima şi-a înfrânat şi la Dumnezeu a înălțat-o; 
EI mintea dreaptă şi-o a făcut şi a înălțat-o la cer. 


Neclintit precum Stânca cea mare-ntre stânci, 
Ostenindu-se-n foame şi privegheri de noapte, 
EI tot binele lucra, 

Ca unul ceresc în trup. 


O jumătate de secol întreagă la Muntele Sfânt 
EI grăit-a doar cu Dumnezeu, în rugăciune. 


De ani el s-a făcut alb precum zăpada, 
Faţă omenească în ăst' timp n-a văzut, 
Nici şi-a dorit să vadă. 


Dumnezeu lui i-a descoperit 
A cerului fereastră; 
EI taine mari a văzut, nenumărate. 


Pe Maica lui Dumnezeu, înconjurată de-ai Domnului îngeri, 
Și pe minunaţi ai Domnului sfinţi. 


Domnul un înger şi lui i-a trimis 
Care Sfânta împărtăşire îi aducea din cer. 


Astfel al Athonului Petru un uriaş al duhului s-a făcut, 
Spre a fi dascăl peste veacuri, 
Și pildă vie monahilor de urmat. 


Cugetare 


Mare şi înfricoşată este Taina Sfintei Impărtăşiri. Chiar şi pustnicii şi sihaştrii care 
se nevoiau în pustiile cele mai neumblate nu îşi doreau nimic mai mult decât să 
aibă măcar din când în când posibilitatea de a primi Sfânta Impărtăşanie. 


Sfânta Maria Egipteanca I-a rugat şi i-a cerut Sfântului Zosima să îi aducă Sfintele 
Taine la malul Iordanului şi să o împărtăşească. 


Întorcându-se la mânăstirea lui, după minunata cercetare a Sfântului Onufrie, 
cuviosul Pafnutie a întâlnit în cale o obşte umilă formată din patru monahi asceţi, 
tineri. Când Avva Pafnutie i-a întrebat dacă primesc Sfânta Împărtășanie şi cum, ei 
i-au zis că un înger al Domnului vine la ei în fiecare Sâmbătă şi Duminică şi le 


aduce Sfânta Impărtăşire. Avva a rămas cu această mică obşte până în săptămâna 
următoare, ca să se încredinţeze cu ochii lui. 


Când au strălucit zorii acelei Sâmbete, întreaga obşte s-a pătruns de o bună mirea- 
smă de negrăit şi cum stăteau ei la rugăciune, un înger al Domnului, în chipul unui 
tânăr foarte frumos, strălucitor ca fulgerul, s-a înfăţişat înaintea lor purtând în 
mâini Sfintele şi Preacuratele Taine. 


Pafnutie s-a inspăimântat şi a căzut cu faţa la pământ. Dar cei patru frați I-au ridi- 
cat şi l-au dus înaintea îngerului, ca şi el, împreună cu ei, să primească Sfânta 
Cuminecătură din mâinile lui. 


După mărturia dată de el însuşi, marele Onufrie primea şi el Sfânta împărtăşanie 
din mâinile unui înger al Domnului, precum mărturisit este că primeau şi alţi mulţi 
pustnici şi zăvorâţi. 


Prin urmare, este complet greşit să credem că marii nevoitori din pustii, din peşteri 
şi din crăpăturile pământului nu primeau niciodată Sfânta Impărtăşanie. 


Dumnezeu, cel care se îngrijeşte de hrana trupurilor lor, nu îi lasă pe ei lipsiţi de 
hrana cea de viaţă dătătoare a Trupului şi Sângelui Domnului lisus Hristos. 


Luare aminte 


Să luăm aminte la minunata înmulțire a pâinilor în pustie (Matei 14:15): 
e Lacum Domnul a hrănit cinci mii de bărbaţi cu cele cinci pâini de EI bine- 
cuvântate; 
e La cum EI este acea Pâine Vie care singură poate să hrănească tainic 
sufletul meu flămânzit, a cărui foame lumea nu o poate potoli. 


Predică despre colibă şi palat 


Casa celor fără de lege va fi distrusă, iar cortul celor drepţi va înflori (Pildele lui 
Solomon 14 : 11). 


Palatul lui Irod zace în ruine, dar peştera Copilului de la Betleem rămâne şi 
astăzi.Coroanele cezarilor s-au pierdut, dar oasele mucenicilor sunt şi astăzi. Pala- 
tele păgânilor regi s-au prefăcut în mormane de dărâmături şi zgură, dar peşterile 
nevoitorilor s-au făcut întru Sfinte Mânăstiri pline de frumuseţe. 


Idolii cei de aur s-au împrăştiat întru nimicnicie, dar lanţurile Sfântului apostol 
Petru se păstrează ca sfinte moaşte până astăzi. 


Puternicul Imperiu roman de odinioară este acum o legendă a morților, câtă vreme 
coliba creştinătăţii, Sfânta Biserică, este astăzi cel mai puternic regat de pe pământ. 


Unde sunt iudeii, ucigaşii lui Dumnezeu? Ei sunt împrăştiaţi în întreaga lume. 
Unde sunt puternicii Romei? Ei zac în groapă.Unde este puterea sângerosului 
Nero? Unde este puterea urâtorului Dioclețian şi a depravatului Maximian? Unde 
este slava lui Iulian, apostatul? Unde sunt acum toate aceste piscuri ale istoriei? Ele 
se află acolo unde zace şi Turnul Babel - sub praf şi sub cenuşă, sub ruşine şi sub 
blestem. 


Mergi prin oraşul tău şi află câte case ale celor nelegiuiţi nu sunt acum excavate cu 
buldozerul. Şi află, oare câte colibe ale drepţilor nu s-au făcut apoi căsuțe înflo- 
ritoare? 


Fraților, cerul şi pământul se întemeiază pe dreptate, pe dreptatea cea neclintită a 
lui Dumnezeu. De aceea sunt ca şi nişte trufaşe beşici umplute cu aer toate marile 
creaţii păgâneşti, pe care le crapă trecătorii, călcându-le în picioare. 


Palatele faraonilor şi babilonienilor sunt ca nişte beşici călcate în picioare, câtă vre- 
me cortul dreptului Avraam creşte şi înfloreşte în veşnicie. 


O fraţilor, cât de atotputernică şi durabilă este dreptatea şi cât de zgomotoasă şi 
trecătoare nedreptatea, la fel ca şi ploaia de vară! 


O, Atotdrepte Stăpâne, cât de minunat şi neschimbat eşti Tu întru toate dreptăţile 
Tale! Ţie se cuvine toată slava şi mulțumita în veac. Amin. 


13 iunie 
Pomenirea Sfintei muceniţe Achilina 


Achilina s-a născut în oraşul palestinian Biblos din cinstiți şi dreptmăritori părinți 
creştini. Deşi în vârstă de doar şapte ani fiind, Achilina cunoştea toate tainele 
credinţei creştine, iar la vârsta de zece ani ea a fost atât de plină de Duhul Sfânt în- 
cât a putut să predice pe Hristos femeilor ei însoţitoare cu mare putere şi râvnă. 


Când au izbucnit persecuțiile de sub împăratul Dioclețian cineva a pârât-o pe Achi- 
lina înaintea trimisului împărătesc Volusian, care era mai curând fiară decât om. 
Volusian a poruncit mai întâi ca fecioara să fie biciuită, apoi să 1 se înfigă o vergea 
încinsă în foc prin urechi şi prin creier. 


Dar până la ultima ei suflare fecioara Achilina L-a mărturisit pe Hristos Domnul pe 
faţă şi cu libertate, iar când din cap a început să-i curgă sânge şi creier, ea a căzut 
Jos, moartă. 


Trimisul, văzând aceasta şi socotind cu adevărat că Achilina este moartă, a po- 
runcit ca trupul ei să fie scos în afara cetăţii şi aruncat pe groapa de necurăţii şi 
gunoaie, spre mâncare câinilor. 


Dar un înger al Domnului s-a pogorât din cer şi s-a înfăţişat noaptea înaintea 
fecioarei şi i-a zis: 


Fecioara s-a ridicat şi s-a făcut desăvârşit sănătoasă şi multă vreme a adus mulţu- 
mită cu lacrimi lui Dumnezeu, rugându-L pe EI să nu o lipsească de muceniceasca 
moarte. 


Atunci s-a auzit un glas din cer care a zis: „Mergi şi fie ţie după cum voieşti!" 


Aşa, Achilina s-a îndreptat şi a intrat în cetate. Porţile cele încuiate ale cetăţii s-au 
deschis singure înaintea ei şi ea a intrat în palatul trimisului împărătesc ca un duh şi 
s-a dus la patul lui. 


Trimisul s-a cuprins de groază de moarte, văzând-o vie pe fecioara pe care el o 
omorâse în chinuri groaznice. In ziua următoare, la porunca lui, călăi au dus-o pe 
Achilina la eşafod, spre a fi omorâtă prin tăierea capului. 


Mai înainte de aceasta, fecioara Achilina s-a rugat în genunchi lui Dumnezeu şi ŞI- 
a dat sfântul ei suflet. Călăul a tăiat capul Achilinei care deja murise. 


Sfintele ei moaşte dau tămăduire multor bolnavi. Achilina era în vârstă de doispre- 
zece ani când L-a mărturisit pe Hristos cu sângele ei. 


Ea a luat cu cinste cununa muceniciei la anul 293. 
Pomenirea Sfântului Trifllie, episcopul Lefcosei [Nicosiei] Ciprului 


Trifilie a fost ucenicul Sfântului Spiridon al Trimitundei, făcătorul de minuni, iar 
mai după aceea împreună lucrător cu el în insula Ciprului. 


EI era un bărbat milostiv, cu mintea curată şi având întreaga feciorie de-a lungul 
întregii lui vieţi. 


EI era „fântână de lacrimi" şi mare nevoitor. EI bine a păstorit turma lui Hristos, iar 
când s-a odihnit a primit cununa celor mai mari ierarhi din ceruri. 


Sfântul Trifilie, episcopul Nicosiei din Cipru a adormit cu pace la anul 370 după 
Hristos. 


Pomenirea Sfintei Anna şi a fiului ei, loan 


Fiind orfană, Anna a fost luată într-o casă de nobili şi crescută şi educată ca o fucă 
adoptivă. Fecioară vrednică fiind, acel nobil i-a dat-o pe Anna de soție fiului lui. 


Când bătrânul nobil a murit, rudele I-au silit pe fiul să se lepede de soţia lui, din 
cauza originii ei joase şi să se însoare cu o alta, nobilă şi bogată ca şi el. Dar fiul de 
nobil era om drept şi temător de Dumnezeu şi nu a voit să facă aceasta. 


Văzându-l pe soţul ei în război cu familia lui din pricina ei, Anna a părăsit palatul 
în taină şi a scăpat la o insulă îndepărtată, unde nu se afla nici un suflet omenesc. 
Dar ea a ajuns la acea insulă însărcinată fiind şi acolo a dat naştere unui prunc de 
parte bărbătească. 


Ea a vieţuit în acea insulă timp de treizeci de ani, în post şi în rugăciune. Apoi, 
după tainica purtare de grijă a lui Dumnezeu, la insulă a sosit un ieromonah care 1- 
a botezat pe fiul Annei, dându-i numele de Ioan. 


Acest suflet sfânt, această Anna, a dus viaţa tuturor nevoinţelor în veacul al cinci- 
lea şi a adormit cu pace. 


Cântare de laudă la Sfântul Trifilie 


Pe când Sfântul Trifilie încă diacon era, 
EI Sfintele Evanghelii citea şi Psaltirea. 


EI citea către popor cu glas smerit şi dulce. 
Sfântul Spiridon însuşi cu luare aminte asculta. 


Odată într-o biserică de popor plină, 
EI frumos a citit a Slăbănogului pericopă, 
Și cum Domnul cel Blând pe el a vindecat. 


„Ia-ți patul şi umblă!" a zis Domnul, 
Și cel greu bolnav la dumnezeiască poruncă 
sănătos s-a făcut. 


Dar Trifilie o greşeală-a făcut: 
Cuvântul însemnând „pat" el altfel l-a zis, 
înțelesul schimbând. 


Sfântul Spiridon la sine-l cheamă şi-i zice: 
„Fiule, diaconul meu drag, de ce schimbi tu 
ale Sfintei Scripturi cuvinte sfinte? 

Au nu ştii că ele de Domnul sunt rostite? 
Din a Sa gură însuşi cuvântul „pat" a ieşit, 
Iar tu zici ,, culcuş”, schimbând cuvântul Lui! 
Fiule, Sfânta Scriptură insuflată de Sus este, 
Deci ale ei cuvinte să le citim cum se cuvine. 
Ale Scripturii cuvinte de putere sunt pline, 
Iar omeneştile cuvinte sunt putrede şi slabe. 
Patul omenesc acelaşi lucru nu-i 

Cu culcuşul unui câine; 

Deci fiule, zi, „Doamne, iartă-mă!" 


Smeritul diacon Trifilie greşeala îşi vede, 
Și se pocăieşte cu ruşine şi cu amar. 


Trifilie iertare a aflat cu ale Părintelui lui rugăciuni, 
Cu rugăciunile puternice ale lui Spiridon, 
De minuni făcătorul. 


Cugetare 


Blândeţea şi bunătatea au împodobit pe sfinţii noştri şi le-au dat putere şi pricepere 
în a nu răsplăti răului cu rău. 


Când împăratul Constanţius, fiul împăratului Constantin cel mare, s-a îmbolnăvit la 
Antiohia, el l-a chemat pe Sfântul Spiridon ca să se roage pentru el. 


Sfântul Spiridon, însoţit de diaconul lui, Trifilie, au plecat din Cipru şi au sosit la 
Antiohia, înaintea palatului imperial. Spiridon era îmbrăcat în straie sărăcăcioase. 
EI purta pe cap un fes simplu de lână, în mâini un toiag din lemn de palmier, iar la 
piept un văsişor de lut conţinând untdelemn sfințit de la candela ce ardea pururea 
înaintea Sfintei Cruci (după cum obişnuiau în acea vreme să poarte creştinii de la 
Ierusalim). 


Astfel îmbrăcat şi pe de asupra ostenit de postiri, privegheri şi lunga călătorie, 
acest mare sfânt nu-şi trăda prin nimic marele rang şi marea demnitate de episcop. 
Când a voit să păşească în palatul imperial, una din gărzile împăratului, crezând că 
este un cerşetor obişnuit, l-a lovit cu pumnul peste un obraz. 


lar blândul şi bunul ierarh 1 l-a întors şi pe celălalt. Când, ajungând în cele din 
urmă la împărat, Sfântul Ierarh şi-a pus sfintele lui mâini peste capul lui, împăratul 
s-a însănătoşit din boală care îl chinuia. 


Luare aminte 


Să luăm aminte la minunata umblare pe apă ca pe uscat a Domnului (Matei 14: 
26): 
e La cum luntrea cu ucenicii se afla în larg cuprinsă de furtună şi cum 
Domnul, văzând aceasta, S-a grăbit în ajutorul lor; 
e La cum şi eu ades sunt cuprins de tulburarea întunericului şi valurilor 
patimilor şi cum Domnul cel milostiv grăbeşte în ajutorul meu, ca să calc 
peste ale mele patimi ca peste un drum bătătorit. 


Predică despre calea vieţii şi calea morţii 


Unele căi par drepte în ochii omului, dar sfârşitul lor sunt căile morţii (Pildele 
lui Solomon 14: 12). 


Oamenilor uneori li se pare că vieţile celor nelegiuiţi sunt drepte, pentru că ei, fără 
de Dumnezeu fiind, reuşesc în toate şi sunt mereu bogaţi. 


O, de-ar vedea ei care sunt şi sfârşiturile unor astfel de vieţi! Ei ar fi îngroziţi şi ar 
fugi ca de foc să calce pe urmele lor! 


Dacă sfârşitul unei căi este pieirea, atunci cum ar putea fi bună acea cale? Prin 
urmare, 0, omule, să nu mai zici că este dreaptă calea căreia tu nu îi vezi şi capătul. 


Tu întrebi: dar cum aş putea eu, om limitat şi slab, să văd sfârşitul cel nevăzut al 
unei căi lungi? Tu poţi vedea acel sfârşit în două moduri: citind Sfintele Scripturi 
sub oblăduirea şi în lumina trăirii Ortodoxiei şi observând sfârşitul căii vieţii celor 
din jurul tău care mor înaintea ta. Chiar şi aşa, tot primul mod este cel mai de 
încredere şi dacă te lipeşti cu toată puterea ta de el, atunci cunoaşte că nu te vei 
împiedica niciodată în noaptea morţii celei veşnice. 


Doar acea cale şi acea viaţă este dreaptă care este arătată de Domnul dreaptă. Toate 
celelalte căi, care pot părea drepte minţii tale, dar care nu sunt şi calea arătată de 
Domnul, sunt rele şi fatale. 


lată, până şi fiarele cele sălbatice au căile lor, dar oare vei merge pe ele dacă ţi se 
par ţie adevărate? Nu, tu nu trebuie să mergi pe ele, afară doar dacă vrei să cazi în 
fălcile acelor fiare sălbatice. Ci tu să umbli doar pe căile lui Dumnezeu, chiar dacă 
ție nu-ţi par bune, căci ele drepte sunt. 


Căile lui Dumnezeu ni se par din când în când rele numai din pricina păcatelor 
noastre. Dacă am fi fără de păcat, dacă minţile noastre nu ar fi strâmbate de păcat, 
nouă nu ne-ar mai putea părea nici măcar o clipă că mai există şi alte căi drepte în 
afară de căile Domnului. Dar minţii celei strâmbate de păcat multe din căile morţii 
îi par căi ale vieţii şi singura care este adevărată îi pare falsă. 


O, Atotvăzătorule Doamne, Călăuzitorule al nostru, îndreptează minţile noasre 
ca pe căile cele rele noi să nu umblăm. O, Stăpâne lisuse Hristoase Tu eşti 
singura Cale, Adevărul şi Viaţa, iar acele căi pe care noi ni le născocim în afară 


de Tine rele sunt, minciună şi moarte. Ci numai Ție în veac se cuvine mulțumita 
şi slava. Amin. 


14 iunie 
Pomenirea Sfântului proroc Elisei 


Prorocul Elisei a trăit cu nouă sute de ani mai înainte de Mântuitorul. Când 
Dumnezeu bine a voit a lua la EI pe vârstnicul proroc Ilie, El i-a descoperit lui Ilie 
că I-a ales pe Elisei, fiul lui Şafat, din seminţia lui Ruben, din cetatea Abelmeho- 
lah, ca următor lui în slujirea prorocească. 


Ilie i-a descoperit apoi lui Elisei ce îi descoperise lui Domnul şi l-a îmbrăcat în 
mantia lui, cerând cu lacrimi de la Dumnezeu ca îndoit să-i dea lui Elisei harul. 


Elisei îndată şi-a părăsit casa şi familia şi a urmat lui Ilie. Când Domnul I-a răpit 
pe Ilie în carul cel de foc, Elisei a rămas să ducă mai departe slujirea preoțească cu 
o putere încă şi mai mare decât a lui Ilie. 


Prin marea sa curăţenie şi marea sa râvnă, el a fost întocmai cu cei mai mari dintre 
proroci, iar prin puterea covârşitoare şi tainică pe care i-a dat-o lui Dumnezeu el i-a 
întrecut pe toţi. 


El a despărțit apele Iordanului precum odinioară Moise despărțise apele Mării 
Roşii; el a făcut dulci apele amare de la Ierihon; el umplut cu apă tranşeele de 
apărare excavate în războiul cu Moabitenii; el a înmulţit untdelemnul din vasele 
văduvei celei sărace; el l-a înviat pe fiul femeii sunamite; el a hrănit o sută de 
oameni cu douăzeci de pâini mici, el I-a vindecat pe Neeman căpetenia de oşti de 
boala leprei; el a lovit cu lepră pe sluga lui Gehazi din pricină că acesta s-a mân- 
drit; el a orbit toată oştirea siriană, iar altă oştire a pus-o pe fugă; el a prorocit 
multe care aveau să se întâmple poporului şi unor oameni îndeosebi. EI s-a odihnit 
la adâncile sale bătrâneți. 


Pomenirea Sfântului Metodie, patriarhul Constantinopolului 


Metodie s-a născut în cetatea Siracuzei din Sicilia. După ce şi-a încheiat strălucit 
studiile seculare, el a fost tuns monah şi a început să ducă viaţa tuturor nevoinţelor 
într-o mânăstire. 


Patriarhul Nichifor L-a luat pe Metodie în slujba lui. În timpul domniei împăraţilor 
iconoclaşti, Metodie s-a făcut cunoscut pretutindeni ca apărător neclintit al cinstirii 
Sfintelor icoane. 


Pentru aceasta, răul împărat Teofil I-a surghiunit într-o insulă în care se aflau şi 
doi criminali de drept comun, zăcând în temnița umedă de acolo timp de şapte ani, 
fără lumină şi fără hrană suficientă, ca într-un mormânt. 


În timpul împărăției drepteredincioasei împărătese Teodora şi a fiului ei Mihail, 
Metodie a fost eliberat şi ridicat patriarh, după cum îi prorocise mai înainte Sfântul 
Ioanichie cel mare. 


In prima Duminică din Sfântul şi marele Post, Metodie a intrat solemn cu icoanele 
în sfânta biserică şi de asemenea a alcătuit un canon la cinstirea lor. 


Neputincioşi intru a-l birui pe Metodie, ticăloşii şi necuraţii eretici au plătit o 
desfrânată care a ieşit şi I-a clevetit pe Metodie, cum că Patriarhul ar fi avut necu- 
rate legături cu ea. Întregul Constantinopol s-a ridicat cu mânie împotriva acestei 
murdare calomnii. Cu toate acestea, neştiind cum alt să arate poporului înşe- 
lăciunea, patriarhul şi-a învins pudoarea, şi-a desfăcut hainele şi a stat gol înaintea 
curții care se întrunise pentru anchetă şi astfel toţi au putut vedea trupul uscat şi 
topit de postiri aspre şi privegheri al patriarhului. Atunci curtea a văzut în între- 
gime calomnia aruncată asupra lui. 


Auzind acestea, poporul a strigat de bucurie iar mârşavii eretici au fost dați de 
ruşine înaintea tuturor. Apoi acea nenorocită femeie a recunoscut că a fost plătită 
să rostească murdara acuzaţie şi să grăiască cele rele asupra sfântului lui Dumne- 
zeu. 


Astfel, cei care au voit să ucidă bunul nume al patriarhului, nu au făcut altceva 
decât să îi sporească faima. 


Acest mare apărător al credinţei s-a odihnit cu pace la anul 846 şi s-a strămutat la 
locaşurile cele cereşti ale împărăției lui Dumnezeu. 


Pomenirea Sfântului loan, mitropolitul Evhaitelor 


Acest loan era supranumit Mavron [negrul]. EI a fost un bărbat foarte învăţat în 
ştiinţele cele din afară şi de asemenea a fost un bărbat foarte duhovnicesc. 


La bătrâneţile sale, sub împărăţia lui Alexios Comnenul, loan a fost înălţat mitro- 
polit al Evhaitelor. 


EI este mai cu seamă cunoscut pentru vedeniile pe care le-a avut cu sfinţii loan 
Gură de Aur, Grigorie de Dumnezeu cuvântătorul şi Vasile cel mare (vezi ziua de 
30 ianuarie), care i-au arătat că slava lor în ceruri una, împreună şi aceeaşi este şi 1- 
au cerut să rânduiască o zi de prăznuire anume pentru toţi trei. 


După vedeniile avute de mitropolitul loan certurile în popor au încetat, căci pină 
atunci poporul era despărţit, socotind unii pe loan, alţii pe Grigorie, iar alții pe 
Vasile ca fiind cel mai mare. 


Sfântul loan acesta a mai alcătuit minunatele canoane către Preadulcele Iisus şi 
către Ingerul păzitor al vieţii omului, precum şi alte scrieri de suflet mântuitoare. 


EI a adormit cu pace la anul 1100. 
Pomenirea Sfântului cuvios Nifon 


Acest Sfânt Nifon s-a născut în ţinutul Arghirokastron, în satul Likov şi a fost fiu 
de preot, încă din tinerețile lui el a iubit singurătatea şi rugăciunea. Această dra- 
goste a lui I-a atras în cele din urmă la Sfântul Munte Athos, unde a dus viaţa 
nevoinţelor mai întâi la peştera Sfântului Petru, athonitul, iar mai târziu în pustia de 
la Sfânta Ana. 


EI nici măcar nu voia să guste pâine, ci se hrănea doar cu ierburi şi rădăcini. Unii 
invidioşi l-au acuzat că urăşte pâinea, dar el repede şi uşor a scuturat de la sine 
această acuză. 


În cele din urmă el s-a făcut împreună nevoitor cu Sfântul Maxim Capsokalivitul. 


Din pricina marii lui iubiri pentru Dumnezeu, Nifon a fost dăruit de EI cu darul fa- 
cerii de minuni şi al străvederii. 


EI a vindecat bolnavii cu rugăciunea şi cu ungerea cu untdelemn sfinţit şi vedea 
limpede evenimente din trecut şi din viitor. 


Despre sine el a prorocit că va muri în Postul Sfinţilor apostoli. Când a răsărit ziua 

adormirii lui, el le-a zis fraților strânşi în jurul lui: “Să nu plângeți, ci mai vârtos să 

vă bucuraţi, căci în mine un mijlocitor înaintea lui Dumnezeu veţi avea, întru 
=» 


mântuirea voastră.” lar la urmă a zis: “Acum este timpul să plec” şi şi-a dat sfântul 
lui suflet în mâinile lui Dumnezeu, la anul 1330, în paisprezece zile ale lunii iunie. 


Cântare de laudă la prorocul Elisei şi la Neeman căpetenia de oştiri 
(IV Regi, 5) 


La ce bun bogăţiile şi frumuseţile lumii, 
La ce bun puterea şi stăpânirea, 
Când omul este lepros? 


Neeman căpetenie de oştiri este, 
dar boleşte de lepră. 

EI alb este de lepră, ca şi când ar fi 
îmbrăcat în puroi. 


Dar căpetenia către omul lui Dumnezeu grăbeşte, 
Nădăjduind în scăpare de la el. 

EI către omul lui Dumnezeu cu caravana lui goneşte, 
încărcată de veşminte scumpe şi aur. 


Plată bogată vrea să ducă el 
Omului lui Dumnezeu. 


Elisei pe căpetenie la Iordan trimite, 

De şapte ori să se scalde în ale Iordanului ape. 
Neeman se mânie, văzând îndemnul 

Ca pe un refuz al Omului lui Dumnezeu: 

« Au nu avem noi în ţara noastră 

râuri mai limpezi şi mai mari!?» 


Și-adânc rănit cale-ntoarsă vru să facă degrabă, 
Dar sluga lui, om înţelept, îl opri. 

«O stăpâne,» a Zis el, «aşa uşor bătut să nu te dai. 
Ci iată Iordanul, lângă noi este! du-te şi te scaldă, 
Iute, precum a zis Omul lui Dumnezeu!» 


Neeman pe sluga ascultă şi-n unda Iordanului intră, 
EI intră în apele sfinte de şapte ori. 

Și iată Neeman cu desăvârşire sănătos este, 

Nici urmă de lepră pe trupul lui! 

Trupul lui Neeman proaspăt şi nou este, 

Ca trupul unui copil. 


EI strigă atunci cu putere: «Unul este Domnul! 
Unul este Domnul Dumnezeul lui Israil! 
Slăvite şi minunate sunt lucrările Lui!» 


Cugetare 


Marele Sfânt loan Gură de Aur d zis cu Sfânta sa înţelepciune: „Locul nu ne va 


mântui, dacă nu împlinim cu scumpătate voia lui Dumnezeu." 


Există o istorie a unui monah care vieţuia odată într-o mănăstire în care cinci frați 
îl iubeau iar unul îi grăia împotrivă. Din cauza acestui singur frate care îi făcea su- 
părare, monahul a plecat la altă mânăstire. 


Dar şi aici, erau opt fraţi care îl iubeau, dar doi care îi grăiau împotrivă. Şi atunci el 
a fugit într-o a treia. 


Dar aici, dacă şapte îl iubeau, se aflau cinci care nu-l aveau la inimă. Pornindu-se 
el acum spre a patra mânăstire, a cugetat pe când mergea pe cale: „Până când voi 
tot fugi din mânăstire în mânăstire? Pacea nu o voi afla nicăleri în lume. Mai bine 
mi-ar fi mie să câştig sfânta răbdare." 


EI a luat atunci o bucată de hârtie şi a scris cu litere mari: „Voi îndura toate pentru 
dragostea Domnului şi Dumnezeului meu lisus Hristos." 


Când a intrat în cea de a patra mânăstire, a văzut că acolo doar unul îl iubeşte, pe 
când toți ceilalți îi sunt împotrivă. Dar cu răbdare el a îndurat toate jignirile. 


De câte ori cineva îl ocăra, el scotea acea bucată de hârtie şi citea: „Voi îndura toa- 
te pentru dragostea Domnului şi Dumnezeului meu lisus Hristos." 


Și aşa, cu răbdare el a îndurat toate insultele în acea a patra mânăstire, până când 
toţi fraţii au început să-l iubească, iar el a rămas acolo până la moartea lui. 


Luare aminte 


Să luăm aminte la minunata umblare pe apă ca pe uscat a Domnului (Matei 14: 
23); 
e La cum Domnul, umblând pe mare, i-a strigat lui Petru: Vino! lar Petru a 
pornit a merge pe apă ca pe uscat, dar din pricina credinţei lui slabe, a 
început să se scufunde; 


e La cum Domnul mă cheamă şi pe mine să calc pe apele şi furtunile pati- 
milor, dar eu, deşi pornesc, mă scufund în ele din pricina credinţei mele sla- 
be. 


Predică despre smerenia care vine înaintea măririi 
«. iar smerenia trece înaintea măririi (Pildele lui Solomon 15: 33). 


Aici mărirea care se are în vedere este cea adevărată, iar nu cea falsă, ea este mări- 
rea cea veşnică, iar nu cea care piere. Mărirea care este de la oameni este o mărire 
care piere, pe când mărirea care este de la Dumnezeu este veşnică. 


Cei pe care îi slăvesc oameni de fapt sunt lipsiţi de slavă, pe când cei pe care îi 
proslăveşte Dumnezeu sunt cu adevărat slăviți. 


Domnul nostru le-a zis cărturarilor iudei: Cum puteţi voi să credeți, când primiţi 
slavă unii de la alţii şi slava care vine de la unul Dumnezeu nu o căutaţi? (loan 
5: 44). Vedeţi cum deosebeşte Domnul între slava de la oameni şi cea de la 
Dumnezeu? lar despre Sine, EI a zis: Slavă de la oameni nu primesc (loan 5: 41). 
Căci cel care primeşte slavă de la oameni călătoreşte pe calea trufiei, pe când cel 
care primeşte slavă de la Dumnezeu merge pe calea smereniei. 


Sfinţii lui Dumnezeu erau cei mai smeriţi robi ai lui Dumnezeu. Preasfânta 
Născătoare de Dumnezeu era împodobită cu cea mai adâncă smerenie. Căci a 
căutat spre smerenia roabei Sale (Luca LI: 48). Dar cel mai smerit dintre cei 
smeriţi a fost Domnul însuşi, începătorul acestei întreceri întru smerenie, în 
timpul vieţii Lui pământeşti, smerenia a trecut întotdeauna înaintea măririi. 


Fraţilor, aşa trebuie să fie şi în vieţile noastre dacă dorim cu adevărat adevărata 
mărire. Căci dacă smerenia nu va fi înaintea măririi, atunci mărirea niciodată nu va 
venl. 


O, Stăpâne Doamne lisuse Hristoase, învăţătorule al nostru şi Pildă supremă a 
vieţii noastre, Cela ce eşti singura noastră mărire şi Măritorul tuturor celor 
blânzi şi smeriţi, insuflă-ne nouă smerenia Ta cea tainică şi negrăită, căci noi pe 
Tine te lăudăm, Ţie ne închinăm şi Ţie îți mulțumim în veci. Amin. 


15 iunie 
Pomenirea Sfântului proroc Amos 


Amos s-a născut în satul Thecua de lângă Betleem. Fiind născut într-o familie de 
origine modestă, Amos a muncit la păzit turmele de porci ale unui om bogat din 
Ierusalim. 


Dar Dumnezeu cel care nu caută la faţa omului ci la curăţia inimii lui, şi care i-a 
scos pe Moise şi pe David de la turmele de oi şi i-a ridicat căpetenii ale poporului, 
I-a ales şi pe acest Amos ca să fie unul dintre prorocii Lui. 


Amos l-a certat pe regele Uzziah şi pe preoţii lui păgâni pentru idolatria lor şi a 
întors poporul de la închinarea la viţeii de aur din Bethel, învăţându-i să se închine 
mai degrabă la Dumnezeul cel Unul şi Viu. 


Când căpetenia preoților păgâni, Amaziah, l-a prigonit pe Amos, Amos a prorocit 
că asirieni îl vor cuceri pe Israil, că îl vor ucide pe regele lor şi pe fiii lui Amaziah 
şi că soldaţii asirieni o vor necinsti pe soţia lui Amaziah înaintea ochilor lui din 
pricină că şi el a îmbrâncit poporul la adulter cu necuraţii idoli. Toate acestea aşa s- 
au şi întâmplat. 


Fiul preotului idolesc I-a lovit atât de tare pe Amos în frunte cu toiagul lui, încât 
prorocul a căzut la pământ. Abia viu, Amos a fost dus la Thecua, satul lui, unde şi- 
a dat sfântul lui suflet în mâinile lui Dumnezeu. 

Amos a trăit în veacul al optulea înainte de Hristos. 


Pomenirea Sfinţilor mucenici Vitus, Modestus şi Crescenţia 


Sfântul Vitus s-a născut în Sicilia din părinţi renumiți dar necredincioşi. Modestus 
a fost preceptorul lui, iar Crescenţia a fost guvernanta lui. 


Sfântul Vitus a primit Sfântul Botez la o vârstă fragedă, iar la doisprezece ani el 
deja s-a retras în viaţa de mare asceză creştină. La el veneau îngeri care îl întăreau 
întru nevoinţele lui şi îl povăţuiau neîncetat şi Vitus însuşi radia de o frumuseţe 
îngerească. 


Mâna judecătorului care 1-a bătut s-a uscat, dar Vitus i-a vindecat-o cu rugăciunea. 


Tatăl lui a orbit când a văzut în cămara fiului lui doisprezece îngeri luminoşi „ai 
căror ochi erau ca stelele şi ale căror feţe erau ca ale fulgerului." Dar Vitus a vin- 
decat ochii tatălui lui cu rugăciunea. 


Când tatăl lui a voit să îl ucidă, un înger s-a pogorât la Vitus şi I-a răpit, împreună 
cu Modestus şi cu Crescenţia, la Lucania, pe malul râului Silaris. 


Aici Vitus a făcut multe minuni, vindecând cu rugăciunea mulţime de infirmi şi de 
nebuni. 


La cererea împăratului Dioclețian, Vitus a călătorit la Roma, unde I-a curățit pe 
fiul lui Dioclețian de un duh necurat. Dar împăratul nu I-a răsplătit pentru aceasta 
cu cele bune, ci dimpotrivă. El I-a torturat cu sălbăticie pentru că Vitus nu a voit să 
se închine idolilor celor făcuţi de mâini omenești. 
Dar Domnul l-a izbăvit pe Vitus din chinurile aduse asupra lui de torţionari, 
luindu-l cu mâna Lui nevăzută şi ducându-l înapoi în Lucania, unde el, Modestus 
şi Crescenţia s-au odihnit câte şi trei în Domnul. 
Sfintele moaşte ale Sfântului Vitus se află la Praga. 

Pomenirea Sfântului cuvios mucenic Dula 
Sfântul Dula a dus o sfântă viaţă de nevoinţe într-o mânăstire egipteană. 
Din invidie, unul din fraţii lui l-a acuzat de furtul de cele sfinte: cum că ar fi luat 
pentru sine sfinte odoare bisericeşti. Atunci cuviosul Dula a fost dezbrăcat de rasa 


lui şi predat autorităților lumeşti pentru judecată. 


Ducele a poruncit ca Dula să fie biciuit şi a voit să-i taie mâinile, după cum cerea 
legea în cazul celor care comiteau furt. 


Dar în acel ceas fratele cel invidios care pârâse s-a pocăit şi a strigat că Dula este 
nevinovat. 


După douăzeci de ani de exil şi umilinţe amarnice, Sfântul şi cuviosul Dula a fost 
reprimit în mânăstirea lui, iar după trei zile, a murit. 


Trupul lui însă a dispărut într-un mod tainic. 


Pomenirea Sfântului mucenic Lazăr, cneazul sârbilor 


Lazăr a fost un membru al marii nobilimi sârbeşti care, după moartea ţarului Du- 
san, a condus ţările sârbeşti. După moartea ţarului Uroş, patriarhul Efrem I-a uns 
pe Lazăr, ţar al sârbilor. 


Lazăr a trimis o solie la Constantinopol, condusă de monahul Isaia, cu misiunea de 
a ruga cu lacrimi pe Patriarh să ridice anatema de peste poporul sârb. Lazăr s-a lup- 
tat în mai multe rânduri cu puterile turceşti. 


La sfârşit, în ziua de 15 iunie a anului 1389, în sângeroasele lupte cu trupele sulta- 
nului Amurat de la Kosovo Poliie [Câmpia Mierlei], ţarul Lazăr a fost decapitat. 


Trupul lui a fost dus şi îngropat la Ravaniţa, lângă Cupriia, în mânăstirea înte- 
meiată de el; mai după aceea moaştele lui au fost mutate la noua Ravaniţa din 
Șrem, iar de acolo, în timpul celui de al doilea război mondial [în 1942], el a fost 
mutat la Belgrad şi aşezat în Biserica Catedrală a Sfântului Arhanghel Mihail, unde 
se odihneşte şi astăzi nestricat, dăruind mângâiere şi vindecări tuturor celor care 
vin la el cu credinţă şi cu rugăciune. 


Notă:în timpul vieţii lui pământeşti, Sfântul Lazăr a reînnoit mânăstirile Hilandar 
[din Sfântul Munte Athos] şi Gorniiak. El a ctitorit mânăstirile Ravanița şi 
Lazariţa [în Kruşevaci] şi a fost binefăcătorul Mânăstirii Sfântul Panteleimon din 
Sfântul Munte Athos, precum şi al multor altor biserici şi mânăstiri. În 1939, cu 
ocazia a 600 de ani de la mucenicia sa, moaştele Sfântului Lazăr au fost din nou 
mutate la Mânăstirea Ranaviţa de lângă Cupriia. - n. ed. americane. 


Pomenirea Sfântului Efrem, patriarhul sârbilor 


Ca fiu de preot, Efrem a dorit după viaţa duhovnicească şi de nevoinţe călugărești, 
încă din copilăria lui. 


EI a scăpat la Sfântul Munte Athos, când a văzut că părinţii lui vor să-l însoare. El 
mai după aceea s-a reîntors în Serbia şi a dus o viaţă de mari nevoinţe în defileul 
Ibar şi în Mânăstirea Deceani |din Kosovo]. 


Când au izbucnit luptele interne şi războiul pentru putere, care din păcate a cuprins 
şi ierarhia bisericii, în 1375 Sinodul I-a ales pe Efrem ca patriarh în locul lui Sava, 
care murise. 


Când i s-a vestit alegerea lui, Efrem a plâns cu amar, văzând că nu este nici un chip 
să refuze. El I-a uns ţar pe cneazul Lazăr în 1382, apoi a lăsat tronul mitropolitan 
şi s-a întors la pustia lui, punându-l în locul lui pe Spiridon. După moartea lui 
Spiridon din 1388, Ţarul Lazăr l-a rugat iar pe Efrem să vină şi să ia scaunul mi- 
tropolitan. 


Efrem a păstorit Biserica lui Hristos în vremurile cumplite care au urmat teribilei 
înfrângeri de la Câmpia Mierlei [Kosovo], până în anul 1400, când a trecut la 
Domnul pe care atât de mult L-a iubit, în anul al optzeci şi optulea al vieţii lui. 


Sfintele lui moaşte se odihnesc în Mânăstirea din Peci [Kosovo]. 
Pomenirea fericitului Augustin, episcopul Hipponei 


Augustin a lepădat păgânismul şi s-a făcut creştin, datorită multelor rugăminţi, 
sfaturi, lacrimi şi rugăciuni ale sfintei lui maici, Monica. 


EI a fost un mare dascăl al Bisericii şi un scriitor bisericesc de mare anvergură, dar 
care a căzut şi în unele extreme doctrinare pe care Biserica le respinge. Dar el L-a 
slăvit şi L-a iubit din inimă pe Hristos, în tot timpul celor treizeci şi cinci de ani ai 
vieţii lui de Episcop al Hipponei, întru care a şi trecut la cele veşnice. 


Fericitul Augustin a murit în vârstă fiind de şaptezeci şi şase de ani. 
Cântare de laudă la Sfântul Vitus 


Prea minunatul Vitus, 

de mierea cerească plin, 

Pe Hristos mărturiseşte 
înaintea păgânescului popor. 


EI de idolii morţi râde 
Și de întunecaţii lor vrăjitori. 


EI pe Hristos prea slăveşte, pe puterea lui Dumnezeu; 
EI adevărul propovăduieşte 

către al său pământesc tată 

Și către judecător - 

Dar amândoi împotriva lui luptă 

Și chinuri pregătesc tânărului Vitus. 


Dumnezeu însă apără pe ai Săi mucenici 
Și prea slăveşte pe cei care îl prea slăvesc. 


De trebuinţă a fost ca Vitus 

Pe Hristos să mărturisească 
înaintea împăratului, 

Și chinuri să ia înaintea poporului, 
La Roma, 

Ca numele lui să fie prea slăvit. 


Pe tânărul Vitus îngerii îl întăreau, 
Pe el îngerii îl povăţuiau. 


Sfinţii îngeri al lui suflet 

La ceruri l-au dus, 

La Ceruri l-au înălțat, 

Și înaintea Feţei Domnului l-au aşezat. 


Cugetare 
Nu este uşor să omori întru sine-ţi duhul slavei deşarte şi al închipuirii. Doar marii 
îndrumători duhovniceşti au izbutit aceasta şi întotdeauna, doar cu ajutorul harului 


lui Dumnezeu, al privegherii de toată vremea, al trezviei şi al discernământului. 


Avva Nisteroes umbla odată pe cale cu unul din fraţii lui. Ei deodată au văzut în 
drumul lor un şarpe. 


Fratele îndată s-a ferit, iar marele Nisteroes a făcut şi el îndată la fel. „Au şi ţie 
ţi-e frică, Părinte?” 1-a întrebat monahul pe Avva Nisteroes. 


Iar Bătrânul a zis: Nu, fiule, mie nu mi-e frică, dar a trebuit musai Să te urmez, 
altfel nu aş fi scăpat de duhul slavei deşarte. " 


Adică, a vrut să zică părintele: „Dacă nu m-aş fi ferit şi eu, atunci tu te-ai fi uimit 
de curajul meu şi eu nu aş mai fi scăpat de ispitirile dracului mândriei." 


Luare aminte 


Să luăm aminte la vindecările minunate ale celor mulți care se atingeau de Mân- 
tuitorul (Matei 14: 36): 


e Lacum toți bolnavii care se atingeau de poala hainei Lui se vindecau şi se 
făceau întregi; 

e La cum şi sufletul meu se poate vindeca, de mă voi împărtăşi cu Sfânt Tru- 
pul şi Preacurat Sângele Lui, care sunt haina trupească a Dumnezeirii Lui. 


Predică despre sărac şi Ziditorul lui 
Cel ce îşi bate joc de sărac defaimă pe Ziditorul lui (Pildele lui Solomon 17:5). 


Dacă eşti bogat, oare în ce eşti bogat, dacă nu în proprietăţi pe care le deţii de la 
Dumnezeu? Cele pe care tu le ai, ale cui sunt, dacă nu ale lui Dumnezeu? De 
aceea, dacă te mândreşti cu bogăţiile tale, tu te mândreşti cu bogăţiile altuia; tu te 
mândreşti cu cele pe care Dumnezeu ţi le-a împrumutat. Arunci de ce iţi baţi tu joc 
de sărac, care are mai puţine bogății încredințate lui de Cel Bogat? De ce îţi baţi 
joc de el, care a împrumutat mai puţine de la Dumnezeu decât tine? Căci dacă a 
împrumutat mai puţine, înseamnă că îi şi datorează mai puţin; iar tu, care ai împru- 
mutat mai mult, mult mai multe Îi datorezi. 


Nu numai că nu ai voie să-ţi baţi joc de sărac, dar trebuie chiar să-l şi admiri! Căci 
iată el se bate pe câmpul de bătălie al acestei lumi cu mult mai puţine mijloace 
decât tine! Căci voi amândoi războinici sunteți, numai că tu eşti pe deplin înarmat, 
pe când el luptă gol şi flămând. lar dacă se va întâmpla ca amândoi să cădeţi biruiți 
pe câmpul de bătaie, el va fi judecat mai blând decât tine. Dar dacă totuşi amândoi 
biruiţi, biruinţa lui va fi mai mare decât a ta şi mai strălucitoare. 


Cel care îşi bate joc de cel gol şi flămând, îşi bate joc de Ziditorul lui. Cei care îi 
batjocoresc pe săraci batjocoresc pe Dumnezeu. Dacă vei şti că Făcătorul săracului 
este şi Făcătorul tău, unul şi acelaşi, atunci nu-ţi vei mai bate joc de el. Şi dacă vei 
cunoaşte că săracul luptă în acelaşi regiment cu tine, atunci îl vei acoperi, îl vei 
hrăni şi îl vei aduce mai aproape de tine. 


O, Stăpâne Atotputernice Doamne, fără hotar este înţelepciunea Ta şi purtarea 
Ta de grijă pentru zidire. Luminează-ne pe noi cu Duhul Tău Cel Sfânt, ca să ne 
minunăm de rânduielile Tale şi să privim întru Tine toate făpturile Tale, cu 
respect şi cu dragoste. Căci Ţie se cuvine toată slava şi mulțumita în veci. Amin. 


16 iunie 


Pomenirea celui între sfinţi părintelui nostru Tihon, făcătorul de minuni, 
episcopul Amatundei, cetate a insulei Cipru 


Sfântul părintele nostru Tihon cu adevărat mare făcător de minuni a fost. După 
moartea fericitului Mnemonius, fiind Tihon curat cu viaţa şi însuflețit de mare 
râvnă pentru Ortodoxie, el a fost ales de către obşte cu un suflet şi cu o gură spre a 
le fi lor arhipăstor, lucru care s-a şi întâmplat, căci Tihon a fost sfințit episcop şi 
ridicat în scaunul Amatundei de către marele Epifanie. 


In insula Cipru se aflau pe atunci mulțime de păgâni. Cu apostolicească râvnă 
Sfântul Tihon a pornit a face credincioşi din cei necredincioşi, lucrare întru care a 
izbutit în chip minunat şi răsunător. 


După nevoinţe îndelungi în via Domnului, cam pe la anul 425, Sfântul 'Tihon s-a 
strămutat la cereştile locaşuri. 


EI se numeşte făcător de minuni pentru multe şi mari minuni ce a lucrat, atât în 
timpul vieţii, cât şi după moartea lui. 


Tatăl lui Tihon era brutar. lar când tatăl îl lăsa pe fiu singur în brutărie, acesta 
împărțea mulţime de pâini săracilor fără să ia bani, ca milostenie. Tatăl a prins de 
veste şi şi-a certat amarnic fiul. 


Dar 'Tihon i-a răspuns că pe Dumnezeu a împrumutat dând pâinea săracilor. De 
aceea, rugându-se 'Tihon lui Dumnezeu, a aflat tatăl hambarele acasă atât de pline 


de grâu, încât nu a putut deschide uşile hambarelor ca să intre înlăuntru. 


Altă dată el a semănat butuc de viţă uscată, iar via a înflorit şi a dat rod minunat şi 
dulce. 


Pomenirea Sfinţilor mucenici Tigrius şi Eutropie 


Tigrius şi Eutropius au fost clerici ai marelui Sfânt loan Gură de Aur, de el aleşi 
spre hirotonie şi hirotoniți, şi devotați marelui Sfânt trup şi suflet. 


Când răii l-au surghiunit pe Gură de Aur din Cetatea Constantinopolului, sco- 
țându-l în chip nelegiuit din scaunul lui, în biserica catedrală a izbucnit un 


incendiu devastator care şi-a întins limbile şi a ars cu desăvârşire tocmai casele 
nelegiuiților care îl surghiuniseră pre acest luminător şi dascăl al Bisericii. 


De aceea nelegiuiţii au zis că apropiații Sfântului loan Gură de Aur au dat foc 
bisericii şi mai ales palatelor lor. Ei nu au văzut, precum a văzut întreg poporul 
Constantinopolului, că aici se află degetul lui Dumnezeu. Ei i-au luat pe cei mai 
apropiaţi clerici ai Sfântului, pe diaconul Tigris şi pe tânărul citeţ Eutropius şi i-au 
ucis prin torturi sălbatice. Acestea au fost conduse de Optatus, guvernatorul ora- 
şului, un grec nebotezat, care şi-a pus toată drăceasca lui răutate în a-i urmări până 
la moarte pe apropiații lui Gură de Aur, atletul lui Hristos. 


Tigrius toată viaţa lui tânără fusese sclavul unui om bogat. El toată viaţa a muncit 
şi strâns ban cu ban ca să ajungă să-şi poată cumpăra libertatea. Cumpărându-şi-o, 
el a venit la Sfântul loan Gură de Aur, care văzând râvna, dragostea, credinţa şi pu- 
terea sufletului lui, I-a hirotonit întru diacon. Ca diacon, Tigrius a strălucit în Bise- 
rică ca o rază luminoasă. 


Optatus I-a supus pe „bărbatul acesta blând, smerit, milostiv şi primitor de săraci" 
la cele mai bestiale torturi, după care I-a aruncat într-o temniţă din Mesopotamia, 
unde Tigris a şi murit. 


Eutropie era de abia un adolescent, feciorelnic, curat şi fără prihană. Şi el a fost 
bătut bestial cu vine de bou şi cu vergele de oţel, iar la urmă spânzurat. Când creş- 
tinii i-au luat trupul spre a-l îngropa cu cinste, ei au auzit din văzduh nevăzute 
cântări îngereşti. 


Cântare de laudă la Sfinţii mucenici Tigrius şi Eutropius 


Măreţul Hrisostom vultur dumnezeiesc este, 
Ce se-avântă spre înălțimi. 


Lângă el pururea stau Tigrius şi Eutropius, 
Puternici şi credincioşi, 

Doi vulturi mai mici, 

Fără de răutate şi blânzi. 


Dar răutatea neputincioasă întotdeauna 
Cu josnicia se-njugă. 

Diavolul iute îi uneşte 

pe cei neputincioşi cu cei răi. 


Răutatea drăcească astfel s-a oştit 
Și-asupra nevinovaţilor a vărsat oceane 
De batjocură şi calomnie murdară. 


Oamenii Bisericii învinuiți au fost 
Că biserica au ars, 

Ei la chinuri au fost dați, 
Dumnezeieştii mucenici. 


Dar suferinţa întotdeauna a eroilor este, 
Și ea pururi de sus priveşte 
Pe cei neputincioşi şi răi. 


Tigris diaconul şi citeţul Entropie 

Cu al lor sânge Adevărul 

Îl au pecetluit. 

Dumnezeieştii viteji muceniciţi au fost 
Acuzaţi de crimă, 

Ei, Sfinţii lui Dumnezeu! 


În tării pe urmele 

măreţului Vultur, 

Vulturii mai mici s-au într-aripat, 

Și odihnă aflat-au în mult doritul Rai. 


Pe urmele lor zadarnic latră 
Răutatea dintr-al ei noroi; 
Ea din mlaştină naşte, 

Și în mlaştină piere. 


Cugetare 


Enumerând minunile credinţei creştine, nu trebuie să uităm niciodată nenumăratele 
şi marile minuni ale schimbării inimi şi dispoziţiei sufletului care se întâmplă la 
cei care îmbrăţişează cu credinţă şi cu dragoste Ortodoxia. 


= O, cât de mulți sunt criminalii periculoși care prin Ea şi-au transformat 
sufletul cu totul! 

— O, câți tâlhari sângeroşi nu s-au prefăcut prin Ea în mieluşei nevinovaţi ce 
pururea şi-au plâns păcatele după aceea! 


= O, câți desfrânaţi nu şi-au dobândit întreaga curăţie prin lacrimile pocăinţei 
celei dintru Credinţă! 

= O, câţi prigonitori nu s-au prefăcut în propovăduitori înflăcăraţi ai cre- 
dinței, chiar până la sânge! 

= O, câţi egoişti, zgăârciţi şi avari nu au învățat milostenia de la Sfânta cre- 
dinţă! 

= O, câţi fricoşi nu s-au transformat în viteji de temut pe calea jertfirii de sine! 


Iată ce scrie UIIIIIIEIEOIENSEIII despre cneazul rus Vladimir: 


„lubitor de desfrânări cum nu a mai fost nimeni altul, păgânul Vladimir, 
luminându-se cu Sfântul Botez, s-a făcut pildă de vieţuire creştinească pentru 
toţi; căci el şi-a slobozit toate ţiitoarele şi concubinele păstrând-o doar pe soția 
lui legiuită, dreptcredincioasa Anna. Păgânul însetat de vărsare de sânge 
omenesc şi grabnic la răzbunarea cea fratricidă s-a făcut după primirea 
Sfântului Botez cel mai milostiv prieten al necăjiţilor şi oropsiţilor. Săracii 
pururea aveau intrare la el, iar el le împărțea fără socoteală bani şi mâncare. " 
Mai mult decât atât, Vladimir cel botezat zicea: „Dar bolnavii? Ei nu vor putea 
nicicând veni la mine!" şi de aceea poruncea ca pe uliţe să umble pururea căruţe 
pline cu hrană de carne, peşte, pâine, kvas şi miere de albini. 


Da, iată cu adevărat împlinirea cuvântului Scripturii: Fericiți cei milostivi (Matei $: 
7), care s-a înfipt adânc ca un cuţit în inima aleasă a acestui fost păgân şi stră- 
pungând-o, a înviat-o pe ea şi s-a făcut lege vieţii lui. 


Luare aminte 


Să luăm aminte la vindecarea minunată a fiicei femeii cananeence (Matei 15:22): 
e La cum femeia cananeeancă stăruia cu lacrimi şi se ruga Domnului să-i 
mântuiască pe fiica ei cea rău chinuită de un demon; 
e Lacum Domnul a lăudat credinţa femeii şi i-a vindecat-o pe fiica ei; 
e Lacum Domnul poate să îl curățească de demon şi pe al meu suflet carele s- 
a înstrăinat de EI, numai de îl voi ruga şi eu pe Domnul cu credinţă, cu 
stăruinţă şi cu lacrimi. 


Predică despre cum de limbă atârnă şi moartea şi viața 


În puterea limbii este viaţa şi moartea (Pildele lui Solomon 18: 21). 


Oare nu ne-a arătat însuşi Domnul aceasta atunci când a zis că oamenii vor da 
socoteală înaintea lui Dumnezeu, la înfricoşata Lui Judecată, de tot cuvântul cel 
deşert pe care I-a rostit sau chiar gândit în viaţă? Oare nu a zis El limpede: Căci 
din cuvintele tale vei fi găsit drept şi din cuvintele tale vei fi osândit (Matei 12: 
37)? 


Cel care va fi găsit drept se va mântui. Cel care va fi osândit va pieri veşnic. Prin 
urmare, vedem noi oare cum viaţa sau moartea noastră veşnică atârnă de propria 
noastră limbă? Sfântul apostol Iacov zice: Dacă nu greşeşte cineva în cuvânt 
acela este bărbat desăvârşit, în stare să înfrâneze şi tot trupul (lacov 2: 3). 


Taina cea nepătrunsă a cuvintelor pe care le rosteşte omul mare este cu adevărat, 
iar influenţa lor scapă oricărei măsurători sau estimări. Astăzi prin intermediul teh- 
nicii cuvintele oamenilor străbat pe loc pământul, de la un capăt la celălalt al lui. 
Cuvântul pe care limba îl rosteşte în America, îl aude urechea în Europa. Oare nu 
este acesta un fel de chip al lui Dumnezeu Cel care aude toate? 


A vata Căci fiecare cuvânt al nostru se aude în plenul soboarelor 


celor îngereşti din ceruri! ladul însuşi aude fiecare cuvinţel rău al nostru şi îl 
înscrie spre acuză a vieţii noastre în veac. 


Cu adevărat, prea înţelept grăieşte înțeleptul Solomon când ne zice mereu: în pu- 
terea limbii este viaţa şi moartea. 


O, Stăpâne Doamne Mântuitorul nostru, cela ce eşti Cuvântul cel Veşnic al Tatălui 
Celui fără de ani, păzeşte limba noastră ca să nu grăim cu ea spre a noastră pieire. 
Ajută-ne nouă ca să grăim cu ea pururea numai după a Ta sfântă voie şi numai cele 
ce sunt spre mântuirea noastră cea din veci, căci noi Ție Unuia ne închinăm şi pe 
Tine Unul te slăvim în veac. Amin. 


17 iunie 
Pomenirea Sfinţilor mucenici Manuel, Sabel şi Ismael 


Manuel, Sabel şi Ismael au fost trei fraţi persani, născuţi din tată păgân şi din 
mamă creştină. Ei au fost crescuţi de mama lor şi botezați intru credinţa creştină. 


Creştini fiind, ei erau şi ofiţeri de rang înalt la curtea regelui Alamundar. Ei au fost 
trimişi la împăratul lulian, apostatul spre a negocia şi consfinţi tratat de pace între 
imperiile persan şi greco-roman. 


Apostatul însă în acea vreme făcea pregătiri pentru un necurat festival păgânesc la 
Calcedon. În cadrul lui împăratul însuşi, împreună cu nobilii săi, aduceau 
necuratele jertfe idolilor. Emisarii persani însă au lipsit de la această „festivitate”. 
Dar împăratul i-a somat să se prezinte imediat şi să aducă jertfe necuraţilor zei. 


Ei au declarat că sunt cetăţeni străini, supuşi ai regelui Persiei şi aflaţi la Calcedon 
în misiune diplomatică în scopul obținerii păcii între cele două ţări, iar nu în scopul 
aducerii de jertfe idoleşti; de asemenea, că ei sunt creştini şi că socotesc închinarea 
şi aducere de jertfe la obiecte ca fiind nedemne de ființa umană, împăratul schimo- 
nosit de ură a poruncit atunci ca cei trei emisari ai păcii să fie aruncţi în temniţă. 


În următoarea zi ei au fost scoşi afară şi siliţi să intre în dispută cu împăratul pe 
teme de credinţă, în aceste dispute, cei trei fraţi sfinţi au fost de neclintit. Ei atunci 
au fost despuiaţi de haine şi legaţi goi de trunchiuri de copac. Ei au fost bătuţi, 
zgâriaţi cu unghii de fier, torturați cu bestialitate. În timp ce erau schingiuiţi ei se 
rugau lui Dumnezeu mulţumind pentru chinurile lor: „Lisuse prea dulce, scumpe ne 
sunt nouă aceste chinuri, pentru dragostea numelui Tău!" Înaintea lor s-a pogorât 
un înger al Domnului, care i-a întărit şi a luat de la ei durerea. 


În pofida tuturor legilor internaţionale şi obiceiurilor care erau în vigoare şi 
respectate de către toți, păgâni sau creştini, blestematul Apostat a pronunţat sen- 
tință de moarte asupra celor trei frați emisari, spre a fi executată prin tăierea capu- 
lui. 


Când aceştia au fost decapitați s-a întâmplat un cumplit cutremur de pământ. 
Pământul s-a deschis şi a înghițit trupurile mucenicilor, ca să nu poată fi arse, aşa 
cum poruncise necuratul împărat. Pământul mai după aceea a scos, din sânurile 
sale, trupurile mucenicilor, pe care creştinii le-au luat şi le-au îngropat cu cinste. 


La moaştele lor s-au lucrat mulțime de minuni mari, pe care văzându-le, mulți 
păgâni se întorceau la Hristos. 


Când regele persan a auzit cum a fost tratată de către lulian ambasada de el trimisă, 
cum membrii ei au fost schingiuiţi bestial şi daţi morţii, el s-a ridicat cu arme 
puternice împotriva lui. Iulian însă a pornit împotriva persanilor convins fiindcă îi 
va învinge. EI însă a suferit o înfrângere zdrobitoare, cea mai de pe urmă a lui, căci 
acesta a fost războiul întru care până şi el a pierit cu sunet, spre bucuria şi râsul 
întregii lumi. 


Pomenirea Sfântului cuvios Pior 


Pior a fost un sihastru din Pustia nitrică. Înflăcărat cu focul dragostei dumnezeieşti, 
Pior a lepădat de foarte tânăr lumea şi s-a retras în pustia egipteană, unde s-a dăruit 
pe sine cu totul celor mai mari nevoinţe. 


Se povesteşte despre el că niciodată nu a şezut la masă ca să mănânce, ci pururea 
doar stând în picioare sau lucrând. Când I-au întrebat de ce face aşa, Sfântul Pior a 
zis: „Pentru că nu voiesc să-mi fie mie mâncarea o lucrare anume, ci una ne- 
însemnată." 


Când a fost chemat la un judeţ spre judecarea unui frate ce făcuse un păcat, Pior a 
sosit purtând pe umăr un sac mare cu nisip atârnat în spate şi un săculeţ mic cu 
nisip atârnat în faţă. Întrebat ce însemnează acestea, el a zis: „Sacul cel mare cu 
nisip pe care îl duc la spate sunt păcatele mele cele grele şi multe pe care nu le văd, 
iar săculețul mic ce-l port în faţă este păcatul fratelui meu ce îl am a judeca." 
Atunci toţi fraţii s-au ruşinat şi au strigat: „lată calea mântuirii!" 


Pior a trăit până la vârsta de una sută ani şi s-a odihnit în Domnul cu pace, în vea- 
cul al patrulea. 


Cântare de laudă la Sfinţii mucenici Manuel, Sabel şi Ismael 


Cei din creştină maică născuţi şi dintr-un păgân tată, 
Cei ce de un sânge au fost şi minunaţi făcători de pace, 
Manuel, Sabel şi Ismael cel tânăr 

Murit-au plăcerilor deşertăciunilor lumeşti 

Pentru a lui Hristos dragoste. 


Ei de bună voie au pornit pacea să câştige, 


Pe greci şi persani întru legătura păcii să-i aducă. 


Dar sluga diavolului, Iulian cel blestemat, 
Cu nobilii fraţi început-a 
Pentru credinţa lor să se certe. 


EI fraţilor celor întru EHristos botezați 
Cu obrăznicie le-a poruncit idolilor să jertfească. 


Fiarei încoronate fraţii atunci i-au zis: 
„Misiunea noastră la tine, 

O, împărate al grecilor, nu este 

A noastră credinţă să o lepădăm, 

Ci mai degrabă pacea să negociem 
între ale noastre Imperii. 

Cât despre a noastră credinţă, 

Noi credem întru Fiul lui Dumnezeu. 
Căci cele mai rele se cuvine 
Lepădate a fi 

Pentru cele mai bune, 

Şi vădit este că doar un nebun 

Cele bune cu cele rele 

Este în stare să schimbe." 


Nebunul împărat, locaş necurat iadului, 
în chinuri sălbatice i-a ucis 
Pe nobilii trimişi. 


Dar Domnul cel Atotvăzătorul, care cunoaşte 
Al fiecăruia preț, 

Cu mânie a cătat către nelegiuitul 

Purtător de coroană. 


Răul Iulian, înaintea Domnului slab, 
De moarte de ruşine-a pierit spre râsul 
Și bucuria tuturor. 


Poporul a râs aminte aducându-și 
De semeaţa lui mândrie, 
Iar în a lui pedeapsă a văzut 


Ce slabă-i nedreptatea. 
Cugetare 


Duşmanii lui Hristos întotdeauna au obținut tocmai opusul a ceea ce au urmărit 
când au pornit la luptă contra Lui. Căci în loc să facă să sece apele bogate şi repezi 
curgătoare ale creştinismului, ei mai curând i-au adâncit albia şi l-au făcut mai nă- 
valnic. În loc să ucidă şi să usuce pentru totdeauna creştinismul, ei dimpotrivă, au 
făcut ca el să inunde, aşa zicând, întreaga lume. 


Acolo unde a curs sângele unui mucenic, a răsărit o întreagă oştire de noi mucenici 
creştini. Acolo unde s-au comis cele strigătoare la cer şi de ruşine, a înmugurit şi a 
crescut repede slava; acolo unde se zicea că s-a terminat cu creştinismul pe vecie, 
acolo au rodit cele mai îmbelşugate recolte duhovniceşti. 


În pofida tuturor legilor şi cutumelor internaţionale în vigoare Iulian, apostatul, din 
pricina demenţei lui idolatre şi fanatismului, i-a ucis pe emisarii persani care 
veneau cu negocieri de pace: pe Manuel, Sabel şi Ismael. Şi ce a izbândit Iulian cu 
aceasta? EI a izbutit doar să multiplice încă şi mai mult numărul creştinilor, al 
mucenicilor şi să grăbească orbeşte spre propriul lui oribil sfârşit şi de asemenea al 
păgânismului. 


Indirect şi în pofida dorinţei şi voinţei lui, Apostatul a contribuit la propovăduirea 
şi adâncirea credinţei creştine, nu doar prin nelegiuitele lui prigoane ci şi prin 
afirmaţiile lui nesocotite, căci el a zis: „Hristos în viaţa Lui nu a făcut nimic 
glorios, afară numai dacă socotim fapte glorioase acelea că a vindecat slăbănogii, 
orbii şi demonizaţii!" 


O nebunule luliane! Grăieşti nebunește, ca şi cum vindecarea fie şi a unui singur 
orb doar cu cuvântul nu ar fi o faptă de vitejie mult mai glorioasă decât subjugarea 
a zeci de imperii! Dar cu adevărat mare lucru este că până şi apostatul Iulian, cel 
mai mare vânzător de Hristos din istoria omenirii de după luda, a recunoscut 
puterea de minuni făcătoare a lui Hristos. 


Luare aminte 


Să luăm aminte la minunata Schimbare la faţă a Stăpânului lisus (Matei 17: 1-2): 
e Lacum fața Domnului a strălucit atunci ca soarele; 
e La cum până şi eu, care sunt întunecat de păcat, pot să strălucesc cu fru- 
museţea cea dintâi şi fără de păcat, prin puterea şi harul lui Hristos. 


Predică despre pedeapsa celor care depun mărturie mincinoasă 


Martorul mincinos nu rămâne nepedepsit şi cel care spune lucruri neadevărate 
se va prăbuşi (Pildele lui Solomon 19: 9). 


Dumnezeu şi oştirile celor fără de trup puteri văd toate care se petrec în lume. Prin 
urmare cum ar putea omul să ascundă adevărul de la fața atâtor şi atâtor 
dumnezeieşti martori oculari ai lui? Căci nu numai că oştirile cereşti văd adevărul, 
dar ele şi râvnesc cu râvnă de foc după adevăr. Prin urmare, cum ar putea omul cel 
muritor să meargă în răspărul adevărului, adică, în pofida atâtor miriade de oştiri 
de zeloţi ai lui?! 


Cu adevărat, întunecată este mintea omului celui ce cugetă că va putea ascunde 
adevărul şi proclama minciuna în locul lui. Când milioanele de îngeri străvăzători 
cunosc adevărul, oare va mai putea omul să îl ascundă? Oare se va mai putea ridica 
cineva împotriva adevărului şi să rămână nepedepsit? 


O fraţilor, nimic nu este mai mincinos decât minciuna! Nimic mai pieritor! Nimic 
mai plin de prostia aroganţei! Nimic mai bolnav! 


Dumnezeu şi oştirile cele cereşti văd ce se petrece în inima omului. Mai cu seamă 
vede acestea îngerul lui păzitor. Şi acest înger păzitor nu tolerează ca omul să 
scoată din sine şi să se înconjoare de cele care îi sunt străine lui. Pentru aceasta 
dacă omul persistă în minciuna lui, îngerul lui îl părăseşte pe om şi îl lasă cu totul 
pe mâna duhurilor necurate care atunci se sălăşluiesc cu desăvârşire în el. 


Atunci este vai acelui om! Căci la ce îi va folosi dacă va depune mărturie 
mincinoasă înaintea întregii lumi, dacă îngerul lui păzitor îl va vădi pe el de min- 
ciună înaintea lui Dumnezeu şi a tuturor puterilor cereşti? Cu adevărat, mai bine 1- 
ar fi fost acelui om să nu se fi născut. Căci acela care minte, Duhului lui Dumnezeu 
Îi minte, iar Duhul lui Dumnezeu atunci îl lasă pe mincinos să piară în focul cel 
mai din afară şi în moartea pe care singur şi-o a pregătit. 


O, Stăpâne Doamne lisuse Hristoase, Doamne al Adevărului, viază-ne pe noi cu 
puterea Duhului Tău celui Sfânt, ca niciodată să cutezăm a mărturisi mincinos. 
Fă-ne nouă dulce al Tău sfânt adevăr şi scoate de pe limba noastră cuvintele 
cele mincinoase, căci ie se cuvine toată slava şi mulțumita în veci. Amin. 


18 iunie 
Pomenirea Sfântului mucenic Leontie 


Leontie a fost comandant roman din timpul împăratului Vespasian, care era instalat 
cu trupele sale în oraşul Tripoli din Fenicia. El se născuse în Grecia şi <era foarte 
mare la stat, puternic, neînfricat şi de temut în războaie. 


Dar cezarul Hadrian, cumplit prigonitor al creştinilor, a trimis un detaşament 
militar care să îl aresteze pe Leontie, care era creştin. Ipatie, conducătorul acestui 
detaşament, s-a îmbolnăvit pe drum de o febră gravă, pricină pentru care echipa a 
trebuit să-şi încetinească mersul. 


Intr-o noapte s-a pogorât din cer la Ipatie un înger al Domnului şi i-a zis: «Dacă 
vrei să te faci bine, atunci strigă de trei ori cu glas mare, ridicându-ţi privirea spre 
cer: 'Dumnezeule al lui Leontie, ajută-mi mie!'> 


Ipatie a descoperit oştenilor lui vedenia şi toţi într-un singur glas au strigat la cer 
precum îi arătase îngerul comandantului lor. Atunci pe loc Ipatie s-a însănătoşit. 


Minunea i-a lăsat pe toți uimiţi, dar mai cu seamă pe un anume Teodul. Ipatie şi 
Teodul atunci au luat-o înaintea celorlalți spre a-l găsi ei primii pe comandantul 
Leonte. 


Găsindu-l, acesta i-a primit cu ospitalitate şi le-a slujit lor, odihnindu-i după 
greutatea călătoriei. Când le-a grăit lor despre credinţa lui în Hristos, inimile lui 
Ipatie şi Teodul au ars în piepturile lor de dragoste pentru Dumnezeu şi un nor i-a 
umbrit din care s-a pogorât asupra lui Ipatie şi Teodul o rouă minunată. Acesta a 
fost Duhul Sfânt al lui Dumnezeu care a botezat sufletele lor întoarse la Domnul, şi 
tot atunci Leontie a grăit către ei astfel: "Întru Numele Tatălui şi al Fiului şi al 
Sfântului Duh." 


Răul Hadrian, aflând că Ipatie şi Teodul s-au făcut creştini în loc să-i prigonească 
pe ei, a poruncit să fie bătuți fără milă cu bice, iar apoi decapitaţi cu securea. Aşa 
au luat cununa martiriului aceşti doi fii duhovniceşti ai lui Leontie. 


Apoi Hadrian a poruncit ca Leontie, care a rămas neclintit în credinţa lui, să fie 
torturat bestial. Cu trupul transformat cu totul într-o rană de sânge, Leontie se ruga 
stăruitor lui Dumnezeu, rugându-L să nu-l părăsească. 


In mijlocul celor mai mari chinuri ale lui, înainte i-a apărut un înger al Domnului, 
care I-a întărit şi l-a mângâiat. 


La urmă torționarii au izbit trupul lui Leontie la pământ şi l-au bătut până când 
mucenicul şi-a dat sfântul lui suflet în mâinile lui Dumnezeu. 


Martiriul Sfântului Leontie a fost văzut de un anume Notarius, care a scris tot ce a 
văzut şi auzit ca martor ocular pe tăblițe pe care le-a aşezat în mormântul muce- 
nicului. 


Sfântul Leontie a luat mucenicia cu cinste la anul 73 după Hristos. 
Pomenirea Sfântului Leontie, înaintevăzătorul 


Leontie era de neam grec, din Peloponez. El a dus timp de şaizeci de ani o viaţă de 
nevoinţe aspre în Mânăstirea Dionisiu şi s-a odihnit intru Domnul la anul 1605, în 
vârstă fund de optzeci şi cinci de ani. 


Despre acest sfânt s-a zis că doar o dată a intrat în Sfânta Mânăstire Dionisiu şi 
doar o dată a ieşit din ea, în cei şaizeci de ani întru care s-a nevoit acolo. Adică, el 
a intrat în ea când a ajuns prima oară acolo ca să se facă monah şi a ieşit din ea 
doar când a fost dus la groapă. 


Sfântul Leontie acesta avea harul străvederii şi prorociei, iar după moarte din tru- 
pul lui a izvorât mir înmiresmat. 


Cântare de laudă la Sfântul Leontie, mucenicul 


Leontie are inimă de leu, 
Vitejie de leu, precum şi numele-i arată. 


EI de Hristos Domnul nu se ruşinează, 
Ci pe EI Îl mărturiseşte cu vitejie de leu, 
înaintea tuturor: 

Hristos Domnul Dumnezeu este. 

Și Mântuitorul lumii. 


Leontie ca pe nimic socoteşte 
A lui putere, stăpânire şi tinereţe - 
Pe acestea el pe cruce le ţintuieşte, 


Pentru dragostea Domnului celui Răstignit 
Și din moarte cu slavă înviat. 


Leontie de Domnul nu se leapădă, 
Iar linguşirile le scuipă, împreună 
Cu lumeasca bogăţie şi slavă. 


Biciuit, schingiuit, răstignit, 

EI de Domnul nicicând se leapădă, 
Ci cu cât se sălbăticeşte tortura, 
Cu atât mai sus se înalță flacăra 
Credinței lui. 


Romanul imperiu şi ale iadului puteri toate 
împotriva lui Leontie s-au întors. 

EI însă ştie că nu este singur, 

Că la dreapta lui se află Hristos. 


Domnul stâlp de piatră este 
Între buruienile otrăvicioase, 
EI stâlp de foc este 

Între-ale satanei slugi. 


Leontie cu-a lui neclintită credinţă 
Uimeşte popoare; 

Căci el la viaţă nu a cătat, 

Și de aceea a dobândit-o în veşnicie. 


Cugetare 


Aşa cum omul de ştiinţă analizează cu minuțioasă atenţie fenomenele din natură, 
aşa şi noi creştinii ar trebui să analizăm cu şi mai mare atenţie fenomenele şi 
lucrările harului lui Dumnezeu. 


Iată ce mărturiseşte unul din părinţii cei mari, adică Sfântul Ioan din Kronştadt, 
despre fapta Sfintei Impărtăşiri: „Rămân uimit înaintea măreției şi puterii de 
viaţă făcătoare a împărtăşirii cu Sfintele Taine. 


O femeie vârstnică, care scuipă Sânge şi era atât de epuizată încât nu mai putea 
nici să mănânce, a început să se însănătoşească din ziua în care am împărtăşit-o 
cu Sfintele Taine. 


O tânără care se afla deja în gura morţii a început Să se însănătoşească, să mă- 
nânce, să bea şi să schimbe câteva cuvinte cu cei ai casei, începând din ceasul în 
care a primit Sfânta Împărtășanie ; de unde nu până atunci zăcea chinuită de 
spasme în cea mai totală inconştienţă, nemaiputând nici să mănânce, nici să bea 
de mai multe zile." 


O, dacă ar face fiecare preot aşa precum părintele loan din Kronştadt, însemnându- 
ŞI cu atenţia unui om de ştiinţă şi cu dragostea unui om de rugăciune toate tainicele 
fapte ale Duhului Sfânt pe care EI le lucrează vădit şi cu putere prin Sfânta Îm- 
părtăşire a credincioşilor! 


Luare aminte 


Să luăm aminte la vindecarea minunată a tânărului lunatic pe care îl chinuia dia- 
volul aruncându-l în foc şi adesea în apă (Matei 17: 15); 
e Lacum Domnul a certat diavolul şi tânărul s-a făcut întreg, 
e Lacum diavolul adesea şi pe mine mă aruncă în focul patimilor şi adesea în 
apa cugetărilor celor trupeşti; 
e La cum Domnul şi pe mine poate să mă mântuiască din acestea, numai de 
mă voi ruga Lui cu lacrimi. 


Predică despre îndatorarea lui Dumnezeu 


Cel care are milă de sărman împrumută Domnului şi EI îi va răsplăti fapta lui 
cea bună (Pildele lui Solomon 19: 17). 


Amândoi şi săracul care cerşeşte şi bogatul care miluieşte, îl fac pe Dumnezeu 
datornicul lor, dar numai cu condiţia ca săracul să cerşească întru Numele Domnu- 
lui şi cu smerenie, iar bogatul să dea în Numele Domnului şi cu milostivire. 


Oricine primeşte trebuie să cunoască că ceea ce primeşte aparține Domnului şi 
oricine dăruieşte trebuie să cunoască că dăruieşte ceea ce este al Domnului. Numai 
o astfel de dăruire are preţ şi numai o astfel de primire are preţ. 


Căci cu toţii goi intrăm în lume şi goi o vom părăsi pe ea. Căci noi cu toții 
cerşetori Suntem înaintea Domnului în această lume, căci nimic nu avem pe care 
nu le-am primit mai înainte de la El. 


De aceea, dă şi tu săracului cum ţi-a dat şi Dumnezeu ţie. Căci tu când dai ceea ce 
este al altuia dai şi cel căruia îi dai atunci când faci milostenie este propriul tău 
neam. Căci săracul îţi este ţie mai înrudit decât îți sunt bogăţiile, tot aşa cum şi lui 
Dumnezeu îi este mai scump omul decât toate bogăţiile de pe el. 


Dacă ai fost hărăzit cu averi, atunci cunoaşte că ele spre ispitirea inimii tale ţi s-au 
dat! i s-au dat ca să vadă şi Domnul din ceruri şi toate puterile cereşti dacă înţe- 
legi tu, omule, de unde ţi-au venit ţie toate bogăţiile şi pentru ce ţi-au venit. 


Fericit eşti tu când vei şti că ele de la Domnul ţi-au venit şi ale Domnului sunt! 
Fericit eşti tu când vei socoti pe săraci ca pe nişte casnici ai tăi, rudenii ale tale, şi 
vei împărţi cu ei toate cele pe care ţi le încredinţează ţie Dumnezeu! 


O, cât de necuprinsă este dragostea de oameni a lui Dumnezeu! Căci iată, toate 
câte le ai sunt în fapt şi în drept ale lui Dumnezeu şi cu toate acestea El Se soco- 
teşte pe Sine dator ţie, dacă tu iei dintre ale Lui şi miluieşti săracii şi te răsplăteşte 
pe tine din belşug când faci aceasta şi în viaţa de aici şi în cea viitoare! Oare ce fel 
de milostivire sub soare se poate vreodată compara cu aceasta? 


O, Stăpâne lubitorule de oameni Doamne, deschide minţile noastre ca să putem 
cuprinde taina milostivirii Tale şi înmoaie inimile noastre precum ceara, ca 
precum ceara să poată arde şi lumina şi ele cu lumina negrăită a milostivirii 
Tale! Căci Ţie se cuvine toată slava şi mulțumita în veci. Amin! 


19 iunie 
Pomenirea Sfântului apostol luda 


Sfântul luda a fost unul dintre cei doisprezece apostoli mari. EI era fiul lui Iosif şi 
al Salomeei, (nu Salomeea din Betleem, ci o alta) şi fratele lui lacov, ruda Domnu- 
lui. 


Iosif teslarul a avut cu Salomeea patru fii: Iacov, Osia, Simon şi luda. Acest Iuda 
este uneori numit în Scriptura Noului Testament /uda, fratele lui Iacov, din pricină 
că Iacov era mai bine cunoscut de către toți (Luca 6: 16, Fapte 1: 13). 


Sfântul Iuda îşi începe astfel epistola sa: Iuda, rob al lui lisus Hristos şi frate al 
lui lacov (Iuda 1: 1). Chiar dacă s-ar fi putut numi pe sine frate al Domnului cu 
aceeaşi îndreptăţire ca şi Iacov, el nu o face, din smerenie şi din ruşine, căci el nu 
uită că nu a crezut în EI de la început. 


Când bătrânul Iosif, mai înainte de moartea lui, a voit să facă parte după dreptate şi 
lui lisus, ca şi celorlalți fu ai lui, toți fiii lui după trup au protestat şi s-au 
împotrivit, inclusiv luda. Doar Iacov a fost cel care, de bună voia lui, i-a făcut parte 
lui lisus din porția lui de moştenire. luda mai este cunoscut şi ca Levi sau Tadeus. 


Mai este un Tadeus, între cei şaptezeci de apostoli mai mici (prăznuit la 21 august), 
dar acest Tadeus sau Iuda, a fost unul dintre apostolii cei mari. 


luda a predicat Evanghelia prin toată Iudeea, Samaria, Galileea, Idumeea, Siria, 
Arabia, Mesopotamia şi Armenia. La Edessa, cetatea regelui Avgar, el a sporit pre- 
dicarea celuilalt Tadeu, care fusese acolo mai înaintea lui. 


Când luda a ajuns cu predicarea în ţinutul Muntelui Ararat, el a fost prins de pă- 
gâni, răstignit şi omorât cu săgeți. Aşa a luat Sfântul apostol uda şi cununa muce- 
niciel. 

Pomenirea Sfântului prea cuvios Paisie cel mare 


Sfântul Paisie a fost egiptean de neam şi născut în Egipt. In urma unei vedenii ce a 
avut-o, maica lui I-a închinat slujirii lui Dumnezeu. 


Tânăr fiind, Paisie a sosit la Avva Pamvo, care I-a primit ca ucenic şi ca împreună 
următor marelui Avvă loan cel pitic, care mai târziu a şi scris viaţa Sfântului 
Paisie. 


Spre marea bucurie a părintelui lui duhovnicesc, Paisie a adăugat pururea nevoinţă 
peste nevoinţă şi înfrânare peste înfrânare. La el de multe ori venea Sfântul proroc 
Ieremia, pe care Sfântul Paisie îl iubea mult şi din ale cărui cărți proroceşti citea 
mereu. 


La el veneau şi îngerii lui Dumnezeu şi a venit însuşi Domnul Hristos, care i-a zis: 
Pace ţie, nevoitorule al Meu ales! 


Prin harul covârşitor al lui Dumnezeu, Sfântul Paisie postea zile şi chiar săptămâni 
în şir. Adesea el nu gusta nimic timp de câte cincisprezece zile şi mai adesea câte o 
săptămână, iar odată, după mărturia Sfântului loan cel pitic, el nu a gustat nimic 
timp de şaptezeci de zile. 


EI bătea război greu cu duhurile iadului, care veneau uneori la el cu chipul lor 
adevărat, iar alteori ca îngeri de lumină. Dar fericitul rob al lui Dumnezeu nu se 
lăsa înşelat şi dus în ispită. 


Sfântul Paisie s-a făcut vestit în tot Egiptul pentru străvederea lui şi pentru puterea 
facerii de minuni. 


EI s-a strămutat la veşnica împărăție la anul 400. 


Sfântul prea cuvios Isidor, pelusiotul a mutat sfintele moaşte ale lui Paisie cel mare 
la mânăstirea lui şi le-a îngropat acolo cu cinste. 


Pomenirea Sfântului cuvios Zosima 


Sfântul Zosima acesta a fost soldat în armata romană în timpul împărăției lui Tra- 
ian. El a mărturisit cu curaj credinţa lui creştină în Hristos Domnul, faptă pentru 
care a fost dat la schingiuiri bestiale. 


Din mijlocul chinurilor lui, el a auzit un glas din cer care îi zice: împuterniceşte-te, 
Zosime, cu semnul Sfintei Cruci, căci iată Eu cu tine sunt! La el în temniţă pogorau 
îngerii lui Dumnezeu. 


După multe chinuri de nedescris, Sfântul Zosima a fost decapitat la anul 116 după 
Hristos. 


Pomenirea Sfântului loan din singurătate 


Acest Sfânt loan a dus o viaţă de mari nevoinţe, în veacul al şaselea, în apropiere 
de Ierusalim. 


Curăţindu-şi sufletul cu asprele nevoinţe, el a ajuns la măsuri mari, că până şi fia- 
rele sălbatice se supuneau lui. 


Sfântul cuvios loan a trecut la Domnul la bătrâneţe adâncă, în anul 586 după Hri- 
stos. 


Cântare de laudă la Sfântul Paisie cel mare 


Marele Paisie din fragedă vârstă 
Uşile dorințelor lumii în urma lui le-a închis. 


EI duhul la Dumnezeu şi-a înălțat, 
La Domnul, singura lui dorire, 
Precum marii Sfinţi de demult. 


Monahii vin şi pe marele Paisie întreabă: 
„Dintre virtuţi care 
Ii este mai plăcută lui Dumnezeu? " 


„Cea care ascunsă este!" le răspunde Paisie, 
„Iar cea care cunoscută se face, 
Domnul nu o primeşte." 


Când Paisie cu nevoinţele-adânci 

Pe Domnul cu viaţa lui L-a proslăvit, 
Domnul Cel proslăvit la Paisie vine şi-i zice: 
„Pace ţie, sfinte al Meu. 

Grăieşte, care ţi-e dorirea? 

Căci dup-a ta dorire ţie va fi. 

Cere şi vei primi!" 


Auzind dintru a Domnului gură aceste cuvinte de foc, 
Paisie capul îşi pleacă şi plânge ca un copil. 

„ Stăpâne Doamne lisuse Hristoase, 

Om păcătos sunt eu! 

Eu din pricina păcatelor mele 

Apăsat sunt pururea la pământ. 

După mare milostivirea Ta, 

iartă-mi mie păcatele mele, 

Toate păcatele mele, 

Doamne, cele din copilăria mea 

Și până acum şi dăruieşte-mi răbdare 

Ca altele la sarcina mea să nu mai adaug; 
Dăruieşte-mi mie ca până la cea din urmă suflare a mea 
Pururea Voia Ta să fac, 

Şi de iubire spre Tine 

Inima mea pururea să ardă." 


Domnul a împlinit a plăcutului Lui rugă, 
Și o binecuvântare a dăruit sfântului Lui. 


Cugetare 


Fraţii I-au întrebat odată pe Sfântul Paisie cel mare: » Părinte, grăieşte-ne nouă 


un cuvânt de mântuire. Cum Să trăim după Dumnezeu?" 


Iar Avva le-a zis: „Mergeţi şi păziţi poruncile lui Dumnezeu şi păziţi şi aşez- 


ămintele părinţilor. ” 


Aşezămintele părinților sunt cele rodite din însăşi viaţa lor cea dusă intru nevoinţe 
până la sânge pentru Domnul, ele sunt o sfântă tradiţie vie neîntreruptă de aproape 
două mii de ani, experienţa şi cercarea vieţii a mii şi sute de mii de sfinţi, bărbaţi şi 


femei, din toate locurile. 


Câtă bogăție duhovnicească şi înţelepciune nu se ascunde în această milenară 
tradiție! Câte mii de dovediri ale fiecărui adevăr cuprins în Sfintele Scripturi! Şi 
toată această bogăţie, toată această înţelepciune, toate aceste dovezi, toată această 
experienţă, protestanții le resping! O cumplită e sărăcia cerşetorilor! 


Luare aminte 


Să luăm aminte la vindecarea minunată a celor doi orbi (Matei 20: 30): 
e Lacumcei doi orbi au strigat către Domnul: Miluieşte-ne pe noi, Doamne, 
Fiul lui David! 
e Lacum Domnul S-a atins de ochii lor, iar ei au văzut; 
e Lacumorbit de păcat sunt şi eu, dar şi eu pot să văd dacă strig tare către 
Domnul să Se atingă de mine şi să mă vindece. 


Predică despre răzbunare şi răzbunător 


Nu spune: „Vreau să răsplătesc cu rău!” Nădăjduieşte în Domnul şi EI îţi va 
veni în ajutor (Pilde 20: 22). 


Să nu fu niciodată răzbunător, să nu răsplăteşti nimănui răul cu rău. Ajunge 
răutatea aproapelui tău. Dacă îi vei întoarce cu rău cele rele pe care ţi le-a făcut ţie, 
atunci tu cu mâna ta sporeşti şi dublezi răul în lume. Dar dacă nu răsplăteşti lui cu 
rău, el totuşi până la urmă va stinge propriul lui rău cu pocăinţa. Astfel, cu răb- 
darea şi cu iertarea, tu vei micşora răul din lume. 


Să nu fii niciodată răzbunător, să nu răsplăteşti nimănui răul cu rău, ci mai curând 
să nădăjduieşti în Domnul. El vede şi ţine minte toate şi la timpul potrivit vei vedea 
ŞI tu şi va vedea şi cel ce ţi-a făcut rău, că Domnul vede şi ţine minte toate. 


Tu îţi zici: Şi ce mare lucru am făcut dacă nu am plătit răului cu rău? lar eu îţi 
răspund: Ai făcut lucrul cel mai înţelept pe care putea să îl faci în acea situaţie, adi- 
că, ai predat lupta şi răzbunarea Celui care este mai puternic decât tine, iar Cel 
Care este mai puternic va câştiga răsunător biruinţa pentru tine şi ţi-o va dărui. 
Căci dacă intri în război cu cel care ţi-a făcut rău, s-ar putea să fu înfrânt. Pe când 
Domnul nu poate niciodată să fie înfrânt. 


Prin urmare, lasă războiul tău în sarcina Celui care biruie întotdeauna şi aşteaptă cu 
răbdare; învaţă de la prunc. Dacă cineva face rău pruncului în prezenţa părinţilor 
lui, pruncul nu loveşte înapoi pe cel care I-a lovit, ci priveşte către părinţii lui şi 
plânge. Pruncul ştie că părinţii lui îl vor apăra. Cum se poate să nu ştii ceea ce până 
şi un copil mic ştie? Tatăl tău Cel ceresc este pururea lângă tine. Aşadar, nu fi răz- 
bunător; nu răsplăti răului cu rău; ci mai degrabă priveşte către Tatăl tău Cel ceresc 
şi plângi. Numai aşa iţi vei asigura deplin izbânda în conflictul tău cu oamenii cei 
răi. 


O, Stăpâne Atotputernice Doamne, carele ai zis: A Mea este răzbunarea, Eu voi 
răsplăti (Romani 12: 19; Evrei 10: 30), păzeşte-ne pe noi de toţi nelegiuiţii sub 


Mâna Ta cea atotputernică şi opreşte-ne pe noi de la a întoarce răului cu rău! 
Povăţuieşte-ne pe noi cu puterea Duhului Tău celui Sfânt ca să îndurăm toate 
cu răbdare, iar nu să ne răzbunăm, Căci Ţie se cuvine toată slava şi mulțumita 
în veac. Amin. 


20 iunie 
Pomenirea Sfântului sfinţit mucenic Metodie, episcopul Patarelor 


Sfântul Metodie s-a închinat pe sine vieţii tuturor nevoinţelor încă din tinerețile lui, 
strălucind tuturor ca o cetate clădită la înălțime. Pentru aceasta el a fost chemat să 
păstorească pentru Domnul Ceatatea Patarelor din Lichia. 


Fiind foarte învăţat şi puternic la cuvânt, Sfântul Metodie a scris cărți împotriva 
ereziei lui Origen. Ale sale „dumnezeieşti cuvinte strălucit-au ca un fulger de la un 
capăt la celălalt al lumii." 


Pentru aceasta păgânii s-au ridicat împotriva Sfântului, l-au schingiuit şi 1- au 
omorât tăindu-i capul în cetatea Chalcis din Siria, la anul 311. 


Pomenirea Sfinţilor mucenici Aristocleus, Dimitrian şi Ahanasius 


Aristocleus a fost preot în biserica catedrală din cetatea Tamasus din insula Cipru, 
ducând o viaţă bineplăcută lui Dumnezeu. Din pricina marii sale râvne pentru cre- 
dinţa în Hristos, Aristocleus s-a învrednicit să audă un glas din ceruri care I-a învă- 
țat să se ducă la Salamis, cetate a Ciprului şi să primească acolo cununa muce- 
niciei. Diaconul Dimitrian şi citeţul Athanasius au mers împreună cu dânsul. 


Sosind la Salamis, aceşti bărbaţi dumnezeieşti au purces la vestirea Cuvântului. 
Păgânii i-au prins şi după ce i-au torturat bestial pe toţi trei l-au decapitat pe Aris- 
tocleus, iar pe Dimitrian şi pe Athanasius i-au ars de vii, la anul 306. 


Pomenirea Sfântului Naum din Ohrida [al „Ahridului”, mai vechi] 


Ziua principală de prăznuire a acestui sfânt se întâmplă la 23 decembrie, dar astăzi 
este prăznuirea lui de vară. (Vezi viaţa acestui sfânt la 23 decembrie.) 


La acest praznic de vară al marelui sfânt sârb Naum, la Sfânta Mânăstire care îi 
poartă numele se adună mulţime de popor. Sunt aduşi mulţi bolnavi care primesc 
însănătoşire la moaştele sfântului, prin rugăciunea cea făcută cu credinţă. Aici s-au 
vindecat nu numai mulțime de ortodocşi, ci şi mulţime de oameni din alte credinţe, 
care vin Şi ei în număr foarte mare la praznicul acestui sfânt. 


În anul 1926, un musulman din Resna a adus şi a dăruit un clopot sfântului locaş, 
ca semn de mulţumire Sfântului Naum pentru vindecarea minunată a fratelui lui, 
care s-a făcut complet sănătos şi s-a ridicat astfel de pe patul morţii. 


Cel care a adus darul era Jemail Zizo, iar pe fratele lui cel vindecat îl chema Su- 
leiman Zizo. Amândoi erau cetăţeni de vază ai oraşului Resna. 


Pomenirea Sfântului Calist întâiul, patriarhul Constantinopolului 


Ca ucenic al Sfântului Grigorie sinaitul, Calist a dus timp de douăzeci şi opt de ani 
o viață de mari nevoinţe la Sfântul Munte Athos, în Schitul Magula şi la Mână- 
stirea Filoteu. EI a întemeiat mai după aceea Mânăstirea Sfântului Mamas. 


EI a fost ridicat Patriarh al Constantinopolului la anul 1350. După patru ani, el s-a 
retras din scaunul patriarhal şi s-a retras înapoi în Sfântul Munte. 


Dar în timpul domniei lui loan, paleologul, el a fost chemat înapoi în scaunul lui, 
pe care a rămas până la moarte. EI s-a odihnit intru Domnul la anul 1368, pe când 
se afla în călătorie la Serres, pornită spre a o întâlni pe arina sârbilor Elena, care îi 
ceruse ajutorul împotriva turcilor. 


Sfântul Calist a alcătuit, împreună cu Sfântul Ignatie Xantopol, o minunată carte 
scrisă spre folosul monahilor, în afară de aceasta, el a scris Vieţile Sfinților Gri- 
gorie Sinaitul şi Teodosie de la Târnovo, precum şi multe predici. 


Minunată este şi întâmplarea prin care marele Sfânt Maxim Capsokalivitul a pro- 
rocit care avea să fie moartea patriarhului Calist. Îndreptându-se către Serbia, 
Calist a călătorit pe la Sfântul Munte, întâlnindu-se cu el, Sfântul Maxim i-a zis: 
„Acest bătrân nicicând nu-şi va mai revedea turma lui, căci în urma lui se aude 
fericită cântare de îngropăciune: Fericiţi cei fără prihană în cale, care umblă în 
Legea Domnului (Psalmul 118: 1)." 


Pomenirea Sfântului Leucius, episcopul din Brindisi [oraş al Italiei] 
Leucius s-a născut la Alexandria şi a intrat la mânăstire din tânăra lui vârstă. El s-a 


arătat vrednic de mari descoperiri cereşti şi de primirea covârşitorului har, astfel 
încât el şi un mort a înviat şi a scos afară diavolii din oameni. 


La început el a fost Episcop în cetatea Alexandriei, dar după aceea a trecut în Italia 
la poruncă cerească şi s-a dus în păgâneasca cetate Brindisi, botezând mulţime de 
popor şi ridicând o sfântă biserică închinată Maicii lui Dumnezeu. 


După multe şi rodnice nevoinţe, el s-a strămutat la locaşurile cele cereşti şi pururea 
fericite în veacul al cincilea, sub împărăţia lui Teodosie al doilea. 


Pomenirea fericitului Studios 


Studios a fost consul şi patrician de frunte al slăvitei cetăți Constantinopole. El a 
întemeiat Biserica Sfântului loan Botezătorul de lângă Porţile de aur, precum şi 
mânăstirea Studion, cea chemată după numele lui. Această Sfântă Mânăstire, nu- 
mită şi a Studiţilor, s-a făcut faimoasă pentru mulţii sfinţi care au răsărit din ea, 
duhovnici vestiți, asceţi şi mucenici ai credinţei, dintre care cel mai mare este 
Sfântul Teodor Studitul. 


Cruciații latini au distrus această sfântă mânăstire la anul 1204, dar împăratul 
Constantin, paleologul porfirogenetul a reclădit-o din temelii la anul 1293. 


Astăzi pe locul acestei sfinte şi slăvite mânăstiri se ridică o moschee turcească. 
Cântare de laudă la Sfântul Leucius 


„O Leucius sfinte, cel cu inimă fără prihană! 
în Cartea Vieţii, printre fericitele nume, 

al tău străluceşte cu veşnică slavă, 

iar pe pământ Biserica te slăveşte!" 


Acesta a fost glasul ce Leucius 
I-a auzit din ceruri, 

Iar în a lui inimă pace 
binemiresmaiă s-a pogorât. 


De aceea împotriva lui Leucius s-a oştit satana, 
Insă pe el sfântul l-a călcat 
Cu puternicul semn al Crucii. 


Pe el ale dracilor săgeți nu l-au rănit, 
Ci cu puterea lui Dumnezeu el a nimicit urzelile lor. 


Domnul putere mare a dat bunului păstor, 
Care turma bine şi-a păzit în desfrânatul Egipt. 


EI de aceea mai departe a fost trimis, 
Biserică slăvită la Brindisi să ridice, 
Și acolo popor să înveţe 
voia Domnului a o păzi. 


EI acolo mulțimi a botezat, 
între care mulţi nobili, 
Pe toţi luminând cu făclia Ortodoxiei. 


Cu ale sale dumnezeieşti minuni 
el a minunat lumea, 

Iar apoi la Domnul a plecat, 
spre a-şi primi cununa. 


Cugetare 


Astfel scrie UER despre nemurire: „Dacă vreun om de seamă îi 
făgăduieşte ceva, tu crezi făgăduinţei lui, neîndoindu-te nici o clipă că ea va fi 
împlinită de către bărbatul care pururea şi-a ţinut cuvântul şi este cunoscut ca 
om de onoare de către toţi. Dar iată, o, omule trădător, că aici însuşi Domnul 
Domnilor îţi grăieşte ţie, iar tu îndrăzneşti să te îndoieşti de cuvintele Lui! Dom- 
nul ţi-a făgăduit ţie nemurirea după ce vei ieşi din această viaţă şi tu îndrăzneşti 
să te îndoieşti de cuvintele Lui!? Aceasta înseamnă că tu nu Îl recunoşti pe El 
drept Dumnezeu; aceasta înseamnă că prin necredinţa ta tu Îl insulţi pe Domnul 
Dumnezeul tău şi învățătorul.” 


Ah cât de puternică este credinţa Sfinţilor lui Dumnezeu! Cât de limpede şi pe 
înţeles şi bine explicată este ea prin aceste exemple, atât de simple şi atât de puter- 
nice! 


Dar cei necredincioşi se îndoiesc, nu pentru că ar fi mai raţionali, ci tocmai pentru 
că sunt necredincioşi. Căci cel mai raţional dintre oameni este întotdeauna omul 
credincios: aceasta pentru că numai el este în stare să vadă adevărul, în oglinda cea 
curată a sufletului lui. 


Luare aminte 


Să luăm aminte la uscarea minunată a smochinului neroditor (Matei 21: 19): 
e La cum Domnul a blestemat smochinul cel fără roade dar cu frunze multe, 
iar smochinul s-a uscat pe loc; 
e La cum şi viaţa mea, deşi înfrunzită foarte cu griji, pofte şi rele cugetări, 
este cu totul lipsită de roadă şi poate deci şi ea să cadă sub acelaşi blestem, 
dacă nu mi-o îmbunătăţesc. 


Predică despre cum mântuirea noastră este în mâinile lui Dumnezeu 


Calul este gata pentru ziua de război, însă biruinţa vine de la Domnul (Pildele 
lui Solomon21: 31). 


Noi avem obligaţia să fim mereu pregătiți, dar succesul întreprinderilor noastre 
atârnă numai de Dumnezeu. Toate pregătirile şi eforturile noastre sunt numai ca o 
propunere sau ca o rugăciune, pe care I-o facem lui Dumnezeu, care nu pot decide 
deznodământul dorit de noi: acesta este doar al lui Dumnezeu. 


De aceea, întemeiate pe o îndelungată experienţă, popoarele au scos următoarea 
vorbă înţeleaptă: Omul propune, iar Domnul dispune. 


Y O, oşteanule al lui Hristos, pregăteşte-ţi mintea aşa cum îţi îngrijeşti un cal 
bun, într-armează-ţi inima cu virtuțile, disciplinează-ţi voinţa cu nevoinţele, 
însă cunoaşte că în cele din urmă, după ce ai făcut tot ceea ce a depins de 
ține, biruinţa vine de la Domnul. 

Y O, bunule neguţător al lui Hristos, neguţătoreşte bine în fiecare zi a vieții 
tale, schimbând cele pieritoare pe cele nepieritoare, cele pământeşti pe cele 
cereşti şi moartea pe nemurire, dar cunoaşte, după ce ai împlinit toate, că 
biruința vine de la Domnul. 

Y O, plugarule al lui Hristos, arăţi adânc inima şi seamănă în ea numai cele 
bune, aruncă în ea sămânţa cea de soi a Sfintei Evanghelii în fiece zi, scoate 
în fiece zi din ea buruienile cele scârbavnice ale păcatului şi păzeşte-o pe ea 
cum se cuvine; dar, făcând toate acestea, cunoaşte că biruinţa vine de la 
Domnul. 


Zadarnici i-au fost la Marea Roşie lui Faraon caii cei iuți ai lui. Zadarnice i-au fost 
Babilonului bogăţiile lui când Domnul 1-a chemat la judecată. Oricât s-ar pregăti 
omul, o singură clipă poate să-i răstoarne toată munca. Căci mântuirea stă nu în 
pregătirile pentru ea, care nu pot lipsi, ci ea este de la Domnul. De aceea sfinţii, 
care erau cei mai pregătiți dintre oameni pentru împărăţia lui Dumnezeu, suspinau 


în ceasul morţii lor, neştiind şi nefiind siguri că vor fi primiţi în împărăția pentru 
care s-au jertfit cu lacrimi toată viaţa. 


O cât de adânc aveau ei înscrise în inimi cuvintele Domnului: Când veți face toate 
cele poruncite vouă, Să ziceți: Suntem Slugi netrebnice, pentru că am făcut ceea 
ce eram datori să facem (Luca 17: 10). 


Fraţilor, să ne pregătim pururea şi să fim gata pentru marea zi a ispitirii celei mai 
de pe urmă, bine înarmaţi şi încinşi, dar nu intru pregătirile noastre să nădăjduim, 
ci mai vârtos în Domnul. 


O, Stăpâne Doamne lisuse Hristoase Mântuitorul nostru, ajută-ne nouă şi ne 
izbăveşte pe noi, Căci Ție se cuvine toată slava şi mulțumita în veci. Amin. 


21 iunie 
Sfântul mucenic Iulian din Tarsus 


Iulian provenea dintr-o familie foarte nobilă, senatonială. EI a vieţuit în Tarsul 
Ciliciei şi a luat mucenicia sub Dioclețian. 


Chiar dacă la vremea martiriului lui el nu era decât un tânăr în vârstă de opt- 
sprezece ani, el era suficient de educat şi întărit în Sfânta credinţă creştină, aşa 
încât să-şi dea viaţa pentru ea. 


Cezarul I-a târât după el din cetate în cetate timp de un an întreg, torturându-l în 
toate chipurile, ca să-l facă să se lepede de Hristos. 


Mama lui Iulian urma acestui cortegiu mereu, de departe. Cezarul a arestat-o pe 
mama lui Iulian, silind-o să-şi convingă fiul să se lepede de Hristos, dar ea, stând 
trei zile întregi de vorbă cu el în închisoare, I-a sfătuit şi I-a întărit tocmai dim- 
potrivă: adică să meargă la moarte cu mulţumire, cu nădejde şi cu bucurie, arătân- 
du-i că a lui va fi marea biruinţă. 


Torţionarii atunci I- au legat pe Iulian într-un sac, împreună cu şerpi, scorpii şi alte 
animale veninoase şi l-au aruncat în mare, iar pe mama lui lulian au omorât-o în 
torturi. 


Dar sfintele moaşte ale lui Iulian au fost aduse de valuri la mal, iar credincioşii le- 
au găsit şi le-au îngropat cu cinste la Alexandria, în anul 290. Mai după aceea 
aceste sfinte moaşte au fost mutate la Antiohia. 


ITI însuşi a rostit o minunată şi dumnezeiască predică la 
: Din gura mucenicului ieşea glasul lui cel sfânt, iar 
împreună cu glasul şi o lumină care lumina mai puternic decât razele soarelui 
[...] Luaţi un om bolnav, indiferent cât de groaznic, un posedat de diavol sau 
care şi-a pierdut minţile şi aduceţi-l la racla în care se odihnesc rămăşiţele sfinte 


ale acestui sfânt şi veţi vedea cum demonul sare şi fuge de la om, ca şi ars de foc. 
» 


Vădit este din aceste cuvinte că multe şi mari trebuie să fi fost vindecările de la 
moaştele Sfântului Iulian. 


Pomenirea Sfinţilor cuvioşi lulius şi Iulian 


Aceştia erau fraţi de sânge ce se trăgeau din provincia grecească Mirmidonia. Ei 
din fragedă copilărie au fost crescuţi în credinţa creştină, sub legământul că toată 
viaţa lor şi-o vor închina în feciorie Bisericii. 


Iulius era presbiter [preot], iar Iulian era diacon. Ei au primit carte împuternicitoare 
de la împăratul Teodosie cel mic, ca să distrugă capiştile idoleşti în întregul im- 
periu. 


Ca doi apostoli, aceşti doi fraţi au întors la credinţa creştină mulţi păgâni din 
Răsărit şi din Apus şi au zidit biserici. Ei în timpul vieţii lor au ridicat mai mult de 
una sută de locaşuri sfinte. 


Ei s-au odihnit în Domnul cu pace, într-o localitate aproape de Milano. Locuitorii 
Milanului îl invocă pe Sfântul Iulius, mai ales când se află în primejdii din partea 
lupilor. 


Sfântul mucenic Archil al II-lea, regele Georgiei 


Archil a fost fiul regelui Ştefan şi nepotul marelui rege georgian Wachtang. Regele 
Archil, mare creştin şi apărător al creştinismului, pentru aceea că nu s-a lepădat de 
Hristos, a fost torturat de musulmani şi omorât prin tăierea capului la anul 744, în 
douăzeci de zile ale lunii martie. EI era în vârstă de optzeci de ani când a luat cu- 
nuna veşnicei şi fericitei împărăţii a lui Hristos. 


Pomenirea Sfântului mucenic Luarsab al II-lea, regele cetăţii Kartli din 
Georgia 


Tatăl lui Luarsab, George al X-lea, a luat mucenicia pentru credinţă, fiind silit să 
bea otravă de către Şahul Persan. Luarsab fiul lui a fost însă aruncat într-o temniță 
din apropiere de Şiraz, în care a zăcut vreme de şapte ani. Apoi la porunca Şahului 
Abbas Întâiul, el a fost spânzurat în închisoare împreună cu doi dintre slujitorii lui, 
în douăzeci şi una de zile ale lunii iunie, la anul 1622. 

Deasupra mormântului lui a fost văzută o Lumină cerească. 


Cântare de laudă la Sfinţii cuvioşi Iulius şi Iulian 


După ce a nouăzeci şi noua biserică 


Aceşti Sfinţi fraţi în Numele Celui Preainalt 
Au gătit de zidit, 

Diaconul Iulian pentru fratele lui sfânt lulius 
Un mormânt a zidit. 


Iar când mormântul i-a arătat, 

Iulius cu blândeţe a zis: 

«Găteşte-te, frate al meu după trup, 

căci acest mormânt nu al meu, 

ci al tău este. 

Găteşte-te, căci tu, 

Mai înainte decât păcătosul tău frate Iulius 
La Domnul vei pleca.» 


Și astfel după a Domnului voie, 
Iulius şi pe a o suta biserică 

O a zidit, 

La un anume loc pustiu. 


Precum slăvitul lulius a grăit, 
Astfel a şi fost. 

Căci fratele tânăr înaintea 

celui mai vârstnic 

S-a odihnit, 

Iar fratele mai vârstnic a adăugat 
şi a suta biserică 

în salba sfântă de zidiri. 


Pe care săvârşindu-o, 
Și el însuşi întru Domnul 
întru Sfânta adormire s-a săvârşit. 


Cugetare 


Când omul începe să se educe în lupta de înfrânare a limbii şi păstrare a tăcerii, 
tăcerea 1 se pare lui, de-a lungul acestor eforturi, a fi ceva mai mic decât vorbirea. 


Un frate i-a zis odată Sfântului Sisoe: “Aş vrea să-mi țin inima mereu trează, 
dar nu pot. > 


Iar bătrânul a zis: "Dar cum vom putea noi oare să avem trezvia inimii, când 
uşa de intrare a gândurilor în inima noastră, adică limba, Stă veşnic deschisă?” 


Charillos, nepotul lui Lycurgus, a fost întrebat odată de ce a promulgat unchiul lui 
atât de puţine legi. 


lar el a răspuns: «Celor ce vorbesc puţin nu le trebuie legi multe.> 
Luare aminte 


Să luăm aminte la vindecarea minunată a orbului Bartimeu (Marcu 10:46): 
e La cum Bartimeu a strigat tare şi cu credinţă către Domnul ca să-l vindece, 
iar Domnul 1-a vindecat, 
e Lacumşieu, având sufletul orbit, şed lângă drumul pe care trece Hristos şi 
doar dacă voi striga către EI, El mă va auzi şi mă va vindeca. 


Predică despre semănat şi secerat 
Cel ce seamănă nedreptate seceră nenorocire (Pildele lui Solomon 22 : 8). 


Dacă lucrezi fărădelege, atunci poate că nenorocirea trece pe lângă tine chiar în 
ziua în care ai nelegiuit fără ca să-ţi facă nimic, dar să ştii că ea a auzit glasul nele- 
giuirii şi negreşit va lovi la un timp pe care nici nu-l gândeşti. 


Unele seminţe sunt dulci atunci când le semeni, dar amar este culesul lor. Uneori 
semănarea aceasta seamănă cu viaţa, dar la vremea culesului, vezi că roadele ei 
sunt moartea. 


Fii cu băgare de seamă şi învaţă din Sfânta Scriptură: 

=> Eva prin prosteasca ei mândrie neascultătoare a semănat nelegiuire şi au 
venit peste ea chinurile naşterii de prunci în cumplite dureri. 

— Cain a semănat fărădeleagea prin uciderea de frate şi a cules durerea unei 
cumplite morți. 

— Sodoma şi Gomora au semănat fărădelege şi au cules iadul unei morţi 
năprasnice. 

— Fiii lui Eli, Preotul cel mare au semănat fărădelege, căci s-au întinat lângă 
Cortul Legământului şi au cules chinuri cumplite, căci rău au pierit în 
război. 


— Adu-ţi aminte de Saul, de fărădelegile lui şi de chinurile pe care le-a suferit 
pentru aceasta. 

= Și iară, adu-ți aminte de Ahab şi Izabela. 

= Și iară, adu-ți aminte de Irod şi de luda. 


Şi iară, adu-şi aminte de ieri şi de alaltăieri şi de răs-alaltăieri şi de toate zilele 
vieţii tale trecute şi ascultă cuvintele acestea de toate zilele: Ce/ ce seamănă ne- 
dreptate seceră nenorocire. 


Oare există loc locuit de oameni pe pământ care să nu aibă aceste cuvinte că învă- 
țătura înaintea ochilor lor? Oare există acoperiş care să nu adăpostească sub el 
această cunoaştere? Oare există om viu care să nu fi văzut pe pielea lui adevărul 
acestor cuvinte în exemplele vii din jurul vieţi lui? 


O, Atotînţelepte Doamne, dacă nu am cunoaşte Sfânta Voia Ta, noi păcat nu am 
avea. Dar dacă Tu ne-ai dat nouă să o cunoaştem, O, Atotmilostive, dăruieşte-ne 
şi puterea să o împlinim pe ea cu scumpătate până la sfârşitul zilelor vieţii 
noastre şi cea mai de pe urmă suflare de viaţă, Căci Ție se cuvine toată slava şi 
mulțumita în veci. Amin. 


22 iunie 
Pomenirea Sfântului sfinţit mucenic Eusebie, episcopul Samosatelor 


Acest sfânt Eusebie a fost un mare luptător împotriva ereziei ariene. Când scaunul 
mitropolitan al Antiohiei a devenit vacant, la stăruinţele Sfântului Eusebie în el a 
fost ridicat marele Meletie. 


Meletie, el însuşi ajuns sfânt, a fost un luminător puternic al Ortodoxiei, căruia, 
după sfânta lui adormire, marele Sfânt loan Gură de Aur i-a închinat predici de foc. 


Dar aceasta nu înseamnă că necuraţii arieni, pe timpul vieţii lui, nu au reuşit să îl 
alunge pe sfântul patriarh Meletie din scaunul lui de la Antiohia. După ce răul fiu 
al marelui Constantin a murit şi mai răul fiu al lui, lulian apostatul, a luat tronul 
imperiului. 


În timpul prigoanelor Apostatului, viteazul sfânt Eusebie şi-a dezbrăcat straiul lui 
arhieresc, 1-a pus în loc pe cel de soldat simplu şi astfel înarmat a cutreierat în lung 
şi în lat Siria, Fenicia şi Palestina, cercetând pretutindeni Biserica lui Hristos, 
întărind-o, vindecând-o şi mângâind-o pe ea. În aceste sfinte nevoinţe ale cercetării 
Bisericii Sfântul Eusebie a rânduit peste tot ceea ce era de trebuinţă: el a hirotonit 
preoţi, diaconi, citeţi, iar în unele locuri a sfinţit ierarhi. 


După ce blestematul Apostat a pierit cu sunet, Sfântul Eusebie 1-a sfătuit pe Mele- 
tie să cheme un sinod la Antiohia, lucru care s-a întâmplat în anul 361. La acest 
sinod au fost prezenţi douăzeci şi şapte de episcopi. 


Erezia ariană a fost anatematizată încă o dată şi din nou s-a confirmat şi s-a con- 
sfințit Ortodoxia, aşa cum se făcuse şi la primul Sinod a toată lumea de la Niceea, 
de cu treizeci şi şase de ani mai înainte [325]. 


Pe lângă Sfinţii Eusebie şi Meletie, în acest sfânt sinod a mai strălucit şi Sfântul 
Pelaghie al Laodiceei, bărbat recunoscut încă din viață pentru sfinţenia vieţii, 
feciorelnicie şi asprimea nevoinţelor. Acest sfânt sinod s-a ţinut în vremea domniei 
dreptului împărat Iovian.Însă Iovian a murit curând, iar în locul lui a urcat pe tron 
răul Valens, iar prigoanele împotriva Bisericii lui Hristos au izbucnit din nou. 


Sfântul Meletie a fost surghiunit în Armenia, Eusebie în Tracia, iar Pelaghie în 
Arabia. După Valens a urmat Graţian şi odată cu el şi o libertate a Bisericii, în care 
cei trei sfinţi ierarhi au fost rechemaţi din exil. Astfel, Meletie s-a reîntors în scau- 


nul de la Antiohia, Eusebie în cel de la Samosata, iar Pelaghie în scaunul Lao- 
diceei. În acel timp multe parohii şi eparhii erau fără preoţi şi ierarhi şi de aceea 
Sfântul Eusebie cu râvna dumnezeiască a grăbit să afle păstorii cei buni pentru 
turma Domnului. 


Când a ajuns în cetatea Doliche spre a sfinţi acolo pe Marin, episcopul cel ales într- 
un glas de poporul credincios, un necurat eretic a aruncat cu o ţiglă grea de 
ceramică în capul sfântului şi I-a rănit de moarte. Aşa a trecut la cele veşnice acest 
mare zilot al Sfintei Biserici şi al Ortodoxiei, acest mare sfânt al ei, spre a se odihni 
veşnic în fericita împărăție. 


Sfântul Eusebie muceniceşte şi-a încheiat mucenicia vieţii la anul 379. 
Pomenirea Sfinţilor mucenici Zeno şi Zenas 


Zeno a fost ofiţer roman staționat în cetatea Filadelfiei din Arabia, iar Zenas era 
ordonanța lui. Când au izbucnit persecuțiile împotriva creştinilor de sub împăratul 
Maximian, Sfântul Zeno s-a înfăţişat cu îndrăzneală înaintea comandantului Ma- 
xim şi-a mărturisit credinţa întru Unul Domnul Dumnezeu cel Viu şi I-a sfătuit pe 
Maxim să se lepede şi el de prosteasca închinare la idoli şi să îmbrățişeze credinţa 
cea adevărată. Dar comandantul înfuriat 1-a aruncat pe Zeno în închisoare. 


Când la el a venit Zenas, credincioasa lui ordonanţă, s-a poruncit şi arestarea lui. Ei 
au fost amândoi după aceea torturați bestial şi aruncaţi în foc, în care păgânii tur- 
naseră mult ulei. 


Sfintele lor suflete au luat astfel cununa muceniciei şi a veşnicei slave în împărăţia 
lui Hristos, iar sfințitele lor rămăşiţe au fost luate de credincioşi şi îngropate cu 
cinste în sfânta Biserică a Sfântului mare mucenic Gheorghie, de la un loc ce se 
numea Cyparisson. 


Cântare de laudă la Sfinţii Eusebie, Meletie şi Pelaghie 


Biserica fără păstori nu rămâne nicicând, 
Nici fără suferinţă, nici fără eroi. 


Când necurata sabie a noului Goliat s-a ridicat din nou, 
Păstorul Samosatelor zid în fruntea turmei S-a pus. 


Eusebie şi Meletie cel împreună cu dânsul, 


Ca două stele au strălucit, iar lângă ei, Pelaghie. 


Ziloți ai Ortodoxiei ei au fost, 
Sfinţi Slăviţi ai Bisericii lui Hristos. 


Pe atunci creştinii mureau pentru credinţa lor, 
Sau chinuiau îndelung, ani în şir şi o viaţă. 


Chinul lor îndoit era: 
Aici, de la necuraţii eretici, 
Și de la împărații nebuni, din cealaltă parte. 


Greu este sufletul a-ţi păzi 

Și adevărul lui Dumnezeu 

Mereu sus a-L ţine, 

Când din toate părţile eşti împresurat 
De minciuni diavoleşti 

Și de ameninţarea cu moartea. 


Dar printre neghine au răsărit şi 

Trei ierburi înmiresmate, 

Busuioc nobil, imortela şi colilie aleasă, 
Aceşti trei sfinţi ierarhi, 

Al căror nectar destul a fost 

Pentru toată otrava lumii. 


Eusebie ca un zilot viaţa şi-a trăit, 
Și moarte a luat mucenicească. 


O, Sfinte părinte Eusebie ierarhe, 
Plăcutule al lui Dumnezeu, 

Roagă-te lui Hristos Dumnezeu 

Ca să se mântuiască sufletele noastre! 


Cugetare 


De ce îngăduie Dumnezeu să vină asupra dreptei credinţe atâtea urgii şi necazuri, 
pe când pe eretici şi păgâni îi lasă pururea să se bucure de tihnă şi de pace? De ce?, 
întreabă şi şi tot el răspunde îndată: „Aşa ca să vezi 
slăbiciunea păgâneştii şi ereticeştii credinţe, care se descompune de la sine, fără 


să o atace nimeni şi ca Să vezi tăria adevăratei Credinţe care, lovită, scuipată şi 
pururea însângerată din toate părţile fiind, îndură toate cu pace şi chiar creşte şi 
se înmulțeşte sănătoasă în pofida tuturor drăceştilor vrăjmaşi [...] De aceea, în 
disputele cu păgânii sau cu obraznicii iudei, destul este ca să arătăm, spre 
dovada sfintei ei puteri, că Ortodoxia, supusă veşnic prigonirilor până la ucidere 
şi sânge, veşnic a rămas deasupra şi biruitoare,” chiar şi când întreaga lume s-a 
pornit împotriva ei. 


Sfântul Isaac Sirul zice: „Minunata dragoste de oameni a lui Dumnezeu se vede 
atunci când omul se află în primejdii mari şi în chinuri pasibile să-i zdruncine 
nădejdea. De abia atunci se arată pe faţă puterea lui Dumnezeu pentru 
mântuirea oamenilor. Căci omul niciodată nu recunoaşte puterea lui Dumnezeu 
atunci când petrece mereu în linişte şi în libertate. ” 


Luare aminte 


Să luăm aminte la tainica amuţire a lui Zaharia, marele preot (Luca I: 20): 

e La cum Zaharia nu a crezut glasul îngerului lui Dumnezeu care i-a zis că 
femeia lui cea vârstnică îi va zămisli prunc la adâncile ei bătrâneţi şi la cum 
el a fost lovit cu muţenie din această pricină, după cuvântul îngerului; 

e La cum şi eu sunt ca şi lovit de muţenie când nu grăiesc îndestul tainele 
minunilor lui Dumnezeu din pricina credinţei mele celei prea puţine. 


Predică despre cum leneşul mereu îşi găseşte scuze 


Cel leneş pune pricini şi zice: „Afară este un leu, aş putea să fiu sugrumat în 
mijlocul uliţelor. ” (Pildele lui Solomon 22 : 13). 


Ca să-şi îndreptăţească lenea lui, cel leneş scoate mereu în faţă greutăţile şi impe- 
dimentele sarcinilor pe care trebuie să le ducă, mărindu-le fără de măsură gra- 
vitatea. 


Dacă îl supără vecinul, el va zice că îl supără întreg satul; dacă observă un tremur 
al frunzelor, el va zice că nu iese la câmp deoarece furtuna aproape că a şi izbucnit; 
dacă în faţa pragului lui se află un iepure, el va zice că afară este un leu care 
aşteapă să-l înşface! Dar el nu zice toate acestea decât pentru că nu vrea să iasă din 
casă şi pentru că vrea să îşi amâne mereu munca. 


Lenea este ceva cu totul nenatural omului. Natura însăşi a omului este permanentă 
activitate; omul mereu caută să se îndeletnicească cu ceva, să fie mereu ocupat, să 


lucreze, să zidească. Lenea este semnul sigur al desfigurării naturii omului. Că le- 
nea este un păcat şi un viciu se vede limpede din aceea că omul activ nu îl 
invidiază niciodată pe cel leneş, pe când cel leneş întotdeauna îl invidiază pe cel 
activ; tot aşa cum omul cumpătat nu îl invidiază niciodată pe cel beţivan, pe când 
beţivanul îl va invidia întotdeauna pe omul căruia nu-i plac destrăbălările. 


O, Stăpâne Doamne lisuse Hristoase, Lucrătorule cel de-a pururea, mântuieşte- 
ne pe noi de cea întunecată şi păcătoasă patimă a lenii care ne înstrăinează de 
chipul ce Tu ne-ai dăruit, spre asemănarea cu Tine, o Stăpâne a toate! Insuflă 
întru noi pe Duhul Tău cel Sfânt, cel pururea lucrător şi de viaţă şi bucurie 
dătător, Căci ie se cuvine toată slava şi mulțumita în veci. Amin. 


23 iunie 
Pomenirea Sfintei muceniţe Agripina 


Sfânta Agripina s-a născut la Roma, unde şi-a primit şi aleasă educaţie. Ea din fra- 
gedă copilărie a fost crescută după poruncile Sfintelor Scripturi, alungând afară din 
inima ei duhoarea grea a păcatului şi umplându-se de buna mireasmă a curăţiei şi a 
întregii feciorii. 


Ea s-a logodit Mirelui Ceresc şi a luat pentru aceasta mucenicia sub împărăţia 
lui Valerian. Ea a îndurat bătăi cu vergele de oţel pină la zdrobirea oaselor, 
îngerul Domnului s-a pogorât la ea şi a întărit-o. Fiind mai departe supusă la 
cele mai bestiale torturi, ea şi-a dat sfântul ei duh în timpul lor. 


Însoţitoarele ei Vassa, Paula şi Agathonika i-au luat sfintele rămăşiţe ale trupului ei 
şi le-au dus în Insula Sicilia, unde le-au îngropat cu cinste. Mai după aceea, dea- 
supra mormântului s-a ridicat o sfântă biserică, cu hramul Sfintei muceniţe Agri- 
pina. Mari şi nenumărate au fost minunile ce s-au lucrat la sfintele ei moaşte. 


Cu puterea lor, chiar şi agarenii au dat dosul şi au fugit mâncând pământul din 
cetatea unde se aflau ele. Sfânta Muceniţă Agripina a luat cununa muceniciei la 
anul 275, şi s-a încununat cu mare Slavă. 


Pomenirea Sfinţilor mucenici Eustochie şi Gaius şi a celor împreună cu dânşii 


Eustochie a fost popă idolesc ce a trăit în vremea împărăției lui Maximian, dar vă- 
zând el ce fel este vitejia mucenicilor creştini, s-a lepădat de idolatria lui şi a dorit 
şi s-a învrednicit de Sfântul Botez, însuşi Eudoxie episcopul Antiohiei 1-a botezat 
pe el. 


După acestea, Eustochie, încetul cu încetul, a început să le aducă la Sfânta credinţă 
pe toate rudeniile lui. 


Ruda lui Gaius s-a botezat cu toţi cei trei copii ai lui: Probus, Lollius şi Urban. Ei 
toţi, împreună şi cu alţii, au fost aduşi înaintea necuraţilor judecători, torturați şi 
omorâţi prin tăierea capului la Lystra, vina fiind credinţa lor nezdruncinată în Hri- 
stos. Aşa s-au înălțat la ceruri sfintele lor suflete, strămutându-se intru locaşurile 
cele cereşti ale veşnicei şi fericitei Împărăţii a Stăpânului Hristos. 


Pomenirea Sfintei icoane din Vladimir a Maicii Domnului şi Dumnezeului 
nostru lisus Hristos 


Când hanul tătar Ahmet a asediat Moscova, cneazul Ivan Vasilievici s-a pornit cu 
oştire să apere cetatea. Și chiar dacă armata cneazului era mai mică şi mai slabă de- 
cât cea a hanului tătar, ea a ieşit biruitoare. Căci fără veste a căzut asupra tătarilor o 
spaimă năpraznică, care 1-a mânat la rugă în dezordine, călcându-se unii pe alţii. 


Toţi au pus această nemaiauzită victorie pe seama Sfintei icoane a Maicii Domnu- 
lui, la care îngenunchease tot poporul ca să-i scape Maica Domnului de urgia săl- 
baticilor tătari. 


Auzindu-le ruga, Maica Domnului i-a mântuit, iar poporul a însemnat această zi, a 
douăzeci şi treia din luna iunie, când s-a întâmplat minunea, ca sărbătoare de-a 
pururea a Bisericii ruse. 


Pomenirea pocăinţei lui Teofil 


Acesta, din invidie faţă de episcopul şi întâistătătorul lui şi-a dat sufletul diavolului 
şi s-a lepădat şi în scris de Domnul Hristos şi prea curata Lui Maică. 


Dar mai târziu el s-a pocăit cu amar şi a plâns timp de patruzeci de zile cu post şi 
cu rugăciune la Maica Domnului ca să se primească pocăinţa lui, drept pentru care 
Maica nu doar că i-a primit-o, dar şi hârtia pe care scrisese lepădarea de Hristos 
înainte i-a pus-o, iar cu această hârtie Teofil a alergat la sfânta biserică, unde înai- 
ntea episcopului şi a tot poporul a mărturisit cu umilință şi cu glas mare fără- 
delegea lui, cerând şi a lor iertare. 


Când Episcopul a pronunţat cuvintele de dezlegare şi i-a dat lui Teofil Sfintele 
Taine, faţa lui a strălucit ca soarele. 


lată aici exemplu minunat de marea milostivire a lui Dumnezeu, care nu doar că 
iartă păcatele celor care se pocăiesc cu adevărat, dar şi cu harul sfinţeniei ii îmbra- 
că! 


Cântare de laudă la Sfânta Agripina 
Sfânta Agripina decât albul crinului 


Mai albă este, 
Ea este mireasa Fiului lui Dumnezeu. 


Sufletul ei mai strălucitor decât flamura focului este, 
Iar credinţa ei mai tare decât stânca. 

Biciuită fiind ea Domnului se roagă; 

Ea cântă Psalmi şi-ndură răni adânci. 


Ea pe toți îi iartă şi pe toți binecuvântă, 
Ca un stâlp de marmură însângerată 
înaintea tuturor. 


Dar îngerul Domnului la ea coboară 
Și rănile-i vindecă. 


Dar schingiuiri şi mai mari primeşte, 
Iar Agripina indurând, moare. 


Agripina duhul ei cel sfânt 
în mâinile Domnului îl pune, 
Iar trupul ei de suflet 
Rămâne gol. 


Dar golul ei trup, ale ei rămăşiţe sfinte, 
Pază şi strajă ale Siciliei sunt. 


Ele vindecare grabnică sunt 
Bolilor şi nenorocirilor poporului, 
Apărare contra hoardelor păgâne. 


O, Stăpâne Doamne lisuse Hristoase, 
Acoperă-ne pe noi întru necazurile noastre 
cu ale Agripinei muceniţă 
sfinte rugăciuni. 
Cugetare 


Răbdarea creştină este o răbdare blândă, pe când răbdarea aceea care ascunde o 
neputinţă plină de răutate nu se deosebeşte cu nimic de răzbunarea drăcească. 


Sfinţii noştri sunt mari în toate evangheliceştile virtuţi, dar mai ales întru blândeţea 
răbdării lor! Poate că aceasta ne pare nouă ca cea mai mare virtute a lor tocmai 
pentru că noi înşine suntem atât de mici în ea. 


Când părinţii pustiei s-au strâns odată în jurul WET ca să audă 
cuvânt de învăţătură, un oarecare invidios a cârtit: „Vasul tău, o, loane, este 
plin cu otravă!" 


La aceasta blândul loan a răspuns îndată: „Tu zici aceasta uitându-te doar pe 
din afară, dar oare ce ai fi spus dacă ai fi putut să pătrunzi cu privirea şi pe 
dinăuntru?" 


Când l-au scos pe Sfântul Ciprian, episcopul Cartaginei, ca să-i taie capul, el a 
poruncit ca după moartea lui călăul să primească douăzeci şi cinci de galbeni de 
aur. 


Luare aminte 


Să luăm aminte la minunata vindecare a lui Zaharia, care îndată şi-a deschis gura şi 
limba şi vorbea, binecuvântând pe Dumnezeu: 
e Lacum Zaharia mai întâi a fost lovit cu muţenie pentru că nu I-a crezut pe 
îngerul Domnului; 
e La cum gura şi limba lui Zaharia s-au deschis de îndată ce el a împlinit po- 
runca îngerului (Luca 1: 63); 
e La cum şi sufletul meu se va vindeca îndată de muţenie, numai de mă voi 
umple şi eu de cuvintele şi înţelepciunea lui Dumnezeu. 


Predică despre aceea că nu trebuie să-i invidiem pe păcătoşi 


Nu râvni la oamenii răi şi nu pofti să fii în tovărăşia lor (Pildele lui Solomon 24: 
Ii); 


Oare îl invidiază cineva pe lepros? Desigur, nimeni nu poate invidia un lepros. 
Atunci de ce unii îl invidiază pe omul rău, când bine ştim că răutatea este ceva mai 
rău decât lepra? Căci lepra este o boală a trupului, pe când răutatea este o cumplită 
boală a sufletului. 


Leprosul la suflet poate ca să fie de fapt om sănătos, deşi trupul îi este acoperit de 
puroaie; pe când omul cel rău, deşi la trup pare sănătos, pe dinlăuntru, în inima lui, 
el este ros de cumpliţii viermi ai morţii. 


Pomul care pe dinafară are coaja putredă dar măduva lui este sănătoasă este un 
pom bun care face roadă, dar pomul care are coaja sănătoasă dar miezul lui e 
ciuruit de carii nu mai este bun de nimic. 


Aşadar, lepra este o boală mai uşoară decât răutatea, adică: decât păcatul. Căci prin 
om rău, Cel Atotînţelept vrea să zică om păcătos. 


Oare doctorul îl invidiază pe bolnav? Desigur că nu. Tot aşa, nici cel drept nu 
poate să îl invidieze pe cel păcătos. lar dacă nu ştii de eşti drept ori păcătos, exa- 
minează-ţi inima: vezi dacă îi invidiezi sau nu pe oamenii păcătoşi. Dacă vezi că 
da, atunci înseamnă că nu eşti un om drept. lar dacă afli că nu, atunci bucură-te, 
omule drept al lui Dumnezeu! 


Căci să ştii că bolnavul îl va invidia pe altul bolnav ca şi el şi îl va invidia şi pe cel 
sănătos, dar sănătosul nu poate niciodată să îl invidieze pe cel bolnav. Tot aşa cum 
nici dreptul nu poate niciodată să îl invidieze pe cel păcătos. 


Doctorul vede boala fatală a pacientului lui, iar văzându-i-o, îi este milă de el şi nu 
poate nicidecum să îl invidieze pentru aceasta. 


O, Stăpâne şi Atotmilostive Doamne, smulge răutatea din inimile noastre, cură- 
țeştele pe ele şi sădeşte întru ele sfânta dragoste, căci Ţie se cuvine toată slava şi 
mulțumita în veci. Amin. 


24 iunie 
Naşterea Sfântului proroc loan, înaintemergătorul şi Botezătorul Domnului 


Cu şase luni mai înainte de a se înfăţişa înaintea Fecioarei Maria care se afla la 
Nazaret, marele Arhistrateg ceresc Gavriil, îngerul Domnului, s-a înfăţişat înaintea 
lui Zaharia, marele preot al Templului de la Ierusalim. 


Mai înainte ca să vestească Naşterea tainică din pururea Fecioară, arhanghelul a 
vestit naşterea minunată a unei femei sterpe, care deci nu putuse niciodată să aibă 
Copil ŞI care pe deasupra se afla şi la adânci bătrâneţi. 


De aceea marelui preot Zaharia nici nu i-a venit să creadă când a auzit vestirea în- 
gerului lui Dumnezeu, lucru pentru care a şi fost pedepsit cu muţenie de către 
acesta, rămânând mut până la opt zile după naşterea copilului loan. 


În acele zile rudeniile lui Zaharia şi ale Elisabetei s-au adunat la casa lui Zaharia 
pentru sărbătoarea tăierii împrejur şi numirii copilului. Când tatăl a fost întrebat ce 
nume voieşte să dea fiului lui, el, fiind mut, a scris pe o tăbliță, „loan." În clipa 
aceea limba lui s-a dezlegat şi bătrânul Zaharia a grăit. 


Casa lui Zaharia se afla pe culmile dintre Betleem şi Hebron. În tot Israilul s-a 
împrăştiat ca fulgerul vestea că îngerul Domnului a venit la Zaharia, că el a fost 
lovit cu muţenie pentru că nu l-a crezut, dar că acum copilul s-a născut iar muţenia 
lui Zaharia s-a ridicat de la el când a scris pe tăbliță numele copilului, „loan." 


Vestea aceasta a ajuns chiar până la urechile lui Irod. De aceea, când el a trimis 
gărzile ucigaşe care să ucidă toţi copiii, el le-a indicat în special ţinutul muntos în 
care locuia Zaharia, spre a fi ucis şi micul loan. 


Elisabeta însă s-a ascuns bine împreună cu copilul, înnebunit de spaimă şi de ură, 
drăcescul Irod a trimis soldaţi la templu, ca să fie aflat preotul Zaharia şi să 1 se 
ceară fiul lui, spre a fi omorât. Căci aşa s-a întâmplat că era iar rândul lui Zaharia 
ca să slujească la Templul din Ierusalim. 


Aşa a fost ucis Zaharia între Poarta de intrare în curtea templului şi Altar, iar sân- 
gele lui curs pe dalele de piatră s-a pietrificat acolo, spre osânda veşnică şi mărturie 
împotriva lui Irod. 


Elisabeta s-a ascuns cu copilul ei într-o peşteră, unde ea a şi murit la scurt timp 
după aceea. 


lar copilul a rămas şi a crescut în pustie, avându-L drept păzitor puternic pe 
Dumnezeu, iar drept slujitori devotați pe îngerii Lui. 


Pomenirea Sfântului Nichita, episcopul Remesianei 


Acest Sfânt Nichita a fost prietenul şi contemporanul Sfântului Paulin de Nola 
(prăznuit la 23 ianuarie). 


Se pare că el a fost de neam slav şi ca atare, a predicat Evanghelia la slavii din 
ținuturile Nis şi Pirot. 


Marea însemnătate a lucrării Sfântului Nichita de Remesiana printre slavi se poate 
vedea din imnul pe care Sfântul Paulin l-a compus în cinstea Sfântului Nichita: 


O minunată schimbare! 

Și cât de neaşteptată! 

Munţii nemişcaţi, care odinioară 
ascundeau tâlhari sângeroşi, 

Acum adăpostesc monahi, ucenici ai păcii. 


Acolo unde odinioară urlau fiarele pustiei, 
Acum se sălăşluiesc chipuri de îngeri. 


Drepţii acum locuiesc în peșterile 
Care odinioară erau grote de tâlhari. 


Scaunul episcopal al Sfântului Nichita a fost la Remesiana, în care unii văd o altă 
denumire a cetăţii Pirot. 


Pe lângă nevoinţele lui misionare, Sfântul Nichita a scris şi multe cărţi, printre care 
se află cele şase cărți despre credinţă şi una despre o fecioară căzută, aceasta din 
urmă aducând pe mulţi la calea pocăinţei şi a mântuirii. 


Sfântul Nichita s-a odihnit în Domnul în veacul al cincilea. 


(Notă: Că Sfântul Nichita va fi fost slav o arată arhiepiscopul Filaret al Cerni- 
govului, în cartea lui Sfinţii slavilor din sud.) 


Pomenirea Sfinţilor mucenici Orentius, Pharnacius, Eros, Firmus, Firminus, 
Cyriacus şi Longinus 


Aceştia toţi au fost frați de sânge şi soldaţi romani în timpul împărăției lui Maxi- 
mian. 


Când romanii se aflau în timpul bătălulor împotriva sciților de la nord de Dunăre, 
Sfântul Orentius a ieşit şi a luptat corp la corp cu Marathom, Goliath-ul sciților, l-a 
biruit şi l-a ucis. 


Din această pricină, întreaga armată romană a adus jertfe idolilor, însă Orentius şi 
fraţii lui au arătat pe faţă că sunt creştini şi nu vor jertfi dracilor celor ascunşi în 
obiecte fără simţire. 


În pofida copleşitoarelor lor merite militare, ei au fost condamnaţi la surghiun în 
ținuturile sălbatice ale Mării Caspice. Ei însă au murit pe drum, toţi şapte pe rând, 


din pricina foamei şi a epuizării fizice [condamnaţii erau siliți la marş forțat]. 


Aşa s-au înfăţişat mucenicii lui Hristos înaintea lui Hristos, care i-a încununat ca 
pe nişte bravi cu cununa veşnicei slave. 


Cântare de laudă la Sfântul loan Botezătorul 


Prin taină dumnezeiască a intrat loan în lume, 
Ca odinioară al Sarei şi lui Avraam fiu, Isaac; 


Prin taină dumnezeiască a rămas el viu, 
Scăpând tăişului ucigaș al jungherului lui Irod. 


Jungherul pe prunc nu l-a putut atinge, 
Și în trupul tatălui atunci adânc s-a-mplântat. 


Prin taină dumnezeiască hrănitu-s-a loan în pustie, 
Timp de treizeci de ani, în pământ pustiu. 


Pe ai Domnului robi îi păstoresc îngerii, 
Iar celor săraci îngerii le sunt păzitori! 


Ioan a crescut, cu vârsta şi cu puterea, 
EI era un mieluşel prea frumos, 


Menit să vestească 
Și să slujească 
Mielului lui Dumnezeu. 


EI era menit Să strige tuturora 
Că ziua izbăvirii se află la răsărit. 


EI L-a cunoscut şi L-a slăvit 
Pe Cel care necunoscut oamenilor era. 


EI cel din urmă proroc mare a fost, 
Și începătură apostolilor lui Dumnezeu. 


EI cu Dumnezeu grăit-a precum marele Ilie 
Și ca un apostol mare pe oameni i-a iubit şi i-a certat. 


Minunat fiu al preotului celui mare, 
Primul încununat mucenic al mucenicilor lui Dumnezeu. 


Cugetare 


Una dintre diferenţele între filosofia cea ritoricească a grecilor şi credinţa creştină 
este că aceea că filosofia grecească se poate exprima exact în cuvinte şi poate fi 
înţeleasă prin lectură, în vreme ce credinţa creştină nu poate fi expusă complet prin 
cuvinte şi şi mai puţin înţeleasă doar prin lectură. 


Atunci când încerci să explici credinţa creştină este indispensabil ca să fu tu mai 
întâi şi un împlinitor cu fapta al celor ce încerci să explici; iar ca să pricepi cele 
spuse, nu vei putea doar prin ascultat sau citit, dacă nu vei lupta să aplici cele 
ascultate şi citite şi în viaţa practică personală. 


Când WEEEORIII c citi: cuvintele Sfântului Marcu Ascetul despre 


viața duhovnicească, el a constatat o anume lipsă de claritate la el, despre care a 
zis însă cu înţelepciune: „Această lipsă de claritate nu vine de la felul în care 
sunt întrebuințate cuvintele, ci de la adevărul ascuns în ele; cu siguranţă lim- 
pezirea înţelesului va veni când adevărul acestor cuvinte va fi pus în practica 
vieţii. Aceasta de altfel, a continuat înțeleptul patriarh, „nu se întâmplă doar cu 
aceste omilii sau doar cu acest autor, ci aşa stau lucrurile cu toţi cei care încear- 
că să pună în cuvinte spre folosul sufletesc al altora roadele şi legile luptelor 


celor duhovniceşti: ele se înţeleg de către cititor nu atât cu mintea şi cu raţiunea, 
cât cu nevoinţele şi cu punerea lor întru practica vieţii.” 


Luare aminte 


Să luăm aminte la minunata venire la Templu a bătrânului Simeon, cea din îndem- 
nul Duhului, spre a-L primi în braţele lui pe Pruncul lisus: 

e La cum acest sfânt bătrân, în Duhul, L-a recunoscut pe Stăpânul şi Mân- 
tuitorul lumii în Pruncul cel care era ţinut ca orice mic neajutorat, în 
brațele Maicii Lui, în timp ce cărturarii, preoții poporului şi fariseii cei orbi 
nu L-au recunoscut pe El, nici atunci şi nici mai târziu, când EI a făcut mi- 
nuni mari între ei şi Şi-a arătat înţelepciunea Lui fără seamăn, 

e La cum nici Sufletul meu, dacă este învechit şi îmbătrânit în păcate, nu îl 
poate recunoaşte pe Domnul când Îl vede. 


Predică contra bucuriei celei pline de răutate 


Nu te bucura când cade vrăjmaşul tău şi când se poticneşte, să nu se veselească 
inima ta (Pildele lui Solomon 24: 17). 


Și el este om: de aceea, nu te bucura de căderea lui. El este deci fratele tău: pentru 
aceea, nu te veseli atunci când se poticneşte. Dumnezeu şi pe el I-a zidit pentru 
viaţă şi EI nicidecum nu Se bucură de căderea şi de poticnirea lui. Iar tu deci, să nu 
te bucuri de ceea ce Domnul Se întristează. 


Când cade omul, Domnul este Cel care pierde şi atunci, cum te poţi tu bucura de 
pierderea Domnului tău, a Dumnezeului tău? Oare te vei veseli tu atunci când în- 
gerii plâng? 


Când cade vrăjmaşul tău, tu mai degrabă roagă-te lui Dumnezeu pentru el, ca 
Domnul să îl mântuiască şi adu rugă de mulţumită lui Dumnezeu că te-a izbăvit pe 
tine, cel nevrednic de milă, de o asemenea cădere rea. Căci şi tu şi el din aceeaşi 
materie sunteţi făcuţi, ca două vase ale aceluiaşi olar. Dacă unul este lovit şi se 
sparge, oare cel de lângă el, lângă care a căzut izbitura, va zâmbi şi se va bucura!? 


Căci iată, mica piatră care a căzut asupra acelui vas şi l-a spart, nu aşteaptă decât 
mâna care se ridice şi să o izbească şi în celălalt. Căci amândouă vasele din lut sunt 
făcute, iar acea piatră mică puternică este să spargă şi sute de vase. 


Când se pierde o oaie, oare restul turmei se va bucura? Nu, ele nu se vor bucura. 
Căci iată, păstorul le lasă pe ele şi se duce, plin de îngrijorare, să o caute pe cea 
pierdută. Deci pierderea păstorului este şi pierderea turmei. Pentru aceasta, nu te 
bucura când cade vrăjmaşul tău, căci Păstorul tău şi Păstorul lui, Mântuitorul Iisus 
Hristos Domnul, nu se bucură deloc de ea. 


O, Stăpâne Doamne lisuse Hristoase, bunule al nostru Păstor, scoate de la noi 
bucuria cea răutăcioasă şi prostească, curăţeşte inimile noastre şi sădeşte în ele 
milostivirea şi dragostea de fraţi, căci Ţie se cuvine toată slava şi mulțumita în 
veci. Amin. 


25 iunie 
Pomenirea Sfintei muceniţe Fevronia 


Fevronia a fost fiica senatorului roman Prosphorus. Ca să nu fie nevoită să se mă- 
rite cu bărbat supus putreziciunii, Fevronia s-a logodit pe sine Mirelui Ceresc Hris- 
tos, şi a depus voturile monahale în Răsărit, în pământul Asiriei, într-o mânăstire a 
cărei stareță era mătuşa ei, Bryaena. 


Lysimachus, fiul unui mare nobil, dorise să se căsătorească cu Fevronia, dar cum 
împăratul Dioclețian îl suspecta că este creştin în ascuns, el I-a trimis în Răsărit, 
împreună cu unchiul lui, Silenus, tocmai ca să-i prigonească pe creştini. 


Silenus avea comportament de fiară, şi de aceea ca o fiară el îi urmărea pe creştini 
fără milă pretutindeni. Pe când Lysimachus, dimpotrivă, îi acoperea pe creştini cât 
putea şi chiar îi ascundea de la faţa bestialului lui unchi. 


Reuşind să golească Palmyra de creştini, Silenius a ajuns la cetatea Nisibis, în 
apropiere de care se afla şi o mânăstire de aproximativ cincizeci de nevoitoare, 
între care şi Fevronia. 


Deşi în vârstă de doar douăzeci de ani, Fevronia era o doamnă foarte respectată atât 
de surorile din mânăstirea ei, cât şi de cetăţenii oraşului, pentru blândeţea, înţe- 
lepciunea şi înfrânarea ei. 


La mânăstirea în care se nevoia Fevronia se respecta vechea pravilă a fostei stareţe, 
fericita Platonida, şi anume că vinerea să nu se lucreze nimic altceva decât citirile 
din sfintele cărți. Bryaenia o rânduise pe Fevronia să citească din sfintele cărți 
surorilor, dar acoperită de o perdea, astfel încât surorile să nu fie distrase de la 
ascultarea cu folos cuvintelor de marea frumuseţe a chipului Fevroniei sau a 
frumuseţii felului în care citea. 


Auzind despre Fevronia, bestialul Silenius a poruncit aducerea ei de faţă. Dar când 
sfânta fecioară a refuzat să se lepede de Hristos şi să se mărite cu pământean, el şi- 
a făcut lucrările lui: a poruncit ca fecioara să fie biciuită, apoi să 1 se rupă dinţii, 
apoi să i se taie mâinile, picioarele, sânii. Făcând toate acestea, la urmă au omorât- 
o pe Fevronia astfel mutilată, injunghind-o cu sabia. 


Cumplita pedeapsă a lui Dumnezeu a căzut insă năpraznic, în aceeaşi zi, peste fiara 
Silenus: în el a intrat diavolul iar Silenius a înnebunit de spaimă drăcească. De 


aceea el s-a dus şi s-a izbit atât de tare cu capul de un stâlp de marmură, încât a că- 
zut Jos mort. 


Lysimachus a poruncit strângerea mădularelor trupului mutilat al Fevroniei şi 
ducerea lui la mânăstirea ei, unde surorile I-au îngropat cu cinste. 


La acea mânăstire, mulți soldaţi, martori al acelei bestiale ucideri a muceniţei au 
luat Sfântul Botez, împreună cu Lysimachus însuşi. 


De la sfintele moaşte ale Sfintei muceniţe Fevronia s-au luat vindecări fără nu- 
măr, iar la ziua praznicului ei surorile au văzut-o între ele, la locul ei obişnuit, şi 
s-au minunat cu spaimă şi cu bucurie. 


Sfânta Fevronia a luat mucenicia cu cinste şi s-a strămutat la locaşurile cele fericite 
ale Mirelui Celui Ceresc la anul 310. 


Cincizeci şi trei de ani mai târziu, moaştele ei au fost mutate în capitala imperială 
de la Constantinopole. 


Pomenirea Sfântului prea cuvios Dionisie 


Acest părinte sfânt Dionisie este întemeietorul Mânăstirii Sfântului loan (Dionisiu) 
de la Sfântul Munte Athos. EI s-a născut la Koriţa, în Albania. Fratele lui mai vâr- 
stnic, Theodosie, s-a retras la Sfântul Munte unde mai după aceea a ajuns stareţul 
Mânăstirii Philotheu. Când Dionisie a crescut, el a mers la fratele lui din Sfântul 
Munte, la Mânăstirea Philotheu, unde fratele l-a tuns monah. 


Din dumnezeiasca purtare de grijă, pe când Theodosie se afla la Constantinopol 
într-o ascultare pentru mânăstire, el a fost luat şi sfințit episcop alt Tapezundei. Din 
acel ceas, pe locul unde mai târziu avea să se ridice mânăstirea Dionisiu, închinată 
înaintemergătorului şi Botezătorului Domnului, a început să se arate în fiecare 
noapte o lumină minunată, înțelegând că această lumină cerească semn este din cer 
care vrea ca pe acel loc să se înalțe o mânăstire. 


Dionisie a călătorit la Trapezunda ca să ceară sfat şi binecuvântare de la episcopul 
Theodosie, fratele lui şi ajutor de la împăratul Alexios Comnenul. Împăratul i-a dat 
şi bani pentru construcții şi un document imperial de întemeiere, care se păstrează 
la Mânăstirea Dionisiu până în ziua de astăzi. 


Sfântul Dionisie a întemeiat Mânăstirea Sfântului loan Botezătorul şi înainte-mer- 
gătorul la anul 1380. 


Când ea a fost odată jefuită de pirați, Dionisie a călătorit din nou la Trapezunda şi a 
murit acolo, în vârstă fiind de şaptezeci şi doi de ani. 


Dar Sfânta Mânăstire Dionisiu există şi propăşeşte până în ziua de azi. În ea se află 
o icoană a Preasfintei Maicii lui Dumnezeu numită „a Laudei”, pe care împăratul 
Alexios Comnenul a dăruit-o Mânăstirii Dionisiu. Predania ne zice că aceasta este 
icoana înaintea căreia s-a cântat întâia oară Imnul Acatist către Maica Domnului, 
compus de patriarhul Serghie. 


Cântare de laudă la Sfânta muceniţă Fevronia 


Fecioara Fevronia pre Hristos mărturiseşte, 
înaintea nelegiuitei curţi, însângerată şi pală. 


Tânăra Fevronia asemenea este unei stâlpări de finic. 
Stâlparea acum se apleacă de rod prea frumos, 
Și către Silenus grăieşte: 


„ Eu Mire am, iar Slavă de la tine nu primesc. 
Hristos este slava mea, şi înălțarea mea. 
Ah, frumuseţea chipului Mirelui meu! 


Nu ai decât să-mi tai picioarele, 
Cu ele eu deja alergarea am isprăvit. 


Taie-mi şi mâinile, căci eu 
Lucrul mânilor mele l-am isprăvit. 


Și limba taie-mi-o, căci eu 

Mai departe mă voi ruga cu inima. 
Zdrobeşte-mi şi dinţii şi gura, zdrobeşte-i! 
Căci eu cu inima 

Și mai limpede voi grăi. 


Cât despre trup, la ce îmi mai trebuie acum? 
Mirele meu cu un strai mai frumos 
Mă va îmbrăca, 


În cerul cel de sus, printre cei sfinţi, 
In dulcele Rai cel locuit de îngeri. 


Iar după ce eu voi pleca 

să nu crezi, o sărmane Silenus, 
Că furia ta de fiară, 

Cea de o viaţă întreagă, 

Se va ostoi. 


Ci bagă în urechi ale mele cuvinte: 

intru aceeaşi Zi, şi tu şi eu 

La tronul Judecăţii vom merge, 

Tu ca Schingiuitor, iar eu ca schingiuită. 
Fiecare din noi, cu ale sale proprii fapte. 


Cugetare 


Sfântul Marcu Ascetul a zis: „Oricine vrea să îndepărteze de la sine nenorocirile 


viitoare, trebuie să le îndure cu bucurie pe cele de faţă.” 


Oamenii socotesc jignirile aduse lor ca pe o mare nenorocire şi puţini sunt cei care 
indură ocările (Este vorba peste tot de ocări, insulte, jigniri şi batjocuri nedrepte, 
care vin asupra oamenilor drepţi şi nevinovaţi şi sunt îndurate cu răbdare şi chiar 
cu bucurie de aceştia, întru numele Domnului, Dumnezeului şi Mântuitorului lisus 
Hristos. - n. tr.) fără să cârtească. Dar cât de minunat este rodul ocărilor îndurate 
cu răbdare şi inimă bună! 


Ocările ne sunt trimise spre îmbunătăţirea sufletului nostru, iar noi ratăm aceste 
minunate ocazii şi rămânem cu mâinile goale când se încheie târgul acestei vieți. 


Căci iată, părinţi dintre cei mari, precum Atanasie, Vasilie, Hrisostom, Macarie, 
Sisoe şi mii alţii, cu toţii următori ai Celui mai Insultat dintre oameni, au fost cu to- 
țu ei înşişi insultaţi murdar de păcătoşi. Dar Domnul, carele toate le rânduieşte 
pentru a noastră mântuire, a hotărât astfel încât, din vârful ghimpelui celui nele- 
giuit al calomniei şi insultei să răsară trandafirul parfumat al slavei celor care i-au 
îndurat rana cu înţelepciune şi răbdare pentru numele Lui Cel sfânt. 


Dacă Ştefan, întâiul mucenic nu ar fi fost calomniat şi insultat, ar mai fi văzut el 
oare cerurile deschizându-se, iar prin ele, slava lui Dumnezeu Cel Preaînalt? Şi 
oare insultele şi calomniile aruncate de desfrânata femeie a lui Putifar asupra lui 


Iosif cel prea frumos nu au fost tocmai cele care i-au sporit acestuia din urmă şi 
mai mult slava? 


Luare aminte 


Să luăm aminte la pescuirea minunată, făcută la apele adânci (Luca 5: 4): 

e La cum, după cuvântul şi binecuvântarea Domnului, apostolii, care nu prin- 
seseră nimic toată noaptea, au mânat mai la adânc şi au prins mulțime mare 
de peşti, 

e Lacum şi eu stau gol şi flămând câtă vreme nu ies din apele joase şi mlăşti- 
noase ale simţurilor, în care nu pot afla peştii mari şi buni ai înţelepciunii şi 
puterii; 

e Lacumşieu trebuie să mân la adâncul cel duhovnicesc, cu binecuvântarea 
Domnului meu lisus Hristos şi să dobândesc acolo minunată pescuire. 


Predică despre astăzi şi mâine 


Nu te lăuda cu ziua de mâine, căci nu ştii la ce poate da naştere (Pildele lui 
Solomon27: 1). 


Fraților, să nu ne lăudăm cu ceea ce nu este în puterea noastră. Domnul este Cel 
care are timpul şi anii în stăpânirea Lui şi EI le hotărăşte după cum îi place. Numai 
Domnul singur ştie dacă ne va mai număra şi mâine printre cei vii sau dacă dim- 
potrivă. Căci unii au murit în ajunul nunţii lor; alții s-au pogorât în mormânt în 
seara de dinaintea încoronării lor regale. 


Prin urmare, să nu zicem: „Mâine va fi pentru mine cea mai fericită zi a vieţii me- 
le, căci mâine mă căsătoresc!" Sau: „Mâine voi fi încununat rege!" Sau: „Mâine 
voi participa la această extraordinară recepţie!"”. Deci vă rog, să încetăm a mai vor- 
bi de fericirea de mâine. Căci iată în această noapte se poate cere de la noi sufletul 
nostru, iar mâine foarte posibil că ne vom afla înconjurați din toate părţile de sini- 
ştrii diavoli, care ne vor împiedica trecerea pe la vămile văzduhului! 


În chiar această noapte, omul se poate afla despărţit pe vecie de rude şi prieteni, de 
averi şi onoruri, de soare şi de stele şi înconjurat de feţe cu totul străine şi ciudate, 
într-un loc nevăzut şi la o judecată neașteptată. 


In loc să ne lăudăm cu ziua de mâine, am face mai bine să ne rugăm lui Dumnezeu 
ca să ne dea nouă astăzi plinea cea de toate zilele. Căci astăzi poate foarte bine să 
fie ultima noastră zi pe pământ. De aceea mult mai bine ne este nouă să ne 


petrecem această zi de astăzi întru pocăință pentru toate păcatele vieţii noastre 
trecute pe acest pământ, mai curând decât să fantazăm pe tema zilei de mâine, care 
poate pentru noi nici nu va răsări. Căci fantazarea aceasta nu ne poate aduce nouă 
nici un bine, câtă vreme pocăinţa cea cu lacrimi de o zi puternică este să ne scoată 
din iadul cel veşnic. 


O,Stăpâne Doamne lisuse Hristoase, stârpeşte din nou toată deşarta şi prostea- 
sca cugetare, căci Ţie se cuvine toată slava şi mulțumita în veci. Amin. 


26 iunie 
Pomenirea Sfântului cuvios David 
Acest Sfânt David s-a născut la Tesalonic. El mai întâi s-a nevoit în apropiere de 
cetatea 'Tesalonicului, într-o chilie pe care şi-a zidit-o sub un migdal. Apoi, el şi-a 


continuat nevoinţele în Tesalia. 


Atât de mult şi-a curățit sufletul lui cu postul, cu rugăciunea şi cu privegherea, 
încât s-a învrednicit de mari măsuri ale harului lui Dumnezeu. 


EI odată a luat în palmele sale goale cărbuni aprinşi, a presărat pe ei tămâie şi astfel 
I-a tămâiat pe împăratul, fără nici o rănire a mâinilor lui. 


Văzând aceasta, împăratul s-a închinat adânc până la pământ înaintea lui. Poporul 
era pururea în uimire văzând marile şi multele lui minuni. 


EI s-a odihnit cu pace şi s-a strămutat la cereştile locaşuri la anul 540 după Hristos. 
Prăznuirea icoanei Născătoarei de Dumnezeu din Tikhvin 

Această sfântă icoană a Născătoarei de Dumnezeu a fost mai întâi la Constantino- 

pol, dar în 1383, cu şaptezeci de ani mai înainte de căderea cumplită a acestei mari 

cetăţi, ea s-a arătat fără veste pe cerul Rusiei, în partea de nord, în apropiere de ora- 

şul Tikhvin. La locul la care ea a venit pe pământ s-au ridicat biserică şi mânăstire. 


De la cetate şi-a luat icoana şi numele. 


Nenumărate şi mari minuni s-au lucrat înaintea acestei sfinte Icoane, înaintea ei 
vindecându-se mai ales cei suferinzi de boli grele. 


Prăznuirea icoanei Născătoarei de Dumnezeu Hodighitria |Povăţuitoarea] 


Această icoană s-a pictat pe lemn de către însuşi Sfântul apostol şi evanghelist Lu- 
ca, iar Preasfânta Născătoare de Dumnezeu însăşi a văzut-o şi a binecuvântat-o. 


Sfântul apostol şi evanghelist Luca a dăruit această icoană demnitarului Teofil, că- 
ruia îl Şi trimisese ca epistolă Faptele Apostolilor. 


Mai târziu, icoana a fost adusă de la Antiohia la Ierusalim; de la Ierusalim, împă- 
răteasa Evdochia a luat-o şi a trimis-o la Constantinopol, ca dar surorii împăratului, 


dreapta şi binecredincioasa Pulheria. Pulheria a aşezat sfânta icoană în Biserica din 
Vlaherne, biserică întemeiată de ea. 


Preasfânta Născătoare de Dumnezeu s-a arătat odată înaintea a doi orbi, pe care i-a 
îndreptat să meargă la Biserica din Vlaherne, înaintea icoanei ei şi acolo să-şi redo- 
bândească vederea. 


Din această pricină, icoana a primit numele Hodighitria, adică Povăţuitoarea. 


Când trupele regelui persan Hosroe şi ale celui scit Kagan au atacat Constantino- 
polul, patriarhul Serghie a adus icoana şi a mers în procesiune cu ea pe drumul de 
strajă de la crenelurile zidului împrejmuitor al cetăţii. Atunci s-a arătat marea 
putere a Fecioarei de a-i apăra pe creştini de necreştini. Oştirile păgâne au căzut în 
împrăştiere, marea a început să ridice valuri mari, corăbiile lor s-au scufundat, iar 
cei care au rămas vii au scăpat cu fuga. 


De atunci această prea mare minune se prăznuieşte în fiecare an, în Sâmbăta a cin- 
cea din Sfântul şi marele Post, prin cântarea Imnului Acatist înaintea acestei sfinte 
icoane. 


În timpul sălbaticelor prigoane împotriva cinstirii sfintelor icoane, Hodighitria a 
fost dusă şi ascunsă la Mânăstirea Pantocrator, zidită fiind într-un zid, după ce 
înaintea ei a fost aşezată o candelă aprinsă. După multă vreme, la deschiderea zidu- 
lui, icoana a fost aflată nestricată şi candela aprinsă înaintea ei, întocmai ca în ziua 
în care fusese pecetluită în zid. 


* Prăznuirea icoanei Preasfintei Născătoare de Dumnezeu de la Lydda sau Roma- 
na [vezi cântărea de mai jos] 


Cântare de laudă la icoana Preasfintei Născătoare de Dumnezeu de la 
Lydda 


A Născătoarei de Dumnezeu de la Lydda icoană 
De patriarhul Gherman a fost trimisă, 
cel pentru credinţă închis. 


EI de la Constantinopol 

Papei de la Roma a trimis-o, 

Când în Răsărit drepţii închinători 
Ucişi erau pentru-a icoanelor cinstire. 


Icoana pornit-a pe-ale mărilor ape, 

Mai iute decât corăbiile ce pe ele plutesc, 

Mai uşoară decât apa şi chiar decât zefirul, 
Pe vârțul valurilor plutind, valurile nu o ating. 


Icoana vreme multă la Roma rămâne, 
Timp îndelungat, ani lungi, 

Până când în răsărit 

Nebunii împărați de oboseală se-opresc 
Cu Hristos să se mai lupte. 


Iar când cea de aur pace 

Răsăritul l-a împodobit, 

Icoana din Lydda s-a întors acasă, 

Mai uşoară decât apa şi chiar decât zefirul, 
Pe vârțul valurilor plutind, valurile nu o ating. 


Două mari capitale, cu mucenicia slăvite, 
Puterea pururea Fecioarei o prea slăvesc. 
Este puterea minunatei Icoane din Lydda, 
Care morții ridică şi tămăduieşte ale oamenilor boli. 


Cugetare 


Pocăinţa neîncetată îi este de neapărată trebuinţă creştinului, până la cea mai de pe 
urmă suflare a lui. 


Sfântul Marcu Ascetul zice: „Gândeşte-te şi vezi că taina evlaviei în sfinţii lui 


Dumnezeu s-a lucrat prin pocăință neîncetată, întotdeauna.” 


Sfinţii aveau neîncetata pocăință, chiar şi pe patul de moarte! lată următoarea 
întâmplare: 


La un moment dat, se pregătea de ceasul ieşirii sufletului un nevoitor bătrân şi 
foarte îmbunătăţit. El de aceea a chemat preotul pentru spovedania şi cea mai de 
pe urmă împărtăşire cu Sfintele Taine. Pe drum, preotului i s-a alăturat un 
tâlhar care voia şi el să vadă care este moartea unui om Sfânt. 


Bătrânul a primit cu pace Sfintele Taine şi apoi a vorbit liniştit cu preotul. 


Atunci tâlharul a plâns şi a zis: „Fericit eşti tu! Iar eu, ticălosul, oare ce fel de 
cumplită moarte voi avea?" 


Atunci dintr-o dată bătrânul cel îmbunătăţit, pe patul de moarte fiind, s-a 
mândrit şi a zis: „Fii şi tu ca mine şi vei avea şi tu parte de aceeaşi moarte 
fericită!” 


Tâlharul atunci s-a întors la sălaşul lui plângându-şi cu amar viaţa lui ticăloasă 
şi aşa făcând, a căzut jos şi a murit. 


Oamenii au putut atunci să vadă pe un nebun pentru Hristos cum plânge la 
mormântul monahului, deplângându-i soarta, dar se bucura la mormântul 
tâlharului, fericindu-1. 


Când a fost întrebat de făcea acestea, el a zis: „Plânge pentru că mândria l-a 
surpat pe monahul la ceasul morţii, pe când pocăinţa i-a adus tâlharului raiul la 
ceasul ieşirii lui.” 


Luare aminte 


Să luăm aminte la minunata vindecare a femeii celei gârbove (Luca 13: 11): 

e La cum Domnul Și-a pus mâinile asupra femeii celei ţinute de optsprezece 
ani de duhul de neputinţă, iar femeia îndată s-a îndreptat şi slăvea pe 
Domnul; 

e Lacum şi sufletul meu este gârbovit la pământ, precum era şi trupul femeii; 

e La cum Domnul şi asupra sufletului meu poate să-Și pună mâinile, adică, 
Sfântul Său Duh, iar gârbovirea mea se va vindeca îndată. 


Predică despre frica nelegiuiţilor 


Cel nelegiuit fuge fără ca nimeni să-l urmărească, iar dreptul stă ca un pui de 
leu fără grijă (Pildele lui Solomon 28: 1). 


Nelegiuiţilor le este frică până şi de umbre; lor umbra unui copac le pare că este o 
armată întreagă. Oriunde foşneşte ceva, nelegiuitul îşi zice: iată răzbunătorul vine 
asupra mea! Lui foşnetul frunzelor 1 se pare un zăngănit de lanţuri, iar sunetele 
scoase de păsări strigăte de vânător care dau semnalul de asmuţire câinilor să sară 
asupra vânatului. El crede că ierburile cele înalte sunt pândacii faptelor lui nele- 
giuite, că undele apei sunt martori în contra lui, că soarele este judecător iar stelele 
chinuitorii lui. 


O fraţilor câte minciuni nu se nasc din frică! Căci frica vine de la păcat, păcatul de 
la diavol, iar diavolul este tatăl tuturor minciunilor.Frica aceasta rea este primul 
rod al păcatului. 


Când Adam a păcătuit, el s-a ascuns de la faţa lui Dumnezeu. lar când Dumnezeu a 
strigat şi l-a chemat, Adam a zis: Am auzit glasul Tău în grădină şi m-am temut 
(Facerea 3: 10). Dar Adam nu ştia de nici o frică înainte de a păcătui, nici nu s-a 
mai ascuns el de la faţa Domnului până atunci. Dimpotrivă, el întotdeauna se 
grăbea cu bucurie în întâmpinarea Domnului. Dar de îndată ce a păcătuit, el s-a 
temut. 


Dar dreptul stă ca un pui de leu fără grijă. EI stă fără păcat, deci fără punct ne- 
vralgic, fără slăbiciune, fără frică. Cei fără păcat sunt puternici, foarte puternici şi 
au curaj, un foarte mare curaj. Cei fără păcat sunt puternici şi nu ştiu ce este aceea 
vreo frică. Astfel sunt drepții şi numai drepţii. 


O, Stăpâne Doamne lisuse Hristoase, Unule fără de păcat, mântuieşte-ne pe noi 
de sataniceasca şi deşarta frică şi păzeşte-ne pe noi de răutatea păcatului care o 
zămisleşte pe ea, căci Ţie se cuvinte toată Slava şi mulțumita în veci. Amin. 


27 iunie 
Pomenirea Sfântului Sampson, primitorul de străini 


Acest sfânt s-a născut din părinţi foarte nobili şi extrem de bogaţi din Roma cea ve- 
che, cetate în care şi-a făcut şi strălucitele studii ale ştiinţelor acelui timp, închi- 
nându-se pe sine mai ales ştiinţei medicale. 


Sampson a fost un medic foarte milostiv şi fără de arginţi, dându-le bolnavilor lui 
nu doar medicamente trupului, ci şi sufletului. EI pe toți pacienţii lui îi sfătuia să 
împlinească cu scumpătate cerinţele Sfintei credinţe a lui Hristos. 


EI mai târziu s-a strămutat la Constantinopole, unde a locuit într-o casă mică, din 
care, întocmai cum soarele îşi trimite razele sale pretutindeni, aşa şi el trimitea 
milosteniile lui în toate ţinuturile, milostenii de bani, sfat, nădejde, leacuri eficace 
şi în general, tot ajutorul celor neajutoraţi şi cu trupul şi cu sufletul, însuşi patria- 
rhul a auzit de marile virtuţi ale acestui bărbat şi I-a sfințit preot. 


La acea vreme s-a întâmplat că împăratul Iustinian cel mare s-a îmbolnăvit şi toți 
medicii curții imperiale credeau că este o boală incurabilă. Atunci împăratul s-a 
rugat lui Dumnezeu cu lacrimi şi cu căldură şi Dumnezeu i-a descoperit în vis că 
Sampson este acela care îl va vindeca. Cu adevărat, aflând împăratul despre Sam- 
pson, l-a chemat de îndată la curtea imperială. 


Bătrânul Sampson a sosit şi punându-şi mâna peste locul bolnav, împăratul s-a 
însănătoşit. 


Când împăratul a poruncit ca acest medic-preot să fie copleşit cu daruri, Sfântul 
Sampson a mulțumit, dar nu a primit nimic şi i-a zis: 


Când împăratul a insistat şi a zis că voieşte să-i dăruiască orice voieşte, atunci 
Sfântul Sampson I-a rugat pe împărat să-i zidească o casă pentru săraci, în acea ca- 
să, care s-a zidit, Sfântul Sampson i-a îngrijit pe săracii din ea aşa cum părintele îşi 
îngrijeşte copiii. 


Lui îi era firească milostenia pentru săraci şi pentru neajutoraţi. 


La sfârşit, acest bărbat sfânt, plin de toate virtuțile şi harurile cele cereşti, s-a odih- 
nit cu pace în a douăzeci şi şaptea zi a lunii iunie din anul 530 şi a fost îngropat în 
biserica Sfântului mucenic Mochie, ruda lui. 


După sfânta sa adormire, Sfântul Sampson s-a înfăţişat multor oameni care îl che- 
mau în ajutor în nenorocirile lor. 


Pomenirea Sfântului Sever, presbiterul 
Sever a locuit în Italia de mijloc şi a fost un bărbat foarte sfânt. 


Odată a fost chemat să mărturisească un om pe moarte şi să-l împărtăşească cu 
Sfintele Taine. EI însă, obosit din pricină că muncise la vie, a ajuns prea târziu, 
când omul deja murise. Părându-i cumplit de rău şi temându-se cumplit, căci soco- 
tea că el îl ucisese pe om, Sever a început să se roage fierbinte lui Dumnezeu ca să 
învie omul, ca să-l poată mărturisi şi cumineca, aşa cum 1 se ceruse. Dumnezeu a 
ascultat ruga preotului său celui bun. Aşa, preotul Sever a ascultat mărturisirea 
omului, l-a împărtăşit cu Sfintele Taine şi pregătindu-i sufletul pentru ceasul 
morţii, l-a lăsat. Omul acela, după opt zile, a murit la loc. 


Pomenirea Sfintei loana, mironosiţa 
Această loana a fost femeia lui Huza, intendentul lui Irod (Luca 8: 3 -verifică). 
Când Irod a poruncit uciderea lui loan Botezătorul, el, Irod, a lăsat să fie aruncat 


capul sfântului într-un loc necurat. 


Această loana s-a dus şi a luat de acolo capul Sfântului loan şi l-a îngropat cu 
cinste la Muntele Măslinilor. 


După vreme îndelungată, în timpul domniei marelui Constantin, s-a aflat capul 
Sfântului loan Botezătorul. 


Sfânta loana, mironosiţa a fost martora şi a Răstignirii şi a învierii Domnului. Ea s- 
a odihnit cu pace. 


Cântare de laudă la Sfântul Sever, presbiterul 
Când mortul a înviat, oamenii l-au întrebat: 


„ Spune-ne nouă, ce locuri ai văzut, 
şi cine te-a înviat pe tine? 


„Eu într-un loc cumplit am fost, plin de spaimă: 
împresurat am fost de cei negri, de câini şi de lupi, 
Sub pământ într-o groapă am fost, plină de necurăţie; 
Era fără de fund şi lumină nu era nicidecum. 
Sufletul meu sugrumat era de deznădejde, 

Când deodată un tânăr luminos de mână m-a luat. 

în acele adâncuri deodată un curent de aer s-a făcut, 
Și cei negri fioroşi cu capete de câini 

Au prins lătra: „Acesta al nostru este- 

Al nostru, unde vrei să-l duci?! 

Au nu vezi că cetățean al iadului este!? " 


Dar îngerul a zis: „Severus se roagă pentru el! 
Porunca Celui Preaînalt este aceasta, 

Să-l scot dintre voi! 

EI într-al lui trup se va întoarce, 

Căci iată, Severus voieşte să-l mărturisească 
Și Sfintele Taine să i le împărtășească lui! 
Aşadar, necuraţilor, în lături feriţi!" 


Aşa grăit-a îngerul şi cu el împreună 
În sus m-a zburat, 

Prin recele iad noi am trecut 

Prin întuneric de spaimă. 

Până când eu la loc sfânt am ajuns, 
şi în trupul meu iarăşi m-am întors. 
Iată istoria mea, a celui mort. 


O, comoara mărturisirii păcatelor 
Și a împărtăşirii! 
O, bucuria de a muri curăţit!” 


Cugetare 
Nimeni nu este mai prost decât acela care nu-şi vede păcatele lui şi virtuțile ce- 


lorlalți. Nimeni nu este mai luminat decât acela care pururea îşi vede păcatele lui şi 
virtuțile celorlalți. 


Sfântul loan Hrisostomul îi compară pe cei care văd mereu păcatele altora cu 


muştele cele rele care se bagă în rănile oamenilor nu spre a le vindeca, ci spre a 
le adânci şi a le infecta şi mai mult. 


„ Dumnezeu ne-a trimis în această viaţă ca să ne pocăim,” a zis fericitul Teofil de 


MI + 1533). 


Cel care cunoaşte şi simte că el se află pe lume spre a se curăţi prin pocăință, se 
cufundă în tăcere şi rugăciune pentru curățirea păcatelor lui, iar lacrimile cele din 
tăcere şi din rugăciune îl aduc la adevărata pocăință. 


Acelaşi fericit a mai zis odată: „Se cuvine să plângi şi pentru păcatele aproapelui 
tău; căci fără aceasta, nici un suflet de Dumnezeu zidit nu se va mântui." 


Deci fiule, cum este scris, să vesteşti păcatele celorlalţi sau să plângi pentru ele? 
Fericitul Teofil zice ca să plângi, pe când satana zice ca să le vesteşti. lată ce 
testament le-a lăsat Fericitul Teofil cu limbă de moarte fraţilor lui: „Pomeniţi la 
rugăciunile voastre pe cel rău-mirositor Teofil!" 


lată cum vorbea despre sine cel mai sfânt om care se afla la Kiev în anul 1853. 
Luare aminte 


Să luăm aminte la vindecarea minunată a celui bolnav de idropică (Luca 14: 2): 
e Lacum luându-l, Domnul I-a vindecat şi apoi i-a dat drumul; 
e La cum şi sufletul meu boleşte de idropică, aflându-se sub sarcina iubirii de 
trup; 
e La cum Domnul şi pe al meu suflet poate să-l vindece, liberându-l de 
apăsarea întunericului necuratelor patimi trupeşti. 


Predică despre adăpostul cel de sus 
Cel ce nădăjduieşte în Domnul stă la adăpost (Pildele lui Solomon 29: 25). 
Dreptul se află pururea la adăpostul Celui Preaînalt, la adăpostul cel de sus. Apa 
nu-l va ajunge, nici potopul nu îl va îneca. Cu adevărat, potopul pe Noe nu l-a 


înecat, căci Domnul i-a fost lui adăpostul cel de sus. 


Totuşi, fraţilor, există un potop mai rău decât potopul apelor şi anume potopul 
patimilor. Când încep patimile să clocotească, când încep să fumege şi să se 


înnegrească, când încep să-şi scoată duhoarea lor şi să o răspândească în Jur - 
atunci unde va mai putea fugi omul sau cine îl va mântui pe el? EI nu va putea scă- 
pa decât la mâna Domnului şi numai în adăpostul Lui, adăpostul cel de sus. 


Potopul patimilor 1-a cuprins şi pe David, dar el a fugit şi a aflat adăpost sub drea- 
pta Celui Preaînalt; el s-a izbăvit de focul, de fumul şi de duhoarea patimilor celor 
care îl vânau şi a scăpat la adăpostul cel de sus. Omul nu se poate izbăvi singur de 
urgia potopului, numai Domnul îl poate mântui. 


Dumnezeu este Stăpânul norilor şi îmblânzitorul patimilor. Cu adevărat, El este 
Adăpostul cel de sus. Noi alergăm la EI şi ne ascundem sub marginea veşmântului 
Lui. 


Câinele se repede ca un leu la traista săracului, dar el se face ca un sac de câlţi 
înaintea picioarelor stăpânului lui. 


O, Stăpâne Doamne cela ce şezi pe tronul cel din înălțime, Tu eşti Adăpostul no- 
stru cel de sus. Milostiv fii nouă Doamne Ziditorul nostru şi tinde mâna Ta şi ne 
ridică la adăpostul Tău cel de sus. Mântuieşte-ne pe noi de potopul care pururea 
ne îneacă, căci [ie se cuvine toată slava şi mulțumita în veci. Amin. 


28 iunie 
Pomenirea Sfinţilor mucenici Chir şi loan 


Aceşti Sfinţi mucenici se pomenesc în treizeci şi una de zile ale lunii ianuarie, unde 
sunt scrise vieţile şi mucenicia lor. 


Astăzi însă facem pomenire de mutarea sfintelor lor moaşte de la Canopus la Me- 
nuthis şi de multele minuni care s-au lucrat în timpul acestei mutări. 


Sfântul Chiril, patriarhul Alexandriei, s-a rugat fierbinte lui Dumnezeu ca să nimi- 
cească necurăţia idolatră ce stăpânea în cetatea Menuthis, unde se afla o capişte 
păgânească şi unde puterea dracilor domnea absolut. 


Atunci înaintea patriarhului Chiril s-a înfăţişat un înger al Domnului care i-a zis că 
dracii care domnesc la Menuthis nu vor putea fi surpaţi decât atunci când vă aduce 
în acea cetate moaştele Sfinţilor mucenici Chir şi loan. 


Patriarhul a făcut neîntârziat aceasta: el a adus sfintele moaşte ale mucenicilor la 
Menuthis şi a ridicat deasupra lor o slăvită biserică, cu hramul Sfinţilor mucenici 
Chir şi loan. 


Prin atingerea de aceste sfinte moaşte, Ammonius, fiul lui Iulian, guvernatorul Ale- 
xandriei, s-a vindecat de scrofuloză; un anume Theodor s-a vindecat de orbire; 
Isidor din Maiuma s-a vindecat de o boală prin care i se mânca ficatul; soția lui 
Theodor s-a vindecat de otrăvire; o anume Eugenia de idropică şi mulți alţi oameni 
s-au vindecat de alte nenumărate boli grele. Toate acestea s-au întâmplat la anul 
412. 


Pomenirea Sfântului Sennuphius, purtătorul de steag 


Sennuphius a fost un mare nevoitor şi făcător de minuni din pustia egipteană şi 
contemporan cu patriarhul Theofil şi împăratul Teodosie cel mare. 


EI s-a supra numit purtătorul de steag deoarece, cu rugăciunea, el i-a ajutat odată 
împăratului Teodosie să biruiască într-un război cu duşmanii Imperiului. 


Când împăratul l-a chemat pe Sennuphius la Constantinopol, Sennuphius a zis că 
nu poate merge, dar că îi trimite în schimb haina lui cea prea sărăcăcioasă şi 
toiagul lui. Pornind la război, împăratul s-a îmbrăcat pe deasupra, ca şi cu o pla- 


toşă, cu rasa cea sărăcăcioasă a părintelui Sennuphius şi ridicând în sus toiagul lui, 
a pornit la război şi a biruit. 


Pomenirea Sfântului cuvios Pavel, doctorul 


Pavel din naştere era corintean. Incheindu-şi studiile, Pavel s-a retras la o mână- 
stire şi s-a făcut monah. 


EI acolo a dat un război cumplit duhului necurat al desfrâului. După ce cu puterea 
Sfintei Cruci el a alungat departe acest duh prea necurat, satana a uneltit atunci o 
viclenie: el a pus în mintea unei desfrânate să strige în gura mare că a adus pe lume 
pruncul lui Pavel. 


Unii eretici atunci s-au şi repezit la chilia lui Pavel şi l-au târât afară din mânăstire, 
i-au pus pruncul în braţe şi I-au silit să umble pe ulițele cetăţii, aşa încât să-l poată 
scuipa cei care stăteau pe margini. 


Pruncul avea doar câteva zile. Sfântul Pavel s-a rugat fierbinte lui Dumnezeu şi a 
zis gloatei: „lată, pruncul va grăi şi vă va zice vouă cine este tatăl lui." 


Atunci copilul a scos o mână dintre scutece, a îndreptat degetul către un fierar şi a 
zis: „lată, acesta este tatăl meu, iar nu Pavel monahul!" 


Duşmanii lui Pavel atunci urât s-au ruşinat, iar Dumnezeu i-a dăruit întru acel ceas 
lui Pavel puterea de a vindeca suferinţele şi neputinţele trupeşti şi sufleteşti ale 
oamenilor, astfel încât când îşi punea el mâinile peste bolnavi, ei se vindecau. 
Pavel a trăit în veacul al şaptelea. 

Cântare de laudă la Sfântul Sennuphius 
Bătrânul Sennuphius în pustie postea, 
Trupul curățindu-şi până la uscare 
De necuratele patimi. 
De aceea din el se revărsa Duhul Sfânt, 
Ca şi izvorul ce țâşneşte 


dintr-o piatră seacă. 


Căci trupul cel despătimit 


Vas se face al prea puternicului har. 


Slăvitul Teodosie împărat de acestea aude 
Și gătindu-se de război pe Bătrânul îl cheamă 
Binecuvântare să-i dea, ca re cel rău să zdrobească. 


împăratul lui Sennuphius daruri mari vrea să-i dea. 
Dar Avva Sennuphius plânge. 


EI cuvânt trimite lui Teodosie împărat 

Zicând că nu poate să vină: drumurile lungi sunt, 
Iar el rugăciunea pe griji lumeşti 

Nu poate să o dea. 


EI mulțumită aduce pentru ale împăratului daruri, 
Și lui îi trimite a lui rasă săracă. 
Pe lângă rasă şi vechiul lui toiag. 


Iată darurile monahului către împărat! 
„împăratul rasa aceasta să-mbrace 
şi-n mână s-apuce toiagul, 

şi fără grijă să pornească, 

căci pe duşmani îi va nimici.” 


înarmat cu monahiceasca platoşă, 
împăratul la bătălie porneşte, 
Și din ea se întoarce atot biruitor. 


împăratul în marea cetate un stâlp înalt zideşte, 
Un stâlp al biruinţei şi-n al lui vârf 
O asemănare de monah. 


Acesta semn a rămas credinţei 
marelui Teodosie, 

Și a marii biruinți aduse de 
Sfântul Sennuphius monah. 


Cugetare 


Protestanţii au negat puterea lui Dumnezeu de a face minuni prin lucruri materiale. 
Ei credeau că astfel obțin o credinţă creştină mai „spirituală." Dar ei nu au făcut 
altceva decât să sărăcească şi să deformeze creştinismul. Ei au respins lucrarea pu- 
terii lui Dumnezeu prin Sfintele icoane, prin moaştele sfinților, prin Sfânta Cruce, 
iar la urmă unii dintre ei chiar şi puterea Sfintei Împărtăşanii. 


lar dacă şi-ar urma până la capăt această gândire, atunci ei ar trebui să respingă 
chiar şi minunile care s-au lucrat prin trupul înviat al Domnului Hristos, căci şi 
trupul Lui tot material a fost; de asemenea, ei ar trebui să respingă minunile care s- 
au lucrat prin atingerea mâinilor Sfinţilor Apostoli şi ale tuturor Sfinţilor, căci şi 
aceste mâini tot materiale sunt - fără ca să mai pomenim toiagul lui Moise cel din 
vechime sau veşmântul Preasfintei Născătoare de Dumnezeu sau ştergarele Sfân- 
tului apostol Pavel şi aşa mai departe, în această respingere, protestanții stau în 
contrazicere cu toată Biserica veche. 


lată una dintre miile de mii de dovezi că Dumnezeu acționează şi prin lucruri, mai 
ales atunci când vrea să-i proslăvească pe sfinţii Lui: în cetatea Alexandriei se afla 
un stâlp foarte înalt, care în vârf purta statuia împăratului Teodosie cel mare îmbră- 
cat în rasă monahală şi purtând în mână un toiag. Căci atunci când EI binevoieşte, 
Dumnezeu poate să lucreze şi prin simpla îmbrăcăminte a unui sfânt biruinţa 
asupra necredincioşilor. 


Cine îndrăzneşte să pună hotar lucrării sau metodelor de acțiune ale puterii Celui 
Preaînalt? 


Luare aminte 


Să luăm aminte la vindecarea minunată a celor zece leproşi (Luca 17: 12): 
e Lacum Domnul, prin puterea cuvântului Lui, i-a vindecat pe cei zece leproşi 
care au ridicat glasul şi au zis: „Fie-Ţi milă de noi!" 
e La cum Domnul şi pe mine poate să mă vindece, cel ce bolesc de lepra pă- 
catului, numai de voi striga şi eu cu credinţă şi voi cere Mila Lui cea mare. 


Predică despre sfinţenie 


Ci, după Sfântul care v-a chemat pe voi, fiţi şi voi Sfinţi, în toată petrecerea vieţii 
(I Petru I: 15). 


Fraților, sfinţenia este virtutea care cuprinde toate virtuțile, fiind plinătatea lor. De 
aici, fraţilor, urmează că Sfântul este omul cel care este împodobit cu toate virtu- 
ție. 


Căci dacă omul are rugăciune dar nu este milostiv, nu poate să se numească sfânt. 


Sau dacă omul îndură orice durere dar nu are credinţă şi nădejde, nu poate fi nu- 
mărat printre sfinți. 


Sau dacă omul este foarte milostiv dar nu are credinţă în Dumnezeu, cu adevărat, 
acest om nu poate deloc să fie numărat cu sfinţii. 


Sfântul este un om desăvârşit, aşa cum era şi Adam în Rai înainte de cădere; sau 
mai bine zis, aşa cum este Noul Adam, adică Hristos Domnul şi Dumnezeul nostru. 


Acesta este Sfântul Cel mai înalt decât toţi sfinţii. Acesta este Semănătorul sfinţe- 
niei pe pământ şi Hrănitorul tuturor sfinților din istorie. 


EI ne-a chemat pe noi la demnitatea sfinţeniei sfinților. El ne-a arătat nouă prin 
exemplul Lui ce înseamnă să fii sfânt cu adevărat. El este prototipul tuturor 
sfinților, precum EI este şi arhetipul tuturor oamenilor. Căci omul adevărat, fraților, 
nu este altul decât sfântul. 


Sfântul sau omul, unul şi acelaşi lucru trebuie să fie. Domnul Hristos ne-a arătat 
nouă ce este aceea să fii om şi ce este aceea să fii sfânt. 


Sfântul apostol Petru ne porunceşte: Fiţi sfinți în toată petrecerea vieţii! Căci 
sfântul nu este sfânt doar într-o privinţă a vieţii lui, ci în toate privinţele vieţii lui. 
Noi trebuie să fim sfinţi în toate lucrările vieţii noastre, mari sau mici, dacă dorim 
să ne numărăm şi noi în rândurile sfinţilor; adică, în rândurile oamenilor ale căror 
vieţi au fost în deplină armonie cu prototipul sfinţeniei şi cu arhetipul omenesc - 
Domnul Dumnezeu lisus Hristos şi Om. 


O, Atotsfinte Stăpâne, Ție se cuvine toată slava şi mulțumita în veci. Amin. 


29 iunie 
Pomenirea Sfântului apostol Petru 
Petru a fost fiul lui lona şi fratele lui Andrei cel întâi chemat. 


Y Elera din tribul lui Simeon, şi din oraşul Betsaida. 

Y Ela fost pescar şi s-a numit mai întâi Simon, dar Domnul a binevoit să îl 
numească Chefa, sau Petru (loan 1:42). 

Y El a fost primul dintre Ucenici care a mărturisit limpede credinţa lui în 
dumnezeirea lui Hristos lisus, când a zis: Tu eşti Hristosul, Fiul lui Dum- 
nezeu Celui Viu (Matei 16: 16). 


Dragostea lui Petru pentru Mântuitorul era foarte mare, iar credinţa lui în El s-a 
făcut din ce în ce mai puternică. Când Domnul a fost dus la judecată însă, Petru 
s-a lepădat de EI de trei ori: dar la o singură privire a Domnului, sufletul lui 
Petru s-a umplut de remuşcare, de ruşine, şi de plâns cu amar. 


După Duminica Pogorârii Duhului Sfânt, Petru s-a arătat Apostol neînfricat şi pu- 
ternic în propovăduirea Evangheliei. Urmând predicării lui în Ierusalim la Ziua 
Cincizecimii, că la trei mii de suflete au primit Sfântul Botez. 


EI a predicat cuvântul lui Dumnezeu în Palestina, în Asia Mică, în Iliria şi în 
Italia. 


Petru a făcut multe şi mari minuni, în timpul vieţii fiind: el a vindecat bolnavi şi 
a înviat morţi, iar bolnavii se vindecau şi numai când se aşezau în umbra lui. 


EI a dat război mare cu Simon Magul, care s-a proclamat pe sine dumnezeu, dar 
care în fapt era sluga satanei. Petru în cele din urmă l-a ruşinat de tot şi l-a învins. 
Dar la porunca prietenului acestei slugi a satanei, anume răul împărat Nero, Petru a 
fost osândit la moarte. 


După ce l-a sfinţit pe Linus episcop la Roma, şi după ce şi-a sfătuit din destul şi 
şi-a mângâiat turma lui în Hristos, Petru a mers şi şi-a întâmpinat moartea cu 


Dumnezeu s-a odihnit şi a primit cununa cea nepieritoare a veşnicei slave. 


Pomenirea Sfântului apostol Pavel 
Pavel s-a născut la Tarsus şi era din seminţia lui Veniamin. 


Y La început el s-a numit Saul. 

Y Ela studiat cu marele Gamaliil, şi era fariseu şi prigonitor al creştinilor. 

Y Els-a convertit prin minune mare la credinţa în Hristos, prin lucrarea nemi- 
jlocită a Mântuitorului însuşi. 

Y EL S-a înfățișat înaintea lui Saul pe drumul Damascului, pe când Saul por- 
nea către acea cetate ca să-i prigonească pe creştini. 

Y Saul s-a botezat de mâinile sfântului apostol Anania, s-a numit Pavel din 
botezul creştin, şi s-a numărat printre slujitorii celor doisprezece apostoli 
mari. 


Cu râvnă de foc Pavel a predicat Evanghelia pretutindeni, de la marginile Ara- 
biei şi până în Spania, printre ludei şi printre neamuri, primind de aceea şi su- 
prammele NBORĂGNADIda RI 


Cu cât încercările prin care trecea erau mai cumplite, cu atât mai mare şi mai su- 
prafirească era şi răbdarea lui. De-a lungul tuturor anilor predicării lui, viaţa lui 
Pavel atârna de la o zi la alta numai de un fir de păr. Dar umplându-şi zilele şi nop- 
țile cu cele mai mari nevoinţe şi suferinţe pentru Hristos, bine rânduind Biserica în 
multe locuri, şi ajungând la o mare măsură a desăvârşirii, la urmă marele Pavel a 
putut cu adevărat zice: Nu eu, ci Hristos vieţuieşte în mine (Galateni 2: 20). Pavel 
a fost decapitat la Roma în timpul domniei dementului Nero, în aceeaşi zi în care 
a fost ucis şi Petru. 


Cântare de laudă la Sfinţii apostoli Petru şi Pavel 


Învăţaţi şi neînvăţaţi, dar aceiaşi în duhul, 
Puternici ca îngerii în a Domnului iubire, 
Petru cel simplu şi Pavel cel mult învăţat, 
Erau amândoi luminaţi de al Duhului har. 


Ei două lumânări aprinse au fost, 
Candele nestinse, 
Înalte şi preafrumoase, ca stelele strălucind. 


Ele pământul au străbătut cu a lor lumină, 
De la oameni nimic cerând şi pe veci îmbogăţindu-i. 


Ei mai săraci erau decăt cei mai săraci, 
Dar au îndestulat lumea; 
Ei robi şi întemnițați au fost, dar lumea au biruit. 


Cu învăţătura lui Hristos ei au îmbogăţit lumea, 
Și cu arme noi pe ea desăvârşit o au biruit. 


Ei o au biruit cu smerenia şi dumnezeiasca pace, 
Cu fericita blândeţe, cu rugăciunea, postirea 
Și cu milostivirea cea de necuprins. 


Când a vieţii lor zbuciumată zi 

S-a plecat spre zbuciumata seară, 
Sângerosul Nero năpraznic capăt i-a pus. 
Dar când Nero, al lumii dement conducător 
Poruncit-a a apostolilor moarte, 

Lumea nu mai era a lui, ci a lor. 

Iar ei prin moarte au dobândit împărăția. 


Cugetare - Simon Petru şi Simon Magul 


Duşmanii creştinismului iubesc mult să scoată în faţă pilde de minuni lucrate de 
păgâni, ca astfel să-i înşele pe cei uşor de înşelat, să bârfească Credinţa creştină şi 
să prea slăvească păgânismul, vrăjitoria, descântecele, satanismul, şi toate celelalte 
şarlatanii. 


Nu încape îndoială că satan, prin ale lui slugi, încearcă şi el să se dea făcător de 
minuni, dar minunile lui nu pornesc din dragostea de oameni, din împreună păti- 
mire cu ei şi din credinţa în Dumnezeu, ci ele pornesc din sataniceasca mândrie, 
egoism, iubire de sine, şi ură faţă de oameni. 


Citind Sfintele Scripturi şi mai cu seamă Faptele Apostolilor, creştinul trebuie să-şi 
dea seama de diferenţa ca de la cer la pământ care există între minunile cele dum- 
nezeieşti şi înşelăciunile şi şarlataniile satanice, care vor să treacă drept minuni, în 
această privinţă, creştinul trebuie să-şi aducă întotdeauna aminte de Simon Petru şi 
de Simon Magul. 


EI trebuie să compare minunile pe care le făcea apostolul Petru, şi aşa-numitele 
minuni pe care le izvodea Simon Magul. 


Y Apostolul a prefăcut inimile de piatră ale oamenilor în inimi nobile, 
sensibile şi pline de credinţă. 

Y Ela vindecat bolnavii şi a înviat morţii — şi toate acestea numai cu rugă- 
ciunea şi cu credinţa în lisus Hristos, Domnul Dumnezeu cel Viu. 


Pe când Simon Magul uluia gloatele cu scamatorii diabolice. 


Sfântul apostol Petru era prietenul lui Dumnezeu, pe când Simon Magul era prie- 


tenul şi protejatul perversului şi dementului Nero, care şi-a sfârşit necurata lui viaţă 
punându-și singur capăt zilelor. 


Aşa-numitele minuni ale fakirilor păgâni aparțin aceleiaşi categorii de iluzionism 
satanic şi înşelăciune pe care le practică şi Simon Magul. Aşa cum de la depărare 
mare suprafaţa largă de nisip încins seamănă cu apele mării, tot aşa seamănă şi 
„minunile” fakirilor cu adevăratele minuni de viaţă făcătoare ale Creștinismului. 


Luare aminte 


Să luăm aminte la vindecarea minunată a lui Bartimeu cel orb (Marcu 10: 46): 
e La cum Bartimeu L-a rugat pe Domnul cu glas mare strigând: „Ai milă de 
mine!" 
e Lacum Domnul i-a zis lui: Vezi! 
e La cum, de mă voi ruga şi eu cu credința lui Bartimeu, Domnul va da şi 
orbitului meu suflet vederea. 


Predică despre frica de Domnul 


Petreceţi în frică zilele vremelniciei voastre (| Petru I: 17). Acestea sunt cuvintele 
marelui apostol Petru, cuvinte care au o îndoită întemeiere: cea venită din insu- 
flarea dumnezeiască, şi cea venită din experienţa adâncă a trăirii vieţii. 


4 Din insuflare dumnezeiască, pescarul cel simplu şi neştiutor de carte s-a fă- 
cut învăţător şi dascăl prea învăţat popoarelor, stâlp al credinţei şi prea puter- 
nic făcător de minuni. 

i Prin experienţa adâncă a trăirii vieţii personale, el a învăţat că toată înţe- 
lepciunea şi puterea omului vin doar de la Dumnezeu şi că omul trebuie 
astfel să aibă din belşug şi statornic frica faţă de EI, şi faţă de nimeni şi ni- 
mic altceva. 


Nebunul se înspăimântă doar atunci când vede lucind fulgerul şi când aude tunetul 
furtunii, dar omul înţelept se teme de Domnul în fiecare zi şi în fiecare ceas. Căci 
Ziditorul fulgerului şi furtunii este mult mai înfricoşat decât fulgerul şi furtuna 
înseşi, şi mai ales, el este pururea cu tine. 


De aceea, nu este destul să te temi de Domnul numai din când în când, ci trebuie să 
te temi de Domnul cu fiecare răsuflare. Căci frica de Domnul este mai proaspătă şi 
mai răcoritoare decât ozonul cel mai curat, atunci când se pogoară în atmosfera vi- 
ciată a sufletului tău. Acest ozon aduce curăţire, purificare, uşurare, bună mirea- 
smă şi sănătate. 


Până ce nu s-a întărit în frica de Domnul, Petru era doar Petru, iar nu Marele apo- 
stol Petru, eroul, învățătorul lumii, şi făcătorul de minuni. 


O fraţilor, să nu ne fie nouă a ne bucura mai înainte de seceriş. Această viaţă a 
noastră nu este secerişul, ci timpul semănatului întru nevoinţele trupului, şi su- 
doarea feţei, şi întru frică mare pentru mântuirea noastră. Semănătorul cu frică şi 
trăieşte până ce nu vede că semănăturile lui au rodit, şi până când nu le strânge în 
hamabare. Să ne amânăm şi noi bucuria până la ziua secerişului, căci acum este 
vremea nu a bucuriei, ci a nevoinţelor întru frică şi cutremur. 


Oare mîntui-mă-voi? lată întrebarea care trebuie să ne ardă zi şi noapte, în acelaşi 
fel în care îl chinuie şi pe semănător întrebarea: Oare izbuti-voi să culeg roadele 
muncii mele semănate cu sudoare în acest ogor? Semănătorul pururea seamănă 
cu sudoare. Să facem şi noi la fel, nevoindu-ne cu frică şi cu cutremur în tot tim- 
pul pribegirii noastre pe acest pământ. 


O, Atotînfricoşate şi prea puternice Doamne, viază-ne pre noi întru frica Ta, căci 
Ţie se cuvinte toată Slava şi mulțumita în veci, Amin. 


30 iunie 


Soborul Sfinţilor, slăviţilor şi întru tot lăudaţilor apostoli 


Deşi fiecare dintre cei doisprezece mari apostoli ai lui Dumnezeu au zilele lor apar- 
te de prăznuire de-a lungul anului bisericesc, Biserica a rânduit anume această 
sfântă zi ca împreună prăznuire a Sinaxei lor, sau a sfântului lor Sobor, între care 
se numără şi Sfântul Pavel. 


lată numele şi zilele aparte de prăznuire a fiecăruia dintre cei doisprezece apostoli: 


Petru - 29 iunie şi 16 ianuarie 

Andrei - 30 noiembrie 

Iacov, fiul lui Zevedeu - 30 aprilie 
loan Teologul - 26 septembrie şi 8 mai 
Filip - 14 noiembrie 

Vartolomeu - 11 iunie şi 25 august 
Toma - 6 octombrie 

Matei Evanghelistul - 16 noiembrie 
Iacov, fiul lui Alfeu - 9 octombrie 
Tadeu sau luda, fratele lui Iacov - 19 iunie 
Simon Zilotul - 10 mai 

Matiaş - 9 august 

Pavel - 29 iunie 


Să ne aducem acum aminte şi de cum şi-a încheiat viaţa lui pe pământ fiecare din- 
tre aceşti bărbaţi preasfinţi şi luminători ai lumii de care lumea nu a fost vrednică: 


Petru a fost răstignit cu capul în jos. 

Andrei a fost răstignit pe crucea în formă de X. 
Iacov, fiul lui Zevedeu a fost decapitat. 

Ioan, cuvântătorul de Dumnezeu s-a odihnit în chip tainic (trupul lui nu s-a 
mai găsit în mormântul în care fusese pus). 
Filip a fost răstignit. 

Vartolomeu a fost răstignit, biciuit şi decapitat. 
Toma a fost străpuns de cinci săgeți. 

Matei evanghelistul a fost ars de viu. 

Iacov, fiul lui Alfeu a fost răstignit. 

Tadeu sau luda, fratele lui Iacov a fost răstignit. 
Simon Zilotul a fost răstignit. 


—  Matiaş a fost bătut cu pietre şi la urmă, mort fiind, 1 s-a tăiat capul. 
— Pavel a fost decapitat. 


Pomenirea ţareviciului Petru 
Petru era de neam tătar şi nepotul de frate al hanului tătar Berkai. 


EI a auzit odată o predică despre mântuirea sufletului rostită de Sfântul Chiril al 
Rostovului, iar acele cuvinte i-au intrat în inimă adânc. 


Când a mai fost de faţă şi la minunata vindecare a fiului lui Berkai prin rugăciunile 
Sfântului Chiril, el a părăsit în taină Hoarda de aur şi s-a refugiat la Rostov, unde a 
luat Sfântul Botez. 


EI s-a închinat pe sine din toată inima, din tot cugetul şi din toată virtutea lui 
tuturor nevoinţelor şi studierii cu osârdie a Sfintelor Scripturi şi dreptei Credinţe. 


Astfel petrecând el, i s-au înfăţişat odată la malul unui lac înşişi Sfinţii apostoli 
Petru şi Pavel, la ceasul nopţii în vis şi i-au poruncit lui ca să le zidească lor o bise- 
rică în chiar acel loc şi i-au dat şi banii îndestulători pentru sfânta zidire. 


Fericitul Petru cu adevărat a ridicat o prea frumoasă şi slăvită biserică în acel loc şi 
a fost tuns monah în ea pe când s-a alfat la adânci bătrâneţe, după moartea soției 
lui. 


Fericitul Petru a adormit cu pace la foarte adânci bătrâneţi, în a douăzeci şi nouă zi 
a lunii iunie din anul 1290, iar biserica de el durată s-a făcut mânăstire, care există 
ŞI în ziua de azi: ea se numeşte Mânăstirea Petrovsk. 


Pomenirea Sfântului cuvios Gheorghie, ivireanul [georgianul] 


Gheorghie s-a născut în Georgia la anul 1014 şi era înrudit cu regii georgieni. El a 
primit o foarte înaltă şi solidă educaţie clasică încă din copilăria lui, dar inima îl 
trăgea către viaţa duhovnicească cea întru Dumnezeu. 


După ce a vieţuit întru multe nevoinţe pe lângă vestitul duhovnic Gheorghe de la 
Muntele Negru, el s-a dus la Sfântul Munte şi şi-a continuat acolo nevoinţele în 
Mânăstirea Iviron, căreia i-a ajuns şi stareţ. 


Cu ajutorul împăratului Constantin monomahul, el a refăcut Ivirul şi a acoperit 
biserica mânăstirii cu un acoperiş de plumb, care rămâne până în ziua de astăzi. 


EI a tradus Sfintele Scripturi, Proloagele şi Cărțile Sfintelor Slujbe în limba geor- 
giană. 


Regele Bagrat 1-a chemat în Georgia ca să povăţuiască poporul. EI a fost primit cu 
onoruri regale în patria lui şi a călătorit pretutindeni, învățând şi clerul şi poporul. 


Ajungând la adânci bătrâneţi, el a dorit să se întoarcă şi să-şi ia obştescul sfârşit la 
Sfântul Munte şi a şi pornit la drum, dar moartea l-a aflat la Constantinopol, anul 
fiind 1067. 


Sfintele lui moaşte au fost mutate în Mânăstirea Ivirul. Deşi ziua sfintei lui ador- 
miri a fost în douăzeci şi patru de zile ale lunii mai, georgienii îl prăznuiesc la 30 
iunie, socotindu-l întocmai cu apostolii. 


Cântare de laudă la Sfinţii apostoli 


Lumea întreagă ca o pustie era, 
Străbătută de-a curmezişul 
De carul de foc al Duhului. 


Chipuri de foc sunt Sfinţii apostoli. 
Prin ei Duhul Sfânt zidirea 
O a înnoit. 


Pustia cea moartă la viaţă s-a întors 
Străbătută fiind de-a curmezişul 
De nuri repezi de minunat har. 


Apostolii cei minunaţi, nouri de apă vie purtători, 
Ei cei simpli, ce înţelepţi, pescari şi viteji! 


Ei torța credinţei au purtat 
De la Gangele indian 
Și până-n Tamisa engleză. 


Ei sfințenia vestit-au din Nil şi până în Pont, 
Din Pers la neamuri şi până în Galia cea de bronz, 


Pretutindeni unde treceau picioare omeneşti 
Sau corăbii pânzele îşi umflau. 

Pretutindeni ei vesteau minunea 

Lui Dumnezeu cel întrupat 

Pretutindeni ei vesteau minunea 

Lui Dumnezeu cel înviat, 

Fără să se plângă, fără să se teamă, 

Fără şovăire. 


În calea lor mările adânci 

Sau munții cei înalţi 

Nicicum nu au putut Să stea. 

Sabia nu i-a înfricoşat, nici prigonirea. 
Nici flăcările iadului toate 

Pornite împotriva lor 

Nu i-au putut opri. 


Căci pe ei îi călăuzea Adevărul, 

Iar nu neputincioasele basme. 

Hristos ne este nouă viaţă, iar moartea un câştig - 
Aşa grăiau. 


Pe astfel de viteji, ce putea să-i rănească? 
Nici răstignirea, nici biciuirea, 

Pe care lumea asupra lor 

Zadarnic le-au adus. 


Ei împărăţesc pe vecie, 
căci aşa binevoit-a Dumnezeu. 


Cugetare 


Neîncetată îngrijire de binele oamenilor! Această grijă a înălțat spiritele şi inimile 
nobile ale Sfinților apostoli. 


Scriind despre Sfântul apostol Pavel, UI în numeste „tatăl 


a toată lumea". „Ca şi când el ar fi dat naştere cu dureri, întregii lumi,” scrie 
Sfântul loan Gură de Aur, „el a lucrat cu înfrigurare zi şi noapte ca să-i aducă 
pe toți în împărăție.” 


Cu adevărat, înalt este numele de „tată al întregii lumi”, iar dacă se cuvine ca 
cineva dintre oameni - în afară de Dumnezeu - să poarte acest nume, atunci cu 
siguranţă că el se cuvine Apostolilor lui Hristos. Prin îngrijirea lor paternă faţă de 
întreaga lume, ei au fost cu adevărat „taţi ai întregii lumi." 


Sunt multe mame pe lume cărora le pasă de copiii lor mult mai puţin decât le-a 
păsat apostolilor de binele persecutorilor şi ucigaşilor lor. 


Sfântul apostol Petru 1-a mântuit de două ori de la moarte pe cel mai înverşunat 
duşman al lui, Simon Magul: odată când îl înşfăcase poporul ca să îl ardă de viu şi 
altă dată când era să fie mâncat de un câine. 


Gândiţi-vă numai cum a răsplătit lumea acestor binefăcători ai ei! Ea le-a răsplătit 
ca şi când Sfinţii apostoli ar fi fost cei mai mari criminali şi tâlhari. 


O, cât de adevărate sunt cuvintele Sfântului Chiril, care zice: „Câtă vreme sun- 
tem în trup, noi creştinii parcă am fi la fel precum păgânii; diferenţa între noi 
Stă doar în duh.” 


Luare aminte 


Să luăm aminte la minunata pocăință a tâlharului de pe cruce, cel de la dreapta 
Domnului (Luca 23: 40): 

e La cum acest tâlhar înţelept a simţit apropierea lui Dumnezeu şi suferința 
Lui, S-a pocăit şi s-a rugat Lui pentru mântuire, câtă vreme suferinţa tâl- 
harului celui nebun nu a făcut decât să-l împingă pe acesta la hulă împo- 
triva lui Dumnezeu, 

e La cum şi eu, care sunt tâlhar din pricina păcatelor mele, ar trebui să 
urmez tâlharului celui bun, a cărui suferință de moarte nu 1-a înstrăinat de 
Dumnezeu, ci dimpotrivă, I-a adus mai aproape de EI - de EI şi de propria 
lui mântuire. 


Predică despre puterea şi eficacitatea faptelor bune 


Căci aşa este voia lui Dumnezeu, ca voi, prin faptele voastre cele bune, să închideţi 
gura oamenilor fără minte şi fără cunoştinţă (| Petru 2: 15). 


Fraților, greu este să susţii o polemică cu omul ateu; greu este să stai de vorbă cu 
un nebun, şi greu să convingi de adevărul faptelor pe cel care nu vrea să audă. 


Greu este să învingi ateul, nebunul şi răutăciosul care nu vrea să audă. Dar pe toţi 
trei îi poţi convinge totuşi cu fapa, renunțând la cuvinte. Cu uşurinţă îi vei putea 
convinge cu faptele cele bune pe care [văzându-le], [Îl vor] prea mări pe Dumne- 
zeu, în ziua în care îi va cerceta (| Petru 2: 12). Celor care vor să se certe cu tine fă- 
le bine, şi vei avea avea izbândă fără să lupţi. 


O singură faptă de milostivire îl va aduce pe cel nebun în simţiri şi îl va împăca pe 
cel otrăvit de supărare mai repede decât multe ore de lămuriri. Dacă ateismul, 
nebunia şi amărăciunea izvorăsc din ignoranță, acea ignoranță este ca o furie care 
se potoleşte repede la vederea faptelor celor bune. 


> Dacă te vei certa cu un ateu în maniera lui de câine turbat, nu vei face alt- 
ceva decăt să sporeşti turbarea lui atee. 

> Dacă încerci să discuţi raţional cu nebunul, luându-l prin aceasta în bat- 
jocură, nu faci altceva decât să sporeşti întunericul nebuniei lui. 

» Dacă socoteşti că vei putea să îmbunezi pe cel otrăvit de furie, nu vei face 
decât să-l înrăieşti şi mai mult în amărăciunea lui. 


Fapta bună şi blândă este ca apa care stinge focul. Să ne amintim întotdeauna de 
sfinţii apostoli şi de metodele lor atât de strălucite de a se comporta cu oamenii. 


Dacă te provoacă vreun ateu, nu omul te provoacă, ci diavolul din el; căci din firea 
lui omul este credincios în Dumnezeu. Dacă cel înnebunit de răutatea amărăciunii 
se porneşte împotriva ta, nu el o face, ci diavolul care locuieşte în el; căci omul 
este prin firea lui blând şi iertător. Diavolul te provoacă la dezbateri lungi şi deşar- 
te, dar de faptele cele bune fuge ca de foc. Fă bine în Numele lui Hristos, şi dia- 
volul va fugi. De abia atunci vei putea vorbi liniştit şi cu oamenii astfel eliberaţi, 
care devin astfel şi oameni adevăraţi: credincioşi, raţionali şi buni. Prin urmare, 
orice întreprinzi, fă toate întru numele Domnului. 


O, Atotbune Stăpâne, ajută-ne nouă să lucrăm binele şi prin bine să învingem în 
numele Tău, căci Ţie se cuvine toată Slava şi mulțumita în veci. Amin. 


